
Tarp p. 176 ir 177: 1929-1934 metai 


Stalinas bučiuoja dukrą Svetlaną per atostogas, ketvirtojo dešimtmečio pradžia!. 

Nadia apkabinusi Svetlaną!. 

Viename iš Kremliaus limuzinų: Stalinas su vairuotoju ant priekinės sėdynės, 
Nadia ant užpakalinės*. 

Stalino šeima atostogauja prie Juodosios jūros su lėtapėdžiu Molotovu ir jo 
protinga, aistringa žmona žyde Polina*. 

Stalinas neša Svetlaną iš sodo į namus Zubalove, šeimos vasarnamyje prie 
Maskvos!. 

Stalinas šnekučiuojasi užkulisiuose per Partijos suvažiavimą 1927 m. su sąjun- 
gininkais Sergo Ordžonikidze ir ministru pirmininku Aleksejumi Rykovu?. 

Stalinas savo dvariškių dėmesio centre per Partijos suvažiavimą? 

Pašarvota tragiškai mirusi Nadia*. 

Nadios laidotuvės*. 

Stalinas išeina iš Didžiųjų kremliaus rūmų su dviem artimiausiais sąjunginin- 
kais: Sergo Ordžonikidze ir Michailu Kalininu, pravarde Tėtušis*. 

Lazaras Kaganovičius, Stalino pavaduotojas ketvirtojo dešimtmečio pradžioje, 
vadovauja ekspedicijai po Sibiro kaimus ieškoti valstiečių paslėptų grūdų“. 

Didžiūnai buvo artimi lyg vienos šeimos nariai: dėdė Abelis Jenukidzė su Vo- 
rošilovu“. 

Stalino 1933 m. atostogos: Stalinas su Vorošilovu iškylauja; Stalinas ravi sodą 
prie Sočio vasarnamio; eina į medžioklę su Budionu, Vorošilovu ir apsaugi- 
ninku; Lavrentijus Berija siūlosi padėti ravėti sodą; Stalinas plaukia žvejoti 
ir šaudyti į Juodąją jūrą - išvyka baigsis paslaptingu pasikėsinimu“. 

Molotovas, ministras pirmininkas ketvirtajame dešimtmetyje, žaidžia tenisą su 
artimaisiais*. 

Stalinas valdė savo imperiją atsipalaidavęs - sėdėdamas saulės atokaitoje Sočio 
vasarnamyje“. 


STALINAS. RAUDONOJO CARO DVARAS 


Tarp p. 272 ir 273: 1934-1941 metai 


Sergejus Kirovas atostogauja su Stalinu ir Svetlana Sočyje". 

Stalinas su Svetlana“. 

Andrejus Ždanovas prisideda prie Stalino šeimos, tikriausiai „Šaltojo upokš- 
nio“ vasarnamyje“. 

Raudonojo caro dvaras ketvirtojo dešimtmečio viduryje“. 

Stalino moterys“. 

Stalinas su savo didikais ir jų žmonomis buvusioje imperatoriškojoje Didžiojo 
teatro ložėje?. 

Stalinas su Berija ir Lakoba lanko savo sergančią motiną Keke prieš pat jos mirtį?. 

Berija priima savo namuose Tiflise Vorošilovą ir Mikojaną, atvykusius į Rusta- 
veliui paminėti skirtą šventę 1937 m., per patį Teroro įkarštį“. 

Jagoda, Kalininas, Stalinas, Molotovas, Vyšinskis ir Berija“. 

Maršalas Semionas Budionas pozuoja su Kaganovičiumi ir Stalinu tarp alps- 
tančių iš laimės moterų. 

Berija ir Ježovas, du nedoriausi Stalino dvaro siaubūnai?. 
Ježovas su žmona Jevgenija priima svečią - savo įtakingą draugą Sergo Ordžo- 
nikidzę. Netrukus Ježovas padės Stalinui persekioti Sergo, kol šis mirs. 
Stalinas, Ždanovas, Kaganovičius, Mikojanas ir Vorošilovas pozuoja prie mi- 
rusio Sergo Ordžonikidzės“. 

Molotovas, Kaganovičius, Stalinas, Mikojanas ir Kalininas eina, lydimi Ježovo 
ir jo draugo Nikitos Chruščiovo*. 

Stalinas per arbatėlę pas prozininką Gorkį?. 

Poskriobyševas su Bronislava, gražia, kerinčia, išsilavinusia gydytoja, kurią jis 
įsimylėjo, ir jos seserimi". 

Aleksandras Poskriobyševas, vadovavęs Stalino sekretoriatui didžiąją Stalino 
valdymo dalį?. 

Generolas Nikolajus Vlasikas su pasmerktu Stalino sūnumi Jakovu prieš pat 
karą“. 

Paauglė Svetlana pionierės uniforma! 


Tarp p. 400 ir 401: 1941-1945 metai 


Stalinas vadovauja karui, padedamas savo didžiūnų ir generolų“. 

Stalinas 1945 m. su Žukovu, Vorošilovu ir Bulganinu*. 

Stalinas kaip Didžiojo aljanso arbitras bando kiršinti Rooseveltą su Churchil- 
liu: Teheranas, 1943 m.? 


ILIUSTRACIJŲ SĄRAŠAS 


Churchillis ir Stalinas Jaltoje; jiems iš paskos eina generolas Vlasikas?. 

Per Potsdamo konferenciją Stalinas pozuoja su Churchilliu ir JAV prezidentu 
Harry Trumanu“. 

Raštu užfiksuotas Vorošilovo ir Churchillio pokalbis per Teherano konferenciją?. 
Berija su Molotovu apžiūrinėja lankytinas vietas sugriautame Hitlerio Berlyne; 
jiems iš šonų eina saugumo tarnybų pareigūnai Kruglovas ir Serovas". 

Berija su artimaisiais maždaug 1946 m.!? 

Stalino Berijai išrinktas namas Maskvoje (dabar - Tuniso ambasada)", 

Namas Maskvos upės krantinėje, pastatytas valdžios atstovams ketvirtojo de- 
šimtmečio pradžioje!" 

Daugiabutis Granovskio gatvėje netoli Kremliaus. Jaunesni didžiūnai čia gy- 
veno prabangiuose butuose!". 

Stalino rezidencijos: pagrindinis būstas Kunceve“; jo mėgstamiausias va- 
sarnamis prieš karą Sočyje!!; valgomasis skliautuotomis lubomis, kur jis 
mėgaudavosi gruziniškomis vaišėmis"'; jam specialiai pastatytas negilus 
baseinas"; Stalino štabas atostogaujant po karo - „Šaltasis upokšnis“!?, mi- 
lijonieriaus dvaras Suchumyje"“, ir Museris““, 

Generolas Vasilijus Stalinas: nepelnytai skiriamas į aukštas pareigas alkoholi- 
kas, nestabilios psichikos, žiaurus, persigandęs!. 

Po karo generolas Vasilijus Stalinas prikalbino generolą Vlasiką atiduoti jam 
savo prašmatnų namą netoli Kremliaus! 

Karui baigiantis pavargęs, bet žvalus Stalinas sėdi tarp dviejų varžovų - Ma- 
lenkovo ir Ždanovo*. 


Tarp p. 560 ir 561: 1945-1953 metai 


Po pergalės Staliną ištiko keli nedideli insultai ar širdies smūgiai". 

1945 m. rugpjūčio 12 d. linksmas generalisimas Stalinas veda savo didikus į 
paradą". 

Ždanovas su mokslininku šarlatanu Trofimu Lysenka“. 

Išsekęs Stalinas niūrus veda Beriją, Mikojaną ir Malenkovą per Kremlių prie 
mauzoliejaus prieš 1946 m. Gegužės pirmosios paradą“. 

Stalinas vadovauja gedului per Kalinino laidotuves 1946 m.“ 

Stalinas, Vorošilovas ir Kaganovičius eina paskui Ždanovo karstą per jo laido- 
tuves?. | 

1948 m. pabaigoje Stalinas sėdi su vyresnės kartos atstovais Kaganovičiumi, 
Molotovu ir Vorošilovu; jaunesnieji tuo metu rezga intrigas“. 

Mikojanas su kitais Stalino namuose vasarą“. 


STALINAS. RAUDONOJO CARO DVARAS 


Per iškilmes septyniasdešimtmečio proga Stalinas Didžiojo teatro scenoje stovi 
tarp Mao Dzedongo ir Chruščiovo", 

Stalino neramios paskutinės atostogos naujame name Naujajame Atone!“; 
Likanio rūmai, kadaise priklausę caro Nikolajaus II broliui didžiajam ku- 
nigaikščiui Michailui'?; nuošalus Stalino namas prie Ricos ežero, kur jis 
praleido ištisas savaites'“; apsaugininkai pristatė žalių metalinių dėžių su 
telefonais, kad Stalinas galėtų skambinti pagalbos, jei sunegaluotų per kokį 
kasdienį pasivaikščiojimą““. 

Sofa Kuncevo vasarnamyje, ant kurios Stalinas mirė 1953 m. kovo 5 d.!? 

Senstantis, bet kupinas ryžto Stalinas klausosi Malenkovo, skaitančio pagrin- 
dinį pranešimą per paskutinį Vado viešą pasirodymą Partijos XIX suvažia- 
vime 1952 m.“ 

Chruščiovas, Bulganinas, Kaganovičius, Mikojanas, Berija, Malenkovas, Molo- 
tovas ir Vorošilovas stovi vieni priešais kitus prie pašarvoto Stalino*. 

Stalinas pačiame jėgų žydėjime per Partijos suvažiavimą 1927 m.2 

Sovietų Kaukazas valdant Stalinui 
(1929-1953) 


-——— Piečiausia vokiečių puolimo riba 
“ iki 1942 m. lapkričio 


ĮŽANGA IR PADĖKA 


Rašant šią knygą man kilniai padėjo daugybė žmonių. Vieni jų buvo 
iš Maskvos ar Sankt Peterburgo, kiti - iš Suchumio, Tbilisio, Buenos 
Airių ir Rostovo prie Dono. Turėjau paprastą tikslą - pavaizduoti Sta- 
liną, dvidešimt įtakingiausių jo didžiūnų ir jų šeimos narius, parodyti, 
kaip jie valdė ir kaip gyveno unikalioje kultūroje tų metų, kai jis tu- 
rėjo didžiausią valdžią. Nepretenduoju parašyti jo užsienio ir vidaus 
politikos istorijos, aprašyti jo karo žygių, jaunystės ar nesantaikos su 
Trockiu. Čia pateikta jo „dvaro“ kronika nuo 1929 metų, kai jis buvo 
džiaugsmingai pripažintas Vadu, iki jo mirties. Tai jo dvariškių biogra- 
fija, aukštosios politikos, neformalios valdžios ir papročių studija. Tam 
tikra prasme tai paties Stalino biografija, pateikiama per jo santykius su 
savo didžiūnais; pats Stalinas visą laiką yra dėmesio centre. 

Siekiau pažvelgti giliau, o ne vien tradiciškai vaizduoti Staliną kaip 
„mįslę“, „pamišėlį“ ar „šėtonišką genijų“, o jo bendražygius - kaip 
„Žmones be biografijų“, niūrius ūsuotus palaižūnus, užfiksuotus ne- 
spalvotose fotografijose. Man talkino nauji archyvai, neskelbti prisi- 
minimai, mano paties interviu ir gerai žinoma medžiaga, tad tikiuosi, 
kad Stalinas virs geriau suprantamu ir artimesniu, nors gal ne mažiau 
atstumiančiu, veikėju. Manau, kad vaizduojant Staliną ir jo oligarchus 
jų savitoje bolševikinėje aplinkoje, kaip karinio religinio „kalavijuočių 
ordino“ narius, darosi suprantami daug iki tol neaiškių dalykų. Stali- 
nas buvo nepaprastai unikali asmenybė, bet daug jo nuostatų ir bruo- 
žų, tokių, kaip žudymas politiniais tikslais ir paranoja, buvo būdingi ir 
jo bičiuliams. Jis buvo savo meto žmogus, jo didikai taip pat. 

Garsiausi iš jų tikriausiai buvo Molotovas ir Berija, bet didžiuma Va- 
karuose yra nežinomi. Ježovo ir Ždanovo pavardėmis pavadintos ištisos 
epochos, bet iki šiol apie juos pačius mažai kas žinoma. Net mokslinin- 
kai beveik neužsimindavo apie tokius kaip Mechlisas. Daug kas žavėjosi 

Mikojanu, ne mažiau nekentė Kaganovičiaus. Gal išoriniam pasauliui 
jie stengėsi pasirodyti beveidžiai, bet dažnas jų buvo ryški, veikli, impo- 
zantiška asmenybė. Dabar, atsiradus galimybei perskaityti jų korespon- 
denciją ir net meilės laiškus, jie bent jau atrodo gyvi žmonės. 

Pasakodamas jų istoriją, negaliu neperspėti: čia pavaizduota daug 
žudikų, susitepusių begalės žmonių krauju, bet iš jų tik Berija ir Ježovas 
buvo nubausti mirtimi (ir ne už tikruosius savo nusikaltimus). Daug 
kam kilo pagunda suversti kaltę už visus nusikaltimus vienam žmo- 
gui - Stalinui. Šiandien Vakaruose piktadarystės kultas įgavo vos ne 
manijos mastą. Stalinas makabriškai, bet kvailai lyginamas su Hitleriu: 
skaičiuojamos tariamos jų aukos siekiant išsiaiškinti „nedoriausią pa- 
saulio diktatorių“. Bet tai jau ne istorija, o demonologija. Vienintelis jos 
poveikis yra tas, kad pasmerkiamas vienas diktatorius, bet mes negau- 
name pamokos apie utopinių idėjų ir sistemų pavojus ar apie individų 
atsakomybę. 

Šių laikų Rusija dar nedrįsta atvirai pripažinti praeities klaidų; iki 
šiol nebūta atgailos dėl jų, ir todėl vis dar kyla abejonių dėl pilietinės 
visuomenės brandos. Dažnas šių dienų rusas nepadėkos man už inty- 
miai atvirą istoriją, jie mielai ją užmirštų ar jos išsigintų. Šioje knygoje 
tikrai nesumenkinama Stalino kaltė - ji išties didžiausia - bet gal ji už- 
kirs kelią patogiems pramanams, kad kaltas buvo jis vienas, nes čia bus 
papasakota apie žmogžudystes, vykdytas visų vadovų, taip pat apie jų 
pačių kančias, aukas, ydas ir privilegijas. 

Man neregėtai pasisekė, kad turėjau puikių pagalbininkų. Parašyti 
šią knygą įkvėpė Robertas Conguestas. Visą laiką, kol ją rašiau, jis buvo 
kantriausias, kilniausias rėmėjas ir patarėjas. Esu be galo dėkingas Ro- 
bertui Service 'ui, Oksfordo universiteto Rusijos istorijos profesoriui, pa- 
dėjusiam man rašant knygą kilniais raginimais ir nepaprastomis žinio- 
mis; jis priekabiai perskaitė ir redagavo tekstą, šitaip suteikdamas man 
neįkainojamą pagalbą. Rusijoje man ištisai talkino ir tinkama linkme 
nukreipė iškiliausias Stalino aukštosios politikos žinovas Olegas Chlev- 
niukas, Rusijos Federacijos valstybinio archyvo vyresnysis mokslinis 
bendradarbis. Man pasisekė, kad NKVD / MGB* klausimais talkino 
Nikita Petrovas, mokslinio-informacinio ir švietimo centro Memorial 
pirmininko pavaduotojas, geriausias šių dienų Rusijoje slaptųjų tarny- 


* Valstybės saugumo ministerija (rus. Ministerstvo gosudarstvennoi bezopasnosti). 

bų žinovas. Karo klausimais man patarė ir padėjo - tiek interpretuo- 
jant faktus, tiek ieškant informacijos archyvuose - profesorius Olegas 
Ržeševskis ir jo kolegos. Diplomatijos klausimais esu dėkingas už ži- 
nias, išgirstas iš Hugh Lunghi. Šis žmogus dalyvavo Teherano, Jaltos ir 
Potsdamo konferencijose, taip pat susitikimuose su Stalinu dvidešimto 
amžiaus penktojo dešimtmečio pabaigoje. Negana to, kad bendrauti su 
juo buvo tiesiog nuostabu, jis dar tikrino mano tekstą. Seras Martinas 
Gilbertas nepaprastai padėjo savo žiniomis ir kontaktais Rusijoje. Apie 
dalykus, susijusius su Gruzija, man patarė Zakro Megrelišvilis, Tbilisio 
Iljos Čavčavadzės valstybinio kalbos ir kultūros universiteto Amerikos 
studijų profesorius, ir Gela Čarkvianis. Abchazijos klausimais turiu pa- 
dėkoti iškiliausiam mokslininkui iš Suchumio profesoriui Slavai Lako- 
bai. Už patarimus ir idėjas taip pat esu dėkingas: Geoffrey Hoskingui, 
Londono universiteto Rusijos istorijos profesoriui; Isabel de Madariagai, 
Londono universiteto Slavistikos studijų profesorei emeritei, ir Aleksan- 
drui Kamenskiui, Rusijos valstybinio humanitarinio universiteto Seno- 
vės ir viduramžių Rusijos istorijos profesoriui. Man taip pat patarė ir pa- 
dėjo Rojus Medvedevas, Edvardas Radzinskis, Arkadijus Vaksbergas ir 
Larisa Vasiljeva. Man be galo pasisekė turėti tokių iškilių pagalbininkų 
komandą, tad galiu tik nuolankiai jiems padėkoti. Visa, kas išmintinga 
knygoje, yra jų nuopelnas, dėl klaidų kaltas aš vienas. Ypač esu dėkin- 
gas Michailui Fridmanui. 

Man labai pasisekė pasirinkti laiką rašyti šią knygą, nes 1999 metais 
buvo atidaryta nemaža dalis Rusijos valstybinio socialinės ir politinės 
istorijos archyvo (RVSPIA). Man pavyko gauti daugybę naujų, itin įdo- 
mių dokumentų ir nuotraukų, tarp jų - Stalino, jo aplinkos žmonių ir jų 
artimųjų laiškų, todėl ir galėjau parašyti šią knygą. Be to, man pavyko 
gauti naujos medžiagos iš Rusijos valstybinio karo archyvo ir Rusijos 
Federacijos gynybos ministerijos centrinio archyvo Podolske. Jau se- 
niai RVSPIA ir Rusijos Federacijos valstybiniame archyve man padeda 
Olegas Chlevniukas. Esu be galo dėkingas Larisai Rogovajai, RVSPIA 
skyriaus vedėjai ir Stalino rankraščių bei rašysenos žinovei, padėjusiai 
man kiekviename žingsnyje. Taip pat dėkoju dr. Liudmilai Gatagovai, 
Rusijos istorijos instituto mokslinei bendradarbei. Bet labiausiai turiu 
padėkoti itin talentingai Galinai Babkovai, Rusijos valstybinio huma- 
nitarinio universiteto Istorijos fakulteto dėstytojai, padėjusiai rašant šią 
knygą tiek pat, kiek ir „Potiomkino gyvenimą“. 

Man pasisekė, nes turėjau galimybę susitikti su daugybe to meto 
liudytojų ir dažnai skaityti jų šeimų dokumentus, tarp jų - neskelb- 
tus tėvų prisiminimus. Už tai esu neapsakomai dėkingas Vladimirui 
Grigorjevui, Rusijos Federacijos spaudos, televizijos ir radijo minis- 
tro pavaduotojui, leidyklos Vagrius savininkui; Galinai Udenkovai iš 
RVSPIA, leidusiai man pasinaudoti jos unikaliomis pažintimis; Olgai 
Adamišinai, surengusiai man keletą interviu, ir Rosamond Richardson, 
kilniai sudariusiai man galimybę bendrauti su Alilujevų šeimos nariais 
ir perklausyti jos interviu su Svetlana Alilujeva įrašus. Kitty Stidworthy 
leido man panaudoti Veros Trail neskelbtus prisiminimus apie Ježovą. 
Dėkoju dr. Liubai Vinogradovai, parodžiusiai sumanumą, žavesį, atjau- 
tą ir kantrybę, kai reikėjo padėti man susitarti dėl daugelio interviu. 
Ypač dėkoju Alanui Hirstui ir Louise Campbell už tai, kad supažindi- 
no mane su Molotovais. Generolas leitenantas Stepanas Mikojanas ir jo 
dukra Ašken buvo žavūs, svetingi, pagalbūs ir dosnūs. Savo prisimini- 
mų ir laiko man dar nepagailėjo: Kira Alilujeva, Vladimiras Alilujevas 
(Redensas), Natalija Andrejeva, Nikolajus Baibakovas, Nina Budionaja, 
Julija Chruščiova, Tania Litvinova, Igoris Malenkovas, Volia Malenko- 
va, Sergo Mikojanas, Josifas Minervinas (Kaganovičiaus vaikaitis), Sta- 
sas Naminas (Mikojano vaikaitis), Viačeslavas Nikonovas (Molotovo 
vaikaitis), Eteri Ordžonikidzė, Marta Peškova, Natalija Poskriobyševa, 
Leonidas Redensas, Natalija Rykova, generolas leitenantas Artiomas 
Sergejevas, Jurijus Solovjovas, Olegas Trojanovskis, Jurijus Ždanovas ir 
Nadežda Vlasik. Esu dėkingas man medžiagą padėjusiai rinkti Galinai 
Babkovai už tai, kad susitarė dėl interviu su Tina Egnatašvili ir Gulia 
Džiugašvili. Negaliu nepadėkoti žaviajam Markui Fielderiui iš Grana- 
da Productions - patyriau malonumą BBC2 užsakymu kurdamas su juo 
dokumentinį filmą apie Staliną. Dėkoju S. Kirovo muziejaus Sankt Pe- 
terburge direktoriui ir darbuotojams. 

Tbilisyje profesorius Megrelišvilis susitarė dėl daugelio mano in- 
terviu, pasidalijo prisiminimais apie patėvį Šalvą Nucubidzę ir supa- 
žindino su Maja Kavtaradze. Ši leido man perskaityti neskelbtus tėvo 
prisiminimus. Gela Čarkvianis papasakojo man apie savo jaunystę, o 
svarbiausia - parodė kilnumą suteikdamas galimybę perskaityti ne- 
skelbtus tėvo prisiminimus. Taip pat dėkoju: Nadiai Dekanozovai, 
Aliošai Mircchulavai, Ekai Rapavai ir Ninai Ruchadzei. Ačiū Likai Ba- 
silejai, kad lydėjo mane į Likanio rūmus ir Gorį; Nino Gagošidzei ir 

Irinai Dmetradzei už energingą pagalbą; Natai Patiašvili už pagalbą 
verčiant ir tariantis dėl interviu; Zurabui Karumidzei; Lilai Aburšvili, 
Stalino muziejaus Goryje direktorei. 

Už kelionę į Abchaziją esu dėkingas Jungtinės Karalystės ambasa- 
dorei Gruzijoje Deborah Barnes Jones; Jungtinių Tautų stebėtojų misi- 
jos Gruzijoje administratoriui Thadeusui Boyle'ui ir Abchazijos minis- 
trui pirmininkui Anri Džirgonijai. Nebūčiau išsivertęs ir be Victorios 
Ivlevos-Yorke pagalbos. Dėkoju Saidai Smir, vilos Naujajame Atone di- 
rektorei, ir darbuotojams kitų Stalino rezidencijų - „Šaltojo upokšnio“, 
Suchumyje, prie Ricos ežero, Museryje ir Sočyje. Dėkoju Evai Soldati iš 
Buenos Airių už interviu, paimtus iš Leopoldo Bravo ir jo artimųjų. 

Dėkoju už tai, kad mane priglaudė lankantis Maskvoje ir kitur: Ma- 
šai Slonim (paaiškėjo, kad ji - Maksimo Litvinovo vaikaitė); Markui ir 
Rachelei Polonskiams, gyvenantiems Granovskio gatvėje, maršalo Ko- 
nevo bute, tapusiame ne vieno šios knygos įvykio liudytoju; Ingeborgai 
Dapkūnaitei, Davidui Campbellui ir Tomui Wilsonui Maskvoje; Olgai 
Polizzi ir Juliettai Dexter Sankt Peterburge. 

Ypatinga padėka dviem išmintingiausiems istorikams: mano tėvui 
dr. Stephenui Sebag-Montefiore, taip pat talentingai perskaičiusiam 
visa, kas susiję su Stalino psichologija, kaip ir ankstesnę knygą apie Po- 
tiomkiną, ir mano motinai Aprilei Sebag-Montefiore už neregėtus ga- 
bumus kalbai ir psichologijai. 

Esu dėkingas savo agentei Georginai Capel; leidybinės grupės Orion 
pirmininkui Anthony Cheethamui; savo leidėjui Ionui Trewinui, taip 
pat lordui ir ledi Weidenfeldams. Ačiū už atsakymus į klausimus ir ma- 
žesnę ar didesnę pagalbą: Andy Apostolou, Bernadette Cini, profesoriui 
Derekui Bealesui, Vadimui Beniatovui, Michaelui Blochui, dr. Davidui 
Brandenburgeriui, Winstonui Churchilliui, Pavelui Chinsky, dr. Sarah 
Davies, ledi Ellen Dahrendorf, Markui Franchetti, Lisai Fine, Sergejui 
Degtiariovui Fosteriui, dr. Danui Healy, Jelenai Durden-Smith, Leva- 
nui ir Nino Gačečiladzėms, profesoriui J. Archui Getty, Natai Gologre, 
Jonui Halliday, Andreai Dee Harris, Marianai Haseldine, Laurence ui 
Kelly, Dmitrijui Chankinui, Anne Applebaum, Joan Bright Astley, Ma- 
rijai Lobanovai, V. S. Lopatinui, Gruzijos Respublikos ambasadoriui, ir 
Teimuraz Mamacašvili, Neilui McKendrickui, Kembridžo universiteto 
Gonvilio ir Kajaus koledžo direktoriui, Catherine Merridale, kunigaikš- 
tienei Tatjanai Metternich, Edwardui Lucasui, Charlesui ir Patty Palme- 


23 


STALINAS. RAUDONOJO CARO DVARAS 


riams-Tomkinsonams, Martinui Poliakoffui, profesoriui Richardui Ove- 
ry, Davidui Pryce-Jonesui, Aleksandrui Prozverkinui, Antony Beevorui, 
Julijai Turčianinovai ir Ernstui Goussinski, profesoriui E. A. Reesui, Hugh 
Sebag-Montefiore, grafui Fritzui von der Schulenburgui, profesoriui Bo- 
risui Sokolovui, ledi Soames, Gejai Sulkanišvili, lordui Thomasui iš Svi- 
nertono, grafui Nikolajui Tolstojui, kunigaikščiui Georgijui Vasilčikovui, 
dr. D. H. Watsonui ir Adamui Zamoyskiui. Esu daug skolingas savo rusų 
kalbos mokytojai Galinai Oleksiuk. Dėkoju Jane Birkett, savo šauniajai 
redaktorei, Johnui Gilkesui už žemėlapius, Douglasui Matthewsui už ro- 
dyklę. Neapsakomai dėkoju Victoriai Webb už didvyrišką darbą - korek- 
tūros tikrinimą. 

Paskiausia, bet svarbiausia: su meile dėkoju žmonai Santai Monte- 
fiore ne vien už tai, kad išvertė medžiagą apie Leopoldo Bravo iš ispa- 
nų kalbos, bet labiausiai už tai, jog daugybę metų pakentė, o kartais net 
sveikino, slegiantį Stalino artumą mūsų gyvenime. 

Josifas Stalinas, tikroji pavardė Džiugašvilis; žinomas kaip Soso ir Koba. 
Bolševikų partijos sekretorius 1922-1953 m. ir Ministrų tarybos pirmi- 
ninkas 1941-1953 m. Maršalas. Generalisimas. 


ŠEIMOS NARIAI 


Keke Džiugašvili, Stalino motina 

Kato Svanidzė, pirmoji Stalino žmona 

Jakovas Džiugašvilis, Stalino sūnus iš pirmosios santuokos su Kato 
Svanidze, pateko į vokiečių nelaisvę 

Nadia Alilujeva, antroji Stalino žmona 

Vasilijus Stalinas, Stalino ir Nadios Alilujevos sūnus, lakūnas, generolas 

Svetlana Stalin, dabar žinoma kaip Alilujeva, Stalino dukra 

Artiomas Sergejevas, Stalino ir Nadios įsūnis 

Sergejus Alilujevas, Nadios tėvas 

Olga Alilujeva, Nadios motina 

Pavelas Alilujevas, Nadios brolis, Raudonosios armijos komisaras 

Jevgenija Alilujeva, Nadios brolienė, aktorė, Kiros motina 

Aleksandras Svanidzė, Kato brolis, gruzinas, Stalino svainis, banko 
pareigūnas 

Marija Svanidzė, rašiusi dienoraštį Gruzijos žydė, operos dainininkė 

Stanislavas Redensas, Nadios svainis, saugumo tarnybų darbuotojas 

Ana Redens, vyresnioji Nadios sesuo 


SĄJUNGININKAI 


Viktoras Abakumovas, saugumo tarnybų pareigūnas, SMERŠ 
vadovas, MGB (Valstybės saugumo ministerijos) vadovas 

Andrejus Andrejevas, Politbiuro narys, CK sekretorius, vedęs 

Dorą Chazan, geriausią Nadios draugę, tekstilės pramonės ministro 
pavaduotoją, Natašos Andrejevos motiną 

Lavrentijus Berija, dėdė Lara, saugumo tarnybų pareigūnas, NKVD 
viršininkas, Politbiuro narys, atsakingas už atominę bombą, vedęs 

Niną Beriją, mokslininkę, su kuria Stalinas elgėsi „kaip su dukra", 

Sergo Berijos motiną; Sergo vedė 

Martą Peškovą-Beriją, Gorkio vaikaitę 

Semionas Budionas, kavaleristas, maršalas, vienas iš vadinamosios 
Caricyno grupės 

Nikolajus Bulganinas, pravarde Santechnikas, čekistas, Maskvos meras, 
Politbiuro narys, gynybos ministras, realiausias Stalino įpėdinis 

Nikita Chruščiovas, Maskvos, vėliau Ukrainos partijos pirmasis 
sekretorius, Politbiuro narys 

Kandidas Carkvianis, Gruzijos bolševikų partijos vadovas, artimas 
Stalino draugas 

Semionas Ignatjevas, MGB ministras, vadovavęs gydytojų sąmokslo 
tyrimui 

Genrichas Jagoda, NKVD vadovas žydas, įsimylėjęs Gorkio marčią 
Timošą 

Abelis Jenukidzė, dėdė Abelis, Centro vykdomojo komiteto 
sekretorius, gruzinas bonvivanas, Nadios krikštatėvis 

Nikolajus Ježovas, Gervuogė arba Kolia, NKVD viršininkas, vedęs 

Jevgeniją Ježovą, žydę redaktorę, populiarią aukštuomenės atstovę 

Lazaras Kaganovičius, Geležinis Lazaras, Lokomotyvas, senas žydų 
bolševikas, Stalino pavaduotojas ketvirtojo dešimtmečio pradžioje, 
geležinkelių vadovas, Politbiuro narys 

Michailas Kalininas, Tėtušis, Kaimo Seniūnas, SSRS Aukščiausiosios 
Tarybos Prezidiumo pirmininkas, gimęs valstiečių šeimoje, buvęs 
darbininkas 

Sergejus Kirovas, Leningrado vadovas, CK sekretorius, Politbiuro 
narys ir artimas Stalino draugas 

Valerianas Kuibyševas, ūkio vadovas ir poetas, Politbiuro narys 

Aleksejus Kuznecovas, Ždanovo pavaduotojas Leningrade; po Antrojo 
pasaulinio karo - CK sekretorius ir MGB kuratorius, realiausias 
Stalino įpėdinis Partijos sekretoriaus poste 

Georgijus Malenkovas, pravarde Malania, CK sekretorius, Berijos 
sąjungininkas 

Levas Mechlisas, Niūrusis Demonas ir Ryklys, Stalino sekretorius 
žydas, vėliau „Pravdos“ redaktorius, Raudonosios armijos politinis 
vadovas 

Akakis Mgeladzė, Abchazijos, vėliau Gruzijos vadovas; Stalinas jį 
vadino Vilku 

Anastasas Mikojanas, senas armėnų bolševikas, Politbiuro narys, 
prekybos ir tiekimo ministras 

Viačeslavas Molotovas, Geležinsubinis ir Mūsų Veča, Politbiuro narys, 
ministras pirmininkas, užsienio reikalų ministras, vedęs 

Poliną Molotovą, mergautinė pavardė Karpovskaja, žinomą kaip 
draugė Žemčiužina (Perlas), žydę, žvejybos komisarę ir kvepalų 
pramonės vadovę 

Grigorijus Ordžonikidzė, žinomas kaip draugas Sergo ir Stalino 
Užpakalis, Politbiuro narys, sunkiosios pramonės vadovas 

Karlas Paukeris, buvęs Budapešto operos kirpėjas, Stalino asmens 
sargybinis ir apsaugos vadas 

Aleksandras Poskriobyševas, buvęs felčeris, Stalino sekretoriato 
vadovas, vedęs 

Bronislavą Metalikovą-Poskriobyševą, žydę gydytoją 

Michailas Riuminas, Mažasis Miša, Nykštukas, MGB viršininko 
pavaduotojas, vadovavęs gydytojų sąmokslo bylai 

Nikolajus Vlasikas, Stalino asmens sargybinis ir apsaugos žinybos 
vadovas 

Klimentas Vorošilovas, pirmas SSRS maršalas, Politbiuro narys, 
gynybos liaudies komisaras, Caricyno veteranas, vedęs 

Jekateriną Vorošilovą, rašiusią dienoraštį 

Nikolajus Voznesenskis, Leningrado ekonomistas, Politbiuro narys, 
ministro pirmininko pavaduotojas, Stalino pateptas savo įpėdiniu 
premjero poste , 

Andrejus Ždanovas, Pianistas, Politbiuro narys, Leningrado vadovas, 
CK sekretorius, karinio į jūrų laivyno vadas, Stalino draugas i ir 
realiausias įpėdinis, tėvas 

Jurijaus Ždanovo, CK Mokslo skyriaus viršininko, vedusio Svetlaną 
Stalin 

GENEROLAI 


Grigorijus Kulikas, maršalas, nevykėlis artilerijos vadas, mergišius, 
Caricyno veteranas 

Borisas Šapošnikovas, maršalas, štabo viršininkas, Stalino 
mėgstamiausias štabo karininkas 

Semionas Timošenka, maršalas, pasiekęs pergalę Suomijoje, gynybos 

pavaduotojas, geriausias Stalino karvedys 

Nikolajus Bucharinas, Partijos numylėtinis, Bucharčikas, teoretikas, 
Politbiuro narys, kartu su Stalinu valdęs 1925-1929 metais, 
Nadios draugas, dešinysis, pagrindinis kaltinamasis paskutiniame 
parodomajame teisme 

Levas Kamenevas, kairysis, Politbiuro narys, įveikė Trockį su Stalinu 
ir su juo kartu valdė 1924-1925 metais, žydas; kaltinamasis 
pirmame parodomajame teisme 

Aleksejus Rykovas, dešinysis, Politbiuro narys, ministras pirmininkas, 
valdė šalį kartu su Stalinu ir Bucharinu 1925-1928 metais; 
kaltinamasis paskutiniame parodomajame teisme 

liaudies komisaras, Raudonosios armijos kūrėjas, Stalino žodžiais - 
„Operetinis vadas“ 

Grigorijus Zinovjevas, kairysis, Politbiuro narys, Leningrado vadovas, 
žydas; su Stalinu ir Kamenevu sudarė triumviratą 1924-1925 
metais; kaltinamasis pirmame parodomajame teisme 


„ŽMONIŲ SIELŲ INŽINIERIAI“ 

Isaakas Babelis, „Raitelių armijos“ autorius, Eizenšteino ir 
Mandelštamo draugas 


28 


VEIKĖJŲ SĄRAŠAS 


Demjanas Bednas, „proletarinis poetas“ , artimas Stalino draugas 

Michailas Bulgakovas, prozininkas ir dramaturgas; Stalinas žiūrėjo jo 
„Turbinų dienas“ penkiolika kartų 

PROLOGAS 


Sventinė vakarienė 


1932 m. lapkričio 8 d. 


1932 metų lapkričio 8-ąją apie septintą vakaro trisdešimt vienų metų 
Nadia Alilujeva Stalin, apvalaino veido, rudų akių Bolševikų partijos 
generalinio sekretoriaus žmona, rengėsi triukšmingam vakarėliui: kaip 
ir kasmet bus švenčiamos Revoliucijos metinės, jau penkioliktosios. Pu- 
ritoniška, rimta, gležna Nadia didžiavosi esanti „bolševikiškai kukli“. 
Ji vilkėdavo blukiausiomis beformėmis suknelėmis ir palaidinukėmis 
be iškirpčių, ryšėdavo nekrintančias į akis skareles, nevartodavo kos- 
metikos. Bet šį vakarą ji stengėsi kaip niekada. Niūriame Stalino bute 
dviaukščiuose septyniolikto amžiaus Pramogų rūmuose (šitaip pava- 
dintuose todėl, kad carų laikais čia buvo įsikūrę aktoriai ir teatras) stai- 
pėsi prieš seserį Aną apsivilkusi iš Berlyno atvežta nepaprastai madin- 
ga ilga juoda suknele, apsiūta raudonomis rožėmis. Pirmą kartą Nadia 
puikavosi „stilinga šukuosena“, užuot kaip paprastai susukusi plaukus 
į kuodą, suteikiantį jai griežtą išraišką. Į juodus plaukus ji žaismingai 
įsikišo skaisčiai raudoną arbatinę rožę. 

Kaip ir kasmet vakarėlį rengė gynybos komisaras Vorošilovas, o į jo 
namus ilgame, siaurame gvardijos kavaleristų pastate kitoje gatvelės 
pusėje nuo Pramogų rūmų susirinko visi bolševikų didikai, tokie kaip 
ministras pirmininkas Molotovas su liekna, protinga, koketiška žmona 
Polina, geriausia Nadios drauge. Mažyčiame, glaudžiame bolševikų elito 
pasaulyje tie paprasti linksmi vakarėliai dažniausiai baigdavosi tuo, kad 
didžiūnai su savo moterimis imdavo šokti kazokų šokius ir traukti grau- 
džias gruzinų dainas. Bet tąkart vakarėlis baigėsi ne taip kaip paprastai. 

Tuo pat metu keliais šimtais metrų į rytus, arčiau Raudonosios aikš- 
tės ir Lenino mauzoliejaus, savo kabinete trikampių aštuoniolikto am- 

žiaus Geltonųjų rūmų antrame aukšte Josifas Stalinas, Bolševikų partijos 
generalinis sekretorius ir Sovietų Sąjungos vadas, dabar penkiasdešimt 
trejų, dvidešimt dvejais metais vyresnis už Nadią, dviejų jos vaikų tėvas, 
susitiko su savo mėgstamu saugumo tarnybų nariu. Genrichas Jagoda, 
GPU* pirmininko pavaduotojas, žiurkiasnukis žydo juvelyro iš Žemu- 
tinio Naugardo sūnus su „Hitlerio ūsiukais“, mėgstantis orchidėjas, vo- 
kišką pornografiją ir draugauti su literatais, pranešė Stalinui apie naujus 
sąmokslus prieš jį ir vis augančius neramumus kaimuose. 

Stalinas kartu su Molotovu ir šalies ūkio vadovu keturiasdešimt 
penkerių metų į poetą panašiu ir, nenuostabu, eiles rašančiu keturias- 
dešimt dvejų metų kūtvėla Valerianu Kuibyševu, labai mėgstančiu 
svaigalus ir moteris, įsakė suiminėti tuos, kurie jiems priešinosi. Pas- 
taruosius mėnesius Staliną gniuždė įtampa: jis bijojo prarasti Ukrainą, 
nes kai kuriose jos dalyse jau siautė badas ir suirutė. Kai penkios minu- 
tės po septynių Jagoda išėjo, kiti pasiliko ir kalbėjo apie karą valstietijos 
„stuburui perlaužti“ - nesvarbu, kad milijonai badaus per didžiausią 
istorijoje žmogaus sukeltą badą. Jie buvo pasiryžę grūdais finansuoti 
Gargantiua vertą žygį - paversti Rusiją šiuolaikine pramonine valsty- 
be. Bet tą vakarą tragedija tykos arčiau; netrukus Staliną ištiks asmeni- 
nė krizė, skaudžiausia ir paslaptingiausia per visą jo karjerą. Jis dar ir 
dar kartą prisimins ją iki savo gyvenimo galo. 

Penkios minutės po aštuonių Stalinas su palydovais nulipo laiptais 
ir apsnigtais tos raudonomis sienomis apjuostos viduramžių tvirtovės 
takais ir aikštėmis nuskubėjo į vakarėlį. Stalinas vilkėjo sena kareiviška 
miline, kiteliu, apsmukusiomis kelnėmis, avėjo minkštos odos batais, 
ant galvos buvo užsidėjęs vilkenos ausinę. Jo kairė ranka buvo kiek 
trumpesnė už dešinę, bet dabar tai buvo kur kas sunkiau pastebėti negu 
senatvėje. Tikriausiai jis kaip visada rūkė papirosą ar papsėjo pypkę. 


* Sovietų slaptoji policija iš pradžių vadinosi Ypatingąja komisija kovai su kontrrevoliucija ir 
sabotažu, liaudyje žinoma kaip Čeka. 1922 m. ji tapo Valstybine politine valdyba (GPU, rus. 
Gosudarstvennoje političeskoje upravlenije), vėliau Jungtine valstybine politine valdyba (OGPU, 
rus. Objedinionnoje gosudarstvennoje političeskoje upravlenije). 1934 m. ji buvo priskirta Vidaus rei- 
kalų liaudies komisariatui (NKVD, rus. Narodnyj komisariat vnutrennich del). Tačiau slaptosios 
policijos darbuotojai vis dar buvo vadinami čekistais, o pati slaptoji policija - organais. 1941 m. 
NKVD dalijamas į du savarankiškus organus - NKVD ir NKGB, Valstybės saugumo liaudies 
komisariatą (rus. Narodnyj komisariat gosudarstvennoi bezopasnosti). Prasidėjus karui, atliekamas 
atvirkščias veiksmas - abi organizacijos tampa vienu organu, bet 1943 m. jos vėl atskiriamos. 
Nuo 1954 iki 1991 m. NKGB buvo žinoma kaip KGB, Valstybės saugumo komitetas (rus. Komitet 
gosudarstvennoi bezopasnosti). 

Galva tankiais trumpais plaukais, vis dar juodais, bet su pirmomis žilo- 
mis sruogomis, spinduliavo grakščiu Kaukazo kalniečių grožiu; beveik 
rytietiškos, panašios į katės akys buvo „medaus spalvos“, bet užpykus 
tapdavo tamsiai geltonos kaip vilko. Vaikams nepatikdavo jo dygūs 
ūsai ir gaižus tabako dvokas, bet, kaip prisimins Molotovas ir Stalino 
gerbėjos, Vadas vis dar atrodė patrauklus moterims. Su jomis jis flirtuo- 
davo droviai, nerangiai!. 

Šį kresną metro šešiasdešimt penkių centimetrų ūgio žmogelį, ei- 
nantį sparčiai, bet į vidų pakreiptomis pėdomis (vaidindami carus tokią 
eiseną uoliai mėgdžiodavo Didžiojo teatro atlikėjai), ryškiu gruzinišku 
akcentu tyliai besišnekučiuojantį su Molotovu, saugojo vos vienas ar 
du asmens sargybiniai. Šalies didžiūnai tais laikais vaikščiodavo po 
Maskvą bemaž be apsaugos. Net įtarusis, valstiečių jau nekenčiamas 
Stalinas iš savo kabineto Senojoje aikštėje eidavo į namus, lydimas vos 
vieno asmens sargybinio. Vieną vakarą, kai Molotovas su Stalinu ėjo 
per Maniežo aikštę „be asmens sargybinių“, juos paprašė išmaldos el- 
geta. Stalinas davė jam dešimt rublių. „Prakeikti buržujai!“ - sušuko 
nusivylęs valkata. 

- Kas gali suprasti mūsų liaudį? - svarstė Stalinas. 

Nors būta pasikėsinimų į Sovietų pareigūnus, tarp jų ir į Leniną 1918 
metais, į šiuos dalykus buvo žiūrima stebėtinai atsainiai iki pasikėsini- 
mo į Sovietų Sąjungos ambasadorių Lenkijoje 1927 metų birželį - tada 
apsauga buvo šiek tiek sustiprinta. 1930 metais Politbiuras išleido įsaką 
„uždrausti draugui Stalinui vaikščioti po miestą pėsčiomis“. Tačiau jis 
dar keletą metų nepaisys draudimo. Tai buvo aukso amžius, bet tą va- 
karą, vos po kelių valandų, jis baigsis mirtimi - gal net žmogžudyste“. 

Stalinas jau garsėjo tuo, kad yra neperprantamas kaip sfinksas ir fleg- 
matiškai kuklus - tą įspūdį jis kėlė demonstratyviai papsėdamas pypkę it 
koks kaimo seniūnas. Stalinas anaiptol nebuvo beveidis biurokratas ir vi- 
dutinybė - tokį Vadą vaizdavo jį niekinęs Trockis. Tikrasis Stalinas buvo 
energingas, tuščiagarbis mėgėjas melodramatizuoti situaciją, išskirtinis 
visais atžvilgiais. 

Po šiurpia šios neperprantamos asmenybės ramybe sūkuriavo mir- 
tini nelaimėlio ambicijų ir pykčio verpetai. Stalinas gebėjo veikti laips- 
niškai, kontroliuodamas, kas darosi aplink, bet kitąsyk nutrūktgalviškai 
rizikuodamas; atrodė, kad jis vilki šaltais plieno šarvais, bet jo čiuptu- 
vėliai buvo nepaprastai jautrūs, o ugningas gruziniškas būdas toks ne- 

valdomas, kad jis per plauką nesužlugdė savo karjeros pasišakodamas 
prieš Lenino žmoną. Jis buvo ūmus neurotikas, turintis kunkuliuojantį 
temperamentą jaudraus, savo paties drama besimėgaujančio aktoriaus - 
todėl ilgainiui jo įpėdiniu tapęs Nikita Chruščiovas pavadino jį veidmai- 
niu. Lazaras Kaganovičius, vienas artimiausių jo draugų daugiau negu 
tris dešimtmečius, tą vakarą irgi ėjęs į pobūvį, paliko geriausią šio „uni- 
kalaus asmens“ apibūdinimą: „skirtingu metu jis buvo skirtingas žmo- 
gus <...>. Pažinojau ne mažiau kaip penkis ar šešis Stalinus.“ 

Tačiau atvėrus Stalino archyvus ir tapus prieinamiems daugybei 
naujų šaltinių, matome jį kur kas aiškiau negu kada nors anksčiau. 
Dabar nebepakanka apibūdinti jį kaip „mįslę“. Dabar žinome, kaip jis 
kalbėdavo (nuolatos apie save, dažnai - su iškalbingu atvirumu), kaip 
rašydavo komentarus ir laiškus, ką valgydavo, dainuodavo ir skaityda- 
vo. Kai matome jį unikalioje vaidingų bolševikų vadovų aplinkoje, jis 
tampa tikru žmogumi. Jo viduje slypėjo nepaprastai sumanus ir gabus 
politikas, kuriam svarbiausia buvo jo paties istorinis vaidmuo, dirglus 
intelektualas, tiesiog nesveikai godžiai skaitęs istorijos ir literatūros vei- 
kalus, lepus hipochondrikas, kenčiantis nuo lėtinio tonzilito, psoriazės 
ir reumatinių skausmų dėl suluošintos rankos ir Sibiro tremtyse ištver- 
tų šalčių. Šis šnekus, linkęs bendrauti žmogus, gero balso dainininkas, 
buvo dar ir vienišas bei nelaimingas. Jis sugadino santykius su visomis 
mylimosiomis ir draugais, nes politinė būtinybė ir žmogėdriška para- 
noja jam buvo svarbiau už laimę. 

Dėl sunkios vaikystės išsiugdęs ydingą, nenormaliai šaltą būdą, jis 
vis dėlto stengėsi būti mylintis tėvas ir vyras, tačiau užnuodijo visus 
jausmų šaltinius. Mat šis graudžiai mėgęs rožes ir mimozas žmogus 
tikėjo, kad kiekvieną žmogaus problemą gali išspręsti mirtis, tad egze- 
kucijos jam tapo manija. Šis ateistas, už viską turėjęs jaustis skolingas 
dvasininkams, į pasaulį žiūrėjo per nuodėmės ir atgailos prizmę, tačiau 
„nuo jaunystės buvo užkietėjęs marksistas fanatikas“. Jo fanatizmas 
buvo „beveik islamiškas“, o tikėjimas, kad yra mesijas, - beribis. Nors 
puoselėjo imperializmo idealus, būdingus rusams, iš esmės liko gruzi- 
nas, atsinešęs kraujo keršto papročius į Rusiją. 

Didžiuma visuomenės veikėjų kaip kadaise Cezaris grožisi savimi 
tarsi iš šalies, žvelgdami į save kaip į aktorius pasaulio scenoje, bet Sta- 
linas žengė dar toliau. Jo įsūnis Artiomas Sergejevas prisiminė, kaip 
Stalinas aprėkė sūnų Vasilijų už tai, kad šis dangstosi tėvo pavarde. 

- Bet aš taip pat Stalinas, - tarė Vasilijus. 

- Ne, nesi, - atšovė Stalinas. - Tu nesi Stalinas, ir aš nesu Stalinas. 
Stalinas - tai Sovietų valdžia. Stalinas yra tas, kas vaizduojamas laikraš- 
čiuose ir portretuose, 0 ne tu ir net ne aš! 

Stalinas sukūrė pats save. Žmogus, prasimanantis vardą, gimimo 
datą, tautybę, išsilavinimą ir visą praeitį tam, kad pakeistų istoriją ir 
vaidintų lyderio vaidmenį, dažniausiai galop atsiduria psichiatrijos gy- 
dykloje, nebent padedamas savo valios, sumanumo ir laimingo atsitik- 
tinumo palankiu metu pritaptų prie sąjūdžio, galinčio pakeisti įvykių 
eigą. Stalinui taip viskas ir susiklostė. Tas sąjūdis buvo Bolševikų par- 
tija, o palankus metas - Rusijos monarchijos nuosmukis. Stalinui mirus 
tapo madinga žiūrėti į jį kaip į kokį išsigimėlį, bet tokiu atveju mes per- 
rašinėtume istoriją taip pat nevykusiai, kaip tai darė pats Stalinas. Stali- 
no sėkmė nebuvo atsitiktinė. Joks žmogus geriau netiko Lenino partijai 
su jos sąmoksliškomis intrigomis, teoriniais užkalbėjimais, žudikišku 
dogmatizmu ir nežmoniška rūstybe. Sunku rasti geresnį pavyzdį žmo- 
gaus ir sąjūdžio sintezės už šią idealią Stalino ir bolševizmo santuoką: 
Stalinas buvo Partijos dorybių ir ydų veidrodis“. 


Nadią buvo apėmęs jaudulys, nes ji puošėsi. Vos išvakarėse, per Re- 
voliucijos metinių paradą, jai siaubingai skaudėjo galvą, bet šiandien 
ji buvo linksma. Tikrasis Stalinas skyrėsi nuo savo įsivaizduojamos is- 
torinės asmenybės, dvilypė buvo ir Nadežda Alilujeva. „Ji buvo labai 
graži, bet iš nuotraukų to nematyti“, prisimena Artiomas Sergejevas. Ji 
buvo netradicinio grožio. Kai šypsodavosi, akys spinduliuodavo atvi- 
rumu ir nuoširdumu, bet kartais ji būdavo pasipūtusi ir aikštinga. Be 
to, ją kamavo psichikos ir kūno ligos. Šiaip ji būdavo šalta, retkarčiais 
jai užeidavo isterijos ar depresijos priepuoliai. Ją nuolatos graužė pavy- 
das. Stalinas turėjo pakaruoklišką humoro jausmą, bet niekas neprisi- 
mena, ar Nadia turėjo bent lašelį humoro jausmo. Ji, bolševikė, galėda- 
vo elgtis kaip Stalino skundikė ir įduoti jam priešus. Tai galjų santuoka 
buvo pabaisos ir ėriuko - šitokia metafora galima apibūdinti ir Stalino 
elgesį su pačia Rusija? Tik tiek, kad tai buvo bolševikų santuoka viso- 
mis šios sąvokos prasmėmis, būdinga savitai ją pagimdžiusiai kultūrai. 
Kita vertus, joje galime įžvelgti tik banalią tragediją beširdžio triūslio - 

prastesnio sutuoktinio egocentriška, nestabilios psichikos žmona tie- 
siog nebūtų galėjusi rasti. 

Stalino gyvenime, rodės, idealiai susiliejo bolševikų politika ir šei- 
ma. Nors vyko žvėriškas karas su valstietija ir šalies vadovai jautė vis 
didesnį spaudimą, jiems tai buvo laimingos idilės metas: savaitgalius 
jie leisdavo ramiose užmiesčio vilose, linksmindavosi per vakarienes 
Kremliuje, tingiai leisdavo atostogas prie Juodosios jūros - Stalino vai- 
kai jas prisimins kaip laimingiausią savo gyvenimo metą. Iš Stalino 
laiškų matyti, kad jų santuoka buvo sunki, bet kupina meilės: „Sveika, 
Mažute <...>. Labai pasiilgau savo Mažuliukės - esu vienišas kaip vil- 
kas, - kreipdamasis meiliais žodeliais 1930 metų birželio 21 dieną rašė 
Nadiai Stalinas. - Iš miesto su reikalais nevažiuosiu. Rytoj, kai tik baig- 
siu darbą, važiuosiu į užmiestį pas vaikus <...>. Lik sveika, neužsibūk, 
grįžk namo greičiau! Bučiuoju! Tavo Josifas.“+ Nadia buvo išvykusi į 
Karlsbadą Vokietijoje, kur gydėsi nuo galvos skausmų. Stalinas jos il- 
gėjosi ir rūpinosi vaikais kaip kiekvienas tėvas. Nadia vieną savo laišką 
baigė šitaip: „Labai prašau žiūrėti savęs! Bučiuoju tave aistringai, kaip 
tada mudviem atsisveikinant. Tavo Nadia.“? 

Santykiai tarp jų visada būdavo įtempti. Abu buvo ūmūs ir įžeidūs, 
todėl jų vaidai visuomet būdavo įspūdingi. 1926-aisiais jinai pareiškė jį 
paliekanti ir su vaikais išvažiavo į Leningradą, bet Josifas maldavo Na- 
dią grįžti, ir ji sutiko. Galima justi, kad šitaip juodu kivirčydavosi daž- 
nai, bet būdavo ir savotiškos laimės tarpsnių. Tiesa, tikėtis jaukumo to- 
kioje bolševikų šeimoje negalėjai. Stalinas dažnai elgdavosi agresyviai 
ir užgauliai, bet sunkiausia sutarti su juo, matyt, buvo dėl jo abejingu- 
mo. Išdidi, griežta Nadia amžinai negalavo. Stalino draugai Molotovas 
ir Kaganovičius manė, kad ji per žingsnį iki „beprotybės“, o jos pačios 
artimieji pripažino, kad „kartais ji elgdavosi kaip pamišėlė, pernelyg 
jautriai. Nenuostabu - visų Alilujevų gyslomis teka karštakošių čigonų 
kraujas“. Drauge jie netapdavo geresni. Abu buvo savanaudiški, šalti, 
bet greitai užsiplieskiantys, tik Nadia neturėjo nė krislelio jo žiaurumo 
ir dviveidiškumo. Ko gero, jie buvo per daug panašūs, kad būtų galėję 
būti laimingi. Visi liudytojai sutinka, kad gyventi su Stalinu „buvo, oi, 
kaip nelengva“. Jų „santuoka nebuvo laiminga, - Stalino dukrai Svetla- 
nai sakė Polina Molotova, - bet kieno ji laiminga?“ 

Po 1929-ųjų juodu dažnai būdavo skyriumi, nes rudenį Stalinas 
atostogaudavo pietuose, o Nadia eidavo į paskaitas. Tačiau kai sutar- 

davo, būdavo kupini meilės vienas kitam; saugumo tarnybų kurjeriai 
taip dažnai perdavinėdavo vieno laiškus ir žinutes kitam, kad jų su- 
sirašinėjimas panėšėjo į bendravimą elektroniniu paštu. Net tarp šių 
asketiškų bolševikų galėjai justi sekso užuominas - prisiminkime „ais- 
tringus bučinius“, Nadios minėtus laiške. Jiems labai patiko būti drau- 
ge - matėme, kad jis be galo jos ilgėjosi, kai ji būdavo išvykusi, jinai 
irgi jo pasiilgdavo. „Labai nuobodu be tavęs, - rašė ji. - Atvažiuok čia, 
drauge bus smagu.“ 

Vasilijumi ir Svetlana jie rūpinosi abu. „Rašyk viską apie vaikus“, - 
rašė Stalinas nuo Juodosios jūros. Jai išvykus, jis pasakojo: „Vaikai svei- 
ki. Man nepatinka mokytoja, ji tik laksto po namus ir leidžia Vasiai ir 
Tolikui [jų įsūniui Artiomui] nuo ryto iki vakaro gainioti vėjus. Neabe- 
joju, kad iš Vaskos mokslų išeis šnipštas, o aš noriu, kad jie gerai išmok- 
tų vokiečių kalbą.“ Nadia dažnai įdėdavo į laiškus vaikiškus Svetlanos 
raštelius“. Kaip ir kiekviena pora, juodu pasakojo vienas kitam sveika- 
tos bėdas. Kai Stalinas gydėsi Macestos kurorte prie Sočio, jai pranešė: 
„Gavau dvi gydomąsias vonias, liko dar dešimt <...>. Manau, sveikata 
kaip reikiant pasitaisys.“ 

„Kaip tavo sveikata?“ - klausė Nadia. 

„Mano plaučiuose yra vandens, aš kosčiu“, - atrašė jis. Jam amžinai 
nedavė ramybės dantys. 

„Prašau tavęs - gydykis dantis", - prisakė jam Nadia. Kai ji gydėsi 
Karlsbade, jis dėmesingai klausė: „Ar lankeisi pas gydytojus? Parašyk, 
ką jie sako!“ Stalinas jos ilgėdavosi, bet jeigu gydymas užtrukdavo, jis 
suprasdavo ir nepykdavo“. 

Stalinas nemėgo keisti drabužių, todėl vilkėdavo vasariškais kostiu- 
mais atėjus žiemai, ir Nadia dėl jo nerimaudavo: „Siunčiu tau milinę, 
nes grįžęs iš pietų gali peršalti.''? Stalinas siųsdavo jai dovanų: „Siun- 
čiu tau savo citrinų, - išdidžiai rašė jis. - Tau jos patiks.“ Šiam aistrin- 
gam sodininkui iki pat mirties patiko auginti citrinas". 

Juodu liežuvaudavo apie sutiktus draugus ir bičiulius. „Girdėjau, 
kad į Sočį buvo atvykęs Gorkis, - rašė jinai. - Ko gero, jis lankėsi pas 
tave - kaip gaila, kad manęs ten nebuvo. Jo taip įdomu klausytis <...>,/12 
Ir, aišku, kaip bolševikei tarnaitei, gyvenančiai platesnėje didikų ir jų 
žmonų šeimoje, politika jai buvo beveik tokia pat manija kaip ir jam, 
tad ji perpasakodavo Stalinui, ką išgirsdavo iš Molotovo ar Vorošilo- 
vo'?. Nadia siųsdavo jam knygų, jis jai padėkodavo, bet bambėjo, kai 

vienos pasigedo. Jinai pašiepdavo jį dėl to, kaip jis vaizduojamas baltų- 
jų emigrantų literatūroje. 

Griežta, kukli Nadia nebijodavo įsakinėti pati. Per atostogas ji barda- 
vo paniurėlį Poskriobyševą, tuo metu ėjusį CK slaptojo skyriaus vedėjo 
pareigas, ir skundėsi vyrui: „Mes negavome jokios naujos užsienio lite- 
ratūros, nors girdėjau, kad atėjo naujų knygų. Gal pasikalbėk su Jagoda 
[GPU viršininko pavaduotoju] <...>. Praeitą kartą gavome labai neįdo- 
mių knygų <...>.“* Grįžusi iš atostogų, nusiuntė Stalinui nuotraukų: 
„Siunčiu tik geras. Argi ne juokingai atrodo Molotovas?“ Vėliau Stalinas 
šaipėsi iš kvailai bejausmio Molotovo Churchillio ir Roosevelto akivaiz- 
doje. Stalinas siuntė jai savo paties atostogų nuotraukas". 

Tačiau trečiojo dešimtmečio pabaigoje Nadia buvo nepatenkinta 
savo padėtimi: ji pati norėjo padaryti rimtą karjerą bolševikų struktū- 
rose. Dar prieš keletą metų ji dirbo mašininke, iš pradžių savo vyro, 
paskui - Lenino ir galop Sergo Ordžonikidzės, kito energingo ir aistrin- 
go gruzino, dabar vadovaujančio sunkiajai pramonei. Paskui ji perėjo 
dirbti į Agitacijos ir propagandos skyriaus Tarptautinį žemės ūkio ins- 
titutą. Pasirausę giliai jo archyvuose pamatome, koks nykus buvo kas- 
dienis bolševikinis Stalino žmonos darbas: jos viršininkas prašo padė- 
jėjos, pasirašančios N. Alilujeva, parengti spaudai siaubingai nuobodų 
straipsnį „Privalome nagrinėti jaunimo sąjūdžius kaime“. 

„Maskvoje aš su niekuo neturiu ničnieko bendro, - skundėsi ji. - 
Keista, bet man artimesni nepartiniai - aišku, moterys. Mat jos nerū- 
pestingesnės <...>. Atsirado siaubingai daug naujų prietarų. Jei nedirbi, 
esi tik boba!'* Ji buvo teisi. Naujosios bolševikų žmonos, tokios kaip 
Polina Molotova, pačios buvo politikės. Tos feministės niekino tokias 
namų šeimininkes ir mašininkes kaip Nadia. Bet Stalinas nenorėjo, kad 
jo žmona irgi būtų tokia kaip Polina - jo žmona bus, kaip jis vadino, 
boba!'*. 1929 metais Nadia nusprendė pati tapti įtakinga Partijos veikėja, 
tad, užuot išvykusi atostogauti su vyru, liko Maskvoje ir laikė stoja- 
muosius į Pramonės akademiją studijuoti dirbtinių pluoštų. Tada juo- 
du ir rašė vienas kitam tuos meilės kupinus laiškus. Bolševikai žiūrėjo 
į išsilavinimą kaip į vieną iš didžiausių pranašumų, todėl tokių kaip 
Nadia buvo milijonai. Nors Stalinas palaikė jos sumanymą, iš tikrųjų 


* Ji išties rūpinosi vyru kaip gera „boba“: „Stalinas turi maitintis vištiena, - rašė ji prezidentui 
Kalininui 1921 m. - Mums paskirta tik 15 vištų <...>. Prašau padidinti normą, nes mėnuo tik 
įpusėjo, o mums liko vos 5 <...>,“ 

jam reikėjo „bobos“. Ironiška, bet nuojauta, matyt, jo neapgavo, nes 
tapo akivaizdu, kad Nadia per silpna vienu metu būti studente, motina 
ir Stalino žmona. Laiško pabaigoje jis dažnai rašydavo: „Kaip sekasi 
egzaminai? Bučiuoju savo Mažuliukę!“ Molotovo žmona tapo liaudies 
komisare, tad Nadia visai pagrįstai galėjo tikėtis pasiekti ne mažiau". 


Iš viso Kremliaus bolševikų didžiūnai su žmonomis susirinko į Voroši- 
lovo butą nenujausdami, kokia tragedija netrukus ištiks Staliną ir Na- 
dią. Nuo 1918 metų, kai Leninas perkėlė šalies sostinę į Maskvą, vado- 
vai gyveno šiame izoliuotame, slaptame pasaulyje už dantytų tamsiai 
raudonų keturių metrų storio sienų su aukštais sustiprintais vartais. 
Kremliaus teritorija labiausiai panėšėjo į dvidešimt šešių hektarų temi- 
nį parką, atspindintį Rusijos istoriją. „Čia mėgdavo vaikščioti Ivanas 
Rūstusis“, - aiškindavo lankytojams Stalinas. Jis kasdien praeidavo pro 
Arkangelo soborą, kur palaidotas Ivanas Rūstusis, ir Ivano Didžiojo 
bokštą. Geltonieji rūmai, kuriuose dirbo, buvo pastatyti Jekaterinai II. 
1932 metais Stalinas buvo pragyvenęs Kremliuje keturiolika metų - 
tiek pat, kiek tėvų namuose. 

Šie didžiūnai - bolševikų terminologija, „atsakingi darbuotojai“ - ir 
jų pagalbininkai - „aptarnaujantis personalas“ - gyveno erdviuose bu- 
tuose aukštomis lubomis, kur kadaise glaudėsi carų valdininkai ir rūmų 
valdytojai, daugiausia Pramogų rūmuose ar gvardijos kavaleristų karei- 
vinėse; tie bolševikų vadai gyveno glaudžioje kaimynystėje, visai kaip 
kokie Oksfordo koledžo dėstytojai. Stalinas nuolat užsukdavo pas juos į 
namus, O šie pas jį paplepėti arba menkiausia dingstimi - kaip sakoma, 
pasiskolinti druskos. 

Daugumai svečių tereikėjo pereiti per koridorių ir užlipti į antrą 
gvardijos kavaleristų kareivinių (oficialiai pastatas buvo vadinamas 
raudongvardiečių, bet niekas jo taip nevadino) aukštą, kur buvo Kli- 
mento Vorošilovo ir jo žmonos Jekatėrinos butas. Į jį patekdavai pro 
perėją po arka, kurioje buvo įrengtas nedidelis kino teatras - jame daž- 
nai po vakarienės rinkdavosi Stalinas su draugais. Vorošilovų butas 
buvo jaukus ir erdvus. Pro langus kambarių tamsaus medžio plokš- 
tėmis apmuštomis sienomis buvo matyti Kremliaus mūrai ir miestas 
už jų. Šeimininkas, penkiasdešimt dvejų metų Vorošilovas, buvo po- 

puliariausias bolševikų panteono didvyris. Malonaus būdo, išdidžios 
laikysenos kavaleristas, kadaise dirbęs tekintoju, buvo šviesiaplaukis, 
rausvaskruostis, vos ne angeliško veido su elegantiškais, panašiais į 
d'Artanjano ūsais. Tikriausiai Stalinas atėjo su pasipūtėliu Molotovu 
ir paleistuviu Kuibyševu. Molotovo žmona Polina, tamsaus gymio, 
grėsmingos išvaizdos, visados gražiai apsirengusi moteris, atėjo iš savo 
buto tame pačiame pastate. Nadia su seserimi Ana atėjo iš Pramogų 
rūmų kitoje gatvelės pusėje. 

1932-aisiais maisto ir gėrimų neturėjo trūkti, bet tuo metu Stalino 
vakarienės dar nebuvo virtusios imperatoriškomis puotomis. Maistas - 
rusiški užkandžiai, sriuba, įvairūs sūdytos žuvies ir galbūt avienos 
patiekalai - buvo pagamintas Kremliaus valgykloje ir karštas atneš- 
tas į butą. Į stalą jį patiekė namų šeimininkė. Valgiai buvo užgeriami 
degtine ir gruzinišku vynu, vieną po kito sakant tostus. Stalinas jau- 
tėsi lyg kare ar mažų mažiausiai apsiaustyje. Jis susidūrė su neregėto 
masto katastrofa: provincijoje badavo dešimtys milijonų žmonių; be 
to, Partijoje brendo sąmokslas, Vadas nebepasitikėjo savo aplinkos lo- 
jalumu, o prie viso to prisidėjo dar ir žmonos isterija. Kaip ir visiems, 
įtrauktiems į šį verpetą, jam reikėjo išgerti ir atsipalaiduoti. Stalinas 
atsisėdo stalo viduryje - krikštasuolėje niekados nesėsdavo - Nadia 
priešais. 


**+Xk 


Šiokiadieniais Stalino šeima gyvendavo Kremliaus bute. Stalinai turėjo 
du vaikus, vienuolikmetį Vasilijų, smulkutį, aikštingą, užsispyrusį ber- 
niuką, ir septynerių Svetlaną, strazdanotą, rudaplaukę mergaitę. Dar 
buvo Jakovas, dabar dvidešimt penkerių, Stalino sūnus iš pirmos san- 
tuokos, drovus, tamsaus gymio, gražių akių jaunuolis, užaugęs Gruzi- 
joje, o su tėvu ėmęs gyventi 1921-aisiais. Staliną erzino lėtas Jakovo bū- 
das. Būdamas aštuoniolikos, jis pamilo ir vedė dvasininko dukrą Zoją. 
Stalinas tam nepritarė - jis norėjo, kad Jaša studijuotų. „Šaukdamasis 
pagalbos“ Jaša bandė nusišauti, bet tik perdrėskė sau krūtinę. Stalinas 
palaikė šį veiksmą „šantažu“. Griežtoji Nadia smerkė Jašą už tai, kad 
šis „nuolaidžiauja savo silpnybėms“. Pasak Stalino, „jinai tiesiog baisė- 
josi Jaša . Bet pats Stalinas dar mažiau atjautė sūnų. 

- Net nesugebėjo taikliai iššauti, - žiauriai šmaikštavo jis. „Toks 

buvo jo kariškas humoras“, - aiškina Svetlana. Jaša vėliau išsiskyrė su 
Zoja ir grįžo namo“. 

Žaibiškai pasiekęs sėkmę Stalinas dėjo daug galbūt nepagrįstų vilčių 
į sūnus, o savo dukrą dievino. Be šių trijų, buvo Artiomas Sergejevas, 
Stalino mylimas įsūnis, dažnai būdavęs jų namuose, nors jo motina 
dar buvo gyva*. Stalinas buvo atlaidesnis už Nadią, nors „porą kartų“ 
užvožė Vasilijui. Nadia, visuose šaltiniuose vaizduojama kaip angeliš- 
ka, iš tikrųjų buvo dar egocentriškesnė už Staliną. Jos pačios artimieji 
teigia, kad ji buvo „pernelyg išpaikinta“, vėliau pasakos jos sūnėnas 
Vladimiras Redensas. „Auklė skundėsi, kad Nadia visiškai nesidomi 
vaikais.“ Nadios duktė Svetlana pritaria, kad motina kur kas daugiau 
dėmesio skyrė studijoms negu vaikams; su jais elgėsi griežtai ir niekada 
„nė žodeliu nepagyrė“ Svetlanos. Nuostabą kelia tai, kad su Stalinu ji 
daugiausia riedavosi ne dėl nežmoniškos jo politikos, bet dėl to, kad jis 
lepino vaikus!'? 

Vis dėlto sunku Nadią už tai kaltinti. Jos ligos istorijos, Stalino iš- 
saugotos savo archyve, ir ją pažinojusiųjų liudijimai patvirtina, kad Na- 
dia sirgo sunkia psichikos liga, galbūt paveldima maniakine depresija 
ar ribiniu asmenybės sutrikimu, nors jos duktė vadino tai šizofrenija, 
ir galvos liga, sukeldavusia jai migreną. 1922 ir 1923-iaisiais jai reikė- 
jo specialaus gydomojo poilsio, nes „jautėsi mieguista ir silpna“. 1926 
metais ji pasidarė abortą ir po jo, pasak dukters, prasidėjo „moteriškos 
bėdos“, ji daug mėnesių neturėjo menstruacijų. Kitais metais gydytojai 
nustatė, kad ji turi širdies vožtuvo ydą, be to, jautėsi išsekusi, ją kamavo 
angina ir artritas. 1930 metais vėl paūmėjo angina, jai buvo pašalintos 
tonzilės. Ji nuvažiavo į Karlsbadą gydytis tų paslaptingų galvos skaus- 
mų, bet jie nepraėjo. 

Medikų priežiūros jai nestigo - bolševikai buvo ne tik fanatiškai po- 
litiški, bet ir maniakiškai hipochondriški. Nadią gydė geriausi Rusijos 
ir Vokietijos gydytojai, bet ne psichiatrai. Sunku įsivaizduoti gležnai 
moteriai prastesnę aplinką už šią žiaurią Kremliaus greitpuodžio dy- 


* Viena iš patrauklių bolševizmo tradicijų (tokių buvo nedaug) buvo įvaikinti kritusių didvyrių 
atžalas ar paprastus našlaičius. Stalinas įsisūnijo Artiomą 1921 m., kai žuvo jo tėvas, garsus re- 
voliucionierius, o jo motina sirgo. Panašiai Mikojanas įsivaikino Baku didvyrio Sergejaus Šau- 
miano sūnus; Vorošilovas įsivaikino sūnų Michailo Frunzės, 1925 m. įtartinomis aplinkybėmis 
mirusio kariuomenės ir laivyno reikalų komisaro. Vėliau našlaičius įsivaikino Kaganovičius ir 
Ježovas, nors abu buvo be galo žiaurūs žmonės. 


41 


STALINAS. RAUDONOJO CARO DVARAS 


kumą, persunktą karingo bolševizmo, kurį ji taip garbino, ir nedėme- 
singumą pikčiurnos Stalino, kurį ji taip dievino. 

Nadia buvo ištekėjusi už daug dėmesio reikalaujančio savimylos, 
nesugebančio padaryti laimingos nei jos, nei veikiausiai jokio kito žmo- 
gaus; nenuilstama jo energija, rodės, sunkte ją išsunkia. Kita vertus, jinai 
lygiai taip pat netiko jam. Užuot malšinusi jį slegiančią įtampą, Nadia 
tik dar labiau prie jos prisidėjo. Stalinas prisipažino, kad Nadios psichi- 
nės krizės jį glumina; jis tiesiog buvo emociškai nepajėgus jai padėti. 
Kartais jos „šizofrenija“ tapdavo tokia rimta, kad ji „elgdavosi beveik 
kaip beprotė“. Bolševikų didikai ir net patys Alilujevai užjautė Staliną. 
Vis dėlto, nepaisant audringo šeiminio gyvenimo ir keistai panašaus 
jausmingumo ir pavydumo, jie kiekvienas savaip vienas kitą mylėjo. 

Štai ir dabar Nadia puošėsi dėl Stalino. „Juodą suknią, apkraštuotą 
rožėmis“ ,jai dovanų nupirko brolis, lieknas rudakis Pavelas Alilujevas, 
ką tik kaip visada su glėbiu dovanų grįžęs iš Berlyno, kur slapta pirko 
ginklus Raudonajai armijai. Nadiai, besididžiuojančiai tuo, kad turi či- 
goniško, gruziniško, rusiško ir vokiško kraujo, į juodus plaukus įsegta 
rožė atrodė stulbinančiai. Stalinas nustebs, nes, pasak jos sūnėno, jis 
„Niekuomet neskatino Nadios rengtis įspūdingiau“ 20. 


**+Xk 


Per vakarienę buvo daug geriama, vadovaujant tamadai. Tikriausiai šią 
pareigą atliko kuris nors gruzinas, toks kaip mėgstantis pasipuikuoti 
Grigorijus Ordžonikidzė, visų vadinamas Sergo. Į liūto panašiu veidu, 
ilgų, tankių plaukų, jis atrodė it koks „gruzinų kunigaikštis“. Kažku- 
riuo metu Stalinas su Nadia susipyko, tik nė vienas puotos dalyvis to 
nepastebėjo. Taip nutikdavo toli gražu ne retai. Jai vakaras apkarto, kai 
tarp tų daugybės tostų, šokių ir flirto prie stalo Stalinas beveik nepa- 
stebėjo, kaip ji išsipuošė, nors ji čia buvo viena iš jauniausių moterų. 
Žinoma, šitaip elgtis nemandagu, bet Stalinas nesiskyrė nuo daugelio 
sutuoktinių. 

Juos supo kiti bolševikų didžiūnai, visi užgrūdinti pogrindyje pra- 
leistų metų, apsitaškę kraujais per Pilietinio karo žygius, o dabar džiū- 
gaujantys dėl pramonės laimėjimų, nors jie atėmė daug jėgų, kaip ir 
kova su valstietija vykdant Stalino revoliuciją. Kai kurie, kaip Stalinas, 
buvo įkopę į šeštą dešimtį, bet dauguma buvo tvirti, energingi nė ke- 

turiasdešimties neturintys fanatikai; kai kurie buvo veikliausi adminis- 
tratoriai, kokius tik kada nors buvo regėjęs pasaulis. Jie gebėjo ne tik 
statyti miestus ir gamyklas, kad ir kokių sunkumų iškildavo, bet ir ga- 
labyti priešus bei kariauti su savo šalies valstietija. Su kiteliais, ilgaau- 
liais batais, jie buvo šaunūs kaubojai - daug geriantys, galingi, garsūs 
visoje imperijoje, žvaigždės su ryškiausiais ego, milžiniška atsakomybe 
ir mauzeriais už diržų. Triukšmingas, skardžiabalsis gražuolis žydas, 
buvęs batsiuvys, o dabar Stalino pavaduotojas Lazaras Kaganovičius 
ką tik grįžo iš Šiaurės Kaukazo. Ten jis vadovavo masinėms egzekuci- 
joms ir trėmimams. Šalia sėdėjo išdidus kazokų vadas Budionas veš- 
liais į viršų riestais ūsais, akinamai baltais dantimis ir gudrus lieknas 
dabišius armėnas Mikojanas. Jie visi buvo brutalių žygių atiminėti grū- 
dus ir triuškinti valstiečius veteranai. Visi - šnekūs, smarkūs, spalvingi 
politikos spektaklio meistrai. 

Jie buvo kraujomaišiška šeima; vieną su kitu juos apraizgė tinklas - 
senos draugystės, užsitęsusios neapykantos, bendrų meilės romanų, Si- 
biro tremčių ir Pilietinio karo žygdarbių. Prezidentas [taip buvo įprasta 
tituluoti Vakaruose; oficialiai - SSRS Centro vykdomojo komiteto pir- 
mininkas - vert.| Michailas Kalininas lankydavosi pas Alilujevus nuo 
1900 metų. Nadia pažinojo Vorošilovo žmoną nuo Caricyno (vėliau 
pervadinto Stalingradu) laikų, be to, Pramonės akademijoje mokėsi su 
Marija Kaganovič ir Dora Chazan (pobūvyje taip pat dalyvavusio kito 
bolševikų didžiūno Andrejevo žmona) - kartu su Polina Molotova ši 
buvo geriausia Nadios draugė. Galop tarp svečių buvo nedidutis inte- 
lektualas Nikolajus Bucharinas, žibančių akių, rusva barzdele - tapy- 
tojas, poetas ir filosofas, kurį kadaise Leninas pavadino „Partijos nu- 
mylėtiniu“, anksčiau buvęs artimiausias Stalino ir Nadios draugas. Jis 
buvo kerėtojas, bolševikų elfas. 1929 metais Stalinas jį įveikė - pašalino 
iš Politbiuro narių ir atleido iš „Pravdos“ redaktoriaus pareigų - bet 
Bucharinas ir Nadia liko draugai. Pats Stalinas pusiau mylėjo Buchar- 
čiką, pusiau jo nekentė, vienu metu juo žavėjosi ir jam pavydėjo - tokie 
dvilypiai jausmai Vadui buvo būdingi. Tą vakarą Bucharinas vėl buvo 
įleistas, bent jau laikinai, į šį stebuklingąjį ratą. | 

Suerzinta Stalino dėmesio stokos, Nadia ėmė šokti su patvirkusiu 
krikštatėviu, dėde Abeliu Jenukidze, pareigūnu, vadovaujančiu Krem- 
liui. Šis vyras gelsvai rusvais plaukais jau piktino Partiją romaniukais 
su paauglėmis balerinomis. Dėdės Abelio lemtis parodys, kokios pra- 

žūtingos tapdavo hedonizmo pinklės, kai žmogaus asmeninis gyveni- 
mas buvo Partijos rankose. Galimas daiktas, Nadia norėjo supykdyti 
Staliną. Natalija Rykova, tą vakarą su tėvu, ankstesniu ministru pirmi- 
ninku, buvusi Kremliuje, bet ne pobūvyje, kitą dieną išgirdo, kad šok- 
dama su Jenukidze Nadia įsiutino Staliną. Tuo tikrai galima tikėti, nes 
kiti liudytojai irgi teigia ją su kažkuo flirtavus. Bet Stalinas galėjo būti 
toks girtas, kad to nė nepastebėjo. 


**kX* 


Stalinas buvo užsiėmęs: flirtavo pats. Nors priešais sėdėjo Nadia, jis 
begėdiškai meilinosi „gražiajai“ žmonai aukšto Raudonosios armijos 
karininko Aleksandro Jegorovo, su kuriuo kartu tarnavo per 1920 metų 
SSRS-Lenkijos karą. Trisdešimt ketverių metų Galia Jegorova, mer- 
gautinė pavardė Zekrovskaja, buvo į akis krintanti kino aktorė, „įdo- 
mi, graži, net kerinti“ brunetė, garsėjanti meilės romanais ir ne visai 
padoriais apdarais. Tarp tų neišvaizdžių bolševikų matronų Jegorova 
turėjo atrodyti kaip povas vištų pulke, nes, kaip pati vėliau prisipažino 
tardoma, sukosi „nuostabios draugijos, stilingų drabužių, <...> flirto, 
šokių ir linksmybių“ pasaulyje. Kartais Stalinas flirtuodavo galantiškai, 
kaip įprasta gruzinams, pasigėręs - kvailai, šiurkščiai - taip buvo ir per 
tą vakarienę. Stalinas nuolatos linksmindavo vaikus mėtydamas sau- 
sainius, apelsinų žieveles ar duonos gabalėlius į dubenėlius su ledais 
ar arbatos puodelius. Tą vakarą jis taip mergino aktorę - mėtė į ją iš 
duonos suminkytus rutuliukus. Tai matant Nadią apėmė beprotiškas 
pavydas - ji negalėjo to pakęsti. 

Stalinas nebuvo mergišius: jis buvo vedęs bolševizmo idėją, ojo jaus- 
mai buvo nukreipti į jo paties dramą kovoje už Revoliuciją. Bet kokios 
asmeninės emocijos buvo niekai, palyginti su siekiu padaryti žmoniją 
laimingesnę pasitelkus į pagalbą marksizmą-leninizmą. Tačiau nors 
moterys jo prioritetų sąraše užėmė toli gražu ne pirmąsias vietas ir nors 
emociškai jis buvo nevisavertis, negalima sakyti, kad jos jo nedomino - 
0 jis pats moteris tikrai domino. Pasak Molotovo, jos net „jį įsimylėda- 
vo. Vienas jo aplinkos narys vėliau sakė, esą Stalinas skųsdavęsis, kad 
Alilujevos „niekada nuo jo neatstoja“ ir „visos taikosi su juo pergulėti“. 
Šiuose žodžiuose būta tiesos. 

Moterys - draugų žmonos, giminaitės ir tarnaitės - dūgzdavo 

aplink jį it kokios įsimylėjusios bitės. Iš neseniai atidarytų jo archyvų 
matyti, kad gerbėjos tiesiog bombarduodavo jį laiškais, panašiai kaip 
šių laikų popmuzikos žvaigždes. „Brangus drauge Stalinai, <...> daž- 
nai jus sapnuoju, <...> tikiuosi, kad paskirsite man audienciją <...>, - 
rašo provincijos mokytoja ir viltingai priduria lyg kokia naiviai opti- 
mistiška roko grupės gerbėja: - Įdedu savo fotografiją <...>.“ Stalinas 
atsakė žaismingai, bet neigiamai: „Drauge Nepažįstamoji! Prašau jūsų 
patikėti, kad nenoriu jūsų nuvilti ir pagarbiai žvelgiu į jūsų laišką, bet 
turiu pasakyti, kad neturiu galimybės (laiko stoka!) patenkinti jūsų 
noro. Linkiu jums visa ko geriausia. J. Stalinas. P. S. Grąžinu laišką 
ir nuotrauką.“ Bet tikriausiai jis retkarčiais sakydavo Poskriobyševui 
mielai susitiksiąs su viena ar kita gerbėja. Tai patvirtina Jekaterinos 
Mikulinos istorija. Ši patraukli, ambicinga dvidešimt trejų metų mer- 
gina parašė mokslinį straipsnį „Socialistinis darbo žmonių lenktynia- 
vimas“ ir nusiuntė jį Stalinui prisipažindama, kad jame apstu klaidų, 
ir prašydama pagalbos. Stalinas pakvietė ją apsilankyti 1929 metų ge- 
gužės 10 dieną. Mergina jam patiko. Ėjo kalbos, kad ji praleido naktį 
jo vasarnamyje, kai nebuvo Nadios*. Iš šio trumpo bendravimo ji ne- 
gavo jokios naudos, tik šiek tiek garbės: Stalinas parašė jos straipsnio 
pratarmę. 

Be abejo, geriausiai jį pažinojusi Nadia įtarė jį rezgant romaniukus, 
ir ne be pagrindo. Stalino asmens sargybinis Vlasikas patvirtino savo 
dukrai, esą Stalinui siūlydavosi tokia daugybė moterų, kad jis visoms 
negalėjo atsispirti: „Juk jis buvo vyras.“ Suprask: jis tenkino kūniškus 
poreikius kaip kiekvienas kilmingas gruzinas. Kartais Nadios pavydas 
būdavo maniakiškas, kitąsyk - atlaidus: laiškuose ji meiliai pašiep- 
davo jį dėl gerbėjų, tarsi didžiuotųsi esanti ištekėjusi už tokio didžio 
žmogaus. Bet prieš kurį laiką ji teatre sugadino visą vakarą, kai ištaisė 
Stalinui sceną jam pradėjus flirtuoti su balerina. Visai neseniai Stalinas 
akivaizdžiai ėmė rėžti sparną aplink kažkokią Kremliaus kirpėją. Jei- 
gu būtų tik ėjęs į kirpyklą kaip kiti šalies vadovai, jokio triukšmo dėl 
tos nežinomos merginos nebūtų kilę, tačiau Molotovas ją prisiminė po 
penkiasdešimties metų. 


* Vėliau ji tapo gramofonų gamyklos direktore, bet po daugelio metų buvo atleista iš pareigų 
už kyšių ėmimą. Ji mirė 1998 m., bet niekada niekam nepasakojo apie šią trumpą draugystę su 
Stalinu. 

Nemažai meilės romanų Stalinas turėjo Partijos viduje. Santykiai 
būdavo tokie pat trumpi kaip ir jo tremtys. Dauguma jo meilužių buvo 
revoliucionierės ar revoliucionierių žmonos. Molotovas stebėjosi Sta- 
lino „pasisekimu“ tarp moterų: kai prieš pat Revoliuciją Stalinas pa- 
viliojo iš Molotovo jo merginą Marusią, nuskriaustasis paaiškino tai 
„gražiomis tamsiai rudomis [Stalino] akimis“. Šiaip ar taip, vargu ar 
galima laikyti Staliną kazanova vien todėl, kad paviliojo merginą iš šio 
lėtapėdžio. Kaganovičius patvirtino, kad Stalinas turėjo romanų su ke- 
liomis bendražygėmis, tarp jų ir su vyresne už jį „apkūnia gražuole“ 
Liudmila Stal. Viename šaltinyje minimas ankstesnis romanas su Na- 
dios drauge Dora Chazan. Net drovumas, ko gero, nesutrukdė Stalinui 
gauti naudos iš šios revoliucionierių sekso laisvės, ir jis turėjo nemenką 
pasisekimą tarp merginų, dirbusių Centro komitete. Jis teikė pirmeny- 
bę nelinkusiomis plepėti merginoms iš Valstybinės politinės valdybos. 
Kirpėja šiuo požiūriu irgi puikiai tiko. 

Kaip dažnai nutinka pavyduoliams, Nadios maniakiški pykčio pro- 
trūkiai ir depresijos priepuoliai tik skatino tai, ko ji bijojo. Viskas: jos 
liga, nusivylimas apdaru, kuris liko nepastebėtas vyro, politika, pavy- 
das ir Stalino kvailiojimas - tą vakarą susidėjo į daiktą?! 


**+k 


Stalinas elgdavosi su Nadia neįtikėtinai šiurkščiai, bet istorikai, pasiry- 
žę parodyti, koks pabaisa jis buvo, apsimetė nematantys, kad ji elgėsi 
su juo lygiai taip pat. Ta „karštakošė moteris“, kaip ją apibūdino Sta- 
lino apsaugos vadas Paukeris, dažnai kitiems girdint aprėkdavo Stali- 
ną, todėl net jos pačios motina laikė ją „kvaiša“. Vakarienėje dalyvavęs 
kavaleristas Budionas prisimins, kad ji „amžinai uidavo ir žemindavo“ 
Staliną. „Nesuprantu, kaip jis tai pakenčia“, - savo žmonai sakė kavale- 
ristas. Tuo metu Nadią slėgė tokia sunki depresija, kad vienai draugei 
ji prisipažino, jog jai įgriso „viskas, net vaikai“. 

Kai motinai įgrysta vaikai, tai jau akivaizdus pavojaus ženklas, bet 
nebuvo kam į jį sureaguoti. Nadia glumino ne vien Staliną. Mažai kas iš 
jo aplinkos žmonių, tokių pat rambių kaip jis, tarp jų ir bolševikių, tokių 
kaip Polina Molotova, suprato, kad Nadią tikriausiai kamuoja klinikinė 
depresija. „Ji nesugebėjo valdytis“, teigė Molotovas. Jai žūtbūt reikėjo 
užuojautos. Polina Molotova tvirtino, kad Vadas buvęs „šiurkštus“ Na- 

diai. Jų gyvenimas ir toliau panėšėjo į pasivažinėjimą amerikietiškaisiais 
kalneliais: čia ji buvo bepaliekanti Staliną, čia vėl vienas kitą mylėjo. 

Pasak kai kurių liudytojų, per tą vakarienę ją įsiutino Stalino po- 
litinis tostas. Stalinas pakėlė taurę už valstybės priešų sunaikinimą ir 
pastebėjo, kad Nadia savo taurės nepakelia. 

- Kodėl tu negeri? - sušuko jis piktai, žinodamas, kad jinai ir Bucha- 
rinas smerkia jį už valstietijos marinimą badu. 

Nadia į jį nė nepažiūrėjo. Norėdamas patraukti jos dėmesį, Stalinas 
ėmė mėtyti į ją apelsinų žieveles ir papirosus. Nadia ėmė vis labiau siusti. 

- Ei, tu! - sušuko Stalinas. - Išgerk! 

- Mano vardas ne „Ei“! - atšovė Nadia, pašoko nuo stalo ir išlėkė iš 
kambario. 

Matyt, tada Budionas išgirdo ją šaukiant Stalinui: „Užsičiaupk! Už- 
sičiaupk!“ 

Stojo tyla. 

- Kokia kvailė! - papurtęs galvą suniurnėjo Stalinas. Jis spėjo apgirs- 
ti, todėl nesuprato, kokia ji susikrimtusi. Tikriausiai daug kas, tarp jų ir 
Budionas, palaikė Staliną. 

- Neleisčiau savo žmonai taip kalbėti! - pareiškė šaunusis kazokas. 

Vargu ar jis buvo geriausias patarėjas: jo paties pirmoji žmona nusi- 
žudė ar bent jau netyčia nusišovė žaisdama su jo pistoletu2. 

Kažkas turėjo išeiti su Nadia. Ji buvo Vado žmona, vadinasi, ja rū- 
pintis privalėjo Vado pavaduotojo žmona. Polina Molotova užsimetė 
paltą ir Nadiai įkandin išėjo į lauką. Jiedvi vaikštinėjo po Kremlių - taip 
sunkią akimirką elgiasi dažnas. Nadia pasiskundė Polinai: 

- Jis amžinai bamba <...>. Kurių galų jis taip flirtavo? 

Ji kalbėjo apie „tą romaną su kirpėja“ ir jo flirtą su Jegorova per vaka- 
rienę. Moterys nusprendė, kaip paprastai būna tokiais atvejais, kad jis pa- 
sigėrė ir kvailiojo. Bet Partijai atsidavusi Polina papriekaištavo draugei, 
girdi, „neteisingai elgiasi nepalaikydama Stalino tokiu sunkiu metu“. Ko 
gero, dėl tokio Polinos partiškumo Nadia pasijuto dar vienišesnė. 

„Ji apsiramino, - prisimena Polina, - ėmė kalbėti apie savo studijas 
ir galimybes pradėti dirbti <...>. Kai ji atrodė visiškai rami“, paryčiais, 
moterys atsisveikino. Polina paliko Nadią Pramogų rūmuose ir grįžo į 
savo namus kitoje gatvelės pusėje. 

Nadia nuėjo į savo kambarį, išsitraukė arbatinę rožę iš plaukų ir nu- 
metė prie durų. Pagrindinis kambarys bute buvo svetainė. Joje stovėjo 

specialus stalas su virtine Stalino valstybinių telefonų. Iš svetainės išėjo 
du koridoriai. Dešinysis vedė į Stalino kabinetą ir nedidelį miegamą- 
jį, kur jis klajoklio revoliucionieriaus įpratimu miegodavo ant kariš- 
kos lovos arba kušetės. Kadangi Stalinas dirbdavo iki išnaktų, o Nadia 
griežtai lankė paskaitas Pramonės akademijoje, jie gyveno atskiruose 
kambariuose. Toliau gyveno namų šeimininkė Karolina Til, auklės ir 
tarnaitės. Iš kairiojo koridoriaus patekdavai į mažytį Nadios miegamą- 
jį, kur stovėjo jos mėgstamomis skraistėmis uždengta lova. Langai išėjo 
į Aleksandro sodą, iš kurio sklisdavo rožių aromatas. 


**X 


Ką kitas dvi valandas veikė Stalinas - paslaptis. Ar grįžo namo? Pobū- 
vis Vorošilovo namuose tęsėsi, bet Stalino asmens sargybinis Vlasikas 
vakarienėje nedalyvavusiam Chruščiovui pasakojo, kad Vadas išvyko į 
pasimatymą savo viloje Zubalove su kažkokio karininko Gusevo žmo- 
na. Mokantis vertinti moterų grožį Mikojanas apibūdino ją kaip „labai 
gražią . Kai kuriuos vasarnamius iš Kremliaus automobiliu galėjai pa- 
siekti per penkiolika minučių. Jeigu moterims nuėjus miegoti Stalinas 
išties ten išvažiavo, galimas daiktas, pasiėmė kartu kelis artimus bičiu- 
lius. Vorošilovo žmona garsėjo tuo, kad pavyduliavo savo vyro. Pats 
Stalinas paskui minėjo Bucharinui, kad tarp bičiulių buvo Molotovas ir 
senas plevėsa Kalininas. Galima neabejoti, kad su Stalinu automobilyje 
važiavo Vlasikas. Teigiama, kad, Stalinui negrįžus namo, Nadia skam- 
binusi į vasarnamjį. 

- Ar Stalinas ten yra? 

- Taip, - atsakė apsaugininkas, „nepatyręs kvailys“. 

- Kas su juo? 

- Gusevo žmona? 

Ši versija galbūt paaiškina, kodėl Nadia staiga puolė į neviltį. Bet 
įmanomos ir kitos priežastys: vėl prasidėjusi migrena, depresijos prie- 
puolis ar tiesiog kapų ramybė paryčiais niūriame Stalino bute. Kita 
vertus, ši versija kelia tam tikrų abejonių: kai kurie liudytojai, tarp jų 
Molotovas, auklė ir Stalino vaikaitė, tvirtino, kad Stalinas miegojo savo 
bute. Stalinas tikrai nebūtų linksminęsis su moterimis Zubalovo viloje, 
nes žinome, kad ten buvojo vaikai. Bet būta daugybės kitų vasarnamių. 
Svarbiau kitkas: niekam nepavyko nustatyti, kas ta Guseva, nors keli 

armijos karininkai turėjo šią pavardę. Negana to, Mikojanas niekada 
neminėjo to savo vaikams ar savo prisiminimuose. Diskretiškasis Mo- 
lotovas senatvėje duotuose interviu galėjo saugoti Stalino reputaciją - 
jis melavo apie daugelį kitų dalykų kaip ir Chruščiovas, kai nukaršęs 
diktavo prisiminimus. Labiau tikėtina, kad jeigu toji moteris buvo „gra- 
ži“ kariškio žmona, tai veikiau buvo Jegorova, kuri dalyvavo pobūvyje 
ir dėl kurios Nadia susikivirčijo su Stalinu. 

Tiesos jau niekada nesužinosime, bet tarp šių pasakojimų priešta- 
ravimo nėra: galbūt Stalinas nuvažiavo ūžti į kokį nors vasarnamį su 
keliais sugėrovais, galbūt ir Jegorova, bet paryčiais tikrai grįžo į savo 
butą. Šių didžiūnų ir jų moterų likimas netrukus priklausys nuo jų san- 
tykių su Stalinu. Daugelis jų siaubingai mirs per artimiausius penke- 
rius metus. Stalinas niekuomet nepamirš, kokį vaidmenį kiekvienas jų 
suvaidino tą lapkričio naktį. 


**X 


Nadia pažiūrėjo į vieną iš gausybės dovanų, jos geraširdžio brolio Pa- 
velo atvežtų iš Berlyno kartu su juoda rožėmis siuvinėta suknele, kuria 
tebevilkėjo. Šios dovanos ji pati paprašė, paaiškinusi broliui: „Kartais, 
kai šį butą saugo tik vienas kareivis, jaučiuosi labai vieniša ir man būna 
baisiai baugu.“ Tai buvo dailus moteriškas pistoletas elegantiškame 
odos dėkle. Ginklas visada įvardijamas kaip valteris, bet iš tikrųjų tai 
buvo mauzeris. Mažai kas žino, kad tokį pat pistoletą Pavelas atvežė 
dovanų Polinai Molotovai. Šiaip ar taip, šios visuomeninės padėties 
žmonėms ginklą įsigyti nebuvo sunku. 

Kad ir kada Stalinas grįžo namo, pas žmoną jis neužsuko - iškart 
nuėjo miegoti į savo paties miegamąjį kitoje buto pusėje. 

Pasak kai kurių liudytojų, Nadia užšovė miegamojo duris. Tada ėmė 
rašyti Stalinui, pasak jos dukters Svetlanos, „siaubingą laišką“. Paryčiais, 
tarp antros ir trečios valandos, jį baigusi Nadia atsigulė ant lovos. 


* *X* 
Namiškiai pabudo kaip visada. Stalinas niekada nesikeldavo maždaug 


iki vienuolikos. Niekas nežinojo, kada jis parsirado namo ir ar tada matė 
Nadią. Jau buvo vėlus metas, kai Karolina Til pabandė atidaryti Nadios 

duris, o galiausiai turbūt jas išlaužė. Ji ėmė „drebėti iš išgąsčio, kai 
pamatė šeimininkės kūną, gulintį ant grindų prie lovos kraujo klane. 
Šalia gulėjo pistoletas. Kūnas jau buvo šaltas. Namų šeimininkė nubėgo 
kviestis auklės. Jiedvi grįžo, paguldė kūną ant lovos ir ėmė svarstyti, 
ką daryti. Kodėl jos nepažadino Stalino? „Maži žmogeliai labai pa- 
grįstai nemėgsta pranešinėti blogas naujienas savo carams. „Alpdamos 
iš baimės“ jos paskambino apsaugos viršininkui Paukeriui, paskui dė- 
dei Abeliui Jenukidzei, paskutiniam Nadios šokių partneriui, Kremliui 
vadovaujančiam politikui, ir Polinai Molotovai, paskutinei mačiusiai 
Nadią gyvą. Jenukidzė, kartu su kitais gyvenęs gvardijos kavaleristų 
pastate, pasirodė pirmas - jis vienintelis iš šalies vadovų matė įvykio 
vietą, nepaliestą žmogaus rankų, - už tai brangiai sumokės. Po kelių 
minučių atėjo Molotovas ir Vorošilovas. 

Galima tik įsivaizduoti, koks karštligiškas sujudimas kilo bute, kai 
dar neišsiblaivęs Rusijos valdovas miegojo kambaryje vienoje buto pu- 
sėje, ojo žmona amžinu miegu - kitoje. Buvo iškviesti ir Nadios artimieji: 
brolis Pavelas, gyvenantis kitapus Maskvos upės, naujajame Krantinės 
name, ir tėvai, Sergejus ir Olga Alilujevai. Kažkas paskambino šeimos 
asmeniniam gydytojui, šis - gerai žinomam profesoriui Kušneriui. 

Vėliau šis labai nevienalytis pulkelis bolševikų didžiūnų, artimųjų ir 
tarnų, ieškodami šio neviltingo ir išdavikiško poelgio priežasčių, rado 
jos paliktą piktą laišką. Niekas nežino, kas jame buvo rašoma, nežino- 
ma ir tai, kas jį sunaikino - Stalinas ar kas nors kitas. Tačiau Stalino as- 
mens sargybinis Vlasikas vėliau atskleidė, kad Nadios kambaryje buvo 
rasta dar kai kas - egzempliorius kompromituojančios antistalinistinės 
„Platformos“, parašytos tuo metu jau suimto seno bolševiko Riutino. 
Tas faktas gali būti svarbus, bet gali ir nieko nereikšti. Tuo metu visi va- 
dovai skaitydavo opozicijos ir emigrantų leidinius, tad galimas daiktas, 
jog Nadia skaitė Stalino jai duotą egzempliorių. Savo laiškuose Stalinui 
ji pranešdavo, ką skaičiusi baltųjų spaudoje „apie TAVE! Tau įdomu?“ 
Šiaip ar taip, tais laikais visoje šalyje areštas buvo garantuotas vien už 
tai, kad turėjai šį dokumentą. 

Niekas nežinojo, ko griebtis. Visi susirinko svetainėje ir ėmė kuž- 
dėtis: ar reikia žadinti Staliną? Kas praneš Vadui? Kaip ji mirė? Staiga 
į kambarį įėjo pats Stalinas. Kažkas, tikriausiai Jenukidzė, senas Stali- 
no draugas, sprendžiant iš archyvų, prisiėmė šią atsakomybę. Jis priėjo 
prie Stalino ir tarė: 


50 


PROLOGAS 


- Josifai, Nadeždos Sergejevnos nebėra tarp mūsų. Josifai, Josifai, 
Nadia mirė*. 

Stalinas buvo sukrėstas. Šis be galo politiškas padaras, nežmoniš- 
kai abejingas milijonams badaujančių moterų ir vaikų savo paties ša- 
lyje, per kelias ateinančias dienas parodys daugiau žmoniškumo negu 
kokiu kitu savo gyvenimo metu. Nadios motina Olga, elegantiška ne- 
priklausomos dvasios dama, labai seniai pažįstanti Staliną ir visuomet 
smerkdavusi dukros elgesį, atskubėjo į svetainę. Ten palūžęs Stalinas 
vis dar bandė suvokti, kas įvyko. Atvažiavo gydytojai ir pasiūlė moti- 
nai valerijonų lašų - ketvirtojo dešimtmečio valiumo - bet ji neįstengė 
jų išgerti. Stalinas atsvirduliavo prie jos, tarė: „Aš juos išgersiu“ ir iš- 
maukė visą dozę. Jis jau matė kūną ir laišką; Svetlana rašė, kad laiškas 
jį pribloškė ir siaubingai įskaudino. 

Atvyko Nadios brolis Pavelas ir jo skaistaus, su duobutėmis skruos- 
tuose veido Žmona Jevgenija, visų vadinama Ženia. Ji pati suvaidins 
slaptą vaidmenį Stalino gyvenime - ir už tai nukentės. Juodu buvo pri- 
blokšti ne tik sesers mirties, bet ir to, kaip atrodo Stalinas. 

- Ji mane suluošino, - kalbėjo jis. 

Juodu dar nebuvo matę jo tokio gležno, tokio pažeidžiamo. Jis verkė 
ir kartojo žodžius, po daugelio metų virsiančius rauda: 

- Ak, Nadia, Nadia, <...> kaip mums reikėjo tavęs - man ir vaikams! 

Gandai apie žmogžudystę prasidėjo bemat. Gal Stalinas grįžo į butą, 
juodu susikivirčijo, ir jis ją nušovė? O gal jis vėl ją įžeidė, išėjo, ir ji li- 
kusi viena nusižudė? Bet tragedija iškėlė ir rimtesnių klausimų: iki tos 
nakties bolševikų didikai „gyveno puikiai“, kaip savo dienoraštyje rašė 
Jekaterina Vorošilova. Tą naktį tas puikus gyvenimas baigėsi amžiams. 
„Kaip, - klausia ji, - mūsų partinis gyvenimas tapo toks sudėtingas, toks 
iki nepakeliamo skausmo nesuvokiamas?“ Bet „nepakeliamas skaus- 
mas“ buvo tik beprasidedantis. Ši savižudybė „pakeitė istoriją“, teigia 
Stalino sūnėnas Leonidas Redensas. „Dėl jos Teroras tapo neišvengia- 
mas.“ Aišku savaime, Nadios artimieji per daug sureikšmina jos mir- 
ties svarbą: kerštingas, ydingas, paranojiškas Stalino būdas susiformavo 
gerokai anksčiau. Pats Teroras buvo galingų politinių, ekonominių ir 
diplomatinių jėgų rezultatas, bet, be abejonės, pagrindą jam davė Stali- 
no asmenybė. Nadios mirtis sukėlė abejonių šiam nepaprastai tikinčiam 
savimi, dogmatiškų įsitikinimų vyrui, o tai nutikdavo labai retai. Kaip 
po žmonos mirties atsigavo Stalinas ir kokį poveikį šis pažeminimas pa- 

darė jam, jo aplinkai ir visai Rusijai? Ar kerštas už šį asmeninį fiasko 
suvaidins savo vaidmenį prasidėsiant Terorui, kada kai kurie to vakaro 
pobūvio svečiai sunaikins kitus? 

Stalinas staiga pakėlė Nadios pistoletą ir pasvėrė rankoje. 

- Jis buvo tik žaisliukas, - tarė jis Molotovui ir keistai pridūrė: - Iš jo 
buvo iššauta vos kartą per metus! 

Tas plieninis žmogus buvo „visai pakrikęs, praradęs pagrindą po 
kojomis“. Jį „netikėtai ištikdavo įsiūčio priepuoliai“, dėl Nadios mir- 
ties jis vertė kaltę visiems kitiems, net jos skaitytoms knygoms, o galop 
nugrimzdo į neviltį. Paskui pareiškė atsistatydinąs iš valdžios. Jis irgi 
nusižudysiąs: 

- Negaliu toliau šitaip gyventi <...>? 


PIRMA DALIS 


Tas nuostabus metas: 
Stalinas ir Nadia, 
1878-1932 metai 


GRUZINAS IR MOKSLEIVĖ 


Nadia ir Stalinas buvo susituokę keturiolika metų, bet jų pažintis buvo 
gilesnė ir ilgesnė, nes matyti, kad jų santuoka tiesiog persunkta bolše- 
vizmo. Jie kartu patyrė pirmuosius pogrindinio gyvenimo sunkumus, 
abu artimai bendravo su Leninu per Revoliuciją. Stalinas pažinojo Na- 
dios šeimą beveik trisdešimt metų, o pirmą kartą ją pamatė 1904-ai- 
siais, kai jai buvo treji, jam - dvidešimt penkeri, šešerius metus jis buvo 
marksistas. 

Josifas Visarionovičius Džiugašvilis gimė ne 1879 metų gruodžio 
21-ąją, kaip buvo oficialiai teigiama. Soso iš tikrųjų gimė lūšnelėje (ji te- 
bestovi ir šiandien) Visariono, pravarde Beso, ir jo žmonos Jekaterinos, 
pravarde Keke (mergautinė pavardė Geladzė), šeimoje daugiau negu 
metai anksčiau - 1878-ųjų gruodžio 6 dieną Goryje, miestelyje prie Ku- 
ros upės kalnuotoje romantiškoje ir nuožmiai antirusiškoje Gruzijos 
provincijoje, nedidelėje šalyje už tūkstančių kilometrų nuo caro sostinės. 
Nuo Gorio buvo arčiau iki Bagdado negu iki Sankt Peterburgo*. Vakarų 
gyventojai dažnai nesuvokia, kokia nepanaši į Rusiją buvo Gruzija. Ji 
tūkstančius metų buvo nepriklausoma kunigaikštystė, turinti savo seną 
kalbą, tradicijas, patiekalus ir literatūrą. Rusija gabalais ją prarijo tik nuo 
1801 iki 1878 metų. Dėl saulėto klimato, kruvinų karų tarp klanų, dainų 
ir vynuogynų Gruzija panašesnė į Siciliją negu į Sibirą. 


* Tai neprasprūdo pro akis vienam valstiečių sūnui, gimusiam vos už kelių šimtų kilometrų 
nuo Gorio - Sadamui Huseinui. Kurdų lyderis Machmudas Osmanas, vedęs su juo derybas, 
pastebėjo, kad Sadamo kabinete ir miegamajame gausybė knygų apie Staliną. Šiandien Gorio 
trobelę, kur gimė Stalinas, dengia didinga marmuro šventykla baltomis kolonomis, pastatyta 
Lavrentijaus Berijos. Ji tebėra pagrindinis akcentas Stalino bulvaro, nusidriekusio šalia Stalino 
muziejaus. 

Soso tėvas buvo retai namuose būnantis girtuoklis batsiuvys, žiau- 
riai mušdavęs ir Soso, ir Keke. Vaikas vėliau prisimins, kad motina irgi 
„negailestingai jį talžydavo“ . Soso kartą metė durklą į tėvą. Stalinas pri- 
simins, kaip Beso su vietos kunigu Čarkvianiu kartu girtaudavo ir tuo 
siutindavo motiną. „Dvasios tėve, nepadarykit iš mano vyro girtuoklio, 
tai pražudys mano šeimą.“ Galop Keke išmetė Beso iš namų. Stalinas 
didžiavosi jos „valios stiprybe“. Kai Beso vėliau jėga nusivežė Soso į 
Tiflisą dirbti batsiuvio pameistriu, Keke pažįstami kunigai padėjo jį su- 
sigrąžinti. 

Keke ėmė skalbti vietos pirkliams. Pamaldi Stalino motina artimai 
susibičiuliavo su ją globojančiais kunigais. Kita vertus, ji buvo žemiš- 
ka, ne itin drovi moteris ir, galimas daiktas, leidosi į kompromisus, 
gundančius neturtingą vienišą motiną, ir tapo savo darbdavių meilu- 
že. Tai davė pradžią legendoms, kuriomis būna apipinta dažno didžio 
žmogaus tėvystė. Galimas daiktas, Stalinas buvo sūnus savo krikšta- 
tėvio Kobos Egnatašvilio, turtingo smuklininko, milicijos pareigūno ir 
imtynininko mėgėjo. Vėliau Stalinas globojo du Egnatašvilio sūnus. 
Šie liko draugai iki jo mirties ir senatvėje prisimindavo, koks puikus 
imtynininkas buvo tėvas. Vis dėlto kartais tenka pripažinti, kad didūs 
žmonės yra savo tėvų vaikai. Žmonės kalbėjo, esą Stalinas tiesiog šiur- 
piai panašus į Beso. Tačiau kartą jis pats teigė, kad jo tėvas - kunigas. 

Stalinui nuo gimimo buvo suaugę antras ir trečias kairės pėdos pirš- 
tai. Jo veidas liko raupuotas, kai persirgo raupais, vėliau susižalojo 
ranką, galbūt tada, kai jį partrenkė karieta. Vaikystėje jis buvo kresnas, 
išblyškęs, medaus spalvos akių, tankių juodų plaukų, niūraus būdo 
kinto - Gruzijos gatvės berniūkštis. Jis buvo nepaprastai protingas. Am- 
bicinga jo motina norėjo, kad jis taptų kunigu - galbūt kaip tikrasis jo 
tėvas. Vėliau Stalinas gyrėsi išmokęs skaityti penkerių, klausydamasis, 
kaip kunigas Čarkvianis moko abėcėlės savo vaikus. Penkiametis tada 
padėjo trylikametei Čarkvianio dukrai mokytis skaityti. 

1888-aisiais Stalinas pradėjo lankyti Gorio bažnytinę mokyklą, o dar 
po šešerių metų džiūgavo laimėjęs „penkių rublių stipendiją“ mokytis 
Gruzijos sostinės Tifliso kunigų seminarijoje. Vėliau vienam artimam 
draugui Stalinas pasakos: „Tėvas sužinojo, kad, be stipendijos, gaunu 
dar pinigų (taip pat penkis rublius per mėnesį) už dainavimą chore 
<...>. Kartą pamačiau jį priešais seminariją. „Jaunuoli, tamsta visai už- 
miršai savo tėvą, ar ne? - tarė Beso. - <...> Duok man bent tris rublius, 


56 


GRUZINAS IR MOKSLEIVĖ 


nebūk toks šykštus kaip tavo motina!“ - „Ko čia šauki?! - atkirto Soso. - 
Jei tuoj pat nedingsi, pakviesiu sargą!“ Beso nusliūkino*. Beso buvo už- 
muštas per muštynes maždaug 1910 metais. 

Stalinas kartais siųsdavo pinigų, kad padėtų Keke, bet laikėsi nuo 
jos atokiai. Jis panėšėjo į motiną sausu sąmoju ir tuo, kad iš visų griežtai 
reikalaudavo drausmės. Apie Stalino vaikystę prikurta daug pseudo- 
psichologinių istorijų, bet neabejotina štai kas: jis augo namuose, kur 
didelę įtaką darė dvasininkai; jo būdą žalojo smurtas, nesaugumo pojū- 
tis ir įtarumas. Kita vertus, jį įkvėpdavo vietinės religinio dogmatizmo, 
kraujo keršto ir romantikos aureole apgaubtų plėšikų tradicijos. „Stali- 
nas nemėgo kalbėti apie savo tėvus ir vaikystę“, bet nederėtų pernelyg 
sureikšminti psichologinių jo brandos veiksnių. Jis buvo nesubrendęs 
emociniu požiūriu, nežinojo, kas yra atjauta, tačiau nepaprastai jautriai 
reagavo į tai, kas vyksta aplinkui. Stalinas buvo nenormalus, bet pats 
suprato, kad retas politikas būna normalus. Istorijoje, rašė jis vėliau, 
apstu „nenormalių žmonių . 


**X 


Tikro išsilavinimo Stalinas gavo tik seminarijoje. Katekizminis moky- 
mas, „jėzuitiški sekimo, šnipinėjimo, brovimosi į asmeninį gyvenimą, 
jausmų nepaisymo metodai“ kėlė pasibjaurėjimą, bet kartu darė Soso 
tokį įspūdį, kad vėliau jis iki gyvenimo galo juos tobulins. Seminarija 
skatino šio savamokslio skaitymo aistrą, bet jau pirmais mokslo metais 
jis tapo ateistu. „Įsigijau draugų, - pasakojo jis, - ir netrukus prasidėjo 
nuožmūs ginčai tarp tikinčiųjų ir mūsų!“ Po kurio laiko tapo marksistu. 

Paskutiniais devyniolikto šimtmečio metais, išmestas iš seminarijos, 
Stalinas įstojo į Rusijos socialdemokratų darbininkų partiją ir tapo pro- 
fesionaliu revoliucionieriumi. Nom de rėvolution jis pasirinko Kobą - toks 
buvo Aleksandrės Kazbegio romano „Tėvažudė“ pagrindinio veikėjo, 


* Esu dėkingas Gelai CČarkviani, kad leido perskaityti šį neskelbtą, bet labai įdomų prisimini- 
mų rankraštį savo tėvo Kandido Čarkvianio, 1938-1951 m. ėjusio Gruzijos komunistų partijos 
pirmojo sekretoriaus pareigas. Senatvėje Stalinas ištisas valandas pasakodavo CČarkvianiui apie 
savo vaikystę. Čarkvianis rašo nesėkmingai bandęs rasti Beso kapą Tifliso kapinėse. Jis rado 
nuotraukų, kuriose tariamai buvo užfiksuotas Beso, ir paprašė Stalino parodyti savo tėvą, bet 
Stalinas atsakė, kad jose ne tėvas. Taigi nuotraukoje, dažniausiai rodomoje kaip jo tėvo, tikriau- 
siai užfiksuotas ne jis. Dėl Stalino tėvystės: Egnatašvilių šeima griežtai neigia, kad smuklininkas 
buvo Stalino tėvas. 

žavaus, kerštingo Kaukazo plėšiko, vardas. Stalinas derino marksizmo 
„mokslą“ su savo lakia vaizduote: gruziniškai rašė romantiškas eiles ir 
jos buvo paskelbtos, paskui įsidarbino meteorologu Tifliso meteorolo- 
gijos stotyje. Tai buvo vienintelis jo darbas iki 1917 metų, kai tapo vienu 
iš Rusijos valdovų. 

Koba buvo įsitikinęs, kad marksizmas, „filosofijos sistema“, puikiai 
tinkanti maniakiškam jo būdui, yra visuotinė panacėja. Klasių kovos są- 
voka taip pat derinosi su jo melodramišku polinkiu peštis. Paranojiškas 
nepakančios, į jokią kitą nepanašios bolševikų kultūros slaptingumas 
puikiai derinosi su paties Kobos uždaru, kupinu pasitikėjimo savimi 
būdu ir intriganto talentu. Koba nerte pasinėrė į pogrindinį revoliuci- 
nės politikos pasaulį, knibždantį sąmoksliškų intrigų, ideologinio blu- 
sinėjimosi, tariamai moksliškų teorijų, frakcijų žaidimų, meilės romanų 
su bendraminčiais, infiltruotų slaptųjų tarnybų agentų ir organizacinės 
suirutės. Revoliucionieriai buvo įvairiausių tautybių: rusai, armėnai, 
gruzinai ir žydai, darbininkai, didikai, intelektualai ir plėšikai; jie reng- 
davo streikus, mitingus ir apiplėšimus, steigė spaustuves. Išsilavinusius 
kilmingus emigrantus, tokius kaip pats Leninas, nuo paprastų veiksmo 
žmonių Rusijoje visados skyrė tam tikra riba, bet juos vienijo tai, kad visi 
maniakiškai studijavo marksistinę literatūrą. Klajokliškas, kupinas pa- 
vojų pogrindininko gyvenimas ugdė ne vien Stalino, bet ir visų jo ben- 
dražygių charakterį ir paaiškina daugelį vėliau nutiksiančių dalykų!. 

1902-aisiais Koba jau galėjo puikuotis pirmą kartą buvęs suimtas ir 
ištremtas į Sibirą. Iš viso tremtyje jis bus septynis kartus, pabėgs šešis. 
Ta tremtis nė iš tolo nepanėšėjo į brutalias Stalino koncentracijos stovy- 
klas, mat carai buvo netikę policininkai. Tremtis atokiuose Sibiro kai- 
muose nedaug kuo skyrėsi nuo atostogų su knyga rankose. Tremtinius 
saugojo vienas ne visu etatu dirbantis žandaras. Revoliucionieriai susi- 
pažindavo ir imdavo vienas kito nekęsti, susirašinėjo su bendražygiais 
Peterburge ar Vienoje, diskutuodavo painiais dialektinio materializmo 
klausimais ir regzdavo romanus su vietos merginomis. Kai pajusda- 
vo nenumaldomą laisvės poreikį ar juos pasiekdavo gandai apie tuoj 
prasidėsiančią revoliuciją, jie bėgdavo - klampodavo per taigą iki arti- 
miausio traukinio. Tremtyje Kobai ėmė gesti dantys, ir visą gyvenimą 
jį kankins jų skausmas. 

Koba entuziastingai palaikė Vladimirą Leniną ir didžiulę įtaką pa- 
darysiantį jo veikalą „Ką daryti?“ Leninas, šis despotiškas politikos 

genijus, derino Machiavelli propaguotą valdžios užgrobimo būtinybę 
su puikiu marksizmo ideologijos pažinimu. Išnaudodamas skilimą, 
privesiantį prie jo paties Bolševikų partijos sukūrimo, Leninas iškėlė 
idėją, kad puikiai organizuota profesionalių revoliucionierių partija 
gali paimti valdžią darbininkams, o paskui valdyti jų vardu sukur- 
dama „proletariato diktatūrą“, kol ši taps nebereikalinga, nes bus su- 
kurtas socializmas. Lenino partijos vizija - „priešakinio proletariato 
būrio, <...> kovingos lyderių grupės“ - suteikė bolševizmui militaris- 
tinį atspalvį“. 

1904 metais grįžęs į Tiflisą Koba susipažino su būsimuoju uošviu, 
dvylika metų už jį vyresniu rusu Sergejumi Alilujevu, kvalifikuotu 
elektriku, vedusiu Olgą Fedorenko, gruzinų, vokiečių ir čigonų kraujo 
turinčią valingą gražuolę, linkusią į meilės romanus su revoliucionie- 
riais - lenkais, vengrais ir net turkais. Sklido gandai, esą Olga turėjusi 
romaną su jaunu Stalinu ir nuo jo pagimdžiusi būsimą žmoną Nadią. 
Netiesa, nes Nadeždai jau buvo treji, kai jos tėvai susipažino su Koba. 
Šiaip ar taip, visai tikėtina, kad tarp jo ir Olgos romano būta - jis pats 
galėjo apie tai užsiminti. Olga, pasak jos vaikaitės Svetlanos, „jautusi 
silpnybę pietiečiams“ (pasak jos, „rusai esą stuobriai“), visada „buvu- 
si neabejinga“ Stalinui. Jos šeiminis gyvenimas buvo nelengvas. Pasak 
šeimos padavimo, Nadios vyresnysis brolis Pavelas matė, kaip jo mo- 
tina meilinasi Kobai. Trumpalaikiai romaniukai buvo įprastas dalykas 
tarp revoliucionierių. 

Dar gerokai prieš įsimylėdami, Stalinas su Nadia priklausė tai pačiai 
bolševikų šeimai, tankiau ar rečiau pasirodančiai Alilujevų namuose. 
Jai priskirtini ir Kalininas su Jenukidze, buvę tarp kitų svečių per tą 
1932 metų vakarienę. Juodu siejo ir kitas ypatingas - romantiškas - ry- 
šys: susipažinęs su Alilujevais Baku, Koba netrukus išgelbėjo Nadią, 
skęstančią Kaspijos jūroje. Nežinia, kiek tame pasakojime yra tiesos?. 


*kk O 


Bet prieš tai Koba vedė kitą bolševikų šeimos atžalą. Jekaterina, pra- 
varde Kato, rami tamsaus gymio gruzinaitė iš kultūringos šeimos, 
buvo sesuo Aleksandro Svanidzės, kito Tifliso seminarijoje besimo- 
kiusio bolševiko, vėliau pateksiančio tarp Stalino Kremliaus dvariš- 
kių. Jaunavedžiai gyveno lūšnoje prie Baku naftos verslovių. Kato 

pagimdė sūnų Jakovą, tačiau tėvas namie lankydavosi labai retai ir 
nenuspėjamai. 

Per 1905 metų revoliuciją, kai žydų žurnalistas Leonas Trockis ėmė 
vadovauti Peterburgo Tarybai, Koba pareiškė rengiąs valstiečių maiš- 
tus Kartlijos krašte Gruzijoje. Kai caro valdžia neramumus nuslopi- 
no, jis nuvyko į bolševikų konferenciją Suomijos Tamerforso mieste ir 
ten pirmą kartą sutiko savo didvyrį Leniną - „tą kalnų erelį. Kitąmet 
Koba dalyvavo bolševikų suvažiavime Stokholme. Grįžęs gyveno kaip 
Kaukazo banditas - rinko Partijai lėšas apiplėšinėdamas bankus, kitais 
žodžiais, „vykdydamas ekspropriacijas“. Senatvėje jis gyrėsi tais plėši- 
mais. „Mūsų draugai pagrobė 250 000 rublių Jerevano aikštėje!'* 

Kobai grįžus iš suvažiavimo Londone, jo mylimoji, gerokai pamiršta 
Kato, mirė „jam ant rankų“ nuo tuberkuliozės 1907 metų lapkričio 25 
dieną. Kobai tiesiog plyšo širdis. Kai nedidelė laidotuvių eisena priėjo 
kapines, Koba paspaudė draugui ranką ir tarė: „Ta moteris suminkš- 
tino mano akmeninę širdį. Ji mirė, o su ja mirė mano paskutiniai šilti 
jausmai žmonių giminei.“ Jis uždėjo ranką sau ant širdies: „Čia taip 
tuščia!“ Vis dėlto auginti sūnų Jakovą jis paliko Kato artimiesiems. Kurį 
laiką jis slapstėsi Alilujevų bute Peterburge, bet vėl buvo sugautas ir 
grąžintas į tremties vietą - Solvyčegodską. Tame nykiame užkampiame 
kaime 1910 metų sausį apsigyveno jaunos našlės Marijos Kuzakovos 
namuose. Moteris pagimdė nuo jo sūnų“. 


**Xk 


Dar kartą pabėgęs iš tremties, 1912 metais Koba grįžo į Peterburgą. Ten 
nuomojosi kambarį kartu su lėto būdo bolševiku, tapsiančiu artimiau- 
siu bendražygiu - vos dvidešimt dvejų metų Viačeslavu Skriabinu. Šis 
bolševikų papročiu pasirinko šaunų „pramoninį“ nom de rėvolution — 
Molotovas (nuo rusiško žodžio molot - „kūjis“). Koba irgi įsigijo „pra- 
moninį“ slapyvardį - 1913 metais jis pirmą kartą pasirašė straipsnį Sta- 


* Sūnus Konstantinas Kuzakovas turėjo nedaug privilegijų. Tačiau ėjo kalbos, kad per valymus, 
kai ant jo krito įtarimas, jis kreipėsi į tikrąjį tėvą. Šis ant bylos užrašė „Neliesti“. Bet gal taip pa- 
sielgė tik todėl, kad Konstantinas buvo sūnus moters, kuri gerai elgėsi su tremtiniu Stalinu. 1995 
m. Kuzakovas, padaręs karjerą kaip televizijos administratorius, straipsnyje „Stalino sūnus“ pa- 
reiškė: „Buvau visai dar vaikas, kai sužinojau, kad esu Stalino sūnus.“ Beveik neabejotina, kad 
vėlesnėje tremtyje Stalinas tapo kito vaiko tėvu. 

lino slapyvardžiu. Neatsitiktinai šis skambėjo panašiai kaip Leninas. Ko 
gero, Koba jau anksčiau jį vartojo, ir ne vien dėl skambesio. Galbūt min- 
tį šitaip pasivadinti jam pakišo „apkūni gražuolė“ bolševikė Liudmila 
Stal, su kuria jis turėjo romaną". 

Pasibaigus 1912 metų Prahos konferencijai, Stalinas buvo kooptuo- 
tas į Partijos Centro komitetą. Lapkritį Koba Stalinas nuvyko iš Vienos 
į Krokuvą susitikti su Leninu ir pas jį apsistojo. Lyderis prižiūrėjo savo 
uolųjį mokinį, rašantį straipsnį, formuluojantį bolševikų politiką jau- 
triu nacionaliniu klausimu. Nuo tada Stalinas taps šios srities Žinovu. 
„Marksizmas ir nacionalinis klausimas“ pelnys jam ideologinę šlovę ir 
Lenino pasitikėjimą. 

- Pats viską parašei? - pasak Stalino, paklausė jo Leninas. 

- Taip. <...> Gal padariau klaidų? 

- Ne, priešingai - nuostabu! 

Tai buvo paskutinė Stalino kelionė į užsienį iki Teherano konferen- 
cijos 1943 metais. 

1913-ųjų vasarį Stalinas vėl buvo suimtas, bet nubaustas įtartinai 
lengva tremtimi. Todėl kilo klausimas: ar jis buvo caro slaptosios po- 
licijos ochrankos agentas? Istorinių sensacijų besivaikantys autoriai, 
teigiantys, neva Stalinas buvęs dviveidis, tiesiog naiviai nesupranta 
pogrindinio gyvenimo ypatumų. Tarp revoliucionierių knibždėjo och- 
rankos šnipų, bet dažnas jų buvo dvigubas ar net trigubas agentas“. 
Koba mielai išduodavo prieš jį stodavusius bičiulius, bet ochranka savo 
pranešimuose pripažįsta, kad jis liko fanatiškas marksistas. Tai ir yra 
svarbiausia. 

Paskutinė Stalino tremtis prasidėjo 1913 metais atokiuose lediniuose 
Sibiro šiaurryčiuose. Ten vietos valstiečiai jį pravardžiavo Raupuotuoju 
Joska. Bijodama, kad tremtiniai bėgs ir toliau, caro valdžia perkėlė juos 
į Kureiką, nykų kaimą Turuchane, šiauriau šiaurinio speigiračio. Ten 
jis taip meistriškai gaudė žuvis, kad vietiniai įtikėjo jį turint stebuklin- 
gų galių; ten jis įsitaisė dar vieną meilužę. Stalinas rašė gailius laiškus 


* Neseniai išleistoje knygoje Secret File of Stalin („Slaptoji Stalino byla“) Romanas Brackmanas 
teigia, neva Stalinas vykdė Terorą vien tam, kad išnaikintų visus, žinojusius apie jo dvilypį gyve- 
nimą. Iš tikrųjų Teroro priežasčių būta daug, bet pagrindinė - Stalino būdas. Stalinas likvidavo 
daugybę pažinojusiųjų jį revoliucinės veiklos pradžioje, bet nežinia kodėl kai kurių nelietė. Be 
to, jis nužudė per milijoną Žmonių, nežinojusių apie jo jaunystę. Tačiau Brackmanas puikiai 
aprašo pogrindininkų intrigas ir išdavystes. 

Sergejui ir Olgai Alilujevams: „Šiame prakeiktame krašte gamta siau- 
bingai skurdi“ ir maldavo jų atsiųsti atviruką: „Mane varo iš proto ti- 
krų gamtos vaizdų ilgesys, užtektų, jei jie būtų bent popieriuje. Keista, 
tačiau tai buvo ir laimingas metas, gal net laimingiausias jo gyvenime, 
nes apie savo žygius ten jis prisiminė iki pat mirties, ypač kaip slidėmis 
nušliuožė į taigą medžioti, prišaudė daugybę kurapkų ir grįždamas vos 
mirtinai nesušalo“. 

Siaubingos karinės klaidos ir maisto trūkumas per Pirmąjį pasauli- 
nį karą neišvengiamai sužlugdė monarchiją. Bolševikų nuostabai, 1917 
metų vasarį ji staiga subyrėjo, ir ją pakeitė Laikinoji vyriausybė. Kovo 
12-ąją Stalinas nusigavo į sostinę ir aplankė Alilujevus. Šešiolikmetė 
Nadia, be galo graži juodaplaukė, jos sesuo Ana ir brolis Fiodoras vėl 
ėmė klausinėti šį grįžusį didvyrį apie jo nuotykius. Tramvajumi jų ly- 
dimas į laikraščio „Pravda“ redakciją, jis iššokęs sušuko: „Tik būtinai 
laikykite kambarį man naujame bute. Nepamirškite!“ 

Jis pamatė, kad „Pravdą“ redaguoja Molotovas, ir tuoj pat atėmė iš jo 
šį darbą. Molotovas laikėsi griežtos antivyriausybinės linijos, o Stalinas 
ir Levas Kamenevas (tikroji pavardė Rozenfeldas), vieni iš artimiausių 
Lenino draugų, laikėsi nuosaikesnės politikos. Leninas atvyko balan- 
džio 4-ąją ir davė Stalinui pylos už neryžtingumą. Stalinas atsiprašė 
Molotovo - o taip būdavo itin retai - ir pripažino: „Tu buvai artimes- 
nis Leninui <...>. Kai Leninui vengiant suėmimo teko bėgti į Suomiją, 
Stalinas paslėpė jį pas Alilujevus, nuskuto jam barzdą ir palydėjo iki 
traukinio. Kartais grįžęs namo jis žadindavo seseris - Aną, dirbančią 
bolševikų būstinėje, ir Nadią. Gruzinas imdavo jas linksminti mėgdžio- 
damas politikus ir balsu skaitydamas ČCechovą, Puškiną ar Gorkį - vė- 
liau taip elgsis su savo vaikais?. 1917 metų spalio 25-ąją Leninas pradėjo 
Bolševikų revoliuciją. 


**kX* 


Gal Stalinas tomis dienomis ir buvo „pilka dėmė“, bet toji dėmė buvo 
paties Lenino. Trockis pripažino, kad ryšius su Leninu daugiausia pa- 
laikė per Staliną, nes šiuo mažiau domėjosi saugumo tarnybos. Leninui 
sudarius naująją vyriausybę, Stalinas įsteigė Tautybių liaudies komi- 
sariatą su vienu sekretoriumi - jaunuoju Fiodoru Alilujevu - ir viena 
mašininke - Nadia. 

1918-aisiais bolševikams iškilo pralaimėjimo grėsmė. Veržliai puo- 
lant vokiečiams, Leninas su Trockiu buvo priversti pasirašyti pragma- 
tišką Bresto taiką ir atiduoti kaizeriui didelę dalį Ukrainos ir Baltijos 
šalių. Vokietijoje kilus revoliuciniam judėjimui, įsikišo Didžiosios 
Britanijos, Prancūzijos ir Japonijos kariuomenės, o baltagvardiečių 
pulkai puolė vos besilaikantį režimą. Šis perkėlė sostinę į mažiau pa- 
žeidžiamą Maskvą. Apgulta Lenino imperija netrukus susitraukė iki 
viduramžių Rusios dydžio. Rugpjūtį Leninas buvo sužeistas per pa- 
sikėsinimą į jo gyvybę. Bolševikai atkeršijo teroro banga. Rugsėjį pa- 
sitaisęs Leninas paskelbė Rusiją „karine stovykla“. Negailestingiausi 
neramumų malšintojai buvo kariuomenės ir laivyno reikalų komisa- 
ras Trockis, sukūręs Raudonąją armiją ir jai vadovavęs iš savo šar- 
vuotojo traukinio, ir Stalinas. Šiems dviem vadovams vieninteliams 
buvo leista įeiti į Lenino kabinetą be specialaus leidimo. Leninui su- 
darius sprendimus priimantį ir vykdantį organą, turintį vos penkis 
narius - Politinį biurą - abu buvo į jį priimti. Akiniuotas intelektualas 
žydas buvo Revoliucijos didvyris, nusileidžiantis tik pačiam Leninui, 
Stalinas šalia jo atrodė netašytas provincialas. Tačiau globėjiškas, iš- 
puikęs Trockis žeidė paprastus „senuosius pogrindininkus“ provin- 
cijoje; jiems patrauklesnis buvo blaiviai mąstantis, praktiškas Stali- 
nas. Šis nusprendė, kad Trockis yra pagrindinė kliūtis, trukdanti jam 
iškilti. 

Caricyno miestas suvaidino lemiamą vaidmenį Stalino karjeroje - ir 
jo santuokoje. 1918 metais ėmė atrodyti, kad baltieji užims šį strategiš- 
kai svarbų miestą Volgos žemupyje, vartus į Šiaurės Kaukazo grūdus ir 
naftą bei pietinius vartus į Maskvą. Leninas pasiuntė Staliną į Caricyną 
kaip generalinį maisto tiekimo pietų Rusijoje direktorių. Tačiau Stalinui 
netrukus pavyko pasiekti, kad jį paaukštintų į komisarus su neregėtais 
kariniais įgaliojimais. 

Stalinas su 400 raudongvardiečių, Fiodoru Alilujevu ir savo paaugle 
mašininke Nadia šarvuotuoju traukiniu balandžio 6-ąją atvyko į Cari- 
cyną ir pamatė, kad miesto valdžia visiškai nevaldo padėties, apstu iš- 
davysčių. Stalinas parodė esąs rimtai nusiteikęs: visus įtariamus kontr- 
revoliucionierius liepdavo sušaudyti. „Užnugaris buvo negailestingai 
valomas geležine ranka“, - rašė Vorošilovas. Leninas įsakė Stalinui 
būti „kuo negailestingesniam“ . Stalinas atsakė: „Galite neabejoti - ran- 
ka mums nesudrebės.“ Tuo metu Stalinas ir suprato, kad mirtis yra be 

galo patogus, paprastas ir veiksmingas politinis įrankis. Vargu ar jis 
buvo vienas: per Pilietinį karą bolševikai su odiniais apsiaustais, batais 
ir dėklais ėmė išpažinti smurto kultą ir rodyti banditišką žvėriškumą. 
Stalinas nuo jų neatsiliko. Tuo metu Stalinas susipažino su Vorošilovu 
bei Budionu ir su jais susidraugavo; juodu sudarė karinės ir politinės 
paramos Stalinui branduolį, o paskui dalyvavo toje vakarienėje 1932 
metų lapkričio 8 dieną. Liepą, pablogėjus karinei padėčiai, Stalinas iš 
esmės ėmė vadovauti armijai: „Man turi būti suteikti kariniai įgalio- 
jimai.“ Tokio vadovavimo Revoliucijai ir reikėjo, kad nepralaimėtų, 
bet Stalinas tuo žingsniu metė iššūkį Trockiui, sukūrusiam Raudonąją 
armiją padedant vadinamiesiems karo specialistams - buvusiems caro 
karininkams. Stalinas nepasitikėjo šiais naudingais perbėgėliais ir, kai 
tik galėdavo, juos šaudydavo. 

Jis gyveno prašmatniame vagone salone, kadaise priklausiusiame 
čigonų dainininkei, išpuošusiai jį žydru šilku. Tikriausiai čia Nadia su 
Stalinu tapo meilužiais. Jai buvo septyniolika, jam - trisdešimt devy- 
neri. Moksleivei šis nuotykis turėjo būti šiurpokas, gal net bauginantis. 
Jiems atvykus į Caricyną, Stalinas pavertė traukinį savo štabu. Iš jo jis 
nuolat duodavo įsakymus Čeka šaudyti išdavikus, kenkėjus ir kontr- 
revoliucionierius. Tuo metu žmonos lydėdavo savo vyrus į karą, taigi 
Nadia buvo ne vienintelė tokia. Vorošilovo ir Budiono pačios irgi buvo 
Caricyne. 

Stalinas su tais dviem narsuoliais sudarė „karinę opoziciją“ Troc- 
kiui - Stalinas šaipydamasis vadino jį „operetiniu vadu, šnekučiu - 
cha cha cha!“ Kai jis suėmė būrį Trockio „specialistų“ ir uždarė Volga 
plaukiančioje baržoje, Trockis piktai paprieštaravo. Barža paskendo, 
tikriausiai su visais joje buvusiais žmonėmis. „Mirtis išsprendžia visas 
problemas, - tariamai yra sakęs Stalinas. - Nėra žmogaus - nėra prob- 
lemos.“ Šitaip veikė bolševikai“. 

Leninas atšaukė Staliną. Nesvarbu, kad šis, ko gero, tik pridarė dau- 
giau bėdos, išžudydamas galėjusius būti naudingus patyrusius caro 


* Stalinas vėliau tarsi patvirtino šį nutikimą su nuskendusia barža be galo įdomiame laiške 
Vorošilovui: „Vasarą po pasikėsinimo nužudyti Leniną mes <...> sudarėme sąrašą karininkų 
ir surinkome Manieže <...>, kad visus sušaudytume <...>. Taigi Caricyno barža buvo ne kovos 
su karo specialistais išdava, bet postūmis iš centro <...>.“ Caricyne kovėsi penki karvedžiai, 
per Antrąjį pasaulinį karą jie iškilo iki maršalų (nuo žemiausio iki aukščiausio): Kulikas, Voro- 
šilovas, Budionas, Timošenka ir Žukovas (pastarasis kovėsi Caricyne 1919-aisiais, Stalinui jau 
išvykus). 

armijos karininkus ir stodamas į mažai galvojančių ir viską ginklu ban- 
dančių spręsti narsuolių šutvės pusę. Stalinas elgėsi žiauriai, o Leninui 
ir reikėjo, kad būtų rodomas negailestingas spaudimas priešams. Kinto 
jau dabar pasireiškė kaip šlovingas generalisimas. O svarbiausią reikš- 
mę ateičiai turėjo Stalino priešiškumas Trockiui ir bičiulystė su kava- 
leristų „Caricyno grupe“ - galimas daiktas, jis susižavėjo Vorošilovo 
ir Budiono kaubojiška, nutrūktgalviška drąsa - šios būdo savybės jam 
stigo. Neapykanta Trockiui tapo vienu iš akstinų, įkvėpsiančių jam jėgų 
gyvenime. 

Grįžęs iš Caricyno, Stalinas vedė Nadią, įsikūrė kukliame Kremliaus 
bute kartu su visa Alilujevų šeima, o vėliau - dar ir puikiame Zubalovo 
vasarnamyje“. 

Lenkams užėmus Kijevą, 1920 metų gegužę Stalinas buvo paskirtas 
Pietvakarių fronto politiniu komisaru. Politbiuras įsakė užimti Lenki- 
ją, kad būtų galima skleisti Revoliuciją į vakarus. Link Varšuvos puo- 
lančiam Vakarų frontui vadovavo be galo gabus jaunuolis Michailas 
Tuchačevskis. Stalinas gavo įsakymą perduoti savo kavaleriją Tucha- 
čevskiui, bet šis vis atsisakinėjo ją paimti, kol šaukštai buvo po pietų. 
Kraujo kerštas, kilęs dėl šio fiasko, po septyniolikos metų baigsis sker- 
dynėmis!", 

Kitąmet Nadia parodė esanti spartietiška bolševikė: pėsčiomis at- 
ėjo į ligoninę ir ten pagimdė sūnų Vasilijų. Po penkerių metų sutuok- 
tiniams gimė duktė Svetlana. Tą laiką Nadia dirbo mašininke Lenino 
raštinėje. Ji pasirodys esanti labai naudinga prasidėsiančiose intri- 
gose. 


**++* 


Bolševikų „avangardas“, daug jaunų ir jau spėjusių susitepti krauju 
toje žiaurioje kovoje žmonių, pamatė esąs menkutė, izoliuota, priešų 
apsupta mažuma, nervingai valdanti bekraštę sugriuvusią imperiją, 
irgi atsidūrusią priešų apsuptyje. Darbininkus ir valstiečius niekinantis 
Leninas vis dėlto nustebo, kad nė viena iš šių klasių jų neremia. Todėl 
Leninas pasiūlė, kad socializmo kūrimu rūpintųsi ir jam vadovautų 
vienas organas - Partija. Dėl to, kad tarp tikrovės ir siekių Žiojėjo ši gė- 
dinga praraja, vos ne religinė ištikimybė ideologiniam Partijos tyrumui 
įgavo didžiulę svarbą, o karinė drausmė tapo privaloma. 

Susidūrę su šia savotiška dilema, bolševikai greitosiomis išmąstė 
savotišką valdymo sistemą ir ieškojo paguodos nepakartojamai sa- 
votiškoje pasaulėžiūroje. Aukščiausias Partijos organas buvo Cen- 
tro komitetas (CK) - apie septyniasdešimt aukščiausiųjų pareigūnų, 
kasmet renkamų Partijos suvažiavimuose (vėliau šie buvo šaukiami 
vis rečiau). CK rinko nedidelį Politbiurą, sprendžiantį politikos klau- 
simus, ir sekretoriatą iš maždaug trijų sekretorių Partijai vadovauti. 
CK duodavo nurodymus tradicinei radikaliai centralizuotos, vertika- 
liai vienpartinės valstybės vyriausybei. 1875 metais gimęs Michailas 
Kalininas, vienintelis tikras valstietis vadovybėje, pramintas „Visos 
Sąjungos kaimo seniūnu“, tapo šalies galva 1919-aisiais*. Leninas va- 
dovavo šaliai kaip premjeras - Liaudies komisarų tarybos pirminin- 
kas. Ši Taryba iš esmės buvo ministrų kabinetas, vykdantis Politbiuro 
nurodymus. Politbiure būta šiokios tokios demokratijos, bet po bai- 
sių Pilietinio karo negandų Leninas uždraudė frakcijas. Partija ėmė 
karštligiškai verbuoti naujus narius, bet ar jie buvo verti pasitikėjimo? 
Pamažėle vietoj atvirų ankstesnių laikų debatų radosi autoritarinė 
biurokratinė diktatūra. Negana to, 1921-aisiais Leninas, tas neprilygs- 
tamas improvizatorius, grąžino šiek tiek kapitalizmo. Gelbėdamas re- 
žimą, jis griebėsi kompromiso, pavadinto Naująja ekonomine politi- 
ka - nepu. 

Kitais metais Leninas su Kamenevu surežisavo Stalino paskyrimą 
CK generaliniu sekretoriumi, kad vadovautų Partijai. Stalino sekre- 
toriatas buvo naujosios valstybės laivo mašinų skyrius. Stalinui buvo 
suteiktos milžiniškos galios, ir jis jas pademonstravo „Gruzijos reika- 
le“, kai juodu su Sergo aneksavo nuo imperijos atsiskyrusią Gruziją, o 
paskui primetė savo valią savarankiškai nusiteikusiai Gruzijos komu- 
nistų partijai. Leninas pasibaisėjo, bet 1922 metais jį ištiko insultas, ir 
jis negalėjo imtis jokių žygių prieš Staliną. Politbiuras, perėmęs į savo 
rankas Partijos didžiausios vertybės - sveikatos - kontrolę, uždraudė 
Leninui dirbti daugiau negu dešimt minučių per dieną. Kai Leninas 


* Stalinas, kaip ir Leninas, niekada nebuvo nominalus Sovietų Sąjungos vadovas. Kalininas pa- 
gal pareigas buvo pirmininkas Centro vykdomojo komiteto, formaliai - aukščiausio įstatymų 
leidybos organo, bet liaudyje buvo vadinamas prezidentu. Priėmus 1936 m. Konstituciją, Ka- 
lininas tapo Aukščiausiosios Tarybos Prezidiumo pirmininku. Tik po Brežnevo Konstitucijos 
Partijos generalinis sekretorius tapo ir prezidentu. Siekdami sukurti naują valdymo formą, bol- 
ševikai sukūrė ir visiškai naują santrumpų žargoną. Liaudies komisarus rusiškai imta vadinti 
„narkomais“, Liaudies komisarų tarybą - „Sovnarkomu““. 

bandė draudimo nepaisyti, Stalinas įžeidė jo žmoną Krupskają; šis iš- 
puolis galėjo padaryti galą jo karjerai“. 

Leninas vienintelis matė, kad Stalinas turi daugiausia galimybių 
tapti jo įpėdiniu, todėl slapčia padiktavo Staliną demaskuojantį testa- 
mentą ir jame pareikalavo, kad jis būtų nušalintas. 1924 metų sausio 
21 dieną Leniną ištiko dar vienas, lemtingas, insultas ir jis mirė. Ne- 
paisydamas Lenino ir jo artimųjų norų, Stalinas surežisavo lyderio 
sudievinimą; Leninas it koks stačiatikių šventasis buvo balzamuotas 
ir palaidotas mauzoliejuje Raudonojoje aikštėje. Stalinas pasitelkė į 
pagalbą savo velionio didvyrio šventumą, kad sustiprintų savo paties 
valdžią. 

Pašalietis 1924-aisiais tikriausiai būtų tikėjęsis, kad Lenino įpėdiniu 
taps Trockis, bet bolševikų oligarchijoje įspūdingajo šlovė atsigręžė prieš 
lengvabūdį kariuomenės ir laivyno reikalų komisarą. Neapykanta tarp 
Stalino ir Trockio kilo ne vien dėl asmeninių savybių ir vadovavimo sti- 
liaus, bet ir dėl politikos klausimų. Stalinas jau panaudojo didžiulę CK 
sekretoriato galią globodamas ir keldamas į aukštesnes pareigas savo 
sąjungininkus Molotovą, Vorošilovą ir Sergo; be to, jis pateikė viltingą 
ir realistišką alternatyvą Trockio reikalaujamai Europos revoliucijai - 
„socializmo vienoje šalyje“ idėją. Kiti Politbiuro nariai, vadovaujami 
Grigorijaus Zinovjevo ir Kamenevo, Lenino artimiausių bendražygių, 
taip pat siaubingai bijojo Trockio - šis suvienijo visus prieš save. Tai- 
gi, kai 1924 metais buvo paviešintas Lenino testamentas, Kamenevas 
pasiūlė, kad Stalinas ir toliau liktų generaliniu sekretoriumi. Kamene- 
vas nenutuokė, kad trisdešimt metų nebebus realios galimybės Staliną 
nušalinti. Dabišius Trockis, Revoliucijos svarbiausioji persona, buvo 
nugalėtas stebėtinai lengvai ir greitai. Atleidę Trockį iš kariuomenės 
ir laivyno reikalų komisaro pareigų ir atėmę iš jo visas galias, Zinovje- 
vas su Kamenevu per vėlai pamatė, kad tikrąją grėsmę kelia trečias jų 
triumvirato narys - Stalinas. | 


* Stalino vaidas su Lenino žmona Krupskaja įžeidė buržuazinius Lenino sentimentus, nors Sta- 
linui atrodė, kad jo elgesys visiškai derinasi su partine kultūra. „Kodėl aš turėčiau prieš ją ke- 
liaklupsčiauti? Jei miegi su Leninu, tai dar nereiškia, kad išmanai marksizmą-leninizmą. Vien 
todėl, kad ji naudojosi tuo pačiu tualetu kaip Leninas <...>.“ Tada Stalinas sugalvojo tiesiog 
klasika tapusį sąmojį. Jis pagrasino Krupskajai, girdi, jeigu ji nepaklusianti, Centro komitetas 
Lenino žmona paskirsiąs kitą moterį - labai bolševikiška mąstysena! Ko gero, Krupskaja pati 
prisidėjo prie to, kad Stalinas jos negerbtų, kai ėmė skųstis dėl Lenino flirto su padėjėjomis, tarp 
jų ir su Jelena Stasova. Kaip tik ją Stalinas ir grasino „paaukštinti“ į Lenino žmonas. 

Iki 1926 metų Stalinas įveikė ir juos, padedamas dešiniųjų sąjungi- 
ninkų Nikolajaus Bucharino ir Aleksejaus Rykovo - šis tapo Lenino įpė- 
diniu Liaudies komisarų tarybos pirmininko poste. Stalinas ir Buchari- 
nas palaikė nepą. Tačiau daugelis griežto kurso šalininkų provincijoje 
baiminosi, kad šis kompromisas pakerta paties bolševizmo pagrindus, 
nes atitolina laiką, kai bus pribaigta priešiška valstietija. O kitais metais, 
kilus grūdų krizei, šis klausimas pribrendo. Bolševikai pajuto nenumal- 
domą poreikį spręsti savo problemas griežčiausiomis priemonėmis ir 
ėmėsi karinių represijų - jos nesiliaus šalyje iki Stalino mirties. 

1928 metų sausį Stalinas pats nuvyko į Sibirą aiškintis, kodėl pri- 
statoma mažiau grūdų. Stalinas dar kartą suvaidino šlovingą Pilietinio 
karo komisarą įsakydamas jėga nusavinti grūdus. Kaltę už jų stygių jis 
suvertė vadinamiesiems buožėms - šie kaupė jų atsargas tikėdamiesi 
sukelti kainas. Paprastai „buožės“ buvo valstiečiai, turintys porą jiems 
talkinančių darbininkų ar porą karvių. „Gerai papurčiau Partijos orga- 
nus“, - vėliau gyrėsi Stalinas. Netrukus jis pamatė, kad „dešiniesiems 
nepatinka šiurkščios priemonės <...>, jie pamanė, kad kaime praside- 
da pilietinis karas“. Stalinui grįžus, Liaudies komisarų tarybos pirmi- 
ninkas Rykovas jam pagrasino: „Tave reikia patraukti baudžiamojon 
atsakomybėn!“ Tačiau smarkūs jauni komisarai, Partijos branduolį 
sudarantys „komitetininkai“, palaikė smurtingas Stalino priemones 
grūdams nusavinti. Kiekvieną žiemą jie patraukdavo į šalies gilumą 
atiminėti grūdų iš buožių - šie buvo įvardyti pagrindiniais Revoliucijos 
priešais. Vis dėlto bolševikai suprato, kad nepas patyrė pralaimėjimą. 
Reikėjo rasti radikalų karinį maisto krizės sprendimo būdą. 

Stalinas, radikalas iš prigimties, dabar begėdiškai pavogė idėją 
kairiųjų, kuriuos ką tik įveikė. Jis su savo sąjungininkais jau ėmė kal- 
bėti apie naują lemiamą revoliuciją, Didįjį posūkį į kairę, kad būtų 
išspręsta valstietijos ir ekonominio atsilikimo problema. Tie bolševi- 
kai negalėjo pakęsti užsispyrusių atsilikusių pažiūrų valstiečių. Juos 
reikėjo suvaryti į kolūkius, nusavinti jų grūdus, parduoti užsienyje ir 
šitaip finansuoti maniakiško tempo pastangas sukurti galingą pramo- 
nę, gaminančią tankus ir lėktuvus. Buvo uždrausta privati prekyba 
maisto prekėmis. Buožėms buvo įsakyta pristatyti savo grūdus, jei to 
nepadarydavo - buvo baudžiami kaip spekuliantai. Pamažu valstie- 
čiai buvo suvaryti į kolūkius. Kiekvienas tam pasipriešinęs tapo buo- 
Že - priešu. 

Panašiai bolševikai elgėsi ir pramonėje. Jie su baisia neapykanta už- 
sipuolė „buržuazinius specialistus“ - iš tikrųjų tai buvo tik vidurinei 
klasei priklausantys inžinieriai. Bolševikai rengė savo pačių naująjį rau- 
donąjį elitą ir tuo pat metu stengėsi įbauginti visus, teigiančius, kad Sta- 
lino pramoniniai planai nerealūs, surežisuodami virtinę parodomųjų 
teismo procesų. Pirmasis įvyko Šachtų anglių kasykloje. 

Bolševikams nebuvo nieko neįmanomo. Košmaras šalies kaime pa- 
nėšėjo į karą be mūšių, tik aukų negalėjai suskaičiuoti". Tačiau šios 
kovos vadai - Stalino didikai - su žmonomis toliau gyveno Kremliuje 
kaip stebėtinai darni šeima. 


KREMLIAUS ŠEIMA 


„Koks nuostabus metas tada buvo! - savo dienoraštyje rašė Vorošilo- 
vo žmona. - Kokie paprasti, gražūs, draugiški santykiai!“' Artimas, 
vos ne studentiškas šalies vadovų gyvenimas iki ketvirtojo dešimt- 
mečio vidurio atrodo visiška priešingybė Stalino pasaulio, kurį įsi- 
vaizduojame tik kaip niūrų ir šiurpų. Kremliaus gyventojai nuolatos 
vieni kitus lankydavo. Tėvai ir vaikai ištisai matydavosi. Kremlius 
buvo kaimas, kur klestėjo nepakartojamai artimi santykiai. Po dešimt- 
mečių šiltų jausmų (ir, aišku, pykčio) draugystės tvirtėjo arba nyko, virė 
nesantaika. Stalinas dažnai užsukdavo pas kaimynus Kaganovičius 
sužaisti šachmatų partijos. Nataša Andrejeva prisimena, kad Stalinas 
dažnai įkišdavo galvą pro jų duris teiraudamasis tėvų. „Ar yra Andre- 
jus ar Dora Moisejevna?“ Kartais jis norėdavo eiti į kiną, bet tėvai dar 
nebūdavo grįžę, tad ji eidavo su Stalinu pati. Jeigu Mikojanui ko nors 
prireikdavo iš Stalino, jis tiesiog pereidavo per kiemą ir pabelsdavo į jo 
duris; jį pakviesdavo vakarienės. Jeigu kas nors nerasdavo šeimininkų 
namie, pakišdavo po durimis raštelį. „Labai gaila, kad išvažiavote, - 
rašė Vorošilovas. - Buvau užsukęs, bet niekas neatidarė durų.“ 

Kai Stalinas išvažiuodavo atostogų, ši linksma draugija nuolat už- 
sukdavo pas Nadią perduoti vyrui žinučių ir išgirsti naujausių poli- 
tinių paskalų. „Vakar buvo užsukęs Mikojanas. Klausė, kaip tavo 
sveikata, sakė, kad aplankys tave Sočyje“, - Nadia rašė Stalinui 1929 
metų rugsėjį. „Šiandien Vorošilovas grįžo iš Nalčiko ir man paskam- 
bino <...>.“ Vorošilovas savo ruožtu pranešė jai naujienas apie Sergo. 
Po kelių dienų pas ją apsilankė Sergo su Vorošilovu. Paskui ji kalbėjosi 
su Kaganovičiumi, šis perdavė linkėjimus Stalinui. Kai kurios šeimos 
laikėsi uždariau už kitas: Mikojanai buvo labai linkę bendrauti, o tame 

pačiame aukšte gyvenantys Molotovai buvo santūresni ir užstūmė bal- 
dais jų butus skiriančias duris“. Stalinas, be abejonės, buvo šios plepių 
ir peštukų mokyklos direktorius, Molotovas - šventeiviškas moksleivių 
seniūnas. 


Molotovas, vienintelis žmogus, spaudęs ranką Leninui, Hitleriui, Himm- 
leriui, Goringui, Rooseveltui ir Churchilliui, buvo artimiausias Stalino 
sąjungininkas. Pravardžiuojamas Akmensubiniu už tai, kad triūsdavo 
nepavargdamas, Molotovas mėgdavo taisyti žmones: girdi, pats Leni- 
nas davęs jam Geležinsubinio pravardę. Kresnas, šaltų šviesiai rudų 
akių, mirksinčių už apskritų akinių lęšių, atsikišusia kakta, mikčiojantis, 
kai įpykdavo (arba kalbėdavo su Stalinu), trisdešimt devynerių metų 
Molotovas panėšėjo į pasiturintį studentą (kadaise toks ir buvo). Visi 
Politbiuro nariai karštai tikėjo bolševizmo idėjomis, bet Molotovas juos 
pranoko uolumu. Jis buvo tikras Stalino dvaro Robespierre'as. Kita ver- 
tus, jis puikiai nujautė jėgos politikos panaudojimo ribas. „Esu devynio- 
likto šimtmečio žmogus“, - teigė Molotovas. 

Viačeslavas Skriabinas gimė užkampiame Kukarkos mieste prie Per- 
mės (netrukus jis pervadintas Molotovu). Tėvas, girtuoklis pardavėjas, 
nuskurdęs didikas, nebuvo garsiojo kompozitoriaus giminaitis. Viačesla- 
vas grieždavo smuiku gimtojo miesto pirkliams. Kaip reta Stalino aplin- 
koje, turėjo vidurinį išsilavinimą, nors jau šešiolikos tapo revoliucionie- 
riumi. Molotovas save laikė žurnalistu: su Stalinu susipažino, kai juodu 
dirbo „Pravdoje“. Buvo Žiaurus ir kerštingas, siūlydavo bausti mirtimi 
visus, kurie pastodavo jam kelią, net moteris. Būdavo šiurkštus pavaldi- 
niams ir nuolat prarasdavo savitvardą, bet labai drausmingas: pranešda- 
vo sekretorėms, kad „nusnaus trylika minučių“, ir tryliktą minutę išties 
pabusdavo. Skirtingai nuo daugelio veiklių, mėgstančių į save patraukti 
dėmesį Politbiuro narių, buvo nekrintantis į akis triūslys. 

Mūsų Veča, kandidatas į Politbiuro narius nuo 1921 metų, tapo Par- 
tijos sekretoriumi anksčiau už Staliną, bet Leninas jį pasmerkė už „gė- 
dingiausią ir kvailiausią biurokratizmą“. Užsipultas Trockio, parodė 
intelektualinio nevisavertiškumo kompleksą, būdingą ne vien jam, bet 
ir Stalinui su Vorošilovu: „Ne visi galime būti genijai, drauge Trocki ,- 
atsakė jis. Šie menkai išprusę bolševikai buvo nepaprastai įžeidūs. 

Dabar CK antrasis sekretorius po paties Stalino, Molotovas žavėjosi 
Koba, bet jo negarbino. Jis nuolatos nepritarė Stalinui ir jį kritikavo. 
Molotovas galėjo išgerti daugiau negu kuris nors kitas bolševikų vado- 
vas - tarp tokios daugybės alkoholikų tai buvo nemenkas pranašumas. 
Matyt, jam patikdavo, kai Stalinas iš jo šaipydavosi, net kai sužydinda- 
vo jo slapyvardį ir vadindavo Molotšeinu. 

Molotovo trūkumus atpirko jo ištikimybė žmonai žydei Polinai Kar- 
povskajai, kurią visi vadino nom de guerre Žemčiužina - Perlu. Negraži, 
bet drąsi ir protinga Polina laikė Molotovą po padu, dievino Staliną ir 
pati tapo lydere. Viačeslavas ir Polina, abu atsidavę bolševikai, įsimy- 
lėjo per moterų konferenciją 1921 metais. Molotovo manymu, ji buvo 
„protinga, graži, o svarbiausia - didi bolševikė“. 

Polina buvo jam atgaiva nuo griežtos jo triūso drausmės, įtampos 
ir sunkumų. Vis dėlto Molotovas nebuvo koks bejausmis robotas. Iš jo 
meilės laiškų matyti, kad jis dievino ją it koks įsimylėjęs mokinukas. 
„Polinka, brangioji, mano meile! Neslėpsiu: kartais baisiausiai nekan- 
trauju ir trokštu tavo artumo ir glamonių. Bučiuoju tave, mano myli- 
moji, mano geidžiamoji <...>. Tavo mylintis Veča. Supančiotas su ta- 
vimi kūnu ir siela <...>, mano širdele.“ Kartais laiškuose justi pašėlusi 
aistra: „Laukiu nesulaukiu, kada nekantriai tave bučiuosiu, bučiuosiu 
tave visą, mano įstabioji, mieloji, mano meile.“ Jinai buvo jam „skais- 
čioji meilė, mano širdis ir laimė, mano balandėlė, Polinka'*. 


**kX 


Išlepinta Molotovo duktė Svetlana ir kiti Politbiuro narių vaikai žaidė 
kieme. „Mes nenorėjome gyventi Kremliuje. Tėvai mums nuolatos liep- 
davo netriukšmauti. „Jūs ne gatvėje, - sakydavo jie. - Jūs Kremliuje.“ 
Mes jautėmės kaip kalėjime. Mes visur turėdavome rodyti leidimus ir 
gauti leidimus draugams, kad jie galėtų pas mus ateiti“, - prisimena 
Nataša, Andrejevo ir Doros Chazan duktė. „Buvau dešimties, turėjau 
ilgas kasas. Mes su Rudolfu Menžinskiu [Jungtinės valstybinės poli- 
tinės valdybos viršininko sūnumi] šokinėjome šaligatvio plytelėmis. 
Staiga mane suėmė kažkieno stiprios rankos ir pakėlė į viršų. Ėmiau 
muistytis, pasisukau ir pamačiau Stalino veidą su įdėmiai, rūsčiai žiū- 
rinčiomis į mane rudomis akimis. „Kas tu tokia?“ - paklausė jis. „An- 
drejeva“, - atsakiau. „Tada šokinėk toliau!“ Paskui Stalinas dažnai ją 

susitikdavo ir užkalbindavo, nes pirmas Kremliaus kino teatras buvo 
prie pat Andrejevų lauko durų. 

Per vakarienes pas Staliną Molotovas su draugais, tokiais pat triūs- 
liais kaip pats, dažnai tiesiog baigdavo dienos darbus. Ant bufeto būda- 
vo padedama sriuba, ir svečiai galėdavo vaišintis. Jie dažnai dirbdavo 
iki trečios ryto, prisimena Stalino įsūnis Artiomas. „Nuolatos maty- 
davau Molotovą, Mikojaną ir Kaganovičių.“ Stalinas ir Nadia dažnai 
vakarieniaudavo su kitomis Kremliaus poromis. „Vakarienės būdavo 
paprastos, - savo prisiminimuose rašo Mikojanas. - Keli užkandžiai, 
kartais silkė, ir du patiekalai <...>, pirmas - sriuba, paskui mėsa arba 
žuvis ir desertas - vaisiai, tuo metu visi taip valgydavo.“ Geriama bū- 
davo mažai - tik butelis baltojo vyno. Niekas nesėdėdavo prie stalo 
ilgiau kaip pusvalandį. Vieną vakarą Stalinas, daug dėmesio skyręs po- 
litikų įvaizdžiui, ėmė mėgdžioti Petrą I, kadaise liepusį bajorams nusi- 
kirpti barzdas: „Nusikirpk tą barzdą! - įsakė jis Kaganovičiui ir paprašė 
Nadios: - Ar gali atnešti žirkles? Pats nukirpsiu.“* Kaganovičius nieko 
nelaukdamas nusiskuto pats. Taip būdavo linksminamasi per vakarie- 
nę pas Staliną ir Nadią. 

Žmonos darė vyrams įtaką. Stalinas klausydavo Nadios. Ši susipažino 
su apkūniu didžiaausiu jaunuoliu, Donbaso šachtų šaltkalviu. Tai nuti- 
ko Pramonės akademijoje, kur Chruščiovas įnirtingai triuškino opoziciją. 
Nadia rekomendavo jį Stalinui, ir šis padėjo jam daryti karjerą. Stalinas 
nuolat kviesdavosi jauną pareigūną su Nadia vakarienės. Stalinui Chruš- 
čiovas visada patiko, iš dalies dėl to, kad jį rekomendavo Nadia. Chruš- 
čiovas prisimena: „Taip aš ir likau gyvas <...>, tai buvo mano laimingas 
loterijos bilietas.“ Jis tiesiog negalėjo patikėti, kad Stalinas, jo garbinamas 
pusdievis, taip kukliai su juo „juokiasi ir laido sąmojus“. 

Nadia nebijojo kreiptis į Staliną dėl neteisybės. Kai pareigūną, ti- 
kriausiai dešiniųjų pažiūrų, atleido iš darbo, jinai jį užsistojo sakydama 
Stalinui: „Šie metodai neturi būti taikomi tokiems darbuotojams <...>. 
Labai liūdna <...>. Atrodė, lyg jį būtų užmušę. Žinau: tau labai nepatin- 
ka, kai aš kišuosi, bet manau, kad šiuo atveju turi įsikišti. Visi žino, kad 
su juo pasielgta nesąžiningai.“ Stalinas netikėtai sutiko padėti, ir Nadia 


* Kaganovičius, aišku, pasiliko ūsus - jie tuo metu buvo madingi. Barzdos ir ūsai buvo neatski- 
riama lyderių kulto dalis. Jeigu klientas norėdavo ūsų su ožiška barzdele, jis prašydavo kirpėją 
„Kalinino“ - šitoks buvo Politbiuro nario įvaizdis. Kai Stalinas įsakė kitam lyderiui Bulganinui 
nusiskusti barzdą, šis pakluso tik iš dalies - pasiliko ožišką barzdelę. 

netvėrė džiaugsmu. „Labai džiaugiuosi, kad manimi pasitiki <...>. Ne- 
gražu neištaisyti klaidos.“ Kai šitaip kišdavosi kas nors kitas, Stalinas 
pykdavo, bet jaunos žmonos elgesys, matyt, jo nesupykdė. 

Polina Molotova buvo tokia ambicinga, kad, nusprendusi, jog jos vir- 
šininkas, lengvosios pramonės liaudies komisaras, prastai atlieka savo 
pareigas, per vakarienę paklausė Stalino, ar ji negalėtų sukurti Sovietų 
Sąjungos kvepalų pramonės. Stalinas pasitarė su Mikojanu, paskyrė ją 
vadovauti parfumerijos trestui TŽ ir perdavė jį Mikojano žinion. Polina 
tapo Sovietų kvepalų cariene. Mikojanas žavėjosi ja, laikydamas „ga- 
bia, protinga ir energinga“, bet „pasipūtusia““. 


**k 


Tie bolševikų didžiūnai, išskyrus snobus Molotovus, Kremliaus rūmuo- 
se gyveno paprastai. Juos įkvėpė karštas tikėjimas revoliucine misija su 
būtinu „bolševikišku kuklumu“. Korupcija ir išlaidumas dar nebuvo 
plačiai paplitę. Negana to, Politbiuro narių žmonos kartais neišgalėda- 
vo aprengti vaikų, ir iš naujų archyvų matyti, kad pats Stalinas kartais 
pritrūkdavo pinigų. 

Nadia Stalin ir Dora Chazan, karjeros laiptais sparčiai kylančio An- 
drejevo žmona, kasdien važiuodavo tramvajumi į Pramonės akademi- 
ją. Nadia visuomet laikoma kuklumo įsikūnijimu už tai, kad pasiliko 
mergautinę pavardę, bet Dora pasielgė taip pat: tai buvo to meto mada. 
Sergo draudė dukrai važiuoti į mokyklą limuzinu - „per daug buržu- 
jiška!“ O štai Molotovai jau liūdnai garsėjo kaip neproletariški: Natali- 
ja Rykova girdėjo tėvą skundžiantis, kad Molotovai niekada nekviečia 
apsaugininkų prie stalo valgyti kartu su jais. 

Stalino namuose vadovavo Nadia. Pasak Svetlanos, motina tvarkėsi 
namie su „kukliu biudžetu“. Šeima didžiavosi bolševikiniu asketizmu. 
Nadiai nuolat baigdavosi pinigai buitinėms išlaidoms. „Prašau atsiųsti 
man 50 rublių, nes pinigus gausiu tik spalio 15-ąją ir jau visai nebetu- 
riu.“ 

„Mažule, užmiršau atsiųsti pinigų, - atsakė Stalinas. - Bet perduodu 
dabar (120 rublių) per bendradarbius, išvažiuojančius šiandien <...>, 
Bučiuoju, Josifas.“ Paskui jis paklausė, ar Nadia pinigus gavo. Ji atsakė: 
„Gavau laišką su pinigais. Ačiū! Džiaugiuosi, kad grįžti! Parašyk, kada 
parvažiuoji, kad galėčiau pasitikti!““ 

1928 metų sausio 3 dieną Stalinas parašė Chalatovui, GIZ (valsty- 
binės leidyklos) viršininkui: „Man labai reikia pinigų. Prašau atsiųsti 
200 rublių!“ Stalinas buvo toks puritoniškas ne tik iš įsitikinimų, bet ir 
dėl savo skonio. Pamatęs bute naujus baldus, įsiuto: „Atrodo, kažkas iš 
ūkio skyriaus ar GPU nupirko baldų <...>, nors aš buvau sakęs, kad se- 
nieji baldai visai geri, - rašė jis. - Išsiaiškinkite ir nubauskite kaltuosius. 
Prašau išvežti baldus į sandėlį!“* 

Mikojanai turėjo krūvą vaikų - penkis sūnus ir dar kelis įvaikius. 
Vasarą trims mėnesiams atvykdavo ir visa plati armėniška šeima, tad 
Mikojanai pritrūkdavo pinigų, nors šeimos galva buvo vienas iš šešių 
svarbiausių Rusijos asmenų. Taigi Ašken Mikojan skolindavosi pinigų 
iš kitų Politbiuro narių žmonų, turinčių mažiau vaikų. Pasak Mikojano 
sūnų, tėvas būtų įtūžęs, jei būtų apie tai sužinojęs. Pamačiusi apdris- 
kusius Mikojanų vaikus, Polina Molotova papriekaištavo jų motinai. 
Ši atkirto: „Aš turiu penkis sūnus, bet neturiu pinigų.“ - „Bet tu juk esi 
Politbiuro nario žmona!“ - atrėžė Polina'. 


* To paties principo Stalinas laikėsi ir dėl drabužių. Jis atsisakė papildyti savo skurdžią dra- 
bužinę - du ar tris daug kartų lopytus kitelius, senas kelnes ir mėgstamą milinę bei kepurę iš 
Pilietinio karo laikų. Jis ne vienas buvo toks spartietiškas drabužių atžvilgiu. Stalinas studijavo 
Prūsijos karaliaus Frydricho II gyvenimą ir žinojo, kad kuklūs seni apdarai tik pabrėžia jo įgimtą 
valdingumą. 

Šis pulkelis idealistiškų, negailestingų didžiūnų, daugiausia įkopusių 
į ketvirtą dešimtį, buvo milžiniškos, šiurpios Revoliucijos variklis. Jie 
tuoj pat padarys galą kapitalizmui ir sukurs socializmą. Jų pramonės 
programa - penkmečio planas - pavers Rusiją galinga valstybe, ir Va- 
karai jos niekada nebepažemins. Jų karas su valstietija amžiams sunai- 
kins vidaus priešą - buožes - ir grąžins 1917 metų vertybes. Ne kas 
kitas, kaip Leninas sakė: „Negailestingas masinis teroras prieš buožes 
<...>. Mirtis jiems!“ Jų idealizmu užsikrėtė tūkstančiai jaunų žmonių. 
Pagal penkmečio planą, darbo našumas turėjo išaugti 110 procentų. 
Stalinas, Kuibyševas ir Sergo tvirtino, kad tai įmanoma, nes nieko nėra 
neįmanomo. „Jei sulėtinsime tempą, atsiliksime, - 1931-aisiais aiškino 
Stalinas. - O atsilikėlius muša! Bet mes nenorime, kad mus muštų <...>. 
Senovės Rusiją <...> nuolat mušė <...> už tai, kad buvo atsilikusi. 
Bolševikams nebuvo neįveikiamų tvirtovių. Kiekviena dvejonė prily- 
go išdavystei. Mirtis buvo pažangos kaina. Apsupti priešų, kaip ir per 
Pilietinį karą, bolševikai juto, kad jiems tik vargais negalais pavyksta val- 
dyti šalį. Todėl jie rodė „kietumą“ - bolševiko pranašumą*. Už šią savybę 
buvo giriamas Stalinas: „Jis ryžtingai nukerta visa, kas supuvę <...>. Jei to 
nedarytų <...>, nebūtų kovotojas komunistas.“ Stalinas rašė Molotovui, 


* Sąmoningai brutalūs bolševikai vis dėlto laikėsi griežto partinio elgesio kodekso: vienas su 
kitu jie privalėjo elgtis kaip buržujų džentelmenai. Skyrybos buvo „smerkiamos griežčiau 
negu Katalikų bažnyčios“. Kaganovičius mirties nuosprendyje nekaltam generolui neišdrįso 
parašyti viso žodžio „šliundra“, parašė „š......a“. Molotovas Lenino pavartotą žodį „šūdinas“ 
pataisė į „.......“ ir šventeiviškai postringavo apie „žodį, nevartojamą Partijos sluoksniuose“. 
Kritikuodamas šiurkščią Demjano Bedno poeziją, Kaganovičius sakė Stalinui: „Jei esi liaudies 
poetas, tai jokiu būdu nereiškia, kad gali nusileisti iki jos lygio ir perimti neigiamas mūsų 
masių savybes.“ 

kad „žmones reikia tikrinti daužant jiems snukius“ , ir atvirai grasino pa- 
reigūnams „sulaužysiąs kaulus“. 

Bucharinas priešinosi „Stalino revoliucijai“, bet juodu su Rykovu ne- 
prilygo Stalinui nei gebėjimu įsiteikti, nei žavesiu, nei tuo labiau bolševi- 
kišku poreikiu viską spręsti beatodairiškai smurtingomis priemonėmis. 
1929-aisiais Trockis išvyko į tremtį su apstulbusia, bet išdidžia mina vei- 
de ir tapo pašaipiu Stalino kritiku užsienyje bei didžiausios išdavystės ir 
kitatikystės simboliu tėvynėje. Bucharinas balsuojant buvo pašalintas iš 
Politbiuro. Stalinas buvo oligarchų lyderis, bet toli gražu ne diktatorius. 

Tų pačių metų lapkritį, kai Nadia ruošėsi egzaminams Pramonės 
akademijoje, Stalinas atgavęs jėgas grįžo iš atostogų ir bemat ėmė ryž- 
tingiau kovoti su valstietija. Jis reikalavo „pulti buožes <...>, rengtis 
veiksmams ir suduoti buožių klasei tokį smūgį, kad ji nebeatsistotų ant 
kojų“. Bet valstiečiai paskelbė karą režimui: jie atsisakė sėti ir sodinti. 

Tų metų gruodžio 21-ąją, kai šis šiurpus milžiniško masto žygis prieš 
valstietiją pasiekė svaiginamas aukštumas, jauni didikai su žmonomis, 
pavargę, bet vis dar kupini įkarščio nuo neregėtų laimėjimų statant 
naujus miestus ir gamyklas, susikruvinę per jaudinančius brutalius iš- 
puolius prieš užsispyrusius valstiečius, susirinko Stalino vasarnamyje 
Zubalove atšvęsti oficialaus jo penkiasdešimtojo gimtadienio. Nuo šio 
vakaro iš tikrųjų ir prasideda mūsų pasakojimas. Tą dieną kiekvienas 
didžiūnas parašė po straipsnį „Pravdoje“ ir pasveikino jį kaip Vadą, 
teisėtą Lenino įpėdinį. 


* XX 


Praėjus kelioms dienoms po gimtadienio pobūvio, bolševikų didikai 
suprato turintys eskaluoti karą prieš valstietiją ir „likviduoti buržu- 
jus kaip klasę“ tikrąja šių žodžių prasme. Jie pradėjo slaptą saugumo 
tarnybų karą. Pasitelkę į pagalbą organizuotą žiaurumą, negailestingą 
plėšikavimą ir fanatišką ideologiją, jie žudė milijonus. Kolektyvizacijos 
negandos nulems Stalino pagalbininkų likimą, nes apie juos bus spren- 
džiama iš to, kaip jie veiks šioje sudėtingiausioje situacijoje. Tų mėnesių 
nuodai apkrėtė Stalino draugystės saitus, net jo santuoką. Prasidės pro- 
cesas, pasieksiantis kulminaciją 1937-ųjų kankinimo kamerose. 

Pusėje laiškų Stalinas praradęs savitvardą keikė savo pavaldinius, 
kitoje pusėje jų atsiprašinėjo. Viską jis priėmė asmeniškai. Kai Moloto- 

vas grįžo iš Ukrainos, kur turėjo nusavinti grūdus, Stalinas jam pasakė: 
„Galiu apiberti tave bučiniais už tai, ką ten nuveikei“ - iš Stalino, apie 
kurio rūstų būdą sklido legendos, sunkiai galėjai to tikėtis. 

1930-ųjų sausį Molotovas planavo, kaip sunaikinti buožes. Juos skirs- 
tė į tris kategorijas. „Pirma kategorija: <...> sunaikinti nedelsiant“; an- 
tros kategorijos buožės turėjo būti įkalinti lageriuose; trečios - 150 000 
ūkių - deportuoti. Molotovas it koks karvedys rūpinosi egzekutorių bū- 
riais, traukinių vagonais ir koncentracijos stovyklomis. Galop šios trys 
kategorijos aprėpė nuo penkių iki septynių milijonų žmonių. Nebuvo 
jokių kriterijų, pagal kuriuos galėjai pažinti buožę. Pats Stalinas dėl to 
kankinosi* ir savo užrašuose iškeverzojo: „Ką reiškia buožė?“ 

Per 1930-1931 metus maždaug 1 680 000 žmonių buvo ištremti į šalies 
rytus ir šiaurę. Vos per kelis mėnesius Stalino ir Molotovo sumanymas 
sukėlė 2 200 maištų, juose dalyvavo per 800 000 žmonių. Kaganovičius 
ir Mikojanas it kokie karvedžiai vadovavo operacijoms kaimuose su 
OGPU kariais, gabenamais šarvuotaisiais traukiniais. Bolševikų didžiū- 
nų ranka rašytuose laiškuose jauti brolišką jaudulį, jiems sukeliamą karo 
su beginkliais valstiečiais tam, kad žmonija taptų geresnė. „Imamės visų 
priemonių dėl maisto produktų ir grūdų, - pranešė Stalinui Mikojanas ir 
aiškino būtinybę susidoroti su „kenkėjais“. - Susiduriame su didžiuliu 
pasipriešinimu <...>. Turime palaužti tą pasipriešinimą.“ Kaganovičiaus 
nuotraukų albume matome jį traukiantį į Sibirą su ginkluotu būriu ban- 
ditų odinėmis striukėmis, tardančių valstiečius, naršančių jų šieno kupe- 
tas, randančių paslėptus grūdus, tremiančių kaltininkus ir keliaujančių 
toliau. Pervargę jie užmigdavo kelyje. „Molotovas labai sunkiai dirba ir 
yra labai pavargęs, - rašė Stalinui Mikojanas. - Darbų našta tokia sunki, 
kad reikia arkliškos jėgos <...>.“ 

Sergo ir Kaganovičius turėjo tą reikiamą „arklišką jėgą“. Kai vadovai 
ką nors nuspręsdavo, jie padarydavo viską žaibiškai, didžiuliu mastu ir 
nesiskaitydami su žmonių aukomis bei sunaudotais ištekliais. „Kai mes, 
bolševikai, norime, kad kas nors būtų padaryta, - vėliau sakė kylantis 


* Tarp iškalbingų jo minčių apie buožes, surašytų popieriaus skiautėse, matome: „buožės - de- 
zertyrai', ir dar dviprasmiškiau: „kaimiečiai ir vergai“. Vienas valstietis atskleidė, kaip buvo 
atpažįstami buožės. „Mes trys, neturtingi kaimo valstiečiai, susieiname į susirinkimą ir nuspren- 
džiame: „Toks ir toks turėjo šešis arklius <...>.“ Jie praneša GPU, ir prašom: „Toks ir toks gavo 
penkerius metus.“ Šį žvėrišką kaimo atstūmimą perteikti sugeba tik poetai ir rašytojai. Geriau- 
sias pavyzdys - Andrejaus Platonovo apysaka „Duobė“. 

Gruzijos saugumo tarnybų pareigūnas Berija, - mes nekreipiame dėme- 
sio į visa kita.“ Tuos negailestingus, veiklius, „draugiškus“, neišsimie- 
gančius bolševikų vadus, kupinus siautulingo jaudulio, į priekį varė 
adrenalinas ir įsitikinimai. Žiūrėdami į save kaip į Dievą pirmą pasaulio 
kūrimo dieną, jie, apimti šiurpaus jaudulio, kūrė naują pasaulį. Didieji 
Politbiuro žvėrys jasmenino komisaro stalinisto savybes: „Partiškumas, 
dora, reiklumas, dėmesingumas, gera sveikata, savo darbo išmanymas.“ 
Bet, pasak Stalino, labiausiai jiems reikėjo „jaučio nervų“. 

„Pats ten dalyvavau, - rašė jaunas aktyvistas Levas Kopelevas, - nar- 
šiau kaimus ieškodamas paslėptų grūdų <...>. Tuštinau senukų aruodus, 
užsikimšęs ausis, kad negirdėčiau vaikų verksmo ir moterų aimanų <...>. 
Buvau įsitikinęs, kad vykdau didžią, būtiną kaimo pertvarką.“ 

Valstiečiai manė galintys priversti vyriausybę liautis naikindami savo 
gyvulius. Kokia siaubinga turėjo būti neviltis, pastūmėjusi valstietį pjauti 
savo gyvulius (šiandien panašiai elgtumės degindami savo namus), ga- 
lime spręsti iš skaičių: buvo paskersta 26,6 milijono galvijų ir 15,3 milijo- 
no arklių. 1930 metų sausio 16 dieną vyriausybė išleido potvarkį, pagal 
kurį gyvulius naikinančių buožių turtas galėjo būti konfiskuotas. Jeigu 
valstiečiai manė, kad bolševikai bus priversti juos maitinti, jie klydo!. 
Padėčiai blogėjant net ištikimiausiems Stalino padėjėjams sunkiai sekėsi 
išlupti grūdus iš valstiečių, ypač Ukrainoje ir Šiaurės Kaukaze. Stalinas 
juos koneveikė, o šie, nors dažnas dvidešimčia metų už jį jaunesnis, at- 
sakydavo pykčio priepuoliais ir grasinimais atsisakyti pareigų. Stalinui 
nuolatos teko maldyti savo padėjėjus. Trisdešimt penkerių metų Andre- 
jus Andrejevas, Šiaurės Kaukazo krašto bolševikų komiteto sekretorius, 
buvo artimas Stalinui, o jo žmona Dora buvo geriausia Nadios draugė. 
Vis dėlto Andrejevas pareiškė Stalino reikalavimų įvykdyti negalintis: 
jam reikia ne mažiau kaip penkerių metų. Pirma Andrejevą bandė drą- 
sinti Molotovas: „Brangus Andrejevičiau, gavau tavo laišką apie grūdų 
pyliavas. Matau, kad tau labai sunku. Dar matau, kad buožės griebėsi 
naujų kovos su mumis metodų. Bet aš tikiuosi, kad mes perlaušime jiems 
stuburą <...>. Siunčiu savo sveikinimus ir geriausius linkėjimus <...>. 
P. S. Skubu atostogauti į Krymą.“? Paskui persidirbęs Stalinas nesusival- 
dė ir išbarė Andrejevą. Šis užsiraukė, kol Stalinas jo atsiprašė: „Drauge 
Andrejevai, nemanau, kad tu nieko nedarai dėl grūdų pyliavų. Bet grūdų 
pristatymas iš Šiaurės Kaukazo pjauna mus kaip peilis, ir mums reikia 
priemonių, kad šis procesas įgautų pagreitį. Prašau atminti: kiekvienas 

naujas milijonas pūdų mums yra labai vertingas. Prašau atminti: turime 
labai mažai laiko. Na, ką - kimbame į darbą? Su komunistiniais sveiki- 
nimais - Stalinas.“ Bet Andrejevas vis neatlyžo, tad Stalinas parašė jam 
kitą laišką, kreipdamasis mažybiniu vardu ir apeliuodamas į bolševiko 
garbę: „Sveikas, Andriuša, aš vėluoju. Nepyk. Dėl strategijos <...>. Atsii- 
mu savo žodžius. Dar kartą norėčiau pabrėžti, kad tie artimi žmonės turi 
būti patikimi ir garbingi iki galo. Kalbu apie aukščiausius mūsų žmones. 
Antraip mūsų Partiją ištiks visiška nesėkmė. Spaudžiu tau ranką, J. Stali- 
nas.“ Jam dažnai teko atsiimti savo žodžius“. 


Stalino galia Partijoje rėmėsi ne baime, o žavesiu. Stalinas gniuždė di- 
džiūnus savo valia, kita vertus, jo politika dažniausiai jiems būdavo 
priimtina. Jis buvo vyresnis už juos visus, išskyrus prezidentą Kalininą, 
bet didikai kreipdavosi į jį neformaliai - „tu“. Vorošilovas, Molotovas ir 
Sergo vadindavo jį Koba. Kartais jie net būdavo su juo įžūlūs. Mikoja- 
nas, vadindavęs jį Soso, vieną laišką baigė tokiais žodžiais: „Jei netingi, 
parašyk man!“ 1930 metais visi tie didikai, ypač charizmatiškasis karšto 
būdo Sergo Ordžonikidzė, buvo sąjungininkai, ne protežė; jie visi ga- 
lėjo veikti savarankiškai. Kai kurios artimos draugystės galėjo tapti al- 
jansais prieš Staliną: Sergo su Kaganovičiumi, du tvirčiausi vadai, buvo 
geriausi draugai. Vorošilovas, Mikojanas ir Molotovas dažnai nesutik- 
davo su Stalinu“. Stalino bėda buvo ta, kad vadovavo partijai, neturin- 
čiai Fiihrerprinzip, bet valdė šalį, pripratusią prie carų patvaldystės. 

Stalinas nebuvo pilkas biurokratas, kokį jį bandė vaizduoti Trockis. 
Nė kiek neabejotina, kad jis buvo gabus organizatorius. Jis „niekados 
neimprovizuodavo“, „prieš priimdamas kiekvieną sprendimą gerai 
pasverdavo“. Jis galėdavo dirbti nepaprastai ilgai - šešiolika valandų 
per parą. Bet naujieji archyvai patvirtina, kad tikrasis jo talentas buvo 
kitas - ir keliantis nuostabą: „Jis mokėjo kerėti žmones.“ Tokius kaip jis 
šiandien vadina „liaudies žmogumi“. Viena vertus, jis negebėjo rody- 
ti tikros atjautos, kita vertus, meistriškai mokėjo užmegzti ir palaikyti 
draugystę. Jis nuolat prarasdavo savitvardą, bet kai nuspręsdavo ką 
nors apkerėti, tiesiog negalėjai jam atsispirti. 

Stalino veidas buvo „išraiškingas ir gyvas“, katiški judesiai „lanks- 

tūs ir grakštūs“; jis tryško jaudria energija. Kiekvienas jį pamatęs „ne- 
kantravo dar kartą jį išvysti“, nes jis „keldavo įspūdį, kad tarp jo ir tavęs 
užsimezgė ryšys, sujungęs jus amžiams“. Pasak Artiomo, jis bendrau- 
davo su „mumis, vaikais, taip, kad mes jausdavomės kaip suaugusieji 
ir labai svarbūs“. Svečiams darydavo įspūdį, kai j jis papsėdavo pypkę - 
ramus, tylus ir kuklus. Kai būsimasis maršalas Žukovas pirmą kartą j jį 
pamatė, paskui negalėjo užmigti: „J. V. Stalino išvaizda, ramus balsas, 
sprendimų konkretumas ir pagrįstumas, dėmesys, su kuriuo išklausė 
pranešimą, padarė man didžiulį įspūdį.“ Čekisto Sudoplatovo nuomo- 
ne, „buvo sunku įsivaizduoti, kad toks žmogus gali tave apgauti; į viską 
jis reaguodavo taip natūraliai. Nė kiek neatrodė, kad jis pozuotų“. Vis 
dėlto jis taip pat pastebėjo „tam tikrą šiurkštumą <...>, jo jis neslėpė“. 

Šių paprastų bolševikų iš provincijos akimis, viešumoje ramiai, net 
kiek monotoniškai kalbantis Stalinas gerokai pranoko stebuklingos 
iškalbos Trockį. Tai, kad Stalinui stigo sklandumo, tos pačios Trockio 
iškalbos, įkvėpdavo pasitikėjimą. Jo ydos - įžeidumas, brutalumas ir 
protu nepaaiškinami įsiūčio priepuoliai - buvo ir Partijos ydos. „Juo 
nebuvo pasitikima, bet jis buvo žmogus, kuriuo pasitikėjo Partija, - pri- 
pažino Bucharinas. - Jis - nelyginant Partijos simbolis, apatiniai sluoks- 
niai juo pasitiki.“? Bet svarbiausia, svarstė būsimasis saugumo tarnybų 
viršininkas Berija, jis buvo „nepaprastai protingas, politikos „genijus“. 
Nesvarbu, kaip nemandagiai ar kerinčiai jis elgdavosi - vis tiek jis „nu- 
stelbdavo savo aplinką protu“. 

Stalinas ne tik bendraudavo su Partijos didžiūnais - jis dar ir globojo 
žemesnius pareigūnus, be perstojo ieškodamas smarkesnių, lojalesnių, 
labiau nenuilstančių padėjėjų. Į jį galėjai kreiptis kada tik panorėjęs. 
„Esu pasiruošęs jus priimti ir jums padėti“, - dažnai atsakydavo jis ko 
nors prašantiesiems“. Pareigūnai patekdavo pas Staliną be jokių kliū- 
čių. Žemesni pareigūnai už nugaros jį vadino Šeimininku. Nikolajus II 
kadaise vadino save „Rusijos žemių šeimininku“. Išgirdus kažką var- 
tojant šį žodį, Staliną „pastebimai suerzino“ feodalinė šio žodžio misti- 
ka: „Galima pagalvoti, kad kalbi apie kažkokį turtingą Vidurio Azijos 
žemvaldį. Kvailys!“ 

Jo didžiūnai ž žiūrėjo į jį kaip į savo globėją, bet pats Stalinas tarėsi esąs 
kur kas daugiau. „Žinau, kad esi velniškai užsiėmęs, - per Stalino gim- 
tadienį rašė jam Molotovas. - Spaudžiu tavo penkiasdešimtmetę ranką 
<...>. Turiu pasakyti, esu tau dėkingas asmeniniame darbe <...>.'* Jie visi 

buvo jam dėkingi. Pats Stalinas įsivaizdavo turintis būti kilnus kaip kara- 
lius Artūras ir šventas kaip krikščionių kankinys. „Turite neabejoti, drau- 
gai, kad esu pasiryžęs skirti darbo žmonių reikalui <...> visas savo jėgas, 
visus gebėjimus ir, jeigu reikės, visą kraują - iki paskutinio lašo“, - rašė 
jis dėkodamas Partijai už tai, kad paskelbė jį vadovu. „Tegul jūsų sveiki- 
nimai dar labiau šlovina didžiąją Partiją <...>, kuri pagimdė ir išaugino 
mane pagal savo atvaizdą.“ Štai kaip Stalinas vaizdavosi save". 

Šiaip ar taip, šis vos ne mesiju apsiskelbęs didvyris kaip įmanydamas 
stengėsi apgaubti savo globotinius neatsispiriamu paprasto žmogelio 
artumu ir šitaip kiekvieną įtikinti, kad pasitiki juo labiau už visus kitus. 
Stalinas toli gražu nebuvo koks rimtuolis ar zirzeklis - jis mėgo draugi- 
ją ir linksmybes, tik gal kiek vargindavo valdingu būdu. „Su juo buvo 
labai smagu“, - teigia Artiomas. Pasak jugoslavų komunisto Milovano 
Djilaso, jo „šiurkštus <...>, kupinas pasitikėjimo savimi humoras“ buvo 
„šelmiškas“ ir „išdykėliškas“ , bet „ne lėkštas ir jam nestigo subtilumo“. 
Vis dėlto Stalino juokeliai visados būdavo šiek tiek pakaruokliški. Jo 
sąmojis buvo taiklus, bet toli gražu ne toks kaip Oscaro Wilde'o. Kartą, 
kai dvaro tenoras Kozlovskis koncertavo Kremliuje, Politbiuro nariai 
ėmė reikalauti vieno kūrinio. 

- Kam spausti Kozlovskį? - ramiai įsiterpė Stalinas. - Tegul jis dai- 
nuoja ką nori, - jis padarė pauzę. - Manau, kad jis nori sudainuoti Lens- 
kio ariją iš „Onegino'. 

Visi nusijuokė, ir Kozlovskis paklusniai sudainavo ariją*. 

Kai Stalinas paskyrė Isakovą karinio jūrų laivyno liaudies komisaro 
pavaduotoju, admirolas atsakė, kad šios pareigos jam per sunkios, nes 
jis turi tik vieną koją. Kariniam jūrų laivynui „vadovauja žmonės be 
galvų, taigi viena koja - ne kliūtis“, atsakydamas pašmaikštavo Stali- 
nas. Jis ypač mėgo šaipytis iš valdančiosios kastos tuštybės. Kai jam at- 
nešė sąrašą apdovanoti rekomenduojamų garbingų triūslių, jis parašė 
per visą lapą: „Šikniai gauna Lenino ordiną!“ 

Stalinui patiko krėsti pokštus. Italams įsiveržus į Etiopiją, jis įsakė 
asmens sargybiniams: „Tučtuojau paskambinkite Ras Kasai!“ Kai jau- 
nas apsaugininkas grįžo „mirtinai sunerimęs“ ir paaiškino nesugebėjęs 


* Didžiajame teatre dainuojant „Rigolete“ Kozlovskiui staiga dingo balsas. Dainininkas bejėgiš- 
kai pažvelgė į Stalino ložę ir parodė pirštu sau į gerklę. Stalinas netardamas nė žodžio bemat 
parodė į kairę savo kitelio pusę, kur prie kišenės segami medaliai, ir pirštu apvedžiojo būsimą 
apdovanojimą. Kozlovskis atgavo balsą. Medalį jis gavo. 

prisiskambinti šiam Abisinijos kalnų vadukui, Stalinas nusijuokė: „Ir 
dar dirbi apsaugoje!“ Kartais atsakydamas jis skaudžiai įgeldavo. Kai 
Žinovjevas papriekaištavo jam dėl nedėkingumo, Stalinas atšovė: „Dė- 
kingumas - šuns liga.“!9 

Stalinas „žinojo viską apie artimiausius draugus - VISKĄ!“ - pabrė- 
žia vieno jų dukra Nataša Andrejeva. Jis stebėjo savo globotinius, leido 
juos į mokslus, atsiveždavo į Maskvą ir negailėdamas jėgų jais rūpinosi. 
Jis padėjo Mikojanui daryti karjerą, bet Bucharinui ir Molotovui sakė 
manąs, kad armėnas „vis dar geltonsnapis politikoje <...>. Jeigu subręs, 
iš jo bus naudos.“" Politbiure buvo apstu karštakošių savimylų, tokių 
kaip Sergo Ordžonikidzė. Stalinas puikiai mokėjo jiems įsiteikti, apke- 
rėti, apvynioti aplink pirštą ar prigrasinti ir šitaip priversti daryti tai, ko 
nori jis. Kai atšaukė du gabiausius savo vyrus, Sergo ir Mikojaną, iš Kau- 
kazo, šie ginčijosi su juo ir vienas su kitu, bet jis su begaline kantrybe ir 
gausybe pažadų juos nuramino!“ Stalinas pats rūpinosi jų būstais. 

Gyvendamas su Trojanovskių šeima Vienoje 1913 metais, jis kasdien 
duodavo jų dukrai maišelį saldainių. Paskui paklausė motinos: pas katrą 
atbėgs mergaitė, jeigu jie abu pašauks? Juodu pabandė. Mergaitė atlėkė 
pas Staliną, tikėdamasi ir vėl gauti saldainių. Šis idealistiškas cinikas taip 
pat skatino ir Politbiuro narius. Mikojanui persikėlus į Maskvą, Stalinas 
paskolino jam savo butą. Mikojanui butas labai patiko, tad Stalinas tiesiog 
atidavė jį armėnui. Kai jaunas provincialas Berija atvažiavo į Partijos XVII 
suvažiavimą Maskvoje, Stalinas pats apnakvindino dešimtmetį jo sūnų 
Zubalove". Maja Kaganovič prisimena, kaip, užsukdavęs į Politbiuro narių 
butus, jis reikalaudavo, kad jie užsidegtų židinį. „Jam nebuvo nereikšmin- 
gų smulkmenų.“'* Kiekviena dovana buvo tinkama gaunančiajam. Savo 
bičiuliui kazokui Budionui jis dovanodavo kardus su užrašais ant gelež- 
čių. Jis pats skirstė automobilius ir naujausius prietaisus*. Archyvuose guli 
Stalino ranka rašytas sąrašas, kuriame nurodyta, koks vadovas gauna kokį 
automobilį. Vadų žmonos ir dukros rašė jam padėkos laiškus. 


* Kirovas, Stalino paskirtas vadovauti Leningradui, gyveno milžiniškame bute su stulbinančia 
gausybe naujausių prietaisų. Virtuvėje stovėjo didžiulis naujas amerikietiškas (General Electric) 
šaldytuvas - jų į SSRS buvo atvežta tik dešimt. Ypač buvo vertinami amerikietiški gramofonai. 
Kirovas bute turėjo radiolą, per kurią galėdavo klausytis transliacijų iš Marijos teatro; taip pat 
prisukamą gramofoną be garsiakalbio, kitą - su garsiakalbiu ir lempinį radijo imtuvą. Kai prieš 
pat karą Maskvą pasiekė pirmi televizoriai, Mikojanai gavo tokį tarsi kitos planetos daikčiuką - 
jis atspindėjo vaizdą stiklo lakšte, pritvirtintame prie įtaiso keturiasdešimt penkių laipsnių kam- 
pu. O Budionui Stalinas parašė: „Dovanojau tau kardą, bet jis nelabai gražus, todėl nuspren- 
džiau atsiųsti tau geresnį - jis jau su užrašu ir keliauja pas tave!“ 

Kilo ir pinigų klausimas. Tie didžiūnai dažnai pritrūkdavo pinigų, 
nes atlyginimai buvo mokami pagal „partinį maksimumą“: „atsakin- 
gas darbuotojas“ negalėjo uždirbti daugiau negu gerai mokamas dar- 
bininkas. Aukšti bolševikai įsigudrindavo apeiti šią nuostatą dar prieš 
1934-uosius, kai Stalinas ją panaikino. Kiekvienas vadovas gaudavo 
maisto krepšelius iš Kremliaus valgyklos ir specialius davinius iš vy- 
riausybės sandėlių. Be to, gaudavo vadinamuosius paketus, slaptas 
dovanas pinigais, panašias į bankininkų premijas - grynuosius vokuo- 
se - ir talonus atostogoms. Oficialiai sumas nustatydavo prezidentas 
Kalininas ir Centro vykdomojo komiteto sekretorius, visų gėrybių val- 
dytojas Jenukidzė, bet Stalinas labai domėjosi tais paketais. Archyve 
matome jo pabraukytą sąrašą, pavadintą „Piniginės dovanos iš Prezi- 
diumo fondų grupei atsakingų darbuotojų ir jų šeimų nariams“. „Įdo- 
mūs skaičiai!“ - užrašė sąraše jis". Pastebėjęs, kad jo darbuotojai pritrū- 
ko pinigų, slapčia įsikišdavo ir jiems padėdavo. Savo sekretoriui ir pa- 
tikėtiniui Tovstuchai jis parūpino honorarą iš leidyklos. Stalinas parašė 
leidyklos direktoriui, girdi, jei Tovstucha neigia neturintis nė skatiko 
kišenėje, „jis meluoja. Jam verkiant reikia pinigų.“ Kai anksčiau Sovietų 
elitą vadindavo „aristokratija“, tai atrodydavo ironiškai. Iš tikrųjų Par- 
tijos grietinėlė kur kas labiau panėšėjo į feodalų didikus, kurių privile- 
gijos priklausė vien nuo jų lojalumo. 

Kaip tik tuo metu, kai šie didžiūnai turėjo būti negailestingesni negu 
kada nors anksčiau, kai kurie ėmė skysti ir degraduoti, ypač tie, ku- 
riems buvo prieinamos gėrybės. Tarp jų buvo Jenukidzė ir saugumo 
tarnybų darbuotojas Jagoda. Negana to, provincijos vadukai sutelkė 
savą dvariškių ratą ir tapo tokie galingi, kad Stalinas ėmė vadinti juos 
didžiaisiais kunigaikščiais. Bet joks Partijos kunigaikštis nebuvo toks 
geraširdis kaip jis, globėjų globėjas. 

Partija nebuvo vien iškilti virš kitų siekiančių grupių visuma - ji ge- 
rokai panėšėjo į šeimos verslą. Ištisi klanai buvo vadovybės nariai. An- 
tai Kaganovičius buvo jauniausias iš penkių brolių, trys iš jų ėjo aukštas 
pareigas bolševikų vadovybėje. Visi Stalino žmonos giminaičiai buvo 
aukšti pareigūnai. Abu Sergo broliai buvo bolševikų vadovybės nariai 
Kaukaze, kur tokie šeimos dariniai buvo įprastas dalykas. Paini tarpu- 
savio santuokų raizgalynė* komplikavo valdančiųjų santykius, o vėliau 


* Pavyzdžiui, Kamenevo žmona buvo Trockio sesuo; Jagoda buvo vedęs Sverdlovo dukterėčią; 
Stalino sekretorius Poskriobyševas susituokė su Trockio marčios seserimi. Du aukščiausi Stalino 
parankiniai, Ščerbakovas ir Ždanovas, buvo svainiai. Vėliau vieni su kitais ims tuoktis Politbiuro 
narių vaikai. 

turės pražūtingų padarinių: kai griūdavo vienas vadovas, visi su juo 
susiję nugarmėdavo į prarają kaip alpinistai, surišti vienu lynu““. 

Šiurpiais Stalino ir Molotovo žodžiais, valstiečiams išties buvo lau- 
žomas stuburas, bet kovos mastai sukrėtė net negailestingiausius jos ša- 
lininkus. 1930 metų vasario viduryje Sergo su Kalininu vyko į kaimus 
aiškintis, kas vyksta, o grįžę liepė nutraukti nusavinimą. Sergo, kaip 
Partijos kontrolės komisijos vadovas, pats surežisavęs žygį prieš deši- 
niuosius, dabar įsakė nutraukti gyvulių „suvisuomeninimą“ Ukrainoje. 

Stalinas nebevaldė padėties. Šis taktikos meistras nusileido didžiū- 
nams ir sutiko trauktis - išmintingai, bet su apmaudu. Kovo 2 dieną 
jis parašė garsųjį straipsnį „Apsvaigę nuo sėkmės“. Jame teigė pelnęs 
sėkmę ir suvertė vietos pareigūnams kaltę už savo paties klaidas. Pasi- 
rodžius straipsniui, spaudimas kaime atslūgo*"'. 

Stalinas savo sąjungininkus laikė „glaudžiausiu draugų ratu“, bro- 
lija, „istoriškai susidariusia kovoje prieš <...> [Trockio ir Bucharino] 
oportunizmą“. Bet jis juto, kad dabar, kai kaimas virto košmariška uto- 
pijos priešingybe, Politbiuro narius apniko abejonės ir nelojalumas““. 
Net audringais laikais Politbiuro susirinkimai ketvirtadienio vidurdie- 
nį prie dviejų greta sustatytų stalų Geltonųjų rūmų Liaudies komisarų 
tarybos kambaryje žemėlapiais nukabinėtomis sienomis kartais vykda- 
vo stebėtinai nerūpestingai". Stalinas niekada nepirmininkaudavo Po- 
litbiuro susirinkimams - palikdavo šią pareigą ministrui pirmininkui 
Rykovui - ir stengdavosi nekalbėti pirmas, pasak Mikojano, kad visi 
drįstų pareikšti savo nuomonę, o tik paskui išklausytų jo*?. 

Per tuos posėdžius dalyviai nuolatos siuntinėjo per stalą vienas ki- 
tam raštelius. Bucharinas, kol dar nebuvo pašalintas iš Politbiuro, pieš- 
davo visų vadovų karikatūras, dažnai - absurdiškomis pozomis, su di- 
džiulėmis stačiomis varpomis ar carinėmis uniformomis. Vorošilovas 
amžinai buvo pašiepiamas dėl tuštybės ir kvailumo, nors šis Pilietinio 
karo didvyris buvo vienas iš artimiausių Stalino sąjungininkų. „Svei- 
kas, bičiuli! - švelniai rašė jam Stalinas. - Gaila, kad nesi Maskvoje. 
Kada parvažiuosi?“ 

„Tuščias kaip moteris“ Vorošilovas mėgo uniformas kaip niekas ki- 
tas. Šitas iš proletarų kilęs plevėsa, po prašmatnų vasarnamį vaikštinė- 


* Šolochovo romane „Pakelta velėna“ kazokai jį perskaitę nusprendžia nemaištauti, bet iš kolū- 
kio vis tiek išeina. 

davęs su baltomis flanelinėmis kelnėmis, o tenisą žaisdavęs baltutėle 
apranga, buvo linksmo būdo hedonistas, „malonus, mėgstantis smagy- 
bes, muziką, vakarėlius ir literatūrą“, aktorių ir rašytojų draugiją. Stali- 
nas išgirdo, kad nešioja žmonos skarą, nes vidurvasarį peršalo. „Žinia, 
jis taip myli save, kad baisiai savimi rūpinasi. Cha! Jis net mankština- 
si!“ - juokėsi Stalinas. „Kvailumu pagarsėjęs“ Vorošilovas retai kada 
suprasdavo, kas jam sakoma. 

Tekintojas iš Lugansko (pervadinto Vorošilovgradu), kaip ir dau- 
guma Stalino vadovų, vos įstengė baigti dvi klases. Klimas, Partijos 
narys nuo 1903 metų, 1906-aisiais per Stokholmo konferenciją gyveno 
viename kambaryje su Stalinu, bet susidraugavo jie Caricyne. Nuo tada 
Stalinas visokeriopai palaikė šį „vyriausiąjį vadą nuo tekinimo staklių“, 
ir 1925 metais Vorošilovas tapo kariuomenės ir laivyno reikalų liaudies 
komisaru. Stingantis kompetencijos šioms pareigoms Vorošilovas ne- 
kentė sumanesnių už save kariškių. Toks nevisavertiškumo komplek- 
sas buvo būdingas visai Stalino aplinkai. Nuo tada, kai raitas vežioda- 
vo paštą Lugansko šachtininkams, jam arčiau širdies buvo žirgai, o ne 
šarvuočiai ir kita mechanizuota technika. 

Dažnai apibūdinamas kaip bailys, žliumbiantis prieš savo šeiminin- 
ką, Vorošilovas flirtavo su opozicija ir nebijodavo prarasti savitvardos 
bendraudamas su Stalinu - į jį žiūrėjo kaip į seną bičiulį. Jis buvo visai 
nedaug jaunesnis už Kobą ir net po Teroro nebijojo drožti jam tiesos 
į akis. Šviesiaplaukis, raudonskruostis, žibančių šiltų akių, malonaus 
būdo, šis beau sabreur buvo tiesiog neprilygstamas. Vis dėlto, nors iš 
pažiūros buvo malonus it angeliukas, piktos lūpos išdavė irzlų būdą, 
žiaurumą, kerštingumą ir polinkį spręsti problemas smurtu*. Tvirtų 
įsitikinimų, „siauraprotis politiniu požiūriu“, jis vykdydavo įsakymus 
paklusniai, nesusimąstydamas. 

Jo kultas nusileido tik Stalino. Vakaruose romanistas Denisas Wheat- 
ley net išleido panegiriką The Red Eagle („Raudonasis erelis“) - „stulbi- 
nantį pasakojimą apie berniuką šachtininką, sutriuškinusį trijų šalių pro- 
fesionalius karius ir tapusį dabartiniu Rusijos karo vadu“Z'. 


* „Pažįsti Marapulcą, - 1930 m. spalį Stalinui rašė Vorošilovas. - Jis buvo nuteistas penkeriems 
metams <...>. Manau, sutiksi su manim, kad bausmė pelnyta.“ Kitą kartą jis užsistojo prieš Sta- 
liną kalėjime sėdintį „pusprotį“, kurį pažinojo nuo 1911 m. „Ko iš tavęs noriu? Beveik nieko 
<...>, tik akimirką susimąstyti, kam bus geriau, jei Mininas bus sunaikintas, ir nuspręsti, ką su 
juo daryti <...>,“ 

Viename raštelyje, pasiųstame aplink stalą, Vorošilovas parašė: „Ne- 
galiu sakyti kalbos stabdžių gamintojams, nes skauda galvą.“ 

„Atleisiu Vorošilovą nuo šios pareigos. Siūlau Rudzutaką“, - parašė 
Stalinas siūlydamas kitą Politbiuro narį. 

Bet Vorošilovui nepavyko taip lengvai išsisukti: Rudzutakas atsisa- 
kė sakyti kalbą, tad Kalininas pasiūlė jį atleisti su sąlyga, kad kalbės vis 
dėlto Vorošilovas. 

„Aš prieš! - parašė Vorošilovas ir pasirašė: - Vorošilovas, kuriam 
skauda galvą ir todėl negali kalbėti!“ 

Jei Stalinui patikdavo kurio vadovo kalba, jis pasiųsdavo kupiną 
entuziazmo, bet nešvankų raštelį: „Pasaulio lyderis, KRUŠAU JO MO- 
TINĄ! Skaičiau tavo pranešimą - tu sukritikavai visus - krušau jų moti- 
nas!“ - parašė jis pritarimo raštelį Vorošilovui“, trokštančiam daugiau 
pagyrų: „Pasakyk man aiškiau: susidirbau 100 7 ar tik 75 “0? Stalinas 
atsakė savo nepakartojamu stiliumi: „Pranešimas <...> buvo geras. Tu 
apspardei šikną Hooveriui, Chamberlainui ir Bucharinui. Stalinas.“ 

Būdavo sprendžiami ir rimti klausimai. Svarstant biudžetą, Stalinas 
žodžiu paragino Vorošilovą užtarti savo žinybą: „Tave apiplėšinėja, o 
tu tyli.“ Kai kolegos iš naujo ėmė svarstyti tai, kas, Stalino nuomone, 
jau buvo nuspręsta, jis pasiuntė jiems per stalą raštelį: „Ką tai reiškia? 
Vakar dėl kalbos mes sutarėme viena, o šiandien jau siūloma kita. Ne- 
tvarka! Stalinas.“ Šitaip buvo sprendžiama dėl paskyrimų, dažnai žais- 
mingu tonu. Vorošilovas norėjo nuvažiuoti į Vidurio Aziją inspektuoti 
karinių dalinių. 

„Koba, ar galiu vykti <...>? Kariai sako, esą visi juos užmiršo.“ 

„Anglija bambės, kad Vorošilovas atvyko, nes nori pulti Indiją , - 
atsakė Stalinas, norėjęs išvengti bet kokių karinių konfliktų su užsienio 
šalimis, kol jis industrializuos Rusiją. 

„Tylėsiu kaip pelytė“, - neatlyžo Vorošilovas. 

„Dar blogiau. Jie sužinos ir sakys, kad Vorošilovas atvyko slapčia, 
nes turi nusikalstamų kėslų“, - iškeverzojo Stalinas. Kai buvo svars- 
tomas Mikojano paskyrimo užsienio ir vidaus prekybos liaudies ko- 
misaru klausimas, Vorošilovas paklausė: „Koba, gal duokime žūklės 
komisariatą Mikojanui? Ar jis susitvarkys?" Politbiuro nariai dažnai 
derėdavosi dėl paskyrimų, tad Vorošilovas aiškino Kuibyševui: „Aš 
pirmas pasiūliau Piatakovo kandidatūrą kalbėdamasis su Molotovu ir 
Kaganovičiumi, taigi paremsiu tave kaip tavo pavaduotojas <...>. 

Politbiuras galėdavo posėdžiauti ištisas valandas, tad nuvargdavo 
net Stalinas. „Klausyk, - per vieną posėdį parašė jis Vorošilovui, - ati- 
dėkime šį klausimą iki trečiadienio vakaro. Šiandien nieko gero nebus. 
Jau pusė penkių ryto, o mums dar reikia apsvarstyti tris svarbius klau- 
simus <...>. Stalinas.“ Kartą Stalinas parašė: „Kariniai klausimai yra 
tokie rimti, kad juos būtina svarstyti rimtai, bet šiandien nebeįstengiu 
deramai susikaupti.“ 

Vis dėlto Stalinas suprato, kad Politbiuras gali lengvai susivienyti 
ir jį nušalinti. Rykovas, dešiniųjų pažiūrų premjeras, netikėjo Stalino 
planais, dabar suabejojo ir. Kalininas. Stalinas žinojo, kad Politbiuras 
gali prieš jį nubalsuoti, o gal net jį nuversti*2*. Nauji archyvai rodo, kaip 
atvirai Kalininas prieštaraudavo Stalinui. 

„Gini buožes?“ - pakraigliojo Stalinas ir perdavė raštelį kitoje stalo 
pusėje sėdinčiam Kalininui, pravarde Tėtušis, malonaus būdo buvu- 
siam valstiečiui su apskritais akiniais ir ožiška barzdele. 

„Ne buožes, - atrašė Kalininas, - bet valstiečius, parduodančius 
savo produkciją.“ 

„Bet gal pamiršai pačius skurdžiausius? - pakeverzojo Stalinas. - 
Gal tau nerūpi Rusijos valstiečiai?“ 

„Rusijoje gausu vidutiniokų, o kitur? Skurdžiausi valstiečiai yra ne 
Rusijoje“, - nenusileido Kalininas. 

„Kalbi kaip Baškirijos, o ne Rusijos prezidentas! - nusišaipė iš jo Sta- 
linas. - Čia ne argumentas - čia prakeiksmas!“? 

Stalinas išties prakeikdavo visus, kurie nepritarė jam per šią di- 
džiausią krizę. Jis niekada nepamiršo Kalinino išdavystės. Kiekviena 
kritika šiam įžeidžiam, neurotiškam savimylai, apsiėmusiam mesijo 
vaidmens, buvo kova dėl išlikimo, nuodėmės ir doros, ligos ir sveika- 
tos priešprieša. Per tuos mėnesius jis nuolat mąstydavo apie aplinkinių 
neištikimybę, mat jo artimieji ir jo politiniai priešininkai buvo glaudžiai 
susiję. Staliną ne be pagrindo kamavo paranoja. Tiesą sakant, bolševikai 
buvo įsitikinę, kad paranoja - ją vadino „budrumu“ - yra kone religinė 


* Politbiuro nariai dažnai nepritardavo Stalinui, ypač nereikšmingais klausimais, tokiais kaip 
dėl Kremliaus karo mokyklos. „Atrodo, kad, draugui Kalininui ir kitiems paprieštaravus (žinau, 
kad kiti Politbiuro nariai irgi prieštarauja), galime jiems atleisti, nes klausimas nėra svarbus“, - 
rašė Vorošilovui Stalinas. Įveikęs Buchariną 1929 m., Stalinas norėjo paskirti jį švietimo liaudies 
komisaru, bet, laiške Ordžonikidzei rašė Vorošilovas, „mūsų dauguma vieninga, todėl mes nu- 
balsavome prieš Kobą“. 

pareiga. Vėliau Stalinas prisipažins jautęs „šventą baimę“ - dėl jos net 
jis niekados neprarasdavo budrumo. 

Jo paranoja buvo dalis jo asmeninio užburto rato, kaip paaiškės vė- 
liau, pražūtinga daugybei jį pažinojusiųjų. Vis dėlto ją galima suprasti. 
Radikali jo politika vedė prie šiurpių represijų, o šios - prie pasiprie- 
šinimo, kurio jis labiausiai bijojo. Nesveika jo reakcija sukūrė aplinką, 
kurioje jis pagrįstai jautė baimę. Viešumoje į visa tai jis reagavo su sausu 
humoru, kukliai ir ramiai, bet apstu įrodymų, kad niekam nematant įį 
ištikdavo isterija. „Niekas neužčiaups man burnos ar neuždraus išsakyti 
savo nuomonę, - per kovas su dešiniaisiais rašė jis Vorošilovui, - bet 
tu tvirtini, kad „aš noriu visus mokyti“. Kada baigsis šie išpuoliai prieš 
mane? Stalinas.“* Jis nesveikai įtariai žiūrėjo net į šeimos narius. Dingo 
vienas jo laiškas Nadiai. Stalinas liguistai bijojo, kad kas nors sužinos, 
kas rašoma jo laiškuose arba kada ir kur jis keliaus. Stalinas negalvoda- 
mas užsipuolė uošvę, bet Nadia ją užsistojo: „Tu be pagrindo apkaltinai 
mamą. Paaiškėjo, kad laiškas taip ir nebuvo niekam pristatytas <...>. 
Motina dabar Tiflise.“*! 

Nadia juokavo, girdi, Pramonės akademijos studentai pasidaliję į 
„buožes, valstiečius vidutiniokus ir skurdžius valstiečius“, bet iš es- 
mės ji juokavo apie daugiau kaip milijoną sunaikintų nekaltų moterų 
ir vaikų. Esama duomenų, kad Nadia lengva širdimi pranešdavo Sta- 
linui apie jo priešus, bet dabar padėtis keitėsi. Kova kaime padalijo jų 
draugus; jos garbinami Bucharinas ir Jenukidzė kaip paslaptį patikėjo 
jai savo abejones. Kiti studentai „priskyrė mane prie dešiniųjų“, juo- 
kais sakė ji Stalinui. Šis turėjo sunerimti, kad oponentai traukia žmoną į 
savo pusę tuo metu, kai jam prasideda labai neramūs laikai““. 


* + X 


Atostogaudamas pietuose, Stalinas sužinojo, kad Riutinas, senas bol- 
ševikas, vadovaujantis Fotografijos ir kino pramonės valdybai, bando 
suvienyti opoziciją ir jį nušalinti. Stalinas bemat - rugsėjo 13 dieną - pa- 
rašė Molotovui: „Dėl Riutino, matyt, neįmanoma apsiriboti jo pašalini- 
mu iš Partijos <...>, jį reikės ištremti kiek įmanoma toliau nuo Maskvos. 
Šias kontrrevoliucines padugnes būtina visiškai nuginkluoti.“** Tuo pat 
metu Stalinas surengė virtinę parodomųjų teismo procesų. Juose buvo 
nagrinėjami vadinamųjų kenkėjų „sąmokslai“. Stalinas neregėtai pa- 

spartino kolektyvizacijos ir industrializacijos tempus. Augant įtampai, 
jis kurstė karingas nuotaikas ir prasimanė naujų priešų, kad įbaugintų 
savo tikruosius priešininkus Partijoje ir tarp pramonės specialistų, tei- 
giančių, jog tokia sparti industrializacija neįmanoma. 

Stalinas nieko nelaukdamas įsakė Molotovui tučtuojau paviešinti 
visų „kenkėjų“ parodymus, o „po savaitės paskelbti, kad visi šie šuns- 
nukiai bus sušaudyti *. 

Tada užsipuolė dešiniuosius vyriausybės narius. Jis įsakė pradėti 
vajų prieš spekuliaciją valiuta, apkaltinęs tuo Rykovo finansų komisa- 
rus, tuos „abejotinus komunistus“ Piatakovą ir Briuchanovą. Stalinui 
reikėjo kraujo, todėl jis įsakė išsilavinusiam OGPU viršininkui Men- 
žinskiui suimti daugiau kenkėjų. Jis liepė Molotovui „sušaudyti dvi ar 
tris dešimtis sabotuotojų, prasiskverbusių į vyriausybines tarnybas“ *. 

Stalinas apie tai šmaikštavo Politbiure. Kol kiti vadovai kritikavo 
Briuchanovą, Stalinas parašė raštelį Valerijui Mežlaukui, Valstybinės 
plano komisijos pirmininkui: „Už visas naujas, esamas ir būsimas nuo- 
dėmes karti už kiaušių, o jeigu kiaušiai stiprūs ir atlaikys, atleisti ir lai- 
kyti nekaltu. Jeigu neatlaikys - įmesti į upę.“ Mežlaukas meistriškai 
piešė karikatūras, ir jis pavaizdavo popieriuje šį kankinimą, su sėkli- 
dėmis ir visa kita““. Nėra ko abejoti, visi juokėsi susiėmę už pilvų, o 
Briuchanovas buvo išmestas iš pareigų, vėliau sušaudytas. 

Tų 1930 metų vasarą, kai Partijos XVI suvažiavimas paskelbė Staliną 
Vadu, Nadia sunkiai apsirgo, todėl Stalinas išsiuntė ją į Karlsbadą, kad 
gautų geriausią gydymą, ir į Berlyną pasimatyti su broliu Pavelu ir jo 
žmona Ženia. Nadios ligos buvo sudėtingos, paslaptingos ir veikiausiai 
psichosomatinės kilmės. Iš Stalino išsaugotos Nadios ligos istorijos ma- 
tyti, kad ją dažnai kamuodavo aštrūs pilvo skausmai, galimas daiktas, 
dėl anksčiau pasidaryto aborto. Ji skundėsi ir galvos skausmais, tokiais 
stipriais kaip migrena. Jie galėjo būti požymis sinostozės - ligos, atsi- 
randančios suaugus kaukolės kaulams. Kita vertus, skausmus galėjo 
sukelti išgyvenimai, patirti anksčiau, kai Sovietų Sąjungoje vyko vidi- 
nis karas. Nors Stalinas buvo be galo užsiėmęs - rengė suvažiavimą ir 
grūmėsi su priešais kaime ir Politbiure, su Nadia jis buvo kaip niekados 
švelnus. 


BADAS IR UŽMIESČIO DRAUGIJA: 
STALINAS SAVAITGALIAIS 


„Mažule! Kaip pavyko kelionė, ką matei, ar buvai pas gydytojus, ką jie 
sako apie tavo sveikatą? Parašyk ir papasakok man, - birželio 21 dieną 
rašė Stalinas. - Po penkių dienų pradedame suvažiavimą <...>. Viskas 
klostosi ne per blogiausiai. Pasiilgau tavęs <...>. Grįžk namo greitai. 
Bučiuoju tave.“ Vos pasibaigus suvažiavimui, jis rašė: „Mažule! Gavau 
visus tris laiškus. Negalėjau atsakyti, nes buvau pernelyg užsiėmęs. 
Dabar pagaliau esu laisvas <...>. Ilgai neužsibūk, grįžk namo. Bet lik 
ilgiau, jei to reikia dėl tavo sveikatos <...>. Bučiuoju tave.“! 


**kXk 


Vasarą Stalinas, palaikomas grėsmingojo Sergo, vadovavo vieno iš ta- 
riamų sąmokslų tyrimui, vadinamajai Pramonės partijos bylai, siekda- 
mas apkaltinti prezidentą Kalininą. Matyt, jis panaudojo įrodymus, kad 
mergišius Tėtušis švaisto valstybės lėšas balerinai. Prezidentas malda- 
vo atleisti“. 

Stalinas nuolat palaikė ryšį su Menžinskiu ir dėl kitų sąmokslų. Sta- 
linas nerimavo dėl Raudonosios armijos lojalumo. OGPU privertė du 
karininkus duoti parodymus prieš štabo viršininką Tuchačevskį, talen- 
tingą, šaunų vadą, nuožmų Stalino priešą nuo 1920-ųjų SSRS-Lenkijos 
karo. Tuchačevskio nekentė mažiau išprusę karininkai. Jie skundėsi 
Vorošilovui, kad pasipūtęs vadas „šaiposi iš mūsų“ kurdamas „grandi- 
ozinius planus“. Stalinas pritarė, kad tie planai „fantastiški“ ir per daug 
ambicingi - beveik kontrrevoliuciški?. 

Tardydama Tuchačevskį OGPU apkaltino jį planavus sąmokslą prieš 
Politbiurą. 1930 metais toks kaltinimas, ko gero, buvo per daug šokiruo- 
jantis net bolševikams. Stalinas, dar ne diktatorius, bandė išgauti savo 
galingojo sąjungininko Sergo nuomonę: „Apie tai žino tik Molotovas, 
aš, o dabar ir tu <...>. Ar tai įmanoma? Tai bent reikalas! Aptark jį su 
Molotovu <...>.“ Tačiau Sergo nesiryžo imtis tokių griežtų priemonių. 
Tais metais Tuchačevskis nebuvo suimtas ir teisiamas: „Paaiškėjo, kad 
vadas 100 “ švarus, - apsimesdamas nudžiugęs spalį rašė Molotovui 
Stalinas. - Tai labai gerai.“* Įdomu, kad likus septyneriems metams iki 
Didžiojo teroro Stalinas išbandė tuos pačius kaltinimus toms pačioms 
aukoms - tai buvo generalinė repeticija prieš 1937-uosius, bet paramos 
nesulaukė". Iš archyvų matyti be galo įdomus šios istorijos tęsinys - kai 
Stalinas suprato, kokia ambicinga ir šiuolaikiška Tuchačevskio strategija, 
jo atsiprašė: „Dabar klausimas tapo man aiškesnis. Turiu pripažinti, kad 
mano pastaba buvo per stipri, o mano išvados toli gražu ne teisingos.“ 


**X 


Nadia grįžo iš Karlsbado ir prisidėjo prie atostogaujančio Stalino. Šis 
vis mąstė, kaip priversti paklusti Rykovą su Kalininu, todėl nerodė 
jai jokių šiltų jausmų. Ji grįžo į Maskvą ir parašė jam: „Nejaučiau, kad 
nori, jog pabūčiau ilgiau - netgi priešingai.“ Maskvoje Molotovai, tie 
Kremliaus liežuvautojai, „išbarė“ ją už tai, kad „palikau tave vieną“, 
piktai pranešė ji Stalinui. Šį suerzino Molotovai ir tai, kad Nadia pa- 
sijuto esanti jam nereikalinga: „Pasakyk Molotovui, kad jis klysta. Tik 
žmogus, nežinantis, kokius reikalus aš sprendžiu, gali tau priekaištau- 
ti ir versti tave nerimauti dėl manęs.“? Paskui Nadia sužinojo iš savo 
krikštatėvio, kad Stalinas nusprendė grįžti tik spalį. Stalinas paaiškino 
melavęs Jenukidzei, kad suklaidintų priešus: „Mažule, aš pats pasklei- 
džiau tą gandą <...> slaptumo sumetimais. Tik Mažulė, Molotovas ir 
galbūt Sergo žino, kokią dieną aš grįžtu.“* 

Suartėjęs su Molotovu ir Sergo, Stalinas nebepasitikėjo vienu iš arti- 
miausių draugų, prijaučiančiu dešiniesiems - Nadios krikšto tėvu dėde 
Abeliu Jenukidze. Šis penkiasdešimt trejų metų - dvejais vyresnis už 
Staliną - konspiracijos veteranas, pravardžiuojamas Tontonu, pažinojo 
Kobą ir Alilujevus nuo šimtmečio pradžios. Jis irgi mokėsi Tifliso ku- 
nigų seminarijoje ir 1904-aisiais įsteigė slaptą bolševikų spaustuvę Ba- 

tumyje. Jis nebuvo ambicingas, ir žmonės kalbėjo, esą jis atsisakė tapti 
Politbiuro nariu. Užtat jis buvo visiems draugas, negriežė danties ant 
įveiktų priešininkų ir visuomet mielai padėdavo seniems bičiuliams. 
Šis prabangą mėgstantis gero būdo gruzinas turėjo įtakingų pažįstamų 
armijoje, Partijoje, Kaukaze ir įasmenino kraujomaišišką bolševizmo 
raizgalynę: jis turėjo romaną su Jekaterina Vorošilova prieš jai ištekant. 
Stalinui patiko Jenukidzės draugija: „Sveikas, Abeli! Kokį velnią veiki 
Maskvoje? Atvažiuok į Sočį <...>. 

Tuo metu Stalinas užsipuolė ministrą pirmininką Rykovą. Šis tiek daug 
gėrė, kad Kremliaus sluoksniuose degtinė buvo vadinama „Rykovka“. 

„Ką daryti su Rykovu (neabejotinai jiems padėjusiu) ir Kalininu 
<...>? - rašė Molotovui Stalinas rugsėjo 2 dieną. - Akivaizdu, kad Ka- 
lininas nusidėjo <...>. Reikia pranešti CK, kad Kalininas pasimokytų 
niekados nebesusidėti su tokiais niekšais“'?. 

Kalininui buvo atleista, bet įspėjimas buvo aiškus, ir Tėtušis dau- 
giau niekada nesupykdė Stalino. Jis tapo tuščiu kiautu, politine Stalino 
marionete. Tačiau Kalininas patiko Stalinui, ir šis mėgavosi gražiomis 
merginomis jo vakarėliuose Sočyje. Būdama Maskvoje apie gražiojo 
kerėtojo Stalino pasisekimą netrukus išgirdo Nadia. Nors ji pavydėjo, 
pažiūrėjo gana atlaidžiai. 

„Girdėjau iš jaunos gražios moters, - rašė jinai, - kad gerai atrodei 
per vakarienę pas Kalininą, buvai be galo linksmas ir visus juokinai, 
nors jie drovėjosi tavo didingoje draugijoje.“ 

Rugsėjo 13-ąją Stalinas mąsliai rašė Molotovui: „Mūsų valstybės 
viršūnes užpuolė baisi liga <...>. Būtina imtis priemonių. Bet kokių? 
Pasikalbėsime, kai grįši į Maskvą <...>.“ Stalinas išsakė panašią mintį ir 
kitiems Politbiuro nariams. Jie pasiūlė Stalinui Rykovo pareigas: „Bran- 
gusis Koba, - rašė Vorošilovas, - Mikojanas, Kaganovičius, Kuibyševas 
ir aš manome, kad geriausias rezultatas būtų pasiektas, jei tu imtum va- 
dovauti Liaudies komisarų tarybai, nes tu turi sutelkti visą galią į savo 
rankas. Dabar padėtis ne tokia kaip 1918-1921 metais, bet Leninas juk 
vadovavo tarybai.“ Kaganovičius reikalavo, kad Stalinas taptų jos va- 
dovu, Sergo jam pritarė. Mikojanas parašė, kad Ukrainoje „pernai buvo 
sunaikintas visas derlius - tai labai pavojinga <...>. Šiuo metu mums 
reikia, kad šaliai vadovautų vienas lyderis, kaip buvo Iljičiaus [Lenino] 
laikais. Geriausias sprendimas - jei tu kandidatuotum į pirmininkus 
<...>. Juk visa žmonija žino, kas vadovauja šaliai." 

Tačiau iki tol nė vienas žmogus nėjo Partijos generalinio sekretoriaus 
ir ministro pirmininko pareigų vienu metu. Negana to, ar užsienietis* - 
gruzinas - oficialiai gali vadovauti šaliai? Štai kodėl Kaganovičius parė- 
mė Stalino pasiūlytą kandidatą Molotovą. 

„Tu turi pakeisti Rykovą“, - pasakė Molotovui Stalinas". 

Spalio 21 dieną Stalinas sužinojo apie naują išdavystę: Sergejus Syr- 
covas, kandidatas į Politbiurą ir vienas iš jo protežė, buvo demaskuo- 
tas rezgęs prieš jį sąmokslą. Demaskavimas jau buvo tapęs kasdiene 
bolševikų ritualo dalimi ir pareiga - tokių laiškų Stalino byloje apstu. 
Syrcovas buvo iškviestas į Centro komitetą ir įdavė Užkaukazės komu- 
nistų partijos pirmąjį sekretorių Beso Lominadzę, seną Stalino ir Sergo 
draugą. Lominadzė prisipažino dalyvavęs slaptuose susitikimuose, bet 
teigė nepritariąs tik tam, kad Stalinas būtų lyginamas su Leninu. Stalino 
reakcija kaip visada buvo melodramiška: „Neįsivaizduojama niekšystė 
<...>. Jie apsimetė rengią sąmokslą, apsimetė esą Politbiuras ir nusirito 
taip žemai, kad žemiau nebeįmanoma <...>.“ Po šios tirados Stalinas 
paklausė Molotovo: „Kaip tau sekasi?“ 

Sergo norėjo, kad Syrcovas ir Lominadzė būtų išmesti iš Partijos, bet 
Stalinas, iš istorijos su Tuchačevskiu jau supratęs, jog jo padėtis dar nėra 
pakankamai tvirta, pasistengė, kad jie būtų pašalinti tik iš CK. Šią isto- 
riją galima baigti nedideliu, bet svarbiu prierašu: Sergo Ordžonikidzė 
gynė savo draugą Lominadzę, tad, užuot nunešęs visus laiškus į CK, 
atėjo pas Staliną ir atidavė jam. Stalinas pasibaisėjo - kodėl ne CK? 

- Todėl, kad daviau jam žodį, - atsakė Sergo. 

- Kaip tu galėjai?! - pasibaisėjo Stalinas ir pridūrė, kad Sergo pasielgė 
ne kaip bolševikas, bet „kaip <...> kunigaikštis. Pasakiau, kad nenoriu 
žinoti jo paslapčių <...>“. Vėliau šis epizodas įgaus siaubingą reikšmę. 

Gruodžio 19 dieną buvo sušauktas plenumas Stalino pergalėms prieš 
oponentus įtvirtinti. Plenumai buvo visagalio Centro komiteto posė- 
džiai, Stalino lyginami su Areopagu. Jie vykdavo didžiulėje tam tikslui 
pritaikytoje Didžiųjų kremliaus rūmų salėje tamsaus medžio plokštėmis 
apmuštomis sienomis, su suolais, panašiais į niūrios puritonų bažny- 
čios. Čia centro didžiūnai ir pakraščių vietininkai, valdę šalį kaip respu- 


* Pats Leninas valdė kaip ministras pirmininkas (Liaudies komisarų tarybos pirmininkas) nuo 
1917 iki 1924 m. Jam mirus jo įpėdinis Kamenevas negavo to posto, nes buvo žydas, o ne rusas. 
Todėl tos pareigos atiteko Rykovui. 

blikų ar miestų pirmieji sekretoriai, susirinkdavo it kokia viduramžių 
baronų taryba. Posėdžiai labiausiai panėšėjo į chorą, giedantį per įniršus 
sių evangelikų susitikimą ir nuolat pertraukiamą šauksmų „Teisingai!“, 
„Gyvuliai!“ ar tiesiog juoko. Tai buvo vienas iš paskutinių plenumų, kai 
vis dar buvo laikomasi intelektualių ginčų ir sąmojo tradicijų. Vorošilo- 
vas ir Kaganovičius apsižodžiavo su Bucharinu, mat šis apsimetė palai- 
kąs Stalino liniją dabar, kai jo paties dešinieji buvo įveikti. 

- Mes teisūs, kad gniaužiame pavojingiausią nuokrypį į dešinę, - 
pareiškė Bucharinas. 

- Ir tuos, kurie juo užsikrėtę! - sušuko Vorošilovas. 

- Jeigu kalbate apie fizinį sunaikinimą, paliksiu jį draugams <...>, 
ištroškusiems kraujo. 

Susirinkusieji nusijuokė, bet juokeliai darėsi grėsmingi. Niekam vis 
dar negalėjo ateiti į galvą, kad būtų galima fiziškai susidoroti su įtakin- 
giausiais bolševikų didžiūnais. Vis dėlto Kaganovičius spaudė Staliną 
negailestingiau elgtis su opozicija, o Vorošilovas pareiškė, kad „proku- 
ratūra turi būti itin veiklus organas <...>“, 

Plenumas atleido Rykovą iš ministro pirmininko pareigų ir paskyrė 
į jas Molotovą*. Sergo buvo priimtas į Politbiurą ir jam buvo patikė- 
ta vadovauti Aukščiausiajai liaudies ūkio tarybai, pramonės milžinui, 
vykdančiam penkmečio planą. Ordžonikidzė idealiai tiko šiai užduo- 
čiai - jis it koks buldozeris stūmė į priekį visą industrializacijos proce- 
są. Nauji paskyrimai ir agresyvus siekis įvykdyti penkmečio planą per 
ketverius metus sukėlė daugybę vaidų tarp šių didikų. Jie gynė savo 
komisariatus ir šalininkus. Pakeitę pareigas, jie dažniausiai keisdavo 
ir nuostatas. Antai Sergo, eidamas Kontrolės komisijos pirmininko pa- 
reigas, parėmė vajus prieš sabotuotojus ir kenkėjus pramonėje. Vos tik 
ėmęs vadovauti pramonei, jis puolė ginti savo specialistų. Sergo be per- 
stojo vaidėsi dėl jam skiriamų lėšų su Molotovu - šį „nelabai mėgo. 
Jokios radikalios grupės nebuvo, tiesiog skirtingu metu vieni buvo 
radikalesni už kitus. Pats Stalinas, pagrindinis Teroro organizatorius, 
nuolat keitė kryptį pakeliui į savo revoliuciją. 

Stalinas lyg koks teisėjas ringe sprendė ginčus. O jie tapo tokie įnir- 


* Stalinas išdidžiai išreklamavo šį žingsnį rašytojui Maksimui Gorkiui Italijoje: „Jis drąsus, pro- 
tingas, tikrai šiuolaikiškas vadovas. Tikroji jo pavardė - Skriabinas.“ (Ar Stalinas, visą gyvenimą 
buvęs pasipūtęs intelektualas, pridėjo „Skriabiną“ tam, kad padarytų Gorkiui įspūdį tariamu 
Molotovo giminystės su kompozitoriumi ryšiu, nors jie buvo tik bendrapavardžiai?) 

tingi, kad Kuibyševas, Sergo ir Mikojanas grasino atsistatydinti, nors 
tuo pat metu gynė savo postus. „Brangus Stalinai, - šaltai rašė Mikoja- 
nas, - dvi tavo telegramos taip mane nuvylė, kad dvi dienas negalėjau 
dirbti. Galiu atlaikyti bet kokią kritiką, bet tik ne kaltinimus, neva esu 
nelojalus CK ir tau <...>. Be tavo asmeninės paramos negaliu dirbti tie- 
kimo liaudies komisaru <...>. Geriau rask naują kandidatą, o man duok 
kokias kitas pareigas <...>.“ Stalinas atsiprašė Mikojano - jam dažnai 
teks atsiprašinėti ir kitų. Diktatoriams atsiprašinėti nereikia“. Tuo metu 
iš Rostovo grįžo Andrejevas ir ėmė vadovauti Partijos kontrolės komi- 
sijai. Vos trisdešimt septynerių metų Kaganovičius tapo Stalino pava- 
duotoju. Kartu su generaliniu sekretoriumi ir ministru pirmininku Mo- 
lotovu jie sudarė vadovų triumviratą. 


**X* 


„Akiplėšiškas ir vyriškas“, aukštas, stiprus, juodų plaukų, ilgų blaks- 
tienų ir „gražių rudų akių“ Lazaras Moisejevičius Kaganovičius buvo 
triūslys. Jis be perstojo sukiodavo tarp pirštų gintarinio rožinio karo- 
liukus ar raktų pakabutį. Buvo baigęs vos kelias klases ir mokęsis bat- 
siuvio amato, todėl pirmiausia žiūrėdavo pašnekovui į batus. Jeigu jie 
būdavo geros kokybės, kartais priversdavo žmogų juos nusiauti, kad 
galėtų grožėtis, pasidėjęs ant rašomojo stalo. Čia jis vis dar laikė batsiu- 
vio įrankius su išgraviruota dedikacija - juos jam padovanojo dėkingi 
darbininkai. 

Kaganovičius, tikras šaunaus šiuolaikinio vadovo pavyzdys, buvo 
ūmaus būdo - kaip ir jo draugas Sergo. Jis jausdavosi laimingiausias, 
kai rankoje laikydavo plaktuką; dažnai uždroždavo savo pavaldiniams 
arba sugriebdavo už atlapų ir pakeldavo. Tačiau kaip politikas jis buvo 
atsargus, „supratingas ir gudrus“. Jis dažnai vaidijosi su lėtapėdžiu 
Molotovu, o šis jį laikė „šiurkščiu, tvirtu, šventeivišku, labai energin- 
gu, geru organizatoriumi, prastai išmanančiu <...> teoriją“, bet vado- 
vu, „karščiausiai atsidavusiu Stalinui“. Nors Kaganovičius kalbėjo su 
ryškiu žydišku akcentu, Sergo nuomone, jis buvo geriausias bolševikų 
oratorius. „Žmonės jo klausydavosi ištempę ausis!“ Smarkus vadovas, 
toks tvirtas ir įtaigus, kad jį pravardžiavo Lokomotyvu, Kaganovičius, 
pasak Molotovo, „ne tik mokėjo paspausti žmogų, bet ir pats buvo 
vos ne banditas'. Jis „mokėjo vadovauti ir pasiekti rezultatų, - teigė 

Chruščiovas. - Jei CK duodavo jam kirvį, kirsdavo iš peties, bet su su- 
puvusiais medžiais iškirsdavo ir sveikus.“ Stalinas jį vadino Geležiniu 
Lazaru. 

Kaganovičius gimė 1893 metų lapkritį Ukrainos ir Baltarusijos pasie- 
nio Kabanų kaimo lūšnelėje žydų ortodoksų šeimoje. Su penkiais bro- 
liais ir seserimi miegojo viename kambaryje. Lazarą, jauniausią šeimos 
atžalą, įkalbino stoti į Partiją brolis 1911 metais. Lazaras agitavo Ukrai- 
noje neįtikėtina Košerovičiaus pavarde. 

Leninas atkreipė į jį dėmesį kaip į kylantį lyderį - Kaganovičius buvo 
kur kas įspūdingesnė asmenybė, negu atrodė. Jis nuolatos skaitė savo 
milžiniškoje bibliotekoje, švietėsi iš carinių istorijos vadovėlių, taip pat 
Balzaco ir Dickenso romanų. Šis „darbininkas-intelektualas“ sugalvojo, 
kaip militarizuoti vienpartinę valstybę. Būdamas dvidešimt ketverių, 
1918-aisiais, jis valdė, tiksliau, terorizavo Žemutinio Naugardo guber- 
niją. Kitais metais jis pareikalavo griežtos diktatūros ir paragino įdiegti 
karišką „centralizmo“ drausmę. Dar po penkerių, rašydamas aiškiais, 
bet fanatiškais žodžiais, jis sugalvojo sąvoką, kuri vėliau tapo žinoma 
stalinizmo pavadinimu. Kurį laiką Geležinis Lazaras vadovavo CK 
paskyrimų skyriui, vėliau buvo nusiųstas vadovauti Vidurio Azijai, o 
1925-aisiais - Ukrainai. Grįžo po trejų metų, o per Partijos XVI suvažia- 
vimą 1930-aisiais buvo išrinktas Politbiuro nariu. 

Su žmona Marija Kaganovičius susipažino romantiškomis aplinky- 
bėmis: tuodu jauni bolševikai gavo slaptą užduotį ir turėjo apsimesti 
sutuoktiniais. Tą vaidmenį jiems buvo nesunku atlikti, nes jie įsimylėjo 
ir susituokė. Juodu jautėsi tokie laimingi kartu, kad laikydavosi susikibę 
rankomis net važiuodami Politbiuro limuzinais. Dukrą ir įsūnį jie augi- 
no su meile, laikydamiesi žydų papročių. Linksmas, emocingas Lazaras 
buvo sportiškas - mėgo slidinėti ir jodinėti. Kita vertus, jam nestigo bai- 
lumo ir jis pasižymėjo itin stipriu savisaugos instinktu. Būdamas žydas, 
Kaganovičius suvokė, koks pažeidžiamas yra; Stalinas irgi tai suprato ir 
visomis išgalėmis stengėsi apsaugoti draugą nuo antisemitizmo. 

Kaganovičius buvo pirmas tikras stalinistas - šį žodį jis sugalvojo 
per vieną vakarienę Zubalove. | 

- Visi ir toliau kalba apie Leniną ir leninizmą, bet Lenino jau seniai 
nebėra <...>. Tegyvuoja stalinizmas! 

- Kaip drįsti šitaip kalbėti?! - kuklinosi Stalinas. - Leninas buvo mil- 
žiniškas bokštas, o Stalinas tėra mažytis pirštelis. 

Šiaip ar taip, Kaganovičius elgėsi su Stalinu kur kas pagarbiau negu 
Sergo ar Mikojanas. Molotovas Lazarą niekinamai pavadino „200 
stalinistu“. Pats Kaganovičius prisipažino taip mylintis Vadą, kad „ei- 
damas pas jį stengiuosi ničnieko nepamiršti! Kaskart aš be galo jau- 
dinuosi. Į portfelį susidedu visus dokumentus, o kišenes prisigrūdu 
špargalių lyg koks moksleivis, nes niekas nežino, ko paklaus Stalinas.“ 
Generalinis sekretorius reagavo į Kaganovičiaus jam rodomą moks- 
leivišką pagarbą mokydamas jį rašybos ir skyrybos, nors Lazaras jau 
buvo be galo įtakingas. „Iš naujo perskaičiau jūsų laišką, - 1931 metais 
rašė Stalinui Kaganovičius, - ir supratau, kad neįvykdžiau jūsų nuro- 
dymo išmokti skirti tekstą. Pradėjau mokytis, dar ne viskas pavyksta, 
bet aš išmoksiu, nors esu apsivertęs darbais. Ateityje laiškuose steng- 
siuosi surašyti visus taškus ir kablelius.''* Staliną jis gerbė kaip Rusijos 
Robespierre 'ą ir niekada nesikreipdavo į jį „tu“: „Ar jūs kada nors tu- 
jindavote Leniną?" 

Kaganovičiaus žiaurumas buvo svarbiau už jo skyrybą: jis neseniai 
nuslopino valstiečių sukilimus nuo Šiaurės Kaukazo iki vakarų Sibi- 
ro. Perėmęs iš Molotovo Maskvos srities Bolševikų partijos pirmojo 
sekretoriaus pareigas ir jau pradėtas garbinti ne ką mažiau kaip pats 
Stalinas, Geležinis Lazaras ėmė vandališkai kurti bolševikų metropolį 
entuziastingai sprogdindamas istorinius pastatus. 

Atėjus 1931 metų vasarai, didžiuliai nepritekliai kaime privedė prie 
bado slenksčio. Nors Politbiuras liepos viduryje sušvelnino priemones 
prieš pramonės specialistus, kaime kova nesiliovė. GPU ir 180 000 par- 
tinių darbuotojų, nusiųstų iš miesto, pasitelkę į pagalbą šautuvus, sava- 
norius „tvarkdarius“ ir gulago stovyklų sistemą, bandė palaužti vals- 
tiečius. Daugiau kaip du milijonai buvo ištremti į Sibirą ir Kazachstaną; 
1930-aisiais gulago stovyklose vergavo 179 000, 1935-aisiais - beveik 
milijonas“. Teroras ir prievartinis darbas tapo pagrindiniais Politbiuro 
veiklos principais. Nežinia ko pripaišyto popieriaus lape storu mėlynu 
pieštuku Stalinas parašė: 


1. Kas gali atlikti areštus? 

2. Ką daryti su buvusiais baltųjų kariškiais mūsų gamyklose? 

3. Reikia ištuštinti kalėjimus. [Stalinas norėjo, kad kaliniai būtų 
greičiau nuteisti ir į jų vietas susodinti buožės.] 

4. Ką daryti su skirtingomis suimtųjų grupėmis? 

5. Numatyti <...> deportuoti: iš Ukrainos - 145 000. Iš Š. Kaukazo - 
71 000. Iš Volgos žemupio - 50 000 (daug!), iš Baltarusijos - 
42 000 <...>. Iš vakarų Sibiro - 50 000, iš rytų Sibiro - 30 000 <...>. 


Sąrašas vis tęsiasi, galop tremtinių iš viso susidaro 418 000". Tuo pat 
metu jis sumavo pūdus grūdų ir duonos popieriaus skiautėse* lyg koks 
imperijai vadovaujantis kaimo krautuvėlės savininkas?" 


**kk 


„Išvažiuokime iš miesto“, - maždaug tuo pat metu pakeverzojo Stalinas 
Vorošilovui. Šis tame pačiame lapelyje atrašė: „Koba, ar gali <...> pen- 
kias minutes pasikalbėti su Kalmykovu?“ - „Galiu, - atsakė Stalinas. - 
Važiuokime iš miesto ir pasiimkime jį drauge.“*! Karas siekiant sunai- 
kinti valstietiją visiškai netrukdė bolševikų didžiūnams mėgautis gy- 
venimu užmiestyje. Po Revoliucijos jiems buvo išdalyti vasarnamiai, ir 
juose dažnai vykdavo tikrosios valdžios dalybos. 

Šio idiliško gyvenimo pagrindą sudarė Zubalovo vietovė netoli Uso- 
vo, už 35 kilometrų nuo Maskvos - ten vasarnamius turėjo Stalinas ir 
keletas kitų didžiūnų. Prieš Revoliuciją naftos magnatas iš Baku Zuba- 
lovas aptvėrė du dvarus. Abiejuose buvo po ištaigingus rūmus, vieni - 
sūnaus, kiti - jo paties. Be rūmų, buvo dar du gotiško stiliaus namai su 
frontonais. Mikojanai gyveno Antrajame Zubalove, vadinamajame di- 
džiajame name, su Raudonosios armijos karvedžiu, lenkų komunistu ir 
Pavelu Alilujevu. Vorošilovas su kitais vadais gyveno mažajame name. 
Jų žmonos ir vaikai nuolatos lankydavosi vieni pas kitus. Taigi, galima 
sakyti, Revoliucijos šeima su artimaisiais mėgavosi čechoviška vasara. 

Stalino vasarnamis Pirmajame Zubalove buvo stebuklų pasaulis jo 
vaikams. „Ten buvo tikrai laisvas gyvenimas“, - prisimena Artiomas. 
„Kokie buvome laimingi!“ - teigia Svetlana. Tėvai gyveno antrame 
aukšte, vaikai - pirmame. Sodas buvo „saulėtas, jame buvo visko“ ,- rašė 
Svetlana. Stalinas buvo aistringas sodininkas, bet jam patiko ne rimtas 
darbas, bet prižiūrėti ir genėti rožes. Nuotraukose jis užfiksuotas, kai 
veda savo mažus vaikus pasivaikščioti po sodą. Vasarnamyje buvo bib- 


* Per visą karjerą Stalinas it kokius karūnos brangakmenius asmeniniame bloknote skaičiuos 50- 
vietų Sąjungos aukso atsargas ir rezerve turimus tankus per mūšį dėl Maskvos 1941 m. Jis ypač 
domėjosi aukso gavyba - ji daugiausia buvo vykdoma prievartiniu darbu. 

lioteka, biliardo kambarys, rusiška pirtis, o vėliau dar ir kino teatras. Svet- 
lanai nepaprastai patiko tas „laimingas gyvenimas be rūpesčių ir pavo- 
jų“, daržas, sodas, ūkis, kuriame jie melždavo karves ir lesindavo žąsis, 
vištas, patarškas, šerdavo kates ir baltuosius triušius. „Pas mus augo mil- 
žiniškos baltosios alyvos, tamsiai purpurinės alyvos, jazminai - juos be 
galo mėgo mano motina - ir kažkoks labai kvapnus krūmas, skleidžian- 
tis aromatą, panašų į citrinų. Mes vaikščiodavome po miškus su aukle. 
Rinkdavome žemuoges, juoduosius serbentus ir vyšnias.“ 

„Stalino namuose būdavo gausu draugų“, - prisimena Artiomas. 
Nadios tėvai Sergejus ir Olga nuolatos ten būdavo, nors dabar jie gy- 
veno skyrium. Jie apsistodavo priešinguose namo galuose, o prie stalo 
vaidydavosi. Sergejui patikdavo ką nors taisyti namuose, jis draugiškai 
bendraudavo su tarnais, o Olga, pasak Svetlanos, „ėmė vaidinti aukš- 
tuomenės damą ir mėgavosi savo aukšta padėtimi - mano motina nie- 
kados taip nesielgdavo'. 

Nadia žaisdavo tenisą su baltai pasidabinusiu Vorošilovu, kai šis bū- 
davo blaivus, arba su Kaganovičiumi - šis žaisdavo vilkėdamas kiteliu 
ir avėdamas ilgaauliais batais. Mikojanas, Vorošilovas ir Budionas“* jo- 
dinėjo iš armijos raitelių paimtais žirgais. Žiemą Kaganovičius ir Miko- 
janas slidinėdavo. Molotovas tempdavo savo dukrą rogėse it valstiečio 
kuinas plūgą. Vorošilovas ir Sergo buvo aistringi medžiotojai, Stalinui 
labiau patiko žaisti biliardą. Andrejevai karstydavosi uolomis - jie laikė 
tai bolševikui labiausiai tinkamu užsiėmimu. Dar ir 1930-aisiais Bucha- 
rinas dažnai lankydavosi Zubalove su žmona ir dukra. Jis atsiveždavo 
dalį savo žvėryno - po sodą lakstydavo jo augintinės lapės. Nadia buvo 
artima su Bucharčiku ir juodu dažnai vaikštinėdavo drauge. Jenukidzė 
irgi buvo šios plačios „giminės“ narys. Bet vasarnamyje visuomet buvo 
tvarkomi ir reikalai. 


* Semionas Budionas, Raudonosios armijos kavalerijos inspektorius, gimęs prie kazokiško Dono, 
caro armijoje buvo dragūnų seržantas. Per Pirmąjį pasaulinį karą gavo aukščiausią to meto ap- 
dovanojimą - Šv. Jurgio kryžių. Pirmiausia jis tarnavo carui, paskui Revoliucijai, galiausiai iki 
gyvenimo galo asmeniškai Stalinui. Pasižymėjo prie Caricyno Vorošilovo dešimtojoje armijoje, o 
visame pasaulyje išgarsėjo kaip Pirmosios raitelių armijos vadas. Kai Isaakas Babelis parašė ap- 
sakymų rinkinį „Raitelių armija“ ir papasakojo apie lyriškus, bet kartu perdėtai vyriškus, žiau- 
rius kazokus bei jų nekalbų, negailestingą vadą (akinamai baltais dantimis), įsiutęs Budionas 
nesėkmingai bandė sukliudyti knygą išspausdinti. Į Politbiurą jis taip ir nebuvo išrinktas, bet iki 
karo liko vienas iš artimų Stalino draugų ir, nors buvo atsidavęs kavalerijai, daug studijavo, kad 
jo karybos žinios nepasentų. 

Vaikai buvo pripratę prie asmens sargybinių ir sekretorių; apsauginin- 
kai tapo šeimos nariais. Paukeris, Stalino apsaugos viršininkas, ir Stali- 
no asmens sargybinis Nikolajus Vlasikas visada būdavo vasarnamyje. 
„Su Paukeriu būdavo labai smagu. Kaip ir visi žydai, jis mėgo vaikus ir 
nerietė nosies, bet Vlasikas vaikščiodavo pasipūtęs kaip kimštas kala- 
kutas“, - pasakoja Stalino dukterėčia Kira Alilujeva. 

Trisdešimt šešerių metų Karlas Paukeris buvo vaikų numylėtinis. 
Pačiam Stalinui jis buvo svarbus žmogus. Žydų ir vengrų kraujo tu- 
rintis Paukeris buvo kosmopolitiškos to meto Čeka simbolis. Jis dir- 
bo kirpėju Budapešto operoje, kol jį paėmė į Austrijos-Vengrijos ar- 
miją. Jis pateko į rusų nelaisvę 1916 metais ir atsivertė į bolševizmą. 
Jis buvo puikus aktorius ir pamėgdžiodavo Stalinui akcentus, ypač 
žydišką. Apkūnus, korsetu suveržtu pilvu (dėl to daug kas iš jo šai- 
pėsi), plikas, išsikvėpinęs, ryškiai raudonomis gosliomis lūpomis, šis 
juokdarys mėgo puošnias OGPU uniformas ir avėdavo batus keturių 
centimetrų kulnais. Kartais jis prisimindavo buvęs kirpėju, it koks lio- 
kajus skusdavo Staliną, o raupų duobutes užberdavo talko milteliais. 
Šis gardumynų, automobilių ir naujų gaminių tiekėjas Politbiuro na- 
riams niekam neprasitardavo apie bolševikų didžiūnų asmeninį gy- 
venimą ir, pasak gandų, parūpindavo merginų Kalininui, Vorošilovui 
ir Stalinui. 

Paukeris mėgdavo pasipuikuoti prieš vaikus Stalino dovanotu ka- 
dilaku. Dar gerokai prieš 1936-uosius, kai Stalinas oficialiai sutiko vėl 
leisti puošti iki tol uždraustas eglutes, Paukeris vaidindavo Kalėdų 
Senelį: nešiodavo dovanas po Kremlių ir vadovaudavo vaikų kalėdi- 
niams vakarėliams. Saugumo tarnybų darbuotojas, vaidinantis Kalėdų 
Senelį - šio keisto pasaulio simbolis“. 

Kitas asmuo, niekada nesitraukdavęs toli nuo Stalino, buvo trisde- 
šimt devynerių metų sekretorius Aleksandras Poskriobyševas. Jis laks- 
tydavo po Zubalovo sodą ir dalydavo naujausius dokumentus. Žemas, 
plikas, šis batsiuvio sūnus iš Uralo baigė felčerių mokyklą ir savo pri- 
imamajame vesdavo bolševikų susirinkimus. Pamatęs jį dirbantį CK, 
Stalinas jam pasakė: „Tu atrodai siaubingai. Tu varysi žmonėms bai- 
me.“ Šis „siaurų pečių neūžauga“ buvo „baisiai negražus“, panėšėjo 
„į beždžionę“, bet turėjo „puikią atmintį ir dirbo labai kruopščiai . Jo 

ypatingasis CK sektorius buvo Stalino galios aparato šerdis. Poskrioby- 
ševas rengdavo Politbiuro posėdžius ir juose dalyvaudavo. 

Kai Stalinas kokiam protežė padėdavo gauti butą, iš tikrųjų tą darbą 
atlikdavo Poskriobyševas. „Prašau tavęs NEDELSIANT JIEMS PADĖ- 
TI, - paprastai rašydavo jam Stalinas. - Pranešk man laišku, kad šis 
prašymas įvykdytas greitai ir tiksliai.“ Iki šiol archyvuose buvo užsi- 
metęs Stalino susirašinėjimas su Poskriobyševu. Dabar matome, kaip 
generalinis sekretorius šaiposi iš savo sekretoriaus: „Aš gaunu angliš- 
kus laikraščius, bet ne vokiškus <...>, kodėl? Ar gali būti, kad apsirikai? 
O gal tai biurokratizmas? Linkėjimai. J. Stalinas.“ Kartais Poskriobyše- 
vas užsitraukdavo viršininko nemalonę. Viename 1936 metais Stalino 
rašytame sąraše darbų, kuriuos turi nuveikti, matome: „1. Dovanoti 
Poskriobyševui ir jo draugams.“ 

Liūdnas, trūkčiojantis šio Kvazimodo veidas it vėtrungė rodė Vado 
palankumą. Jeigu sekretoriaus išraiška būdavo draugiška, galėjai nea- 
bejoti Stalino prielankumu, jei ne - Poskriobyševas kartais sukuždėda- 
vo: „Šiandien gausi pylos.“ Buvo tokių, kurie žinojo, kad patikimiausias 
būdas priversti Staliną perskaityti tavo laišką - adresuoti jį Aleksandrui 
Nikolajevičiui. Darbe Stalinas kreipdavosi į jį „drauge“, bet namie jis 
visada būdavo Saša arba Viršininkas. 

Poskriobyševas buvo juokdarys ir tuo pat metu pabaisa, bet vėliau 
jis rimtai nukentės nuo Stalino. Pasak jo dukters Natalijos, jis paprašė 
leidimo studijuoti mediciną, bet Stalinas privertė jį studijuoti ekono- 
miką. Tačiau galų gale šis mokslų šiek tiek ragavęs felčeris vienintelis 
suteikė Stalinui medicinos pagalbą. 


*+kk 


Stalinas keldavosi vėlai, apie vienuoliktą, pusryčiaudavo ir dirbdavo 
su šūsnimis popierių - juos nešiodavosi suvyniojęs į laikraštį, nes ne- 
mėgo portfelių. Kol jis miegodavo, sunerimę tėvai maldaudavo vaikų 
netriukšmauti. 

Pagrindinis dienos valgis būdavo sotūs pietūs trečią ketvirtą valan- 
dą. Į juos susirinkdavo visa šeima ir, aišku, pusė Politbiuro narių su 
žmonomis. Kai būdavo kitų svečių, Stalinas elgdavosi kaip gruzinas 
namų šeimininkas. „Jis būdavo nepaprastai vaišingas, kaip įprasta azi- 
jiečiams, - prisimena jo sūnėnas Leonidas Redensas. - Be to, būdavo 

labai geras vaikams.“ Kai Stalino atžaloms reikėdavo su kuo pažaisti, į 
draugiją jie visada galėdavo pasikviesti pusbrolius Alilujevus - Pavelo 
vaikus Kirą, Sašą ir Sergejų, be to, jaunesniuosius Anos Redens sūnus. 
Be jų, buvo dar ir bolševikų šeimos atžalos. Populiariems Mikojanų sū- 
nums, kuriuos Stalinas pravardžiuodavo Mikojančikais, tereikėdavo 
atlėkti iš gretimo vasarnamio. 

Vaikai bėgiodavo kartu, bet Svetlanai atrodė, kad berniukų per daug, 
o mergaičių, su kuriomis galėtų žaisti, per mažai. Jos brolis Vasilijus 
mėgdavo jai įsakinėti ir puikuotis prieš ją pasakojimais apie nuotykius 
su mergaitėmis. Vėliau ji prisipažino, kad tie jo pasakojimai keldavo jai 
nerimą ir trikdė. „Stalinas būdavo labai meilus su Svetlana, o berniu- 
kai jam nelabai patiko“; - prisimena Kira. Stalinas prasimanė mergaitę, 
vardu Lelka, - ji buvo ideali Svetlanos alter ego. Silpnavalis Vasilijus jau 
kėlė rūpesčių. Nadia tai suprato ir skyrė jam daugiau dėmesio. Tačiau 
tėvai bolševikai vaikų neaugindavo - tuo užsiimdavo auklės ir korepe- 
titoriai. „Mūsų šeima panėšėjo į karalienės Viktorijos laikų aristokratų, - 
pasakoja Svetlana. - Kaip ir kitos - Kaganovičių, Molotovų, Vorošilo- 
vų <...>. Tačiau visos aukščiausių sluoksnių moterys dirbo, tad mano 
motina manęs nerengdavo ir nemaitindavo. Neatsimenu, kad ji būtų 
rodžiusi man kokius šiltus jausmus, bet mano brolį labai mylėjo. Aišku, 
ji mylėjo ir mane, aš tai mačiau, bet ji griežtai žiūrėjo drausmės.“ Kartą, 
kai Svetlana perpjovė staltiesę, motina smarkiai įkrėtė jai į kailį. 

Stalinas apsikabinęs bučiuodavo Svetlaną su „persiliejančia per kraš- 
tus gruziniška meile“, bet ji vėliau teigs, kad jai nepatikdavęs „tabako 
dvokas ir dygūs ūsai“. Motina, kurios meilę buvo taip sunku pelnyti, 
Svetlanos akyse taps tyriausia šventąja. 


*** 


Bolševikai, tikėję, kad įmanoma sukurti leninistinį „naująjį žmogų“, la- 
bai didelę reikšmę teikė švietimui*. Partijos didžiūnai buvo apiprusę 
savamoksliai. Jie visą gyvenimą nesiliovė mokęsi. Todėl tikėjosi, kad 


* Buvęs Stalino sekretorius, o tuo metu - „Pravdos“ vyriausiasis redaktorius Levas Mechlisas ką 
tik gimusiam sūnui Leonidui net rašė „bolševiko dienoraštį“. Jame jis išdėstė pamišėlišką, fana- 
tišką tikėjimą komunizmu - jam jis kūrė „šį ateities žmogų, šį naująjį žmogų“. 1923 m. sausio 2 d. 
išdidus tėvas rašo, kaip į vežimėlį įdėjo Lenino portretą „su raudonu kaspinu“: „Kūdikis dažnai 
žiūri į portretą.“ Jis ruošė sūnų „kovai“. 

jų vaikai daug mokysis. Šie iš tikrųjų užaugo kur kas labiau apsišvietę 
negu jų tėvai ir mokėjo tris kalbas - jų išmokė tam tyčia nusamdyti 
korepetitoriai. (Stalinų ir Molotovų vaikus anglų kalbos mokė tas pats 
namų mokytojas.) 

Partija buvo ne tik svarbiau už šeimą - ji buvo už ją aukščiau. Le- 
ninui mirus, Trockis sakė „likęs našlaičiu“, o Kaganovičius jau vadino 
Staliną „mūsų tėvu“. Stalinas aiškino Bucharinui, kad „asmeninis ele- 
mentas <...> nėra vertas supuvusio skatiko. Mes nesame šeimos ratas 
ar artimų draugų būrelis. Mes esame darbo klasės politinė partija.“ Bol- 
ševikai ugdė savo šaltumą*. „Bolševikas turi mylėti savo darbą labiau 
negu žmoną“, - teigė Kirovas. Mikojanai buvo glaudi armėnų šeima, 
Anastasas - „griežtas, reiklus, net rūstus“ tėvas. Jis niekada nepamirš- 
davo esąs Politbiuro narys ir bolševikas. Kartą jis mokė sūnų, sulig kie- 
kvienu žodžiu suduodamas diržu: „Mikojanas - ne TU, Mikojanas - tai 
AŠ!“ Stepano Mikojano motina Ašken „kartais užsimiršdavo“ ir „mus 
apkabindavo“. Kartą per vakarienę Kremliuje Stalinas dėstė Jenukidzei: 
„Tikras bolševikas neturi ir negali turėti šeimos, nes jis visa širdimi turi 
atsiduoti Partijai.“ Vieno Partijos veterano žodžiais: „Jeigu tenka rinktis 
tarp Partijos ir individo, renkiesi Partiją, nes Partija turi bendrą tikslą - 
daugybės žmonių gerovę, o vienas žmogus tėra vienas žmogus.“ 

Tačiau kartais Stalinas lepindavo savo vaikus ir net vežiodavo juos 
po vasarnamio teritoriją limuzinu. „Manau, „dėdė Stalinas“ mane labai 
mylėjo, - svarsto balsu Artiomas. - Aš jį gerbiau, bet jo nebijojau. Kal- 
bėtis su juo būdavo įdomu. Jis visuomet priversdavo tave formuluoti 
mintis, lyg būtum suaugęs.“ 

„Pažaiskime žaidimą - kas pirmas sugebės sudaužti kiaušinį“, - savo 
sūnėnui Leonidui pasiūlė Stalinas, kai ant stalo buvo padėti virti kiauši- 
niai. Jis linksmindavo vaikus mėtydamas apelsinų žieveles ar vyno kamš- 
čius į dubenėlius su ledais ar sausainius jiems į arbatą. „Mums, vaikams, 
tai buvo nepaprastai juokinga“, - prisimena Vladimiras Redensas. 

Pagal kaukaziečių tradiciją kūdikiams duodama čiulpti vyną suau- 
gusiesiems nuo pirštų, o kai vaikai paauga, leidžiama jiems išgerti mažą 
taurelę. Stalinas dažnai leisdavo Vasilijui, o vėliau Svetlanai, gurkštelėti 


* Pavyzdžiui, Kirovas iki nužudymo nebuvo matęs seserų dvidešimt metų. Jis net nesivargino 
pasakyti joms, kas ir kur esąs. Tai jos sužinojo tik tada, kai laikraščiuose perskaitė, kad garsusis 
Kirovas - jų brolis Kostrikovas. 

vyno iš jo taurės. Iš pažiūros tai nekenksminga (nors Vasilijus mirs nuo 
alkoholizmo), bet tai siutindavo griežtąją Nadią. Pora nuolatos dėl to 
vaidydavosi. Kai Nadia ar jos sesuo Staliną bardavo, šis tik kikendavo: 
„Nejaugi nežinote, kad vynas turi gydomųjų savybių?“ 

Kartą Artiomas iškrėtė liūdnai galėjusį pasibaigti pokštą, nes Stali- 
nas jau buvo be galo įtarus. „Kai vadovai dirbo valgomajame“, mažasis 
Artiomas pastebėjo sriubą, kaip visada padėtą ant bufeto. Berniukas 
nusėlino Stalinui, Molotovui ir Vorošilovui už nugaros ir paišdykavo: 
įbėrė į sriubinę Stalino tabako ir laukė, norėdamas pažiūrėti, ar suau- 
gusieji sriubą valgys. „Molotovas ir Vorošilovas jos paragavo ir pamatė 
tabaką. Stalinas paklausė, kieno čia darbas. Aš prisipažinau.“ 

- Ragavai jos? - paklausė Stalinas. 

Artiomas papurtė galvą. 

- Skanu, - tarė Stalinas. - Paragauk pats ir, jeigu patiks, gali eiti ir 
pasakyti Karolinai Vasiljevnai [namų šeimininkei Til] visada įberti į 
sriubą tabako. Jeigu nepatiks, verčiau niekados daugiau to nedaryk. 

Vaikai matė, kad šiame name užsiimama politika. „Mes žvelgėme į 
viską su humoru ir pašaipa, - pasakoja Leonidas Redensas. - Kai Sta- 
linas atleisdavo kokį komisarą, mus tai juokindavo.“ Bet tokie dalykai 
juokins neilgai“. 

Ši užmiesčio draugija žinojo apie siaubingą saviškių plėšikavimą 
kaime. Stanislavas Redensas, Stalino ir Nadios svainis, vadovavo GPU 
Ukrainoje, kur buvo pats badmetis. Eidamas tokias pareigas jis puikiai 
žinojo, kas vyksta, ir pats tuose įvykiuose dalyvavo. Galima neabejoti, 
kad jo žmona pasakojo Nadiai apie Ukrainos tragediją. Netrukus ji ap- 
nuodys ne tik Stalino santuoką, bet ir pačią bolševikų šeimą. 


ATOSTOGOS IR PRAGARAS: 
POLITBIURAS PAJŪRYJE 


1931 metų pabaigoje, kai alkani žmonės jau ėmė badauti, Stalinas su 
Nadia ir bolševikų didikais atostogavo. Į atostogas šie žmonės žiūrėjo 
labai rimtai. Apie tai galima spręsti iš to, kad ne mažiau kaip dešimto- 
ji dalis laiškų tarp Stalino aplinkinių net baisiausio bado metais buvo 
apie atostogas (antra tiek - apie jų sveikatą). Geriausia Staliną galima 
pažinti iš korespondencijos per atostogas: daugiau karjerų buvo pada- 
roma ir intrigų surezgama tose saulėtose verandose negu už apsnigtų 
Kremliaus sienų“. 

Nusistovėjo tam tikras tokių atostogų ritualas: Politbiurui buvo 
oficialiai keliamas klausimas „siūlyti draugui Stalinui savaitines atos- 
togas“. Tačiau į trečiojo dešimtmečio pabaigą atostogos pailgėjo iki 
„dvidešimties dienų“, o paskui „gydytojų siūlymu“ ir iki mėnesio ar 
dviejų. Kai būdavo susitariama dėl datų, Stalino sekretorius siųsdavo 
raštą Jagodai ir jam pranešdavo, „kad būtų galima deramai parinkti 
apsaugininkus'!. 

Didžiūnai, saugomi OGPU kariškių, išvažiuodavo privačiais trauki- 
niais į pietus, į Sovietų Rivjerą - Politbiuro vasarnamiai ir sanatorijos 
buvo išsibarstę nuo Krymo vakaruose iki Gruzijos Boržomio kurorto 
rytuose. Molotovas teikė pirmenybę Krymui, o Stalinui labiau patiko 
karšta Juodosios jūros pakrantė, nusidriekusi nuo Sočio iki subtropinių 
Abchazijos miestų Suchumio ir Gagros. Visi vasarnamiai ir sanatorijos 


* Oficialiai tas ilgas Stalino atostogas pasiūlydavo kolegos, tad archyvuose randame daug tokių 
nutarimų: „Ordžonikidzės siūlymu“ arba „Pritarti draugų Molotovo, Kaganovičiaus ir Kalinino 
siūlymui suteikti draugui Stalinui dvidešimties dienų atostogas.“ 

buvo valdiški, bet pagal nerašytą įstatymą pirmenybę jais naudotis tu- 
rėjo tie, kas rūpinosi jų statyba. 

Didikai vieni pas kitus važinėdavo, bet pirma prašydavo leidimo, 
kad nesugadintų kitam atostogų. Vis dėlto jie buvo linkę burtis aplink 
Staliną. „Stalinas norėtų atvykti į Muchalatką [Kryme|*, bet nenori nie- 
kam trukdyti. Paprašyk Jagodos organizuoti apsaugą <...>.“ 

Tos atostogos turėjo ir tamsiąją pusę. OGPU kruopščiai suplanuo- 
davo Stalino keliones traukiniu, kurį, nors kaimas jau badavo, lydė- 
davo kitas su maisto atsargomis. Jeigu atvykus į vietą personalas nu- 
spręsdavo, kad maisto Stalinui ir jo svečiams neužteks, jo padėjėjai 
bemat siųsdavo „telegramą į Oriolą ir Kurską“ atgabenti daugiau. Jie 
didžiuodamiesi pranešdavo kelionėje sėkmingai gaminę Stalinui karš- 
tą maistą. „Na, o GPU, - kartą rašė vienas jo padėjėjų, - turi begalę 
darbo, jie areštavo daugybę žmonių“ ir vis dar medžioja „likusiuosius 
<...>. Suimtos dvi banditų gaujos.“? 

Stalinui ne visą laiką patiko tie patys poilsio namai, bet ketvirtaja- 
me dešimtmetyje jo mėgstamiausi buvo vila Nr. 9 Sočyje. „Krasna- 
ja poliana“ - „Raudonoji laukymė“ - buvo „medinis namas, iš lauko 
visas apjuostas veranda“, - pasakoja Artiomas, paprastai atostogau- 
davęs su „dėde Stalinu“**. Stalino namas stovėjo ant aukštos kalvos, 
o Molotovo ir Vorošilovo - kaip simboliška! - apačioje, slėnyje. Kai 
Nadia atostogaudavo su vyru, paprastai jie pasikviesdavo daugiau 
„artimųjų“, tarp jų Jenukidzę ir nutukusį proletarinį poetą Demjaną 
Bedną. Stalino personalo, saugumo tarnybų ir vietos viršininkų par- 
eiga buvo paruošti namą iki jam atvykstant. „Vasarnamis <...> atnau- 
jintas 100 70, - rašė vienas jo personalo darbuotojas, - ir atrodo, tarsi 


* Muchalatka buvo mėgstamas Molotovo ir Mikojano kurortas, nors abu poilsiaudavo ir neto- 
li Stalino Sočyje. Sovietų šulams Muchalatka ilgai išliko mėgstama poilsiavietė: kurortas yra 
netoli Foroso, kur per 1991 m. perversmą buvo suimtas Gorbačiovas. Kaip ir galėjai tikėtis iš 
bolševikų, jie nuolatos atleidinėdavo tų kurortų vadovus. „Belinskis nemandagiai elgėsi <...> 
nebe pirmą kartą, - Jagodai ir Molotovui rašė Stalinas.- Jį nedelsiant reikia atleisti iš Muchalat- 
kos vadovo pareigų. Paskirkite žmogų, panašų į Jagodą, arba tokį, kurio kandidatūrai pritartų 
Jagoda.“ Jeigu nerasdavo. patinkamų vasarnamių, partiniai veikėjai siūlydavo naujus: „Prie 
Juodosios jūros nėra nė vieno gero viešbučio turistams, užsienio specialistams ar dirbantiems 
vadovams, - rašė Kalininas Vorošilovui. - Kad šis klausimas būtų greičiau išspręstas, turime 
atiduoti jį GPU.“ 

** Ketvirtojo dešimtmečio viduryje Stalino architektas Mironas Meržanovas vietoj medinio namo 
pastatė mūrinį. Tas didelis tamsiai žalias namas ten tebestovi. Dabar jame muziejus: prie rašo- 
mojo stalo sėdi Stalino manekenas, yra Stalino kavinė ir miniatiūrinis Stalinui skirtas teminis 
parkas sode. 

paruoštas didžiuliam pobūviui.“ Būdavo parūpinta visų vaisių, ko- 
kius tik galima įsivaizduoti“. 

Tie bolševikų vadai mėgdavo atostogauti grupėmis, kaip kokio 
Amerikos universiteto studentų draugijos nariai, dažnai be žmonų, 
likusių Maskvoje su vaikais. „Mudu su Molotovu jodinėjame, Žai- 
džiame tenisą, irstomės valtimis, šaudome - žodžiu, idealus poilsis, - 
rašo žmonai Mikojanas ir išvardija visus, su kuriais drauge leidžia lai- 
ką. - Čia tikras bolševikų vyrų vienuolynas.“ Kitąsyk jie vis dėlto at- 
siveždavo ir žmonas su vaikais. Atvykęs atostogauti Kuibyševas, tas 
liaudies ūkio vadovas susivėlusiais plaukais ir poetas, keliaudavo po 
Juodosios jūros pakrantę su „didele ir linksma šutve“ gražių merginų 
ir plevėsų". 

Didikai varžydavosi, kas atostogaus su Stalinu, bet populiariausias 
Vado bičiulis buvo impozantiškasis Sergo. Jenukidzė ūžti drauge daž- 
nai pasikviesdavo į savo kaimą Gruzijoje kitą mergišių Kuibyševą. Sta- 
linas šiek tiek pavydėjo tiems vyrams ir net nudžiugo, kai Molotovui 
nepavyko susitikti su Sergo: „Bėgi nuo Sergo?“ - paklausė jis“. Vyrai 
visada klausdavo, su kuo jie. „Čia, Nalčike, pas mane Vorošilovas ir 
Sergo“, - rašė Stalinas". 

„Gavau tavo laiškelį, - rašė Andrejevui Stalinas. - Trauk mane vel- 
niai! Buvau Suchumyje ir mudu atsitiktinai nesusitikome <...>. Jei bū- 
čiau žinojęs, kad ketini apsilankyti <...>, nieku gyvu nebūčiau išvažiavęs 
iš Sočio <...>. Kaip praleidai atostogas? Ar pamedžiojai, kiek norėjai?“* 
Atvykę ilsėtis didžiūnai patardavo, kur geriausios poilsiavietės. „Atvyk 
į Krymą rugsėjį, - Stalinas rašė iš Sočio Sergo ir pridūrė, kad Boržomy- 
je Gruzijoje malonu, „nes ten nėra uodų <...>. Rugpjūtį ir pusę rugsėjo 
praleisiu „Krasnaja polianoje“ [Sočyje]. GPU rado labai jaukų vasarnamį 
kalnuose, bet dėl ligos kol kas negaliu važiuoti <...>. Klimas [Vorošilo- 
vas] dabar Sočyje, ir mes gana dažnai būname kartu <...>,“? 

„Planavimo centras vykdavo su juo į pietus“, - teigia Artiomas. 
Stalinas dirbdavo verandoje sėdėdamas pintoje kėdėje, pasidėjęs mil- 
žinišką rietuvę popierių ant pinto stalo. Kasdien į pietus atskrisdavo 
lėktuvai ir atgabendavo jam laiškus. Poskriobyševas (jis dažnai apsi- 
stodavo gretimame namelyje) atskuosdavo jų atnešti. Stalinas nuolatos 
reikalaudavo daugiau žurnalų. Jis skaitydavo laiškus balsu, paskui sa- 
kydavo berniukams, ką į juos atsakė. Kartą jis gavo darbininko laišką. 
Jame šis skundėsi, kad jo šachtoje nėra dušų. Stalinas užrašė ant laiško: 

„Jeigu greitai klausimas nebus išspręstas, ir vandens neatsiras, šachtos 
direktorius bus teisiamas kaip liaudies priešas.“ 

Staliną klausimais apipildavo Molotovas ar Kaganovičius, palikti va- 

dovauti Maskvoje. „Gaila, kad neturime telefono ryšio su Sočiu*, - rašė 
Vorošilovas. - Telefonas mums praverstų. Norėčiau aplankyti tave 2-3 
dienas ir dar išsimiegoti. Jau seniai negalėjau normaliai išsimiegoti.“!? 
Stalinas mėgavosi esąs nepakeičiamas. „Gausybė Politbiuro klausimų 
mano sveikatai nekenkia, - rašė jis Molotovui. - Galite siųsti klausimų 
kiek norite - mielai į juos atsakysiu.“ Jie visi ranka rašė ilgus laiškus 
Stalinui, žinodami, kaip sakė Bucharinas: „Kobai patinka gauti laiš- 
kus.“!! Kaganovičius, pirmą kartą vadovaujantis Maskvoje, kiek įma- 
nydamas naudojosi savo padėtimi, bet Politbiuras ir toliau daugumą 
sprendimų priimdavo pats. Stalinas įsikišdavo, jeigu jiems nepritarda- 
vo. Tušti, kandūs, emocingi didžiūnai Stalinui išvykus dažnai įnirtingai 
riedavosi. Susivaidijęs su savo draugu Sergo, Kaganovičius prisipažino 
Stalinui: „Man dėl to labai nesmagu.“ Stalinui tie vaidai dažnai patik- 
davo. „Ką gi, brangūs draugai <...>, riekitės daugiau <...>.“ Vis dėlto 
net Stalinas kartais įpykdavo: „Aš negaliu ir neturiu spręsti kiekvieno 
įmanomo ar įsivaizduojamo klausimo, keliamo Politbiure. Jūs privalote 
sugebėti išnagrinėti ir duoti atsakymą <...> patys!" 


**X* 


Užteko laiko ir pramogoms. Stalinas daug dėmesio skyrė sodams prie 
vasarnamio: apželdindavo pavėsines citrinmedžiais, sodindavo apel- 
sinų giraites, ravėdavo ir versdavo savo palydą triūsti saulėje. Stalinas 
taip vertino savo sodininką Sočyje, tokį Alfiorovą, kad parašė Poskrio- 
byševui: „Būtų gerai įtaisyti Alfiorovą į Žemės ūkio akademiją - jis so- 
dininkas Sočyje, labai geras ir sąžiningas darbuotojas <...>. 

Žiūrint į tai, kaip Stalinas gyveno pietuose, sunku patikėti, kad čia 
tas pats šaltas, užsidaręs žmogus, kokį paprastai jį vaizduojamės. „Jo- 
sifas Visarionovičius mėgdavo iškylas į gamtą, - savo dienoraštyje rašė 
Jekaterina Vorošilova. - Jis mašina nuveždavo mus prie kokio upelio. 


* Istorikams tai buvo tikra palaima: bolševikų vadai daugiausia bendravo laiškais iki 1935 m., kai 
buvo įvestas patikimas telefono ryšys tarp Maskvos ir pietų. Trockis perfrazavo Gerceno komen- 
tarą apie Nikolajų I „Čingischanas su telegrafu“ ir pavadino Staliną „Čingischanu su telefonu“. Vis 
dėlto yra apie ką susimąstyti: keletą mėnesių per metus Stalinas valdė neturėdamas telefono. 

Ten užsikurdavome laužą, kepdavome šašlykus, dainuodavome dai- 
nas ir pokštaudavome.“ Tose iškylose dalyvaudavo visa palyda. 

„Mes visi dažnai susieiname, - susijaudinęs rašė vienas sekretorius 
kitam. - Šaudome iš orinių šautuvų į taikinius, dažnai einame į pės- 
čiųjų žygius ar važiuojame kur nors automobiliais, traukiame į mišką, 
kepamės šašlykus, geriame svaigalus. Pagaliau valgiai paruošti! Sta- 
linas ir Jenukidzė linksmindavo svečius pasakodami savo nuotykius 
iki Revoliucijos, kai veikė pogrindyje, o Demjanas Bednas pasakodavo 
„nešvankias istorijas - jų turėjo neišsenkančias atsargas“. Stalinas šau- 
dydavo kurapkas ir irstydavosi valtimi. 

„Prisimenu, kaip į vasarnamį Sočyje Klimą ir mane pasikvietė drau- 
gas Stalinas, - rašė Vorošilova. - Žiūrėjau, kaip jis žaidžia miestučius ar 
dar ką, o Nadežda Sergejevna - tenisą.“ Stalinas ir kavaleristas Budionas 
žaidė miestučius su Vasilijumi ir Artiomu. Budionas buvo toks stiprus, 
kad metęs lazdą numušė ne tik visą figūrą, bet ir skydą už jos. Visi juo- 
kėsi iš jo jėgos ir kvailumo: „Turi jėgos - proto nereikia.“ Iš jo šaipėsi, kai 
susižeidė šokdamas su parašiutu. „Jis pamanė, kad šoka nuo žirgo!“ 

„Tik du vyrai pasaulyje buvo žinomi kaip neprilygstami kavale- 
ristai - Napoleono maršalas Lannes'as ir Semionas Budionas, - gynė 
draugą Stalinas, - todėl privalome klausytis visko, ką jis sako apie ka- 
valeriją! Po daugelio metų Vorošilova tegalės parašyti: „Koks nuosta- 
bus metas buvo!“ 


**Xk 


Tų - 1931-ųjų - metų rugsėjį Staliną su Nadia aplankė du Gruzijos di- 
džiūnai; vienas jai labai patiko, kitam pajuto neapykantą. Pirmasis buvo 
Nestoras Lakoba, senas bolševikas, Abchazijos lyderis. Kraštą lyg kokį 
nepriklausomą feodą jis valdė neįprastai švelniai. Jis gynė kai kuriuos 
vietos kunigaikščius ir priešinosi kolektyvizacijai teigdamas, kad Ab- 
chazijoje buožių nėra. Kai Gruzijos komunistų partija dėl to pasiskundė 
Maskvai, Stalinas ir Sergo palaikė Lakobą. Lieknas, žvitrus, spindinčių 
akių, atgal sušukuotais juodais plaukais, nešiojantis klausos aparatą 
(mat neprigirdėjo), šis veikėjas vaikštinėdavo po savo nedidelės kara- 
lystės gatves ir kavines it koks trubadūras. Būdamas elitinių kurortų 
prižiūrėtojas, jis visus pažinojo ir be perstojo statė Stalinui naujus va- 
sarnamius bei rengdavo jam puotas - kaip tik tokį jį pavaizdavo Fazilis 


110 


ATOSTOGOS IR PRAGARAS: POLITBIURAS PAJŪRYJE 


Iskanderas romane apie Abchaziją „Sandro iš Čegemo“. Stalinas laikė 
jį patikimu savo sąjungininku. „Aš - Koba, tu - Lakoba!“ - juokaudavo 
generalinis sekretorius. Lakoba buvo dar vienas bolševikų „šeimos“ na- 
rys; popietes jis leisdavo sėdėdamas verandoje su Stalinu. Kai Lakoba 
užsukdavo į vasarnamį su vaišėmis ir abchaziškomis dainomis, Stalinas 
imdavo šaukti: „Tegyvuoja Abchazija!“ Pasak Artiomo, pasirodžius La- 
kobai atrodydavo, „tarsi namas būtų priplūdęs šviesos“. 

Stalinas leidosi Lakobos patariamas klausimais, susijusiais su Gru- 
zijos komunistų partija, o joje itin įsivyravo giminystės ryšiai ir nepa- 
klusnumas nurodymams iš centro. Dėl šios priežasties pasirodė kitas 
svečias - Lavrentijus Pavlovičius Berija, Užkaukazės GPU viršininkas. 
Berija buvo žemas, pradedantis plikti, plataus, riebaus veido, putlių, 
goslių lūpų, „gyvatiškų akių“, mirksinčių už blizgančios pensnė. Šis 
gabus, protingas, negailestingas, kompetentingas, nepailstantis avan- 
tiūristas, kurį Stalinas vieną dieną pavadins „mūsų Himmleriu“, 
kopdamas į dominuojančias pozicijas pirma Kaukaze, paskui Stalino 
aplinkoje, o galop visoje SSRS parodė Bizantijos dvariškiui būdingą eg- 
zotišką pataikūniškumą, gašlumą ir rafinuotą žiaurumą. 

Berija gimė Suchumyje. Jis tikriausiai buvo Abchazijos žemvaldžio 
ir dievobaimingos motinos gruzinės pavainikis sūnus. Beveik neabejo- 
tina, kad Berija buvo dvigubas agentas antikomunistinio musavatinin- 
kų režimo, valdžiusio Baku per Pilietinį karą. Ėjo kalbos, kad Stalino 
sąjungininkas Sergejus Kirovas išgelbėjo jį nuo mirties bausmės; šio li- 
kimo jam padėjo išvengti ir tai, kad pritrūko laiko egzekucijai paruošti. 
Studijuojant architektūrą Baku politechnikos institute, jį paviliojo Čeka 
galia. Jis įstojo į Ypatingąją komisiją ir suklestėjo, padedamas Sergo. 
Net toje šiurpioje organizacijoje jis išsiskyrė sadizmu. „Berija - žmo- 
gus, kuriam nieko nereiškia nužudyti geriausią draugą, jei tas geriau- 
sias draugas pasakė ką nors bloga apie Beriją“, - sakė vienas jo paran- 
kinis. Kitą - sekso nuotykių ieškotojo - karjerą jis pradėjo, kaip vėliau 
papasakojo marčiai, kai nuvyko studijuoti architektūros į Rumuniją. 
Ten jį suviliojo vyresnė moteris. Per Pilietinį karą sėdėdamas kalėji- 
me jis įsimylėjo kameros draugo dukterėčią - šviesiaplaukę auksinių 
akių paauglę Niną Gegečkori iš įtakingos šeimos. Vienas Ninos dėdė 
tapo Gruzijos ministru menševikų vyriausybėje, kitas - bolševikų. Kai 
Berija buvo dvidešimt dvejų ir jau aukšto rango čekistas, o Nina sep- 
tyniolikmetė, ji paprašė, kad jis paleistų į laisvę jos dėdę. Berija ėmė ją 

merginti, ir galop juodu pabėgo jam oficialiai priklausančiu traukiniu. 
Tai davė pagrindą kalboms, neva jis išžagino ją savo vagone. Nieko 
panašaus: jinai vadino jį savo „kerėtoju“ ir mylėjo iki pat ilgo gyveni- 
mo pabaigos. 

Dabar Berijai buvo trisdešimt dveji. Jis įasmenino 1918 metų lyde- 
rių kartą, kur kas geriau išsilavinusią negu pirma, Stalino ir Kalinino 
(jie abu buvo įkopę į šeštą dešimtį), ar antra, dabar beveik keturiasde- 
šimtmečių Mikojano ir Kaganovičiaus. Kaip ir pastarieji, Berija galėjo 
varžytis su kitais kiekvienoje srityje ir buvo geras sportininkas - žaidė 
Gruzijos futbolo rinktinėje ir treniravosi džiudžitsą. Šis šaltas, kompe- 
tentingas, blogio persisunkęs šunuodegis puikiai mokėjo įsiteikti globė- 
jams. Tuo metu Kaukazą valdęs Sergo padėjo jam iškilti GPU gretose, o 
1926-aisiais pirmą kartą pristatė Stalinui. Berija perėmė vadovavimą jo 
apsaugai per atostogas. 

„Be jūsų, - Berija rašė Ordžonikidzei, - aš neturėčiau nieko. Jūs man 
daugiau negu brolis ar tėvas.“ Sergo padėjo jam išsisukti, kai jis buvo 
apkaltintas dirbęs priešo labui, ir tyrėjai pripažino jį nekaltą. 1926-ai- 
siais, kai Sergo buvo paaukštintas ir perkeltas į Maskvą, Berija nutrau- 
kė su juo santykius ir ėmė gerintis įtakingiausiam žmogui tame krašte - 
Lakobai, įkyriai įkalbinėdamas sudaryti jam galimybę dar kartą susi- 
tikti su Stalinu. 

Staliną jau buvo suerzinęs per atostogas nuolat pataikaudavęs jam 
Berija. Kai šis pasirodė jo vasarmamyje, Stalinas suniurnėjo: „Ką - jis vėl 
atėjo?! ir liepė vyti jį lauk pridūręs: „Pasakykit jam, kad čia šeiminin- 
kas - Lakoba!“ Kai Berija susipyko su viršininkais gruzinais, laikiusiais 
jį amoraliu sukčiumi, Lakoba jį palaikė. Tačiau Berija taikėsi aukščiau. 

„Brangus drauge Nestorai, - rašė Lakobai Berija, - labai noriu pa- 
matyti draugą Kobą prieš jam išvykstant <...>. Gal primintumėte jam 
apie tai?“ 

Šįsyk pats Lakoba atsivedė Beriją pas Vadą. Staliną buvo įsiutinę 
nepaklusnūs Gruzijos partinių didikų klanai. Jie protegavo savo senus 
draugus, liežuvaudavo su globėjais Maskvoje ir per daug žinojo apie 
negarbingas jo kvailystes, krėstas jaunystėje. Lakoba pasiūlė pakeisti 
tuos turtais ir privilegijomis aptekusius senus bolševikus Berija - Stali- 
nui atsidavusiu naujosios kartos atstovu. 

Nadia pajuto neapykantą Berijai, vos tik jį pamatė. 

- Kaip tu gali įsileisti į namus tą žmogų? 

- Jis geras darbuotojas, - atsakė Stalinas. - Kas tau nepatinka - klok 
faktus. 

- Kokių faktų tau reikia? - užriko Nadia. - Jis niekšas. Neįsileisiu jo 
į namus. 

Stalinas vėliau prisiminė nepaisęs Žmonos nuomonės. 

- Jis mano draugas, geras čekistas <...>, aš juo pasitikiu <...>. 

Kirovas ir Sergo perspėjo Staliną dėl Berijos, bet jis jų nepaklausė - 
vėliau to pasigailės. Dabar jis sutiko naująjį protežė išskėstomis ranko- 
mis. Šiaip ar taip, „atėjęs į namus, - prisimena Artiomas, - jis atsinešė 
su savimi tamsą“. Iš Lakobos užrašų matyti, kad Stalinas sutiko pa- 
aukštinti čekistą, bet paklausė: 

- Ar Berija tiks? 

- Kuo puikiausiai, - atsakė Lakoba. Netrukus jis gaus pagrindą pa- 
sigailėti savo žodžių“. 

Po Sočio Stalinas su Nadia išvažiavo gerti gydomųjų vandenų į 
Cchaltubą. Iš ten Stalinas parašė Sergo ir papasakojo apie naują suma- 
nymą dėl jųdviejų protežė. Stalinas parašė matęs krašto vadovus ir pa- 
juokavo, girdi, vienas - „labai juokinga asmenybė“, kitas - „per daug 
nusipenėjęs“. Šią temą jis baigė taip: „Nutarta priimti Beriją į Gruzijos 
partijos komitetą.“ Sergo ir Gruzijos bolševikų vadai pasibaisėjo: sau- 
gumo tarnybų pareigūnas įsakinės seniems revoliucionieriams! Tačiau 
Stalinas patenkintas užbaigė laišką Ordžonikidzei: „Linkėjimai nuo 
Nadios! Kaip laikosi Zina?“ P 


*** 


Stalinai važiuodavo gerti gydomųjų vandenų kasmet. Tai būdavo vos ne 
šventa kelionė. 1923 metais Mikojanas pamatė Staliną nuo reumato su- 
tvarstyta ranka ir pasiūlė jam vykti į Macestos balneologinį kurortą prie 
Sočio. Mikojanas net išrinko jam apsistoti pirklio namą su trimis miega- 
maisiais ir svetaine. Tas gestas bylojo apie du vyrus siejantį artimą ryšį“. 
Stalinas dažnai veždavosi kartu Artiomą „1911 metų gamybos rolsroisu 
kabrioletu“. Juos lydėdavo tik Stalino asmens sargybinis Vlasikas*. 


* Pietuose juos vežiodavo vairuotojas Nikolajus Ivanovičius Solovjovas, tariamai buvęs Niko- 
lajaus II vairuotoju. Iš tikrųjų Solovjovas vežiodavo generolą Brusilovą, nors kartą per Pirmąjį 
pasaulinį karą išties vežė carą. 

Matyt, Stalinas drovėjosi savo kūno - gal dėl rankos, o gal dėl pso- 
riazės, nes iš vadovų vienintelis Kirovas eidavo su juo į pirtį. Bet Sta- 
linas neprieštaraudavo, kad šalia būtų Artiomas. Kol jie garindavosi, 
Stalinas pasakodavo Artiomui „istorijas iš savo vaikystės, nuotykius 
Kaukaze ir kalbėdavosi apie mūsų sveikatą . 

Stalinui jo ir bendražygių sveikata buvo virtusi manija. Jie buvo 
„atsakingi darbuotojai“, triūsiantys liaudies labui, todėl rūpestis dėl jų 
sveikatos buvo valstybinės svarbos reikalas. Tai jau buvo tapę Sovietų 
tradicija: savo vadovų sveikata jau rūpinosi Leninas. Ketvirtojo dešimt- 
mečio pradžioje Stalino Politbiuro nariai dirbo taip sunkiai ir patirdami 
tokią didžiulę įtampą, kad nieko nuostabaus, jog jų sveikata, jau gero- 
kai pašlijusi per carines tremtis ir Pilietinį karą, dabar ne juokais sušlu- 
bavo. Jų laiškus skaitai kaip hipochondrikų suvažiavimo protokolus*. 
„Jau sveikstu, - pasakojo Molotovui Stalinas. - Gydomieji vandenys 
čia, prie Sočio, puikūs ir gydo nuo sklerozės, neurozės, sėdimojo nervo 
skausmų, podagros ir reumato. Ar tau nereikėtų atsiųsti čia žmonos?! 
Stalinui atsiliepė prasta mityba ir ledinės Žiemos per tremtis: kai patir- 
davo stresą, jam paūmėdavo tonzilitas. Jam taip patiko Macestos spe- 
cialistas profesorius Valedinskis, kad dažnai kviesdavosi jį išgerti bren- 
džio verandoje su savo vaikais, rašytoju Maksimu Gorkiu ir Politbiuro 
nariais. Vėliau jis perkėlė Valedinskį į Maskvą, ir profesorius iki karo 
dirbo jo asmeniniu gydytoju. 

Skausmų Stalinas tikriausiai patyrė ir dėl bėdų su dantimis. Nadiai 
prisispyrus, jo dantistas Šapiro didvyriškai sutvarkė aštuonis papu- 
vusius, pageltusius dantis. Stalinas jautėsi jam dėkingas: „Gal norite 
ko nors manęs paprašyti?“ Dantistas paprašė paslaugos. „Dantistas 
Šapiro, daug dirbantis su mūsų atsakingais darbuotojais, prašo manęs 
(dabar taiso dantis man) įtaisyti jo dukrą į Maskvos universiteto Medi- 
cinos fakultetą, - rašė Poskriobyševui Stalinas. - Manau, turime šitaip 
padėti šiam žmogui už jo kasdienį triūsą mūsų draugų labui. Tad ar 
galėtum to imtis ir sutvarkyti <...> labai skubiai <...>, nes tuoj gali būti 


* Berija buvo ne vienintelis būsimas baisuolis, kuriuo Stalinas rūpinosi per tas atostogas. Jis 
dar ypatingai domėjosi Nikolajumi Ježovu, jaunu pareigūnu, per būsimą Terorą tapsiančiu 
slaptosios policijos vadovu. „Sako, jei Ježovas prasitęs atostogas mėnesiu ar dviem - nieko 
baisaus. Pats Ježovas prieš tai nusistatęs, bet gydytojai sako, kad jam to reikia. Pratęskime 
jam atostogas ir tegul jis lieka Abastumane dar du mėnesius. Aš balsuoju „už“.“ Ježovo tikrai 
reikėjo saugotis. 

per vėlu <...>. Laukiu tavo atsakymo.“ Jei Poskriobyševui nepavyksią 
įtaisyti dantisto dukters į Maskvos universitetą, tegu pabando į Lenin- 
grado"ė. 

Stalinas mėgo pasakoti apie savo sveikatos reikalus draugams. „Į 
Sočį atvykau sirgdamas pleuritu (sausu), - aiškino jis Ordžonikidzei. - 
Dabar jaučiuosi gerai. Gavau dešimties gydomųjų vonių kursą. Reu- 
mato komplikacijų nebepatyriau.“'"* Draugai irgi pasidalydavo savo 
sveikatos bėdomis*?. 

„Kaip tavo inkstų akmenys?“ - Stalinas klausė Sergo, atostogau- 
jančio su Kaganovičiumi. Laiškai sudarė savotišką hipochondrišką tri- 
kampį. 

„Mudu su Kaganovičiumi negalėjome atvažiuoti - plaukiame dide- 
liu garlaiviu, - atrašė Sergo ir pranešė Soso: - Kaganovičius negaluoja. 
Priežastis kol kas neaiški. Gal jo širdis šlubuoja <...>. Gydytojai sako, 
gydomasis vanduo ir specialios vonios jam padės, bet jam reikia pabūti 
čia mėnesį <...>. Jaučiuosi gerai, bet dar nepailsėjęs <...>.“ 

Kaganovičius irgi atsiuntė laiškelį iš Boržomio: „Drauge Stalinai, 
siunčiu jums garingus sveikinimus <...>. Gaila, bet dėl audros negalė- 
site mūsų aplankyti.“? Sergo irgi pasakojo Stalinui apie Kaganovičiaus 
sveikatą: „Kaganovičiui ištino kojos. Priežastis dar nenustatyta, bet, 
galimas daiktas, jo širdis plaka per silpnai. Atostogos jam baigiasi rug- 
pjūčio 30 dieną, bet reikės jas pratęsti <...>. Net esantieji Maskvoje 
siųsdavo pranešimus apie sveikatą atostogaujančiam Stalinui: „Rudzu- 
takas serga, Sergo organizme rasta tuberkuliozės mikrobų, tad siunčia- 
me jį į Vokietiją, - pranešė savo vadui Molotovas. - Jei gautume ilgiau 
numigti, darytume mažiau klaidų.'? 


**X* 


Prasidėjo semestras, tad Nadia grįžo į Maskvą. Stalinas parvažiavo į 
Sočį ir iš ten siuntinėjo švelnius laiškelius: „Žaidėme kėglius ir miestu- 
čius. Molotovas jau apsilankė pas mus du kartus, bet jo žmona kažkur 
išvykusi.“ Sergo su Kalininu atvažiavę, bet „nieko naujo. Tegul Vasia ir 
Svetlana man parašo“. 

Sprendžiant iš Stalino ir Nadios laiškų, skirtingai negu per pernykš- 
tes atostogas, per šias juodu sutarė gerai. Nors niršo dėl Berijos, jos laiš- 
kų tonas žvalus, kupinas pasitikėjimo savimi. Nadia norėjo pranešinėti 

vyrui apie padėtį Maskvoje. Jokių antipartinių nuotaikų jos laiškuose 
nejusti. Ji tik kaip visada stengėsi išlaikyti egzaminus ir tapti kvalifi- 
kuota vadove. Ji daug dirbanti prie audinių raštų su Dora Chazan. 

„Maskva pagražėjo, - rašė jinai, - bet ji panaši į moterį, bandančią 
užpudruoti odos dėmes, kai veidu žliaugia lietus.“ Kaganovičius ėmėsi 
pertvarkyti Maskvą su tokia netramdoma energija, kad miestas jau dre- 
bėte drebėjo. Buvo sprogdinama Kristaus Išganytojo katedra, šlykštus 
devyniolikto amžiaus pastatas, turintis užleisti vietą kur kas šlykštes- 
niems Tarybų rūmams, bet darbai vyko lėtai. Nadia ėmė pranešinėti 
„smulkmenas“, kurias, jos galva, turėjo žinoti Stalinas, bet į viską ji Žiū- 
rėjo labai moteriškai grožį suprantančios vertintojos akimis: „Kremliuje 
švaru, bet garažai bjaurūs <...>. Kainos parduotuvėse labai didelės, ak- 
cijų kainos taip pat. Nepyk, kad leidžiuosi į tokias smulkmenas, bet aš 
norėčiau, kad žmonės nepatirtų visų tų bėdų, ir tai būtų į gera visiems 
darbininkams <...>.“ Paskui ji kreipiasi į patį Staliną: „Prašau tavęs, ge- 
rai pailsėk <...>.“ Tačiau tarp vyriausybės narių tvyranti įtampa nega- 
lėjo prasprūsti Nadiai pro akis - ji gyveno pačiame jų verpete, mažyčia- 
me Kremliaus pasaulėlyje, kur ją kasdien lankė vis kiti vadovai. „Sergo 
man skambino - jį nuvylė tavo smerkiantis laiškas. Man pasirodė, kad 
Sergo labai pavargęs.“ 

Stalinas nepyko dėl „smulkmenų“. „Tai gerai. Maskva keičiasi į 
gera.“ Jis paprašė žmonos paskambinti Sergejui Kirovui, Leningra- 
do vadovui - jį ypač mėgo. „Jis nusprendė atvažiuoti pas tave rugsėjo 
12-ąją, - atrašė Nadia, o po kelių dienų paklausė: - Ar Kirovas tave 
aplankė?“ Kirovas netrukus atvažiavo į Sočį; jo vasarnamis buvo pa- 
pėdėje kalno, ant kurio stovėjo Stalino namas. Jie žaidė žaidimus - ga- 
limas daiktas, Stalinas prisiminė trumpą laiką dirbęs meteorologu. „Su 
Kirovu mes pamatavome temperatūrą slėnyje, kur gyvena jis, paskui 
kalno viršūnėje, kur gyvenu aš. Skirtumas sudaro du laipsnius.“* Stali- 
nas niekada neplaukiodavo - gal dėl kadaise traumuotos rankos, nors 
Artiomui jis aiškino kitaip: „Kalniečiai nemoka plaukti.“ Bet dabar jis 
eidavo plaukioti su Kirovu. 

„Gerai, kad Kirovas tave aplankė, - maloniai atrašė Nadia vyrui, 
kadaise išgelbėjusiam ją skęstančią. - Plaukiodamas turi būti atsargus.“ 


* Senatvėje diktatorius vadovaus gėrimo varžyboms - svečiai privalės išgerti taurelę degtinės už 
kiekvieną apsiriktą laipsnį. 


116 


ATOSTOGOS IR PRAGARAS: POLITBIURAS PAJŪRYJE 


Vėliau Stalinas liepė įrengti jo Sočio vasarnamio viduje baseiną, gylio 
sulig jo ūgiu, kad galėtų niekieno nematomas vėsintis. 

Tuo metu badas vis aštrėjo. Vorošilovas parašė Stalinui ir paragino 
siųsti vadovus į regionus išsiaiškinti, kas darosi. 

„Tu teisus, - 1931 metų rugsėjo 24 dieną pritarė jam Stalinas. - Mes 
ne visuomet įvertiname asmeninių kelionių ir asmeninio padėties žino- 
jimo svarbą. Mums dažnai būtų kur kas naudingiau daugiau keliauti 
ir susipažinti su žmonėmis. Nenorėjau niekur važiuoti atostogų, bet 
<...> jaučiausi labai pavargęs, dabar sveikata taisosi <...>.“ Jis ne vienas 
atostogaudamas kalbėjo apie badą. Budionas pranešė apie badą, bet 
laišką baigė: „Mano naujas vasarnamis baigtas statyti, jis labai gražus 
“2 

„Maskvoje lyja be perstojo, - pranešė Stalinui Nadia. - Vaikai jau 
persirgo gripu. Aš ginuosi šiltai apsimuturiuodama.“ Paskui žaismin- 
gai pasišaipė iš jo paminėdama vieno persimetėlio knygą apie Leniną 
ir Staliną. „Skaitau baltųjų žurnalus. Randu įdomios medžiagos apie 
tave. Smalsu? Paprašiau Dvinskio [Poskriobyševo pavaduotojo] rasti tą 
knygą <...>. Skambino Sergo, skundėsi sergąs plaučių uždegimu <...>.“ 

Sočyje kilo baisi audra: „Vėjas staugė dvi dienas su įsiutinto žvėries 
įtūžiu, - rašė Stalinas. - Aštuoniolika didelių ąžuolų išrauti su šaknimis 
prie mūsų vasarnamio <...>.“ Jis džiaugėsi gavęs vaikų laiškus. „Pabu- 
čiuok juos nuo manęs, jie geri vaikai.“ 

Svetlana laiškutyje savo „pirmajam sekretoriui“ įsakė: „Sveikas, tė- 
veli. Grįžk namo greitai - aš įsakau!“ Stalinas paklausė. Krizė kaime 
gilėjo?. 


TRAUKINIAI, PILNI LAVONŲ: 
MEILĖ, MIRTIS IR ISTERIJA 


„Valstiečiai valgė šunis, arklius, supuvusias bulves, medžių žievę - vis- 
ką, ką tik galėjo rasti“, - pasakoja liudytojas Fiodoras Belovas. O 1931 
metų gruodžio 21 dieną, siaučiant tokiai negandai, Stalinas šventė gim- 
tadienį Zubalove. „Prisimenu, kaip ateidavome į tuos namus su Kli- 
mentu per gimtadienius, prisimenu Josifo Visarionovičiaus svetingumą. 
Dainos, šokiai - taip, taip, šokiai! Visi šoko, kaip kas mokėjo!“ - dieno- 
raštyje rašė žydė Jekaterina Vorošilova, kariuomenės ir laivyno reikalų 
liaudies komisaro žmona, revoliucionierė, buvusi Jenukidzės meilužė, 
o dabar tunkanti namų šeimininkė. Iš pradžių jie dainuodavo: Voroši- 
lova prisimena, kad jie traukdavo operų arijas, valstietiškus romansus, 
gruziniškas raudas, kazokų balades ir - stebėtinas dalykas tiems bedie- 
viams galvažudžiams - religines giesmes, išmoktas kaimo bažnyčiose ir 
kunigų seminarijose. 

Kartais vyrai pamiršdavo, kad šalia damos, ir užtraukdavo nešvan- 
kias dainuškas. Vorošilovas ir Stalinas - abu buvę choristai - dainuo- 
davo drauge. „Stalinas turėjo gerą tenorą, labai mėgo dainas ir muzi- 
ką, - rašo Vorošilova. - Jis turėjo mėgstamų arijų“, tarp jų iš „Rigoleto“, 
jam labai patikdavo senos gruziniškos melodijos ir jis visados norėda- 
vo išgirsti stačiatikių giesmę „Ilgų metų“. Vėliau jis aiškins preziden- 
tui Trumanui: „Muzika - puikus dalykas, ji aptramdo žmoguje tūnantį 
žvėrį (Stalinas tikrai buvo nemenkas šios srities žinovas). Stalino balso 
tembras buvo tobulas - „kaip reta švelnus“. Vienas jo padėjėjų net tei- 
gė, esą jis dainavęs taip gerai, kad būtų galėjęs tapti profesionaliu dai- 
nininku - galva tiesiog sukasi pagalvojus, kaip tada būtų susiklosčiusi 
istorija. 

Stalinas leisdavo amerikietišką gramofoną - „keisdavo plokšteles ir 
linksmindavo svečius. Jam patikdavo tie, kurie kvailiodavo.“ Moloto- 
vas „šoko rusiškai, laikydamas rankoje skepetaitę“ su Polina - išdidžiai, 
kaip žmonės, mokęsi pramoginių šokių. Vis dėlto šokdami labiausiai 
pasireikšdavo kaukaziečiai. Pasak Vorošilovos, Mikojanas iš pradžių 
šoko vienas, paskui pakvietė šokti Nadią Stalin. Armėnas, studijavęs 
kunigų seminarijoje kaip ir pats Stalinas, buvo apdairus, suktas, darbš- 
tus. Lieknas, juodų akių ir ūsų, žvilgančių akių, laužta ereliška nosimi, 
jis mėgo prašmatniai rengtis, tačiau net su kasdieniu kiteliu ir ilgaau- 
liais batais atrodė kaip nerūpestingas dabišius. Jis buvo nepaprastai 
protingas, itin sauso sąmojo ir turėjo gyslelę kalboms - suprato anglų 
kalbą, o 1931-aisiais versdamas „Kapitalą“ išmoko vokiečių. 

Mikojanas nebijojo prieštarauti Stalinui, tačiau kaip retas Sovietų 
istorijoje stebuklingai sugebėjo išlikti gyvas labai pavojingu metu ir 
buvo valdžios viršūnėse net Brežnevo laikais. Jam, įstojusiam į Bolše- 
vikų partiją 1915 metais, pavyko išvengti garsių dvidešimt šešių Baku 
komisarų likimo, ir dabar jis vadovavo šalies tiekimo sistemai*. Stalino 
duktė Svetlana manė, kad jis patraukliausias iš visų bolševikų didikų, 
„jaunatviškas ir šaunus“. Nėra ko abejoti, jis geriausiai šoko ir prašmat- 
niausiai rengėsi. „Su Mikojanu niekada nenuobodžiaudavai“, - teigia 
Artiomas. „Jis - mūsų kavalierius, - pareiškė Chruščiovas. - Bent jau 
geriausias iš visų, kuriuos turime!“ Vis dėlto Nikita Sergejevičius įspėjo 
nepasitikėti „tuo gudriu lapinu iš Rytų. 

Nors Mikojanas buvo atsidavęs savo kukliai, maloniai žmonai Aš- 
ken, galbūt stengdamasis įtraukti į linksmybes Nadią, „ilgai trypčiojo 
priešais Nadeždą Sergejevną, prašydamas sušokti su juo lezginką - tra- 
dicinį Kaukazo šokį, kurį ji puikiai mokėjo. Jis šoko labai greitu ritmu, 
ir atrodė, kad vis tįsta ir lieknėja.“ Bet Nadia „labai drovėjosi“, maty- 
dama šį armėnišką galantiškumą, tad „užsidengė veidą delnais ir, tarsi 
bejėgė prieš šį gražų, menišką šokį, paspruko nuo jo vilionių' . Galimas 
daiktas, ji juto, kad Stalinas pavyduliauja. 


* Mikojanas buvo Sovietų politikos didysis prisitaikėlis. Tarp rusų tapo populiarus posakis: „Nuo 
Iljičiaus [Lenino] iki Iljičiaus [Brežnevo] - be nelaimingo atsitikimo ar širdies smūgio!“ Jau dirb- 
damas maisto pramonės liaudies komisaru, 1936-aisiais, vyko į JAV susipažinti su vietos patir- 
timi ir, be kitų malonumų, parsivežė amerikietiškus ledus. Jam pavyko tapti savotišku firminiu 
ženklu viso, kas geriausia - Sovietų Sąjungoje tokių kaip jis buvo reta. Po apsilankymo Amerikoje 
jis nustojo dėvėti partiečių pamėgtus kitelius ir, kai tik galėjo, puikuodavosi prašmatniais griežto 
stiliaus kostiumais. 

Vorošilovas šokdamas klupdavo taip pat dažnai, kaip darydavo be- 
gėdiškas klaidas politinėje scenoje. Jis sušoko hopaką, paskui paprašė 
partnerių tam, ką jo žmona pavadino „jo geriausiu numeriu - polkai'. 
Nenuostabu, kad tarp šių didikų vyravo kažkokia karštligiška atmosfe- 
ra: žvelgiant į kaimą atrodė, kad visas režimas tuoj sugrius!. 


**X 


Vasarą amerikietis radikalas Fredas Bealas, apsilankęs kaime netoli 
Charkovo, Ukrainos tuometinės sostinės, pamatė, kad visi gyventojai 
negyvi, išskyrus vieną išprotėjusią moterį. Žiurkės puotavo laidojimo 
rūsiais virtusiose lūšnose. 

1932 metų birželio 6 dieną Stalinas su Molotovu pareiškė, kad „ne- 
leistini jokie nuokrypiai - nei nustatytų grūdų pristatymo kiekio, nei 
terminų“. Birželio 17 dieną Ukrainos Politbiuras, vadovaujamas Vlaso 
Čiubario ir Stanislavo Kosioro, paprašė padėti maistu, nes ištisi rajo- 
nai atsidūrė „kritiškoje padėtyje“. Stalinas apkaltino pačius Čiubarį ir 
Kosiorą bei priešų kenkėjus - pats badas, girdi, tėra veiksmas, nukreip- 
tas prieš Centro komitetą, vadinasi, prieš jį patį. „Ukrainai, - parašė jis 
Kaganovičiui, - duota daugiau, negu ji turėtų gauti.“ Kai vienas pa- 
reigūnas drąsiai pranešė apie padėtį Ukrainoje Politbiurui, Stalinas jį 
pertraukė: „Girdėjome, drauge Terechovai, kad esate geras oratorius, 
bet, pasirodo, esate puikus pasakotojas. Pasekti tokią pasakėlę apie 
badą?! Tikėjotės mus išgąsdinti, bet neišdegs. Ar jums nebūtų geriau 
palikti Ukrainos CK sekretoriaus postą ir stoti į Rašytojų sąjungą? Kur- 
site pasakėčias, o kvailiai jas skaitys.“ Pas Mikojaną apsilankė vienas 
ukrainietis ir paklausė: „Ar draugas Stalinas - tiesą sakant, ar kas nors 
iš Politbiuro apskritai - žino, kas dedasi Ukrainoje? Ką gi - jei ne, šį tą 
pasakysiu. Neseniai į Kijevą atvažiavo traukinys, prigrūstas badu mi- 
rusiųjų lavonų. Jie buvo renkami nuo pat Poltavos <...>.“ 

Bolševikų didžiūnai puikiai žinojo, kas dedasi*: iš jų laiškų matyti, 


* Kai amerikietis Bealas pranešė apie badą Ukrainos Centro vykdomojo komiteto pirmininkui 
(nominaliam prezidentui) Petrovskiui, šis atsakė: „Mes žinome, kad miršta milijonai. Gaila, bet 
šlovinga Sovietų Sąjungos ateitis tai pateisins.“ Apskaičiuota, kad iki 1933 m. 1,1 milijono ūkių, 
tai yra 7 milijonai žmonių, neteko savo valdų, pusė jų buvo ištremti. Buvo likviduota net 3 mili- 
jonai ūkių. Prasidėjus šiam procesui (1931 m.) iš maždaug 25 milijonų ūkių buvo kolektyvizuoti 
13 milijonų. Iki 1937-ųjų 18,5 milijono ūkių buvo kolektyvizuoti, bet dabar jų buvo telikę 19,9 
milijono, nes 5,7 milijono ūkių, turbūt 15 milijonų žmonių, buvo deportuoti, dažnas jų mirė. 


120 


TRAUKINIAI, PILNI LAVONŲ: MEILĖ, MIRTIS IR ISTERIJA 


kokias baisybes jie matė pro savo traukinių langus. Budionas rašė Sta- 
linui iš Sočio, kur atostogavo: „Žiūrėdamas pro traukinio langą, ma- 
tau labai pavargusius Žmones senais, apdriskusiais drabužiais, mūsų 
arkliai - vien kaulai ir oda <...>.“ Prezidentas Kalininas, niekam blo- 
ga nedarantis Stalino „kaimo seniūnas“, šaipėsi iš „sukčių politikų“, 
prašančių „maistu padėti tariamai badaujančiai Ukrainai. Tokių cinikų 
gali rastis tik degradavusiuose, pūvančiuose sluoksniuose.“ Vis dėlto 
1932 metų birželio 18 dieną Stalinas užsiminė Kaganovičiui apie tai, ką 
pavadino „siaubingu bado [Ukrainoje] absurdu“. 

Šis „absurdiškas“ badas, pražudęs keturis penkis, o gal net visus 
dešimt milijonų gyvybių, siautėjo vien tam, kad būtų surinkta pinigų 
ketaus lydykloms statyti ir traktoriams gaminti. Šiai tragedijai žmonijos 
istorijoje prilygo nebent nacistų ir Mao teroras. Valstiečiai visada buvo 
bolševikų priešai. Pats Leninas sakė: „Valstietis turi šiek tiek pabadauti.“ 
Kopelevas pripažįsta: „Kaip ir visi mano kartos atstovai, buvau tvirtai 
įsitikinęs, kad tikslas pateisina priemones. Mačiau žmones, mirštančius 
iš alkio.“ „Jie kratosi atsakomybės už tai, kas nutiko vėliau, - rašė poeto 
Mandelštamo žmona Nadežda savo klasika virtusiuose prisiminimuose 
„Prarasta viltis“. - Bet kaip jie gali?! Juk ne kas kitas kaip tie trečiojo 
dešimtmečio žmonės sugriovė senas vertybes ir sukūrė naujas formules 
<...> precedento neturinčiam bandymui pateisinti - girdi, nesudaužęs 
kiaušinių, omleto neiškepsi. Dėl kiekvienos naujos aukos buvo pasitei- 
sinama tuo, kad mes kuriame nuostabų „naują“ pasaulį.“ Žudynės ir 
badas vargino Partiją, bet jos nariai bemaž nekrūptelėjo. Kaip jie galėjo 
užsimerkti ir nematyti šitiek mirčių?! 


**k* 


„Revoliucija be baudžiamųjų būrių neturi prasmės“, - neva yra sakęs 
Leninas. Per visą savo veiklą jis gyrė Prancūzijos revoliucijos terorą aiš- 
kindamas tuo, kad jo bolševizmas esantis unikalus tikėjimas, „visuo- 
meninė santvarka, pagrįsta kraujo nuleidimu“. Bolševikai buvo ateis- 
tai, bet vargu ar galėjai vadinti juos pasaulietiškais politikais tradicine 
prasme: jie iš savo moralinių aukštybių nusižemindavo iki žudymo. 
Gal bolševizmas ir nebuvo religija, bet nedaug iki jos trūko. Stalinas 
aiškino Berijai, esą bolševikai - savotiškas „karinis religinis ordinas . 
Mirus Čeka įkūrėjui Dzeržinskiui, Stalinas pavadino jį „atsidavusiu 

proletariato riteriu“. Stalino „kalavijuočių ordinas“ panėšėjo į tamplie- 
rius ar net Irano ajatolų teokratiją labiau negu į kurią nors tradicinę 
pasaulietinę organizaciją. Jie mirs ir žudys dėl savo tikėjimo, nes taip, 
girdi, reikia tam, kad žmonija gerėtų - o tai yra neišvengiamas proce- 
sas. Jie aukodavo savo pačių artimuosius su įkarščiu, kurį matome tik 
žvelgdami į viduramžių religines skerdynes ir kankinius - ar į šių laikų 
Vidurio Rytus. 

Į save jie žiūrėjo kaip į ypatingus „kilnaus kraujo“ žmones. Stalinas 
1941-aisiais šitaip paklausė generolo Žukovo, ar sostinė tais metais gali 
kristi: „Ar mes galime išlaikyti Maskvą - pasakyk man kaip bolševi- 
kas?“ Panašiai aštuoniolikto amžiaus anglas galėjo tarti: „Pasakyk man 
kaip džentelmenas!“ 

„Kalavijuočiai“ turėjo tikėti su mesijo įkarščiu, veikti su deramu ne- 
gailestingumu ir įtikinti kitus, kad elgiasi tinkamai. „Pusiau islamiškas“ 
Stalino fanatizmas buvo būdingas bolševikų didžiūnams: Mikojano sū- 
nus tėvą vadino „bolševikų fanatiku“. Dauguma* buvo kilę iš didžiai 
religingų šeimų. Jie nekentė judaizmo ir krikščionybės, bet savo tėvų 
stačiatikišką tikėjimą pakeitė kai kuo dar dogmatiškesniu: sistemin- 
gu amoralumu. „Ši religija - arba mokslas, kaip ją kukliai vadina jos 
šalininkai, - suteikia žmogui galią, panašią į Dievo <...>. Trečiajame 
dešimtmetyje daugybė žmonių matė paralelę tarp Revoliucijos ir krikš- 
čionybės pergalės, manydami, kad ši nauja religija išsilaikys tūkstantį 
metų, - rašė Nadežda Mandelštam. - Visi sutarė, kad naujasis tikėjimas 
pranašesnis už ankstesnius, nes žadėjo rojų žemėje, o ne kitokias žemiš- 
kas dovanas.“ 

Partija teisino savo diktatūrą tikėjimo tyrumu. Bolševikų Šventasis 
Raštas buvo marksizmo-leninizmo mokymas, laikomas „moksline“ 
tiesa. Kadangi ideologijai teko toks svarbus vaidmuo, kiekvienas va- 
dovas privalėjo būti - ar bentjau atrodyti - šio „mokslo“ žinovas, todėl 
šie galvažudžiai išvargę naktimis studijuodavo nykius straipsnius apie 
dialektinį materializmą, kad pagerintų savo ezoterines rekomendaci- 
jas. Šis aspektas buvo toks svarbus, kad Molotovas ir Polina diskutavo 


* Nenuostabu, kad senieji bolševikai turėjo dvasininkų išsilavinimą: Stalinas, Jenukidzė ir Miko- 
janas mokėsi kunigų seminarijose, Vorošilovas giedojo bažnytiniame chore; Kalininas eidavo į 
bažnyčią net būdamas paauglys. Berijos motina tiek daug laiko praleisdavo bažnyčioje, kad joje 
net mirė. Kaganovičiaus tėvai buvo pamaldūs žydai. Kai juodu aplankė jį Kremliuje, motinai 
nepatiko. „Betgi jūs bedieviai!“ - tarė ji. 

apie marksizmą net savo meilės laiškuose: „Polička, mano brangioji 
<...>, nepaprastai svarbu skaityti marksizmo klasiką <...>. Privalai per- 
skaityti daugiau Lenino veikalų, kurie netrukus bus išleisti, ir daugybę 
Stalino darbų <...>. Labai noriu tave pamatyti.“ 

„Partiškumas“ buvo „vos ne mistinė sąvoka, - aiškino Kopelevas. - 
geležinė drausmė ir beatodairiškas Partijos gyvenimo ritualų laikyma- 
sis buvo privalomos sąlygos.“ Vieno komunistų veterano žodžiais, bol- 
ševikui neužtenka tikėti marksizmu: „Jis turi visiškai tikėti Partija, kad 
ir kas būtų <...>. Bolševikas privalo gebėti keisti savo dorovę ir sąžinę 
taip, kad be jokių išlygų priimtų dogmą, jog Partija niekada neklysta - 
noIS ji klysta visą laiką.“ Stalinas neperdėjo, kai gyrėsi: „Mes, bolševi- 
kai, esame ypatingo kirpimo žmonės.“ 


Nadia nebuvo „ypatingo kirpimo“. Dėl bado įtampa Stalino šeimos 
gyvenime augo. Kai mažoji Kira Alilujeva važiavo lankyti savo dėdės 
Redenso, GPU viršininko Charkove, ji atitraukė savo specialaus trau- 
kinio lango užuolaidas ir apstulbo pamačiusi badaujančius žmones iš- 
pampusiais pilvais, prašančius išmaldos iš keleivių; aplink juos lakstė 
išbadėję šunys. Kira papasakojo ką mačiusi savo motinai Jevgenijai, ši 
nepabūgo pranešti Stalinui. 

„Nekreipkite dėmesio, - atsakė Vadas. - Ji vaikas ir viską prasimano.“* 
Paskutiniais Stalino santuokos metais matome ir laimės, ir vargo nuo- 
trupas. Svetlana per savo gimtadienį 1932 metų vasarį atliko pagrindinį 
vaidmenį pjesėje, rodytoje jos tėvams ir Politbiuro nariams. Jos broliai - 
Vasia ir Artiomas - deklamavo eiles?. 

„Viskas čia lyg ir neblogai, visi esame kuo sveikiausi. Vaikai auga, 
Vasiai dabar dešimt, Svetlanai penkeri <...>. Ji su tėvu - artimi drau- 
gai <...>, - rašė Nadia Stalino motinai Keke į Tiflisą. Vargu ar ga- 
lėjai tikėtis, kad laiške ji išduos dideles paslaptis. Vis dėlto įdomus 
laiško tonas. „Šiaip. jau mudu su Josifu turime baisiai mažai laisvo 
laiko. Tikriausiai girdėjote, kad aš tokio brandaus amžiaus pradėjau 


* Alilujevai buvo ką tik grįžę iš Vokietijos. Permainos juos pribloškė. „Visur užtvaros ir eilės, - 
prisimins Kira. - Visi alkani, išsigandę. Mano motina gėdijosi nešioti parsivežtas sukneles. Visi 
juokėsi iš europietiškų madų.“ 

mokytis. Pačios studijos man nėra sunkios, bet ganėtinai sunku visą 
dieną derinti jas su mano pareigomis namie. Šiaip ar taip, nesiskun- 
džiu, susidoroju su viskuo gana sėkmingai <...>. Vis dėlto susidoroti 
jai nebuvo lengva. 

Stalino nervai buvo tokie įtempti, kad, rodės, tuoj trūks. Negana to, 
jis ir toliau pavyduliavo žmonos. Jam atrodė, kad seni jo draugai Jenu- 
kidzė ir Bucharinas bando paveržti iš jo Nadią. Bucharinas apsilankė 
Zubalove ir vaikštinėjo su Nadia po sodą. Stalinas grįžo iš darbo, prisė- 
lino prie jų ir ėmė šaukti ant Bucharino: „Aš tave užmušiu! 

Būcharinas naiviai pamanė, kad čia tik azijietiškas pokštas. Kai jis 
vedė gražuolę paauglę Aną Lariną, taip pat bolševikų šeimos atžalą, 
girtas Stalinas naktį jam paskambino. „Sveikinu tave, Nikolajau. Nu- 
šluostei man nosį ir šįkart!“ Bucharinas paklausė kaip. „Gera žmona, 
graži žmona <...>, jaunesnė už mano Nadią!'* 

Namie Stalinas elgdavosi čia kaip išsiblaškęs pikčiurna, čia kaip pa- 
mintas po padu vyras. Anksčiau Nadia skųsdavo disidentus Pramonės 
akademijoje; sunku pasakyti, ką ji darė pastaraisiais mėnesiais: demas- 
kuodavo priešus ar erzino Staliną, ir šis įsakydavo juos suimti. Pasako- 
jama, kaip ta „karštakošė moteris“ jį aprėkdavo: „Tu esi kankintojas, 
štai kas tu! Tu kankini savo paties sūnų, žmoną, visą Rusijos liaudį!“ 
Kai Stalinas kalbėjo apie tai, kaip svarbu, kad Partija būtų aukščiau už 
šeimą, Jenukidzė paklausė: „O kaip tavo vaikai?“ - „Jie - JOS!“ - užriko 
Stalinas ir parodė ranka į Nadią. Ši verkdama išbėgo iš kambario. 

Nadia vis labiau puolė į isteriją ar, Molotovo žodžiais, jos psichi- 
ka darėsi „vis nestabilesnė“. Sergo dukra Eteri, turėjusi labai rimtą 
pagrindą nekęsti Stalino, aiškina: „Stalinas negerai su ja elgėsi, bet ji, 
kaip visi Alilujevai, buvo labai nestabilios psichikos.“ Atrodė, kad vai- 
kai ir viskas aplink tapo jai svetima. Stalinas kaip paslaptį papasakojo 
Chruščiovui, kad kartais užsirakina vonios kambaryje, o ji ima kumš- 
čiais daužyti duris šaukdama: „Tu nepakenčiamas! Gyventi su tavim 
neįmanoma!“ 

Ko gero, niekas per visą Plieno Žmogaus karjerą neatrodo keisčiau, 
kaip tas vaizdas: Stalinas, bejėgis, po padu pamintas žmonos vyras, gū- 
žiasi vonioje, kai Nadia paklaikusiomis akimis tranko duris. Pats pašėlęs, 
nes visai jo misijai iškilo pavojus, Stalinas glumo nuo Nadios manijos. Ji 
skundėsi draugei, esą „viskas jai įgriso - viskas verčia ją vemti“. 

- O vaikai? - paklausė draugė. 

- Viskas, net vaikai. 

Iš to galime susidaryti šiokį tokį įspūdį, su kokiais keblumais susi- 
dūrė Stalinas. Sprendžiant iš visko, Nadią kamavo psichikos liga, o ne 
neviltis, kilusi dėl politinių nesutarimų ar dėl storžievio vyro. „Ją slegia 
liūdesys“ , ji „serga“, - sakė Stalinui Jevgenija. Gydytojai patarė gerti 
kofeiną, kad pakeltų jai nuotaiką. Vėliau Stalinas vers kaltę kofeinui ir 
bus teisus: turint galvoje jos ligą, ši medžiaga turėjo įstumti ją į pražū- 
tingą neviltį". 


**kk 


Isterija apėmė ir patį Staliną: jis juto, kad bekraštės Ukrainos stepės 
sprūsta jam iš rankų: „Susidaro įspūdis, kad kai kuriuose Ukrainos re- 
gionuose nebėra Sovietų valdžios, - rašė Stalinas Kosiorui, Politbiuro 
nariui ir Ukrainos KP CK sekretoriui. - Ar tai tiesa? Ar padėtis Ukrai- 
nos kaimuose išties tokia bloga? Ką daro GPU? Gal išsiaiškinsi šį klau- 
simą ir imsiesi priemonių?“" 

Bolševikų šulai vėl bastėsi po šalį ieškodami grūdų, tik jau įnirtin- 
giau. Pusiau kariškose operacijose dalyvavo OGPU kariškiai ir pistole- 
tais ginkluoti Partijos pareigūnai. Molotovas patraukė į Uralą, Volgos 
žemupį ir Sibirą. Kartą jo automobilis įklimpo pažliugusiame kelyje ir, 
bandant išvažiuoti iš provėžų, nusirito į griovį. Nors niekas nesusižei- 
dė, Molotovas tvirtino: „Buvo pasikėsinta į mano gyvybę.“? 

Stalinas juto vietos šulus abejojant, todėl kaip niekad aiškiai supra- 
to, kad jam reikia naujo tipo, ryžtingesnių pagalbininkų, tokių kaip Be- 
rija, kurį jis paskyrė valdyti Kaukazą. Jis išsikvietė Gruzijos vadovus į 
Maskvą ir nuožmiai užsipuolė senuosius bolševikus - juos pavadino 
„Vadukais“. „Man susidarė įspūdis, kad Užkaukazėje apskritai nesama 
Partijos organizacijos, - kalbėjo jis, stengdamasis įsiteikti eiliniams na- 
riams. - Ten esama tik vadukų valdžios. Jie balsuoja už tuos, su kuriais 
geria vyną <...>. Tikrų tikriausia komedija'<...>. Turime iškelti dorai dir- 
bančius žmones <...>. Kai tik nusiunčiame ten kokį žmogų, jis irgi tam- 
pa vaduku!“ Visi ėmė juoktis, bet tada jis surimtėjo: „Mes sulaužysime 
jiems visiems kaulus, jei ta vadukų valdžia nebus likviduota <...>. 

Sergo tarp susirinkusiųjų nebuvo. 

- Kurjis? - vienas pareigūnas pakuždomis paklausė Mikojano. 

Šis atsakė: 

- Kodėl Sergo turėtų dalyvauti Berijos karūnavime? Jis ir taip pa- 
kankamai gerai jį pažįsta. 

Berijos paaukštinimui buvo atvirai priešinamasi. Vietos vadams be- 
veik pavyko nugrūsti jį į užkampią provinciją, bet Stalinas jį išgelbėjo. 
Tuomet Stalinas trumpai išdėstė, kuo vertingas Berija: „Jis sprendžia 
problemas, o Biuras tik užsiiminėja popierizmu!' * 

- Nieko iš to neišeis, drauge Stalinai. Mes negalime dirbti kartu, - 
atsakė vienas gruzinas. 

- Aš negaliu dirbti su tuo apgaviku! - sušuko kitas. 

- Išspręsime šį klausimą kaip paprastai, - Stalinas įpykęs baigė po- 
sėdį, paskyrė Beriją pirmuoju Gruzijos ir antruoju Užkaukazės partijos 
sekretoriumi nepaisydamas jų nuomonės. Išmušė Berijos valanda“. 


**X* 


Ukrainoje Fredas Bealas klajojo po kaimus, kuriuose nebuvo likę gyvų- 
jų, ir šalia lavonų matė parašytas širdį draskančias žinutes. „Telaimina 
Dievas tuos, kurie čia įeis, tegul jiems netenka kentėti taip, kaip kentė- 
jome mes“, - skelbė viena. Kita bylojo: „Mano sūnau, nebesulaukėme 
tavęs. Telydi tave Dievas.“ 

Ukrainoje patruliuojančio Kaganovičiaus tie vaizdai nesujaudino. Jis 
piktinosi išlepusiais šalies vadovais. „Sveikas, brangus Valerianai, - šil- 
tai rašė jis Kuibyševui. - Daug dirbame grūdų paruošos klausimu <...>. 
Teko daug kritikuoti regionus, ypač Ukrainą. Jų nuotaikos, ypač Čiu- 
bario, labai prastos <...>. Daviau regionams pylos.“ Bet šitaip siaučiant 
mirčiai Kaganovičius nė nesirengė gadinti kam nors atostogų: „Kaip 
jautiesi? Kur planuoji vykti atostogų? Nemanyk, kad tau skambinsiu, 
kol nebaigsi atostogauti <...>./? 

Po paskutinio susitikimo su Kaganovičiumi ir Sergo 1932-ųjų gegu- 
žės 29 dieną Stalinas su Nadia išvažiavo į Sočį. Lakoba su Berija juos 
aplankė; pastarasis dabar galėjo patekti pas Staliną kada tik panorėjęs. 
Jis nusisuko nuo savo globėjo Lakobos. Šis, Berijai girdint, suniurnėjo: 
„Koks niekingas padaras!“!? 


* Panašiai apie savo mėgstamą ministrą lordą Youngą pasisakė Margaret Thatcher: „Jis pateikia 
man sprendimus, kiti tik užverčia mane problemomis.“ Kiekvienas vadovas vertina tokius pa- 
dėjėjus. 

Nežinome, kaip per atostogas sutarė Stalinas su Nadia, bet diena po 
dienos įtampa augo. Ant sukilimo slenksčio stovinčią šalį Stalinas val- 
dė susirašinėjimu; blogos naujienos jį pasiekė šūsnimis GPU praneši- 
mų - ir abejonėmis, išgirstomis iš draugų*. Tuo metu, kai Kaganovičius 
malšino maištaujančius Ivanovo tekstilininkus, Vorošilovas jautėsi ne- 
laimingas ir atsiuntė Stalinui įstabų laišką: „Visame Stavropolio krašte 
matau dirvonuojančius laukus. Tikėjomės gero derliaus, bet jo nesulau- 
kėme <...>. Pro savo traukinio langą matau, kad visoje Ukrainoje žemė 
mažiau dirbama net negu Šiaurės Kaukaze <...>.“ Laiškelį Vorošilovas 
baigia tokiais žodžiais: „Atleisk, kad pasakoju tokius dalykus per tavo 
atostogas, bet tylėti negaliu.“"! 

Vėliau Stalinas sakys Churchilliui, kad tai buvo sunkiausias metas 
jo gyvenime, net keblesnis negu įsiveržus Hitleriui. „Vyko baisi kova“, 
per kurią jam teko sunaikinti „dešimt milijonų. Ji truko ketverius me- 
tus. Ji buvo žūtbūt reikalinga <.:.>. Ginčytis su jais buvo beprasmiška. 
Kažkiek jų buvo iškeldinti į šiaurinę šalies dalį <...>. Kitus išžudė patys 
valstiečiai - štai kaip jie vieni kitų nekentė.“! 

Suprantama, valstiečiai puolė komunistų pareigūnus. Sėdėdamas 
Sočio vasarnamio terasoje plieskiant saulei, įpykęs, priverstas gintis 
Stalinas putojo dėl pakrikusios drausmės ir išdavysčių Partijoje. Tokiais 
tarpsniais atrodydavo, kad jis užsidaręs melodramiškoje priešų apgul- 
toje tvirtovėje. Liepos 14 dieną jis raštu įsakė Molotovui ir Kaganovičiui 
Maskvoje išleisti drakonišką įstatymą šaudyti valstiečius, vagiančius net 
pelus! Jie surašė liūdnai pagarsėjusį dekretą dėl „neteisėto visuomeni- 
nės nuosavybės pasisavinimo“ ir numatė sunkias bausmes „remdamie- 
si jūsų laiško tekstu“**. Rugpjūčio 7-ąją dekretas tapo įstatymu. Stalinas 
dabar nervinosi ir net panikavo. Jis parašė Kaganovičiui: „Jeigu dabar 
nepasistengsime pagerinti padėties Ukrainoje, galime ją prarasti.“ Už 


* Stalinas juto, kad „ratas draugų“, užgrūdintų kaunantis su opozicija, ima irti dėl krizės kelia- 
mos įtampos ir vaidų tarp Sergo ir Molotovo, kaip jis prisipažino Kaganovičiui: draugas Kui- 
byševas, jau virtęs alkoholiku, „kelia blogą įspūdį. Atrodo, jis vengia darbo <...>. Dar blogiau 
elgiasi draugas Ordžonikidzė. Jis akivaizdžiai nesuvokia, kad dėl jo elgesio (piktų išpuolių prieš 
Molotovą ir Kuibyševą) griūva mūsų vadovaujanti grupė...“ Be to, Stalinas buvo nepatenkintas 
Kosioru, Rudzutaku ir kitais Politbiuro nariais. 

** Pramonės variklį suko ne vien grūdai, bet ir patys valstiečiai. Tą pačią savaitę Stalinas ir Ser- 
go, atostogaujantys Sočyje, įsakė perkelti dar 20 000 vergų-darbininkų, tikriausiai buožių, dirbti 
naujame pramonės mieste Magnitogorske. Galimas daiktas, represijos buvo tyčia sumanytos 
aprūpinti vergų darbu. 

blogą padėtį toje šalyje kaltę jis vertė savo svainio Redenso, Ukrainos 
GPU vado, ir vietos boso Kosioro silpnumui ir naivumui. Šalyje, girdi, 
„knibžda Lenkijos agentų, jie daug kartų stipresni, negu mano Redensas 
ar Kosioras“. Jis liepė pakeisti Redensą ryžtingesniu žmogumi. 


**k 


Nadia grįžo į Maskvą anksti - gal dėl mokslų, o gal todėl, kad įtam- 
pa Sočyje buvo nepakeliama. Jai sustiprėjo galvos ir pilvo skausmai. 
Tai galėjo prisidėti prie Stalino nerimo, bet jis buvo kur kas stipresnių 
nervų. Jos laiškai neišliko - gal Stalinas juos sunaikino, o gal ji visai jų 
nerašė, bet mes žinome, kad ji buvo nusistačiusi prieš kaime vykdomą 
vajų: „Bucharinas ir Jenukidzė ją lengvai įtikindavo.“ 

Vorošilovas įpykdė Staliną užsimindamas, girdi, Politbiuras bendro- 
mis pastangomis būtų galėjęs pasipriešinti jo politikai. Kai ukrainietis 
bolševikas Kornejevas nušovė, galimas daiktas, badaujantį vagį ir buvo 
suimtas, Stalinas nusprendė, kad jo nereikia bausti. Bet Vorošilovas, 
mažai tikėtinas tiesos gynėjas, sužinojo, kad nušautasis buvo paauglys, 
ir parašė Stalinui pritariąs Kornejevo bausmei, nors šis tebuvo nuteistas 
trumpai kalėti. Rugpjūčio 15-ąją, gavęs Klimo laišką, Stalinas supykęs 
atmetė Vorošilovo siūlymą, išlaisvino Kornejevą ir davė jam aukštesnes 
pareigas". 

Šešios dienos po Vorošilovo pasipriešinimo, rugpjūčio 21-ąją, Riu- 
tinas, anksčiau suimtas už tai, kad kritikavo Staliną, susitiko su keliais 
Partijos kolegomis susitarti dėl „Kreipimosi į visus Partijos narius“, 
triuškinančio manifesto dėl Stalino nušalinimo. Vos po kelių dienų 
Riutinas buvo demaskuotas GPU. Riutino priešininkai, visai neseniai 
pasibaigus Syrcovo-Lominadzės bylai ir Vorošilovo dvejonėms, įspėjo 
Staliną. Rugpjūčio 27 dieną jis grįžo į Kremlių ir susitiko su Kaganovi- 
čiumi. Gal jis dar norėjo būti šalia Nadios'“. 

Nesvarbu, kokia šiurpi padėtis buvo šalyje - vien jos sveikata būtų 
palaužusi net stipraus žmogaus dvasią. Ji baisiai sirgo - kentė „aštrius 
skausmus pilvo srityje“. Gydytojas jos ligos istorijoje užrašė: „Grįžti to- 
lesnei apžiūrai.“ Tai buvo ne vien psichosomatinė įtampa dėl krizės 
šalyje, bet ir 1926 metais daryto aborto padariniai. 

Rugpjūčio 31-ąją Nadią vėl apžiūrėjo gydytojai. Ar Stalinas lydėjo ją 
į Kremliovkos kliniką? Jis turėjo tik du dalykinius susitikimus: 16.00 ir 

21.00. Susidaro įspūdis, kad jis tyčia paliko visą dieną laisvą. Gydytojai 
užrašė: „Apžiūrėti galvojant apie operaciją po 3-4 savaičių.“ Ką jie keti- 
no operuoti - pilvą ar galvą? Vis dėlto operacija neįvyko". 

Rugsėjo 30-ąją Riutinas buvo suimtas. Galimas daiktas, Stalinas, pa- 
laikomas Kaganovičiaus, reikalavo Riutinui mirties bausmės, bet ben- 
dražygio - kito „kalavijuočio“ - egzekucija buvo pavojingas žingsnis, ir 
jam pasipriešino Sergo su Kirovu. Nesama duomenų, kad šis klausimas 
buvo svarstomas oficialiai: Kirovas nelankė Politbiuro posėdžių rugsėjo 
pabaigoje ir spalį. Be to, Stalinas nebūtų siūlęs tokios priemonės pirma 
nepaklausęs Sergo ir Kirovo nuomonės, kaip tai padarė Tuchačevskio 
atveju 1930-aisiais. Ko gero, konkrečiai jis to taip ir nepasiūlė. Spalio 11 
dieną Riutinas buvo nuteistas dešimt metų kalėti lageriuose. 

Riutino „Platforma“ atsiliepė Stalino namams. Pasak asmens sargy- 
binio Vlasiko, Nadia gavo Riutino dokumento egzempliorių iš draugų 
Pramonės akademijoje ir parodė Stalinui. Tai dar nereiškia, kad ji prisi- 
dėjo prie opozicijos, bet šis žingsnis atrodo agresyvus. Kita vertus, gal ji 
tik stengėsi padėti Stalinui. Vėliau dokumentas buvo rastas jos kamba- 
ryje. Šeštajame dešimtmetyje Stalinas pripažino kreipęs per mažai dė- 
mesio į Nadią tais paskutiniais jos gyvenimo mėnesiais: „Patyriau tokį 
didelį spaudimą <...>, turėjau tiek daug priešų. Turėjome dirbti ištisą 
parą <...>.“ Galbūt literatūra atitraukė mintis nuo kitų dalykų, ir tai 
buvo visai priimtina. 

1932 metų spalio 26 dieną išrinktas elitas - penkiasdešimt rašytojų - 
buvo paslaptingai sukviesti į žymiausio Rusijos prozininko Maksimo 
Gorkio rūmus*. Aukštas, sulysęs šešiasdešimt ketverių metų rašytojas 
žilstelėjusiais ūsais pasitiko svečius ant laiptų. Valgomajame buvo pri- 
statyta stalų, uždengtų prašmatniomis baltomis staltiesėmis. Svečiai 
laukė jaudindamiesi, nekantraudami. Paskui atvažiavo Stalinas su Mo- 
lotovu, Vorošilovu ir Kaganovičiumi. Partija taip rimtai žiūrėjo į lite- 
ratūrą, kad jos šulai patys redaguodavo iškilių rašytojų kūrinius. Kiek 
pasišnekučiavę Stalinas su draugais atsisėdo krikštasuolėje šalia paties 
Gorkio. Stalinas nustojo šypsotis ir pradėjo kalbėti apie tai, kad reikia 
kurti naują literatūrą. 

Tai buvo įsimintinas renginys. Stalinas ir Gorkis buvo du garsiausi 
Rusijos žmonės, santykiai tarp jų buvo pačios Sovietų literatūros baro- 
metras. Nuo trečiojo dešimtmečio pabaigos Gorkis buvo toks artimas 
Stalinui, kad leisdavo atostogas su juo ir Nadia!. 

Gorkis (tikroji pavardė Maksimas Peškovas) gimė 1868 metais. Jis 
aprašė karčius (literatūriniam pseudonimui jis ir pasirinko rusišką žodį 
gorkij - „kartus“) benamio našlaičio potyrius, „šiurpius baisunius“ , kai 
kaimiečiai mito išėdomis, ir sukūrė šedevrus, įkvėpusius Revoliuciją. 
Tačiau 1921-aisiais, nusivylęs Lenino diktatūra, jis išvyko į savanorišką 
tremtį - į vilą Italijos Sorento mieste. Stalinas ėmėsi žygių parsivilioti jį 
atgal. Generalinis sekretorius per tą laiką literatūrai vadovauti įsteigė 
Rusijos proletarinių rašytojų asociaciją (RPRA) - „literatūrinį Stalino 


* Neatėjo nė vienas iš didžiųjų rašytojų, tokių kaip Achmatova, Mandelštamas, Pasternakas, Bul- 
gakovas ar Babelis, užtat pasirodė Šolochovas, Stalino laikomas „didžiai talentingu menininku“. 

penkmečio plano pramonėje sparną“. Asociacija persekiojo ir užsipul- 
davo visus rašytojus, kurie nevaizdavo Didžiojo posūkio su kupinu 
ekstazės entuziazmu. Gorkis su Stalinu pradėjo sudėtingą pas de deux, 
kuriame tuštybė, pinigai ir galia suvaidino savo vaidmenį raginant ra- 
šytoją grįžti. Gorkis, per savo gyvenimą prisižiūrėjęs, kokie laukiniai ir 
atsilikę yra valstiečiai, palaikė Stalino karą su kaimu, bet RPRA litera- 
tūros lygis jam buvo per žemas. Prasidėjus ketvirtajam dešimtmečiui, 
Gorkiui gyvenimą jau saldino dosnios GPU dovanos*. 

Stalinas nukreipė savo katiškus kerus į Gorkį*. 1931-aisiais Gorkis 
grįžo ir tapo Stalino literatūriniu papuošalu. Jis gavo didelę pašalpą ir 
milijonus, užsidirbtus už knygas. Maskvoje Gorkis gyveno rūmuose, 
anksčiau priklausiusiuose magnatui Riabušinskiui, turėjo vasarnamį 
netoli sostinės ir į rūmus panašią vilą Kryme su gausiu personalu - visi 
buvo GPU agentai. Gorkio namai tapo inteligentijos būrimosi vieta. Čia 
jis padėdavo talentingiems jauniems rašytojams, tokiems kaip Isaakas 
Babelis ir Vasilijus Grosmanas. 

Bolševikų šulai žiūrėjo į Gorkį kaip į savo literatą įžymybę, o čekis- 
tas Jagoda rūpinosi visomis buitinėmis smulkmenomis ir Gorkio na- 
muose praleisdavo vis daugiau laiko. Stalinas veždavosi savo vaikus 
pas Gorkį, ir jie žaisdavo su rašytojo vaikaičiais; Mikojanas atsiveždavo 
sūnų žaisti su Gorkio augintine beždžione. Vorošilovas užsukdavo pa- 
dainuoti. Gorkio vaikaitė Marta vieną dieną žaisdavo su Babeliu, kitą - 
su Jagoda. 

Stalinui patiko Gorkis. „Buvo užėjęs Gorkis, - rašė Vorošilovui Sta- 
linas nedatuotame laiškelyje. - Apie šį bei tą kalbėjomės. Geras, protin- 
gas, draugiškas žmogus. Jam patinka mūsų politika. Jis viską supranta 
<...>. Politikoje jis eina išvien su mumis, prieš dešiniuosius.“ Kita ver- 
tus, jis matė, kad Gorkis - vertybė, kurią galima nupirkti. 1932-aisiais 
Stalinas įsakė švęsti keturiasdešimtąsias Gorkio kūrybinės veiklos me- 
tines. Jo gimtasis miestas Žemutinis Naugardas ir pagrindinė Mask- 
vos gatvė - Tverės - buvo pervadinti jo garbei. Kai Stalinas pavadino 


* „Per suvažiavimą buvau apsivertęs darbais, - kaip artimam bičiuliui rašė Stalinas 1930 m. - 
Dabar padėtis pasikeitė ir galiu rašyti. Aišku, padėtis nėra gera, bet dabar turime galimybę už- 
glaistyti mūsų nesutarimą. „Nėra kaltės - nėra atgailos, nėra atgailos - nėra išsigelbėjimo.“ Gir- 
dėjau, rašai pjesę apie kenkėjus, ir tau reikia naujos medžiagos. Renku ją ir atsiųsiu tau <...>. 
Kada grįžti į SSRS?“ Jis elgėsi su Gorkiu vos ne kaip su Sovietų valdžios nariu ir tarėsi su juo 
dėl Molotovo paaukštinimo. Jei vėluodavo atsakyti į Gorkio laišką, Stalinas atsiprašydavo už 
„kiaulišką“ elgesį. 

rašytojo vardu ir Maskvos dailės teatrą, literatūros biurokratas Ivanas 
Gronskis paprieštaravo: 

- Drauge Stalinai, bet juk Maskvos dailės teatras iš tikrųjų daugiau 
susijęs su ČCechovu. 

- Nesvarbu. Gorkis - tuščiagarbis žmogus. Mes turime lynais pririš- 
ti jį prie Partijos, - atsakė Stalinas?. 

Pastangos nenuėjo veltui: likviduojant buožes, Gorkis „Pravdoje“ iš- 
liejo savo neapykantą atsilikusiems valstiečiams: „Jei priešas nepasi- 
duoda, jis turi būti išnaikintas.“ Gorkis važinėjo po lagerius ir žavėjosi, 
kokie jie vertingi kaip perauklėjimo priemonė. Jis palaikė vergų darbu 
statomus projektus, tokius kaip Baltosios-Baltijos jūrų kanalas. Apsi- 
lankęs jo statyboje su Jagoda, šį pagyrė: „Jūs, šiurkštūs vaikinai, nesu- 
vokiate, kokį didį darbą atliekate!“* 

Jagoda, įtakingiausias saugumo tarnybų pareigūnas, neatsiliko nuo 
Stalino. „Pirma jaunų čekistų karta <...> pasižymėjo rafinuotu skoniu ir 
silpnybe literatūrai, - rašė Nadežda Mandelštam. - Čekistai buvo nau- 
jųjų žmonių avangardas.“ Šio avangardo grand seigneur buvo trisde- 
šimt devynerių metų Jagoda, dabar įsimylėjęs Gorkio marčią Timošą; ji 
buvo „jauna, labai graži, linksma, paprasta, žavi“ ir ištekėjusi už Makso 
Peškovo. 

Genrichas (tikrasis vardas buvo Enochas) Jagoda, laikrodininko sū- 
nus, mokęsis statistikos ir, dirbdamas vaistininko padėjėju, farmacijos, 
į Partiją įstojo 1907 metais. Jis, kaip ir Gorkis, buvo iš Žemutinio Nau- 
gardo, todėl jam lengviau atsivėrė Gorkio namų durys*. Pasak Anos 
Larinos, „pranašesnis“ už jo pėdomis sekančius padarus Jagoda tapo 
„Sugedusiu <...> karjeristu“, bet Stalino žmogumi jis niekuomet nebuvo. 
Anksčiau jis labiau prijautė dešiniesiems, bet 1929-aisiais persimetė į kitą 
pusę. Didžiausias jo laimėjimas buvo tas, kad, padedamas Stalino, vergų 
darbu sukūrė bekraštę ekonominę gulagų imperiją. Sukto būdo-Jagoda 
buvo žemas, pliktelėjęs. Visada vilkėdavo uniforma, mėgo prancūziškus 
vynus ir sekso žaisliukus. Šis žudikas, kaip ir Stalinas mėgęs sodininkau- 
ti, gyrėsi, kad milžiniškame jo vasarnamio sode žydi „2 000 orchidėjų ir 


* Be to, jis buvo vedęs „karališką“ asmenybę tarp revoliucionierių - jo žmona Ida buvo dukterė- 
čia Sverdlovo, genialaus organizatoriaus ir pirmojo šalies vadovo. Taip jau sutapo, kad Gorkis 
buvo įsisūnijęs Idos dėdę. Jagodos svainis Leopoldas Averbachas buvo proletarinis rašytojas, 
anksčiau vadovavęs RPRA. Jis padėjo parsivilioti Gorkį atgal į Maskvą, o šiam grįžus tapo jo 
aplinkos žmogumi. 

rožių ; savo būstams puošti jis išleido beveik keturis milijonus rublių. Jis 
dažnai lankydavosi pas Gorkį ir bandė įsiteikti Timošai orchidėjų puokš- 
tėmis?. Paskirtas Rašytojų sąjungos pirmininku, Gorkis patarė Stalinui 
paleisti RPRA, ir 1932 metų balandį ji buvo panaikinta. Tas žingsnis be 
galo nudžiugino gerų permainų laukusią inteligentiją, bet kartu sukėlė 
jos gretose sąmyšį. Tada Gorkis ir sukvietė rašytojus į savo namus. 

Grėsmingai vartydamas rankoje lenktinį peiliuką perlinėmis kriau- 
nomis, staiga „surūstėjęs, su geležinėmis gaidelėmis balse“, Stalinas 
pareiškė: „Menininkas privalo tikroviškai vaizduoti gyvenimą. O jeigu 
jis tikroviškai vaizduos mūsų gyvenimą, jis negali neparodyti, kad mes 
siekiame socializmo. Tai yra ir bus socialistinis realizmas.“ Kitais žo- 
džiais, rašytojai privalėjo vaizduoti gyvenimą tokį, koks jis turėtų būti, 
liaupsinti utopišką ateitį, o ne esamą gyvenimą. Paskui pakvipo farsu - 
kaip paprastai pats to nenorėdamas pasistengė Vorošilovas. 

- Jūs gaminate prekes, kurių mums reikia, - dėstė Stalinas. - Net 
labiau negu staklių, tankų ir lėktuvų mums reikia žmonių sielų. 

Bet naivuolis Vorošilovas suprato jo žodžius tiesiogine prasme ir 
pertraukęs Staliną paprieštaravo, girdi, tankai irgi „labai svarbu“. 

Rašytojai, pareiškė Stalinas, yra „žmonių sielų inžinieriai“, pavarto- 
damas frazę, pritrenkiančią drąsa ir šiurkštumu - ir dūrė pirštu į sėdin- 
čius arčiausiai jo. 

- Aš? Kodėl aš? - atkirto arčiausiai sėdėjęs rašytojas. - Aš nesiginčiju. 

- Kas iš to, kad nesiginčiji? - vėl įsiterpė Vorošilovas. - Turi daryti 
kaip liepiamas. 

Kai kurie rašytojai jau buvo apgirtę nuo Gorkio vyno ir svaiginan- 
čio galios pojūčio. Stalinas pildė jiems taures. Aleksandras Fadejevas, 
girtuoklis romanistas ir garsiausias literatūros biurokratas, paprašė 
Stalino numylėtinio kazokų romanisto Michailo Šolochovo padainuoti. 
Rašytojai susidaužė taurėmis su Stalinu. 

- Išgerkime į draugo Stalino sveikatą! - sušuko poetas Lugovskojus. 

Tada pašoko ant kojų rašytojas Nikiforovas: 

- Man tai įgriso iki gyvo kaulo! Mes gėrėme į Stalino sveikatą mili- 
joną ir šimtą keturiasdešimt septynis tūkstančius kartų. Tikriausiai jam 
pačiam tai įgriso iki gyvo kaulo <...>. 

Stojo tyla. Ją pertraukė Stalinas. Spausdamas Nikiforovui ranką jis 
tarė: 

- Ačiū, Nikiforovai. Man tikrai įgriso iki gyvo kaulo“. 

Šiaip ar taip, Stalinui niekados nepabosdavo bendrauti su rašytojais. 
Kai Mandelštamas svarstė, kad Rusijoje poezija vertinama labiau negu 
kur nors kitur, nes „čia dėl jos žudoma“, jis buvo teisus. Literatūra la- 
bai rūpėjo Stalinui. Jis kėlė reikalavimus „žmonių sielų inžinieriams“, 
bet pats toli gražu nebuvo stačiokiškas miesčionis, kaip gali pasirodyti 
iš jo elgsenos. Jis ne tik žavėjosi gera literatūra ir ją vertino - jis sky- 
rė negabius rašeivas nuo genijų. Dar nuo studijų kunigų seminarijoje 
paskutiniame devyniolikto amžiaus dešimtmetyje jis godžiai skaitė, 
jo paties teigimu, penkis šimtus puslapių kasdien. Kai tremtyje mirė 
nelaimės draugas, Stalinas pasisavino jo biblioteką ir atsisakė dalytis 
ja su pasipiktinusiais bendražygiais. Jo literatūrinis alkis buvo bemaž 
toks pat nenumaldomas kaip jo marksistinis tikėjimas ir didybės ma- 
nija: galima teigti, kad šios trys aistros buvo varomoji jo gyvenimo 
jėga. Jis pats neturėjo literato gabumų, bet vien dėl skaitymo laikytinas 
intelektualu - nesvarbu, kad buvo batsiuvio ir skalbėjos sūnus. Ne- 
perdėtume sakydami, kad Stalinas buvo labiausiai apsiskaitęs Rusijos 
valdovas nuo Jekaterinos II iki Vladimiro Putino, įskaitant net Leniną - 
šis buvo nemenkas intelektualas, dar ir turėjęs didiko išsilavinimą. 

„Jis labai daug dirbo, kad tobulėtų“, - teigė Molotovas. Jo bibliote- 
ką sudarė 20 000 ne kartą skaitytų knygų. „Jei nori pažinti tave supan- 
čius žmones, - aiškino Stalinas, - sužinok, ką jie skaito.“ Jo bibliotekoje 
Svetlana rado įvairiausių knygų, nuo „Jėzaus gyvenimo“ iki Gals- 
worthy romanų“, Wilde'o, Maupassant'o, o vėliau - Steinbecko ir 
Hemingway aus. Vėliau vaikaitė pastebėjo Staliną, skaitantį Gogolį, 
Čechovą, Hugo, Thackeray'ų ir Balzacą. Senatvėje jis vis dar „buvo be- 
atrandąs“ Goethe. Jis „dievino Zola“. 

Bolševikai, tikėję, kad Naująjį žmogų galima tobulinti, buvo žinių 
ištroškę savamoksliai, o rafinuočiausias ir uoliausias iš jų visų buvo 
Stalinas. Jis skaitydavo rimtai: rašydavo pastabas, įsimindavo citatas 
lyg koks itin gabus studentas, palikdavo iškalbingas pastabas paraš- 
tėse įvairių knygų, pradedant Anatole'io Erance'o kūriniais ir baigiant 
Viperio „Senovės Graikijos istorija“. „Jis puikiai išmanė antikos daly- 


* Galsworthy „Forsaitų saga“ ir Fenimore'o Cooperio „Paskutinis mohikanas“, ko gero, buvo po- 
puliariausi užsienio rašytojų kūriniai tarp visų Politbiuro narių. Jų vertinimu, pirmasis kūrinys 
smerkė ir demaskavo kapitalistinę šeimą, antrasis - britų imperialistinę priespaudą Amerikoje. 

kus ir mitologiją“, - prisiminė Molotovas. Jis galėjo cituoti Bibliją, Če- 
chovą ir „Šaunųjį kareivį Šveiką“, taip pat Napoleoną, Bismarcką ir 
Talleyrand 4. Jis taip gerai išmanė Gruzijos literatūrą, kad galėjo gin- 
čytis apie ezoterinę poeziją su filosofu Šalva Nucubidze - kai Stalinas 
seniai nebebuvo dievas, šis teigė, kad redakcinės Stalino pastabos bu- 
vusios nuostabios. Jis artimiems draugams skaitydavo balsu literatū- 
ros kūrinius - paprastai Saltykovą-Ščedriną ar naujo leidimo „Karžygį 
tigro kailiu“, viduramžių gruzinų rašytojo Rustavelio epinę poemą. Jis 
dievino „Paskutinį mohikaną“ ir apstulbino jauną vertėją, pasisveikin- 
damas neva kaip indėnas: „Didysis vadas sveikina blyškiaveidį!“ 

Stalino skonis buvo be galo konservatyvus, galima sakyti, devynio- 
likto šimtmečio, net kai dvidešimto amžiaus trečiajame dešimtmetyje 
suklestėjo modernizmas: Puškinas ir Čaikovskis visada buvo jam arčiau 
prie širdies negu Achmatova ir Šostakovičius. Intelektualus jis gerbė, 
bendraujant su garsiu profesoriumi, jo tonas visiškai pasikeitė. „Labai 
apgailestauju, kad dabar negaliu patenkinti Jūsų prašymo, garbusis Ni- 
kolajau Jakovlevičiau, - rašė jis lingvistikos profesoriui Marui. - Po kon- 
ferencijos galėsiu skirti jums 40-50 minučių, jei sutiksite <...>.“ 

Stalinas neabejotinai gebėjo vertinti genijus, bet, kaip ir meilės ar šei- 
mos klausimais, jo tikėjimas marksizmo laiduojama pažanga buvo svar- 
biau už viską, ir tai atrodo tiesiog nežmoniška. Jis žavėjosi „didžiuoju 
psichologu“ Dostojevskiu, bet draudė jo kūrinius, nes jie „kenkia jau- 
niems žmonėms“. Jam labai patiko Leningrado humoristo Michailo 
Zoščenkos satyros, nors jose šis išjuokė sovietinius biurokratus. Stalinas 
skaitydavo Zoščenkos kūrinių ištraukas savo sūnums Vasilijui ir Artio- 
mui, o gale juokdavosi: „Šioje vietoje draugas Zoščenka prisiminė GPU 
ir pakeitė pabaigą!“ - šis juokelis atspindi žvėrišką jo cinizmą, sumi- 
šusį su sausu pakaruoklišku sąmoju. Jis pripažino, kad Mandelštamas, 
Pasternakas ir Bulgakovas - genijai, bet jų kūrinius gniaužė. Vis dėlto jis 
kartais pakančiai žiūrėdavo į aikštingus maestro: Bulgakovas ir Paster- 
nakas nė karto nebuvo suimti. Bet vargas tam rašeivai ar genijui, kuris 
įžeisdavo Stalino asmenį ar jo politiką - tuodu dalykai buvo sinonimai. 

Įdomiausi jo komentarai - kūriniuose tokių meistrų kaip Bulgakovas. 
Jo pjesė apie Pilietinį karą „Turbinų dienos“, sukurta jo paties romano 
penkiolika kartų. Kai Bulgakovo pjesė „Bėgimas“ buvo užsipulta kaip 
„antisovietinė ir dešiniuoliška“, Stalinas parašė teatro režisieriui: „Ne- 

tinka vadinti literatūrą „dešiniąja“ ir „kairiąja“. Čia partiniai žodžiai. 
Kalbėdami apie literatūrą, vartokite „klasinė“, „antisovietinė“, „revoliu- 
cinė“ ar „kontrrevoliucinė“, bet ne „dešinioji“ ar „kairioji“ <...>. Jei prie 
aštuonių sapnų Bulgakovas pridėtų dar vieną ar du, kuriuose suvoktų 
tarptautinę visuomeninę Pilietinio karo esmę, žiūrovas suprastų, kad 
doroji Serafima ir profesorius buvo ištremti iš Rusijos ne dėl bolševikų 
įgeidžių, bet todėl, kad gyveno liaudies sąskaita. Lengva kritikuoti ar 
visai atmesti „Turbinų dienas“ , bet sunkiausia - rašyti geras pjeses. Ga- 
lutinis pjesės įspūdis daro gera bolševizmui.“ Kai Bulgakovui nebuvo 
leista dirbti, jis kreipėsi į Staliną. Šis jam paskambino ir tarė: „Bandysi- 
me ką nors dėl jūsų padaryti.“ 

Stalino gyslelė, be mokėjimo puikiai panaudoti klausimų ir atsaky- 
mų metodą, buvo gebėjimas sudėtingas problemas padaryti aiškias ir 
paprastas - politikui tai neįkainojamas talentas. Jis galėjo surašyti, pa- 
prastai savo ranka, diplomatinę telegramą, kalbą ar straipsnį itin aiškia, 
dažnai subtilia proza (tą gebėjimą jis parodė karo metais), kita vertus, 
kartais būdavo nerangiai šiurkštus. Iš dalies tai atspindi jo perdėtą pro- 
letarišką vyriškumą“. 

Stalinas nebuvo vien viršiausias cenzorius. Jis mėgavosi savo kaip 
didingo vyriausiojo redaktoriaus vaidmeniu - be perstojo kišo nagus 
prie kitų žmonių kūrinių. Jam nieko nebuvo maloniau kaip iškeverzoti 
„Cha cha cha! - šiuo bedžiaugsmiu kikenimu išmarginti ištisi jo biblio- 
tekos knygų puslapiai". 


**X* 


Stalino pašaipos nepadėjo Nadiai. Jai dar labiau paūmėjo depresija, 
kurstoma kofeino ir paties Stalino patiriamo streso. Tačiau būta ir jau- 
dinančio švelnumo akimirkų. Nadia išgėrė neįprasto gėrimo ir ją supy- 
kino. Stalinas paguldė ją į lovą. Ji pažvelgė į jį ir graudžiai tarė: 


* Borisas Pilniakas, iki Gorkio grįžimo buvęs gerbiamiausias Rusijos prozininkas, pateko į 
valdžios nemalonę. Jis parašė išgąstingą laišką Stalinui prašydamas leidimo išvykti į užsienį. 
„Gerbiamas drauge Pilniakai, - atrašė Vadas (pašaipiai, nes nekentė Pilniako už jo „Neužge- 
sinto mėnulio apysaką“ - joje autorius leido suprasti, kad Stalinas surežisavo gynybos komi- 
saro Frunzės nužudymą 1925 m.), - kaip matyti iš atsakymų į klausimus, pateiktus kontrolės 
organams, jie neprieštarauja, kad išvyktumėte į užsienį. Anksčiau jie tuo abejojo, bet dabar 
nebe. Taigi <...> dėljūsų išvykimo į užsienį nuspręsta. Linkiu sėkmės. Stalinas.“ Pilniakas buvo 
sušaudytas 1938 m. balandžio 21 d. 

- Vadinasi, tu vis dėlto šiek tiek mane myli. 

Po daugelio metų Stalinas papasakojo apie tai dukrai. 

Atvažiavus į Zubalovą savaitgaliui, Nadia, niekuomet negirdavusi 
Svetlanos, įspėjo ją atsisakyti, jei Stalinas siūlys vyno: 

- Negerk svaigalų! 

Matydama, kaip Stalinas tokiais mažmožiais lepina vaikus, Nadia 
žiūrėjo į tai kaip į sunkią nuodėmę, tad galime tik įsivaizduoti, kokią 
neviltį jai turėjo kelti jo šiurkštumas - ką jau kalbėti apie valstietijos 
tragediją. Neseniai Nadia aplankė ką tik grįžusius iš Berlyno savo brolį 
Pavelą ir jo žmoną Jevgeniją jų bute Maskvos upės krantinėje. „Ji itin 
šaltai su manim pasisveikino“, - teigia jos dukterėčia Kira, bet žinome, 
kad Nadia buvo rūsti moteris. Kelis vakarus Nadia dirbo prie audinių 
raštų su Dora Chazan ir kuždėjosi šios dukters Natalijos Andrejevos 
miegamajame. 

Taigi matome nerimą keliantį vaizdą: vyras ir žmona čia švelnūs, 
meilūs vienas kitam, čia pratrūksta baisiu pykčiu, o su vaikais elgiasi 
skirtingai. Abu linkę pašalinių akivaizdoje vienas kitą žeminti, tačiau 
atrodo, kad Nadia vis dar myli „mano žmogų“, kaip jį vadindavo. Me- 
tas buvo kupinas įtampos, bet esama vieno skirtumo tarp šių dviejų 
tūžmingų, įžeidžių žmonių. Stalinas buvo gniuždomai stiprus. Nadia 
sakė jo motinai: „Galiu pasakyti, kad neatsistebiu jo jėga ir energija. Tik 
labai sveikas žmogus gali atlaikyti tokius darbo krūvius, kokie tenka 
jam.“ O štai pati Nadia buvo silpna. Jei katram iš jų ir buvo lemta pa- 
lūžti, tai jai. Emociškai nevisavertis Stalinas buvo pajėgus ištverti net 
sunkiausius smūgius. 

Kaganovičius vėl išvyko iš Maskvos feodo slopinti nepasitenkinimo 
Kubanėje. Jis įsakė imtis masinių represijų prieš kazokus ir deportuoti 
penkiolika kaimų į Sibirą. Kaganovičius tai pavadino „paskutinių mirš- 
tančių klasių likučių pasipriešinimu, vedančiu prie konkrečios klasių 
kovos formos“. Klasės iš tikrųjų buvo bemirštančios. Kopelevas matė 
„moteris ir vaikus išsipūtusiais pilvais > mėlstančius, vis dar kvėpuo- 
jančius, bet tuščiomis, negyvomis akimis. Ir lavonus - lavonus šiurkš- 
čiomis avikailių skrandomis ir pigiais veltiniais, lavonus valstiečių 
lūšnose, tirpstančiame senosios Vologdos sniege, po Charkovo tiltais.“ 
Geležinis Lazaras surengė virtinę egzekucijų valstiečiams, slepiantiems 
grūdus, ir grįžo laiku į lemtingą vakarienę, skirtą Revoliucijos meti- 
nėms švęsti. 

Lapkričio 7 dieną bolševikų didžiūnai priėmė sveikinimus stovėda- 
mi ant ką tik baigto Lenino mauzoliejaus iš pilko marmuro. Jie anks- 
ti susirinko Stalino bute vilkėdami milines, su kailinėmis kepurėmis, 
nes temperatūra buvo žemiau nulio. Nadia jau buvo išėjusi į paradą: 
dalyvavo jame kaip Pramonės akademijos atstovė. Namų šeimininkė 
ir auklės pasirūpino aprengti ir suruošti Vasilijų ir Artiomą; Svetlana 
tebebuvo vasarmnamyje. 

Prieš pat aštuntą ryto šulai šnekučiuodamiesi išėjo iš Pramogų rūmų 
kitoje centrinės aikštės pusėje, praėjo pro Geltonuosius rūmus ir pa- 
suko laiptais, vedančiais ant mauzoliejaus. Spaudė baisus šaltis; para- 
das truko keturias valandas*. Vorošilovas ir Budionas raiti laukė prie 
skirtingų Kremliaus bokštų. Spaso bokšto kurantams išmušus valandą, 
jie ristele nujojo susitikti priešais mauzoliejų, tada nulipo nuo žirgų ir 
prisidėjo prie kitų vadovų. 

Daug žmonių tą dieną matė Nadią. Ji atrodė nei prislėgta, nei pikta 
ant Stalino. Ji pražygiavo pro mauzoliejų atsukusi apvalainą veidą ša- 
lies vadams. Paskui susitiko su Vasilijumi ir Artiomu tribūnoje dešiniau 
mauzoliejaus ir netikėtai susidūrė su Chruščiovu, kurį jau anksčiau su- 
pažindino su Stalinu. Pažiūrėjo į savo miline apsivilkusį vyrą. Kaip ir 
kiekviena žmona sunerimo, pamačiusi, kad milinė prasegta. 

- Mano žmogus nepasirišo šaliko. Jis peršals ir susirgs, - tarė ji, bet 
staiga jai ir vėl siaubingai suskaudo galvą. 

„Ji ėmė dejuoti: „Ak, kaip skauda galvą!“ - prisimena Artiomas. Po 
parado berniukai paprašė namų šeimininkės paklausti Nadios, ar galės 
šventes praleisti Zubalove - jiems buvo lengviau prikalbinti namų šei- 
mininkę, negu įtikinti griežtą motiną. 

- Tegul sau važiuoja į vasarnamį, - atsakė Nadia ir žvaliai pridūrė: - 
Netrukus aš baigsiu akademiją, tada visi smagiai atšvęsime! - ji susirau- 
kė. - Oi, kaip skauda galvą! | 

Stalinas, Vorošilovas ir kiti vaišinosi kambarėlyje už mauzoliejaus, 
kur visados būdavo bufetas. 

Kitą rytą berniukus išvežė į Zubalovą. Stalinas kaip paprastai dirbo 


* Ten buvo paslėpta kėdžių, kad silpnai besijaučiantieji galėtų pailsėti, dar geriau: kambarėlis su 
baru tiems, kurie norėjo išgerti. Jakovas Sverdlovas, pirmasis valstybės galva bolševikas, mirė 
1919 m. po parado, vykusio labai žvarbiu oru; Politbiuro narys Aleksandras Ščerbakovas mirė 
po 1945 m. pergalės parado; Čekijos prezidentas Klementas Gottwaldas mirė per Stalino laido- 
tuves, kai spaudžiant speigui daug valandų praleido virš mauzoliejaus. 

savo kontoroje. Ten susitiko su Molotovu, Kuibyševu ir CK sekretoriu- 
mi Pavelu Postyševu. Jagoda parodė dar vieno prieš Staliną nukreipto 
susitikimo nuorašą. Kalbėjosi du seni bolševikai, Smirnovas ir Eismon- 
tas. Vienas jų tarė: „Tik nesakyk man, kad visoje šalyje neatsiras nė 
vieno, kuris negalėtų jo pašalinti!“ Buvo duotas įsakymas juos suimti, 
paskui visi pėsčiomis patraukė pas Vorošilovus vakarienės. Nadia irgi 
ten nuėjo. Ji atrodė kaip niekada graži“. 

Paryčiais Nadia pasiėmė brolio Pavelo jai duotą mauzerį ir atsigulė 
savo kambaryje ant lovos. Savižudybė buvo bolševikiška mirtis. Nadia 
dalyvavo Adolfo Jofės laidotuvėse. Šis trockininkas nusišovė 1929 me- 
tais protestuodamas prieš tai, kaip Stalinas susidorojo su opozicija. Ki- 
tais metais poetas modernistas Majakovskis irgi griebėsi šios kraštutinės 
protesto formos. Niekas neišgirdo to mažyčio moteriško ginklo šūvio - 
Kremliaus sienos storos. Jos kūnas nusirito nuo lovos ant grindų“. 


ANTRA DALIS 


Linksmieji vyrukai: 
Stalinas ir Kirovas, 
1932-1934 metai 

Nadia mirė iškart. Po kelių valandų Stalinas stovėjo valgomajame 
niekaip negalėdamas suvokti, kas nutiko. Jis klausė savo svainės Jev- 
genijos Alilujevos, „ko jam stinga“. Artimieji buvo priblokšti, kai jis 
grasino nusižudyti - to jie „niekados anksčiau nebuvo girdėję“. Jis iš- 
tisas dienas krimtosi savo kambaryje. Jevgenija ir Pavelas nusprendė 
likti su juo, kad jis ko nors sau nepasidarytų. Vadas negalėjo suprasti, 
kodėl taip nutiko, ir įsiutęs klausinėjo, ką tai reiškia. Kodėl jam, o ne 
kam kitam, šitaip siaubingai suvarytas peilis į nugarą? „Jis buvo per 
daug protingas, kad nežinotų, jog žmonės visada žudosi norėdami 
nubausti kitus <...>“, - rašė jo dukra Svetlana. Jis vis klausinėjo: ar 
tiesa, kad jis buvo neatidus jai, ir argi jis jos nemylėjo? „Buvau blo- 
gas vyras, - prisipažino jis Molotovui. - Neturėjau laiko nusivesti ją į 
kiną.“ Vlasikui jis sakė: „Ji apvertė mano gyvenimą aukštyn kojomis! 
Liūdnai žiūrėdamas į Pavelą jis niurzgė: „Velniškai gerą dovaną jai 
įteikei! Pistoletą!“ 

Apie 13.00 profesorius Kušneris su kolega apžiūrėjo Nadeždos Stalin 
lavoną jos mažame miegamajame. „Kūno padėtis tokia, - iškeverzojo 
profesorius popieriaus lape, išplėštame iš kažkurio vaiko sąsiuvinio: - 
galva ant pagalvės, pasukta į dešinę pusę. Ant lovos prie pagalvės guli 
nedidelis pistoletas.“ Tikriausiai ginklą ten padėjo namų šeimininkė. 
„Veidas visiškai ramus, akys pusiau atmerktos. Dešinėje veido pusėje 
ir ant kaklo - mėlynos ir raudonos žymės bei kraujas <...>.“ Taigi ant 
veido mėlynės: ar Stalinas tikrai turėjo ką slėpti? Gal jis grįžo į butą, su- 
sivaidijo su Nadia, sudavė, o paskui nušovė? Turint galvoje žudikišką 
jo prigimtį, dar viena auka neatrodo neįmanoma. Kita vertus, mėlynė 
galėjo atsirasti, kai Nadia nusirito nuo lovos. Nė vienas, žinojęs apie tos 

nakties įvykius, niekada neužsiminė, kad Stalinas ją nužudė. Tačiau jis 
tikrai žinojo, kad jo priešai šitaip pakuždomis kalbės. 

„Priešais širdį - atvira penkių milimetrų skersmens skylutė, - rašė 
profesorius. - Išvada: mirtis ištiko akimirksniu dėl atviros širdies Žaiz- 
dos.“ Šios popieriaus skiautės, kurią dabar galima išvysti Valstybinia- 
me archyve, niekas nematė šešis dešimtmečius. 

Molotovas, Kaganovičius ir Sergo čia ateidavo, čia vėl išeidavo. Jie 
sprendė, ką daryti. Kaip visuomet tokiomis aplinkybėmis, bolševikiška 
nuojauta ragino meluoti ir viską slėpti, nors šiuo atveju jie būtų galėję 
išvengti itin nepalankių apkalbų, jei būtų buvę atviresni. Buvo pakan- 
kamai aišku, kad Nadia nusižudė, bet Molotovas, Kaganovičius ir ve- 
lionės krikštatėvis Jenukidzė nusprendė, kad negalima viešai paskelbti, 
jog ji paliko šį pasaulį savo noru, ir Stalinas jiems pritarė: šitoks žingsnis 
bus palaikytas politiniu protestu. Bus pranešta, kad ji mirė nuo apendi- 
cito. Gydytojai - Hipokrato priesaiką davusius šios profesijos atstovus 
bolševikai sukompromituos tiek pat kiek nacistai - pasirašė šį melą. 
Aptarnaujančiam personalui buvo pranešta, esą Stalinas buvęs vasar- 
namyje su Molotovu ir Kalininu. Vis dėlto personalas ims pavojingai 
liežuvauti - ir nenuostabu. 

Jenukidzė surašė pranešimą apie Nadios mirtį, o paskui užuojautos 
laišką. Kitą dieną jis turėjo būti išspausdintas „Pravdoje“ ir pasirašytas 
visų vadovų žmonų, o paskui ir pačių vadovų. Pirmos pasirašė ketu- 
rios artimiausios Nadios draugės - Jekaterina Vorošilova, Polina Mo- 
lotova, Dora Chazan ir Marija Kaganovič: „Mūsų artima draugė, nuos- 
tabios sielos žmogus <...>, jauna, veikli, atsidavusi Bolševikų partijai ir 
Revoliucijai.“ Šie neprilygstami dogmatikai net į šią mirtį žiūrėjo pro 
bolševizmo prizmę!. 

Stalinas beveik nieko neįstengė daryti, todėl Jenukidzė su kitais šulais 
svarstė, kaip suruošti šias unikalias laidotuves. Bolševikai laidotuvių ap- 
eigose derino caro laidotuvių tradicijų elementus su savo pačių nepakar- 
tojama kultūra. Numirėlius gražindavo geriausi specialistai, paprastai 
Dažnai baltus kaip sniegas veidus uždengdavo storu skaistalų sluoks- 
niu, karstą padėdavo siurrealistiškoje aplinkoje: tarp vešlių atogrąžų 
palmių, gėlių puokščių, raudonų vėliavų, ir visa tai nenatūraliai apšvies- 
davo lankinėmis lempomis. Politbiuro nariai atnešdavo atidengtą karstą 
į Kolonų salę, ten stodavo į sargybą it kokie senovės riteriai, paskui išneš- 

davo. Sustingusi garsenybė tada būdavo kremuojama, paskui būdavo 
surengiamos raudulingos kariškos laidotuvės. Politbiuro nariai dabar 
jau nešdavo urną su pelenais ir įtaisydavo ją Kremliaus sienoje. Bet šįsyk 
veikiausiai pats Stalinas pareikalavo senamadiškų laidotuvių. 

Laidotuvių komisijai vadovavo Jenukidzė kartu su Andrejevo žmo- 
na Dora Chazan ir Paukeriu, labai artimu Stalinui čekistu. Jie susirinko 
jau kitą ankstų rytą ir susitarė dėl eisenos, garbės sargybos ir kur Nadia 
bus laidojama. Teatro specialistas Paukeris, buvęs Budapešto operos 
kirpėjas, turėjo pasirūpinti orkestrais. Jis nusprendė, kad jų bus du, ka- 
rinis ir teatro, penkiasdešimties instrumentų*. 

Per laidotuves pats Stalinas negalėjo kalbėti. Jis paprašė pasakyti 
kalbą Kaganovičiaus, geriausio Politbiuro oratoriaus. Net tas energin- 
gas Žmogus-buldozeris, ką tik grįžęs iš Kubanės, kur pulkais šaudė ka- 
zokus, pabūgo naštos sakyti tokią kalbą paties Stalino akivaizdoje, bet 
kaip ir daugybės kitų šiurpių užduočių atveju „Stalinas manęs paprašė, 
ir aš tai padariau“. 

Vaikams Zubalove buvo pranešta, kad mama mirė nuo apendicito. 
Artiomas ėjo iš proto, o Vasilijus niekada taip ir neatitoko. Šešerių metų 
Svetlana nesuvokė, kad motinos nebepamatys. Ją aplankė Vorošilovas, 
visada būdavęs labai geras, jei tik reikalas nebuvo susijęs su politika, 
bet taip raudojo, kad negalėjo ištarti nė žodžio. Vyresnieji vaikai buvo 
parvežti į Maskvą. Svetlana liko užmiestyje iki laidotuvių. 

Kai lapkričio 10-osios rytą palaikai buvo nešami iš buto, maža mer- 
gaitė kitapus gatvės sėdėjo prilipusi prie savo buto lango. Natalija An- 
drejeva, Andrejevo ir kartu su Jenukidze laidotuvėmis besirūpinančios 
Doros Chazan dukra, stebėjo, kaip būrelis vyrų neša karstą. Šalia ėjo 
Stalinas. Plikais pirštais, nors spaudė šaltis, jis kabinosi į karsto kraštą, 
ir ašaros riedėjo jo skruostais“. Kūną tikriausiai nunešė į Kremliovką, 
kad paslėptų mėlynes. | 

Moksleiviai - Vasilijus Stalinas ir Artiomas - buvo atvežti į Stalino 
butą. Čia Pavelas, Ženia ir Nadios sesuo Ana pakaitomis stebėjo našlį, o 
šis tūnojo savo kambaryje ir neišėjo net pietų. Niūriame bute nesiliovė 
kuždesiai. Atėjo Artiomo motina ir per kvailumą pasakė šiurpią tiesą: 
Nadia nusižudė. Artiomas nieko negalvodamas paklausė apie tai namų 
šeimininkę. Jis ir motina gavo už tai barti. „Ko tik neprisižiūrėjau tuose 
namuose!“ - prisimena Artiomas. 

Naktį palaikai buvo nugabenti į Kolonų salę šalia Raudonosios aikš- 

tės ir Kremliaus. Ši salė taps kai kurių svarbių Stalino aukų teismų ir 
šarvojimų vieta. Kitą rytą aštuntą valandą prie laidotuvių komisijos 
prisidėjo Jagoda. 

Tris mažesnius vaikus atvedė į salę, kur atvirame karste gulėjo Na- 
dežda Alilujeva Stalin. Jos apvalainą veidą supo gėlės, mėlynės buvo 
dailiai užpudruotos maskviškių makabriško meno meistrų. „Ji atrodė 
labai graži karste, labai jauna, skaistaus, dailaus veido“, - prisimena jos 
dukterėčia Kira Alilujeva. Zina Ordžonikidzė, apkūni, pusę jakutiško 
kraujo turinti energingojo Sergo žmona, paėmė Svetlaną už rankos ir 
atsivedė prie karsto. Mergaitė apsiverkė ir teko ją išvesti iš salės. Je- 
nukidzė bandė ją paguosti, paskui išsiuntė atgal į Zubalovą. Apie tai, 
kad motina nusižudė, ji sužinojo tik po dešimties metų, keisčiausia - iš 
žurnalo Illustrated London News. 

Atvyko Stalinas, lydimas Politbiuro narių. Šie atsistojo į garbės sar- 
gybą šalia karsto. Ši pareiga taps jiems įprasta per ateinančius kruvinus 
metus. Stalinas raudojo. Vasilijus paliko Artiomą, pribėgo prie „tėvo ir 
įsikibo į jį sakydamas: „Tėti, neverk!“ Choru raudant Nadios artimie- 
siems, Politbiuro ir Čeka galvažudžiams, Vadas prisiartino prie karsto 
su įsikibusiu į jį Vasilijumi. Stalinas pažvelgė į moterį, kuri jį mylėjo, jo 
nekentė, o galop nubaudė ir atstūmė. „Iki tol niekados nebuvau ma- 
tęs Stalino verkiančio, - sakė Molotovas, - bet stovint šalia karsto jo 
skruostais ritosi ašaros.“ 

„Ji paliko mane lyg koks priešas, - su kartėliu tarė Stalinas, bet pas- 
kui Molotovas išgirdo jį sakant: - Aš tavęs neišgelbėjau.“ 

Darbininkai jau buvo beužkalą karstą, bet Stalinas netikėtai juos su- 
stabdė. Visų nuostabai, jis pasilenkė, pakėlė Nadios galvą ir ėmė karštai 
bučiuoti. Susirinkusieji ėmė dar smarkiau raudoti. 

Karstas buvo išneštas į Raudonąją aikštę ir padėtas ant juodo kata- 
falko; keturi nedideli svogūno pavidalo kupolai kiekviename jo kampe 
prilaikė įmantrų baldakimą. Atrodė, kad šis laidotuvių elementas - iš 
caro laikų. Aplink karstą ėjo garbės sargybiniai, gatvėse buvo išrikiuoti 
kareiviai. Katafalką tempė šeši žirgai, kiekvieną jų vedė juodai apsiren- 
gęs arklininkas. Priekyje žygiuojantys orkestrai grojo laidotuvių maršą. 
Bucharinas, buvęs artimas Nadiai ir daręs įtaką jos politinėms pažiū- 
roms, pareiškė užuojautą Stalinui. Našlys kažkodėl ėmė įtikinėti po va- 
karienės nuvažiavęs į vasarnamį ir bute nebuvęs. Dėl žmonos mirties 
jis niekuo dėtas. Stalinas ėmė skleisti alibi. 

Procesija patraukė gatvėmis; milicija neprileido žioplių artyn. Tai 
buvo pirmos iš daugybės laidotuvių, kai mirties priežastis buvo nu- 
slėpta nuo didžiumos gedėtojų. Stalinas ėjo tarp Molotovo ir gudriojo, 
akylojo armėno Mikojano. Šiems iš šonų žengė Kaganovičius ir Voroši- 
lovas. Nuo jų stengėsi neatsilikti Paukeris, pasidabinęs uniforma, pilvą 
susiveržęs nematomu korsetu. Vasilijus ir Artiomas ėjo jiems iš paskos 
su kitais artimaisiais, bolševikų grietinėle ir Nadios akademijos atsiųs- 
tais atstovais. Nadios motina Olga ją smerkė: 

- Kaip tu galėjai šitaip pasielgti?! - klausė ji anapusybėn iškeliavu- 
sios dukros. - Kaip tu galėjai palikti vaikus?! 

Dauguma artimųjų ir šalies vadovų jai pritarė ir užjautė Staliną. 

- Nadia buvo neteisi, - pareiškė tiesmukoji Polina. - Jinai paliko jį 
tokiu sunkiu metu! 

Artiomas su Vasilijumi ėjo atokiau ir pametė iš akių Staliną. Aiški- 
nama dvejopai: arba Stalinas nedalyvavo pačiose laidotuvėse, arba visą 
kelią iki Novodevičės kapinių ėjo pėsčiomis. Abu šie aiškinimai neati- 
tinka tikrovės. Jagoda pareiškė, kad Stalinui nesaugu visą atstumą eiti 
pėsčiam. Kai eisena pasiekė Maniežo aikštę, Stalinas su velionės motina 
sėdo į automobilį ir juo nuvažiavo į kapines. 

Kapinėse Stalinas atsistojo vienoje kapo duobės pusėje, berniukai - 
Vasilijus ir Artiomas - stebėjo jį iš kitos. Pakalbėjo Bucharinas, tada Je- 
nukidzė paskelbė pagrindinį oratorių. „Buvo labai sunku, - prisiminė 
Kaganovičius, - nes čia pat stovėjo Stalinas.“ Geležinis Komisaras, la- 
biau pripratęs prie pompastiškų, priešus triuškinančių postringavimų, 
pasakė kalbą tuo ypatingu bolševikiniu žargonu: 

- Draugai, mes susirinkome laidoti vienos iš geriausių mūsų Partijos 
narių. Ji užaugo darbininko bolševiko šeimoje <...>, organiškai suaugo 
su Partija <...>. Ji buvo atsidavusi draugė tų, kurie valdė šalį <...>, grū- 
mėsi didžiojoje kovoje. Ji pasižymėjo geriausiais bolševiko bruožais: 
tvirtybe, ryžtu kovoje <...>. - Tada jis pasisuko į Vadą. - Mes esame 
artimi draugo Stalino bičiuliai ir bendražygiai. Mes suprantame, kokia 
sunki draugo Stalino netektis <...>. Mes suprantame, kad privalome 
padėti draugui Stalinui pakelti jo netekties naštą. | 

Stalinas paėmė saują žemių ir metė ant karsto. Artiomui ir Vasilijui 
buvo liepta pasekti tėvo pavyzdžiu. Artiomas paklausė, kam to reikia. 

- Kad ji gautų žemių ir iš tavo rankos, - jam buvo paaiškinta. 

Vėliau Stalinas išsirinko ir pastatė virš jos kapo antkapį - su rože, 


147 


STALINAS. RAUDONOJO CARO DVARAS 


primenančia tą, kurią ji paskutinį vakarą buvo įsisegusi į plaukus, ir 
išdidžiu užrašu šventais žodžiais: „Bolševikų partijos narė.“ 

Stalinas visą likusį gyvenimą mąstė apie jos mirtį. „Ak, Nadia, Na- 
dia, ką tu padarei?! - dejavo jis senatvėje ir teisino save: - Aš visą laiką 
jutau didžiulį spaudimą.“ Sutuoktinio savižudybė paprastai paveikia 
gyvą likusį partnerį, ir šis dažnai patiria kartų kaltės ir išdavystės po- 
jūtį. Vis dėlto labiausiai gyvąjį skaudina tai, kad jis jaučiasi antrosios 
pusės paliktas. Palikdama Staliną, Nadia jį sužeidė ir pažemino, todėl 
jau ir taip menka jo užuojauta žmonėms dar labiau išblėso, jis tapo dvi- 
gubai žiauresnis, pavydesnis, šaltesnis ir kupinas gailesčio sau. Kita 
vertus, prisidėjo ir 1932-aisiais iškilę politiniai sunkumai, ypač tai, ką 
Stalinas laikė kai kurių savo bendražygių išdavystėmis. „Po 1932 metų 
Stalinas pasikeitė“, - teigė Kaganovičius. 


**kx 


Artimieji nenuleido akių nuo Stalino ir nuolatos ateidavo į jo butą, jei 
kartais jam ko nors prireiktų. Vieną vakarą pas jį užėjo Jevgenija Ali- 
lujeva, bet namie buvo tylu. Paskui ji išgirdo šlykščiai krenkščiant ir 
pamatė, kad Vadas guli prieblandoje ant sofos ir spjaudo į sieną. Ji su- 
prato, kad jis ten guli labai seniai, nes siena tiesiog sruvo žvilgančiomis 
seilėmis. 

- Po galais, ką čia darai, Josifai?! - paklausė svainė. - Negali šitaip 
drybsoti. 

Jis nieko neatsakė - spoksojo į seiles, varvančias siena, ir tiek“. 

Marija Svanidzė, buvusio Stalino svainio Aleksandro žmona, pra- 
dėjusi rašyti įstabų dienoraštį*, tuo metu nusprendė, kad po Nadios 
mirties jis „nebebuvo toks akmenširdis didvyris“ kaip anksčiau. Apim- 
tas nevilties, jis kartojo du klausimus: „Bala nematė vaikų - jie po kelių 
dienų ją užmiršo, bet kaip ji galėjo šitaip pasielgti su manim?“ Kartais 
jam atrodydavo priešingai, ir jis klausė Budiono: „Suprantu, kad ji galė- 
jo šitaip pasielgti su manim, bet su vaikais?!“ Kalbos šia tema visuomet 
baigdavosi vienodai: „Ji sugriovė man gyvenimą. Ji mane suluošino.“ 


* Marija, arba Marusia, Svanidzė taps viena iš svarbiausių figūrų Stalino aplinkoje. Stalinas savo 
paties archyve išsaugojo jos dienoraštį, vieną iš iškalbingiausių ketvirtojo dešimtmečio doku- 
mentų. 

Nadios mirtis jam buvo žeminantis asmeninis pralaimėjimas, pakirtęs 
jo pasitikėjimą savimi. Stalinas, rašo Svetlana, „norėjo atsistatydinti, bet 
Politbiuras pareiškė: „Ne, ne - jūs turite likti!“ 

Netrukus Stalinas vis dėlto atgavo tikėjimą savo, kaip mesijo, misija - 
kariauti su valstietija ir priešais Partijos viduje. Jo mintys nukrypo į ne- 
seniai suimtus Eismontą, Smirnovą ir Riutiną - pastarojo „Platforma“ 
buvo rasta žmonos kambaryje. Stalinas daug gėrė, jį kamavo nemiga. 
Praėjus mėnesiui po jos mirties, gruodžio 17-ąją, jis parašė keistą laiš- 
kelį Vorošilovui: „Eismonto, Smirnovo ir Riutino bylos persisunkusios 
alkoholiu. Mes matome opoziciją, skendinčią degtinėje. Eismontas, Ry- 
kovas. Laukinių žvėrių medžioklė. Tomskis, kartoju, Tomskis. Riaumo- 
jantys laukiniai žvėrys, kurie urzgia. Smirnovas ir kiti Maskvos gan- 
dai. Tarsi dykuma. Jaučiuosi klaikiai, mažai miegu.“ Iš šio svaigalais ir 
neviltimi atsiduodančio laiško matyti, koks sutrikęs po Nadios mirties 
buvo Stalinas. 

Jo požiūris į valstiečius nesušvelnėjo. Gruodžio 28 dieną Postyše- 
vas atsiuntė Stalinui laiškelį, siūlydamas išstatyti GPU sargybinius prie 
grūdų elevatorių, nes badaujantys žmonės išvagia labai daug grūdų, 
ir pridūrė: „Kolektyvinėse mašinų-traktorių stotyse veikia stiprūs ele- 
mentai, sabotuojantys grūdų pristatymus <...>. Leiskite man GPU įsa- 
kymu išsiųsti 200-300 buožių iš Dniepropetrovsko į šiaurę.“ 

„Teisingai!“ - neslėpdamas entuziazmo sutiko Stalinas, kaip visada 
šį žodį jis parašė mėlynu pieštuku. 

Nadia nedavė ramybės Stalinui iki pat jo mirties. Kai tik jis susitik- 
davo ką nors, gerai pažinojusį žmoną, imdavo apie ją kalbėtis. Po dvejų 
metų, susitikęs Buchariną teatre, praleido visą veiksmą: kalbėjo apie 
Nadią, kaip jis negalintis be jos gyventi. Dažnai kalbėdavosi apie ją su 
Budionu*. Artimieji kasmet lapkričio 8-ąją rinkdavosi jos prisiminti, bet 
Stalinas nekentė tų metinių ir negrįždavo iš pietų. Vis dėlto visur, kur 
gyvendavo, jis visuomet laikė jos nuotraukų - kuo toliau, tuo didesnių. 
Jis teigė po Nadios mirties nustojęs šokti. 

Į Stalino aparatą plūdo tūkstančiai užuojautos laiškų; įdomūs tie ne- 
daugelis, kuriuos jis nusprendė pasilikti. „Ji buvo gležna it gėlelė“, - 


* Galimas daiktas, pirmoji Budiono žmona nusižudė - ko gero, kai sužinojo apie jo santykius su 
būsima antrąja žmona dainininke Olga. Ironiška, tačiau dar vienas Sovietų vadovas, kurio žmo- 
na nusižudė, buvo Stalino labiausiai nekenčiamas talentingasis karvedys Tuchačevskis. 

skaitome viename. Gal Stalinas jį išsaugojo dėl pabaigoje jam skirtų žo- 
džių: „Atminkite: mums jūsų reikia, todėl žiūrėkite savęs.“ Jis dar pa- 
siliko jam atsiųstą jai dedikuotą eilėraštį, matyt, todėl, kad ir pats save 
panašiai vaizdavosi: 


Vandenynas naktį, siaučia audra <...>, 
Susirūpinęs žmogus laivo denyje. 

Tai kapitonas. Kas jis? 

Žmogus iš kūno ir kraujo, 

O gal iš geležies ir plieno? 


Kai studentai jos garbei norėjo pavadinti savo institutą, jis nesutiko, 
bet nieko jiems neatsakė, tik nusiuntė prašymą Nadios seseriai Anai: 
„Perskaičiusi šį laiškelį, palik ant mano rašomojo stalo!“ Jam vis dar 
skaudėjo dėl žmonos širdį po šešiolikos metų, kai vienas skulptorius 
parašė norintis dovanoti Stalinui Nadios biustą. Stalinas glaustai para- 
šė savo sekretoriui Poskriobyševui: „Parašyk jam, kad laišką gavai ir jį 
grąžini. Stalinas.“ 

Laiko gedėti nebuvo. Partija kariavo. 


**+kX 


Lapkričio 12-ąją, dieną po laidotuvių, ketvirtą valandą vakaro Stalinas 
atėjo į savo kabinetą susitikti su Kaganovičiumi, Vorošilovu, Moloto- 
vu ir Sergo. Su jais buvo artimiausias Stalino draugas Sergejus Miro- 
novičius Kirovas, Leningrado pirmasis sekretorius ir Politbiuro narys. 
Marija Svanidzė pastebėjo, kad „po Nadios tragiškos mirties Kirovas 
buvo artimiausias žmogus, sugebėjęs bendrauti su Josifu artimai ir pa- 
prastai bei suteikti jam trūkstamą šilumą ir jaukumą“. Stalinas beveik 
ėmė tikėtis pagalbos iš Kirovo, ir šis, pasak jo, „rūpinosi manimi lyg 
vaiku'*. 

Kirovas, visą laiką garsiai dainuojantis operų arijas, trykštantis žva- 
lia nuotaika ir berniuko entuziazmu, buvo vienas iš tų paprastų žmo- 
nių, kurie lengvai randa draugų. Rodės, moterims ir vyrams vienodai 
patinka šis neaukštas, gražus, rusvaplaukis giliai įsodintų rudų, kiek 
totoriškų akių Žmogus aukštais skruostikauliais. Sklido kalbos, kad šis 
vedęs, bet neturintis vaikų vyras yra mergišius ir kad jam ypač patinka 

balerinos iš Marijos teatro Leningrade, taigi pavaldžiame jam*. Žinoma, 
kad jis įdėmiai klausydavosi operų ir baletų - į jo butą buvo atvestas 
specialus ryšys. Toks pat nenuilstantis triūslys kaip ir jo draugai, Kiro- 
vas mėgo būti gamtoje - iškylauti ir medžioti - su savo neperskiriamu 
draugu Sergo. Kaip ir Andrejevas, Kirovas buvo aistringas alpinistas - 
bolševikui šis hobis buvo labai tinkamas. Jis žinojo, ko yra vertas, bet 
žinojo ir savo vietą. Gal dėl šio bruožo atrodė toks patrauklus Stalinui, 
kurio santykiai su draugais panėšėdavo į paauglio meilę - o ši, Žinia, 
greitai gali virsti karčiu pavydu. Dabar Stalinas norėjo būti su Kirovu 
visą laiką: per kelias dienas po Nadios laidotuvių Kirovas buvo atėjęs į 
jo kabinetą penkis kartus. 

Kirovas (tikroji pavardė Sergejus Kostrikovas) gimė 1886 metais Ur- 
žume, už aštuonių šimtų kilometrų į šiaurės rytus nuo Maskvos. Tėvas 
raštininkas paliko šeimą, motina mirė, ir Sergejus liko našlaitis. Už lab- 
daros lėšas buvo nusiųstas į Kazanės mechanikos-technikos mokyklą 
ir ją baigė tarp pirmūnų. Bet 1905 metų revoliucija sujaukė jo planus 
stoti į universitetą. Jis įstojo į Socialdemokratų partiją ir tapo profesi- 
onaliu revoliucionieriumi. Tarp tremčių vedė žydo laikrodininko du- 
krą, bet, kaip ir visų gerų bolševikų, jo asmeninis gyvenimas, pasak 
žmonos, „buvo pajungtas Revoliucijos reikalui“. Kai prieš karą šalyje 
vyravo politinis štilis, Kirovas dirbo žurnalistu buržuazinėje spaudoje, 
nors Partija griežtai tai draudė. Taigi jo, kaip bolševiko, biografijoje liko 
juoda dėmė. 1917-aisiais jis Tereko mieste, Šiaurės Kaukaze, su kitais 
ima valdžią. Per Pilietinį karą būdamas komisaras narsiai kovėsi Šiaurės 
Kaukaze šalia Sergo ir Mikojano. 1919-ųjų kovą jis Astrachanėje padėjo 
įvesti Sovietų valdžią. Kraujo negailėjo: buvo nužudyta daugiau kaip 
keturi tūkstančiai žmonių. Kai buvo sučiuptas buržujus, slepiantis savo 
paties baldus, Kirovas įsakė jį sušaudyti. Juodu su Sergo, gyvenę ir mirę 
labai panašiai, 1921 metais organizavo Gruzijos užgrobimą, o paskui 
liko Baku. Abu pasižymėjo kaip žiaurūs Pilietinio karo kartos bolševi- 
kai. Galimas daiktas, jis buvo sutikęs Staliną 1917-aisiais, bet susipažino 
su savo globėju per atostogas praėjus aštuoneriems metams. „Brangusis 
Koba, esu Kislovodske <...>. Sveikstu. Po savaitės atvažiuosiu pas tave 
<...>. Linkėjimai visiems. Perduok gerų dienų nuo manęs Nadiai“, - rašė 
jis. Kirovas buvo Stalinų šeimos numylėtinis. Stalinas užrašė jam savo 


* Tad nė kiek nenuostabu, kad po Kirovo mirties teatras buvo pervadintas jo vardu. 

knygos „Apie Leniną ir leninizmą“ egzempliorių: „5. M. Kirovui, mano 
draugui ir mylimam broliui.“ 1926-aisiais Stalinas pašalino Zinovjevą 
iš Leningrado tarybos pirmininko pareigų ir paskyrė Kirovą vadovauti 
Petro I sostinei, kur buvo antra pagal narių skaičių Partijos organizacija. 
Dar po ketverių metų Kirovas tapo Politbiuro nariu“. 

Kai Kirovas 1931 metais paklausė, ar gali atskristi į pietus atosto- 
gauti kartu su juo, Stalinas atsakė: „Neturiu teisės ir nepatarčiau nie- 
kam skraidyti lėktuvu. Labai nuolankiai prašau atvažiuoti traukiniu.“ 
Dažnai su Stalinu atostogaudavęs Artiomas prisimena: „Jis taip mylėjo 
Kirovą, kad pats pasitikdavo jo traukinį Sočyje.“ Stalinas visada „pui- 
kiai leisdavo laiką su Kirovu“, net plaukiodavo ir eidavo į pirtį. Kartais, 
kol Kirovas plaukiodavo, „Stalinas eidavo į paplūdimį ir atsisėdęs jo 
laukdavo“, - pasakoja Artiomas. 

Po Nadios mirties Stalino draugystė su „mano Kiričiumi“ tapo dar 
glaudesnė. Stalinas bet kuriuo paros metu dažnai skambindavo jam į 
Leningradą; Kirovo bute prie lovos tebestovi jo telefono aparatas. Atvy- 
kęs į Maskvą Kirovas dažniausiai apsistodavo pas Sergo. Šis taip mėgo 
savo artimą bičiulį, kad jo našlė prisimena, kaip jis kartą surežisavo 
automobilio avariją, kad Kirovas nespėtų į traukinį*. Tačiau Stalinas 
su Kirovu buvo „lyg du vienaamžiai broliai: vienas kitą traukdavo per 
dantį, pasakodavo nešvankias istorijas, juokdavosi, - teigia Artiomas. - 
Dideli draugai, broliai, reikalingi vienas kitam.“? 

Tai nereiškė, kad Stalinas visiškai pasitikėjo Kirovu. 1929 metų rudenį 
Stalinas surežisavo Kirovo kritiką „Pravdoje“'?. Kad ir kaip mylėjo Kiro- 
vą, Stalinas kartais vis dėlto ant jo supykdavo. Metais anksčiau, birželį, jo 
straipsnis veikiausiai buvo suredaguotas prieš išspausdinant laikraštyje 
„Leningradskaja pravda“; tai davė pagrindą pasireikšti įžeidžiojo Stali- 
no, kuriam užkliūdavo net smulkmenos, paranojai. Ją jis išliejo laiške: 
„Suprantu <...> technines priemones <...>. Tačiau nesu girdėjęs apie ki- 
tus atvejus, kad taip būtų buvę pasielgta su Politbiuro narių straipsniais 
<...>. Atrodo keista, kad išbraukta 40-50 puikiausių žodžių apie tai, kad 
valstietija yra kapitalistų klasė <...>. Laukiu tavo pasiaiškinimo.“" 

Kirovas nelaikė Stalino šventuoju: per gimtadienį 1929-aisiais, kai 
Stalinas buvo iškeltas į vadus, leningradiečiai išdrįso paminėti Lenino 


* Surežisuotos automobilių avarijos, dažnai su tragiškais padariniais, taps keistu Stalino valdy- 
mo elementu. 


152 


LAIDOTUVĖS 


požiūrį į šiurkštų Stalino būdą!*. Kirovas puikiai suprato keistą Stalino 
mąstyseną. Kai studentas atsiuntė jam klausimų apie ideologiją, Stali- 
nas persiuntė juos Kirovui su prierašu: „Kirovai! Privalai perskaityti šį 
studento Fedotovo laišką <...>. Politiniu atžvilgiu visiškai neraštingas 
jaunuolis. Gal jam paskambinsi ir su juo pasikalbėsi, ko gero, jis su- 
gedęs, prasigėręs „Partijos narys“. Manau, kad velti į šį reikalą GPU 
nereikia. Beje, šis studentas - puikus apgavikas. Savo antisovietišką 
veidą jis slepia po naivuolio kauke, bylojančia: „Padėkite man suprasti. 
Galbūt jūs viską suprantate - aš nesigaudau.“ Linkėjimai! Stalinas.“ 
Galima neabejoti, kad artimi santykiai tarp Kirovo, Sergo, Kuibyševo ir 
Mikojano nedavė ramybės Stalinui. 1932-ųjų bėdos - Riutino „Platfor- 
ma“, galimas Kirovo pasipriešinimas Riutino mirties bausmei, badas, 
Nadeždos savižudybė - parodė, kad Stalinui reikia ištikimesnių ben- 
dražygių. 

Po Nadios mirties Kirovas tapo vos ne šeimos nariu. Stalinas parei- 
kalavo, kad šis apsistotų pas jį, o ne pas Sergo. Kirovas taip dažnai lik- 
davo Stalino bute, kad žinojo, kur laikomos paklodės ir pagalvės; mie- 
goti jis dažnai įsitaisydavo ant sofos. Vaikai mylėjo Kirovą ir kartais, 
kai jis būdavo bute, Svetlana surengdavo jam lėlių vaidinimą. Mėgsta- 
mas jos žaidimas buvo jos pačios „vyriausybė“. Tėvas buvo „pirmasis 
sekretorius“. Ši stalinietė rašydavo tokius įsakymus: „Savo pirmajam 
sekretoriui: įsakau leisti man eiti su tavimi į teatrą.“ Įsakymą pasirašė 
„šeimininkė Setanka“. Tokius laiškelius ji kabindavo valgomajame virš 
telefono staliuko. Stalinas atsakydavo: „Klausau.“ Kaganovičius, Molo- 
tovas ir Sergo buvo Setankos antrieji sekretoriai, bet „ją siejo ypatinga 
draugystė su Kirovu“, pastebėjo Marija Svanidzė, „nes Josifas be galo 
jam geras ir artimas su juo“. 

Stalinas grįžo prie asketiško, klajokliško bolševiko-pogrindininko gy- 
venimo. Jį lydinti įtampa ir netikėtumai panėšėjo į persekiojamo revo- 
liucionieriaus, tik dabar jis stūmėsi į priekį veikiau kaip mongolų chano 
vilkstinė. Jam, padarui, pripratusiam prie vienos tvarkos, reikėjo nuola- 
tos judėti. Jo namuose netrūko lovų, bet kiekviename kambaryje buvo ir 
didelių kietų kušečių. „Niekada nemiegu ant lovos, - pasakojo jis vienam 
lankytojui. - Tik ant kušetės“ - ant tos, ant kurios tuo metu skaitydavo. 
„Kokia istorinė asmenybė turėjo tokį pat spartietišką įprotį?“ - klausė jis 
ir atsakydavo visažinio savamokslio tonu: „Nikolajus I“ Nadios mirtis 
savaime pakeitė Stalino ir vaikų gyvenseną". 

Stalinas nebegalėjo toliau gyventi Pramogų rūmuose ir Zubalovo va- 
sarnamyje - jam buvo per daug skausminga, nes ten anksčiau gyveno ir 
Nadia. Bucharinas pasiūlė apsikeisti butais. Stalinas sutiko su tuo drau- 
gišku siūlymu ir įsikraustė į Bucharino butą antrame aukšte trikampių 
Geltonųjų rūmų, senojo Senato*, beveik po savo raštine. Kadangi Sta- 
lino raštinė buvo toje vietoje, kur susiėjo du Senato kampai, ją vadino 
Mažuoju kampu. Išblizgintos grindys su nutiestu per vidurį raudonu 
ir žaliu kilimu, iki pečių medžio plokštėmis apmuštos sienos, niūrios 
portjeros - viskas buvo švaru ir tylu it ligoninėje. Stalino sekretorius 
Poskriobyševas sėdėdavo prieškambario priekyje prie nepriekaištingai 
tvarkingo rašomojo stalo ir spręsdavo, ką įleisti, o ko - ne. Stalino kabi- 
netas buvo ilgas, erdvus, stačiakampis, nukabinėtas sunkiomis portje- 
romis, nustatytas rusiškomis krosnimis, prie kurių jis glausdavosi, kad 
mažiau skaudėtų rankas ir kojas. Tolimajame dešiniame kampe stovėjo 
milžiniškas rašomasis stalas, o kairėje, po Marxo ir Lenino portretais - 
ilgas žalia gelumbe aptrauktas stalas su baltai dengtomis kėdėmis sta- 
čiomis atkaltėmis!. 


* Prezidentas Putinas vis dar valdo iš šio pastato, Rusijos galios centro nuo Lenino laikų. Putino 
administracijos vadovas vis dar dirba senojoje Stalino raštinėje. Iki 1930 m. pagrindinė Stalino 
raštinė buvo penktame aukšte CK pastate iš pilko granito Senojoje aikštėje, įkalnėje, vedančioje 
nuo Kremliaus. Ten jam vienas po kito talkino sekretoriai: Levas Mechlisas, vėliau pasiekęs dau- 
giau, ir pirma laiko miręs Tovstucha. Čia Stalinas suplanavo savo kampanijas prieš Trockį, Zi- 
novjevą ir Buchariną. 1930 m. Poskriobyševas ir Ypatingasis skyrius, Stalino diktatūros ramstis, 
persikėlė į Geltonuosius rūmus (dar žinomus kaip Ministrų tarybos pastatas). Ten posėdžiauda- 
vo Politbiuras ir dirbdavo - o dabar dar ir gyveno - Stalinas. 

„Oficialusis“ niūrus butas „skliautuotomis lubomis“ pirmame aukšte 
bus jo rezidencija Maskvoje iki pat mirties. „Į namus jis nebuvo pana- 
šus“, - rašė Svetlana. Kadaise čia būta koridoriaus. Jis tikėdavosi, kad 
vaikai čia bus kas vakarą, kai jis grįš vakarienės, patikrins namų darbus 
ir pasirašys pažymių knygeles kaip kiekvienas tėvas. Iki karo jis parei- 
gingai laikėsi tokios tvarkos: archyvuose išliko kai kurie jo pranešimai 
vaikų mokytojams. 

Vaikai dievino Zubalovą - ten buvo tikrieji jų namai, todėl Stalinas 
nusprendė tą vasarnamį palikti jiems, o sau pasistatydinti „puikų, er- 
dvų šiuolaikišką vieno aukšto“ vasarnamį Kunceve, už devynių kilo- 
metrų nuo Kremliaus. Šis vasarnamis tapo pagrindine jo rezidencija ir 
liks tokia iki jo mirties po dvidešimties metų, tik per tą laiką išsiplėtos 
į didelius, bet labai paprastus dviejų aukštų rūmus, nudažytus niū- 
ria žalia maskuojamąja spalva, su ištisu kompleksu namelių sargybi- 
niams, svečių vilų, šiltnamių, su rusiška pirtimi ir specialiu nameliu jo 
bibliotekai. Visa tai juosė pušynai, dvi lygiagrečios tvoros su daugy- 
be patikros punktų ir saugojo ne mažiau kaip šimtas sargybinių*. Čia 
Stalinas galėjo mėgautis trokštamu privatumu - išorine savo emocinio 
abejingumo išraiška: name nebūdavo nei sargybinių, nei tarnų, tad jis 
būdavo visiškai vienas, nebent likdavo nakvoti kokie draugai. Stalinas 
važiuodavo į Kuncevą po pietų. Šis vasarnamis buvo taip arti, kad jo 
aplinkos žmonės vadino jį „artimuoju“, nes kartais jis likdavo kituose - 
„tolimuosiuose“ - savo namuose Semionovskojėje. Idiliškas gyvenimas 
tęsėsi Zubalove - Svetlanos „rojuje, panašiame į užburtą salą“. 

Po Nadios mirties Stalinas netapo atsiskyrėliu, nuolatos lankomu 
vaiduoklių. Tiesa, vis daugiau laiko jis leido tarp savo Partijos šulų, gry- 
nai vyrų draugijoje, panašioje į septyniolikto amžiaus caro aplinką. Bet 
visagalis našlys atsidūrė dar ir iš naujo atgimusios mylinčios, bet kiek 
gniuždančios šeimos glėbyje. Nuolatiniais jo palydovais tapo neseniai iš 
Berlyno grįžę Pavelas ir Jevgenija Alilujevai. Nadios sesuo Ana su vyru 
Stanislavu Redensu grįžo iš Charkovo, mat Stanislavas ką tik buvo pa- 
skirtas nauju Maskvos GPU viršininku. Redensas, gražus, stambus len- 


* Kaip ir daugelį kitų Stalino rezidencijų, Kuncevą statė Meržanovas. Stalinas nuolat liepdavo 
atlikti rekonstrukcijas, o po karo - pristatyti antrą aukštą. Po Stalino mirties viskas viduje buvo 
supakuota, bet, atėjus į valdžią Brežnevui, iš naujo grįžę Stalino darbuotojai vėl viską sudėliojo į 
vietas. Šiandien vasarnamis uždarytas ir jį prižiūri Federalinės saugumo tarnybos žinyba, bet vis- 
kas yra visai taip, kaip buvo Stalinui gyvam esant - yra net jo skutimosi šepetėliai ir gramofonas. 

kas ežiuku kirptais plaukais, visada vilkintis čekisto uniforma, anksčiau 
dirbo saugumo tarnybų kūrėjo Dzeržinskio sekretoriumi. Stanislavas ir 
Ana vienas kitą pamilo per Stalino ir Dzeržinskio kelionę tirti, kodėl 
1919-aisiais krito Permė. Tarp asketiškų senųjų bolševikų Redensas gar- 
sėjo kaip „pasipūtėlis“ ir girtuoklis dėl vieno apgailėtino incidento. Iki 
1931 metų jis vadovavo Gruzijos GPU. Pasak Redenso artimųjų, jo pa- 
vaduotojas Berija jį pergudravo. Jis iškrėtė išdaigą, labiau tinkančią au- 
dringam bernvakariui negu saugumo tarnybų intrigoms, bet savo tikslą 
pasiekė. Berija nugirdė Redensą ir išsiuntė namo nuogą. Šeimos legen- 
dos retai pasakoja viską. Iš Stalino laiškų matyti, kad Redensas su vietos 
viršininkais bandė pasiekti, kad Berija būtų išsiųstas dirbti į Volgos že- 
mupį, bet kažkas sukliudė, galbūt Stalinas. Berija niekados nedovanojo 
Redensui. Išvykti teko ne Berijai, o Redensui. 

Stalinas mėgo linksmąjį svainį, bet abejojo jo, kaip čekisto, kompe- 
tencija, todėl atšaukė iš Ukrainos. Ana, mylinti dviejų jų sūnų motina, 
buvo geros širdies, bet ne per didelio proto moteris. Jos pačios vaikai 
pripažįsta, kad ji per daug kalbėdavo. Stalinas vadino ją „plepe“*. 

Šiame mylinčių giminaičių šešete buvo ir trečia pora. Aleksandras 
Svanidzė, irgi ką tik grįžęs iš užsienio, buvo 1907 metais mirusios pir- 
mosios Stalino žmonos Kato brolis. „Aukštas, šviesbruvis, mėlynų akių 
ir ereliškos nosies“, šis puošeiva gruzinas, mokantis prancūzų ir vokie- 
čių kalbas, ėjo aukštas pareigas Valstybiniame banke. Stalinas jį mylėjo - 
„juodu buvo lyg broliai“, - rašė Mikojanas. Jo žmona Marija, žydų ir 
gruzinų kraujo turintis sopranas, „mažyte riesta nosyte, kraujo ir pie- 
no veidu, didelių mėlynų akių“, buvo savo pačios gyvenimo operos 
primadona*. Pasak Svetlanos, ši rafinuota, pasipūtusi pora visuomet 
atveždavo iš užsienio dovanų. Su įsijautimu rašanti dienoraštį Marija, 
kaip ir visos Stalino dvaro moterys, matyt, buvo šiek tiek įsimylėjusi 
Vadą. Tos moterys nuolat bjauriai varžėsi dėl Stalino prielankumno. Jos 
dėjo be galo daug pastangų, norėdamos įrodyti savo pranašumą prieš 
kitas ir pakirsti jų autoritetą, todėl dažnai nepastebėdavo pavojingų 
ženklų, rodančių, kad Stalinas viduje verda“. 

Tuo tarpu dvidešimt septynerių Jakovas įgijo elektros inžinieriaus 
specialybę, nors Stalinas norėjo, kad jis būtų kariškis. Jaša „panėšėjo į 


* Savo sūnui sutuoktiniai užkrovė absurdišką bolševikišką Džonrido vardą pagerbdami „De- 
šimties dienų, kurios sukrėtė pasaulį“ autorių. 

tėvą išvaizda ir balsu“, bet jį erzino. Kartais Stalinui pavykdavo parody- 
ti šiurkštoką meilę. Jis nusiuntė jam vieną iš savo knygų, „Gamtos už- 
kariavimas“, ir užrašė: „Jaša, tuoj pat perskaityk šią knygą. J. Stalinas.“4 

Svetlana užaugo, tapo strazdanota rudaplauke, ir Stalinas kartoda- 
vo, kad ji kaip du vandens lašai panaši į jo motiną - tai buvo didžiausia 
jo pagyra. Iš tikrųjų ji panėšėjo į jį: protinga, užsispyrusi ir ryžtinga. 
„Buvau jo numylėtinė. Po motinos mirties jis stengėsi būti man arti- 
mesnis. Buvo kupinas šiltų jausmų, jam rūpėjo, kaip man sekasi. Dabar 
išties suprantu, kad jis buvo labai mylintis tėvas <...>.“ Marija Svanidzė 
dienoraštyje rašė, kaip Svetlana nesitraukdavo nuo tėvo. „Jis ją bučiuo- 
davo, gėrėdavosi ja, duodavo jai gardžiausius kąsnelius iš savo lėkš- 
tės.“ Vos septynerių Svetlana pareiškė: „Man nė motais, jei visas pasau- 
lis manęs nekenčia - kad tik tėtis mane mylėtų! Jei tėtis man pasakytų: 
„Skrisk į mėnulį“, taip ir padaryčiau!“ Tačiau jo meilė Svetlaną dusino: 
„Amžinai tas tabako dvokas, tie pro ūsus pučiami dūmų kamuoliai; 
jis be perstojo mane glėbesčiuodavo ir bučiuodavo.“ Iš tikrųjų Svetla- 
ną augino mylima auklė, ryžtingoji Aleksandra Byčkova, ir ištikimoji 
namų šeimininkė Karolina Til?. 

Artiomas prisimena, kaip praėjus mėnesiui po Nadios mirties Svet- 
lana vis dar klausinėjo, kada motina grįš iš užsienio. Mergaitė bijojo 
tamsos - jai atrodė, kad ji kažkaip susijusi su mirtimi. Ji prisipažino 
negalinti mylėti Vasilijaus, nes šis ją gąsdindavo, gadindavo jai nuotai- 
ką arba pasakodavo nerimą keliančias smulkmenas apie seksą - Svet- 
lanos nuomone, dėl šios priežasties ji ėmė žiūrėti į seksą ne taip, kaip 
reikia. 

Labiausiai dėl motinos mirties nukentėjo Vasilijus - dabar jam buvo 
dvylika. „Jis patyrė siaubingą sukrėtimą, kuris visiškai jį palaužė“, - 
rašė Svetlana. Jis tapo šiurkščiu, nuožmiu storžieviu, keikdavosi mote- 
rų akivaizdoje, kai reikia ir nereikia minėdavo tėvo pavardę ir tikėjosi, 
kad su juo bus elgiamasi kaip su kunigaikštųku, bet pats buvo tragiškas 
nevykėlis ir jautėsi nelaimingas. Zubalove jis šėlte šėlo, bet niekas ne- 
pasakojo Stalinui apie jo krečiamas šokiruojančias kvailystes. Vis dėl- 
to, pasak Artiomo, jis iš tikrųjų buvo „geraširdis, švelnus, jo nedomi- 
no materialūs dalykai; kartais jis elgdavosi kaip mušeika, bet kitąsyk 
užsistodavo mažesnius už save berniukus“. Jis baisiai bijojo Stalino ir 
gerbė jį „kaip krikščionys Kristų“. Nusiminusio tėvo nebuvo šalia, ir 
Vasilijus augo emociškai skurdžioje aplinkoje - ne tarp mylinčių, bet 

griežtų auklių, o tarp asmens sargybinių, šiurkščių, palaižūniškų sau- 
gumo tarnybų agentų. Zubalovo komendantas Jefimovas skundė Vasi- 
lijų Vlasikui, šis pranešdavo Šeimininkui. 

Stalinas pasitikėjo atsidavusiu asmens sargybiniu, trisdešimt sep- 
tynerių metų sveiku, sunkiai galus suduriančiu, neišauklėtu valstiečiu 
Nikolajumi Vlasiku, pradėjusiu dirbti Čeka 1919 metais ir saugojusiu 
Politbiuro narius, paskui nuo 1927-ųjų išimtinai Vadą. Jis tapo galin- 
gu viziriu, nesitraukiančiu nuo Stalino, o Vasilijui buvo žmogus, pa- 
našiausias į tėvą: jaunuolis supažindindavo su Vlasiku savo merginas, 
tikėdamasis jo pritarimo. 

Kai Vasilijus mokykloje ėmė elgtis nepakenčiamai, Paukeris parašė 
Vlasikui, kad „žūtbūt reikia perkelti jį į kitą mokyklą“. Vasilijus troško 
Stalino pritarimo. „Sveikas, tėve! - rašė jis jam būdingame laiške, var- 
todamas vaikišką bolševikų žargono variantą. - Mokausi naujoje mo- 
kykloje, ji labai gera. Manau, kad tapsiu geru Raudonuoju Vaska! Tėve, 
parašyk man, kaip laikaisi ir kaip leidi atostogas. Linkėjimai nuo mūsų 
darbo kolektyvo. Raudonasis Vaska.“ Bet jis rašė laiškus ir saugumo 
tarnybų agentams: „Sveikas, drauge Paukeri. Gyvenu gerai. Su Tomu 
[Artiomu] nesipešu. Pagaunu daug [žuvų], viskas puiku. Jeigu nesate 
užsiėmęs, atvažiuokite mūsų aplankyti. Drauge Paukeri, prašau jūsų 
atsiųsti man butelį rašalo mano rašikliui.“ Taigi Paukeris, toks artimas 
Stalinui, kad jį net skusdavo, atsiuntė jo sūnui rašalo. Jį gavęs Vasili- 
jus padėkojo „draugui Paukeriui“, teigė nepravirkdęs kito berniuko ir 
įskundė jį tuo apkaltinusį Vlasiką. Gyvendamas tarp kitų moksleivių ir 
saugumo tarnybų agentų, šis išlepintas vaikigalis jau ėmė skųsti aplin- 
kinius - vėliau gyvenime jo aukoms šis įprotis taps lemtingas. Jo laiškų 
tonas neabejotinai kunigaikštiškas: „Draugas Jefimovas jums pranešė, 
kad prašiau atsiųsti man šratinį šautuvą, bet aš jo negavau. Gal jūs pa- 
miršote, tad prašau jį atsiųsti. Vasia.“ 

Staliną glumino Vasilijaus nepaklusnumas ir jis pasiūlė griežčiau su 
juo elgtis. 1933 metų rugsėjo 12 dieną Karolina Til išvažiavo atostogų, 
ir pietuose esantis Stalinas davė tokius raštiškus nurodymus Jefimovui 
Zubalove: „Auklė liks namie Maskvoje. Žiūrėkite, kad Vasia nesielgtų 
nederamai. Neduokite jam laisvalaikio ir elkitės su juo griežtai. Jeigu 
Vasia neklausys auklės ir ją užgaulios, aplaužykite jam ragus, - rašė 
Stalinas ir pridūrė: - Neleiskite Vasios prie Anos Sergejevnos [Redens, 
Nadios sesers] - ji gadina jį žalingomis ir pavojingomis nuolaidomis.“ 

Atostogaudamas tėvas atsiuntė sūnui laišką ir persikų. Raudonasis 
Vaska jam padėkojo. Tačiau ne viskas su Vasilijumi buvo gerai. Pis- 
toletas, kuriuo nusišovė motina, tebebuvo Stalino namuose. Vasilijus 
parodė jį Artiomui ir davė prisiminimui odinį ginklo dėklą“. 

Tik daugeliui metų praėjus Stalinas suvokė, kaip pakenkė vaikams 
tai, kad jo nebuvo šalia ir kad jais rūpinosi asmens sargybiniai. Stalinas 
tai pavadino „giliausia savo širdies paslaptimi“: „Vaikus, augančius be 
motinos, gali kuo puikiausiai auginti auklės, bet motinos jos negali at- 
stoti <...>.7 


**kX 


1933 metų sausį Stalinas bolševikų plenume pasakė be galo pagyrūniš- 
ką kalbą: penkmečio planas įvykdytas nepaprastai sėkmingai. Partija 
sukūrė traktorių pramonę, elektros energijos, anglių, plieno ir naftos 
gamybą. Miestai pastatyti ten, kur anksčiau plytėjo dykvietės. Baigta 
statyti Dniepro hidroelektrinė ir Turkestano-Sibiro geležinkelis (nu- 
tiestas vis augančios Jagodos vergų darbo jėgos). Dėl visų sunkumų 
kalta priešiška opozicija. Tačiau ėjo „alkanieji trisdešimt tretieji“, kai 
milijonai badavo, o šimtai tūkstančių buvo deportuoti. 

Tų pačių metų liepą Kirovas kartu su Stalinu, Vorošilovu, OGPU 
pirmininko pavaduotoju Jagoda ir Bermanu, darbo stovyklų sistemos 
gulago viršininku, laive „Anochinas“ šventė atidarymą gigantiško so- 
cialistinio darbo projekto - Baltosios-Baltijos jūrų kanalo, bolševikų 
sutrumpintai vadinamo Belomoru*. Dviejų šimtų dvidešimt septynių 
kilometrų kanalo statyba prasidėjo 1931 metų gruodį; iš 170 000 kalinių, 
dirbusių sunkiai kaip faraonų vergai, per pusantrų statybos metų mirė 
25 000. Vorošilovas vėliau pagyrė Kirovą ir Jagodą už jų indėlį šiame 
nusikaltime“. | 

Atėjus vasarai bolševikų šulai buvo visiškai nusivarę po penkerių 
metų herakliško darbo: jie stūmė į priekį pergalingąjį penkmečio planą, 
įveikė opoziciją ir, svarbiausia, sutriuškino valstietiją. Po tokios įtam- 


* To paties pavadinimo papirosai dabar tapo vieni populiariausių; pats Stalinas juos rūkydavo, 
kai negaudavo „Hercegovinos Flor“. Baltosios-Baltijos jūrų kanalas buvo vienas iš milžiniškų 
laimėjimų, išaukštintų rašytojų ir filmų kūrėjų. Gorkis, prozininkas, tapęs gėdingu baisiausių 
bolševizmo nusikaltimų apologetu, redagavo 36 autorių knygą „Kanalas, pavadintas Stalino 
vardu“. Stulbina tai, kad knygoje aukštinami humanitariniai kanalo statybos aspektai. 

pos jiems reikėjo atsipūsti, antraip galėjo palūžti. Bet nors „alkanaisiais 
trisdešimt trečiaisiais“ masiškomis represijomis jiems pavyko atsilaiky- 
ti, dar buvo ne metas ilsėtis. Sergo, kaip sunkiosios pramonės liaudies 
komisaras vadovavęs penkmečio planui, skundėsi širdies ir kraujo apy- 
takos sutrikimais. Jo gydymu rūpinosi pats Stalinas?. Kirovas irgi buvo 
bepalūžtantis nuo įtampos; jį kamavo „širdies ritmo sutrikimas <...>, 
baisus irzlumas ir nemiga“. Gydytojai įsakė jam imti poilsio". Kirovo 
draugui Kuibyševui, Gosplano viršininkui, teko neįmanoma užduotis: 
pasiekti Partijos nubrėžtus tikslus. Jis girtuokliavo ir lakstė paskui mo- 
terų sijonus. Stalinas pasiskundė Molotovui, o vėliau niurnėjo, girdi, 
Kuibyševas tapo „ištvirkėliu“"!. 

Rugpjūčio 17-ąją Stalinas su Vorošilovu išvažiavo savo specialiu 
traukiniu“. Iš neskelbtų užrašų žinome: Vadą jau kankina paranoja - jis 
bijo, kad niekas nesužinotų, kur ir kada jis keliauja. Jam įgriso svainė 
Ana Redens ir jis nori, kad Klimas kalbėtų atsargiau: „Vakar prie savo 
svainės (plepės) ir gydytojų (jie liežuvauja) nenorėjau sakyti tikslios 
savo išvykimo datos. Dabar pranešu tau, kad nusprendžiau išvažiuoti 
rytoj <...>. Negerai daug kam skelbti savo planus. Mudu abu - geidžia- 
mi taikiniai, tad neturime būti atviri ir visiems pasakotis. Jei sutinki, 
išvažiuosime rytoj antrą. Įsakysiu Jusiui [Stalino asmens sargybinis lie- 
tuvis, dirbęs kartu su Vlasiku] tuoj pat susisiekti su geležinkelio stoties 
viršininku ir įsakyti jam prikabinti vieną vagoną, bet niekam nesakyti, 
kam jis skirtas. Iki antros valandos rytoj <...>.“ Atostogos bus pilnos 
nuotykių - įvyks net pasikėsinimas nužudyti! 

„Krasnaja polianoje“ Sočyje Stalinas rado Lakobą, Abchazijos vadą, lau- 
kiantį verandoje su prezidentu Kalininu ir Poskriobyševu. Kai Stalinas 
su Lakoba vaikštinėjo po sodą, prie jų prisidėjo Berija - dabar, galima 
sakyti, Kaukazo vietininkas. Lakoba ir Berija, jau tapę priešais, atvyko 
atskirai. Po pusryčių verandoje Vadas, lydimas vis didėjančios palydos - 
prie jos netrukus prisidėjo Janas Rudzutakas, senas latvių bolševikas, va- 


* Apie šias atostogas turime ypač daug medžiagos, nes yra ne vien Stalino susirašinėjimas su 
Maskvai vadovaujančiu Kaganovičiumi: GPU per atostogas dar daug ką fotografavo, o nuotrau- 
kas sudėjo į specialų albumą Stalinui. Be to, Lakoba, rūpinęsis Stalino poilsiu Abchazijoje, paliko 
tų dienų užrašus. 

dovaujantis Centrinei kontrolės komisijai, bet sulaukiantis vis didesnio 
Stalino nepasitikėjimo - apžiūrėjo sodus. 

- Užteks tinginiauti, - tarė mėgėjas sodininkauti Stalinas. - Reikia 
išravėti laukinius krūmus. 

Vadovai ir sargybiniai kibo į darbą - rinko sausuolius ir pjovė ger- 
vuoges. Stalinas su baltu kiteliu ir apsmukusiomis, į batus sukištomis 
baltomis kelnėmis papsėdamas pypkę vadovavo darbams. Paskui pa- 
siėmė šakes ir pats ėmė rauti krūmus. Berija darbavosi grėbliu, o vienas 
iš Maskvos šulų - kirviu. Berija pastvėrė iš jo kirvį, ėmė kapoti stengda- 
masis padaryti įspūdį Stalinui ir akivaizdžiai dviprasmiškai pašmaikš- 
tavo: „Aš tik rodau sodo šeimininkui Josifui Visarionovičiui, kad galiu 
nukirsti bet kurį medį.“ Kad ir koks didelis vadovas, nebuvo nė vieno, 
kurio Berija nebūtų ryžęsis nukirsti. Netrukus jis gaus galimybę pasi- 
darbuoti savo kirvuku. 

Stalinas atsisėdo pintoje kėdėje, Berija už jo, lyg koks viduramžių 
dvariškis užsikišęs kirvį už diržo. Prie šulų buvo atvesta Svetlana; da- 
bar ji vadino Beriją „dėde Lara“. Kai Stalinas dirbo su popieriais, La- 
koba per ausines klausėsi muzikos, o Berija pasišaukė Svetlaną, pasi- 
sodino ant kelių ir buvo nufotografuotas gerai žinomoje nuotraukoje: 
su žvilgančia saulėje pensnė jis sėdi apkabinęs mergaitę, o fone kantriai 
dirba Vadas. 

Pasirodė ir Vorošilovas su Budionu. Jie pasisodino Vadą ant prieki- 
nės pakardo atviru stogu sėdynės ir nusivežė aprodyti arklių, išaugintų 
armijos žirgyne. Paskui jie pasivažinėjo, tada nuėjo medžioti. Stalinas 
žvaliai nešėsi šautuvą ant peties, nusismaukęs kepurę ant pakaušio, o 
asmens sargybinis čekistas braukėsi nuo kaktos prakaitą. Dieną pame- 
džioję, jie pasistatė palapines ir gryname ore kepė šašlykus. Vėliau Stali- 
nas ėjo žvejoti. Aiškiai matyti, kokia neoficiali buvo šios iškylos atmosfe- 
ra. Tai buvo vienas iš paskutinių tokių renginių Stalino gyvenime?*, 


* k 


Stalinas pasipiktino, kai jam išvykus iš Maskvos Sergo pavyko nuteikti 
prieš jį Politbiurą. Vis daugiau vadovų išvyko atostogauti, o vadovavo 
ir toliau Kaganovičius. Jis rašė Stalinui beveik kasdien ir visada baig- 
davo tuo pačiu prašymu: „Prašom pranešti mums savo nuomonę.“ Di- 
džiūnai be perstojo pešėsi tarpusavyje dėl lėšų: kuo nuožmesnė darėsi 

kova dėl kolektyvizacijos, kuo labiau spartėjo industrializacijos tempas, 
kuo daugiau nelaimingų atsitikimų ir klaidų įvykdavo gamyklose, tuo 
įnirtingiau vaidijosi Politbiuro nariai dėl savo valdų kontrolės. Premje- 
ras - Geležinsubinis Molotovas - riejosi su Ordžonikidze, ūmaus būdo 
sunkiosios pramonės liaudies komisaru, ir Kaganovičiumi; šis pykosi 
su Kirovu, tas - su Vorošilovu ir taip toliau. Bet staiga Politbiuras susi- 
vienijo ir ėmė nebepaisyti paties Stalino norų“. 

1933 metų vasarą Molotovas gavo pranešimą, kad viena Zaporožės 
gamykla dėl sabotažo gamina brokuotas kombainų dalis. Molotovas, 
kaip ir Stalinas manantis, kad jų santvarka yra tobula, o ideologija 
moksliškai teisinga, tad visos klaidos pramonėje tegalinčios būti kenkė- 
jų sabotažo padarinys, įsakė generaliniam prokurorui Akulovui suimti 
kaltuosius. Vietos vadovai kreipėsi užtarimo į Sergo. Kai byla atsidūrė 
Aukščiausiajame Teisme, kaltinimui atstovavo prokuroro pavaduoto- 
jas, buvęs menševikas Andrejus Vyšinskis, per būsimą Terorą vienas iš 
liūdniausiai pagarsėsiančių Stalino pareigūnų. Stalinui tuo metu atos- 
togaujant, Sergo aistringai gynė savo pramonės pareigūnus ir įtikino 
Politbiuro narius, tarp jų ir Molotovą su Kaganovičiumi, pasmerkti api- 
bendrinamąją Vyšinskio kalbą. 

Rugpjūčio 29-ąją Stalinas sužinojo apie Sergo akibrokštą ir bemat 
išsiuntė telegramą, trykštančią veidmainišku pykčiu: „Laikau Polit- 
biuro pasirinktą poziciją neteisinga ir pavojinga <...>. Man apgailėti- 
na, kad Kaganovičius su Molotovu neįstengė atsispirti biurokratiniam 
sunkiosios pramonės liaudies komisaro spaudimui.“ Po dviejų dienų 
Kaganovičius, Andrejevas, Kuibyševas ir Mikojanas oficialiai anuliavo 
savo nutartį. Stalinas mąstė, koks pavojingas Sergo gebėjimas panau- 
doti savo neabejotiną prestižą ir asmenybės jėgą šulams palenkti į savo 
pusę, ir guodėsi Molotovui: „Sergo veiksmus ir elgseną laikau chuliga- 
niškais. Kaip jūs galite leisti jam pasiekti savo?“ Staliną pribloškė tai, 
kad Molotovas su Kaganovičiumi galėjo užkibti ant Sergo meškerės. 
„Kas atsitiko? Kaganovičius apsigavo? <...> Ir jis - ne vienintelis.“ Jis 
apibėrė priekaištais: „Parašiau Kaganovičiui ir pareiškiau apstulbęs, 
kad šiuo atveju jis atsidūrė reakcingų elementų stovykloje.“ 

Po dviejų savaičių, rugsėjo 12-ąją, Stalinas vis dar skundėsi Molo- 
tovui, kad Sergo rodo antipartines tendencijas, gindamas „reakcingus 
Partijos elementus nuo Centro komiteto“. Molotovą jis nubaudė atšauk- 
damas iš atostogų Kryme - „nei man, nei Vorošilovui nepatinka tas fak- 

tas, kad tu vietoj dviejų savaičių atostogauji šešias“ - bet paskui dėl to 
jį ėmė graužti kaltės jausmas: „Man šiek tiek nesmagu, kad per mane 
grįžai anksti“, - atsiprašė jis, bet paskui parodė tebepykstantis ant Ka- 
ganovičiaus ir Kuibyševo: „Akivaizdu, būtų neišmintinga palikti darbą 
centre vienam Kaganovičiui (Kuibyševas gali imti gerti).“" Nusiminęs 
Molotovas grįžo į Maskvą“. 

Stalinas lengvai įveikė Sergo, bet įnirtingas jo išpuolis prieš „chuli- 
ganą“ rodo, kaip rimtai jis žiūrėjo į stipriausią po savęs lyderį. Sergo 
Ordžonikidzė, ūpingas, jaudrus, bet tikras ryžtingo Stalino administra- 
toriaus įsikūnijimas, gimė 1886 metais Gruzijos didikų šeimoje. Dešim- 
ties metų likęs našlaičiu, jis beveik nesimokė, tik gavo keistą - felčerio - 
išsilavinimą*. Septyniolikos jau buvo Partijos narys, suimtas mažiau- 
siai keturis kartus iki 1911 metų, kai prisidėjo prie Lenino Paryžiuje. Jis 
buvo vienas iš saujelės stalinistų, pabuvęs emigracijoje, nors ir trumpai. 
Centro komiteto narys nuo 1912-ųjų, kaip ir Stalinas, buvo asmeniškai 
atsakingas už tai, kad 1921 metais buvo brutaliai aneksuoti ir subolševi- 
kinti Gruzija ir Azerbaidžanas, kur jį pravardžiavo Stalino Užpakaliu. 
Leninas jį išbarė už tai, kad sudavė bendražygiui ir keldavo girtas or- 
gijas su kekšėmis, bet gynė jo pomėgį agresyviai šaukti juokaudamas: 
„Na, taip, jis šaukia <...>, bet jis viena ausimi kurčias.“ 

Į liūtą panašus Sergo Pilietinio karo metais pasireiškė kaip šaunus 
didvyris. Jis puikiai jojo (jam buvo prikišama, kad jodinėjo ant palšio 
po įveiktą Tiflisą). Jis buvo be galo „jaunas ir stiprus“; „atrodė, kad 
gimė su tuo ilgu karišku apsiaustu ir batais“. Jis buvo ūmus karštako- 
šis. Trečiojo dešimtmečio pradžioje jis net vožė kumščiu Molotovui, kai 
juodu susivaidijo dėl Zinovjevo knygos „Leninizmas“ - šis incidentas 
rodo, kaip rimtai bolševikai žiūrėjo į ideologijos klausimus. Peštukus 
išskyrė Kirovas. Sergo duktė Eteri prisimena, kad šis ūmusis gruzinas 
dažnai taip įsikarščiuodavo, jog skeldavo bendražygiui antausį, bet jo 
pyktis greitai atlėgdavo. „Jis galėjo paaukoti gyvybę dėl to, kurį mylėjo, 
ir nušauti tą, kurio nekentė“, - teigė jo Žmona Zina. 

1926-aisiais paaukštintas į Centrinės kontrolės komisijos pirminin- 
kus, Sergo buvo agresyviausias Stalino sąjungininkas kovojant su opo- 


* Po Antrojo pasaulinio karo Stalinas prisiminė, kaip tremtyje „aš, kaip valstietis, gaudavau 8 ru- 
blius per mėnesį. Ordžonikidzė, kaip didikas, gaudavo 12. Vadinasi, ištremti didikai iždui kainavo 
50 o daugiau negu valstiečiai“. Poskriobyševas buvo kitas vadovas, turintis felčerio diplomą. 

zicija, kol buvo paskirtas vadovauti sunkiajai pramonei. Jis neišmanė 
ekonomikos subtilybių, bet nusisamdė specialistus, kurie išmanė. Juos 
skatindavo žavesiu ir jėga. „Jūs terorizuojate dirbančius draugus“, - 
skundėsi vienas iš jo pavaldinių, nepatenkintų nuolatiniais jo pykčio 
protrūkiais. „Sergo išties skaldė jiems antausius! - gyrė jį Vorošilovui 
Stalinas 1928 metais. - Opozicija ne juokais išsigando!“ 

Sergo, iš pradžių flirtavęs su Bucharinu, o paskui jį išdavęs, buvo 
ryžtingas Stalino Didžiojo posūkio šalininkas. „Šią politiką jis palai- 
kė širdimi ir siela“, - teigė Kaganovičius. Mylimas draugų, pradedant 
Kaganovičiumi ir baigiant Bucharinu bei Kirovu, Sergo buvo „tobulas 
bolševikas“, - manė Marija Svanidzė. Ir „kilnus“ - priduria Chruščio- 
vas. „Geraširdiškų akių, žilų plaukų ir vešlių ūsų, jis panėšėjo į senovės 
Gruzijos kunigaikštį“, - rašė Berijos sūnus. Už savo karjerą skolingas 
Stalinui, į jo kultą žiūrėjo skeptiškai ir liko paskutinis stambus Politbiu- 
ro žvėris. Sergo turėjo savų protežė pramonėje ir Kaukaze bei sugebėjo 
juos ginti. Jis tikrai niekada nebijojo prieštarauti Stalinui* ir elgėsi su 
juo kaip su įžeidžiu vyresniuoju broliu, o kartais net duodavo jam kaž- 
ką panašaus į įsakymus. 

1933 metų rugsėjį Sergo atvažiavo atostogauti į Kislovodską, savo 
mėgstamą kurortą, ir iškart pradėjo energingai susirašinėti su Stali- 
nu. Šis griežė apmaudą šitam kilniaširdžiam „kunigaikščiui“. Stalinas 
skundėsi, kad Sergo „tuščias iki kvailumo“ ". 


*** 


„Čia atostogaudamas, - rašė Stalinas, - nesėdžiu vienoje vietoje, bet vis 
vienur ar kitur keliauju <...>.“ Po mėnesio Stalinas persikėlė į pietus, į 
ką tik pastatytą namą Museryje. Šlykštus dviejų aukštų pastatas ant kal- 
no subtropiniame parke buvo Stalino mėgstamomis medžio plokštėmis 


* Stalinas elgėsi su Sergo kaip su nesuvaldomu jaunesniuoju broliu: „Šią savaitę krėtei eibes, - ne 
kartą taip ar panašiai rašė jam Stalinas, - ir tau pavyko. Sveikinti tave ar ne?“ Kitą kartą Stalinas 
rašė: „Rytoj posėdis banko reformos klausimais. Pasiruošęs? Privalai būti pasiruošęs.“ Vieną- 
syk išbaręs Sergo Stalinas pridūrė: „Nekoneveik manęs, kad elgiausi nemandagiai <...>. Tiesą 
sakant, gali priekaištauti man kiek nori.“ Paprastai laiškus Stalinas pasirašydavo Koba. Savo 
laiškeliuose Sergo beveik visada nepritaria kokiam nors Stalino sprendimui: „Brangus Soso, - 
niurzgėjo jis viename, - ar naująją Rusiją kuria amerikiečiai?“ Sergo nebijojo ir pamokyti Stalino: 
„S0so, jie nori paskirti Kaganovičių atsakingą už civilinę aviaciją <...>. Parašyk Molotovui ir 
Kaganovičiui ir liepk jiems to nedaryti!“ 

apmuštomis sienomis, didžiulėmis verandomis, dideliu valgomuoju ir 
gražiu vaizdu į jūrą, kur Lakoba pastatė specialią prieplauką. Šią re- 
zidenciją supo vingiuoti takai, vedantys į apskritą vasarnamį - jame 
Stalinas dirbdavo. Takai buvo nutiesti ir prie jūros. Stalinas su Lakoba 
dažnai pėsti patraukdavo į netoliese esantį kaimą, kur vietiniai lauke 
ištaisydavo abchaziškas vaišes. 

Rugsėjo 23 dieną Lakoba surengė iškylą į jūrą. Stalinas su Vlasiku, 
pasidėję ant kelių šautuvus, nuo Lakobos pastatytos prieplaukos iš- 
plaukė motorine jachta „Raudonoji žvaigždė“. Staiga nuo kranto pasi- 
girdo kulkosvaidžio šūviai. 

Vlasikas „Raudonosios žvaigždės“ denyje puolė pridengti Stalino savo 
kūnu ir paprašė leidimo atsakyti ugnimi. Šaudydamas į kranto pusę, 
laivas pasuko į atvirą jūrą. Iš pradžių Stalinas pamanė, kad čia tik kokie 
nors gruzinai pasveikino juos džiaugsmingai šaudydami į orą, bet suži- 
nojo, kad klydo. Jis gavo laišką iš pasienio sargybinių, prisipažįstančių, 
kad šaudė jie, per klaidą palaikę laivą užsieniečių kateriu. Berija pats 
ištyrė šį incidentą, parodė jam būdingą negailestingumą ir pasiekė re- 
zultatų, kurie padarė įspūdį Stalinui. Tačiau Berija sukėlė įtarimų, kad 
pats režisavo šį išpuolį, norėdamas sukompromituoti Lakobą, atsakin- 
gą už saugumą Abchazijoje. Pasienio sargybiniai buvo ištremti į Sibirą. 
Vlasikas ir Berija tapo artimesni Stalinui!. 

Grįžęs į krantą Stalinas su palyda patraukė į Gagrą - ten GPU rado 
naują vasarnamį kalnuose, ir Lakoba pradėjo jį rekonstruoti. Vasarna- 
mis taps mėgstama Stalino rezidencija, pavadinta „Šaltuoju upokšniu“. 
Jis dunksojo pačioje uolėto kalno viršūnėje ir iš jo atsivėrė nepakarto- 
jami gamtovaizdžiai*. Sočyje kartu su Stalinu gyveno Svetlana, bet jai 


* Gagros vasarnamis yra viena gražiausių Stalino rezidencijų, bet kartu sunkiausiai prieinama. 
Vėliau vaikai gavo savus namus. Prie jūros vingiuoja takas, bet iš sausumos vasarnamis nema- 
tomas. Kaip dauguma tokių vasarnamių, jis vis dar valdomas Abchazijos prezidento apsaugos 
tarnybos. Jis nematomas, paslaptingas ir puikiai išsaugotas. Museris įsikūręs pašonėje slapto 
CK kurorto Picundos, kur eidamas Partijos pirmojo sekretoriaus pareigas vasarnamį turėjo 
Chruščiovas ir kur devintajame dešimtmetyje, paskutiniais Sovietų Sąjungos metais, Michai- 
las Gorbačiovas su žmona Raisa pasistatydino daug milijonų dolerių kainavusį vasarnamį ir 
už tai sulaukė kritikos. Visi tie vasarnamiai tebestovi tušti po kaitria Abchazijos saule, bet yra 
saugomi. 

grįžus į mokyklą jis jautėsi kaip „vienišas vilkas“ ir troško Jenukidzės 
draugijos*. „Kas laiko tave Maskvoje? - klausė jis laiške Abelio. - Atva- 
žiuok į Sočį, pasimaudyk jūroje - tegul pasiilsi tavo širdis. Pasakyk nuo 
manęs Kalininui, kad jis darys nusikaltimą, jeigu tuoj pat neišleis tavęs 
atostogų <...>. Galėtum gyventi su manimi vasarnamyje <...>. Šiandien 
lankiausi naujajame vasarnamyje Gagroje <...>. Jis apkerėjo Vorošilovą 
ir jo žmoną <...>. Tavo Koba.“ 


Po šių ilgų atostogų „vienišas vilkas“ lapkričio 4 dieną grįžo į Maskvą 
planuoti ateinančio Nugalėtojų suvažiavimo, turinčio karūnuoti jį už 
įspūdingus pastarųjų ketverių metų laimėjimus. Atrodė, kad Maskva 
bunda ir rąžosi po ilgo košmaro. Badas baigėsi. Derliai pagausėjo. Mi- 
lijonai mirusių badu buvo palaidoti ir užmiršti kaimuose, visiems lai- 
kams dingusiuose iš žemėlapių. 

Kai sausio pabaigoje delegatai ėmė rinktis į XVII suvažiavimą, švęsti 
jie tikrai turėjo pagrindą. Iš viso bekraščio darbo žmonių rojaus į Mas- 
kvą suvažiavę 1 966 balso teisę turintys delegatai tikriausiai netvėrė 
jauduliu ir pasididžiavimu. Suvažiavimas buvo aukščiausias Partijos 
organas, teoriškai renkantis Centro komitetą, valdantį vietoj jo iki kito 
suvažiavimo, paprastai rengiamo po ketverių metų. Tačiau 1934-aisiais 
šis renginys tebuvo triumfo pantomima, iki smulkmenų surežisuota 
Poskriobyševo ir valdoma Stalino ir Kaganovičiaus. 

Šiaip ar taip, suvažiavime nebuvo sprendžiami vien rimti klausimai. 
Didžiuosius kremliaus rūmus staiga užtvindė žmonės egzotiškais apda- 
rais: į didžiąją salę žengė gruzinai, barzdoti kazokai ir šilkais pasidabinę 
kazachai. Čia Sibiro, Ukrainos ir Užkaukazės vietininkai atnaujino ryšius 
su sąjungininkais iš centro, o jaunesni delegatai susirado globėjų“. Vis 
dar dominavo Lenino karta, į Staliną žiūrinti kaip į savo lyderį, bet ne 
Dievą, tačiau Vadas ypač rūpinosi jaunais protežė. 


* Šie provincialai norėjo susipažinti su savo didvyriais ir daug laiko skyrė pozuodami fotogra- 
fams salėje. Čia jie visi švytėdami, su kiteliais, kepurėmis ir ilgaauliais batais noriai rinkosi į 
būrius ir apspisdavo Staliną, Kalininą, Vorošilovą, Kaganovičių ir Budioną. Per XV suvažiavimą 
1927 m. Stalinas tebuvo vienas iš lyderių, pozuodavusių su savo gerbėjais, XVII suvažiavime 
jis visuomet centre. Albumas sudarkytas, mat daugybė dalyvių išbraukyti arba iškirpti, nes per 
ateinančius ketverius metus buvo suimti ir nubausti mirtimi. Iš 1 966 delegatų bus suimti 1 108, 
gyvas liko vos vienas kitas. 

Stalinas pasikvietė Beriją, jo šviesiaplaukę žmoną Niną ir jų sūnų į 
Kremlių su Politbiuro nariais žiūrėti filmo. Dešimtmetis Sergo Berija“ ir 
Svetlana Stalin - juodu taps draugais - su Stalinu žiūrėjo animacinį fil- 
mą „Trys paršeliai“, o paskui išvažiavo į Zubalovą. Ten prie puotaujan- 
čių ir gruzinų dainas traukiančių didžiūnų prisidėjo Berijos. Kai Sergo 
Berija sušalo, Stalinas jį prisiglaudė ir leido susirangyti po jo apsiausto 
vilkenos pamušalu, o paskui paguldė į lovą. Berijai, ambicingam pro- 
vincialui, žengiančiam pirmus žingsnius galios koridoriais, tai turėjo 
padaryti neišdildomą įspūdį. 

„STALINAS! - aikčiojo „Pravda“, kai jis atėjo į Didįjį teatrą. - Pasi- 
rodymas karštai mylimo Vado, kurio vardas neperskiriamai siejamas 
su visomis proletariato ir Sovietų Sąjungos pergalėmis, buvo sutiktas 
audringomis ovacijomis“ ir „nesibaigiančiais šūksmais „Valio!“ ir „Te- 
gyvuoja Stalinas!“ 

Tačiau kai kurie regionų vadovai buvo sukrėsti šiurpių Stalino val- 
dymo klaidų. Matyt, draugų bute slapčia rinkdavosi sąmokslininkai 
aptarti jo nušalinimo. Kiekvienas turėjo savų priežasčių. Orachelašvilį 
iš Kaukazo įžeidė, kad buvo paaukštintas išsišokėlis Berija. Kosioras 
piktinosi, kad buvo pasityčiota iš jo prašymų padėti išmaitinti Ukrainą. 
Kai kurie iš šių susitikimų tariamai vyko Sergo bute, kur buvo apsisto- 
jęs Orachelašvilis. Bet kuo pakeisti Staliną? Sąmokslininkai savo kandi- 
datu pasirinko Kirovą - jis buvo populiarus, veiklus, rusų tautybės. Ta- 
čiau bolševikų kultūroje, kurioje ideologinis tyrumas yra manija, buvęs 
kadetas ir buržuazinis žurnalistas, visiškai nesireiškiantis ideologinėje 
plotmėje ir iškilęs vien Stalino dėka, turėjo nedaug galimybių. Moloto- 
vas, kaip visuomet ištikimas Stalinui, šaipėsi, girdi, Kirovas niekuomet 
nebuvęs rimtas kandidatas. 

Sergo bute išgirdęs siūlymą, Kirovas turėjo greitai spręsti, ką daryti. 
Jis atsakė neturįs jokio noro užimti Stalino vietą, bet galėsiąs pasirū- 
pinti, kad jų skundai būtų išgirsti. Kirovas dar nebuvo pasveikęs nuo 
gripo; iš jo reakcijos matyti, kad jam neužteko valios jėgų išgerti šią 
nuodų taurę. Jam iškart kilo mintis papasakoti viską Stalinui. Taip jis 
ir padarė, veikiausiai naujame jo bute. Jis demaskavo sąmokslininkus, 
pakartojo jų skundus ir pareiškė neturįs jokio noro pats tapti lyderiu. 


* Žinia, gavęs buvusio Berijos globėjo Ordžonikidzės vardą. Dviejų vyrų draugystė virto abipuse 
neapykanta. 

- Ačiū, - tariamai atsakęs Stalinas. - Nepamiršiu, kiek esu tau sko- 
lingas. 

Stalinui tikrai sukėlė nerimą, kad tie seni bolševikai laiko „mano Ki- 
ričių jo įpėdiniu. Kirovo draugas Mikojanas teigė, esą Stalinas „prie- 
šiškai ir kerštingai“ reagavo „į visus suvažiavimo delegatus ir, aišku, į 
patį Kirovą“. Kirovas juto, kad jam iškilo grėsmė, bet viešai nieko nero- 
dė. Stalinas savo nerimą slėpė. 

Suvažiavimo salėje Kirovas demonstratyviai atsisėdęs juokavo su 
savo delegacija, užuot sėdėjęs prezidiume - toks apsimetinėjimas siutino 
Staliną, ir jis vis klausinėjo, ko jie juokiasi. Pergalė jam buvo sugadinta. 
Kita vertus, ši nuolatinė kova su išdavikais tiko jo būdui ir ideologijai. 
Joks politinis lyderis nebuvo taip „užprogramuotas“ šiai amžinai kovai 
su priešais kaip Stalinas, laikantis save vienišu istorijos riteriu - pavar- 
gęs, susitaikęs su lemtimi, jis joja į dar vieną žygį. Žodžiu, kaip ir bol- 
ševikų atitikmuo paslaptingo kaubojaus, pasirodančio paleistuvystės ir 
azartinių lošimų liūne skendinčiame pasienio miestelyje. 

Bet vyraujančioje triumfo atmosferoje apie tuos tamsius dalykus nie- 
kas nė nenumanė. „Mūsų šalis tapo galingos pramonės, kolektyvizaci- 
jos, pergalingo socializmo šalimi, - pareiškė Molotovas sausio 26 dieną 
atidarydamas suvažiavimą. Stalinas mėgavosi pasitenkinimu, stebėda- 
mas, kaip jo priešai, pradedant Zinovjevu ir baigiant Rykovu, seni ir 
nauji, nešykšti jam pagyrų: „Šlovingasis proletarinių jėgų feldmaršalas, 
geriausias iš geriausių - draugas Stalinas“, - stengėsi įsiteikti Buchari- 
nas, dabar „Izvestijų“ redaktorius. Bet kai Postyševas, kitas senas, ne- 
gailestingas bolševikas, ką tik paskirtas vadovauti Ukrainai, pakvietė 
pasisakyti Kirovą, visi delegatai atsistojo ir pasitiko jį griausmingomis 
ovacijomis. Kirovas rėžė iš peties: paminėjo Staliną („didįjį mūsų šalies 
ir viso pasaulio darbo žmonių išvadavimo strategą“) dvidešimt devy- 
nis kartus, o baigė tokiais jaudulio kupinais žodžiais: „Mūsų laimėjimai 
tikrai milžiniški. Po velnių <...>, tiesiog norisi gyventi ir gyventi - iš tie- 
sų, pasižiūrėkite, kas darosi aplink. Tai faktas!“ Stalinas prisidėjo prie 
„griausmingų plojimų“. 

Paskutinė suvažiavimo pareiga buvo išrinkti Centro komitetą. Pa- 
prastai tai būdavo formalumas. Delegatams išdalydavo rinkimų biu- 
letenius - sąrašą, paruoštą sekretoriato (Stalino ir Kaganovičiaus); pa- 
vardes siūlydavo iš salės. Kirovas turėjo siūlyti Beriją. Balsuojantieji 
išbraukdavo nenorimus kandidatus ir balsuodavo už nepažymėtuo- 

sius. Suvažiavimui baigiantis, vasario 8-ąją, delegatai gavo biuletenius, 
bet pradėjusi darbą balsų skaičiavimo komisija buvo sukrėsta. Šiuos 
įvykius vis dar gaubia paslapties šydas, bet atrodo, kad Kirovas gavo 
vos vieną ar du balsus „prieš“, o Kaganovičius ir Molotovas - po dau- 
giau negu šimtą, Stalinas - tarp 123 ir 292. Jie automatiškai buvo išrink- 
ti, bet Stalino savigarbai buvo suduotas dar vienas smūgis; jis dar kartą 
įsitikino esąs apsuptas „dviveidžių apgavikų . 

Kai balsų skaičiavimo komisija pranešė rezultatus suvažiavimo dar- 
bui vadovaujančiam Kaganovičiui, šis nubėgo pas Staliną klausti, ką 
daryti. Bemaž neabejotina, kad Stalinas liepė jam sunaikinti didžiumą 
nepalankių biuletenių (aišku, Kaganovičius net senatvėje neigė tai pa- 
daręs). Šiaip ar taip, dar ir dabar trūksta 166 biuletenių. Vasario 10-ąją 
buvo paskelbtas 71 CK narys. Stalinas gavo 1 056 balsus iš 1 059, Kiro- 
vas - 1055. CK nariais tapo naujoji karta, atstovaujama Berijos ir Chruš- 
čiovo, kandidatais buvo išrinkti Budionas ir Poskriobyševas. Šis naujai 
išrinktas organas iškart susirinko į plenumą spręsti rimtų reikalų. 

Stalinas sugalvojo planą, ką daryti su pavojingai iškilusiu Kirovu: 
pasiūlė jį atšaukti iš Leningrado ir paskirti vienu iš keturių sekretorių. 
Šitokiu gudriu ėjimu jis nutildė tuos, kurie norėjo, kad Kirovas būtų 
paaukštintas į sekretorius. Popieriuje tai atrodė didelis žingsnis į viršų; 
iš tikrųjų Kirovas būtų nuolatos stebimas Stalino ir netektų jį palaikan- 
čių leningradiečių paramos. Stalino aplinkoje paskyrimas į centrą buvo 
lazda su dviem galais. Todėl Kirovas - ne pirmas ir ne paskutinis - įnir- 
tingai tam pasipriešino. Tačiau, Stalino akimis, atsisakydamas savo in- 
teresus kėlei aukščiau už ištikimybę Partijai, o tai buvo mirtina nuodė- 
mė. Sergo ir Kuibyševas palaikė Kirovo prašymą likti Leningrade dar 
dvejus metus. Stalinas supyko ir išėjo. 

Sergo ir Kuibyševas patarė Kirovui leistis į kompromisą su Stalinu: 
Kirovas tapo trečiuoju sekretoriumi, bet laikinai liko Leningrade. Kadan- 
gi Maskvai negalės skirti daug laiko, Stalinas ketvirtuoju sekretoriumi į 
sostinę perkėlė Gorkio (Žemutinio Naugardo) valdovą Andrejų Ždano- 
vą, ką tik išrinktą CK narį, ir šis taps artimiausias Vadui iš visų vadovų. 

Kirovas grįžo į Leningradą gripuojantis, jam buvo pabrinkęs dešinysis 
plautis, plastėjo širdis. Kovą Sergo jam parašė: „Klausyk, mano drauge, 
tau reikia pailsėti. Patikėk: nieko čia nenutiks, jei tavęs nebus 10-15 dienų 
<...>, Mūsų tautietis [šitaip jie vadino Staliną] mano, kad tu esi sveikas 
<...>. Vis dėlto privalai trumpai pailsėti!“ Kirovas juto, kad Stalinas neat- 

leis jam už sąmokslą, tačiau Stalinas dar labiau dusino savo draugiškumu 
ir reikalaudavo, kad juodu nuolatos matytųsi Maskvoje. Bet savo blogas 
nuojautas Kirovui reikėjo aptarti su Sergo, o ne su Stalinu. „Baisiai noriu 
pasišnekėti su tavimi daugybe klausimų, bet laiške visko neparašysi, tad 
geriau palaukti, kol mes susitiksime.“ Jie, be abejonės, kalbėdavosi apie 
politiką prie keturių akių ir stengėsi nieko neiškloti popieriuje“. 

Iš kai kurių užuominų matyti, kad Kirovas skeptiškai žiūrėjo į Stali- 
no kultą: 1933 metų liepos 15 dieną Kirovas oficialiai parašė „draugui 
Stalinui“ (ne Kobai, kaip paprastai), kad Stalino portretai Leningrade 
išspausdinti ant gana „plono popieriaus“ - deja, geriau nepavyko. Ga- 
lima įsivaizduoti, kad Kirovas ir Sergo šaipydavosi iš Stalino tuštybės“. 
Kirovas slapčia* mėgdžiodavo Stalino akcentą leningradiečiams“. 

Kai Kirovas lankydavosi pas Staliną Maskvoje, juodu artimai ben- 
dravo, bet Artiomas prisimena, kad juokaudami jie varžėsi vienas su 
kitu. Kartą per šeimos vakarienę jie sakė pašaipius tostus: „Siūlau tostą 
už Staliną, didį visų tautų ir laikų vadovą. Esu užsiėmęs žmogus, tad, 
ko gero, būsiu pamiršęs kitus didžius tavo nuopelnus!“ Kirovas, „per 
pokalbius dažnai stengdavęsis būti dėmesio centre“, šiame toste nusi- 
šaipė iš Stalino kulto. Kirovas galėjo kalbėtis su Stalinu taip, kaip Berija 
ar Chruščiovas negalėjo nė įsivaizduoti. 

„Siūlau tostą už mūsų mylimą Leningrado partinės organizacijos ir 
galbūt dar Baku proletariato vadą - nors jis teigia negalintis perskaityti 
visų laikraščių. Kieno dar vadas esi?“ - atsakė Stalinas. Net kai apgirtę 
juokaudavo, Stalinas ir Kirovas sunkiai įstengdavo slėpti pyktį ir pagiežą. 
Tačiau visiems artimiesiems atrodė, kad juodu - tik nepaprastai vienas 
kitą mylintys draugai. Šiaip ar taip, „vegetariški metai“, kaip juos pava- 
dino poetė Achmatova, buvo besibaigią: artinosi „mėsėdiški metai“. 

Birželio 30-ąją Adolfas Hitleris, ką tik išrinktas Vokietijos kancleris, 
išžudė savo priešus nacistų partijoje per vadinamąją Ilgųjų peilių naktį. 
Šis žygis sužavėjo Staliną. 

- Ar girdėjai, kas nutiko Vokietijoje? - klausė jis Mikojano. - Tai bent 
šaunuolis tas Hitleris! Nuostabu! Meistriškas poelgis! 

Mikojanas nustebo, kad Stalinas žavisi šiuo vokiečių fašistu, bet sker- 
dynės patiems bolševikams vargu ar buvo nežinomas dalykas. 


* Tarp daiktų, išsaugotų jo bute Leningrade, yra portsigaras, papuoštas nepatraukliu Stalino 
labai ilga nosimi portretu. Portsigaras atsidaro paspaudus Stalino nosį. 

Pačių bolševikų represijos tą vasarą, rodės, ėmė rimti. Gegužę mirė 
OGPU pirmininkas Menžinskis, mažai žinomas, nuolat sergantis moks- 
lininkas. Jis beveik visą laiką užsidaręs studijavo persų rankraščius dvy- 
lika puikiai mokėtų kalbų. Spauda pranešė, kad su juo į praeitį nuėjo 
nekenčiama OGPU, ją prarijo naujas Vidaus reikalų liaudies komisaria- 
tas - NKVD. Atsirado vilčių, kad prasidedantis džiazo amžius paskelbė 
Rusijoje ligi tol nematytą laisvę. Naujuoju komisaru tapo Jagoda, kurį 
laiką vadovavęs OGPU. 

Šio atlydžio iliuzija pasitvirtino, kai Jagoda atėjo pas Staliną ir pade- 
klamavo eilėraštį, parašytą Osipo Mandelštamo. Šis kaip ir jo draugė, 
gražioji Leningrado poetė Ana Achmatova, rašė karštas, emociškai aiš- 
kias eiles, širdį veriančio sąžiningumo spinduliais prasimušančias pro 
tą Žmonijos prieblandą. Nieko nuostabaus, kad šiems poetams buvo 
sunku taikytis prie sovietinės vidutinybės. 

Jagoda padarė gestą, panašų į nenuoširdų komplimentą Mandelšta- 
mui: išmoko atmintinai tą eilėraštį - šešiolika eilučių, kuriose Stalinas 
smerkiamas ir išjuokiamas kaip žandenotas „Kremliaus uolų. gyven- 
tojas“ ir „valstiečių žudikas“; jo „stori pirštai <...> riebūs kaip musės 
lervos“. (Mat poetas Demjanas Bednas pasiskundė Mandelštamui, 
kad Stalinas palieka riebaluotas dėmes knygose, kurias nuolatos iš jo 
skolinasi.) Kiti vadovai esantys „plonakaklių viršininkų šutvė“ - šiuos 
žodžius Mandelštamas parašė pastebėjęs, kaip juokingai iš apykaklės 
kyšo Molotovo kaklas ir kokia maža jo galva. Stalinas netvėrė įsiūčiu, 
bet suprato, koks vertingas yra Mandelštamas. Štai kodėl jis davė Jago- 
dai atsainų įsakymą lyg kalbėdamas apie neįkainojamą vazą: „Išsaugo- 
ti, bet izoliuoti.“ 

Naktį iš gegužės 16-osios į 17-ąją Mandelštamas buvo suimtas ir nu- 
teistas trejiems metams tremties. Poeto draugai puolė ieškoti užtarimo 
pas jo globėjus tarp bolševikų šulų. Jo žmona Nadežda ir kitas poe- 
tas Borisas Pasternakas kreipėsi į „Izvestijas“ redaguojantį Buchariną, 
Achmatova - į Jenukidzę. Bucharinas parašė Stalinui, kad Mandelšta- 
mas esąs „aukščiausio lygio poetas <...>, bet ne visai normalus <...>. 
P. S. Borisas Pasternakas visiškai priblokštas Mandelštamo suėmimo, 
daugiau niekas nieko nežino.“ Bene iškalbingiausia: jis priminė Stali- 
nui, kad „poetai visada yra teisūs, istorija - jų pusėje <...>“. 

„Kas leido suimti Mandelštamą? - niurnėjo Stalinas. - Gėda!“ Liepą, 
žinodamas, kad žinia apie jo domėjimąsi pasklis it raibuliai tvenkinyje 
prieš artėjantį rašytojų suvažiavimą, Stalinas paskambino Pasternakui. 
Jo pokalbiai su rašytojais visada vykdavo pagal nusistovėjusį ritualą. 
Pirma Poskriobyševas paskambindavo rašytojui ir įspėdavo, kad drau- 
gas Stalinas nori kalbėtis su juo - taigi jis turintis laukti. Kai paskam- 
bino Stalinas, Pasternakas buvo savo komunaliniame bute ir pasakė 
Vadui prastai girdintis, nes koridoriuje šūkauja vaikai. 

- Mandelštamo byla peržiūrima. Viskas bus gerai, - tarė Stalinas ir 
pridūrė: - Jei būčiau poetas, o mano draugą poetą ištiktų bėda, padary- 
čiau viską, kad jam padėčiau. 

Pasternakas, kaip jam įprasta, bandė apibrėžti draugystės sąvoką, 
bet Stalinas jį pertraukė: 

- Jis - genijus, ar ne? 

- Bet svarbiausia ne tai. 

- O kas svarbiausia? 

Stalinu žavėjęsis Pasternakas pasakė norintis ateiti pas jį pasikalbėti. 

- Apie ką? - paklausė Stalinas. 

- Apie gyvenimą ir mirtį, - atsakė Pasternakas. 

Suglumęs Vadas padėjo ragelį. 

Tačiau reikšmingiausias pokalbis įvyko vėliau, kai Pasternakas ban- 
dė prikalbinti Poskriobyševą dar kartą sujungti su Stalinu. Sekretorius 
atsisakė. Pasternakas paklausė, ar jis negali pakartoti, ką sakė Stalinas. 
Poskriobyševas mielai sutiko. 

Stalinas didžiavosi mokantis atskirti talentingus kūrėjus nuo nevy- 
kėlių. „Jis neabejotinai didis talentas, - rašė jis apie vieną rašytoją. - Jis 
labai užgaidus, bet gabūs žmonės visi tokie. Tegul jis rašo ką nori ir 
kada nori!“ 

Pasternako užgaidumas, ko gero, išgelbėjo jam gyvybę, nes vėliau, 
kai buvo siūloma jį suimti, Stalinas tariamai atsakė: „Palikite tą padebe- 
sių skrajotoją ramybėje.'! 


* + 


Šis Stalino įsikišimo atvejis yra garsus, bet čia nesama nieko nauja: Sta- 
linas visiems savo rašytojams buvo tas pats, kas Nikolajus I Puškinui. 
Stalinas apsimetinėjo esąs tik abejingas stebėtojas: „Jums padės drau- 
gai, išmanantys menus - aš tik diletantas.'* Iš tikrųjų jis buvo ir gur- 
manas, ir rajūnas. Tarp jo dokumentų randame triuškinamą rašytojų 
kritiką. Rašytojai tiesiog užversdavo jį savo kūriniais. 

Mėgstamiausias Stalino kūrėjas buvo „proletarinis poetas“ Demja- 
nas Bednas, į Shakespeare'o veikėją Falstafą panašus eiliuotojas, gera- 
širdiškų akių, žvelgiančių iš galvos, „panašios į didžiulį varinį katilą“. 
Jo kūrinius reguliariai spausdindavo „Pravda“, jis atostogaudavo su 
Stalinu ir linksmindavo jį savo neišsenkančiu nešvankių anekdotų re- 
pertuaru. Jam buvo atlyginta butu Kremliuje, tad jį galėjai laikyti lite- 
ratūros Politbiuro nariu. Tačiau Bednas ėmė erzinti Staliną: Kremliu- 
je girtas krėsdavo kvailystes, apipylė Staliną skundais ir ilgais, į farsą 
panašiais laiškais su klaikiais eilėraščiais. „Cha cha cha! Kikilis!“ - ant 
vieno tokio laiško užrašė Stalinas. Negana to, Bednas nieku gyvu neno- 
rėjo reaguoti į Stalino kritiką. „O šių dienų Rusija? - rašė jam Vadas. - 
Bednas daro klaidų!“ 

„Sutinku, - pritarė Molotovas. - Jo negalima spausdinti netaisius.“ 

Stalinui įgriso šis girtuoklis poetas, todėl išvijo jį iš Kremliaus. „Tarp 
Kremliaus sienų nebegali būti daugiau skandalų“, - rašė jis 1932 metų 
rugsėjį. Bednas įsižeidė, bet Stalinas jį guodė: „Tai, kad tenka palikti 
Kremlių, nereiškia, kad esi išmestas iš Partijos. Tūkstančiai gerbiamų 
draugų gyvena anapus Kremliaus sienų, Gorkis taip pat!“? 

Vladimiras Kiršonas buvo vienas iš Gorkio aplinkos žmonių, kaip ir 
jis finansuojamas GPU. Jis irgi mėgo siųsti Stalinui viską, ką tik parašy- 
davo. Kol Stalinas palankiai į jį žiūrėjo, viskas buvo gerai. „Spausdinti 
nedelsiant“, - užrašė Stalinas ant naujausio Kiršono straipsnio grąžin- 
damas jį „Pravdos“ redaktoriui. Kiršonui atsiuntus naują pjesę, Stali- 
nas perskaitė ją per šešias dienas ir atrašė: „Drauge Kiršonai, jūsų pjesė 
nebloga. Teatras turi tuoj pat ją pastatyti.“* Iš tikrųjų Kiršonui buvo 

atsilyginama už jo politinę ištikimybę: jis buvo vienas iš rašeivų, pik- 
tybiškai griaunančių Bulgakovo karjerą. Tačiau Stalinui paskelbus apie 
socialistinio realizmo kūrimą Kiršonas parašė Stalinui ir Kaganovičiui 
klausdamas, ar pateko į nemalonę. „Kodėl jūs keliate pasitikėjimo klau- 
simą? - ranka atrašė Stalinas. - Prašau jūsų tikėti, kad Centro komitetas 
visiškai patenkintas jūsų darbais ir jumis pasitiki“? 

Rašytojai kreipdavosi į Staliną ir tam, kad šis išspręstų jų nesutarimus. 
Panfiorovas parašė Stalinui skųsdamasis, kad Gorkis šaiposi iš jo kūrinių. 
Kaip komentavo Stalinas? „Tuštybė. Įsekite į mano archyvą. Stalinas.“* 

Kai rašytojas jam nepatikdavo, jis droždavo be užuolankų. „Klimai, - 
rašė jis Vorošilovui apie vieną straipsnį, - mano įspūdis: didžiausias 
plepys, manantis, kad yra mesijas. Taip, taip! Stalinas.'* Kai amerikie- 
čių romanistas Uptonas Sinclairis parašė Stalinui prašydamas išlaisvin- 
ti suimtą filmų kūrėją, Stalinas pakomentavo: „Dar ko!“? 

Mėgstamiausias Stalino teatras buvo Maskvos dailės, todėl jis švel- 
niau elgėsi su garsiuoju jo vadovu Stanislavskiu ir dėl savo nuomonės 
kaltę versdavo kolegoms. „Pjesę „Savižudybė“ (dramaturgo N. Erdma- 
no) ne itin gyriau <...>. Mano artimiausi bendražygiai mano, kad ji tuš- 
čia ir net kenksminga <...>,“ 

Neįtikėtina, bet jo „artimiausi bendražygiai“, kur kas mažiau išma- 
nantys literatūrą negu jis, irgi tapo literatų tironais; meno klausimus 
sprendė ne vien Stalinas, bet ir Molotovas su Kaganovičiumi (neraš- 
tingu batsiuviu). Pavyzdžiui, Molotovas užsipuolė Bedną absurdišku 
asmeninių grasinimų ir literatūros kritikos mišiniu. Mėgėjas liežuvauti 
Bednas išdrįso net kiršinti Staliną su Molotovu; šis griežtai jį pamokė: 
„Skaičiau Stalino laišką jums. Visiškai sutinku. Geriau, negu pasakė jis, 
nepasakysi <...>.“ Molotovas įspėjo jį neskleisti gandų apie nesutari- 
mus tarp vadovų. „Jūs irgi prie jų prisidėjote, drauge Bednai. Nesitikė- 
jau to iš jūsų. Proletariniam poetui tai netinka <...>.“ Molotovas net pa- 
tarė jam, kaip poetui: „Jūsų eilės labai pesimistiškos <...>. Turite palikti 
langą (socializmo didvyriškumo), pro kurį šviestų saulė.“? 

Stalinas dažnai pranešdavo Gorkiui ir kitiems rašytojams, kad taiso 
jų straipsnius su Kaganovičiumi - ta mintis turėjo kelti jiems siaubą. 


* Kai Stalinas perskaitė Andrejaus Platonovo satyrą „Atsargai“, išjuokiančią „aukščiausiąją 
kolektyvizacijos vadovybę“, jis tariamai parašė rankraštyje „Šunsnukis!“ ir pasakė Fadejevui: 
„Įkrėskite jam diržų „atsargai“. Platonovas vis dėlto nebuvo suimtas, bet kentė baisius neprite- 
klius ir mirė tuberkulioze. 

Pažiūrėjęs teatrų spektaklius Stalinas įprato pareikšti savo nuomonę, 0 
Kaganovičius su Molotovu ją kartodavo žodis į žodį. Politbiuro ložėje ir 
kambarėlyje už jos, kur jie visi valgydavo per pertraukas tarp veiksmų, 
Stalinas komentuodavo aktorių vaidybą, pjeses, net fojė apstatymą. Po 
kiekvieno tokio komentaro pasklisdavo gandai, mitai ir net būdavo pri- 
imami sprendimai, turintys įtakos žmonių karjerai. 

Stalinas pažiūrėjo naują pjesę apie Petrą I, parašytą neseniai iš emi- 
gracijos grįžusio rašytojo Aleksejaus Tolstojaus. Juodu su Gorkiu buvo 
turtingiausi imperijos kūrėjai. Grafas Tolstojus, kailį išvertęs didikas, 
1923-iaisiais grįžo į Rusiją ir čia buvo džiaugsmingai sutiktas kaip „dar- 
bininkas-valstietis-grafas“. Šis literatūros gimnastas tarėsi puikiai su- 
prantąs Staliną ir gyrėsi: „Tam tikrai reikia būti akrobatu.“ Bolševikų 
rašytojai užsipuolė jo „Kančių kelius“ . Stalinas, žiūrėjęs pjesę, pastatytą 
šio kūrinio pagrindu, išėjo nesulaukęs pabaigos. Prislėgtas režisierius 
lydėjo jį iki automobilio. Žiūrovai, pajutę, kad Vadas nepatenkintas, 
ėmė nuožmiai kritikuoti pjesę, bet tada visas švytintis grįžo režisierius 
ir pranešė: „Draugas Stalinas kalbėdamas su manimi išreiškė tokią nuo- 
monę: „Puiki pjesė, tik gaila, kad Petras pavaizduotas nepakankamai 
didvyriškai.“ Stalinas priėmė Tolstojų ir paaiškino, koks „istorinis po- 
žiūris būtų tinkamas“ kitam jo kūriniui - romanui „Petras Pirmasis“. 

Šis epizodas iki smulkmenų pasikartojo, kai Kaganovičiui nepatiko 
teatro režisieriaus avangardisto Mejerholdo pastatymas, ir nusiminęs 
menininkas vijosi bolševikų vadą iki jo automobilio. Kita vertus, Kaga- 
novičius protegavo žydų kilmės aktorių Solomoną Michoelsą. Bolševi- 
kų šulai, lyg kokie aštuoniolikto amžiaus grands seigneurs, globojo savus 
teatrus, savus poetus, dainininkus ir rašytojus. Protežė* jie priimdavo 
vasarnamiuose ar patys pas juos lankydavosi. „Visi pas ką nors lanko- 
si, - rašė Nadežda Mandelštam savo prisiminimuose, neprilygstamame 
tos eros moralės vadove. - Kitaip neįmanoma.“ Bet kai tik Partija nusi- 
teikdavo prieš savo protežė, šulai greitai nuo jų nusigręždavo"“. 


* Stalinas rodė asmeninį palankumą dar vienam grįžusiam emigrantui. Ilja Erenburgas, bohe- 
miškos gyvensenos žydas, Picasso ir Malraux draugas, pasiskundė, kad Partija neduoda jam 
ramybės. Senas mokyklos laikų draugas Bucharinas jį užsistojo ir parašė Stalinui laišką. Vadas 
ant jo užrašė: „Draugui Kaganovičiui. Atkreipkite dėmesį į pridedamą dokumentą - neleiskite 
komunistams išvaryti Erenburgą iš proto. J. Stalinas.“ Molotovas su Bucharinu padėdavo Man- 
delštamui. Vorošilovas padėjo saviems protežė ir savo „dvaro tapytojui“ Gerasimovui. Kirovas 
protegavo Marijos teatrą, Jenukidzė - Didįjį. Jagoda globojo savus rašytojus bei architektus ir daž- 
nai kviesdavo juos į Gorkio rūmus. Poskriobyševas priimdavo tenorą Kozlovskį savo namuose. 

1929-1934 metai 


Stalinas bučiuoja dukrą Svetlaną per 
atostogas ketvirtojo dešimtmečio 
pradžioje. Stalinas ją dievino. 


Strazdanomis ir rudais plaukais ji panėšėjo 
į jo motiną Keke, bet protą ir užsispyrimą 
paveldėjo iš paties Stalino. Jis vadindavo ją 
„šeimininke“ ir juokais leisdavo jai įsakinėti 
savo parankiniams. Stalinas mylėjo ją... kol 
ji pradėjo bręsti. 


Nadia su vaikais buvo toli gražu ne tokia 
švelni, griežtesnė ir šventeiviškesnė. Ji 
pėsčiomis nuėjo į ligoninę gimdyti jų 
pirmo sūnaus. Su gležnu, bet šiurkščiu 
Vasilijumi ją siejo ypatingas ryšys. Vis 
dėlto kaip dažna bolševikė ji labiausiai 
siekė karjeros, o vaikus auginti patikėjo 
auklėms. Šioje nuotraukoje Nadia 
apkabinusi Svetlaną, troškusią jos meilės. 


“ 

(Viršuje) Viename iš Kremliaus limuzinų: Stalinas su vairuotoju ant priekinės sėdynės, Nadia ant 
užpakalinės. Paprastai šulai važinėdavo pakardais, biuikais ir rolsroisais. Nadia su Stalinu 
gyveno taupiai, bet jis pats labai uoliai skirstydavo automobilius ir būstus savo parankiniams, o 


kartais net jų vaikams. Kiekviena šeima gaudavo maždaug po tris automobilius. 


(Aukščiau kairėje) Stalinas su Nadia mėgdavo jaukiai, meiliai atostogauti prie Juodosios jūros, 
nors abu greitai užsiplieksdavo ir dažnai susivaidydavo. Sovietų Sąjungos vadovai buvo mažytis 
ratas oligarchų, dažnai atostogaudavusių ir vakarieniaudavusių drauge. Šioje nuotraukoje Stalino 
šeima (stovi dešiniau) per atostogas prie Juodosios jūros su lėtapėdžiu Molotovu ir jo protinga, 
aistringa žmona žyde Polina. Stalinas ir Nadia šaipydavosi iš Molotovo. Diktatorius niekados 
neatleido Polinai draugystės su Nadia. 


(Aukščiau dešinėje) Zubalove, šeimos vasarnamyje prie Maskvos, Stalinas su kitais šulais ir jų 
šeimomis idiliškai leisdavo savaitgalius. Šioje nuotraukoje Stalinas neša Svetlaną iš sodo į namą. 


Stalinas savo galią stiprino patyliukais, 
iš lėto, žavingai - nors tai vyko Partijos 
suvažiavimų, Centro komiteto ir 
Politbiuro priedangoje. Iš tikrųjų 
reikalai buvo tvarkomi užkulisiuose - 
prirūkytuose Kremliaus koridoriuose. 
Šioje nuotraukoje Stalinas šnekučiuojasi 
per Partijos suvažiavimą 1927 m. su 
sąjungininkais Sergo Ordžonikidze ir 
ministru pirmininku Aleksejumi Rykovu 
(dešinėje). Tačiau Rykovas pasisakė 
prieš negailestingą Stalino politiką - ir 
sumokėjo už tai didžiausią kainą. 


Stalinas kaip SSRS lyderis dominavo 
nuo trečiojo dešimtmečio vidurio, bet 
dar nebuvo tapęs diktatoriumi. Šioje 
nuotraukoje Stalinas savo dvariškių 
dėmesio centre per Partijos suvažiavimą. 
Matome Sergo Ordžonikidzę ir Klimą 
Vorošilovą (viduryje), pasisukusius 

į Vadą, sėdintį šalia besijuokiančio 
Kirovo, stovinčių Kaganovičiaus 

ir Mikojano (pirmas iš dešinės) bei 
Postyševo (antras iš kairės). 

Pašarvota tragiškai mirusi Nadia. Stalinas taip ir neatsigavo po jos savižudybės ir keršijo tiems, 
kuriuos manė ją pastūmėjus šitaip pasielgti. „Ji mane suluošino“, - sakė jis. Josifas raudojo, 
žiūrėdamas į ją karste. „Neverk, tėti“, - ragino įsikibęs jam į ranką Vasilijus. 

Nadios laidotuvės: Stalinas kurį laiką ėjo paskui stebėtinai tradicišką karstą, o galiausiai iki 
kapinių važiavo limuzinu. Jo apsaugos vadas žydas Paukeris, buvęs Budapešto operos kirpėjas, 
parūpino dešinėje matomą orkestrą. 


(Žemiau) Stalinas išeina iš Didžiųjų kremliaus 
rūmų su dviem artimiausiais sąjungininkais. 
Per vidurį stovi panašus „į gruzinų 
kunigaikštį“, negailestingai bausdavęs priešus 
Sergo Ordžonikidzė, spalvinga jausmingo, 
ūmaus būdo asmenybė, apibūdinama kaip 
„tobulas bolševikas“ . Iš valstiečių kilęs 
Michailas Kalininas, pravarde Tėtušis (su 
lazdele), SSRS vadovas, buvo geraširdis 
mergišius. Kalininas vienu metu stojo prieš 
Staliną, bet jam pasisekė - liko gyvas. Sergo 
irgi prieštaravo Stalinui ir pamatė esąs 
priremtas prie sienos. 


(Viršuje) Lazaras Kaganovičius, stiprus, gražus batsiuvys 
žydas, buvo stačiokiškas, veiklus, žiaurus ir sumanus 
Stalino pavaduotojas ketvirtojo dešimtmečio pradžioje. 
Šioje nuotraukoje per kolektyvizaciją lydėjusį badmetį 

jis vadovauja ekspedicijai po Sibiro kaimus ieškoti 
valstiečių paslėptų grūdų. Stalino vajaus tempas vargino. 
Kaganovičius (apatinėje nuotraukoje - per vidurį) miega 
tarp savo pareigūnų ir čekistų. 


(Kairėje) Didžiūnai buvo artimi lyg vienos šeimos 
nariai: dėdė Abelis Jenukidzė (kairėje) buvo Nadios 
krikštatėvis, senas Stalino draugas, aukšto rango 
pareigūnas, balerinas mėgęs viengungis bonvivanas. 
Stalinui ilgainiui ėmė nepatikti artimi jų santykiai. 
Vorošilovas (dešinėje), geraširdis, kvailas, pavydus ir 
žiaurus dabišius, išgarsėjo per Caricyno mūšį; 1937 m. 
jis vadovavo maždaug 40 000 savo paties karininkų 


skerdynėms. 


1933-iaisiais, pirmais metais po Nadios 
mirties, atostogaujantį Staliną fotografavo 
GPU agentai, o paskui padovanojo 

jam nuotraukų albumą. Matome, koks 
stebėtinai intymus ir neformalus buvo 

jo gyvenimas atostogų mėnesiais. 

Stalinui ypač patikdavo iškylos. Čia jis su 
Vorošilovu (su petnešomis) vienoje iš jų 
(nuotrauka viršuje). 


Stalinas be galo mėgo sodininkauti. 
Nuotraukoje kairėje jis ravi sodą prie Sočio 
vasarnamio; jam labai patiko rožės, bet 
mėgstamiausios gėlės buvo mimozos. 


Medžioti jam nelabai patiko, bet čia jis 
eina į medžioklę su (iš kairės) Budionu, 
Vorošilovu ir bičiuliu čekistu Jevdokimovu. 

Per atostogas galėjai geriausiai pažinti Staliną. 
Didžiūnai tuomet it patrakę megzdavo vieni su 
kitais ryšius. Net banaliausi užsiėmimai įgaudavo 
politinę reikšmę, jeigu tik priartindavo dvariškius 
prie Vado. Jaunas Lavrentijus Berija, Gruzijos 
vadovas ir žiaurus sadistas, pasisiūlė padėti ravėti 
sodą. Užsikišęs kirvį už diržo (nuotrauka viršuje), 
jis pareiškė Stalinui, kad nėra medžio, kurio jis 
nenukirstų. Stalinas suprato, ką jis turi galvoje. 


Stalinas su Lakoba ir Kirovu plaukia į Juodąją 
jūrą žvejoti ir šaudyti - išvyka baigsis paslaptingu 
pasikėsinimu. Gal jį organizavo Berija? 

(Dešinėje) Stalinas apžiūri žūklės laimikį. 

Molotovas, ministras pirmininkas ketvirtajame 


dešimtmetyje ir antras pagal svarbą lyderis po 
Stalino, kuris mėgaudamasis iš jo šaipydavosi, 
buvo po žmonos Polinos padu. Jai jis rašydavo 
aistringus laiškus. Šioje nuotraukoje jis 
atostogaudamas žaidžia tenisą su artimaisiais. 
Žiemą jis rogutėmis tempdavo išlepintą 
dukrą. Tačiau šis sovietinis Robespierre'as 
buvo Teroro šalininkas ir niekados nesigailėjo 
pasirašinėjęs mirties nuosprendžius savo 
draugų žmonoms. Stalinas pravardžiavo jį 
Molotšteinu ar meiliau - „mūsų Veča“. 

Štai kaip Stalinas valdė savo imperiją: sėdėdamas saulės atokaitoje Sočio vasarnamyje. Apsuptas 
artimųjų ir draugų, jis skaitydavo šimtus lapų ir raudonu pieštuku rašė įsakymus, kol jo pakalikai 
kaudavosi žiauriose dvikovose dėl jo prielankumo. Berija it koks apsaugininkas stovi Stalinui už 
nugaros; jis jau nesutaria su savo globėju Lakoba (dešinėje). Svetlana (Beriją ji vadino dėde Lara) 
žaidžia šalia. Nepraėjus nė penkeriems metams, Lakoba ir visi jo artimieji mirs. 

Stalinas žavėjo menininkus. Pasternakas troško su juo susitikti. „Ar 
galiu su jumis susitikti?“ - nekantraudamas rašė poetas Gidošas. Me- 
jerholdas kreipėsi į Staliną audiencijos; pasak jo, ji „pašalintų depresiją 
man, kaip menininkui“. Laišką jis pasirašė: „Myliu Jus.“ 

„Stalino šiuo metu čia nėra“, - atrašė Poskriobyševas. 


Liepos 30-ąją, mėnuo po Hitlerio Ilgųjų peilių nakties, Stalinas išvyko į 
vasarnamį Sočyje. Ten jis turėjo susitikti su senu favoritu Kirovu, neno- 
rinčiu ten būti, ir naujuoju - Andrejumi Ždanovu. Šis tikriausiai jautėsi 
pagerbtas, kad Vadas jį pakvietė. Jie buvo keturiese, nes Ždanovas at- 
sivežė sūnų Jurijų, būsimąjį Stalino žentą. Šį jaunuolį Vadas ims laikyti 
sovietinio žmogaus idealu. Jie susirinko rašyti naujos Rusijos istorijos. 

Sergančiam ir pervargusiam Kirovui norėjosi iškylauti ir medžioti 
su tokiais draugais kaip Sergo. Atostogaudamas su Stalinu atsipalai- 
duoti negalėjai nė svajoti. Tiesą sakant, visi Stalino svečiai ims vengti 
atostogauti su juo. Kirovas irgi bandė išsisukti, bet Vadas prisispyrė. 
Supratęs, kad Stalinas „tikrina, kieno valia stipresnė“, Kirovas negalėjo 
atsisakyti. „Nesu džiugiai nusiteikęs, - rašė jis žmonai. - Man čia nuo- 
bodu <...>. Ramiai atostogauti neturiu nė minutės. Eina viskas velniop!“ 
Kažin ar Stalinas būtų tikėjęsis iš „mano Kiričiaus“ tokio požiūrio ir ar 
jis būtų jam patikęs, bet jeigu Stalinas būtų skaitęs tokius laiškus, jie 
būtų patvirtinę, kad jis ne veltui abejoja Kirovu! 

Trys vadovai ir berniukas „puikiu oru sėdėjo prie stalo dengtoje ve- 
randoje“ didžiuliuose Stalino namuose Sočyje su kiemu ir nedideliu ba- 
seinu Stalinui namo viduje. Tarnai atnešė užkandžių ir gėrimų. „Mūsų 
ketvertas visą laiką čia nesėdėjo, - pasakoja Jurijus Ždanovas. - Kartais 
eidavome į kabinetą, kitąsyk - į sodą ar medinį vasarnamį.“ Atmosfera 
buvo laisva, nerūpestinga, atpalaiduojanti. Retkarčiais Kirovas nusives- 
davo Jurijų rinkti gervuogių ir juodu parnešdavo jų Stalinui ir Ždano- 
vui. Kas vakarą Kirovas grįždavo į savo vasarnamį, Ždanovai - į savo. 
Kartais vienišas Stalinas eidavo su jais. „Mūsų nelydėdavo jokie asmens 
sargybiniai, jokie automobiliai ar NKVD mašinos, - pasakoja Jurijus 
Ždanovas. - Aš sėdėdavau priekyje, šalia vairuotojo, o mano tėvas su 
Stalinu - ant užpakalinės sėdynės.“ Tąkart jie išvažiavo temstant ir įsi- 
jungę žibintus pamatė dvi merginas, stabdančias mašinas. 


STALINAS. RAUDONOJO CARO DVARAS 


- Stok! - paliepė Stalinas. 

Jis atidarė dureles ir leido merginoms atsisėsti ant vidurinių septyn- 
viečio pakardo sėdynių. Merginos pažino Vadą. „Čia Stalinas!“ - išgir- 
do sušnabždant vieną Jurijus. Jie išleido merginas Sočyje. „Tokia buvo 
to meto atmosfera.“ Netrukus ji pasikeis. 

Nors ir kokie neoficialūs susitikimai su Stalinu tai buvo, Ždanovas, 
kaip ir Berija, buvo vienas iš nedaugelio šulų, galėjusių vestis į juos 
sūnų, nors šis susipažino su Vadu vos penkerių būdamas. „Tik su Žda- 
novu Stalinas elgėsi taip pat kaip su Kirovu, - aiškino Molotovas. - La- 
biausiai Stalinas mylėjo Kirovą, po jo - Ždanovą. Jį jis vertino labiau už 
visus kitus.“* 

Ždanovas, sergantis astma, bet patrauklus, rudų akių, plačių pečių, 
atletiškas, visados būdavo draugiškas, šypsodavosi, niekada nepritrūk- 
davo juokelių. Kaip ir linksmasis Stalino bičiulis Kirovas, mėgdavo dai- 
nuoti ir skambinti pianinu. Ždanovas jau gerai pažinojo Staliną. Andrejus 
Aleksandrovičius Ždanovas, gimęs 1896 metais Juodosios jūros uosta- 
miestyje Mariupolyje, buvo iš didikų giminės (kaip Leninas ir Moloto- 
vas), čechoviškų intelektualų atžala. Ždanovas, sūnus Maskvos dvasinės 
akademijos religijos studijų magistro (jo disertacijos tema buvo „Sokratas 
kaip pedagogas“), kaip ir Lenino tėvas dirbusio mokyklų inspektoriumi, 
ir Maskvos konservatoriją baigusios motinos, dvasinės akademijos rek- 
toriaus dukters, vienintelis iš visų aukščiausio lygio Partijos pareigūnų 
atstovavo devyniolikto amžiaus išsilavinusiai vidurinei klasei. Motina, 
talentinga pianistė, išmokė ir Ždanovą gerai skambinti. 

Ždanovas, kaip ir Stalinas, mokėsi bažnytinėje mokykloje. Svajojo 
tapti agronomu, sulaukęs dvidešimties mokėsi Tifliso praporščikų mo- 
kykloje. Tada ir „susipažino su Gruzijos kultūra ir dainomis“. Jis už- 
augo su trimis seserimis. Jos tapo bolševikėmis. Dvi taip ir neištekėjo; 
tos senmergės revoliucionierės gyveno jo namuose, laikė Ždanovą po 
padu ir baisiai erzino Staliną. Andrejus įstojo į Partiją 1915 metais, o per 
Pilietinį karą pasižymėjo kaip komisaras - tokių buvo daug. 1922-ai- 
siais jis vadovavo Tverei, vėliau Žemutiniam Naugardui, o iš ten buvo 
pašauktas siekti didesnių aukštumų. 

Griežtas ir nepalenkiamas Partijos reikaluose, kruopštus ir uolus, Žda- 
novas tapdavo neprilygstamu specialistu kiekvienu klausimu, su kuriuo 
tik susidurdavo. Jis kurį laiką studijavo žemės ūkio institute, bet aukšto- 
jo mokslo diplomo taip ir negavo. Andrejus taip pat triūsė kaip mania- 

kas, be to, godžiai studijavo muziką, istoriją ir literatūrą. Pasak Ar- 
tiomo, Stalinas „gerbė Ždanovą kaip tokį pat intelektualą kaip pats“. 
Vadas nuolat skambindavo jam ir klausdavo: „Andrejau, ar skaitei tą 
naują knygą?“ Abu vis išsitraukdavo kokią Čechovo ar Saltykovo-Šče- 
drino knygą ir skaitydavo balsu. Pavydūs varžovai šaipėsi iš jo ambi- 
cijų: Berija pravardžiavo jį Pianistu. Ždanovą su Stalinu siejo religinis 
išsilavinimas, gruzinų dainos, meilė istorijai ir klasikinei Rusijos kultū- 
rai, savišvietos ir ideologijos manija bei humoro jausmas. Skirtumas tik 
tas, kad Ždanovas buvo šventeiva*. Andrejus buvo atsidavęs Stalinui 
ir vadindavo jį Josifu Visarionovičiumi, niekuomet Koba. Susirinkimus 
jis mėgdavo pradėti pompastiškai: „Draugas Stalinas ir aš nusprendė- 
me <...> M 

Didžiojo namo verandoje ar mažajame vasarnamyje, prie stalo, nu- 
kloto revoliucinės ir carinės Rusijos istorijos vadovėliais, trys bolševikų 
vadovai diskutuodavo apie istoriją, epocha po epochos. Ždanovas už- 
sirašinėdavo. Didysis pedagogas tiesiog negalėdavo nustoti puikuotis 
savo žiniomis**. Jų užduotis buvo sukurti naują istoriją, tapsiančią stali- 
nistų religija. Stalinui be galo patiko studijuoti istoriją. Jam būdavo taip 
džiugu prisiminti šios disciplinos dėstytoją seminarijoje, kad 1931 metų 
rugsėjį nepatingėjo parašyti Berijai: „Septyniasdešimt trejų metų Niko- 
lajus Dmitrijevičius Machatadzė yra Metechio kalėjime <...>. Pažinojau 
jį nuo seminarijos ir nemanau, kad jis gali kelti grėsmę Sovietų valdžiai. 
Prašau senuką išvaduoti ir pranešti man baigtį." Nuo pat seminarijos 
laikų Stalinas buvo istorijos entuziastas. 1931 metais Stalinas ryžtingai 
ėmė mokyti akademinius sluoksnius, kaip „socialistinio realizmo“ gro- 
žinėje literatūroje atitikmenį sukurti istorijoje: nuo šiol istorija turi būti 
ne tai, kas randama archyvuose, bet tai, ką nuspręs Partija per tokias 
atostogas kaip šios. Istorinės knygos Stalino bibliotekoje buvo įdėmiai 
skaitomos ir komentuojamos. Ypač daug dėmesio jis skyrė Napoleono 


* Jo žmona Zinaida buvo dar didesnė šventeiva: kartą ji pareiškė Svetlanai Stalin, kad rafinuo- 
tajam romanistui Erenburgui „labai patinka Paryžius, nes ten gali pamatyti nuogų moterų . 
Zinaida buvo tokia netaktiška, kad Svetlanai pasakė, jog jos motina „nesveikos“ psichikos. 

** Jurijus Ždanovas, berniukas, sėdėdavęs prie stalo su Stalinu, Kirovu ir savo tėvu, yra pagrin- 
dinis šio pasakojimo šaltinis. Jis šiuo metu gyvena Rostove ir kilniai sutiko duoti interviu šiai 
knygai. Tos atostogos išgarsėjo dėl to, kas netrukus ištiko Kirovą ir tapo Anatolijaus Rybakovo 
romano „Arbato vaikai“ epizodu. Jurijus Ždanovas prisimena, kaip Stalinas jo paklausė: „Kuo 
pasireiškė Jekaterinos II didybė?“ Jis pats atsakė į savo klausimą: „Ji buvo didi tuo, kad valdyti 
valstybę pasirinko kunigaikštį Potiomkiną ir kitus tokius gabius meilužius bei pareigūnus.“ 

karams, senovės Graikijai, santykiams tarp Vokietijos, Didžiosios Bri- 
tanijos ir Rusijos devynioliktame amžiuje, visiems Persijos šachams ir 
Rusijos carams. Iš prigimties linkęs studijuoti, jis lengvai pagaudavo, 
nuo ko prasidėjo tą dieną aktualus dalykas“. 

Diskutuodamas apie istoriją su Stalinu, Ždanovas jautėsi kaip žuvis 
vandenyje. To nepasakysi apie Kirovą. Šis neva bandė išsisukti nuo dis- 
kusijų sakydamas: 

- Josifai Visarionovičiau, koks iš manęs istorikas? 

- Nesvarbu. Sėskis, - atsakė Stalinas, - ir klausykis. 

Kirovas taip įdegė saulėje, kad net negalėjo žaisti miestučių. „Kad ir 
kaip keista, didžiąją dienos dalį esame užsiėmę. Ne taip įsivaizdavau 
poilsį. Eina jis velniop, - rašė jis draugui Leningrade. - Kai tik pasitai- 
kys proga, nešiu iš čia kudašių.“ Tačiau Jurijus prisimena „linksmą ir 
šiltą atmosferą“ tarp Stalino ir Kirovo - juodu pasakojo vienas kitam 
šiurkščius juokelius, o Ždanovas išklausydavo juos mandagiai tylėda- 
mas. Jurijus vis dar prisimena, kaip Stalinas pašmaikštavo palyginda- 
mas save su Jėzumi. Jie dirbo mediniame vasarnamyje, stovinčiame po 
dideliu ąžuolu. Stalinas žvilgtelėjo į tuos artimiausius savo draugus. 

- Štai jūs sėdite čia su manim, - jis parodė į tą medį, - o čia - Mamrės 
ąžuolas. 

Ždanovas iš Biblijos žinojo, kad po Mamrės ąžuolu Jėzus sukviesda- 
vo savo apaštalus*. 

Kirovui, galimas daiktas, nedavė ramybės grėsmingesni įvykiai: jam 
išvykus iš Leningrado, Maskva bandė nušalinti jo patikimą NKVD vir- 
šininką Leningrade Medvedį, artimą šeimos draugą, ir pakeisti jį ban- 
ditėliu, buvusiu nusikaltėliu Jevdokimovu, vienu iš Stalino sugėrovų 
atostogaujant pietuose. Stalinas bandė suskaldyti Kirovo šalininkus 
mieste ir galbūt net kontroliuoti jo apsaugą. Kirovas atsisakė priimti 
Jevdokimovą". 

Kirovui grįžus į Leningradą, Stalinas išsiuntė Ždanovą į Maskvą 
vadovauti pirmam rašytojų suvažiavimui. Tai buvo pirmas Ždanovo 
išbandymas, ir jį šis bolševikas išlaikė nepaprastai sėkmingai. Padedant 
Kaganovičiui, jam pavyko numaldyti aibę reikalavimų kėlusį Gorkį ir 
sutramdyti Bucharino isteriją. Kiekvieną smulkmeną Ždanovas praneš- 


* Kai rašytojas Michailas Šolochovas papriekaištavo, kad Vadas taip liaupsinamas, Stalinas suk- 
tai nusišypsojo ir atsakė: „Ką aš galiu padaryti? Liaudžiai reikia dievo.“ 


180 


FAVORITO NUŽUDYMAS 


davo Stalinui labai tvarkingu braižu surašytuose dvidešimties pusla- 
pių laiškuose, iš kurių matyti, kokie artimi jų santykiai ir koks svarbus 
vaidmuo suteiktas tam jaunesniam vyriškiui. (Matyt, Stalino žmonės 
patyliukais varžėsi, kas parašys ilgiausius laiškus. Jei tai tiesa, nugalėjo 
Ždanovas.) Ždanovas it koks moksleivis korepetitoriui gyrėsi, kaip ge- 
rai padirbėjo. „Visų rašytojų - mūsų ir užsienio - nuomonė buvo gera. 
Visi nesėkmę pranašavę skeptikai dabar turi pripažinti milžinišką [su- 
važiavimo] sėkmę. Visi rašytojai suprato Partijos požiūrį.“ Ždanovas 
pripažįsta: „Suvažiavimas kainavo man daug nervų, bet manau, kad 
organizavau jį gerai.“ Stalinas įvertino tai, kad Ždanovas atvirai kalba 
apie savo silpnąsias vietas'š. Suvažiavimui pasibaigus, Ždanovui teko 
net atsiprašyti Stalino už tai, kad „Jums nerašiau. Kongresas atėmė tiek 
daug laiko <...>.“ Kita vertus, jis atsiprašė už tai, kad parašė „tokį ilgą 
laišką - kitaip man neišeina“. 

Per tą laiką kiti vadovai išvyko atostogų: „Molotovas, Kaganovičius, 
Čiubaris ir Mikojanas išvažiavo šiandien. Kuibyševas, Andrejevas ir aš 
pasilikome.“ Ždanovas, net ne kandidatas į Politbiuro narius ir nese- 
niai pradėjęs dirbti sekretoriate, buvo paliktas vadovauti šaliai ir pats 
pasirašinėjo įsakus. Tai buvo dar vienas ženklas, kad Politbiuro svarba 
mąžta: tikrasis galios šaltinis buvo artumas Stalinui*. Ėjo paskutiniai 
oligarchijos mėnesiai Sovietų Rusijoje, artinosi pirmieji diktatūros“. 

Ždanovas, vienas iš silpnesnių Stalino darbinių arklių, buvo pervar- 
gęs. „Prašau mėnesio atostogų Sočyje <...>. Jaučiuosi labai pavargęs, - 
rašė jis Stalinui. Žinoma, jis dirbsiąs prie jų mylimos istorijos: „Per atos- 
togas norėčiau perversti istorijos vadovėlius <...>. Jau peržiūrėjau antro 
lygio vadovėlius - prasti. Nuoširdūs linkėjimai jums, brangus drauge 
Stalinai!'? 

Kaip buvo nusiteikęs Stalinas šioje tyloje prieš audrą? Jį varė į neviltį 
šiurkščios NKVD klaidos ir „inkščiantys“ Partijos šulai. Rugsėjo 11-ąją 
Stalinas pasiskundė Ždanovui ir Kuibyševui, kad saugumo tarnybos ne 
taip, kaip reikia, taiko prievartą. „Išsiaiškinkite visas GPU darbuotojų 
klaidas taikant dedukcijos metodus <...>. Išlaisvinkite persekiojamus 


* Po XVII suvažiavimo oficialūs Politbiuro posėdžiai ėmė vykti vis rečiau. Dažnai per juos Stali- 
nas tik pasišnekučiuodavo su keletu bičiulių. Poskriobyševo protokole rašoma paprastai: „Drau- 
gai Stalinas, Molotovas, Kaganovičius - „už“.“ Kitiems Poskriobyševas kartais tik paskambinda- 
vo, užrašydavo, kaip kas balsavo, o vietoj parašo apačioje parašydavo „P“. Tais metais po vieną 
posėdį įvyko rugsėjį ir lapkritį, spalį - nė vieno. 

nekaltus asmenis, jeigu jie išties nekalti, ir <...> išvykite iš OGPU žmo- 
nes, taikančius keistus „dedukcijos metodus“ ,ir visus nubauskite - „kad 
ir kas jie būtų“ [Stalino žodžiais - „nežiūrėdami jiems į veidus“ |". 

Po kelių dienų vienas jūrininkas pabėgo į Lenkiją. Stalinas bemat 
įsakė Ždanovui ir Jagodai nubausti jūrininko šeimą: „Tuoj pat praneš- 
kite man, kad 1) jūrininko šeimos nariai buvo suimti ir 2) jeigu ne, kas 
mūsų organuose kaltas dėl klaidos [kad tai nebuvo padaryta] ir ar kal- 
tininkas nubaustas už Tėvynės išdavimą?“ 

Augo ir įtampa santykiuose su Kirovu“. 


**kX 


Rugsėjo 1 dieną Stalinas išsiuntė Politbiuro narius į kaimus tikrinti der- 
liaus. Kirovui buvo liepta vykti į Kazachstaną. Ten įvyko keistas inci- 
dentas - gal pasikėsinimas jį nužudyti, o gal tik pasikėsinimo imitacija, 
nes aplinkybės neaiškios. Šiaip ar taip, Kirovui grįžus į Leningradą jo 
NKVD apsauga buvo papildyta keturiais čekistais; dabar įvairiose vie- 
tose pamainomis dirbo kokie devyni apsaugininkai. Kirovas tapo vienu 
iš labiausiai saugomų Sovietų vadovų, ir jam tai nepatiko: jis nujautė, 
kad tai dar vienas mėginimas atskirti jį nuo patikimų vietos čekistų, ypač 
asmens sargybinio Borisovo - pusamžio, nutukusio, bet ištikimo. Atli- 
kę užduotį Sergo su Vorošilovu prisidėjo prie atostogaujančio Stalino, o 
Ždanovas tikrino Leningradą. Iš ten jis vėl sugebėjo parašyti ilgą - tryli- 
kos puslapių - laišką ir parodė savo tvirtybę pareikšdamas: „Kai kuriuos 
vietos darbuotojus reikia atiduoti į teismą.“ Laiško pabaigoje nuoširdžiai 
nusikeikia: „Tebūnie šimtą kartų prakeiktos tos smulkmenos!“ 

Spalio 31 dieną grįžęs į Maskvą, Stalinas vėl panūdo pamatyti Kiro- 
vą. Šis prieštaravo Stalino sumanymui baigti duonos normavimą - be jo 
Kirovas negalėjo tikėtis išmaitinti tokią daugybę gyventojų turintį Lenin- 
gradą. Kirovas parašė savo sąjungininkui Kuibyševui: „Man reikia tavo 
paramos.“ Lapkričio 3-iąją Marija Svanidzė užrašė dienoraštyje, kad Sta- 
linas atėjo į savo butą su Kaganovičiumi, o tas „kvailas storulis“ Ždano- 
vas atbėgo iš paskos. Jis paskambino Kirovui ir pakvietė į Maskvą „ginti 
Leningrado interesų“, bet Kirovas spyriojosi. Tada Stalinas perdavė ra- 
gelį Kaganovičiui, ir šis „prikalbino Kirovą atvažiuoti“. Pasak Marijos, iš 
tikrųjų Stalinas tenorėjęs „nueiti su juo į pirtį ir pajuokauti“. 

Po kelių dienų Kirovas nuvažiavo su Stalinu ir jo sūnumi į Zubalovą. 

Ten Svetlana parodė lėlių spektaklį, paskui vyrai žaidė biliardą. Chruš- 
čiovas, lankantis Politbiuro posėdžius kaip kylanti bolševikų žvaigždė, 
tapo liudytoju, kaip Stalinas su Kirovu „piktai apsižodžiuoja“. Chruš- 
čiovą pribloškė, kad Vadas „nepagarbiai elgėsi su kitu Partijos nariu“. 
Svanidzė pastebėjo, kad Stalinas „blogos nuotaikos“. Kirovas suneri- 
męs grįžo į Leningradą: jis nekantravo aptarti augančią įtampą su drau- 
gu. „Aš taip seniai nemačiau Sergo.'* 

Lapkričio 7 dieną pasirodė dar vienas atlydžio ženklas. Per diplo- 
matinį priėmimą Andrejaus salėje, vadovaujant Stalinui, Kalininui ir 
Vorošilovui, didžiai visų nuostabai, tradicinis Raudonosios armijos 
orkestras susikrovė instrumentus ir išėjo, o jo vietą užėmė Antonino 
Zieglerio džiazo orkestras iš Čekijos. Pašėlęs svingas čia atrodė visai 
netinkamas, niekas nežinojo, šokti ar ne. Tada šokių pamokas lankantis 
miklusis Vorošilovas ėmė energingai šokti fokstrotą su žmona Jekate- 
rina Davidovna*. 

Lapkričio 25-ąją Kirovas parlėkė atgal į Maskvą, į plenumą, tikėda- 
masis pasitarti su Ordžonikidze?. Tačiau Sergo plenume nepasirodė. 
Mėnesio pradžioje, kai lankėsi su Berija Baku, po vakarienės jis staiga 
sunegalavo. Berija parsivežė Sergo į Tiflisą traukiniu. Po lapkričio 7-o- 
sios parado Sergo vėl susirgo: ėmė kraujuoti žarnynas, paskui ištiko 
stiprus širdies smūgis. Politbiuras nusiuntė tris specialistus jo tirti, bet 
šiuos suglumino paslaptingi simptomai. Vis dėlto Sergo buvo pasiry- 
žęs vykti į plenumą, tačiau Stalinas oficialiai įsakė jam „griežtai vykdyti 
gydytojų nurodymus ir negrįžti į Maskvą iki lapkričio 26-osios. Nežiū- 
rėk į savo ligą pro pirštus. Linkėjimai, Stalinas“. 

Kai turėjai reikalų su Berija, žiūrėti į savo ligą pro pirštus išties buvo 
kvaila. Stalinas galbūt nenorėjo, kad Sergo plenume susitiktų su Kiro- 
vu. Pasisiūlęs pasidarbuoti kirviu Stalino labui Berija jau žinojo, kad 
Vadas nusivylęs Sergo. Berija įrodys puikiai mokąs naudoti nuodus. 
NKVD jau galėjo pasigirti turinti slaptą nuodytojų skyrių, vadovauja- 
mą daktaro Grigorijaus Maironovskio,-bet tiems dalykams Berijai pa- 
galbos iš esmės nereikėjo. Berija, taip sakant, Bordžų nuodus atnešė į 
bolševikų dvarą“. Bet ir pats Stalinas daug galvojo apie nuodus. Mąs- 
tydamas apie pragaištingas intrigas aštuoniolikto amžiaus Persijos val- 
dovų rūmuose, per vieną ankstesnį Politbiuro posėdį savo bloknote jis 
parašė: „Nuodyk, nuodyk, Nadyr-chane.“* 

Po plenumo, lapkričio 28-ąją, Stalinas pats palydėjo Kirovą į trauki- 

nį „Raudonoji strėlė“ ir apkabino jį kupė?. Kitą dieną Kirovas jau dir- 
bo Leningrade. Gruodžio 1-ąją jis pradėjo rašyti kalbą namie, paskui 
apsivilko lietpaltį, užsidėjo darbininko kepurę su snapeliu ir pėsčiomis 
patraukė į savo raštinę. Į didingą neoklasikinio stiliaus Smolno insti- 
tuto pastatą jis įėjo pro pagrindines duris pusę penkių vakaro. Kirovas 
iškart nuėjo į savo raštinę trečiame aukšte, asmens sargybinis Boriso- 
vas - jam iš paskos. Borisovas atsiliko - gal dėl to, kad buvo senyvas 
ir nutukęs, o gal jį kažkaip įtartinai sulaikė prie durų atsiradę čekistai 
iš Maskvos. 

Iš laiptų aikštelės Kirovas pasuko į dešinę ir praėjo pro tamsiaplau- 
kį jaunuolį Leonidą Nikolajevą. Šis prisispaudė prie sienos, praleido 
Kirovą, paskui, sekdamas jam iš paskos, išsitraukė naganą ir iš metro 
šovė Kirovui į sprandą. Kulka išlindo pro kepurę. Nikolajevas nukreipė 
ginklą į save, nuspaudė gaiduką, bet šalimais dirbantis elektrikas jį par- 
griovė, ir antra kulka pataikė į lubas. Apsaugininkas Borisovas atpūš- 
kavo laiptais laikydamas rankoje nebereikalingą ginklą. Kirovas krito 
kniūbsčias, į dešinę pasukta galva, tebegniauždamas rankoje portfelį - 
iki paskutinės akimirkos jis liko triūslys bolševikas. 

Kelias minutes vyravo suirutė. Liudytojai ir agentai lakstė į visas 
puses. Tuos pačius įvykius jie matė skirtingai, vienų parodymai prieš- 
tarauja kitų. Net revolverį vieni matė ant grindų, kiti - žudiko ranko- 
je. Atrodo, kad po tokių įvykių ore tvyro kažkoks keistas ūkas - šįsyk 
irgi taip buvo. Svarbu tik tai, kad Kirovas be gyvybės ženklų tysojo 
ant grindų šalia sąmonę praradusio Nikolajevo. Prie Kirovo klūpojo 
jo draugas Rosliakovas; pakėlęs jo galvą jis kuždėjo: „Kirovai, Mironi- 
čiau...“ Rosliakovas laikė nusvirusią galvą, kai žmonės pakėlė Kirovą 
ir nunešę paguldė ant stalo. Koridoriuje liko didvyriškas bolševikiškas 
sakramentas - lašai kraujo, ištryškusio Kirovui iš kaklo. Kirovui atlais- 
vino diržą, prasegė marškinių apykaklę. Atvažiavo Medvedis, Lenin- 
grado NKVD viršininkas, bet prie durų jį sustabdė Maskvos čekistai. 

Pasirodė trys gydytojai, tarp jų vienas gruzinas - Džanelidzė. Visi 
konstatavo, kad Kirovas miręs, bet vis tiek darė jam dirbtinį kvėpavimą 
beveik iki 17.45. Totalitarinėse valstybėse gydytojai bijo iškilių asmenų 
mirties - ir ne be pagrindo. Kai gydytojai nuleido rankas, susirinkusieji 
suvokė, kad kažkas turės pranešti Stalinui. Visi prisiminė, kur buvo, 
kai buvo nužudytas Kirovas. Taigi matome savotišką sovietinę Johno 
Fitzgeraldo Kennedy nužudymo istoriją??. 

Poskriobyševas atsiliepė į telefono skambutį Stalino kabinete. Kirovo 
pavaduotojas Čiudovas pranešė jam siaubingą naujieną iš Leningra- 
do. Poskriobyševas bandė skambinti Stalinui, bet atsakymo nesulaukė, 
tada pasiuntė vieną iš sekretorių jo ieškoti. Sprendžiant iš Vado užrašų, 
jis tuo metu kalbėjosi su Molotovu, Kaganovičiumi, Vorošilovu ir Žda- 
novu, bet tuoj pat paskambino į Leningradą ir pareikalavo apklausti 
gydytoją gruziną jo gimtąja kalba. Paskui paskambino dar kartą pa- 
klausti, kuo vilkėjo žudikas. Buvo su kepure? Ar turėjo kokių svetimų 
daiktų? Jagoda, jau skambinęs aiškintis, ar pas žudiką nerasta jokių 
svetimų daiktų, atėjo į Stalino raštinę 17.50. 

Netrukus pasirodė Mikojanas, Sergo ir Bucharinas. Mikojanas gerai 
prisiminė: „Stalinas pranešė, kad nužudytas Kirovas, ir tuoj pat, dar 
neatlikus jokio tyrimo, pareiškė, esą Zinovjevo [buvusio Leningrado 
ir kairiosios Stalino opozicijos vadovo] šalininkai pradėjo terorą prieš 
Partiją.“ Naujiena ypač pasibaisėjo Sergo ir Mikojanas, buvę labai ar- 
timi Kirovui, nes Sergo paskutinį kartą taip ir nepamatė savo draugo. 
Kaganovičius pastebėjo, kad Stalinas „iš pradžių buvo priblokštas“!. 

Dabar jokių emocijų neberodantis Stalinas įsakė Jenukidzei, kaip 
Centro vykdomojo komiteto sekretoriui, pasirašyti skubų įstatymą. 
Pagal jį kaltinamieji teroristai turėjo būti ne vėliau kaip po dešimties 
dienų teisiami, o bausmė įvykdyta nedelsiant, be teisės sprendimą ap- 
skysti. Tikriausiai Stalinas pats parengė įstatymo projektą. Šis gruodžio 
1-osios įstatymas, veikiau du tos nakties įsakai, prilygo Hitlerio Galias 
suteikiančiam įstatymui, nes padėjo pagrindą beatodairiškam terorui, 

net neapsimetinėjant, kad paisoma teisingumo. Juo vadovaujantis, per 
trejus metus du milijonai buvo nuteisti mirti ar išsiųsti į prievartinio 
darbo stovyklas. Pasak Mikojano, dėl įstatymo nevyko jokių diskusijų, 
niekas jam nepaprieštaravo. Politbiuro nariai perėjo prie pilietinio karo 
kaip neišvengiamos karinės būtinybės mentaliteto taip pat lengvai, 
kaip išjungdavo savo mauzerių saugiklius. 

Jeigu kas ir pasipriešino įstatymui, tai Jenukidzė - tas stebėtinai ge- 
raširdis žmogus tarp tų amoralių galvažudžių. Vis dėlto galiausiai Je- 
nukidzė jį ir pasirašė. Laikraščiai pranešė, kad įstatymą priėmė Centro 
vykdomojo komiteto prezidiumas - veikiausiai tai reiškė, kad Stalinas 
po posėdžio prirūkytame kambaryje Jenukidzę įbaugino. Paslaptis ir 
tai, kodėl įstatymo nepasirašė bailusis prezidentas Kalininas, dalyvavęs 
posėdyje. Jo parašas atsirado tik tada, kai įstatymas buvo paskelbtas lai- 
kraščiuose. Šiaip ar taip, oficialiai Politbiuras balsavo tik po kelių dienų. 

Stalinas iškart nusprendė pats vadovausiąs delegacijai, vyksiančiai 
į Leningradą tirti nužudymo. Sergo irgi norėjo važiuoti, bet Stalinas 
įsakė jam pasilikti dėl silpnos širdies. Sielvarto sugniuždytą Sergo iš ti- 
krųjų ištiko kolapsas, tad jam grėsė dar vienas širdies smūgis. Jo dukra 
prisimena, kad „tą vienintelį kartą jis neslėpė ašarų“. Jo žmona Zina 
išvažiavo į Leningradą guosti Kirovo našlės. 

Kaganovičius irgi norėjo važiuoti, bet Stalinas jam pasakė, kad kas 
nors turi vadovauti šaliai. Vadas pasiėmė kartu Molotovą, Vorošilovą ir 
Ždanovą, taip pat Jagodą ir Vyšinskį, generalinio prokuroro pavaduoto- 
ją, prieš kelis mėnesius supykdžiusį Sergo. Nėra ko nė sakyti, juos lydėjo 
visas traukinys saugumo tarnybų agentų ir paties Stalino sekliai - Pau- 
keris ir Vlasikas. Žinant, kas dėsis paskui, galima teigti, kad svarbiausias 
žmogus, kurį į palydovus pasirinko Stalinas, buvo Nikolajus Ježovas, CK 
Kadrų skyriaus viršininkas. Ježovas, kaip ir Ždanovas, buvo vienas iš tų 
nepaprastų jaunų žmonių, kuriais ėmė pasitikėti Stalinas“. 

Negalintys atitokti vietos lyderiai susirinko geležinkelio stotyje. Sta- 
linas vaidino Lanselotą, palaužtą širdgėlos ir įniršusį dėl mylimo riterio 
mirties. Ta vaidyba buvą sąmoninga, iš anksto suplanuota. Išlipęs iš 
traukinio Stalinas priėjo prie Medvedio, Leningrado NKVD viršininko, 
ir pirštinėta ranka skėlė antausį. 

Stalinas bemat nuvažiavo į ligoninę apžiūrėti lavono, paskui įsiren- 
gė būstinę Kirovo raštinėje ir pradėjo keistą savąjį tyrimą: jis nekreipė 
dėmesio į jokius įrodymus, nepatvirtinančius, kad esama Zinovjevo ir 

kairiosios opozicijos sąmokslo. Vargšas Medvedis, linksmasis čekistas, 
gavęs Stalino antausį, buvo apklaustas pirmas. Jam buvo papriekaiš- 
tauta, kad neužkirto kelio nužudymui. Paskui buvo atitemptas pats žu- 
dikas - „nedidukas, apšepęs“ Nikolajevas. Šis naivuolis buvo viena iš 
tų tragiškų istorijos aukų kaip ir Reichstagą padegęs olandas - tarp šių 
dviejų įvykių esama daug panašumų. Šis paliegęs trisdešimtmetis neū- 
žauga, anksčiau pašalintas iš Partijos, paskui vėl į ją grąžintas, parašė 
Kirovui ir Stalinui skųsdamasis sunkia padėtimi. Jis akivaizdžiai buvo 
apkvaitęs ir pažino Staliną tik tada, kai jam parodė jo nuotrauką. Tada 
jis puolė ant kelių prieš ilgaauliais batais apsiavusį Vadą ir ėmė raudoti: 
„Ką aš padariau, ką aš padariau?!“ 

Nors Chruščiovo nebuvo tame kambaryje, jis teigė, neva Nikolaje- 
vas atsiklaupė ir tvirtino tai padaręs Partijos pavedimu. Pasak šaltinio, 
artimo Vorošilovui, Nikolajevas lemeno: „Bet juk jūs pats man liepėte 
<...>.“ Kiti tvirtina, kad kambaryje buvę čekistai jį talžė ir spardė. 

- Išveskite jį! - įsakė Stalinas. 

Toks gerai informuotas Orlovas, pabėgęs iš NKVD, rašė, kad Niko- 
lajevas parodė į Zaporožecą, Leningrado NKVD viršininko pavaduoto- 
ją, ir paklausė: „Kodėl jūs klausiate manęs? Klauskite jo!“ 

Zaporožecą užkrovė Kirovui ir Leningradui 1932-aisiais, tai buvo 
Stalino ir Jagodos žmogus Kirovo valdose. Zaporočeco klausti reikė- 
jo todėl, kad Nikolajevas jau buvo suimtas spalį, kai įtartinais kėslais 
slampinėjo priešais Kirovo namus su revolveriu, bet buvo paleistas net 
neapieškojus. Kitą kartą Kirovo asmens sargybiniai sutrukdė jam iš- 
šauti. Bet po ketverių metų teisiamas Jagoda duodamas parodymus, 
kuriuose buvo apstu ir tiesos, ir melo, prisipažino įsakęs Zaporožecui 
„nesudaryti jokių kliūčių teroro aktui prieš Kirovą . 

Tada atvedė žudiko žmoną Mildą Draul. NKVD paleido gandą, 
neva Nikolajevo šūvis buvo nusikaltimas, padarytas iš aistros, kai išaiš- 
kėjo jos romanas su Kirovu. Draul buvo negraži moteris. Kirovui patiko 
smulkaus sudėjimo balerinos, bet jo žmona irgi nebuvo gražuolė. Sun- 
ku perprasti neįmenamą seksualinio skonio paslaptį, bet pažinojusieji 
abu - Kirovą ir Draul - manė, kad jie vargu ar galėjo būti pora. Draul 
tvirtino nieko nežinanti. Stalinas išėjo į prieškambarį ir įsakė medikams 
atgaivinti Nikolajevą. 

„Man jau aišku, kad Leningrade veikia gerai organizuota kontrre- 
voliucinė teroristų organizacija <...>. Būtina atlikti išsamų tyrimą. Ne- 

buvo rimčiau bandoma ištirti nusikaltimą teismo medicinos požiūriu. 
Stalinas tikrai nenorėjo išsiaiškinti, ar NKVD skatino Nikolajevą nužu- 
dyti Kirovą. 

Sakoma, kad vėliau Stalinas aplankė „tą bybį“ jo kameroje ir vienas 
praleido su juo valandą. Stalinas pasiūlė jam gyvybę mainais už tai, 
kad teisme liudys prieš Zinovjevą. Paskui Nikolajevas svarstė, ar nebus 
apgautas“. 

Migla dabar tyčia sutirštinama į nepermatomą rūką. Teko laukti, 
kol Stalinui tardyti bus atvežtas Kirovo asmens sargybinis Borisovas. 
Jis vienas tegalėjo pasakyti, ar jį prie Smolno įėjimo užlaikė tyčia ir ką 
jis žino apie NKVD machinacijas. Borisovas važiavo ant užpakalinės 
„juodojo varno“ sėdynės. Vairuotojui pasukus Smolno link, keleivis ant 
priekinės sėdynės čiupo vairą, pasuko automobilį, ir šis šonu trenkėsi 
į pastatą. Per šią įtartiną avariją Borisovas žuvo. „Sukrėstas“ Paukeris 
atėjo į prieškambarį ir pranešė šią žinią. Tokios režisuotos automobi- 
lių avarijos netrukus taps profesine rizika iškiliems bolševikams. Nėra 
abejonės, kad visi norėjusieji nuslėpti sąmokslą troško Borisovo mirties. 
Kai Stalinui buvo pranešta apie šią šlykščiai įtartiną mirtį, jis pasmerkė 
vietos čekistus: „Net to jie negalėjo deramai padaryti.“* 

Ši paslaptis dabar jau niekados nebebus atskleista. Ar Stalinas įsakė 
nužudyti Kirovą? Tokių įrodymų nėra, bet abejonių dėl to, kad jis pri- 
kišęs nagus, vis dar lieka. Po daugelio metų Chruščiovas, atvažiavęs į 
Leningradą atskiru traukiniu kaip Maskvos delegatas, teigs, kad nu- 
žudyti Kirovą įsakė Stalinas. Mikojanas, visais atžvilgiais patikimesnis 
liudytojas negu Chruščiovas, be to, neturintis ką įrodinėti, ilgainiui pa- 
tikėjo, kad Stalinas kažkaip prisidėjo prie Kirovo mirties. 

Stalinas tikrai nebepasitikėjo Kirovu, ir šio mirtis davė jam dingstį 
susidoroti su senų bolševikų grupuotėmis. Tai, kad po nužudymo Stali- 
nas parengė gruodžio 1-osios įstatymo projektą, dvokia taip pat bjauriai, 
kaip ir jo sprendimas suversti kaltę už nusikaltimą Zinovjevui. Stalinas 
iš tikro bandė nušalinti Kirovo draugą Medvedį ir pažinojo tą įtartinąjį 
Žaporožecą - šis prieš pat žmogžudystę pasiėmė atostogų be Maskvos 
leidimo, ko gero, tam, kad netektų būti nusikaltimo vietoje. Niekingasis 
Nikolajevas kelia daugybę įtarimų. Negalima pamiršti ir keistų žmogžu- 
dystės dienos įvykių: kodėl Borisovas buvo užlaikytas prie durų ir kodėl 
taip greitai po nusikaltimo Smolne jau buvo Maskvos NKVD pareigū- 
nų? Borisovo žūtis - labai įtartina. Na, o Stalinas, dažnai būdavęs labai 

atsargus, galėdavo ir neapgalvotai rizikuoti, ypač po to, kai susižavėjo 
Hitlerio reakcija į Reichstago padegimą ir po jo atliktus valymus. 

Vis dėlto įdėmiai viską išanalizavus šis įvykis neatrodo toks šiur- 
pus. Prasta Kirovo apsauga nieko neįrodo, nes net patį Staliną dažnai 
lydėdavo tik vienas ar du apsaugininkai. Revolveris neatrodo toks įtar- 
tinas, kai žinai, kad juos nešiojosi visi Partijos nariai. Blogėjantys Stali- 
no santykiai su Kirovu atspindi trintį, atsiradusią Vado palydoje. Tai, 
kad Stalinas žaibiškai reagavo į žmogžudystę ir taip siurrealistiškai ją 
tyrė, dar nereiškia, kad pats ją ir surežisavo. Kai 1927 metų birželio 27 
dieną buvo nužudytas Voikovas, Sovietų ambasadorius Lenkijoje, Sta- 
linas reagavo taip pat greitai ir jam taip pat nerūpėjo tikrieji kaltininkai. 
Tuomet jis pasakė Molotovui „jaučiąs Britanijos ranką“ ir bemat įsakė 
sušaudyti dešimtis vadinamųjų monarchistų. Bolševikai visada žiūrėjo 
į teisingumą kaip į politikos įrankį. Galimas daiktas, kad Borisovo nu- 
žudymą surežisavo Leningrado enkavėdistai, žūtbūt stengęsi paslėpti 
savo kompetencijos stoką. Kita vertus, kai kyla tokia visuotinė panika 
kaip šiuo atveju, dažnai pridaroma žioplų klaidų. 

Tačiau tikrai būtų naivu tikėtis raštiškų šio šimtmečio nusikaltimo 
įrodymų. Žinome, kad Stalinas davė žodinius nurodymus nužudyti 
kitus veikėjus „instancijos“ vardu - šis žodis taps kone magišku eufe- 
mizmu, reiškiančiu aukščiausią vadovybę - su ja mes labai artimai su- 
sipažinsime*. Mažai tikėtina, kad Jagoda būtų tiesiogiai prisidėjęs prie 
Kirovo nužudymo, nes jis nebuvo labai artimas Stalinui, bet buvo daug 
čekistų, pradedant Agranovu ir baigiant Zaporožecu, kuriais Vadas pa- 
sitikėjo ir kurie buvo tokie amoralūs, kad būtų padarę viską, ko iš jų 
prašė Partija. Vargu ar čia buvo toks pats atvejis kaip su Henriku II, kai 
šis pasakė: „Išvaduokite mane nuo to maištingo kunigo“, ir dvariškiai 
paklusniai įvykdė jo prašymą - Stalinas akylai stebėjo savo pavaldi- 
nius. Galimas daiktas, jis perskaitė Nikolajevo laišką ir išnaudojo šio 
nevykėlio pagiežą Kirovui?. | 

Stalino draugystė su Kirovu buvo viehpusė ir trapi, bet nėra abejo- 
nės, kad „Stalinas tiesiog jį mylėjo“, kaip teigė Geležinis Lazaras ir dar 
pridėjo, kad „jis žiūrėjo į visus iš politinio taško“. Jo draugystė, kaip 
paauglio susižavėjimas, pasireikšdavo meile, garbinimu ir tulžingu pa- 


* „Instancija“ yra kilęs iš devynioliktame amžiuje Vokietijoje vartoto žodžių junginio aller ins- 
tanzen. 

vydu. Jis puikiai iliustruoja Gore'o Vidalo posakį: „Kiekvieną kartą, kai 
pasiseka draugui, miršta kruopelė manęs.“ Jis garbino Buchariną. Šio 
našlė aiškina, kad Stalinas galėjo tą patį žmogų mylėti ir jo nekęsti, „nes 
iš pavydo gimusi meilė ir neapykanta <...> grūmėsi vienoje krūtinėje“. 
į atstumtos moters, lydimą siaubingo kaltės jausmo po žmogžudystės. 
Bet net su „draugais“ Stalinas stengėsi išsaugoti savo privatumą ir atsi- 
jumą: jis norėjo būti kuo paslaptingesnis aplinkiniams“. 

Stalinas visada buvo ištikimesnis draugas tiems, kuriuos pažinojo 
kur kas mažiau. Kai šešiolikmetis moksleivis parašė Stalinui, šis nu- 
siuntė jam dovanų dešimt rublių, berniukas atrašė padėkos laišką. 
Jaunystės draugams jis nuolat pajusdavo sentimentalumo protrūkius: 
„Siunčiu tau 2 000 rublių, - rašė jis 1933 metų gruodį Petrui Kapana- 
dzei, draugui iš seminarijos laikų, tapusiam kunigu, paskui mokytoju. - 
Dabar daugiau neturiu. Tavo poreikiai man ypatingi, todėl siunčiu 
savo honorarą [už knygą). Be šių pinigų, tau dar bus suteikta 3 000 ru- 
blių paskola. <...>. Gyvenk ilgai ir būk laimingas.“ Laišką pasirašė tėvo 
vardu - Beso. 

Vienas keistas neskelbtas laiškas rodo šią šilumą tolimiems draugams. 
1930 metais Stalinas gavo iš tolimo Sibiro kolūkio pirmininko laišką. Jame 
buvo klausiama, ar priimti į kolūkį buvusį caro žandarą, teigiantį, kad 
pažinojo Vadą. Senas žandaras iš tikrųjų saugojo ištremtą Staliną. Vadas 
ranka parašė ilgą rekomendaciją: „Per mano tremtį Kureikoje 1914-1916 
metais Merzlikovas buvo mano sargybinis / žandarmerijos įgaliotinis. 
Tuo metu jis buvo gavęs vienintelį įsakymą - saugoti mane <...>. Aki- 
vaizdu, kad mano santykiai su Merzlikovu negalėjo būti draugiški. Ta- 
čiau aš turiu paliudyti, kad nors mūsų santykiai nebuvo draugiški, jie 
nebuvo ir priešiški, kokie paprastai būna tarp tremtinio ir žandaro. Rei- 
kia paaiškinti, kodėl, mano nuomone, Merzlikovas atliko savo pareigas 
be žandarams būdingo uolumo, manęs nešnipinėjo ir nepersekiojo, pro 
pirštus žiūrėjo į tai, kad dažnai išvykdavau, ir neretai bardavo žandarus, 
kai šie nepaisydavo jo „įsakymų“ <...>. Mano pareiga visa tai paliudyti. 
Taip buvo 1914-1916 metais, kai Merzlikovas mane saugojo. Tuo jis gerą- 
ja prasme skyrėsi nuo kitų žandarų. Nežinau, ką jis darė valdant Kolčia- 
kui ir atėjus Sovietų valdžiai, nežinau, kaip gyvena dabar.“ 

Taigi žmogus, kuris žudė geriausius draugus, galėjo parodyti tikrą 
draugystę. Nežinia, ar Stalinas nužudė Kirovą, bet jis tikrai išnaudojo 

šią žmogžudystę ne tik priešininkams, bet ir mažiau radikaliems savo 
šalininkams naikinti". 


**X 


Kirovas gulėjo pašarvotas atvirame karste, apvilktas tamsiu kiteliu, ap- 
suptas raudonų vėliavų, vainikų su užrašais ir per bolševikų laidotuves 
įprastų atogrąžų palmių didinguose neoklasikiniuose Tauridės rūmuo- 
se*. Gruodžio 3 dieną 21.30 Stalinas su Politbiuro nariais stojo į garbės 
sargybą - tai buvo dar vienas bolševikų mirusiųjų pagerbimo ritualo 
elementas. Vorošilovas ir Ždanovas atrodė nusiminę, Molotovas sto- 
vėjo akmeniniu veidu. „J. V. Stalino veidas atrodė stulbinančiai ramus 
ir neperprantamas, - rašė Chruščiovas. - Susidarė įspūdis, kad jis giliai 
susimąstęs, apsiblaususios akys buvo įsmeigtos į kulkos pakirsto Kiro- 
vo kūną.“ Prieš išvykdamas iš Leningrado, Stalinas paskyrė Ždanovą 
valdyti miestą tuo pat metu išliekant CK sekretoriumi. Ježovas irgi pa- 
siliko Leningrade vadovauti tyrimui. 

Dešimtą vakaro Stalinas su kitais nunešė karstą su Kirovo palaikais 
ant lafeto. Karstą iš lėto nuvežė miesto gatvėmis į stotį ir ten įkėlė į trau- 
kinį, parvešiantį Staliną atgal į Maskvą. Šis gėlių vainikais išpuoštas 
mirties traukinys po vidurnakčio pajudėjo į tamsą: Kirovo smegenys 
liko mieste - čia jas tyrinės Leningrado institute su viltimi pamatyti 
kokių revoliucinio genialumo ženklų**. 

Dar traukiniui neatvažiavus į Maskvą, tyrimui vadovaujantis čekis- 
tas Agranovas ištardė žudiką. „Užsispyręs kaip asilas“, - pranešė jis 
Stalinui. 

„Gerai maitinkite Nikolajevą, nupirkite jam vištienos, - atsakė Sta- 
linas, pats labai mėgęs šią mėsą. - Maitinkite, kad būtų stiprus, tada jis 


* Tauridės rūmuose kunigaikštis Potiomkinas 1791 m, iškėlė prašmatnų pobūvį Jekaterinai II. 
Čia taip pat posėdžiavo Dūma, parlamentas, nedrąsiai leistas Nikolajaus II po 1905 m. revo- 
liucijos. 1918 m. rūmuose posėdžiavo Steigiamasis susirinkimas; Leninas įsakė girtiems rau- 
dongvardiečiams jį išvaikyti. Taigi čia gimė ir buvo palaidotos dvi pirmos iki 1991 m. Rusijos 
demokratijos. 

** Tokie smegenų tyrimai buvo racionalistinio mokslinio didžių bolševikų mirties ritualo dalis. 
Lenino smegenys buvo išimtos ir tuo metu tiriamos Smegenų institute. Gorkiui mirus, ten atsi- 
dūrė ir jo smegenys. Šitaip marksistai iškraipė Romantizmo epochos tradiciją, pagal kurią didžių 
žmonių, tokių kaip Mirabeau ar Potiomkinas, širdys buvo laidojamos atskirai nuo kūno. Bet 
širdies amžius buvo pasibaigęs. 

pasakys mums, kas jam vadovavo. O jeigu nekalbės, įkrėsime į kailį, 
tada jis išklos <...> viską.'* 

Maskvos Spalio stotyje karstas vėl buvo užkeltas ant lafeto ir nu- 
vežtas į Kolonų salę; laidotuvės turėjo vykti kitą dieną. Netrukus Sta- 
linas informavo Politbiuro narius apie savo neįtikinamą tyrimą. Kiro- 
vą mylėjęs Mikojanas labai nusiminė. Jis paklausė, kaip Nikolajevas 
du kartus išvengė arešto būdamas ginkluotas ir kaip žuvo Borisovas. 

- Kaip tai galėjo nutikti? - Stalinas irgi pasipiktino. 

- Kažkas turėtų už tai atsakyti, ar ne? - sušuko Mikojanas. Jam la- 
biausiai rūpėjo keistas enkavėdistų elgesys. - Argi OGPU pirmininkas 
[Jagoda] neatsako už Politbiuro narių saugumą? Jis ir turi atsakyti. 

Bet Stalinas gynė Jagodą; visą dėmesį jis sutelkė į savo tikrąjį taikinį - 
tokius senus bolševikus kaip Zinovjevas. Vėliau Sergo, Kuibyševui ir 
Mikojanui kilo rimtų įtarimų. Mikojanas aptarė „neaiškų Stalino elge- 
sį“ su Sergo, galimas daiktas, jiedviem vaikštinėjant po Kremlių - tra- 
dicinę tokių uždraustų pašnekesių vietą. Abu buvo „nustebę, apstulbę 
ir negalėjo nieko suprasti“. Sergo iš to sielvarto prarado balsą. Kuiby- 
ševas esą pasiūlė atlikti CK tyrimą - patikrinti NKVD vykdomą tyri- 
mą. Tikrai abejotina, jog Mikojanas, vis dar karštai žavėjęsis Stalinu ir 
ištikimai jam tarnavęs iki mirties, tuo metu tikėjo, kad jo Vadas kaltas 
dėl Kirovo mirties. Tie bolševikai buvo įpratę apgaudinėti save ir šitaip 
išsisukti nuo tokių neduodančių ramybės abejonių. 

Tą naktį Pavelas Alilujevas, kaip ir po Nadios mirties, pasiliko su 
Stalinu, tik dabar jau Kunceve. Stalinas atsišliejo į jį ir suniurnėjo, kad 
po Kirovo mirties „aš likau visiškas našlaitis“. Jis ištarė tuos žodžius 
taip jausmingai, kad Pavelas jį apkabino. Nėra pagrindo abejoti, jog 
Stalinas nuoširdžiai krimtosi, kad Kirovą nužudė - ar kad tai reikėjo 
daryti. 

Gruodžio 5 dieną 10 valandą ryto Gorkio gatvė buvo užtverta, Pau- 
keriui vadovaujant imtasi griežtų saugumo priemonių (kaip ir per Na- 
dios laidotuves); Stalinas su palyda susirinko Kolonų salėje. Laidotuvės 
buvo neprilygstamas sentimentalaus bolševikų kičo demonstravimas: 
su liepsnojančiais deglais, skaisčiai raudono aksomo užuolaidomis ir 
vėliavomis, kabančiomis nuo pat lubų, ir dar daugiau palmių. Spau- 
da ėjo iš proto: žurnalistai spragsėjo fotoaparatais, o arkinės lempos 
apšvietė palaikus, tarsi jie būtų dekoracija neono šviesų užlietame tea- 
tre. Didžiojo teatro orkestras grojo laidotuvių maršus. Ne vien nacistai 

galėjo surengti įspūdingas laidotuves savo kritusiems riteriams. Net 
spalvos buvo tos pačios: viskas buvo raudona ir juoda. Stalinas jau pa- 
skelbė Kirovą savo artimiausiu bendražygiu, kritusiu kankinio mirtimi. 
Kirovo gimtasis miestas Viatka, Marijos teatras ir šimtai gatvių buvo 
pervadinti jo garbei. 

Karstas stovėjo ant skaisčiai raudono kartūno, Kirovo veidas buvo 
„žalsvas“, smilkinys pamėlęs, nes juo trenkėsi griūdamas. Kirovo 
našlė sėdėjo su seserimis, kurių jis nebuvo matęs ir su kuriomis ne- 
sivargino susisiekti trisdešimt metų. Redensas, Maskvos NKVD vir- 
šininkas, palydėjo savo nėščią žmoną Aną Alilujevą ir Svanidzes į jų 
vietas prie Politbiuro narių žmonų. Stojo tyla, ją drumstė tik sargy- 
binių batų kaukšėjimas. Tada Marija Svanidzė išgirdo „tų tvirtų ir 
ryžtingų erelių būrio žingsnius“ - Politbiuro nariai užėmė vietas prie 
Kirovo galvos. 

Didžiojo teatro orkestras užgrojo Chopino „Laidotuvių maršą“. Pas- 
kui vėl stojo tyla, tik dūzgė filmavimo kameros. Jos užfiksavo susidėjusį 
rankas ant pilvo Staliną, stovintį šalia sverdėjančio Kaganovičiaus, odi- 
niu diržu persijuosusio išsipūtusio kitelio juosmenį. Sargybiniai pradė- 
jo veržti karsto antvožą, bet visai kaip per Nadios laidotuves Stalinas 
dramatiškai juos sulaikė prieidamas prie pakylos su karstu. Visiems 
nenuleidžiant akių nuo „sielvartingo“ jo veido, jis iš lėto pasilenkė ir 
pabučiavo Kirovą į kaktą. „Širdis plyšo nuo to vaizdo, žinant, kokie 
artimi juodu buvo“, ir visi susirinkusieji pradėjo garsiai raudoti; net 
vyrai neslėpė ašarų“. 

- Sudie, brangus drauge, mes už tave atkeršysime, - sušnabždėjo 
negyvėliui Stalinas. Jis jau buvo betampąs neblogu laidotuvių žinovu. 

Vienas po kito vadovai atsisveikino su Kirovu: išblyškęs Moloto- 
vas, Ždanovas; Kaganovičius pasilenkė, bet Kirovo nepabučiavo, o 
Mikojanas uždėjo ranką ant karsto krašto ir taip pat pasilenkė. Kirovo 
žmona nualpo ir gydytojams teko duoti jai valerijonų lašų. Stalino arti- 
miesiems Kirovo, „šio nepaprastai žavaus, visų mylimo žmogaus“, ne- 
tektis asocijavosi su Nadios mirtimi, nes jie žinojo, kad „visą netekties 
skausmą ir naštą“ mirus žmonai Stalinui padėjo pakelti šis brangus 
draugas. 

Vadovai išėjo, karstas buvo uždengtas ir nuvežtas į krematoriumą. 
Ten Pavelas ir Jevgenija Alilujevai stebėjo, kaip jis pranyksta krosnyje. 
Svanidzės su kitais susirinko naktipiečių į Vorošilovo butą gvardijos 

kavaleristų pastate, kur paskutinį kartą vakarienę valgė Nadia. Molo- 
tovas ir kiti šulai vakarieniavo su Stalinu Kunceve. 

Kitą rytą Stalinas su sena miline ir kepure su snapeliu, Vorošilovas, 
Molotovas ir Kalininas nunešė urną su pelenais, pastatytą gėlėse sken- 
dinčioje puošnioje klasikinio stiliaus skrynioje dydžio sulig karstu, per 
Raudonąją aikštę, kur mirtinoje tyloje stovėjo milijonas darbo žmonių. 
Kalbą sakė Kaganovičius - dar viena paralelė su Nadios laidotuvėmis; 
paskui trimitai nuskardeno atsisveikinimo melodiją, žmonės nuleido 
galvas ir vėliavas, ir tas „tobulas bolševikas“ Sergo įdėjo urną į Krem- 
liaus sieną - tenji laikoma ir šiandien. „Maniau, kad Kiričius mane pa- 
laidos, bet išėjo priešingai“, - paskiau sakė jis žmonai"". 

Jau prasidėjo egzekucijos: iki gruodžio 6-osios šešiasdešimt šeši 
„baltagvardiečiai“, planavę teroro aktus dar prieš nužudant Kirovą, 
buvo nubausti myriop Aukščiausiojo Teismo Karinės kolegijos, pirmi- 
ninkaujamos Vasilijaus Ulricho, apskritagalvio vokiečių kilmės didiko 
iš Latvijos, tapusio žiauriu Stalino teisėju. Dar dvidešimt aštuoni buvo 
sušaudyti Kijeve. Gruodžio 8-ąją Nikolajus Ježovas, lydimas Agranovo, 
grįžo iš Leningrado į Maskvą ir tris valandas pasakojo, kaip medžiojo 
„teroristus“. 

Nepaisant tragedijos ir pavojingų ženklų, kad netrukus už Kirovo 
nužudymą bus šaudomi net bolševikai, Stalino aplinkos gyvenimas te- 
kėjo įprasta, tik gal niūroka vaga. Po susitikimo su Ježovu kaip visada 
gruodžio 8 dieną Molotovas, Sergo, Kaganovičius ir Ždanovas vakarie- 
niavo su Stalinu, Svetlana, Vasilijumi, Svanidzėmis ir Alilujevais Vado 
bute. Svetlana gavo dovanų, kad greičiau atitoktų po mylimo „antrojo 
sekretoriaus“ Kirovo netekties. Stalinas „sulyso, išblyško, jo žvilgsnis 
pasidarė neperprantamas. Jis labai smarkiai kenčia.“ Marija Svanidzė 
ir Ana Alilujeva šokinėjo aplink jį. Aleksandras Svanidzė įspėjo Mariją 
laikytis atokiau nuo Stalino. Patarimas buvo geras, bet moteris jo nepa- 
klausė, pamaniusi, kad jis tik pavydi galimo romano praeityje. Valgio 
neužteko, todėl Stalinas išsikvietė Karoliną Til ir liepė greitosiomis su- 
taisyti daugiau. Stalinas beveik nevalgė. Tą naktį jis išsivežė Aleksan- 
drą Svanidzę su Svetlana ir Vasilijumi pernakvoti į Kuncevą, kiti nuėjo 
į Sergo butą. 

Kadangi nepraėjus nė porai valandų po Kirovo mirties Stalinas pa- 
reiškė, kad dėl jos kalti Zinovjevas ir jo šalininkai, NKVD suėmė „Le- 


ningrado ir Maskvos centrus“ - sąrašus sudarė pats Stalinas. Nikolaje- 
t 


196 


„LIKAU NAŠLAITIS“: LAIDOTUVIŲ ŽINOVAS 


vas, tardomas siekiant „įrodyti“ sąsajas su Zinovjevu, gruodžio 6 dieną 
prisipažino, kad ryšio esama. Buvo suimti Zinovjevas ir Kamenevas, 
du artimiausi Lenino bendražygiai, buvę Politbiuro nariai, 1925-aisiais 
išgelbėję Stalinui karjerą. Politbiurui buvo pateikti „teroristų“ parody- 
mai. Pats Stalinas įsakė generalinio prokuroro pavaduotojui Vyšinskiui 
ir Ulrichui nubausti juos mirtimi“. 

Visi liudytojai prisimena, kad, Jurijaus Ždanovo žodžiais, „po Kiro- 
vo mirties viskas pasikeitė“. Apsauga buvo nepaprastai sustiprinta tuo 
metu, kai neformali atmosfera Stalino dvare su visomis linksmybėmis, 
triukšmingomis, ambicingomis moterimis ir dūkstančiais vaikais kaip 
niekada būtų galėjusi paguosti sielvartaujantį Vadą. Tačiau atmosfera 
pasikeitė amžiams. Gruodžio 5 dieną Rudzutakui pasirodė, kad Stali- 
nas rodo į jį ir kaltina šį pusiau išsimokslinusį seną bolševiką, neva jis 
„Studijavo universitete - tai kaip jo tėvas galėjo būti juodadarbis?" Ru- 
dzutakas parašė Stalinui: „Nenorėčiau trukdyti tokiais niekais, bet gir- 
džiu tiek paskalų apie save, kad man liūdna, jog jos pasiekė Jus.“ Janas 
Rudzutakas buvo protingas latvis, Politbiuro narys ir Stalino sąjungi- 
ninkas, dešimt metų praleidęs caro kalėjimuose, „pavargusių išraiškin- 
gų akių“, „šiek tiek šlubčiojantis nuo sunkaus darbo“ ir entuziastingas 
gamtos fotografas. Jis aiškiai juto, kad nuo Stalino dvelkia šaltuku, nes 
Vadas juo nebepasitiki. 

„Tu klysti, Rudzutakai, - atsakė Stalinas, - aš rodžiau į Ždanovą, ne 
į tave. Gerai Žinau, kad universitete nestudijavai. Skaičiau tavo laišką 
girdint Molotovui ir Ždanovui. Jie patvirtino, kad tu klysti.“12 

Netrukus po Kirovo nužudymo Stalinas ėjo Kremliuje su karinio 
jūrų laivyno karininku. Koridoriuose kas dešimt metrų stovėjo apsau- 
gininkai, išmokyti akimis sekti kiekvieną praeivį. 

- Ar pastebėjai juos? - paklausė Stalinas. - Eini koridoriumi ir galvo- 
ji: „Kuris iš jų? Jeigu šitas - šaus tau iš už nugaros, kai pasisuksi, jeigu 
anas - šaus į galvą iš priekio.“ ? | 


* XX 
Gruodžio 21-ąją, prieš pat minėtas egzekucijas, dvariškiai atvažiavo į 
Kuncevą švęsti Stalino penkiasdešimt penktojo gimtadienio. Prie stalo 


pritrūkus vietos, Stalinas su kitais vyrais pradėjo stumdyti kėdes ir at- 
nešė daugiau stalų. Mikojanas ir Sergo buvo išrinkti tamadomis. Stali- 

ną vis dar slėgė Kirovo netektis, bet pamažėle jis atgavo ūpą. Kai Marija 
Svanidzė norėjo perskaityti eilėraštį, Aleksandras jai uždraudė - galbūt 
žinodamas, koks jis pataikūniškas ar kad atviras prašymas leisti mote- 
rims vykti į Vakarus suerzins Staliną“. 

Per vakarienę buvo patiekta kopūstienės, paskui veršienos. Stali- 
nas įpylė sriubos svečiams, iš pradžių Molotovui, Poskriobyševui (su 
naująja žmona) ir Jenukidzei, paskui savo vaikams. „Stalinas į sriubos 
lėkštę įsidėjo mėsos ir valgė pasmeigęs šakute“, - prisimena Artiomas. 
Įpusėjus vakarienei pasirodė Berija ir buvęs jo globėjas, kurčias Lakoba, 
Abchazijos valdovas. 

Stalinas pakėlė tostą už Sašiko Svanidzę, savo pirmosios žmonos 
Kato ir Aleksandro seserį. Tai įsiutino Aliošos žmoną Mariją Svanidzę, 
nes tarp moterų vyko nesibaigiantis karas dėl Stalino palankumo. Tada 
Stalinas pastebėjo vaikus ir „įpylė man ir Vasilijui vyno, - prisimena 
Artiomas, - klausdamas: „Ko nukabinote nosis? Išgerkite vyno!“ Ana 
Redens ir Marija Svanidzė kaip kadaise Nadia ėmė bambėti, esą vynas 
jiems negerai, bet Stalinas nusijuokė: 

- Nejaugi nežinote, kad vynas turi gydomųjų savybių? Jis gali išgy- 
dyti visokias ligas! 

Vakarienė įgavo sentimentalų pobūdį: per Kirovo laidotuves Stalino 
artimieji galvojo apie Nadią, dabar šis sijonuotas Bankas [Shakespeare'o 
dramos „Makbetas“ veikėjas - vert.| pasirodė ir šioje šventėje. Tamada 
Sergo pakėlė taurę už Kirovą: 

- Kažkoks šunsnukis jį nužudė, atėmė iš mūsų! 

Tylą pertraukė rauda. Kažkas pasiūlė tostą už Dorą Chazan, Andre- 
jevo žmoną, vieną iš Stalino mėgstamiausių moterų, ir už jos studijas 
Pramonės akademijoje. Tai priminė Stalinui Nadią ir jis atsistojo. 

- Tris kartus paminėjome akademiją, - tarė jis, - tad išgerkime už 
Nadią! 

Visi atsistojo ir su žvilgančiomis ant skruostų ašaromis vienas po 
kito netardami žodžio apėjo stalą ir susidaužė taurėmis su Stalinu. 
Šis atrodė kankinamas skausmo. Ana Redens ir Marija Svanidzė pa- 
bučiavo jam į skruostą. Marijai pasirodė, kad Vadas „švelnesnis, gera- 


* Marijos eilėraštis atspindi Stalino dvariškių moterų atsidavimą jam ir jų įžūlumą. „Linkime 
daug laimės mūsų brangiajam Vadui ir gyventi amžinai. Tegul priešai išsigandę pabėga. Su- 
naikinkite visus fašistus <...>. Kitais metais imkite viešpatauti visame pasaulyje, valdykite visą 
žmoniją. Gaila, kad moterys negali vykti į Vakarus, į Karlsbadą. Sočyje viskas tas pats.“ 

širdiškesnis“. Vėliau Stalinas ėmėsi diskžokėjo vaidmens - leido savo 
mėgstamus įrašus gramofonu, o visi šoko. Paskui kaukaziečiai su savo 
visagaliu choristu traukė raudas. 

Galop tarsi atsipalaiduojant po viso to liūdesio Stalino apsauginin- 
kas Vlasikas, ėjęs dar ir dvaro fotografo pareigas, surinko svečius į krū- 
vą ir nufotografavo. Ši nuotrauka yra įstabus Stalino dvaro prieš Didįjį 
terorą dokumentas; ji sukels dar daugiau vaidų tarp moterų, besivar- 
žančių dėl Vado palankumo. 

Stalinas atsisėdo per vidurį, apsuptas jį garbinančių moterų: iš deši- 
nės įsitaisė įžūlioji Sašiko Svanidzė, toliau - Marija Kaganovič ir krūtin- 
goji dainininkė Marija Svanidzė; iš kairės - liekna, elegantiška pirmoji 
ponia Polina Molotova. Vieni vyrai vilkėjo uniformomis, kiti - bolševi- 
kiškais kiteliais. Vorošilovas, viršiausias šalies karinis pareigūnas, kaip 
visada atrodė prašmatniai, Redensas vilkėjo mėlyna NKVD uniforma, 
Pavelas Alilujevas - karo komisaro. Ant grindų atsisėdę juokėsi kau- 
kaziečiai - Sergo, Mikojanas ir Lakoba; Berijai ir Poskriobyševui vos 
pavyko įsiterpti išsitiesus kone kniūbstiems. Stalinui prie kojų it koks 
Češyro katinas, besišypsantis kamerai, tarsi jam būtų atitekusi visa 
grietinėlė, susirangė Jevgenija Alilujeva. Toje nuotraukoje, kur Stalinas 
pozavo vien su moterimis, ji dar labiau krinta į akis““. 

- Tu labai gražiai rengiesi, - žavėdamasis sakė savo svainei Jevgeni- 
jai Alilujevai Stalinas. - Tau reikėtų tapti profesionalia modeliuotoja. 

- Juokaujate?! Aš net nemoku prisisiūti sagos, - kikendama atsakė 
Ženia. - Visas sagas man prisiuva dukra. 

- Na ir kas? Tau reikėtų mokyti sovietines moteris rengtis! - atkirto 
Stalinas. 

Po Nadios mirties Jevgenija bemaž įsikraustė pas Vadą juo rūpintis. 
Matyt, 1934-aisiais šie santykiai peraugo į kai ką rimtesnio. Trisdešimt 
šešerių metų Ženia, kunigo duktė iš Naugardo, buvo gražaus sudėjimo, 
auksinės odos, mėlynų akių, garbanotų šviesių plaukų, riesta nosimi, 
plačiomis, švytinčiomis lūpomis. Gražuole negalėjai jos pavadinti, bet 
ši gyvo, šelmiško būdo „Naugardo laukų rožė“ trykšte tryško sveikata. 
Laukdamasi dukters Kiros, prieš pat gimdymą ji skaldė malkas. Dora 
Chazan vilkėdavo paprastomis laisvomis, tiesaus kirpimo suknelėmis, 
Vorošilova seno ir storėjo, o Jevgenija vis dar buvo jauna, guvi ir labai 
moteriška su tomis kryputėmis puoštomis suknelėmis, i 
kais karoliais ir šilkinėmis skepetomis. 

Po Nadios, o dabar dar ir Kirovo mirties Stalinas buvo akivaizdžiai 
vienišas ir dėl to tik dar patrauklesnis toms moterims. „Nė akimirkos 
negali pamiršti jo vienišumo“, - rašė Marija Svanidzė. Galia yra stiprus 
afrodiziakas, o jei prie jos dar pridėsi jėgos, vienatvės ir širdgėlos, gausi 
svaiginantį kokteilį. Tačiau Jevgeniją paveikė kitkas. Ji pažinojo Staliną 
nuo tada, kai ištekėjo už Nadios brolio Pavelo, maždaug per Revoliuci- 
ją, bet juodu ilgai gyveno užsienyje ir grįžo iš Berlyno prieš pat Nadiai 
nusižudant. Paskui tarp našlio Stalino ir šios linksmos, nerūpestingos 

moters susiklostė nauji santykiai. Pavelo ir Jevgenijos šeiminis gyve- 
nimas nebuvo lengvas. Kariškio gyvenimui netinkamas Pavelas buvo 
švelnus, bet linkęs į isteriją kaip ir Nadia. Ženia buvo nepatenkinta jo 
silpnavališkumu. Jų santuoka vos neiširo ketvirtojo dešimtmečio pra- 
džioje - tada Stalinas jiems įsakė likti kartu. Net po to, kai dovanojo 
Nadiai pistoletą, kuriuo ši nusišovė, Pavelas dažnai lankydavosi pas 
Staliną. 

Stalinas žavėjosi Jevgenijos joie de vivre. Jinai jo nebijojo. Kai grįžusi 
iš Berlyno pirmą kartą atvažiavo į Zubalovą, pamatė ant stalo sriubą ir 
visą suvalgė. Įėjęs Stalinas paklausė: 

- Kur mano svogūnienė? 

Ženia prisipažino visą suvalgiusi. Kitu atveju tai būtų sukėlę pykčio 
protrūkį, bet Stalinas tik nusišypsojo ir tarė: 

- Kitą kartą tegul verčiau išverda dviem. Ž 

Jevgenija sakydavo jam viską, ką galvodavo - ji buvo viena iš tų, 
kurie 1932 metais pasakojo jam apie badą, bet Stalinas jai už tai atleido. 
Ji buvo apsiskaičiusi ir Stalinas net tardavosi su ja, ką skaityti. Ji pasiūlė 
jam skaityti Egipto istoriją, bet paskui juokavo, esą jis „ėmė mėgdžioti 
faraonus“. Stalinas kvatodavo iš nešvankių jos sąmojų. Jų pašnekesiai 
panėšėjo į jo šmaikštavimą su šiurkščiais draugeliais. Ženia puikiai 
dainuodavo nepadorias čiastuškas. Jos sunkiai išverčiamos, bet Stali- 
no mėgstamiausios buvo tokie perlai kaip: „Nuo tilto šikti lengva, bet 
vienas žmogelis taip darydamas įkrito į upę“ arba „Sėdėdamas savo 
šūduose, jautiesi saugus kaip tvirtovėje.“ 

Jevgenija tiesiog negalėjo susivaldyti neišsišaipiusi iš pasipūtusių Par- 
tijos veikėjų žmonų, o Stalinui visuomet patikdavo kiršinti savo dvariš- 
kius. Kai Polina Molotova, kvepalų pramonės vadovė, pasigyrė Stalinui 
išsikvėpinusi savo naujausiu gaminiu - „Raudonąja Maskva“ - Stalinas 
pauostė ir tarė: 

- Štai kodėl taip skaniai kvepi. | 

- Na, ką tu, Josifai, - įsiterpė Ženia, —ji kvepia Chanel No. 5! 

Paskui Jevgenija susigriebė padariusi klaidą. 

- Po galais - kam aš taip pasakiau?! 

Taip politikai įsigydavo šeimos priešų tuo metu, kai politika buvo 
betampanti kruvina pramoga. Vis dėlto Ženia viena likdavo nenubaus- 
ta už tokius komentarus, nes Stalinas „gerbė ją už stačiokišką būdą . 

Kai Stalinas skelbė 1936 metų Konstituciją, amžinai visur vėluojanti 

Jevgenija pavėlavo ir į šias iškilmes. Ji įsėlino į salę ir pamanė, kad nie- 
kas jos nepastebėjo, bet pats Stalinas paskui jai tai prikišo. 

- Kaip tu mane pastebėjai? - paklausė Ženia. 

- Aš viską pastebiu. Aš matau dviejų kilometrų atstumu, - atsakė 
aštrių it katės juslių Stalinas. - Esi vienintelė, kuri drįstum vėluoti. 

Stalinui reikėjo moters patarimų dėl vaikų auklėjimo. Kai anksti su- 
brendusi Svetlana pirmą kartą užsisegė sijoną, Stalinas ėmė skaityti jai 
paskaitą apie „bolševikišką kuklumą“, paskui paklausė Ženios: 

- Ar mergaitė gali vilkėti tokiu drabužiu? Nenoriu, kad ji rodytų 
nuogus kelius. 

- O kas čia nenatūralaus? - atsakė Ženia. 

- Be to, ji prašo pinigų, - pasiskundė mergaitės tėvas. 

- Nieko čia blogo, ar ne? 

- Kam jai pinigai?! - nenorėjo nusileisti Stalinas. - Puikiai galima 
pragyventi su dešimčia kapeikų! 

- Liaukis, Josifai! - nusišaipė iš jo Jevgenija. - Taip buvo iki Revo- 
liucijos! 

- Maniau, kad galima pragyventi su dešimčia kapeikų, - suniurnėjo 
Stalinas. 

- Gal tau spausdina specialius laikraščius? 

Sakyti jam tokius dalykus galėjo tik Ženia. 

Tikriausiai tuo metu Stalinas ir Jevgenija tapo meilužiais. Istorikai 
niekada nežino, kas vyksta už miegamojo durų, o dėl bolševikų kons- 
piracinio paslaptingumo ir šventeiviško moralumo tuos dalykus itin 
sunku išsiaiškinti*. Vis dėlto Marija Svanidzė stebėjo jų santykius ir ap- 
rašė savo dienoraštyje, išsaugotame paties Stalino. Tą vasarą Marija pa- 
stebėjo, jog Ženia neriasi iš kailio, kad liktų vienudu su Stalinu. Marija 
aprašo, kaip kitą žiemą grįžęs į savo butą Stalinas rado ją su Jevgenija. 
Jis „šaipėsi iš Ženios, kad vėl ėmė storėti. Elgėsi su ja labai meiliai. Da- 
bar, kai viską žinau, labai įdėmiai juodu stebėjau <...>“ 

„Stalinas buvo įsimylėjęs mano motiną“, - teigia Ženios dukra Kira. 
Ko gero, dukros yra linkusios tikėti, kad didūs vyrai įsimylėję jų mo- 
tinas, bet jos pusbrolis Leonidas Redensas irgi mano, jog tarp jų būta 


* Net šiandien žinantieji tokias paslaptis vis dar tiki, aštuoniasdešimtmečio Stalino įsūnio gene- 
rolo Artiomo Sergejevo žodžiais, kad jo „asmeninis gyvenimas yra slaptas ir neturi jokios reikš- 
mės jo vietai istorijoje“. Iki šiol vieninteliai rasti Stalino meilės laiškai buvo skirti Nadiai. 

„daugiau negu draugystės“. Esama ir kitų įrodymų: po kelerių metų 
Berija perdavė Ženiai siūlymą, panašų į nevykusį Stalino pasipiršimą. 
Kai Ženia po vyro mirties ištekėjo antrą kartą, Stalinas siuto iš pavydo. 

Pats Stalinas su Ženia visada būdavo švelnus ir mandagus. Nors 
Anai Redens ir Marijai Svanidzei jis beveik neskambindavo, Svetlana 
prisimena, kaip dažnai jis kalbėdavosi telefonu su Ženia net tada, kai jų 
santykiai buvo pasibaigę. 

Ženia toli gražu nebuvo vienintelė patraukli moteris šalia Stalino. 
Maždaug ketvirtojo dešimtmečio viduryje jo visuomeninis gyvenimas 
vis dar buvo normalus, o jo palydoje buvo kosmopolitiškas būrelis jau- 
nų, lengvabūdiškų moterų. Tačiau kol kas Stalinui prie kojų sėdėjo ne 
kas kitas, o Ženia!. 


**kX* 


Tuoj po tos vakarienės, gruodžio 28 ir 29 dienomis, Kirovo žudiką Ni- 
kolajevą ir keturiolika kitų kaltinamųjų Leningrade teisė Ulrichas. Tas 
panašus į šliužą rūstusis teisėjas paskambino Stalinui nurodymų. 

- Baikit viską! - glaustai įsakė Vadas. 

Laikantis gruodžio 1-osios įstatymo, nepraėjus nė valandai buvo su- 
šaudyti kaltinamieji, o netrukus ir niekuo dėti jų artimieji. Per gruodį 
buvo sušaudytas 6 501 žmogus. Stalinas neturėjo jokių konkrečių au- 
gančio Teroro planų - jis tik buvo įsitikinęs, jog; Partiją reikia įbauginti, 
kad ji taptų nuolanki, ir jog senus priešus reikia sunaikinti. Stalinas, tas 
itin jautrus prisitaikėlis, pamažėle siekė savo tikslo. NKVD negalėjo su- 
sieti įvykių Leningrade su Zinovjevo ir Kamenevo „Maskvos centru“, 
bet turėjo priemonių įtikinti savo suimtuosius tai padaryti. Sausio vidu- 
ryje enkavėdistams pavyko prikalbinti vieną savo kalinį patvirtinti, kad 
Zinovjevas ir Kamenevas buvo jo bendrininkai; pirmas buvo nuteistas 
dešimčiai, antras - penkeriems metams. Stalinas išplatino slaptą laišką. 
Jame įspėjo, kad su visais opozicionieriais būtina „elgtis kaip su balta- 
gvardiečiais“, juos reikia „suimti ir izoliuoti“. Kilo tokia milžiniška areš- 
tų banga, kad lagerius užtvindė „Kirovo liūtis“. Tačiau tuo pat metu Sta- 
linas pradėjo „atlydį“ su džiazu ir panašiais dalykais. „Gyvenimas tapo 
linksmesnis, draugai, - sakė jis. - Gyvenimas tapo geresnis.'** 

0 


* Stalinas šiek tiek perfrazavo Haroldo Mackmillano „Dar niekada nebuvo taip gera . 

Sausio 11-ąją Stalinas ir didžiuma Politbiuro narių atėjo į Didžiajame 
teatre surengtas įspūdingas iškilmes Sovietų kino pramonei pagerbti - 
į savotišką „Oskarų“ įteikimo ceremoniją be juokelių. Režisieriai buvo 
apdovanoti Lenino ordinais. 

„Svarbiausias iš menų, - kadaise pasakė Leninas, - mums yra kinas“ - 
naujos visuomenės meno forma. Stalinas pats kontroliavo „sovietinį 
Holivudą“ per Sąjunginį kino pramonės susivienijimą („Sojuzkino“), 
vadovaujamą Boriso Šumiackio - su juo Stalinas buvo tremtyje. Vadas 
ne tik kišosi į filmų kūrimą - jis nenuleido akių nuo režisierių ir net ti- 
krindavo scenarijus. Iš jo archyvo matyti, kad jis net padėdavo rašyti dai- 
nas. Jis kalbėdavo apie filmus su savo dvariškiais ir išduodavo leidimus 
demonstruoti juos viešai, taigi tapo viršiausiu cenzoriumi. Stalinas tapo 
Josephu Goebbelsu ir Alexandru Korda viename asmenyje - šią sunkiai 
įsivaizduojamą porą vienijo meilė kino juostai“. 

Filmai tapo Stalino manija. Kazokišką „isterną“ „Čiapajevas“ ir „Links- 
muosius vyrukus“ jis buvo matęs tiek daug kartų, kad 1934-aisiais mo- 
kėjo atmintinai. Stalinas pats vadovavo režisieriaus Grigorijaus Aleksan- 
drovo filmo „Linksmieji vyrukai“ kūrimui. Kai režisierius baigė šį filmą“, 
Šumiackis nusprendė paerzinti Staliną parodydamas tik pirmą dalį. Va- 
dui ji labai patiko. 

- Parodykite man likusią dalį! - įsakė jis. 

Šumiackis išsikvietė Aleksandrovą - šis nervindamasis laukė už 
durų. 

— Tave kviečia į dvarą! 

- Linksmas filmas, - tarė Aleksandrovui Stalinas. - Jaučiuosi lyg po 
mėnesio atostogų. Atimkite jį iš režisieriaus - jis gali jį sugadinti! - juo- 
kais pridūrė. 

Aleksandrovas bemat pradėjo virtinę tokių nerūpestingų muzikinių 
komedijų - „Cirką“, o po jo - Stalino visų laikų mėgstamiausią filmą 
„Volga, Volga“. Kai režisierius nusprendė sukurti paskutinį tos serijos 


* Pagrindinį vaidmenį jame atliko jo žmona Liubovė Orlova, dainas parašė žydų kilmės kompo- 
zitorius Isaakas Dunajevskis. Rusai, pasibaigus bado ir žudynių erai, pulkais ėjo žiūrėti miuzi- 
klų ir komedijų - visai kaip amerikiečiai per Didžiąją depresiją. „Linksmuosiuose vyrukuose“ 
dainos ir šokiai susipina su farso elementais: kiaulė užšoka ant vaišių stalo ir visus linksmina 
trepsėdama kojomis ir šnerkšdama šnipu. 

filmą, pavadino jį „Pelenė“, bet Stalinas surašė dvylika galimų pavadi- 
nimų, tarp jų - „Žvilgantis takas“. Aleksandrovas su juo sutiko. 

Stalinas net rašė dainų tekstus. Jo archyve randame intriguojančius 
1935 metų liepos užrašus. Vadas pieštuku parašė dainos žodžius, pas- 
kui juos taisė ir braukė, kad sklandžiau rimuotųsi: 


Linksma daina vis širdį džiugins 

Ir niekad niekam nepabos, 

Didžiausią niurzgą ji išjudins, 

Aidės ji kaimuose ir miestuos dideliuos. 


Po dainajis parašė: „Pavasariui. Dvasia. Mikojanas“ ,o galiausiai: „Ačiū, 
draugai.“? 

Kai režisierius Aleksandras Dovženka kreipėsi į Staliną pagalbos 
savo filmui „Aerogradas“, jis tą pačią dieną buvo iškviestas į Mažąjį 
kampą. Vorošilovas ir Molotovas paprašė jo perskaityti visą scenarijų. 
Vėliau Stalinas paaiškino jam, koks turi būti kitas filmas, ir pridūrė: 
„Nei mano žodžiai, nei laikraščių straipsniai neturi jūsų niekuo įparei- 
goti. Esate laisvas žmogus <...>. Jei turite kitų planų, imkitės jų. Nesi- 
gėdykite. Iškviečiau jus, kad tai žinotumėte.“ Jis patarė režisieriui pa- 
naudoti „rusų liaudies dainas - jos nuostabios“. Stalinas mėgo leisti jas 
per savo gramofoną. 

- Ar esate kada nors jų girdėjęs? - paklausė Stalinas. 

Režisierius atsakė, kad ne, nes neturėjo gramofono. 

„Praėjus valandai po pokalbio, man į namus atvežė gramofoną - do- 
vanų nuo mūsų vadovo, - pasakoja Dovženka. - Branginsiu jį iki gyve- 
nimo galo.“ 

Tuo metu partiniai šulai svarstė, kaip suvaldyti trisdešimt šešerių 
metų Sergejų Eizenšteiną, latvių, vokiečių ir žydų kraujo turintį avan- 
gardistinį filmo „Šarvuotis „Potiomkinas“ režisierių. Jis per ilgai užsi- 
buvo Holivude ir, kaip Stalinas pareiškė amerikiečių rašytojui Uptonui 
Sinclairiui, „prarado savo draugų SSRS pasitikėjimą“. Kaganovičiui 
Stalinas sakė, kad Eizenšteinas yra „trockininkas, jei ne blogiau“. Ei- 
zenšteinas buvo parviliotas į tėvynę ir turėjo statyti filmą „Bežino pie- 
va“. Filme buvo pasakojama istorija Pavliko Morozovo, berniuko di- 
dvyrio, įskundusio savo tėvą kaip buožę. Šis pasibjaurėtinas projektas 
nepavyko taip, kaip tikėjosi Stalinas. Kaganovičius garsiai pareiškė, 

kad jis ir jo draugai nebepasitiki režisieriumi: „Mes negalime pasitikėti 
Eizenšteinu. Jis vėl iššvaistys milijonus ir mums neduos nieko <...>, nes 
jis nusistatęs prieš socializmą. Eizenšteiną išgelbėjo Viačeslavas [Molo- 
tovas] ir Andrejus Ždanovas - jie norėjo suteikti režisieriui dar vieną 
galimybę.“ Vis dėlto Stalinas žinojo, kad Eizenšteinas „labai talentin- 
gas“. Kylant įtampai tarp Sovietų Sąjungos ir Vokietijos, Vadas pavedė 
Eizenšteinui sukurti filmą apie Aleksandrą Neviškį, triuškinusį užsie- 
nio grobikus. Šitaip Stalinas tikėjosi išreklamuoti savo neseniai atrastą 
sąsają tarp socializmo ir nacionalizmo. „Aleksandras Neviškis“ be galo 
patiko Vadui. 

Stalinas parašė ilgą laišką režisieriui Fridrichui Ermleriui apie jo fil- 
mą „Didysis pilietis“. Trečiame punkte Vadas rašė: „Nuorodas į Staliną 
reikia išmesti. Vietoj Stalino paminėkite Centro komitetą.“ 


*kX 


Stalino kuklumas taip pat rėžė akį kaip ir jo asmenybės kultas. Patys 
bolševikų vadovai skatino Stalino kultą, o šis buvo jo nevisavertiškumo 
komplekso triumfas. Mikojanas ir Chruščiovas smerkė Kaganovičių, 
kam šis glosto Stalino slepiamą tuštybę ir sugalvojo stalinizmą: „Pa- 
keiskime šūkį „Tegyvuoja leninizmas!“ šūkiu „Tegyvuoja stalinizmas 
Stalinas kritikuodavo Kaganovičių, bet šis puikiai pažinojo Vadą ir to- 
liau propagavo „stalinizmą“. 

„Kodėl jūs aukštinate mane, tarsi vienas žmogus viską lemtų?!“ - 
klausė Stalinas. Tačiau jis pats rūpinosi laikraščiuose klestinčiu kultu: 
tarp 1933 ir 1939 metų Stalinas paminėtas pusėje „Pravdos“ vedamųjų. 
Žmonės jam nuolatos dovanodavo gėlių, jį vis fotografuodavo su vaikais. 
Pasirodė straipsniai tokiais pavadinimais, kaip „Kaip aš susipažinau su 
draugu Stalinu“. Virš Raudonosios aikštės skrendantys lėktuvai danguje 
išrašė žodį „Stalinas“. „Pravda“ pareiškė: „Stalino gyvenimas yra mūsų 
gyvenimas, mūsų graži dabartis ir ateitis.“ Kai jis pasirodė VII Tarybų 
suvažiavime, du tūkstančiai delegatų ėmė klykti ir valiuoti. Vienas rašy- 
tojas apibūdino jų reakciją kaip „meilę, atsidavimą, pasiaukojimą“. Vie- 
na darbininkė sukuždėjo: „Koks jis paprastas, koks kuklus!“ 

Būta panašaus ir kitų vadovų kulto: Kaganovičius buvo šlovinamas 
kaip Geležinis Lazaras arba Geležinis Komisaras, paraduose buvo ne- 
šama tūkstančiai jo portretų. Vorošilovas buvo įamžintas „Vorošilovo 


"L 

daviniu“ ir „Vorošilovo šaulio ženklu“, o jo gimtadieniai buvo šven- 
čiami taip pompastiškai, kad per vieną Stalinas pasakė bene garsiausią 
savo kalbą. Mokiniai keisdavosi atvirukais su šių didvyrių nuotrauko- 
mis kaip kitose šalyse - su futbolininkų; šauniojo Vorošilovo atvirukai 
buvo vertinami kur kas labiau negu paniurėlio Molotovo“. 

Stalino kuklumas buvo ne visai apsimestinis: jo tuštybei vis grumian- 
tis su nuolankumu, jis tuo pat metu skatino liaupsinimą ir jį niekino. 
Kai Revoliucijos muziejaus direktorė paklausė, ar negalėtų eksponuoti 
jo veikalų rankraščių, jis atrašė: „Nemaniau, kad sulaukusi senatvės ga- 
lite būti tokia kvaila. Jeigu knyga išleidžiama milijonų tiražu, kam jums 
reikia rankraščių? Visus rankraščius aš sudeginau!“? Kai leidėjai, no- 
rėję išleisti prisiminimus apie jo vaikystę gruzinų kalba, parašė laišką 
Poskriobyševui prašydami leidimo, Stalinas uždraudė Ždanovui juos 
spausdinti, girdi, tai „netaktiška ir kvaila“, bei pareikalavo, kad kalti- 
ninkai „būtų nubausti“. Bet iš dalies šitaip jis elgėsi nenorėdamas, kad 
žmonės sužinotų apie jo gyvenimo pradžią". 

Jis žinojo, koks absurdiškas tas kultas, buvo pakankamai protingas, 
kad suprastų: kai tave garbina vergai, tai neturi jokios reikšmės. Vie- 
no technikumo moksleiviui grėsė kalėjimas už tai, kad metė popierinį 
lėktuvėlį į Stalino portretą. Moksleivis kreipėsi į Vadą, šis jį palaikė: 
„Tau padaryta skriauda. Prašau <...> jo nebausti!“ Paskui Stalinas pa- 
juokavo: „Gerą šaulį, pataikantį į taikinį, reikia pagirti!" Tačiau Sta- 
linui kulto reikėjo ir jis paslapčia jį puoselėjo. Jis galėjo būti atviras su 
savo patikimu sekretoriumi Poskriobyševu. Du rašteliai, užslėpti šio 
bylose, itin iškalbingi. Kai vienas kolūkis paprašė leidimo pasivadinti 
Stalino vardu, Vadas įgaliojo sekretorių leisti pavadinti jo vardu viską: 
„Neprieštarauju jų ar kieno nors kito pageidavimui „suteikti Stalino 
vardą“ <...>. Duodu tau teisę į tokius siūlymus atsakyti teigiamai mano 
vardu.''* Vienas gerbėjas parašė: „Aš nusprendžiau pasikeisti savo pa- 
vardę į Stalino, geriausio Lenino mokinio“ ir paprašė titano leidimo. 

„Neprieštarauju, - atrašė Stalinas. - Net sutinku. Būčiau laimingas, 
nes tokiu būdu įsigyčiau jaunesnį brolį (jų aš neturiu). Stalinas.“ ? 

Tuoj po prizų filmų kūrėjams dalybų į Politbiurą vėl įsisuko mirtis. 

1935 metų sausio 25 dieną nuo širdies ligos ir alkoholizmo mirė keturias- 
dešimt septynerių metų Valerianas Kuibyševas, vos aštuonias savaites 
pragyvenęs savo draugą Kirovą. Kadangi jis suabejojo NKVD tyrimu ir 
buvo prisišliejęs prie Kirovo ir Sergo, pasklido gandai, esą jį nužudė jo 
gydytojai - šį teiginį vargu ar patvirtina tai, kad jis buvo įtrauktas į są- 
rašus tų, kuriuos tariamai nunuodijo Jagoda. Dabar mes pasiekiame to- 
kio sukto nusikalstamumo ir begėdiško gangsterizmo stadiją, kad visų 
iškilių žmonių mirtys atrodo įtartinos. Vis dėlto ne visos mirtys, pripa- 
žintos žmogžudystėmis Stalino parodomuosiuose teismuose, iš tikrųjų 
buvo nusikaltimai: reikia pripažinti, kad ketvirtajame dešimtmetyje kai 
kas mirė ir savo mirtimi. Kuibyševo sūnus Vladimiras neabejojo, kad 
tėvas buvo nužudytas, tačiau šis neprilygstamas girtuoklis prieš mirtį 
kurį laiką sirgo. Partijos didžiūnai gyveno taip nesveikai, kad negali 
atsistebėti, jog tiek daug jų sulaukė senatvės!. 

Šiaip ar taip, Kuibyševas mirė parankiu Stalinui laiku, ir jis pasinau- 
dojęs šia proga vasario 1-ąją* paaukštino dvi jaunesnes žvaigždes, sim- 
bolizuojančias naujojo amžiaus dvasią. Kaganovičiui buvo patikėtas be 
galo sudėtingas darbas vadovauti geležinkelių transportui, todėl jis ati- 
davė Maskvos valdovo pareigas Nikitai Chruščiovui, ne itin raštingam 
darbininkui, ilgainiui tapsiančiam Stalino įpėdiniu“. 

Kaganovičius susipažino su Chruščiovu per 1917 metų Vasario re- 


* Mikojanas ir aukštas Ukrainos pareigūnas Čiubaris, du viršesni kandidatai į Politbiuro narius, 
tapo tikrais nariais, o Ždanovas ir Vakarų Sibiro valdytojas Eichė užėmė atsilaisvinusias kandi- 
datų vietas. 

voliuciją Ukrainos angliakasių mieste Juzovkoje. Nors Chruščiovas 
flirtavo su trockizmu, dėl to nenukentėjo, nes turėjo įtakingų užtarėjų. 
„Kaganovičius labai mane mėgo“, - prisiminė vėliau Chruščiovas. La- 
bai jį mėgo ir Nadia (pasak Chruščiovo, „mano laimingasis loterijos bi- 
lietas“), ir pats Stalinas. Apkūnus, panašus į patrankos sviedinį, skais- 
čių kiauliškų akių Chruščiovas, mėgdavęs plačia šypsena apnuoginti 
auksinius dantis, aplinkiniams rodė primityvų šiurkštumą ir Prometėjo 
energiją, bet meistriškai slėpė savo klastą. Būdamas sostinės KP pir- 
muoju sekretoriumi, jis vadovavo „stalinistinės Maskvos“ pertvarkai. 
Jis vykdė milžinišką statybų programą, griovė senas bažnyčias, statė 
metro ir taip atsidūrė tarp elito. Šis negailestingas, ambicingas partietis, 
jau tada nuolatos lankydavęsis Kunceve, laikė save Stalino sūnumi. Iš 
tikrųjų jis buvo šachtininko sūnus, gimęs 1894 metais. Šis kaip meteo- 
ras iškilęs stuobrys tapo Stalino numylėtiniu“. 

Staiga kaip daug žadantis pasirodė kitas Kaganovičiaus protežė. Je- 
žovas, jau vadovaujantis Kirovo bylai, buvo paaukštintas: jam atiteko 
velionio - CK sekretoriaus - vieta. Kovo 31-ąją jis buvo oficialiai paskir- 
tas vadovauti NKVD*. Nors Ježovas netrukus išgarsės kaip „kruvinas 
nykštukas“, vienas iš didžiausių istorijoje siaubūnų ir vaiduoklis, ku- 
rio niekas neprisiminė kada nors pažinojęs, jis buvo mėgstamas beveik 
visų, su kuriais tuo metu susipažino. Jis buvo „atjautus, žmogiškas, 
malonus, taktiškas žmogus“, stengęsis padėti bet kokiu „nemaloniu 
asmeniniu klausimu“, prisimins jo bendradarbiai. Jis ypač patiko mo- 
terims. Jo veidas buvo „beveik gražus“, prisiminė viena, šypsena plati, 
žalsvai mėlynos akys skaisčios ir protingos, tamsūs plaukai tankūs. Jis 
buvo žaismingas, „kuklus ir malonus“, mėgo flirtuoti. Jis ne tik buvo 
energingas triūslys; šis „nedidukas lieknas vyras, visuomet vilkintis su- 
glamžytu pigiu kostiumu ir mėlyno atlaso marškiniais“, apkerėdavo 
žmones, kai imdavo su jais šnekėtis leningradietiška tarme. Iš pradžių 
jis drovėdavosi, bet paskui darydavosi juokingas, nes turėjo puikų hu- 
moro jausmą. Jis šiek tiek šlubavo, bet dainavo gražiu baritonu, grojo 
gitara ir šoko hopaką. Tačiau jis buvo liesas ir mažutis: toje nedidelių 
vyrų vyriausybėje šis metro ir 51 centimetro ūgio žmogutis buvo kone 
nykštukas“. 

Ježovas gimė 1895 metais viename Lietuvos miestelyje. Tėvas buvo 
miškų urėdas, laikė užkandinę, kuri buvo kartu ir viešnamis, motina 
buvo tarnaitė. Kaip ir Kaganovičius su Vorošilovu, Ježovas baigė vos 

kelias pradžios mokyklos klases, paskui išvyko į Peterburgą ir ėmė 
dirbti Putilovo gamykloje. Jis nebuvo intelektualas, tik dar vienas iš 
tų, kuriems savišvieta buvo manija. Jį pravardžiavo „knygų mylėtoju 
Kolia“. Užtat jis pasižymėjo bolševikų vadovo dorybėmis: motyvacija, 
tvirtumu, organizatoriaus gyslele ir puikia atmintimi - ta biurokrati- 
ne vertybe, kurią Stalinas apibūdino kaip „didelės išminties požymį . 
Ježovo nepaėmė į caro armiją, nes buvo per žemas, tad tiko tik gin- 
klams taisyti, bet 1919-aisiais jis įstojo į Raudonąją armiją. Vitebske jis 
susipažino su Kaganovičiumi, savo būsimuoju globėju. Po dvejų metų 
dirbo Turkestano ASSR, kur užsitraukė vietinių neapykantą, nes nie- 
kino jų kultūrą. Ten jis susirgo - tai buvo pirmas iš daugelio silpnos 
sveikatos požymių. Tada tikriausiai susipažino su Stalinu. 1925 metų 
birželį jį paaukštino į Kirgizijos partijos sekretorius. Po mokslų ko- 
munistų akademijoje buvo paskirtas CK žemės ūkio liaudies komi- 
saro pavaduotoju. 1930-ųjų lapkritį Stalinas priėmė jį savo kabinete. 
Pasiūlius Kaganovičiui, Ježovas pradėjo lankyti Politbiuro posėdžius. 
Ketvirtojo dešimtmečio pradžioje jis vadovavo CK Kadrų skyriui ir 
padėjo Kaganovičiui „išvalyti“ Partiją 1933-iaisiais. Jis tiesiog vešėjo 
sukdamasis toje beprotiškoje alinančioje biurokratinėje karuselėje. Ta- 
čiau jau tada ėmė ryškėti pavojingi, apie sudėtingą jo būdą bylojantys 
ženklai“. 

„Nežinau geresnio darbuotojo, - teigė vienas bendradarbis. - Jeigu 
patiki jam užduotį, gali jo nekontroliuoti - jis būtinai ją įvykdys.“ Bet 
kilo viena problema: „Jis nemoka sustoti.“ Teroro metais tai buvo susi- 
žavėjimo vertas (kitiems pražūtingas) bolševiko bruožas, tačiau asme- 
niniame gyvenime Ježovas irgi šitaip elgdavosi. 

Jo humoras buvo stačiokiškai vaikiškas: jis teisėjaudavo varžybose, 
per kurias kelnes nusimovę komisarai stengdavosi bezdalais kuo to- 
liau nupūsti papirosų pelenus. Ježovas šėldavo per orgijas su prosti- 
tutėmis, bet buvo ir entuziastingas homoseksualas: mielai smaginda- 
vosi su kitais siuvėjo pameistriais, kareiviais fronte ir net aukšto rango 
bolševikais, tokiais kaip Filipas Gološčiokinas, organizavęs Romanovų 
skerdynes. Vienintelis jo hobis, be ūžavimo ir sanguliavimo, buvo ko- 
lekcionuoti ir gaminti jachtų modelius. Nestabilus, nervingas, neaiškios 
seksualinės pakraipos, jis buvo per silpnas varžytis su tokiais žmonė- 
mis-buldozeriais kaip Kaganovičius, ką jau kalbėti apie Staliną. Ježovą 
nuolat kamavo nervinės kilmės ligos, tokios kaip piktžaizdės, niežu- 

lys, tuberkuliozė, angina, sėdmens nervo skausmai, psoriazė (ja, matyt, 
sirgo ir Stalinas) bei tai, ką aplinkiniai vadino neurastenija. Jis dažnai 
nugrimzdavo į niūrią depresiją, per daug gėrė, ir Stalinui tekdavo jį 
„gydyti“, kad tik šis galėtų dirbti“. 

Stalinas mielai priėmė jį į savo ratą. Kai Ježovas pervargdavo, Sta- 
linas reikalaudavo, kad jis ilsėtųsi ilgiau. „Pats Ježovas nusistatęs 
prieš, bet gydytojai sako, kad jam to reikia, - 1931 metų rugsėjį rašė 
Vadas. - Pratęskime jam atostogas, tegul pakiurkso Abastumane dar 
du mėnesius.“* Stalinas sugalvodavo pravardes savo favoritams; Ježo- 
vą jis vadindavo „mano gervuoge“ (ježevika rusiškai „gervuogė ). Sta- 
lino rašteliai dažnai būdavo glausti asmeninio pobūdžio nurodymai: 
„Draugui Ježovui. Duokit jam kokį darbą“ arba „Išklausykit ir padė- 
kit.“? Tačiau Stalinas instinktyviai suvokė Ježovo esybę; archyve ran- 
dame neskelbtą 1935 metų rugpjūtį Stalino savo pagalbininkui rašytą 
laiškelį, apibendrinantį jų santykius: „Kai tu sakai ką nors padarysiąs, 
visada padarai!“ Čia ir glūdėjo jų partnerystės esmė"". Susitikusi Ježo- 
vą pačiame jo jėgų žydėjime Vera Trail (jos prisiminimai apie šį susi- 
tikimą vis dar neskelbti) pastebėjo: šis žmogutis taip įžvalgiai nuspėja 
pašnekovo norus, kad gali „užbaigti jo sakinį“ tiesiogine šių žodžių 
prasme. Ježovas buvo neišsilavinęs, bet gudrus, gabus, nuovokus, jo 
nevaržė jokios moralės normos". 

Ježovas iškilo ne vienas - kartu su antrąja žmona, tapsiančia spal- 
vingiausia ir fatališkiausia Stalino aplinkos kokete. Taip jau nutiko, 
kad poetas Mandelštamas savo akimis matė jų santuokos preliudiją. 
Per vieną iš tų beveik neįtikėtinų susidūrimų - geriausio Rusijos poeto 
ir didžiausio jos žudiko - Mandelštamas 1930 metais atsidūrė toje pa- 
čioje Suchumio sanatorijoje kaip ir Ježovas su tuometine žmona Tonia. 
Mandelštamai gyveno vasarnamio, panašaus į didžiulį baltą vestuvių 
tortą, mansardoje*. | 

Ježovas 1919 metais vedė išsilavinusią, nuoširdžiai marksizmu ti- 


* Šį vasarnamį, pastatydintą milijonieriaus žydo ir vėliau vadintą Ordžonikidzės namais, o dabar 
žinomą kaip Stalino namai, buvo pamėgusi Partijos vadovybė. Jame dažnai apsistodavo Čeka 
įkūrėjas Feliksas Dzeržinskis, Trockis ilsėjosi jame, kai mirė Leninas, - Stalinui ir Ordžonikidzei 
pavyko pasirūpinti, kad Trockis neatvyktų į laidotuves. Stalinas ir Berija čia apsistodavo po 
karo. Didelis biliardo kambarys buvo įrengtas specialiai Vadui. Šis iki pat mirties labai domėjosi 
vešliais medžiais ir gėlėmis, pasodintais vietos Partijos šulų. Šios knygos autorius rinkdamas 
medžiagą patyrė ne itin malonių įspūdžių, kai beveik vienas gyveno šiame keistame istoriniame 
name, galimas daiktas, Mandelštamo mansardoje. 

kinčią Antoniną Titovą. Po vienuolikos metų, kai išsitiesusi priešais 
Suchumio sanatoriją ant gulimojo krėslo Tonia deginosi saulėje ir skai- 
tė „Kapitalą“, jai dėmesį rodė senas bolševikas. Jos vyras kasryt anksti 
atsibusdavęs skynė rožes ten pat gyvenančiai ištekėjusiai moteriai. Ro- 
žės, romantiški neištikimų sutuoktinių santykiai, dainos ir hopakas - 
galime susidaryti vaizdą apie kraujomaišišką atostogaujančių bolševi- 
kų pasaulį. Tik naujoji Ježovo meilužė buvo ne kokia sena bolševikė, 
o jauna emancipuota sovietinė moteris, jau supažindinusi jį su savo 
draugais rašytojais Maskvoje. Tais metais Ježovas išsiskyrė su Tonia 
ir vedė ją. 

Liekna, žvilgančių akių žydė Jevgenija Feigenberg buvo žvitri dvi- 
dešimt šešerių metų gundytoja iš Gomelio. Ši aistringa literatų gerbėja 
buvo tokia pat ištvirkusi kaip jos naujasis vyras; meilėje ji buvo tokia 
pat entuziastinga kaip Mesalina, tik neturėjo nė lašelio šios klastos. 
Iš pradžių ji ištekėjo už valdininko Chajutino, paskui už Gaduno. Šis 
gavo tarnybą Sovietų Sąjungos ambasadoje Londone. Kai vyras buvo 
atšauktas ir grįžo į tėvynę, ji liko užsienyje - dirbo mašininke pasiun- 
tinybėje Berlyne. Ten ji susitiko su pirma literatūros žvaigžde - Isaaku 
Babeliu - ir suviliojo jį pagraudenimu, kurio dažnai griebiasi koketiš- 
kos gerbėjos, susitikusios savo dievaitį: „Jūs manęs nepažįstate, bet aš 
gerai jus pažįstu.“ Vėliau šie žodžiai įgaus grėsmingą reikšmę. Grį- 
žusi į Maskvą ji susipažino su Kolia Ježovu“. Jevgenijai knietėjo pa- 
versti savo namus literatūriniu salonu, tad nuo tada Babelis ir džiazo 
žvaigždė Leonidas Utiosovas dažnai lankydavosi pas Ježovą. Ne kas 
kitas kaip jinai paklausė Mandelštamų: „Pas mus lankosi Pilniakas. 
Pas ką lankotės jūs?“ Bet Ježovas it koks maniakas studijavo Stalino 
veikalus - rašytojai jo nedomino. Vienintelis bolševikų šulas - abiejų 
Ježovų draugas - buvo Sergo su žmona Zina: nuotraukose matome 
abi poras prie savo vasarnamių. Sergo duktė Eteri prisimena, kad Jev- 
genija „rengdavosi kur kas gražiau negu kitų bolševikų žmonos“ *. 

1934-aisiais Ježovas vėl taip pervargo, kad jo vos neištiko kolapsas, 
be to, visas nuėjo šunvotėmis. Su Kirovu ir Ždanovu atostogaujantis 
Stalinas išsiuntė Ježovą į Vokietiją, kur medicinos priežiūra buvo ge- 
riausia visoje Vidurio Europoje, ir liepė Poskriobyševo pavaduotojui 
Dvinskiui nusiųsti į ambasadą Berlyne šį šifruotą pranešimą: „Prašau 
labai akylai stebėti Ježovą. Jis sunkiai serga, aš net gerai nežinau, kokia 
rimta padėtis. Suteikite jam pagalbą ir rūpestingai prižiūrėkite <...>. Jis 

yra geras žmogus ir labai vertingas darbuotojas. Būsiu dėkingas, jei re- 
guliariai informuosite Centro komitetą* apie jo gydymą.“ ** 

Niekam neužkliuvo, kad Ježovas taip kyla karjeros laiptais. Priešin- 
gai - Chruščiovas manė, kad jis nuostabiai tinka gautoms pareigoms. 
Bucharinas gerbė jį už „gerą širdį ir švarią sąžinę“, tik pastebėjo, kad 
jis keliaklupsčiauja prieš Staliną - bet šiuo atžvilgiu Ježovas nebuvo 
nei pirmas, nei paskutinis". Gervuogė vargo, bandydamas su Jagoda 
priversti Zinovjevą, Kamenevą ir nelaimingus jų sąjungininkus prisipa- 
žinti esant kaltus dėl Kirovo nužudymo ir dėl visokių kitokių niekšiškų 
poelgių. 


**xX* 


Netrukus Gervuogė geležiniu kumščiu smogė vienam iš seniausių Sta- 
lino draugų - Abeliui Jenukidzei. Tas gero būdo malonumų mėgėjas 
mezgė lytinius santykius su vis jaunesnėmis mergaitėmis, tarp jų ir pa- 
auglėmis balerinomis. Merginos, būsimos ir pamestos meilužės, plūs- 
davo į jo kabinetą, ir šis ėmė panėšėti į savotišką bolševikinę pažinčių 
agentūrą. 

Stalino aplinka jau nesiliovė kuždėtis apie jo kvailybes. „Pasileidęs, 
goslus“ Jenukidzė visur „palikdavo dvoką, nes mėgavosi įsigydamas 
moteris, ardydamas šeimas ir viliodamas mergaites, - rašė Marija Sva- 
nidzė. - Turėdamas savo rankose visas gyvenimo gėrybes <...>, pa- 
naudojo jas šlykštiems savo paties tikslams - mergaitėms ir moterims 
pirkti.“ Negana to, Jenukidzė buvo „lytiškai nenormalus“ - rinkosi vis 
jaunesnes mergaites ir galop nusirito iki tiek, kad tenkindavo savo po- 
reikius su vienuolikos ar vos devynerių metų vargšelėmis. Motinoms 
jis sumokėdavo, kad nekeltų triukšmo. Marija apskundė jį Stalinui, šis 
tikrai įsiklausė: Vadas nepasitikėjo Jenukidze jau nuo 1929-ųjų. 


* Rašydamas istorijos knygas su savo artimais .draugais Ždanovu ir Kirovu, Stalinas gaudavo 
smulkias ataskaitas apie savo „vertingo“ draugo sveikatą. Ježovo atvejis - klasikinė iliustracija 
to, kaip maniakiškai Partija kontroliavo kiekvieną savo vadovų gyvenimo smulkmeną. Am- 
basada po penkių dienų pranešė, kad „radioaktyviosios Badgašteino vonios“ pataisė Ježovui 
sveikatą. Dar po kelių dienų buvo pranešta, kad po vonių ligonis jaučiasi neturįs jėgų, jis 
laikosi dietos, šunvotės ant šlaunų ir blauzdų beveik pranyko, bet jis ir toliau rūko vieną pa- 
pirosą po kito. CK nubalsavo nusiųsti jam milžinišką 1000 rublių sumą. Paskui jam prasidėjo 
apendikso skausmai, bet pasitaręs su Maskvos gydytojais Kaganovičius nusiuntė nurodymą 
nesioperuoti, „nebent tai būtų absoliučiai būtina“. Paskui Ježovas dar pailsėjo Italijos sanato- 
rijoje ir tą rudenį grįžo. 

Nadios krikštatėvis peržengė ribą tarp šeimos ir politikos ir, kaip 
paaiškėjo, žengė pavojingą žingsnį. Dosnus tiek kairiųjų, tiek dešinių- 
jų draugas, jis pasipriešino gruodžio 1-osios įstatymui. Kita vertus, jis 
įasmenino naujosios diduomenės supuvimą. Abelis nebuvo vienintelis: 
Stalinas jau ir taip jautėsi apsuptas prie lovio besigrumdančių kiaulių. 
Net tarp linksmų savo aplinkos žmonių Stalinas visada jausdavosi vie- 
nišas ir buvo įsitikinęs, kad jam lemta būti skyrium nuo visų. Visai ne- 
seniai, 1933-iaisiais, jis maldaute maldavo Jenukidzės praleisti atostogas 
su juo. Maskvoje Stalinas dažnai prašydavo Mikojano ar Aleksandro 
Svanidzės, kuris jam buvo „nelyginant brolis“, likti pas jį nakvoti. Mi- 
kojanas kelis kartus pernakvojo, bet jo žmonai tai nepatiko: „Kaip ji gali 
patikrinti, ar jis iš tikro buvo pas Staliną?“ Svanidzė likdavo dažniau“. 

Jenukidzės kritimą paspartino Stalino mėgstama tema - asmeninė 
istorija, 0 ji bolševikams buvo tokia pat svarbi kaip genealogija vidu- 
ramžių riteriams. Kai buvo išleista Jenukidzės knyga „Slaptos bolše- 
vikų spaustuvės“, žiurkiaveidis „Pravdos“ redaktorius Mechlisas tuoj 
pat nusiuntė ją Stalinui su prierašu „kai kurios vietos <...> pažymėtos“. 
Stalino pastabos jo egzemplioriaus paraštėse rodo, kad jis suirzo vos ne 
kaip Blimpas [karikatūristo Davido Low personažas, nemėgstantis de- 
mokratijos ir dejuojančių paprastų žmonių bei manantis, kad liaudies 
nereikia šviesti - šitaip bus galima išvengti neramumų - vert]: „Tai ne- 
tiesa! “, „pramanai!“ ir „paistalai!“ Kai Jenukidzė parašė straipsnį apie 
savo veiklą Baku, Stalinas prirašinėjo „Cha cha cha!“ ir išdalijo jį Po- 
litbiuro nariams. Abelis padarė didžiulę klaidą: nemelavo apie Stalino 
žygdarbius. Visai suprantama, nes pats Jenukidzė suvaidino didžiausią 
vaidmenį kuriant bolševikų sąjūdį Baku. 

- Ko dar jam reikia? - skundėsi Jenukidzė. - Darau viską, ko jis pra- 
šo, bet jam negana. Jis nori, kad pripažinčiau jį genijumi!?. 

Kiti nebuvo tokie išdidūs. Lakoba 1934 metais išleido pataikūnišką 
Stalino didvyriško vaidmens Batumio įvykiuose istoriją. Berija nesilei- 
do nurungiamas ir sutelkė būrį istorikų, kad šie parašytų klastotę „Apie 
bolševikų organizacijų Užkaukazėje istoriją“. Knyga jo paties pavarde 
buvo išleista tais pačiais metais. 

„Mano brangiam, garbinamam mokytojui, - dedikacijoje parašė Be- 
rija, - didžiajam Stalinui!“'!8 

Dabar Nadios mirtis atsirūgo Jenukidzei: Ježovas „demaskavo“ Krem- 
liuje teroristų grupuotę, vadovaujamą Abelio. Kaganovičius išliejo savo 
įsiūtį vos ne Shakespeare'o veikėjo žodžiais: „Kažkas čia buvo papuvę.“ 
NKVD suėmė už terorizmą 110 Jenukidzės pavaldinių, tarp jų bibliote- 
kininkių ir valytojų. Stalinistiniams sąmokslams visados būdingas tam 
tikras šiurpus grožis: žinoma, atsirado „grafienė“, neva įbėrusi nuodų 
tarp knygos puslapių, norėdama nužudyti Staliną. Du buvo nuteisti 
myriop, kiti gavo nuo penkerių iki dešimties metų prievartinio darbo 
stovyklose. Kaip visa, kas vyko aplink Staliną, ši „Kremliaus byla“ tu- 
rėjo įvairių aspektų: iš dalies ji buvo nukreipta prieš Jenukidzę, kita 
vertus, šitaip buvo pamėginta išvalyti iš Kremliaus galbūt nepatikimus 
elementus. Be to, byla kažkaip buvo susijusi su Nadia. Viena valytoja - 
jos prašymas prezidentui Kalininui išlikęs archyvuose - buvo suimta 
už tai, kad plepėjosi su draugėmis apie Nadios savižudybę. Stalinas, 
be abejonės, nepamiršo, kad Jenukidzė „darė įtaką Nadios politinėms 
pažiūroms“ ir pirmas pamatė jos lavoną. 

Jenukidzę atleido iš pareigų, pažemino iki vienos Kaukazo sanato- 
rijos vadovų ir privertė paskelbti „klaidų atitaisymą“. Per CK plenumą 
jį įnirtingai užsipuolė Ježovas ir Berija. Pirmiausia Gervuogė sutirštino 
spalvas: Zinovjevas su Kamenevu ne tik morališkai atsakingi už Kiro- 
vo nužudymą - juodu jį suplanavo. Paskui Ježovas puolė vargšą dėdę 
Abelį - apkaltino politiniu aklumu ir nusikalstamu aplaidumu: esą jis 
leido Stalino nužudymą rengiantiems „kontrrevoliuciniams Zinovje- 
vo-Kamenevo ir trockininkų teroristams“ susisukti lizdus Kremliuje. 
„Tai vos nekainavo draugui Stalinui gyvybės“, - pareiškė Ježovas. Je- 
nukidzė esąs „tipiškiausias atstovas ištvirkusių, savimi patenkintų ko- 
munistų, vaidinančių „liberalius“ ponus Partijos ir valstybės sąskaita 
Jenukidzė gindamasis vertė kaltę Jagodai: 

- Nė vienas darbuotojas nebuvo nusamdytas be saugumo pažymos! 

- Netiesa! - atkirto Jagoda. | 

- Tiesa! <...> Aš kaip niekas kitas matau, kad buvo padaryta dau- 
gybė siaubingų klaidų. Jos kelia pasipiktinimą ir jų nepavadinsi kitaip 
kaip išdavyste ir dviveidiškumu. 

- Na ir kas? - pertarė jį Berija ir užsipuolė Jenukidzę už įprotį dos- 
niai padėti į bėdą patekusiems draugams. - Kodėl jūs dalijote paskolas 
ir kitaip juos rėmėte? 

- Luktelkit <...>, - atsakė Jenukidzė ir paminėjo seną draugą iš opo- 
zicijos stovyklos. - Aš žinojau jo dabartį ir praeitį geriau negu Berija. 

- Mes žinome dabartinę jo padėtį ne blogiau negu jūs. 

- Aš padėjau jam ne asmeniškai. 

- Jis yra aktyvus trockininkas, - atšovė Berija. 

- Deportuotas sovietinių instancijų, - įsiterpė pats Stalinas. 

- Jūs pasielgėte neteisingai, - pridūrė Mikojanas. 

Jenukidzė prisipažino davęs pinigų kitam opozicijos atstovui, nes 
paprašiusi jo žmona. 

- Nair kas, kad ji būtų mirusi badu, - atšovė Sergo, - na ir kas, kad 
ji būtų nukračiusi kojas - kuo čia dėtas jūs? 

- Kas jūs? Gal koks mažvaikis? - sušuko Vorošilovas. 

Tačiau kaltindami Jenukidzę budrumo stoka bolševikų šulai tokį 
pat kaltinimą metė ir Jagodai. 

- Pripažįstu savo kaltę dėl to, - teisinosi šis, - kad <...> nepačiupau 
Jenukidzės už gerklės <...>. 

Plenumo dalyviai nesutarė, kaip bausti Jenukidzę. 

- Turiu pripažinti, - kalbėjo Kaganovičius, - kad ne visi susigaudė 
šiame reikale <...>, bet draugas Stalinas iškart užuodė išdavystę <...>. 

Išdavikas galop buvo pašalintas iš Centro komiteto ir laikinai iš Par- 
tijos!?. 

Po kelių dienų surūgęs Stalinas staiga nusišypsojo Marijai Svanidzei: 

- Patenkinta, kad Abelis buvo nubaustas? 

Marija netvėrė džiaugsmu, kad Vadas šitaip uoliai išvalė pūliuojan- 
čią ištvirkimo žaizdą. 

Gegužės pirmąją Ženia su Svanidzėmis atėjo pas Staliną - šis su Ka- 
ganovičiumi kepė šašlykus. Vadas buvo įsitempęs, kol moterys pradėjo 
rietis. Tada buvo pakeltas tostas už Nadią. 

- Ji mane suluošino, - balsu svarstė Stalinas. - Nadia pasmerkė Jašą 
už tai, kad jis mėgino nusišauti - kaip ji po to galėjo nusižudyti ?!20* 


* Svetlanai nerūpėjo dėdės Abelio nuopuolis. Ji nusprendė norinti važiuoti į Lipkų vasarnamį, 
kuriame labiausiai mėgdavo atostogauti jos mama ir kuris buvo dekoruotas pagal jos skonį. Sta- 
linas sutiko, nors „Josifui ten buvo sunku“, - rašė Marija. Visa šeima su kai kuriais dvariškiais, 
tarp jų ir Mikojanu, išvažiavo automobilių kolona. Stalinas labai šiltai elgėsi su Mikojanu. Sve- 
tlana paklausė, ar galinti likti vakarienės, Stalinas leido. Vasilijus irgi dažnai vakarieniaudavo 
su suaugusiaisiais. 

Rutuliojantis Jenukidzės bylai, Stalinas, Kaganovičius ir Sergo dalyva- 
vo Vado namuose surengtame Svetlanos mylimos auklės gimtadienio 
vakarėlyje. „Josifas dovanojo auklei skrybėlę ir vilnones kojines.“ Jis 
linksmai, su meile valgydino Svetlaną iš savo lėkštės. Visi buvo kupini 
jaudulio ir optimizmo: ką tik buvo atidarytas Maskvos metropolitenas, 
liaudyje vadinamas Kaganovičiaus metro - įspūdingas Sovietų statinys 
su marmuro salėmis, primenančiomis rūmų menes. Jo kūrėjas Kaga- 
novičius atnešė dešimt bilietų Svetlanai, jos tetoms ir apsaugininkams 
pasivėžinti metro. Netikėtai Ženios ir Marijos kalbinamas Stalinas irgi 
nusprendė važiuoti. 

Šitaip pasikeitus planams tarp Stalino dvariškių kilo „sąmyšis“, links- 
mai aprašytas Marijos dienoraštyje. Didikai taip išsigando šios nepla- 
nuotos ekskursijos, kad paskambino net pačiam premjerui; per kelias mi- 
nutes ant kojų buvo sukelta pusė Politbiuro. Kai visi susėdo į limuzinus, 
per kiemą atskuodė Molotovas ir pareiškė Stalinui, kad „tokia kelionė be 
pasiruošimo gali būti pavojinga“. „Iš visų labiausiai sunerimęs Kagano- 
vičius išbalo“ ir pasiūlė važiuoti vidurnaktį, kai metro uždarytas, bet Sta- 
linas nenusileido. Trys limuzinai su bolševikų šulais, moterimis, vaikais 
ir apsaugininkais išrūko iš Kremliaus prie metro stoties. Ten visi išlipo, 
nusileido į Kaganovičiaus tunelius ir nuėjo į peroną, bet traukinio nebu- 
vo. Galima įsivaizduoti, kaip karštligiškai Kaganovičius bandė greitai jį 
organizuoti. Kiti keleiviai pastebėjo Staliną ir ėmė šūksmais jį sveikinti. 
Stalinas ėmė nekantrauti. Kai traukinys galiausiai atvažiavo, Stalinas su 
palyda į jį sulipo aidint griausmingiems „valio“. 

Stalino draugija išlipo „Ochotnyj riad“ stotyje ir ėmė ją apžiūrinėti. 
Staliną apspito gerbėjų minia, Marija vos neatsitrenkė į koloną. NKVD 

agentai pagaliau juos pasivijo. Marija pastebėjo, kad Vasilijus išsigan- 
dęs, bet Stalinas buvo linksmai nusiteikęs. Paskui kilo grynai rusiška 
suirutė, mat Stalinas nusprendė grįžti namo, paskui apsigalvojo ir nu- 
važiavo į Arbato stotį. Ten vėl kilo nemenkas sąmyšis, bet galop visi 
parvažiavo į Kremlių. Visas tas įvykis taip prislėgė Vasilijų, kad jis atsi- 
gulęs į lovą apsiverkė, ir teko jam duoti valerijonų lašų!. 

Ši kelionė byloja apie toliau šlyjančius santykius tarp bolševikų vadų 
ir Svanidzių bei Alilujevų moterų, tų nebolševikiškų aktorių, Marijos 
žodžiais - pernelyg „išsipudravusių, išsidažiusių lūpas“. Kaganovičius 
įsiuto ant moterų, kad šios prikalbino Staliną važiuoti metro visai neį- 
spėjusios. Jis šaukė, kad būtų surengęs tą kelionę, jeigu jos tik būtų prieš 
kiek laiko jam pranešusios. Vienintelis Sergo tikriausiai būtų purtęs 
galvą matydamas šią absurdišką sceną. Dora Chazan, daranti karjerą 
Lengvosios pramonės liaudies komisariate, nusprendė, kad jos - „ba- 
nalios dykaduonės, lengvabūdės kitų žmonių laiko gaišintojos“. Pasak 
Kiros Alilujevos, artimieji ėmė jaustis „tesą vargšai giminaičiai“. „Štai 
kaip jie privertė mus jaustis. Net Poskriobyševas žiūrėjo į mus iš aukšto, 
tarsi mes jiems kliudytume.“ Artimieji padarė lemtingą klaidą neslėp- 
dami antipatijos Berijai. Moterys kišosi į didikų reikalus, liežuvavo - 
Nadia niekada taip nesielgdavo. Tačiau rūsčiame bolševikų pasaulyje 
jos persistengė - ypač žinant Stalino požiūrį į šeimą. Marija, įskundusi 
Stalinui Jenukidzę dėl jo meilės nuotykių, savo dienoraštyje pasigyrė: 
„Sako, aš stipresnė net už Politbiurą, nes mano sprendimų paisoma la- 
biau negu jo įsakymų.“ 

Negana to, moterys ėmė kerštauti viena kitai. Nuotrauka, daryta 
per tą gimtadienio vakarėlį 1934 metais, sukėlė dar vienas rietenas, ir 
dėl jų Stalinas prarado pasitikėjimą jomis. Gyvendama pas jį Kunceve, 
Sašiko Svanidzė pamatė nuotrauką ant rašomojo stalo ir ją pasiėmė, 
norėdama pasidaryti kopijų. Ambicingos karalių dvarų moterys dažnai 
elgiasi šitaip įžūliai; iš šio atvejo galima spėti, kad tos damos nuolatos 
skaitydavo popierius ant Stalino rašomojo stalo. Marija sužinojo apie šį 
įžūlų Sašiko poelgį ir pasibaisėjusi įspėjo Staliną: „Neleisk jai paversti 
savo namų krautuve ir pradėti prekiauti tavo gerumu.“ Stalinas išties 
retai buvo kritikuojamas už gerumą. Jis suirzo, mat jau buvo apkaltinęs 
Vlasiką ir savo sekretores pradanginus nuotrauką. Dabar jis pareiškė, 
kad Sašiko galinti „eiti velniop“, bet ne mažiau tūžo ir ant kitų šeimos 
narių: „Žinau, kad ji padarė nuostabių dalykų man ir kitiems seniems 

bolševikams <...>, bet ji labai greitai įsižeidžia, dėl menkiausios smulk- 
menos rašinėja man laiškus ir reikalauja mano dėmesio. O aš neturiu 
laiko rūpintis savimi ir net negalėjau pasirūpinti savo Žmona <...>.“ 
Tuo metu Nadia niekada neišeidavo jam iš galvos. 

Dideliam Ženios ir Marijos džiaugsmui, Stalinas nusisuko nuo Sa- 
šiko, bet jos pačios kartais per daug sau leisdavo. Svanidzės vis dar 
elgdavosi taip, tarsi Josifas būtų geraširdis jų šeimos tėvas, o ne Didis 
Stalinas. Stalinas, tą dieną ėjęs į Kirovo teatro baleto spektaklį, pakvie- 
tė juos ir Alilujevus po jo vakarienės. „Mes baisiai apsiskaičiavome ir 
atvažiavome prieš pat vidurnaktį, nors baletas baigėsi dešimtą. Josi- 
fui nepatinka laukti.“ Labai jau švelniai pasakyta: sunku įsivaizduoti 
žmogų užmirštant, kelinta valanda ir priverčiant Amerikos prezidentą 
laukti dvi valandas. Pažiūrėkime į Staliną jo draugų akimis prieš tai, kai 
Didysis teroras pavertė jį šių laikų Ivanu Rūsčiuoju: svečiai pavėluoja 
į vakarienę dvi valandas, ir jam tenka Kunceve žaisti biliardą su savo 
asmens sargybiniais! Stalino svečiai nusispjovė į jo istorinės išganytojiš- 
kos misijos pojūtį, tad jis tikriausiai mąstė apie šių Sovietų aristokratų 
nepagarbą: jie jo visiškai nebijo! 

Svečiams pasirodžius, vyrai toliau žaidė biliardą su nepatenkintu 
Stalinu - šis neslėpė priešiškumo moterims. Tačiau išgėręs vyno jis švy- 
tėjo iš pasididžiavimo Svetlana ir, kaip kiekvienas tėvas, prisiminė įdo- 
mius jos posakius. Vis dėlto svečiai už pavėlavimą sumokės“. 


**X* 


Stalinui nepaprastai patiko tas neplanuotas pasivažinėjimas metro. Jis 
pasakojo Marijai, kaip jį sujaudino „žmonių meilė savo vadui. Čia ne- 
buvo nieko iš anksto parengto ir suplanuoto. Pasak jo <...>, žmonėms 
reikia caro, kurį galėtų garbinti, dėl kurio galėtų gyventi ir dirbti? Sta- 
linas visada manė, kad „rusai yra caro šalininkai“. Skirtingų metu jis 
lygino save su Petru I, Aleksandru I ir Nikolajumi I, bet šis Gruzijos, 
šimtmečius buvusios Persijos satrapija, vaikas įsivaizduodavo save ir 
šachu. Savo užrašuose du monarchus jis vadino savo mokytojais. Vie- 
nas jų buvo Nadyr-chanas, aštuoniolikto amžiaus Persijos imperijos 
kūrėjas. Apie jį Stalinas rašė: „Nadyr-chanas. Mokytojas.“ (Jį domino 
ir kitas šachas - Abasas, nukirtęs dviem broliams galvas ir nusiuntęs 
tėvui. „Ar aš panašus į šitą šachą?" - klausė jis Berijos.) 

Bet tikruoju savo alter eg0, savo „mokytoju“ jis laikė Ivaną Rūstų- 
jį“ - tai jis nuolat sakydavo savo draugams, tokiems kaip Molotovas, 
Ždanovas ir Mikojanas, girdamas už neišvengiamą pernelyg daug ga- 
lios įgijusių bajorų žudymą. Ivanas irgi neteko mylimos žmonos - ją 
nužudė jo bajorai. Štai kodėl kyla klausimas, kaip Stalino didikai galėjo 
teigti „neperpratę“ jo tikrosios prigimties, kai jis atvirai liaupsino carą, 
sistemingai žudžiusį savo aukštuomenę“. 

Dabar, 1935 metų pabaigoje, jis dar ėmė atkurti kai kuriuos caro laikų 
atributus: rugsėjį įsteigė maršalo (bet ne feldmaršalo) titulą ir suteikė jį 
Vorošilovui ir Budionui bei dar trims Pilietinio karo didvyriams, tarp 
jų nekenčiamam Tuchačevskiui ir Aleksandrui Jegorovui, naujajam Rau- 
donosios armijos štabo viršininkui, kurio žmona taip įsiutino Nadią tą 
vakarą, kai ji nusižudė. NKVD jis įsteigė rangą, atitinkantį maršalo, o 
Jagodą paaukštino į valstybės saugumo generalinius komisarus. Staiga 
vėl tapo svarbūs drabužiai: Vorošilovas ir Jagoda ėmė puikuotis savo 
uniformomis. Siųsdamas Buchariną komandiruotėn į Paryžių, Stalinas 
sakė: „Tavo kostiumas palaikis. Šitaip važiuoti negali <...>. Mūsų padėtis 
pasikeitė, privalai būti gerai apsirengęs.“ Stalinui tie dalykai buvo tokie 
svarbūs, kad tą pačią dieną jis iškvietė siuvėją iš Užsienio reikalų liaudies 
komisariato. Negana to, NKVD galėjo naudotis naujausiais prabangos 
dalykais, jam nebuvo gailima pinigų ir namų. „Skirkite 60 000 aukso ru- 
blių pirkti automobilius NKVD darbuotojams“, - rožiniu rašikliu parašė 
Jagoda Molotovui 1935 metų birželio 15 dieną. Įdomu, kad Stalinas ir 
Molotovas prašymą pasirašė, pirmas - mėlynai, antras - raudonai, bet 
sumą sumažino iki 40 000. Bet ir už juos buvo galima įsigyti daugybę 
kadilakų. Stalinas jau buvo davęs įsakymą visus Kremliaus rolsroisus 
laikyti „specialiame garaže“?. 

Stalinas tapo caru. Vaikai dabar skanduodavo: „Ačiū jums, drauge 
Stalinai, už mūsų laimingą vaikystę“ - galbūt todėl, kad jis vėl leido 
puošti Kalėdų eglutes. Bet, skirtingai nuo brangakmeniais apsikarsčiusių 
Romanovų, taip glaudžiai susijusių su senuoju Rusijos kaimu ir valstieti- 
ja, Stalinas sukūrė savitą caro įvaizdį - miestietiško, kuklaus, asketiško ir 
paslaptingo. Jo marksizmui tai neprieštaravo“. 


* Pasak Kaganovičiaus, tarp saviškių Stalinas net vadino Buchariną Šuiskiu, turėdamas galvoje 
arba bajorų Šuiskių giminę, įsakinėjusią jaunam Ivanui, arba vadinamąjį bajorų carą po Ivano 
mirties. Šiaip ar taip, Stalinas manė, kad jo padėtis tokia pat kaip Ivano, nesutardavusio su savo 
bajorais. 

Kartais Stalino meilė savo liaudžiai ir rūpinimasis ja pasireikšdavo 
kiek absurdiškai. Pavyzdžiui, 1935 metų lapkrių Mikojanas pranešė 
Kremliaus triūsliams, kad Stalinas labai domisi muilu, ir pareikalavo 
jo pavyzdžių. „Paskui mes gavome specialų Centro komiteto įsaką dėl 
muilo asortimento ir sudėties“, - pareiškė jis. Jo žodžiai buvo sutikti 
džiugiais šūksmais. Paskui Stalinas perėjo nuo muilo prie viešųjų tuale- 
tų. Chruščiovas valdė Maskvą su miesto Vykdomojo komiteto pirminin- 
ku Nikolajumi Bulganinu, dar viena kylančia žvaigžde - negailestingu 
buvusiu čekistu, gražiu šviesiaplaukiu ožiška barzdele. Stalinas juodu 
pravardžiavo „miesto tėvais“. Dabar jis išsikvietė Chruščiovą: „Pasitar- 
kite su Bulganinu ir ką nors darykite <...>. Žmonės ieško, duodasi, bet 
neranda, kur nusilengvinti <...>.“7 Stalinui patiko vaidinti gerą tėvą, iš 
aukštybių užsistojantį savo liaudį. Balandį mokytojas iš Kazachstano, pa- 
varde Karenkovas, pasiskundė Stalinui, kad neteko darbo. 

„Įsakau tučtuojau nustoti persekioti mokytoją Karenkovą“, - įsakė 
Stalinas* Kazachstano viršininkamsš. Sunku įsivaizduoti Hitlerį ar net 
prezidentą Rooseveltą imantis tokių dalykų kaip muilas, pisuarai ar 
kažkokio provincijos mokytojo bėdos. 

Malonaus būdo, bet bukas Vorošilovas perskaitė straipsnį apie pa- 
auglių chuliganizmą ir ėmėsi žygių, dar giliau įklampinsiančių bolše- 
vikus į moralinio iškrypimo liūną. Jis nusiuntė Politbiurui laišką, girdi, 
Chruščiovas, Bulganinas ir Jagoda „sutinka, kad nėra kitos išeities, kaip 
sodinti mažuosius valkatas už grotų <...>. Nesuprantu, kodėl tų pa- 
dugnių nesušaudo.“ Stalinas su Molotovu bemat pasinaudojo šia gali- 
mybe dar vienu ginklu papildyti savo kovos su politiniais oponentais 
arsenalą. Jie išleido įsaką, pagal kurį mirtimi dabar buvo galima bausti 
vaikus nuo dvylikos metų“. 


Atostogaudamas Sočyje Stalinas vis dar'siuto dėl puolusių draugų ir 
žiaurių vaikų. Nepataisomas linksmuolis Jenukidzė ir toliau šnekučia- 


* Nesulaukęs atsakymo - tai dar kartą parodė vietos viršininkų požiūrį į centrą - Poskriobyše- 
vas priminė pirmajam Kazachstano sekretoriui: „Negavome patvirtinimo, kad mūsų įsakymas 
įvykdytas.“ Šįsyk vietos valdovas atsakė žaibiškai. Šis nutikimas parodo, kad vietos viršininkai 
ignoruodavo Maskvą tiek smulkmenose, tiek rimtuose reikaluose. Jie laikėsi senos Rusijos tradi- 
cijos: apsimesti paklusniems, bet nejudinti nė piršto, kad įvykdytų nurodymus. 

vosi apie politiką su senu bičiuliu Sergo. Stalinas negalėjo suprasti, kaip 
koks nors ištikimas jo šalininkas gali likti puolusio žmogaus draugas. 
Stalinas apie savo nepasitikėjimą Sergo papasakojo Kaganovičiui (Ser- 
go draugui): „Keista, kad Sergo <...> ir toliau draugauja su Jenukidze.“ 
Stalinas įsakė perkelti „tą keistuolį“ Abelį iš jo kurorto kur nors kitur. 
Vadas išplūdo „Jenukidzės grupę“, išvadino ją „padugnėmis“, o senus 
bolševikus - „Lenino žodžiais, senais bezdaliais“. Kaganovičius išsiun- 
tė Jenukidzę į Charkovą!“ 

Dabar keturiolikmetis Vasilijus irgi kėlė Stalinui nerimą: kuo didesnę 
valdžią įgijo Vadas, tuo labiau nesuvaldomas darėsi Vasilijus. Šis mini 
Stalinas mėgdžiojo savo prižiūrėtojus čekistus, skundė mokytojų žŽmo- 
nas. „Tėve, aš jau prašiau komendanto nušalinti mokytojo žmoną, bet 
jis atsisakė <...>“, - rašė jis. Jo ujamas Zubalovo komendantas pranešė, 
kad „Svetlana mokosi gerai, o Vasia - prastai, nes tingi“. Mokyklos va- 
dovai skambino Karolinai Til ir klausė, ką daryti. Vasilijus bėgo iš pa- 
mokų arba tvirtino, esą „draugas Stalinas“ jam įsakęs pas kai kuriuos 
mokytojus nesimokyti. Kai namų šeimininkė rado pinigų jo kišenėje, jis 
neprisipažino, iš kurjų gavo. 1935 metų rugsėjo 9 dieną Jefimovas prane- 
šė Stalinui šiurpią naujieną. Girdi, Vasilijus parašė: „Vasia Stalinas, gimė 
1921 metų kovą, mirė 1935 metais.“ Savižudžių toje šeimoje jau buvo, be 
to, bolševikų kultūrai savižudybė buvo įprastas dalykas: Stalinui valant 
Partiją jo oponentai ėmė žudytis, ir taip tik dar labiau jį įsiutino. Stalino 
žodžiais, jie „spjovė Partijai į veidą“. Netrukus Vasilijus įstojo į artilerijos 
mokyklą su kitais šulų sūnumis, tarp jų ir Stepanu Mikojanu. Mokytojas 
taip pat parašė Stalinui skųsdamasis dėl Vasilijaus grasinimų nusižudyti. 
„Gavau jūsų laišką apie Vasilijaus gudrybes, - atrašė V. V. Martyšinui 
Stalinas. - Vėluoju atsakyti, nes esu labai užsiėmęs. Vasilijus yra išlepin- 
tas vidutinių gabumų berniukas, laukinis (kiek panašus į senovės skitus), 
ne visada sąžiningas, nevengia šantažo, dažnai būna įžūlus su silpnai- 
siais <...>. Jį išlepino įvairūs globėjai, nuolatos primenantys jam, kad jis - 
„Stalino sūnus“. Džiaugiuosi matydamas, kad esate geras mokytojas, su 
Vasilijumi elgiatės kaip su kitais vaikais ir reikalaujate, kad jis laikytųsi 
mokyklos tvarkos <...>. Jeigu Vasilijus iki šiol nesugriovė sau gyvenimo, 
tai tik todėl, kad mūsų šalyje yra mokytojų, nedarančių jokių nuolaidų 
šiam užgaidžiam didžiūno sūnui. Mano patarimas: elkitės su Vasilijumi 
GRIEŽČIAU ir nesibaiminkite to vaiko grasinimų „nusižudyti“ - tai tik 
jokio pagrindo neturintis šantažas. Aš jus palaikysiu <...>," 

Su tėvu atostogaujanti Svetlana jam liko garbinama numylėtinė. 
Skaitydamas Stalino laiškus Kaganovičiui (daugiausia su patarimais, 
kaip persekioti Jenukidzę), bemaž įsivaizduoji, kaip jinai sėdi verando- 
je šalia jo, rašančio įsakymus savo raudonais pieštukais, lyg soste įsitai- 
siusio pintoje kėdėje, o ant stalo pūpso šūsnis laikraščiu apsuktų popie- 
rių, kasdien atnešamų Poskriobyševo. Stalinas dažnai ją mini. Matyt, 
vietoj Kirovo Svetlanos „Partijos sekretoriumi“ tapo Kaganovičius. Šis 
savo laiškuose Stalinui priduria: „Sveikinimai mūsų Šeimininkei Svet- 
lanai! Laukiu nurodymų <...> dėl trimestro pradžios atidėjimo 15 arba 
20 dienų. Vienas iš sekretorių L. M. Kaganovičius.“ Vasilijus buvo „Šei- 
mininkės Svetlanos kolega“. 

Po trijų dienų Stalinas pranešė Kaganovičiui, kad „Šeimininkė Svet- 
lana* <...> reikalauja sprendimų <...>, nes nori patikrinti savo sekreto- 
rius.“ 

„Pasveikinkite Šeimininkę Svetlaną! - atrašė Kaganovičius. - Mes 
nekantriai jos laukiame.“ 

Grįžusi į Maskvą, Svetlana apsilankė pas Kaganovičių, ir šis prane- 
šė jos tėvui: „Šiandien mūsų Šeimininkė Svetlana tikrino mūsų darbą 
Sui 

Tuomet Stalinas sužinojo iš Berijos, kad jo motinos Keke sveikata 
silpsta. Spalio 17 dieną jis išvyko į Tiflisą aplankyti jos vos trečią kartą 
po Revoliucijos. 

Berija, it koks dvariškis, besirūpinantis našle imperatoriene, jau anks- 
čiau ėmėsi atsakomybės prižiūrėti senutę. Ši su dviem kitomis daugelį 
metų patogiai gyveno devyniolikto amžiaus caro vietininko Michailo 
Voroncovo rūmų kambariuose, skirtuose tarnams. Visos trys vilkėjo 
tradiciniais gruzinių našlių apdarais: juodomis skaromis ir ilgomis suk- 
nelėmis. Berija su žmona Nina dažnai lankydavo Keke ir prisiminė, kaip 
ji mėgo pikantiškai liežuvauti sekso tema. 

- Kodėl neįsitaisai meilužio? - klausdavo ji Ninos. 

Stalinas menkai rūpinosi motina, bet pareigingai rašydavo laiške- 
lius: „Brangi mama, gyvenk 10 000 metų. Bučiuoju, Soso.“ Kartais atsi- 
prašinėdavo: „Žinau, kad tu nusivylusi manimi, bet ką aš galiu pada- 
ryti? Esu apsivertęs darbais ir negaliu dažnai rašyti.“ Motina siųsdavo 
į Maskvą saldainių, Soso jai - pinigų. Kaip sūnus, vietoj jos vyro tapęs 


* Partijos valdininkai pravardžiuodavo Staliną Šeimininku. 

šeimos galva, jis visuomet vaidindavo didvyrį ir atskleisdavo jai savo 
svajones apie didų likimą ir drąsą: „Sveika, mano mama, vaikai dėkoja 
tau už saldainius. Mano sveikata gera, tad dėl manęs nesijaudink <...>. 
Kas man lemta, pajėgsiu ištverti! Tau reikia daugiau pinigų? Siunčiu 
500 rublių, taip pat savo ir vaikų nuotraukų. P. S. Vaikai tau lenkiasi. 
Po Nadios mirties mano asmeninis gyvenimas labai sunkus, bet stiprus 
žmogus visada privalo būti kilnus.“ 

Stalinas ypač globojo brolius Egnatašvilius, motinos geradario smu- 
klininko sūnus. Aleksandras Egnatašvilis, Maskvos Čeka pareigūnas 
(spėjamai Stalino degustatorius, pravardžiuojamas Bandomuoju Triu- 
šiu), nuo seno palaikė su ja ryšį. „Brangioji mano dvasine motina, vakar 
lankiausi pas Soso, ir mudu ilgai kalbėjomės <...>. Jis gerokai pasitaisė 
<...>. Per pastaruosius ketverius metus dar nebuvau matęs, kad atrody- 
tų toks sveikas <...>. Daug juokavo. Kas sako, kad jis sensta? Visi mano, 
kad jam ne daugiau kaip keturiasdešimt septyneri!“ Bet Keke sirgo. 

„Žinau, kad sergi, - rašė jai Stalinas. - Tvirtybės! Siunčiu pas tave 
vaikus <...>. Vasilijus ir Svetlana gyvendavo Berijos rezidencijose ir 
lankydavo senutę jos „mažyčiame kambarėlyje“, nustatytame ir nuka- 
binėtame sūnaus portretais. Svetlana prisiminė, kad Nina Berija plepė- 
davo su ja gruziniškai - rusiškai senutė nemokėjo. 

Dabar Stalinas pasiėmė su savimi svainį Aleksandrą Svanidzę, La- 
kobą ir, Berijai sutvarkius visus reikalus, nuvyko aplankyti motinos. 
Pas ją Stalinas buvo neilgai. Jeigu būtų pasidairęs po kambarius, būtų 
pamatęs, kad, be jo paties nuotraukų, miegamajame yra ir Berijos por- 
tretas. Gruzijoje jau klestėjo paties Berijos kultas, bet svarbiau buvo tai, 
kad senutei jis tapo vos ne sūnumi. 

Stalino jausmus motinai kartino tai, kad vaikystėje jinai jį mušdavo ir 
tariamai turėjo romanų su savo darbdaviais. Apie šį galimą šventosios 
ir kekšės kompleksą galime šį tą suprasti iš Tolstojaus „Prisikėlimo“ jo 
bibliotekoje. Toje knygoje Stalinas pabraukė žodžius, kad motina yra ir 
gera, ir nedora. Keke mėgdavo laidyti sausai sąmojingus, bet netaktiš- 
kus komentarus. Jai parūpo, kodėl Stalinas susipyko su Trockiu: juodu 
turėjo valdyti drauge. Dabar, sėdėdamas šalia jos, Stalinas šypsodamas 
paklausė: 

- Kodėl taip skaudžiai mane mušdavai? 

- Užtat koks puikus žmogus užaugai, - atsakė ji, paskui paklausė: - 
Josifai, kas tu iš tikro esi? 

- Na, prisimeni carą? Aš, galima sakyti, caras. 

- Būtų buvę geriau, jei būtum tapęs kunigu, - atsakė ji be galo pra- 
juokindama Staliną. 

Laikraščiai aprašė šį apsilankymą šleikščiai sentimentaliai - atro- 
dė, kad skaitai bolševikišką žurnalo Hello! [Jungtinėje Karalystėje lei- 
džiamas savaitinis leidinys, skirtas įžymybių gyvenimo naujienoms ir 
gandams apie juos - vert.] variantą. „Septyniasdešimt penkerių Keke 
- geraširdiška ir guvi, - pasakojo „Pravda“. - Rodos, ji visa nušvinta, 
kai kalba apie nepamirštamas jųdviejų susitikimo akimirkas. „Visas pa- 
saulis laimingas, kai žiūri į mano sūnų ir mūsų šalį. Tai kaip aš turiu 
jaustis būdama jo motina?“ 

Stalinas įsiuto, pamatęs šią stalinistinės bulvarinės spaudos rašlia- 
vą. Kai straipsnį jam atsiuntė Poskriobyševas, Stalinas jam atrašė: „Aš 
neturiu su juo nieko bendra“, bet paskui parašė dar vieną Blimpo sti- 
liaus žinutę Molotovui ir Kaganovičiui: „Reikalauju, kad uždraustume 
smulkiaburžuazines pikantiškas naujienas, kurių apstu mūsų spaudo- 
je <...>, tokias kaip interviu su mano motina ir panašūs paistalai. Pra- 
šau išvaduoti mane iš šitų šunsnukių keliamo nesiliaujančio viešumo 
triukšmo!“ 

Bet jis džiaugėsi, kad motina pasveiko, ir jai parašė: „Akivaizdu, kad 
mūsų giminė labai stipri“ ir nusiuntė dovanų - skarelę, palaidinukę ir 
vaistų“. 

Grįžęs į Maskvą“, Stalinas nusprendė atnaujinti ir išplėsti Kirovo 
bylą, primirštą po to, kai Nikolajevas buvo sušaudytas, o 1935 metų 
pradžioje Zinovjevas ir Kamenevas nubausti kalėti. Dabar tuodu seni 
bolševikai buvo ištardyti dar kartą, tada nusirito dar didesnė areštų 
banga. Paskui NKVD Gorkyje suėmė buvusį Trockio bendražygį Va- 
lentiną Olbergą. Tardant buvo „nustatyta“, kad prie Kirovo nužudymo 
prisidėjo ir Trockis. Buvo įvykdyta daugiau areštų“. 


* Nepamirškime, kad tos valstybės pamatas buvo represijos. Ždanovas su Mikojanu inspektavo 
NKVD vergų darbo projektus šiaurėje, tokius kaip Baltosios-Baltijos jūrų kanalas. „Čekistai čia 
puikiai padirbėjo, - entuziastingai rašė Stalinui Ždanovas. - Jie leidžia buvusiems buožėms ir 
kriminaliniams elementams dirbti socializmo labui ir, galimas daiktas, jie tapo tikrais žmonėmis 
<...> 

Stalino svečiai nejuto tų aplink tirštėjančių sutemų. Į „triukšmingą ir 
linksmą“ jo gimtadienio pobūvį susirinko Partijos didžiūnai, Berija su 
šeima. Vorošilovas prašmatniai atrodė su nauja balta maršalo unifor- 
ma, 0 neskoningai apsitaisiusi jo žmona pavydžiai nužiūrinėjo Marijos 
Svanidzės suknelę iš Berlyno. Po vakarienės, kaip senais laikais, buvo 
dainuojama ir šokama. Ždanovui akompanuojant armonika, svečiai 
traukė abchaziškas, ukrainietiškas, studentiškas ir komiškas dainas. 
Stalinas nusprendė užsisakyti pianiną, kad Ždanovas galėtų juo skam- 
binti. Vyraujant gerai nuotaikai, Postyševas, vienas iš Ukrainos vado- 
vų, sušoko lėtą šokį su Molotovu - „ši pora be galo prajuokino Josifą ir 
visus svečius“. Čia buvo pirmas pavyzdys to garsiojo dviejų vyrų lėto 
šokio - po karo jis bus labiau priverstinis. 

Stalinas ėmė leisti gramofoną ir net pašoko kažkokį rusišką šokį. Mi- 
kojanas atliko savo lezginką su šuoliais. Svanidzės ėmė šokti fokstrotą 
ir kvietė Staliną prie jų prisidėti, bet šis atsakė po Nadios mirties nusto- 
jęs šokti. Svečiai trypė iki ketvirtos ryto!. | 

1936 metų pavasarį buvo suiminėjama vis daugiau trockininkų, 0 už- 
darytųjų prievartinio darbo lageriuose nuosprendžiai buvo peržiūrimi. 
Nuteistieji dėl „teroro“ aktų turėjo būti sušaudyti. Bet daugiausia pastan- 
gų buvo dedama norint sukurti naujovišką politinį spektaklį - pirmą iš 
didžiųjų Stalino teismų. Jam vadovavo Ježovas - šis vilčių teikiantis teo- 
retikas net rašė apie zinovjevininkus knygą, ją taisė pats Stalinas“. Jagoda, 
valstybės saugumo generalinis komisaras, skeptiškai žiūrėjęs į „šią nesą- 
monę“, vadovavo ir toliau, bet Ježovas be perstojo jam kenkė. Šis teis- 

mo procesas išsekino paliegėlį Ježovą. Netrukus jis vėl taip išseko, kad, 
Kaganovičiui pasiūlius, o Stalinui pritarus, jis buvo išsiųstas dar vienų 
specialių dviejų mėnesių atostogų ir jam buvo duota dar 3 000 rublių". 

Pagrindiniai kaltinamieji turėjo būti Zinovjevas ir Kamenevas. Seni 
jų draugai buvo suimti, kad padėtų juos prikalbinti prisipažinti. Sta- 
linas sekė kiekvieną jų tardymo smulkmeną. NKVD tardytojai turėjo 
paleisti į darbą visą kūną ir sielą, kad išgautų prisipažinimus. Stalino 
nurodymai NKVD byloja, koks siaubingas buvo šis procesas: „Spauskit 
suimtuosius ir nesiliaukit, kol neprisipažins.“ Pabėgęs iš NKVD Alek- 
sandras Orlovas įtikinamiausiai papasakojo, kaip Ježovas surežisavo 
šį procesą, pažadėjęs „liudytojams“ gyvybę, jei duos parodymus prieš 
atsisakiusius bendradarbiauti su teisėsauga Zinovjevą ir Kamenevą. 
Stalino pavaldiniai kas valandą skambindavo klausti naujienų. 

- Manai, Kamenevas gali neprisipažinti? - Stalinas paklausė Miro- 
novo, vieno iš Jagodos čekistų. 

- Nežinau, - atsakė Mironovas. 

- Nežinai? - paklausė Stalinas. - O ar Žinai, kiek sveria mūsų vals- 
tybė su visomis gamyklomis, staklėmis, armija su visa ginkluote ir ka- 
riniu jūrų laivynu? 

Mironovas pamanė, kad Vadas juokauja, bet Stalinas nesišypsojo. 

- Pagalvok ir man pasakyk, - tarė Stalinas. 

- Niekas negali to Žinoti, Josifai Visarionovičiau. Skaičiai būtų astro- 
nominiai. 

- Nejaugi vienas žmogus gali atlaikyti tokio astronominio svorio 
naštą? 

- Ne, - atsakė Mironovas. 

- Ką gi, tuomet <...>. Ateik pas mane su ataskaita tik tada, kai šiame 
portfelyje turėsi Kamenevo prisipažinimą. 

Du suimtieji nebuvo kankinami, bet jų kameros buvo kaitriai šildo- 
mos, nors buvo vidurvasaris. Nuo grasinimų ir nemigos astma sergan- 
tis Zinovjevas palūžo, Kamenevas taip pat, nes Ježovas dar ir pagrasino 
sušaudyti jo sūnų. 


Kol tardytojai spaudė Zinovjevą su Kamenevu, Maksimas Gorkis buvo 
bemirštąs nuo gripo ir plaučių uždegimo. Senasis rašytojas dabar buvo 

visiškai nusivylęs. Kokie pavojingi jo bičiuliai čekistai, išaiškėjo, kai 
Gorkio sūnus Maksimas paslaptingai mirė nuo gripo. Vėliau Jagoda ir 
šeimos gydytojai bus apkaltinti jį nužudę. Po rašytojo mirties Maksi- 
mo dukra Marta prisimins, kaip pakeliui į Lubianką [šnekamojoje kal- 
boje Lubianka vadinami valstybės saugumo organai, nes Didžiosios 
Lubiankos gatvės 2-ajame name nuo 1919 metų iki šiol yra centrinė jų 
būstinė - vert.] Jagoda kas rytą užsukdavo į jų namus išgerti puodelio 
kavos ir paflirtuoti su jos motina. „Jis buvo įsimylėjęs Timošą ir no- 
rėjo, kad ji atsakytų jam tuo pačiu“, - pasakojo Aleksejaus Tolstojaus 
žmona. 

- Tu vis dar manęs nepažįsti - aš galiu padaryti viską, - grasino jis 
einančiai iš proto nuo tų bėdų Timošai. 

Rašytojas Aleksandras Tichonovas tvirtino, kad tarp jųdviejų užsi- 
mezgė romanas; jos dukra tai neigia. Apsilankius Stalinui, Jagoda lū- 
kuriuodavo. Jis vis dar mylėjo Timošą ir vis labiau nerimavo dėl savęs. 
Kai užsukdavo Politbiuro nariai, jis klausdavo Gorkio sekretorės: „Jie 
buvo atėję? Jau išėjo? Apie ką jie kalbėjo? <...> Ar sakė ką nors apie mus 
8“ 

Stalinas buvo prašęs Gorkio parašyti jo biografiją, bet šis užduo- 
ties kratėsi. Užuot ją rašęs, apipylė Staliną ir Politbiurą pamišėliškais 
siūlymais, tokiais kaip liepti socialistinio realizmo atstovams „perra- 
šyti viso pasaulio knygas“. Stalinas ėmė vis karščiau atsiprašinėti už 
vėluojančius atsakymus. „Esu tingus kaip paršas, kai reikia imtis to, 
kas pažymėta kaip korespondencija, - prisipažino jis Gorkiui. - Kaip 
jaučiatės? Sveikas? Kaip sekasi darbas? Aš ir mano draugai laikomės 
gerai.“ NKVD iš tikrųjų spausdino netikrus „Pravdos“ numerius, ypač 
Gorkiui, kad šis nežinotų apie savo draugo Kamenevo persekiojimą“. 
Pats Gorkis dabar suprato, kad jam skirtas namų areštas: „Aš iš visų 
pusių apsuptas, - bambėjo jis, - įkliuvęs spąstuose.“ 

Pirmą birželio savaitę Gorkio būklė ėjo vis prastyn ir jis didžiąją dalį 
dienos miegodavo. Nors juo rūpinosi geriausi gydytojai, rašytojas nyko. 

- Tegul ateina, jei tik dar spės, - leido Gorkis. 

Stalinas, Molotovas ir Vorošilovas nudžiugo, pamatę, kad po kampa- 
ro injekcijos jis atkuto. Ligonio kambaryje ėmė šeimininkauti Stalinas. 


* Sena gudrybė: Kuibyševui pasiūlius, netikra „Pravda“ buvo spausdinama merdinčiam Leninui 
dezinformuoti. 

- Kodėl čia tiek daug žmonių? - paklausė jis. - Kas ta juodai apsi- 
taisiusi moteris, sėdinti šalia Aleksejaus Maksimovičiaus? Vienuolė, ar 
ne? Jai tetrūksta žvakės rankose. 

Ta moteris buvo baronienė Moura Budberg, Gorkio ir H. G. Wellso 
bendra meilužė. 

- Vykite iš čia juos visus, išskyrus tą jį prižiūrinčią moterį baltais 
drabužiais <...>. Kodėl čia tokia gedulinga nuotaika? Tokioje aplinkoje 
galėtų numirti net sveikas Žmogus. 

Stalinas nutraukė Gorkį, kai šis ėmė kalbėti apie literatūrą, liepė at- 
nešti vyno ir išgėrė į rašytojo sveikatą, paskui apkabino. Kitą dieną at- 
ėjusiam Stalinui buvo pasakyta, kad Gorkis per daug sunkiai serga ir 
negali jo priimti. 

„Aleksejau Maksimovičiau, mes lankėmės pas jus antrą valandą nak- 
ties, - parašė Stalinas. - Mums buvo pasakyta, kad jūsų pulsas - 82. 
Gydytojai neleido pas jus užeiti. Mes nusileidome. Linkėjimai nuo mūsų 
visų, karščiausi linkėjimai. Stalinas.“ Žemiau pasirašė Molotovas ir Vo- 
rošilovas. 

Gorkis ėmė kosėti kraujais ir birželio 18-ąją mirė nuo tuberkuliozės, 
plaučių uždegimo ir širdies nepakankamumo. Vėliau buvo teigiama, 
neva jo gydytojai ir Jagoda jį nužudė; aišku, jie prisipažino tai padarę. 
Buvo paranku, kad jis mirtų iki Zinovjevo teismo, bet medicinos doku- 
mentai NKVD archyve rodo, kad jis mirė savo mirtimi“. 

Jagoda tūnojo Gorkio namų valgomajame; Stalinas jau buvo prieš jį 
nusistatęs. 

- Ko čia šlaistosi tas padaras? Vykite jį lauk! 


*** 


Galop liepą Zinovjevas paprašė leisti jam pasikalbėti su Kamenevu prie 
keturių akių. Po pokalbio pareikalavo galimybės kreiptis į Politbiurą: 
jei Partija garantuos, kad niekas nebus baudžiamas mirtimi, jie prisi- 
pažins. Vorošilovui magėjo susidoroti su „tomis padugnėmis' ; jis pa- 
rašė Stalinui, kad „tie negeri žmonės <...> visi yra tipiški smulkiosios 
buržuazijos atstovai Trockio veidu <...>, jie visi - žuvę žmonės. Jiems 
nėra vietos mūsų šalyje, nėra vietos tarp milijonų, pasiryžusių mirti dėl 
Tėvynės. Tas padugnes reikia likviduoti visiškai <...>. NKVD žūtbūt 
turi pradėti deramą valymą <...>. Taigi matome vieną lyderį, rodos, 

nuoširdžiai pritariantį terorui ir buvusios opozicijos likvidavimui. Lie- 
pos 3 dieną Stalinas atrašė: „Brangusis Klimai, ar skaitei parodymus 
<...>? Kaip tau patinka buržuaziniai Trockio šunyčiai <...>? Jie norėjo 
sunaikinti visus Politbiuro narius <...>. Argi ne keista? Kiek žemai gali 
nusiristi žmonės?! J. St.“ 

Jagoda lydėjo tuos du palūžusius vyrus važiuojant tą nedidelį atstu- 
mą nuo Lubiankos iki Kremliaus - jame juodu kadaise gyveno. Kai įėjo 
į kambarį, kuriame Kamenevas pirmininkavo tokiai daugybei Politbiu- 
ro posėdžių, pamatė, kad čia laukia tik Stalinas, Vorošilovas ir Ježovas. 
O kur kiti Politbiuro nariai? 

Stalinas atsakė, kad juodu su Vorošilovu - Politbiuro komisija. Ži- 
nant, koks kupinas tulžies buvo Klimas, nesunku suprasti, kodėl jį ten 
pakvietė, bet kur buvo Molotovas? Galimas daiktas, pedantiškasis Ge- 
ležinsubinis nerimavo, kad meluodamas seniems bolševikams nusi- 
žengs etiketui - žudyti žmones jam tikrai buvo juokų darbas. 

Kamenevas paprašė Politbiuro garantijų, kad jie liks gyvi. 

- Garantijų? - pasak Orlovo, paklausė Stalinas. - Kokių garantijų 
čia gali būti?! Tai tiesiog absurdiška! Gal jums reikia oficialios sutarties, 
patvirtintos Tautų Sąjungos? Zinovjevas ir Kamenevas pamiršta: juo- 
du ne turguje derasi dėl vogto arklio kainos, bet yra Bolševikų partijos 
Politiniame biure. Jeigu Politbiuro užtikrinimo nepakanka, nematau 
prasmės kalbėtis toliau. 

- Žinovjevas ir Kamenevas elgiasi taip, tarsi jie galėtų kelti sąlygas 
Politbiurui! - sušuko Vorošilovas. - Jeigu jie turėtų bent kruopelę svei- 
ko proto, pultų ant kelių prieš Staliną <...>. 

Stalinas paaiškino tris priežastis, dėl kurių jie nebus nubausti mir- 
timi: iš tikrųjų tai Trockio teismas; jeigu šis nenušovė jų, kai jie ėjo 
prieš Partiją, tai kam nušauti juos dabar, kai jie jai padeda; ir galiausiai 
„draugai pamiršta, kad esame bolševikai, Lenino mokiniai ir sekėjai, 
tad nenorime lieti senų bolševikų kraujo, nors ir kokios sunkios būtų jų 
praeities nuodėmės <...>,“ 

Išvarginti Zinovjevas ir Kamenevas sutiko pripažinti savo kaltę su 
sąlyga, kad niekas nebus sušaudytas ir kad jų artimiesiems nenutiks 
nieko bloga. 

- Savaime suprantama, - baigė susirinkimą Stalinas“. 

Stalinas ėmė rašyti Zinovjevo teismo scenarijų, puikuodamasis savo 
įsivaizduojamu dramaturgo talentu. Iš neseniai atvertų archyvų matyti, 

kad jis net sufleravo, ką turės sakyti naujai iškeptas generalinis prokuro- 
ras Andrejus Vyšinskis - šis užsirašė savo viršininko postringavimus“. 

Liepos 29-ąją Stalinas išleido slaptą aplinkraštį. Jame pranešė, kad 
teroristų hidra, toks „Vieningas trockininkų-zinovjevininkų centras“, 
kėsinosi nužudyti Staliną, Vorošilovą, Kaganovičių, Kirovą, Sergo, 
Ždanovą ir kitus. Tie numatytų pasikėsinimo taikinių sąrašai tapo keis- 
tu garbės ženklu: jei buvai į juos įtrauktas, vadinasi, buvai artimas Stali- 
nui. Galima įsivaizduoti, kaip partiniai vadai ieškojo savo pavardės są- 
raše - jie turėjo panėšėti į moksleivius, bėgančius prie skelbimų lentos 
sužinoti, ar juos paėmė į mokyklos futbolo komandą. Svarbus faktas: 
sąraše nebuvo Molotovo; nors kai kas pamanė, kad jis nusistatęs prieš 
Terorą, matyt, taip nebuvo. „Visada palaikiau taikomas priemones“, - 
gyrėsi Molotovas. Atrodo, jis tiesiog kuriam laikui pateko į nemalonę 
dėl kitokio nesutarimo su Stalinu. Archyvuose randame dokumentų, 
bylojančių apie tai, kad Molotovas pateko į Ježovo taikiklį. NKVD su- 
ėmė jo dukters Svetlanos auklę vokietę*, ir Molotovas pasiskundė Ja- 
godai. Vienas čekistas įskundė Molotovą dėl „netinkamo elgesio <...>. 
Molotovas elgėsi negerai.“ Lapkričio 3 dieną Ježovas persiuntė Moloto- 
vui čekisto pranešimą - galbūt norėdamas jį perspėti"“, 

Ježovas buvo artimiausias Stalino sąjungininkas tomis dienomis iki 
teismo, O prieš jį nusistatęs Jagoda užsitraukė Stalino nemalonę, ir šis 
priėmė jį vos kartą. Stalinas pasiskundė jo darbu: „Prastai dirbi. NKVD 
rimtai serga.“ Galiausiai jis išsikvietė Jagodą ir ėmė šaukti, girdi, „vo- 
šiąs jam į nosį , jeigu jis nesuimsiąs savęs į rankas. Turime rugpjūčio 
13-osios susitikimų su Ježovu užrašus, darytus Stalino ir atspindinčius 
jo nuotaiką. Be kita ko, jis svarsto, ar atleisti vieną pareigūną. „Ar išvyti 
jį? Taip, išvykite jį! Pasikalbėkite su Ježovu.“ Vėl ir vėl skaitome: „Pa- 
klauskite Ježovo.“!! 


**X 


Pirmas iš garsiųjų parodomųjų teismų prasidėjo rugpjūčio 19-ąją Ta- 
rybų namų Spalio salėje. Tarp 350 žiūrovų daugiausia buvo NKVD 


* Daug valdančiųjų šeimų samdydavosi namų šeimininkėmis ir auklėmis vokietes iš Pavolgio 
ASSR: Karolina Til tvarkė Stalino namus, kita Pavolgio vokietė - Molotovo, o Berijos aukle ir 
namų šeimininke nusisamdė Ellą. Visos tos moterys taps pažeidžiamos per 1937 m. kilusį terorą, 
nukreiptą prieš vokiečius. 

raštininkų civiliniais drabužiais, užsienio žurnalistų ir diplomatų. Per 
vidurį ant pakylos stovėjo trys įspūdingos, į sostus panašios raudonu 
audeklu dengtos kėdės. Ant jų įsitaisė teisėjai, vadovaujami Ulricho. Ti- 
kroji šio spektaklio žvaigždė - generalinis prokuroras Andrejus Vyšins- 
kis - sėdėjo į kairę nuo žiūrovų. Jo kalbos, kupinos netramdomo pyk- 
čio ir aiškiai, iškalbingai pateiktų smulkmenų, pavers jį Europos masto 
fisūra. Kaltinamieji, šešiolika apšepusių nelaimėlių, saugomi NKVD 
karių su pritvirtintais prie šautuvų durtuvais, sėdėjo iš dešinės. Už jų 
buvo durys į apartamentus, panašius į įžymybėms skirtus kambarius 
televizijos studijose. Čia, svetainėje su sumuštiniais ir gaiviaisiais gėri- 
mais, sėdėdavo Jagoda. Per teismo posėdžius jis čia galėjo kalbėtis su 
Vyšinskiu ir kaltinamaisiais. 

Žmonės kalbėjo, kad Stalinas tūnodavo galerijos nišoje su užtamsin- 
tais langais salės gale - ten kadaise orkestrai grodavo kadrilius aristo- 
kratams ir iš ten tariamai kilo pypkės dūmų kamuoliai. 

Rugpjūčio 13-ąją, šešios dienos prieš prasidedant teismui, Stalinas 
po susitikimo su Ježovu traukiniu išvažiavo į Sočį. Apie tai, kokia ne- 
perprantamai paslaptinga buvo Sovietų sistema, galima spręsti iš to, 
kad tik po šešiasdešimties metų buvo sužinota, jog iš tikrųjų Stalinas 
vykstant teismui buvo toli, nors stebėjo jo melodramą taip įdėmiai, lyg 
būtų klausęsis jos savo kabinete. Ant pinto stalo verandoje atsidūrė 87 
paketai su tardymų medžiaga ir akistatų ataskaitomis, taip pat įprastos 
šūsnys laikraščių, aplinkraščių ir telegramų. 

Kaganovičius ir Ježovas kiekvieną smulkmeną derino su Stalinu. 
Dabar protežė buvo galingesnis negu buvęs jo globėjas: kiekvieną te- 
legramą Ježovas pasirašydavo pirmas, Kaganovičius - po jo. Viskam iš 
tolo vadovavo didžiojo aktoriaus ir režisieriaus valia, o tuodu Maskvoje 
atliko ryšių su visuomene atstovų ir impresarijų vaidmenį. Rugpjūčio 
17-ąją Kaganovičius su Ježovu pranešė Šeimininkui: „Susitarėme, kad 
[teismas] spaudoje bus nušviečiamas šitaip: 1) „Pravda“ ir „Izvestijos“ 
kasdien spausdins po puslapį medžiagos apie teismą.“ Kitą dieną Stali- 
nas davė įsakymą teismą pradėti rytoj. 

Atsakovai buvo apkaltinti įvykdę virtinę fantastiškų, dažnai tiesiog 
absurdiškai nenusisekusių nusikaltimų. Juos vykdyti įsakiusi kažkokia 
neaiški grupuotė, vadovaujama Trockio, Zinovjevo ir Kamenevo („Vie- 
ningas trockininkų-zinovjevininkų centras“). Jiems pavyko nužudyti 
Kirovą, bet keli pasikėsinimai į Staliną ir kitus nepavyko (tačiau jie nė 

karto nesivargino bandyti nužudyti Molotovą). Šešias dienas kaltina- 
mieji klojo prisipažinimus įvykdę šiuos nusikaltimus taip nuolankiai, 
kad Vakarų stebėtojai stulbo. 

To teismo proceso kalba buvo neaiški kaip hieroglifai, ją galėjai su- 
prasti tik per ezopiškus vaizdinius uždaro bolševikų pasaulio, kuriame 
blogis be perstojo kėsinasi į gėrį. „Terorizmas“ čia tereiškė „bet kokias 
abejones Stalino politika ar asmeninėmis savybėmis“. Kiekvienas jo po- 
litinis oponentas jau savaime yra žudikas. Daugiau negu du „teroris- 
tai“ sudaro „sąmokslininkų grupuotę“, o kelių skirtingų grupuočių Žžu- 
dikai - „Vieningą centrą“. Šis yra tiesiog blofeldiško [Blofeldas - knygų 
apie Džeimsą Bondą autoriaus I. Flemingo veikėjas, didžiausias agen- 
to 007 priešas, blogio genijus, pasaulinės nusikaltėlių organizacijos gal- 
va - vert.| masto. Iš tų dalykų daug kas paaiškėja tiek apie vidinę Stalino 
melodramą, tiek apie bolševikinę paranoją, atsiradusią per gyvenimo po- 
grindyje dešimtmečius!“ 

Kol šie palaužti žmogeliai atsakinėjo kaltintojams, generalinis pro- 
kuroras Vyšinskis puikiai derino pasipiktinusio karalienės Viktorijos 
laikų pamokslininko postringavimus su pragariškais raganiaus pra- 
keiksmais. Žemas, „skaisčių juodų akių“, žvelgiančių pro akinius ragi- 
niais rėmeliais, retėjančių rausvų plaukų, smailianosis dabišius „balta 
apykakle, languotu kaklaraiščiu, gražiai sukirptu kostiumu, trumpais 
žilais ūsais“ vienam stebėtojui iš Vakarų pasirodė panašus į „klestin- 
tį biržos maklerį, įpratusį pietauti „Simpsono“ restorane ir žaisti golfą 
Saningdeile“. Gimęs Odesoje turtingų lenkų didikų šeimoje, Vyšinskis 
kadaise kalėjo vienoje kameroje su Stalinu ir su juo dalydavosi tėvų 
atsiųstu maistu - galimas daiktas, ši investicija išgelbėjo jam gyvybę. 
Tačiau kaip buvęs menševikas jis turėjo įrodyti lojalumą bolševikams, 
todėl buvo visiškai paklusnus Stalinui ir neapsakomai ištroškęs krau- 
jo. Ketvirtajame dešimtmetyje savo laiškuose Stalinui jis nuolatos siūlo 
šaudyti kaltinamuosius, paprastai vadindamas juos „trockininkais, pla- 
nuojančiais Stalino nužudymą“, ir baigdamas žodžiais „siūlau VMN 
(rus. vysšaja mera nakazanija - aukščiausioji bausmė) - sušaudyti“. 

Penkiasdešimt trejų metų Vyšinskis garsėjo bjauriu elgesiu su pa- 
valdiniais ir šlykščiu padlaižiavimu viršesniems už save. Laiškuose 
kreipdavosi „garbusis“ į Molotovą ir net į Poskriobyševą (šiam stengėsi 
gudriai įsiteikti). Net savo pavaldiniams jis atrodė „grėsminga figūra“; 
nors buvo „labai išsilavinęs“, laikėsi pagrindinės stalinistinio valdymo 

taisyklės: „Esu įsitikinęs, kad žmonės turi bijoti.“ Bet jis ir pats bijojo, 
todėl dažnai kentėdavo nuo egzemos. Pats nuolatos jusdamas baimę, 
padėjo sėti ją tarp aplinkinių. Budrus, veiklus, tuščias ir protingas, jis 
darė vakariečiams įspūdį, bet tuo pat metu nemaloniai stebino keista 
laikysena teisme ir piktu sąmoju: vėliau jis apibūdino rumunus posakiu 
„Jie - ne tauta, o profesija“. Jis labai didžiavosi savo bjauria reputacija. 
Kai Londone 1947 metais vienas diplomatas pristatė jį princesei Mar- 
garitai, Vyšinskis sukuždėjo jam į ausį: „Prašom pridurti, kad buvau 
garsiųjų Maskvos teismų prokuroras.“ 

Ježovas ir Kaganovičius, tikriausiai klausęsi teismo svetainėje su 
sumuštiniais ir gaiviaisiais gėrimais, kasdien siųsdavo Stalinui tokius 
pranešimus apie procesą: „Zinovjevas pareiškė patvirtinąs Bakajevo 
parodymus dėl to fakto, kad šis pateikė Zinovjevui ataskaitą apie pasi- 
rengimą įvykdyti teroro aktą prieš Kirovą <...>.“ Juodu tiesiog džiūga- 
vo galėdami pranešti aktoriui, režisieriui ir dramaturgui, kad jo spekta- 
klis „rutuliojasi“ sėkmingai. 

Tačiau daugybei žurnalistų kilo rimtų abejonių; jas dar labiau stiprino 
komiškos NKVD klaidos. Teismas išgirdo, kaip Trockio sūnus Sedovas 
įsakė žudyti priešininkus per susitikimą „Bristolio“ viešbutyje Danijoje, 
bet paaiškėjo, kad tas viešbutis buvo nugriautas dar 1917 metais. 

- Kuriems velniams jums prireikė to viešbučio?! - sakoma, šaukęs 
Stalinas. - Jums reikėjo sakyti „geležinkelio stotyje“! Geležinkelio sto- 
čių niekas negriauna!!“ 

Šiame spektaklyje vaidino daugiau aktorių, negu buvo matyti sce- 
noje, nes buvo pasistengta į veiksmą įtraukti ir kitų, tad radosi pers- 
pektyva, kad vėlesniuose teismuose pasirodys kiti garsūs „teroristai“. 
Kaltinamieji kaip įmanydami stengėsi įvelti porą karo vadų, o paskui ir 
kitų veikėjų, tiek kairiųjų, tokių kaip Karlas Radekas, tiek dešiniųjų, to- 
kių kaip Bucharinas, Rykovas ir Tomskis. Vyšinskis pranešė pradedąs 
naujas bylas prieš šias garsenybes. 

Šie užkulisiniai aktoriai savo vaidmenis atliko labai skirtingai: gabus 
žurnalistas Karlas Radekas, garsus revoliucionierius internacionalistas, 
keistas žandenotas žmogelis su akiniais apskritais lęšiais, pypke, odiniu 
apsiaustu ir ilgaauliais batais, ketvirtajame dešimtmetyje buvo artimas 
Stalinui ir patarė jam politikos Vokietijos atžvilgiu klausimais. Rašytojai 
visada įsivaizduoja, kad jų kūriniai gali išsukti juos iš bėdos. Dabar Sta- 
linas pareiškė: „Nors jo argumentai nėra labai įtikinami, siūlau kuriam 

laikui atidėti Radeko suėmimo klausimą ir leisti jam paskelbti „Izves- 
tijose“ pasirašytą straipsnį <...>.“ Stalino kursą į terorą vis dėlto keitė ir 
aplinkybės, net neilgai trunkantis atlaidumas draugams“. 

Rugpjūčio 22-ąją kaltinamieji atsisakė gynybos. Politbiuro nariai Ka- 
ganovičius, Sergo, Vorošilovas ir Čiubaris, taip pat Ježovas paprašė nu- 
rodymų. „Nepatogu suteikti apeliacijos galimybę“, - atsakė Stalinas ir 
kitą vakarą, 23.10, davė tikslių nurodymų, kaip nuosprendį turi nušviesti 
spauda. Iškalbingas momentas: dramaturgas manė, kad reikia šiek tiek 
„pašlifuoti [nuosprendžio] stilių“. Po pusvalandžio jis vėl parašė, bai- 
mindamasis, kad į šį teismą žmonės žiūrės tik kaip į „mizansceną“". 

Stalino viešųjų ryšių specialistai organizavo visuomenės pasipikti- 
nimą „teroristais“. Chruščiovas, uolus teismų ir egzekucijų šalininkas, 
vieną vakarą atėjęs į Centro komitetą pamatė, kaip Kaganovičius su 
Sergo reikalauja iš poeto Demjano Bedno kraują stingdančio kūrinėlio 
„Pravdai“. Bednas padeklamavo ką parašęs. Stojo nejauki tyla. 

— Mes ne tai turėjome galvoje, drauge Bednai, - galop tarė Kagano- 
vičius. 

Sergo trūko kantrybė, ir jis aprėkė poetą. Chruščiovas sužaibavo į jį 
akimis. 

- Aš negaliu! - pareiškė Bednas, bet paaiškėjo, kad gali. Jo „Jokio 
pasigailėjimo“ buvo išspausdintas kitą dieną, o „Pravda“ klykė: „Traiš- 
kykime tuos šlykščius padarus! Pasiutusius šunis reikia šaudyti! 

Teisme Vyšinskis pasakė apibendrinamąją kalbą: „Tie pasiutę ka- 
pitalizmo šunys bandė sudraskyti į gabalus geriausią mūsų sovietinį 
kūrinį (suprask - Kirovą). Reikalauju, kad tie pasiutę šunys būtų nu- 
šauti - visi iki vieno!“ 

Tada patys „šunys“ išsakė graudžius savo prašymus ir prisipažini- 
mus. Net šiandien, po septyniasdešimties metų, širdis srūva kraujais juos 
skaitant. Kamenevas baigė prisipažinimą, paskui vėl atsistojo - akivaiz- 
džiai nepaisydamas susitarimo su bendražygiais - ir bandė užtarti savo 
vaikus, nes kreiptis į juos neturėjo kitos galimybės. „Nesvarbu, koks bus 


* Ne visi užkulisiniai aktoriai elgėsi taip parankiai Stalinui. Rugpjūčio 22 d. 17.46 Stalinas gavo 
tokią Kaganovičiaus, Ježovo ir Ordžonikidzės telegramą: „Šįryt nusišovė Tomskis. Jis paliko 
Jums laišką, jame bandė įrodyti esąs nekaltas <...>. Neabejojama, kad Tomskis <...>, žinodamas, 
jog nebepavyks nuslėpti savo vaidmens zinovjevininkų-trockininkų gaujoje, nusprendė mėtyti 
pėdas <...> nusižudydamas <...>.“ Kaip visada, svarbiausias klausimas dabar buvo pranešimas 
spaudai. 

nuosprendis, iš anksto laikau jį teisingu. Nesidairykite atgal, - tarė jis 
sūnums. - Ženkite į priekį <...>. Sekite paskui Staliną.“ Teisėjai pasišalino 
tartis dėl nuosprendžio, nors jis jau buvo žinomas iš anksto, o pusę trijų 
grįžo ir pranešė, kad visiems skirta mirties bausmė. Tai išgirdęs vienas 
kaltinamasis sušuko: 

- Tegyvuoja Marxo, Engelso, Lenino ir Stalino reikalas!!* 

Grįžę į kalėjimą persigandę „teroristai“, prisimindami Stalino paža- 
dą jų pasigailėti, nedrąsiai pateikė malonės prašymus. Kol Zinovjevas 
su Kamenevu kankinosi kamerose, Stalinas, laukdamas saulėtame So- 
čyje, 20.48 gavo Kaganovičiaus, Sergo, Vorošilovo ir Ježovo telegramą. 
Jie pranešė gavę kaltinamųjų malonės prašymus. „Politbiuras pasiūlė 
prašymus atmesti ir įvykdyti nuosprendį šiąnakt.“ Stalinas neatsakė - 
gal sveikino save su artėjančia keršto valanda, o gal vakarieniavo. Šiaip 
ar taip, jis tikrai žinojo, kad dviejų artimiausių Lenino bendražygių nu- 
žudymas yra milžiniškas žingsnis siekiant kito nepaprastai reikšmingo 
tikslo - siautulingo teroro prieš pačią Partiją, skerdynių, sunaikinsiančių 
net jo paties draugus ir artimuosius. Stalinas laukė tris ilgas valandas. 


KETVIRTA DALIS 


Skerdynės: 
Ježovas - Nykštukas Nuodytojas, 
1937-1938 metai 

Likus kelioms minutėms iki vidurnakčio, Stalinas nusiuntė trumputę 
telegramą: „Gerai.“! Pirmą rugpjūčio 25-osios valandą keli limuzinai 
įvažiavo pro Lubiankos kalėjimo vartus. Jais važiavo pareigūnai, stebė- 
siantys bausmės vykdymą. 

Orus Kamenevas ir karščiuojantis Zinovjevas buvo išvesti iš kamerų 
ir nuvesti laiptais žemyn. Ježovą ir Jagodą lydėjo buvęs operos kirpėjas 
Paukeris. Vyšinskis kaip generalinis prokuroras turėjo dalyvauti svar- 
biose egzekucijose, bet žmonės kalbėjo, esą jį tokie dalykai labai lengvai 
supykindavo, todėl jis paprastai siųsdavo Levą Šeininą, vieną iš savo 
pagrindinių tyrėjų. Mikojanas neva sakęs, kad Politbiurui atstovavęs 
Vorošilovas. 

Stalinas niekada nedalyvaudavo kankinimuose ar egzekucijose (nors 
vaikystėje matė, kaip korė plėšikus, ir tikriausiai buvo prisižiūrėjęs smur- 
tinių mirčių Caricyne), bet savo budelius gerbė. Egzekucija oficialiai 
buvo vadinama „aukščiausiąja bausme“, paprastai trumpinama trimis 
šiurpioms raidėmis VMN (šnekamojoje kalboje dar vadinama „vyška'), 
bet Stalinas vadino ją „juodu darbu“ - jį Vadas laikė kilnia tarnyba Par- 
tijai. Šiam niūriam, bet sparčiam ritualui vadovavo Stalinui pavaldus 
„juodo darbo“ meistras - vaidingas čekistas, keturiasdešimt vienų metų 
Blochinas, ryžtingo veido, atgal sušukuotų juodų plaukų. Jis buvo vienas 
iš daugiausiai žmonių į aną pasaulį pasiuntusių amžiaus budelių. Savo 
rankomis jis nužudė tūkstančius; kartais jis apsijuosdavo odinę mėsinin- 
ko prijuostę, kad nesusipurvintų uniformos. Vis dėlto istorija pamiršo šio 

pabaisos vardą*. Stalino dvaro teatre Blochinas nuo šiol sukiojasi antra- 
me plane, bet nuo scenos pasitraukia retai“. 

Zinovjevas ėmė šaukti, kad čia „fašistų perversmas“ , ir maldauti bu- 
delio: „Prašau, drauge, dėl Dievo meilės, paskambinkite Josifui Visa- 
rionovičiui! Josifas Visarionovičius prižadėjo išgelbėti mums gyvybę!“ 

Pasak kai kurių liudytojų, jis apsikabino čekistui batus ir juos bučia- 
vo. Kamenevas neva tarė: „Mes to nusipelnėme, nes nederamai laikė- 
mės teisme!“ ir liepė Zinovjevui užsičiaupti ir mirti oriai. Zinovjevas 
taip triukšmavo, kad vienas NKVD leitenantas nusivedė jį į gretimą 
kamerą ir ten nieko nelaukdamas nušovė. Abiem buvo paleista po kul- 
ką į pakaušį. 

Tada iš galvų iškrapštė susiplojusias kulkas, nušluostė nuo jų kraują 
ir pilką smegenų masę ir padavė Jagodai - ko gero, dar šiltas. Nenuosta- 
bu, kad Vyšinskį tokie dalykai supykindavo. Jagoda pasižymėjo, katra 
kulka kieno, parsivežė namo ir didžiai vertino šias šiurpias, bet šventas 
relikvijas - išdidžiai laikė jas prie savo erotinių suvenyrų ir moteriškų 
kojinių kolekcijos**. Nušautųjų kūnai buvo kremuoti. 

Staliną visuomet žavėjo jo priešų elgsena tomis paskutinėmis gyve- 
nimo akimirkomis; jis mėgaudavosi juos pažeminęs ir sunaikinęs. „Vy- 
ras gali būti drąsuolis, bet politinis bailys“, - kartą sakė jis. Po kelių sa- 
vaičių, per vakarienę, skirtą Čeka įkūrimo metinėms paminėti, Stalino 
komediantas Paukeris suvaidino Zinovjevo priešmirtinę sceną. Garsiai 
kvatojant Vadui ir Ježovui, storą, korsetu apsitempusį Paukerį blizgan- 
čia plike į kambarį įtempė du sargybinius vaidinantys draugai. Pauke- 
ris suvaidino Zinovjevą, šaukiantį: „Dėl Dievo meilės, paskambinkite 
Stalinui!“, tik pridėjo ir improvizacijos elementą. Paukeris, pats irgi 
žydas, mėgdavo pasakoti Stalinui anekdotus apie žydus su tinkamu 
akcentu, grebluodamas r, vaikščiodamas keliais. Dabar jis irgi atsiklau- 


* Daug čekistų kartais atlikdavo dar ir budelio pareigą, bet svarbiausiais atvejais ši užduotis bū- 
davo patikima pačiam Blochinui, talkinamam dviejų brolių galvažudžių Žigariovų - Vasilijaus 
ir Ivano. V. M. Blochinas buvo caro armijos veteranas Pirmajame pasauliniame kare, nuo 1921 m. 
kovo tapo čekistu. Jis iškilo iki OGPU komendanto, vėliau iki NKVD Administracijos-ūkio val- 
dybos komendanto. Taigi jo žinioje buvo Lubiankos kalėjimas; be kita ko, jis buvo atsakingas už 
bausmės vykdymą. Po Stalino mirties generolas majoras Blochinas išėjo į atsargą, ir pats Berija 
pagyrė jį už „nepriekaištingą tarnybą“. Berijai žlugus, 1954 m. iš Blochino buvo atimtas laipsnis; 
kitų metų vasario 3 d. jis mirė. 

** Suėmus Jagodą, kulkos buvo rastos tarp jo daiktų ir perduotos Ježovui - šis jas saugojo, kol 
žlugo pats. 

pęs greblavo ir, mėgdžiodamas Zinovjevą, iškėlęs rankas į dangų kly- 
kė: „Klausykis, Izraeli! Viešpats yra mūsų Dievas, vien tik Viešpats! * 
Stalinui buvo taip juokinga, kad Paukeris vaidinimą pakartojo. Stalino 
vos nesupykino iš to juoko, ir jis ranka davė ženklą Paukeriui liautis?. 


**kXk 


Kopinėdamas po Pamyro kalnus, Bucharinas iš laikraščių sužinojo, 
kad per Zinovjevo teismą jam mesti įtarimai. Jis galvotrūkčiais parlėkė 
į Maskvą. Bucharinui, rodės, jau buvo atleista už praeities nuodėmes. 
Kaip „Izvestijų“ redaktorius, jis vėl buvo iškili asmenybė, dažnai lan- 
kydavosi pas Staliną. Per vieną pobūvį 1935 metais Stalinas net pakėlė 
už jį tostą: „Išgerkime į Nikolajaus Ivanovičiaus Bucharino sveikatą. 
Mes visi mylime <...> Bucharčiką. Gėda tam, kas prisimena praeitį!“ 
Nežinia kodėl: gal norėdamas išsaugoti Buchariną iki jo paties teismo 
(prisimindamas, kaip nusižudė Tomskis), gal todėl, kad vis dar puose- 
lėjo jam šiokių tokių šiltų jausmų, 0 gal tik iš plėšrūno sadizmo Stalinas 
ir toliau žaidė su savo numylėtiniu Bucharčiku, kol šis susirūpinęs lau- 
kė savo bute Kremliuje. 

Rugsėjo 8-ąją Centro komitetas iškvietė Buchariną į susitikimą su 
Kaganovičiumi. Ten jis apstulbo, be Ježovo ir Vyšinskio, pamatęs vai- 
kystės draugą Grigorijų Sokolnikovą - į kambarį jį atvedė enkavėdistai. 
„Akistata“ buvo vienas iš keistų Stalino ritualų. Kaip ir per egzorcizmo 
seansą, čia Gėris turėjo stoti prieš Blogį ir jį nugalėti. Akistatos paskirtis 
buvo įbauginti kaltinamąjį ir - bene svarbiau - įrodyti Politbiuro na- 
riams aukos kaltę. Kaganovičius apsimetė bešališku stebėtoju, kai So- 
kolnikovas pareiškė, girdi, esama tokio Kairiojo-dešiniojo centro (Bu- 
charinas jam priklausąs), planuojančio nužudyti Staliną. 

- Gal tu išprotėjai ir nebeatsakai už savo žodžius?! - „net apsiverkė“ 
Bucharinas. | 

Kai Sokolnikovą vedė atgal, Kaganovičius suriaumojo: 

- Tas šunsnukis meluoja viską iki paskutinio žodžio! Grįžkite į re- 
dakciją, Nikolajau Ivanovičiau, ir ramiai sau dirbkite. 


* Vargu ar Žinovjevas kalbėjo šemos maldą, švenčiausią tikintiesiems judėjams, nes jis, kaip ir 
visi žydai tarp tų bolševikų internacionalistų, niekino religiją. Kita vertus, jis galėjo prisiminti 
ją iš vaikystės. 

- Bet kodėl jisai meluoja, Lazarai Moisejevičiau? 

- Mes išsiaiškinsime, - atsakė akistatos neįtikintas Kaganovičius, 
mat vis dar „garbino“ Buchariną. Tačiau Stalinui jis pasakė, kad jo 
„vaidmenį vis dar reikia atskleisti. Stalino nuojauta jam kuždėjo, kad 
metas dar nepribrendo: rugsėjo 10 dieną Vyšinskis pranešė, kad byla 
prieš Buchariną ir Rykovą nutraukta nenustačius nusikaltimo sudėties. 
Bucharinas vėl saugus grįžo į darbą. Tyrėjai ėmė ruoštis kitam teismo 
procesui, bet katė nenustojo žaidusi su pele“. 


**kXk 


Stalinas toliau atostogavo ir vadovavo virtinei lygiagrečiai vykstančių 
tragedijų. Intensyvindamas priešų naikinimo kampaniją, jis daug jėgų 
skyrė Pilietiniam karui Ispanijoje. Spalio 15 dieną Sovietų tankai, lėk- 
tuvai ir „patarėjai“ pradėjo vykti į Ispaniją remti Liaudies fronto vy- 
riausybės kovoje prieš generolą Francisco Franco, palaikomą Hitlerio 
ir Mussolini. Stalinas žiūrėjo į tuos įvykius labiau kaip į savo paties 
Pilietinio karo atspindį negu į repeticiją prieš Antrąjį pasaulinį karą. 
Vidinė kova su trockininkais savo šalyje ir su fašistais svetur sukėlė 
Maskvoje karo karštligę, o ši kurstė Terorą. Iš tikrųjų Stalinas buvo su- 
interesuotas ne padėti Liaudies frontui pasiekti pergalę, bet kad karas 
tęstųsi kuo ilgiau - jis laikys Hitlerį į jį įklimpusį, ir Vakarų valstybės 
neįsižeis. Be to, kaip sumanus „gatvės prekiautojas“ Stalinas nuolatos 
apgaudinėjo ispanus nulupdamas iš jų keliais šimtais milijonų dolerių 
daugiau, negu turėjo. Jis išgelbėjo jų aukso atsargas, o paskui mulkino, 
kad jie mokėtų išpūstas kainas už Sovietų ginkluotę“. 

Stalinas telefonu iš Sočio davė nurodymus Vorošilovui kariniais, 
Kaganovičiui politiniais ir Ježovui saugumo klausimais; šitaip jam va- 
dovaujant NKVD iš esmės paėmė į savo rankas pačią Ispanijos Respu- 
bliką. Čia jam teko ne juokais grumtis su trockininkais. Jis ėmė naikinti 
juos, bet kartu ir saviškius. Ispanijoje tarnaujantys Sovietų diplomatai, 
žurnalistai ir kariškiai tiek pat laiko skundė vienas kitą, kiek kariavo su 
fašistais. 


* Kalbant apie Stalino polinkį elgtis kaip „gatvės prekiautojas“, reikia pasakyti, kad suda- 
rinėdamas sandorius su užsienio šalimis jis visuomet siekė nuolaidų. „Kokia to italų karo 
laivo kaina? - klausė jis Vorošilovo. - Jeigu pirksime du, kokią nuolaidą jie gali mums duoti? 
Stalinas.“ 

Trumpai paviešėjęs naujame mažyčiame vasarmamyje, Lakobos pa- 
statytame jam Abchazijoje, Naujajame Atone*, visai šalia Aleksandro III 
vienuolyno, Stalinas grįžo į Sočį. Čia prie jo prisidėjo Ždanovas ir prezi- 
dentas Kalininas. Ježovas ilgino įtariamųjų sąrašus, norėdamas įtraukti 
į juos ne vien visus senųjų opozicijos grupuočių atstovus, bet ir ištisas 
tautas, svarbiausia - lenkus. Tuo pat metu jis siekė NKVD viršininko 
kėdės, tad užsipuolė Jagodą už „nusiraminimą, pasyvumą ir gyrimąsi“ 
laiške, nusiųstame Stalinui. Skaitai jį kaip begėdišką prašymą priimti į 
darbą: „Jeigu Jūs neįsikišite, nieko gero nebus.“ Tuo metu Jagoda klau- 
sėsi Ježovo skambučių Vadui ir sužinojo, kad Gervuogė iškviestas į Sočį. 
Jagoda tuoj pat ten išlėkė, bet Paukeris nuvijo jį nuo Stalino vasarnamio 
vartų. 

Rugsėjo 25-ąją Stalinas, palaikomas Ždanovo, nusprendė nušalinti 
Jagodą ir paaukštinti Ježovą: „Mes manome esant būtina skubiai pa- 
skirti Ježovą į vidaus reikalų liaudies komisaro pareigas. Jagoda nepa- 
jėgus atlikti trockininkų-zinovjevininkų bloko demaskavimo užduoties 
<...> „Stalinas, Ždanovas.““ 

Sergo apsilankė Stalino viloje aptarti Ježovo paskyrimo ir savo pa- 
ties grumtynių su NKVD. Stalinas juto turįs sulaukti Sergo pritarimo 
Ježovo paaukštinimui, nors Gervuogė ir jo šeima buvo Sergo draugai. 
„Šis nepaprastai išmintingas mūsų tėvo sprendimas atitinka Partijos ir 
šalies lūkesčius“, - žvaliai rašė Ordžonikidzei Kaganovičius, nušalinęs 
Jagodą nuo NKVD viršininko pareigų ir paskyręs jį ryšių liaudies ko- 
misaru vietoj Rykovo. 

Ježovui tapus NKVD viršininku, daug kas lengviau atsikvėpė; Bucha- 
rinas pamanė, kad Teroras baigėsi, o ne prasideda. Tačiau Kaganovičius 
geriau pažinojo savo protežė: jis gyrė Ježovą už „puikias <...> kvotas“ 
Stalinui ir siūlė paaukštinti į generalinius komisarus. „Draugas Ježovas 
puikiai tvarkosi su pareigomis, - aiškino Kaganovičius Sergo. - Jis bolše- 
vikų stiliumi susidorojo su kontrrevoliucionierių trockininkų banditais.“ 
Nykštukas Gervuogė dabar buvo antras pagal galią žmogus SSRS“. 


* Stalinas ėmė gyventi šiame žavingame namelyje, vaizdingame geltoname vasarnamyje, pa- 
statytame kalno šlaite Naujajame Atone, 1935 m. Takelis vedė įkalnėn prie kito namelio, kur 
Stalinas rengdavo vakarėlius, per kuriuos kepdavo mėsą virš žarijų. Vėliau jis pasistatydino 
dar vieną namą šalia pirmojo - senatvėje jis taps viena iš jo mėgstamiausių rezidencijų. Šiuo 
metu jame ilsisi Abchazijos prezidentas, todėl jame dirba visas reikiamas personalas. Kai knygos 
autorius lankėsi 2002 m., valdytoja pakvietė jį pagyventi ir pasisiūlė surengti pobūvį jo garbei 
Stalino valgomajame. 

Stalinas buvo labai nepatenkintas „sergančiu“ NKVD, pagrįstai lai- 
kydamas jį organizacija, kur visi vadovaujasi principais „ranka ranką 
plauna“ ir „aš tau, tu man“ ir kur prisirinko įtartinų lenkų, žydų ir lat- 
vių. Jam reikėjo žmogaus iš šalies, kad suvaldytų šį savimi patenkintą 
elitą ir padarytų jį „kišeninį '. Esama įrodymų, kad ketvirtajame dešimt- 
metyje jis tarėsi dėl Kaganovičiaus ar Mikojano paskyrimo į NKVD va- 
dovo pareigas, o neseniai siūlė jas Lakobai*. 

Lakoba atsisakė keltis iš savo panašių į rojų valdų į sostinę. Kad 
ir koks buvo ištikimas Stalinui, jam buvo labiau prie širdies vaidinti 
kilniaširdį šeimininką Abchazijos kurortuose negu kankinti nekaltus 
žmones Lubiankos požemiuose. Tačiau atsisakydamas jis atkreipė 
dėmesį į savo klano viešpatavimą Abchazijoje, net vadinamoje Lako- 
bistanu - Lakoba norėjo paversti ją tikra Sovietų respublika. Trapioje 
daugiatautėje SSRS toks sumanymas buvo pavojingas. Nebuvo dides- 
nio „kunigaikščio“ už Lakobą. Stalinas jau buvo uždraudęs vartoti ab- 
chaziškus vietovardžius Lakobos feode ir sužlugdė jo planus paversti 
autonominę respubliką tikra. 

Spalio 31 dieną Stalinas grįžo į Maskvą ir ten vakarieniavo su Lakoba. 
Atrodė, kad viskas gerai, bet taip nebuvo. Lakobai grįžus į Abchaziją, 
Berija pasikvietė jį į Tiflisą vakarienės. Lakoba atsisakinėjo, bet jį prikal- 
bino paskambinusi Berijos motina. Gruodžio 27 dieną juodu pavakarie- 
niavo, paskui nuėjo į teatrą, ir ten Lakobą supykino. Jis grįžo į viešbutį, 
atsisėdo prie lango ir ėmė dejuoti: „Tas žaltys Berija mane nužudė.“ 

Dvidešimt minučių po keturių ryto keturiasdešimt trejų metų Lako- 
ba mirė nuo „širdies smūgio“. Berija išlydėjo karstą, traukiniu vežamą 
atgal į Suchumį. Lakobos gydytojai buvo įsitikinę, kad jis buvo nunuo- 
dytas, bet Berijos įsakymu vidaus organai jau anksčiau buvo išimti, pas- 
kui palaikai buvo ekshumuoti ir sunaikinti. Lakobos artimieji irgi buvo 
išžudyti, jis pats buvo pasmerktas kaip liaudies priešas. Lakoba buvo 
pirmas nužudytas Stalino aplinkos žmogus. „Nuodyk, nuodyk", - rašė 
kadaise Stalinas. Jis davė Berijai carte blanche suvedinėti sąskaitas Kauka- 
ze. Anksčiau Berija lankėsi Armėnijoje. Jos pirmasis sekretorius Agasis 


* Įdomu, bet tarp šių kandidatų - žydo, armėno ir abchazo - nebuvo nė vieno etninio ruso. Kai 
kurie istorikai mano, kad visuomet būta slaptos politikos į nemalonias pareigas NKVD skirti 
lenkus, Baltijos šalių piliečius ir žydus. Tai tikėtina, bet tiesa ir tai, kad Stalinui žūtbūt reikėjo 
patikimų NKVD pareigūnų. Jam artimiausi visuomet būdavo kiti kaukaziečiai ir jis nebuvo su- 
interesuotas, kad rusai jaustų pagiežą aukštas pareigas einantiems gruzinams. 

Chandžianas arba nusižudė, arba buvo nužudytas. Visuose imperijos 
pakraščiuose buvo pradėti demaskuoti „kenkėjų“ sąmokslai* - jais buvo 
teisinama kompetencijos stoka ir korupcija. Artinosi karas su Hitlerio 
Vokietija. Dėl Japonijos agresyvumo augo įtampa Tolimuosiuose Ry- 
tuose, Sovietų „patarėjai“ kovojo Ispanijoje, SSRS jau kariavo“. 


**xX* 


Prieš pat šiurpią Lakobos mirtį Berija suėmė Sergo vyresnįjį brolį Papu- 
liją Ordžonikidzę, geležinkelių valdybos pareigūną. Berija žinojo, kad 
buvęs jo globėjas Sergo įspėjo Staliną, jog jis, Berija, yra „niekšas“. Ser- 
go nebepaduodavo Berijai rankos, o tarp jųdviejų vasarnamių pastatė 
akliną tvorą. 

Stalinas ėmė spausti pramonės didžiūną, jausmingąjį Sergo, tam 
pravertė ir Berijos kerštas. Sergo rėmė drakonišką Stalino politiką, bet 
priešinosi jo paties vadovų areštui. Per kitą parodomąjį teismą pagrin- 
dinis kaltinamasis turėjo būti Sergo pavaduotojas Jurijus Piatakovas, 
buvęs trockininkas, puikus vadovas. Juodu su Sergo mėgo vienas kitą 
ir mielai dirbo kartu. 

Liepą Piatakovo žmona buvo suimta už ryšius su Trockiu. Prieš pat 
Zinovjevo teismą Ježovas išsikvietė Piatakovą, perskaitė jam visus ra- 
šytinius parodymus, kuriuose buvo teigiama, esą jis susidėjęs su tero- 
ristais trockininkais, ir pranešė jam, kad jis nušalinamas nuo komisaro 
pavaduotojo pareigų. Piatakovas pasisiūlė įrodyti savo nekaltumą. Jis 
paprašė, kad jam būtų „leista asmeniškai sušaudyti visus, teismo nu- 
baustus mirtimi, tarp jų ir savo žmoną, bei paskelbti apie tai spaudoje“. 
Šis bolševikas buvo net pasiryžęs įvykdyti mirties bausmę žmonai! 

„Paaiškinau jam, koks absurdiškas jo siūlymas“, - sausai pranešė 
Stalinui Ježovas. Rugsėjo 12-ąją Piatakovas buvo suimtas. Kislovodske 
besigydantis Sergo balsavo už tai, kad Piatakovas būtų pašalintas iš 
Centro komiteto, bet pats tikriausiai ne juokais sunerimo. Iš jo liko tik 
šešėlis - veidas papilkėjo, jis vos laikėsi ant kojų. Matydami, koks jis 


* Vakarų Sibire įvyko parodomasis teismas „kenkėjų“, apkaltintų bandžius nužudyti vietos 
Partijos vadovą Eichę, taip pat Molotovą per ankstesnę komandiruotę. Molotovo vairuotojas 
prisipažino planavęs pasiaukoti ir nužudyti Molotovą, nuvažiuodamas į prarają, bet pritrūkęs 
drąsos ir tik apvertęs automobilį provėžuotame kelyje. Galima neabejoti, kad ši pasakėlė paguo- 
dė Molotovą, neįtrauktą į Zinovjevo „sąmokslininkų“ sąrašus. 

ligonis, Politbiuro nariai uždraudė jam dirbti daugiau negu tris dienas 
per savaitę. Dabar NKVD pradėjo suiminėti jo specialistus patarėjus, 
nepriklausančius Bolševikų partijai, ir jis kreipėsi į Gervuogę: „Drauge 
Ježovai, prašom tuo pasidomėti.“ Jis buvo ne vienas. Kaganovičius ir 
Sergo, tie „geriausi draugai, buvo ne tik nepaprastai energingi ir vei- 
klūs, bet dar ir vadovavo milžiniškiems pramonės komisariatams. Ka- 
ganovičiaus geležinkelių specialistai irgi buvo suiminėjami. Tada Sta- 
linas atsiuntė Sergo Piatakovo tardymų stenogramas; jo pavaduotojas 
prisipažino esąs „sabotuotojas“*. Specialistų naikinimas nuo seno buvo 
mėgstama bolševikų pramoga, bet Sergo brolio areštas išdavė, kad čia 
prikišęs nagus Stalinas. 

- Be Stalino sutikimo tai buvo neįmanoma padaryti. Bet Stalinas leido, 
o man net nepaskambino, - skundėsi Mikojanui Sergo. - Mes buvome 
tokie artimi draugai! Ir staiga jis leidžia jiems padaryti šitokį dalyką! 

Sergo kaltino dėl to Beriją?. 

Sergo darė viską, ką gali, kad išgelbėtų brolį, todėl kreipėsi į Staliną. 
Jis persistengė: šeimos nario suėmimas buvo lojalumo išbandymas. Sta- 
linas ne vienas taip nepalankiai Žiūrėjo į tokį buržuazinį jausmingumą: 
Molotovas irgi užsipuolė Sergo, esą šis „vadovaujasi tik emocijomis 
<...>, galvoja vien apie save“ "“, 

Lapkričio 9-ąją Sergo ištiko dar vienas širdies smūgis. Per tą laiką 
trečią iš brolių Ordžonikidzių, Valiko, atleido iš darbo Tifliso taryboje, 
kai jis ėmė įrodinėti, kad brolis Papulija nekaltas. Sergo nusižemino ir 
paskambino Berijai. Šis atrašė: „Brangus drauge Sergo! Po tavo skam- 
bučio skubiai išsikviečiau Valiko <...>. Šiandien Valiko grąžintas į dar- 
bą. Tavo L. Berija.“ Vėl matome kažką panašaus į katės žaidimą su pele; 
Stalinas pamažėle suka link atviro naikinimo, bet vis dar itin jautriai 
tikrina leistinas ribas ir kartais, matyt, būna akimirkų, kai šilti jausmai 
iš senų laikų paima viršų. Šiaip ar taip, Stalinas dabar žiūrėjo į Sergo 
kaip į priešą. Ką tik penkiasdešimto jubiliejaus proga buvo išleista Ser- 
go biografija. Stalinas įdėmiai ją perskaitė ir pašaipiai prirašinėjo prie 
pastraipų, kuriose buvo aukštinamas Sergo didvyriškumas: „O CK? O 
Partija?" 

Stalinas ir Sergo skyrium grįžo į Maskvą - ten penkiasdešimt šeši 
komisaro darbuotojai buvo NKVD gniaužtuose. Sergo, palaikantis per- 
sekiojamus dešiniuosius drąsiais, bet nereikšmingais veiksmais, vis dar 
buvo gyva kliūtis Stalinui. „Mano brangus, geras, šiltai laiminamas 

Sergo, - drąsino jį Bucharinas, - išlik tvirtas!“ Teatre, kai Stalinas ir Po- 
litbiuro nariai įsitaisė priekinėje eilėje, gal dvidešimtoje Sergo pamatė 
buvusį ministrą pirmininką Rykovą ir jo dukterį (jinai ir papasakojo 
šią istoriją) - vienus, visų užmirštus. Sergo paliko Staliną ir pribėgęs 
juodu pabučiavo. Rykovai iš dėkingumo taip susijaudino, kad net ap- 
siverkė*. 

Per lapkričio 7-osios paradą Stalinas, stovėdamas ant mauzoliejaus, 
pastebėjo Buchariną, sėdintį tarp paprastų mirtingųjų, ir nusiuntė pas jį 
čekistą. Šis tarė: „Draugas Stalinas kviečia jus ant mauzoliejaus.“ Bucha- 
rinas pamanė, kad jį tuoj suims, bet paskui dėkingas užlipo laipteliais! 

Bucharinas, visų garbinamas žavus, bet isteriškas intelektualas, pilte 
apipylė Staliną laiškais. Kuo toliau, tuo daugiau nerimo ir baimės juose 
juntame. Iš jų matyti, kaip veržiasi kilpa Bucharinui aplink kaklą. Kai 
rašytojai bijo dėl savo gyvybės, jie rašo be perstojo. „Didelis vaikas!“ - 
parašė Stalinas ant vieno laiško, „Pamišėlis!“ - ant kito. Bucharinas nega- 
lėjo liautis maldauti Stalino ir jį net sapnavo. 

„Kritikuojama viskas, kas susiję su manimi, - rašė jis 1936 metų spa- 
lio 19 dieną. - Man net nepasiūlė parašyti straipsnio Sergo jubiliejaus 
proga <...>. Gal aš nesu garbingas žmogus? Į ką, į kokį mylimą žmo- 
gų galiu kreiptis nesibaimindamas gauti į dantis? Suprantu Jūsų keti- 
nimus, bet rašau Jums, kaip rašydavau Iljičiui - kaip tikrai mylimam 
žmogui, kurį net sapnuoju, kaip sapnuodavau Iljičių. Gal tai keista, bet 
taip jau yra. Man sunku gyventi, kai esu įtarinėjamas, ir mano nervai 
jau baigia neatlaikyti. Galop vieną nemigos naktį aš net parašiau eilė- 
raštį „Didžiajam Stalinui“, ir man dėl jo gėda!“ P 

Kitas senas Bucharino draugas buvo Vorošilovas. Juodu buvo tokie 
artimi, kad Bucharinas kreipdavosi į jį „balandėli“ ir net rašė jam kal- 
bas. Klimas dovanojo jam pistoletą, išgraviruotą meilės ir draugystės 
žodžiais. Dabar Vorošilovas ėmė vengti Bucharino laiškų. „Kodėl taip 
mane skaudini?“ - viename laiške Bucharinas paklausė Klimo. 

Dabar, grėsiant realiam pavojui, Bucharinas parašė Klimui ilgą prašy- 
mą. Jame net pranešė netveriantis džiaugsmu, kad „tie šunys [Zinovje- 
vas ir Kamenevas] sušaudyti <...>. Atleisk už šį nerišlų laišką: tūkstantis 


* „Žmonės pateko į dangų ir už menkesnius dalykus“, - esė De Profundis rašė Oscaras Wilde'as 
apie Robbie Rossą - Redingo stotyje jis vienintelis žengė iš minios ir nukėlė skrybėlę prieš gėdą 
užsitraukusį rašytoją, keliaujantį į Redingo kalėjimą. Sergo ant kortos statė daugiau. 

minčių skrieja galvoje tarsi eiklūs žirgai, bet aš neturiu kuo juos suvaldyti. 
Esu švarus, todėl apkabinu tave. N. Bucharinas.“ Vorošilovas nusprendė 
turintis nutraukti šią nei šiokią, nei tokią draugystę. Jis įsakė adjutan- 
tui nurašyti laišką ir įteikti Politbiurui su prierašu: „Draugo Vorošilovo 
įsakymu pridedu draugo Vorošilovo atsakymą Bucharinui.“ Vorošilovo 
atsakymas - puikus amoralumo, žiaurumo ir bailumo pavyzdys: 


Draugui Bucharinui. 


Grąžinu tavo laišką, kuriame leidi sau niekingai puldinėti Partijos vado- 
vybę. Jei tikėjaisi <...> įtikinti mane visišku savo nekaltumu, tejtikinai, 
kad nuo šiol turiu nuo tavęs atsiriboti <...>, ir jeigu raštu nepaneigsi savo 
šlykščių epitetų Partijos vadovybės adresu, laikysiu tave niekšu. 


K. Vorošilovas, 1936 m. rugsėjo 3 d. 


Bucharinui plyšo širdis nuo „tavo siaubingo laiško. Savąjį baigiau 
žodžiais „apkabinu tave“, tu savąjį - žodžiu „niekšas“. 

Ježovas kurpė bylą prieš vadinamuosius kairuolius Radeką ir Pia- 
takovą; iki gruodžio jam pavyko surinkti įkalčių dar ir prieš Buchariną 
ir Rykovą. Per gruodžio plenumą, galima sakyti, toms aukoms buvo 
pateikti kaltinimai, ir Stalinas, kaip visada, pasitikrino, ar pavyks juos 
sunaikinti. Žinia, viską lėmė Stalino valia, bet Teroras nebuvo vieno 
žmogaus rankų darbas. Girdi nenumaldomą tų kraujo ištroškusių bol- 
ševikų entuziazmą, kartais jis atrodo tiesiog tragikomiškas. Tame ple- 
nume Kaganovičius net papasakojo stalinistišką istoriją apie... šunį. 

Ježovas išdidžiai perskaitė sąrašą dviejų šimtų suimtųjų iš Azovo- 
Juodosios jūros trockininkų organizacijos centro, dar trijų šimtų su- 
laikytų Gruzijoje ir keturių šimtų - Leningrade. Pasirodo, Molotovas 
ne vienas per plauką liko gyvas po pasikėsinimo: Kaganovičių ką tik 
bandė nužudyti Urale! Pirmiausia Ježovas ėmė pasakoti apie netrukus 
prasidėsiantį Piatakovo-Radeko teismą. Kai jis perskaitė, kad Piatako- 
vas apibūdino darbininkus kaip „avių bandą“, tie išsigandę fanatikai 
sureagavo tarsi kokie sektos atstovai, kažkokiame košmariškame susi- 
rinkime bandantys atgaivinti senąjį tikėjimą. 

- Kiaulė! - suriko Berija. Salėje „pasigirdo pasipiktinimo šūksmai'. 

Toliau stenogramoje skaitome: 

„Balsas: 

- Tie gyvuliai! 

- Štai kaip žemai nusirito tas niekingas fašistų agentas, tas išsigimęs 
komunistas ir dar dievaižin kas! Tas kiaules reikia smaugti! 

- O kaip Bucharinas? - kažkas sušuko. 

- Reikia apie juos pasikalbėti, - pritarė Stalinas. 

- Šitas tai tikrai niekšas! - suniurzgė Berija. 

- Kokia kiaulė! - suriko kitas bolševikas. 

Ježovas pranešė, kad Bucharinas su Rykovu išties yra „pagalbinio 
centro“ nariai. Jie iš tikrųjų esą teroristai, tačiau šie Žmogžudžiai sėdi 
dabar čia, šalia jų. Taigi Bucharinui dabar reikėjo prisipažinti nuodė- 
mes ir įskųsti draugus, bet jis to nedarė. 

- Vadinasi, manai, kad aš gviešiausi valdžios? Gal juokus kreti? - 
paklausė jis Ježovo. - Galų gale čia daug senų draugų. Jie gerai pažįsta 
mane <...>, pačią mano sielą, mano vidinį gyvenimą. 

- Kito žmogaus sielą sunku pažinti, - nusišaipė Berija. 

- Tame, kas pasakyta prieš mane, nėra nė žodžio tiesos <...>. Per 
savo teismą Kamenevas teigė matęs mane kasmet iki 1936-ųjų. Papra- 
šiau Ježovo išsiaiškinti, kada ir kur, kad galėčiau paneigti tą melą. Man 
sakė, kad Kamenevo to niekas nepaklausė <...>, o dabar jo nebeįmano- 
ma paklausti. 

- Jį sušaudė, - liūdnai pridūrė Rykovas. 

Retas iš senųjų vadovų puolė Buchariną, bet Kaganovičius, Moloto- 
vas ir Berija įnirtingai jį kaltino. Tuomet, iš visų pusių sklindant šiur- 
piems kaltinimams, Kaganovičius prisiminė Zinovjevo šunį. 

- Tūkstantis devyni šimtai trisdešimt ketvirtais metais Zinovjevas 
pasikvietė Tomskį į savo vasarnamį <...>. Juodu išgėrė arbatos, paskui 
Tomskio automobiliu išvažiavo rinkti Zinovjevui šuns. Matot, kokie ar- 
timi draugai jie buvo, kaip vienas kitam padėjo - kartu važiavo rinkti 
šuns! 

- Koks ten šuo buvo? - paklausė Stalinas. - Medžioklinis ar sarginis? 

- To buvo neįmanoma nustatyti, - su-ledine pašaipėle atsakė Kaga- 
novičius. 

- Tiek to - ar jie parsivežė šunį? - neatlyžo Stalinas. 

- Šunį jie gavo, - patvirtino Kaganovičius. - Juodu ieškojo keturkojo 
draugo, panašaus į save. 

- Tas šuo buvo geras ar blogas? - paklausė Stalinas. - Ar kas nors 
žinot? 

Salėje „pasigirdo juokas“. 

- Per akistatą nepavyko nustatyti, - atsakė Kaganovičius. 

Galop Stalinas, pajutęs, kiek daug senųjų Partijos narių neprisideda 
prie puolimo prieš Buchariną, apibendrino - veikiau liūdnai negu piktai: 

- Mes tikėjome jumis, bet klydome <...>. Mes jumis pasitikėjome 
<...>, sudarėme jums sąlygas kopti į viršų ir darėme klaidą. Ar ne tiesa, 
drauge Bucharinai? 

Tačiau baigdamas plenumą Stalinas nepasiūlė balsuoti už Ježovo 
siūlymus, tik priėmė grėsmingą sprendimą laikyti „Bucharino ir Ry- 
kovo klausimą nebaigtu“. Provincijos „kunigaikščiai“ suprato, kad net 
toks milžinas kaip Bucharinas gali būti sunaikintas". 

Iš karštligiškų nuogąstavimų dėl karo su Lenkija ir Vokietija ir labai 
tikroviškų Ispanijos pilietinio karo pavojų, iš nepaaiškinamų (nors iš 
tikrųjų dėl Sovietų kompetencijos stokos kylančių) pramonės nesėkmių 
ir pakraščių „kunigaikščių“ pasipriešinimo Ježovo padedamas Stalinas 
susidarė vaizdą apie sąmokslų tinklą; jis puikiai derinosi su Stalino 
paranojiška siela, Rusijos pilietinio karo žiaurumu ir asmeniniais bol- 
ševikų vaidais. Stalinas ypač baiminosi, kad šnipai prasiskverbia pro 
skylėtą sieną su Lenkija, tradicine Rusijos žygių į Vakarus prieše, 1920 
metais įveikusia Rusiją (ir Staliną asmeniškai)*. Per plenumą Chruščio- 
vas buvo demaskuotas kaip „užsimaskavęs lenkas“. Stalinas, korido- 
riuje šnekučiavęsis su savo draugu Ježovu, priėjo prie Chruščiovo ir 
dūrė pirštu jam į petį. 

- Kokia tavo pavardė? 

- Chruščiovas, drauge Stalinai. 

- Ne, tu ne Chruščiovas <...>. Vienas žmogus sako, kad ne tokia. 

- Kaip jūs galite tuo tikėti?! Mano motina dar gyva <...>. Patikrinkite. 

Stalinas pasakė išgirdęs tai iš Ježovo, šis neigė. Stalinas šį pokalbį 
pamiršo, bet savo aplinkos žmones tikrino. 

Pagaliau Stalinas ryžosi priversti regionų „kunigaikščius“ jo klau- 
syti. Ypatingas atvejis buvo Ukraina, grūdų aruodas, antra pagal dydį 
respublika, kurios gyventojai didžiavosi savita kultūra. Kosioras ir Čiu- 
baris pasirodė esą silpni per badmetį, o antrasis sekretorius Postyševas 


* Politinės ir asmeninės Stalino manijos dažnai atsispindėdavo mėgstamose jo operose: jis nuolat 
eidavo klausytis Glinkos operos „Ivanas Susaninas“, bet kai tik sulaukdavo scenos, kurioje rusas 
nusiveda lenkus į mišką ir jie ten mirtinai sušąla, išeidavo iš teatro ir važiuodavo namo. 

elgėsi it „kunigaikštis“ su savo palyda. Sausio 13-ąją Stalinas smogė 
jam atsiųsdamas telegramą. Joje užsipuolė Postyševą, neva jam trūksta 
„elementaraus partinio budrumo“. Kaganovičius, jau atnešęs Ukrainai 
nelaimę, kai valdė ją trečiojo dešimtmečio pabaigoje, netikėtai atvyko 
į Kijevą ir ten jam netrukus pavyko rasti „vargšą žŽmogelį“, sugniuž- 
dytą vietos „kunigaikščio“. Polia Nikolajenko, pusprotė senė, partietė, 
mėgstanti kaišioti nosį į svetimus reikalus, sukritikavo Postyševą ir jo 
žmoną, taip pat aukštą pareigūnę. Ponia Postyševa išmetė triukšmada- 
rę iš Partijos. Kai Kaganovičius pranešė Stalinui apie šią „didvyrišką 
skundikę“, šis iškart suprato, kokia naudinga ji gali būti". 

Gruodžio 21-ąją Stalino artimieji ir Partijos šulai šoko iki aušros 
Vado gimtadienyje. Bet nesiliaujančios kovos ir sąmokslai atsiliepė 
šiam aktoriui ir režisieriui. Slegiamam įtampos Stalinui dažnai paūmė- 
davo lėtinis tonzilitas; taip atsitiko ir šį kartą. Profesorius Valedinskis, 
iš Macestos kurorto jo atsivežtas specialistas, talkino asmeniniam Vado 
gydytojui Vladimirui Vinogradovui. Šis buvo „madingas“ gydytojas 
dar prieš Revoliuciją ir vis dar gyveno bute, apstatytame antikvariniais 
baldais ir nukabinėtame puikiais paveikslais. Ligonis, apsuptas profe- 
sorių ir Politbiuro narių, su aukšta temperatūra gulėjo ant sofos pen- 
kias dienas. Profesoriai vizitavo jį du kartus per dieną, o naktį prie jo 
budėjo. Naujųjų metų išvakarėse Stalinas tiek pasitaisė, kad galėjo da- 
lyvauti vakarėlyje, kuriame visa šeima kartu šoko paskutinį kartą. Kai 
gydytojai aplankė jį pirmą 1937 metų dieną, jis prisiminė savo pirmąjį - 
meteorologo - darbą ir įspūdingus žūklės laimikius Sibiro tremtyse. 
Bet Stalino dvikova su Sergo vėl atsiliepė jo sveikatai tuo metu, kai 
jis ruošėsi didžiausiai avantiūrai po kolektyvizacijos - Lenino partijos 
skerdynėms"". 


* *X* 


Stalinas Politiniame biure surengė Bucharino ir Piatakovo „akistatą“. 
Piatakovas, įžūlus pramonės vadovas, netrukus tapsiantis pagrindiniu 
aktoriumi savo paties parodomajame teisme, paliudijo, kad Bucharinas 
teroristas. Tačiau pats Piatakovas dabar buvo gyvas NKVD metodų įro- 
dymas. „Ne paties Piatakovo, bet jo šešėlio gyvas lavonas, - sakė savo 
žmonai Bucharinas. - Skeletas išmuštais dantimis.“ Piatakovas kalbėjo 
panarinęs galvą, stengdamasis prisidengti akis delnais. 


251 


STALINAS. RAUDONOJO CARO DVARAS 


- Ar tu duodi parodymus savo noru? - įdėmiai žvelgdamas į buvusį 
savo pavaduotoją ir draugą paklausė Sergo. 

- Taip, savo noru, - atsakė Piatakovas. 

Absurdiška, kad Sergo apskritai to klausė, bet jeigu būtų kaman- 
tinėjęs toliau, būtų stojęs prieš patį Politbiurą. O jo nariai, tokie kaip 
Vorošilovas, jau virė neapykanta. 

- Tavo pavaduotojas paaiškėjo besąs paskutinė kiaulė! - pareiškė 
Ordžonikidzei Klimas. - Privalai žinoti, ką mums pasakė tas paršas, tas 
šunsnukis! 

Perskaitęs pasirašytus Piatakovo apklausos lapus, Sergo „viskuo pa- 
tikėjo ir ėmė jo nekęsti“; jam tai buvo sunkus metas'ė. 

Stalinas kontroliavo būsimą Piatakovo teismą, dar vadintą Lygia- 
gretaus antisovietinio trockininkų centro teismu. Iš tikrųjų tai buvo 
antpuolis prieš Sergo vadovaujamą Sunkiosios pramonės liaudies 
komisariatą, mat jame dirbo dešimt iš septyniolikos kaltinamųjų. 
Tiesioginis Stalino vaidmuo garsiuosiuose teismų procesuose visada 
buvo žinomas, bet iš archyvų matyti, kad jis net padiktavo žodžius 
Vyšinskio apibendrinamajai kalbai. Sveikstantis nuo tonzilito Stalinas 
tikriausiai priėmė Vyšinskį Kunceve. Galima įsivaizduoti, kaip Stali- 
nas su pypke dantyse vaikštinėja po kambarį, o susigūžęs prokuroras 
rašo savo bloknote: „Tie piktadariai net nesijaučia esą piliečiai <...>, 
jie bijo tautos, bijo liaudies <...>. Jų susitarimai su Japonija ir Vokietija 
yra zuikio susitarimai su vilku <...>.“ Vyšinskis užsirašė Stalino Žo- 
džius: „Kol Leninas buvo gyvas, jie ėjo prieš Leniną.“ Žodis į žodį jis 
tai pasakė teisme sausio 28 dieną. Tačiau Stalino mintys 1937-aisiais 
atskleidžia labai bendrą dingstį, dėl kurios šimtai tūkstančių žmonių 
bus išžudyti iš pažiūros be jokio pagrindo: „Gal tai galima paaiškinti 
tuo, kad jūs praradote tikėjimą“, - seniesiems bolševikams pareiškė 
Stalinas. Štai kodėl netrukus prasidėsiančios skerdynės bus vykdomos 
su tokiu religiniu įkarščiu“. 

Stalinui vėl paūmėjo tonzilitas. Jis atsigulė valgomajame ant stalo, 
kad gydytojai galėtų apžiūrėti jam gerklę. Paskui Politbiuro nariai ir 
gydytojai kartu su juo vakarieniavo. Buvo sakomi tostai; gydytojai ap- 
stulbo, kai Partijos vadovai pradėjo šokti. Stalinas nešoko - jo mintys 
sukosi apie žiaurias užduotis, laukiančias tais baisiais metais. Jis pakėlė 
tostą už Sovietų mediciną ir pridūrė, kad „tarp gydytojų yra priešų - 
netrukus sužinosite!“ Jis buvo pasirengęs pradėti“. 

Teismo melodrama prasidėjo sausio 23-iąją ir bemat parūpino Terorui 
tūkstančius naujų potencialių aukų. Radekas, ko gero, pamokytas pa- 
ties Stalino, mėgavosi savo juodu humoru, juokaudamas, girdi, tardant 
jo niekas nekankino. Priešingai - jis kankino savo tardytojus, nes ištisus 
mėnesius atsisakė duoti parodymus. Paskui pasakė, galimas daiktas, 
paties Stalino žodžius: „Bet mūsų šalyje esama pusiau trockininkų, 
trockininkų vienu ketvirčiu ir viena aštuntąja, be to, žmonių, talkinusių 
mums [trockininkams]. Jie nežinojo, kad esame teroristų organizacija, 
bet mums prijautė.“ Šių žodžių prasmė aiški, o jeigu dar pridėsime prie 
jų paties Vyšinskio užrašus, pamatysime, kad Teroras tik atrodė bepro- 
tiškai atsitiktinis. Jeigu aklai netiki, turi mirti. 

Sausio 29 dieną 19.13 teisėjai pasišalino tartis, grįžo trečią valandą 
nakties. Trylika kaltinamųjų, tarp jų ir Piatakovas, buvo nubausti mirti, 
tik Radekas gavo dešimt metų kalėjimo. Egzekucijoms vėl vadovavo 
Blochinas. Ježovui buvo atlyginta valstybės saugumo generalinio ko- 
misaro titulu ir butu Kremliuje. 

Maskvoje 200 000 propagandos apmulkintų žmonių susirinko Rau- 
donojoje aikštėje spaudžiant 27 *C šalčiui, nešini šūkiais: „Teismo 
nuosprendis - liaudies nuosprendis.“ Į minią kreipėsi Chruščiovas, jis 
pasmerkė „Judą Trockį“, gana aiškiai leisdamas suprasti, kad Stalinas 
yra Jėzus. (Iš Jurijaus Ždanovo žinome, kad Vadas juokais lygino save 
su Jėzumi.) „Pakeldami ranką prieš draugą Staliną, - aiškino miniai 
Chruščiovas, - jie pakėlė ranką prieš geriausia, ką turi žmonija, nes Sta- 
linas - tai viltis <...>, Stalinas - tai mūsų vėliava. Stalinas - tai mūsų 
valia, Stalinas - tai mūsų pergalė.“ Šalis „emociškai kunkuliavo“ nea- 

pykanta, baime ir kraujo troškimu. Marija Svanidzė savo dienoraštyje 
rašė, kad Radeko „menkystė tiesiog neįsivaizduojama. Šios dorovinės 
pabaisos nusipelno tokio galo <...>. Kaip mes galėjome taip aklai tikėti 
ta niekšų šutve?!“ 

Vargu ar šiandien kas nors galėtų patikėti, kad beveik kiekviename 
fabrike ir geležinkelyje diversijas vykdė tarp jų vadovų esantys teroris- 
tai trockininkai. Matyt, gausybė klaidų ir nelaimingų atsitikimų Sovie- 
tų pramonėje aiškintina prastu vadovavimu ir beprotišku penkmečio 
planų tempu. Nelaimingų atsitikimų įvykdavo tūkstančiai. Pavyzdžiui, 
vien 1934-aisiais geležinkeliuose jų įvyko 62 000! Kaip tai galėjo nutik- 
ti tobuloje šalyje? Priešai - ištvirkusio elito atstovai - prisipažino darę 
klaidas. Buvo suimama vis daugiau sabotuotojų ir kenkėjų fabrikuose 
ir geležinkeliuose. Sergo ir Kaganovičiaus pavaldiniams vėl buvo su- 
duotas skaudus smūgis. 

Stalinas rūpestingai rengėsi plenumui, oficialiai leisiančiam pradėti 
Terorą prieš pačią Partiją. Sausio 31-ąją Politbiuras įpareigojo du svar- 
biausių pramonės šakų vadovus pasisakyti apie kenkėjus jų žinybose. 
Stalinas peržiūrėjo jų pasirašytas kalbas. Sergo pritarė, kad kenkėjams 
reikia užkirsti kelią, bet jis norėjo pasakyti, jog dabar, kai jie suimti, lai- 
kas grįžti į normalias vėžes. Stalinas piktai parašė Sergo kalboje: „Kons- 
tatuok pateikdamas faktus, kurie padaliniai nukentėjo nuo sabotažo ir 
kaip konkrečiai.“ Kai juodu susitiko, Sergo lyg ir pritarė Vadui, bet pa- 
slapčia išsiuntė patikimus vadovus į regionus tirti, ar NKVD ir toliau 
fabrikuoja bylas, taigi metė iššūkį Stalinui. 

Negaluojantis Sergo suprato, kad praraja tarp jųdviejų platėja. Jis 
buvo plėšiamas nuo Partijos, kuriai paaukojo visą gyvenimą. 

- Nesuprantu, kodėl Stalinas manimi nepasitiki, - guodėsi jis Mi- 
kojanui, galbūt kai juodu vakare vaikščiojo po apsnigtą Kremlių. - Aš 
jam visiškai ištikimas, nenoriu su juo vaidytis. Prie to daug prisideda 
Berijos intrigos - jis pateikia Stalinui klaidingą informaciją, bet Stalinas 
juo pasitiki. 

Pasak Mikojano, jie abu glumo, negalėdami suprasti, „kas darosi 
Stalinui, kaip jis gali kišti į kalėjimus dorus žmones, o paskui bausti 
juos mirtimi už sabotažą“. 

- Stalinas pradėjo negerus dalykus, - kalbėjo Sergo. - Visada buvau 
labai artimas jo draugas. Pasitikėjau juo, jis manimi. O dabar aš nebega- 
liu su juo dirbti. Aš nusižudysiu. 

Mikojanas jam atsakė, kad savižudybė niekados nieko nepakeičia. 
Tačiau jų dabar įvykdavo dažnai. Vasario 17 dieną Sergo kelias valan- 
das ginčijosi su Stalinu, paskui nuėjo į savo raštinę, o 15.00 grįžo į Po- 
litbiuro posėdį. 

Stalinas pagyrė Ježovo pranešimą, Sergo ir Kaganovičiaus sukri- 
tikavo. Juodu nuėjo į Poskriobyševo kabinetą kaip kokie mokinukai 
perrašyti savo rašinių. Septintą vakaro juodu šnekučiuodamiesi vaikš- 
čiojo po Kremlių. „Jis sirgo, jo nervai buvo pakrikę“, - prisiminė Ka- 
ganovičius. 

Stalinas tyčia didino spaudimą: NKVD atliko kratą Sergo bute. Tokį 
piktinantį dalyką galėjo įsakyti tik Stalinas. Ordžonikidzės savaitgalius 
leisdavo su Ježovais, bet draugystė buvo menkniekis, palyginti su Par- 
tijos įsakymais. Įpykęs ir pažemintas - to ir buvo siekiama - Sergo pa- 
skambino Stalinui. 

- Sergo, ko tu nerviniesi? - atsakė Stalinas. - Šis organas gali bet 
kurią akimirką atlikti kratą ir mano bute. 

Stalinas pakvietė Sergo pas save. Šis išlėkė taip greitai, kad pamir- 
šo apsivilkti paltą. Jo žmona Zina išbėgo iš paskos su paltu ir kailine 
kepure, bet jis jau buvo Stalino bute. Zina lauke prastovėjo pusantros 
valandos. Stalino provokacijos tik dar kartą parodė Sergo, koks jis be- 
jėgis. Jis „išrūko iš Stalino buto didžiai susijaudinęs, neapsivilko palto, 
neužsidėjo kepurės ir parbėgo namo“. Jis pradėjo perrašinėti savo kal- 
bą, paskui vėl nulėkė pas Staliną - šis vėl išsityčiojo iš jo prirašinėjęs 
paraštėse savo pašaipių „Cha cha!“ 

Sergo pasakė žmonai mylintis Kobą, bet neberandantis su juo ben- 
dros kalbos. Kitą rytą jis nesikėlė iš lovos ir atsisakė pusryčių. 

- Prastai jaučiuosi, - paaiškino. 

Jis tepaprašė, kad niekas jam netrukdytų, ir dirbo savo kambaryje. 
Pusę keturių Zinaida išgirdo kažkokį duslų garsą ir įbėgo į miegamąjį. 

Sergo nuoga krūtine gulėjo ant lovos negyvas. Jis paleido kulką sau į 
širdį, ir jo krūtinė buvo apdegusi nuo parako. Zina ėmė karštai bučiuoti 
jam rankas, krūtinę, lūpas, paskui paskambino gydytojui. Šis patvirti- 
no, kad Sergo negyvas. Tada Zina paskambino Stalinui į Kuncevą. Ap- 
saugininkai atsakė, kad jis vaikščioja lauke, bet ji suriko: | 

- Pasakykit Stalinui, kad skambina Zina. Liepkit jam tuoj pat paimti 
ragelį. Aš palauksiu. 

- Kas čia tokio skubaus? - paklausė Stalinas. 

Zina liepė jam tuoj pat atvažiuoti: 

- Sergo padarė tą pat, ką Nadia! 

Stalinas trenkė ragelį išgirdęs šį siaubingą įžeidimą. 

Taip jau sutapo, kad tuo metu pas Ordžonikidzes atvažiavo Kons- 
tantinas, vienas iš jo brolių. Prie įėjimo Sergo vairuotojas liepė jam 
paskubėti. Prie lauko durų vienas iš Sergo pavaldinių paprastai pa- 
sakė: 

- Mūsų Sergo nebėra. 

Nepraėjus nė pusvalandžiui, iš užmiesčio atvažiavo Stalinas, Mo- 
lotovas ir Ždanovas, kažkodėl persirišęs kaktą juodu kaspinu. Voroši- 
lovas, Kaganovičius ir Ježovas jų jau laukė. Mikojanui girdint, Ježovas 
sušuko: „Negaliu tuo patikėti!“ ir prišoko prie Sergo. Kremliaus šeima 
ir vėl gedėjo saviškio, bet savižudybė sukėlė ne tik sielvartą, bet ir ne 
ką mažesnį pyktį. 

Zinaida atsisėdo ant lovos krašto šalia negyvo Sergo. Šulai įėjo į 
dis asmeniniame gyvenime, bandė guosti Ziną. 

- Ko čia mane guodžiate, - atšovė ji, - kai negalėjote išsaugoti jo Par- 
tijai?! 

Stalinas sugavo Zinos žvilgsnį ir galvos mostu pakvietė ją į kabinetą. 
Juodu atsistojo vienas prieš kitą. Stalinas atrodė sugniuždytas, vertas 
gailesčio - jį vėl išdavė. 

- Ką dabar pasakysime žmonėms? - paklausė ji. 

- Apie tai reikia pranešti spaudoje, - atsakė Stalinas. - Sakysime, 
kad jis mirė nuo širdies smūgio. 

- Niekas tuo nepatikės, - atkirto našlė. - Sergo mylėjo tiesą, todėl 
tiesą ir reikia išspausdinti. 

- Kodėl nepatikės? Visi žinojo, kad jo širdis nesveika, todėl ir pati- 
kės, - baigė pokalbį Stalinas. 

Mirusiojo kambario durys buvo uždarytos, bet Konstantinas Or- 
džonikidzė žvilgtelėjo į vidų ir pamatė, kaip Kaganovičius su Ježovu 
atsisėdę negyvo draugo lovos kojūgalyje kažką tariasi. Staiga valgoma- 
jame pasirodė Berija, jis atvažiavo į Maskvą dėl plenumo. Zinaida šoko 
prie jo ir bandė skelti antausį šaukdama: 

- Niekšas! 

Berija „iškart dingo“. 

Sunkus Sergo kūnas buvo išneštas iš miegamojo ir paguldytas ant 

stalo. Atvažiavo Molotovo brolis fotografas su aparatu. Stalinas ir di- 
džiūnai papozavo jam šalia negyvėlio*. 

Vasario 19-ąją laikraščiai pranešė, kad Sergo mirė nuo širdies smū- 
gio. Visas būrys gydytojų pasirašė melagingą pranešimą: „Atsigulęs 
pogulio, 17.30 Ordžonikidzė staiga pasijuto blogai ir po kelių minučių 
mirė nuo širdies paralyžiaus.“ Dėl Sergo laidotuvių teko atidėti ple- 
numą, užtat Stalinui buvo pašalinta kliūtis. „Tobulo bolševiko“ mirtis 
pribloškė Mariją Svanidzę. Ji aprašė, kaip jis gulėjo pašarvotas Kolonų 
salėje „tarp gausybės kvapnių gėlių vainikų, šalia stovint garbės sargy- 
bai, skambant muzikai, žmonėms liejant ašaras. Tūkstančių tūkstančiai 
praėjo“ pro atidengtą karstą. Kultas pavertė Sergo šventuoju. Vieni jo 
gedėjo daugiau, kiti mažiau. Bucharinas parašė eilėraštį: „Jis švystelėjo 
it žaibas virš putotų bangų“, be to, dar vieną graudų laišką Stalinui: 
„Norėjau parašyti Klimui ir Mikojanui. O jeigu ir jie mane įskaudins? 
Pikti liežuviai juk padarė savo darbą. Esu nesavas. Negaliu net verkti 
prie seno bičiulio kūno <...>. Koba, negaliu šitaip gyventi <...>. Tikrai 
myliu tave karštai <...>. Linkiu greitų ir ryžtingų pergalių.“ Savižudybė 
buvo laikoma didžiausioje paslaptyje. Stalinas ir kiti, tokie kaip Voro- 
šilovai*, manė, kad Sergo visus nuvylė, nes galvojo vien apie save. Per 
plenumą Stalinas užsipuolė šį kilnų bolševiką - girdi, jis elgdavosi kaip 
„kunigaikštis“. 

Stalinas buvo pagrindinis nešėjas urnos su pelenais, ji palaidota ša- 
lia Kirovo Kremliaus sienoje. Jo nuojauta kuždėjo, kad kiti dvejojantie- 
ji gali pasekti Sergo pavyzdžiu. Per laidotuves jis priminė Mikojanui, 
kaip šis išvengė sušaudymo su dvidešimt šešiais komisarais per Pilie- 
tinį karą. „Tu vienintelis likai gyvas toje neaiškioje, įtartinoje istorijo- 
je. Anastasai, neversk mūsų aiškintis, kas iš tikrųjų įvyko.“ Tikriausiai 
Mikojanas nusprendė neišsišokti, bet perspėjimą neabejotinai suprato, 
kaip ir suprato, kad debesys jam virš galvos kaupiasi. 

„Negaliu daugiau šitaip gyventi <...>, - po kelių dienų rašė Stalinui 


* Po dvidešimties metų Jekaterina Vorošilova savo dienoraštyje rašė: gal Zinaida „buvo teisi sa- 
kydama, kad Ordžonikidzė buvo didžios sielos žmogus, bet šiuo klausimu aš turiu savo nuomo- 
nę“. Sergo duktė Eteri prisimena, kad guosti našlės porąkart paskambino Stalinas, bet daugiau 
niekas. Tik Kaganovičius vis dar pas juos užsukdavo. Po daugelio metų Chruščiovas Kunceve 
pagyrė Sergo. Berija pasakė kažką įžeidžiančio. Stalinas tylėjo. Jiedviem išėjus Malenkovas pasi- 
vėdėjo Chruščiovą į šalį: „Klausyk, kodėl taip neatsargiai prašnekai apie Sergo? Jis juk nusišovė 
<...>. Nejaugi nežinojai? Nejaugi nepastebėjai, kokia nejauki tyla stojo tau paminėjus jo vardą?“ 
Vis dėlto Vladikaukazo miestas Kaukaze buvo pervadintas Ordžonikidze. 

Bucharinas. - Tokios fizinės ir moralinės būklės negaliu atvykti į plenu- 
mą <...>. Pradedu bado streiką, kol bus atmesti kaltinimai išdavyste, ken- 
kimu ir terorizmu.“ Bet Bucharino kančios tik prasidėjo. Jo žmona Ana 
per pūgą lydėjo jį į pirmą posėdį. Nuostabu, tačiau pagrindinės plenumo 
aukos - Bucharinas ir Jagoda - gyveno Kremliuje, visai šalia Stalino ir Po- 
litbiuro narių, ir abu vienu metu buvo apkaltinti planavę juos nužudyti. 
Kremlius liko kaimu, tik piktanoriškumu jam neprilygo joks kitas. 

Vasario 23 dieną 18.00 šis karštligiškas, žiaurus plenumas prasidė- 
jo, temdomas Sergo savižudybės, Piatakovo sušaudymo, gausėjančių 
areštų ir žiniasklaidos kurstomos minios kraujo troškulio. Atėjo aki- 
mirka, kai Stalinas kaip diktatorius įgijo galią spręsti, kas gyvens, o kas 
mirs. Ježovas žiauriai pasmerkė Buchariną ir jo bado streiką. 

- Aš nenusišausiu, - atsakė Bucharinas, - nes žmonės sakys, kad 
nusižudžiau norėdamas pakenkti Partijai. Bet jeigu aš mirsiu neva nuo 
ligos, ką jūs dėl to prarasite? 

- Šantažistas! - pasigirdo keli balsai. 

- Ak, tunniekše! - ant buvusio draugo užriko Vorošilovas. - Užčiaupk 
srėbtuvę! Kaip drįsti šitaip kalbėti?! 

- Man labai sunku gyventi toliau. 

- O mums lengva? - atkirto Stalinas. - Tu tikrai labai daug plepi. 

- Tu piktnaudžiavai Partijos pasitikėjimu! - garsiai pasmerkė Bu- 
chariną Andrejevas. 

Šitos pagiežingos frazės paskatino ir žemesnio rango pareigūnus 
įrodyti savo lojalumą. 

- Vargu ar yra prasmė toliau diskutuoti šiuo klausimu, - pareiškė 
I. P. Žukovas (maršalo bendrapavardis). - Tuos žmones reikia sušau- 
dyti, kaip buvo sušaudyti [kiti] niekšai! 

Išsišokimas buvo toks įnirtingas, kad Partijos vadovai ėmė kvatoti. 
Raganų medžioklės įkarštyje, ko gero, palengvėja, kai gali nusijuokti. 
Juokų būta ir daugiau. Bucharinas pasišaipė, kad prieš jį liudyta mela- 
gingai: 

- Paklausa gimdo pasiūlą - vadinasi, tie, kurie duoda parodymus, 
žino, kokia atmosfera vyrauja! 

Vėl pasigirdo juokas, bet viskas veltui. Didikų komisija, vadovau- 
jama Mikojano, rinkosi spręsti Bucharino ir Rykovo likimo. Kai juodu 
kelias naktis nemiegoję grįžo, niekas nepadavė jiems rankos. Dar prieš 
Ježovui suduodant mirtiną smūgį, Stalinas nusišaipė iš Bucharino: 

- Bucharinas paskelbė bado streiką. Kam skirtas tavo ultimatumas, 
Nikolajau, - Centro komitetui? 

- Jūs išmesite mane iš Partijos. 

- Prašyk Centro komiteto atleidimo! 

- Aš nesu Zinovjevas ar Kamenevas - apie save nemeluosiu! 

- Jeigu neprisipažinsi, tik įrodysi, kad esi fašistų samdinys! - atkirto 
Mikojanas. 

„Samdiniai“ laukė nuosprendžio namie. Senajame Stalino ir Nadios 
bute Pramogų rūmuose Bucharinas karštligiškai kūrė laišką ateities 
Centro komitetui ir būsimosioms kartoms. Gražiosios žmonos, vos dvi- 
dešimt trejų Anos, jis prašė išmokti jį atmintinai. „Nikolajus Ivanovi- 
čius vėl ir vėl pakuždomis skaitė man laišką, o aš turėjau jam iš paskos 
kartoti, - rašė ji. - Paskui aš vėl ir vėl jį skaitydavau, o tuomet tyliai 
kartodavau frazes balsu. Oi, kaip jis [mane] suspausdavo, kai padary- 
davau klaidą!“ 

Kitame Maskvos upės krante, savo bute Krantinėje, Rykovas be per- 
stojo kartojo: „Mane uždarys į kalėjimą!“ Kai išpuoliai prieš vyrą pasi- 
darė įnirtingesni, žmoną ištiko insultas. Atsidavusi jo dvidešimt vienų 
metų duktė Natalija kasdien einant į plenumą padėdavo jam apsirengti 
kaip iki tol jos motina. 

Komisija balsavo dėl jų likimo. Daugelis entuziastingų Stalino ša- 
lininkų, tokių kaip Chruščiovas, norėjo teismo, bet „netaikant mirties 
bausmės“. Ježovas, Budionas ir Postyševas, pats jau represinių orga- 
nų taikiklyje, balsavo už mirties bausmę. Molotovas su Vorošilovu 
vergiškai palaikė „draugo Stalino siūlymą“, o jis buvo neaiškus, nes 
iš pradžių Vadas siūlė tremtį, paskui ranka ištaisė į „perduoti bylą 
NKVD. 

Buvo iškviesti Bucharinas ir Rykovas. Abu sunerimę, apimti pani- 
kos liūdnai atsisveikino su artimaisiais. Rykovas paprašė dukters pa- 
skambinti Poskriobyševui ir sužinoti, kas jo laukia. 

- Kai man jo reikės, - atsakė Poskriobyševas, - atsiųsiu automobilį. 

Temstant tas lemties šauklys paskambino: 

- Siunčiu automobilį. 

Natalija padėjo mylimam tėvui apsivilkti liemenę, kostiumą, pasiriš- 
ti kaklaraištį, užsimesti paltą. Jie nusileido liftu ir išėjo į Krantinę; Ry- 
kovas visą tą laiką tylėjo. Jie pamatė iš Kremliaus pusės atvažiuojantį 
juodą limuziną. Tėvas su dukra pasisuko vienas į kitą, kažkaip nesma- 

giai jausdamiesi paspaudė vienas kitam ranką ir rusų papročiu tris kar- 
tus pabučiavo vienas kitam į skruostą. Netardamas nė žodžio, „mano 
tėvas įlipo į automobilį, ir šis nurūko Kremliaus link“. Natalija nie- 
kuomet nepamirš tos akimirkos: „Ir aš niekada daugiau jo nemačiau - 
tik sapnuose.“ 

Kai Poskriobyševas paskambino Bucharinui, Ana „pradėjo su juo 
atsisveikinti“. Tą širdį draskančią išsiskyrimo amžiams akimirką per 
ateinančius metus patirs milijonai. Poskriobyševas paskambino antrą 
kartą: plenumo dalyviai laukia, bet Bucharinas neskubėjo. Jis puolė 
ant kelių prieš jaunąją žmoną. „Su ašaromis akyse jis maldavo atleisti, 
kad sugriovė man gyvenimą, maldavo, kad užauginčiau mūsų sūnų 
bolševiku - „tikru bolševiku“, dukart pasakė jis.“ Jis prisaikdino Aną 
perskaityti atmintinai išmoktą laišką Partijai: „Tu esi jauna ir sulauksi 
kitų laikų.“ Paskui jis atsistojo nuo grindų, apkabino ją, pabučiavo ir 
tarė: „Tik žiūrėk, nelaikyk širdyje pykčio, Aniutka. Istorijoje pasitaiko 
apmaudžių klaidelių, bet tiesa vis tiek triumfuos.“ 

„Mes supratome, kad atsisveikiname amžiams“, - rašė Ana. Ji teįsten- 
gė pasakyti: „Žiūrėk, nemeluok apie save“, bet to prašyti buvo per daug. 
Jis užsimetė odinį apsiaustą ir dingo gatvelėse prie Didžiųjų kremliaus 
rūmų. 

Netrukus Borisas Bermanas, storas, išsičiustijęs senamadiškas čekis- 
tas „stilingu kostiumu“, dideliais žiedais ant pirštų - vieno jų nagas 
buvo labai ilgas - atvyko su enkavėdistais ir atliko bute kratą. Per tą lai- 
ką plenume Stalinas pasiūlė „perduoti Buchariną ir Rykovą NKVD. 

- Ar yra norinčiųjų tarti žodį? - paklausė Andrejevas. - Nėra. Ar yra 
kitų siūlymų, be pateikto draugo Stalino? Nėra. Balsuokime <...>. Kas 
prieš? Nėra. Susilaikė? Du. Taigi nutarimas priimtas susilaikius dviem - 
Bucharinui ir Rykovui. 

Abu vyrai, dar ne taip seniai valdę Rusiją kartu su Stalinu, buvo 
suimti, kai ėjo iš plenumo. Bucharinas žengė žingsnį, panašų į kritimą 
iš tūkstančio mylių aukščio: vieną minutę gyveno Kremliuje, turėjo au- 
tomobilių, vasarnamių ir tarnų, kitą ėjo pro Lubiankos kalėjimo vartus, 
atidavė savo daiktus, jį apieškojo, patikrino net tiesiąją žarną, grąžino 
drabužius be diržo ir batų raištelių, galop užrakino kameroje, kaip visa- 
da tokiais atvejais - su informatoriumi, gavusiu užduoti jį provokuoti. 
Bucharino bent jau nekankino. 

Jo žmoną Aną ir Rykovo pusiau paralyžiuotą žmoną bei dukrą Na- 

taliją netrukus suėmė, ir jos beveik dvidešimt metų kankinosi prievar- 
tinio darbo lageriuose“. 

Šis šlykštus sąlėkis sudavė ir kitų smūgių: Ježovas puolė Jagodą. 
Molotovas, skaitydamas Sergo pranešimą, įvardijo 585 kenkėjus sun- 
kiojoje pramonėje; Kaganovičius postringavo apie priešus, „demaskuo- 
tus“ geležinkeliuose. 

Stalinas panaudojo „didvyrišką Kijevo skundikę“ Polią Nikolajenko 
prieš Ukrainos galiūną Postyševą. Stalinas pavadino ją „paprasta Parti- 
jos nare“, su kuria Postyševas „elgiasi kaip su įkyria muse <...>. Kartais 
paprasti žmonės kur kas geriau mato tiesą negu kai kurie aukščiau iški- 
lę individai.“ Postyševas nebuvo suimtas, jį tik perkėlė į kitas pareigas. 
Įspėjimas buvo aiškus: nėra saugus nė vienas Politbiuro „kunigaikštis“ 
ir jo „šeimos grupė“. „Mes, seni Politbiuro nariai, netrukus nueisime 
nuo scenos, - grėsmingai paaiškino Stalinas. - Toks gamtos dėsnis. Mes 
norėtume, kad būtų kas mus pakeičia.“ 

Stalinas, politikas ir žmogus, buvo puikiai pasiruošęs tolydžio smar- 
kėjančiai kovai - ji sudarė jo Teroro credo: „Kuo toliau į priekį žengiame, 
kuo daugiau pergalių pasiekiame, tuo pagiežingesni taps naikinamų 
išnaudotojų klasių likučiai, tuo greičiau jie griebsis kraštutinių kovos 
formų.“* 


**kk 


Gervuogė ėmėsi versti NKVD „slapta [šventų budelių| sekta“. Ježovas 
išsiuntė Jagodos pareigūnus tirti provincijų, o paskui traukinyje suėmė. 
Trys tūkstančiai čekistų turėjo būti nubausti mirtimi. Saugumo vadas 
Paukeris ir Stalino svainis Redensas išsaugojo savo kėdes. Kovo 19-21 
dienomis Ježovas sukvietė gyvus likusius čekistus į Karininkų klubą. 
Ten neūžauga komisaras paskelbė, kad Jagoda buvo vokiečių šnipas 
nuo 1907 metų (kai įstojo į Partiją), be to, jis esąs ištvirkėlis ir vagis. Ježo- 
vas nusišnekėjo kalbėdamas apie save:'„Gal aš ir žemo ūgio, bet mano 


* Natalija Rykova ištvėrė penkiolika metų lageryje prie Baltosios jūros vien dėl „gražios gamtos, 
kurią kasdien matydavau miškuose, ir žmonių gerumo, nes gerų žmonių buvo daugiau negu 
blogų“. Autorius dėkoja Natalijai Rykovai; ji kilniaširdiškai papasakojo savo istoriją be jokio kar- 
tėlio, tik skruostais riedant ašaroms. Nepalaužta aštuoniasdešimt penkerių metų moteris šian- 
dien gyvena Maskvoje. Aną Lariną atplėšė nuo jos ir Bucharino sūnaus, kuris tuo metu buvo dar 
kūdikis, bet ji irgi liko gyva ir užrašė savo prisiminimus. 

rankos stiprios - Stalino rankos.“ Žudymai tyčia bus vykdomi daug ne- 
sigilinant. „Šioje kovoje su fašistų agentais bus ir nekaltų aukų, - sakė 
čekistams Ježovas. - Mes pradedame didžiulį priešo puolimą; tenebū- 
na apmaudo, jei kam netyčia suduosime alkūne. Geriau tegul nukenčia 
dešimt nekaltų žmonių, negu pasprunka vienas šnipas. Kur medžius 
kapoji, ten ir skiedros lekioja.'? 

Ježovas „nustatė“, kad Jagoda bandė jį nužudyti aplaistydamas gyvsi- 
dabriu užuolaidas jo kabinete. Vėliau paaiškėjo, kad Ježovas sufabri- 
kavo šį piktinantį nusikaltimą. Šiaip ar taip, Jagoda buvo suimtas savo 
bute Kremliuje net nesulaukus oficialaus Politbiuro įsakymo. Politbiu- 
ro galios buvo oficialiai perduotos vadinamajam Penketui - Stalinui, 
Molotovui, Vorošilovui, Kaganovičiui ir Ježovui, nors šis net nebuvo 
Politbiuro narys!. 

Sąrašas daiktų, rastų per kratas Jagodos būstuose - jis turėjo du bu- 
tus Maskvos centre ir du vasarnamius - atskleidė, koks ištvirkęs buvo 
NKVD elitas. Jo pornografijos kolekciją sudarė 3 904 nuotraukos ir 11 
filmų. Apie tai, koks mergišius buvo, byloja moterų drabužiai, laikyti 
jo bute - gali susidaryti įspūdis, kad jis vadovavo ne slaptosioms tar- 
nyboms, o moteriško apatinio trikotažo parduotuvei. Ko dar galėjai 
tikėtis - NKVD viršininkai niekada neatsispyrė pagundai pasinaudoti 
savo galia. Taigi pas jį buvo rasti 9 užsienietiški moteriški paltai, 4 
voverių, 3 ruonių ir vieni karakulių kailiniai, 31 pora moteriškų batų, 
91 moteriška beretė, 22 moteriškos skrybėlės, 130 porų užsienietiškų 
šilkinių kojinių, 10 moteriškų diržų, 13 rankinių, 11 moteriškų kostiu- 
mėlių, 57 palaidinukės, 69 naktiniai marškiniai, 31 moteriškas švarke- 
lis, 70 porų šilkinių triko, 4 šilkinės skaros, be to, 165 pypkės ir portsi- 
garai su erotiniais atributais bei vienas guminis penis. 

Galop buvo rastos dvi kulkos su etiketėmis, išimtos iš Zinovjevo ir 
Kamenevo galvų, bylojančios apie kažkokį makabrišką fetišizmą. Ježo- 

vas paveldėjo jas lyg kokias šventas išsigimusių apaštalų relikvijas ir 
laikė savo kabinete“. 

Neteisėtais deimantų pardavimo sandėriais ir moraliniu nuosmukiu 
apkaltintas Jagoda, bakštinamas Ježovo, paslaugiai įskundė visą krūvą 
naujų aukų. Prieš perduodamas jo parodymus Stalinui, Ježovas pasirū- 
pino, kad juose neliktų nė vieno jo protežė. Praėjus trims savaitėms nuo 
tardymo pradžios (balandžio 2 dienos), Ježovas raportavo, kad Jagoda 
prisipažino trečiojo dešimtmečio pabaigoje skatinęs Rykovą stoti prieš 
Partiją: „Veikite, aš jūsų neliesiu.“ Jagoda esą dar įskundė Paukerį ir 
prisipažino prilaistęs gyvsidabrio Gervuogės kabinete. Svarbiausia, Ja- 
goda neva išdavė, kad Abelis Jenukidzė planavo perversmą su maršalu 
Tuchačevskiu, senu, dar nuo Pilietinio karo laikų, Stalino priešu. Iki 
teismo - jame Jagoda bus teisiamas kartu su Bucharinu ir Rykovu - jis 
prisipažino, kad medikų padedamas nužudė Gorkį ir jo sūnų; jis nu- 
siuntė į aną pasaulį ir Kirovą. 

Pragare atsidūręs Jagoda žinojo, kad su juo bus sunaikinti jo artimie- 
ji ir draugai. Pagal Stalino pasaulio taisyklę, kritus veikėjui, kartu turėjo 
kristi visi, susiję su juo - draugai, meilužės ir protežė. Netrukus buvo 
sušaudyti jo svainis ir uošvis, taip pat visi jo žmonos salono rašytojai. 
Jagodos sesuo ir tėvai buvo ištremti. Jagodos tėvas parašė Stalinui ir 
išsižadėjo „vienintelio gyvo likusio sūnaus dėl sunkių jo nusikaltimų". 
Mat du jo sūnūs anksčiau padėjo galvas už bolševikų idėjas. Dabar sep- 
tyniasdešimt aštuonerių metų juvelyras iš Žemutinio Naugardo buvo 
beprarandąs ir trečią. Abu Jagodos tėvai mirė lageriuose. 

Pats Jagoda atsivertė visai kaip Saulius keliaudamas į Damaską. 
„Pirmą kartą gyvenime turėsiu papasakoti visą tiesą apie save“, - tar- 
si jusdamas palengvėjimą dūsavo persisotinęs gyvenimo malonumais 
čekistas. Į jo kamerą pasodino informatorių - rašytoją Vladimirą Kir- 
šoną (Stalinas patarinėdavo jam, kaip rašyti pjeses). Jagoda klausinėjo 
jo, ką mieste kalba apie jį, ir graudžiai svarstė: „Aš tik noriu paklausti 
tavęs apie Idą [savo žmoną] ir Timošą [meilužę, Gorkio marčią], kū- 
dikį, mano šeimą ir prieš mirtį pamatyti keletą pažįstamų veidų.“ Jis 
kalbėdavo apie mirtį. „Jeigu būčiau įsitikinęs, kad mane paliks gyvą, 
pakelčiau tą naštą - prisipažinčiau nužudęs“ Gorkį ir jo sūnų. „Bet 
nepakeliamai sunku prisipažinti tai visų, ypač Timošos, akivaizdoje.“ 
Savo kvotėjui Jagoda pasakė: „Savo pranešime Ježovui galite parašyti, 
kad aš sakiau, jog Dievas tikriausiai vis dėlto yra. Iš Stalino sulaukiau 

vien tik dėkingumo už ištikimą tarnavimą jam; iš Dievo nusipelniau 
rūsčiausios bausmės už tai, kad tūkstančius kartų laužiau Jo įsakymus. 
Dabar žiūrėkite, kur esu, ir pats spręskite - yra Dievas ar nėra.“ 

Jagodos beladona davė mirtinų vaisių: kirpėjas iš Vengrijos, Krem- 
liaus vaikų numylėtinis, keturiasdešimt ketverių metų Paukeris ba- 
landžio 15-ąją buvo suimtas. Jis prasikalto tuo, kad per daug žinojo ir 
per daug gerai gyveno: Stalinas nebepasitikėjo seno kirpimo čekistais, 
turinčiais ryšių užsienyje. Paukeris buvo patyliukais sušaudytas 1937 
metų rugpjūčio 14 dieną. Jis buvo pirmas nužudytas dvariškis. Jenuki- 
dzė irgi buvo suimtas ir spalio 20 dieną sušaudytas. NKVD dabar buvo 
Stalino rankose, ir Vadas dabar ėmėsi armijos“. 


**kX 


1937 metų gegužės 1-osios vakare, po parado, Vorošilovo bute kaip 
paprastai vyko vakarėlis, bet nuotaika buvo kupina kraujo troškulio 
ir įtampos. Budionas* užsirašė, kad Stalinas tame artimų draugų rate 
atvirai kalbėjo apie prasidėsiančias skerdynes; atėjo metas, sakė jis, 
„pribaigti mūsų priešus, nes jų yra armijoje, aparate, net Kremliuje“. 
Dažnai teigiama, kad Stalinas planavo Terorą su Ježovu ir Molotovu. 
Dabar matome, kad jis neslėpė nuo savo aplinkos, pradedant gydyto- 
jais ir baigiant Politbiuro nariais, kad tuoj „pribaigs“ savo priešus vi- 
suose režimo sluoksniuose. „Turime pribaigti juos nežiūrėdami jiems 
į veidus.“ Budionas spėjo jį turint galvoje maršalą Tuchačevskį ir vy- 
riausius vadus, tokius kaip Jona Jakyras ir Janas Gamarnikas - jie visi 
dieną kartu su jais stovėjo ant mauzoliejaus. Budionas teigia vylęsis, 
kad taip nebus. Tačiau iš archyvų matyti, kad Vorošilovas su Budionu 
ragino Staliną „sunaikinti“ priešus Raudonojoje armijoje jau daugiau 
kaip metai. Veikiausiai Vorošilovo svečiai ne tik palaikė Staliną, bet ir 
kaip įmanydami jį akino: pavyzdžiui, prieš metus Vorošilovas atsiuntė 
Vadui žvalgybos perimtus Vokietijos ambasados pranešimus Berlynui 
apie tai, kad Tuchačevskis staiga nustojo buvęs „frankofilu“ ir dabar 
rodantis „didelę pagarbą Vokietijos armijai '*. 


* Semionas Budionas paskelbė savo atsargius, labai panašius į kitų amžininkų prisiminimus, 
praėjus daug metų po Stalino mirties, bet iš dukters išsaugotų jo asmeninių 76 puslapių užrašų, 
kurių didžioji dalis nebuvo skelbta, galime susidaryti įdomų vaizdą apie tą metą. Dėkoju Ninai 
Budionajai, leidusiai man jais pasinaudoti. 

Tuchačevskis, Stalino priešas nuo Pilietinio karo laikų ir bene talen- 
tingiausias jo karvedys, turėjo tapti svarbiausiu taikiniu. Tas „rafinuotas 
didikas, gražus, protingas, gabus“ - taip jį apibūdino Kaganovičius - 
nemėgo kvailių, todėl Vorošilovas ir Budionas jo nekentė. Tas šaunus 
mergišius buvo toks patrauklus ir charizmatiškas, kad Stalinas pravar- 
džiavo jį Napoleoniuku, o Kaganovičius jam pritaikė perfrazuotą Napo- 
leono posakį: „Tuchačevskis slepia savo kuprinėje Napoleono lazdą.“ 

Tuchačevskis buvo toks pat negailestingas kaip kiekvienas bolševi- 
kas ir net panaudojo nuodingąsias dujas prieš maištaujančius valstie- 
čius. Trečiojo dešimtmečio pabaigoje-ketvirtojo pradžioje šis „karinių 
idėjų verslininkas“, kaip jį vadina vienas šių laikų istorikas, pasisakė 
už tai, kad Raudonoji armija būtų dešimteriopai padidinta ir kad būtų 
sukurti mechanizuoti daliniai, naudotini „giliesiems mūšiams“. Jis su- 
prato, kad išaušo tankų ir lėktuvų era, todėl kilo konfliktas su Stalino 
bičiuliais, vis dar svaičiojančiais apie raitelių antpuolius ir šarvuotuo- 
sius traukinius. Stalinas dar 1930-aisiais bandė apkaltinti Tuchačevskį 
tėvynės išdavyste, bet tam pasipriešino Sergo ir kiti, tad Tuchačevskis 
buvo paskirtas į gynybos liaudies komisaro pavaduotojo pareigas. Ta- 
čiau 1936 metų gegužę jis vėl susivaidijo su įžeidžiu, kerštingu Voro- 
šilovu. Šis taip pasipiktino pagrįsta Tuchačevskio kritika, kad užriko: 
„Pisau tave!“ Juodu netrukus susitaikė, bet kaip tik tuo metu buvo su- 
imti pirmi Raudonosios armijos generolai ir tardomi jie įskundė Tucha- 
čevskį. Per teismus sausį buvo paminėta ir daugiau karo vadų. Jagoda, 
Jenukidzė ir įkliuvę į bėdą generolai davė daugiau peno represijoms. 

Gegužės 11 dieną Tuchačevskis buvo atleistas iš gynybos liaudies 
komisaro pavaduotojo pareigų ir išsiųstas į Volgos karinę apygardą. Po 
dviejų dienų Stalinas uždėjo ranką Tuchačevskiui ant peties ir prižadėjo, 
kad jis netrukus grįš į Maskvą. Vadas žodį tesėjo: gegužės 22-ąją Tucha- 
čevskis buvo suimtas ir parvežtas į Maskvą. Ježovas su Vorošilovu pasi- 
rūpino, kad būtų suimta beveik visa aukščiausioji karinė vadovybė. 

Tardymams vadovauti ėmėsi pats Ježovas. Per vieną susitikimą su 
Stalinu Vyšinskis bandė įsiteikti jam rekomenduodamas taikyti kanki- 
nimus. 

- Elkitės savo nuožiūra, - Stalinas įsakė Gervuogei; šis nulėkė į Lu- 
bianką pas besikamuojantį maršalą, - bet Tuchačevskį būtina priversti 
kalbėti <...>. Negali būti, kad jis veikė vienas. 

Tuchačevskis buvo kankinamas“. 

Kol rutuliojosi ši drama, 1937 metų gegužės 13 dieną, sulaukusi sep- 
tyniasdešimt septynerių, mirė Stalino motina. Mirties liudijimą pasirašė 
trys profesoriai ir du paprasti gydytojai; mirties priežastimi jie nurodė 
kardiosklerozę. Poskriobyševas pasirašė oficialius pranešimus“. Stali- 
nas parašė gruziniškai užrašą ant vainiko motinai: „Brangiai ir myli- 
mai motinai nuo sūnaus Josifo Džiugašvilio.“ Galimas daiktas, tikrąją 
pavardę pavartojo norėdamas parodyti, koks atstumas skiria Soso ir 
Staliną. Visa galva pasinėręs į Tuchačevskio „sąmokslą“ , į laidotuves jis 
nevažiavo - nusiuntė Beriją su žmona ir sūnumi Sergo. Vis dėlto vėliau 
Stalinas klausinėjo apie laidotuves taip, tarsi būtų prasikaltęs, kad jose 
nedalyvavo“. 

Po kelių dienų, kol Ježovas be perstojo lakstė į Stalino kabinetą ir iš 
jo, palaužtas maršalas Tuchačevskis prisipažino, kad Jenukidzė užver- 
bavo jį 1928 metais, kad buvo vokiečių agentas ir su Bucharinu susimo- 
kė užgrobti valdžią. Archyvuose išlikęs Tuchačevskio prisipažinimas 
išmargintas rudomis dėmėmis. Nustatyta, kad tai kraujas. 

Stalinui teko įrodyti Politbiurui karvedžių kaltę. Jakyras, vienas iš 
suimtų vadų, labai artimai draugavo su Kaganovičiumi, tad šis buvo 
iškviestas į Politbiurą. Stalinas klausinėjo jį apie šią draugystę. Kagano- 
vičius priminė Stalinui, kad šis pats reikalavo paaukštinti Jakyrą. 

- Tiesa, prisimenu <...>, - sumurmėjo tada Vadas. - Klausimas 
baigtas. 

Pamatęs stulbinančius prisipažinimus, mušte išmuštus iš armijos 
vadų, Kaganovičius patikėjo, „kad esama karininkų sąmokslo“. Miko- 
janas irgi draugavo su daugeliu suimtųjų. Stalinas perskaitė jam Ubore- 
vičiaus parodymus - jis prisipažino esąs vokiečių šnipas. 

- Neįtikėtina, - pripažino Stalinas, - bet tai faktas, jie patys pripažįsta. 

Jis parodė, jog suimtieji net pasirašė kiekvieno lapo apačioje, kad 
būtų išvengta „klastojimo“. 

- Puikiai pažįstu Uborevičių, - nustebo Mikojanas. - Be galo doras 
žmogus. " 

Stalinas patikino Mikojaną, kad patys kariškiai teis generolus. 

- Jie žino šią bylą ir išsiaiškins, kur tiesa, o kur melas". 


* Jos bute buvo Stalino biustų bei Lenino ir Stalino portretų. Ji turėjo 505 rublius obligacijomis ir 
paliko savo draugėms 42 rublius ir 20 kapeikų grynaisiais bei 4 533 rublius sąskaitoje ir loterijos 
bilietų už 3 rublius. Jos miegamajame buvo rasti keli pakeliai papirosų, dar keli Stalino ir - iškal- 
bingas dalykas - Berijos portretai. 

Stalinas įmetė į šį katilą ministro pirmininko pavaduotoją Rudzu- 
taką tikriausiai tam, kad pamokytų kitus - jis buvo pirmas suimtas iš 
Politbiuro, tiesa, ne narys, o tik kandidatas. 

- Jis pernelyg daug ūždavo su savo draugais miesčionimis, - pri- 
siminė vėliau Molotovas. (Bolševikų dvikalbėje „miesčionys“ reiškė 
„inteligentus“ .) Rudzutakas tapo, galima sakyti, bonvivanu ir „ėmė lai- 
kytis atokiai nuo mūsų“. Kaip ir dažnas trečiojo dešimtmečio Stalino 
sąjungininkas, Rudzutakas tapo nepatikimas ir iškart po Kirovo mirties 
net apkaltino Staliną šmeižtu. 

- Tu klysti, Rudzutakai, - atsakė Stalinas. 

Rudzutakas buvo suimtas per vakarienę su aktorėmis - ėjo kalbos, 
kad po kelių savaičių jos Lubiankos kalėjime tebevilkėjo sudriskusiomis 
vakarinėmis sukniomis. „Jis buvo įsipainiojęs <...>, susidėjęs su velniai 
žino kokiais žmonėmis, su moterimis <...>“, - kalbėjo Molotovas, o Ka- 
ganovičius pridūrė: „Su mergaitėmis.“ Ko gero, Rudzutakas buvo su- 
šaudytas už linksmą būdą. Molotovas aiškino: „Manau, sąmoningai jis 
neprisidėjo [prie sąmokslo]“, bet vis tiek buvo kaltas: „Mes nesivado- 
vavome asmeniniais įspūdžiais. Mes turėjome jį inkriminuojančios me- 
džiagos.“ NKVD dabar pradėjo suiminėti senuosius bolševikus, ypač 
tuos užsispyrusius „senus bezdalius“, pykdžiusius Staliną. 

Iš pradžių laikantis Partijos tradicijos buvo klausiama vadovybės 
nuomonės dėl areštų: iš pasirašytų balsavimų archyvuose matyti, koks 
šlykščiai siautulingas buvo šis procesas. Paprastai vadovai balsuodavo 
tiesiog „už“ ar „sutinku“, bet kartais, žūtbūt stengdamiesi pasirody- 
ti ištroškę kraujo, jie pridurdavo ir šiurpių šauksmų*. „Besąlygiškai 
„taip“, - rašė Budionas apie Tuchačevskio ir Rudzutako suėmimą. - 
Būtina pribaigti tuos išgamas.'* Maršalas Jegorovas, kurio žmona ak- 
torė jau buvo tiriama (Stalinas su ja flirtavo per tą vakarienę 1932 metų 
lapkritį), rašė: „Visus tuos išdavikus būtina nušluoti nuo žemės pavir- 
šiaus kaip baisiausius priešus ir šlykščiausias menkystas.“? 

Birželio 1 dieną Stalinas, Vorošilovas ir Ježovas sukvietė į Kremlių 
per šimtą karo vadų ir pranešė naujieną: didžiumą jų aukščiausiosios 


* Kartais jie susigriebdavo nesą pakankamai pagiežingi, todėl Vainbergas parašė: „Šiandien bal- 
suodamas už Rudzutako ir Tuchačevskio pašalinimą iš Centro komiteto prisiminiau, kad bal- 
suodamas už <...> Eliavos ir Orachelašvilio pašalinimą netyčia užmiršau pridėti žodžius „ir už 
jų bylų perdavimą NKVD“, todėl pranešu jums, kad balsuoju už šitų išdavikų pašalinimą ir taip 
pat už tai, kad jų bylos būtų perduotos NKVD.“ 

vadovybės sudaro vokiečių agentai. Vorošilovas demaskavo „kontrre- 
voliucinį sąmokslą rengiančią fašistinę organizaciją“ ir prisipažino pats 
buvęs artimas sąmokslininkams. Jo kaltė ta, kad jis nenorėjo tuo tikėti! 
Kitą dieną žodį tarė Stalinas. Persigandusiems posėdžio dalyviams jis 
apgaubė visą istoriją paslapties šydu. 

- Tikiuosi, niekas neabejoja, kad būta karinio-politinio sąmokslo, - 
pareiškė jis ir paaiškino, kad Tuchačevskį sukurstė Trockis, Bucharinas, 
Rykovas, Jenukidzė, Jagoda ir Rudzutakas. Kaip kiekviename gerame 
šnipų romane jis stengėsi chercher la femme ir pabrėžė, kad Tuchačevskis 
su Jenukidze - mergišiai. 

- Vokietijoje, Berlyne, yra viena patyrusi šnipė <...> Josephine Hein- 
ze <...>, graži moteris <...>. Ji užverbavo Jenukidzę ir padėjo verbuoti 
Tuchačevskį. 

Per tą posėdį buvo suimti karininkai, taigi nenuostabu, kad likusieji 
gyvi palaikė Staliną"“. 

Vorošilovas mėgavosi kerštu. 

- Niekada nepasitikėjau Tuchačevskiu, niekada per daug nepasiti- 
kėjau Uborevičiumi <...>. Jie buvo niekšai <...>, - pareiškė jis Gynybos 
komisariatui ir dar pagražino Stalino pasakėlę apie vyrų ištvirkimą. - 
Draugai, valymas dar nebaigtas. Aš pats neabejoju, kad yra žmonių, 
maniusių, jog jie tik šneka, mala liežuviu, ir tiek: „Būtų gerai nužu- 
dyti Staliną ir Vorošilovą.“ <...> Mūsų vyriausybė sunaikins tokius 
žmones. 

- Teisingai! - plodami šaukė klausytojai. 

- Jie buvo išsigimėliai! - rūstavo Vorošilovas. - Jie gyveno šlykščiai!" 

Birželio 9 dieną Vyšinskis apklausė kaltinamuosius ir 22.45 atėjęs į 
Mažąjį kampą raportavo Stalinui. Politbiuro nariai peržvelgė karininkų 
malonės prašymus leisdami aplink stalą. Ant Jakyro prašymo Stalinas 
užrašė: „Niekšas ir prostitutas.“ 

- Labai taiklus apibūdinimas, - vergiškai patvirtino Vorošilovas. 

Molotovas pasirašė prašymą, o Kaganovičius, geriausias Jakyro 
draugas, buvo pasiruošęs šokti ant jo kapo. 

- Šitam išdavikui, šunsnukiui ir š....... i [šliundrai] tėra vienintelė 
bausmė - sušaudymas!“ 

Birželio 11 dieną Aukščiausiasis Teismas sušaukė ypatingą karinį 
tribunolą „išdavikams“ teisti. Palaižūnas Ulrichas atstovavo karinei 
kolegijai, bet pagrindiniai teisėjai buvo patys maršalai. Aktyviausiai 

reiškėsi Budionas; jis apkaltino karininkus „kenkiamąja veikla“ už tai, 
kad šie ragino kurti šarvuotąsias divizijas. 

- Jaučiuosi lyg sapne, - įvertino kaltinimus Tuchačevskis. 

Josephine, gražiosios vokiečių šnipės, niekas nepaminėjo. Grės- 
mingas ženklas: daug generolų buvo apkaltinti tarnaujantys „antrai 
tėvynei“, mat Jakyras buvo Besarabijos žydas. Dauguma teisėjų buvo 
persigandę. „Rytoj mane įkiš ten pat“, - vėliau draugams sakė vie- 
nas jų, komandarmas Belovas. (Jis buvo teisus.) Visi tą dieną 23.35 
buvo nuteisti sušaudyti. Ulrichas nulėkė pranešti Stalinui. Šis laukė 
su Molotovu, Kaganovičiumi ir Ježovu; nuosprendžių jis netikrino, 
tepasakė: „Sutarta.“ Ježovas grįžo su Ulrichu stebėti bausmės; ji buvo 
įvykdyta birželio 12-ąją, paryčiais. Stalinas kaip visada buvo sadistiš- 
kai smalsus. 

- Kokie buvo paskutiniai Tuchačevskio žodžiai? - paklausė jis Ježovo. 

- Tas žaltys sakė esąs atsidavęs tėvynei ir draugui Stalinui. Prašė pa- 
sigailėti. Bet buvo akivaizdu, kad jis sako netiesą - jis nesudėjo ginklų. 

Vėliau visi teisėjai buvo sušaudyti, išskyrus Ulrichą, Budioną ir Ša- 
pošnikovą. Kažin ar Budionas dvejojo, ar remti Terorą, bet netrukus po 
teismo enkavėdistai atėjo jo suimti. Jis išsitraukė pistoletą ir pagrasino 
juos nudėti, tada paskambino Stalinui ir šis neleido jo areštuoti. Budio- 
no Žmonai taip nepasisekė. 

Vorošilovas pradėjo masinį armijos valymą. Laiškuose NKVD jis 
pats pareikalavo, kad būtų suimta trys šimtai karininkų. 1938 metų lap- 
kričio 29 dieną jis gyrėsi, kad suimta 40 000 karininkų, o 100 000 naujų 
karininkų paaukštinti. Buvo sušaudyti trys maršalai, penkiolika iš še- 
šiolikos karo vadų, šešiasdešimt iš šešiasdešimt septynių komandarmų 
ir visi septyniolika komisarų. Stalinas rimtai ragino imtis raganų me- 
džioklės per neoficialius susitikimus su karininkais. 

- Iki šiol nežinome, ar galime atvirai kalbėti apie liaudies priešus, ar 
negalime <...>, - tarė laivyno vadas Lauchinas. 

- Kalbėti viešai? - paklausė Stalinas. 

- Ne, čia, savame rate. 

- Mes turime - tai privaloma! - atsakė Stalinas. 

Vadai ėmė aptarinėti atskirus karininkus. 

- Gorbatovas dabar sunerimęs, - tarė divizijos vadas Kulikovas iš 
Ukrainos. 

- Jeigu jis doras žmogus, ko jam nerimauti? - atsakė Stalinas. 

- Nesakyčiau, kad jis doras. Jis akivaizdžiai buvo susijęs su liaudies 
priešais, - pareiškė Kulikovas. 

- Jis išsigandęs? - paklausė Stalinas. 

Armija buvo paskutinė jėga, galinti sukliudyti Stalinui - to pakako, 
kad jis sunaikintų aukščiausiąją jos vadovybę. Galimas daiktas, generolai 
žinojo, kad Stalinas garsėja kaip dvigubas ochrankos agentas, ir ketino 
imtis veiksmų. Paprastai aiškinama, neva dėl vokiečių dezinformacijos 
Stalinas patikėjo, kad generolai rengia perversmą. Hitlerio šnipų vado- 
vas Heydrichas sufabrikavo tokių „įrodymų“, o Čekoslovakijos prezi- 
dentas Benešas nieko bloga nenorėdamas perdavė juos Stalinui. Tačiau 
per Tuchačevskio teismą nebuvo naudoti jokie vokiečių „įrodymai“ - jų 
tiesiog nereikėjo. Stalinui nereikėjo nei nacių dezinformacijos, nei slaptų 
ochrankos bylų, kad sunaikintų Tuchačevskį. Tokia mintis jam kilo dar 
1930-aisiais, treji metai prieš Hitleriui ateinant į valdžią. Negana to, Sta- 
linas ir jo draugužiai buvo įsitikinę, kad karininkais reikia nepasitikėti ir 
kilus menkiausiam įtarimui sunaikinti fiziškai. Nedatuotame laiškelyje 
Vorošilovui jis prisiminė 1918 metų vasarą suimtus karininkus. „Mes 
norėjome sušaudyti tuos karininkus visus iš karto“, - rašė Stalinas. Taigi 
niekas nepasikeitė“. 

Šiose skerdynėse Vorošilovui talkino vienas žmogus, įasmeninęs 
tragediją, ištiksiančią Raudonąją armiją. Stalinas su Ježovu planavo vie- 
šumo akciją su „Pravdos“ redaktoriumi Levu Mechlisu, vienu keisčiau- 
sių iš visų Vado dvariškių, dabar įsiveržusiu į šalies sceną ir iš budelio- 
žurnalisto virtusio karo Mefistofeliu, lyginamu su rykliu ir niūriuoju 
demonu. Net Stalinas vadino jį fanatiku, sunkiai tramdė ir mėgdavo 
pasakoti istorijas apie „jo absurdišką uolumą“. 

Su kupeta juodų plaukų, į paukščio snapą panašia nosimi, Mechli- 
sas suvaidino ne mažesnį vaidmenį negu Molotovas ar Berija. Gimęs 
Odesos žydų šeimoje 1889 metais, jis keturiolikos metė mokyklą, bet į 
Bolševikų partiją įstojo tik 1918-aisiais, mat-prieš tai flirtavo su kitomis. 
Per Pilietinį karą Kryme pasižymėjo kaip negailestingas komisaras ir 
sušaudė tūkstančius žmonių. Su Stalinu susipažino per Lenkijos kam- 
paniją, tapo vienu iš jo padėjėjų ir sužinojo visas jo paslaptis. Atsidavęs 
savo „brangiam draugui Stalinui“, kuriam dirbo su neurotišku, kraują 
stingdančiu siautuliu, jis buvo pernelyg energingas ir gabus, kad liktų 
pasislėpęs raštinės kambariuose kaip Poskriobyševas. Jis vedė gydytoją 
žydę, kūdikiui gimus įdėjo raudonu kaspinu perrištą Lenino portretą 

jam į lopšį ir specialiame dienoraštyje užrašinėjo šio Naujojo žmogaus 
reakciją į atvaizdą. 1930-aisiais Stalinas paskyrė Mechlisą „Pravdos“ re- 
daktoriumi, ir jis įspūdingai žvėriškai vadovavo rašytojams“. 

Mechlisas, artilerijos puskarininkiu baigęs tarnybą caro armijoje, 
dabar buvo paaukštintas į gynybos komisaro pavaduotojus - vadova- 
vo šios žinybos politikos skyriui ir užgriuvo armiją kaip šuoliuojantis 
Apokalipsės žirgas!*. Stalinas ir jo Penketas dabar sugalvojo stulbinan- 
čią skerdynių loteriją, skirtą visai žmonių kartai išžudyti. 


* Netrukus po to, kai buvo pranešta apie generolų sušaudymą, Mechlisas sužinojo, kad „proleta- 
rinis poetas“ Demjanas Bednas nesilaiko nurodymų ir slapta rašo Dantės stiliaus eiles Konrado 
Rotkehempferio slapyvardžiu. Mechlisas bemat parašė Stalinui: „Ką man daryti? Jis paaiškino, 
kad toks jo kūrybos metodas.“ Stalinas atsakė neslėpdamas sarkazmo: „Atsakau laišku, kurį gali 
perskaityti Demjanui. Naujajam tariamam Dantei, Konrado pseudonimu, iš tikrųjų Demjanui 
Bednui, pasakėčia ar eilėraštis „Kaukis arba mirk“ yra vidutiniškas. Kaip fašizmo kritika kūrinys 
neoriginalus ir blankus. Kaip Sovietų statybos kritika (nejuokauju) jis kvailas, bet suprantamas. 
Tai šlamštas, bet kadangi mes [sovietiniai žmonės] turime daug šlamšto, privalome gausinti kitų 
rūšių literatūros pasiūlą kita pasakėčia <...>. Suprantu, kad turiu atsiprašyti Demjano-Dantės 
už savo atvirumą.“ Mechlisas rakino Stalino laiškus savo seife ir iš jo ištraukdavo norėdamas 
padaryti įspūdį žurnalistams - jų klausdavo, ar pažįsta braižą. „Liepos 21-osios vidurnaktį, - jis 
nekantraudamas raportavo Stalinui, - pasikviečiau Bedną sukritikuoti jo eilėraščio“ ir balsu per- 
skaityti smerkiantį Stalino laišką. Bednas tepasakė: „Aš pamišėlis <...>, gal aš per senas. Gal man 
reikia važiuoti į kaimą ir auginti kopūstus.“ Net ši frazė Mechlisui sukėlė įtarimą ir jis svarstė, ar 
nereikėtų suimti Bedno: „Gal jis irgi įsipainiojęs.“ Stalinas nesureagavo. Bednas buvo išmestas iš 
Stalino aplinkos, bet liko laisvas ir mirė 1945 m. 

Stalino draugystė dusinte dusino. 

Po Nadios mirties Sergejus Kirovas, 
gražus, nerūpestingas Leningrado 
vadovas, tapo artimiausiu Stalino 
draugu. Šioje nuotraukoje jis 
užfiksuotas atostogaujantis su Stalinu 
ir Svetlana Sočyje. Tačiau kai Kirovas 
tapo pavojingai populiarus, tarp jo ir 
Stalino radosi įtampa. Ar Stalinas liepė 
jį nužudyti? 

Dar prieš nužudant Kirovą, Stalino favoritu tapo 
Andrejus Ždanovas - karštakošis, iš pažiūros tvirtas, 
bet silpnos sveikatos, pretenzingas, pasipūtęs ir 
negailestingas. Jį vienintelį iš visų didžiūnų Stalinas 
laikė intelektualu. Šioje nuotraukoje Ždanovas 
prisideda prie atostogaujančios Stalino šeimos, 
tikriausiai „Šaltojo upokšnio“ vasarnamyje. (Iš kairės 
į dešinę): Vasilijus, Ždanovas, Svetlana, Stalinas ir 
Jakovas. Nuotraukoje dešinėje: Stalinas su Svetlana 
per tas pačias atostogas. 

Raudonojo caro dvaras ketvirtojo dešimtmečio viduryje. Staliną supa bičiuliai ir pulkelis 
tiesmukų, valdingų moterų. Ilgainiui jos tapo pernelyg familiarios ir už tai sumokėjo. 1934 m. 
gruodžio 21 d. vis dar neatitokstantys po Kirovo nužudymo dvariškiai, Stalino artimieji ir Partijos 
šulai susirinko į Vado gimtadienį Kuncevo vasarnamyje. Čia juos nufotografavo generolas 
Vlasikas. Lakoba ir Berija atėjo pavėlavę. Tolimoje eilėje iš kairės į dešinę: Stanislavas Redensas, 
Kaganovičius, Molotovas, Aleksandras Svanidzė, Ana Alilujeva Redens, Vlasas Čiubaris, Dora 
Chazan (Andrejevo žmona), Andrejus Andrejevas, Zinaida Ordžonikidzė, Pavelas Alilujevas. 
Vidurinė eilė: Marija Svanidzė, Marija Kaganovič, Sašiko Svanidzė, Stalinas, Polina Molotova, 
Vorošilovas. Priekinė eilė: Šalva Eliava (?), Lakoba, Lakobos žmona (?), Sergo Ordžonikidzė, 
Jevgenija Alilujeva, Bronislava Poskriobyševa, nežinomas; arčiausiai objektyvo: Berija, Mikojanas 
ir Poskriobyševas. 


Stalino moterys: švytinti jo meilužė Jevgenija Alilujeva sėdi jam prie kojų, pasidabinusi nėriniais 
puošta suknėle; ji sakydavo Stalinui, ką tik norėdavo, ir dėl to įsigijo priešų. Į dešinę nuo 
Jevgenijos sėdi gražioji Bronislava Poskriobyševa. Bronislavos duktė teigia, kad motina irgi buvo 
Stalino meilužė. Siaip ar taip, ji buvo likviduota. 

Stalinas iki smulkmenų kontroliavo teatrą - kaip ir kiną, literatūrą ir politiką. Per spektaklių 
pertraukas didžiūnai valgydavo avanložėje. Čia, buvusioje imperatoriškojoje Didžiojo teatro 
ložėje, sėdi (iš kairės į dešinę): Vorošilovas, Kaganovičius, Stalinas, Sergo Ordžonikidzė ir 
Mikojanas su žmonomis. 


Stalino motina Keke buvo tokia pat pašaipi ir sąmojinga kaip ir jos sūnus. Juodu nebuvo artimi, 


bet Josifas pareigingai rašė laiškus, o Berijai patikėjo atlikti sūnaus vaidmenį. Prieš pat jos mirtį 
atostogaudamas Gruzijoje Berija aplankė negaluojančią Keke. Berija ir Lakoba, buvę draugai, 
virtę nuožmiais priešininkais, sėdi už motinos ir sūnaus jos miegamajame. 


Trys linksmai nusiteikę pramogautojai saulės atokaitoje. 
Kaukazo vietininkas Berija (per vidurį) priima savo 
namuose Tiflise Vorošilovą ir Mikojaną (dešinėje), 
atvykusius į Rustaveliui paminėti skirtą šventę 1937 m., 
per patį Teroro įkarštį. 


Žydo laikrodininko sūnus, negailestingas ir ambicingas 
Genrichas Jagoda, apie nuodus nusimanantis NKVD 
viršininkas, turėjo abejonių dėl Teroro. Kartą Stalinas 
pagrasino vožti jam į dantis. Jagoda mėgavosi geru 
gyvenimu: kolekcionavo vynus, augino orchidėjas, mergino 
Gorkio marčią, kaupė moteriškus apatinius drabužius ir 
vokiškus pornografinius filmus bei nepadorius portsigarus. 
Trečioje eilėje iš kairės į dešinę: uniformuotas Jagoda, 
Kalininas, Stalinas, Molotovas, Vyšinskis ir Berija. 


Maršalas Semionas Budionas, šaunus 
kazokų raitelis ir Caricyno didvyris, 
garsėjęs riestais ūsais, baltais dantimis 
ir ne didesniu už arklio intelektu, 
pozuoja su Kaganovičiumi (kairėje) ir 
Stalinu tarp alpstančių iš laimės moterų. 
Budionas paaiškėjo esąs geresnis 
karvedys už daugumą Stalino bičiulių 
kavaleristų, bet labiausiai jam patiko 
veisti žirgus - juos laikė naudingesniais 
už tankus. 


Berija ir Ježovas, du nedoriausi Stalino 
dvaro siaubūnai. Per Partijos XVII 
suvažiavimą, kai atsidūrė tarp lyderių 
(bet dar negavo didžiausių galių), Berija 
su Ježovu, kylančiu Centro komiteto 
nariu, pozuoja prieš kamerą. Ježovas 
buvo ambicingas gero būdo, bet 
silpnos sveikatos fanatikas, neūžauga 
biseksualas. Visi jį mėgo, kol 1936 m. 
buvo paaukštintas į NKVD viršininkus 
ir tapo nesutramdomu Stalino žudiku. 
Berija buvo nesąžiningas, bet gabus 

ir sumanus čekistas. 1938 m. jis buvo 
iškviestas į Maskvą sunaikinti Ježovo ir 
vadovavo jo egzekucijai. 


Ta. + 


Kylantis didžiūnas Ježovas 
(nuotraukoje kairėje apsikabinęs įdukrą 
Natašą) su ištvirkusia žmona Jevgenija, 
gulėdavusia su daugybe rašytojų, 
pradedant Isaaku Babeliu ir baigiant 
Michailu Šolochovu, priima įtakingą 
draugą Sergo Ordžonikidzę. Netrukus 
Ježovas padės Stalinui persekioti Sergo, 
kol šis mirs. Jevgenija Ježova tapo 
Stalino aplinkos „juodąja našle“: dažnas 
jos meilužis, tarp jų ir Babelis, paguldė 
galvą dėl savo ryšių su ja. Ji pasiaukojo 
bandydama išgelbėti jųdviejų dukrą 
Natašą. (Viršuje dešinėje) Sergo ir 


Ježovas. 


Terorui įgaunant pagreitį, Sergo Ordžonikidzė susiriejo su Stalinu. Sergo bute nuaidėjo šūvis. 
Paslaptinga jo mirtis išsprendė problemą Stalinui. Šis nuskubėjo į butą Kremliuje - ten Sergo 
buvo paguldytas ant savo stalo šiai nuotraukai. Stalinas, Ždanovas, Kaganovičius, Mikojanas 
ir Vorošilovas pozuoja prie mirusio Sergo Ordžonikidzės. Kaganovičius ir Mikojanas buvo itin 
artimi Sergo, todėl atrodo labiausiai sukrėsti. 


1937-aisiais, per patį Teroro įkarštį, prie vadovų prisidėjo du jauni didžiūnai: Ježovas, dabar 
NKVD viršininkas (nuotraukoje su valstybės saugumo generalinio komisaro uniforma, antras 

iš dešinės), ir jo draugas Nikita Chruščiovas (pirmas iš dešinės), ką tik paskirtas Maskvos 
vadovu, vėliau - vienas iš Stalino įpėdinių. Jie eina kartu su Molotovu, Kaganovičiumi, Stalinu, 
Mikojanu ir Kalininu. Stalinas pasitikėjo negailestingu stuobriu Nikita - šis vadindavo save Vado 
„numylėtiniu“. Chruščiovas garbino Staliną. 


Stalinas laikė save intelektualu. Jis prikalbino garsųjį prozininką Gorkį grįžti į SSRS - girdi, jis 
būsiąs didžiu režimo rašytoju - ir dovanojo jam rūmus Maskvoje bei du vasarnamius šalia jos. 
Gorkio namai tapo literatų buveine nuolatos čia susirinkdavusiems Politbiuro nariams. Čia 
Stalinas liepė rašytojams tapti „žmonių sielų inžinieriais“. Šioje nuotraukoje Stalinas ir Molotovas 
(antras iš kairės) per arbatėlę pas Gorkį. Stalinas nusivylė Gorkiu, todėl rašytojo mirtis 1936 m. 


buvo jam paranki. 


Kai graži, kerinti, išsilavinusi gydytoja Bronislava apdrabstė 
ledais Poskriobyševui kitelį, vyras ją įsimylėjo. Bronislava 
artimai susipažino su Stalinu ir jo šeima. Tačiau dėl 

žydiško ir lietuviško kraujo, draugystės su Ježovo žmona 

ir - baisiausia - tolimų giminystės ryšių su Trockiu ji 

buvo Berijos suimta ir nubausta mirtimi. Poskriobyševas 
apsiverkdavo, kai išgirsdavo jos vardą, bet toliau dirbo su 
Stalinu, palaikė gerus santykius su Berija ir sugebėjo vesti 
dar kartą. Nuotraukoje Poskriobyševas užfiksuotas su 
Bronislava (dešinėje) ir jos seserimi. 


Įtakingesnis už daugelį didžiūnų 
Aleksandras Poskriobyševas vadovavo 
Stalino sekretoriatui didžiąją jo valdymo 
dalį. Šis buvęs felčeris, smulkmenų meistra 
vadovavo raštinei ir mokėjo saugoti 
paslaptis. Per vakarienes pas Vadą šis 
ragindavo jį dalyvauti gėrimo „varžybose 
pašaipiai vadindavo vyriausiuoju vadu ir 
juokdavosi, kai jį apsivėmusį nutempdavo 


nuo stalo. 


Politinius klausimus tvarkė Poskriobyševas, 
buitinius Stalino reikalus - generolas 
Nikolajus Vlasikas, vyriausiasis asmens 


sargybinis ir dvaro fotografas. Sis girtuoklis 


ir ištvirkėlis, turėjęs visą haremą sugulovių, 
Vasilijui Stalinui dar ir atstojo tėvą. Šioje 
prieš pat karą tikriausiai Kunceve darytoje 
nuotraukoje Vlasikas (kairėje) užfiksuotas 
su pasmerktu Stalino sūnumi Jakovu. 


Stalinas liko artimas Svetlanai ir ją mylėjo, 
bet ketvirtojo dešimtmečio pabaigoje 
sulaukusi paauglystės ji ėmė anksti bręsti, ir 
tai kėlė nerimą tėvui. Kai Svetlana nusiuntė 
jam nuotrauką, kurioje nusifotografavo 

su pionierės uniforma, tėvas ją grąžino 

su užrašu: „Tavo išraiška netinka tavo 
amžiaus mergaitei.“ Kai įpusėjus Antrajam 
pasauliniam karui Svetlana įsimylėjo 
vyresnį vyriškį, Stalinas pasibaisėjo, jų 
santykiai sugedo ir nebepasitaisė. Nuo tada 
švelniausi jo žodžiai jai buvo „maža kvaiša'. 

Aukų pavardės net nebuvo nurodomos - tiesiog būdavo nustatomos 
tūkstantinės mirčių kvotos. 1937 metų liepos 2 dieną Politbiuras įsakė 
vietos sekretoriams suimti ir sušaudyti „priešiškiausius antisovietinius 
elementus“. Juos turėjo teisti froikos - trejetai, trijų žmonių tribunolai; 
juos paprastai sudarydavo vietos Partijos sekretorius, prokuroras ir 
NKVD vadas. 

Tikslas buvo „kartą ir visiems laikams pribaigti“ visus priešus ir ne- 
sugebančius ugdytis socializmo dvasia tam, kad greičiau būtų ištrinti 
klasiniai barjerai ir masės greičiau atsidurtų rojuje. Šis galutinis spren- 
dimas buvo skerdynės, turinčios prasmę bolševizmo tikėjimo ir idealiz- 
mo požiūriu, mat bolševizmas buvo religija, pagrįsta sistemingu klasių 
naikinimu. Taigi visai natūralu, kad žudynės buvo nurodomos nelygi- 
nant penkmečio planų normos. Smulkmenos buvo nesvarbu: Hitleris 
žudydamas žydus vykdė genocidą, o čia buvo democidas - klasių kova, 
perauganti į kanibalizmą. Liepos 30 dieną Ježovas su savo pavaduotoju 
Michailu Frinovskiu pasiūlė Politbiurui įsakymą Nr. 00447. Pagal jį nuo 
rugpjūčio 5 iki 15 dienos regionai turėjo gauti dviejų kategorijų kvotas: 
pirma kategorija - sušaudyti, antra - ištremti. Ježovas ir Frinovskis siū- 
lė sušaudyti 72 950 ir ištremti 259 450, bet jie pražiopsojo kai kuriuos 
regionus. Regionai galėjo pateikti papildomus sąrašus. Į juos įtrauktų 
žmonių artimieji irgi turėjo būti ištremti. Politbiuras patvirtino šį įsaky- 
mą kitą dieną. 

Pavydo ir ambicijų akinamai raganų medžioklei artinantis prie 
kulminacijos, netrukus ši mėsmalė ėmė suktis tokiu pagreičiu, kad į 
ją buvo grūdama vis daugiau ir daugiau žmonių. Netrukus regionai 

įvykdė kvotas ir ėmė prašyti naujų; taigi tarp rugpjūčio 28-osios ir 
gruodžio 15-osios Politbiuras pritarė, kad būtų sušaudyti dar 22 500, 
paskui - dar 48 000. Šiuo atžvilgiu Stalino Teroras skyrėsi nuo Hitlerio 
nusikaltimų - fiureris sistemingai naikino ribotą kontingentą, žydus 
ir čigonus. Sovietų Sąjungoje mirtis kartais būdavo atsitiktinė: ištisos 
šeimos buvo žudomos ir kankinamos dėl seniai užmirštos frazės, dėl 
to, kad vyras pavydėjo kitam darbo, žmonos ar namo, iš keršto ar dėl 
gryniausio atsitiktinumo. Priežastys neturėjo reikšmės. „Geriau nueiti 
per toli negu nepakankamai toli“, - savo pavaldiniams sakė Ježovas, 
kai pagal įsakymą Nr. 00447 pradinė kvota išaugo iki 767 397 areštų 
ir 386 798 egzekucijų; buvo sunaikintos šeimos, vaikai liko našlaičiai*. 

Tuo pat metu Ježovas puolė „tautinius kontingentus“ - žmonės 
buvo žudomi dėl savo tautybės, be kitų - lenkai ir etniniai vokiečiai. 
Rugpjūčio 11-ąją Ježovas pasirašė įsakymą Nr. 00485 likviduoti didžią- 
ją dalį Lenkijos komunistų partijos, didžiumą lenkų bolševikų vado- 
vybėje, kiekvieną, turintį socialinių ar „konsulinių ryšių“ - ir, aišku, jų 
žmonas ir vaikus. Per šią operaciją iš viso buvo suimta 350 000 žmonių 
(iš jų 144 000 lenkų), 247 157 buvo sušaudyti (iš jų 110 000 lenkų) - vyko 
mini genocidas. Kaip matysime, šitaip buvo suduotas itin stiprus smū- 
gis paties Stalino aplinkai**. Iš naujausių duomenų, sudėjus aukas pagal 
kvotas ir tautinius kontingentus, pusantro milijono buvo suimta per tas 
operacijas, sušaudyta - apie 700 000'. 

„Muškite, naikinkite nerūšiuodami“, - įsakė savo pakalikams Ježo- 
vas. Tie, kurie rodė „operatyvinį pasyvumą“ suiminėdami „kontrre- 
voliucinius darinius Partijoje ir už jos ribų <...>, lenkus, vokiečius ir 
buožes“, patys bus sunaikinti. Tačiau dauguma dabar „stengėsi pra- 


* Kilo ginčas tarp tokių kaip Robertas Conguestas, kuris tvirtino, kad Stalinas pats pradėjo Tero- 
rą ir jam vadovavo, ir vadinamųjų revizionistų, teigiančių, kad Terorą sukėlė jaunų ambicingų 
biurokratų spaudimas ir įtampa tarp centro ir regionų. Archyvai dabar įrodė, kad teisus buvo 
Conguestas, nors tiesa ir tai, kad regionai viršijo kvotas - taigi revizionistai irgi buvo teisūs, nors 
jie bendro vaizdo nematė. Taigi abu požiūriai kuo puikiausiai papildo vienas kitą. 

** Be to, buvo ištremti 170 000 korėjiečių. Netrukus prie jų buvo pridėti bulgarai ir makedo- 
nai. Stalinas netvėrė džiaugsmu dėl šios „lenkiškos“ operacijos ir ant Ježovo pranešimo užrašė: 
„Puiku! Demaskuokite ir naikinkite tuos šlykščius lenkų šnipus ir ateityje. Galabykite juos SSRS 
labui!“ Daugiausia nuo šios operacijos nukentėjo lenkai ir vokiečiai, bet tremiami buvo dar ir 
kurdai, graikai, suomiai, estai, iraniečiai, latviai, kinai, darbininkai, grįžę iš Charbino geležin- 
kelio [kitaip dar - Kinijos rytų geležinkelio, Sibiro geležinkelio tęsinio, kurį statė Rusija - vert.], 
ir rumunai. Keisčiausia, NKVD sušaudė 6 311 dvasininkų, žemvaldžių ir Komunistų partijos 
pareigūnų satelitinėje Mongolijos valstybėje, kur mongoliška Stalino parodija - maršalas Čoibal- 
sanas - suėmė ir sušaudė savąjį Tuchačevskį - maršalą Demidą. 

nokti vienas kitą pranešimais apie suimtą daugybę žmonių“. Ježovas, 
neabejotinai gavęs ženklą iš Penketo, net nurodė: „Jei per šią operaciją 
bus sušaudyta tūkstančiu žmonių per daug - nieko baisaus.“ Kadan- 
gi Stalinas su Ježovu nuolatos didino kvotas, tūkstantis aukų viršaus 
buvo neišvengiama, bet esmė ta, kad jie sąmoningai naikino visą „kas- 
tą“. Kaip ir Hitleris per holokaustą, bolševikai atliko neįtikėtiną vado- 
vavimo žygdarbį. Ježovas net nurodė, kokius krūmus sodinti slepiant 
masines kapavietes“. 

Prasidėjus skerdynėms Stalinas beveik dingo iš visuomenės akių ir 
pasirodydavo tik pasveikinti vaikų ir delegacijų. Pasklido gandai, kad 
jis nežino, ką daro Ježovas. Stalinas viešai kalbėjo vos du kartus 1937 
metais ir kartą 1938-aisiais ir atsisakė visų atostogų - į pietus nevažiavo 
iki pat 1945 metų. Ir 1937, ir 1938 metais kalbas per Spalio revoliuci- 
jos metines sakė Molotovas. Rašytojas Ilja Erenburgas susitiko gatvėje 
Pasternaką: „Šis stovėdamas tarp pusnių skėsčiojo rankomis: „Ak, kad 
kas pasakytų apie tai Stalinui.“ Teatro režisierius Mejerholdas pasakė 
Erenburgui: „Jie slepia tai nuo Stalino.“ Bet jų draugas Isaakas Babelis, 
Ježovo žmonos meilužis, sužinojo „galvosūkio raktą“: „Aišku, kad Je- 
žovas irgi vaidina tam tikrą vaidmenį, bet organizatorius - ne jis.'? 

Terorą organizavo Stalinas, bet jis buvo toli gražu ne vienas. Tiesą 
sakant, nėra nei tikslu, nei prasminga versti kaltę už Terorą vienam 
žmogui, nes sistemingos žudynės prasidėjo netrukus po to, kai Leninas 
1917 metais paėmė valdžią, ir jos nesiliovė iki Stalino mirties. Ši „kraujo 
nuleidimu pagrįsta socialinė santvarka“ pateisino žudynes dabar dėl 
laimės perspektyvos vėliau. Teroras nebuvo vien siaubingo Stalino 
būdo padarinys, bet jis tikrai radosi, plito ir spartėjo dėl jo unikalaus 
valdingumo ir atspindėjo jo piktumą ir kerštingumą. „Nėra didesnio 
džiaugsmo, - aiškino jis Kamenevui, - kaip susekti savo priešą, viską 
paruošti, su kaupu atkeršyti ir eiti miegoti.“ Be Stalino Teroras nebūtų 
vykęs. Kita vertus, Teroras. atspindėjo kaimišką kraujomaišiškos bol- 
ševikų sektos neapykantą ir pavydą, kunkuliuojantį nuo ilgų tremčių 
ir karo metų. Stalinui ir jo šutvei Pilietinis karas buvo jų laimingiausia 
valanda: 1937 metais Stalinas vėl prisiminė Caricyną ir grupei karinin- 
kų pasakojo: „Su Vorošilovu buvome Caricyne. Mes demaskavome 
[priešus] nė savaitei nepraėjus, nors apie karo dalykus neišmanėme. 
Mes demaskavome juos todėl, kad sprendėme apie juos iš jų darbų. Jei- 
gu šiandien politiniai darbuotojai spręstų apie žmones pagal jų iš tikro 

nuveiktus darbus, netrukus demaskuotume priešus mūsų armijoje.'* 
Vokietijoje prieš komunistus nukreiptos nuotaikos buvo gana rimtos, 
per Ispanijos pilietinį karą atsirado nauji išdavystės ir žiaurumo matai. 
Ekonominės negandos tiesiog šiurpino: iš Molotovo dokumentų mato- 
me, kad net 1937-aisiais šalyje siautė badas ir kanibalizmas*“. 

Bolševikų didžiūnai liūdnai pagarsėjo korupcija: atrodė, kad Jago- 
da tvarkosi savo rūmuose ir atlieka deimantų sandėrius už valdiškus 
pinigus, Jakyras nuomodavo vasarnamius, tarsi jie būtų jo nuosavybė. 
Maršalų žmonos, tokios kaip Olga Budionaja ir jos draugė Galina Jego- 
rova (su ja Stalinas flirtavo per Nadios paskutinę vakarienę), žydėte žy- 
dėdavo ambasadose ir „salonuose; jos priminė įspūdingus priėmimus 
<...> aristokratų Rusijoje su įstabia, stilingai apsitaisiusia draugija“. 

„Kodėl kainos pašoko 100 Yo, jei parduotuvėse tuščia? - klausė savo 
dienoraštyje Marija Svanidzė. - Kur medvilnė, linas ir vilna, jei dalijami 
medaliai už tai, kad penkmečio planas įvykdytas pirma laiko? O priva- 
čių vasarnamių statyba <...>, beprotiški pinigai, išleidžiami prašmat- 
niems pastatams ir poilsio namams.“* 

Atsakomybė gula ant pečių šimtų pareigūnų, duodavusių įsakymus 
dėl žudynių ar jas vykdžiusių. Stalinas ir jo šulai žudė entuziastingai, 
beatodairiškai, beveik linksmai, dažniausiai kur kas daugiau, negu 
jiems būdavo liepta nužudyti. Nė vienas niekada nebuvo teistas už 
šiuos nusikaltimus“. 

Stalinas stebėtinai atvirai kalbėdavosi su savo aplinkos žmonėmis 
apie tikslą „pribaigti“ visus priešus. Budionas praneša, kad jis kuo atvi- 
riausiai kalbėjo tai savo draugeliams per Gegužės pirmosios pobūvį pas 
Vorošilovą. Matyt, jis nuolat lygino savo Terorą su Ivano Rūsčiojo bajorų 
skerdynėmis. „Kas prisimins visus tuos visuomenės padugnes po dešim- 
ties ar dvidešimties metų? Niekas. Kas šiandien atsimena pavardes bajo- 
rų, kurių atsikratė Ivanas Rūstusis?** Niekas <...>. Žmonės turėjo žinoti, 
kad jis atsikrato priešų. Galų gale jie gavo, ko nusipelnė.“ 

„Žmonės supranta, Josifai Visarionovičiau, supranta ir jus palaiko“, - 
atsakė Molotovas. Panašiai Stalinas kalbėjo Mikojanui: „Ivanas nužudė 


* 1937 m. balandžio 14 d. generalinis prokuroras Vyšinskis raštu pranešė ministrui pirmininkui 
apie kelis kanibalizmo atvejus Urale, Čeliabinske: viena moteris suvalgė keturių mėnesių kūdikį, 
kita - trijų, dar viena su trylikamečiu vaiku suvalgė aštuonmetį. 

** Šis komentaras šiurpiai primena Hitlerio mintį apie žydų genocidą, kurį jis lygino su turkų vyk- 
dytomis armėnų skerdynėmis 1915 m.: „Ar kas nors šiandien kalba apie armėnų skerdynes?“ 

per mažai bajorų. Jam reikėjo išžudyti visus, tada būtų sukūręs stiprią 
valstybę.“ Bolševikų didžiūnai geriau suprato Vado prigimtį, negu pas- 
kui teigė“. 

Kol regionai vykdė savo kvotas be pavardžių, Stalinas taip pat žudė 
tūkstančius gerai jam pažįstamų žmonių. Ježovas ateidavo pas Stali- 
ną beveik kasdien. Per pusantrų metų buvo suimti 5 iš 15 Politbiuro 
narių, 98 iš 139 Centro komiteto narių ir 1 108 iš 1 966 Partijos XVII 
suvažiavimo delegatų. Ježovas įteikė 383 sąrašus aukų su nurodytomis 
pavardėmis ir prierašu: „Prašau leidimo priskirti juos visus prie pirmos 
kategorijos.“ 

Daugumą pasmerktųjų sąrašų pasirašė Stalinas, Molotovas, Kaga- 
novičius ir Vorošilovas, bet Ždanovas su Mikojanu irgi pasirašė ne- 
mažai. Kai kuriomis dienomis sąrašai būdavo itin ilgi. Štai 1938 metų 
lapkričio 12-ąją Stalinas su Molotovu pasirašė dėl mirties bausmės 
3 167 žmonėms. Paprastai jie teparašydavo „už“, VMN („vysšaja 
mera nakazanija“ ar žargonu - „vyška“). Molotovas prisipažino: „Aš 
pasirašiau daugumą - po teisybei, beveik visus - areštuotinų asmenų 
sąrašus. Mes diskutuodavome ir priimdavome sprendimą. Turėjo- 
me skubėti. Ar galėjome išnagrinėti visas smulkmenas? <...> Kartais 
įkliūdavo nekalti žmonės. Akivaizdu, kad vienas ar du iš dešimties 
būdavo apkaltinami nepagrįstai, bet kiti teisingai.“ Stalino žodžiais: 
„Kare geriau liks viena nekalta galva mažiau negu dvejonių.“ Jie įsa- 
kė nužudyti 39 000 žmonių iš tų sąrašų. Stalinas sąrašuose prirašė 
pastabų Ježovui: „Drauge Ježovai, tuos, prie kurių pavardžių para- 
šiau „ar“, būtina areštuoti, jeigu tai dar nepadaryta.“ Kartais Stalinas 
parašydavo paprastai: „Sušaudyti visus 138.“ Gavęs pasmerktųjų są- 
rašus iš regionų, Molotovas tik pabraukdavo skaičius, bet niekuomet 
nebraukdavo pavardžių. Kaganovičius vėliau prisimins, koks siautu- 
lingas metas buvo. „Kiek emocijų!“ Jie buvo „visi atsakingi“, o gal ir 
„kalti todėl, kad nuėjo per toli“. | 

Stalinas pareiškė, kad sūnus neturi' kentėti už tėvo nuodėmes, bet 
paskui uoliai persekiojo priešų šeimas. Gal tai atspindėjo kaukazietišką 
jo mentalitetą ar tik bylojo apie painų bolševikų ryšių labirintą. „Juos 
reikėjo izoliuoti, - aiškino Molotovas, - antraip jie būtų užvertę viso- 
kiais skundais.“ 1937 metų liepos 5 dieną Politbiuras įsakė NKVD „už- 
daryti visų pasmerktų išdavikų žmonas <...> į lagerius 5-8 metams", o 
vaikus iki penkiolikos metų perimti į valstybės globą; nuo šio įsakymo 

nukentėjo 18 000 žmonų ir 25 000 vaikų. Bet to buvo negana: po de- 
šimties dienų Ježovas išleido įsaką, kad vaikai nuo vienų iki trejų metų 
turi būti atiduoti į našlaičių namus, bet „socialiai pavojingi vaikai nuo 
trejų iki penkiolikos metų gali būti sodinami į kalėjimus „atsižvelgiant į 
pavojingumo lygį“. Beveik milijonas tokių vaikų užaugo našlaičių prie- 
glaudose ir dažnas jų nematė savo motinos dvidešimt metų*"". 

Stalinas buvo šios žudymo mašinos variklis. „Dabar viskas bus ge- 
rai, - rašė jis 1937 metų gegužės 7 dieną vienam iš žudikų, pasiskundu- 
sių, kad „bedantis netapau“, bet „jau ima svaigti galva“. „Kuo aštresni 
dantys, tuo geriau. J. St.“ Tai tik vienas iš daugybės laiškelių naujai ati- 
darytuose archyvuose, rodančių ne vien biurokratiškus Stalino įsaky- 
mus, bet ir tai, kad jis pats skatino net žemo rango pareigūnus žudyti 
draugus. Dantys tiesiog negalėjo būti per aštrūs". 

Visi bolševikų vadovai galėjo išgelbėti dalį savo draugų, o Stalinas 
galėjo apsaugoti ką tik panorėjęs. Jo užgaidos daro jį tik dar paslaptin- 
gesnį. Kai buvo suimtas senas jo draugas iš Gruzijos Sergo Kavtaradzė, 
Stalinas nepritarė jo egzekucijai, tik nubrėžė šalia jo pavardės brūkšnį. 
Ši plona pieštuko linija išgelbėjo jam gyvybę. Į sąrašą buvo įtrauktas 
kitas senas draugas - ambasadorius Trojanovskis. „Neliesti“, - para- 
šė Stalinas**. Kad ir kokie rimti kaltinimai būdavo pateikiami, Stalinas 
galėdavo išgelbėti žmogų, jeigu rodė jam palankumą, bet jeigu asmuo 
prarasdavo jo pasitikėjimą, jo laukdavo neišvengiamas galas, nors kar- 
tais praeidavo keleri metai. Jeigu norėjai likti gyvas, geriausia buvo 
likti nepastebimam, nes kartais šiurpūs atsitiktinumai suvesdavo į 
lemtingą sąlytį su Stalinu. Lenkų komunistė Kostyrzewa prie Stalino 
Kuncevo vilos rūpindamasi savo rožėmis pamatė pro tvorą žiūrintį 
Staliną. 

- Kokios gražios rožės, - tarė jis. 

Tą vakarą moteris buvo suimta. Gal tai nebuvo atsitiktinumas - tuo 
metu lenkų šnipų manija buvo pasiekusi kulminaciją, tad galimas daik- 
tas, kad ji jau buvo įtraukta į sąrašus. 


* Kulminacija buvo pasiekta, kai šešiasdešimt vaikų nuo dešimties iki dvylikos metų buvo ap- 
kaltinti sudarę „kontrrevoliucinį teroristų būrį“ Leninske-Kuznecke ir gavo aštuonerius metus 
kalėjimo, kol patys enkavėdistai buvo suimti, o vaikai paleisti. 

** Iš Stalino dokumentų matyti, kaip įdomiai jis kartais įsikišdavo. Vienas tėvas įskundė sūnų po- 
licijai, kad šis rengia pernelyg daug triukšmingų vakarėlių; vaikinas buvo suimtas ir apkaltintas 
Tomskio byloje. Tėvas paprašė Stalino užsistoti sūnų. Vadas savo laiškelyje parašė: „Būtina pa- 
keisti bausmę!“ Tėvas parašė padėkos laišką Stalinui. 

Stalinas dažnai užmiršdavo - ar dėdavosi užmiršęs - kas nutiko kai 
kuriems bendražygiams, ir po daugelio metų apsimesdavo nusiminęs, 
kai sužinodavo, kad jie sušaudyti. 

- Tarp jūsų buvo tokių malonių žmonių, - vėliau sakė jis draugams 
lenkams. - Pavyzdžiui, Vera Kostyrzewa. Ar žinot, koks jos likimas? 

Nors turėjo stebinamą atmintį, visų savo aukų Stalinas negalėjo pri- 
siminti!ė. 

Stalinui patiko gąsdinti savo kolegas. Taip jis pasielgė su Steckiu, 
vienu iš jaunų Bucharino protežė, sėkmingai dirbusiu Stalino CK Kul- 
tūros skyriuje. Per vieną iš „akistatų“ su savo kaltintojais Bucharinas 
davė Stalinui jį kritikuojantį seną Steckio laišką. „Draugas Bucharinas 
davė man tavo laišką jam [rašytą 1926 ar 1927 metais] ir užsiminė, kad 
Steckis nėra visai švarus, - parašė Steckiui Stalinas. - Laiško neskaičiau. 
Grąžinu jį tau. Su komunisto linkėjimais - Stalinas.“ Galima įsivaizduo- 
ti, kokį siaubą patyrė Steckis, gavęs šį ranka rašytą laiškelį. Jis bemat at- 
rašė: „Drauge Stalinai, gavau Jūsų laišką ir dėkoju už pasitikėjimą. Dėl 
mano laiško <...>, rašyto, kai nebuvau švarus <...>. Aš priklausiau Bu- 
charino grupuotei. Dabar man gėda tai prisiminti <...>.“ Steckis buvo 
suimtas ir sušaudytas*?. | 

Stalinas žaidė net su savo artimiausiais bičiuliais. Pavyzdžiui, Bu- 
dionas teisme pasirodė gerai, bet kai čekistai pradėjo suiminėti jo paties 
pavaldinius, jis nuėjo pas Vorošilovą skųstis su NKVD tiriamų nekaltų 
žmonių sąrašu. Vorošilovas persigando. 

- Pats kalbėkis su Stalinu! 

- Jeigu jie priešai, kas tada vykdė Revoliuciją? Vadinasi, ir mus rei- 
kia kišti į kalėjimą! 

- Kąjūs sakote, Semionai Michailovičiau? - nusijuokė Stalinas. - Gal 
išprotėjote? 

Vadas paskambino Ježovui. 

- Čia atėjo Budionas. Jis sako, kad mus reikia suimti. 

Budionas teigia davęs savo sąrašą Ježovui ir šis kai kuriuos karinin- 
kus paleido“. 

Stalinas mėgo nuraminti savo aukas, o paskui įsakyti jas suimti. 
Metų pradžioje pats Stalinas paskambino vieno iš Ordžonikidzės pava- 
duotojų Sunkiosios pramonės liaudies komisariate žmonai: 

- Girdėjau, kad vaikščiojate pėsčiomis. Negerai <...>. Atsiųsiu jums 
automobilį. 

Kitą dieną atvažiavo limuzinas. Po dviejų dienų buvo suimtas jos 
vyras. 

Generolai, diplomatai, žvalgybininkai ir rašytojai, kariavę Ispanijo- 
je, įklimpę į išdavysčių, nužudymų, pralaimėjimų, trockiškų intrigų ir 
skundimo liūną, buvo naikinami net tada, kai iš pažiūros nedarė nie- 
ko bloga. Stalino ambasadorius Madride Antonovas-Ovsejenka, buvęs 
trockininkas, persistengė bandydamas įrodyti savo lojalumą; Stali- 
nas jį atšaukė, maloniai paaukštino, o kitą dieną liepė suimti. Priėmęs 
žurnalistą Michailą Kolcovą, Stalinas traukė jį per dantį dėl nuotykių 
Ispanijos pilietiniame kare, vadino „Don Migeliu“, paskui paklausė: 
„Neketini nusišauti? Iki pasimatymo, Don Migeli.“ Kolcovas Ispanijoje 
žaidė mirtinai pavojingą žaidimą: skundė kitus Stalinui ir Vorošilovui. 
„Donas“ buvo suimtas". 

Stalino raštinę apipylė pranešimai apie egzekucijas regionuose. Ti- 
piškas jų, datuotas 1937 metų spalio 21 diena, išvardijo vienuolika su- 
šaudytų Saratove, aštuonis, paskui dar dvylika Leningrade, šešis, pas- 
kui dar penkis Minske... iš viso 82. Tokių sąrašų, adresuotų Stalinui ir 
Molotovui - šimtai'*. Kita vertus, Stalinas srautais gaudavo apgailėtinų 
pagalbos prašymų. Bonč-Brujevičius - jo duktė buvo ištekėjusi už Ja- 
godos aplinkos literato - tvirtino: „Patikėkite manimi, brangusis Josifai 
Visarionovičiau, aš pats atvesčiau sūnų ar dukrą į NKVD, jeigu jie sto- 
tų prieš Partiją <...>." Buvo suimtas Kaneris, Stalino sekretorius nuo 
trečiojo dešimtmečio, vadovavęs bjauriems žaidimams prieš Trockį ir 
kitus. „Kaneris negali būti piktadarys, - rašė tokia Makarova, galbūt jo 
žmona. - Jis draugavo su Jagoda. Kas galėjo pagalvoti, kad saugumo 
liaudies komisaras - toks niekšas? Patikėkite, drauge Stalinai, Kaneris 
nusipelnęs jūsų pasitikėjimo!“ Kaneris buvo sušaudytas. 

Dažnai pagalbos kreipdavosi seni bolševikai, buvę artimi Stalino 
draugai, tokie kaip Vano Džaparidzė. Jis parašė tokį be galo graudų 
laišką: „Mano duktė suimta. Neįsivaizduoju, ką ji galėjo padaryti. Pra- 
šau jūsų, brangusis Josifai Visarionovičiau, palengvinti siaubingą mano 
dukters dalią <...>,“ 18 

Stalinas gaudavo ir laiškų iš pasmerktų vadovų, žūtbūt besisten- 
giančių išgelbėti savo kailį. „Aš negaliu dirbti, partiškumas čia niekuo 
dėtas. Tiesiog negaliu nereaguoti į padėtį aplinkui - aš turiu atsikratyti 
abejonių ir suprasti, dėl ko jos atsiranda <...>. Prašau paskirti man šiek 
tiek savo laiko ir mane priimti <...>“, - rašė Nikolajus Krylenka, teisin- 

gumo liaudies komisaras (!), pats pasirašęs ne vieną mirties nuospren- 
dį. Jis irgi buvo sušaudytas". 

Pagrindinis Teroro organizatorius buvo Ježovas, o Molotovas, Kaga- 
novičius ir Vorošilovas buvo uolūs jo bendrininkai. Tačiau spręsti, kas 
gyvens, o kas mirs, turėjo visi bolševikų šulai. Po daugelio metų Chruš- 
čiovas prisiminė, kokią galią turėjęs jį supykdžiusiam jaunam agrono- 
mui: „Aišku, galėjau padaryti jam ką tik norėjau, galėjau jį sunaikinti - 
galėjau pasirūpinti, kad jis dingtų nuo žemės paviršiaus.“ 

Per Terorą Stalinas priėmė Ježovą 1 100 kartų - daugiau tik Molotovą, 
ir Čia suskaičiuoti tik oficialūs generalinio komisaro apsilankymai Ma- 
žajame kampe. Tikriausiai juodu daugybę kartų susitiko vasarnamyje. 
Iš archyvų matyti, kaip Stalinas sudarydavo nedidelius sąrašus tų, ku- 
riuos reikia suimti, ir aptardavo juos su Gervuoge. Pavyzdžiui, 1937 
metų balandžio 2 dieną jis rašo mėlynu ir raudonu pieštuku Ježovui są- 
rašą iš šešių punktų - daug jų grėsmingi, tokie kaip „išvalyti Valstybinį 
banką“*. Kartais Stalinas pavėžėdavo jį namo į vasarnamį!. 

Ježovas laikėsi alinančios dienotvarkės. Ji netapo lengvesnė nuo 
siaubingų darbų, kuriems jis vadovavo, ir spaudimo iš viršaus ir apa- 
čios suimti ir sušaudyti daugiau Žmonių. Jis gyveno naktinį gyveni- 
mą kaip ir Stalinas, amžinai buvo išsekęs, vis labiau blyško, darėsi 
vis nervingesnis. Mes dabar žinome, kad jis dažniausiai miegodavo 
rytais, pietaudavo namie su Žmona, susitikdavo išlenkti taurelės su 
pavaduotoju Frinovskiu savo ar jo vasarnamyje, paskui važiuodavo 
į Butyrkų ar Lubiankos kalėjimą vadovauti tardymams ir kankini- 
mams“. Kadangi Ježovas apie septynerius metus priklausė Partijos 
viršūnėlei, jis pažinojo dažną auką. 1937 metų birželį jis pasirašė įsa- 
kymą suimti savo „krikštatėvį“' Moskviną ir šio žmoną - jų namuose 
jis dažnai lankydavosi. Abu buvo sušaudyti. Kartais Ježovas būdavo 
be galo žiaurus. Kai Bulatovas, kaip ir Ježovas vadovavęs CK skyriui 
ir lankęsis jo namuose, buvo tardomas penktą kartą, generalinis ko- 
misaras pasirodė tarpduryje. 


* Ježovas atrašė juodu rašikliu: „Be jau nusiųstos Uzakovskio pranešimo kopijos, nusiunčiau dar 
ir Valstybės saugumo 7-ojo skyriaus apie kinų trockininkų veiklą. Ježovas.“ 

- Ar Bulatovas duoda parodymus? 

- Tyli kaip žuvis, drauge generalinis komisare! - atsakė tardytojas. 

- Tada gerai jam įkrėskite! - burbtelėjo Ježovas ir išėjo. 

Bet kartais jo pareigos akivaizdžiai buvo jam sunkios. Kai jam teko 
stebėti draugo egzekuciją, jis atrodė labai nusiminęs. 

- Iš akių matau, kad tau manęs gaila! - tarė draugas. 

Ježovas sutriko, bet liepė budeliams jį sušaudyti. Kai buvo suimtas 
kitas senas draugelis, Ježovas atrodė susijaudinęs, bet būdamas gir- 
tas įsakė pavaldiniams „nupjauti ausis ir nosį, išdurti akis, supjaustyti 
kūną į gabalus“. Jis tik grasino: paskui jis šnekučiavosi su bičiuliu iki 
paryčių. Vis dėlto ir tas draugužis buvo sušaudytas. Politbiuro nariai 
be galo žavėjosi Ježovu; Molotovo nuomone, jis „nebuvo be nuodėmės, 
bet geras partinis darbuotojas“. 

Kartais šių žudynių ir smurto įkarštyje Ježovas pasirodydavo toks 
kaip kadaise. Priėmęs Stalino gydytoją Vinogradovą, būsimame Bucha- 
rino teisme turėjusį liudyti prieš savo paties mokytoją, įkaušęs Ježovas 
patarė: „Tu geras žmogus, bet per daug kalbi. Turėk omeny, kad kas 
trečias žmogus yra maniškis ir viską man pranešinėja. Patariu tau ma- 
žiau laidyti liežuvį.“* 

Generalinis komisaras pasiekė karjeros viršūnę. Nufilmuota, kaip 
per šventes jis vaikštinėja po Kremlių su Stalinu, kvailai rūkydamas iš 
pažiūros labai didelį papirosą. Per Spalio revoliucijos metinėms skir- 
tas ilgas kalbas Didžiajame teatre JAV ambasadorius Daviesas žiūrėjo, 
kaip „Stalinas, Vorošilovas ir Ježovas demonstratyviai kuždasi ir juo- 
kauja tarpusavyje“. „Pravda“ liaupsino jį kaip „nepalenkiamą bolševi- 
ką, kuris dieną naktį nesikeldamas nuo savo rašomojo stalo atskleidžia 
fašistinių sąmokslų gijas ir jas karpo“. Jo vardu buvo vadinami miestai 
ir stadionai*. Kazachų „dainiui“" Džambului Džabajevui Ježovas buvo 
„liepsna, deginanti gyvačių lizdus“ *. 

Ježovas su žmona Jevgenija dabar prašmatniai gyveno vasarnamyje 
Meščerine prie Lenino kalnelių, kur būstus turėjo daug Partijos vado- 
vų; kaip įprasta, vasarnamyje buvo kino teatras, teniso aikštė, aplink 


* Per visas valstybines šventes demonstrantai nešdavo didžiulius jo portretus pro mauzolie- 
jų. Kadangi jo pavardė asocijuodavosi dar ir su „plieniniu kumščiu“ (rus. ježovyje rukavicy), 
didžiuliai plakatai vaizduodavo jį gniaužiantį kumštyje gyvatę su Trockio, Rykovo ir Bu- 
charino galvomis. Kitas „ježoviškas“ plakatas skelbė: „Ježovyje rukavicy - valdymas geležine 
lazda!“ 

sutuoktinius šokinėjo tarnai. Juodu įsidukrino Natašą, našlaitę iš vaikų 
namų. Ježovas buvo su ja švelnus, mokė žaisti tenisą, čiuožti ir važiuo- 
ti dviračiu. Nuotraukose jis stovi šalia draugų, apkabinęs Natašą kaip 
kiekvienas tėvas. Jis lepindavo ją dovanomis, grįžęs iš darbo su ja žais- 
davo. 

Ježovui pradėjus grūsti į mėsmalę užsienio komunistus ir grįžusius 
emigrantus, į jį kreipėsi sunerimusi graži tuoj gimdyti turinti rusė emi- 
grantė Vera Trail, ikirevoliucinio liberalo Aleksandro Gučkovo duktė. 
Jai paskambino po vidurnakčio. 

- Jums skambina iš Kremliaus. Draugas komisaras jus priims dabar. 

Limuzinas atvežė ją į Kremlių. Ją nusivedė į ilgą, lempos su žaliu 
gaubtu blausiai apšviestą Ježovo kabinetą. Galios afrodiziakas darė 
savo stebuklus, ir Vera iškart susižavėjo „dailių bruožų veidu“, „gar- 
banotais rusvais plaukais ir mėlynomis akimis - tokių sodriai mėlynų 
kaip gyva nebuvau mačiusi“ bei „grakščiomis lieknomis rankomis“. Ji 
išvardijo suimtus draugus, daugiausia rašytojus. Ježovas buvo be galo 
įžvalgus, „puikiai mokėjo klausytis“. Prieš ją priimdamas, Gervuogė 
atleido apsaugininkus, bet pareiškė: 

- Aš tikrai neįpratęs priimti visiškai nepažįstamų Žmonių nesau- 
gomas. 

- Aš net neturiu rankinės, - koketiškai atsakė Vera Trail. 

- Ne, tik papirosų „Belomor“ . Bet jūs sakėte, kad esate nėščia. 

- Sakiau? Nejaugi nematote? 

Jos pilvas buvo milžiniškas. 

- Matau, kad kažkas pūpso, - juokavo Ježovas, - bet iš kur aš galiu 
žinoti, kad čia ne delstinė bomba, gudriai įkišta į pagalvę? Jūsų juk ne- 
apieškojo <...>, ar ne? 

Ježovas atsistojo ir apėjo stalą, tarsi ketindamas apčiupinėti jai pil- 
vą, bet nepriėjęs prie jos sustojo, grįžęs vėl atsisėdo ir juokdamasis 
tarė: 

- Žinoma, jūs nėščia. Aš tik juokavau. 

Šiame epizode Ježovas vėl parodė savo kvailą humorą (laimė, jau 
padarė pažangą, palyginti su bezdėjimo varžybomis, kurioms anks- 
čiau teisėjaudavo), pasipūtėlišką grėsmingumą - ir paranoją. Jis pri- 
žadėjo peržiūrėti jos popierius, priimti dar kartą ir maloniai patarė 
grįžus iš karto gultis į lovą. Kitą naktį Verai vėl paskambino iš Ježovo 
raštinės. 

- Tuoj pat važiuokite į Paryžių. 

Kitą rytą Vera Trail išvažiavo traukiniu, įsitikinusi, jog jis kažkodėl 
nėrėsi iš kailio, kad išgelbėtų jai gyvybę. Visi jos sąrašo draugai buvo 
sušaudyti, bet ją pačią Ježovas išgelbėjo“. 

Tačiau dėl asmeninio žavesio priešas buvo gelbstimas retai. Visą ke- 
tvirtąjį dešimtmetį Gervuogė turėjo romaną su žmonos bendravarde, 
ambasadoriaus Lenkijoje žmona, ir pasiūlė jai gyventi Maskvoje - jis ja 
pasirūpinsiąs. Tačiau Jevgenija Podoskaja atsisakė; 1936 metų lapkritį ji 
buvo suimta, o 1937 metų kovo 10 dieną sušaudyta". 

Ježovas apipylė Molotovą pranešimais apie savo atskleistus są- 
mokslus. Molotovas ir Kaganovičius netvėrė džiaugsmu. „Visuomet 
maniau, kad didžiausias nuopelnas tenka Stalinui ir mums, skatinu- 
siems to imtis, veikusiems aktyviai. Aš visada buvau aktyvus, visada 
palaikiau taikomas priemones, - teigė Molotovas. - Stalinas buvo tei- 
sus - „geriau liks viena nekalta galva mažiau <...>.“ Kaganovičius jam 
pritarė: „Antraip niekados nebūtume laimėję karo!“ Molotovas pelnė 
nekokią šlovę, kai peržiūrėjo vieną suimtinų asmenų sąrašą ir šalia 
moters pavardės parašė VMN.. Ne kas kitas kaip Molotovas pasirašė ir 
veikiausiai papildė liaudies priešų, tokių kaip Kosioras ir Postyševas, 
žmonų sąrašą; jos visos buvo sušaudytos. Kai Molotovas buvo ministru 
pirmininku 1938 metų pradžioje, buvo sušaudyti dvidešimt iš dvide- 
šimt aštuonių komisarų. 

„O kaip su šituo?“ - paklausė Stalinas, pamatęs sąraše bolševiką 
Lomovą. „Pritariu tam, kad tas šunsnukis Lomovas būtų tuoj pat su- 
imtas , - atrašė Molotovas. Kai buvo nagrinėjama vieno nelaimėlio 
profesoriaus byla, Molotovas paklausė Ježovo: „Kodėl šis profesorius 
vis dar Užsienio reikalų ministerijoje, o ne NKVD?“? Kai per klaidą 
buvo sudegintos kelios Stalino ir Lenino knygos, Molotovas liepė Je- 
žovui paspartinti bylos eigą'?. Molotovas išgirdo, kad vienas regiono 
prokuroras nepatenkintas valymu, ir pajuokavo, visai pagrįstai, girdi, 
nuostabu, kad Stalinas su Molotovu vis dar gyvi, kai tiek teroristų 
bando juos nužudyti. Premjeras įsakė NKVD: „Ištirkite suderinę su 
Vyšinskiu [prokuroro viršininku Maskvoje]. Molotovas.“ Kaganovi- 
čius tvirtino, esą nėra nė vienos geležinkelio linijos, „kur neveiktų 
trockininkų ir / arba japonų kenkėjai“, ir parašė mažiausiai trisdešimt 
du laiškus NKVD reikalaudamas suimti aštuoniasdešimt tris žmones; 
be to, jis pats pasirašė egzekucijų sąrašus su 36 000 pavardžių. Buvo 

sušaudyta tiek daug geležinkelininkų, kad vienas pareigūnas pa- 
skambino Poskriobyševui ir įspėjo, jog viename ruože neliko nė vieno 
darbuotojo. 

Tačiau visi vadovai žinojo, kad jie irgi nuolatos tikrinami; buvo su- 
imti abu Molotovo sekretoriai. 

„Jutau, kad aplink mane tvenkiasi pavojus, - aiškino jis enkavėdis- 
tams pradėjus rinkti jį kompromituojančią medžiagą. - Mano pirmasis 
padėjėjas, nuvestas į NKVD, puolė į lifto šachtą." Niekas nebuvo sau- 
gus, be to, reikėjo galvoti ir apie artimuosius. Stalinas kuo aiškiausiai 
pasakė: priešus reikia naikinti „nežiūrint jiems į veidus". Jeigu pareigū- 
nai tikėjosi, kad juos apsaugos jų padėtis, Politbiuro narių, tokių kaip 
Rudzutakas, areštas parodė, jog jie klydo. Įkalčiai buvo renkami prieš 
visus, tarp jų ir Molotovą, Vorošilovą ir Kaganovičių. Jų vairuotojus 
suimdavo taip dažnai, kad Chruščiovas pasiskundė Stalinui. Šis atsakė: 
„Prieš mane irgi renka įkalčius.“ Tikriausiai visi mąstė kaip Chruščio- 
vas, paklausęs: „Manai, aš esu įsitikinęs <...>, kad rytoj iš savo kabineto 
nebūsiu perkeltas į kalėjimo kamerą?“ 


**kk 


Maršalo Budiono atvejis, be abejonės, davė peno apmąstymams. 1937- 
ųjų birželio 20 dieną, netrukus po to, kai buvo sušaudytas Tuchačevs- 
kis, Stalinas pasakė kavaleristui: „Ježovas sako, kad tavo žmona elgiasi 
nepadoriai. Turėk galvoje, kad neleisime niekam, net žmonai, kompro- 
mituoti tavęs kaip Partijos ar valstybės veikėjo. Pasikalbėk apie tai su 
Ježovu ir nuspręsk, ar reikia ko nors griebtis. Tu pražiopsojai priešą 
savo pašonėje. Kodėl jos gailiesi?“ 

- Bloga žmona - šeimos, ne politikos klausimas, drauge Stalinai, - 
atsakė Budionas. - Aš pats tuo užsiimsiu. 

- Privalai būti drąsus, - mokė Stalinas. - Manai, man negaila, kai 
paaiškėja, kad artimiausi bendražygiai yra liaudies priešai? 

Budiono žmona Olga buvo Didžiojo teatro dainininkė, geriausia 
aktorės maršalo Jegorovo žmonos draugė. Iš visko sprendžiant, Olga 
apgaudinėjo Budioną su Didžiojo teatro tenoru ir flirtavo su lenkų di- 
plomatais. Budionas nuėjo pas Ježovą; šis jam pasakė, kad jo žmona 
„kartu su Jegorova lankosi užsienio ambasadose <...>“. Kai Budionas 
inspektavo karius, Olga buvo suimta gatvėje, ištardyta ir nuteista kalėti 

aštuonerius metus - paskui jai pridėjo dar trejus. Budionas raudojo, ir 
„ašaros ritosi jam skruostais“. Olga vienutėje išprotėjo. Sklido mitas, 
neva Stalinas moterims buvęs gailestingesnis. Be abejonės, moterys CK 
narės turėjo daugiau galimybių likti gyvos*. Tačiau keturiasdešimtme- 
tė Galina Jegorova buvo sušaudyta net anksčiau negu jos vyras marša- 
las. Čia Stalinas neparodė jokio galantiškumo. Vargu ar jai galėjo padėti 
tai, kad Stalinas su ja flirtavo Nadios savižudybės vakarą. Šiaip ar taip, 
Stalinas visada būdavo negailestingesnis, jei pajusdavo bent menkiau- 
sią ištvirkimą!?. 

Be kitų, kur kas svarbesnių dalykų, Teroras bylojo ir apie šventei- 
viškos bolševikų dorovės pergalę prieš trečiojo dešimtmečio seksua- 
linę laisvę. Prie Jenukidzės, Tuchačevskio ir Rudzutako sunaikinimo 
prisidėjo ir tai, ką Molotovas vadino jų „silpna vieta <...> - moterys!“ 
Aktorių kvepalų, diplomatinių pobūvių linksmybių, pūvančio už- 
sienio pasaulio spindesio kartais pakakdavo įtikinti vienišą Staliną 
ir šventeivišką Molotovą (nuo jų abiejų sklido puritoniško pavydo 
tvaikas), kad už tų dalykų slypi išdavystė ir dviveidiškumas. Tačiau 
ištvirkimas niekada nebuvo tikroji priežastis, dėl kurios buvo naiki- 
namos jų aukos - tikroji visada buvo politika. Kaltinimai seksualiniais 
nukrypimais visada būdavo pasitelkiami į pagalbą siekiant nužmo- 
ginti pasmerktuosius buvusių kolegų akyse. Jenukidzė ir Rudzutakas 
neva viliojo „mažas mergaites“ - pasak Kaganovičiaus. Mažai tikėti- 
na, kad Centro komitete buvo pedofilų kuopelė ar teroristų ir šnipų 
tinklas, tad veikiausiai tie du malonumų besivaikantys didikai tiesiog 
„protegavo“ balerinas, kaip tai darė ir tebedaro milijonieriai. Vis dėlto 
Stalinas daugybę metų pro pirštus žiūrėjo į Jenukidzės vakarėlius ir 
veikiausiai mielai juose dalyvaudavo. Mergišiai, tokie kaip Bulgani- 
nas ir Berija, klestėjo toliau, jei tik būdavo lojalūs ir politiškai kom- 


* Aleksandra Kolontaj, tuo metu šešiasdešimt penkerių-ambasadorė Švedijoje, buvo graži bol- 
ševikė aristokratė. Ji parašė romaną „Bičių darbininkių meilė“ - feminizmo ir laisvos meilės 
manifestą. Skandalingas jos-lytinis gyvenimas šokiravo ir kėlė pašaipą Stalinui ir Molotovui. 
Keli garsūs jos meilužiai bolševikai buvo sušaudyti per Didįjį terorą, bet pati liko gyva. Gali- 
mas daiktas, iš prigimties galantiškam Stalinui patiko jos laiškai, visada prasidedantys krei- 
piniu „didžiai gerbiamas Josifai Visarionovičiau“, su „draugiškais sveikinimais iš atviros šir- 
dies“, ir koketiškas kadaise buvusios gražios moters romantizmas. Niūri, nepatraukli veteranė 
Jelena Stasova taip pat liko gyva ir vis rašė Vadui šiltus, kupinus dėkingumo laiškus. Stalino 
šeimos moterys beveik visos irgi liko gyvos (nors kai kurios buvo suimtos), bet daug vyrų 
buvo sušaudyti. 


287 


STALINAS. RAUDONOJO CARO DVARAS 


petentingi; niekas negalėjo pasakyti, kad jų „žygiai“ tebuvo Stalino 
dvaro paskalos*. Dėl apkalbų žmonės padėdavo galvą. 

Stalinas buvo keistas kaip devyniolikto amžiaus žmogus: jis flir- 
tavo su gerai apsirengusiomis savo aplinkos moterimis ir jas vertino, 
buvo griežtas šventeiva savo dukters atžvilgiu, baisėjosi feminizmu ir 
trečiajame dešimtmetyje propaguota laisva meile, o tarp savo bičiulių 
stengdavosi pasirodyti šiurkštus ir pabrėžtinai vyriškas. Jo šventeiviš- 
kumas būtų kuo puikiausiai tikęs karalienės Viktorijos laikų žmogui: 
jis kvailai niršo pamatęs suknelės nedengiamus dukters Svetlanos ke- 
lius ir net dėl to, kad drąsiai žvelgė į fotoaparato objektyvą. Stalinas 
pasmerkė „pirmą bučinį“ Aleksandrovo filme „Volga, Volga“ kaip per 
daug aistringą, todėl ši scena buvo iškirpta. Negana to, pernelyg uolūs 
pareigūnai uždraudė bučiuotis beveik visuose Sovietų filmuose. Žiū- 
rėdamas Eizenšteino filmo „Ivanas Rūstusis“ antrą dalį, Stalinas, vos 
netapatinęs savęs su šiuo caru, pasijuto be galo nesmagiai per jo buči- 
nio sceną - girdi, bučiuotasi per ilgai. Sceną teko iškirpti. Kai Tatjana 
operoje „Oneginas“ pasirodė su permatoma suknia, Stalinas sušuko: 
„Kaip moteris gali pasirodyti vyro akivaizdoje šitaip apsirengusi?!“ 
Režisierius bemat grąžino „bolševikišką kuklumą“ į paleistuvišką Puš- 
kino kūrinį. Senatvėje pamatęs merginą nepadoria poza ant gruziniškų 
papirosų pakelio, Stalinas įsiuto ir liepė sukurti naują. „Kur ji galėjo 
išmokti šitaip sėdėti?! Paryžiuje?“ 

Savo didžiūnams jis stengėsi įskiepyti buržuazinę moralę. Ždanovo 
žmona norėjo palikti vyrą dėl jo alkoholizmo, bet visai kaip Hitleris, 
pareikalavęs, kad Goebbelsas grįžtų pas žmoną, Stalinas įsakė: „Judu 
privalote likti drauge.“ Taip pat nutiko ir su Pavelu Alilujevu. Išgirdęs, 
kad Kuibyševas blogai elgiasi su žmona, Stalinas sušuko: „Jei būčiau 
apie tai žinojęs, būčiau padaręs galą tam šlykščiam elgesiui.“ 


* Garbinga išimtis tarp tos kartos siaurapročių veidmainių buvo bolševikai, laikęsi partinės 
drausmės, bet tuo pat metu elgęsi kaip Europos bohema. Tokių buvo nedaug, vieni iš jų - už- 
sienio reikalų liaudies komisaras Maksimas Litvinovas ir jo žmona anglė Ivy. Ji atvirai šaipėsi 
iš tokių veidmainių kaip Molotovas ir didžiavosi savo ištvirkimu kaip pirštines keisdama mei- 
lužius vokiečius. „Man nė motais, ką kažkas sako <...>, nes jaučiuosi visa galva aukštesnė už 
tuos, kurie gali piktdžiugiauti svarstydami tokias banalias skandalingas temas, kaip kas su kuo 
guli.“ Tuo tarpu komisaras Litvinovas, apkūnus, susitaršęs ryžtingo būdo žydų intelektualas, 
ilgą laiką pažinojęs Staliną, bet niekada nebuvęs jam artimas, užmezgė romaną su „labai gra- 
žia, neabejotinai vulgaria ir išties labai seksualia“ mergina, gyvenusia su Litvinovų pora. Ji net 
lydėdavo Litvinovą į diplomatinius priėmimus, o kartą atėjo į jo raštinę apsimovusi aptemptas 
jojikės bridžkelnes. 

Tačiau jeigu senas draugas atsidurdavo nesmagioje padėtyje ir jam 
reikėdavo pagalbos, Stalinas su šypsenėle jam padėdavo, kaip matyti iš 
archyvuose rasto labai įdomaus laiško. Aleksandras Trojanovskis (ko 
gero, jau minėtas diplomatas) paprašė padėti jam dėl meilužės, tokios 
F. M. Gracanovos. Jai dirbant NKVD, darbą jai pasiūlė Jagoda. Jeigu juo- 
du būtų kartu metę savo darbus, „būtų prasidėjusios apkalbos. Tai gal aš 
galėčiau išeiti iš savo darbo anksčiau už ją <...>. Prašau išspręsti šį klau- 
simą kaip senam draugui“, - parašė jis Stalinui. Šis padėjo - neslėpdamas 
pašaipos parašė: „Drauge Jagoda, sutvarkykite šį Trojanovskio reikalą. 
Jis įsipainiojo, tas šėtono išpera, ir mūsų pareiga jam padėti. Tekeliau- 
ja jis pas Dievą ar velnią! Išspręskite šį reikalą ir tegul jis nusiramina. 
Stalinas.“ 1938-aisiais Trojanovskis vėl parašė Stalinui prašydamas liepti 
Ježovui leisti jo meilužei pasilikti butą. Stalinas padėjo ir šįsyk". 


Viena iš Teroro paslapčių buvo Stalino manija versti aukas prieš mirtį 
pasirašyti smulkius neįtikėtinų savo nusikaltimų prisipažinimus. Sta- 
linas tapo visišku diktatoriumi tik tada, kai tarp 1937 metų gegužės ir 
liepos buvo išžudyta NKVD ir armijos vadovybė. Net tada jam vis dar 
teko įtikinėti savo didžiūnus šokti pagal jo dūdelę. Kaip jis tai padarė? 

Padėjo paties Stalino būdas. Jo asmenybės kultas taip stipriai pa- 
veikė šalį, kad „Stalino žodis buvo įstatymas, - teigė Chruščiovas. - Jis 
negalėjo padaryti nieko bloga. Stalinas viską matė aiškiai“. Mikojanas 
manė, kad dėl kulto niekas negalėjo mesti iššūkio Vadui“. Bet Teroras 
nebuvo vien Stalino valios apraiška. Gal Stalinas didele dalimi jį įkvė- 
pė, gal Teroras atspindėjo jo paties neapykantą ir kompleksus, bet jo 
didikai be paliovos ragino jį pribaigti daugiau priešų. Tačiau jeigu jie 
pažinodavo auką, reikalaudavo kaltės įrodymų. Štai kodėl Stalinas tiek 
daug dėmesio skyrė pasmerktųjų pasirašytiems rašytiniams prisipaži- 
nimams. 

Vos tik Ježovas perduodavo jam parodymus, Stalinas išplatindavo 
juos Politbiuro nariams. Šie tiesiog negalėdavo nepatikėti tokiais dau- 
giažodžiais pasmerktųjų kaltinimais sau ir kitiems. Prie parodymų Sta- 
linas paprastai pridėdavo lydraštį - šis rašytas 1937 metų kovą Molo- 
tovui, Vorošilovui, Kaganovičiui ir Mikojanui: „Prašau jūsų susipažinti 
su parodymais lenkų ir vokiečių šnipių Aleksandros (motinos) ir Ta- 

maros (dukters) Licinskajų bei Minervinos, buvusios A. Jenukidzės se- 
kretorės.“ Visi šulai gerai pažinojo Jenukidzę, todėl Stalinas pasirūpino, 
kad jie pamatytų visus parodymus". Kai Mikojanas suabejojo prisipa- 
žinimais, Stalinas apkaltino jį silpnumu, bet paskui išsikvietė ir parodė 
jam pasirašytus parodymus: „Jis rašė pats <...> ir pasirašė kiekviename 
puslapyje.“ Tų absurdiškų prisipažinimų užteko Kaganovičiui įtikin- 
ti: „Kaip jūs galėjote nepasirašyti jo [mirties nuosprendžio] <...>, jeigu 
tyrimas parodė, kad šis žmogus buvo priešas?“ Ždanovas, pasak jo sū- 
naus, „iš tiesų tikėjo šitais iš Ježovo gautais įskundimais <...>. Kurį laiką 
mano tėvas išties tikėjo, kad Leningrado vadovybėje esama caro agen- 
tų.“ Bet kai jo tėvai pažinodavo pasmerktuosius, nes su jais draugavo, 
motina sakydavo: „Jeigu jis liaudies priešas, aš irgi tokia!“ Vadovai ir 
jų žmonos pašnibždomis tais pačiais žodžiais išreikšdavo abejones dėl 
vieno ar kito arešto, bet daugelio aukų kalte tikėdavo. 

Didžiūnai tik apsimesdavo priblokšti. Jeigu jie pažinodavo žmogų, 
aišku, labiau pasidomėdavo jo kaltės įrodymais, bet visi suprasdavo, 
kad kaltinimų ir prisipažinimų smulkmenos nėra svarbu, ir su tuo su- 
sitaikydavo. Tai kodėl visi tie žmonės buvo nužudyti? Nadežda Man- 
delštam rašė, kad jie žuvo „dėl nieko“, o Maja Kavtaradzė, kurios tėvai 
buvo suimti, tesako: „Neklauskite kodėl!“ Jie buvo nužudyti ne už tai, 
ką padarė, bet už tai, ką galėjo padaryti. Molotovas aiškino: „Svarbiausia 
buvo tai, kad lemtingą akimirką jais negalėjai pasikliauti.“ Tiesą sakant, 
kai kurie, tokie kaip Rudzutakas, net nesuvokė esą nelojalūs. Tokie tik 
galėjo tapti išdavikais; štai kodėl Stalinas galėjo žavėtis savo aukų dar- 
bu ar asmenybe: kai buvo sušaudyti Tuchačevskis ir Uborevičius, jis 
ir toliau aiškino Politbiurui apie pirmojo talentą ir ragino karininkus 
„mokyti savo karius, kaip tai darė Uborevičius“'*. Tačiau čia galima 
įžvelgti ir savotišką religijos aspektą. 

Kai Stalinas prieš 1937 metų sausio teismą pamokė Vyšinskį, šis taip 
kreipėsi į kaltinamuosius: „Jūs praradote tikėjimą“ - taigi jie turi už tai 
mirti. Berijai jis sakė: „Liaudies priešas - ne vien tas, kuris sabotuoja, bet 
ir tas, kuris abejoja, ar teisinga Partijos linija. Tokių daug, ir mes turime 
juos likviduoti.“ Pats Stalinas leido tai suprasti persigandusiam ben- 
dražygiui, paklaususiam, ar juo vis dar pasitikima: „Politiniu atžvilgiu 
aš tavimi pasitikiu, bet man kyla abejonių turint galvoje tolesnės Parti- 
jos veiklos perspektyvas“ - matyt, tai reiškia, kad tuo metu Stalinas juo 
pasitikėjo, bet kažin ar galės pasitikėti prasidėjus karui. 

„Politinė visuotinio valymo idėja yra didi ir drąsi, - iš kalėjimo rašė 
Bucharinas Stalinui - jį puikiai pažinojo, - nes ji sukels amžiną nepa- 
sitikėjimą <...>. Tuo būdu vyriausybė visiškai apsidraudžia.“ Kuo sti- 
presni valstybės priešai, tuo stipresnė turėjo būti valstybė (ir Stalinas). 
Šis užburtas „amžino nepasitikėjimo“ ratas buvo jam tinkamiausia gy- 
venamoji aplinka. Ar Stalinas tikėjo kiekvieno pasmerktojo kalte? Gal 
teisės požiūriu ir ne visada, bet šis kietaširdis politikas tikėjo, kad visos 
aukos būtinos dėl politinės naudos, o kartais - asmeninio keršto sume- 
timais. 

Kartą per vakarienę po Spalio švenčių minėjimo Stalinas pranešė, 
kad kiekvienas, drįstantis silpninti Sovietų valstybės galią „savo min- 
tyse, taip, net mintyse“, bus laikomas priešu ir „mes juos sunaikinsime 
kaip gentį“. Galėjai pamanyti, kad kalba koks viduramžių Kaukazo 
genties vadas, „puikus Italijos renesanso politikas“ - ar Ivanas Rūstu- 
sis. Stalinas paaiškino, kad jis, menkas oratorius ir neįspūdingas vy- 
riokas, tapo „erelio“ Lenino įpėdiniu todėl, kad to norėjo Partija. Jį ir 
jo vyrus įkvėpė „šventa baimė“ apvilti masių lūkesčius. Taigi, aiškino 
toliau Stalinas, iš tikrųjų vykdomas teroras yra šventas; jis kyla iš bol- 
ševizmo paskirties - gelbėti pasaulį. Nenuostabu, kad Ježovas NKVD 
vadino savo „slaptąja sekta“". 

Šio švento banditizmo niekingumu neįmanoma patikėti: atstumas 
nuo Lubiankos kankinimo kamerų iki Mažojo kampo - apie pusantro 
kilometro, bet tada jis buvo kur kas mažesnis. 

Rytais Gervuogė tiesiai iš kankinimo kamerų eidavo į Politbiurą ir 
dalyvaudavo susirinkimuose. Vieną dieną Chruščiovas pastebėjo su- 
krešusio kraujo dėmes ant Ježovo valstietiškos palaidinės skvernų ir 
rankogalių. Chruščiovas - pats toli gražu ne angelas - paklausė Ježovo, 
kokios čia dėmės. Ježovui sužvilgo mėlynos akys, kai atsakė, kad tokio- 
mis dėmėmis reikia didžiuotis, nes tai Revoliucijos priešų kraujas. 

Stalinas dažnai prie pavardžių parašydavo nurodymus. 1937-ųjų 
gruodį šalia vienos pavardės jis prirašė įsakymą „Mušti, mušti! „Ar 
ne laikas paspausti šį poną ir priversti papasakoti apie savo nešvarius 
reikaliukus? - prirašė Vadas prie kitos pavardės. - Kur jis - kalėjime ar 
viešbutyje?“ Politbiuras 1937 metais oficialiai nurodė naudoti kankini- 
mus. Vėliau Stalinas teigė: „Centro komiteto leista <...> NKVD praktika 
naudoti fizinį poveikį <...> buvo labai teisinga ir tikslinga.“ 
kalto žmogaus galabijimo procesą jie vadino „prancūziškomis imtynė- 
mis“. Kai dalis jų patys buvo tardomi po daugelio metų, prisipažino 
naudodavę diržus ir žandarų lazdas. Enkavėdistai griebdavosi ir tra- 
diciškesnių priemonių: neleisdavo kaliniui miegoti arba be perstojo jį 
tardydavo - pastarasis metodas buvo vadinamas „konvejerio juosta“. 
Čeka jau seniai garbino kankinimus: Leonidas Zakovskis, vienas iš Ja- 
godos pavaldinių, net buvo parašęs kankinimų vadovą. 

Politbiuro nariai, tokie kaip Molotovas ir Mikojanas, patys dažnai 
eidavo tardyti bendražygių į didingą Ježovo kabinetą Lubiankoje. „Ru- 
dzutakas buvo baisiai mušamas ir kankinamas, - apie vieną tokį epizodą 
pasakojo Molotovas. - Buvo būtina elgtis negailestingai.“ Kaganovičius 
svarstė: „Buvo labai sunku nebūti žiauriam“, bet „reikia turėti galvoje, 

kad tie žmonės buvo patyrę seni bolševikai; argi jie galėjo duoti parody- 
mus savo noru?“ Pasak Molotovo, galėjo pasirodyti, kad „Politbiure - 
vieni gangsteriai“. Galjie ir nebuvo mafijos galvažudžiai - retas, išskyrus 
Ježovą ir vėliau Beriją, asmeniškai kankino ar žudė savo aukas, ir joks 
mafijos galvažudys nėra toks kvailas, kad tiek daug laiko eikvotų var- 
ginančiai pseudoideologijai - bet kartais vienus nuo kitų sunku atskirti. 

Stalinas ir jo didžiūnai dažnai juokdavosi iš enkavėdistų gebėjimo 
išgauti prisipažinimus. Vienam kankinimus iš tiesų patyrusiam vyrui 
Stalinas pasakojo tokį įvykį: „Jie suėmė berniuką ir apkaltino jį parašius 
„Eugenijų Oneginą“. Berniukas bandė tai neigti <...>. Po kelių dienų 
NKVD tyrėjas netyčia susitiko berniuko tėvus. „Sveikinu! - tarė jis. - 
Jūsų sūnus parašė „Eugenijų Oneginą.'* Daugelis kalinių buvo taip 
baisiai mušami, kad jiems iššokdavo akys tikrąja šių žodžių prasme. 
Dažną mirtinai užtvatydavo; tokiais atvejais būdavo protokoluojama, 
kad žmogų ištiko širdies smūgis. 

Ježovas sugalvojo egzekucijos sistemą. Užuot naudojęs Lubiankos 
ar kitų kalėjimų rūsius, kaip tai darė jo pirmtakai, jis įrengė specialią 
skerdyklą. Jis panaudojo kitą NKVD pastatą Furkasovo skersgatvyje 
visai netoli Lubiankos, į kairę už jos. Suimtuosius atveždavo iš Lu- 
biankos „juodaisiais varnais“ (tunelio nebuvo) į pastato kiemą. Ten tam 
tyčia buvo pastatytas žemas, beveik kvadratinis namas betoninėmis 
grindimis, nuožulniai besileidžiančiomis link tolimosios sienos. Ši buvo 
rąstinė, kad į ją susmigtų kulkos. Skysčiai iš kūnų būdavo nuplaunami 
žarna. Po šūvio į pakaušį auką guldydavo į metalinę dėžę ir veždavo 
į vieną iš Maskvos krematoriumų. Pelenus paprastai išberdavo į kurį 
nors masinį kapą, tokį kaip Dono vienuolyno kapinėse!. 

Jose pasibaigdavęs kelias dažnai prasidėdavo laiškeliu ant Stalino ra- 
šomojo stalo. Stalinas gaudavo ne tik maldavimų išgelbėti gyvybę, bet ir 
įskundimų, kuriuose būdavo reikalaujama bausti mirtimi. Pradėjus Tero- 
rą, tokio pobūdžio laiškai veikė kaip žibalas, pilamas į ugnį - jie neleido jai 
užgesti. Tie įskundimai jau buvo gyvybiškai svarbi Stalino sistemos dalis: 
iš kiekvieno buvo tikimasi, kad jis įduos visus kitus. Bolševikų pasaulyje 
lyderiai galėjo pastebėti klaidas tik dviem būdais: per atsitiktinumą ar kam 
nors įskundus. Įskundimai plūdo į Stalino raštinę, kai kurie buvo pagrįsti. 


* Menko proto tyrėjai stengdavosi „pritaikyti“ nusikaltimą kaltinamajam. Rezultatai dažnai 
būdavo absurdiški. Žydų autonominės srities pirmasis sekretorius buvo apkaltintas bandymu 
užnuodyti įdarytą žuvį, patiektą Kaganovičiui, kai šis lankėsi Birobidžane. Galima spėti, kad 
gausiose SSRS respublikose nuodai būdavo beriami į tautinius patiekalus, pradedant dešromis 
Baltijos šalyse, aštriomis buriatų sriubomis ir baigiant tadžikų avienos troškiniais. 

„Jeigu gyventume kapitalistinėje valstybėje, apie mus kalbėtų parlamente 
ir laikraščiuose“, - postringavo Vorošilovas. Kai kurie įskundimai buvo 
stalinistinis nepatogių klausimų parlamentui ar žurnalistų tyrimo atitik- 
muo. „Gal jums nemalonu, kad tokie laiškai rašomi, bet aš tuo džiaugiuo- 
si, - aiškino Stalinas. - Būtų blogai, jei niekas nesiskųstų. Nebijokite, kad 
su kuo nors susipyksite <...>. Tai geriau negu draugystė valdžios sąs- 
kaita.“ Tačiau paprastai tokie nuodingi laiškai būdavo raganų medžio- 
klės manijos, žmogėdriškos pagiežos ir amoralių ambicijų padarinys. 

Stalinas mėgavosi priimdamas sprendimą, kaip pasielgti su įskun- 
dimu. Jeigu žmogus jam nepatikdavo, jis persiųsdavo laišką NKVD su 
prierašu „Patikrinti!“, ir dažniausiai įskųstasis žūdavo. Jeigu jis norėdavo 
žmogų „išsaugoti“, įsegdavo laišką į bylą, o priemonių imdavosi tik po 
kelerių metų. Todėl jo bylos išsipūtusios nuo įskundimų, vieni rašyti pa- 
prastų žmonių, kiti - aukščiausių pareigūnų. Vienas yra būdingas: jame 
Komunistų internacionalo darbuotojas demaskuoja priešus Užsienio 
reikalų liaudies komisariate“. Galima tik spėlioti, kokia baimės ir intrigų 
atmosfera vyravo Kremliuje. Buvęs Ordžonikidzės sekretorius, neabejo- 
tinai bandydamas gelbėti savo paties kailį, laišku įskundė Sergo našlę 
Zinaidą, nes ji „kelis kartus sakė negalinti gyventi be Sergo, ir man nera- 
mu, kad ji iškrės kokią kvailystę <...>. Jai dažnai skambina mūsų Partijos 
išdavikų žmonos. Jos kreipiasi su prašymais (kad Zinaida perduotų juos 
draugui Ježovui). Tai negerai, jai reikia liepti to nedaryti <...>. Prašau 
Jūsų nurodymų. Kiekvienas įsakymas bus įvykdytas iki paskutinio krau- 
jo lašo. Atsidavęs Jums Semiuškinas.“? Kartais farsas netrukdavo virsti 
tragedija, kaip nutiko Stalino balsą* „sabotavus“ kenkėjams“. 


*1936 m. pabaigoje, kai Stalinas pristatė naują Konstituciją, „Sojuzkino“ vadovas Šumiackis paklausė 
Molotovo, ar gali įrašyti Stalino kalbą. Lapkričio 20-ąją Molotovas leidimą davė. Malcevas, Sąjungi- 
nio radiofikacijos ir radijo transliacijos komiteto pirmininkas, džiaugsmingai pranešė Stalinui, kad jo 
kalba sėkmingai įrašyta, ir paprašė leidimo įamžinti ją gramofono plokštelėje, kad „Jūs asmeniškai 
galėtumėte pasiklausyti“. Stalinas sutiko. Tačiau 1937 m. balandžio 29 d., kai plokštelių fabriko va- 
dovai klausėsi įrašo, jie persigando: kažkas nutiko Stalino balsui. Jie tuoj pat pranešė Poskriobyševui, 
kad: „1) Girdėti didelis triukšmas. 2) Yra didelių pauzių. 3) Trūksta ištisų frazių. 4) Kai kurie plokš- 
telės grioveliai užakę. 5) Adata peršoka, vietomis žodžiai neaiškūs.“ Laiške jie taip pat išsigandę 
analizuoja Stalino tarčiai būdingą šnypštimą ir skundžiasi, kaip sunku jį perteikti per gramofoną. 
Dar blogiau: pagaminta tūkstantis plokštelių. Kai kurie gamyklos vadovai norėjo jas sunaikinti, bet 
tipiškas to laikotarpio elgesys: gamyklos viršininkas užsipuolė šį siūlymą - girdi, tai būtų nepagarba 
draugo Stalino balsui. Jis manė, kad daugiau pagarbos bus parodyta, jei plokštelė bus išplatinta su vi- 
sais nurodytais trūkumais. Bylos gale pridedamas laikraščio „Komsomolskaja pravda“ pranešimas; 
iš jo galima spręsti, kad kažkas labai šiurpaus nutiko draugo Stalino balsui plokštelių gamykloje. 
Draugo Straiko reikalavimas „greičiau išplatinti plokšteles“ esąs „keista nuostata“. Akivaizdu, kad 
jis - kenkėjas, tad su visais kitais prasikaltusiais gamyklos kenkėjais „turi būti griežtai nubaustas“. 
Nėra ko abejoti, enkavėdistai atėjo pasiklausyti draugo Straiko plokštelių kolekcijos. 

Tipiškas Stalino perskaitytas ir pastabomis išmargintas įskundimas 
atėjo iš tolimojo Saratovo. Toks Krylovas rašė Vadui, kad „priešai turi 
juos slepiančių draugų NKVD ir prokuratūroje“?. 

Kariškiai skundė vieni kitus taip pat uoliai kaip visi kiti. „Prašau 
Jūsų atleisti komandarmą <...> Osipovą, nes jis labai įtartinas žmo- 
gus“, - rašė karininkas iš Tifliso. Stalinas mėlynu rašikliu pabrėžė žodį 
„įtartinas'““. 

Šio Maskvos Dzeuso žaibas regionus trenkė įvairiai. 1937-ųjų liepą 
Liuškovas, negailestingas čekistas, jau nusiaubęs Rostovą, buvo iš- 
kviestas į Kremlių ir gavo įsakymą vykti į Tolimuosius Rytus. Apie 
žmonių gyvybes Stalinas kalbėdavo kaip apie senus drabužius: vienus 
pasiliekame, kitus išmetame. Tolimųjų Rytų pirmasis sekretorius Va- 
reikis esąs „ne visai patikimas“ (suprask: reikia jo atsikratyti), nes turi 
savo kliką, o štai maršalą Bliucherį „reikia pasilikti“. Liuškovas paklus- 
niai suėmė Vareikį. 

Mažiau patikimas būdas buvo pasitelkti į pagalbą vietinį „įnagį“, tokį 
kaip Stalino ginama Polia Nikolajenko, „didvyriškoji Kijevo skundikė“, 
kalta net dėl 8 000 žmonių žūties. Šita siaubą varanti senė per susirin- 
kimus atsistodavo ir imdavo kaltinančiai šaukti. Chruščiovas pasakojo, 
kaip ji „dūrė pirštu ir tarė: „Nepažįstu to žmogaus, bet iš jo akių matau, 
kad jis - liaudies priešas.“ Šis „matymas iš akių“ buvo dar vienas religi- 
nio fanatizmo Teroro metais įrodymas. Atsikirsti į tokius kaltinimus te- 
galėjai tuoj pat pareikšdamas: „Nepažįstu tos mane ką tik apkaltinusios 
moters, bet iš akių matau, kad ji - prostitutė.“ Šįsyk Polia Nikolajenko 
kreipėsi į Staliną. Iš laiško matyti jos naivumas: „Draugo Stalino prii- 
mamajam. Prašau perduoti šį pareiškimą asmeniškai draugui Stalinui. 
Draugas Stalinas kalbėjosi su manim per vasario plenumą.“ Jos laiškas 
Staliną pasiekė, ir padariniai jos priešams buvo šiurpūs. „Brangus Vade, 
drauge Stalinai, - rašė ji 1937 metų rugsėjo 17 dieną gudriai demaskuo- 
dama vietos šulus, nepaisančius Stalino nurodymų. - Prašau Jūsų įsikišti 
į Kijevo reikalus <...>. Priešai čia vėl įgavo neribotos galios <...>. Jie sėdi 
savo aparate ir daro blogus darbus. Nuo tada, kai per plenumą Jūs kalbė- 
jote apie mano, „vargšo žmogelio“, atvejį, jie aktyviai ėmėsi žygių mane 
diskredituoti, kad politiškai susidorotų su manimi.“ Pasirodo, aukšti pa- 
reigūnai elgėsi su ja kaip su „priešu“ ir raganų žargoną panaudojo prieš 
pačią raganą: „Vienas, susijęs su liaudies priešais, sušuko: „Iš jos akių 
matyti, kad ji dviveidė!“ Ukrainos vadas Kosioras ir kiti iš jos išsišaipė, 

o „visi garsiai juokėsi“. „Esu ir būsiu atsidavusi Partijai ir Didžiajam Va- 
dui. Jūs padėjote man pažinti Tiesą. STALINO TIESA STIPRI! Šįsyk ir vėl 
prašau Jūsų padaryti visa, ką galite, Kijevo organizacijos labui <...>. Po 
dešimties dienų Stalinas suskubo jai į pagalbą ir Ukrainos šulams parašė: 
„Rodykite dėmesį draugei Nikolajenko. Perskaitykite jos laišką. Nejaugi 
negalite apginti jos nuo chuliganų auditorijos?! Mano turimomis žinio- 
mis, Glazas ir Timofejevas iš tikrųjų ne itin patikimi. Stalinas.“ Abu vyrai 
tikriausiai buvo suimti, o Kosioras kol kas išsisuko". 

Regionuose netrukus buvo pradėta žudyti per daug žmonių, ir tai 
buvo daroma per greitai. Maskvos vadas Chruščiovas* įsakė nužudyti 
55 741 pareigūną ir šitaip gerokai viršijo pradinę Politbiuro kvotą - 
50 000. 1937-ųjų liepos 10 dieną Chruščiovas parašė Stalinui prašyda- 
mas leidimo sušaudyti 2 000 buvusių buožių, kad būtų įvykdyta kvota. 
Iš NKVD archyvų matyti, kad Chruščiovas pasirašė daugybę dokumen- 
tų, kuriuose buvo siūloma suimti žmones. Iki 1937 metų pavasario jo 
„rūpesčiu“ buvo suimti trisdešimt penki iš trisdešimt aštuonių rajono 
ir miesto sekretorių - taigi galime susidaryti įspūdį, su kokiu įkarščiu 
jis darbavosi. Kadangi Chruščiovo raštinė buvo Maskvoje, pasmerktųjų 
sąrašus jis nešdavo tiesiai Stalinui ir Molotovui. 

- Jų negali būti tiek daug! - sušuko Stalinas. 

- Iš tikrųjų jų dar daugiau, - pasak Molotovo, atsakė Chruščiovas. - 
Tu net neįsivaizduoji, kiek jų daug?. 

Stalinabado (Dušanbės) miestas gavo kvotą sušaudyti 6 277, bet iš 
tikrųjų sušaudė 13 259. 

Vis dėlto dažniausiai būdavo žudomi ne tie žmonės. Regionų šulai 
išrinkdami aukas negalėdavo atsispirti pagundai sunaikinti oponentus 
ir išsaugoti draugus. Tačiau kaip tik tuos „kunigaikščius“ su jų aplinki- 
niais ir norėjo likviduoti Stalinas. Štai kodėl Partijos pirmieji sekretoriai, 
iš pradžių taip uoliai „nuleidinėję kraują“, ne tik kad neišgelbėjo savo 
kailio, bet dar ir davė dingstį sunaikinti juos pačius. Praėjo kiek laiko, 
ir centras pradėjo antrąją Teroro bangą, siekdamas susidoroti su pačiais 
„Kunigaikščiais“. 


* Chruščiovas buvo toks fanatiškas Stalino teroristas, koks tik galėjo būti ketvirtajame dešimtme- 
tyje. Tačiau dėl jo gebėjimo naikinti inkriminuojančius dokumentus ir prisiminimų lieka paslap- 
tis, ką jis iš tikrųjų tuo metu darė. A. N. Šelepinas, buvęs KGB viršininkas, 1988 m. paliudijo, kad 
jo pirmtakas I. A. Serovas sunaikino Chruščiovo sudarytus pasmerktųjų sąrašus. 261 puslapis 
Chruščiovo dokumentų buvo sudeginta 1954 m. liepos 2-9 d. 

Nesibaiminti, kad juos pakeis, galėjo tik asmeniniai Stalino vietinin- 
kai - Ždanovas Leningrade ir Berija Užkaukazėje. Ždanovas, panašiai 
kaip Chruščiovas, buvo įsitikinęs, kad Leningrade knibžda trockinin- 
kų, nors dėl kai kurių suimtųjų susimąstydavo. „Žinai, niekad nema- 
niau, kad Viktorovas paaiškės esąs liaudies priešas“, - sakė jis admiro- 
lui Kuznecovui. Šis „neišgirdo jo balse jokių abejonių, vien nuostabą 
<...>. Mes kalbėjome apie juos <...> kaip apie prisikėlusius iš kapų . 
Ždanovui vadovaujant Leningrade buvo suimta 68 000 žmonių. Na, o 
Berija, šis profesionalus čekistas, įvykdė pradinę kvotą - 268 950 areš- 
tų ir 75 950 egzekucijų. Paskui kvota buvo padidinta. Buvo nužudyta 
dešimtadalis Stalinui itin gerai pažįstamos Gruzijos komunistų partijos 
narių. Berija pasižymėjo tuo, kad pats kankino Lakobos artimuosius: 
įmetė gyvatę į jo našlės kamerą ir šitaip išvarė ją iš proto, o paauglius 
vaikus negyvai užtvatijo“. 

Stalinas nusprendė, kad išeitis - siųsti savo favoritus naikinti „kuni- 
gaikščių“, kita vertus, šitaip jis įsitikins didikų lojalumu. Nuleisti tiek 
kraujo kiek per tas keliones į regionus niekaip kitaip negalėjai. Bolševi- 
kų šulai, it kokie Pilietinio karo vadukai, savo šarvuotaisiais traukiniais 
išvažiuodavo lydėti NKVD galvažudžių. Mikojanas, užsienio ir vidaus 
prekybos, vėliau maisto pramonės liaudies komisaras, pelnė vieno iš 
padoresnių vadovų reputaciją. Jis bent jau padėjo nukentėjusiesiems 
vėliau ir daug padarė, kad atitaisytų Stalino valdymo padarinius po jo 
mirties. Tačiau 1937-aisiais jis irgi pasirašinėjo pasmerktųjų sąrašus ir 
pasiūlė suimti šimtus savo pavaldinių. Per visą Stalino valdymo laiko- 
tarpį Mikojanui užteko įžvalgumo vengti intrigų ir atsisakyti ambicijų 
siekti aukščiausių postų. Būdamas aštraus proto ir sugebėdamas labai 
daug dirbti, jis visą dėmesį sutelkė į savo pareigas; jis suprato žaidimo 
taisykles ir mokėjo daryti tik tiek, kiek reikia. 

Didžiūnai gelbėjo draugus, bet daugiausia 1939 metais, kai padėtis 
pasikeitė. Andrejevo prieškambaryje, pasak jo dukros, „būdavo sausa- 
kimša tų, kuriems jis padėjo“. O štai Kaganovičius atvirai prisipažino, 
kad „buvo neįmanoma išgelbėti draugų ir giminaičių“ dėl „visuome- 
nės nuotaikų“. Jiems teko žudyti daugybę žmonių, kad išgelbėtų sau- 
jelę. Ko gero, Mikojanas padarė daugiau negu kiti. Jis pasiskundė Sta- 
linui, jog; kvailiai tyrėjai apkaltino jo draugą Andreasianą, neva jis esąs 
prancūzų agentas todėl, kad jo vardas Napoleonas. 

- Jis toks pat prancūzas kaip tu! - pajuokavo Mikojanas. 

1 

Stalinas pratrūko kvatoti?. 

Vorošilovas, per kurį žuvo tiek daug žmonių, perdavė suimto drau- 
go dukters prašymą pačiam Stalinui. Šis kaip visada užrašė: „Draugui 
Ježovui. Patikrinkite!“ Tėvas buvo paleistas. Jis paskambino Vorošilo- 
vui, ir šis paklausė: 

- Ar buvo baisu? 

- Taip, labai baisu. 

Draugai apie tai niekados daugiau nesikalbėjo. 

Staliną taip apipylė prašymais, kad jis privertė Politbiurą išleisti juos 
draudžiantį įsaką. Jeigu bolševikų vadovui įsikišus draugas būdavo iš- 
gelbėtas, jis turėjo nieku gyvu nepatekti į rankas kitam šului. Mikoja- 
nas, sugebėjęs išgelbėti bičiulį, maldavo, kad šis tučtuojau išvyktų iš 
Maskvos. Bet senasis bolševikas, negalintis nusiraminti kaip riteris, kol 
jam negrąžino kalavijo, užsispyrė atgauti Partijos bilietą. Jis paskambi- 
no Andrejevui, šis suėmė jį iš naujo. 

Galimas daiktas, Stalinas sužinojo apie Mikojano gerumą, nes Vadas 
ėmė šnairokai į jį žiūrėti. 1937-ųjų pabaigoje jis patikrino Mikojano at- 
sidavimą: išsiuntė į Armėniją su sąrašu trijų šimtų žmonių, kuriuos rei- 
kėjo suimti. Mikojanas sąrašą pasirašė, bet išbraukė vieną draugą; šį vis 
tiek suėmė. Tuo metu, kai Mikojanas sakė kalbą Jerevano komunistų 
susirinkime, į kambarį įėjo Berija - ne tik jo stebėti, bet ir įvaryti baimės 
vietiniams. Buvo suimta tūkstantis žmonių, tarp jų septyni iš devynių 
armėnų Politbiuro narių. Kai Mikojanas grįžo į Maskvą, Stalinas vėl 
ėmė palankiai į jį žiūrėti!“. 

Visi bolševikų didžiūnai leidosi į kruvinas keliones po šalį. Ždano- 
vas „valė“ Uralą ir Volgos vidurupį. Ukrainai nelabai pasisekė: ji su 
duona ir druska pasitiko Kaganovičių, Molotovą ir Ježovą. Kaganovi- 
čius dar apsilankė Kazachstane, Čeliabinske, Ivanove ir kitur, sėdamas 
terorą. „Pradinis tyrimas <...> rodo, kad Partijos srities komiteto sekre- 
torių Jepančikovą būtina tuoj pat suimti <...>, - tokiais žodžiais jis pra- 
dėjo savo pirmą telegramą iš Ivanovo 1937 metų rugpjūtį. - Dešiniųjų ir 
trockininkų kenkiamoji veikla įgavo čia platų mastą pramonėje, žemės 
ūkyje, tiekime, sveikatos apsaugoje, prekyboje, švietime ir politiniame 


* Tokių absurdiškų nutikimų būta begalė. Bucharino našlė tuo įsitikino siaubingame prievarti- 
nio darbo lageryje, kai kita kalinė ją įskundė už tai, kad turėjo knygą „Pavojingi ryšiai“, nuspren- 
dusi, jog tai... šnipų vadovas. 

darbe <...>. Kenkėjų čia tiesiog knibžda.“" Bet tai buvo vieni niekai, 
palyginti su žudynių siautuliu, kuris apėmė du labiausiai ištroškusius 
kraujo šulus, keliaujančius po šalį. 

Keturiasdešimt dvejų metų Andrejus Andrejevas, nedidukas, ūsuo- 
tas paniurėlis, nesugebėjo susitvarkyti su Sovietų geležinkelių proble- 
momis, užtat su Ježovu ėmė vadovauti Komunistų partijos CK sekre- 
toriatui. Šis tylus Čaikovskio gerbėjas, alpinistas ir gamtos fotografas, 
vienas iš nedaugelio proletarų bolševikų vadovybėje, vedė Dorą Chazan 
ir siuntinėjo jai atvirukus su švelniais laiškučiais apie vaikus. Andreje- 
vas tapo neprilygstamu šių žudikiškų gastrolių spektaklių režisieriumi. 

Liepos 20 dieną jis atvyko į Saratovą siaubti Pavolgio vokiečių res- 
publikos*. „Būtina imtis visų priemonių išvalyti Saratovą, - rašė jis 
Stalinui pirmoje iš srauto jauduliu ir fanatizmu dvelkiančių telegra- 
mų. - Saratovo organizacija priima visus CK sprendimus su dideliu 
malonumu.“ Tuo sunkiai galėjai patikėti. Jis visur įsitikino, kad vietos 
šulai „nenori demaskuoti teroristų grupuotės“ ir „atleidžia demaskuo- 
tam priešui“. Jau kitą dieną Andrejevas išsijuosęs suiminėjo įtariamuo- 
sius. „Mums teko suimti antrąjį sekretorių <...>. Turime duomenų, 
kad Frešeris buvo dešiniųjų trockininkų organizacijos narys. Prašome 
leidimo jį suimti.“ Vieną grupuotę sudarė „dvidešimt labai kenkiamai 
dirbančių mašinų-traktorių stotyje. Nusprendėme suimti ir patraukti 
baudžiamojon atsakomybėn du direktorius“, nes paaiškėjo, kad jie pri- 
klauso „dešiniųjų ir buožių organizacijai, gadinusiai traktorius“. Nors 
gal jie tik lėtai dirbo, nes „iš 74 buvo paruošta tik 14“. Tą vakarą 23.38 
Stalinas mėlynu pieštuku atrašė: „Centro komitetas pritaria jūsų siūly- 
mui patraukti baudžiamojon atsakomybėn ir sušaudyti buvusius MTS 
darbuotojus.“ Buvo sušaudyta dvidešimt žmonių. Po trijų dienų Andre- 
jevas pasigyrė Stalinui demaskavęs „fašistų organizaciją - planuojame 
iškart suimti pirmą grupę, 50-60 žmonių <...>. Teko suimti respublikos 
ministrą pirmininką Lufą, nes įrodyta, kad jis yra dešiniųjų trockininkų 
grupuotės narys.“ Iš Saratovo Andrejevas išvyko į Kuibyševą, paskui į 
Vidurio Aziją - ten nušalino visus vadovus, nes Stalinas išvykstant jam 


* Paėmęs interviu iš Andrejevo ir Doros Chazan dukters Natašos (pasak jos, tėvas nepadarė jokio 
nusikaltimo), autorius aptiko šią Andrejevą demaskuojančią bylą. Andrejevo užrašai ir laiškai 
išliko, nes, skirtingai negu jo bendrininkai, tokie kaip Kaganovičius, Malenkovas ir Chruščiovas, 
po Stalino mirties jis neturėjo jokių galių, kai kiti sunaikino tokią daugybę juos inkriminuojančių 
dokumentų. 

sakė: „Apskritai gali elgtis kaip tinkamas.“ Rezultatas: Stalinabade „aš 
suėmiau 7 liaudies komisarus, 55 CK vadovus, 3 CK sekretorius“. Iš 
ten važiavo į Voronežą ir džiugiai raportavo: „Vykdomojo komiteto čia 
nebėra. Visi suimti kaip priešai. Dabar vykstu į Rostovą!“! 

Šiose maniakiškose kelionėse Andrejevą lydėjo apkūnus trisdešimt 
penkerių metų vyras Georgijus Malenkovas, biurokratas žudikas, ku- 
riam daryti karjerą valymai padėjo labiausiai. Jis buvo didikas, pro- 
vincijos inteligentų, caro valdininkų atžala*. Jis keliavo su Mikojanu į 
Armėniją ir su Ježovu į Baltarusiją. Vieno istoriko skaičiavimais, Malen- 
kovas kaltas dėl 150 000 žmonių mirties. 

Laibabalsis Malenkovas buvo žemas, glebnas, apskrito, blyškaus 
veido, strazdanota nosimi, be plaukelio ant smakro, tamsių, kiek įkypų 
akių, užkritusiais ant kaktos juodais plaukais, plačių, moteriškų klu- 
bų, į kriaušę panašios figūros, taigi nenuostabu, kad Ždanovas sugal- 
vojo jam moterišką - Malanios - pravardę. „Atrodė, kad iš po riebalų 
sluoksnių“ bandė išsivaduoti liesas, alkanas žmogelis. Jo proprosenelis 
caro Nikolajaus I valdymo laikais atsikėlė į Rusiją iš Makedonijos, bet, 
juokavo Berija, į Aleksandrą Didįjį Malenkovas menkai panėšėjo. Ma- 
lenkovo protėviai buvo carų paskirti valdyti Orenburgą. Jis tarėsi esąs 
panašus į posadniką - kadaise Naugarde renkamą miesto administra- 
torių, ar valdininką, kokie buvo jo protėviai. Skirtingai negu netašyti 
Stalino parankiniai, tokie kaip Kaganovičius, aprėkdavęs ir net kumš- 
čiais talžydavęs pavaldinius, Malenkovas atsistodavo į kambarį įėjus 
pavaldiniui ir kalbėjo ramiai, nesikeikdamas, taisyklinga rusų kalba, 
nors jo žodžių turinys dažnai stingdė kraują. 

Malenkovo tėvas pribloškė šeimą vesdamas grėsmingą kalvio du- 
krą. Ji pagimdė tris sūnus. Georgijus, mylėjęs valdingą savo motiną, 
buvo jauniausias. Jis lankė vietos klasikinę gimnaziją, ten mokėsi loty- 
nų ir prancūzų kalbų. Kaip ir Ždanovą, Malenkovą batsiuviai ir staliai 
laikė apsišvietusiu žmogumi, juolab kad turėjo inžinieriaus elektriko 
kvalifikaciją. Kaip dažnas ambicingas jaunuolis, į Partiją įstojo per Pi- 
lietinį karą. Jo artimieji neįtikimai tvirtino, neva jis buvęs kavaleristas. 
Šiaip ar taip, netrukus jis ėmėsi ne tokios pavojingos veiklos - važinėjo 


* Leninas, ČK įkūrėjas Feliksas Dzeržinskis ir užsienio reikalų liaudies komisaras iki 1930 m. 
Čičerinas buvo didikai. Pagal Petro I rangų tabelį, galiojusį iki 1917 m., didikai taip pat buvo 
Molotovas, Ždanovas, Sergo ir Tuchačevskis. Tačiau titulo neturėjo nė vienas. 

vadinamaisiais propagandos traukiniais. Tada ir susipažino su būsima 
valdinga žmona Valerija Golubcova, kilusia iš panašios giminės. 

Visi žinojo, kad laimingai vedęs Malenkovas yra nuostabus tėvas 
savo labai apsišvietusiems vaikams. Jis pats juos mokė ir jiems skaity- 
davo net tada, kai siaučiant karui būdavo visiškai nusivaręs. Žmona 
padėjo jam gauti darbą Centro komitete. Ten jį pastebėjo Molotovas. 
Jam buvo pasiūlytos pareigos Stalino sekretoriate ir ketvirtojo dešimt- 
mečio pradžioje jis tapo Politbiuro sekretoriumi. Kaip ir kitus uolius 
jaunus žmones, tokius kaip Ježovas, dėl atsidavimo ir veiksmingumo 
jį pirma pastebėjo Kaganovičius, paskui ir pats Stalinas. Draugijoje jis 
pasižymėjo geru humoro jausmu. 

Šis gudrus, bet „panašus į eunuchą“ bolševikų didžiūnas kalbėdavo 
tik tada, kai tai būdavo būtina, ir visuomet klausydavosi Stalino - jo 
žodžius užsirašinėdavo bloknote, pavadintame „Draugo Stalino nu- 
rodymai“. Jis perėmė iš Ježovo vadovavimą CK Kadrų skyriui, rink- 
davusiam darbuotojus į pareigas. Pasak Mikojano, 1937 metais Malen- 
kovas suvaidino „ypatingą vaidmenį“ - jis buvo biurokratinis Teroro 
maestro. Jo santykius su Stalinu iliustruoja glaustas laiškelis, rastas tarp 
Stalino popierių: „Drauge Malenkovai, Moskviną reikia suimti. J. St.“ 
Jaunosios bolševikų žvaigždės - Malenkovas, Chruščiovas ir Ježovas - 
buvo tokie artimi draugai, kad juos vadino Neperskiriamaisiais. Tačiau 
toje paranojiškoje loterijoje galėjo būti sunaikinti net tokie kaip Malen- 
kovas. Per Maskvos partinę konferenciją 1937 metais jį apkaltino, neva 
jis pats esąs liaudies priešas. Jam kalbant apie tai, kaip per Pilietinį karą 
Orenburge įstojo į Raudonąją armiją, kažkas sušuko: 

- Ar tuo metu Orenburge buvo baltųjų? 

- Taip... 

- Vadinasi, tu buvai išvien su jais. 

Įsikišo Chruščiovas: | 

- Gal tuo metu Orenburge ir buvo baltųjų, bet draugas Malenkovas 
nebuvo vienas iš jų. 

Tai buvo laikas, kai galėjai būti suimtas, jei tik sudvejodavai". Tuo 
pat metu Chruščiovas išgelbėjo savo paties kailį nueidamas pas Staliną 
ir prisipažindamas, kad trečiojo dešimtmečio pradžioje kurį laiką buvo 
Trockio šalininkas““. 

Stalino aplinka fanatiškai skatino Terorą. Net po kelių dešimtmečių 
tie žmonės vis dar teisino savo masines žudynes: „Esu atsakingas už re- 


301 


STALINAS. RAUDONOJO CARO DVARAS 


presijas, bet laikau jas teisingomis, - kalbėjo Molotovas. - Atsakingi už 
jas visi Politbiuro nariai <...>. Bet 1937-ieji buvo reikalingi.“ Mikojanas 
pritarė: „Visi, dirbusieji su Stalinu <...>, turi prisiimti dalį atsakomy- 
bės.“ Baisu vien tai, kad tiek daug žmonių buvo išžudyta, bet tiesiog 
neįsivaizduojama, jog žudikai puikiai žinojo, kad daug aukų buvo ne- 
kaltos net mįslingais pačių budelių matais. „Mūsų kaltė ta, kad nuėjo- 
me per toli, - teigė Kaganovičius. - Mes visi darėme klaidų <...>. Bet 
mes laimėjome Antrąjį pasaulinį karą.“ P Pažinojusieji šituos žudikus, 
susitepusius tūkstančių Žmonių krauju, vėliau svarstė, kad Malenko- 
vas ar Chruščiovas nebuvo „nedori iš prigimties“, nebuvo tokie, „kokie 
ilgainiui tapo“. Jie tiesiog buvo savo meto žmonės““. 

Spalį kitas plenumas pritarė, kad būtų suimta dar daugiau Centro 
komiteto narių. „Viskas vyko pamažu, - aiškino Molotovas. - Septy- 
niasdešimt žmonių nušalindavo 1-15, paskui šešiasdešimt dar 15.“ Kai 
vienas persigandęs vietos vadovas paprašė Stalino „priimti mane vos 
dešimčiai minučių asmeniniu klausimu - mane kaltina siaubingai me- 
luodami“, Vadas žaliu pieštuku parašė Poskriobyševui: „Sakyk, kad aš 
atostogauju.“!/ 

Kad ir kaip keista, visos šios tragedijos vyko visuotinio džiūgavimo, 
nesibaigiančių švenčių, pergalių ir jubiliejų minėjimo atmosferoje. Štai 
epizodas iš Teroro metų, bet jis galėjo įvykti bet kada ir bet kur. Veikė- 
jai: kandus tėvas, dukra ir jos geriausia draugė. Stalinas kasdien savo 
bute per vakarienę pasimatydavo su dukra Svetlana. Pačiame Teroro 
įkarštyje Stalinas kartą vakarieniavo su Svetlana (tada jai buvo vienuo- 
lika) ir jos geriausia drauge Marta Peškova - jos senelį rašytoją Gorkį 
ir tėvą, spėjama, nužudė motinos meilužis Jagoda. Stalinas norėjo, kad 
Svetlana draugautų su Marta, ir tyčia jas supažindino. Dabar, mergai- 
tėms žaidžiant Svetlanos kambaryje, įėjo namų šeimininkė ir pasakė, 
kad Stalinas jau namie, prie stalo. Vadas buvo vienas, bet žvaliai nu- 
siteikęs - jam aiškiai labai patikdavo grįžti namo pas dukrą, nes daž- 
nai vos įžengęs šaukdavo: „Kur mano šeimininkė?!“, o paskui prie jos 
prisėsdavo ir padėdavo ruošti namų darbus. Pašaliečiai stulbo, kad šis 
šiurkštus padaras „toks švelnus su dukra“. Vieną kartą pasisodinęs du- 
krą ant kelių jis pasakojo lankytojui: | 

- Po motinos mirties visada vadinu ją šeimininke, ir ji taip tuo įtikė- 
jo, kad kartą bandė įsakinėti virtuvėje, bėt jai buvo liepta bemat išeiti. Ji 
apsiverkė, bet man pavyko ją nuraminti. 

Tą vakarą jis šaipėsi iš Martos - labai gražios, bet lengvai raustančios 
mergaitės. 

- Na, ką, Martočka, girdėjau, kad tave vaikosi visi berniukai? 

Marta taip susidrovėjo, kad negalėjo nei nuryti sriubos, nei ištarti 
žodžio. 

- Tokia daugybė berniukų tave kibina! - neatlyžo Stalinas. 

Svetlana ėmėsi gelbėti draugę: 

- Liaukis, tėti, palik ją ramybėje! 

Stalinas nusijuokė ir nebesišaipė - girdi, jis visuomet klausantis savo 
mylimos šeimininkės. 

Per vakarienę, prisimena Marta, „aš tiesiog kankinausi“. Bet Stalino 
ji nebijojo, nes pažinojo nuo vaikystės. Nuo to laiko mergaičių gyveni- 
mas gerokai pasikeitė. Dingo daugybė Svetlanos tėvų draugų, o Marta 
ką tik matė*, kaip suimamas naujasis motinos meilužis! 

Nesuimtų vadovų vaikai dar niekada nebuvo tokie linksmi ir gu- 
vūs. Visa šalis vis dar kraustėsi iš proto dėl džiazo. Naujausias Alek- 
sandrovo miuziklas „Volga, Volga“ pasirodė ekranuose 1938 metais, 
ir jo melodijos be perstojo buvo grojamos šokių salėse. Per priėmimus 
diplomatiniam korpusui žmogžudžiai šokdavo skambant džiazui. Ka- 
ganovičius aukštino džiazą: „Svarbiausia, kad jis - linksmuolių drau- 
gas, muzikinis mūsų energingojo jaunimo organizatorius.“ Jis su savo 
draugu Leonidu Utiosovu, iš džiazo tapusiu milijonieriumi, parašė 
apie šią muziką lankstinuką pavadinimu „Kaip burti geležinkelininkų 
dainų ir šokių ansamblius bei džiazo orkestrus“. Jame Lokomotyvas 
įsakė įsteigti „džiazo“ orkestrą kiekvienoje SSRS geležinkelio stotyje. 
Žmones išties reikėjo linksminti. 

„Tai iš tikro buvo didelių ateities vilčių ir džiaugsmo metas, - prisi- 
mena Stepanas Mikojanas. - Mes nuolatos būdavome kupini jaudulio ir 
džiugesio: buvo atidarytas naujas metro su įspūdingais sietynais, vieš- 
butis „Maskva“, pastatytas naujas Magnitogorsko miestas, pasiekta 
visokių kitų didžiulių pergalių.“ Propagandos mašina aukštino darbo 
didvyrius, tokius kaip šaunusis angliakasys Stachanovas, aviatorius, 
tyrėjus. Vorošilovas su Ježovu baladėse buvo liaupsinami kaip „rite- 
riai“. Buvo kuriami filmai tokiais pavadinimais kaip „Apysakos apie 
aviacijos didvyrius“. „Taip, tai buvo didvyrių metas! - prisimena An- 
drejevo duktė Natalija. - Tada mes nejutome baimės. Gyvenimas buvo 
visavertis - prisimenu besišypsančius veidus, alpinistus, didvyriškus 


* Martos motinos Timošos naujasis meilužis akademikas Lupelis pakvietė jas į Tiflisą - buvo 
švenčiamos 750-osios poeto Rustavelio gimimo metinės. Ten pro durų plyšį Marta pamatė, kaip 
vidury nakties motinos meilužis suimamas. „Mačiau, kaip penki vyrai jį išsiveda“, - prisiminė 
jinai. Paskesnis Timošos romanas su Stalino dvaro architektu Meržanovu irgi baigėsi jo areštu. 
„Aš esu užkeikta! - šaukė Timoša Peškova. - Kiekvienam, kurį paliečiu, sugriaunu gyvenimą!“ 

lakūnus. Ne visi buvo engiami. Mes, vaikai, žinojome, kad pirmiausia 
reikia išugdyti stiprius žmones, sukurti Naująjį žmogų ir apšviesti liau- 
dį. Mokykloje mokėmės naudotis įvairiais įrankiais, važiuodavome į 
kaimus padėti nuimti derlių. Niekas mums už tai nemokėjo - tai buvo 
mūsų pareiga.“ 

Enkavėdistai irgi buvo didvyriai: gruodžio 21-ąją „organai“ šventė 
dvidešimtąsias metines. Didžiajame teatre buvo surengtos įspūdingos 
iškilmės. Stovėdamas gėlėmis ir vėliavomis su Stalino bei Ježovo atvaiz- 
dais išpuoštoje scenoje, partiniu kiteliu apsivilkęs Mikojanas pareiškė: 
„Mokykitės stalinistinio darbo stiliaus iš draugo Ježovo, kaip jis išmoko 
iš draugo Stalino.“ Bet svarbiausia jo kalbos frazė buvo ši: „Kiekvienas 
SSRS pilietis turėtų būti NKVD agentas.“ 

Šalis minėjo Puškino mirties metines, paskui gruzinų poeto Rusta- 
velio jubiliejų - jį organizavo Berija, dalyvavo Vorošilovas ir Mikoja- 
nas. Europoje artinantis karui, Stalinas tyčia miešė tradicinę rusų kul- 
tūrą bolševizmu. Sovietai dabar Ispanijos pilietiniame kare svetimomis 
rankomis kariavo su fašistais, todėl prasidėjo mada: ispaniškų dainų, 
ispaniškų kepurių - „mėlynų, su snapeliais raudonais apvadais“, dide- 
lių, „pakreiptų ant šono“ berečių. Moterys vilkėjo ispaniškomis palai- 
dinukėmis. Viena populiariausių dainų buvo „Jei rytojus atneš karą . 
Visi vadovų sūnūs norėjo tapti lakūnais ar kareiviais. „Net mes, vaikai, 
žinojome, kad prasidės karas, - prisimena Stalino įsūnis Artiomas, - 
ir kad turime būti stiprūs, jei nenorime, kad mus sutriuškintų. Vieną 
dieną dėdė Stalinas pasišaukė mus, berniukus, ir paklausė: „Kuo no- 
rėtumėte būti?“ Artiomas atsakė, kad nori būti inžinierius. „Ne, mums 
reikia vyrų, išmanančių artileriją.“ Artiomas ir Jakovas, jau inžinierius, 
įstojo į artileriją. „Tai buvo vienintelė privilegija, mano kada nors gauta 
iš dėdės Stalino“, - teigia Artiomas. Na, bet labiausiai buvo vertinami 
lakūnai. Daugiau bolševikų didikų sūnų stojo į „Stalino sakalus“ negu į 
kitas kariuomenės rūšis. Vasilijus Stalinas: mokėsi valdyti lėktuvą kartu 
su Stepanu Mikojanu ir Leonidu Chruščiovu:. 

Tačiau vadovų šeimos tuo metu patyrė kai ką nepaprasta. Tėvams 
kasdien džiūgavimas mainėsi su depresija, netikrumu ir nerimu, nes 
buvo suiminėjami draugai, bendradarbiai ir giminaičiai. Skaitant Va- 
karuose leistas istorines knygas ar sovietinių žmonių prisiminimus, ga- 
lima pagalvoti, kad šis naujas bolševikų elitas buvo įsitikinęs, jog visi 
suimtieji buvo nekalti. Taip tegali manyti tie, kurių tėvai dalyvavo tose 

skerdynėse - tai būtų savotiška pavėluota atgaila. Tiesa buvo kitokia. 
Ždanovas aiškino savo sūnui Jurijui, kad Ježovas teisus net tada, kai 
tai atrodo visai neįtikima. „Velnias težino! Pažinojau jį daug metų, bet 
juk buvo Malinovskis!“ - sakė jis, turėdamas galvoje garsų caro šnipą, 
veikusį tarp bolševikų. Andrejevas žinojo, kad liaudies priešų esama, 
bet manė, kad prieš suimant visi „nuodugniai tikrinami“. Mikojanas 
abejojo dėl daugelio areštų, bet jo sūnus Sergo žinojo, kad tėvas, jo žo- 
džiais, yra „komunistas fanatikas“. Žmonos buvo net fanatiškesnės už 
vyrus. Mikojanas prisimena, kaip jo pati visiškai tikėjo Stalinu ir jai nė 
į galvą neateidavo abejoti jo veiksmais. „Mano tėvas buvo įsitikinęs, - 
pasakojo Natalija Andrejeva, - kad kenkėjai ir penktoji kolona griauna 
mūsų valstybę, todėl juos reikia naikinti. Mano motinai irgi nekilo jokių 
abejonių. Mes ruošėmės karui.“ 

Didžiūnai niekados nekalbėdavo apie Terorą girdint vaikams, o šie 
gyveno apsupti melo ir žudynių. „Nenoras atskleisti savo mintis net 
savo sūnui buvo šiurpiausias to meto požymis“, - prisiminė fizikas An- 
drejus Sacharovas. Tačiau nėra ko nė sakyti, vaikai pastebėdavo, kai 
dingdavo jų dėdės ar šeimos draugai, ir jų gyvenime likdavo tuštuma, 
apie kurią jie negalėdavo nei užsiminti, nei klausinėti. Mikojanų vaikai 
girdėjo tėvus ir dėdes kuždantis apie areštus Armėnijoje; tėvas kartais 
nesusilaikydavo ir sušukdavo: „Negaliu tuo patikėti!“ Andrejevas „nie- 
kada mums apie tai neužsimindavo - tai buvo tik mūsų tėvų reikalas, - 
prisimena Natalija Andrejeva. - Bet jeigu buvo suimamas koks svarbus 
asmuo, tėvas šaukdavo mamai: „Doročka, ar galiu minutėlę šnektelėti 
su tavim?“ Dora net sakė artimiesiems galinti pažinti liaudies priešus 
pažiūrėjusi jiems į akis. Tėvai šnabždėdavosi už virtuvės durų. Kai Mi- 
kojano žmona paklausdavo ko nors „pavojingo“, jis užrikdavo: „Užsi- 
čiaupk!" Prieš mirtį Ordžonikidzė nutildė žmoną griežtai pasakęs: „Ne 
dabar!“ Tėvai nuolat eidavo „pasivaikščioti“ į mišką ar po Kremlių“. 

Prabangiame, bet šlykščiame name Krantinėje gyveno jaunesnieji 
vadovai, tokie kaip Chruščiovas, didžiuma liaudies komisarų ir Stalino 
žmonų giminaičiai, tokie kaip Svanidzės ir Redensai. Kiekvieną naktį 
jie laukdavo, kada sugirgždės liftas ir į duris pabels enkavėdistai, atėję 
suimti įtariamųjų*. Kaip savo apysakoje „Namas Krantinėje“ pasakoja 


* Nadežda Mandelštam įtaigiai aprašė, kaip ji su vyru Rašytojų sąjungos pastate laukdavo, kol 
liftas pravažiuos jų aukštą, ir tik tada taisydavosi miegoti. 

Trifonovas, uniformuotas durininkas kasryt pranešdavo gyventojams, 
kas buvo suimtas naktį. Netrukus name atsirado daugybė laisvų butų, 
ant jų durų juodavo grėsmingi NKVD antspaudai. Chruščiovas neri- 
mavo dėl plepių savo šeimos moterų ir siuto, kai valstietė jo uošvė išti- 
sas valandas pliaukšdavo su kaimynėmis - jis puikiai žinojo, kad ilgas 
liežuvis gali kainuoti žmonėms gyvybę. 

Tėvai laikydavo ryšulėlius, paruoštus imtis į kalėjimą, arba mauzerį 
ar naganą po pagalve, pasirengę nusižudyti. Gudresnieji susitardavo 
su vaikais, kaip jiems gelbėtis, jeigu tėvus suims. Zoja Zarubina, čekis- 
to įdukra, pasakojo, kad jos motina pamokė ją susirinkti šiltus drabu- 
žius ir pasiėmus aštuonerių metų sesutę sprukti į kaimą pas tolimus 
gimines“. 

Vaikai pastebėdavo dažnas kraustynes, nes po kiekvienos egzekuci- 
jos atsirasdavo tuščias butas ir vasarnamis - juos noriai užimdavo likę 
gyvi su savo ambicingomis žmonomis - partietėmis namų šeimininkė- 
mis, trokštančiomis prašmatnesnių būstų. Stalinas tuo pasinaudojo, kad 
bolševikų vadovus susietų su skerdynėmis. Ježovo šeima persikraustė 
į Jagodos butą. Ždanovui atiteko Rudzutako vasarnamis, Molotovui - 
Jagodos, vėliau - Rykovo. Vyšinskis buvo liguisčiausiai godus. Jis vi- 
suomet troško Leonido Serebriakovo vasarnamio. „Negaliu atplėšti nuo 
jo akių <...>. Tau pasisekė, Leonidai“, - dažnai sakydavo jis. Serebria- 
kovas buvo suimtas 1936 metų rugpjūčio 17-ąją. Praėjus vos kelioms 
dienoms, prokuroras pareikalavo, kad vasarnamis būtų atiduotas jam; 
prokurorui net pavyko gauti kompensaciją už savo senąjį namą ir dar 
600 000 rublių geidžiamam vasarnamiui perstatyti. Ši milžiniška suma 
buvo patvirtinta 1937 metų sausio 24-ąją, tą pačią dieną, kai Vyšins- 
kis surengė Serebriakovui kryžminę apklausą Radeko teisme*. Vargas 
tam, kuris atsisakydavo tokių bloga pranašaujančių dovanų. Maršalas 
Jegorovas neprotingai atsisakė sušaudyto bičiulio vasarnamio - mar- 
šalo likimą jau žinome. „Atrodė, kad tarp tų sienų slankioja buvusių 
savininkų vėlės“, - rašė Svetlana Stalin?. 

„Trisdešimt septintaisiais mes nė kiek nebijojome“, - aiškina Natali- 
ja Andrejeva, nes ji buvo visiškai įsitikinusi, kad NKVD suiminėja vien 


* Po Stalino mirties Serebriakovams pavyko atgauti pusę vasarnamio, bet Vyšinskiams liko kita. 
Taigi 2002-aisiais, praėjus šešiasdešimčiai metų nuo tada, kai tėvą sušaudė kaimynas, Serebria- 
kovai kiekvieną savaitgalį leidžia šalia Vyšinskių. 

liaudies priešus - vadinasi, ji ir jos tėvai niekada nebus suimti. Stepanas 
Mikojanas sako: „Aš nesijaudinau, bet tik vėliau suvokiau, kad mano 
tėvai nė akimirkos negalėjo atsikratyti baimės.“ Politbiuro nariams 
buvo siunčiami visi tardymo protokolai. Stepanas paslapčiomis skai- 
tydavo neįtikėtinus dalykus, atskleistus jų šeimos draugų, pasirodo, 
„liaudies priešų“. Kiekvienoje šeimoje būdavo „trynėjas“. Mikojanų 
namuose Sergejus Šaumianas, įvaikintas seno bolševiko sūnus, per- 
vertė visus šeimos nuotraukų albumus ir ištrynė suimtų ir sušaudytų 
liaudies priešų veidus. Daugumai vaikų be galo patinka spalvinti tam 
tyčia leidžiamas knygeles - čia matome šį pomėgį siaubingai iškreiptu 
pavidalu“. 

Gal vaikai ir nesuvokė, kad neįmanoma nuspėti, kas mirs, bet jie ne- 
galėjo nejusti, jog aplink nuolat miršta žmonės; jie suprato, kad artinasi 
karas - vadinasi, liaudies priešus reikia žudyti. Vaikai tarp savęs apie 
tai kalbėdavosi. Vasilijus Stalinas piktdžiugiškai pasakodavo Artiomui 
Sergejevui ir savo pusbroliams Redensams apie areštus. Namie tie daly- 
kai buvo nuo vaikų slepiami, tėvai apie juos kalbėdavosi pašnibždomis, 
bet mokykloje jie sužinodavo daugiau. Dauguma vadovų vaikų mokėsi 
175 arba 110-ojoje mokykloje. Į jas pakardais ir biuikais juos veždavo 
tėvų vairuotojai. Vaikai tikriausiai to gėdydavosi, kaip turėtų gėdytis 
jų amžininkai Vakaruose, jeigu juos prie mokyklos vartų būtų atvežę 
rolsroisais. Mikojanukai reikalavo, kad juos išleistų pusė kilometro iki 
mokyklos, ir toliau eidavo pėsčiomis. Jų elitinėje mokykloje mokytojai 
(tarp jų ir kylančio vadovo Nikolajaus Bulganino žmona, dėstanti an- 
glų kalbą) apsimesdavo, kad nieko ypatinga nevyksta. Tačiau vaikai 
jau buvo bepradedą suvokti pavojų, nes matė, kaip jų draugai kenčia 
nuo represijų: geriausio Stepano Mikojano draugo Seriožos Metaliko- 
vo, aukšto Kremliovkos gydytojo sūnaus, Poskriobyševo žmonos sūnė- 
no, tėvus 1937-aisiais suėmė. | 

Bailūs mokytojai su Svetlana mokykloje elgėsi kaip su caraite. Vie- 
na jos klasės draugė prisiminė, kad Svetlanos suolas žvilgėdavo it vei- 
drodis, nes jį vienintelį blizgindavo. Kai suimdavo kurio nors mokinio 
tėvą, vaikus paslaptingai perkeldavo į kitą klasę, kad caraitei nereikėtų 
bendrauti su priešo giminėmis. 

Kartais paauglius suimdavo per vakarėlius draugų akivaizdoje. Kai 
Vasilijus Stalinas ir Stepanas Mikojanas linksminosi draugo iš Karo aka- 
demijos vakarėlyje, suskambo durų skambutis. Vyras civiliniais dra- 

bužiais pasakė norintis pasikalbėti su Vasilijumi Stalinu. Kai šis priėjo 
prie durų, vyriškis parodė jam didžiulę pagarbą, lyg kokiam feodalui 
pranešdamas, kad enkavėdistai atėjo suimti vieno iš svečių. Vasilijus 
grįžo ir liepė vaikinui eiti prie durų, o Stepanui į ausį sušnabždėjo, kad 
draugą suima. Juodu pro langą stebėjo, kaip čekistai sodina jų draugą į 
juodą automobilį - jis esąs „antisovietinės paauglių grupuotės“ narys. 
Daugiau vaikinai jo nebematė. 

Tėvai įdėmiai tikrindavo vaikų draugus. „Mano patėvis labai atsar- 
giai žiūrėdavo į mano vaikinus, - prisiminė Zoja Zarubina. - Jis visuo- 
met klausinėdavo, kas jų tėvai <...>“, ir patikrindavo jų duomenis Lu- 
biankoje. Vorošilovai buvo griežtesni už Mikojanus, šie - už Ždanovus. 
Kai vienam iš Vorošilovų vaikų paskambino berniukas, kurio tėvas ką 
tik buvo suimtas, Jekaterina Vorošilova įsakė sūnui nutraukti su juo 
santykius. Ždanovo sūnus Jurijus teigia, kad jo tėvai leisdavę jam at- 
sivesti liaudies priešų vaikus į namus. „Mano tėvai tam neprieštarau- 
davo.“ Bet čia didelį vaidmenį vaidino ir laikas. Sunku patikėti, kad 
taip galėjo būti 1937-1938 metais, per patį Teroro įkarštį. Kai Stepanas 
Mikojanas ėmė susitikinėti su mergina, vardu Katia, NKVD parodė jam 
pranešimą; jame buvo minima jos draugystė su liaudies priešo sūnumi. 
„Laukiau, kada tėvas ką nors man pasakys <...>, bet nieko iš jo taip ir 
neišgirdau.“ Tačiau kai NKVD ėmė įtarti kai kurias šeimas, artimas Mi- 
kojanui, jis nutraukė su jomis visus ryšius". 


1937-ųjų pradžioje, pasirodžius žavingoms jaunoms Poskriobyševo ir 
Ježovo žmonoms, Stalino palyda tapo kaip niekada spalvinga ir kosmo- 
politiška. Zubalove Stalinas vis dar rengdavo iškylas šeimai, atveždavo 
šokoladinių saldainių dukrai ir Martai Peškovai. Tuo metu, kai šalis 
drebėjo nuo NKVD siaubų, Stalinas buvo rūpestingas vaikams. Kartą 
devynerių metų Leonidas Redensas Kunceve pasiklydo; galop jis atlėkė 
prie kažkokių suaugusiųjų. Jie visi ėmė juoktis, tik Stalinas liko rimtas. 

- Pasiklydai? - paklausė Vadas. - Eime, aš parodysiu tau kelią“. 

Tačiau kadaise vaikų jaustas artumas Stalinui pamažu ėmė virsti 
baime. 

Kartą Zubalove, kai Stalinas ilsėjosi, vidurinysis Pavelo ir Jevgenijos 
Alilujevų vaikas Sergejus be perstojo verkė, ir tėvai sunerimo, kad jis 
trukdys Vadui. Pavelas, toks pat isteriškas kaip jo sesuo Nadia, pliaukš- 
telėjo dukrai Kirai, kad nenutildo brolio. Jau paauglė Kira nelabai klau- 
sė tėvų; kadangi ji užaugo šalia Stalino, negalėjo suvokti gresiančio pa- 
vojaus. Kartą ji atsisakė valgyti kažką pasiūlytą Stalino, tada Pavelas 
įspyrė jai po stalu. Vaikai žaisdavo šalia Stalino ir jo žudikų nerūpestin- 
gai lyg paukščiukai, skraidžiojantys krokodilo nasruose. 

Stalinas vis dar lankydavosi bičiulių namuose, dažnai eidavo va- 
karieniauti pas Poskriobyševą. Ten svečiai šokdavo ir žaisdavo tokį 
žaidimą: vienas judesiais ir gestais vaizduodavo kokį žodį, kiti turėda- 
vo jį atspėti. Poskriobyševas neseniai vedė jauną, linksmą moterį, ir ji 
pateko į Stalino aplinką. 1934-aisiais Poskriobyševas, toks nepanašus į 
romantišką didvyrį, nuėjo į vakarėlį pas Kremliaus gydytoją Michailą 
Metalikovą. Jo žmonos Asios sesuo buvo ištekėjusi už Trockio sūnaus 
Sedovo. Tikroji Metalikovo pavardė buvo Masenskis, jis buvo iš Lietu- 
vos žydų (pavojingas derinys!), cukraus magnatų giminės. 

Metalikovo sesuo buvo Bronislava, tamsiaplaukė, grakšti, labai 
energinga ir žaisminga - šių savybių dažnai stigo senųjų bolševikų mo- 
terims. Dvidešimt ketverių metų endokrinologė Bronka buvo ištekėjusi 
už advokato ir su juo jau turėjo dukterį. Nuotraukose matome Bronis- 
lavą liekną, šelmiškai elegantišką su suknele žirniukais. Per tą vakarėlį 
ji žaidė kažkokį žaidimą lakstydama aplink stalą, o prie jo sėdėdamas 
panašus į beždžionę Stalino sekretorius, keturiasdešimt trejų metų Pos- 

kriobyševas, ją stebėjo. Bronislava ėmė drabstytis tortu ir prašovė pro 
šalį: užtėškė gabalą tiesiai Poskriobyševui ant bolševikų uniforminio 
kitelio. Poskriobyševas ją įsimylėjo ir netrukus vedė. Vienoje šeimos 
nuotraukoje matome, kaip mylintis vyras Poskriobyševas, istorijai Ži- 
nomas kaip Kvazimodas, meiliai padėjęs galvą žmonai ant peties, glos- 
to rusvus jos plaukus. 

Pabaisa ir Gražuolė kėlė daug džiaugsmo Stalino palydai. Kira Ali- 
lujeva girdėjo „Poskriobyševo gražiąją žmoną lenkaitę juokaujant, esą 
jis toks šlykštus, kad jinai gulasi su juo į lovą tik tamsoje“. Tačiau pats 
Poskriobyševas didžiavosi savo šlykštumu: Stalinas jį kaip tik ir išsirin- 
ko dėl atstumiančios išvaizdos. Jis mielai vaidindavo dvaro juokdarį. 
Stalinas liepdavo jam išgerti stiklinę degtinės vienu mauku, neužsige- 
riant nė lašeliu vandens, ar žiūrėdavo, kiek jis ištvers iškėlęs rankas su 
padegtais po nagais popieriais. 

- Žiūrėkit! - juokdavosi Stalinas. - Saša išgeria visą stiklinę degtinės 
ir net nesuraukia nosies! 

Stalinui patiko Bronka, viena iš naujos kartos nerūpestingų jaunų 
moterų, tvirtai įsisukusi į patį elito vidurį ir įpratusi bendrauti su di- 
džiūnais. Ji kreipdavosi į Staliną familiariu „tu“, o išvykusi į užsienį, 
kaip ir Alilujevos, visada parveždavo kokią dovaną Svetlanai, tada 
klausdavo Stalino, ar gali ją įteikti. 

- Arjis jai tiks? - paklausė Vadas, kai ji parvežė lauktuvių megztinį. 

- Žinoma! 

- Tada duok jai! 

Geriausia Bronkos draugė buvo Jevgenija Ježova, redaktorė ir nenu- 
rimstanti literatų gerbėja. Tos dvi vėjavaikiškos, kikenti mėgstančios 
dabišės, viena - Lietuvos, kita - Lenkijos žydų kilmės, buvo tokios pa- 
našios, kad Kira Alilujeva manė, jog jos seserys. Jųdviejų net tėvavardis 
buvo tas pats - Solomonovna - nors nebuvo seserys. Ježovas ir Poskrio- 
byševas taip pat buvo artimi draugai: jie kartu važiuodavo žvejoti, kol 
jų Žmonos liežuvaudavo!. 

Tuo metu, kai Gervuogė, jau paaukštintas į Politbiuro kandidatus, 
skerdė savo aukas, jo žmona draugavo su visomis meno žvaigždėmis 
ir su dauguma jų gulėjo. Kerintis Isaakas Babelis buvo Ježovos salo- 
no pažiba. „Jeigu kviesdavai žmones „Babelio“, ateidavo visi“, - rašė 
Babelio žmona Pirožkova. Solomonas Michoelsas, žydų aktorius, vai- 
dinęs Stalinui karalių Lyrą, džiazo orkestro vadovas Leonidas Utioso- 

vas, kino režisierius Eizenšteinas, prozininkas Michailas Šolochovas ir 
žurnalistas Michailas Kolcovas lankydavosi tos žavios plevėsos salone. 
Per Kremliaus vakarėlius Ježova šokdavo daugiausiai - nepraleisdavo 
nė vieno šokio. Geriausia jos draugė Zinaida Glikina taip pat įsteigė 
literatų saloną. Kai jos santuoka iširo, Ježovas pasikvietė ją gyventi kar- 
tu ir suviliojo. Kol jis smaginosi su Zinaida ir daugybe kitų meilužių, 
Jevgenija entuziastingai suko literatūrinius romanus su Babeliu, Kol- 
covu ir Šolochovu. Ježovos kvietimo atsisakydavo retas. „Tik pamany- 
kit! - sakė Babelis. - Mūsų mergina iš Odesos tapo pirmąja karalystės 
dama!'* 

Nadiai mirus pasklido gandas, neva Stalinas pamilo ir vedė Lazaro 
Kaganovičiaus seserį Rozą, jo dukterėčią (irgi Rozą) arba dukrą Mają. 
Šis gandas ėjo iš lūpų į lūpas ir daug kas juo tikėjo. Buvo manoma, kad 
graži tamsiaplaukė nuotraukose šalia Stalino - Roza Kaganovič. Ka- 
ganovičiai buvo gražūs žmonės. Pats Lazaras jaunystėje buvo gražus 
vyras, 0 užaugusi jo duktė Maja buvo lyginama su Elizabeth Taylor. 
Šių girdų esmė buvo ta, kad Stalino žmona - žydė. Tai buvo naudingas 
propagandos įrankis naciams, suinteresuotiems parodyti, kad bolševi- 
kų ir žydų nelabieji tapatintini su ponu ir ponia Stalinais. Tėvas ir duktė 
Kaganovičiai, ko gero, persistengė neigdami tuos gandus, bet atrodo, 
kad jie laužti iš piršto“. 

Ši istorija ironiška dar ir tuo, kad naciams nebuvo reikalo prasima- 
nyti tariamos Stalino žmonos žydės: Vadą žydės supo iš visų pusių, 
pradedant Polina Molotova su Marija Svanidze ir baigiant Poskrioby- 
ševa su Ježova. Berijos sūnus - juo galima tikėti, kai pasakoja apie gan- 
dus, bet reikia abejoti, kai samprotauja apie politiką - prisimena, kad jo 
tėvas piktdžiugiškai vardydavo Stalino romanus su žydėmis“. 

Tos jaunos gražios žydės sukiojosi aplink Staliną, bet visos buvo 
„abejotinos kilmės“. Joms visoms labiau rūpėjo apdarai, anekdotai ir 
meilės romanai negu dialektinis materializmas. Kartu su Ženia Alilu- 
jeva jos buvo šios pražūtingai susipynusios Stalino artimųjų ir draugų 
bendrijos siela. Stanislavas Redensas, Maskvos NKVD viršininkas, su 
šeima ir kitais Alilujevais dažnai važiuodavo į svečius pas Ježovus. Ša- 


* Būta dviejų Rozų Kaganovič: Lazaro sesuo mirė jauna 1924-aisiais, dukterėčia gyveno Rosto- 
ve, paskui persikėlė į Maskvą, kur tebegyvena. Galimas daiktas, jos pažinojo Staliną, bet už jo 
nebuvo ištekėjusios. 

lies NKVD vadas žavėjo vaikus. „Ježovas pasipūtęs nulipdavo laiptais 
su visa generalinio komisaro uniforma. Vaizdas būdavo ganėtinai bau- 
ginantis - atrodė, kad jis tuoj sprogs“, - prisimena Leonidas Redensas. 
„Jis būdavo labai užsidaręs, o mano tėvas - labai kalbus“, - pasakoja 
Kira Alilujeva. Jai labai patikdavo klausytis geraširdiškai juokaujančių 
Jevgenijos Ježovos ir Bronislavos Poskriobyševos. Ježovas dirbdavo 
kiaurą naktį, tad paprastai būdavo toks išvargęs, kad su niekuo neben- 
draudavo. Kartą Kira su kitais paaugliais pasislėpė už užuolaidos. Kai 
mažutis Gervuogė, apsiavęs aulinius batus, ėjo pro šalį, vaikai ėmė ki- 
kenti. Jų tėvai, Pavelas Alilujevas ir Stanislavas Redensas, suprasdami, 
kokia grėsmė iškilusi, ant jų įsiuto. Bet kaip jie galėjo paaiškinti vai- 
kams, kad tokie žaidimai be galo pavojingi? Staiga ištvirkėliški Staliną 
supančių moterų kvailiojimai padarė jas pažeidžiamas. 

Pavasarį Stalinas ėmė šalintis savo artimųjų - staiga jie tapo jam įtar- 
tini dėl pomėgio liežuvauti ir pasipūtimo. Kai jie susirinko jo bute švęs- 
ti Svetlanos vienuolikto gimtadienio 1937 metų vasario 28-ąją, švelnaus 
būdo Stalino sūnus gruzinas Jakovas pirmą kartą atsivedė Juliją, žmoną 
žydę. Anksčiau ji buvo ištekėjusi už CK apsaugininko, bet per Reden- 
sus susipažino su Jakovu. Stalinas bemat apkaltino Redensus supiršus 
Jakovą su „ta žyde“. Amžinai intrigas rezganti Marija Svanidzė išvadi- 
no Juliją avantiūriste ir bandė nuteikti prieš ją Staliną: „Josifai, kur tai 
matyta?! Privalai įsikišti!“ 

Jos žodžiai paveikė priešingai, negu ji tikėjosi - Stalinas stojo į sū- 
naus pusę. 

- Jeigu vyras myli moterį, - atšovė jis, - jam nesvarbu, kas ji - prin- 
cesė ar siuvėja! 

Kai Jakovas susituokė, ir porai gimė dukra Gulia, Stalinas pastebėjo, 
kad Julija labai rūpinasi Jakovo drabužiais - vadinasi, ji tokia pat gera 
moteris kaip ir rusės. 

- Dabar matau, kad turi gerą žmoną, - galop pripažino Stalinas Jašai, 
gyvenusiam su savo negausia šeima prašmatniame pastate Granovskio 
gatvėje. 

Kai Stalinas pagaliau susipažino su Julija, jinai jam patiko, ir jis ėmė 
aplink ją šokinėti - net valgydino savo šakute it koks mylintis uošvis 
gruzinas. 

Šiaip ar taip, Stalinui trūko kantrybė, ir į dukros gimtadienio va- 
karėlį jis neatėjo. Marija Svanidzė tarėsi suprantanti kodėl. Alilujevai 

buvo niekam tikę: „pamišėlė Olga, mulkis Fiodoras, pusgalviai Pavelas 
ir Niura [Ana Redens|, siauraprotis Stanas [Redensas], tinginys Vasia 
[Vasilijus Stalinas], sentimentalusis Jaša [Džiugašvilis]. Vieninteliai 
normalūs žmonės - Aleksandras, Jevgenija, aš ir <...> Svetlana.“ Ironi- 
ja: pirmi krito ne kas kitas, kaip Svanidzės. Pati Marija buvo baisi sava- 
naudė, savo vyrą ji kamavo laiškais, kuriuose gyrėsi: „Atrodau gražiau 
negu 70 Yo bolševikų žmonų <...>. Kiekvienas mane pamatęs nebegali 
niekados užmiršti.“ Ji sakė tiesą, bet Stalino dvare vargu ar ji galėjo pa- 
dėti. Negali negailėti tų padorių, išdidžių moterų, įklimpusių į liūną tos 
vietos ir meto, kuriuos jos taip menkai įstengė suprasti?. 

Tą pavasarį Stalinas su Pavelu žaidė biliardą prieš Svanidzę su Re- 
densu. Pagal tradiciją pralaimėjusieji turėjo šliaužti po stalu. Kai Sta- 
lino dvejetas pralaimėjo, Pavelas diplomatiškai pasiūlė, kad vietoj jų 
šliaužtų vaikai - Kira ir Sergejus. Sergejus neprieštaravo - jam tebuvo 
devyneri, bet aštuoniolikmetė Kira įžūliai atsisakė. Tokia pat tiesmuka 
kaip motina ir ne mažiau drąsi, ji pareiškė, kad pralaimėjo Stalinas ir 
jos tėvas, tad ir po stalu turi šliaužti jie. Pavelas puolė į isteriją ir sudavė 
jai biliardo lazda. 

Netrukus Stalinas ir mėlynakis puošeiva Svanidzė staiga nustojo 
buvę „lyg broliai“. „Aleksandras buvo vos ne liberalas, europietis, - 
aiškino Molotovas. - Stalinas tai pajuto <...>.“ Svanidzė buvo Vals- 
tybinio banko pirmininko pavaduotojas; šioje įstaigoje dirbo gausybė 
rafinuotų kosmopolitų, dabar į juos buvo žiūrima su rimtais įtarimais. 
1937-ųjų balandžio 2 dieną Stalinas nusiuntė Ježovui grėsmingą laiš- 
kelį: „Išvalykite Valstybinio banko kadrus.“ Svanidzė daug metų at- 
likdavo Stalinui slaptas, subtilias užduotis. Tų metų viduryje Marija 
Svanidzė nustojo rašiusi dienoraštį: staiga ji nebeteko galimybės lan- 
kytis pas Staliną. Atėjus gruodžio 21-ajai, jie jau buvo tiriami ir ne- 
pakviesti į Stalino gimtadienį - Marija turėjo patirti baisų skausmą. 
Po kelių dienų Svanidzės apsilankė pas Jevgeniją ir Pavelą Alilujevus 
name Krantinėje, kuriame visi gyveno. Marija pasigyrė aksomo suknia 
gilia iškirpte. Vidurnaktį, išėjus svečiams, Ženia su Kira plovė lėkštes. 
Pasigirdo skambutis. Atėjo Marijos sūnus iš pirmos santuokos: „Mama 
ir Alioša suimti. Ją išvežė, apsivilkusią tais gražiais drabužiais.“ Po ke- 
lių mėnesių Jevgenija gavo Marijos laišką. Moteris maldavo perduoti 
jį Stalinui. „Jei neištrūksiu iš šio lagerio - mirsiu.“ Jevgenija nunešė 
laišką Stalinui. Šis ją įspėjo: 

- Daugiau niekada to nedaryk! 

Mariją perkėlė į kalėjimą, kur sąlygos buvo dar sunkesnės. 

Jevgenija pajuto, kad jai ir vaikams nuo tokio didelio artumo su Sta- 
linu kyla pavojus, bet ji iki savo gyvenimo galo garbino Vadą, nors per 
ji patyrė siaubingų nelaimių. Ji ėmė šalintis Stalino, bet vis zyzė Pa- 
velui, kad šis užsistotų suimtus jų draugus. Matyt, jis taip ir padarė: 
„Jie - mano draugai, tad pasodink ir mane į kalėjimą!“ Kai kurie buvo 
paleisti. 

Užtarimo prašė ir kiti Alilujevai. Senelė Olga, gyvenanti Kremliuje 
it kokia grande dame, mažai kalbėjo. Kiti manė, kad Stalinas nežino visų 
smulkmenų ir kad NKVD jį mulkina; ji viena tame kvailių laive supra- 
to: „Nevyksta nieko, apie ką jis nežinotų.“ Tačiau atskirai nuo jos gyve- 
nantis vyras, Stalino gerbiamas Sergejus, dažnai kreipdavosi į Staliną. 
Sergejus ateidavo į jo butą ir laukdavo ant sofos. Dažnai ten užmigdavo 
ir pabusdavo paryčiais, kai Stalinas grįždavo iš kokios vakarienės. Tada 
Sergejus maldaudavo išgelbėti kam nors gyvybę. Stalinas šaipydavosi 
iš uošvio, kartodamas šio mėgstamą žodį: „Tiksliai, tiksliai.“ 

- Vadinasi, atėjai manęs aplankyti, Tiksliai Tiksliai, - pajuokavo Sta- 
linas. 

Tuoj po Svanidzės arešto Mikojanas kaip paprastai atvažiavo į Kun- 
cevą vakarieniauti su Stalinu. Žinodamas, kokie juodu su Aleksandru 
artimi, Stalinas iškart prie jo priėjo ir paklausė: 

- Ar girdėjai, kad mes suėmėme Svanidzę? 

- Taip <...>, bet kaip tai galėjo nutikti? 

- Jis - vokiečių šnipas, - pareiškė Stalinas. 

- Nejaugi? - nustebo Mikojanas. - Nėra jokių įrodymų, kad jis būtų 
vykdęs kokią kenkiamąją veiklą. Kokia nauda iš šnipo, jeigu jis nieko 
nedaro? 

Stalinas paaiškino, girdi, Svanidzė esąs „ypatingas šnipas“. Jį užver- 
bavo, kai pateko į vokiečių nelaisvę per Pirmąjį pasaulinį karą. Jo už- 
duotis - vien teikti informaciją. Matyt, kai buvo išsiaiškinti šie dalykai, 
vakarienė pas Staliną tęsėsi kaip paprastai". 


**X* 


Kai būdavo užsipuolamas kuris nors vadovas, Teroras tekėdavo vis ta 
pačia vaga. Ką tik perkeltas į žemesnes pareigas Postyševas, griežtas, pa- 

sipūtęs blyškaus veido Ukrainos „kunigaikštis“, taip prajuokinęs Staliną 
šokdamas su Molotovu, įnirtingai įrodinėjo savo nuožmumą - sunaiki- 
no beveik visus valdininkus Kuibyševo* mieste prie Volgos. Dabar, 1938 
metų sausio plenume, jį patį turėjo sunaikinti už tai, kad žudė ne tuos 
žmones. 

- Sovietų ir Partijos vadovybė buvo priešų rankose, - pareiškė Pos- 
tyševas. 

- Visa? Nuo viršaus iki apačios? - pertraukė jį Mikojanas. 

- Nejaugi tarp jų nebuvo dorų žmonių? - paklausė Bulganinas. 

- Arjūs neperdedate, drauge Postyševai? - pridūrė Molotovas. 

- Klaidų buvo, - pareiškė Kaganovičius; jo žodžiai paakino Posty- 
ševą atsakyti: 

- Aš kalbėsiu apie savo asmenines klaidas. 

- Noriu, kad sakytum tiesą, - tarė Berija. 

- Prašom leisti man baigti ir paaiškinti visą reikalą, kiek galiu ge- 
riau, - maldavo Postyševas. 

- Tau nelabai sekasi aiškinti, - užriaumojo Kaganovičius. - Čia visa 
esmė. 

Postyševas atsistojo norėdamas teisintis, bet Andrejevas užriko: 

- Drauge Postyševai, sėskitės! Čia jums ne pasivaikščiojimų vieta. 

Postyševui pasivaikščiojimai baigėsi: jį užsipuolė Malenkovas. Sta- 
linas pasiūlė pašalinti jį iš kandidatų į Politbiuro narius. Chruščiovas, 
netrukus paskirtas vadovauti Ukrainai, buvo išrinktas kandidatu vie- 
toj jo ir šitaip atsidūrė pirmosiose Partijos gretose. Tačiau antpuoliai 
prieš Postyševą buvo ir įspėjimas Ježovui - šis vis įnirtingiau suiminėjo 
žmones. Stalinas atrodė neapsisprendęs dėl Postyševo**: dėl valdingo 
būdo jo priešai galbūt įtikino Staliną jį sunaikinti. Paskutinė jo viltis 
buvo asmeninis prašymas Stalinui, ko gero, parašytas po akistatos su 
savo kaltintojais: „Drauge Stalinai, prašau priimti mane po susirinki- 
mo.“ „Šiandien negaliu tavęs priimti, - atrašė Stalinas. - Pasikalbėk su 
draugu Molotovu.“ Po kelių dienų Postyševas buvo suimtas“. Stalinas 
pasirašė įsaką dėl dar 48 000 egzekucijų kvotos, o maršalas Jegorovas 


* Senas Samaros miestas buvo pervadintus Kuibyševu po šio bolševikų vado mirties 1935 m. 

** Gal Stalinas prisiminė įžūloką Postyševo poelgį 1931-aisiais? Stalinas jam parašė ir pasiskundė 
dėl pretendentų į Lenino ordiną sąrašo: „Mes dalijame Lenino ordiną visiems seniems šikniams.“ 
Postyševas žvaliai atsakė, kad visus „šiknius“ patvirtino pats Stalinas. 

nukeliavo į mėsmalę paskui savo gražiąją žmoną. Bet Ježovas jau buvo 
toks pervargęs, kad 1937 metų gruodžio 1 dieną Stalinui buvo pavesta 
pasirūpinti savaitės atostogomis jam“. 

Vasario pradžioje neišsiblaivantis Gervuogė vadovavo valymo eks- 
pedicijai Kijeve. Ten, padedant naujajam Ukrainos vietininkui Chruš- 
čiovui*, buvo suimta dar 30 000. Atvykęs į Ukrainą ir pamatęs, kad jo 
pirmtakas Kosioras jau „išvalė“ visą Ukrainos Politbiurą, Chruščiovas 
suėmė keletą komisarų ir jų pavaduotojų. Politbiuras patvirtino Chruš- 
čiovo sąrašą - 2 140 žmonių turėjo būti sušaudyti. Šįsyk jis ir vėl viršijo 
kvotą. 1938-aisiais per Chruščiovo terorą Ukrainoje buvo suimta 106 119 
žmonių. Skerdynes paspartino Ježovo apsilankymas. „Po Nikolajaus 
Ivanovičiaus kelionės į Ukrainą <...> prasidėjo tikras užsimaskavusių 
priešų naikinimas“, - pranešė Chruščiovas, aukštinamas kaip „nepalau- 
žiamas stalinistas“ už tai, kad „negailestingai rauna priešus su šakni- 
mis“. NKVD atskleidė sąmokslą nunuodyti žirgus ir suėmė du profe- 
sorius kaip nacių agentus. Chruščiovas išbandė vadinamuosius nuodus 
ir išsiaiškino, kad žirgų jie neveikia. Buvo paskirtos trys komisijos, ir 
tik tada jam pavyko įrodyti, kad šis sąmokslas sufabrikuotas - bet kyla 
įtarimas, jog Chruščiovas suabejojo NKVD darbu tik tada, kai Stalinas 
leido suprasti esąs juo nepatenkintas“. 

Kijeve girtaujantis Ježovas rodė nerimą keliantį neatsargumą: gy- 
rėsi, esą Politbiuras - „jo rankose“. Jis galintis suimti ką tik nori, net 
aukščiausius vadovus. Vieną vakarą jį iš pobūvio išnešė tikrąja šio Žo- 
džio prasme. Nedaug laiko praėjus Stalinas neišvengiamai išgirs apie jo 
ekscesus ir pavojingą gyrimąsi". 

Ježovas grįžo laiku į trečią, paskutinį, parodomąjį „antisovietinio 
dešiniųjų ir trockininkų bloko“ teismą, prasidėjusį kovo 2 dieną. Pa- 
grindiniai kaltinamieji jame buvo Bucharinas, Rykovas ir Jagoda - šis 
prisipažino, be kitų, nužudęs Kirovą ir Gorkį. Prisipažindamas kaltę 
Bucharinas slapčia pasiekė pergalę - Ezopo kalba išsišaipė iš Stalino ir 
infantiliškų Ježovo sąmokslų. Tačiau tai nieko nepakeitė. Egzekucijose 
dalyvavo Ježovas. Sakoma, jis įsakė mušti Jagodą: „Nagi, įkrėskite jam 
nuo mūsų visų!“ 


* Chruščiovas, kaip ir kiti regionų vadai, tokie kaip Berija ir Ždanovas, tapo besaikio vietos kulto 
objektu. Netrukus šalia „Dainos Berijai“ ir odžių Ježovui Sovietų dainyne atsirado „Daina apie 
Chruščiovą“. 

Bet kai atėjo eilė mirti jo senam sugėrovui, buvusiam Jagodos se- 
kretoriui Bulanovui, jis parodė kruopelę žmoniškumo: davė jam išgerti 
brendžio!“, 

Procesui pasibaigus, Ježovas pasiūlė ketvirtą labai įspūdingą teis- 
mą - lenkų šnipų Komunistų internacionale; jį Ježovas ruošė jau daug 
mėnesių. Tačiau Stalinas teismą atšaukė. Jis retai laikydavosi vienos 
linijos, pamiršdamas apie kitas. Stalino nuojauta kuždėjo, kad skerdy- 
nės baigia nuvaryti jo paties pagalbininkus, ypač patį sugedusį Ger- 
vuogę. 

Balandžio 4 dieną Ježovas buvo paskirtas vandens transporto liaudies 
komisaru. Šis žingsnis turėjo prasmę, nes kanalus kasė NKVD vergai. 
Tačiau čia buvo galima įžvelgti nerimą keliantį panašumą: prieš susi- 
dorojimą Jagoda buvo paskirtas ryšių liaudies komisaru. Per tą laiką 
Ježovas ėmė siaubti net Politbiurą: Postyševas buvo kvočiamas, Vaka- 
rų Sibiro vadovas Eichė suimtas. Stalinas paaukštino Kosiorą: iš Kijevo 
perkėlė į Maskvą ministro pirmininko pavaduotoju. Tačiau 1938 metų 
balandį buvo suimtas Kosioro brolis. Vienintelė viltis jam buvo išsiža- 
dėti savo giminaičio: „Gyvenu kankinamas įtarimų ir nepasitikėjimo, - 
rašė jis Stalinui. - Negalite įsivaizduoti, kaip tokiomis aplinkybėmis 
turi jaustis nekaltas žmogus. Brolio areštas meta šešėlį ir ant manęs 
<...>. Prisiekiu gyvybe, aš ne tik niekados nejįtariau tikrosios Kazimiro 
Kosioro prigimties, niekada nebuvau su juo artimas <...>. Kam jis visa 
tai sumanė? Negaliu to suprasti, bet, drauge Stalinai, viskas buvo prasi- 
manyta nuo pradžios iki galo <...>. Prašau Jūsų, drauge Stalinai, ir viso 
Politbiuro leisti man pasiaiškinti. Aš esu priešų melo auka. Kartais man 
atrodo, kad regiu kvailą sapną <...>.“ Kaip dažnai tos aukos lygino savo 
sunkią padėtį su „sapnu“! Gegužės 3 dieną Kosioras buvo suimtas, po 
jo - Čiubaris. Kaganovičius teigė: „Aš gyniau Kosiorą ir Čiubarį“, bet 
kai jam pakišo ranka rašytus jų prisipažinimus, jis „nuleido rankas“ !. 

Ježovas, it koks vampyras naktimis gerdamas ir kankindamas žmo- 
nes, gniužo nuo darbo naštos. Stalinas pastebėjo, kaip ritasi žemyn Ger- 
vuogė. 

- Paskambini į ministeriją, - skundėsi Stalinas, - jis išėjęs į Centro ko- 
mitetą. Paskambini į Centro komitetą - jis išėjęs į ministeriją. Nusiunti 
žmogų į jo butą - jis guli girtas kaip pėdas*. 

Šie budeliai patyrė milžinišką spaudimą; kaip vėliau aiškins apie 
ypatingą darbo pobūdį savo SS mėsininkams Himmleris, taip dabar 
Stalinas iš paskutiniųjų stengėsi nuraminti ir padrąsinti savo vyrus. Bet 
ne visiems užteko jėgų atlaikyti tokį pašėlusį tempą. 

Budelius gelbėjo tik gėrimas. Net blaivūs „valytojai“ svaigo nuo mir- 
ties. Pareigūnas, tyręs Baltarusijos karinę apygardą, guodėsi Stalinui: 
„Bedantis netapau, bet turiu prisipažinti <...>, kurį laiką buvau prara- 
dęs orientaciją.“ Stalinas jį nuramino. Net niūriajam Mechlisui Teroro 
pradžioje vos nepakriko nervai, kai tebevadovavo „Pravdai'. Jis parašė 
neįprastą laišką Stalinui, iš kurio susidaro be galo įdomus įspūdis, kokį 
spaudimą patirdavo Sovietų galiūnai Teroro sūkuryje: 


Brangus drauge Stalinai, 


mano nervai neatlaikė. Aš elgiausi ne kaip bolševikas; man ypač skau- 
du dėl savo žodžių per mūsų „asmeninį pokalbį“, kai padėkojau už visą 
savo gyvenimą ir partiškumą Jums. Jaučiuosi visiškai palaužtas. Šie me- 
tai atima iš mūsų daugybę žmonių <...>. Privalau vadovauti „Pravdai“ 
neturėdamas nė vieno sekretoriaus, nė vieno redaktoriaus, kai neturime 
nė vienos patvirtintos temos ir kai galiausiai atsidūriau „persekiojamo 
redaktoriaus“ padėtyje. Čia kažkoks organizuotas beprotnamis, galintis 
suėsti kiekvieną. Ir jis išties ėda žmones! Pastarosiomis dienomis aš tie- 
siog sergu nuo miego stygiaus, man pavyksta numigti tik vienuoliktą ar 
dvyliktą dienos <...>. Po nemigos naktų redakcijoje savo bute jaučiuosi 
dar labiau paklaikęs. Laikas mane atleisti [iš šių pareigų ]. Negaliu va- 
Idovauti „Pravdai“, kai esu neišsimiegojęs ligonis, nepajėgiantis sekti, 
kas vyksta šalyje, jos ūkyje, mene ir literatūroje, kai niekados neturiu 
galimybės nueiti į teatrą. Turėjau pasakyti Jums tai asmeniškai, bet aš 
pasielgiau kvailai, melavau. Atleiskite man, drauge Stalinai, už tą nema- 
lonią minutę, kurią per mane patyrėte. Man labai sunku išgyventi tokį 
sukrėtimą! 


Generalinis prokuroras Vyšinskis irgi juto spaudimą, ypač radęs ant 
savo rašomojo stalo tokį laiškelį: „Visi žino, kad esi menševikas. Sta- 
linas tave išnaudos, o tada nubaus tave „vyška“ <...>. Bėk <...>. Prisi- 
mink Jagodą. Tavęs laukia jo likimas. Mauras savo darbą padarė. Mau- 
ras gali eiti.“ 

Nuolatos girtas Ježovas nujautė, kad Stalinas, kaip jis vėliau rašė 
savo šeimininkui, „nepatenkintas NKVD darbu, todėl mano nuotaika 
dar pablogėjo““. Jis lyg pašėlęs bandė įrodyti, ko esąs vertas. Sakoma, 
neva jis siūlęs pervadinti Maskvą Stalinodaru. Siūlymas buvo išjuok- 
tas. Tačiau Ježovui buvo liepta žudyti savo proteguojamus pavaldinius 
NKVD. 1938-ųjų pradžioje Stalinas su Ježovu nusprendė likviduoti ČK 
veteraną Abramą Sluckį. Jis vadovavo OGPU Užsienio skyriui, todėl 
juodu sugalvojo planą, kaip neišgąsdinti savo užsienio agentų. Vasario 
17 dieną Frinovskis pasikvietė Sluckį į savo kabinetą; kitas Ježovo pava- 
duotojas priėjo jam už nugaros ir užmovė ant galvos kaukę, išmirkytą 
chloroforme, paskui suleido nuodų, jis ten, kabinete, ir mirė. Oficialiai 
buvo pranešta, kad mirė nuo širdies smūgio*. Netrukus represijų grės- 
mė iškilo ir esantiems arčiau Ježovo*. Kai jo protežė Liuškovui buvo 
liepta grįžti iš Tolimųjų Rytų, Ježovas jį perspėjo; Liuškovas perbėgo 
pas japonus. Ši nesėkmė taip išgąsdino Ježovą, kad jis prašė Frinovskio 
lydėti jį einant pas Staliną: „Vienam man neužteko jėgų.“ Ježovas „iš- 
sikraustė iš proto tikrąja šių žodžių prasme“. Stalinas pagrįstai įtarė jį 
perspėjus Liuškovą". 

Jusdami Staliną vis labiau dvejojant Ježovu, savo ryžtą žudyti jau 
įrodę Sovietų didikai ėmė skųsti jį už nuosmukį ir melus. Ėjo kalbos, 
kad Ždanovui ypač nepatiko Ježovo teroras. Jo sūnus teigia, kad tėvas 
norėjo pasikalbėti su Stalinu prie keturių akių, bet Ježovas visuomet 
sukiodavosi šalia. „Pagaliau tėvui pavyko pasimatyti su Stalinu akis į 
akį. Jis tarė: „Vyksta politinė provokacija <...>." Galima tuo tikėti, nes 
Ždanovas buvo artimiausias Stalinui žmogus; panašią istoriją pasakoja 
ir Malenkovo vaikai. 1938-ųjų viduryje Molotovas susiriejo su Ježovu 
Politbiure. Stalinas įsakė Ježovui atsiprašyti. Kai pabėgo kitas NKVD 
agentas Aleksandras Orlovas, rezidentas Ispanijoje, Ježovas taip bijojo 
Stalino, kad bandė nuslėpti šią informaciją. 

Liepos 29 dieną Stalinas pasirašė dar vieną pasmerktųjų sušaudyti 
sąrašą, jame buvo daugiau Ježovo protežė. Ježovas iš baimės ir blogos 
nuojautos visai neteko galvos ir ėmė šaudyti galinčius jį inkriminuoti 
kalinius. Ukrainos NKVD viršininkas Uspenskis tuo metu buvo Mas- 
kvoje. Jis sužinojo, kad per ateinančias penkias dienas bus sušaudyta 


* Iš įspūdingo antkapio Novodevičės kapinėse netoli Nadios Stalin kapo negali numanyti, koks 
žiaurus galas jį ištiko. 

tūkstantis žmonių. „Reikia slėpti pėdsakus, - įspėjo jį Ježovas. - Visas 
tiriamas bylas reikia baigti pagreitintai, kad būtų neįmanoma ką nors 
susigaudyti.“ 

Stalinas užsiminė Ježovui, kad jam reikia pagalbininko vadovauti 
NKVD, ir paprašė jo ką nors pasirinkti. Ježovas paprašė Malenkovo, bet 
Stalinas norėjo išlaikyti jį Centro komitete, taigi kažkas, galbūt Kagano- 
vičius, pasiūlė Beriją. Galimas daiktas, Stalinas norėjo kaukaziečio, nes 
tikriausiai buvo įsitikinęs, kad banditiškos kalniečių tradicijos - kruvini 
vaidai, kraujo kerštas ir slaptos žmogžudystės - tinka į šias pareigas pre- 
tenduojančiam žmogui. Berija buvo tinkamiausias kandidatas - vienin- 
telis pirmasis sekretorius, pats kankinęs suimtuosius. Jo mėgstamiau- 
si „žaislai“ buvo diržai ir žandaro lazda. Berijos nekentė daug senųjų 
bolševikų ir Vado artimųjų. Stalinas juto: kai jam į ausį šnabždės kerš- 
tingasis intrigų meistras Berija, jam pavyks sunaikinti savo susitepusių 
artimųjų pasaulį. 

Ko gero, Ježovas bandė suimti Beriją, bet pavėlavo. Stalinas jau pasi- 
kalbėjo su Berija per Aukščiausiosios Tarybos posėdį rugpjūčio 10 die- 
ną, ir Berija jau keliavo į Maskvą. 

Nuo 1931 metų Berija pažengė toli. Dabar trisdešimt šešerių, buvo 
sudėtinga, gabi asmenybė, labai guvaus proto. Sąmojingas, turėjo neiš- 
semiamą atsargą nešvankių anekdotų, šelmiškų juokelių ir žeminančių 
frazių, kurias išgirdus norėjosi prasmegti skradžiai. Jis buvo sadistiš- 
kas kankintojas, bet tuo pat metu mylintis vyras ir švelnus tėvas. Vis 
dėlto jau tada jis buvo siaubingas mergišius, o valdžia pavers jį tikru 
seksualiniu grobuoniu. Jis buvo gabus vadovas, vienintelis Sovietų 
lyderis, kurį „galėjai įsivaizduoti vadovaujant General Motors“ - taip 
vėliau teigs jo marti. Jis galėjo vadovauti milžiniškoms įstaigoms, šiur- 
pius grasinimus - „sutrinsiu tave į miltus“ - derindamas su skrupulin- 
gu tikslumu. „Visa, kas priklausė nuo Berijos, turėjo veikti laikrodžio 
tikslumu“; „du dalykai, kurių neapkentė, buvo daugžodžiavimas ir 
nemokėjimas aiškiai išreikšti mintį“*. Jis buvo „geras organizatorius - 
dalykiškas, gabus“, - dar 1932 metais gyrė Kaganovičiui Stalinas, - su 
„jaučio nervais“, nenuilstantis - be šios savybės Stalino dvare nebūtum 


* Paprastai dokumentus pasirašydavo smulkiu, tvarkingu braižu naudodamas savitą turkio 
spalvos rašalą; jo mašinėlės juosta irgi spausdino turkio spalva, kuri nesipjovė su mėlynu ar 
raudonu Stalino pieštuku. 

išgyvenęs. „Be galo protingas vyras, - pripažino Molotovas, - nežmo- 
niškai veiklus - jis galėjo savaitę dirbti be miego.“* 

Berija pasižymėjo unikaliu gebėjimu „vienu metu kelti baimę ir en- 
tuziazmą“. „Garbinamas“ savo paties pakalikų, nors dažnai būdavo su 
jais nemandagus ir šiurkštus, jis dažnai šaukdavo: „Mes suimsime jus, 
ir jūs pūsite lageriuose <...>, mes paversime jus lagerių dulkėmis.“ Kai 
šiai knygai 2002 metais ėmiau interviu iš Aleksandro Mircchulavos, Be- 
rijos paaukštinto į Gruzijos komunistų partijos vadovus, jis vis dar gyrė 
Beriją už jo „žmoniškumą, tvirtumą, dalykiškumą ir patriotizmą *. 
Tačiau Berija mėgdavo girtis savo gebėjimu išgauti iš aukų prisipaži- 
nimus: „Duokit man pabūti su juo vieną naktį, ir jis prisipažins esąs 
Anglijos karalius.“ Mėgstamiausi jo filmai buvo vesternai, tik jis visada 
vaizduodavosi esąs Meksikos banditų pusėje. Stalinas šaipydavosi iš 
šio nevykėlio architekto, tarp bolševikų didikų - vieno iš labiau apsi- 
švietusių - girdi, jo pensnė su paprastais stiklais vietoj lęšių, nes jis nori 
daryti oraus intelektualo įspūdį. 

Šis intrigantas, šiurkštus psichopatas ir sekso nuotykių ieškotojas 
būtų visai tikęs Čingischano, Suleimano Puikiojo ar Lukrecijos Bordžos 
dvare - būtų ten pjaustęs gerkles, viliojęs freilinas ir nuodijęs vyną. Bet 
šis „fanatikas“, kaip vadino jį Svetlana, tais ankstesniais metais garbino 
Staliną. Jų santykiai buvo kaip monarcho ir vasalo; Berija žiūrėjo į Vadą 
ne kaip į geriausią draugą, bet kaip į carą. Vyresnieji didikai su Stalinu 
elgdavosi pagarbiai, bet familiariai. Tiesa, Kaganovičius pagirdavo jį 
vartodamas bolševikų leksikoną, bet Berija tiesiog vergiškai keliaklups- 
čiaudavo: „O, taip, tu labai teisus, tu visiškai teisus, kaip mane gyvą 
matai, - prisimena Svetlana. - Jis visuomet pabrėždavo esąs atsidavęs 
mano tėvui, ir Stalinas suprato: kad ir ką jis sakytų, šis Žmogus jį pa- 
laiko.“ Atnešęs į Stalino dvarą Abchazijos karščių dvelksmą, Berija il- 
gainiui taps dar sudėtingesne, įtakingesne, labiau ištvirkusia ir mažiau 
atsidavusia marksizmui asmenybe, bet 1938-aisiais ši, pasak Artiomo, 
„kolosali figūra“, pakeitė viską". 

Berija, kaip ir dažnas iki jo, kratėsi aukštesnių pareigų. Abejoti jo 
nuoširdumu nėra pagrindo: ką tik buvo sušaudytas Jagoda, Ježovas jau 
irgi buvo pasmerktas. Žmona Nina nenorėjo keltis į Maskvą, bet Berija 


* Autorius dėkoja Aleksandrui Mircchulavai, Berijos laikais buvusiam Gruzijos komjaunimo vado- 
vui, vėliau Gruzijos partijos pirmajam sekretoriui, už interviu Tbilisyje. 

buvo godžiai ambicingas. Kai Stalinas pasiūlė Beriją į NKVD viršinin- 
ko pirmojo pavaduotojo postą, Ježovas gailiai užsiminė, girdi, gruzinas 
būtų geras komisaras. 

- Ne, geras pavaduotojas, - patikino jį Stalinas. 

Stalinas nusiuntė Vlasiką į pietus susitarti dėl perkėlimo. Rugpjūtį 
Berija parskubėjo į Gruziją paskirti įpėdinio valdyti Tiflisą, paskui atvy- 
ko į Maskvą. Ten 1938 metų rugpjūčio 22 dieną buvo paskirtas NKVD 
liaudies komisaro pirmuoju pavaduotoju. Šeimai buvo skirtas butas 
lemties persekiojamame name Krantinės gatvėje. Stalinas atvažiavo ap- 
žiūrėti buto ir jam nepatiko. Šiltame, derlingame Kaukaze, kur buvo 
pripratę prie prabangos, vyno ir vaisių gausos, bolševikų viršininkai 
gyveno geriau negu visur kitur. Pats Berija Tiflise turėjo prašmatnią 
vilą. Stalinas pasiūlė šeimai keltis į Kremlių, bet Berijos žmona nelabai 
to norėjo. Taigi galiausiai Stalinas išrinko naujam atvykėliui iš Gruzijos 
aristokratišką vilą Mažojoje Nikitos gatvėje miesto centre. Kadaise čia 
gyveno caro generolas Kuropatkinas. Pagal Politbiuro matus Berija da- 
bar gyveno puikiai: jis vienintelis turėjo tikrus rūmus. 

Stalinas su ką tik pasirodžiusiais Berijomis elgėsi kaip su ilgą laiką 
nematytais artimaisiais. Jis žavėjosi dailios figūros šviesiaplauke Nina 
Berija ir su ja visada elgdavosi „kaip su dukra“. Kai naujasis Gruzijos 
vadovas Kandidas Čarkvianis buvo pakviestas vakarienės pas Berijas, 
pasigirdo telefono skambutis, paskui staiga visi subruzdo. 

- Atvažiuoja Stalinas! - pranešė Nina ir puolė karštligiškai gaminti 
gruziniškų valgių. 

Netrukus įžengė Stalinas. Per supra - gruziniškas vaišes - Stalinas 
dainavo drauge su Berija. Net po Teroro Stalinas kartais vis dar pasielg- 
davo spontaniškai!“ 

Berija su Ježovu apsimetė tapę draugais. Berija kreipdavosi į savo 
viršininką „brangusis Ežiuk“ ir net viešėdavo jo vasamamyje. Tačiau 
Stalino dvaro džiunglėse tokia „draugystė“ negalėjo tęstis ilgai. Beri- 
ja dalyvaudavo beveik visuose Ježovo-susirinkimuose ir perėmė iš jo 
žvalgybos poskyrius. Berija patyliukais ėmėsi žygių sunaikinti Gervuo- 
gę. Jis pasikvietė vakarienės Chruščiovą ir įspėjo jį, kad Malenkovas 
artimas Ježovui. Chruščiovas suprato: iš tikrųjų Berija perspėjo jį dėl jo 
paties draugystės su Ježovu. Galima neabejoti, kad visai taip Berija pa- 
sikalbėjo su Malenkovu. Bet iškalbingiausių įrodymų randame archy- 
ve: Berija sukurstė Vyšinskį apskųsti Ježovą Stalinui, girdi, šis per lėtai 

veikia*. Stalinas nesureagavo, bet Molotovas parašė Ježovui: „Būtina 
rodyti ypatingą dėmesį draugui Berijai ir paskubėti. Molotovas.“ Pos- 
kriobyševas, ta vėtrungė, rodanti Stalino palankumą, nustojo kreipęsis 
į Ježovą familiariu „tu“, o su reikalais eidavo nebe pas jį, o pas Beriją". 

Berija atnešė į NKVD naują dvasią: Ježovo siautulį pakeitė griežta 
Teroro administravimo sistema, ji taps stalinistiniu Rusijos valdymo 
metodu. Tačiau tai, kad NKVD ėmė dirbti veiksmingiau, buvo jokia 
paguoda aukoms. Berija kartu su Ježovu tardė puolusius didžiūnus - 
Kosiorą, Čiubarį ir Eiche; šie buvo žiauriai kankinami. Čiubaris kreipė- 
si į Staliną ir Molotovą ir atskleidė jiems patirtas kančias'. 

Stalinas, Gervuogė ir Berija dabar nukreipė žvilgsnius į Tolimuosius 
Rytus, kur talentingojo maršalo Bliucherio vadovaujama armija bemaž 
išvengė Teroro. Birželio pabaigoje „niūrusis demonas“ Mechlisas įsisu- 
ko į Bliucherio vadovybę lyg ištroškęs kraujo pasiutęs žvėris. Jis įkūrė 
savo būstinę traukinio vagone it koks Pilietinio karo vadukas ir netru- 
kus ėmė siuntinėti Stalinui ir Vorošilovui tokias telegramas: „Ypatin- 
gasis geležinkelių korpusas visur drasko į gabalus abejotinus žmones 
<...>. Suskaičiavau 46 vadus vokiečius lenkus lietuvius latvius ir kilu- 
sius iš Galicijos <...>. Turiu vykti į Vladivostoką valyti dalinių.“ Iš Vla- 
divostoko gyrėsi Stalinui: „Atleidau 215 politinių darbuotojų, beveik 
visi suimti. Bet valymas <...> dar nebaigtas. Manau, neįmanoma išvykti 
iš Chabarovsko neatlikus dar griežtesnio tyrimo <...>.“ Kai Vorošilovas 
ar Budionas bandydavo apginti karininkus, Mechlisas skųsdavo Voro- 
šilovą (juodu vienas kito nekentė) Stalinui: „Pranešiau CK ir liaudies 
komisarui (Vorošilovui) apie padėtį slaptosios tarnybos skyriuje. Ten 
gausu įtartinų Žmonių ir šnipų <...>. Dabar K. Vorošilovas įsakė at- 
šaukti teismą <...>. Negaliu tam pritarti.“ Net Kaganovičius manė, kad 
Mechlisas „žiaurus, kartais jis persistengia!“ 

Tuo metu, kai Mechlisas darbavosi Rytuose, Japonijos Kvantuno 
armija nusprendė patikrinti Sovietų gynybinius įtvirtinimus į vakarus 
nuo Chasano ežero; užvirė tikrų tikriausias mūšis. Bliucheris puolė ja- 
ponus tarp rugpjūčio 6 ir 11 dienos. Japonai buvo išvyti, bet Raudonoji 
armija patyrė didelių nuostolių. Raginamas Mechliso ir sunerimęs dėl 
nuostolių ir Bliucherio dvejonių, Stalinas išplūdo maršalą telefonu: 


* Kalbama apie paieškas žmogaus, per klaidą sudeginusio krosnyje Lenino, Stalino ir Gorkio 
knygas - dar vienas pavyzdys, rodantis, koks absurdiškas ir pražūtingas buvo Teroras. 

- Sakykit man atvirai, drauge Bliucheri, ar jūs tikrai norite kautis su 
japonais? Jei nenorite, sakykite man tiesiai, kaip dera geram komunistui. 

- Pasirodė rykliai, - sakė žmonai Bliucheris. - Jie nori mane suryti. 
Arba jie suris mane, arba aš juos, bet antras variantas mažai tikėtinas. 

Ryklys žudikas nulėmė Bliucherio likimą. Mechlisas suėmė ketu- 
ris maršalo štabo vadus, paskui paprašė Stalino ir Vorošilovo leisti 
jam „sušaudyti visus keturis netraukiant baudžiamojon atsakomybėn 
mano specialiu įsakymu“. Bliucheris buvo atleistas iš pareigų, vėl į jas 
grąžintas ir 1938 metų spalio 22 dieną suimtas“. 

- Dabar man galas! - raudojo savo kabinete Ježovas. 

Jis ir toliau šaudė suimtuosius, galinčius „atsisukti prieš mus“. Rug- 
sėjo 29 dieną jis prarado didžiumą galios, kai Berija buvo paskirtas va- 
dovauti NKVD pagrindui - Vyriausiajai valstybės saugumo valdybai. 
Dabar jis pasirašinėdavo įsakymus kartu su Ježovu. Gervuogė bandė 
suduoti atsakomąjį smūgį: pasiūlė Stalinui kitu savo pavaduotoju pa- 
skirti Stanislavą Redensą, Berijos priešą, Anos Alilujevos vyrą. Bet to 
tikėtis buvo beprasmiška. 

Ježovas girtavo savo vasarnamyje su depresijos slegiamais drauge- 
liais. Jis įspėjo, kad jie netrukus irgi bus sunaikinti, ir svajojo, kaip žudo 
savo priešus. „Tučtuojau nušalinkite visus žmones, paskirtus Kremliu- 
je Berijos, - garsiai įsakė jis Kremliaus saugumo vadui per vienas tokias 
išgertuves, - ir pakeiskite juos patikimais žmonėmis.“ Paskui vos ap- 
versdamas liežuvį jis pareiškė, kad reikia nužudyti Staliną". 

Žinios apie literatūros liūtus medžiojančios Jevgenijos Ježovos lytinį 
gyvenimą staiga pasiekė Staliną. Romaną su ja užmezgė Šolochovas, 
vienas iš mėgstamiausių Vado romanistų. Ježovas įtaisė „blakių“ ra- 
šytojo kambaryje viešbutyje „Nacionalis“ ir tūžo skaitydamas su viso- 
mis smulkmenomis surašytus pranešimus, kaip „juodu bučiavo vienas 
kitą“, o paskui „sugulė“. Ježovas buvo toks girtas ir graužiamas pavy- 
do, kad skėlė Jevgenijai antausį matant dailiai jų viešniai Zinaidai Gli- 
kinai, savo meilužei, bet vėliau žmonai atleido. Šolochovas pajuto esąs 
sekamas ir pasiskundė Stalinui ir Berijai. Stalinas išsikvietė Gervuogę į 
Politbiuro posėdį ir ten šis atsiprašė rašytojo!. 

Bolševikų šulai atsargiai laviravo tarp Ježovo ir Berijos. Ježovui su- 
ėmus vieną komisarą, Stalinas nusiuntė Molotovą ir Mikojaną ištirti to 
reikalo. Grįžęs į Kremlių Mikojanas pareiškė, kad komisaras nekaltas, 
o Berija užsipuolė Ježovą dėl šios bylos. „Ježovas dviprasmiškai šypso- 
josi, - rašė Mikojanas, - Berija atrodė patenkintas, o Molotovo veidas 
buvo lyg kaukė.“ Komisaras* tapo tuo, ką Mikojanas pavadino „lai- 
mingu negyvėliu“ - jis, galima sakyti, prisikėlė iš mirusiųjų. Stalinas 
paleido jį į laisvę*. 

Vienam NKVD pareigūnui prireikė viršininko parašo, bet niekur 


* Stalinas palaikė Berijos siūlymą nutraukti bylą prieš laivų statybos pramonės komisarą Te- 
vosianą, bet Mikojaną pamokė: „Pasakyk jam, kad CK žino, jog Kruppas jį užverbavo vokiečių 
agentu. Visi supranta, kad žmogus gali pakliūti į spąstus <...>. Jeigu jis atvirai prisipažins <...>, 
CK jam atleis.“ Mikojanas išsikvietė Tevosianą į savo kabinetą ir bandė įvilioti į gudrius Stalino 
spąstus, bet komisaras atsisakė prisipažinti. Stalinas patikėjo jo nekaltumu. Antrojo pasaulinio 
karo metais Tevosianas bus vienas iš pramonės vadovų. 

negalėjo Ježovo rasti. Berija liepė jam važiuoti į Ježovo vasarnamį ir 
paimti parašą. Ten pareigūnas pamatė žmogų, kuris „arba tuoj mirs 
nuo ligos, arba kiaurą naktį baisiai gėrė“. Vietos NKVD viršininkai ėmė 
skųsti Ježovą“. 

Debesys ėmė tvenktis virš Ježovo šeimos. Kvaila gosli jo žmona pati 
to nesuvokdama elgėsi it vorė, susiporuojanti su patinu, o paskui jį suė- 
danti: dauguma jos meilužių buvo pasmerkti mirti. Ji pati Ježovo pasau- 
liui buvo per gležna gėlelė. Ir jinai, ir jis buvo ištvirkę, bet juos galima 
pateisinti: jie gyveno didžiulės įtampos pasaulyje, svaigo nuo savo galios 
spręsti, kas gyvens, o kas mirs, ir matė, kaip aplink juos vieni kyla, kiti 
žlunga. Gal Ježovas krito pelnytai, bet Jevgenijai ir mažajai Natašai - jai 
jis buvo geras tėvas - tai buvo tragedija. Jevgenijos literatūriniam salonui 
atėjo galas. Kai draugė po vakarėlio lydėjo ją namo į Kremlių, Jevgenija 
pati balsu svarstė, kad Babeliui gresia pavojus, nes draugavo su suimtais 
generolais trockininkais. „Jį gali išgelbėti tik tai, kad jis garsus visoje Eu- 
ropoje <...>.“ Iš tikrųjų jai pačiai grėsė didesnis pavojus“. 

Ježovas sužinojo, kad Berija ketina sukompromituoti jį panaudoda- 
mas tam Jevgeniją - girdi, kadaise gyvendama Londone ji tapo šnipe - 
todėl rugsėjį jis paprašė skyrybų. Šis žingsnis buvo logiškas: kartais 
išsiskyrusiajam jis išgelbėdavo gyvybę. Tačiau nuo įtampos nervinga 
Jevgenija vos nepalūžo, ir jai teko su savo drauge Zinaida Ordžoniki- 
dze vykti į Krymą atsigauti. Matyt, Ježovas bandė apsaugoti žmoną 
nuo arešto, nes ji parašė jam laišką, kupiną meilės ir dėkingumo. „Ko- 
liušenka! - rašė ji iš visų pusių puolamam vyrui. - Nuoširdžiai prašau - 
reikalauju - kad aš ir toliau pati galėčiau tvarkytis savo gyvenimą. 
Brangusis Kolia! Rimtai prašau tavęs patikrinti visą mano gyvenimą, 
viską apie mane <...>. Negaliu susitaikyti su mintimi, kad esu įtariama 
padariusi nusikaltimus, kurių niekados nedariau <...>,“ 

Jų pasaulis kasdien vis labiau traukėsi. Ježovui pavyko pasiekti, kad 
buvęs antrasis jos vyras Gladunas būtų sušaudytas Berijai dar nespė- 
jus perimti į savo rankas NKVD, bet dabar į tardytojų nagus pakliuvo 
buvęs jos meilužis leidėjas Urickis. Šis atskleidė jos romaną su Babe- 
liu. Buvo suimtas jis, Ježovo sekretorius ir draugai. Ježovas parsikvietė 
žmoną į Maskvą. 

Jevgenija laukė vasarnamyje su dukra Nataša ir drauge Zinaida. 
Ji siaubingai nerimavo dėl savo šeimos - ar galima ją už tai smerk- 
ti? Jai neatlaikė nervai. Ligoninėje jai diagnozavo „asteninę depresiją, 

galbūt maniakinę depresinę psichozę“ ir išsiuntė į sanatoriją netoli 
Maskvos. 

Kai buvo suimta Zinaida, Jevgenija parašė Stalinui: „Maldauju Jūsų, 
drauge Stalinai, perskaityti šį laišką <...>. Mane gydo profesoriai, bet 
argi jie gali kuo nors padėti, kai mane tiesiog degina mintis, kad Jūs 
manimi nepasitikite? <...> Man esate brangus ir mylimas.“ Ji dukters 
gyvybe prisiekė sakanti tiesą ir prisipažino, kad „mano asmeniniame 
gyvenime pasitaikė klaidų, apie kurias galėčiau Jums papasakoti, jos 
visos - iš pavydo“. Nėra abejonės, kad Stalinas jau žinojo apie jos pa- 
leistuviškus žygius. Ji pasisiūlė aukotis: „Te iš manęs atima laisvę, gy- 
vybę <...>, bet aš neišsižadėsiu teisės Jus mylėti, kaip myli visi, kurie 
myli Tėvynę ir Partiją.“ Pabaigoje parašė: „Jaučiuosi kaip gyvas lavo- 
nas. Ką man daryti? Atleiskite už šį laišką, parašytą lovoje.“ Stalinas jai 
neatrašė. 

Spąstai buvo beužtrenkią Jevgeniją ir jos Koliušenką. Spalio 8 dieną 
Kaganovičius parašė Politbiuro nutarimo dėl NKVD projektą. Lapkri- 
čio 17-ąją Politbiuro komisija pasmerkė „labai rimtas klaidas NKVD or- 
ganų darbe“. Mirtį nešantys trejetai buvo paleisti. Stalinas su Molotovu 
parašė pranešimą ir juo atsiribojo nuo Teroro". 

Per Spalio revoliucijos metinių paradą Ježovas pasirodė ant mau- 
zoliejaus, bet slėpėsi Stalinui už nugaros. Paskui jis dingo ir jo vietą 
užėmė Berija su mėlyna valstybės saugumo komisaro kepure ir unifor- 
ma. Kai Stalinas liepė suimti Ježovo draugą Uspenskį, Ukrainos NKVD 
viršininką, neūžauga jį įspėjo. Uspenskis suvaidino savižudybę ir ėmė 
slapstytis. Stalinas įtarė, kad Ježovas klausosi jo telefono pokalbių, ir, 
ko gero, neklydo. 

Jevgenija savaip mylėjo Ježovą, nors abu buvo baisiai neištikimi vie- 
nas kitam, ir dievino savo dukrą Natašą - apie tai galima spręsti iš to, 
kad Jevgenija buvo pasiryžusi pasiaukoti dėl jųdviejų. Jos draugė Zi- 
naida Ordžonikidzė, Sergo našlė, aplankė ją ligoninėje - tiesiog didvy- 
riškas ištikimybės gestas. Jevgenija davė jai perduoti vyrui laišką; jame 
siūlėsi nusižudyti ir paprašė migdomųjų. Ji paprašė atsiųsti nykštuko 
statulėlę, kai ateis laikas. Ježovas perdavė jai liuminalio, o netrukus 
įsakė tarnaitei nunešti žmonai statulėlę. Turint omenyje, kad Ježovas 
pats buvo kaip nykštukas, galima pamanyti, kad vaidinamas kažkoks 
farsas: gali būti, kad statulėlė vaizdavo „brangųjį Kolią“ ir buvo dova- 
nota atminimui seniai, kai tik jie vienas kitą pamilo. Kai buvo suimta 

Glikina, Jevgenija suprato, kad jos laukia tas pats, ir nusiuntė Ježovui 
atsisveikinimo laiškelį. Lapkričio 19 dieną ji išgėrė liuminalį. 

Vienuoliktą vakaro, kai žmona prarado sąmonę, Ježovas atėjo į Ma- 
žąjį kampą. Ten rado Politbiuro narius, taip pat Beriją ir Malenkovą - jie 
taršė jį penkias valandas. Jevgenija mirė po dviejų dienų. Pats Ježovas 
svarstė buvęs „priverstas paaukoti ją, kad išsigelbėtų pats“. Jevgenija 
ištekėjo už pabaisos ir mirė jauna, kad išgelbėtų jųdviejų dukrą. Taigi 
nors trumpą gyvenimą ji skyrė nekaltoms linksmybėms, mirė vis dėlto 
kaip dera motinai. Babelis išgirdo, kad „Stalinas nesupranta jos mirties. 
Jo paties nervai plieniniai, tad jis negali suvokti, kaip kitiems žmonėms 
jie neatlaiko.“ Ježovų įdukrą*, devynerių metų Natašą, priglaudė jo bu- 
vusios žmonos sesuo, bet paskui atidavė į vieną iš tų nykių našlaičių 
prieglaudų liaudies priešų vaikams“. 

Dvi dienos po Jevgenijos mirties, lapkričio 23-iąją, Ježovo laukė dar 
keturios valandos Stalino, Molotovo ir Vorošilovo kritikos, po jos jis pa- 
rašė atsistatydinimo iš NKVD prašymą. Stalinas jį priėmė, bet Ježovas 
buvo nei pakartas, nei paleistas: jis liko CK sekretoriumi, vandens trans- 
porto komisaru ir kandidatu į Politbiuro narius, toliau dar kurį laiką 
gyveno Kremliuje it koks mažytis vaiduoklis, išgyvendamas tai, ką prieš 
jį patyrė jo aukos. Draugai „nusigręžė nuo manęs, tarsi sirgčiau maru 
<...>. Niekados nesuvokiau, kokie niekingi visi tie žmonės“. Dėl Teroro 
jis kaltino Vadą, pritaikydamas jam rusišką posakį: „Dievo valia - caro 
kančia“ - matyt, įsivaizdavo save caru, o Staliną - Dievu. 

Ieškodamas paguodos Ježovas vieną po kitos rengė girtas biseksua- 
lias orgijas savo bute Kremliuje. Pasikvietęs du sugėrovus ir meilužius 
homoseksualus pagyventi, jis mėgavosi „iškrypėliškiausiomis paleistu- 
vavimo formomis“. Sūnėnai atvedė jam merginų, bet jis nepamiršo esąs 
ir homoseksualas. Kai draugelis, pavarde Konstantinovas, atsivedė į va- 
karėlį žmoną, Ježovas šoko su ja fokstrotą išsitraukęs varpą, o paskui su 
ja pergulėjo. Kitą vakarą vėl pasirodė daug prisikentęs Konstantinovas. 


* Jos pavardę pakeitė į Jevgenijos pirmojo vyro - Chajutino - bet ji liko ištikima patėviui net pra- 
sidėjus kitam tūkstantmečiui. Natalija Ježova išliko gyva, nors dėl įtėvio patyrė baisių kančių. Va- 
silijus Grosmanas, klasikinio romano „Gyvenimas ir likimas“ autorius, pažinojęs Ježovų šeimą, 
nes lankėsi Jevgenijos salone su Babeliu ir kitais, parašė apsakymą apie tragišką Natašos vaikystę. 
Vėliau ji mokėsi muzikos Penzoje, paskui pati mokė muzikos vaikus Magadane. 1998 m. gegužę ji 
kreipėsi dėl Ježovo reabilitacijos. Ironiška, tačiau pagrindą ji turėjo, nes jis iš tikrųjų nebuvo kaltas 
dėl šnipinėjimo, o būtent už jį ir buvo sušaudytas. Jos prašymas buvo atmestas. Dabar, kai rašoma 
ši knyga, Natalija gyva. 

Jie gėrė ir šoko grojant gramofonui, kol svečias užmigo. Bet jį pažadino: 
„Pajutau kažką burnoje. Pramerkęs akis pamačiau, kad Ježovas įkišęs 
man į burną varpą.“ Palūžęs, nuoga varpa Ježovas laukė savo lemties“. 

Stalino Prokuroru pravardžiuojamas Berija lapkričio 25 dieną buvo 
iškilmingai paskirtas komisaru; jis išsikvietė į Maskvą savo pakalikus 
gruzinus. Sunaikinus senųjų bolševikų „kunigaikščių“ svitas, Stalinui 
dabar teko įsivežti visą Berijos šutvę, kad sunaikintų Ježovo. 

Ironiška, tačiau Berijos dvariškiai buvo kur kas labiau išsilavinę už 
Kaganovičių ar Vorošilovą, tik išsilavinimas - ne kliūtis barbarišku- 
mui. Žilas, žavus ir rafinuotas Merkulovas, surusėjęs armėnas, vėliau 
Vsevolodo Roko pseudonimu rašysiantis pjeses, kurios bus rodomos 
Maskvos scenose, pažinojo Beriją nuo tada, kai jie kartu studijavo Baku 
politechnikos institute ir 1920-aisiais įstojo į CK. Berija, kaip ir Stali- 
nas sugalvodavęs visiems pravardes, vadino jį Teoretiku. Tai šutvei 
dar priklausė persimetėlis Gruzijos kunigaikštis (aristokratų toje šalyje 
taip pat gausu kaip vynuogynų) Šalva Ceretelis, buvęs caro karinin- 
kas ir antibolševikiško Gruzijos legiono narys, iš pažiūros - senama- 
diškas ponas, o iš tikrųjų NKVD ypatingojo skyriaus darbuotojas, be 
kitų pareigų, dar ir slaptas žmogžudys. Be jo, dar buvo brangakmeniais 
apsikarstęs 135 kilogramų galiūnas - „baisiausias žmogus, Dievo pa- 
leistas į žemę" - Bogdanas Kobulovas. „Tiesiog nenormaliai stambus 
kaukazietis drumstomis rudomis, panašiomis į jaučio akimis“, „riebiu 
gerą gyvenimą mėgstančio vyro veidu <...>, plaukuotomis rankomis, 
trumpomis kreivomis kojomis“, dabitiškais ūsais, jis buvo vienas iš tų 
žiaurių kankintojų, kurie gestape būtų jautęsi nė kiek ne prasčiau negu 
NKVD. Jis buvo toks žemas ir storas, kad Berija praminė jį Virduliu. 

Mušdamas savo aukas, Kobulovas pasitelkdavo į pagalbą kumščius, 
dramblio svorį ir savo mėgstamas žandarų lazdas. Jis organizuodavo 
Stalinui bolševikų didikų telefonų klausymąsi. Kita vertus, jis dar ir tapo 
dvaro juokdariu - pamėgdžiodavo žmonių tartį, kaip tai anksčiau da- 
rydavo dabar jau velionis Paukeris. Netrukus jis parodė savo vertę. Be- 
rijai tardant savo kabinete suimtąjį, šis jį puolė. Kobulovas gyrėsi tuo, 
kas tada nutiko: „Pamačiau viršininką [jis pavartojo gruzinišką žargono 
žodį chozeni] ant grindų. Puoliau prie to vyruko ir sutraiškiau jam spran- 
dą plikomis rankomis.“ Tačiau net šis žvėris juto darąs negerus darbus, 
nes aplankęs motiną raudodavo jai it koks peraugęs gruzinukas: „Mama, 
mama, ką mes darome?! Vieną dieną man teks už tai sumokėti.“ 

Pasirodę šie egzotiški gruzinai (tarp jų buvo net teistų nusikaltėlių), 
vaikščiojantys išdidžia eisena, turėjo kelti panašų įspūdį kaip Pancho 
Villa [tikroji pavardė Jose Doroteo Arango Arambula [1878-1923), vie- 
nas iš iškiliausių Meksikos revoliucijos generolų - vert.] su savo banditos, 
atjoję į Amerikos miestelį viename iš Berijos mėgstamų filmų. Vėliau 
Stalinas labai demonstratyviai kai kuriuos jų išsiuntė atgal į Gruziją ir 
pakeitė rusais, bet pats liko tikras - ar beveik tikras - gruzinas. Berijos 
vyrai suteikė Stalino aplinkai ryškiai kaukazietišką atspalvį. Tą dieną, 
kai Berija buvo oficialiai paskirtas į pareigas, Stalinas su Molotovu dir- 
bo išsijuosę - pasirašė įsaką sušaudyti 3 176 žmones. 

Berija kas vakarą pasirodydavo Lefortovo kalėjime ir kankindavo 
maršalą Bliucherį, padedamas Teoretiko Merkulovo, Virdulio Kobulo- 
vo ir pagrindinio savo tardytojo Rodoso - šis su tokiu pasimėgavimu 
tvarkė maršalą, kad jis ėmė rėkti: „Stalinai, ar girdi, ką jie man daro?!“ 
Bliucherį taip baisiai kankino, kad išmušė jam akį ir jis netrukus mirė 
nuo žaizdų. Berija nuvažiavo pranešti Stalinui, šis įsakė kūną kremuoti. 
Tuo metu Berija suvedinėjo sąskaitas, todėl pats suėmė Aleksandrą Ko- 
sarevą, kadaise jį įžeidusį komjaunimo vadą. Stalinas vėliau sužinojo, 
kad tai asmeninis Berijos kerštas. „Man sakė, kad Berija labai kerštin- 
gas, bet aš nemačiau įrodymų, - po daugelio metų svarstė Stalinas. - 
Kosarevo atveju įrodymus tikrino Ždanovas ir Andrejevas.“ 

Berija mėgavosi savo galia. Į jo kabinetą atvedė Aną Lariną, gražiąją 
vos dvidešimt ketverių metų Bucharino našlę. Ją atlydėjęs Kobulovas it 
koks pragaro patarnautojas po kiek laiko atnešė sumuštinių. 

- Turiu pasakyti, kad atrodai gražiau negu tada, kai mačiau tave 
paskutinį kartą, - tarė jai Berija. - Egzekucija tegali būti įvykdyta vieną 
kartą. Ježovas tikrai būtų tave sušaudęs. 

Ana atsisakė ką nors išduoti, tada Berija su Kobulovu nuo kompli- 
mentų perėjo prie grasinimų. | 

- Ką bandai išgelbėti? Juk Nikolajaus Ivanovičiaus [Bucharino| ne- 
bėra tarp mūsų <...>. Nori gyventi? <...> Jei neužsičiaupsi, gausi štai 
ką! - jis prisikišo smilių prie smilkinio. - Tai ar prižadi užsičiaupti? 

Ana pamatė, kad Berija nori ją išgelbėti, ir pažadą davė“, bet Kobu- 
lovo sumuštinių nevalgė“. 


* Ana Larina dvidešimt metų praleido lageriuose. Jos sūnui Jurijui buvo vienuolika mėnesių, kai 
ją suėmė 1937 m., ir jinai vėl pamatė jį tik 1956 m. Viena iš tų istorijų, apie kurias skaitant plyšta 
širdis. 

Stalinas stengėsi netapti visiškai priklausomas nuo Berijos. Valstybės 
saugumo (Pirmojo skyriaus) - jo paties asmeninės apsaugos - viršinin- 
ko pareigos buvo subtilios ir pavojingos. Nuo Paukerio du jau buvo 
sušaudyti. Dabar į šias pareigas Stalinas paskyrė savo asmens sargy- 
binį Vlasiką; jis buvo atsakingas ne vien už Vado apsaugą, bet ir už jo 
vasarnamius, maistą virtuvėms, automobilių parką ir turėjo savo ži- 
nioje milijonus rublių. Nuo tada, aiškina Artiomas, Stalinas „valdė per 
Poskriobyševą, sprendžiantį politinius klausimus, ir Vlasiką, tvarkantį 
asmeninius“. Abu pagalbininkai buvo nenuilstantys triūsliai, bet nepa- 
dorūs žmonės. 

Abu vyrai gyveno panašiai. Jų dukros prisimena, kad namie jie būda- 
vo tik sekmadieniais. Visą kitą laiką jie buvo su Stalinu ir nusivarę grįž- 
davo tik pernakvoti. Niekas nepažinojo Stalino geriau už juos. Namie 
jie niekados nesikalbėdavo apie politiką - šnekėdavosi tik apie žūklę. 
Vlasikas, gyvenantis prašmatnioje viloje Gogolio bulvare, buvo ištiki- 
mas Vadui kaip šuo, neišsilavinęs, girtuoklis ir paleistuvis: jis jau buvo 
tapęs nepasotinamu mergišiumi ir ūždavo vakarėliuose su Poskrioby- 
ševu. Sugulovių jis turėjo tiek daug, kad sudarinėdavo jų sąrašus, pa- 
miršdavo vardus, o kartais per orgijas turėdavo po vieną kiekviename 
kambaryje. Staliną jis vadindavo Šeimininku, bet į akis - draugu Stalinu, 
ir retai būdavo kviečiamas valgyti su juo prie vieno stalo. 

Poskriobyševo visuomeninė padėtis buvo aukštesnė. Jis dažnai va- 
karieniaudavo su didikais, o Staliną vadindavo Josifu Visarionovičiu- 
mi. Iš jo nuolatos šaipydavosi, bet ir pats mėgdavo krėsti juokus. Jis 
nuolankiai sėdėdavo prie savo rašomojo stalo kambaryje šalia Stalino 
kabineto; Mažasis kampas buvo jo valda. Partijos šulai jam gerinosi, 
stengdavosi įsiteikti šuniškai jo tuštybei, kad jis įspėtų juos, jei Stalinas 
būdavo prastos nuotaikos. Poskriobyševas visuomet paskambindavo 
Vyšinskiui pranešti, kad Stalinas važiuoja į Kuncevą - prokuroras tada 
žinodavo galintis eiti miegoti. Kartą jis apgynė ir Chruščiovą. Poskrio- 
byševas buvo toks galingas, kad galėjo įžeidinėti net Politbiuro narius. 
„Ištikimasis skydnešys“ - taip jį pavadino Chruščiovas - vaidino vaid- 
menį tiek kasdieniškiausiuose Stalino reikaluose, tiek pačiuose baisiau- 
siuose (vėliau jis girsis, kaip jie nuodijo žmones). Jis mylėjo savo žmoną 
Bronislavą ir lepino dvi dukras - Galią iš Bronislavos pirmosios san- 

tuokos ir savąją Nataliją. Kai sekmadieniais suskambėdavo telefonas, 
niekam kitam nebuvo leidžiama atsiliepti. Jis didžiavosi savo postu: kai 
dukra laukė operacijos, jis mokė ją elgtis taip, kaip pridera jų padėties 
žmonėms. Poskriobyševas glaudžiai bendradarbiavo su Berija. Jie daž- 
nai šeimomis lankydavosi vieni pas kitus, bet jeigu reikėdavo kalbėtis 
apie reikalus, eidavo pasivaikščioti į sodą. Galiausiai abu - Vlasikas ir 
Poskriobyševas - tapo kliūtimi Berijai įgyti daugiau galios?. To nebega- 
lėjai sakyti apie Alilujevų šeimą. 

Įsileisdamas Beriją į šeimą, užrakindavai vištidėje lapę. Šiaip ar taip, dėl 
artimųjų likimo dalis kaltės tenka ir Stalinui. „Visa mūsų šeima, - rašė 
Svetlana, - negalėjo suprasti, kodėl Stalinas leido Berijai - provincijos 
saugumo tarnybų agentui - tapti tokiam artimam jam ir centrinei vy- 
riausybei.“ Stalinas paaukštino Beriją dėl vienintelės priežasties - nie- 
kas jam nebuvo šventas. 

Partijos didžiūnai ir vasalai nuolatos bambėjo, nepatenkinti išpui- 
kusiomis „tetulėmis“. Tapęs įžūlus dėl didžiulės ką tik įgytos galios, 
akinamas paniekinto provincialo nevisavertiškumo komplekso, Berija 
pasiryžo parodyti, ko vertas, sunaikindamas tuos įspūdingus, bet sno- 
biškus naujosios diduomenės narius. Ketvirtojo dešimtmečio pradžioje 
Berija bandė flirtuoti su Jevgenija netoliese sėdint jos vyrui ir Stalinui. 
Ženia priėjo prie Stalino: „Jeigu tas šunsnukis neatstos nuo manęs, 
sudaužysiu jam pensnė!“ Visi ėmė juoktis, Berija sutriko. Bet jis ėmė 
vis dažniau lankytis Kunceve ir toliau bandė flirtuoti su Jevgenija. Ši 
kreipėsi į Staliną: „Josifai! Jis grabalioja mane už kelio!“ Matyt, Stalinas 
manė, kad Berija tik juokauja. Berijai ši šeima buvo tipiškas pavyzdys 
elito, kurį jis stengėsi sunaikinti. Kartą, kai Berija atėjo vakarienės ap- 
sivilkęs megztinį aukštu kaklu, Jevgenija, kuri visuomet išsičiustydavo 
be kruopelės bolševikiško kuklumo, garsiai tarė: 

- Kaip jūs drįstate ateiti vakarienės šitaip apsirengęs?! 

Senasis Alilujevas nuolat vadindavo Beriją priešu'. 

1938-ųjų lapkritį Stalino šeimos gyvenimas nutrūko. Berija išplėtė 
Teroro taikinių ratą ir įtraukė į jį visus, susijusius su Ježovu. O šis ne 

tik paskyrė Stalino svainį Stanislavą Redensą vadovauti Kazachstano 
NKVD, bet dar ir prašė paskirti jį savo pavaduotoju ir šitaip jį pražu- 
dė. Tada, kai prieš išvykdami į Almatą Redensai lankėsi pas Staliną, jų 
santykiai tikrai dar buvo šilti. Mažai žinome apie Redenso vaidmenį 
per Terorą, bet jis ėjo aukštas pareigas tuo metu, kai vyko skerdynės 
Maskvoje ir Kazachstane. Atvykus Berijai, didžiausiam jo priešui Tifli- 
se dar 1931-aisiais, nieko gero tikėtis jis negalėjo, bet ir be to Stanislavas 
veikiausiai būtų buvęs pasmerktas“. 

Tuo metu Pavelo Alilujevo padėtis dėl jo pareigų - jis vadovavo 
Raudonosios armijos Šarvuotųjų pajėgų valdybai - tapo pavojinga. Mat 
artimi jam generolai buvo sušaudyti, o jis pats šnipinėjo vokiečių tan- 
kų gamybą. Susitikęs su Sovietų šnipu Orlovu prieš jam perbėgant pas 
priešus, Alilujevas jį įspėjo: „Niekados neklausinėk apie Tuchačevskio 
bylą! Ką nors apie ją sužinoti tolygu įkvėpti nuodingųjų dujų.“ Vėliau 
Pavelas nuvyko į Tolimuosius Rytus. Ten generolai paprašė juos užsi- 
stoti. Pasak jo dukters Kiros, jis parskrido su jų nekaltumo įrodymais. 
Pavelas akivaizdžiai nesuprato, kad „įrodymai“ NKVD buvo reikalingi 
tik kitiems įtikinti, o ne kaltei įrodyti. Stalinui „aiškiai trūko kantrybė“ 
nuo tų mėginimų įrodyti priešų nekaltumą. 

Pavelas grįžo iš atostogų Sočyje lapkričio 1 dieną. Kitą rytą po pus- 
ryčių jis nuvažiavo į savo raštinę ir sužinojo, kad didžiuma jo valdy- 
bos darbuotojų suimti. Anot Svetlanos, „jis bandė išgelbėti kai kuriuos 
žmones, mėgino susisiekti su mano tėvu, bet nepavyko“. Keturioliktą 
valandą buvo paskambinta Jevgenijai: 

- Kojūs davėt valgyti savo vyrui? Jį pykina. 

Ženia norėjo pas jį lėkti, bet ją sulaikė. Pavelas buvo nuvežtas į Krem- 
liovkos kliniką. Oficialiame medikų pranešime rašoma: „Paguldytas į 
ligoninę jis buvo be sąmonės, oda pamėlusi, jis akivaizdžiai merdėjo. 
Ligonis taip ir neatgavo sąmonės.“ Keista, nes Jevgenijai skambinęs gy- 
dytojas sakė: 

- Ko jūs taip ilgai delsėte? Jis norėjo jums kažką pasakyti. Jis vis 
klausinėjo, kodėl neatvažiuoja Ženia. Jis jau negyvas. 

Taip mirė brolis, davęs Nadiai pistoletą. Kadangi ši mirtis ir taip 
įtartina, o dar matome tokius neatitikimus, galimas daiktas, jis buvo 
nužudytas, juolab kad tokios mirtys „padedant“ gydytojams tuo metu 
buvo įprastas dalykas. Mirties liudijimą pasiėmė Stalinas. Vėliau Jev- 
genija buvo apkaltinta nužudžiusi Pavelą. Kartais kaltę už savo paties 

nusikaltimus Stalinas versdavo kitiems, taigi tiesos niekada nebesuži- 
nosime. 

„Kai kitą kartą jį pamačiau, - pasakoja Kira, - jis gulėjo pašarvotas 
Kolonų salėje. Jam buvo vos 44; jis gulėjo įdegęs, labai gražus su tomis 
ilgomis blakstienomis.“* Žiūrėdamas į karstą Sergejus Alilujevas mąs- 
tė, kad nieko negali būti tragiškiau, kaip laidoti savo paties vaikus". 

Pats Redensas pasuko atgal į Maskvą, grįžo į ją lapkričio 18 dieną. 
Kuncevo vasarnamyje Vasilijus išgirdo Beriją reikalaujant, kad Stalinas 
leistų jam suimti Redensą. „Bet aš pasitikiu Redensu“, - „labai ryžtin- 
gai“ atsakė Stalinas. Vasilijaus nuostabai, Malenkovas palaikė Beriją. 
Šitaip tuodu vyrai tapo sąjungininkais; jie nebūtų spaudę Stalino dėl 
leidimo suimti Redensą, jei būtų žinoję, kad jis prieš tai nusistatęs. To- 
kie tariami ginčai primena teisės studentų ginčus paskaitose. Tačiau 
Stalinas labai lengvai pasiduodavo įtaigai. Redenso, kaip ir Pavelo Ali- 
lujevo, bėda buvo ta, kad jis vienu metu buvo įtariamas dėl dviejų ar 
net trijų dalykų. Beriją visą laiką kaltino dėl to, kad nuteikė Staliną prieš 
kitą svainį, bet čia slypi šis tas daugiau. Stalinas atšaukė Redensą iš 
Ukrainos 1932 metais. Redensas buvo artimas Ježovui, be to, lenkas. 
Išklausęs Beriją su Malenkovu, Stalinas tarė: „Tokiu atveju išsiaiškinki- 
te šį reikalą Centro komitete.“ Pasak Svetlanos, „mano tėvas nenorėjo 
jo ginti“. Lapkričio 22-ąją pakeliui į darbą Redensas buvo suimtas, ir 
niekas jo nebematė. 

Ana Redens ėmė skambinti Stalinui. Zubalove ji tapo nepageidauja- 
ma. Susisiekti su Vadu jai nepavyko. „Tada aš skambinsiu Vorošilovui, 
Kaganovičiui ir Molotovui“, - raudojo ji. Atvažiavę vaikai pamatė, kad 
motina, ištikta isterijos dingus jos mylimam Stanui, atsigulusi lovoje 
skaito Alexandre'ą Dumas. Ji kreipėsi į visus, kol galiausiai Stalinas at- 
siliepė į jos skambutį ir pakvietė į Mažąjį kampą. Redensą „atves, ir 
mes ištirsime visą šį reikalą“. Tačiau jis iškėlė vieną sąlygą: „Atsivesk 
senelį Sergejų Jakovlevičių.“ Sergejus, jau netekęs dviejų vaikų, kas 
vakarą nebelaukdavo Stalino ant sofos, bet ateiti sutiko. Vis dėlto pa- 
skutinę akimirką Sergejus apsigalvojo: gal jam pagrasino Berija, o gal 
jis pamanė, kad dirbdamas tą bjaurų darbą Lubiankoje Redensas kuo 
nors prasikalto. Kita vertus, Redenso sūnus Leonidas teigė, kad tarp 
senųjų bolševikų, tokių kaip Sergejus, ir įžūlaus elito, tokių kaip Reden- 


* Pavelas palaidotas netoli Nadios kapo Novodevičės kapinėse. 

sas, tvyrojo įtampa. Taigi vietoj senelio Sergejaus nuėjo senelė Olga. Šis 
žingsnis buvo drąsus, bet kvailas, nes Stalinui baisiai nepatikdavo, kai 
į reikalus kišdavosi moterys. 

- Ko čia atėjai?! - užriko jis ant Olgos. - Niekas tavęs nekvietė! 

Tada Olga aprėkė Staliną, ir šis liepė ją išvesti“. Redensas ir Svani- 
dzės dabar buvo kalėjime, Pavelas Alilujevas - negyvas. Stalinas leido 
Terorui niokoti savo paties artimuosius. Kai Bulgarijos komunistas Ge- 
orgis Dimitrovas paprašė išvaduoti keletą suimtų bendražygių, Stali- 
nas gūžtelėjo pečiais: „Kaip aš galiu jiems padėti, Georgi? Visi mano gi- 
minaičiai irgi kalėjime.“ Iškalbinga dingstis! Kalbant apie Pavelą, aišku, 
Stalinas tikriausiai negalėjo pamiršti pistoleto, kuriuo nusišovė Nadia, 
bet turėjo prisidėti ir jo kariniai ryšiai bei tai, kad užsistodavo „liaudies 
priešus“. Galimas daiktas, Stalinas suvedinėjo asmenines sąskaitas su 
pernelyg familiariais, įkyriais giminaičiais, primenančiais jam, kaip jį 
išdavė Nadia. Bet į Terorą jis nežiūrėjo kaip į asmeninį pasilinksmini- 
mą: jis tarėsi naikinąs šnipus priešų apsuptoje šalyje, kad apgintų milži- 
niškus laimėjimus prieš prasidedant karui. Tarp aukų atsidūrė ir jo arti- 
mieji. Stalinas žiūrėjo į juos kaip į savo paties, aukščiausiojo bolševizmo 
žynio, auką. Kita vertus, jis bandė parodyti, kad asmeniniai ryšiai jam 
neegzistuoja: jo vendeta buvo Partijos vendeta, nes, kaip jis sakė Va- 
silijui: „Aš nesu Stalinas <...>. Stalinas - tai Sovietų valdžia.“ Tačiau 
nužudyti giminaičiai buvo dingstis reikalauti, kad jo bendražygiai taip 
pat aukotų sav0 artimuosius. Vis dėlto jis galėjo išgelbėti, ką tik norėjo, 
bet to nedarė“. Stalino ir jo vaikų šeimos pasaulis mažėjo toliau. 

Svetlana neteko dar vieno ją palaikiusio žmogaus: Karolina Til, ta 
patikima namų šeimininkė, užtikrinusi Svetlanai jaukų ryšį su motina, 
buvo atleista prasidėjus vokiečių valymui. Berija rado jai pamainą - 
savo žmonos Ninos dukterėčią iš Gruzijos - nors jo tikrieji motyvai 
kaip visada neaiškūs. Naująja Svetlanos guvernante tapo Aleksandra 
Nakašidzė, aukšta, liekna, ilgakojė, tobulos blyškios odos, ilgų, tankių 
ir tokių juodų, kad net atrodė melsvi, plaukų. Ši naivi, mažaraštė Gru- 
zijos kaimietė, NKVD leitenantė, įžengė į šį vis labiau pilkėjantį pasaulį 
it povas purpurinėmis plunksnomis. Alilujevų ir Mikojanų sūnūs dar ir 
šiandien negali nuo jos atitokti. 

Svetlana negalėjo pakęsti vadinamosios guvernantės. Nakašidzės 
pasirodymas rodo, kad Berijai toje šeimoje teko ypatingas vaidmuo. 
Gal ji buvo jo šnipė Stalino namuose, šiaip jau kontroliuojamuose Vla- 

siko? Mes žinome, kad dvariškiai ragino Staliną vesti dar kartą. Tai gal 
ją bandė pakišti kaip žmoną Stalinui?** Tačiau realesnė kandidatė buvo 
vos ne tarp šeimos narių. 

Našlė Jevgenija Alilujeva buvo įsitikinusi, kad jos vyrą nužudė Be- 
rija. Ar ją graužė kaltės jausmas dėl santykių su Stalinu? Tokių įrody- 
mų nesama. Jos vyras neabejotinai žinojo (gal apsimetė nežinantis), 
kas vyksta, bet kad ir kokie santykiai anksčiau siejo Jevgeniją su Sta- 
linu, iki 1938 metų jie jau buvo atvėsę. Tačiau dabar Stalinas ėmė jos 
ilgėtis ir keistai - per tarpininką - jai pasipiršo. Berija apsilankė pas 
Ženią ir tarė: „Esi labai maloni, be galo graži moteris. Gal nori atsikelti 
į Stalino namus ir būti namų šeimininke?“ Paprastai panašūs siūly- 
mai aiškinami kaip užslėpti Berijos grasinimai, bet tikrai sunku pati- 
kėti, kad Berija būtų jį pateikęs be Stalino leidimo, juolab kad Ženia 
galėjo paskambinti Vadui jį aptarti. Stalinui namų šeimininkė buvo 
moters idealas. Šiuo atveju jis kaip ir pasipiršo, negrabiai bandyda- 
mas išgelbėti senų laikų šilumą nuo savo paties pradėto niokojimo. 
Tačiau Stalinas pasielgė nedovanotinai kvailai patikėdamas šią sub- 
tilią užduotį Berijai, nes Ženia juo dygėjosi. Toks elgesys būdingas 
Stalinui. Jei kas turi abejonių dėl šio aiškinimo, jas išsklaidys Stalino 
reakcija į kitą Ženios žingsnį. 

Jevgenija sunerimo - ji išsigando, kad Berija nepagrįstai apkaltins ją 
bandžius nužudyti Staliną. Ji paskubomis ištekėjo už seno draugo, to- 
kio N. V. Moločnikovo, žydų tautybės inžinieriaus. Ženia susipažino su 
juo Vokietijoje; galimas daiktas, tai buvo meilužis, per kurį vos neiširo 
jos santuoka. Stalinas pasibaisėjo: girdi, nepadoru tekėti taip greitai po 
Pavelo mirties. Po Berijos siūlymo į šią Stalino nuoskaudą reikia žiūrė- 
ti kiek kitaip. Berija dar pakurstė ugnį užsimindamas, neva Jevgenija 
galėjo nunuodyti savo vyrą - toje nuodytojų irštvoje ši mintis negalėjo 
nesulaukti atgarsio. Teigiama, kad Pavelo palaikai buvo du kartus eks- 
humuoti ištirti. Nepaisydamas kaltinimų nunuodijus vyrą, Stalinas ir 
toliau žavėjosi Ženia; prieš pat karą jis vis kamantinėdavo jos dukrą 
Kirą: „Kaip laikosi motina?“ Jevgenijai ir Anai Redens buvo uždrausta 
rodytis Kremliuje; Stalinas savo „namų šeimininkės“ ieškojo kitur". 


* Aleksandra Nakašidzė išbuvo Stalino namuose iki pokario, kai ištekėjo už NKVD generolo ir 
grįžo į Gruziją. Ten susilaukė vaikų. Jos dukra tebegyvena Gruzijoje. 


342 


STALINO ŠEIMOS MIRTIS: KEISTAS SIŪLYMAS IR NAMŲ ŠEIMININKĖ 
**X* 


Ketvirtajame dešimtmetyje Zubalove pradėjo dirbti tarnaite dar nė dvi- 
dešimties neturinti Valentina Vasiljevna Istomina. 1938-aisiais ji perėjo 
dirbti į Stalino namus Kunceve. Staliną viliojo šis savotiškas idealas: 
krūtinga Rusijos valstietė, riestanosė, mėlynakė, tankių plaukų, nuo- 
lanki ir praktiška - moteris, galinti padaryti namus jaukius, bet šiaip 
visiškai nesikišanti į jo gyvenimą. Ženia irgi buvo graži, bet nuolankia 
jos tikrai nebūtum pavadinęs. Tokių pat gražių, bet aikštingų moterų 
Stalinas dažnai matydavo tarp garsiausių to meto šokėjų ar daininin- 
kių. Stalinas nepaprastai mėgo eiti į teatrą, operą ir baletą, nuolatos sė- 
dėdavo Politbiuro (buvusioje imperatoriškojoje) ložėje Didžiajame ar 
Maskvos dailės teatre. Mėgstamiausios jo dainininkės buvo sopranas 
Natalija Špiler, mėlynakė valkirija, ir mecosopranas Vera Davydova. Jis 
mėgdavo „tėviškai“ jas pamokyti ir kiršino vieną su kita. Jis apsimeti- 
nėjo įsimylėjęs Davydovą, ir ši vėliau girdavosi, neva jis jai piršęsis; jei- 
gujis taip padarė, tai tik juokaudamas. Jis iš jos šaipydavosi siūlydamas 
mėgdžioti Špiler - šitaip ji išmoksianti dainuoti geriau. Kai Davydova 
susijuosė labai prašmatniu diržu, Stalinas jai pasakė: „Klausyk, Špiler 
irgi žavi moteris, bet į oficialius priėmimus ji rengiasi kukliai.'* 

Šios primadonos buvo pernelyg elegantiškos Stalinui, bet jam ne- 
trūko lengvai prieinamų gerbėjų - taip savo dukrai sakydavo Vlasikas. 
Sklido daug kalbų apie moteris, kviečiamas į Kuncevą. Mircchulava, 
jaunas gruzinų tautybės pareigūnas, prisimena, kaip Stalinas per vaka- 
rienę Kremliuje nusiuntė jį paklausti merginos iš jo komjaunimo dele- 
gacijos, ar ji seno bolševiko dukra, o paskui pasikvietė ją į vasarnamį. 
Stalinas prisakė Mircchulavai paklausti jos slapčiomis, kad nesužinotų 
nei Partijos šulai prie stalo, nei gruzinai. Tas pats nutiko su gražia la- 
kūne gruzine, su kuria jis susipažino per aviacijos šventę Tušine 1938- 
aisiais; ji ėmė nuolat lankytis pas Staliną: 

Matyt, šitaip jis paprastai flirtuodavo, bet kas dėjosi Kunceve, neį- 
manoma išsiaiškinti. Visi, pažinojusieji Staliną, tvirtina, kad jis nebuvo 
mergišius, o tai, kad jis drovisi savo kūno, niekam nebuvo paslaptis. 
Apie jo lytinį skonį nežinome nieko, bet, sprendžiant iš Nadios laiškų, 
juodu siejo aistringi santykiai. Be galo įdomų įspūdį apie jo santykius su 
moterimis - ko gero, susijusius su jo požiūriu į seksą - galime susidaryti 
išjo nuostatos šokių atžvilgiu. Stalinas mėgo rusiškus šokius su pritūpi- 

mais ir kitokiomis figūromis, bet šokdamas su moterimi nervindavosi. 
Per vieną pobūvį jis pasakė tenorui Kozlovskiui, kad nešoka, nes trem- 
tyje susižalojo ranką, todėl „negali apkabinti moters per liemenį . 

Stalinas įspėjo sūnų Vasilijų neprasidėti su „moterimis, turinčiomis 
idėjų“, nes jam su tokiomis būdavo nejauku. „Pažįstame mes tokias, 
silkes su idėjomis - vieni kaulai ir oda.“ Geriausiai jis jausdavosi tarp 
aptarnaujančio personalo moterų. Visas tarnaites, virėjas ir apsauginin- 
kus jo būstuose samdė Vlasiko skyrius; su visais būdavo pasirašomos 
konfidencialumo sutartys, bet toje baimės karalystėje jos nelabai buvo 
reikalingos*. Kremliaus kirpėja, be galo supykdžiusi Nadią, buvo viena 
iš tų moterų, su kuriomis Stalinas jautėsi gerai, kaip ir jo tarnaitė Va- 
lentina Istomina, visų vadinama Valečka. Ilgainiui ji tapo pagrindiniu 
Stalino buities ramsčiu. 

„Ji visą laiką juokdavosi, ir ji mums labai patiko, - pasakoja Svetla- 
na. - Labai jauna, rožiniais skruostais, ji buvo visų mėgstama. Malonus 
žmogus, tipiška rusė.“ Ji buvo Stalino moters idealas - apkūni, tvarkin- 
ga, „apskritaveidė, trumpa riesta nosimi“, paprasta, naivi, neišsilavinu- 
si. Prie stalo ji „patarnaudavo vikriai, niekada nesiterpdavo į pokalbį“, 
tačiau prireikus visada būdavo šalia. „Ji buvo pilkšvai rudų plaukų. 
Gerai prisimenu ją maždaug nuo 1936 metų: nieko ypatingo, ne stora 
ir ne liesa, labai draugiška, nuolat besišypsanti“, - pasakoja Artiomas 
Sergejevas. Kai Stalino nebūdavo šalia, su ja būdavo smagų; ji neturėjo 
nieko grėsminga, pasižymėjo įžvalgumu. „Buvo gudri ir šneki, tikra 
pleputė“, - prisiminė vienas iš Stalino apsaugininkų. 

Valečka buvo paaukštinta į namų šeimininkes ir rūpinosi Stalino 
„Arabužiais, maistu, namais ir panašiai, keliaudavo su juo kartu, kad 
ir kur jis vykdavo. Su ja būdavo malonu patylėti; jinai buvo jam atsi- 
davusi, ir Stalinas ja pasitikėjo“. Stalinas tiesiog juokingai didžiavosi, 
kaip ji paruošdavo jam apatinius drabužius. Po karo vienas grūzinų 
pareigūnas apstulbo, kai Stalinas parodė jam krūvas spindinčių baltų 
apatinių savo drabužių spintoje - diktatoriaus istorijoje tai išties unikali 
akimirka. 


* Prezidento Vladimiro Putino senelis buvo vyriausiasis virėjas vienuose Stalino namuose; savo 
vaikaičiui jis nieko nepasakojo. „Senelis bemaž nieko nesakydavo apie ankstesnį savo gyve- 
nimą.“ Jis prisiminė, kad vaikas būdamas nešdavo maistą Rasputinui, vėliau gamino valgius 
Leninui. Akivaizdu, kad Putino senelis buvo labiausiai išgarsėjęs pasaulyje Rusijos virėjas, nes 
tarnavo Leninui, Stalinui ir Pamišusiam Vienuoliui. 

Kremliaus bute Valečka dažnai duodavo valgyti Svetlanai ir jos 
draugei Martai. Ši prisimena ją: „Su balta prijuoste, šviesių plaukų ir 
beformės figūros, nors stora nebuvo - tikra geraširdė kaimietė rusė. Vi- 
sada šypsodavosi. Svetlana irgi ją mylėjo.“ Artiomas vienas iš nedauge- 
lio girdėjo, kaip Stalinas su ja kalbasi. „Jis užsiminė apie jos gimtadienį 
ar kokią šventę: 

- Be abejo, turiu duoti tau dovaną. 

- Man nieko nereikia, drauge Stalinai, - atsakė ji. 

- Jeigu užmiršiu, primink man.“ 

Ketvirtojo dešimtmečio pabaigoje Valečka tapo patikima Stalino part- 
nere ir iš esmės slapta žmona - to meto bolševikų poros dažniausiai ofi- 
cialiai nesituokdavo. „Valia rūpinosi, kad tėvas jaustųsi patogiai ir jam 
nieko netrūktų“, - pasakojo Svetlana. Dvariškiai suprato, kad jinai - jo 
partnerė, ir nieko apie tai nekalbėjo. „Niekieno reikalas, ar Istomina buvo 
Stalino žmona, - sakė senstantis Molotovas. - Engelsas gyveno su savo 
namų šeimininke.“ Budionas ir Kalininas buvo „vedę“ savo namų šei- 
mininkes. 

„Mano tėvas sakė, kad ji buvo labai jam artima“, - teigia Nadežda 
Vlasik. Kaganovičiaus marti iš Geležinio Lazaro išgirdo: „Žinau, kad 
Stalinas turėjo vienintelę sugyventinę - savo padavėją Valečką. Jinai jį 
mylėjo.“* 

Valečka panėšėjo į linksmą, ramią, apkūnią gailestingąją seserį - per 
vakarienes Stalino namuose visada ryšėdavo balta prijuoste. Niekas ne- 
pastebėjo, kad ji dalyvavo Jaltos ir Potsdamo konferencijose - to pagei- 
davo Stalinas. Maždaug 1939 metais Stalino asmeninis gyvenimas ėmė 
tekėti ramia vaga; baigėsi Nadios ir Ženios dramos, sukėlusios jam tiek 
skausmo ir pykčio. „Tie reikalai buvo tvarkomi labai taktiškai, - prisimi- 
nė lenkų komunistas Jakubas Bermanas, dažnai lankydavęsis Kunceve 
penktajame dešimtmetyje. - Apie juos žinodavo vien artimiausia Stalino 
aplinka. Stalinas visuomet labai stengdavosi, kad apie jį nesklistų jokių 
apkalbų <...>. Jis suprato, kokį pavojų jos kelia.“ Kitus vyrus galėjo iš- 


* Stalino asmens sargybiniai - netikslūs, bet iškalbingi jų prisiminimai buvo užrašyti praėjus daug 
laiko po jo mirties - nebuvo įsitikinę dėl jo santykių su Valečka. Vėliau ji ištekėjo ir, Stalinui dar 
esant gyvam, skųsdavosi, kad vyras pavyduliauja ir priekaištauja dėl Stalino. Stalinui mirus, Va- 
lečka niekada nekalbėdavo apie jųdviejų santykius, bet paklausta, ar operos dainininkė Davydova 
kada nors lankėsi Kunceve, atsakė kandžiai, tartum Stalinas būtų priklausęs jai: „Vasarnamyje 
niekada jos nemačiau <...>. Jeigu būtų pasirodžiusi, ji būtų buvusi išmesta!“ Valečka nebuvo Par- 
tijos narė. 

duoti jų žmonos - šiuo atžvilgiu jis buvo saugus. Kartais jis klausdavo 
Valečkos - kaip paprasto Žmogaus - nuomonės politiniais klausimais. 
Vis dėlto jam, politikui, ji į draugus netiko. Jis ir toliau jautėsi vienišas“. 


**X 


Tarp 1939 metų vasario 24 ir kovo 16 dienos Berija vadovavo sušaudant 
413 svarbių suimtųjų, tarp jų maršalą Jegorovą ir buvusius Politbiuro 
narius Kosiorą, Postyševą ir Čiubarį - šio vasarnamyje Berija jau gyve- 
no. Dabar jis pasiūlė Stalinui represijas nutraukti, nes nebeliks ką suimti. 
Poskriobyševas senojo Centro komiteto narius pažymėjo raidėmis VN - 
rusiškų žodžių vragi naroda (liaudies priešai) pirmosiomis raidėmis. Kovo 
17 dieną Stalinas aiškino Malenkovui: „Manau, mes visiškai nusimetėme 
opozicijos naštą. Mums reikia naujų jėgų, naujų žmonių <...>.“ Ši žinia 
buvo perduota valdžios vertikale. Kai Mechlisas pareikalavo suimti dau- 
giau karininkų dėl „revoliucinio lojalumo stokos“, Stalinas atsakė: „Siū- 
lau mums apsiriboti oficialiu papeikimu <...>. (Neįžiūriu jų veiksmuo- 
se jokios blogos valios - tai ne klaidos, o nesusipratimai.)'* Visą kaltę 
už ekscesus Stalinas suvertė Ježovui, bet užsistojo dėl kitų absurdiškų 
jo poelgių. Kijevo skundikė Nikolajenko buvo diskredituota, bet ir vėl 
kreipėsi pagalbos į Staliną ir Chruščiovą. „Prašau viską patikrinti, kur aš 
klydau, kur man buvo primeluota ir kur mane išprovokavo. Aš esu pasi- 
rengusi priimti bausmę, - rašė ji Chruščiovui. Paskui, žaisdama didžiąją 
politiką, įspėjo Staliną: - Neabejoju, kad Kijeve tebėra per daug priešų 
likučių <...>. Brangus Josifai Visarionovičiau, negaliu žodžiais apsakyti 
Jums, kaip reikia mane suprasti, bet Jūs suprantate mus, savo liaudį, be 
žodžių. Rašau Jums su karčiomis ašaromis akyse.“ Stalinas ją užsistojo: 
„Drauge Chruščiovai, prašau imtis priemonių padėti Nikolajenko rasti 
ramybę ir vaisingai darbuotis. J. St.“ 

Jo parankinių aukos dabar galėjo kreiptis pagalbos į Staliną. Chru- 
liovas, per Antrąjį pasaulinį karą tapsiantis iškiliu Raudonosios armijos 
intendantu, apskundė Stalinui pasipūtėlį klajūną Mechlisą. 

- Liūtas - džiunglių karalius, - nusijuokė Stalinas. 


* Vyšinskis pranešė, kad NKVD surežisavo šimtų paauglių areštą Novosibirske. „Vaikai buvo ne- 
kalti, todėl juos paleido, bet trys aukšto rango pareigūnai ir miesto prokuroras prasikalto tuo, kad 
„išdavė Revoliucijos idealus“, ir buvo išmesti iš Partijos.“ Ką su jais daryti? 1939 m. sausio 2 d. 
Stalinas iškeverzojo: „Būtina surengti viešą kaltųjų teismą.“ 


346 


STALINO ŠEIMOS MIRTIS: KEISTAS SIŪLYMAS IR NAMŲ ŠEIMININKĖ 


- Taip, bet Mechlisas - pavojingas žvėris, - atsakė Chruliovas. - Jis 
man sakė darysiąs viską, ką gali <...> [kad mane sunaikintų. 

Stalinas geraširdiškai nusišypsojo. 

- Na, jeigu mudu su tavim <...> kartu kovosime prieš Mechlisą, ma- 
nai, mes sugebėsime jį įveikti? - atkirto liūtas karalius. 

Stalinas nepamiršo savo didžiausio priešo. Vadas pasikvietė į Mažą- 
jį kampą Beriją su gabiu tylios ir greitos mirties panaudojant nešvarias 
gudrybes specialistu Pavelu Sudoplatovu. Čia tyliai vaikštinėdamas 
po kabinetą minkštais gruziniškais batais apautomis kojomis, Stalinas 
glaustai įsakė: „Trockis ne vėliau kaip po metų turi būti pašalintas.''* 


**+* 


1939-ųjų kovo 10 dieną 1 900 XVIII suvažiavimo delegatų susirinko* pa- 
skelbti, kad baigtos skerdynės. Jos buvo sėkmingos, tik kiek aptemdytos 
fanatiko Ježovo ekscesų. Likusieji gyvi, pradedant Molotovu ir baigiant 
Ždanovu, išsilaikė viršūnėse, bet iššūkį jiems metė jaunesnioji karta: 
Chruščiovas buvo išrinktas į Politbiurą, Berija tapo kandidatu, o Malen- 
kovas, pravarde Malania, - CK sekretoriumi. Ši vadovybė valdys šalį 
visą ateinantį dešimtmetį be vienintelės aukos. Priešingai negu teigiama 
apie Staliną sukurtose legendose, šis metodo „skaldyk ir valdyk“ meis- 
tras galėjo būti stebėtinai lojalus savo protežė. Tik ne Gervuogei. 

Ježovo padėtis buvo rizikinga, bet jis vis dar lankė Politbiuro posė- 
džius, Didžiajame teatre sėdėdavo šalia Stalino ir eidavo į darbą Van- 
dens transporto liaudies komisariate. Ten per posėdžius laidydavo 
popierinius lėktuvėlius. Dieną jis girtaudavo, o vakarais eidavo į su- 
važiavimo posėdžius ir bandydavo gauti leidimą kalbėti. „Primygtinai 
prašau Jūsų pasikalbėti su manim vos vieną minutę, - parašė jis Stali- 
nui. - Suteikite man tokią galimybę.“ Jis tebebuvo CK narys ir dalyvavo 
Partijos seniūnų susirinkime, per kurį buvo atrinkti kandidatai į naują 
valdantįjį organą. Niekas nepasisakė prieš jo kandidatūrą, bet tada Sta- 
linas paklausė Ježovo: 

- Na, ką tu manai apie save? Ar sugebėsi būti Centro komiteto nariu? 

Ježovas ėmė įrodinėti esąs atsidavęs Partijai ir Stalinui - jis negalįs 


* Šlykščioje medinėje patalpoje, įrengtoje sudarkius prabangią Aleksandro salę Didžiuosiuose 
kremliaus rūmuose. 

įsivaizduoti, ką bloga padarė. Kadangi visi kiti galvažudžiai buvo pa- 
aukštinti, suprantama, ko glumo neūžauga. 

- Nejaugi? - paklausė Stalinas ir ėmė vardyti liaudies priešus, arti- 
mus Ježovui. 

- Josifai Visarionovičiau! - sušuko šis. - Jūs juk žinot, kad ne kas 
kitas, kaip aš atskleidžiau sąmokslą! Aš atėjau pas jus ir jums pranešiau 
apie jį <...>. 

- Taip, taip, taip. Kai pajutai, kad tuoj būsi nutvertas, atskubėjai pas 
mane. O anksčiau? Ar organizavai sąmokslą? Ar norėjai nužudyti Sta- 
liną? Aukščiausi NKVD pareigūnai rengia sąmokslą, o tu teigi prie jo 
neprisidėjęs. Manai, aš nieko nematau? Ar atsimeni, kas vieną dieną 
pasiuntė tave budėti pas Staliną? Kas? Su revolveriais? Kam reikia re- 
volverių prie Stalino? Kam? Tam, kad jį nužudytum? Na? Nešdinkis 
iš čia! Nežinau, draugai, ar galime palikti jį CK nariu. Aš tuo abejoju. 
Būtinai apie tai pagalvokit <...>. Kaip sau norit, bet aš tuo abejoju. 

Ježovas buvo pasiryžęs kaltinti kitus ir atkeršyti Malenkovui už tai, 
kad buvo išduotas, jį sunaikindamas. Taigi Ježovas dabar įskundė Ma- 
lenkovą. Balandžio 10 dieną Stalinas įsakė Ježovui dalyvauti posėdyje, 
norėdamas išklausyti jo kaltinimus. Ježovas prisistatė pas Malenkovą. 
Šis iškilmingai nukabino Ježovo nuotrauką nuo vadovų portretų vir- 
tinės ant savo kabineto sienos. Iš šalies atrodė, kad angelas išvytas iš 
rojaus. Berija su savo gruzinų budeliu kunigaikščiu Cereteliu atidarė 
duris ir suėmė Gervuogę. „Pacientas numeris vienas“ buvo uždarytas į 
Suchanovo kalėjimo ligoninę. 

Per kratą Ježovo bute buvo rasta tuščių, pustuščių ir pilnų butelių 
degtinės, 115 kontrrevoliucinių knygų, pistoletų ir tos makabriškos re- 
likvijos - susiplojusios kulkos, suvyniotos į popieriukus su užrašytomis 
Žinovjevo ir Kamenevo pavardėmis. Svarbiau tai, kad krata parodė Je- 
žovą rinkus žandarmerijos duomenis apie Stalino veiklą iki 1917 metų. 
Ar ten buvo įrodymų, kad Stalinas buvo ochrankos šnipas? Rasta ir 
įkalčių prieš Malenkovą*. Popieriai buvo paslėpti Berijos seife. 

Stalinas dabar tapo visagalis. Kai jis sakydamas kalbą klaidingai iš- 
tarė žodį, visi kalbėjusieji po jo klaidą pakartojo. „Jeigu būčiau ištaręs 


* Šmeižtas prieš Malenkovą (jis buvo kaltinamas ryšiais su kilmingaisiais), ko gero, sudarė Ježo- 
vo sąjungos su Berija pagrindą. Stalinas apie tuos įkalčius žinojo. „Galvok, kad tau pasisekė, jog 
tie dokumentai mano rankose“, - pareiškė jam Berija. Kai Berija po Stalino mirties 1953 m. buvo 
suimtas, šie dokumentai buvo atiduoti Malenkovui, ir jis juos sunaikino. 


348 


STALINO ŠEIMOS MIRTIS: KEISTAS SIŪLYMAS IR NAMŲ ŠEIMININKĖ 


teisingai, - prisiminė Molotovas, - Stalinas būtų pamanęs, kad aš jį tai- 
sau.“ Vadas buvo labai „įžeidus ir išdidus“. Europa stovėjo ant karo 
slenksčio, ir Stalinas nukreipė dėmesį į įtampą tarp nacistinės Vokie- 
tijos ir Vakarų demokratijų. Tuo metu Ždanovas paskelbė apie Ježovo 
skerdynių pabaigą neskoningai juokaudamas apie „didelius priešus, 
mažus priešus ir mažulyčius priešus“. Na, o Stalinas su Berija planavo 
kai kuriuos beprasmiškiausius ir šlykščiausius savo veiksmus". 


ŠEŠTA DALIS 


„Didelis žaidimas“: 
Hitleris ir Stalinas, 
1939-1941 metai 

EUROPOS PADALIJIMAS: 
MOLOTOVAS, RIBBENTROPAS IR 
STALINO ŽYDŲ KLAUSIMAS 


Kai Stalinas sutelkė dėmesį į diplomatiją, pirmiausia jis nukreipė pis- 
toletus į savo paties diplomatus. 1939 metų gegužės 3 dienos vakarą 
NKVD kariai apsupo Užsienio reikalų liaudies komisariatą, kad iš- 
aiškintų darbuotojams, kaip svarbu ruoštis karui ir būsimam aljansų 
perversmui. Molotovas, Berija ir Malenkovas atvyko pranešti sunkiai 
valdomam žemiškų malonumų gerbėjui Maksimui Litvinovui, visų 
pravardžiuojamam Tėtušiu, Europos taikos gynėjui „kolektyvinio sau- 
gumo“ priemonėmis, kad jis atleistas. Litvinovo tai nenustebino, mat 
Stalinas dažnai patapšnodavo užsienio reikalų liaudies komisarui sa- 
kydamas: 

- Matai - mes galime pasiekti susitarimą. 

- Neilgam, - atsakydavo Tėtušis Litvinovas. 

Naujuoju užsienio reikalų komisaru tapo Molotovas, jau einantis 
SSRS liaudies komisarų tarybos pirmininko pareigas. Po Teroro Staliną 
dar labiau kamavo paranoja, be to, jis įgijo daugiau pasitikėjimo savi- 
mi - dėl šių savybių jis dar mažiau įstengė analizuoti pavojingą tarp- 
tautinę padėtį. Mikojanas pastebėjo, kad šis-naujas Stalinas - „visiškai 
pasikeitęs žmogus: baisiausiai įtarus, negailestingas ir be galo savimi 
pasitikintis; jis net dažnai kalbėdavo apie save trečiuoju asmeniu. Ma- 
nau, jis kvaištelėjo . Kaganovičius prisiminė, kad dabar jis retai kada 
sušaukdavo Politbiurą ir daugiausia reikalų sprendė pats neoficialiai. 
Stalinas „nepažįsta Vakarų, - manė Litvinovas. - Jeigu mūsų priešinin- 
kai būtų būrys šachų ir šeichų, jis juos pergudrautų“. Ne ką kompeten- 
tingesni buvo ir du jo pagrindiniai patarėjai - Molotovas ir Ždanovas. 

Stalinas švietėsi skaitydamas istorinius veikalus, ypač Bismarcko pri- 
siminimus, bet jis nesuvokė, kad Geležinis Kancleris buvo tradicinio 
sukirpimo valstybės veikėjas - to negalėjai sakyti apie Hitlerį. Nuo šiol 
Stalinas dažnai cituodavo Talleyrand 4 ir Bismarcką. 

Molotovas mėgdavo kartoti, kad bolševikų politika yra geriausia 
parengtis diplomatui, o save laikė politiku, bet ne diplomatu. Vis dėlto 
naujomis savo pareigomis jis didžiavosi: „Viskas buvo Stalino kumš- 
tyje, mano kumštyje“, - sakė jis. Jis dirbo kaip visada - nepailsdamas, 
metodiškai, jusdamas milžinišką spaudimą; jis ginčydavosi su Stalinu 
ieškodamas atsakymų į klausimus ir apimtas „aklo įsiūčio“ terorizuo- 
davo pavaldinius. Laiškuose žmonai Polinai jis atskleidė savo tuštybę ir 
viduje liepsnojančią aistrą: „Mes nuolatos patiriame spaudimą ko nors 
nepražiopsoti <...>. Labai pasiilgau tavęs ir mūsų dukters. Noriu tave 
apkabinti, prisiglausti prie krūtinės ir patirti visą tavo meilumą ir žave- 
sį <...>. Tiesmukesnis, bet ne toks intelektualus kaip Stalinas, jis rašė 
Polinai pradėjęs skaityti ne apie Talleyrand'ą, bet apie Hitlerį. Įdomiau- 
sia šių laiškų dalis, jei neminėsime karšto geismo Polinai, yra tai, kaip 
nesidrovėdamas Molotovas džiaugiasi ką tik šitaip išgarsėjęs. „Galiu 
nesigirdamas tau pasakyti, - gyrėsi jis, - kad mūsų priešininkai svetur 
jaučia <...> turintys reikalų su žmonėmis, išmanančiais savo darbą.“ 

Stalinas su Molotovu pasinėrė į tarptautinį vis subtilesnių įvykių sū- 
kurį ir tapo žaidimo „geras ir blogas faras“ meistrais. Stalinas visada 
buvo radikalesnis ir nutrūktgalviškesnis, o Molotovas neskubėdamas 
išnagrinėdavo galimybes. Šiaip ar taip, nė vienas neįžvelgė jokio prieš- 
taravimo tarp didžiavalstybinio ekspansionizmo ir savo marksistiško 
kryžiaus žygio. Atvirkščiai - jie manė, kad pirmasis tik suteiks postūmį 
pastarajam. 

Europa 1939 metų pradžioje, pasak paties Stalino, buvo trijų žaidėjų 
pokeris - kiekvienas stengėsi įtikinti kitus du vienas kitą sunaikinti, 
kad galėtų pasiimti išloštą sumą. Tie trys žaidėjai buvo Adolfo Hitle- 
rio Vokietijos nacistai, Neville'io Chamberlaino Britanijos, einančios 
išvien su Daladier Prancūzija, kapitalistai ir bolševikai. Gruzinas žavė- 
josi įspūdingu austro žvėriškumu, bet jis suvokė karinį atgimstančios 
Vokietijos ir priešiško Sovietams fašizmo pavojus. 

Stalinas demokratines Vakarų valstybes laikė ne mažiau pavojin- 
gomis negu Vokietiją. Jis politiškai subrendo per jų intervenciją Pi- 
lietiniame kare. Nuojauta jam sakė, kad jis gali bendradarbiauti su 

Hitleriu. Vos tik „austrų kapralas“ paėmė valdžią, Stalinas ėmė atsar- 
giai jį zonduoti, patariamas Karlo Radeko, savo eksperto Vokietijos 
klausimais, ir panaudodamas kaip asmeninius emisarus Abelį Jenuki- 
dzę ir Davidą Kandelakį. Tie jo patarėjai, vedę slaptas derybas su Vo- 
kietijos valdžia, turėjo veikti labai subtiliai, nes tuo pat metu Stalinas 
tūkstančius žmonių sušaudė kaip Vokietijos agentus, o visą šalį krėtė 
prūsofobiška pasirengimo karui karštligė. Galop buvo sušaudyti ir 
patys emisarai. 

Hitleris žiūrėjo į Staliną šaltai, kol demokratinės valstybės vis stengėsi 
jo nesupykdyti. Tačiau Miuncheno susitarimas įtikino Staliną, kad Va- 
karai rimtai nenusiteikę sustabdyti Hitlerį. Priešingai: Stalinas neabejojo, 
kad jie nori leisti Hitleriui susidoroti su Sovietų Rusija. Po Miuncheno 
Litvinovo „kolektyvinis saugumas“ neteko prasmės. Stalinas įspėjo Va- 
karus, kad Sovietų Sąjunga neketina „žarstyti jų pelenų savo rankomis“; 
į priekį žengti tegalima pasidalijant pasaulį į „įtakos sferas“. Tai buvo 
netiesioginis ženklas Vokietijai, kad Stalinas palaikys santykius su tais, 
kas tik to panorės. Berlynas atkreipė dėmesį į šią permainą. Vėliau per 
plenumą Stalinas užsipuolė Litvinovą. 

- Ar tai reiškia, kad mane laikote liaudies priešu? - paklausė bebai- 
mis Litvinovas. 

Išeidamas iš salės Stalinas dvejodamas atsakė: 

- Ne, mes nelaikome Tėtušio liaudies priešu. Tėtušis - doras revo- 
liucionierius*. 

Tuo metu Molotovas su Berija terorizavo į posėdį surinktus savo 
patyrusius diplomatus. Dažnas jų buvo žydų tautybės bolševikas, di- 
džiosiose Europos sostinėse besijaučiantis kaip namie. Berija juos nu- 
žvelgė. 

- Nazarovai, - tarė jis, - kodėl buvo suimtas jūsų tėvas? 

- Lavrentijau Pavlovičiau, jūs, be abejo, žinote tai geriau už mane. 

- Mudu pasikalbėsime apie tai vėliau, - nusijuokė Berija. 


* Stalinas vertino tokią drąsą. Trejais metais vyresnis už Staliną Litvinovas amžinai nevaldė lie- 
žuvio. Tas pikčiurna kosmopolitas skundėsi draugams dėl Stalino „siauraprotiškumo, pasipū- 
timo, ambicingumo ir nelankstumo“; Molotovą jis vadino puspročiu, Beriją - karjeristu, Malen- 
kovą - trumparegiu. Anot Molotovo, Litvinovas „liko gyvas tik per atsitiktinumą“. Molotovas 
nekentė šio kur kas įspūdingesnio už save diplomato, bet Stalinas visada jį užsistodavo, nes 
Vakaruose jis buvo labai gerbiamas ir galėjo kada nors vėl praversti. Pasakojama, neva Litvino- 
vas išgelbėjo Staliną, kai 1907 m. jį norėjo sumušti Londono dokininkai. „Neužmiršau, kas tada 
nutiko Londone“, - sakydavo Stalinas. 

Užsienio reikalų liaudies komisariatas buvo visai šalia Lubiankos, 
todėl abi žinybos buvo vadinamos „kaimynėmis“. Diplomatų valymui 
vadovavo Molotovo pavaduotojas, keturiasdešimt vienų metų Vladi- 
miras Dekanozovas, dar vienas sumanus Berijos pakalikas iš Kaukazo. 
Šis rudaplaukis neūžauga, mėgstantis angliškus filmus (jis pavadino 
savo sūnų Redžinaldu) ir nepilnametes, kadaise studijavo mediciną, 
bet mokslų nebaigė. Šis surusėjęs gruzinas pažinojo Beriją nuo uni- 
versiteto laikų, kai jie abu įstojo į CK. Molotovas juokaudavo, girdi, jis 
armėnas, apsimetantis gruzinu tam, kad įtiktų Stalinui; šis pravardžia- 
vo jį Lėtuoju Kartvelu, nes buvo kilęs iš Kartvelijos. Kunceve Stalinas 
šaipydavosi iš šlykščios jo išvaizdos. Kartą Dekanozovui pasirodžius 
tarpduryje Stalinas pašaipiai tarė: 

- Koks gražus vyras! Tik pažiūrėkit į jį! Kaip gyvas panašaus nesu 
matęs! 

Visi ėmė kvatoti. 

Užsienio reikalų komisariato spaudos atstovas Jevgenijus Gnedi- 
nas - pats Revoliucijos istorijos dalis, nes buvo sūnus Parvuso, Leni- 
no finansininko ir tarpininko bendraujant su kaizerio Vokietija - buvo 
Dekanozovo suimtas ir atvestas į Berijos kabinetą. Čia jam buvo liepta 
prisipažinti šnipinėjant. Gnedinas atsisakė. Berija įsakė jam gultis ant 
grindų, tada Kaukazo milžinas Kobulovas ėmė daužyti jam per galvą 
žandaro lazda. Gnedinas per plauką liko gyvas. Liepą Berija įsakė ku- 
nigaikščiui Cereteliui nužudyti Sovietų ambasadorių Kinijoje Bovku- 
ną-Luganecą ir jo žmoną surežisavus automobilio avariją - šis žudymo 
metodas buvo taikomas pernelyg iškiliems žmonėms, kurie negalėjo 
tiesiog pradingti*!. | 

Vykdydamas terorą diplomatų atžvilgiu Stalinas norėjo įsiteikti Hit- 
leriui. 

- Išvalykite žydus iš Užsienio reikalų liaudies komisariato, - ragino 
jis. - Išvalykite tą sinagogą. 

„Ačiū Dievui už šiuos žodžius, - aiškino Molotovas (pats vedęs 
žydę). - Žydai sudarė komisariate absoliučią daugumą, daug jų buvo 
ambasadoriai <...>.“ 


* Buvo planuota taip pat pasielgti su Litvinovu, bet jo žmona anglė Ivy išsigando gresiančio 
arešto; kai pranešė apie tai savo draugams Amerikoje, laiškas atsidūrė ant Stalino rašomojo sta- 
lo. Jis paskambino Tėtušiui: „Tavo žmona nepaprastai drąsi ir tiesmuka. Liepk jai nusiraminti. 
Pavojus jai negresia.“ 

Daugeliu požiūrių Stalinas buvo antisemitas, bet iki pokario tai dau- 
giau sąlygojo Rusijoje vyraujantys papročiai ir tai nebuvo tapę pavo- 
jinga manija. Jis niekada nebuvo rasistas dėl kažkokių biologinių teo- 
rijų kaip nacistai. Tačiau Stalinui nepatiko kiekviena tautybė, kelianti 
grėsmę daugiatautės SSRS vientisumui. Rusai jam buvo prie širdies ne 
todėl, kad jis išsižadėjo savo gruziniškos kilmės, bet dėl tos pačios prie- 
žasties: rusai buvo Sovietų Sąjungos pagrindas ir rišamoji medžiaga. 
Bet po karo Izraelio valstybės susikūrimas, sustiprėjusi Sovietų žydų 
savimonė ir kilęs Šaltasis karas su Amerika prisidėjo prie jo senų prie- 
tarų, ir Stalinas virto žudikišku antisemitu. 

Stalinas ir jo bendražygiai žydai, tokie kaip Kaganovičius, didžiavosi 
esą internacionalistai. Tačiau Stalinas atvirai mėgaudavosi anekdotais 
tautinių stereotipų pagrindu. Nėra abejonių, kad jam buvo būdingas 
gruzinams nuo seno įprastas nusistatymas prieš musulmoniškas Kau- 
kazo tautas, ir vėliau jis jas iškeldins. Be to, jis persekiojo vokiečius. Jam 
labai patikdavo anekdotai apie žydus, pasakojami Paukerio (šis pats 
buvo žydas) ir Kobulovo, jis šypsodavosi į ūsą, kai Berija vadindavo 
Kaganovičių izraelitu. Kita vertus, jam patikdavo ir anekdotai apie ar- 
mėnus ir vokiečius, be to, kaip ir rusai, jis nekentė lenkų - iki penktojo 
dešimtmečio nė kiek ne mažiau negu žydų. 

Žydai visados kėlė Stalinui įtarimą, nes neturėjo tėvynės, todėl at- 
rodė jam „paslaptingi, nerealūs, tarsi iš kito pasaulio“. Tačiau Kaga- 
novičius tvirtino, kad Stalino požiūrį suformavo jo priešų - Trockio, 
Zinovjevo ir Kamenevo - žydiškumas. Kita vertus, daugelis moterų jo 
aplinkoje ir dažnas iš artimiausių jo bendražygių, pradedant Jagoda ir 
baigiant Mechlisu, buvo žydai. Skirtumas akivaizdus: jis nekentė inte- 
lektualo Trockio, bet mielai bendravo su batsiuviu Kaganovičiumi. 

Stalinas suvokė, kad jo režimas privalo stoti prieš antisemitizmą, ir 
jo užrašuose randame priminimą sau pasakyti apie tai kalbą. Jis vadino 
antisemitizmą kanibalizmu, padarė jį kriminaliniu nusikaltimu ir nuo- 
latos kritikuodavo antisemitus. Jis įkūrė žydams autonominę sritį su 
sostine Birobidžanu nesvetingoje vietovėje Kinijos pasienyje, bet gyrė- 
si: „Caras nedavė žydams žemės, o mes duosime.“ | 

Tačiau kad ir kokia internacionalinė tvirtino esanti Partija, tautybė 
visados turėjo reikšmės Sovietų politikoje. Partijoje šalia gruzinų, lenkų 
ir latvių buvo nemažai žydų, nes jie irgi priklausė caro Rusijoje per- 
sekiotoms tautinėms mažumoms. 1937-aisiais žydų Partijoje buvo 5,7 

procento, tačiau vyriausybėje jie sudarė daugumą. Pats Leninas (tarp 
protėvių turėjęs žydų) sakė: jei komisaras žydas, jo pavaduotojas turi 
būti rusas. Stalinas laikėsi šios taisyklės“. 

Vis dėlto Stalinas jautriai žiūrėjo į Kaganovičiaus tautybę. Per vaka- 
rienę Kunceve Berija stengėsi priversti Kaganovičių gerti daugiau, bet 
Stalinas jį sulaikė: 

- Atstok nuo jo! <...> Žydai nemoka gerti. 

Kartą Stalinas paklausė Kaganovičiaus, kodėl jis atrodo toks nelai- 
mingas, kai pasakojami anekdotai apie žydus. 

- Pažiūrėk į Mikojaną: mes juokiamės iš armėnų, jis irgi juokiasi. 

- Matote, drauge Stalinai, kančia atsiliepė žydų būdui, todėl mes 
tapome panašūs į mimozą. Paliesk ją, ir ji bemat susiglaus. 

Taip jau sutapo, kad mimoza, ta itin jautri gėlelė, krūpčiojanti kaip 
koks padarėlis, buvo Stalino mėgstamiausia. Jis niekados nebeleisdavo 
pasakoti tokių anekdotų girdint Kaganovičiui. 

Vis dėlto ketvirtajame dešimtmetyje antisemitizmas stiprėjo. Stali- 
nas kartą viešai paklausė žmogaus, ar jis „nacmenas“ - šis žodis buvo 
„žydo“ eufemizmas, mat sovietinėse anketose penktas punktas buvo 
„tautybė“. Molotovas prisimindamas Kamenevą sakė, kad „jis nepanė- 
šėjo į žydą - nebent tada, kai pažiūrėdavai jam į akis“. 

Stalino dvaro žydai jautė turintys būti didesni rusai už rusus ir di- 
desni bolševikai už bolševikus. Kaganovičius niekino žydų kultūrą. Jis 
klausė žydų aktoriaus Solomono Michoelso: „Kodėl tu menkini liaudį?“ 
Kai Politbiuras svarstė, ar sprogdinti Kristaus Išganytojo katedrą - tai 
vienas iš vandalizmo aktų, įvykdytų kuriant stalininę Maskvą, - Stali- 
nas, Kirovas ir kiti buvo „už“, bet Kaganovičius paprieštaravo: „Juoda- 
šimčiai [1905 metais įsisteigusios antisemitų gaujos] suvers kaltę man!“ 
Kai Stalinas keikė Trockio „žydus“, Mechlisas sureagavo taip: „Aš esu 
komunistas, ne žydas.“ Savo įnirtingą elgesį jis aiškino atviriau: „Turi- 
te suprasti, kad kovoti [su antisemitizmu] tėra vienas būdas - būnant 
drąsiam. Jei esi žydas, privalai būti be galo doras, tyras kaip krištolas, 
pavyzdinis žmogus, ypač žmogiškuoju orumu.“ 


* Pirmi trys SSRS premjerai buvo rusai. Leninui mirus jo įpėdiniu Liaudies komisarų tarybos 
pirmininko poste tapo Rykovas, nors posėdžiams paprastai vadovaudavo žydas Kamenevas. 
1930 m. Rykovą pakeitė Molotovas. Tačiau Stalinas atsisakė premjero posto tiek dėl politinių, 
tiek dėl tautinių priežasčių. 

Stalinas suvokė: iš šalies turi atrodyti, tarsi jis kovotų su antisemi- 
tizmu, bet jo žydai buvo kliūtis suartėti su Hitleriu. Ypač trukdė Litvi- 
novas (tikroji pavardė Valachas). Daugelis bolševikų žydų pasivadino 
rusiškais slapyvardžiais. Dar 1936 metais Stalinas įsakė „Pravdos“ re- 
daktoriui Mechlisui juos vartoti: „Nėra reikalo erzinti Hitlerio!“ Dėl tų 
dalykų buvo ne juokais susikivirčyta per plenumą 1939 metų pradžio- 
je, kai Jakovlevas užsipuolė Chruščiovą, girdi, šis skatinąs asmenybės 
kultą, nes prie pavardės vartoja ir tėvavardį, o tai, žinia, yra pagarbos 
ženklas. Antisemitiškų pažiūrų Chruščiovas atkirto, kad Jakovlevui gal 
reikėtų vartoti savo tikrąją - Epšteino - pavardę. Įsikišo Mechlisas ir 
palaikė Chruščiovą. Jis paaiškino, kad būdamas žydas Jakovlevas ne- 
gali suprasti šitų dalykų. 

Žydų nušalinimas buvo ženklas Hitleriui, bet Stalinas visuomet elg- 
davosi dviprasmiškai: su jo žinia Molotovas vienu iš savo pavaduotojų 
paskyrė žydą Solomoną Lozovskį*. 


**Xi 


Europos pokeris buvo lošiamas greitais ėjimais, slaptomis derybomis 
ir šaltomis širdimis. Ant kortos buvo pastatyta be galo daug. Paaiškė- 
jo, kad diktatoriai kur kas geriau moka šį greitą žaidimą negu demo- 
kratinių valstybių vadovai, rimtai pradėję Žaisti gerokai pavėluotai. 
Stiprėjant kovai su japonais, Hitleris padidino statomą sumą: prarijęs 
Austriją ir Čekoslovakiją, jis nukreipė savo tankus Lenkijos link. Va- 
karų demokratinės šalys per vėlai susigriebė, kad Hitlerį reikia sustab- 
dyti: kovo 31 dieną Britanija ir Prancūzija užtikrino Lenkijai jos sienų 
saugumą. Britanijai ir Prancūzijai reikėjo, kad prie jų prisidėtų Rusija, 
bet jos nesugebėjo įsivaizduoti savęs Stalino kailyje ir nesuprato, koks 
silpnas ir izoliuotas jis jaučiasi. Ironija: kai Britanija garantavo Lenkijai 
jos sienų saugumą, Stalinas dar labiau suabejojo, ar britai įsipareigo- 
jo rimtai - jei Hitleris įsibraus į Lenkiją, kas sukliudys „klastingajam 
Albionui“ panaudoti šią garantiją kaip viso labo nuolaidą derantis dėl 
dar vieno susitarimo, panašaus į Miuncheno. Tada Hitleris atsidurtų 
prie jo, Stalino, sienų. 

Taigi Stalinui reikėjo arba sudaryti karinę sąjungą su Vakarais, 
arba suartėti su Hitleriu. Birželio 29 dieną Ždanovas parėmė Vokie- 
tijos variantą „Pravdos“ straipsnyje. Jame pasakė „asmeninę nuomo- 

nę“, kurią „leidžiu sau išreikšti <...>, nors ne visi mano draugai jai 
pritaria <...>. Jie tebemano, kad pradėdamos derybas su SSRS Angli- 
jos ir Prancūzijos vyriausybės turi rimtų ketinimų <...>. Mano galva, 
Anglijos ir Prancūzijos vyriausybės nenori lygiateisiškos sutarties su 
SSRS <...>.“ Kadangi Leningradas buvo pažeidžiamas, Stalinui rei- 
kėjo, kad jis galėtų laisvai tvarkytis Baltijos šalyse - tai ir buvo kaina 
to, ką Ždanovas vadino lygiateisiškumu. Ždanovo sūnus Jurijus prisi- 
mena, kaip Stalinas su jo tėvu skaitė specialiai išverstą Mein Kampf ir 
valandų valandas svarstė sąjungos su Vokietija pranašumus ir trūku- 
mus. D' Abernono Ambassador of the World („Pasaulio ambasadorius“) 
Stalinas perskaitė, kad jeigu Vokietija ir Rusija taptų sąjungininkėmis, 
„pavojinga Rytų galia“ užgožtų Britaniją. „Taip!“ - paraštėje pritarė 
šiam teiginiui Stalinas. 

Britanija ir Prancūzija pasiuntė į Maskvą apgailėtiną absurdiškai 
žemo lygio delegaciją. Ji išplaukė lėtu garlaiviu ir turėjo pasiūlyti są- 
jungą, bet nesuteikti jokių garantijų dėl SSRS sienų ir veiksmų laisvės 
Baltijos šalyse. Kai admirolas seras Reginaldas Aylmeris Ranfurly Plun- 
kett-Ernle-Erle-Draxas (knygos Handbook of Solar Heating („Šildymo 
saulės energija vadovas“) autorius) ir generolas Josephas Doumencas 
atplaukė į Leningradą naktį iš rugpjūčio 9-osios į 10-ąją, vokiečiai su 
rusais jau rimtai flirtavo. Admirolas ir generolas atvažiavo traukiniu į 
Maskvą ir buvo atvesti pas Vorošilovą ir Molotovą. 

Stalinui nepadarė įspūdžio admirolas tokia gremėzdiška pavarde. 
Kalbėdamas apie delegaciją su Molotovu ir Berija, Vadas tarė: | 

- Jie elgiasi nerimtai. Tie žmonės negali turėti deramų įgaliojimų. 
Londonas ir Paryžius vėl lošia pokerį <...>. 

- Bet derybos vis tiek turi vykti, - atsakė Molotovas. 

- Turi - tai turi. 

Visas šis reikalas buvo bevirstąs į aukcioną dėl Stalino prielankumo, 
tik jame dalyvavo vienintelis rimtas pretendentas. Tuo tarpu Hitleris 
Vokietijoje nusprendė rugpjūčio 26 dieną įsiveržti į Lenkiją; taigi jam 
staiga žūtbūt prireikė sutarties su Stalinu. Derybos su Vakarų delega- 
cija prasidėjo tik rugpjūčio 12-ąją, bet tarp to, ką galėjo siūlyti Britanija 
ir Prancūzija, ir kainos, kurios reikalavo Stalinas, žiojėjo neįveikiama 
praraja. Tą pačią dieną rusai davė ženklą vokiečiams esą pasirengę pra- 
dėti derybas, net dėl Lenkijos pasidalijimo. Po dviejų dienų Hitleris nu- 
sprendė nusiųsti į Maskvą savo užsienio reikalų ministrą Ribbentropą. 

Rugpjūčio 15-ąją Vokietijos ambasadorius grafas Friedrichas Werneris 
von der Schulenburgas paprašė susitikti su Molotovu. Šis nubėgo at- 
siklausti Stalino ir pranešė, kad Rusija pasirengusi derėtis. Kai ši Žinia 
pasiekė Ribbentropą, jis nuskubėjo pranešti Hitleriui į jo rezidenciją 
Berghofe. Po dviejų dienų Vorošilovas pasiūlė britams ir prancūzams 
sudaryti savitarpio karinės pagalbos sutartį, bet pridūrė, kad nėra pras- 
mės tęsti diskusijas, kol jie neįtikino lenkų ir rumunų leisti Sovietų ka- 
riuomenei judėti jų teritorija, jei vokiečiai juos užpultų. Tačiau Draxas 
dar nebuvo gavęs nurodymų iš Londono. 

- Užteks tų žaidimų! - pasakė Molotovui Stalinas. 

Šeštadienio, rugpjūčio 19-osios, popietę Molotovas skubiai išsikvie- 
tė Schulenburgą ir įteikė jam nepuolimo sutarties projektą. Jis buvo 
formalesnis už vokiečių variantą, bet jame nebuvo nieko nepriimtina. 
Pasirašę prekybos sutartį - Stalinas patikino, kad ji būtina, antraip ne- 
galima pradėti svarstyti rimtų reikalų, - vokiečiai, turintys vis mažiau 
laiko, laukė nekantraudami kaip lošėjai. Hitleris įžvalgiai nusprendė 
nukirsti abipusio nepasitikėjimo ir baimės dėl savo prestižo Gordijo 
mazgą; rugpjūčio 20 dieną jis atsiuntė Stalinui telegramą, prasidedan- 
čią žodžiais: „Brangus pone Stalinai.“ Stalinas, Molotovas ir Vorošilo- 
vas suderino atsakymą: 


Vokietijos kancleriui A. Hitleriui. 


Ačiū už Jūsų laišką. Tikiuosi, Vokietijos ir Sovietų Sąjungos nepuolimo 
sutartis bus lemiamas taškas siekiant rimtai pagerinti politinius san- 
tykius tarp mūsų šalių <...>. Sovietų vyriausybė nurodė man pranešti 
Jums, kad ji sutinka, kad ponas Ribbentropas atvyktų į Maskvą rugpjū- 
čio 23 dieną. 


J. Stalinas 


Toli rytuose tą sekmadienį, rugpjūčio 20-ąją, Georgijus Žukovas, 
Raudonosios armijos pajėgų prie Chalchin Golo upės vadas, pradė- 
jo šiurpiai apšaudyti japonų dalinius, o paskui puolė visu frontu. Per 
porą dienų japonai buvo sumušti ir patyrė didelių nuostolių - neteko 
61 000 karių [rimtų istorinių šaltinių duomenimis, žuvusiųjų skaičius 
8 632 - vert.]. Po tokio sutriuškinimo Japonijai dingo noras dar kartą 
pulti Rusiją. 

Pirmadienį, rugpjūčio 21-ąją, 15.00 Molotovas priėmė Schulenburgą. 
Šis perdavė Hitlerio prašymą dėl susitikimo su Ribbentropu po dviejų 
dienų. Po dviejų valandų Schulenburgas susitarė su Stalinu dėl Ribben- 
tropo istorinio vizito. Staiga du diktatoriai, iki tol laikęsi atokiai vienas 
nuo kito, ištiestomis rankomis puolė vienas kitam į glėbį. Kitą dieną 
19.00 Vorošilovas nutraukė derybas su Britanija ir Prancūzija. „Palau- 
kime, kol viskas pasidarys aiškiau <...>.“* 

Stalino atsakymas pasiekė Hitlerį jau pusę devynių vakaro. 

- Puiku! Sveikinu jus! - pareiškė Hitleris ir pridūrė pompastiškai it 
koks konferansjė: - Pasaulis dabar mano kišenėje! 

Tą vakarą Vorošilovas vadovavo Sovietų vadovybės pulkelio ančių 
medžioklei. Ką tik iš Kijevo atvyko Chruščiovas. Prieš išvykdamas šau- 
dyti ančių, Chruščiovas vakarieniavo su Stalinu jo vasarmamyje. Ten 
„besišypsantis ir įdėmiai mane stebintis“ Stalinas jam pranešė, kad ne- 
trukus atvyks Ribbentropas. Nieko apie derybas nežinojęs Chruščiovas 
„apstulbo. Spoksojau į jį manydamas, kad jis juokauja.“ 

- Kodėl Ribbentropas nori su mumis susitikti? - glumo Chruščio- 
vas. - Jis nori perbėgti į mūsų pusę? 

Tada jis prisiminė vykstąs medžioti su Vorošilovu tą svarbią dieną. 
Gal jam atsisakyti medžioklės? 

- Važiuok. Tau nebus ką veikti <...>. Su Ribbentropu susitiksime 
mudu su Molotovu. Kai grįši, pranešiu, ką sumanęs Hitleris <...>. 

Po vakarienės Chruščiovas su Malenkovu išvažiavo susitikti su Vo- 
rošilovu jo medžioklės draustinyje, o Stalinas liko vasarnamyje galvoti 
apie rytojaus dieną. Medžioklę jis laikė „tuščiu laiko gaišinimu“ - ne- 


* Kokios komiškos buvo tos derybos, aiškiai matyti iš istorijos su Pirties ordinu. Draxas neat- 
sivežė reikiamų įgaliojamųjų raštų - iš šios klaidos Stalinas suprato viską, ko jam reikėjo, apie 
Vakarų pasirengimą įsipareigoti. Kai raštai pagaliau buvo atsiųsti, jų visai nebereikėjo. Kai seras 
Reginaldas išdidžiai išvardijo savo oficialius titulus ir priėjo prie šio svarbaus ordino, rusų ver- 
tėjas išvertė anglišką bath ne kaip vonios kambarį, o kaip indą, kuriame maudomasi. Maršalas 
Vorošilovas parodė savo pagrindinius bruožus - vaikišką naivumą ir tiesiog didvyrišką gebėji- 
mą susimauti. „Vonios?“ - pertraukė jis admirolą. „Valdant pirmiesiems mūsų karaliams, - ėmė 
aiškinti Draxas, - mūsų riteriai raiti keliaudavo po Europą, galabydavo slibinus ir vaduodavo 
į nelaimę patekusias mergeles. Jie grįždavo namo purvini, prakaituoti ir prisistatydavo <...> 
karaliui. Šis kartais pasiūlydavo riteriui prabangą <...> išsimaudyti karališkoje vonioje.“ De- 
mokratinės Vakarų šalys negalėjo sumokėti kainos, Sovietų prašomos už palaikymą - paremti 
garantiją Lenkijai dėl jos sienų ir atiduoti Baltijos šalis į Stalino įtakos sferą. Ko gero, jos elgėsi 
teisingai, nes tai vargu ar būtų sustabdę Hitlerį, o gelbėti Lenkiją nuo hunų tam, kad ji atitektų 
totoriams, neatrodė labai prasminga. 

bent būdavo geros nuotaikos*. Galimas daiktas, tą vakarą Stalinas, skai- 
tydamas R. J. Viperio „Senovės Graikijos istoriją, pasibraukė pastraipą 
apie tai, kaip naudinga glaudžiai bendradarbiauti diktatoriams. 

Antradienį, rugpjūčio 22-ąją, visi Partijos didikai, vieni - anksčiau, 
kiti - vėliau, apsilankė Mažajame kampe. Smulkmenos gal ir buvo sle- 
piamos, bet politika buvo žinoma. Jos autorius buvo Stalinas, padeda- 
mas Molotovo ir Ždanovo, „prieš“ nepasisakė niekas. Net Chruščiovas 
ir Mikojanas, savo prisiminimuose besistengiantys visur, kur tik įma- 
noma, juodinti Staliną, pripažino, kad rinktis nebuvo iš ko. Šie leninis- 
tai, kaip juos vadino Kaganovičius, suprato, kad kvepia nauja Bresto 
taika, tik dabar šalys apsikeitė pozicijomis. 

Tą vakarą, kai ančių medžiotojai patraukė į Zavidovo pelkes už kiek 
daugiau nei šimto kilometrų į šiaurės vakarus nuo Maskvos, su trisde- 
šimties žmonių delegacija išskrido aukštas, pasipūtęs buvęs šampano 
pirklys Ribbentropas. Rugpjūčio 23-iąją 13.00 jis išlipo iš Hitlerio lėk- 
tuvo Condor Immelman III, vilkėdamas odiniu apsiaustu, juodu švarku 
ir dryžuotomis kelnėmis. Jam padarė įspūdį tai, kad visas oro uostas 
išpuoštas svastikomis. Orkestras sugrojo Vokietijos himną, tada Vlasi- 
kas nusivedė Ribbentropą į neperšaunamą juodą ZIS - sovietinį biuiką. 
Automobilis nulėkė į miestą ir trumpai sustojo Vokietijos ambasadoje - 
atvažiavusieji išgėrė šampano, užkąsdami ikrais. Trečią valandą su Mo- 
lotovu turintis susitikti Ribbentropas pro Spaso vartus buvo atvežtas į 
Mažąjį kampą. Aukštą svečią pasitiko karine uniforma vilkintis Poskrio- 
byševas ir nusivedė laiptais, paskui prieškambariais į ilgą stačiakampį 
kambarį. Ten jau laukė Stalinas su „partiniu“ kiteliu ir galifė, sukištomis 
į ilgaaulius batus, šalia stovėjo Molotovas tamsiu kostiumu. 


* Iš Chruščiovo prisiminimų neįmanoma susidaryti aiškios nuomonės apie Politbiurą ir Vokie- 
tijos ir SSRS sutartį. Atrodė, kad šiame diplomatiniame žaidime pirmuoju smuiku griežia Mo- 
lotovas, premjeras ir užsienio reikalų ministras, bet akivaizdu, jog iš tikrųjų viską jam diktavo 
Stalinas. Paprastai teigiama, neva Politbiuro nariai, tarp jų ir Vorošilovas, nieko nežinojo apie 
derybas, kol paaiškėjo, kad atvyksta Ribbentropas, bet Politbiuro dokumentai visuomet buvo 
duodami Penketui ar Septynetui - regionų vadovų, tokių kaip Ukrainos pirmasis sekretorius, jie 
nepasiekdavo. Susirašinėjimas tarp Stalino ir Hitlerio buvo aptarinėjamas su Molotovu, Voroši- 
lovu ir Berija - šis vadovavo žvalgybai, todėl privalėjo viską žinoti. Ždanovas dėl savo požiūrio 
į Leningradą ir Baltijos šalis, vokiečių kultūros išmanymo ir atvirai reiškiamų įtarimų Vakarų 
ketinimų atžvilgiu buvo glaudžiai susijęs su visa šia bendradarbiavimo su vokiečiais politika ir 
galbūt kūrė ją kartu su Stalinu. Ždanovas tą savaitę nuolat ėjo į Stalino kabinetą; savo sūnui jis 
sakė, kad buvo nuolatos informuojamas apie derybas. Prekybos klausimais buvo neįmanoma 
derėtis be Mikojano. 

Rusams su savo vertėju V. N. Pavlovu susėdus vienoje stalo pusėje, 
vokiečiams - kitoje, Ribbentropas pareiškė: 

- Vokietija nereikalauja iš Rusijos nieko - tik taikos ir prekybos. 

Stalinas pasiūlė tarti žodį Molotovui - kaip premjerui. 

- Ne, ne, Josifai Visarionovičiau, kalbėkite jūs. Esu įsitikinęs, jums 
pavyks geriau negu man. 

Šalys greitai susitarė dėl sutarties sąlygų - pasidalyti Lenkiją ir Rytų 
Europą į įtakos sferas. Stalinui atiteko Rytų Lenkija, Latvija, Estija, 
Suomija ir Besarabija Rumunijoje, o Hitleris pasiliko sau Lietuvą. Bet 
Ribbentropui pradėjus šlovinti Vokietijos ir SSRS draugystę, Stalinas 
nepatenkintas atšovė: 

- Jums neatrodo, kad mes turime skirti daugiau dėmesio mūsų ša- 
lių viešajai nuomonei? Jau daug metų mes kibirais pilame šūdus vieni 
kitiems ant galvų, ir mūsų propagandininkai vos nepersiplėšia tai da- 
rydami. Dabar staiga mes norime, kad mūsų tėvynainiai patikėtų, jog 
viskas užmiršta ir už viską atleista? Taip greitai niekas nesusitvarko. 

Šitaip greitai susitarus dėl šitiek daug, Ribbentropas grįžo į ambasa- 
dą ir išsiuntė telegramą Hitleriui. 

Dešimtą vakaro jis grįžo į Mažąjį kampą, lydimas kur kas gauses- 
nės delegacijos ir dviejų fotografų. Ribbentropui pranešus, kad Hitleris 
pritaria sutarties sąlygoms, „staiga Staliną tarsi nukrėtė drebulys; jis ne 
iš karto paspaudė ištiestą partnerio ranką. Susidarė įspūdis, kad jį aki- 
mirką apėmė baimė, ir jam teko pirma ją įveikti.“ Stalinas įsakė atnešti 
degtinės ir pasiūlė tostą: 

- Žinau, kaip karštai vokiečių tauta myli savo fiurerį. Jis - šaunus 
vyrukas. Norėčiau išgerti į jo sveikatą. 

Paskui Molotovas pasakė tostą už Ribbentropą, šis už Staliną. Vienas 
iš jaunų vokiečių, daugiau nei metro aštuoniasdešimties centimetrų SS 
karininkas Richardas Schulze-Kossensas, pastebėjo, kad Stalinas geria 
degtinę iš specialios gertuvės. Vokiečiui pavyko prisipilti iš jos, bet jis 
pajuto, kad ten vanduo. Stalinas šyptelėjo, matydamas, kaip Schulze- 
Kossensas jį geria. Esesininkas bus ne paskutinis svečias, sužinojęs šią 
nedidelę paslaptį. 

Rugpjūčio 24-ąją antrą valandą nakties sutartis buvo parengta. Fo- 
tografai - vokiečiai su šiuolaikiška įranga ir rusai su senoviniu medi- 
niu trikoju ir kamera, pagaminta iš medžio ir žalvario, - buvo įleisti 
į kambarį. Raudonosios armijos generalinio štabo viršininkas, Stalino 

gerbiamas ligotas Šapošnikovas, viską užsirašinėjo bloknotėlyje. Atė- 
jus laikui fotografuotis, Stalinas pastebėjo aukštąjį SS karininką, para- 
gavusį jo „degtinės“, pamojo jam prieiti ir pastatė tarp Ribbentropo ir 
Šapošnikovo. 

Molotovui davus ženklą, padavėja atnešė šampano ir užkandžių. 
Kai vokiečių fotografas užfiksavo taures pakėlusius Staliną ir Ribben- 
tropą, Vadas pagrasė pirštu ir pasakė nenorintis, kad ši nuotrauka būtų 
paskelbta. Fotografas pasiūlė atiduoti juostelę, bet Stalinas atsakė pasi- 
tikintis vokiečio žodžiu. Trečią valandą nakties, susijaudinusiems lyde- 
riams atsisveikinant, Stalinas pasakė Ribbentropui: 

- Garantuoju savo garbės žodžiu, kad Sovietų Sąjunga neišduos 
savo partnerės. 

Stalinas nuvažiavo į Kuncevą, ten jau laukė medžiotojai. Vorošilo- 
vas, Chruščiovas, Malenkovas ir Bulganinas jau nunešė antis į Stalino 
virtuvę, kad iškeptų. Kai pasirodė džiūgaujantys Stalinas ir Molotovas 
su sutarties kopija, Chruščiovas pasigyrė sumedžiojęs daugiau ančių 
negu Vorošilovas, išliaupsintasis „pirmasis šaulys“. Tada Vadas juok- 
damasis jiems papasakojo, kaip jie pasirašė visą pasaulį sukrėsiantį Mo- 
lotovo-Ribbentropo paktą. „Stalinas atrodė labai savimi patenkintas“, 
bet neturėjo iliuzijų dėl savo naujųjų draugų. Valgant antieną Stalinas 
pasigyrė: 

- Aišku, visa tai tėra žaidimas, norint įsitikinti, katras katrą apgaus. 
Žinau, ką sumanė Hitleris. Jis tariasi mane pergudravęs, bet iš tikrųjų 
aš apmulkinau jį. 

Tada jis paaiškino, kad karas „dar kiek laiko mus aplenks“*. 

Ždanovas išsišaipė iš plačiastrėnio Ribbentropo. 

- Jo šlaunys didžiausios ir plačiausios visoje Europoje, - pareiškė jis, 
ir bolševikų didžiūnai ėmė juoktis iš negražios Ribbentropo figūros. - 
Kokios šlaunys! Čia tai bent šlaunys! 

„Didelis žaidimas“, kaip Molotovas vadino nervų karą tarp Stalino 
ir Hitlerio, prasidėjo“. | 


* Kitame Europos gale, Berghofe, Hitleris prie vakarienės stalo sužinojo naujieną. Jis paprašė 
tylos ir pranešė ją svečiams, paskui išsivedė juos į balkoną. Iš ten jie su pagarbia baime žiūrėjo į 
dangų nušvietusią šiaurės pašvaistę ir Unterbergo kalnus, užlietus nenatūraliai kruvina šviesa - 
nuo jos žiūrinčiųjų veidai nusidažė skaisčiai raudona spalva. „Atrodo kaip kraujo klanai, - tarė 
vienam savo adjutantų Hitleris. - Šįsyk išsiversti be smurto mums nepavyks.“ 

Rugsėjo 1-ąją antrą valandą nakties Poskriobyševas įteikė Stalinui 
telegramą iš Berlyno, pranešančią jam, kad ankstų vakarą lenkų dali- 
niai (iš tikrųjų persirengę vokiečių saugumo kariai) puolė Vokietijos ra- 
dijo stotį Gleivice. Stalinas nuvažiavo į vasarnamį ir nuėjo miegoti. Po 
kelių valandų Poskriobyševas paskambino: Vokietija įsiveržė į Lenkiją. 
Stalinas stebėjo šią karinę kampaniją: Britanija ir Prancūzija, laikyda- 
mosi sutarties dėl garantijų, paskelbė Vokietijai karą. Stalinas planavo 
Raudonosios armijos įsiveržimą į Lenkiją su Vorošilovu, Šapošnikovu 
ir Kuliku - šis turėjo vadovauti frontui su Mechlisu, bet palaukė, kol 
Mechlisas pirma pasiekė karo su Japonija pabaigą. Rugsėjo 17-ąją antrą 
valandą nakties Stalinas su Molotovu ir Vorošilovu pranešė Vokietijos 
ambasadoriui Schulenburgui: „Po keturių valandų, lygiai šeštą, Raudo- 
noji armija įžengs į Lenkiją.“ Premjeras Molotovas per radiją paskelbė 
„šventą pareigą pasiūlyti pagalbą <...> Ukrainos ir Baltarusijos bro- 
liams“. Mechlisas teigė Stalinui, kad Vakarų Ukrainos gyventojai pasi- 
tinka Sovietų karius „kaip tikrus išvaduotojus“, su „obuoliais, pyragais 
ir geriamuoju vandeniu <...>. Dažnas verkia iš džiaugsmo.“ 

Chruščiovas, Ukrainos pirmasis sekretorius, pasipuošė kariška uni- 
forma ir, lydimas NKVD viršininko Ivano Serovo, prisidėjo prie Kije- 
vo karinės apygardos vado Semiono Timošenkos pajėgų. Timošenka, 
griežtas skustagalvis 1-osios raitelių armijos veteranas, kovęsis prie Ca- 
ricyno, buvo kompetentingas karininkas, tačiau Teroro metais įskundė 
Budioną ir pats buvo įskųstas. Chruščiovas tvirtino išgelbėjęs jam gy- 
vybę. Chruščiovo žygis į Lenkiją buvo nuotykis jam, bet dar didesnis jo 
žmonai Ninai Kucharčiuk. Ji, taip pat su kariška uniforma ir pistoletu, 
išvadavo savo tėvus, likusius Lenkijoje nuo 1920 metų. Patogiai įsitai- 
sęs Lvove Chruščiovas nudžiugo pamatęs ją su tėvais, bet įsiuto, kai 
išvydo jos pistoletą“. 

Džiaugsmo Chruščiovams suteikusi invazija Lenkijos gyventojams 
buvo ne mažiau žiauri ir skausminga kaip nacių įsiveržimas. Chruš- 
čiovas be gailesčio slopino visus visuomenės sluoksnius, galinčius pa- 
sipriešinti Sovietų valdžiai: kunigai, karininkai, didikai, intelektualai 


* Be galo įspūdingas epizodas nutiko, kai Ninos tėvai atėjo į Chruščiovo butą ir negalėjo atsiste- 
bėti vandentiekiu. „Ei, motin, tik pažiūrėk! - sušuko tėvas. - Vanduo bėga iš vamzdžio!“ Pamatę 
impozantišką liesą Timošenką šalia žemo ir storo Chruščiovo, paklausė, ar jų žentas - pirmasis. 

buvo grobiami, žudomi ir tremiami, kad pati Lenkija nustotų egzista- 
vusi. Iki 1940 metų lapkričio dešimtadalis, arba 1,17 milijono, nekaltų 
žmonių buvo ištremti. Trisdešimt procentų jų mirė iki 1941-ųjų; 60 000 
buvo suimti, 50 000 - sušaudyti. Sovietai elgėsi kaip užkariautojai. Kai 
buvo suimti keli rusų kareiviai, vogę brangenybes iš grafo Radvilos, 
Vyšinskis paklausė Stalino, kaip su jais pasielgti. „Jeigu jie taip pasiel- 
gė ne iš blogos valios, - parašė laiškelį Stalinas, - galima jiems dova- 
noti. J. St.“ 

Rugsėjo 27 dieną 17.00 Ribbentropas vėl atskrido į Maskvą derėtis 
dėl liūdnai pagarsėjusių protokolų, tokių slaptų, kad Molotovas po 
trisdešimties metų vis dar neigė juos egzistavus. Dešimtą vakaro jis 
Kremliuje prie žalia gelumbe aptraukto stalo sėdo derėtis su Stalinu 
ir Molotovu. Stalinas norėjo Lietuvos. Ribbentropas išsiuntė telegramą 
Hitleriui prašydamas jo leidimo, tad derybos buvo atidėtos iki rytojaus 
15.00. Tačiau Ribbentropui atėjus derėtis dėl kartografinių smulkmenų 
Hitlerio atsakymas dar nebuvo gautas. 

Tą vakarą, kai Stalinas surengė iškilmingą vakarienę vokiečiams Eu- 
ropos pasidalijimo proga, rusų vadovai priėmė nusiminusį Estijos už- 
sienio reikalų ministrą, norėdami priversti jį įsileisti į savo šalį Sovietų 
dalinius - tai bus pirmas žingsnis į atvirą aneksiją. Naciai buvo pasitikti 
prie Didžiųjų kremliaus rūmų durų ir pro panašią į milžinišką klasę, 
nykią, medžiu apmuštą Suvažiavimų salę nuvesti į priėmimų menę. 
Svečiai buvo apstulbinti tos skaisčiai raudonai ir geltonai išpuoštos pa- 
talpos, kurioje jų laukė Stalinas su Politbiuro nariais, tarp jų ir žydu 
Kaganovičiumi. Stalinas elgėsi „paprastai ir nepretenzingai“; jis visas 
švytėjo „tėvišku geranoriškumu“, galinčiu virsti „lediniu šalčiu“. Jis 
„rėkte išrėkdavo paliepimus“, nors „su jaunesniais padėjėjais gerašir- 
diškai juokavo“. Vokiečiai pastebėjo, kokią pagarbą rusai rodė Stalinui. 
Komisaras Tevosianas, per plauką išsisukęs nuo mirties 1938-aisiais, 
atsistodavo „lyg mokinukas“ kaskart Stalinui į jį kreipiantis. Nuo 1937 
metų Stalinas skleidė aplinkui vis didesnę baimę. Bet į jis nuoširdžiai 
bendravo su Vorošilovu, draugiškai su Berija ir Mikojanu, dalykiškai su 
Kaganovičiumi ir apie šį bei tą šnekučiavosi su Malenkovu. Vienintelis 
Molotovas „kalbėjosi su savo viršininku kaip vienas bičiulis su kitu“. 

Šeimininkai laikėsi taip lengvabūdiškai, kad Ribbentropas sakė jau- 
tęsis tarp jų taip pat laisvai kaip tarp savo bičiulių nacistų. Kol svečiai 
šnekučiavosi, Stalinas nuėjo į prašmatnią Andrejaus salę patikrinti, 

kas kur sėdės - jam patikdavo tai daryti net Kunceve*. Dvidešimt du 
svečiai pasijuto visai menki toje didingoje salėje, tarp milžiniškų gėlių 
kompozicijų. Jie negalėjo atsistebėti cariškais auksiniais stalo įrankiais 
ir dar labiau dvidešimt keturiais patiekalais; tarp jų buvo ikrai, įvai- 
riausia mėsa ir žuvis, upeliais besiliejanti pipirinė ir Krymo šampanas. 
Baltai apsirengę padavėjai buvo iš viešbučio „Metropolis“ - vėliau jie 
aptarnaus Churchillį ir Rooseveltą Jaltoje. Dar nepradėjus valgyti, Mo- 
lotovas ėmė sakyti tostus už kiekvieną svečią. Stalinas ėjo prie jų susi- 
daužti. Ta varginanti procedūra per karą taps vienu iš sunkių diploma- 
tinių išmėginimų. Molotovui pasveikinus paskutinį svečią, vokiečiai su 
palengvėjimu atsiduso, bet tada jis pareiškė: 

- O dabar išgersime už visus delegacijų narius, kurie negalėjo ateiti 
į šią vakarienę. 

Tada vadovauti ėmė Stalinas. 

- Išgerkime už naująjį Staliną, stojusį prieš Kominterną, - pajuoka- 
vo jis ir pamerkė akį Molotovui. Paskui pasiūlė tostą už Kaganovičių, 
„mūsų geležinkelių liaudies komisarą“. Stalinas galėjo susidaužti su 
šulu žydu virš stalo, bet tyčia atsistojo, apėjo stalą ir tada susidaužė. Tai- 
gi Ribbentropui teko pasekti jo pavyzdžiu ir išgerti į žydo sveikatą - ši 
ironija pralinksmino Staliną. Net po keturiasdešimties metų Kaganovi- 
čius pasakos šį nutikimą vaikaičiams. Kai Molotovas pasiūlė dar vieną 
tostą už Vadą, Stalinas sukikeno: 

- Jeigu Molotovas labai nori išgerti, niekas neprieštarauja, bet jam 
tikrai nederėtų naudotis manimi kaip dingstimi. 

Pats Stalinas beveik negėrė; Ribbentropui pakomentavus, kad jis taip 
puikiai atlaikė tokią daugybę tostų, Stalinas prisipažino geriąs baltąjį 
vyną. Berija, pavertęs gruzinų įkyraus vaišingumo tradiciją despotiš- 
ku nuolankumo išbandymu, tiesiog mėgavosi versdamas svečius gerti. 
Vokiečių diplomatas Hilgeris, aprašęs ryškius to vakaro prisiminimus, 
atsisakė gerti dar vieną stikliuką degtinės. Berija prisispyrė ir tuo pa- 
traukė prieš juos sėdinčio Stalino dėmesį. 

- Ko jūs čia ginčijatės? - paklausė Vadas ir pridūrė: - Ką gi - jei ne- 
norite gerti, niekas negali jūsų priversti. 

- Net pats NKVD viršininkas? - nusišypsojo vokietis. 


* Vlasikas nufilmavo Staliną, tikrinantį, kaip bus susodinti svečiai. Hitleris irgi skrupulingai tuo 
rūpindavosi. Jie abu suvokė asmeninę atsakomybę tvarkant valstybės reikalus. 

- Prie šio stalo, - atsakė Stalinas, - net NKVD viršininko žodis reiš- 
kia ne daugiau negu kieno nors kito. 

Vakarienei baigiantis Stalinas su Molotovu atsiprašė svečių ir išėjo. 
Vokiečiai buvo nuvežti į Didįjį teatrą žiūrėti „Gulbių ežero“. Prie durų 
Stalinas sušnabždėjo Kaganovičiui: „Turime išlošti laiko.“ Tada jie už- 
lipo laiptais į viršų. Ten nusiminęs Estijos užsienio reikalų ministras 
laukė, kada Stalinas pažemins jo nedidelę tautą prie Baltijos. Molotovas 
pareikalavo, kad estai įsileistų 35 000 karių įgulą, didesnę už visą Esti- 
jos armiją. 

- Liaukis, Molotovai, tu labai žiaurus mūsų draugams, - tarė Stali- 
nas ir pasiūlė sumažinti šį skaičių iki 25 000, bet baigtis nuo to nepasi- 
keitė. Prarijęs vieną šalį per „Gulbių ežero“ pirmąjį veiksmą, Stalinas 
vidurnaktį grįžo pas vokiečius į paskutinį susitikimą. Jam vykstant pa- 
skambino Hitleris ir pranešė sutinkąs atiduoti Stalinui Lietuvą. 

- Hitleris išmano reikalus, - suniurnėjo Stalinas. 

Ribbentropas be galo susijaudino ir pareiškė, kad jų šalys niekada 
daugiau neturi kariauti. 

- Taip turėtų būti, - atsakė Stalinas. 

Ribbentropas didžiai nustebo ir paprašė vertėjo dar kartą išversti 
Vado žodžius. Vokiečiui pasiūlius Rusijai prisidėti prie karinės sąjun- 
gos prieš Vakarus, Stalinas teatsakė: 

- Aš niekados neleisiu Vokietijai tapti silpnai. 

Jis akivaizdžiai tikėjosi, kad Vakaruose Vokietiją sutramdys Britani- 
ja ir Prancūzija. 

Kai paryčiais žemėlapiai buvo pagaliau baigti, Stalinas pasirašė po jais 
mėlynu pieštuku. Parašas buvo didžiulis: dvidešimt penkių centimetrų 
ilgio, pustrečio centimetro aukščio, su beveik pusmetrine uodega. 

- Ar mano parašas jums pakankamai aiškus? 

Iki spalio 3 dienos visos trys Baltijos šalys sutiko įsileisti Sovietų įgu- 
las. Stalinas su Molotovu nukreipė savo patrankas ir grasinimus į ke- 
tvirtą Baltijos valstybę, esančią jų įtakos sferoje - Suomiją - tikėdamiesi, 
kad ji nusileis kaip ir kitos“. 

Kol pasaulis stebėjo, kaip Stalinas su Hitleriu dalijasi Rytų Europą, Va- 
das tikrino savo bendražygių nuolankumą sekdamas ir kartais žudy- 
damas jų žmonas. Trapų jo tikėjimą moterimis nepataisomai pakirto 
Nadios savižudybė, bet negana to, kad Stalinas nustojo jomis tikėjęs, jis 
dar ir pats naikino liaudies priešų žmonas. Pasak Chruščiovo, jis susi- 
domėjo kitų vyrų žmonomis dėl neįprastos priežasties - todėl, kad jos 
galėjo būti šnipės, o ne kažkieno meilužės. 

Stalinas visada įdėmiai domėjosi kitų žmonomis. Gavęs 1939 metų 
gyventojų surašymo duomenis, jis šalia kai kurių Partijos didžiūnų žmo- 
nų ir vaikų raudonu rašikliu pažymėjo paukščiukus. Ką jie turėjo reikš- 
ti - paslaptis, bet šiaip jau į visa, kas susiję su Stalinu, kyla pagunda žiū- 
rėti kaip į kažką grėsminga. Vis dėlto šiuo atveju jis gal tik bandė suskai- 
čiuoti, kiek automobilių reikia šeimai. Per vakarienes Kremliuje žmonos 
dabar sėdėdavo skyrium nuo vyrų. Stalinas dabar ėmė su pagieža ir įta- 
rumu žiūrėti į buvusias favorites - Poliną ir Dorą. Iš dalies tai atspindėjo 
jo santykius su Nadia. Šiaip ar taip, Staliną visuomet kankino manija, 
kad žmonos žino per daug. Dar 1930 metais jis užsiminė Molotovui, kad 
„reikia patikrinti [tokio ir tokio] žmoną <...>, nes ji negalėjo nežinoti, ko- 
kios siaubingos orgijos vyksta jų namuose“. Staliną grauždavo įtarimas, 
kad koks bendražygis pernelyg myli žmoną ar yra per daug jai nuolan- 
kus, mat tai galėjo kliudyti būti aklai atsidavusiam Partijai ir jam pačiam. 
„Stalinas nepripažino asmeninių santykių, - teigė Kaganovičius. - Jam 
neegzistavo Žmogaus meilė kitam.“ Į žmonas jis žiūrėjo kaip į savo ben- 
dražygių gero elgesio įkaites ir priemonę bausti už blogus poelgius. „Nė 
vienas prieštaraujantis Stalinui neišsaugo žmonos“, - Ninai sakė Berija. 
Tačiau žmonų žudynės sutapo su Berijos atvykimu į Maskvą. 

Polinai Molotovai, šalies pirmajai poniai, iškilo pavojus. Dabar ji 
buvo SSRS žuvies pramonės liaudies komisarė ir savo kvepalų impe- 
rijos valdovė. Tačiau Berija ėmė ją tirti ir rado „vandalų bei sabotuoto- 
jų“, užsimaskavusių tarp jos pavaldinių. Ji „pati to nežinodama padėjo 
jiems šnipinėti'*. Galimas daiktas, Stalinas šitaip dar kartą parodė Hit- 
leriui esąs antisemitas. 

Rugpjūčio 10-ąją, kai Stalinas su Molotovu planavo savo diplomati- 
nius kūliavirsčius, Politbiuras pateikė Polinai kaltinimus. Stalinas pasiūlė 
pašalinti ją iš Centro komiteto. Molotovas pasielgė drąsiai - susilaikė, ši- 
taip parodydamas nebijantis paprieštarauti Stalinui, esąs pasitikintis sa- 
vimi ir mylintis Poliną. Spalio 24 dieną Polina buvo atleista iš komisarės 
pareigų ir gavo papeikimą už „aplaidumą ir skubotumą“, bet pripažinta 
nekalta dėl „apkalbų“. Gavusi naujas pareigas - Tekstilės ir galanterijos 
pramonės valdybos viršininkės - ji vėl gyveno prašmatniai, kaip buvo 
įpratusi. Jos duktė Svetlana, vilkinti kailiais ir madingais prancūziškais 
apdarais, jau buvo laikoma didžiausia Sovietų princese. Tačiau šeima 
buvo nuolatos sekama**. Stalinas nepamiršo nei Molotovo pasipriešini- 
mo, nei Polinos nuodėmių - jos dar atsisuks prieš ją. Stalinas su Berija 
svarstė, ar jos nepagrobus ir nenužudžius. Jai pasisekė, kad liko gyva. 

1938 metų spalio 25-ąją Berija suėmė SSRS Aukščiausiosios Tarybos 
Prezidiumo pirmininko (Vakarų akimis - prezidento) žmoną. Šalyje, ku- 
rios vadovo žmona sėdi kalėjime, Partija kėlė grėsmę visiems iki vieno. 
Nevykėlis Kalininas, nedrįsęs priešintis nuo 1930 metų, kai buvo perspė- 
tas dėl romantiškų ryšių su balerinomis, putojo: girdi, su juo prastai pa- 
sielgė. Iš tikrųjų jis gyveno su kita moterimi, savo aristokratiškos kilmės 
namų šeimininke Aleksandra Gorčiakova. Jo žmona, riestanosė estė Je- 
katerina Ivanovna, buvo išvykusi į Tolimuosius Rytus ir ten vedė kovos 
su neraštingumu kampaniją. Kai ji grįžo su savo drauge, galbūt lesbiete, 
čekistai, klausęsi telefono Kalinino bute, išgirdo jas skundžiantis Stalino 
kraujotroškišku būdu. Žmonos draugę sušaudė, Jekateriną ištrėmė kaip 


* Polina buvo pažeidžiama: negana to, kad buvo žydė, jos brolis Karpas klestėjo kaip verslinin- 
kas JAV. Ketvirtojo dešimtmečio viduryje Stalinas net ragino Amerikos pasiuntinį Daviesą per 
Karpą imtis verslo Maskvoje - retas Stalino favoritizmo įrodymas. 

** Apie tai byloja Molotovo fizinio parengimo instruktorės atvejis, atskleidžiantis nežinomą už- 
sienio reikalų komisaro gyvenimo pusę. Po kelių mėnesių Vlasikas, nieko nedarydavęs be Sta- 
lino žinios, parašė Molotovui, kad instruktorė Olga Rostovceva giriasi glaudžiais santykiais su 
šeima. „Mes žinome, kad kartais ji kalbėdavo ne vien apie fizinio parengimo pratybas <...>, bet 
ir apie jūsų šeimą ir būstus <...>.“ 

anksčiau Budiono žmoną. Kai žmonės prašydavo prezidento gelbėti ar- 
timuosius ar draugus, Kalininas pateikdavo tą pačią dingstį kaip pats 
Stalinas: „Brangusis žmogau, mano padėtis tokia pat kaip tavo! Aš ne- 
galiu padėti net savo žmonai - tai kaip aš galėčiau padėti tavajai?! Ne 
visoms pasisekė taip kaip Molotovai ir Kalininai!. 

1937-ųjų balandį dvidešimt septynerių metų gydytoja Bronislava 
Poskriobyševa, Stalino sekretoriaus žmona, paskambino Vadui ir pa- 
prašė susitikti su juo prie keturių akių Kunceve. Į susitikimą ji apsi- 
vilko geriausią suknelę - galbūt tą su žirniukais, su kuria ji užfiksuota 
visose šeimos nuotraukose. Jos vyras apie šį susitikimą nieko nežino- 
jo, o jei būtų žinojęs, būtų netvėręs pykčiu. Apie šį slaptą susitikimą 
žinojo vienintelis Vlasikas. Bronka atėjo prašyti, kad būtų paleistas 
suimtas jos brolis Metalikovas, Kremliaus gydytojas, per žmoną su- 
sigiminiavęs su Trockiu. Po Stalino mirties Vlasikas papasakojo apie 
šį susitikimą šeimai ir, pasak Poskriobyševo ir Bronislavos dukters 
Natalijos, užsiminė, neva tarp jųdviejų prasidėjęs romanas. Tai ma- 
žai tikėtina, nes Stalinui baisiai nepatikdavo, kai moterys maldauda- 
vo gelbėti giminaičius. Tačiau viena iš to meto sovietinio gyvenimo 
tragedijų buvo ta, kad moterys iš tikrųjų maldaudavo bolševikų di- 
džiūnų gelbėti gyvybę jų mylimiems žmonėms ir siūlydavo visa, ką 
galėdavo, net savo kūną. Bronka negavo ko prašė*. Ją ėmė siaubas, 
kad ją palaikys trockininke. 

Dar negavęs paaukštinimo Maskvoje Berija bandė grabalioti Bronką 
Stalino viloje Kunceve, ir ji skėlė jam antausį. „Aš to neužmiršiu!' - pa- 
grasino jis. Vis dėlto Bronislava nenuleido rankų. 1939-ųjų balandžio 27 
dieną ji paskambino Berijai ir paklausė, ar galėtų ateiti pasikalbėti apie 
brolį. Niekas jos daugiau nematė. 

Poskriobyševas laukė iki vidurnakčio, tada paskambino Berijai į 
namus. Berija pasakė, kad ji sulaikyta, bet nenorėjo apie tai daugiau 
kalbėti. Ryte, per naktį nesudėjęs bluosto, Poskriobyševas pasiskundė 


* Šioje istorijoje, gausioje emocinių neatitikimų, bene keisčiausia yra tai, kad Natalija Poskrioby- 
ševa, gimusi devyni mėnesiai po motinos apsilankymo pas Staliną, tiki esanti Vado duktė - ne 
vien dėl Vlasiko pasakojimo, bet dar ir todėl, kad kartą susitiko Michailo Suslovo (jis buvo ideo- 
loginis Partijos vadas beveik visą Brežnevo valdymo laikotarpį) dukrą. Ši pasakė Natalijai: „Visi 
žino, kad tikrasis tavo tėvas guli mauzoliejuje šalia Lenino“ (tada Stalino palaikai tebesiilsėjo 
mauzoliejuje). „Ar aš į ką nors panaši? - klausė autoriaus Natalija. - Tarkime, į Svetlaną Stalin?“ 
Ironiška, kad ji mano, jog jos tėvas buvo žmogus, nužudęs jos motiną, - Stalinas, nes iš tikrųjų 
jinai - iš akies luptas Poskriobyševas. 

Stalinui. Šis atsakė: „Tai ne mano galioje. Aš negaliu nieko padaryti. Tik 
NKVD gali viską sutvarkyti“ - ta giesmelė negalėjo įtikinti Poskrioby- 
ševo. Stalinas vis dėlto paskambino Berijai, ir šis priminė jam apie Bron- 
kos giminystę su Trockiu. Trijulė susirinko, galimas daiktas, gegužės 
3-iosios vidurnaktį, kai Berija atėjo į Mažąjį kampą. NKVD viršininkas 
parodė kažkieno prisipažinimą, kuriame buvo įskųsta Bronka. Poskrio- 
byševas maldavo paleisti žmoną, pasitelkęs į pagalbą argumentą, kuris 
būtų sujaudinęs kiekvieną, tik ne tuos akmenširdžius: 

- Kaip aš vienas auginsiu mergaites? Kas jų laukia? - Paskui prisi- 
minė žmonos dukrą iš pirmosios santuokos: - Ar Galią teks atiduoti į 
našlaičių prieglaudą? 

- Nesijaudink, mes rasim tau kitą žmoną, - tariamai atsakė Stalinas. 

Stalinui tai buvo būdinga: jis juk grasino Krupskajai, girdi, jei ši ne- 
paklusianti Partijai, Lenino žmona bus paskirta kita. To meto matais, 
Poskriobyševas pakėlė vėją, bet nieko daugiau padaryti jis negalėjo. Po 
dvejų metų vos trisdešimt vienų Bronislava vokiečiams artinantis prie 
Maskvos buvo sušaudyta“. 

Jos dukrai Natalijai buvo pasakyta, kad motina mirė savo mirtimi. 
Poskriobyševas vienas su meile ir atsidavimu užaugino dukras. Visur 
namuose jis paliko Bronkos nuotraukų. Kai Natalija parodė į vieną jų 
ir tarė: „Mama“, Poskriobyševas apsiverkė ir išbėgo iš kambario. Kaip 
dažnos to meto tragedijos atveju, Natalija sužinojo, kad motina buvo 
sušaudyta, kai jai mokykloje apie tai papasakojo dainininko Kozlovs- 
kio duktė. Natalija nuo tada verkdavo mokyklos tualete. Poskriobyše- 
vas vedė dar kartą. 

Bronkos žūtis nesugadino Poskriobyševo santykių su Stalinu ar Be- 
rija: juk Partija neklysta. Stalinas rūpinosi Bronkos dukra. 

- Kaip laikosi Nataša? - jis dažnai klausdavo savo sekretoriaus. - 
Tokia pat maloniai apkūni ir miela kaip motina? 

Po kelerių metų nesugebėdama atlikti namų užduoties Natalija pa- 
skambino tėvui norėdama paprašyti pagalbos. Atsiliepė kažkas kitas. 

- Ar galėčiau pasikalbėti su tėvu? - paklausė Natalija. 

- Jo čia nėra, - atsakė Stalinas. - Kokios bėdos? 

Vadas išsprendė jai matematikos uždavinį. 


* Ji buvo palaidota masiniame kape netoli Maskvos, o jos brolio palaikai su daugybe kitų ilsisi šalia 
Dono vienuolyno. Gydytojo Metalikovo dukra pastatė jiems paminklą Novodevičės kapinėse. 

Nors aplinkiniams Poskriobyševas rodė, kad Berija - jo draugas, jis 
veikiausiai tik apsimetinėjo. Kartą Berija apkabino mažąją Nataliją ir 
atsiduso: 

- Užaugusi būsi tokia pat graži kaip tavo motina. 

Poskriobyševas „pažaliavo“ ir vargais negalais tramdydamas emo- 
cijas sušvokštė: 

- Natalija, eik pažaisti“. 


* XX 


Prieš be jokios priežasties nužudydamas kokio kito draugo žmoną, Sta- 
linas užgaidžiai išgelbėjo nuo mirties du senus draugus. Sergo Kavta- 
radzė buvo senas bolševikas kairuolis, pažinojęs Vadą nuo šimtmečio 
pradžios. Šis inteligentiškas gruzinas kosmopolitas buvo vedęs kuni- 
gaikštytę Sofiją Vačnadzę - šios krikštamotė imperatorienė Marija Fio- 
dorovna buvo Nikolajaus II motina. Stalino ir Kavtaradzės draugystė 
buvo keista. Kavtaradzė nuolatos prisidėdavo prie kokių nors opozi- 
cionierių, bet Stalinas visada jam atleisdavo. Kavtaradzė buvo suimtas 
trečiojo dešimtmečio pabaigoje, bet Stalinas jį ištraukė iš NKVD ir liepė 
Kaganovičiui jam padėti. Kavtaradzę vėl suėmė 1936 metų pabaigoje, 
kai buvo įtrauktas į Ježovo pasmerktųjų sąrašus. Žmoną irgi areštavo. 
Tada vienuolikmetė jų dukra manė, kad abu tėvai jau negyvi, bet drą- 
siai rašė Stalinui maldaudama išgelbėti jiems gyvybę; laiškus ji pasira- 
šinėjo „pionierė Maja Kavtaradzė“. Abu Kavtaradzės buvo kankinami, 
bet Stalinas nubrėžė brūkšnį prie seno draugo pavardės Ježovo sąraše, 
todėl abiejų buvo pasigailėta. Dabar, 1939 metų pabaigoje, „pionierės 
Kavtaradzės“ laiškai paskatino Staliną paklausti Berijos, ar senas jo 
draugas vis dar gyvas. 

Lubiankos kalėjime kirpėjas staiga nuskuto Kavtaradzę, jam buvo 
duotas patogus kambarys ir valgiaraštis, iš kurio jis galėjo rinktis ką 
tik pageidauja. Paskui jį nuvežė į viešbutį Lux ir ten jis pamatė žmoną. 
Iš jos tebuvo likęs šešėlis, bet svarbiausia, kad ji buvo gyva. Iš Tifliso 
atvyko jų dukra. Netrukus Kavtaradzei paskambino: 

- Jūsų laukia draugas Stalinas. Jei būsite susiruošę, už pusvalandžio 
atvažiuos mašina jūsų paimti. 

Kavtaradzę nuvežė į Kuncevą. Koba pasitiko jį savo kabinete: 

- Sveikas, Sergo, - tarė Vadas ir, tarsi pamiršęs, kad draugas buvo 

pripažintas kaltu dalyvavęs sąmoksle jį nužudyti, paklausė: - Kur 
buvai? 

- Sėdėjau. 

- Radai laiko sėdėti? - pakartojo savo mėgstamą sąmojį Stalinas. 

Po vakarienės Stalinas susirūpinęs jo paklausė: 

- Vis dėlto norėjai mane nužudyti? 

- Tikrai taip manai? - atsakė Kavtaradzė. 

Stalinas šyptelėjo, bet nutylėjo. 

Parsiradęs namo Kavtaradzė sukuždėjo žmonai: 

- Stalinui pasimaišė protas. 

Po kelių savaičių šeima sulaukė keisto, bet iškalbingo vizito“. 

Vienuoliktą vakaro, kai pas Kavtaradzes vakarieniavo draugai, su- 
skambo telefonas. Kavtaradzė atsiliepė, pasikalbėjęs pasakė turįs išlėkti 
ir nieko neaiškindamas išėjo. Žmona ir keturiolikmetė jų dukra Maja 
nuėjo miegoti. Šeštą ryto į jų trijų kambarių butą Gorkio gatvėje įsvir- 
duliavo girtas Kavtaradzė. 

- Kur buvai?! - užsipuolė jį žmona. 

- Turime svečių, - pranešė jis. 

- Tu girtas! 

Tada ji išgirdo žingsnius. Įėjo įkaušę Stalinas su Berija ir atsisėdo 
prie virtuvės stalo. Vlasikas atsistojo į sargybą prie lauko durų. Kol 
Kavtaradzė pilstė gėrimus, žmona nubėgo į Majos kambarį. 

- Kelkis! - sušnabždėjo. 

- Kas atsitiko? - paklausė mokinė. - Naktį atėjo mūsų suimti? 

- Ne, atėjo Stalinas. 

- Nenoriu jo matyti, - atkirto visai pagrįstai jo nekentusi Maja. 

- Privalai, - atsakė motina. - Jis - istorinė asmenybė. 

Taigi Maja apsirengė ir atėjo į virtuvę. Jai pasirodžius, Stalinas nu- 
švito. 


* Jis dažnai minimas Stalino biografijose, bet niekur nėra paliudytas penkių šio įvykio dalyvių. 
Pasakojimas apie jį pagrįstas autoriaus interviu, paimtu iš Majos Kavtaradzės, paskutinės gyvos 
iš to penketo; jos pasakojimas niekada nebuvo skelbtas. Dabar septyniasdešimt šešerių, ji gyvena 
didžiuliame senienomis užverstame tėvo bute Tbilisyje. Ji kilniai leido autoriui panaudoti ne- 
skelbtus tėvo prisiminimus - tiesiog neįkainojamą šaltinį. 1940 m. Kavtaradzė gavo darbą Vals- 
tybinėje leidykloje, o paskui buvo paskirtas SSRS užsienio reikalų liaudies komisariato Artimųjų 
Rytų skyriaus viršininku ir ėjo tas pareigas visą karą. Kadangi Užsienio reikalų komisariatas 
buvo visai šalia Lubiankos kalėjimo, Kavtaradzė mėgdavo juokauti: „Aš tik perėjau į kitą gatvės 
pusę.“ Po karo Kavtaradzė buvo SSRS ambasadorius Rumunijoje. Mirė 1971 m. 


375 


STALINAS. RAUDONOJO CARO DVARAS 


- A, čia tu - „pionierė Kavtaradzė“! - prisiminė jis laiškus, kuriuose 
ji prašė išgelbėti tėvams gyvybę. - Sėsk man ant kelių. 

Maja padarė, kaip liepta. 

- Arjūs ją lepinate? 

Maja buvo pakerėta. „Jis buvo toks geras, toks švelnus - bučiavo 
mane į skruostą, aš žiūrėjau į tas žvilgančias medaus spalvos akis, - 
prisimena ji, - bet man buvo labai neramu.“ 

- Mes neturime ko valgyti! - sušuko mergaitė. 

- Nesijaudink, - atsakė Berija. 

Po dešimties minučių iš garsiojo restorano Aragvi buvo atnešta gru- 
ziniškų valgių. Stalinas įdėmiai nužvelgė Kavtaradzės žmoną, kuni- 
gaikštytę, gimusią imperatorių dvare. Jos plaukai buvo balti. 

- Mes per daug jus kankinome, - tarė Stalinas. 

- Gėda tam, kas prisimena praeitį, - gudriai atsakė jinai cituodama 
Stalino žodžius Bucharinui. 

Stalinas pasiteiravo Berijos apie Kavtaradzės brolį - šis irgi buvo 
suimtas. Stalinas pavėlavo: brolis, kaip ir daugelis kitų, mirė kelyje į 
Magadaną. 

Kavtaradzė ėmė traukti gruzinų dainą, bet pro šalį. 

- Nedainuok, Todžio, - tarė Stalinas. Jis pravardžiavo Kavtaradzę 
japonų generolo vardu dėl įkypų akių. Stalinas uždainavo pats „malo- 
niu tenoru“. Maja „negalėjo patikėti: tas žemas raupuočius, pasirodo, 
puikiai dainuoja!“ 

Paskui Stalinas pareiškė: „Noriu pamatyti butą“ ir įdėmiai jį apžiūrė- 
jo. Vaišės tęsėsi iki dešimtos ryto, ir Maja tą dieną nenuėjo į mokyklą. 

Stalinas davė Kavtaradzei darbą leidykloje, ir ten jis susitiko kitą bu- 
vusį kalinį, Šalvą Nucubidzę, garsų gruzinų filosofą. Jaunystėje Nucu- 
bidzė buvo susidūręs su Stalinu. Sėdėdamas kalėjime Nucubidzė ėmė 
versti į rusų kalbą Rustavelio gruzinišką epinę poemą „Karžygys tigro 
kailiu“. Kas dieną rankraštį iš jo atimdavo, o grąžindavo išmargintą 
nežinomo redaktoriaus pastabomis ir pataisymais. Nucubidzę kankino 
Kobulovas, raudamas jam nagus. Staiga budelis pasidarė draugiškas ir 
papasakojo, kaip neseniai susitikęs Beriją Stalinas paklausė, ar šis žino, 
koks paukštis yra strazdas. 

- Ar kada nors girdėjai strazdą, giedantį narvelyje? 

Berija papurtė galvą. 

- Poetai irgi tokie, - paaiškino Stalinas. - Poetas negali giedoti kame- 

roje. Jei norime, kad Rustavelis būtų išverstas tobulai, paleiskite straz- 
dą į laisvę. 

Nucubidzę paleido iš kalėjimo; 1940 metų spalio 20 dieną Kavtara- 
dzė įsisodino jį į savo limuziną, ir du per plauką likę gyvi vyrai nuva- 
žiavo į Mažąjį kampą pranešti Poskriobyševui apie Rustavelio vertimą. 
Kai įėjo į Stalino kabinetą, Vadas pasitiko juos šypsodamas: 

- Profesorius Nucubidzė? Jus mažumą nuskriaudė, bet neprisimin- 
kime praeities. 

Tada jis ėmė liaupsinti „puikų Rustavelio vertimą“. Stalinas pakvie- 
tė vyrus sėstis, paskui padavė apstulbusiam profesoriui oda įrištą ver- 
timo rankraštį tardamas: 

- Išverčiau vieną dvieilį. Pažiūrėkim, ar jums patiks. 

Stalinas padeklamavo savo vertimą. 

- Jeigu jums išties patinka, dovanoju jums. Pavartokite jį savo ver- 
time, tik neminėkite mano pavardės. Patyriau didžiulį malonumą jus 
redaguodamas. 

Paskui Stalinas pasikvietė abu svečius vakarienės. Per ją visi prisi- 
minė senus laikus Gruzijoje. Išgėrus ne vieną ragą vyno, Nucubidzė 
prisiminė laidotuves, per kurias pirmąsyk išvydo Staliną, ir atmintinai 
pakartojo vado tada pasakytą kalbą. Stalinas netvėrė džiaugsmu: 

- Nepaprasto talento žmonės turi ir nepaprastą atmintį! 

Jis apėjo stalą ir pabučiavo Nucubidzei į kaktą“*. 


**kk 


Tiems dviem ypač pasisekė, nes po Molotovo-Ribbentropo pakto Sta- 
linas likvidavo visus, kurių nespėjo sunaikinti Ježovas, paskui ir patį 
Gervuogę. Šis prisipažino esąs anglų, japonų ir lenkų šnipas, be to, 
įskundė žmonos meilužius literatus. Taigi neišdildomas Jevgenijos bu- 
činių ženklas nešė pražūtį praėjus daug laiko po to, kai ji pati iškeliavo 
anapusybėn. Šolochovą saugojo paties Stalino šešėlis, bet Isaaką Babelį 
suėmė. Savo jaunai Žmonai jis tarė: 


* Iki karjeros galo Nucubidzė kaskart kilus grėsmei parodydavo pirštu sau į kaktą ir sakydavo: 
„Man čia pabučiavo Stalinas.“ Buvo išleistas prabangus Rustavelio poemos vertimas; Stalino 
pavardė niekada nebuvo paminėta. Stalinas pasirūpino, kad iki dienų galo Nucubidzė galėtų 
gyventi dideliuose rūmuose Tiflise, vis dar priklausančiuose jo šeimai. Autorius be galo dėkin- 
gas profesoriaus posūniui Zakro Megrelišviliui už ištraukas iš jo motinos autobiografijos. 

- Pasirūpink, kad mūsų mergaitė užaugtų laiminga. 

1940-ųjų sausio 16 dieną Stalinas pasirašė mirties nuosprendį 346 
žmonėms. Tas sąrašas buvo tragiška Teroro maišalynė; pabaisos jame 
buvo surašytos šalia nekaltųjų. Tarp šių buvo neregėtai talentingų me- 
nininkų, tokių kaip Babelis, teatro režisierius Mejerholdas, Ježovos mei- 
lužis žurnalistas Kolcovas (Hemingway'aus „Kam skambina varpai“ 
veikėjo Karpovo prototipas), taip pat pats Ježovas su savo nekaltu bro- 
liu, sūnėnais ir meiluže, populiaria aukštuomenės mergina Glikina, bei 
nupuolęs didžiūnas Eichė. Daugumą aukų (bet ne Ježovą) kankino - be 
gailesčio, bet su pasimėgavimu - jo nestigo besidarbuojantiems Sucha- 
novo kalėjime, toje Berijos viešpatijoje. Kokia likimo ironija: kadaise ten 
buvo Šv. Jekaterinos moterų vienuolynas. 

„Tardytojai ėmė naudoti jėgą prieš mane, šešiasdešimt penkerių 
metų senį, - skundėsi laiške Molotovui Mejerholdas. - Mane privertė 
atsigulti kniūbsčią, o paskui ėmė mušti per padus guminiu diržu. Tada 
pasodino ant kėdės ir daužė per pėdas iš viršaus <...>. Kelias ateinan- 
čias dienas, kai pėdos ėmė baisiai kraujuoti iš vidaus, jie vėl mušė per 
tas raudonas, mėlynas ir geltonas mėlynes. Skausmas buvo siaubingas, 
lyg ant kojų būtų pylę verdantį vandenį <...>. Iš skausmo aš staugiau 
ir raudojau. Jie mušė mane per nugarą <...>, iš tolo užsimoję kumščiais 
trankė veidą <...>. Nuo nepakeliamo fizinio ir emocinio skausmo man 
upeliais be paliovos sruvo ašaros <...>.“ 

Per kelias ateinančias dienas žiaurusis Stalino teisėjas Ulrichas visus 
nuteisė aukščiausia bausme per teismus, dėl akių įvykdytus Lefortovo 
kalėjime, o paskui nuėjo į šventinį koncertą Kremliuje. Pagrindiniai at- 
likėjai buvo tenoras Kozlovskis ir balerina Lepešinskaja. Babelis buvo 
nuteistas kaip „Prancūzijos ir Austrijos žvalgybos agentas <...>, turėjęs 
ryšių su liaudies priešo Ježovo žmona“. 1940 metų sausio 27 dieną pusę 
antros nakties Babelis buvo sušaudytas ir kremuotas. 

Eichė paskutinį kartą gavo patirti „prancūziškų imtynių“ Suchanovo 
kalėjime. Berija ir Rodosas „žvėriškai mušė Eichę guminėmis lazdomis; 
jis pargriuvo, bet juodu jį pakėlė ir mušė toliau. Berija vis klausė: „Ar 
prisipažinsi, kad esi šnipas?“ Eichė nė nemanė prisipažinti. „Eichei išmu- 
šė akį, iš jos plūdo kraujas, bet jis vis kartojo: „Aš neprisipažinsiu.“ Kai 
Berija įsitikino prisipažinimo neišgausiąs <...>, įsakė jį išvesti ir nušauti“. 

Dabar atėjo Ježovo eilė. Vasario 1-ąją Berija išsikvietė savo pirmtaką 
į kabinetą Suchanovo kalėjime ir pasiūlė: jeigu jis teisme prisipažins, 

Stalinas jo pasigailės. Jo (ne itin didelei) garbei reikia pasakyti, kad Je- 
žovas atsisakė: „Geriau palikti šią žemę esant garbingu žmogumi.“ 

Kitą dieną Ulrichas teisė jį Berijos kabinete. Ježovas perskaitė pasku- 
tinį pareiškimą Stalinui ir kartu visam šventam bolševikų ordinui. Jis 
neigė visus kaltinimus šnipinėjimu tiems, ką jis vadino „lenkų dvari- 
ninkais <...>, anglų žemvaldžiais ir japonų samurajais“, bet „neneigiu, 
kad daug gėriau, užtat dirbau kaip juodas jautis. Mano likimas akivaiz- 
dus“. Jis prašė „viena: nušaukite mane ramiai, neversdami patirti jokių 
kančių“. Jis dar paprašė rūpintis jo motina ir dukra bei pasigailėti nie- 
kuo nekaltų sūnėnų. Baigė įspūdingai, kaip koks riteris kreipdamasis į 
savo karalių Apskritojo stalo riterių laikais: „Pasakykite Stalinui, kad aš 
mirsiu su jo vardu lūpose.“ 

Aukščiausią bausmę jis pasitiko ne taip drąsiai kaip daugelis jo aukų. 
Ulrichui perskaičius nuosprendį, Ježovas griuvo, bet sargybiniai jį su- 
griebė, įkišo į „juodąjį varną“ ir vasario 3-iosios paryčiais nuvežė į jo pa- 
ties įrengtą egzekucijų patalpą su nuožulniomis grindimis ir žarna kūno 
skysčiams plauti. Ten jo laukė Berija, prokuroro pavaduotojas N. P. Afa- 
nasjevas ir budelis Blochinas. Pasak Afanasjevo, Ježovas žagsėjo ir rau- 
dojo. Galop jam pakirto kojas, ir jis buvo nutemptas už rankų. 

Tą dieną Stalinas tris valandas kalbėjosi su Berija ir Mikojanu - tik- 
riausiai ekonomikos klausimais, bet nėra abejonių, kad jam magėjo su- 
žinoti Gervuogės elgesio paskutinę akimirką smulkmenas. 

Tų vyrų - nusikaltėlio Ježovo ir genijaus Babelio - pelenus sumetė 
į duobę, pažymėtą „Bendras kapas Nr. 1 - neatsiimti pelenai nuo 1930 
iki 1942 m. imtinai“, Dono vienuolyno kapinėse. Vos už dvidešimties 
žingsnių dunkso antkapis su užrašu: „Jevgenija Solomonovna Chajuti- 
na, 1904-1938.'* Ježovas, Jevgenija ir Babelis guli šalia vienas kito“. 

Buvo pasistengta, kad to meto žmonės pamirštų, koks žymus žmo- 
gus buvo Ježovas. Nuo šiol jis bus vaizduojamas kaip pamišęs nuo 
kraujo nusikaltėlis, prieš Stalino valią žudęs nekaltus žmones. Ta era 
buvo pavadinta „ježovščina“ - Ježovo laikotarpiu. Ko gero, šį žodį su- 
galvojo Stalinas, nes jis pats netrukus ėmė jį vartoti. Stalino nuomone, 


* Dvidešimto amžiaus pabaigoje toje vietoje buvo pastatytas paminklas su užrašu: „Čia palaido- 
ti palaikai nekaltų žmonių, kankintų ir sušaudytų politinių represijų aukų. Tegul jie niekados 
nebūna pamiršti.“ Antonina Babel sužinojo, kad jos vyras sušaudytas, tik 1954 m., kai buvo 
reabilituotas. Ji daug metų gyveno Amerikoje. Širdį draskantys jos prisiminimai yra tokia pat 
klasika kaip Nadeždos Mandelštam ir Anos Larinos. 

Jagoda ir Ježovas abu buvo „padugnės“. Ježovas buvo „išdavikas, nu- 
žudęs daugybę nekaltų žmonių“,- sakė Stalinas lėktuvų konstruktoriui 
Jakovlevui. „Mes turėjome jį sušaudyti“, - pareiškė Vadas Kavtaradzei. 
Vis dėlto po karo Stalinas prisipažino: „Negalima tikėti didele dalimi 
1937 metų tardymų medžiagos. Ježovas nesugebėjo deramai vadovauti 
NKVD ir į jį įsiskverbė daug antisovietinių elementų. Jie sunaikino ir 
dorų Žmonių, geriausius mūsų kadrus.“ 

Žvelgdamas į praeitį, jis suabejojo ir Berijos teroru: „Berija imasi per 
daug bylų, ir visi [kaltinamieji] prisipažįsta.“ Tačiau Stalinas visada su- 
vokė, kad NKVD laužia įkalčius iš piršto. Jis dažnai apie tai juokaudavo 
ar dėl to bambėdavo, bet dažnai tais įkalčiais patikėdavo, nes jau būda- 
vo nusprendęs, kas yra liaudies priešas. Dar dažniau tuos įkalčius pra- 
simanydavo jis pats. „Mejerholdas buvo didis talentas, - svarstė jis 1950 
metais, - bet mūsų čekistai nesupranta, kad visi menininkai turi ydų. 
Čekistai juos visus suima, o paskui sunaikina ir gerus žmones. Abejoju, 
ar Mejerholdas buvo liaudies priešas.“ Stalinui nederėjo taip teisintis, 
nes jis įdėmiai stebėjo menininkų karjerą. Jis smerkė „lengvabūdišką“ 
Babelį ir jo „Raitelių armiją“ - „apie ją jis nieko neišmano“ - ir pasiraši- 
nėjo pasmerktųjų sąrašus. Nė vienas valdovas neprižiūrėjo savo saugu- 
mo tarnybų taip akylai kaip jis. 

Dabar Berija, valydamas Ježovo paliktas Augijo arklides, atnešė Sta- 
linui mirties nuosprendį pačiam budeliui Blochinui. Stalinas atmetė 
Berijos prašymą: girdi, šis juodas darbas esantis sunkus, bet labai svar- 
bus Partijai. Blochinas liko gyvas, kad galėtų nužudyti dar ne vieną 
tūkstantį. Stalino svainis Stanislavas Redensas, įskųstas Ježovo, buvo 
sušaudytas 1940 metų vasario 12 dieną*. Jo žmona Ana buvo įsitikinusi, 
kad jis grįš, tad dažnai skambindavo Stalinui ir Berijai apie jį teirautis. 
Galop Berija liepė jai užmiršti santuoką - juk ji niekados nebuvo regis- 
truota...? 


* Kartą aukų Stalinas keistai pasigailėjo: Redenso našlės ir vaikų neištiko ta pati tragedija kaip 
kitų liaudies priešų artimųjų, nors vėliau jie irgi nukentėjo. Kurį laiką jie toliau leisdavo savait- 
galius Zubalove su Svetlana, ir jų gyvenimas ėjo toliau, tarsi nieko nebūtų nutikę. Ana toliau 
skambindavo Stalinui priekaištauti dėl Svetlanos drabužių ar Vasilijaus girtavimo. Netrukus ji 
net susitaikė su Stalinu. 

MOLOTOVO KOKTEILIAI: 
ŽIEMOS KARAS IR KULIKO ŽMONA 


Po Molotovo-Ribbentropo pakto Stalinas buvo pakilios nuotaikos, bet ir 
toliau liko pavojingai paranojiškas, ypač savo draugų žmonų atžvilgiu. 
1939-ųjų lapkritį suskambo telefonas Kuliko, nevykėlio gynybos liaudies 
komisaro pavaduotojo, vadovavusio daliniams per karą su Lenkija, va- 
sarnamyje. Su ilgakoje žaliaake žmona Kira Simonič, pasak amžininkų, 
gražiausia Stalino aplinkoje, jis šventė savo gimtadienį. Į svečius atėjo kil- 
mingiausias elitas, pradedant Vorošilovu ir darbininku-valstiečiu-grafu 
Aleksejumi Tolstojumi, baigiant dvaro dainininku Kozlovskiu - jį maty- 
davai visur - ir pulkeliu balerinų. Atsiliepė Kulikas. 

- Tylos! - sušnypštė jis. - Čia Stalinas! 

Kurį laiką jis klausėsi. 

- Ką veikiu? Su draugais švenčiu savo gimtadienį. 

- Laukit manęs, - atsakė Vadas ir netrukus atvažiavo su Vlasiku ir 
dėže vyno. Su visais pasisveikinęs sėdo prie stalo ir gėrė savo atsivež- 
tą vyną, o Kozlovskis dainavo jo mėgstamas dainas ir hercogo ariją iš 
„Rigoleto“ *. 

Kira Kulik priėjo prie Stalino ir ėmė šnekučiuotis su juo lyg su senu 
draugu. Ši moteris mergautine pavarde Simonič buvo pats netikėčiau- 
sias Stalino aplinkos žmogus. Ji buvo serbų kilmės grafo, vadovavusio 
caro žvalgybai Suomijoje, vėliau čekistų sušaudyto 1919 metais, duktė. 
Po Revoliucijos ištekėjo už žydų pirklio. Kai jį ištrėmė į Sibirą, jinai vyko 


* Per pobūvius Kremliuje Kozlovskis visada dainuodavo tas pačias dainas. Kartą jis įtraukė į reper- 
tuarą kitų dainų, bet atvažiavęs į Kremlių pamatė, kad programa ta pati kaip anksčiau. „Draugui 
Stalinui patinka šitas repertuaras. Jis mėgsta klausytis tų pačių dainų kaip paprastai.“ 

kartu. Paskui jiems pavyko įsikurti pietuose. Ten ji susipažino su Gri- 
gorijumi Kuliku, kresnu, „amžinai pusgirčiu“ bonvivanu, vadovavusiu 
Stalino artilerijai prie Caricyno, bet nuo 1918 metų nė per nago juodymą 
nepagilinusiu savo karinių žinių. Grafaitė buvo jo antroji žmona. Juodu 
pamilo vienas kitą iš pirmo žvilgsnio ir paliko savo antrąsias puses. 
Tačiau Kira, bolševikų akimis, buvo tris kartus susitepusi: aristokratė, 
caro šnipo duktė, buvusi suimto pirklio žydo žmona. Kaip ir Bronka, 
Kira plepėdavo su Stalinu ir „spindėte spindėdavo per Kremliaus po- 
būvius, - prisimins viena juose pati dažnai dalyvaudavusi moteris. - Ji 
buvo labai graži. Tuchačevskis, Vorošilovas, Ždanovas, Jagoda, Ježo- 
vas, Berija - jie visi rėžė apie ją sparną.“ Aišku, sklido gandai, kad pats 
Stalinas padarė ją savo meiluže. 

Dabar prie pianino Kulik ir kitos jaunos moterys apspito Vadą. 

- Geriame į jūsų sveikatą, Josifai Visarionovičiau, - tarė viena garsi 
balerina. - Leiskite jus pabučiuoti nuo visų moterų. 

Jinai pabučiavo jį, jis - ją ir pasiūlė tostą už ją. Bet tada Kira Kulik 
padarė klaidą. 

Likusi prie pianino vienudu su Stalinu, ji paprašė paleisti iš lagerio 
jos brolį, buvusį caro armijos karininką. Stalinas mandagiai ją išklausė, 
paskui įjungė gramofoną ir ėmė leisti savo mėgstamas plokšteles. Šoko 
visi, išskyrus Vadą. Stalinas dovanojo Kulikui knygą su dedikacija: 
„Savo senam draugui - J. Stalinas.“ Bet Kiros prašymas, pateiktas pikt- 
naudžiaujant artima pažintimi ir grožiu, įtariajam Vadui pakuždėjo, 
kad ji spendžia jam spąstus!. 


**X 


Po kelių dienų Kulikas įsakė atidengti artilerijos ugnį. Taip prasidėjo 
Sovietų invazija į Suomiją, ketvirtą šalį jų įtakos sferoje, kaip ir Baltijos 
valstybės iki 1918 metų buvusią Rusijos imperijos sudėtyje. Mat dabar 
Suomija kėlė grėsmę Leningradui. 

Spalio 12 dieną suomių delegacija Kremliuje susitiko su Stalinu ir 
Molotovu išklausyti Sovietų reikalavimo perleisti jiems karinio jūrų 
laivyno bazę Hanke. Didžiai Stalino nuostabai, suomiai atsisakė vyk- 
dyti Sovietų reikalavimus. „Tai negali ilgiau tęstis, nes kyla incidentų 
pavojus“, - pareiškė jis. Suomiai atsakė, kad sprendimui reikia penkių 
šeštadalių balsų daugumos parlamente. 

- Jūs tikrai gausit devyniasdešimt devynis procentus balsų! - nusi- 
juokė Stalinas. 

- Be to, mūsų balsus, - pajuokavo Molotovas. 

Paskutinis susitikimas su suomių delegacija baigėsi ne taip linksmai. 

- Mes, civiliai, nematome tolesnės perspektyvos <...>. Dabar atėjo 
kariškių eilė, - pagrasino Molotovas. 

Per vakarienę su Berija ir Chruščiovu savo bute Stalinas išsiuntė Suo- 
mijai ultimatumą. Molotovas ir Ždanovas, atsakingas už politiką Baltijos 
šalių atžvilgiu, karinį jūrų laivyną ir Leningrado gynybą, Vadą palaikė. 
Mikojanas pasakė vienam vokiečių diplomatui, kad jis įspėjo suomius: 
„Turite būti atsargūs ir per daug neremti rusų prie sienos. Jie puoselėja gi- 
liusjausmus tam žemės lopinėliui <...>. Tegaliu jums pasakyti, kad mums, 
Politbiuro nariams kaukaziečiams, labai sunkiai sekasi suvaldyti rusus 
[šiuo klausimu].“ Pasibaigus ultimatumui, šulai vis dar ūžė Kremliuje. 

- Pradėkime šiandien, - tarė Stalinas ir išsiuntė Kuliką pradėti bom- 
bardavimą. 

Atrodė, kad pasmerkta kiekviena karinė operacija, jei tik joje daly- 
vauja Kulikas. 

Lapkričio 30-ąją penkios Sovietų armijos puolė palei maždaug 1 300 
kilometrų ilgio sieną. Bandymus frontaliuoju puolimu pralaužti Man- 
nerheimo liniją lengvai atmušė sumanieji suomiai. Apsirengę baltais 
kombinezonais, jie lyg kokie vaiduokliai skerste skerdė rusus. Miškai 
pasipuošė sušalusių puolikų lavonų piramidėmis. Suomiai panaudojo 
70 000 butelių su benzinu prieš rusų tankus. Tai buvo pirmieji Molotovo 
kokteiliai. Tuščiagarbiam premjerui tikrai nepatiko šis asmenybės kulto 
elementas. Iki gruodžio vidurio Stalinas neteko maždaug 25 000 vyrų. Jis 
numojo ranka į profesionaliai parengtą generalinio štabo viršininko pla- 
ną ir pats mėgėjiškai suplanavo Žiemos karą kaip kokias vietinės reikš- 
mės pratybas. Kai Kuliko pavaduotojas artilerijos reikalams Voronovas 
(vėliau jis tapo garsiu maršalu) paklausė, kiek laiko skiriama operacijai, 
jam atsakė: „Nuo dešimties iki dvylikos dienų.“ Voronovas manė, kad 
jai prireiks nuo dviejų iki trijų mėnesių. Kulikas į tuos žodžius atsakė 
„pašaipiais juokeliais“ ir įsakė baigti operaciją ne vėliau kaip po dvyli- 
kos dienų. Stalinas su Ždanovu buvo tokie kupini pasitikėjimo, kad net 
sudarė iš Suomijos komunistų marionetinę vyriausybę. Po gruodžio 9 
dienos 9-oji armija buvo tiesiog nušluota nuo žemės paviršiaus prie su- 
griauto Suomusalmio kaimo. 

Stalino kariškiai mėgėjai reagavo egzekucijų ir abipusių kaltinimų 
protrūkiu. „Manau, kad radikalus valymas <...> būtinas“, - įspėjo 44- 
ąją diviziją Vorošilovas. Europos šalių vadovai aiškiai matė, kad Rau- 
donajai armijai reikia reformų. Tačiau pirmas Stalino sprendimas buvo 
nusiųsti į frontą „niūrųjį demoną“ Mechlisą, dabar pasiekusį savo ga- 
lios viršūnę. „Aš taip pasinėręs į darbą, kad net nepastebiu, kaip bėga 
dienos. Miegu vos 2-3 valandas, - šis skundėsi žmonai. - Vakar spaudė 
35 laipsnių šaltis <...>. Jaučiuosi puikiai <...>. Svajoju tik apie viena: 
sumušti Suomijos baltagvardiečius. Mes tai padarysime. Pergalė ranka 
pasiekiama.“* Gruodžio 26-ąją Stalinas pagaliau paskyrė Timošenką 
vadovauti Šiaurės vakarų frontui ir grąžinti tvarką pakrikusiose pajė- 
gose, kurių kariai dabar mirė iš alkio. Net Berija tapo žmoniškesnis ir 
pranešė Vorošilovui apie nepriteklius: „139-oji divizija patiria sunkumų 
<...>. Arklių pašaro nebeliko <...>, degalų nėra <...>. Kariai pakrikę.“ 
Stalinas jautė, kad kariškiai slepia tragedijos mastą. Pasitikėdamas vien 
Mechlisu, jam rašė: „Baltieji suomiai paskelbė savo operacijų ataskaitą. 
Joje sakoma: „44-oji divizija sunaikinta <...>, 1 000 Raudonosios armijos 
karių paimta į nelaisvę, atėmėme 102 patrankas, 1 170 arklių ir 43 tan- 
kus.“ Pirma: sakyk man, ar tai tiesa? Antra: kur yra 44-osios divizijos 
karo taryba ir štabo viršininkas? Kaip jie aiškina gėdingą savo elgesį? 
Kodėl jie paliko savo diviziją? Trečia: kodėl 9-osios armijos karo taryba 
mums nepranešė? <...> Laukiame atsakymo. Stalinas.“ 

Atvykęs į Suomusalmį Mechlisas pamatė suirutę, bet pats tik dar 
labiau prie jos prisidėjo. Jis patvirtino nuostolius ir sušaudė visą vado- 
vybę: „Vinogradovo, Volkovo ir Politinio skyriaus vado teismas vyko 
po atviru dangumi visos divizijos akivaizdoje <...>. Nuosprendis su- 
šaudyti buvo įvykdytas viešai <...>. Išdavikai ir bailiai demaskuojami 
toliau.“ Gruodžio 10-ąją pats Mechlisas vos nežuvo, kai jo automobilis 
pateko į pasalą - apie tai jis išdidžiai papasakojo Stalinui. Skirtingai 
negu didžiuma Stalino komisarų, Mechlisas drąsiai, gal net savižudiš- 
kai neapgalvotai elgdavosi patekęs į ugnį - iš dalies todėl, kadjis, žydas, 
norėjo būti „tyresnis už krištolą“. Jis net ėmėsi vadovauti bėgančioms 
kuopoms ir vedė jas pulti priešą. Mechlisas ir Kulikas neslėpė siaučian- 


* Lenkdamas galvą prieš savo Vado imperatorišką statusą, Mechlisas nėrėsi iš kailio, kad pasiek- 
tų pergalę iki Stalino gimtadienio - 1939 m. gruodžio 21 d.: „Noriu jo garbei visiškai sutriuškinti 
Suomijos baltagvardiečius!“ Atėjus svarbiajai datai, Mechlisas rašė artimiesiems: „Sveikinu jus 
su 60-uoju J. V. gimtadieniu. Atšvęskite jį šeimoje!“ 

čios netvarkos. „Armijai stinga duonos“, - pranešė Mechlisas. Kulikas 
pritarė: „Kur pažvelgsi stinga lankstumo, veši biurokratizmas. 

Staliną liūdino pranešamos nelaimės: „Sniegas gilus. Mūsų kariai 
eina į žygį <...> pakiliai nusiteikę <...>. Staiga pasigirsta automatinių 
ginklų šūvių papliūpa, ir jie pakirsti krinta ant žemės.“ Kartais Vadas 
atrodė bejėgis, apimtas depresijos. Chruščiovas matė jį prislėgtą gulintį 
ant sofos - taip pat jis reaguos pirmosiomis nacių įsiveržimo dienomis. 
Kaip paprastai nuo įtampos jo organizmą užpuolė streptokokai ir stafi- 
lokokai, temperatūra pakilo iki 38 laipsnių, Vadui baisiai skaudėjo ger- 
klę. Vasario 1-ąją jo sveikata pasitaisė, mat Timošenka pralaužė suomių 
gynybines linijas, o po dešimties dienų pradėjo savo didįjį puolimą. Ga- 
liausiai karinį pranašumą turėję Sovietai palaužė narsiuosius suomius. 
Kai gydytojai dar kartą apžiūrėjo Staliną, jis parodė jiems žemėlapius: 
„Šiandien paimsime Vyborgą.“ Suomiai paprašė taikos. Kovo 12-ąją 
Ždanovas pasirašė sutartį. Pagal ją suomiai atidavė Hanko pusiasalį, 
Karelijos sąsmauką ir šiaurinį bei vakarinį Ladogos ežero krantą, 57 000 
kvadratinių kilometrų, kad siena pasistūmėtų toliau nuo Leningrado. 
Suomija prarado apie 48 000 kareivių, Stalinas - daugiau negu 125 000. 

- Raudonoji armija buvo nieko neverta, - vėliau sakė Churchilliui ir 
Rooseveltui Stalinas? 

Stalinas netvėrė pykčiu. Ne jis vienas. Chruščiovas vėliau apkaltino 
Vorošilovą „nusikalstamu aplaidumu“ ir šaipėsi, kad jis daugiau lai- 
ko leido dvaro dailininko Gerasimovo studijoje negu Gynybos liaudies 
komisariate. Kunceve Stalinas nebesutramdė pykčio. Jis ėmė šaukti ant 
Vorošilovo, šis neliko skolingas. Išraudęs kaip burokas komisaras už- 
riko ant Stalino: 

- Turi už visa tai kaltinti save! Ne kas kitas kaip tu išnaikinai senąją 
mūsų armijos gvardiją, nužudei geriausius mūsų generolus! 

Stalinas jį subarė, tada Vorošilovas „paėmė lėkštę su keptu paršeliu 
ir trenkė į stalą“. „Pirmą kartą gyvenime mačiau tokį pykčio prover- 
žį ,- prisipažino Chruščiovas. Vienintelis Vorošilovas galėjo likti ne- 
nubaustas už tokį įžūlumą. 

1940 metų kovo 28 dieną Vorošilovas, tapęs Stalino atpirkimo ožiu 
už siaubingas nesėkmes Suomijoje, prisipažino Centro komitetui: 

- Turiu pasakyti, nei aš, nei generalinis štabas <...> nenumanėme šio 
karo savitumų ir sunkumų. 

Vorošilovo nekentęs ir jo pareigų gviešęsis Mechlisas pareiškė: 

- Jis negali tiesiog imti ir palikti savo postą - jis turi būti griežtai 
nubaustas. 

Bet Stalinas negalėjo leisti, kad Vorošilovas būtų sužlugdytas. 

- Mechlisas pasakė isterišką kalbą, - tarė jis ttamdydamas savo pa- 
kaliką. 

Užuot atleidęs Vorošilovą, jis balandžio viduryje sušaukė Aukščiau- 
siosios karo tarybos posėdį - nepakartojamai atvirą, vietomis komišką. 
Vienas aukštas vadas prisipažino, kad armija nustebo pamačiusi Suo- 
mijoje miškus. Stalinas nusišaipė: 

- Laikas mūsų armijai žinoti, kad ten esama miškų <...>. Petro I lai- 
kais ten augo miškai. Miškų rado <...> Jelizaveta <...>, Jekaterina <...>, 
Aleksandras! Radot ir dabar! Tai jau ketvirtas kartas! 

Visi ėmė juoktis. 

Stalinas dar labiau pasipiktino, kai Mechlisas papasakojo, kad suo- 
miai dažnai užpuldavo, kai Raudonosios armijos kariai priguldavo 
perpietės. 

- Perpietės?! - įsiuto Stalinas. 

- Numigti valandą, - patvirtino Kulikas. 

- Žmonės gulasi perpietės poilsio namuose! - užriko Stalinas, pas- 
kui ėmė teisinti pačią karinę kampaniją: - Ar mes galėjome išvengti 
karo? Manau, karas buvo neišvengiamas <...>. Uždelsę porą mėnesių, 
būtume pavėlavę dvidešimčia metų. 

Stalinas atėmė iš Suomijos didesnę teritoriją negu Petras I, bet įspėjo 
vengti „Pilietinio karo tradicijų kulto. Jis primena indėnus - šie lazdo- 
mis kovėsi prieš šautuvus <...> ir visi buvo išžudyti.“ 

Gegužės 6-ąją Vorošilovas buvo atleistas iš gynybos liaudies komi- 
saro pareigų, jo vietą užėmė Timošenka*. Šapošnikovas buvo atleistas 
iš generalinio štabo viršininko pareigų, nors jis iš pat pradžių buvo tei- 
sus, „bet tik mes tai žinome!“ Jis pakėlė karių kovinę dvasią grąžin- 
damas generolo laipsnį ir leisdamas kariams elgtis savo nuožiūra, nes 
jiems užduotis be galo sunkindavo visur nosį kaišiojantys komisarai. Jis 


* Timošenka, raumeningas vyriško valstiečio įsikūnijimas - tokių buvo apstu tarp Stalino ka- 
valeristų - vadovavo divizijai per 1920 metų karą su Lenkija. Jis pavaizduotas kaip žavusis Sa- 
vickis Isaako Babelio „Raitelių armijoje“. Rašytojas giria „šio milžino kūno grožį“, galingą or- 
dinais ir medaliais nusagstytą krūtinę; Savickis „perskrodžia trobelę kaip vėliava dangų“. Ilgos 
kavaleristo kojos „lyg mergaitės, iki kaklo apsidengusios žvilgančiais auliniais batais“. Ne toks 
poetiškas Mikojanas vadino jį tiesiog „narsiuoju valstiečiu“. 

išlaisvino 11 178 represuotus karininkus; oficialiai buvo paskelbta, kad 
jie grįžo „iš ilgos ir pavojingos misijos“. Vieno jų - Konstantino Roko- 
sovskio - galbūt pastebėjęs, kad jis neturi nagų, Stalinas paklausė: 

- Tave kankino kalėjime? 

- Taip, drauge Stalinai. 

- Pernelyg daug žmonių šioje šalyje į visus klausimus atsakinėja 
„taip“, - atsiduso Stalinas. 

Bet grįžo ne visi. 

- Kur tavo Serdičius? - paklausė Stalinas Budiono apie bendrą draugą. 

- Sušaudytas! - pranešė maršalas. 

- Gaila! Norėjau paskirti jį ambasadoriumi Jugoslavijoje <...>?. 

Stalinas puolė savo karinius „indėnus“, bet paskui ėmėsi savo paties 
gentainių - naivių narsuolių, einančių iš galvos dėl kavalerijos ir neno- 
rinčių nė girdėti apie šiuolaikišką karo techniką. Budionas ir Kulikas 
buvo įsitikinę, kad tankai niekados negalės pakeisti arklių. 

- Manęs neįtikinsite, - neseniai pareiškė Budionas. - Vos tik prasi- 
dės karas, visi ims šaukti: „Kvieskit kavaleriją!“ 

Stalinas su Vorošilovu jau anksčiau panaikino specialiuosius tankų 
dalinius. Laimė, Timošenka dabar įkalbino Vadą ištaisyti šią kvailystę“. 

Šių nekompetentingų žmonių dominavimą Mikojanas vadino „Pir- 
mosios raitelių armijos triumfu“, nes jie buvo Stalino mėgstamiausio 
Pilietinio karo dalinio veteranai. Nors tąsyk trenkė į stalą keptą parše- 
lį, Vorošilovas buvo paaukštintas į ministro pirmininko pavaduotojus 
„kultūros reikalams“ - Mikojanas šį žingsnį laikė anekdotu dėl maršalo 
begalinio pomėgio pozuoti tapytojams. 

Kitu premjero pavaduotoju tapęs Mechlisas tarėsi esąs puikus kar- 
vedys. Jis vis zyzė Timošenkai, kad šis paprašytų Staliną paskirti jį gy- 
nybos komisaro pavaduotoju. Stalinas šaipėsi iš Timošenkos naivumo: 

- Mes norime jam padėti, bet jis to nesupranta. Jis nori, kad mes pa- 
liktume jam Mechlisą, bet šis po trijų sai jį išgrūs. Mechlisas pats 
nori būti gynybos komisaru. 

Mechlisui labai patiko „beribis Stalino pasitikėjimas“. Kulikas, kari- 
katūriškas artilerijos vadas, ragindavęs savo kareivius šūkiu: „Kalėjimas 
arba medalis!“, buvo tikrų tikriausias Blimpas. Jis niekino prieštankinę 
artileriją: „Kokios nesąmonės - jokio griaudėjimo, jokių sviedinių išraus- 
tų duobių <...>." Jis sudirbo naujas neprilygstamas „katiušas“: „Kokiems 
velniams mums reikia raketų artilerijos?! Pagrindinis ginklas - arklių 

tempiama patranka.“ Jis vilkino puikaus tanko T-34 gamybą. Chruščio- 
vas, kurį Stalinas mėgo už įžūlumą, suabejojo Kuliko gebėjimais. 

- Tu net nepažįsti Kuliko! - užriko Stalinas. - Aš pažįstu jį nuo Pilie- 
tinio karo, kai jis vadovavo artilerijai Caricyne. Jis išmano artileriją. 

- Kiek patrankų jūs ten turėjote? Dvi ar tris? O dabar jis vadovauja 
visai sausumos artilerijai? 

Stalinas liepė Chruščiovui nesikišti ne į savo reikalus. Aukščiausiai 
iš jų visų iškilo Ždanovas: jis dabar buvo Stalino artilerijos ir karinio 
jūrų laivyno žinovas". „Kompetentingų žmonių netrūko, - rašė Mikoja- 
nas, - bet Stalinas vis labiau nepasitikėjo žmonėmis, todėl pasitikėjimas 
buvo svarbiau už visa kita.“ Stalinas dvejojo, klydo ir keisdavo savo 
paties sprendimus į priešingus. Stebėtina, kad apskritai buvo priimta 
teisingų sprendimų. 


* * k 


Gegužę Stalinas įsakė pagrobti Kuliko žmoną Kirą - jos namuose jis 
svečiavosi lapkritį. „Instancijos“ nurodymu Berija įpareigojo Merkulo- 
vą pravarde Teoretikas organizuoti šį aktą. Gegužės 5 dieną Kobulo- 
vas, kunigaikštis žudikas Ceretelis ir Stalino mėgstamiausias kankin- 
tojas Vladzimirskis pasekė gražuolę Kirą, einančią pas dantistą, įkišo 
į automobilį ir nuvežė į Lubianką. Matyt, Stalinas ir Berija abu buvo 
linkę į tokį žaismingą sadizmą ir nesveikai mėgo tokius iškrypėliškus 
žaidimus. Kam reikėjo ją grobti - paslaptis, nes jai nebuvo pateikta jo- 
kių kaltinimų, bet Mechlisas pradėjo prieš Kulikus bylą. Joje užfiksuota 
jos aristokratiška kilmė, girto Grigorijaus pliauškalai, jo kompetencijos 
stoka, antisemitizmas, faktas, kad anksčiau buvo eseras ir turėjo ryšių 
su trockininkais. Gal ją pagrobė todėl, kad prašė Stalino ką nors paleisti, 
ar gal ją įskundė naujausias meilužis, ir ji tapo dar viena intrigų auka? 
Stalino akimis žiūrint, didžiausią įtarimą galėjo kelti Kuliko pomėgis 
„davinėti įsakymus“ kurios nors iš dviejų savo Žmonų akivaizdoje*. 
Gegužės 7-ąją, dvi dienos po Kiros pagrobimo, Stalinas paaukštino 
jos vyrą į maršalus kartu su Timošenka ir Šapošnikovu - šį žingsnį te- 


* Jokių raštiškų oficialių kaltinimų nebuvo rasta, taigi pagrobimas buvo neteisėtas net bolševikų 
matais. Kai po Stalino mirties Berija buvo suimtas, šis pagrobimas ir nužudymas buvo pateikti 
kaip vienas iš kaltinimų jam. 

galima pavadinti ironišku sadizmu. Kitą dieną Kuliko džiugesį gavus 
maršalo laipsnį aptemdė nerimas dėl žmonos. Jis paskambino Berijai, 
šis pasikvietė jį į Lubianką. Kulikui siurbčiojant arbatą jo kabinete, Be- 
rija paskambino Stalinui. 

- Priešais mane sėdi maršalas Kulikas. Ne, jokių smulkmenų jis ne- 
žino. Ji išvažiavo, ir tiek. Aišku, drauge Stalinai, mes skelbsime sąjungi- 
nę paiešką ir darysime visa, ką galime, kad ją rastume. 

Jie abu žinojo, kad Kira kameroje po Berijos kabinetu. Po mėnesio 
grafaitė Simonič-Kulik, aštuonerių metų dukters motina, buvo perkelta 
į Berijos ypatingąjį kalėjimą Suchanovką. Ten Blochinas šaltakraujiškai 
ją nužudė šūviu į pakaušį. Kobulovas pasiskundė, kad Blochinas ją nu- 
žudė jam nespėjus atvažiuoti. Galimas daiktas, Stalinui teikė malonu- 
mą aukštinti tokius artimus draugelius kaip Kulikas žinant jų mylimų 
žmonių likimą - tai, ko nežinojo jie. 

Vieša Kiros Kulik paieška tęsėsi dvylika metų, bet maršalas labai 
greitai suvokė, kad ją pražudė jos abejotini ryšiai, ir netrukus vedė dar 
kartą“. 


**X 


Tuo tarpu Stalinas su savo didžiūnais svarstė, ką daryti su suimtais ar 
1939 metų rugsėjį į nelaisvę paimtais lenkų karininkais, laikomais tri- 
jose stovyklose; viena jų buvo netoli Katynės miško. Kai Stalinas kokiu 
nors klausimu dvejodavo, diskusijos vykdavo stebėtinai atvirai. Lenki- 
jos fronto vadas Kulikas siūlė visus lenkus paleisti. Vorošilovas pritarė, 
bet Mechlisas ryžtingai teigė, neva tarp jų esama liaudies priešų. Stali- 
nas sustabdė lenkų karininkų paleidimą, bet Kulikas neatlyžo. Stalinas 
leidosi į kompromisą. Lenkai buvo paleisti - išskyrus maždaug 26 000 
karininkų. Galiausiai jų likimas buvo nuspręstas Politinio biuro posė- 
dyje 1940 metų kovo 5 dieną. 

Berijos sūnus teigė, kad jo tėvas pasisakė prieš žudynes, bet ne iš 
geros širdies, o todėl, kad lenkai vėliau galėtų praversti. To įrodymų 
nesama, tik žinoma, kad Berija dažnai laikydavosi praktinio, o ne ideo- 
loginio požiūrio. Šiaip ar taip, Berijos argumentai buvo nuginčyti. Jis 
paklusniai pareiškė, kad „draugai Merkulovas, Kobulovas ir Baštako- 
vas turi tardyti 14 700 karininkų, žemvaldžių ir policininkų bei 11 000 
dvarininkų kontrrevoliucionierių“, nes jie „šnipai ir sabotuotojai <...>, 

užkietėję <...> Sovietų valdžios priešai. Stalinas suraitė savo parašą ir jį 
pabraukė, paskui pasirašė Vorošilovas, Molotovas ir Mikojanas. Kalini- 
no ir Kaganovičiaus nuomonės buvo paklausta telefonu, jie buvo „už“. 

Žudynės buvo nemenkas „juodas darbas“ enkavėdistams, įpratu- 
siems „vyšką“ vykdyti vos kelioms aukoms vienu metu. Bet šiam dar- 
bui tinkamas žmogus buvo. Blochinas nuvažiavo į Ostačkovo stovyklą 
ir su dar dviem čekistais įrengė trobelę: apmušė sienas garso nepra- 
leidžiančia medžiaga ir susitarė dėl stachanovietiškos normos - 250 
egzekucijų per naktį. Blochinas pasirišo atsivežtą mėsininko prijuos- 
tę, užsidėjo kepurę ir pradėjo vieną iš baisiausių vieno žmogaus kada 
nors įvykdytų masinių žmogžudysčių - per dvidešimt aštuonias naktis 
sušaudė 7 000 žmonių. Tam jis naudojo pistoletą Walther, kad ateityje 
nebūtų demaskuotas?. Kūnai buvo palaidoti įvairiose vietose, 4 500 iš 
Kozelsko stovyklos buvo užkasti Katynės miške“. 


**kX 


Tų metų birželį fiureris pradėjo savo žaibo karą prieš Nyderlandus ir 
Prancūziją. Stalinas vis dar labai gerbė Prancūzijos ir Britanijos galią, 
tikėdamasis, kad jos sulaikys Hitlerį Vakaruose. 1940 metų birželio 
17-ąją Prancūzija paprašė taikos - pritrenktam Stalinui derėjo iš nau- 
jo įvertinti savo sąjungą su Hitleriu, bet, tiesą sakant, Stalinas neturėjo 
iš ko rinktis. Molotovas šiltai, bet „grieždamas dantimis“ pasveikino 
Schulenburgą „su šia puikia Vokietijos vermachto pergale“. Išsigandęs 
Stalinas „keikė“ sąjungininkus. 

- Nejaugi jie negalėjo bent kiek pasipriešinti? - klausė jis Chruščio- 
vo. - Dabar Hitleris sumals mus į miltus!* 

Stalinas skubiai prarijo Baltijos šalis ir Besarabiją - Rumunijos dalį. 
Daliniams pereinant sienas, Sovietų bombonešiai nuskraidino Stalino 
gubernatorius į jų feodus: Dekanozovą - į Lietuvą, ministro pirmininko 
pavaduotoją (buvusį prokurorą, raginusį šaudyti liaudies priešus kaip 
„pasiutusius šunis“) Vyšinskį - į Latviją, Ždanovą - į Estiją. Ždano- 


*1941 m. lapkritį Lenkijos ambasadorius Stanistawas Kotas paklausė Stalino, kur tie vyrai. Sta- 
linas suvaidino skambinąs Berijai ir pakeitė pokalbio temą. Kitą mėnesį jis pasakė generolui 
Andersui, kad tie vyrai pabėgo į Mongoliją. Kaip jau matėme, apsimestinis vado rūpestis buvo 
žaidimo su Berija elementas. Mikojano sūnus Stepanas kilniai rašė, kad tėvo parašas po šiuo 
įsakymu buvo „sunkiausia našta mūsų šeimai“. 


MOLOTOVO KOKTEILIAI: ŽIEMOS KARAS IR KULIKO ŽMONA 


vas važiavo Estijos sostinės Talino gatvėmis šarvuotu automobiliu su 
dviem tankais iš šonų. Jis paskyrė marionetinį „ministrą pirmininką“ ir 
tikino estus, kad „viskas bus daroma pagal demokratines parlamentines 
taisykles <...>. Mes ne vokiečiai!“ Kai kuriems Baltijos šalių piliečiams 
jie buvo blogesni už vokiečius. Iš viso 34 250 latvių, beveik 60 000 estų 
ir 75 000 lietuvių buvo nužudyti arba ištremti. „Draugas Berija, - sakė 
Stalinas, - pasirūpins mūsų svečių nuo Baltijos krantų apgyvendini- 
mu.“ NKVD didžiai pamalonino Staliną rugpjūčio 20 dieną, kai Berijos 
agentas Ramonas Mercaderas sutrupino Trockiui galvą ledo kirtikliu. 
Trockis buvo kliūtis Stalino užsienio politikai; jo mirtis tik vainikavo 
Didžiojo teroro pabaigą. Stalinas atsikeršijo“. 

Stalinas užėmė buferinę zoną nuo Baltijos iki Juodosios jūrų, bet 
dabar jis pradėjo gauti žvalgybos pranešimų, kad Hitleris ketina pulti 
SSRS. Jis ėmė skirti dvigubai daugiau dėmesio vokiečiams. Kita vertus, 
jis su Ždanovu juokėsi iš nacių, pasileidę Wagnerio „Valkirijų skrydį“, 
diriguojamą žydo Eizenšteino. 

- Okas dainuoja Votano partiją? - juokaudamas klausė Stalino Žda- 
novas. - Žydas. 

Tie žydai Wagnerio atlikėjai nesulaikė pamažu į rytus dalinius stu- 
miančio Hitlerio. Stalinas instinktyviai nepasitikėjo žvalgybos prane- 
šimais, siunčiamais naujojo karinės žvalgybos vado generolo Filipo 
Golikovo - nepatyrusios vidutinybės - ir Berijos bei Merkulovo va- 
dovaujamo NKVD. Golikovą jis laikė „žaliu, naiviu. Žvalgas turi būti 
klastingas kaip šėtonas - niekas neturi juo pasitikėti, net jis pats.“ Mer- 
kulovas, NKVD Užsienio skyriaus vadovas, buvo „sumanus“, bet bi- 
jojo, kad „kas nors neįsižeistų . Suprantama, kodėl jie bijojo „ką nors“ 
įžeisti: visi jų pirmtakai buvo nužudyti“. 

Stalinas ir Molotovas, įtarinėjantys savo pačių žvalgus, atskleidžia 
savo praeitį - tamsų bolševikinį pogrindį, kur daugybė bendražygių 
(tarp jų ir pats Vadas) buvo dvigubi ar trigubi agentai. Kitų žmonių 
motyvus jie vertindavo pagal savo pačių paranojiškai nusikalstamą 
būdą. „Manau, niekados negalima pasitikėti žvalgais, - po daugelio 


* Per Partijos XVIII konferenciją 1941 m. vasarį Stalinas padalijo Berijos NKVD į du komisariatus. 
Berija liko vadovauti NKVD (Vidaus reikalų liaudies komisariatui), o atskirtas NKGB (Valstybės 
saugumo liaudies komisariatas) atiteko jo protežė Merkulovui. Tai dar nebuvo tiesioginis Berijos 
pareigų pažeminimas: jis buvo paaukštintas į ministro pirmininko pavaduotojus ir liko abiejų 
organų kuratoriumi. 

metų prisipažino Molotovas. - Reikia jų klausyti <...>, bet juos reikia 
tikrinti <...>. Abiejose pusėse gausu provokatorių.“ Kokia ironija: juk 
Stalinas turėjo geriausią pasaulyje žvalgybos tinklą, jo žvalgai dirbo 
Marxui, ne Mamonai. Tačiau kuo daugiau jis sužinodavo, tuo mažiau 
tikėdavo. „Jo žinojimas, - rašo vienas istorikas, - tik gilino jo liūdesį ir 
atskirtį.“ Kad ir kokie rimti buvo faktai, rodantys, kad vokiečiai stipri- 
na karinę galią, Sovietų šnipų vadovai buvo spaudžiami pateikti tokią 
informaciją, kokios pageidavo Stalinas. „Mes niekados nerinkdavome 
informacijos atsitiktinai, - prisiminė vienas žvalgas. - Mums iš viršaus 
buvo duodami nurodymai ieškoti konkrečių dalykų.“ 

Reaguodamas į šią sudėtingą padėtį, Stalinas agresyviai siekė tradi- 
cinių Rusijos interesų Balkanuose. Tai kėlė nerimą Hitleriui, svarstan- 
čiam, ar pulti savo sąjungininkę. Jis nusprendė pasikviesti Molotovą į 
Berlyną ir prikalbinti Sovietus veržtis prie Indijos vandenyno. Išvykimo 
išvakarėse Molotovas iki išnaktų sėdėjo su Stalinu ir Berija, diskutuo- 
dami, kaip vykdyti paktą. Stalinas ranka surašė Molotovui nurodymus: 
reikalauti, kad vokiečiai paaiškintų, kodėl jų daliniai yra Rumunijoje ir 
Suomijoje, išsiaiškinti tikruosius Hitlerio interesus ir konstatuoti Rusi- 
jos interesus Balkanuose ir Dardaneluose. Molotovas pasakė savo žmo- 
nai, „mielajai balandėlei“, kad studijuoja Hitlerį: „Skaitau Rauschningo 
„Hitleris kalbėjosi su manimi“ <...>. Rauschningas paaiškina daugelį 
H. dabar daromų dalykų <...> ir ką jis darys ateityje.“ !? 

1940-ųjų lapkričio 10 dienos pavakare Molotovas išvažiavo iš Baltaru- 
sijos geležinkelio stoties su pistoletu kišenėje ir šešiasdešimties žmonių 
delegacija. Joje buvo du Berijos protežė - užsienio reikalų liaudies ko- 
misaro pavaduotojas Dekanozovas ir Merkulovas, - šešiolika slaptosios 
tarnybos agentų, trys tarnai ir gydytojas. Molotovas antrą kartą keliavo 
į Europą. 1922-aisiais juodu su Polina lankėsi Italijoje dar tik gimstant 
fašizmui. Dabar jis matys fašizmą jo apogėjuje. 

Penkios minutės po vienuolikos ryto Molotovo traukinys atvažiavo 
į stotį Anhalter Berlyne, išpuoštą prožektorių grėsmingai apšviestomis 
gėlių girliandomis ir Sovietų vėliavomis, paslėptomis už svastikų. Mo- 
lotovas išlipo vilkėdamas tamsiu apsiaustu, su pilka fetrine skrybėle 
ant galvos. Jį pasitiko Ribbentropas ir generolas feldmaršalas Keitelis. 
Ilgiausiai Molotovas spaudė ranką SS reichsfiureriui Himmleriui. Or- 
kestras tyčia grojo „Internacionalą“ perpus lėčiau - jei kartais prie jų 
prisidėtų kokie praeiviai buvę komunistai. 

Molotovas nurūko atviru mersedesu, lydimu kortežo, į prabangų 
viešbutį Schloss Bellevue - buvusius rūmus Tyrgartene. Sovietų svečius 
apstulbino „gobelenai ir paveikslai“, „geriausio porceliano dirbiniai, 
sustatyti ant dailiai išraižytų spintelių“, o.labiausiai - „auksu siuvi- 
nėtos [darbuotojų] livrėjos“. Visi Molotovo delegacijos nariai vilkėjo 
vienodais tamsiai mėlynais kostiumais, ryšėjo pilkais kaklaraiščiais ir 
ant galvų buvo užsidėję pigias fetrines skrybėles, akivaizdžiai pirktas 
urmu. Vieni nešiojo skrybėles kaip beretes, kiti ant pakaušio lyg kaubo- 
jai, treti užsismaukę virš akių kaip mafiozai, tad buvo aišku, kad dau- 
gelis jų anksčiau nenešiojo vakarietiškų galvos apdangalų. Abi pusės 
elgėsi šaltai - tai tapo akivaizdu, kai Molotovas susitiko su Ribbentropu 

senajame Bismarcko kabinete ir mažai ką vienas kitam atskleidė. „Ga- 
nėtinai šalta šypsena šmėstelėjo jo protingu šachmatininko veidu , - 
pastebėjo vienas vokiečių diplomatas; jam kėlė šypseną tai, kad ant vie- 
nos iš auksu puoštų Bismarcko kėdžių sėdinčio mažučio Dekanozovo 
kojos vos siekė grindis. Ribbentropui paraginus Rusiją išlieti savo ener- 
giją šiltose jūrose, Molotovas paklausė: 

- Kokią jūrą jūs turite galvoje? 

Po priešpiečių viešbutyje Bellevue nedengtas mersedesas nuvežė 
Molotovą į Reicho kanceliariją. Ten pro bronzines duris, saugomas 
esesininkų, kurie pasisveikindami sumušė kulnais, jį nuvedė į puikų 
Hitlerio kabinetą. Du šviesiaplaukiai milžinai esesininkai iškėlė rankas 
nacistiškai pasveikindami svečią, ir pro šią nepriekaištingą iš rankų su- 
darytą arką neįspūdingas, bet tvirtas rusas nuėjo link Hitlerio milžiniš- 
ko rašomojo stalo tolimajame kambario gale. Hitleris padvejojo, paskui 
„mažais, greitais žingsneliais“ priėjo pasisveikinti su rusais. Stabtelėjęs 
pasisveikino nacių ženklu ir tik tada paspaudė ranką Molotovui ir ki- 
tiems „šaltu ir drėgnu“ delnų; jo „karščiu alsuojančios akys“ skverbė- 
si į svečius „nelyginant grąžtai“. Hitlerio teatrališkas pasisveikinimas, 
turėjęs įbauginti rusus ir padaryti jiems įspūdį, nė kiek nepaveikė Mo- 
lotovo: šis laikė save marksistu-leninistu, taigi pranašesniu už visus 
kitus, ypač fašistus. „Jo išvaizda nebuvo niekuo ypatinga.“ Molotovas 
ir Hitleris buvo vienodo ūgio - „vidutinio“, pasak nediduko ruso. Bet 
Hitleris buvo „labai patenkintas savimi <...> ir tuščiagarbis. Gudrus, 
bet siauraprotis ir nesupratingas dėl savo savimeilės ir jį užvaldžiusios 
absurdiškos primityvios idėjos.“ 

Hitleris nusivedė Molotovą į poilsio kampelį. Ten rusų užsienio rei- 
kalų liaudies komisaras ir Dekanozovas su vertėjais atsisėdo ant so- 
fos, Hitleris kaip paprastai įsitaisė savo krėsle. Nesistodamas pavaišino 
svečius ilgu monologu apie tai, kaip jis įveiks Britaniją, koks jis kilnus 
Stalinui ir kaip jo nedomina Balkanai - visa tai buvo melas. Molotovas 
atsakė virtine mandagių, bet nesmagių klausimų apie abiejų galingų 
valstybių santykius ir konkrečiai paminėjo Suomiją, Rumuniją ir Bul- 
gariją. „Aš vis spaudžiau jį kalbėti konkrečiau. 

- Jums reikia turėti šiltos jūros uostą. Iranas, Indija - štai kur jūsų 
ateitis. 

- Kodėl, jūsų manymu, ši idėja įdomi? - paklausiau aš.“ 

Hitleris iki susitikimo galo taip ir neatsakė į šį klausimą. 

Tą vakarą Ribbentropas viešbutyje Kaiserhof surengė Molotovui pri- 
ėmimą. Jame dalyvavo reichsmaršalas Goringas, brangakmeniais apsi- 
karstęs juokingus sidabru siuvinėtus apdarus, ir fiurerio pavaduotojas 
Hessas. Pamatęs Molotovą, besikalbantį su Gėoringu, rusų vertėjas Be- 
režkovas negalėjo atsistebėti, kokie jie skirtingi. 

Molotovas gavo Stalino telegramą. Vadas įsakmiai liepė reikalauti 
Balkanų ir Dardanelų. Kitą rytą Molotovas nusiuntė Stalinui telegramą: 
„Einu priešpiečių ir derybų su Hitleriu. Spausiu dėl Juodosios jūros, 
Dardanelų ir Bulgarijos.“ Bet pirma Molotovas paskambino į Aviacijos 
ministeriją karinių oro pajėgų vyriausiajam vadui ir uždavė Hitlerio 
„paladinui“ daugiau keblių klausimų. Apkūnusis reichsmaršalas nu- 
leido juos negirdomis. Paskui Molotovas apsilankė pas Hessą. 

- Ar jūs turite Partijos programą? - fiurerio pavaduotojo paklausė 
Molotovas, žinodamas, kad naciai jos neturi. - Ar turite Partijos kodek- 
są? Ar turite Konstituciją? 

Bolševikų ideologas neslėpė paniekos. 

- Kaip Partija gali neturėti programos? 

Antrą valandą Hitleris pakvietė Molotovą, Merkulovą ir Dekano- 
zovą pietų kartu su Goebbelsu ir Ribbentropu. Rusus nuvylė kuklus 
Hitlerio valgiaraštis. Jame tebuvo parašyta: „Kraftbruhe, Fasan, Obst- 
salat“ - jautienos sultinys, fazanas, vaisių salotos. 

- Vyksta karas, todėl aš negeriu kavos, - paaiškino Hitleris, - nes 
mano liaudis irgi jos negeria. Aš nerūkau, negeriu svaigalų. 

Molotovas vėliau prisipažino: „Aš nesusilaikiau nuo nieko.“ 

Antras „piktas“ jų susitikimas, vykęs po pietų, truko tris valandas. 
Molotovas spaudė Hitlerį atsakyti į jo klausimus. Hitleris kaltino Rusiją 
godumu. Geležinsubinis spaudė be atvangos - jis pakluso Stalino tele- 
gramoje išdėstytiems nurodymams paaiškinti, jog; „visi įvykiai nuo Kry- 
mo karo <...> iki užsienio karių išsilaipinimo per Intervenciją [Pilietinį 
karą] rodo, kad SSRS negali būti saugi, kol neturės <...> Dardanelų.“ 

Hitleriui ko netrūko kantrybė, kai Molotovas ėmė klausinėti jį dėl 
Suomijos ir Rumunijos: 

- Tai niekai! | 

Molotovas kandžiai atsakė, kad nėra reikalo kalbėti šiurkščiai. Bet 
kaip jie galėjo sutarti dėl rimtų dalykų, jei nesugebėjo sutarti dėl maž- 
možių? Molotovas pastebėjo, kad Hitleris „susijaudino. Aš neatlyžau. 
Aš jį nuvarginau.“ 

Hitleris išsitraukė nosinę, nusišluostė prakaitą nuo viršutinės lūpos 
ir palydėjo svečią iki durų. 

- Esu įsitikinęs, kad istorija per amžius atsimins Stalino vardą, - tarė jis. 

- Nė kiek tuo neabejoju, - atsakė Molotovas. 

- Taigi mums reikėtų susitikti <...>, - miglotai pasiūlė Hitleris, bet 
kitas susitikimas taip ir neįvyko. - Bet aš tikiuosi, kad ji prisimins ir 
mane, - apsimestinai kukliai pridūrė jis, mat vos prieš dvi dienas pa- 
sirašė savo direktyvą Nr. 18. Joje kaip svarbiausią užduotį jis nurodė 
įsiveržimą į Sovietų Sąjungą - šis žygis užtikrins jam vietą istorijoje. 

- Nė kiek tuo neabejoju. 

Goringas, Hessas ir Ribbentropas buvo iškiliausi svečiai per Molo- 
tovo pobūvį su ikrais ir degtine prabangioje, bet aptriušusioje Sovietų 
ambasadoje. Priėmimą nutraukė britų karinių oro pajėgų lėktuvai. 

- Mūsų draugai britai skundžiasi, kad nebuvo pakviesti į vakarė- 
lį, - juokavo Ribbentropas. 

Tuo metu Gėringas lyg koks brangakmeniais apsikarstęs, išsikvė- 
pinęs bizonas brovėsi pro žmones prie savo mersedeso. Ambasadoje 
nebuvo priešlėktuvinės slėptuvės, todėl didžiuma rusų buvo parvežti 
atgal į viešbutį. Keli pasiklydo, o Molotovą Ribbentropas nusivedė į 
savo asmeninį bunkerį. Čia, skambant britų karinių oro pajėgų bombų 
muzikai ir dundant priešlėktuvinėms patrankoms, mikčiojantis rusas 
išsišaipė iš pagyrūnų vokiečių. Girdi, jei Vokietija žūtbūtinai kaunasi 
su Anglija - taip sakė Hitleris - tai turėtų reikšti, jog Vokietija kaunasi, 
kad „būtų“, o Britanija - kad „žūtų“. 

- Britanijai galas, - atsakė Ribbentropas. 

- Jeigu taip, tai kodėl mes tūnome šioje slėptuvėje, ir kas tada mėto 
ant mūsų bombas? - nusišaipė Molotovas. 

Molotovas išvyko kitą rytą; Stalinui jis sakė nepasiekęs „nieko, kuo 
galėtų pasigirti <...>, tačiau bent jau paaiškėjo Hitlerio nusiteikimas 
šiuo metu . 


Stalinas pagyrė Molotovą už tai, kad akiplėšiškai kalbėjo su Hitleriu. 
- Kaip jis pakentė, kad visa tai jam išklojai? - paklausė Vadas. 
Molotovas atsakė, kad Hitleriui jo tonas nepatiko, o jo, Molotovo, 
užsispyrimas pretenzijų į Balkanus klausimu įtikino fiurerį, kad Stali- 

nas mes iššūkį jo hegemonijai Europoje. Anksčiau dvejojęs, ar pulti Ru- 
siją, Hitleris dabar ėmė rengtis skubiau. Gruodžio 4 dieną Barbarosos 
operacijos pradžia buvo numatyta 1941 metų gegužę. 

Po kelių dienų lėktuvų konstruktorius Jakovlevas, su Molotovu 
viešėjęs Berlyne, užsienio reikalų liaudies komisarą netikėtai susitiko 
Stalino laukiamajame. 

- A, vokietis! - pajuokavo Molotovas. - Mudviem abiem teks atgai- 
lauti! 

- Už ką? - išsigando Jakovlevas. 

- Gal mes nepietavome su Hitleriu? Pietavome. Ar spaudėme ranką 
Goebbelsui? Spaudėme. Teks atgailauti. 

Bolševikai gyveno nuodėmių ir atgailos pasaulyje. Stalinas priėmė 
Jakovlevą ir įsakė studijuoti vokiečių lėktuvus. 

- Sužinok, kaip juos įveikti!. 

1940 metų gruodžio 29-ąją, praėjus vienuolikai dienų nuo tada, kai 
Hitleris pasirašė direktyvą Nr. 21 dėl Barbarosos operacijos, Stalino 
žvalgai pranešė jam apie ją. Stalinas žinojo, kad SSRS nebus pasiruo- 
šusi karui iki 1943 metų, ir tikėjosi laimėti laiko. Jis ėmė karštligiškai 
persiginkluoti ir agresyviai balansuoti ant karo ribos Balkanuose, bet 
neprovokuodamas Hitlerio. Na, o fiureris suprato, kad atidėlioti SSRS 
puolimo negalima ir kad prieš ją puldamas turi įsitvirtinti Balkanuose. 

Kol Stalinas paniškai stengėsi pagaminti geriausius ginklus ir su- 
kurti geriausią strategiją, aplink jį vėl prasidėjo teroras. Vis mažiau lai- 
ko liekant iki karo, vis labiau tirštėjo nuodingas baimės ir nežinojimo 
ūkas - be jo Sovietų valdžia negalėjo verstis. Kuo aiškiau Stalinas su- 
vokė, kokia sunki jo armijos padėtis, tuo labiau nežinojo, ko griebtis. 
Jis buvo įsitikinęs, kad niekada neklysta, ir nė neįtarė nieko neišmanąs 
apie techniką, todėl rūpinosi menkiausia kiekvieno ginklo smulkmena. 
Susitikę su juo jusdavo vis didesnį nerimą, jo elgesys, manė Mikojanas, 
darėsi vis „nestabilesnis“. | 

Buvo nustatytas griežtas etiketas. Per daug prieštarauti Vadui buvo 
pražūtinga, bet, tiesiog nuostabu, jo vadovai ir generolai užsispyrę 
gynė savo idėjas. 

- Jei būčiau daugiau žinojęs, nebūčiau buvęs toks drąsus, - vėliau 
prisipažino vienas komisaras. 

Tyla išties dažnai būdavo gera byla, ir veteranai patardavo naujo- 
kams, kaip elgtis, kad liktų gyvi. 

Stalinui pasiuntus karinio jūrų laivyno komisarą Nikolajų Kuznecovą 
inspektuoti dalinių Tolimuosiuose Rytuose, admirolas pasiskundė šios 
srities kuratoriui Ždanovui, kad turi per daug darbo naujame poste. 

- Popieriai gali palaukti, - atsakė Ždanovas. - Patariu tau nė žodeliu 
neužsiminti apie juos draugui Stalinui“. 

Vienas pirmą kartą į posėdį pas Staliną atėjęs pareigūnas prašydamas 
žodžio kreipėsi į jį „Josifai Visarionovičiau“. „Stalinas dirstelėjo į mane, 
ir aš vėl pamačiau <...> nedraugišką išraišką jo veide. Staiga sėdintysis 
už manęs pašnabždomis viską paaiškino: „Niekados nesikreipk į jį var- 
du ir tėvavardžiu. Jis leidžia taip daryti tik labai siauram artimiausių 
draugų ratui. Mums visiems jis Stalinas. Draugas Stalinas.“ 

Išmintingiau būdavo patylėti. Kuznecovas jau norėjo paprieštarauti 
dėl sunkiųjų kreiserių laivyno kūrimo, bet kitas pareigūnas draugiškai 
perspėdamas sukuždėjo: 

- Atsargiai! Neprisispirk!? 


1940 metų gruodžio 23 dieną Stalinas sušaukė aukščiausiosios vadovy- 
bės posėdį. Gal iš jo būtų buvę naudos, jei vadovų nebūtų paralyžiavu- 
si baimė. Maršalas Timošenka ir veikliausias jo generolas Georgijus Žu- 
kovas, Kijevo karinės apygardos vadas, sukritikavo siaubingas Sovietų 
strategijos silpnąsias vietas ir pasiūlė grįžti prie talentingojo Tuchačevs- 
kio sumanytų, bet Stalino uždraustų „giliųjų operacijų“. Įtakingasis 
Ždanovas, pagrindinis Stalino patarėjas visais klausimais, pradedant 
haubicomis bei laivais ir baigiant Suomija bei kultūra, dalyvavo posė- 
dyje, o paskui parengė ataskaitą apie jį Stalinui. Šis kitą dieną išsikvietė 
generolus. Nemigos kamuojamas Stalinas, tiek pripratęs prie naktinio 
gyvenimo, kad užmigti galėdavo tik po ketvirtos valandos ryto, prisi- 
pažino praėjusią naktį nesudėjęs akių. Timošenka pasakė, kad anksčiau 
Stalinas pritarė jo kalbai. 


* Kai admirolas Kuznecovas artimiau susipažino su Ždanovu jų kelionėje į Tolimuosius Rytus, 
Ždanovas plepėjo apie tai, kaip jam patinka dirbti su kariniu jūrų laivynu. „Labai norėčiau 
paplaukioti [kreiseriu], bet ne visada taip paprasta ištrūkti, - pasiguodė jis ir šypsodamas pri- 
dūrė: - Aš daugiau upeivis negu jūreivis. Kaip sakoma, gėlavandenis jūrininkas. Bet man labai 
patinka laivai.“ Kuznecovas žavėjosi Ždanovu, „labai daug nuveikusiu karinio jūrų laivyno 
labui“. Kitoms kariuomenės rūšims Ždanovas mažiau padėdavo. 

- Nejaugi tu tikrai manai, kad aš turiu laiko perskaityti kiekvieną 
man pakištą popiergalį?! - atšovė Stalinas. 

Vis dėlto Vadas įsakė kurti naujus planus ir skubiai surengti karines 
pratybas, tačiau jos tik parodė Sovietų silpnumą. Stalinas taip susinervi- 
no, kad 1941 metų sausio 13 dieną sukvietė generolus nedavęs jiems lai- 
ko pasiruošti. Generalinio štabo viršininkas Mereckovas miknodamas 
bandė pateikti Stalinui pratybų ataskaitą. Galop Stalinas jį pertraukė: 

- Na, tai kas galiausiai laimėjo? 

Mereckovas bijojo prasižioti ir dar labiau įsiutino Staliną. 

- Čia, tarp savų, <...> turime kalbėti atsižvelgdami į realias savo ga- 
limybes. - Galų gale Stalinas pratrūko pykčiu: - Mūsų bėda ta, kad ne- 
turime tinkamo generalinio štabo viršininko. 

Jis tą pačią akimirką atleido Mereckovą. Posėdis pakrypo dar blo- 
gesne linkme, kai Kulikas pareiškė, kad tankams teikiama per daug 
reikšmės - ateitis priklauso arklių tempiamiems pabūklams. Stulbina, 
kad po dviejų žaibiškų karų, iš esmės laimėtų šarvuotąja technika, ir 
likus vos pusei metų iki nacių įsiveržimo Sovietai apskritai svarstė 
tokį klausimą. Stalinas kaltas, kad paskyrė Kuliką į kur kas aukštes- 
nes pareigas, negu jis buvo vertas, bet kaip visada Vadas vertė kaltę 
kitiems: 

- Drauge Timošenka, kol vyrauja toks sąmyšis <...>, negali vykti jo- 
kia armijos mechanizacija. 

Timošenka atkirto, kad sumišęs tik Kulikas. Stalinas užsipuolė savo 
draugą: 

- Kulikas stoja prieš variklį. Lygiai taip pat jis galėtų stoti prieš trak- 
torių ir pasisakyti už medinį plūgą <...>. Šių laikų karas bus variklių 
karas?. 

Kitą dieną keturiasdešimt penkerių metų generolas Žukovas buvo 
skubiai atvežtas į Mažąjį kampą. Ten Stalinas paskyrė jį generalinio 
štabo viršininku. Žukovas bandė atsisakyti. Stalinas - jam padarė įspū- 
dį Žukovo pergalė prie Chalchin Golo upės - nenusileido. Generolas, 
puikiausias kovų ragavusio generolo pavyzdys (Žukovas taps geriau- 
siu Antrojo pasaulinio karo karvedžiu), buvo dar vienas Pilietinio karo 
kavaleristas, o nuo trečiojo dešimtmečio pabaigos - Budiono protežė. 
Šis nuskurdusio batsiuvio sūnus, tvirtų įsitikinimų komunistas, tik Bu- 
diono padedamas per plauką liko gyvas Teroro metais. Kresnas, nepa- 
ilstantis, šiurkščių bruožų Georgijus Žukovas buvo toks pat negailes- 

tingai žiaurus kaip Stalinas; laukines represijas jis derino su romėniška 
drausme, ir jam niekados nerūpėdavo, kiek karių žus. Vis dėlto jis ne- 
prilygo Stalinui suktumu ir sadizmu. Jis buvo jausmingas ir narsus, 
dažnai išdrįsdavo nepritarti Stalinui. Šis, nujausdamas jo talentą, gene- 
rolui nuolaidžiavo“. 

Po kelių dienų Kunceve Timošenka ir Žukovas mėgino įtikinti Stali- 
ną skelbti mobilizaciją, nes buvo įsitikinę, kad Hitleris įsiverš į šalį. Ti- 
mošenka mokė Žukovą, kaip bendrauti su Stalinu: „Ilgų pamokymų jis 
neklausys <...>, kalbėk ne daugiau kaip dešimt minučių.“ Stalinas pieta- 
vo su Molotovu, Ždanovu ir Vorošilovu, taip pat su Mechlisu ir Kuliku. 
Žukovas paklausė, ar nereikėtų sustiprinti vakarinių sienų gynybos. 

- Trokšti kautis su vokiečiais? - piktai paklausė Molotovas. 

- Luktelk, - nutildė mikčiojantį ministrą pirmininką Stalinas. 

Jis ėmė skaityti Žukovui paskaitą apie vokiečius. „Jie mūsų bijo. At- 
skleisiu paslaptį: mūsų ambasadorius rimtai kalbėjosi asmeniškai su 
Hitleriu, ir šis jam sakė: „Prašom nesijaudinti dėl to, kad telkiame savo 
pajėgas Lenkijoje. Mūsų daliniai permokomi <...>,“ 

Tuomet generolai prisėdo prie Partijos šulų valgyti ukrainietiškų 
barščių, grikių košės ir troškintos mėsos. Deserto buvo patiekti vaisiai 
ir kompotas, o viskas buvo užgeriama brendžiu ir gruziniškų vynu 
„Chvančkara'“. 


**kX* 


Silpnaprotiškas Kuliko patarimas sukėlė dar vieną teroro protrūkį, dėl 
kurio mirtis užklups Politbiuro nario šeimą. Išgirdęs, kad vokiečiai sto- 
rina savo tankų šarvus, jis įsakė nutraukti įprastų pabūklų gamybą ir vėl 
grįžti prie Pirmojo pasaulinio karo haubicų, šaudančių 107 milimetrų 
sviediniais. Ginkluotės komisaras Borisas Vanikovas, įspūdingas žydų 
kilmės vadovas, kartu su Berija studijavęs Baku politechnikos institute, 
pasielgė protingai: pasipriešino Kulikui. Bet Vanikovas neturėjo gali- 
mybės prieiti prie Stalino. Kulikas užsitikrino Ždanovo paramą. Kovo 
1 dieną Stalinas išsikvietė Vanikovą. 

- Kodėl tu prieštarauji? Draugas Kulikas sakė, kad tu su juo nesutinki. 

Vanikovas paaiškino, kad vokiečiai vargu bau galėjo pagerinti tan- 
kų šarvus taip greitai, kaip mano Kulikas, todėl 76 kalibro patrankos 
lieka geriausios. Tuo metu į kabinetą įėjo Ždanovas. 

Hitlerio antpuolis suglumino ir pribloškė Staliną. Kurį laiką jis buvo visai bejėgis, bet atitokęs 
ėmėsi vaidmens, kuriam tarėsi esąs tinkamas kaip niekas kitas: karo vyriausiojo vado. Iš pradžių 
Stalinas veikė su dvariškiais ir generolais beveik kolegialiai, bet paragavęs pergalių skonio 
nusprendė esąs genialus karvedys. Čia matome Staliną vadovaujantį karui. Jam padeda (stovi iš 
kairės į dešinę): Bulganinas (su uniforma), Mikojanas, Chruščiovas, Andrejevas, Voznesenskis, 
Vorošilovas (su uniforma) ir Kaganovičius; (sėdi iš kairės į dešinę): Švernikas, Molotovas, Berija 
ir Malenkovas. 


Įspūdinga karo meto partnerystė: 1942 m. pabaigoje, kai dėl Stalino kvailų klaidų ištiko 

ištisa katastrofų virtinė, jis paskyrė savo pavaduotoju Georgijų Žukovą. Stalinas žavėjosi 

jo karvedžio gyslele, energija ir žvėrišku veržiumu. Žukovas suvaidino lemiamą vaidmenį 
pergalinguose mūšiuose prie Maskvos, Leningrado, Stalingrado ir Berlyno. Stalinas leido 
Žukovui priimti pergalei skirtą paradą, bet paskui iš pavydo ir paranojos savo iškiliausiam 
karvedžiui pažemino pareigas ir iš jo išsityčiojo. Šioje 1945 m. nuotraukoje Stalinas pasisodinęs 
Žukovą sau iš dešinės; kitoje pusėje sėdi jo „politiniai“ maršalai - Vorošilovas, pasirodęs 

esąs drąsus, bet nekompetentingas, ir Bulganinas, negailestingai, bet nepastebimai iškilęs iki 
realiausio Stalino įpėdinio. 


Churchillis ir Stalinas Jaltoje; 
jiems iš paskos eina generolas 
Vlasikas. 


Per Potsdamo konferenciją 
prašmatnia generalisimo 
uniforma vilkintis Stalinas 
pozuoja su Churchilliu 
(netrukus jį atstums britų 
rinkėjai) ir naujuoju JAV 
prezidentu Harry Trumanu, 
pranešusiu, kad Amerika 
turi atominę bombą. Stalinas 
niekino Trumaną, ilgėjosi 
Roosevelto, o Churchillį laikė 
stipriausia asmenybe visame 
kapitalistiniame pasaulyje. 


Stalinas kaip Didžiojo aljanso 
arbitras bando kiršinti Rooseveltą 
su Churchilliu. Šioje nuotraukoje, 
darytoje Teherane 1943 m., 

už nugaros savo šeimininkui, 

o generolas Alanas Brooke'as 

(už Churchillio ir Roosevelto) 
pašaipiai dirsčioja į atgrasų savo 
sąjungininką. 


10, Botrning Street, 
Ulbiteball. 

Teherane Churchillis dovanojo Stalingrado piliečiams skirtą kardą Stalinui. Užprotokoluotas 
Vorošilovo ir Churchillio pokalbis per Teherano konferenciją. Apimtas emocijų Vadas perdavė 
kardą Vorošilovui - šis išmetė ginklą iš rankų. Stalinas nusiuntė Vorošilovą atsiprašyti 
Churchillio. Išraudęs iš gėdos Vorošilovas nusitempė Hugh Lunghi, jauną britų diplomatą, 
versti. Vorošilovas atsiprašė, paskui pasveikino Churchillį su gimimo diena. Britanijos ministras 
pirmininkas pamanė, kad maršalas stengiasi gauti kvietimą į vakarėlį. 


Potsdame Stalinas paskyrė Beriją vadovauti atominės bombos kūrimo projektui. Tai buvo 
sudėtingiausia užduotis Lavrentijaus karjeroje, nesėkmė būtų jį pražudžiusi. Šioje nuotraukoje 
Berija su Molotovu apžiūrinėja lankytinas vietas sugriautame Hitlerio Berlyne; jiems iš šonų eina 
slaptosios policijos pareigūnai Kruglovas (kairėje) ir trėmimų specialistas Serovas. 


| ž 

Berija su artimaisiais maždaug 1946 m. Berija buvo žagintojas ir sadistas, bet nuostabus uošvis ir 
senelis. Jo šviesiaplaukė, protinga, daug prisikentusi žmona Nina (antra iš kairės) buvo gražiausia 
iš visų didžiūnų pačių, ir Stalinas elgėsi su ja kaip su dukra. Svetlana Stalin buvo įsimylėjusi 


Jo gražų, šaunų sūnų Sergo (pirmas kairėje); Stalinui jis irgi patiko. Tačiau Sergo vedė grakščią 
Gorkio vaikaitę Martą Peškovą (pirma iš dešinės) ir tuo baisiai užrūstino Svetlaną. 


1938 m. Stalinas išsikvietė Beriją į Maskvą ir paaukštino į NKVD viršininkus, jis pats išrinko 
Berijai namą. Berijai vieninteliam buvo leista turėti tokį prabangų namą (dabar jame Tuniso 
ambasada). Berijos žmona ir sūnus gyveno viename sparne, paties Lavrentijaus kambariai ir 
kontoros buvo kitame. Ten jis išprievartavo daugumą savo aukų. Kai viena moteris jį atstūmė, 
ir apsaugininkas kaip visada įteikė jai gėlių puokštę, Berija tariamai pagrasė: „Čia ne puokštė, o 
laidotuvių vainikas!“ 


Tiesiai priešais Kremlių dunksantis 
šlykštus gargaras - namas Maskvos 
upės krantinėje su kino teatru, 
pastatytas valdžios atstovams 
ketvirtojo dešimtmečio pradžioje. 
Per 1937 m. Terorą daugybė jo 
gyventojų buvo sušaudyti. Ryte 
durininkas pranešdavo likusiems 
gyviems, kas buvo suimtas naktį. 
Čia Natalija Rykova paskutinį kartą 
išlydėjo tėvą. Čia gyveno Stalino 
giminaičiai, tokie kaip Pavelas ir 
Jevgenija Alilujevai. Po karo čia 
butus turėjo Svetlana ir Vasilijus. 


1949 m. mirtis tykojo dailiame 
rožinio akmens daugiabutyje 
Granovskio gatvėje netoli Kremliaus, 
kur prabangiuose butuose gyveno 
jaunesni didžiūnai: Chruščiovas 

ir Bulganinas - ketvirtame aukšte, 
Malenkovas - trečiame. Žmonės 
dažnai prie vartų juodame limuzine 
matydavo savo draugų Chruščiovo 
ir Malenkovo laukiantį Beriją. 


STALINO REZIDENCIJOS a T p r 
r KN 
(Dešinėje) Pagrindinis būstas nuo 1932 m. L + „a 4 
Maskvoje, Kunceve - ten jis ir mirė. Kaip | i L 
dauguma Vado rezidencijų, jis buvo 


nudažytas niūria rusvai žalia spalva. 


* 


(Viduryje) Mėgstamiausias vasarnamis 
prieš karą Sočyje - fotografuota nuo 
apsauginių vartų ir iš kiemo (mažoji 
nuotrauka dešinėje). 


(Apačioje) Visų Stalino namų 
svarbiausias elementas buvo valgomasis 
skliautuotomis lubomis, kur jis su savo 
parankiniais mėgaudavosi ilgomis 
gruziniškomis vaišėmis. Šis valgomasis - 
Sočio vasarnamyje. Kairėje - specialiai 
Stalinui įrengtas negilus baseinas; Stalinas 
nemėgo plaukioti. 


STALINO MĖGSTAMIAUSI NAMAI PIETUOSE (kitame puslapyje) 
Iš viršaus žemyn: Stalino štabas atostogaujant po karo - „Šaltasis upokšnis“, milijonieriaus dvaras 
Suchumyje ir Museris. 


Generolas Vasilijus Stalinas: nepelnytai skiriamas į 
aukštas pareigas alkoholikas, nestabilios psichikos, 
žiaurus, persigandęs. Jis metė dvi žmonas, su kuriomis 
siaubingai elgdavosi, o tėvo palankumą bandė pelnyti 
skųsdamas ginkluotųjų oro pajėgų karininkus. Ne vienas 
jų buvo sušaudytas. Kai per karą Vasilijus ištvirkavo ir 
triukšmingai girtavo, susigėdęs Stalinas pažemino jam 
pareigas. Vasilijus bijojo, kad tėvui mirus Bulganinas 

su Chruščiovu jį nužudys, todėl buvo linkęs rinktis 
svaigalus ar savižudybę. Merginos būriais plūsdavo pas 
„Kkronprincą“. 

Po karo generolas Vasilijus Stalinas 
prikalbino generolą Vlasiką atiduoti 

Kremliaus. 


Įtakingieji šulai su realiausiu įpėdiniu Ždanovu ir artimieji. Karui baigiantis pavargęs, bet 

žvalus Stalinas sėdi tarp dviejų varžovų: glebno, žiauraus, bet silpno „raštininko“ Malenkovo, 

dėl riebių šlaunų pravardžiuojamo Malania, ir besišypsančio alkoholiko Ždanovo (dešinėje). 
Kaganovičius sėdi kairėje. Antroje eilėje (iš kairės į dešinę): nežinomas, Vasilijus Stalinas, Svetlana 
ir Poskriobyševas. Stalinas spaudė Svetlaną tekėti už Ždanovo sūnaus. Kova tarp Ždanovo ir 
Malenkovo baigėsi skerdynėmis. 

- Klausyk, - tarė jam Vadas, - Vanikovas nenori gaminti 107 mi- 
limetrų pabūklų <...>. Bet tos patrankos labai geros. Žinau jas nuo 
Pilietinio karo. 

- Vanikovas visada viskam priešinasi, - atsakė Ždanovas. - Toks jo 
darbo stilius. 

- Tu esi geriausias mūsų artilerijos žinovas, - Stalinas įpareigojo 
Ždanovą išspręsti šį klausimą ir pridūrė: - Šimtas septinto kalibro pa- 
būklas yra geras. 

Ždanovas sukvietė susirinkimą. Jame Vanikovas nepaisė Kuliko 
nuomonės. Ždanovas apkaltino Vanikovą sabotažu. 

- Mirusieji sulaiko gyvuosius, - grėsmingai pridūrė jis. 

Vanikovas ant jo užriko: 

- Jūs pro pirštus žiūrite, kaip nuginkluojama armija artinantis karui! 

Ždanovas šaltai „pareiškė turėsiąs pasiskųsti dėl manęs Stalinui“. 
Stalinas parėmė Kuliko siūlymą, bet karui prasidėjus jo teko atsisaky- 
ti. Vanikovas buvo suimtas*. Tik Stalino viešpatijoje geriausias gin- 
kluotės žinovas galėjo būti įkištas į kalėjimą likus vos kelioms savai- 
tėms iki karo. Kuliko šūkis „Kalėjimas arba medalis!“ vėl triumfavo. 
Pasklidę nuodai pasiekė Kaganovičiaus brolį. Lazaro plieniniam tvir- 
tumui teko išlaikyti rimtą išbandymą - beveik kaip Biblijoje paaukoti 
mylimą brolį“. 


**kX 


Vanikovą žiauriai kankino už tai, kad neseniai buvo paskirtas pava- 
duotoju Michailo Kaganovičiaus, vyresniojo Lazaro brolio, aviacijos 
pramonės liaudies komisaro. Aviacija visada buvo kariuomenės rūšis, 
kurioje įvykdavo daugiausia nelaimingų atsitikimų. Lėktuvai duždavo 
taip dažnai, kad tai keldavo nerimą, nes Sovietai gamindavo juos sku- 
botai ir prastai, taigi kažkas privalėjo už-tuos nelaimingus atsitikimus 
atsakyti. Per vienus metus lėktuvų katastrofose užsimušė keturi Sovie- 
tų Sąjungos didvyriai, todėl Stalinas kamantinėjo karinių oro pajėgų 
generolus ir net inžinierius, dirbančius prie kiekvieno lėktuvo. 


* Tai buvo toli gražu ne vienintelė tokia beprotystė. Kitą kartą Stalinas pritarė gamybai tanko, 
pagrįsto beprotišku principu: „Sunaikinamas jis apsaugo.“ 

- Koks jis žmogus? - klausė jis apie vieną techniką. - Gal jis šun- 
snukis? 

Dėl dūžtančių lėktuvų turėjo būti kalti „šunsnukiai“. Šiuo atveju 
Vanikovas buvo priverstas įskųsti kaip „šunsnukį“ Michailą Kagano- 
vičių. 

Tuo metu Vasilijus Stalinas, dabar lakūnas, trokštantis pelnyti tėvo 
meilę - paprastai įskųsdamas tėvui viršesnius už save - irgi prikišo 
nagus prie šios tragedijos. Jis visą laiką buvo toks nervingas, prisime- 
na Svetlana, kad, tėvo ko nors paklaustas per vakarienę, pašokdavo ir 
dažnai negalėdavo atsakyti, tik miknodavo: „Negirdėjau, ką sakei, tėve 
<...>. Ką?“ 1940-aisiais jis įsimylėjo Galiną Burdonskają, gražią šviesia- 
plaukę trimitininkę iš enkavėdistų šeimos, ir ją vedė. Tačiau Vasilijus 
buvo šiurkštus, pasipūtęs girtuoklis; nors kartais elgdavosi kilniaširdiš- 
kai, dažniau būdavo pavojingas. Tame savitame pasaulyje „kronprin- 
cas“ , anot Svetlanos, tapo „grėsme“. 

„Labas, brangus tėti, - rašė jis 1941 metų kovo 4 dieną, - kaip tavo 
sveikata? Neseniai buvau Maskvoje Ryčiagovo [Vyriausiosios karinių 
oro pajėgų valdybos viršininko] įsakymu. Labai norėjau tave pamatyti, 
bet man pasakė, kad tu labai užsiėmęs <...>. Man neleidžia skraidyti 
<...>. Ryčiagovas mane išsikvietė ir baisiai išplūdo, sakė, girdi, užuot 
studijavęs teoriją, aš ėmiau vaikščioti pas vadus ir įrodinėti jiems, jog, 
turiu skraidyti. Jis liepė man pranešti tau apie šį pokalbį.“ Vasilijus tu- 
rintis skraidyti senais lėktuvais, „į kuriuos baisu žiūrėti“, ir net būsimie- 
ji karininkai negali mokytis skraidyti naujais lėktuvais. „Tėti, parašyk 
man vos porą žodžių, jei turėsi laiko. Man tai didžiausias džiaugsmas, 
nes aš tavęs labai pasiilgau. Tavo Vasia.“ 

Šis subtilus įskundimas negalėjo padėti Pavelui Ryčiagovui, šau- 
niam vos trisdešimt devynerių metų lakūnui, ką tik paaukštintam į to- 
kias svarbias pareigas. Ryčiagovas girtas atėjo į posėdį, kuriame buvo 
kalbama apie lėktuvus. Stalinui sukritikavus karines oro pajėgas, Ry- 
čiagovas ėmė šaukti, girdi, tiek daug lakūnų žūva todėl, kad „jūs ver- 
čiate mus skraidyti karstais!“ Stojo tyla, bet Stalinas toliau vaikštinėjo 
po kambarį - buvo tik girdėti, kaip jis papsi pypkę ir dunksi į grindis 
minkšti batai. 

- Tau nereikėjo to sakyti. 

Stalinas dar kartą apėjo stalą, prie kurio tvyrojo mirtina tyla, ir pa- 
kartojo: 

- Tau nereikėjo to sakyti. 

Nė savaitei nepraėjus, Ryčiagovas buvo suimtas su keliais aukštais 
oro pajėgų karininkais ir generolu Šternu, Tolimųjų Rytų fronto vadu. 
Visi netrukus buvo sušaudyti. Kaip ir Vanikovas, jie įdavė Michailą Ka- 
ganovičių". 

- Mes gavome parodymus, - pasakė Kaganovičiui Stalinas. - Tavo 
brolis kaltinamas prisidėjęs prie sąmokslo. 

Michailas buvo apkaltintas, kad lėktuvų gamyklas statė netoli Rusi- 
jos sienos stengdamasis padėti Berlynui. Stalinas paaiškino, kad žydas 
Michailas buvo paskirtas būsimos marionetinės Hitlerio vyriausybės 
vadovu. Tokia absurdiška idėja tegalėjo būti kokio NKVD kvailelio 
idiotiška klaida arba, labiau tikėtina, Stalino ir Berijos pokštas. Gal jie 
prisiminė, kaip siuto Ordžonikidzė, suėmus jo brolį? Ordžonikidzė 
buvo artimiausias Kaganovičiaus draugas. 

- Melas! - teigiama, atsakęs Kaganovičius. - Aš pažįstu brolį. Jis ko- 
munistas nuo 1905 metų, atsidavęs Centro komitetui. 

- Kaip tai gali būti melas? - atšovė Stalinas. - Aš turiu parodymus. 

- Melas! Reikalauju akistatos. 

Po kelių dešimtmečių Kaganovičius neigė išdavęs brolį. „Jeigu mano 
brolis būtų buvęs liaudies priešas, būčiau stojęs prieš jį <...>. Neabejo- 
jau, kad jis buvo teisus. Aš jį gyniau. Aš jį tikrai gyniau!“ 

Kaganovičius galėjo sau leisti pareikšti savo nuomonę, kita vertus, 
jis leido suprasti: jei Partijai reikia sunaikinti jo brolį, šis turi mirti. 

- Na ir kas? - pridūrė jis. - Jeigu tai būtina, suimkite jį. 

Stalinas įsakė Mikojanui ir tam grėsmingam duetui - Berijai ir Ma- 
lenkovui - surengti Michailo Kaganovičiaus ir jo kaltintojo Vanikovo 
akistatą, bet Geležinis Lazaras nebuvo į ją pakviestas. 

- Nereikia, kad jis nerimautų, netrikdykite jo, - paliepė Stalinas. 

Mikojanas surengė akistatą savo kabinete, tame pačiame pastate kaip 
ir Mažasis kampas. Michailas „įnirtingai“ .gynėsi nuo Vanikovo kalti- 
nimų. 

- Gal iš proto išsikraustei? - klausė jis buvusio pavaduotojo. Šis per 
Terorą naktimis savo namuose drebėdavo iš baimės, kad jį areštuos. 

- Ne, tu buvai narys tos pačios organizacijos, kuriai priklausiau 
aš, - atsakė Vanikovas. 

Berija ir Malenkovas liepė Michailui palaukti koridoriuje - jie nori 
užduoti Vanikovui dar keletą klausimų. Michailas nuėjo į asmeninį Mi- 

kojano tualetą (tai buvo viena iš šulų privilegijų). Pasigirdo šūvis*. Tre- 
jetas rado Kaganovičiaus brolį negyvą. Nusižudydamas iki arešto jis 
išgelbėjo savo artimuosius. Lazaras išlaikė išbandymą. Atpirkimo ožys 
už aviacijos pramonės klaidas buvo rastas*. 


**X 


Kai tie komisarai važinėjo iš Kremliaus į kankinimų kameras ir atgal, o 
Stalinas dėjo daug pastangų susigrąžinti Rusijos įtaką Balkanuose, vo- 
kiečiai paslapčia dislokavo divizijas palei SSRS sieną. Iki kovo Hitleriui 
pavyko prisivilioti į savo stovyklą Bulgariją, Rumuniją ir Jugoslaviją. 
Tada, kovo 26 dieną, buvo nuversta provokiška Jugoslavijos vyriau- 
sybė, veikiausiai padedant NKGB ir Britanijos slaptosioms tarnyboms. 
Hitleris negalėjo sau leisti tokios piktžaizdės savo pašonėje, tad vokie- 
čiai pasiruošė veržtis į Jugoslaviją. Todėl Barbarosos operacija buvo ati- 
dėta mėnesiui. 

Balandžio 4 dieną Stalinas puolė derėtis su naująja Jugoslavijos vy- 
riausybe, tikėdamasis, kad, šitaip sutrikus Hitlerio planui, fiureris bus 
priverstas grįžti prie derybų stalo ar bent jau atidėti įsiveržimą į SSRS 
iki 1942 metų. Pasirašęs sutartį su Jugoslavija kaip tik tuo metu, kai 
vermachtas ėmė bombarduoti Belgradą, Stalinas žvaliai numojo ranka į 
Vokietijos keliamą grėsmę: „Tegul jie ateina. Mūsų nervai stiprūs.“ Bet 
Jugoslavijoje Hitlerio žaibo karas buvo pats sėkmingiausias: vos po de- 
šimties dienų Belgradas kapituliavo. Įvykiai rutuliojosi sparčiau, negu 
žlugo Stalino iliuzijos. 

Tą pačią dieną Josukė Macuoka, Japonijos užsienio reikalų minis- 
tras, grįždamas iš Berlyno, atvyko į Maskvą. Tuo metu, kai vermachtas 
triuškino jugoslavus, Stalinas suvokė, kad jam reikia rasti naują taką 
atgal pas Hitlerį. Kita vertus, jis suvokė, kokios neįkainojamos naudos 
Hitlerio įsibrovimo atveju duotų ramus frontas Tolimuosiuose Rytuo- 
se. Žukovo pergalė Tolimuosiuose Rytuose įtikino Tokiją, kad laimės 
ieškoti reikia piečiau, sultingesniuose Britų imperijos kąsneliuose. 
1941 metų balandžio 14 dieną, kai Macuoka pasirašė su SSRS nepuoli- 


* Kaganovičius buvo niekinamas už tai, kad neišgelbėjo brolio, bet Michailą jis garbingai palai- 
dojo kaip Centro komiteto narį Novodevičės kapinėse šalia Nadios Stalin. Vanikovas liko gyvas, 
bet už grotų. 

mo sutartį, Staliną su Molotovu apėmė tiesiog karštligiškas jaudulys: 
jiems atrodė, kad jie vienudu pakeitė Europos kontūrus ir išgelbėjo 
Rusiją. Stalinas sušuko, esą itin retai „sutiksi diplomatą, atvirai sa- 
kantį, ką galvoja. Gerai žinoma, ką Talleyrand'as sakė Napoleonui: 
„Liežuvis diplomatui duotas tam, kad galėtų paslėpti savo mintis.“ 
Mes, rusai ir bolševikai, esame kitokie <...>.“ Prasidėjus išgertuvėms, 
Stalinas pirmą kartą atsipalaidavo, o Molotovas taip dažnai kilnojo 
šampano taurę, kad abu nusigėrė taip pat kaip Macuoka. „Mudu su 
Stalinu privertėme jį labai daug išgerti“, - vėliau gyrėsi Molotovas. 
Šeštą ryto Macuoką „beveik teko nešti į traukinį. Mes patys vos laikė- 
mės ant kojų.“ Stalinas, Molotovas ir Macuoka užtraukė rusų mėgs- 
tamiausią liaudies dainą „Šnarėjo meldai“: „Šnarėjo meldai, medžiai 
linko vėjuje, naktis buvo tamsi. Įsimylėjėlių porelė vaikštinėjo iki pat 
ryto.“ Žmonės aplinkui kvatojo. Jaroslavlio stotyje susirinkę diploma- 
tai stulbo matydami apgirtusį Staliną su miline, kepure rudu snapeliu 
ir ilgaauliais batais, lydimą Macuokos ir Molotovo. Šis vis sveikinda- 
mas kėlė ranką ir šaukė: „Aš pionierius! Aš pasiruošęs!“ (Šis Sovie- 
tų pionierių šūkis nusižiūrėtas nuo skautų šūkio „Būk pasiruošęs!) 
Bulgarijos ambasadorius nusprendė, kad Molotovas yra „mažiausiai 
girtas“. Stalinas, anksčiau stotyje niekados neišlydėjęs jokio svečio, 
glėbesčiavo svirduliuojantį japoną, bet kadangi abu nemokėjo vienas 
kito kalbos, ką tik atsiradusį artumą jie rodė be perstojo apsikabinda- 
mi ir kriokdami: „A! A!“ 

Iš to jaudulio Stalinas juokais sudavė miniatiūriniam plikam Japoni- 
jos ambasadoriui į petį, bet taip smarkiai, kad šis „nusvirduliavo tris ar 
keturis žingsnius atatupstas, taip sukeldamas piktdžiugišką Macuokos 
juoką“. Tada Stalinas pastebėjo aukštą Vokietijos laikinąjį atašė pulkinin- 
ką Hansą Krebsą ir, palikęs japonus, pliaukštelėjo vokiečiui per krūtinę. 

- Vokietis? - paklausė Stalinas. | 

Krebsas įsitempė padėtyje „ramiai“. Jis atrodė lyg milžinas šalia Sta- 
lino - šis patapšnojo jam per nugarą, paspaudė ranką ir garsiai tarė: 

- Mes su jumis buvome ir liksime draugai. 

- Tuo neabejoju, - atsakė Krebsas, bet Švedijos ambasadoriui pasiro- 
dė, kad jis „neatrodė tuo įsitikinęs“ *. 


* Krebsas buvo vermachto sausumos kariuomenės generalinio štabo viršininkas paskutinėmis 
Trečiojo reicho valandomis 1945 m. balandį. 

Galop Stalinas parsvirduliavo atgal prie japonų, vėl apkabino jau ir 
taip nuglėbesčiuotą Macuoką ir sušuko: 

- Mes suvienysime Europą ir Aziją! 

Paėmęs už rankos, jis nusivedė Macuoką į jo vagoną ir laukė, kol 
traukinys išvažiavo. Japonų diplomatai palydėjo Staliną iki jo šarvuoto 
pakardo, o japonų ambasadorius, „pasilipęs ant suolo, mojo nosine ir 
spygavo: „Ačiū, ačiū!“ 


**+k 


Stalinas su Molotovu šventė toliau. Įsėdęs į automobilį Vadas liepė Vla- 
sikui paskambinti į Zubalovo vasarnamį ir liepti penkiolikmetei Svetla- 
nai sukviesti šeimą į pobūvį. 

- Tuoj atvažiuos Stalinas, - tarė apsaugininkas. 

Svetlana atbėgo pas tetą Aną Redens - ši apsilankė vasamamyje su 
savo vaikais ir trejų metų Gulia Džiugašvili, Jakovo dukra, - ir pranešė: 

- Tėvas atvažiuoja! 

Ana Redens nebuvo mačiusi Stalino nuo vaido, kilusio suėmus jos 
vyrą - juo labiau po jo egzekucijos. Visi susirinko ant namo laiptų. Po 
kelių minučių pasirodė įkaušęs, neįprastai linksmas Stalinas. Atidaręs 
automobilio dureles, sušuko dvylikamečiui Leonidui Redensui: 

- Lipk į vidų - pasivažinėsime! 

Vairuotojas dideliu greičiu apsuko juos aplink gėlių lysvę. Paskui 
Stalinas išlipo ir apkabino kiek išsigandusią Aną Redens, laikančią jau- 
nesnįjį šešerių metų sūnų Vladimirą. Stalinas susižavėjo tuo panašiu į 
angelą sūnėnu: 

- Susitaikykime to nuostabaus sūnaus labui. Aš tau atleidžiu. 

Į lauką išnešė mažąją Gulią, pirmą Stalino vaikaitę, kad Vadas galė- 
tų ja pasigrožėti, bet ši ėmė mostaguoti rankomis ir klykti, tad skubiai 
buvo nunešta į savo kambarį. Stalinas sėdo prie stalo, prie kurio kadai- 
se su Nadia vadovaudavo jaunos šeimos vaišėms. Buvo atnešta tortų ir 
šokoladinių saldainių. Stalinas pasisodino Vladimirą ant kelių ir pra- 
dėjo vynioti saldainius iš popieriukų. Mažylis pastebėjo, kokie „gražūs 
ilgi jo pirštai“. 

- Jūs lepinate vaikus pirkdami jiems dovanas, kurių jiems nė ne- 
reikia, - papriekaištavo vasarnamio darbuotojams Stalinas, bet, pasak 
Vladimiro, „švelniai, kaip buvo įpratęs - už tai šie jį mylėjo“. 


406 


MOLOTOVAS SUSITINKA SU HITLERIU: BALANSAVIMAS ANT KARO SLENKSČIO IR ILIUZIJOS 


Išgėrus arbatos, Stalinas užlipo į antrą aukštą perpietės, mat praė- 
jusią naktį nebuvo sudėjęs bluosto. Paskui pietų atvažiavo Molotovas, 
Berija ir Mikojanas. „Stalinas mėtė apelsinų žieveles visiems į lėkštes. 
Paskui sviedė kamštį tiesiai į ledus“, taip be galo pralinksmindamas 
Vladimirą Alilujevą. Artimieji negalėjo žinoti apie gresiantį Hitlerio įsi- 
veržimą; tas paranojiško Stalino nuovargis ženklins eros pabaigą“. 


Tai buvo džiugesio properša besiniaukiančiame danguje. Paklusdamas 
savo be galo stipriai valiai, jis vaizdavosi tikrovę visai ne tokią, kokia 
ji buvo; kita vertus, jis negalėjo nepaisyti vis gausėjančių Hitlerio keti- 
nimų įrodymų. Vadas vis tikėjo, kad tuoj bus pasiektas diplomatinis 
persilaužimas derantis su Hitleriu, nors žvalgai jau buvo jam pranešę 
Barbarosos operacijos pradžios datą. Kai Britanijos ambasadorius Staf- 
fordas Crippsas perdavė Winstono Churchillio laišką, kuriame buvo 
perspėjama apie gresiantį vokiečių įsiveržimą, rezultatas buvo priešin- 
gas: Stalinas nusprendė, kad Britanija bando įvilioti Rusiją į spąstus. 
„Mus gąsdina vokiečiais, o vokiečius - mumis, - sakė Žukovui Vadas. - 
Mus bando sukiršinti vienus su kitais.“!0 

Tačiau negalima sakyti, kad Stalinas visiškai nematė, kas dedasi: per 
varžytuves, Molotovo pavadintas „dideliu žaidimu“, Stalinas manė, 
kad Rusija sugebės išvengti karo iki 1942 metų. „Tik 1943-iaisiais mes 
galėtume susigrumti su vokiečiais kaip lygūs“, - sakė Vadas Molotovui. 
Kaip visada Stalinas bandė išspręsti problemą skaitydamas: jis įdėmiai 
nagrinėjo 1870 metų Vokietijos-Prancūzijos karą. Juodu su Ždanovu 
nuolatos citavo logišką Bismarcko įspėjimą, kad Vokietija niekados ne- 
turi kariauti dviem frontais. Kadangi Britanija lieka neįveikta, Hitleris 
Rusijos nepuls. „Hitleris nėra toks kvailas, - sakė Stalinas, - kad nesu- 
prastų skirtumo tarp SSRS ir Lenkijos ar Prancūzijos, net Anglijos - tiesą 
sakant, visų jų, sudėtų kartu.“ Visą gyvėnimą Stalinui tikrovę užgožda- 
vo tai, ką jis norėjo matyti. 

Jis ir toliau tikėjo, kad Hitleris, tas nutrūktgalviškas lošėjas ir bene 
garsiausias istorijoje „lunatikas“, yra toks racionalus Bismarcko stiliaus 
imperinis valstybės veikėjas kaip jis pats. Po karo, kalbėdamas būreliui, 
kuriame buvo Dekanozovas, jo ambasadorius Vokietijoje 1941 metais, 
balsu mąstydamas apie tuos laikus, netiesiogiai paaiškino savo elge- 

sį: „Kai bandai daryti sprendimą, nieku gyvu nemėgink mąstyti, kaip 
mąsto oponentas, nes gali padaryti siaubingą klaidą. * 

Karinės priemonės buvo vykdomos kankinamai lėtai. Ždanovas su 
Kuliku siūlė perkelti ginkluotę iš sustiprintų zonų į naujas, dar nebaig- 
tas; Žukovas prieštaravo: nėra laiko. Stalinas palaikė savo draugelius, 
tad įtvirtinimai buvo nebaigti, kai prasidėjo antpuolis. 

Balandžio 20 dieną Ilja Erenburgas, žydų rašytojas, kuriuo žavėjosi 
Stalinas, sužinojo, kad prieš vokiečius nukreiptą jo romaną „Paryžiaus 
žlugimas“ atmetė cenzoriai, vis dar besilaikantys Stalino nurodymų ne- 
įžeisti Hitlerio. Po kelių dienų Erenburgui paskambino Poskriobyševas 
ir pasakė telefono numerį, kurį jis turi surinkti, nes „draugas Stalinas 
nori su jumis pasikalbėti“. Vos tik rašytojas surinko numerį, pradėjo 
loti jo šunys, ir žmonai teko išvyti juos iš kambario. Stalinas pasakė, 
kad knyga jam patiko: ar jis ketina ja pasmerkti fašizmą? Erenburgas 
atsakė, kad demaskuoti fašizmą yra sunku, nes jam neleidžiama vartoti 
šį žodį. 

- Rašykite toliau, ir tiek, - juokdamasis paragino Stalinas. - Mudu su 
jumis bandysime prastumti trečią dalį. 

Nieko nuostabaus, kad šis keistą polinkį į literatūrą turintis diktato- 
rius manė, jog knyga gali sukelti vokiečiams nerimą, bet Hitleriui lite- 
ratūros niuansai buvo nė motais. 

Dabar net artimiausia Stalino aplinka užuodė karą. Jo dvelksmas 
buvo toks stiprus, kad Ždanovas net pasiūlė atšaukti Gegužės pirmosios 
paradą - jis gali pasirodyti per daug „provokuojantis“. Stalinas parado 
neatšaukė, tik pasistatė Dekanozovą, ambasadorių Vokietijoje, šalia sa- 
vęs ant mauzoliejaus, šitaip rodydamas savo šiltus jausmus Berlynui". 

Gegužės 4 dieną Stalinas davė Hitleriui dar vieną ženklą, kad yra 
pasirengęs derėtis: perėmė iš Molotovo Liaudies komisarų tarybos pir- 
mininko pareigas, o savo pavaduotoju paskyrė Ždanovo protežė Ni- 
kolajų Voznesenskį, arogantišką ekonomikos žinovą. Vos trisdešimt 
aštuonerių Voznesenskis iškilo kaip meteoras, ir tai supykdė kitus šu- 
lus. Ypač siuto Mikojanas, teigęs, kad Voznesenskis „turi ekonomisto 
išsilavinimą, bet yra veikiau profesorius, neturintis praktinės patirties“. 


* Dekanozovas daug kartų pasakojo šią istoriją savo mažam sūnui Redžinaldui. Šis neseniai 
mirė, bet spėjo ją užfiksuoti savo „Užrašuose“. Jie niekada nebuvo skelbti. Autorius didžiai dė- 
kingas Nadiai Dekanozovai iš Tbilisio už tai, kad leido jais pasinaudoti. 

Šis išvaizdus, protingas, bet pasipūtęs leningradietis „naiviai džiaugėsi 
savo naujomis pareigomis“. Berija su Malenkovu jau griežė dantį ant 
šio kandaus technokrato. „Stalinas paaukštino mokytoją, kad šis mus 
mokytų“, - sukuždėjo Berijai Malenkovas. Nuo to laiko Stalinas, kaip 
ministras pirmininkas, valdė per savo pavaduotojus, bet jam teko ra- 
minti besivaržančius Beriją su Malenkovu iš vienos pusės ir Ždanovą 
su Voznesenskiu iš kitos. Savo pasirodymą pasaulinėje scenoje Stalinas 
pademonstravo per apdarus - atsisakydamas apsmukusių kelnių ir il- 
gaaulių batų. Jis „ėmė vilkėti gerai išlygintomis, nekišamomis į ilgaau- 
lius kelnėmis ir avėti suvarstomais batais“'*. 

Stalinas pagaliau ėmė ruošti armiją galimam karui. Gegužės 5-ąją jis 
priėmė tik vieną lankytoją - Ždanovas, ką tik paaukštintas į Stalino pa- 
vaduotojus Partijoje, kalbėjosi su juo dvidešimt penkias minutes. Šeštą 
vakaro juodu pėsčiomis nuėjo iš Mažojo kampo į Didžiuosius kremliaus 
rūmus. Čia jų laukė du tūkstančiai karininkų. Stalinas įėjo su Ždanovu, 
Timošenka ir Žukovu. Prezidentas Kalininas pristatė „rūstų“ Staliną. 
Vadas pagyrė šiuolaikišką savo „naujosios armijos“ mechanizaciją. 
Tada jis keistai paaiškino prancūzų pralaimėjimą vokiečiams meilės 
nesėkmėmis: prancūzai „tiek apsvaigo iš pasitenkinimo savimi“, kad 
net savo pačių kariškius ėmė niekinti taip smarkiai, jog „merginos net 
nebenorėjo tekėti už kariškių“. Ar vokiečių armija neįveikiama? „Neį- 
veikiamų armijų pasaulyje nėra“; karas artinasi. „Jeigu V. M. Molotovui 
<...> pavyktų atitolinti karo pradžią du ar tris mėnesius, mums tai būtų 
sėkmė.“ Per vakarienę jis pasiūlė tostą: „Tegyvuoja dinamiška Sovietų 
valstybės puolamoji politika!“ ir pridūrė: „Kiekvienas, jos nepripažįs- 
tantis, yra miesčionis ir kvailys.“ Kariškiai su palengvėjimu atsiduso: 
vadinasi, Stalinas nesklando padebesiuose". Valstybė pasirengusi ka- 
riauti - bet ar tikrai? Valstybė nebuvo tuo įsitikinusi“. 


* Stalino kalbos sukėlė didelių debatų, ar Stalinas planuoja smūgį Hitleriui, norėdamas užbėgti 
jam už akių. Debatai buvo pavadinti Suvorovo vardu, mat Viktoras Suvorovas parašė straipsnį 
šiuo klausimu 1985 m. birželį. Suvorovas tikino, kad Stalinas netrukus būtų puolęs Hitlerį, nes 
įvykdė dalinę mobilizaciją ir telkė dalinius prie vakarinės sienos, netoliese rengė aerodromus 
ir todėl, kad generolas Žukovas sukūrė tokį puolimo planą. Dabar šis požiūris sukritikuotas. 
Matyt, iš tikrųjų generalinio štabo nariai, tarp jų ir generolas Vasilevskis, laikėsi nuomonės, kad 
reikia trauktis gerokai giliau į šalies teritoriją - štai kodėl Vasilevskis siūlė perkelti aerodromus ir 
infrastruktūrą prie Volgos. Šį siūlymą Kulikas ir Mechlisas užsipuolė kaip „raginimą pasiduoti 
dar neprasidėjus karui“. Vis dėlto Stalinas visada žiūrėjo į puolamąjį karą kaip į realią galimybę 
ir ideologinę būtinybę. Na, o Stalino kalbos buvo skirtos vien tam, kad pakeltų armijos kovinę 
dvasią ir parodytų bent dalelę tikrosios SSRS padėties. 

Partijos šulai bandė laviruoti tarp neklystančiojo Stalino idėjų ir Hit- 
lerio tikrovės. Tiesiog absurdiška buvo aiškinti, kad armija turi būti pa- 
siruošusi puolamajam karui, kai buvo akivaizdu, jog toks nevyks, ir tuo 
pat metu teigti, kad politika nesikeičia. Taigi didžiūnai glumo, pasimetę 
tarp stalinistinės sofistikos ir neroniškos kvailybės. 

- Mums reikalinga naujo tipo propaganda, - Aukščiausiajai karo ta- 
rybai pareiškė Ždanovas. - Tarp karo ir taikos - vos vienas žingsnis. 
Taigi mūsų propaganda negali būti taiki. 

- Mes patys kūrėme iki šiol taikytą propagandą! - įsiuto Budionas, 
taigi teko jam aiškinti, kodėl ji keičiasi. 

- Mes tik pakeitėme šūkį, - tikino Ždanovas. 

- Galima pamanyti, kad rytoj prasidės karas! - šaipėsi bailusis Ma- 
lenkovas - iki vokiečių įsiveržimo buvo likę aštuoniolika dienų**. 

Gegužės 7 dieną Schulenburgas, slapčia nusistatęs prieš Hitlerio 
ketinimus pulti SSRS, pusryčiavo su Sovietų ambasadoriumi Berlyne 
Dekanozovu ir užuolankomis bandė jį įspėti. Juodu susitiko tris kar- 
tus, bet „Schulenburgas jo neįspėjo, - vėliau sakė Molotovas, - tik laidė 
užuominas ir ragino imtis diplomatinių derybų“. Dekanozovas prane- 
šė Stalinui - šis darėsi vis irzlesnis ir nervingesnis. 

- Vadinasi, dezinformacija jau skleidžiama ir ambasadorių lygiu, - 
suniurzgė Vadas. 

Dekanozovas paprieštaravo. 

- Kaip išdrįsai ginčytis su draugu Stalinu?! - per pertrauką užsi- 
puolė Dekanozovą Vorošilovas. - Jis žino daugiau ir mato toliau negu 
mes visi! 

Gegužės 10-ąją Stalinas sužinojo apie donkichotišką fiurerio pava- 
duotojo Hesso taikos skrydį į Škotiją. [Hessas išskrido nepranešęs Hitle- 
riui. Jis tikėjosi sudaryti taiką tarp Trečiojo reicho ir Britanijos bei įtikinti 
britus kariauti su SSRS Vokietijos pusėje - vert.] Visi Vado didžiūnai, 
prisimena Stalino kabinete tą dieną apsilankęs Chruščiovas, buvo pa- 
grįstai įsitikinę, kad Hesso misija buvo nukreipta prieš Maskvą. Bet Sta- 
linas galų gale ryžosi ruoštis karui, tiesa, taip nedrąsiai, kad rezultatų 
beveik nebuvo matyti. Gegužės 12-ąją Stalinas leido generolams stiprin- 
ti sienas ir tam tikslui pašaukti 500 000 rezervininkų, bet bijojo užrūstinti 
vokiečius. Kai Timošenka pranešė apie vokiečių žvalgybinius skrydžius, 
Stalinas balsu svarstė: „Nesu įsitikinęs, kad Hitleris žino apie tuos skry- 
džius.“ Gegužės 24 dieną jis atsisakė imtis dar kokių nors priemonių. 

Stalinas vėl elgėsi lyg paralyžiuotas. Jis niekados neatsiprašė, bet 
labai netiesiogiai pripažino savo klaidas, kai vėliau padėkojo Rusijos 
liaudžiai už „kantrybę“. Vis dėlto už didžiumą klaidų kaltę jis suver- 
tė kitiems ir pripažino „per daug pasitikėjęs kavaleristais“. Žukovas 
prisipažino ne visada elgęsis tinkamai: „Galbūt buvau nepakankamai 
įtakingas.“ Tai nebuvo tikroji jo neveiklumo priežastis. Jeigu jis būtų 
pareikalavęs mobilizacijos, Stalinas būtų paklausęs: „Kokiu pagrindu? 
Berija, veskis jį į savo požeminius kalėjimus!“ Kulikas pastebėjo daugu- 
mos kariškių nuostatą: „Tai aukštoji politika - ne mūsų reikalas.“ !* 

Žvalgybos pranešimai dabar plūste plūdo. Anksčiau jie būdavo dvi- 
prasmiški, bet dabar buvo aišku kaip dieną, kad prie vakarinės sienos 
dedasi kažkokie negeri dalykai. Merkulovas kasdien raportuodavo Sta- 
linui, o šis nepaisė informacijos lavinos, pasiekiančios jį iš įvairiausių 
šaltinių. Birželio 9-ąją Timošenka ir Žukovas užsiminė apie gausius 
žvalgybos pranešimus. Stalinas sviedė į juos jų popierius ir suniurz- 
gė: „O aš turiu kitokių dokumentų!“ Jis nusišaipė iš Richardo Sorge's, 
žvalgo Tokijuje. Šis neprilygstamas žvalgas slėpė renkąs informaciją 
gausiais meilės nuotykiais ir prabangia gyvensena. „Tas šunsnukis Ja- 
ponijoje steigia fabrikus ir viešnamius. Jis drįsta pranešti, kad vokiečiai 
puls birželio 22-ąją. Siūlote tikėti ir juo?!“ 

Birželio 13-ąją Timošenka ir Žukovas irgi prislėgti, suglumę, pranešė 
Stalinui, kad vokiečiai ir toliau telkia pajėgas SSRS pasienyje. 

- Apmąstysime, - burbtelėjo Stalinas, kai kitą dieną Žukovas pasiūlė 
skelbti mobilizaciją. - Tai reiškia karą. Ar judu tai suprantate? 

Tada Vadas paklausė, kiek jie turi divizijų prie sienos. 

Žukovas atsakė, kad 149. 

- Argi to nepakanka? Vokiečiai tiek neturi <...>. 

- Bet vokiečiai pasirengę karui, - atsakė Žukovas. 

- Negalima tikėti viskuo, kas teigiama žvalgybos pranešimuose, - 
nenusileido Stalinas. 

Birželio 16-ąją Merkulovas patvirtino, kad vokiečiai priėmė galu- 
tinį sprendimą pulti. Apie tai pranešė agentas Viršilos slapyvardžiu, 
įsiskverbęs į Vokietijos karinių oro pajėgų štabą*. „Tegul tas „šaltinis“ 
Vokietijos karinių oro pajėgų štabe kruša savo motiną! - iškeverzo- 
jo Merkulovui Stalinas. - Joks jis šaltinis - dezinformatorius, ir tiek. 
J. St.“ 

Net Molotovas stengėsi save įtikinti. 

- Jie būtų kvailiai, jei mus pultų, - pasakė jis admirolui Kuznecovui. 

Po dviejų dienų per tris valandas trukusį susirinkimą, aprašytą Ti- 
mošenkos, jis su Žukovu maldavo Staliną skelbti kovinės parengties 


* Birželio 14 d. Hitleris surengė paskutinį karinį pasitarimą, prieš pradėdamas Barbarosos ope- 
raciją. Generolai į kanceliariją atvyko skirtingu metu, kad neguikeltų įtarimo. Po dviejų dienų 
Hitleris išsikvietė Goebbelsą, kad šis informuotų apie parengties eigą. 

padėtį; Vadas tik muistėsi ir barbeno pypke per stalą, o didžiūnai pri- 
tarė maniakiškoms Stalino iliuzijoms ar niūriai tylėdami mąstė - kitaip 
protestuoti jie negalėjo. Staiga Stalinas pašoko ant kojų ir užriko ant 
Žukovo: 

- Atėjai čia gąsdinti mūsų karu, o gal nori karo todėl, kad tau trūksta 
apdovanojimų ar turi per žemą laipsnį?! 

Žukovas išbalo ir atsisėdo, bet Timošenka vėl perspėjo Staliną, ir šis 
tiesiog pasiuto iš pykčio: 

- Čia Timošenkos darbas - jis ruošia visus karui. Reikėjo jį sušaudy- 
ti, bet aš pažįstu jį kaip gerą karį nuo Pilietinio karo. 

Timošenka atkirto, kad jis tik pacitavo paties Stalino kalbą, kurioje 
jis sakė, kad karas neišvengiamas. 

- Matote, - pašaipiai tarė Politbiuro nariams Stalinas, - Timošenka - 
geras žmogus su didele galva, bet akivaizdžiai mažomis smegenimis, - 
po tų žodžių Stalinas iškėlė nykštį. - Sakiau tai žmonėms, nes turime 
pasiekti, kad jie būtų budresni, bet jūs turite suvokti, jog vokiečiai vieni 
Rusijos niekada nepuls. Privalote tai suprasti. 

Stalinas išlėkė iš kambario, ir jame stojo nepakeliama tyla, bet ne- 
trukus „jis atidarė duris, įkišo raupuotą galvą ir garsiai tarė: „Jeigu 
ruošiatės išprovokuoti vokiečius prie sienos be mūsų leidimo perkel- 
dami ten dalinius, galvos lėks nuo pečių - patikėkite manim! - ir už- 
trenkė duris.“ 

Stalinas išsikvietė iš Ukrainos jos sienas turėjusį stebėti Chruščio- 
vą į Maskvą ir nebeleido jam grįžti. „Stalinas vis įsakinėjo man atidėti 
išvykimą. „Palauk, - sakė jis. - Ko taip skubi? Nėra reikalo lėkti atgal.“ 
Chruščiovui Stalinas juto ypač šiltus jausmus - gal todėl, kad dėl savo 
nenumaldomo optimizmo, palaižūniško atsidavimo ir praktiškos, 
gudrios galvosenos tokią akimirką jis buvo naudingas bičiulis. Stali- 
nas buvo „sutrikęs, sunerimęs, nusiminęs, galima sakyti, paralyžiuo- 
tas“, - teigia Chruščiovas. Nerimą jis slopino per naktis nemiegoda- 
mas ir daug gerdamas per nesibaigiančias vakarienes Kunceve. „Ga- 
lėjai justi, koks jis įsitempęs ir kaip vaduojasi iš tos įtampos“, - teigia 
Chruščiovas. Birželio 20-ąją, penktadienį, Chruščiovas pagaliau pa- 
reiškė: 

- Turiu važiuoti. Tuoj prasidės karas. Jis gali užklupti mane čia, 
Maskvoje, ar grįžtant į Ukrainą. 

- Gerai, - sutiko Stalinas. - Važiuok!. 

Išvakarėse Ždanovas, vadovavęs šaliai kartu su Stalinu ir Moloto- 
vu, išvyko pusantro mėnesio atostogų. Kenčiantis nuo astmos ir Stalino 
draugystės, panašios į smauglio gniaužtus, jis jautėsi išsekęs. 

- Bet mane kamuoja bloga nuojauta, kad vokiečiai įsiverš, - tarė Va- 
dui Ždanovas. 

- Vokiečiai jau praleido tinkamiausią progą, - atsakė Stalinas. - Vei- 
kiausiai jie puls keturiasdešimt antraisiais. Važiuok atostogauti“. 

Mikojanas manė, kad Ždanovas išvažiuodamas elgiasi naiviai, O 
Molotovas tik gūžtelėjo pečiais: 

- Sergančiam Žmogui reikia poilsio. 

Taigi „jis išvažiavo atostogų, - prisimena Ždanovo sūnus Jurijus. - 
Mes atvykome į Sočį birželio dvidešimt pirmąją.“ 

Birželio 20 dieną grįžęs į Berlyną Dekanozovas be jokių dvejonių 
įspėjo Beriją, kad vokiečiai tikrai puls. Berija tada pagrasino savo prote- 
žė, o Stalinas suniurnėjo, girdi, Lėtasis Kartvelas „per menko proto, kad 
suvoktų padėtį“. Berija perdavė Dekanozovo „dezinformaciją“ Vadui 
su tokiu palaižūnišku, bet kiek pašaipiu rašteliu: „Mano žmonės ir aš, 
Josifai Visarionovičiau, puikiai prisimename išmintingą Jūsų pranašys- 
tę: Hitleris nepuls mūsų 1941-aisiais!“ 

Maždaug pusę aštuonių vakaro Mikojanui, premjero pavaduotojui, 
atsakingam už prekybinį laivyną, paskambino Rygos uosto viršininkas: 
išplaukia dvidešimt penki vokiečių laivai, nors daug jų dar neiškrauti. 
Mikojanas nulėkė į Stalino kabinetą - ten jau susirinko keli vadovai. 

- Netrukdykite jiems išplaukti, - piktai tarė Mikojanui Stalinas, - 
nes tai būtų provokacija. 

Politbiuro nariai sunerimo, bet, aišku, nieko nesakė. Molotovas labai 
nerimavo. | 

- Padėtis neaiški, žaidžiamas didelis žaidimas, - aiškino jis bulgarų 
komunistui Dimitrovui šeštadienį, birželio 21-ąją. - Ne viskas priklau- 
so nuo mūsų. 

Generolas Golikovas pateikė Vadui daugiau neišvengiamo antpuo- 
lio įrodymų. „Ši informacija, - užrašė ant jo popierių Stalinas, - yra 
anglų provokacija. Raskite jos autorių ir nubauskite.“ 


* Galimas daiktas, Stalinas ragino Ždanovą važiuoti atostogų norėdamas įkvėpti daugiau pa- 
sitikėjimo sau pačiam. Kai Dimitrovas perdavė jam austrų įspėjimą, Stalinas atsakė, kad nėra 
ko nerimauti. Matote: Ždanovas, vadovaujantis Leningrado karinei apygardai ir kariniam jūrų 
laivynui, išvyko atostogų... 

Ugniagesiai pranešė, kad Vokietijos ambasadoje deginami doku- 
mentai. Perspėjimų atsiuntė Britanijos vyriausybė ir, sunku patikėti, 
net Mao Dzedongas - per Kominterną. Stalinas paskambino Chruščio- 
vui ir įspėjo, kad karas gali prasidėti kitą dieną, ir paklausė Maskvos 
karinės apygardos kariuomenės vado Tiulenevo: 

- Kokia Maskvos priešlėktuvinės gynybos padėtis? Turėkite galvoje, 
kad padėtis įtempta <...>. Įsakykite Maskvos priešlėktuvinei gynybai 
būti kovinės parengties 75 procentais. 

Birželio 21-ąją, šeštadienį, Maskvoje buvo šilta ir neramu. Mokyklos 
užsidarė vasaros atostogoms. Maskvos „Dinamo“ futbolo komanda 
pralaimėjo rungtynes. Teatruose ėjo „Rigoletas“, „Traviata“ ir Čechovo 
„Trys seserys“. Stalinas visą dieną posėdžiavo su Politbiuro nariais - 
vieni ateidavo, kiti išeidavo. Vakarop Staliną ne juokais sutrikdė vis 
plūstantys grėsmingi pranešimai - jų nebegalėjo užgniaužti net jo Te- 
roro baimė. 

Molotovas grįžo pas Staliną apie pusę septynių vakaro. 

Už Mažojo kampo durų Poskriobyševas sėdėjo atsidaręs langą ir 
gurkšnodamas „Narzaną“ paskambino Čiadajevui, jaunam komisaro 
padėjėjui. 

- Kas nors svarbaus? - sukuždėjo Čiadajevas. 

- Sakyčiau, taip, - atsakė Poskriobyševas. - Viršininkas kalbėjosi su 
Timošenka, buvo labai susijaudinęs <...>. Jie laukia <...>, na, žinai <...>, 
vokiečių antpuolio <...>. 

Maždaug septintą Stalinas įsakė Molotovui iškviesti Schulenburgą, 
pareikšti protestą dėl Vokietijos žvalgybinių lėktuvų skrydžių ir suži- 
noti kuo daugiau. Grafas atskubėjo į Kremlių. Molotovas nurūko į savo 
kabinetą tame pačiame pastate. Per tą laiką* paskambino Timošenka ir 
pranešė, kad vokiečių armijos dezertyras atskleidė Vokietijos planą pra- 
dėti antpuolį auštant. Stalinas blaškėsi: nors matė nenuginčijamus faktus, 
toliau bandė save apgaudinėti, nes negalėjo patikėti, kad gali klysti. 


* Šis pasakojimas pagrįstas Molotovo, Mikojano, Žukovo, Timošenkos, Hilgerio ir kitų prisi- 
minimais, bet laikas nurodytas pagal Kremliaus žurnalą. Šis akivaizdžiai nėra išsamus, bet iš 
jo bent jau galima spręsti, kas kada vyko, nes dėl siautusios baimės, netikrumo ir sąmyšio visi 
tą vakarą nurodė skirtingą savo susitikimų laiką. Sprendžiant iš žurnalo, Žukovas nedalyvavo 
pirmame posėdyje, prasidėjusiame 19.05, o Vatutinas, Žukovo pasakojime minimas generali- 
nio štabo viršininko pavaduotojas, apskritai nepasirodė, kaip ir Mikojanas. Tai nereiškia, kad 
jų ten nebuvo: kai lankytojai tądien keitėsi šitaip dažnai, net Poskriobyševas galėjo padaryti 
keletą klaidų. 

Molotovo kabinete Schulenburgas pajuto palengvėjimą pamatęs, 
kad užsienio reikalų liaudies komisaras vis dar nesuvokia, kokioje 
siaubingoje padėtyje atsidūrusi jo šalis. Rusas paklausė, kodėl Vokie- 
tija atrodo esanti nepatenkinta savo sąjungininkais Sovietais. Ir kodėl 
Vokietijos ambasados darbuotojų žmonos ir vaikai išvyko iš Mask- 
vos? 

- Ne visos žmonos, - atsakė Schulenburgas. - Maniškė vis dar mieste. 

Molotovas, pasak aukšto Vokietijos ambasados pareigūno Hilgerio, 
„neprieštaraudamas gūžtelėjo pečiais“ ir grįžo į Stalino kabinetą. 

Tada pasirodė Timošenka su didžiuma didikų: Vorošilovu, Berija, 
Malenkovu ir įtakingu jaunuoju premjero pavaduotoju Voznesens- 
kiu. Ketvirtis devintos Timošenka grįžo į Gynybos komisariatą ir iš 
jo paskambino Stalinui ir pranešė, jog antras dezertyras įspėjo, kad 
karas prasidės ketvirtą ryto. Po kurio laiko Stalinas jam atskambino. 
Timošenka vėl atvažiavo į Mažąjį kampą 20.50 su Žukovu ir Budionu, 
gynybos komisaro pavaduotoju, kur kas geriau pažįstančiu Staliną ir 
mažiau jo bijančiu. Budionas prisipažino nežinantis, kas dedasi pa- 
sienyje, nes jis vadovauja tik vidaus pajėgoms. Tiesmukasis Budio- 
nas Teroro metais elgėsi nevienareikšmiškai, bet net tada droždavo, 
ką galvoja - kaip retas iš Stalino aplinkos žmonių. Stalinas paskyrė jį 
rezervinės armijos kariuomenės grupuotės vadu. Tuomet į šermenis 
primenantį posėdį atėjo Stalino smogikas kariuomenėje Mechlisas, 
neseniai grąžintas į buvusias pareigas - armijos Politinio skyriaus vir- 
šininko. 

- Kas toliau? - klausė Stalinas vaikštinėdamas pirmyn atgal po ka- 
binetą. 

Tyla - Politbiuro nariai sėdėjo kaip kokios iškamšos. 

- Visuose pasienio daliniuose turi būti paskelbta kovinės parengties 
padėtis, - prabilo Timošenka. 

- O gal jie atsiuntė mums tą dezertyrą tyčia, norėdami mus iš- 
provokuoti? - paklausė Stalinas ir paliepė Žukovui: - Perskaityk jį 
balsu. 

Žukovas pradėjo skaityti savo įsakymą dėl kovinės parengties padė- 
ties, bet Vadas jį pertraukė: L 

- Pasielgtume skubotai, jei duotume šį įsakymą dabar. Gal vis dar 
įmanoma rasti išeitį iš padėties taikiomis priemonėmis. 

Girdi, reikia vengti bet kokių provokacijų. Žukovas pakluso Stalino 

nurodymui, žinodamas, kad priešingu atveju išgirs: „Berija - kišk jį į 
požemio kalėjimą!“ 

Dabar nedrąsiai prašneko didikai. Jie pritarė generolui, kad reikia 
skelbti kovinės parengties padėtį - „dėl visa pikta“. Stalinas galva davė 
ženklą generolams, šie išskubėjo į gretimą Poskriobyševo kabinetą per- 
rašyti įsakymo. Jo toną redaktorius maniakas dar labiau sušvelnino. 
Karvedžiai parlėkė į Gynybos komisariatą ir išsiuntinėjo karinėms apy- 
gardoms įsakymą: „Birželio 22-23 dieną vokiečiai gali netikėtai pulti 
<...>, Mūsų pajėgų užduotis - susilaikyti nuo bet kokių provokuojančių 
veiksmų <...>.“ Apygardos gavo įsakymą tik po sekmadienio, birželio 
22-osios, vidurnakčio. 

Stalinas pasakė Budionui, kad karas, ko gero, prasidės kitą dieną. 
Budionas išėjo dešimtą, Timošenka, Žukovas ir Mechlisas pasiliko. Sta- 
linas be perstojo vaikštinėjo po kabinetą. Išėjo Berija, matyt, patikrinti 
naujausių žvalgybos pranešimų ir be dvidešimt vienuolika grįžo. Vie- 
nuoliktą vadai perėjo į Stalino butą kitame aukšte ir susėdo valgomaja- 
me. „Stalinas ir toliau mus įtikinėjo, kad Hitleris nepradės karo“, - teigė 
Mikojanas. 

- Manau, Hitleris mėgina mus išprovokuoti, - pasak Mikojano, aiš- 
kino Vadas. - Negali būti, kad jis nusprendė kariauti. 

Pusę pirmos vėl paskambino Žukovas: trečias dezertyras, darbi- 
ninkas komunistas iš Berlyno Alfredas Liskovas, pabėgo, perplaukė 
Pruto upę ir pranešė, kad jo daliniui buvo perskaitytas įsakymas pul- 
ti. Stalinas paklausė, ar perduotas įsakymas dėl kovinės parengties 
padėties, ir įsakė sušaudyti Liskovą „už dezinformaciją“. Net tokią 
naktį buvo neįmanoma sulaužyti nusistovėjusią stalinistinio brutalu- 
mo tvarką ar atsisakyti įprastų pramogų: Politbiuro nariai limuzinų 
virtine išvažiavo pro Borovsko vartus ir tuščiomis gatvėmis su NKGB 
palyda nurūko į Kuncevą. Įsitempę generolai, stebimi Mechliso, liko 
Gynybos komisariate. Kitose miesto vietose išvargę komisarai, apsau- 
gininkai ir mašininkės, kas vakarą, net šeštadieniais, laukdavę, kol 
Stalinas paliks Kremlių, galėjo pėdinti namo miegoti. Stalino matais, 
dar buvo anksti. 

Molotovas nuvažiavo į Užsienio reikalų komisariatą išsiųsti į Ber- 
lyną paskutinės telegramos Dekanozovui - šis jau bandė susisiekti su 
Ribbentropu ir užduoti klausimus, į kuriuos neatsakė Schulenburgas. 
Paskui Molotovas prisidėjo prie kitų Kunceve. „Galbūt mes net žiūrė- 

jome filmą“, - sakė jis. Maždaug antrą nakties, kokią valandą vaišinęsi, 
gėrę ir kalbėjęsi (Žukovas, Molotovas ir Mikojanas skirtingai prisimena 
tą naktį), jie išvažiavo į savo butus Kremliuje“. 

Kažkur toli, palei visą SSRS sieną, Vokietijos karinių oro pajėgų lėk- 
tuvai skrido link savo taikinių. Tą pačią dieną kaip prieš 129 metus, kai 
Napoleono didžioji armija įsiveržė į Rusiją, per tris milijonus Hitlerio 
karių - vokiečių, kroatų, suomių, rumunų, vengrų, italų ir net ispanų - 
su 3600 tankų, 600 000 transporto vienetų, 7 000 pabūklų, 2 500 lėktuvų 
ir maždaug 625 000 arklių kirto sieną susigrumti su beveik prilygstan- 
čiomis jiems Sovietų pajėgoms - net 14 000 tankų (2 000 iš jų - moder- 
nių), 34 000 pabūklų ir per 8 000 lėktuvų. Tuoj prasidės didžiausias 
visų laikų karas, sukeltas dvikovos tarp tų dviejų žvėriškų karštakošių, 
nesveikų egoistų. Abu, ko gero, dar miegojo*. 


* Maždaug tuo pat metu Hitleris nusprendė valandą nusnausti prieš prasidedant antpuoliui. 
„Dabar turi spręsti karo fortūna.“ Prieš tai pervargęs, susirūpinęs Hitleris vaikštinėjo po savo 
kabinetą ir kartu su Goebbelsu rašė atsišaukimą; jis turėjo būti perskaitytas Vokietijos liaudžiai 
kitą dieną. „Šis vėžinis auglys turi būti išdegintas, - sakė Goebbelsui fiureris. - Stalinas žlugs.“ 
Po pustrečios valandos prasidėjus įsiveržimui, vokiečių armijos dezertyras Liskovas vis dar buvo 
tardomas; jo nesušaudė. Tos nakties įvykiai buvo tokie dramatiški, kad visi jų dalyviai prisime- 
na skirtingą laiką. Molotovas mano išėjęs iš Stalino vidurnaktį, Mikojanas - trečią valandą ryto. 
Molotovas teigia, esą Žukovas (daugelis istorikų kaip šaltiniu remiasi jo prisiminimais) nurodo 
vėlesnį laiką tam, kad sureikšmintų savo paties vaidmenį. Bent jau iš dalies dėl maišaties kaltas 
Vokietijos ir Rusijos laiko skirtumas; šiame pasakojime remiamasi Rusijos laiku. Bet lengviau 
atsekti įvykius pagal vokiečių antpuolį: jis su teutonams būdingu punktualumu prasidėjo 3.30 
Vokietijos vasaros laiku - ir pagal laiką, kada iš Berlyno atėjo nurodymai Schulenburgui. Iš trejų 
prisiminimų aišku, kad pulkelis persikėlė iš Stalino kabineto į vasarnamį Kunceve tarp 21.00 ir 
3.00 ryto. 


SEPTINTA DALIS 


Karas: 
genijus daro siaubingas klaidas, 
1941-1942 metai 

Stalinui nuėjus miegoti į Kuncevą paskambino Žukovas. 

- Kas kalba? - mieguistu balsu paklausė NKGB generolas. 

- Žukovas, generalinio štabo viršininkas. Prašau sujungti mane su 
draugu Stalinu. Skubus reikalas. 

- Ką - dabar?! Draugas Stalinas miega. 

- Tuoj pat jį pažadinkite, - įsakė budinčiam karininkui Žukovas. - 
Vokiečiai bombarduoja mūsų miestus. 

Žukovas laukė, kaip jam pasirodė, visą amžinybę, bet atsakymo taip 
ir nesulaukė. Jis ne vienintelis bandė pranešti apie antpuolį Stalinui, 
bet generolai bijojo savo vado ne mažiau negu vokiečių. Septyniolika 
minučių po keturių ryto (Rusijos laiku) Juodosios jūros karo laivyno 
vadovybė paskambino Žukovui į Gynybos komisariatą ir pranešė, kad 
dangus juoduoja nuo bombonešių. Pusę penkių ryto paskambino Va- 
karų fronto vadai, dar po dešimties minučių buvo užpultos Baltijos 
valstybės. Maždaug tuo metu admirolui Kuznecovui paskambino Se- 
vastopolio komendantas: vokiečiai pradėjo mėtyti bombas. Kuzneco- 
vas bemat paskambino į Kremlių ir susidūrė su tironijoms tokiu būdin- 
gu biurokratiniu siauraprotiškumu. Tai, kad Stalinas gyvena Kunceve, 
turėjo būti laikoma paslaptyje, todėl karininkas atsakė: 

- Draugo Stalino čia nėra, ir aš nežinau, kur jis. 

- Turiu nepaprastai svarbų pranešimą, kurį privalau tučtuojau per- 
duoti asmeniškai draugui Stalinui <...>. 

- Niekuo negaliu jums padėti, - atsakė karininkas ir padėjo ragelį. 

Tada Kuznecovas paskambino Timošenkai. Šis, užgriūtas tokių skam- 
bučių lavinos, bijojo pranešti Stalinui. Kuznecovas bandė skambinti vi- 
sais turimais Stalino numeriais, bet veltui. Tada jis vėl paskambino į 
Kremlių: 

- Prašau jūsų pranešti draugui Stalinui, kad vokiečių lėktuvai bom- 
barduoja Sevastopolį. Prasidėjo karas! 

- Pranešiu reikiamam asmeniui. 

Po kelių minučių admirolas sužinojo, kas tas „reikiamas asmuo ': 
paskambino išglebėlis Malenkovas ir „nepatenkintu, suirzusiu balsu“ 
paklausė: 

- Jūs suprantate, ką sakote?! 

Net tada, kai vokiečių lėktuvai mėtė bombas ant Kijevo ir Sevasto- 
polio, o jų kariai veržėsi per sienas, Stalino dvariškiai ir toliau bandė 
gąsdinimais nutildyti sakančiuosius tiesą. Malenkovas metė ragelį ir 
paskambino į Sevastopolį išsiaiškinti, ar admirolas sakė tiesą. 

Timošenka savo kabinete buvo ne vienas: Ryklys Mechlisas tą naktį 
praleido su generolais. Kaip ir Malenkovas, jis buvo įsitikinęs, kad vo- 
kiečiai tą naktį nepuls. Kai į kambarį pranešti, kas vyksta, įlėkė prieš- 
lėktuvinės artilerijos vadas Voronovas, Timošenka taip išsigando, kad 
padavė jam bloknotą ir absurdiškai „liepė man pateikti pranešimą raš- 
tiškai“ - girdi, jeigu juos visus suims už tėvynės išdavimą, Voronovas 
turės atsakyti už savo nusikaltimą. Mechlisas prisigretino prie jo pati- 
krinti, ar rašo tikrai tą patį, ką sako, paskui privertė Voronovą pasirašyti 
pranešimą. Timošenka įsakė priešlėktuvinėms pajėgoms neduoti vokie- 
čiams atkirčio. Voronovas suprato „jį netikint, kad karas prasidėjo“. 

Timošenkai paskambino Boldinas, Vakarų ypatingosios karinės 
apygardos kariuomenės vadas, ir paklaikusiu balsu pranešė, kad puola 
vokiečiai. Timošenka įsakė jam nereaguoti. 

- Kaip suprasti?! - šaukė Boldinas. - Mūsų kariai traukiasi, miestai 
liepsnoja, žmonės miršta <...>. 

- Josifas Visarionovičius mano, kad tai gali būti kai kurių vokiečių 
generolų provokacija. 

Nuojauta Timošenkai kuždėjo, kad reikia įtikinti ką nors kitą pra- 
nešti naujieną Stalinui. Jis paklausė Budiono: 

- Vokiečiai bombarduoja Sevastopolį. Ar man pranešti Stalinui, ar ne? 

- Pranešk jam nedelsdamas! 

- Tu jam paskambink, - maldavo Timošenka. - Aš bijau. 

- Ne, skambink tu, - atkirto Budionas. - Tu juk gynybos komisaras! 

Galiausiai Budionas vis dėlto nusileido ir bandė prisiskambinti į 
Kuncevą. Apsidrausdamas Timošenka įsakė dar ir Žukovui paskam- 
binti Stalinui. 

Prisiskambinęs į Kuncevą Žukovas laukė, kol bus pažadintas Stali- 
nas. Po trijų minučių Vadas priėjo prie telefono. Žukovas pranešė nau- 
jieną ir paprašė leidimo kontratakuoti. Tyla - buvo girdėti tik Stalino 
alsavimas. 

- Ar mane supratote? - paklausė Žukovas. - Drauge Stalinai? 

Ir toliau buvo girdėti vien sunkus alsavimas. Galop Stalinas prašneko: 

- Vežkite Timošenką į Kremlių. Liepk Poskriobyševui šaukti Polit- 
biuro posėdį. 

Mikojanas ir Politbiuro nariai telefonu jau gavo pranešimą: „Karas! 

Dabar su vasarnamyje esančiu Stalinu susisiekė ir Budionas. Jis pra- 
nešė, kad jau bombarduojama ir Ryga. Stalinas paskambino Poskrioby- 
ševui - šis miegojo savo kabinete. 

- Prasidėjo bombardavimas“. 

Stalinas išskubėjo į miestą. Kadangi jis buvo uždraudęs Politbiuro 
nariams gyventi vasarnamiuose, jie jau buvo susirinkę. Vadas liftu pa- 
sikėlė į antrą aukštą, pustekinis nulėkė raudonais kilimais klotais kori- 
doriais medžio plokštėmis muštomis sienomis ir įėjęs į Poskriobyševo 
kabinetą šūktelėjo jam: 

- Tuoj pat sukviesk kitus čia. 

Žukovas teigė, kad Politbiuras susirinko pusę penkių ryto, Moloto- 
vas manė, kad anksčiau. Tačiau iš įrašo Stalino raštinės žurnale matyti, 
kad posėdis prasidėjo 5.45, praėjus vos kiek daugiau negu valandai nuo 
to didelio masto vokiečių puolimo pradžios. Pirmas pasirodė Moloto- 
vas, gyvenęs tame pačiame pastate netoli nuo Stalino buto, netrukus 
atėjo Berija, Timošenka, Žukovas ir Mechlisas. 

Stalinas vargais negalais laikėsi; pasak Mikojano, jis buvo „susirūpi- 
nęs“. Žukovas pastebėjo, kad Vadas „išblyškęs ir suglumęs“ sėdėjo prie 
žalia gelumbe aptraukto stalo „su pypke rankoje“. Voronovui pasirodė, 
kad jis „prislėgtas ir susinervinęs“ , tačiau jis bent jau sugebėjo eiti savo 
pareigas. O štai frontuose siautė suirutė. Čiadajevas, liaudies komisa- 
ro padėjėjas, prisiminė, kad Stalinas „kalbėjo lėtai, rūpestingai rink- 
damas žodžius, bet kartais jo balsas palūždavo. Jam baigus, visi kurį 
laiką tylėjo, jis irgi.“ Nuostabu, tačiau jis vis dar tikėjo, kad karas gali 


* Tą rytą telefonas suskambo ir Ždanovo vasarnamyje Sočyje. „Motina pirmiausia įėjo į mano 
kambarį, - prisiminė Jurijus Ždanovas, - ir sušuko: „Karas!“ Mes su mano tėvu išvažiavome 
atgal į Maskvą.“ 

būti „vokiečių karininkų provokacija“; jis buvo įsitikinęs, jog aukščiau- 
siojoje Hitlerio vermachto vadovybėje galėjo būti savas Tuchačevskis. 
„Tiesiog Hitleris apie tai nežino.“ Stalinas nusprendė neduoti įsakymo 
priešintis, kol negaus žinios iš Berlyno. 

- Tas niekšas Ribbentropas mus apgavo, - kelis kartus jis pasakė 
Mikojanui - Hitlerio vis dar nekaltino. 

Jau buvo beveik penkta valanda. Stalinas įsakė Molotovui: 

- Turime tučtuojau paskambinti į Vokietijos ambasadą. 

Molotovas paskambino nuo telefonais nukrauto Stalino rašomojo 
stalo ir išmikčiojo: 

- Liepkite jam ateiti. 

Schulenburgas jau susisiekė su Molotovo raštine ir paprašė audien- 
cijos pas užsienio reikalų komisarą. „Išėjau iš Stalino kabineto ir užli- 
pau laiptais į savąjį“ - tam prireikė kokių trijų minučių. Hilgerio lydimas 
Schulenburgas atėjo į tą kabinetą, pro kurio langą buvo matyti Ivano 
Rūsčiojo cerkvė, antrą kartą tą naktį - ir paskutinį per savo karjerą. Vasa- 
ros naktį Kremlius skendėjo ryto brėkšmoje ir akacijų bei rožių kvapuo- 
se, sklindančiuose iš Aleksandro sodo“. 

Schulenburgas perskaitė telegramą, atėjusią 3.00 Berlyno laiku. Joje 
buvo rašoma, esą Sovietai ėmė telkti palei rytinę Vokietijos sieną kari- 
nes pajėgas, todėl Reichas buvo priverstas imtis „atsakomųjų karinių 
priemonių“. Jam baigus, Molotovo veidas trūkčiojo iš pykčio - jis nega- 
lėjo patikėti tuo, ką išgirdo. Galop jis išmikčiojo: 

- Ar čia karo paskelbimas? 

Schulenburgui atėmė žadą - jis tik liūdnai patraukė pečiais. Moloto- 
vui įsiūtis nustelbė šoką. 

- Žinia, kurią man ką tik pranešėte, negali reikšti nieko kito, kaip 
karo paskelbimą, nes Vokietijos karinės pajėgos jau kirto Sovietų sieną, 


* Tuo pat metu Berlyne Sovietų ambasadorius Dekanozovas buvo iškviestas į Užsienio reikalų 
ministeriją. Atvažiavęs jis pamatė Vokietijos žurnalistus, susirinkusius užfiksuoti tos akimirkos. 
Laikydamasis „kuo šalčiausiai“ Ribbentropas priėmė jį kabinete princo Bismarcko, valstybės 
veikėjo, kadaise įspėjusio Vokietiją nekariauti dviem frontais - tuos jo žodžius itin dažnai cituo- 
davo Stalinas ir Ždanovas. Akivaizdžiai girtas, „purpuriniu veidu“, „šiek tiek svirduliuojantis“ 
Ribbentropas perskaitė pareiškimą. „Didžiai dėl to apgailestauju <...>“, - atsakė Dekanozovas ir 
pasuko prie durų nepaspaudęs Ribbentropui rankos. Bet Ribbentropas atbidzeno jam iš paskos 
ir sukuždėjo, kad jis bandė atkalbėti Hitlerį pradėti šį karą, bet fiureris nieko nenorintis klausyti. 
„Pasakykite Maskvai, kad aš buvau prieš antpuolį“, - sušnabždėjo Ribbentropas. Jis juto, kad jo 
pasirašytas paktas su SSRS buvo jo karjeros viršūnė. 

o Vokietijos lėktuvai jau pusantros valandos bombarduoja miestus, to- 
kius kaip Odesa, Kijevas ir Minskas. 

Molotovas dabar jau šaukė. Tai esąs „istorijoje neturintis preceden- 
to pasitikėjimo sulaužymas“. Vokietija pradėjusi siaubingą karą. „Mes 
to tikrai nenusipelnėme.“ Daugiau nebuvo ką sakyti. Grafas von der 
Schulenburgas, kurį Hitleris pakars už dalyvavimą pasikėsinime į jo 
gyvybę 1944 metų liepą, paspaudė jam ranką ir išėjo. Važiuojant jo au- 
tomobilis prasilenkė su generolus į Kremlių vežančiais limuzinais. Mo- 
lotovas atskuodė į Stalino kabinetą ir pranešė: 

- Vokietija paskelbė mums karą. 

Stalinas „susimąstęs“ susmuko kėdėje. Stojo „ilga, reikšminga“ tyla. 
Stalinas „atrodė išvargęs, net visiškai išsekęs“, - prisiminė Čiadajevas. 
„Raupuotas jo veidas buvo įkritęs, sulysęs.“ Pasak Žukovo, tai „buvo 
vienintelis kartas, kai mačiau Staliną prislėgtą“. Tuomet jis atsitokėjo, 
paskelbė be galo optimistišką šūkį: „Priešas bus sumuštas palei visą 
fronto liniją“ ir pasisuko į generolus: 

- Ką siūlote jūs? 

Žukovas pareiškė, kad pasienio apygardos privalo „sustabdyti“ vo- 
kiečius... 

- Ne „sustabdyti“, - pertraukė jį Timošenka, - o sutriuškinti. 

- Išleiskite direktyvą, - paliepė Stalinas, vis dar negalintis atsigauti 
nuo savo didžiosios iliuzijos kerų. - Sienos neperženkite. 

Per tą rytą išleistų direktyvų virtinę pasirašė ne Stalinas, o Timošen- 
ka. Čiadajevas pastebėjo, kad nuotaika taisosi: „Tą pirmąją karo dieną 
visi buvo <...> gana optimistiški.“ 

Nepaisant nieko, Stalinas ir toliau stengėsi laikytis įsikibęs į šipulius 
sudužusios savo iliuzijos: jis pareiškė, kad tikisi išspręsti konfliktą di- 
plomatinėmis priemonėmis. Niekas nedrįso paprieštarauti šiam absur- 
diškam pareiškimui, išskyrus Molotovą, jo bičiulį nuo 1912 metų - jis 
buvo paskutinis, galėjęs atvirai su juo ginčytis. 

- Ne! - ryžtingai tarė Molotovas. Girdi, vyksta karas, ir „nieko čia 
nepakeisi“. 

Iki vidurdienio agresijos mastas ir Molotovo argumentai atvėrė Sta- 
linui akis. | 

- Jie užgriuvo mus nepateikę jokių pretenzijų. Jie užpuolė mus nie- 
kingai it kokie banditai, - sakė jis Kominterno vadovui Dimitrovui. 

„Banditai“ turėjo visiško netikėtumo pranašumą. Sovietų fronto li- 

nija buvo lengvai pralaužta. Stipriausios Stalino armijos buvo pietuose. 
Vokiečiai veržėsi link Leningrado ir Ukrainos, bet stipriausia Hitlerio 
armijos grupė turėjo paimti Maskvą. Armijų grupė „Centras“ dviem 
žnyplėmis sudraskė Sovietų vakarų frontą, vadovaujamą generolo 
Pavlovo. Jo kontrpuolimas buvo atblokštas, ir vokiečių tankai nužlegė- 
jo link Minsko ir kelio į Maskvą. 

Stalinas reagavo nepertraukiamu srautu leisdamas įsakymus, bet 
tenka pripažinti, kad jie turėjo mažai ką bendra su katastrofa tame 
fronte. Šiaip ar taip, visą tą rytą Berija, Malenkovas, Mikojanas, Kaga- 
novičius ir Vorošilovas ėjo į Mažąjį kampą, iš jo ir vėl grįždavo. Iki vi- 
durdienio visi apsilankė pas Staliną mažiausiai du, Berija - tris kartus. 
Vienas pirmųjų atvyko Mechlisas, vėliau pasirodė Kulikas. Vadas įsa- 
kė Kaganovičiui paruošti traukinius, kad būtų galima išvežti iš fronto 
rajonų pramonės įmones ir 20 milijonų žmonių - vokiečiams į rankas 
neturi pakliūti niekas. Mikojanas turėjo rūpintis armijų tiekimu. 

Stalinas ir toliau smulkmeniškai kontroliavo viską, pradedant 
durtuvų dydžiu bei forma ir baigiant „Pravdos“ antraštėmis. Jis rašė 
straipsnius, kaip ir anksčiau pavydėdamas šlovės kitiems ir rodydamas 
puikų savisaugos instinktą. Kai generolas Konevas pirmą karo savaitę 
buvo keliskart paminėtas laikraštyje, Stalinas rado laiko paskambinti 
redaktoriui ir užrikti: 

- Apie Konevą jau išspausdinote užtektinai! 

Kai tas pats redaktorius paprašė, ar galima spausdinti vieną rašyto- 
ją, kurį Stalinas prieš karą išdėjo į šuns dienas, Vadas atsakė: 

- Galite spausdinti. Draugas Avdejenka kaltę išpirko. 

Tada Stalinas tyčia dingo iš viešumos. Pirmajame „Pravdos“ pus- 
lapyje jis dabar pasirodydavo kur kas rečiau negu iki tol. Nuostabu, 
tačiau SSRS neturėjo aukščiausios karinės vadovybės. Tą rytą 9.00 Sta- 
linas sukūrė ankstyvąjį jos variantą - įsteigė Vyriausiosios karinės va- 
dovybės būstinę. Nėra ko nė sakyti, kariuomenės vyriausiuoju vadu 
dekrete buvo nurodytas Stalinas, bet jis išbraukė savo pavardę ir vietoj 
jos įrašė Timošenkos. 

Visi sutiko, kad vyriausybė turi pranešti apie karą. Mikojanas ir kiti 
siūlė, kad tai padarytų Stalinas, bet šis atsisakė: „Tegul kalba Moloto- 
vas“ -juk sutartį su Ribbentropu pasirašė jis. Vado palyda paprieštara- 
vo: liaudis tikrai nesupras, kodėl į ją kreipiasi ne ministras pirmininkas. 
Stalinas nenusileido - jis kalbės kitą kartą. „Jis nenorėjo kalbėti pirmas, - 

sakė Molotovas. - Jam reikėjo aiškaus vaizdo <...>. Jis negalėjo į viską 
reaguoti kaip automatas <...>. Vis dėlto jis buvo žmogus.“ 

Molotovas, tebelaikantis save politiniu žurnalistu, ėmė kurti prane- 
šimo tekstą, bet svarbiausias vaidmuo čia teko Stalinui, mat šis turėjo 
gyslelę sudėtingas mintis perteikti paprastomis, uždegančiomis frazė- 
mis. Nuo tol jos taps būdingos jo karo meto kalboms. Vidurdienį Molo- 
tovas nuvažiavo į Centrinį telegrafą Gorkio gatvėje, visai netoli Krem- 
liaus. Jis įveikė savo mikčiojimą ir monotonišku, bet virpančiu balsu 
perskaitė per radiją garsiąją kalbą: 

- Mūsų reikalas teisingas. Priešas bus sutriuškintas. Mes nugalėsime. 

Molotovui grįžus, Stalinas atėjo pas jį į kabinetą pasveikinti: 

- Šiek tiek jaudinaisi, bet kalba nusisekė. 

Molotovui pagyrų reikėjo: jis buvo kur kas didesnis tuščiagarbis, 
negu atrodė iš šalies. 

Tuo metu suskambo telefonas: Timošenka pranešė apie suirutę pa- 
sienyje. Ten vadai, o svarbiausia - Pavlovas, gyvybiškai svarbiame Va- 
karų fronte, dengiančiame Minską ir kelią į Maskvą, prarado ryšį su 
savo daliniais. Stalinas postringavo: „Kare labai svarbu užpulti netikė- 
tai. Puolantieji įgyja iniciatyvą <...>“; paskui ėmė putoti: „Turi griežtai 
užkirsti kelią <...> bet kokiai panikai. Sukviesk vadus, išsiaiškink pa- 
dėtį ir raportuok man <...>. Kiek laiko tau reikės? Na, gerai - dvi va- 
landos, ne daugiau <...>. Kokia Pavlovo padėtis?“ Bet Pavlovas, kurio 
daliniams teko pagrindinis puolančių vokiečių smūgis, „neturėjo ryšio 
su savo armijų vadovybe <...>“. 

Lankomas Molotovo, Malenkovo ir Berijos - trijulės, didžiąją dalį 
karo praleisiančios Mažajame kampe, - Stalinas pamažu sužinojo apie 
stulbinančius vokiečių laimėjimus ir saviškių nesėkmes. Tą pirmą sa- 
vaitę Berija, vadovaujantis Ypatingajam skyriui - kiekvieno dalinio 
saugumo tarnybai, atsakingai už išdavikų medžioklę, - susitiko su Sta- 
linu penkiolika kartų, o Mechlisas, armijos politinis viršininkas, galima 
sakyti, gyveno Mažajame kampe: į pralaimėjimus Stalinas reagavo te- 
roru. Tačiau Berija su Mechlisu, kaip ir Pilietinio karo draugužiai, tokie 
kaip Vorošilovas ir Kulikas, menkai galėjo paguosti Vadą, kai Timošen- 
ka pranešė, kad per pirmą dieną vokiečiai sunaikino ant žemės beveik 
tūkstantį lėktuvų. 

- Bet vokiečių karinės oro pajėgos nepasiekė visų iki vieno mūsų 
aerodromų? - nusiminęs paklausė Stalinas. 

- Deja, pasiekė. 

Vis dėlto labiausiai Stalinas užpyko dėl katastrofos Pavlovo Vakarų 
fronte - Vadą apėmė nesutramdomas, bet bejėgiškas įniršis: 

- Tai siaubingas nusikaltimas! Kaltiesiems turi lėkti galvos nuo pečių! 

Stalinas įsakė tiems patikimiausiems savo draugeliams vykti į fron- 
tus ir išsiaiškinti padėtį. Jie dvejojo. Tada Vadas užriko: 

- Tučtuojau! 

Generalinio štabo viršininkas Žukovas prieš išvykdamas į Pietvaka- 
rių frontą paklausė, kas vadovaus štabui jam nesant. 

- Negaišk laiko! - niršo Stalinas. - Kaip nors išsiversime be tavęs. 

Malenkovas ir Budionas - keista bejausmio biurokrato ir karštakošio 
kazoko pora - išskrido į Brianską; Kulikas išvyko į Vakarų frontą. 

Įvykių verpetas ko jų nepasiglemžė. Visi patyrė virtinę vos ne ko- 
miškų nesėkmių ir per plauką liko gyvi. Tuo tarpu Stalino dienotvarkė 
Mažajame kampe buvo tokia pat netvarkinga kaip ir jo armijų veiks- 
mai. Stalinas su Berija tą pavakarę išėjo paskutiniai 16.45, išbuvę nuo 
pat aušros. Jie vis dar manė, kad kontrpuolimu išstums priešą į jo te- 
ritoriją, ir mūšiai vyks ten. Tikriausiai jiems pavyko šiek tiek nusnūsti, 
bet Stalinas birželio 23-iąją vėl buvo savo kabinete jau 3.20 nakties. Iki 
ryto jis kalbėjosi su Molotovu, Mechlisu ir Berija. Dvi paras vien apie 
triuškinančias nesėkmes frontuose išgirstantis Stalinas naktis nuo 1.00 
iki 5.50 leido savo kabinete. Ypatingieji jo pasiuntiniai vienas po kito 
dingo karo verpetuose, o pats Vadas vis labiau niršo. 

- Tam nevykėliui Kulikui reikia spirti į šikną, - pyktelėjo Stalinas!. 

Tik Žukovui - brutaliam, drąsiam ir veikliam - pavyko kontrata- 
kuoti Pietvakarių fronte. Jis pasitelkė į pagalbą Stalino negailestingu- 
mą, kuriuo išsiskyrė iš kitų per visą karą. „Tučtuojau suimkite, - rašė 
jis apie besitraukiančius nuo priešo karininkus viename iš jam būdingų 
įsakymų Ypatingajam skyriui, - ir skubiai teiskite kaip išdavikus ir bai- 
lius.“? 

„Maršalas Kulikas, tas mėgstantis išgerti juokdarys - jo veikla karo 
metais taps nenutrūkstama virtine tragikomiškų klaidų - birželio 23 
dienos vakare atvyko į Vakarų frontą, pasidabinęs žavingu odiniu la- 
kūno kombinezonu, kepure ir apsauginiais akiniais lyg koks sovietinis 
Biglsas [pagrindinis jaunimui skirtų rašytojo W. E. Johnso knygų vei- 
kėjas, lakūnas ir nuotykių ieškotojas - vert.]. Jis pasibaisėjo netvarkin- 
gai bėgančia 10-ąja armija, bet pats buvo atkirstas nuo jos, apsuptas ir 

vos nepateko į nelaisvę; jam teko bėgti persirengus. „Maršalo Kuliko 
elgesys buvo nesuvokiamas, - skundė Mechlisui Kuliką pulko komisa- 
ras. - Jis įsakė visiems nusiimti karininkų ženklus, išmesti dokumentus 
ir persirengti valstiečių drabužiais“ - šitaip maskuotis jam tikrai buvo 
nesunku. Sudeginęs maršalo uniformą ir Biglso apdarus, „jis pasiūlė 
išmesti savo ginklus ir man asmeniškai liepė išmesti medalius ir doku- 
mentus <...>. Arklių tempiamu vežimu Kulikas nuvažiavo keliu, ku- 
riuo ką tik riedėjo vokiečių tankai <...>. 

Byrėjo visas Vakarų frontas. Silpnos sveikatos maršalą Šapošnikovą 
nuo įtampos ištiko kolapsas. Štabui jis negalėjo padėti. 

Tarsi žaidžiant slėpynes, kur vis daugiau vaikų siunčiami rasti pa- 
sislėpusiuosius, Stalinas išsiuntė Vorošilovą rasti Kuliką ir Šapošniko- 
vą. Birželio 26-ąją „pirmasis maršalas“ atvažiavo į Mogiliovą specialiu 
traukiniu, bet nesugebėjo rasti nei Vakarų fronto, nei dviejų maršalų. 
Galiausiai jo adjutantas išvydo graudų vaizdą, labiau primenantį „či- 
gonų taborą“ negu štabo būstinę, ir pastebėjo Šapošnikovą. Jis gulėjo 
ant žemės, užklotas miline, ir atrodė jau kadai miręs. Paskui adjutantas 
pamatė Vakarų fronto vadą Pavlovą. Vienas gulėdamas po medžiu jis 
valgė košę iš kareiviško katiliuko. Pliaupė lietus, bet atrodė, kad gene- 
rolas to nepastebi. Šapošnikovas sujudėjo. Adjutantas suprato, kad jis 
gyvas, ir jam prisistatė. Raukydamasis iš skausmo Šapošnikovas padė- 
kojo Dievui, kad atvyko Vorošilovas, ir ėmė skustis. Jau baigęs kabinti 
košę Pavlovas buvo apdujęs ir praradęs bet kokią viltį: „Man galas!“ 

Vorošilovas užpuolė kariškius grasinimų kruša, tada nusiuntė adju- 
tantus ieškoti Kuliko. Paskui abu maršalai nuvažiavo į specialų traukinį 
nuspręsti, ką daryti su vargšu Pavlovu. Vorošilovas užsakė vakarienę. 
Virėjas atnešė jiems kumpio, duonos ir arbatos. Matyt, tie valgiai nuvy- 
lė maršalą, nes jis įtūžo ir ėmė klykti, kad pasirodytų jo virėjas - drau- 
gas Francas. Šis įėjo ir atsistojo padėtyje „ramiai“. Vorošilovas piktai 
paklausė, kaip jis drįsta patiekti tokį valgį dviem maršalams. 

- Kam supjaustei kumpį?! Ar kas nors šitaip pjausto kumpį?! Velniai 
rautų, smuklėje ir tai gausi geresnio kumpio! 

Vorošilovas išsikvietė Pavlovą ir išplūdo už nesėkmes. Tiems žmo- 
nėms asmeninis kerštas buvo labai svarbus, tad Vorošilovas priminė 
jam, jog kadaise Pavlovas skundėsi juo Stalinui. Pavlovas puolė ant ke- 
lių ir bučiuodamas maršalui batus maldavo atleisti. Vorošilovas grįžo 
į Maskvą“. 

Švintant liepos 4-osios rytui Mechlisas suėmė Pavlovą už tėvynės 
išdavimą. „Prašome Jūsų patvirtinti areštą ir patraukimą baudžiamo- 
jon atsakomybėn“, - raportavo Mechlisas Stalinui. Vadas pasveiki- 
no šį žingsnį „kaip vieną iš teisingų būdų pagerinti klimatą fronte“. 
Pavlovas kankinamas įskundė generolą Mereckovą, šis irgi tuoj pat 
buvo suimtas. Prieš Pavlovo „teismą“ Poskriobyševas atnešė Stalinui 
„nuosprendžio projektą“. Matydamas, kad jame įprasti pramanai, 
Stalinas pasakė sekretoriui: „Nuosprendžiui pritariu, bet liepk Ulri- 
chui išbraukti visus tuos niekus apie „sąmokslininkišką veiklą“. By- 
los nevalia vilkinti. Jokios apeliacijos. O paskui praneškite frontams, 
tegul žino, kad tie, kurie, užuot kovęsi su priešu, jam pasiduoda, bus 
negailestingai baudžiami.“ Mikojanas (matyt, ir kiti Politbiuro nariai) 
pritarė šiam nuosprendžiui tada ir net po trisdešimties metų, kai jis 
rašė prisiminimuose: „Buvo gaila jo netekti, bet bausmė buvo patei- 
sinama.“ Liepos 22-ąją keturi Vakarų fronto vadai buvo sušaudyti. 
Mechlisui į raštinę buvo siunčiama tiek telegramų su prašymais leisti 
sušaudyti išdavikus, kad telegrafo aparatas nepajėgė visų priimti. Tą 
dieną Mechlisas išsiuntinėjo frontams įsakymą savarankiškai teisti ir 
šaudyti išdavikus“?. 

Stalinas bandė suvokti katastrofos mastą. Frontai buvo nevaldomi. 
Vokiečiai artinosi prie Minsko, oro pajėgos buvo suniokotos, trisdešimt 
divizijų sutriuškintos. Liepos 26-ąją Stalinas skubiai atšaukė Žukovą iš 
Pietvakarių fronto. Generalinio štabo viršininkas, įėjęs į Stalino kabine- 
tą, pamatė Timošenką ir generolą Vatutiną stovinčius „ramiai“ priešais 
Vadą; jų „akys buvo raudonos nuo miego stygiaus“ . Stalinas įsakė: „Pa- 
sitarkite ir pasakykite man, ką galima padaryti.“* Jis davė jiems ketu- 
riasdešimt minučių parengti naują gynybos planą“. 


Vis dėlto net tais šiurpiais laikais Stalinas prisimindavo savo šeimą. Bir- 
želio 25 dieną Stalinas susitiko su Timošenka aptarti „padėties - visuo- 
se frontuose ji buvo nepaprastai rimta“. Gynybos komisaras sukaupė 
drąsą ir paklausė, ar siųsti į frontą Jakovą Džiugašvilį, Vado vyriausiąjį 


* Tą dieną Politbiuras slapčia įsakė išnešti Lenino palaikus iš mauzoliejaus ir išvežti į Sibirą - 
į Tiumenę. 

sūnų iš pirmos santuokos, amžinai apvildavusį tėvą ir iš šio sulaukda- 
vusį tik beširdiško elgesio. Girdi, Jakovas pats pasiprašė. Tramdyda- 
mas pyktį Stalinas atsakė: 

- Kai kurie, švelniai tariant, pernelyg uolūs pareigūnai visada persi- 
stengia bandydami įtikti savo viršininkams. Nepriskiriu tavęs prie jų, 
bet patariu niekados daugiau neužduoti man tokių klausimų. 

Nieko daugiau Stalinas nepasakė, bet vėliau pasirūpino, kad vyres- 
nieji sūnūs - Jakovas ir Artiomas, abu artileristai, būtų nusiųsti į fronto 
liniją. Kai Vasilijus ištaisė atsisveikinimo vakarėlį, Jakovo žmona Julija 
atėjo išlydėti savo mylimo Jašos su raudona suknele - vėliau Julija ma- 
nys, kad ji užkeikta. 

Vieną vakarą per pirmąsias dešimt karo dienų Stalinas paskambino 
Jevgenijai Alilujevai - ją atstūmė nuo tada, kai ištekėjo antrą kartą. At- 
važiavusi į Kuncevą ji „pamatė Josifą tokį sugniuždytą, koks dar niekad 
nebuvo“. Jis paprašė jos nuvežti Svetlaną ir vaikus į vasarnamį Sočyje, 
paskui stulbinančiai atvirai reziumavo padėtį. Ženia buvo pritrenkta, 
nes propaganda ir toliau tvirtino, kad didvyriška Raudonoji armija ne- 
trukus sutriuškins fašistų įsibrovėlius. „Karas tęsis ilgai. Kraujas liesis 
upėmis <...>. Prašau išvežti Svetlaną į pietus.“ Jevgenija atsisakė - tai 
rodė jos būdo tvirtybę, dariusią ją be galo patrauklią, bet kitus baisiai 
erzinančią. Girdi, ji turinti lydėti vyrą. Stalinas „susinervino ir užpy- 
ko“. Daugiau Ženios jis nematė. 

Vietoj jos į Sočio vasarnamį Svetlaną, guvernantę Aleksandrą Na- 
kašidzę, Vasilijaus žmoną Galiną ir Jakovo dukrą Gulią kartu su savo 
vaikais nusivežė Ana Redens. Ten jie išbus, kol prisiartins frontas“. 


**kX 


Birželio 28 dieną vokiečiai, prasiskverbę beveik penkis šimtus kilome- 
trų į SSRS gilumą, uždarė į apsupties žiedą 400 000 karių ir užėmė Bal- 
tarusijos sostinę Minską. Kai ši informacija nuotrupomis pasiekė Mažąjį 
kampą per ilgą posėdį, trukusį nuo pavakarės iki 2.40 nakties, Stalinas 
netvėrė pykčiu. Kelias valandas numigęs jis nuvyko į Gynybos komi- 
sariatą sužinoti daugiau; galimas daiktas, jį lydėjo Molotovas, Malen- 
kovas ir Budionas. Kritus Minskui atsivers kelias į Smolenską ir Mas- 
kvą, bet Raudonoji armija traukėsi taip netvarkingai, kad Timošenka 
vėl prarado ryšį su armijomis. Tai įsiutino Staliną. Be dvidešimt penkių 

minučių aštuonios vakaro jis grįžo į Mažąjį kampą. Su vis blogesnėmis 
naujienomis ateidavo ir vėl išeidavo Timošenka su Žukovu. Pasirodė 
Berija su Mikojanu, ir buvo surengtas nepaprastasis Politbiuro posėdis. 
Po vidurnakčio Vadas paskambino Timošenkai: ar yra kokių konkre- 
čių naujienų iš Baltarusijos? Nėra. Tai buvo paskutinis lašas. Stalinas 
Stalinas, Molotovas ir Berija susėda į pakardą. 

- Matyt, vokiečiai paėmė Minską, - tarė Poskriobyševas. 

Po kelių minučių automobilis atvažiavo prie Gynybos liaudies komi- 
sariato. Stalinas nusivedė palydovus į Timošenkos kabinetą ir pareiškė 
norintis asmeniškai susipažinti su pranešimais iš fronto. Žukovas buvo 
beišeinąs, bet Timošenka mostu liepė jam likti. Penketas palinko virš 
karo veiksmų žemėlapio. 

- Kas darosi prie Minsko? - paklausė Stalinas. 

- Kol kas negaliu pasakyti, - atsakė Timošenka. 

- Tavo pareiga - ištisą parą aiškiai žinoti padėtį ir nuolat pranešinėti 
mums naujienas, - pareiškė Stalinas. - Na, o dabar tu tiesiog bijai sakyti 
mums tiesą. 

Tuomet bebaimis Žukovas šiurkščiai pertarė Staliną: 

- Drauge Stalinai, ar leisite mums dirbti toliau? 

- Gal mes jums trukdome? - nusišaipė Berija. Jis tikriausiai apstulbo, 
pamatęs, kad šitaip įžūliai kreipiamasi į Vadą. 

Dabar susitikimas virto kivirču tarp Žukovo ir Berijos; baisiai suir- 
zęs Stalinas atsidūrė tarp dviejų ugnių. 

- Jūs žinote, kad padėtis visuose frontuose kritinė. Frontų vadai lau- 
kia nurodymų. Bus geriau, jeigu mes patys juos duosime, - atsakė Žu- 
kovas. 

- Mes irgi galime duoti nurodymus! - užriko Berija. 

- Jei manote, kad tai sugebate, - atšovė Žukovas. 

- Jeigu Partija mums lieps - taip ir padarysime. 

- Tada palaukite, kol jinai jums lieps. O kol kas mums liepta daryti 
šį darbą, - tada Žukovas kreipėsi į Staliną. - Atleiskite už tiesmuku- 
mą, drauge Stalinai, bet mes tikrai viską išsiaiškinsime, tada ateisime į 
Kremlių ir jums pranešime. 

Žukovas leido suprasti, kad generolai galbūt kompetentingesni 
negu Politbiuro nariai. Iki tol tylėjęs Stalinas nebeįstengė sutramdyti 
įniršio: 

- Jūs darote šiurkščią klaidą bandydami nubrėžti ribą tarp savęs ir 
mūsų <...>. Mes visi turime galvoti, kaip padėti frontams. - Tada Stali- 
nas, pasak Mikojano, „pratrūko pykčiu“: - Kas yra generalinis štabas? 
Koks tu generalinio štabo viršininkas, jeigu neturi ryšio su daliniais, 
niekam neatstovauji ir niekam nevadovauji?!* 

Paprastai puikiai besitvardantis Žukovas neatlaikė šio pykčio pro- 
veržio ir apsiašarojo. „Raudodamas kaip moteris“ jis „išbėgo į kitą 
kambarį“. Molotovas nusekė jam iš paskos. Vienas iš rūsčiausių bolše- 
vikų guodė vieną iš žiauriausių to kruvino šimtmečio karių. Įdomu, ką 
darė Molotovas: pasiūlė Žukovui savo nosinę ar uždėjo ranką jam ant 
peties? Po penkių minučių tas nesuderinamas duetas grįžo. Žukovas 
„buvo nusiraminęs, bet akys žvilgėjo nuo ašarų“. 

„Mes visi buvome prislėgti“, - prisipažįsta Mikojanas. Stalinas pa- 
siūlė išsiųsti Vorošilovą ar ką nors kitą užmegzti ryšio su Baltarusijos 
frontu. „Stalinas buvo be galo nusiminęs.“ 

- Na ką gi, - tarė Vadas žiūrėdamas į savo palydovus. - Tegul jie 
patys viską išsiaiškina. Eime, draugai. 

Stalinas išsivedė Molotovą ir Beriją iš kabineto. Lipant į laukian- 
tį automobilį, Stalinas pirmąsyk nuo karo pradžios ištarė tiesos žo- 
džius: 

- Viskas prarasta. Aš nuleidžiu rankas. Leninas įkūrė mūsų valsty- 
bę, o mes ją supisome. 

Stalinas keikėsi iki pat Kuncevo. 

- Leninas paliko mums didį paveldą, o mes, jo įpėdiniai, jį sušiko- 
me <...>. 

Molotovas prisiminė, kad net atvažiavus į vasarnamį Vadas keikėsi 
toliau: „Mes viską supisome!' Sakydamas „mes“ jis turėjo galvoje ir 
mus visus!“ 

Stalinas pareiškė nebegalįs toliau būtį lyderiu - jis atsistatydinantis. 


* Dabar, turėdami galimybę susipažinti su tokia gausybe įvairių šaltinių, susijusių su šiuo 
įstabiu epizodu, pradedant Molotovo ir Mikojano prisiminimais ir baigiant liaudies komi- 
saro padėjėjo Čiadajevo, užrašiusio generalinio štabo viršininko pavaduotojo Vatutino pa- 
sakojimą, galime atkurti šį anksčiau miglotai nušviestą tarpsnį. Mikojanas teigia, kad vaidas 
Gynybos liaudies komisariate įvyko birželio 29-ąją, Čiadajevas - kad 27-ąją - tai rodo, kokia 
suirutė vyravo tuo metu. Iš tikrųjų jis įvyko 28 dieną, nes iš raštinės žurnalo žinome, kad visą 
tą dieną Stalinas buvo kabinete, bet jame nepasirodė nei 29-ąją, nei 30-ąją. Pasak Žukovo, 
Stalinas tą dieną lankėsi komisariate du kartus, bet veikiausiai bartasi vakare, kaip prisimena 
Mikojanas. 

Molotovas „bandė pataisyti jam ūpą“. Jie paliko palūžusį, paniurusį 
Staliną tūnoti vasarnamyje“. 

Stalino grasinimas atsistatydinti nepadarė įspūdžio Mikojanui. Va- 
žiuojant namo jis aptarė jį su Molotovu - jo nemėgo, bet juo pasitikėjo; 
abu pažinojo Staliną ne blogiau negu kas nors kitas. „Stalino pareiški- 
mas mus baisiai nustebino. Nejaugi viskas dabar neatitaisomai praras- 
ta?! Mes nusprendėme, kad Vadas pagrasino siekdamas įspūdžio.“ 

Juodu buvo teisūs: iš dalies Stalinas vaidino, bet, anot Molotovo, „jis 
irgi buvo žmogus“. Minsko kritimas sukrėtė Vadą - savo draugų ir karo 
vadų akyse jis prarado autoritetą. Atėjo rimčiausia krizė jo karjeroje. 

Kitą dieną Mikojanas su Molotovu įsitikino, kad Stalinas šitaip elgėsi 
ne vien „siekdamas įspūdžio“. Stalinas paprastai atvažiuodavo į Krem- 
lių vidurdienį, bet šįkart nepasirodė. Tą dieną jis taip ir neatvažiavo. Val- 
džios vakuumas buvo aiškiai juntamas: titanas, per keturiolikos valandų 
maratonus spręsdavęs dėl kiekvienos menkiausios smulkmenos, paliko 
žiojinčią prarają. Suskambus Stalino telefonui, atsiliepė Poskriobyševas. 

- Draugo Stalino čia nėra, ir nežinau, kada bus. 

Mechlisas bandė skambinti Vadui į Kuncevą, bet niekas nekėlė ra- 
gelio. 

- Nesuprantu, - dūsavo Poskriobyševas. 

Vakarop Stalino sekretorius jau atsiliepdavo kitaip: 

- Draugo Stalino čia nėra ir vargu ar bus. 

- Išvyko į frontą? - paklausė jaunasis Čiadajevas. 

- Ko jūs vis neduodat man ramybės?! Juk sakiau, kad jo čia nėra ir 
nebus! 

Stalinas „nuo visų užsidarė, nieko nepriėmė ir neatsiliepė į telefono 
skambučius“. Molotovas pranešė Mikojanui ir kitiems, jog „pastarąsias 
dvi dienas Stalinas jaučiasi toks išsekęs, kad niekas jo nedomina, jis ne- 
rodo jokios iniciatyvos ir jo būklė apskritai yra prasta“. 

Stalinas negalėjo užmigti. Jis net nesivargino nusirengti - vaikštinė- 
jo po vasarnamį, ir tiek. Kartą jis atidarė apsaugininkų namelio duris; 
Vlasiko pavaduotojas generolas majoras Rumiancevas pašoko į padėtį 


* Čia panaudojau Molotovo versiją: „Mes viską supisome“; Mikojano: „Leninas paliko mums 
didį paveldą, o mes, jo įpėdiniai, jį sušikome“; Berijos (perpasakotą Chruščiovo - jo paties tuo 
metu nebuvo Maskvoje): „Viskas prarasta. Aš nuleidžiu rankas. Leninas paliko mums proletari- 
ato valstybę, o dabar priešas užklupo mus visai nepasiruošusius, ir mes leidome viską sušikti“ 
ir Čiadajevo: „Leninas įkūrė mūsų valstybę, o mes ją supisome.“ 

„ramiai“, bet Stalinas nė žodžio netaręs grįžo į savo kambarį. Vėliau 
jis sakė Poskriobyševui jusdavęs burnoje pelynų skonį. Tačiau Stalinas 
toliau skaitė savo istorines knygas: jis žinojo, kad jo „mokytojas“ Ivanas 
Rūstusis irgi nusišalino nuo valdžios norėdamas patikrinti, kiek ištiki- 
mi jo bajorai. 

Sovietų bajorai sunerimo, bet patyrusieji dar ir pajuto pavojų. Mo- 
lotovas stengėsi nepasirašinėti jokių dokumentų. Vokiečiai stūmėsi į 
priekį, o šalies vyriausybė buvo paralyžiuota ištisas dvi paras. 

- Neįsivaizduoji, kaip sunku, - guodėsi Chruščiovui Malenkovas. 

Birželio 30-osios vakarą Čiadajevas vėl atėjo į Stalino raštinę - jam 
reikėjo Stalino, kaip ministro pirmininko, parašo, bet čia jo vėl nebuvo 
nė ženklo. 

- Bet ir vakar jo čia nebuvo? 

- Taip, nebuvo ir vakar, - be menkiausios pašaipos atsakė Poskrio- 
byševas. 

Bet kažką reikėjo daryti. Kaip ir visi kiti, į Poskriobyševo kabine- 
tą atėjo naujokas Voznesenkis. Čiadajevui paprašius jo pasirašyti do- 
kumentus, jis atsisakė ir pats paskambino Stalinui, bet „vasarnamyje 
niekas neatsiliepė“. Tada jis paskambino Molotovui į kabinetą kitame 
aukšte; šis pasiūlė susitikti vėliau, bet neužsiminė, kad užsidaręs su Be- 
rija, Malenkovu ir Vorošilovu jau svarsto, ką daryti. Dabar veiklusis 
Berija sugalvojo naują karo meto kabinetą - savotišką organą, aukštesnį 
už Politbiurą, su labai mažai narių ir itin dideliais įgaliojimais. Jam va- 
dovautų Stalinas - jeigu sutiks, - o nariai būtų Molotovas, Vorošilovas, 
Malenkovas ir jis pats, trys seni bolševikai ir du kylantys meteorai. Be- 
rija ir Malenkovas triumfavo: jie patys buvo tik kandidatai į Politbiuro 
narius, bet į „kabinetą“ nepateko daugybė didžiūnų. 

Išsprendus šį reikalą, Molotovas paskambino Mikojanui - šis tuo 
metu kalbėjosi su Voznesenskiu - ir buvo sušauktas Politbiuro posėdis. 
Didikai buvo galingi kaip niekados; po dvylikos metų, Staliną ištikus 
insultui, jie griebsis intrigų - dabar jie išdarinėjo kažką labai panašaus, 
nes tai buvo pirma reali proga nuversti Staliną nuo tada, kai beveik 
prieš du dešimtmečius buvo paviešintas jį demaskuojantis Lenino tes- 
tamentas. Molotovas papasakojo šulams, kaip palūžo Stalinas, bet Mi- 
kojanas atsakė: net jeigu Vadas nepajėgus veikti, „vien Stalino vardas 
yra didžiulė jėga liaudies kovinei dvasiai pakelti“. Bet tada pasipūtęs 
Voznesenskis padarė klaidą - vėliau paaiškės, lemtingą. 

- Viačeslavai! - sušuko jis. - Vesk mus, o mes seksime paskui tave! 

Molotovas tikriausiai išbalo, išgirdęs šį mirtimi kvepiantį siūlymą, ir 
pasisuko į Beriją*. Šis pasiūlė įsteigti Valstybės gynimo komitetą. Buvo 
nuspręsta važiuoti į Kuncevą. 

Atvykę jie atsargiai įžengė į niūrų, tamsiai žalią namą, apsuptą pu- 
šyno. Svečius įvedė į valgomąjį. Ten krėsle nenustygdamas sėdėjo „su- 
lysęs <...>, išvargęs <...>, paniuręs“ Stalinas. Pamatęs įeinančius kokius 
septynis Politbiuro narius, Vadas „suakmenėjo“. Pasak vieno liudytojo, 
Stalinas pasitiko juos depresijos apnikto žmogaus kliedesiais: „Didžiojo 
Lenino nebėra <...>. Ak, kad jis dabar mus matytų! Matytų tuos, kuriems 
patikėjo šios šalies likimą <...>. Pas mane plūsta pagrįstai mums prie- 
kaištaujančių sovietinių žmonių laiškai <...>. Gal kai kurie jūsų mielai 
suverstų kaltę man.“ Paskui tiriamai nužvelgė lankytojus ir paklausė: 

- Kojūs atėjote? 

Stalinas „atrodė budrus, truputį keistas, - prisiminė Mikojanas, - ne 
mažiau keistas buvo jo klausimas. Iš tikrųjų jis pats turėjo mus išsi- 
kviesti. Neabejojau: jis nusprendė, kad atėjome jo suimti.“ 

Berija įdėmiai stebėjo Stalino veidą. „Stalinas akivaizdžiai tikėjosi, 
kad kažkas gali nutikti, - vėliau sakė jis žmonai, - net blogiausia.“ 

Didžiūnai irgi buvo išsigandę: Berija vėliau šaipėsi iš Mikojano, kad 
šis slėpėsi už kitų. Molotovas, viršiausias iš visų ir todėl labiausiai turė- 
jęs bijoti Stalino keršto, žengtelėjo į priekį. 

- Ačiū tau už atvirumą, - tarė jis, pasak vieno žmogaus, galbūt ten 
nė nebuvusio, - bet sakau tau kuo nuoširdžiausiai: jei koks kvailys ban- 
dytų mane nuteikti prieš tave, jis labai pasigailėtų. Mes prašom tavęs 
grįžti į darbą <...>. 

- Taip, bet pagalvokit štai apie ką, - atsakė Vadas. - Ar aš ir toliau 
galiu pateisinti žmonių lūkesčius? Ar galiu vesti šalį į galutinę pergalę? 
Turėtų būti vertesnių kandidatų. | 

- Manau, išreikšiu vieningą nuomonę sakydamas, kad nėra nė vie- 
no, vertesnio už tave, - įsiterpė Vorošilovas. 


* Berijos sūnus Sergo - jo prisiminimais galima pasikliauti, kai pasakoja juokelius apie vieną ar 
kitą veikėją, bet negalima, kai kalba apie politinius reikalus, - teigė, esą šią klaidą padarė Alek- 
sandras Ščerbakovas, Maskvos partijos sekretorius. Girdi, Ščerbakovas klausinėdavęs Berijos, 
ar jis niekados neišduosiąs jo Stalinui. Mikojanas, pats dalyvavęs tame Politbiuro posėdyje, kur 
kas patikimesnis šaltinis. Galimas daiktas, Ščerbakovui trūko kantrybė kitą kartą - kai spalį kilo 
grėsmė Maskvai. 

- Teisingai! - pritarė didikai. 

Molotovas pranešė Stalinui, kad Malenkovas ir Berija pasiūlė įkurti 
Valstybės gynimo komitetą. 

- O kas jam vadovaus? - pasiteiravo Stalinas. 

- Jūs, drauge Stalinai. 

Stalinas akivaizdžiai pajuto palengvėjimą - „išjo veido išnyko įtam- 
pa“. Kurį laiką jis tylėjo, paskui prašneko: 

- Na... 

Berija žengė į priekį ir tarė: 

- Vadovausite jūs, drauge Stalinai, - ir išvardijo komiteto narius. 

Stalinas atkreipė dėmesį, kad tarp jų nėra Mikojano ir Voznesenskio, 
bet Berija pasiūlė, kad jie vadovautų vyriausybei. Pragmatiškasis Mi- 
kojanas, suprasdamas, kad jo, kaip asmens, atsakingo už kariuomenės 
aprūpinimą, pareigos susijusios su komiteto veikla, pasiprašė paskiria- 
mas specialiuoju atstovu. Stalinas paskirstė pramonės šakas: Malenko- 
vui atiteko lėktuvų gamyba, Molotovui - tankų, Voznesenskiui - gin- 
kluotės ir šaudmenų. Stalinas grįžo prie valdžios vairo. 

Ar Stalinui tąsyk išties pakriko nervų sistema - gal jis tik vaidino? 
Šis sumanus aktorius politikas niekada neparodydavo nei kaip jaučiasi, 
nei ką galvoja. Nervai jam tikrai galėjo pakrikti: jis buvo apniktas de- 
presijos, išsekęs. Prisimename, kad panašios būklės jis buvo po Nadios 
mirties ir per karą su Suomija. Tokia siaubinga apatija buvo supranta- 
ma reakcija į tai, kad neįstengė perprasti Hitlerio - šios klaidos jis ne- 
galėjo nuslėpti nuo dvariškių, ne kartą girdėjusių Vadą tvirtinant, kad 
1941-aisiais fiureris nesiverš į SSRS. Bet tai buvo tik pusė šios tragedi- 
jos: armijos pakrikimas atskleidė, kokią žalą jai padarė Stalinas ir koks 
jis nevykęs vadas. Karalius buvo nuogas. Susiklosčius tokiai padėčiai 
išlikti galėjo tik diktatorius, išžudęs visus potencialius pretendentus. 
Bet kurioje kitoje sistemoje dėl tokių dalykų vyriausybė turėjo griūti, 
bet šioje šalyje apie tai negalėjo būti nė kalbos. 

Kita vertus, Molotovas ir Mikojanas buvo teisūs: Stalinas dar ir siekė 
įspūdžio. Pasitraukimas iš valdžios buvo gerai išbandyta gudrybė. Jos 
griebėsi Achilas, Aleksandras Didysis ir Ivanas Rūstusis. Nusišalinda- 
mas Stalinas iš esmės leido Politbiurui jį perrinkti, negana to, jam buvo 
atleista už siaubingas ligi tol padarytas klaidas. „Stalinas vėl turėjo 
mūsų paramą“, - kandžiai rašė Mikojanas. Taigi Stalinas palūžo, bet 
paskui atgimė kaip politikas. 

„Mes tapome Stalino silpnumo akimirkų liudytojais, - vėliau sakė 
Berija. - Josifas Visarionovičius niekados mums už tai neatleis.“ Miko- 
janas teisingai elgėsi slėpdamasis kitiems už nugarų. 


Kitą dieną Stalinas vėl pasirodė savo kabinete - „naujas Žmogus“, pa- 
siryžęs atlikti karvedžio vaidmenį, nes jam tarėsi esąs itin tinkamas. 
Liepos 1 dieną laikraščiai pranešė, kad Stalinas yra Valstybės gynimo 
komiteto (VGK) pirmininkas. Netrukus jis išsiuntė Timošenką vado- 
vauti Maskvą ginančiam Vakarų frontui ir liepos 19-ąją tapo gynybos 
komisaru, o rugpjūčio 8-ąją - kariuomenės vyriausiuoju vadu. Gene- 
rolai jį vadino tiesiog Vyriausiuoju. Liepos 16 dieną jis vėl suteikė teisę 
armijos baisiai nekenčiamiems politiniams komisarams įsakinėti kartu 
su karininkais - ši praktika buvo panaikinta po karo su Suomija. Mech- 
liso vadovaujami komisarai turėjo „be perstojo kovoti su bailiais, pa- 
nikos skleidėjais ir dezertyrais“, bet šie išpuikę mėgėjai sekdami savo 
viršininko pavyzdžiu dažnai perimdavo į savo rankas visą vadovavi- 
mą. „Gynybos komisariatas su Kuliku ir Mechlisu, - pasakojo Chruš- 
čiovas, - panėšėjo į pasiutusių šunų aptvarą.'* Tuo metu Stalinas vėl 
sujungė saugumo pajėgas - NKVD ir NKGB, - o vadovauti paskyrė 
Beriją. Liepos 3-iąją Stalinas kreipėsi į liaudį nauju balsu, kaip Rusijos 
nacionalinis lyderis. 

„Draugai, piliečiai, - įprastai pradėjo jis žemu balsu; visos imperijos 
radijo imtuvuose buvo girdėti, kaip jis kvėpuoja, kaip gurkšteli van- 
dens ir dzingteli padedama stiklinė, - broliai ir seserys! Armijos ir kari- 
nio jūrų laivyno kariai! Kreipiuosi į jus, mano draugai.“ Vykstąs Tėvy- 
nės karas, bet meilę Tėvynei reikia stiprinti teroru: „Bailiai, dezertyrai, 
panikos skleidėjai“ bus sutriuškinami „negailestingoje kovoje“ ė. 

Už poros dienų Stalinas su Kalininu antrą valandą nakties išėjo iš 
Kremliaus lydimi gausybės Vlasiko vadovaujamų apsaugininkų ir įėjo 
į Lenino mauzoliejų atsisveikinti su velionio vado mumija, prieš išve- 
žant ją į Sibirą slaptu užantspauduotu traukiniu". 


* Svyravimas tarp tradicinio „viengubo“ - karininkų - ir „dvigubo“ - karininkų ir Partijos komisa- 
rų - vadovavimo atspindi kaitą Partijoje. Komisarų pareigybės buvo įvestos tris kartus - 1918, 1937 
ir 1941 m. ir tiek pat kartų panaikintos, kai reikėjo kelti karių autoritetą - 1925, 1940 ir 1942 m. 

Dėl to, kad Stalinas įgavo ryžto, sunki padėtis frontuose ne ką pa- 
gerėjo. Per tris karo savaites Rusija neteko apie 2 milijonų karių, 3 500 
tankų ir per 6 000 lėktuvų. Liepos 10 dieną vokiečių tankai iš naujo pa- 
traukė link Smolensko, vadinamųjų vartų į Maskvą, ir po šešių dienų 
miestas krito. Prasiveržę vokiečiai paėmė į nelaisvę dar 300 000 raudo- 
narmiečių, užgrobė 3 000 pabūklų ir 3 000 tankų, bet įnirtingai besikau- 
nantis Timošenka kuriam laikui sustabdė jų spartų veržimąsi. Hitleris 
įsakė armijų grupei „Centras“ liepos pabaigoje persigrupuoti. Jis ver- 
žėsi toliau, pietuose - link Kijevo, šiaurėje - link Leningrado. Fiureris 
pasiekė stulbinančių pergalių, bet kol kas neužėmė nė vieno iš Barbaro- 
sos plane numatytų taikinių - Maskvos, Leningrado ir Donbaso. SSRS 
armija nebuvo sunaikinta. Vokiečių generolai maldavo Hitlerio mesti 
tankus prieš Maskvą, bet jis norėjo pirma užgrobti naftos telkinius ir 
grūdų aruodus pietuose - galbūt prisimindamas, kaip Rusijoje nieko 
nepešė Napoleonas. Taigi fiureris leidosi į kompromisą - pasirinko 
naują strategiją „Maskva ir Ukraina“. 

Pasikeitęs Stalinas net toleravo šiokį tokį Politbiuro įžūlumą. Netru- 
kus po to, kai krito Smolenskas, Stalinas išsikvietė į vasarnamį Žukovą 
su Timošenka. Ten jie pamatė jį su keliais Politbiuro nariais. Vilkintis 
senu kiteliu Stalinas vaikštinėjo po kambarį su neuždegta pypke - tas 
ženklas visuomet pranašaudavo bėdą. 

- Politbiuras svarstė, ar atleisti iš pareigų Timošenką <...>. Ką jūs 
apie tai manote? 

Timošenka nieko neatsakė, bet Žukovas tam pasipriešino. 

- Manau, kad jis teisus, - tarė senasis Kalininas - nuo 1930 metų jis, 
ko gero, nė karto nepaprieštaravo Stalinui. 

Vadas „neskubėdamas užsidegė pypkę ir nužvelgė Politbiuro narius“. 

- Tai gal pritarkime draugui Žukovui? - paklausė. 

- Jūs teisus, drauge Stalinai, - vienu balsu atsakė šulai. 

Bet Žukovas ne visada imdavo viršų"? 

Iškilus grėsmei pietuose dar gausesnėms pajėgoms patekti į apsup- 
ties žiedą, Stalinas griebėsi drakoniškų priemonių, kad baime privers- 
tų savo vyrus kautis. Rugpjūčio pradžioje jis patvirtino SSRS NKGB, 
NKVD ir Prokuratūros įsaką. Jame buvo liepiama bausti mirtimi į ne- 
laisvę paimtų karių artimuosius. Rugpjūčio 16 dieną jis paviešino savo 
žiaurųjį įsakymą Nr. 270 ir privertė jį pasirašyti Molotovą, Budioną, 
Vorošilovą, Žukovą, Timošenką ir Šapošnikovą, nors kai kurių jų nebu- 

vo Maskvoje - tokie valdymo metodai buvo įprasti bolševikams". Šios 
priemonės pražudė milijonus nekaltų karių ir jų šeimos narių, tarp jų 
ir paties Stalino“. 


**+k 


Liepos 16 dieną per dar vieną apsuptį, šįsyk prie Vitebsko, vokiečių 
pajėgos apsupo 14-ojo artilerijos pulko haubicų bateriją, vadovaujamą 
artilerijos leitenanto. Laikydamas save ypatingu, jis nesitraukė: „Aš esu 
Stalino sūnus ir neleisiu savo baterijai trauktis“, bet jis ir nepasielgė 
garbingai - nenusišovė. Liepos 19 dieną Berlynas pranešė, kad tarp 
gausybės sovietinių karo belaisvių yra Jakovas Džiugašvilis. Ždanovas 
atsiuntė Stalinui užantspauduotą paketą su Jakovo nuotrauka. Tėvas 
įdėmiai ją apžiūrėjo; jį ėmė kankinti mintis, kad silpnavalis jo sūnus 
palūžo ir jį išdavė. Antrą kartą Jakovo gyvenime Stalinas jį keikė už tai, 
kad nesugebėjo nusižudyti: 

- Tas kvailys negalėjo net nusišauti! - niurnėjo jis Vasilijui. 

Stalinui iškart ėmė kelti įtarimų Jakovo žmona Julija. 

- Kol kas nieko nepasakok Jašos žmonai, - įspėjo jis Svetlaną. 

Netrukus Julija buvo suimta, remiantis įsaku Nr. 270. Jos trejų metų 
duktė nematys motinos dvejus metus. Tačiau mes žinome, kaip Stali- 
nas nerimavo dėl Jakovo likimo - svarstė apie jį iki pat gyvenimo galo. 

Jis tuoj pat uždraudė Vasilijui skraidyti į kovines operacijas: „Vieno 
karo belaisvio man - per akis!“ Bet suirzo, kai „kronprincas“ paskam- 
bino ir paprašė pinigų naujai uniformai ir maistui. 

„1) Mano žiniomis [rašė Stalinas], ginkluotųjų oro pajėgų davinys vi- 
sai pakankamas. 2) Ypatinga uniforma Stalino sūnui nesvarstytina.' !2 

Maždaug tuo metu, kai Jakovas pateko į nelaisvę, Stalinas pirmą 
kartą bandė susisiekti su Hitleriu. Vadas ir Molotovas įsakė Berijai iš- 
gauti informacijos iš Bulgarijos ambasadoriaus Ivano Stamenovo. Be- 
rija patikėjo šią užduotį žudymų ir šnipinėjimo specialistui Sudopla- 


* Įsakyme Nr. 270 aiškiai juntamas paties Stalino stilius: „Įsakau: 1) kiekvieną nusiplėšusį atpaži- 
nimo ženklus <...> ir pasidavusį į nelaisvę laikyti niekingu dezertyru, o jo šeimos narius suimti 
kaip dezertyrų, sulaužiusių priesaiką ir išdavusių Tėvynę <...>. Tokius dezertyrus iš vadovau- 
jančių kadrų šaudyti iškart. 2) Patekusieji į priešo apsuptį <...> privalo kautis iki paskutinės 
galimybės <...>. <...> jei nuspręs pasiduoti į nelaisvę - naikinti visomis priemonėmis <...>, o iš 
pasidavusių į nelaisvę raudonarmiečių šeimų atimti valstybės pašalpą ir paramą.“ 

tovui. Šis papasakojo šią istoriją ne itin patikimuose prisiminimuose. 
Jis gavo nurodymą per Stamenovą paklausti, kodėl Vokietija pažeidė 
nepuolimo sutartį, kokiomis sąlygomis Hitleris nutrauktų karą ir ar jis 
pasitenkintų Ukraina, Baltarusija, Moldova ir Baltijos šalimis - žodžiu, 
jei būtų sudaryta antra Bresto taika. Berija paaiškino Sudoplatovui, kad 
to reikia norint laimėti laiko. Sudoplatovas susitiko su Stamenovu Be- 
rijos mėgstamame gruziniškame restorane Aragvi liepos 25 dieną, bet 
bulgaras informacijos Berlynui taip ir neperdavė. Jis atsakė: „Net jeigu 
jūs pasitrauksite iki Uralo, galų gale laimėsite karą.“ 


* *X* 


Tuo tarpu vokiečiai nesutramdomai stūmėsi į priekį pietuose. Armijų 
grupė „Pietūs“, vadovaujama Guderiano ir Kleisto [1941 metais, per 
Barbarosos operaciją, armijų grupei „Pietūs“ vadovavo generolas feld- 
maršalas Karlas Rudolfas Gerdas von Rundstedtas - vert.], savo tankų 
žnyplėmis apjuosė generolo Kirponoso Pietvakarių frontą su šimtais 
tūkstančių kareivių. Kijevą akivaizdžiai reikėjo atiduoti priešui. Liepos 
29-ąją Stalinas išsikvietė Žukovą aptarti padėties visuose frontuose. 
Poskriobyševas grėsmingai perspėjo, kad posėdis prasidės tik tada, kai 
atvyks Mechlisas. Pasirodžius „niūriajam demonui“ su Berija ir Ma- 
lenkovu, rūškanos trijulės varstomas kraują stingdančiais žvilgsniais, 
generalinio štabo viršininkas spėjo, kad vokiečiai sutriuškins Raudono- 
sios armijos Pietvakarių frontą, o tada vėl pasuks į Maskvą. Mechlisas 
ji pertarė ir grasinamai paklausė, iš kur Žukovas tiek daug žino apie 
vokiečių planus. 

- O Kijevas? - paklausė Stalinas. 

Žukovas pasiūlė atiduoti jį vokiečiams. 

- Ko čia paistai nesąmones?! - užriko Stalinas. 

- Jei manote, kad generalinio štabo viršininkas paisto nesąmones, 
prašau atleisti mane iš šių pareigų ir pasiųsti į frontą, - irgi šaukte jam 
atkirto Žukovas. 

- Kas tau davė teisę šitaip kalbėtis su draugu Stalinu?! - sukriokė 
Mechlisas. | 

- Nesikarščiuok, - tarė Žukovui Stalinas, - bet kadangi apie tai užsi- 
minei, mes apsieisime ir be tavęs. 

Žukovas susirinko žemėlapius ir išėjo iš kambario, bet po keturias- 

dešimties minučių jį vėl iškvietė ir pranešė, kad jis atleidžiamas iš ge- 
neralinio štabo viršininko pareigų. Nėra to blogo, kas neišeitų į gera: 
mūšiuose užsigrūdinęs generolas grįžo į sau įprastą aplinką. Stalinas 
jį guodė: „Raminkis, raminkis!“ Į generalinio štabo viršininko parei- 
gas buvo grąžintas Šapošnikovas. Stalinas žinojo, kad Šapošnikovas 
negaluoja, bet „mes jam padėsime“. Žukovas paprašė leidimo išeiti, 
bet Stalinas pasikvietė jį arbatos: Žukovas traukė Staliną. Katastrofa, 
netrukus ištiksianti prie Kijevo, parodė, kiek išminties buvo Žukovo 
„nesąmonėje“ *. | 

Vokiečių tankų žnyplės buvo bebaigiančios apsupti Pietvakarių ašį, 
vadovaujamą maršalo Budiono ir Chruščiovo - šis maldavo leidimo 
trauktis. NKVD pranešė Stalinui, kad Chruščiovas ketina atiduoti vo- 
kiečiams Kijevą, tad Stalinas paskambino jam ir pagrasino. Kai armi- 
ja netvarkingai bėga, ją apvaldo čia baisi panika, čia apatija, tad nieko 
nuostabaus, kad Chruščiovas užtiko Budioną geriantį brendį su fronto 
Operatyvinio skyriaus viršininku Bagramianu ir meiliai sakantį jam, 
kad jį reikia sušaudyti. 

Rugsėjo 11-ąją, kai padėtis darėsi vis kritiškesnė, Budionas, narses- 
nis ir kompetentingesnis už daugumą „kavaleristų“, žinodamas, kad 
gali būti atleistas ar net suimtas, primygtinai tikino Staliną: „Jeigu del- 
sime, prarasime žmonių ir labai daug technikos.“ Kitą dieną Stalinas jį 
atleido. Į frontą jis paskyrė Timošenką ir davė jam keistą dovaną - dvi 
pypkes su elnio atvaizdų; jos turėjo simbolizuoti Timošenkos perkėli- 
mą iš šiaurės į pietus. Tokius gestus Stalinas darydavo retai. 

- Vadovauk tu, - nuvykusiam į frontą Timošenkai tarė Budionas. - 
Bet paskambinkime Stalinui kartu ir pasakykime jam trauktis iš Kijevo. 
Mudu - tikri maršalai, mumis patikės. 

- Nenoriu kišti galvos į kilpą, - atsakė Timošenka. 

Po dviejų dienų Kleisto ir Guderiano 1-oji ir 2-oji tankų grupės 18.20 
susijungė už šimto šešiasdešimties kilometrų į rytus nuo Kijevo. Jos at- 
kirto milžinišką žiedą su penkiomis Sovietų armijomis. Stalino užsispy- 
rimas davė karčių vaisių: į nelaisvę pateko 452 720 karių. Rugsėjo 18-ąją 
Kijevas krito. Nervai Stalinui šįsyk atlaikė. 

- Užtaisykite spragą, - įsakė jis Šapošnikovui. - Greitai!“ 

Stalinas su Berija paspartino represijas, bet tuo pat metu paleidinėjo 
daugiau suimtųjų. Daug per plauką išsisukusių nuo mirties buvo pa- 
leisti, kad padėtų kariaujantiesiems. 

- Nedaugeliu žmonių galima pasikliauti, - suniurnėjo Stalinas per 
vieną posėdį priešlėktuvinės gynybos klausimais. 

Tada lėktuvų konstruktorius Jakovlevas pasakė: 

- Drauge Stalinai, daugiau kaip prieš mėnesį suimtas Balandinas, 
mūsų liaudies komisaro pavaduotojas. Nežinome, už ką jį areštavo, bet 
mes negalime įsivaizduoti, kad jis buvo liaudies priešas. Mums jo reikia 
<...>. Prašome peržiūrėti jo bylą. 

- Taip, - atsakė Vadas, - jis kali jau keturiasdešimt dienų, bet nieko 
neprisipažino. Ko gero, jis dėl nieko nekaltas. 

Kitą dieną Balandinas atėjo į darbą „įdubusiais skruostais ir skusta 
galva“, tarsi „nieko nebūtų atsitikę“. Berija su Mikojanu paprašė išlais- 
vinti Vanikovą, suimtą už tai, kad ginčijosi dėl artilerijos su Kuliku. 
Tiesiai iš kameros jį atvedė pas Staliną. Šis atsiprašė, pripažino, kad 
Vanikovas buvo teisus, ir paskyrė į aukštas pareigas. 

Būta nesmagių akimirką, kai tie per plauką išvengusieji mirties susi- 
tiko su savo kankintojais. Plačiaveidį šviesiaplaukį generolą Merecko- 
vą, suimtą pirmomis karo savaitėmis, siaubingai kankino rafinuotasis 
Teoretikas Merkulovas - iki arešto juodu buvo draugai. Vėliau vienas 
iš Mereckovo tardytojų paliudijo: „Aukšto rango karininkai be perstojo 
žiauriai kankino Mereckovą <...>. Jį mušdavo gumos strypais“, kol.jis 
paplūsdavo kraujais. Dabar jį nupraustą atvedė pas Merkulovą. Merec- 
kovas pasakė Merkulovui, kad jie nebegalės būti draugai. Toks pokal- 
bis galėjo įvykti tik tuo keistu metu. 

- Vsevolodai Nikolajevičiau, kadaise mes susitikdavome neforma- 
lioje aplinkoje, bet dabar aš jūsų bijau. 

Merkulovas nusišypsojo. 

Po kelių minučių generolas Mereckovas su visa uniforma prisistatė 
Stalinui sužinoti, kokia užduotis jo laukia dabar. 

- Labas, drauge Mereckovai. Kaip jaučiatės? 

Berija sustiprino Terorąa““. NKVD traukiantis, buvo paleisti ne visi 
suimtieji - nors Stalinas turėjo puikią galimybę tai padaryti. Stalinui 
tokie artimi buvę „vokiečių šnipai“ Marija ir Aleksandras Svanidzės 
kalėjo nuo 1937 metų gruodžio. Stalinas prisiminė Aliošą. Vadas pats 
sakė Mikojanui: „Jis nubaustas mirtimi. Įsakiau Merkulovui prieš su- 
šaudant jam pasakyti: jeigu paprašys Centro komiteto atleidimo, jam 
bus dovanota.“ Bet Svanidzė išdidžiai atsakė esąs nekaltas, todėl „ne- 
galiu prašyti atleidimo“. Jis spjovė Merkulovui į veidą ir sušuko: „Štai 


443 


STALINAS. RAUDONOJO CARO DVARAS 


mano atsakymas tau!“ 1941 metų rugpjūčio 20 dieną Aleksandras buvo 
sušaudytas. Po kelių dienų Kunceve Stalinas pasisuko į Mikojaną. 

- Nori išgirsti apie Aliošą? 

- Ką? - paklausė armėnas. Jis garbino Svanidzę ir tikėjosi, kad šis 
bus paleistas, bet Stalinas sausai pranešė, kad jis negyvas. 

- Jis nepanoro atsiprašyti. Koks aristokratiškas išdidumas! - balsu 
svarstė Stalinas. 

- Kada tai įvyko? - paklausė Mikojanas. 

- Jį sušaudė visai neseniai. 

Taip garbinusi Staliną Marija Svanidzė ir Aleksandro sesuo Mariko 
buvo sušaudytos kitais metais". 

„NIRŠUS KAIP ŠUO“: ŽDANOVAS 
IR LENINGRADO APSIAUSTIS 


Tuo metu, kai Stalinas ir Molotovas šalia sėdėjo Mažajame kampe, Žda- 
novas valdė apsiaustą Leningradą it koks mini Stalinas. Tačiau dabar 
Stalinas nukreipė savo įtūžį į Lenino miesto karo vadus“. Iki 1941 metų 
rugpjūčio 21 dienos šiaurės rytų kryptimi besiveržiantys vokiečiai be- 
veik atkirto miestą nuo visos Rusijos. Jau šešiasdešimties sulaukęs Vo- 
rošilovas ėmėsi vadovauti kartu su Ždanovu. Abu vyrai turėjo daug ką 
įrodyti. Leningradas pamažu buvo veržiamas kilpa, ir jiedviem buvo 
nelengva išlaikyti Stalino pasitikėjimą. 

Diena iš dienos vokiečių gniaužtai spaudėsi, ir Stalinas ėmė užuosti 
kapituliantiškas nuotaikas. Jis sunerimęs siuntinėjo įsakymus ir kalti- 
no vadus, nesugebančius suvokti „šio mirtino pavojaus. Vyriausiosios 
karinės vadovybės būstinė negali taikstytis su pasmerktumo nuotaiko- 
mis, teisinimaisis, neva viskas, kas įmanoma, jau padaryta ir kad pa- 
daryti ką nors daugiau neįmanoma <...>.“! Paskui Stalinas išgirdo, kad 
Vorošilovas, prisimindamas savo šlovės dienas Caricyne 1918-aisiais, 
planuoja kelti kareivių kovinę dvasią leisdamas jiems rinkti karininkus. 
Šįsyk Vorošilovas supykdė ne armijos ir ARDO komisarą Trockį, o gy- 
nybos liaudies komisarą. 

„Tučtuojau nutraukite rinkimus, nes jie paralyžiuos armiją, ir bus 
išrinkti bejėgiai vadovai, - įsakė Stalinas kartu su Molotovu ir Miko- 
janu. - Mums reikia visagalių vadovų. Tie rinkimai pasklis kaip ligos 
epidemija. Čia ne Vologda - čia antras šalies miestas!“ Stalinas pridūrė: 


* Dabar, kai pasidarė prieinami Stalino ir Ždanovo dokumentai, pirmą kartą galime išvysti karštli- 
giškas jų pastangas gelbėti Leningradą. 


445 


STALINAS. RAUDONOJO CARO DVARAS 


„Prašome Vorošilovą ir Ždanovą pranešti mums apie karines operaci- 
jas. Gaila, bet iki šiol jie to nepadarė.“ 

„Viskas aišku, - atsakė Leningradas. - Viso gero, drauge Stalinai. 
Jūsų patarimai mums padėjo. Esame didžiai dėkingi!“* 

Ždanovas ėmė kontroliuoti kiekvieną Leningrado gyvenimo aspektą 
ir ištarė savo garsiąją frazę: „Priešas prie vartų! Dabar storas, kamuoja- 
mas astmos ir nuovargio, vieną po kito rūkantis papirosus „Belomor“, 
apsivilkęs šviesiai žaliu kiteliu su pistoletu ant diržo kabančiame dėkle, 
Ždanovas vadovavo frontui iš Smolno instituto dešinio sparno trečio 
aukšto, sėdėdamas kabinete, nukabinėtame Stalino, Marxo ir Engelso 
portretais. Ilgas jo stalas buvo aptrauktas gelumbe, tik raudona, o ne 
žalia kaip Stalino. Jo rašomasis stalas, dovanotas kažkurio Leningrado 
fabriko, buvo inkrustuotas Uralo akmenimis. Arbatą jis gerdavo kaip 
Stalinas - iš stiklinės, įdėtos į sidabrinį laikiklį, užsikąsdamas gabali- 
niu cukrumi; kaip ir Vadas, jis miegodavo kabinete ant sofos. Jis rašė 
laikraščių vedamuosius, pats skirstė kiekvieną elektros vatą, grasino 
„panikos skleidėjams“ tuoj pat sušaudyti ir su kitais įsakinėjo frontui?. 

Vorošilovas tuo metu demonstravo žavėjimosi vertą drąsą, jau paro- 
dytą Caricyne. Pirmajam maršalui pasirodžius fronte prie Ivanovsko- 
jės, kareiviai stebėjo, kaip išdidžiai jis vaikštinėja vienam po kito spro- 
ginėjant artilerijos sviediniams. 

- Čia jis! Vorošilovas! Klimas! - aikčiojo kareiviai. - Žiūrėkite - atro- 
do, tarsi jis būtų išdygęs iš po žemių! 

Už kelių kilometrų Vorošilovas pamatė karius, pakrikusius po vo- 
kiečių puolimo. Jis sustabdė štabo automobilį, išlipo, išsitraukė pistole- 
tą ir „Valio!“ šaukiančių karių priekyje puolė vokiečius. Senasis kava- 
leristas dar įstengė vaidinti bebaimį didvyrį, bet ne stabilizuoti padėtį 
fronte“. 

Šio didvyriško, bet nekompetentingo šauniojo kario veiksmai ne- 
padarė įspūdžio Stalinui. Kita vertus, greitai vėso ir jo šilti jausmai 
Ždanovui. Išgirdęs leningradiečius pagarbiai vadinant savo viršinin- 
ką Andrejumi Aleksandrovičiumi, Stalinas šaltai paklausė: „Andre- 
jus Aleksandrovičius? Kurį Andrejų Aleksandrovičių turite galvoje?“ 
Jeigu išsigandę pavaldiniai sutikdavo su Vado įsakymais, naudos iš 
to nebuvo. „Jei nesutinki, - sakė Ždanovui Stalinas, - sakyk tiesiai.“ 
Stalinas ir toliau rodydavo pašaipų susierzinimą, raudonu pieštuku 
keverzodamas: „Neatsakėte į siūlymą. Neatsakėte? Kodėl? <...> Supra- 

tote jį? Kada pradėsite puolimą? Reikalaujame tuoj pat atsakyti vienu 
iš dviejų žodžių: „taip“ reikš teigiamą atsakymą ir kad įsakymas bus 
greitai įvykdytas, „ne“ - neigiamą. Atsakykite, taip ar ne. Stalinas. Vis 
dėlto vadas priešinosi bet kokiems bandymams atleisti Ždanovą, nors 
šis svirduliavo po sunkios Leningrado padėties našta". 

Rugpjūčio 21-ąją Stalinas, suvokdamas, kad padėtis darosi beviltiš- 
ka, įsakė Molotovui su Malenkovu su visais jo įgaliojimais vykti į Le- 
ningradą ir rasti atpirkimo ožį - tai rodė, kad Ždanovas pateko į Vado 
nemalonę. „Vorošilovui, Malenkovui, Ždanovui <...>. Leningrado 
fronto vadai galvoja apie vieną: kaip rasti kokį nors būdą trauktis <...>. 
Ar ne laikas atsikratyti šių traukimosi didvyrių?'* Tačiau Molotovas ir 
Malenkovas gavo dar ir rimtesnę, balsu neišsakytą užduotį: nuspręsti, 
ar palikti Leningradą priešui. 

Vien jų kelionė virto nuotykiu. Juodu atskrido į Čerepovecą, ten 
sėdo į specialų vakarų krypties traukinį, bet staiga traukinys nebegalė- 
jo važiuoti toliau ir sustojo Mgos stotelėje už 40 kilometrų į rytus nuo 
Leningrado. Bolševikų šulai matė priekyje bombas mėtančius vokiečių 
lėktuvus, bet nesuprato, kad prasideda vokiečių puolimas - per jį vos 
po dviejų dienų priešai apsups Leningradą. Pasirodo, į miestą dabar 
galėjai patekti tik per Mga gyvenvietę. Molotovas su Malenkovu ne- 
numanė, ką daryti. Jie pėsčiomis pasuko palei bėgius Leningrado link, 
kol pamatė priemiestinį troleibusą ir įlipo į jį lyg kokie kasdien į darbą 
važinėjantys keleiviai. Kiek toliau juos pasitiko šarvuotasis traukinys. 

Su astma kovojantis Ždanovas tebevaldė padėtį, bet tik vargais ne- 
galais; paguodai jis gėrė. Ždanovas niekada nebuvo stipriausias iš Sta- 
lino parankinių. „Kiek silpnabūdis',- manė Molotovas. Alkoholis tapo 
vienintele šio tobulo stalinisto yda. Jis buvo visai besugriūvąs ir atvirai 
prisipažino Stalinui, kad kartą per bombardavimą išsigando, puolė į 
paniką ir pasislėpęs Smolno bunkeryje gėrė. Vien tas prisipažinimas 
padėjo jam išlaikyti Stalino prielankumą. Ždanovas dirbo kaip apsės- 
tas, bet jo sveikata taip ir nebepasitaisė. ' 

Malenkovas mėgaudamasis pasakojo apie Ždanovo girtavimą ir 
bailumą, bet girdavosi niekados nepranešęs apie tai Stalinui. Sunku 
tuo patikėti. Ždanovas gerai sutarė su Molotovu, bet niekino Malen- 
kovą nuo ketvirtojo dešimtmečio pabaigos. Ne kas kitas kaip Ždano- 
vas sugalvojo tam storam, į eunuchą panašiam biurokratui moterišką 
Malanios pravardę. Abipusė šių dviejų kilnių provincijos inteligentų 

palikuonių neapykanta kunkuliuos tol, kol baigsis skerdynėmis. Ma- 
lenkovas tikriausiai siūlė suimti Ždanovą, bet Berija, žinodamas, kaip 
Pianistą myli Stalinas, atsakė, kad dabar ne metas duoti Politbiuro na- 
rius karo lauko teismui. Molotovas pritarė: „Ždanovas buvo geras ben- 
dražygis“, bet „labai prislėgtas“. 

Stalino įgaliotieji atstovai medžiojo atpirkimo ožius, bet padėties be- 
maž nepataisė. „Bijau, - Stalinas isteriškai rašė Molotovui ir Malenko- 
vui, - kad prarasime Leningradą dėl kažkokių silpnapročių kvailystės; 
visam Leningradui gresia pavojus atsidurti apsupties žiede. Ką daro 
Popovas [fronto vadas] ir Vorošilovas? Jie net nepraneša mums, ko- 
kių priemonių imasi, kad išvengtų pavojaus. Jiems tik rūpi rasti naujų 
kelių trauktis. Mano akimis žiūrint, jie turi šį vienintelį tikslą <...>. Tai 
grynai valstietiškas susitaikymas su lemtimi <...>. Kas per žmonės?! 
Nieko nesuprantu. Tau neatrodo, kad kažkas atveria vokiečiams kelią 
šia svarbia kryptimi? Tyčia? Koks žmogus tas Popovas? Ką veikia Vo- 
rošilovas? Kaip jis padeda Leningradui? Rašau apie tai, nes man kelia 
nerimą Leningrado vadovybės neveiklumas <...>. Grįžk į Maskvą. Ne- 
vėluok. Stalinas.“? 

Grįžę emisarai pasiūlė Stalinui neteikti reikšmės Vorošilovo Šiau- 
rės vakarų krypties daliniams ir atleisti pirmąjį maršalą, nes jis „visą 
laiką leidžia apkasuose“. Per tą laiką krito Šliselburgas, tvirtovė prie 
Nevos, ir Mga. Vorošilovas nepranešė apie tai Maskvai. Sužinojęs apie 
tokį išsisukinėjimą Stalinas netvėrė pykčiu. „Esame be galo pasipiktinę 
jūsų elgesiu, - sakė jis Vorošilovui ir Ždanovui. - Jūs pranešate mums 
tik nuostolius, bet nė žodeliu neužsimenate apie priemones miestams 
gelbėti <...>. O Šliselburgo praradimas? Kada nustosime patirti nuosto- 
lius? Gal nusprendėte atiduoti Leningradą?“ 

Rugsėjo 8-ąją Stalinas pasikvietė Žukovą į savo butą, kur vakarie- 
niavo su įprasta draugija: Molotovu, Malenkovu ir Maskvos partiniu 
viršininku Aleksandru Ščerbakovu*. 

- Kur dabar vyksi? - lyg tarp kitko paklausė Stalinas. 


* Ščerbakovas buvo vienas iš naujųjų veikėjų, iškilusių per ketvirtojo dešimtmečio sušaudytųjų 
lavonus. „Bejausmiu Budos veidu, su akiniais storais raginiais rėmeliais ant mažytės riestos, 
panašios į sagą nosies“, Ščerbakovas, Ždanovo svainis, buvo dar vienas pavyzdys santuokų 
tarp bolševikų elito narių. Reputaciją jis pelnė tvarkydamas kultūros reikalus, paskui perėmė 
iš Chruščiovo Maskvos Partijos pirmojo sekretoriaus pareigas ir 1941 m. tapo kandidatu į Po- 
litbiuro narius kartu su Malenkovu ir Voznesenskiu. Chruščiovas vadino šį šiurkštaus būdo 
alkoholiką ir antisemitą „žalčiu <...>, vienu iš šlykščiausių“. 

- Atgal į frontą, - atsakė Žukovas. 

- Į kurį? 

- Į tą, kurį laikai svarbiausiu. 

- Tada tuoj pat vyk į Leningradą <...>. Padėtis ten beveik beviltiška 
<...>, - ir jis padavė Žukovui laiškelį Vorošilovui: „Perduok vadova- 
vimą Žukovui ir nedelsdamas skrisk į Maskvą.“ Stalinas iškeverzojo 
Ždanovui: „Šiandien atšaukiamas Vorošilovas!“? 

Žukovas perėmė vadovavimą Smolne įsikūrusiam štabui. Profesio- 
nalumą jis derino su drakonišku negailestingumu. Ant pavaldinių rėk- 
davo: „Nejaugi nesupranti: jeigu Antonovo divizija neužims tos linijos 
<...>, vokiečiai prasiverš į miestą?! Tada sušaudysiu tave kaip išdaviką 
priešais Smolną.“ Ždanovas, stovėdamas šalia ką tik paskirto su juo 
vadovauti Žukovo, raukėsi: tokios kalbos jam nepatiko. 

Baisiai nusiminęs Vorošilovas kreipėsi į kolegas: „Sudiev, draugai. 
Vyriausiosios karinės vadovybės būstinė mane atšaukė, - jis patylėjo. - 
Toks senis kaip aš to nusipelnau. Čia ne Pilietinis karas. Dabar turime 
kautis kitaip <...>. Bet nė akimirkos neabejokite, kad mes sutriuškinsi- 
me tas fašistines padugnes!'' 

Grįžęs į Maskvą Stalinas pripažino: „Mums gali tekti atiduoti Piterį. 
Bet Žukovas ėmė įnirtingiau priešintis puolantiems vokiečiams, o paskui 
kontratakavo". Ždanovas, glaudžiai bendradarbiaujantis su Žukovu, 
parodė irgi nesantis iš kelmo spirtas. Jis pasiskundė, kad jo „tribunolai 
nieko nesiima prieš klaidingų, provokuojančių gandų skleidėjus <...>. 
Ypatingieji skyriai turi rengti provokatorių ir gandų skleidėjų teismus. 
Visuomenė privalo žinoti, kaip mes žiūrime į tuos šunsnukius.'!* Visa, 
ką siūlydavo Stalinas, būdavo įgyvendinama“. Lapkričio 13-ąją Stalinas 
pranešė Ždanovui, kad vokiečiai įsitvirtina gyvenamuosiuose namuo- 
se. „Gynybos liaudies komisaras draugas Stalinas davė tokius nurody- 
mus, - rašė Ždanovas: - Judėdami į priekį nesistenkite paimti vieno ar kito 
taško, bet <...> sudeginkite iki pelenų tuos gyvenamuosius rajonus. Taip 
bus palaidoti vokiečių štabai ir daliniai <...>. Meskite į šalį visus sentimen- 
tus ir naikinkite visus kelyje pasitaikančius gyvenamuosius rajonus!“ "? 


* Kai spalio 31 d. Stalinas sužinojo, kad nacistai naudoja Rusijos vyrų ir moterų „delegacijas“ 
kaip karių skydus, įsakė Ždanovui: „Girdėjau, kai kurie Leningrado bolševikai mano, kad ne- 
įmanoma naudoti ginklų prieš šituos „delegatus“. Jeigu taip manančių išties esama <...>, juos 
reikia likviduoti pirmiausia, nes jie pavojingesni už vokiečių kareivius. Mano patarimas - jokių 
sentimentų <...>. Naikinkite vokiečius ir jų delegatus!“ 

Žukovui su Ždanovu pavyko pasiekti, kad Leningrado šturmas vo- 
kiečiams kainuotų labai brangiai. Hitleris sudvejojo, atšaukė puolimą ir 
nusprendė marinti miestą badu, kol pasiduos, o tada sulyginti su žeme. 
Prasidėjo 900 dienų truksianti miesto blokada. 

Ždanovas savo įpratimu toliau rašė Stalinui asmeninius laiškus ra- 
šaliniu rašikliu plona plunksna. „Pagrindinė mūsų nesėkmių priežastis 
buvo prasti pėstininkų veiksmai <...>. Prisimename, ką sakėte mums 
per karą su Suomija“, bet „mūsiškiai turi blogą įprotį - nebaigti ką pra- 
dėję, paskui neanalizuoti, o galiausiai išsilakstyti į visas puses <...>. 
Šiandien dedame daug pastangų, kad pakeistume puolimo stilių <...>. 
Blogiausia tai, kad plinta badas.“ "* 

Uždarytame į spąstus Leningrade buvo 2,2 milijono žmonių. Vien tų 
metų gruodį mirė 53 000, vėliau toks pat likimas ištiks kur kas daugiau. 
Žmonės krito negyvi gatvėse, išleisdavo paskutinį kvapą savo lovose; 
vienas po kito išmirdavo ištisos šeimos. Lavonų buvo tiek daug, o visi 
buvo tokie nusilpę, kad negalėjo jų palaidoti. Klestėjo kanibalizmas: 
dažnai daugiabučio koridoriuje matydavai lavonus nupjautomis šlau- 
nimis ir krūtimis. Skaičiuojama, kad nuo 1941 metų gruodžio iki kitų 
metų liepos Leningrade mirė milijonas žmonių. 

Ždanovas, padedamas savo gerbiamo antrojo sekretoriaus Alekse- 
jaus Kuznecovo, atgavo Stalino ir leningradiečių pagarbą. Juodu pama- 
žu tapo didvyriais, nes dalijosi vargais su savo miestiečiais: patys gy- 
veno iš karinio davinio - pusės kilogramo duonos, dubenėlio mėsiškos 
ar žuvies sriubos ir samčio košės per dieną. Šimtai tūkstančių mirė gat- 
vėse, o tuodu lyderiai dirbo dieną naktį. Kuznecovas, jaunas, aukštas, 
išstypęs ilgo gražaus veido vyras, neleido Leningradui pakrikti Ždano- 
vo silpnumo akimirkomis. Jis eidavo per apkasus, lydimas mažamečio 
sūnaus. Net Stalinas gyrė Kuznecovą. „Tėvynė tavęs nepamirš!“ - rašė 
Vadas. 

Lapkritį buvo įsakyta nutiesti per užšalusį Ladogos ežerą Gyvybės 
kelią - tik juo dabar miestas galėjo gauti maisto. Siaučiant badui, Žda- 
novas taip smulkmeniškai skirstė maisto atsargas, kad vienu metu jis 
vienintelis galėjo išduoti naują maisto kortelę vietoj pamestos. Retkar- 
čiais jis rodydavo nepaprastą žmoniškumą. Vienoje mokykloje prasidė- 
jus dizenterijai, jis įtarė, kad mokyklos darbuotojai vagia maistą iš vai- 
kų, ir nusiuntė aiškintis generolą. Šis pranešė, kad mokiniai susideda 
maistą į stiklainius ir neša šeimoms, bet jiems to neuždraudė. 

- Būčiau pasielgęs taip pat, - prisipažino Ždanovas ir įsakė evakuoti 
vaikus iš miesto. 

Po karo buvo cituojami Ždanovo žodžiai: „Žmonės krito kaip mu- 

ės“, bet „istorija niekados nebūtų man atleidusi, jei būčiau atidavęs 
Leningradą". 

Tačiau Stalinas įniršo, kai Ždanovas ėmė rodyti pavojingą savaran- 
kiškumą. 

- Gal įsivaizduoji, kad Stalino valdomas Leningradas yra ne Sovietų 
Sąjungoje, o kažkokioje saloje Ramiojo vandenyno vidury?! 

- Pripažįstame savo klaidą, - atsakė Ždanovas, o paskui nupasakojo 
operacijų prie Ladogos ežero bėdas - dėl jų kaltino 80-osios divizijos 
vadų „bailumą ir išdavystę“. - Siunčiame jums reikalavimą leisti mums 
<...> sušaudyti 80-osios divizijos vadą Frolovą ir komisarą Ivanovą 
<...>. Tarybai tenka kovoti su panika ir bailumu net tarp karininkų. 

- Reikia sušaudyti Frolovą su Ivanovu ir pranešti žiniasklaidai, - 
atsakė Stalinas. 

- Supratau. Bus padaryta. 

- Negaiškite laiko, - patarė Stalinas. - Brangi kiekviena akimirka. 
Priešas telkia jėgas pulti Maskvą. Visi kiti frontai turi progą kontrata- 
kuoti. Nepraleiskite jos!!* 

Raštišką atsakymą Ždanovas baigė taip: „Mes laukiame, kada prasi- 
dės vokiečių triuškinimas prie Maskvos. Sveikatos! - ir pridėjo priera- 
šą: - P. S. Tapau niršus kaip šuo!“ !/* 


* + 


Hitleris permetė savo tankus į operaciją „Taifūnas“ - milžinišką Mas- 
kvos puolimą, turėjusį suduoti triuškinantį smūgį Sovietų Rusijai. Gu- 
deriano tankai netikėtai puolė Briansko frontą ir apėjo jį iš flango kaip 
tik tuo metu, kai Stalinas pasitiko lordą „Beaverbrooką, šelmišką Ka- 
nados spaudos magnatą ir Britanijos karo kabineto narį, bei Averellą 
Harrimaną, Amerikos pasiuntinį, gražų, tik labai įdubusiais skruostais 
turtuolį, paveldėjusį geležinkelių verslą - juodu atvyko aptarti karinės 
pagalbos, kad Rusija galėtų atsilaikyti kare. 


* Galatsilygindamas Ždanovui už nirtulį, Stalinas iškvietė jį į Maskvą. Ždanovas, nematęs Vado 
nuo birželio 24-osios, nuskrido į sostinę ir nuo tada vėl pradėjo kopti į viršų. 

Du plutokratai stebėjo, kaip Stalinas katastrofos akivaizdoje vaidina 
malonų šeimininką. „Stalinas nenustygo - vis vaikštinėjo ir be perstojo 
rūkė. Mums abiem pasirodė, kad jį kamuoja didžiulė įtampa“, - prisi- 
minė Beaverbrookas. Stalinas, kaip visada, vieną akimirką buvo šiurkš- 
tus, kitą - žavus: kurį laiką piešė vilkus savo bloknote, paskui metė 
į šalį neatplėštą Churchillio laišką ir sušuko: „Jūsų siūlymai be galo 
šykštūs. Aiškiai matyti jus norint, kad Sovietų Sąjunga būtų įveikta.“ 
Vadas buvo „išvargęs, raupuotas veidas išblyškęs <...>, galima sakyti, 
išsekęs“. Spalio 1 dieną, kai Stalinas ištaisė prašmatnų pobūvį Didžiuo- 
siuose kremliaus rūmuose, Maskvos frontas buvo besubyrąs. Pusę aš- 
tuntos vakaro šimtas svečių garsiai šnekučiavosi aštuoniolikto amžiaus 
Jekaterinos salėje, kur kėdės ir kušetės buvo išmargintos Jekaterinos 
II monogramomis, o sienos dengtos žalio šilko tapetais ir nukabinėtos 
senais portretais aukso rėmuose. Prieš pat aštuonias į pobūvį pakviesti 
rusai ėmė susirūpinę dairytis į aukštas auksuotas duris. Lygiai aštuntą 
visi nuščiuvo: į salę iš lėto įžengė Stalinas; „atrodė, kad kitelis karo ant 
jo sunykusio kūno. 

Per vakarienę jis įsitaisė tarp abiejų užsienio magnatų, Molotovas 
savo įprastoje vietoje priešais, šone - Vorošilovas su Mikojanu. Armėnas 
nuo šiol derėsis dėl Vakarų pagalbos*. Padavėjai nepertraukiamu srautu 
nešė svečiams užkandžius, ikrus, sriubą, žuvį, keptus paršelius, vištie- 
ną ir žvėrieną, ledus ir pyragaičius; visa tai buvo užgeriama šampanu, 
degtine, vynu ir armėnišku brendžiu. Stalinas pasiūlė tostą už pergalę, 
paskui tamados vaidmens ėmėsi Molotovas. Iki vaišių pabaigos buvo 
išgerti trisdešimt du tostai. Jeigu Stalinui tostas patikdavo, prieš išger- 
damas paplodavo katučių, bet kol kiti kalbėdavo, linksmai šnekučiavosi 
su svečiais. Jis „be perstojo gėrė iš mažo stikliuko, - rašė Beaverbrookas, 
viską fiksavęs skrupulingai it koks jo Daily Express reporteris. - Valgė 
su apetitu, net godžiai“, o ikrus laižė nuo peilio, be duonos ir sviesto. 
Stalinas ir Beaverbrookas, du sukti šelmiai, traukė vienas kitą per dantį. 
Rodydamas į prezidentą Kalininą, Beaverbrookas, girdėjęs apie jo silp- 
nybę balerinoms, paklausė, ar senukas turi meilužę. 

- Jis tam per senas, - sukikeno Stalinas. - Ojūs turit? 


* Net Stalinas pripažino, kad ši Vakarų pagalba suvaidino lemiamą vaidmenį kariaujant su Hit- 
leriu. Mikojanas smulkiai jam pranešdavo apie gautą paramą - sunkvežimius, atvažiavusius per 
Persiją, ar ginklus, atplukdytus per Archangelską. Parama buvo tokia svarbi, kad 1941 m. lapkritį 
Stalinas Mikojano bloknote raudonu pieštuku užrašė, kiek iš viso lėktuvų (432) atskrido. 

Tada Stalinas susidėjęs rankas ant nugaros nusivedė svečius į kino 
salę. Ten įdėmiai pažiūrėjo du filmus, gurkšnodamas šampaną ir juok- 
damasis. Nors jau buvo pusė antros nakties, tas nemigos kamuojamas 
visagalis pasiūlė pažiūrėti trečią filmą, bet Beaverbrookas buvo per 
daug pavargęs. Tuo metu, kai išėjo svečiai iš Vakarų, vokiečiai įveikė 
raudonarmiečių pasipriešinimą ir ėmė veržtis prie Maskvos“. 

Spalio 3 dieną Guderianas užėmė Oriolą už 200 kilometrų nuo taria- 
mos Rusijos fronto linijos. Jeriomenkos Briansko ir Budiono Rezervinis 
frontai buvo sumušti, 665 000 rusų pateko į apsuptį. Kitą dieną Stalinas 
prarado ryšį su sutriuškintu Vakarų frontu, vadovaujamu Konevo, tad 
Maskvos gynybinėse linijose atsivėrė dvidešimties kilometrų spraga. 
Spalio 5-osios rytą Maskvos karinės apygardos ir Maskvos gynybos zo- 
nos ginkluotųjų oro pajėgų vadas Sbytovas pranešė beveik neįtikėtiną 
naujieną: ilga vokiečių tankų kolona rieda į Maskvą Uchanovo plentu 
už 100 kilometrų nuo Kremliaus. Antras žvalgybinis lėktuvas tai pa- 
tvirtino. 

- Ką gi, - tarė Stalinas Maskvos gynybos zonos komisarui Telegi- 
nui. - Veikite ryžtingai ir energingai <...>. Mobilizuokite visus turimus 
išteklius priešui sustabdyti <...>. 

Tuo metu Stalino palyda bandė užgniaužti šią naujieną kaip kadaise 
faktą, kad Hitleris įsiveržė į SSRS. 

- Klausyk, - bandydamas įbauginti tarė Teleginui Berija, - ar tu kie- 
kvieną nesąmonę priimi kaip tiesą? Akivaizdu, kad gavai šią informa- 
ciją iš panikos skleidėjų ir provokatorių! 

Po kelių minučių į Telegino kabinetą „išbalęs, drebėdamas“ įlėkė 
pulkininkas Sbytovas. Berija įsakė jam nedelsiant prisistatyti baisiajam 
Ypatingojo skyriaus viršininkui Viktorui Abakumovui. Šis pagrasino 
suimti Sbytovą ir jo lakūnus už „bailumą ir panikos skleidimą“. Kai 
trečias lakūnas patvirtino, kad visi trys frontai neatsilaikė, šakalai pa- 
bruko uodegas". 

Stalinas paskambino Žukovui į Leningradą. 

- Turiu vienintelį prašymą. Ar gali sėsti į lėktuvą ir atskristi į Maskvą? 

- Prašau leisti skristi auštant. | 

- Mes laukiame tavęs Maskvoje. 

- Atskrisiu. 

Stalinas palinkėjo sėkmės. Per tą laiką jis išsiuntė Vorošilovą rasti 
frontus ir sužinoti kuo daugiau?. 

Spalio 7 dieną brėkštant Vlasikas atvežė Žukovą tiesiai į Stalino butą 
Kremliuje. Gripuojantis Vadas šnekėjosi su Berija. Matyt, „nepastebėjęs 
mano pasirodymo“ Stalinas tuo metu davė įsakymą Berijai „panaudoti 
savo tarnybas, kad išsiaiškintų galimybes sudaryti separatinę taiką su 
Vokietija, nes padėtis kritiška <...>. Stalinas bandė sužinoti, kiek ryž- 
tingai nusiteikę vokiečiai, bet mažiausiai galėjai tikėtis Hitlerį pasirašy- 
siant taiką, kai atrodė, kad Maskva tuoj kris*. Buvo kalbama, kad Berija 
organizavo ir antrą bandymą sužinoti Hitlerio nuotaikas per vieną Bul- 
garijos „bankininką“ ar ambasadorių, bet ir vėl nesėkmingai. 

Stalinas be jokios įžangos įsakė Žukovui skristi į Konevo ir Budiono 
frontus. Stalinui reikėjo atpirkimo ožio; jis manė, kad Konevas gali būti 
„išdavikas“?!. Žukovas pasuko į patį karo verpetą ir nykiame kamba- 
ryje, blausiai apšviestame žvakių, rado apdujusius Vakarų fronto va- 
dus - rūstųjį skustagalvį Konevą ir komisarą Bulganiną. Bulganinas ką 
tik kalbėjosi su Stalinu, bet nieko negalėjo jam pasakyti, „nes mes patys 
nieko nežinome“. Spalio 8-ąją pusę trijų nakties Žukovas paskambino 
tebesergančiam Stalinui: 

- Didžiausias pavojus dabar yra tai, kad keliai į Maskvą iš esmės 
neginami. 

- O rezervininkai? - paklausė Stalinas. 

- Apsupti. 

- Ką ketini daryti? 

- Vyksiu pas Budioną. 

- Žinai, kur jo štabas? - paklausė Stalinas. 

- Ne <...>. Ašjo ieškosiu <...>. 

Stalinas išsiuntė Molotovą su Malenkovu į tą jovalynę perimti vado- 
vavimo ir rasti kaltuosius. Vyravo tokia maišatis, kad Žukovas negalėjo 
rasti Budiono. Mažame Malojaroslaveco miestelyje neišvydo nė gyvos 
dvasios, tik džipe miegojo vairuotojas. Paaiškėjo, kad jis vežioja Budio- 
ną. Maršalas rajono taryboje bandė rasti žemėlapyje savo paties armi- 
jas. Du kavaleristai šiltai apsikabino. Budionas Teroro metais išgelbėjo 
Žukovą nuo arešto; dabar Budionas buvo sutrikęs ir išvargęs. 

Kitą rytą Stalinas įsakė Žukovui grįžti į Vakarų fronto štabą prie Mo- 


* Kai Žukovo prisiminimai buvo paskelbti Maskvoje 1966 m., šis epizodas nebuvo įtrauktas, 
nes pasirodė per daug pavojingas. Tik 1990-aisiais, kai buvo išleisti NERUpIUOSO prisiminimai, 
dienos šviesą išvydo ir šis pasakojimas. 

žaisko ir perimti vadovavimą. Ten Žukovas rado Molotovą, Malenkovą, 
Vorošilovą ir Bulganiną šlykščiai bandančius rasti atpirkimo ožį. Kone- 
vas ir Vorošilovas ne juokais susikivirčijo dėl to, kas kur įsakė trauk- 
tis. Konevo gyvybė pakibo ant plauko, kai Vorošilovas suklykė, kad 
jis „išdavikas“. Vorošilovą palaikė Nikolajus Bulganinas, šviesiaplau- 
kis ožio barzdele, buvęs čekistas, Maskvos meras ir SSRS valstybinio 
banko valdybos pirmininkas. Šis iš pažiūros malonus, aristokratiškai 
elegantiškos laikysenos mergišius, Berijos pravardžiuojamas Santech- 
niku dėl to, kad tvarkė Maskvos kanalizaciją, buvo labai ambicingas ir 
negailestingas. Jis norėjo, kad Konevą sušaudytų, galbūt žinodamas, 
jog šitaip išgelbės savo kailį. 

Stalinas paskambino ir įsakė Konevą suimti, bet Žukovas įtikino Vy- 
riausiąjį, kad Konevas jam reikalingas kaip pavaduotojas. 

- Jeigu Maskva kris, jūsų abiejų galvos lėks nuo pečių <...>, - pagra- 
sino Stalinas. - Greitai sutvarkykite Vakarų frontą ir veikite! 

Po dviejų dienų paskambino Molotovas ir pagrasino sušaudyti Žu- 
kovą, jeigu šis nesiliaus traukęsis. Žukovas atkirto: jei Molotovas pajėg- 
tų tvarkytis geriau - prašom, tegul bando. Molotovas trenkė ragelį. 

Žukovas ėmė priešintis įnirtingiau, nors teturėjo 90 000 vyrų Mas- 
kvai ginti. Jis stengėsi laimėti laiko; susidūrimai tapo žiaurūs kaip nie- 
kada iki tol. Spalio 18-ąją šiaurėje krito Kalinino miestas, pietuose - Ka- 
luga, o Borodino mūšio lauke pasirodė vokiečių tankai. Iškrito sniegas, 
bet tuoj prasidėjo atlydys, ir toje klampioje purvynėje stringantys vo- 
kiečiai kuriam laikui nutraukė puolimą. Abi pusės kovėsi didvyriškai, 
vieno tanko bokštelis prie kito - nelyginant du milžinai, einantys imty- 
nių dumblyne*. 

Stalinas kontroliavo visus karo aspektus. Savo bloknotėlyje odiniais 
viršeliais jis vis atnaujindavo karių ir tankų sąrašą. 

- Arjie vėl slepia nuo manęs patrankas? - klausė jis Voronovo. 

Dar 1941 metų rugpjūčio 3-iąją jis įsakė sudaryti specialų tankų re- 
zervą Maskvai. Jis nurodė, kad tie tankai negali būti „atiduoti niekam“. 
Tačiau liudytojus stulbino „Žukovo tonas“: jis kalbėdavo su Stalinu 
„šiurkščiai, įsakmiai, tarsi jis būtų buvęs viršiausias karininkas, ir Sta- 
linas su tuo taikėsi !. 

Kuo toliau, tuo žiauresnis darėsi Vadas. Ko gero, tuo metu jis pasi- 
žymėjo ištrauką D'Abernono knygoje, kur buvo teigiama, esą vokiečiai 
savo karininkų bijo labiau negu priešų. Pirmiausia jis griebėsi „sude- 
gintos žemės“ taktikos, kad „būtų sunaikintos ir sudegintos iki pelenų 
visos gyvenamosios vietovės vokiečių užnugaryje 40 iki 60 kilometrų 
nuo fronto linijos“. Berija, Mechlisas ir Abakumovas, sparčiai karjeros 
laiptais kylantis NKVD Ypatingųjų skyrių valdybos viršininkas, kas 
savaitę pranešdavo apie suimtus ir sušaudytus Raudonosios armijos 
karius. Pavyzdžiui, per mūšį dėl Maskvos Berija parašė Mechlisui, kad 
nuo karo pradžios užnugaryje sulaikyti 638 112 vyrų, 82 865 areštuoti, 
o Abakumovas pranešė Stalinui, kad per vieną savaitę jo Valdyba su- 
ėmė 1 189 ir sušaudė 505 dezertyrus. Dabar fronte prie Maskvos Bul- 
ganino „sulaikytojų batalionai“, suburti varyti baimę bailiams, vos per 
tris dienas suėmė 23 064 „dezertyrus“*. Paskleistas mitas, neva Stali- 
nas nutraukė karą prieš savo paties liaudį vieną kartą - 1941-1942 me- 
tais, bet iš tikrųjų per tą laikotarpį buvo nuteista 994 000 kariškių, iš jų 
157 000 sušaudyti. Tai daugiau negu penkiolika divizijų?. 

Be to, Berija dabar likvidavo seniai įkalintus žmones. Spalio 13-ąją 

buvo sušaudyta Bronka, kadaise tokia džiaugsmu tryškusi Poskrio- 
byševo žmona. Kaip ir Svanidzes, ją galėjo nužudyti tik Stalino įsa- 
kymu. Besitraukdami enkavėdistai mėtė granatas į savo kalėjimus ar 
perkeldavo kalinius į šalies gilumą. Spalio 3 dieną Berija likvidavo 157 
„įžymius“ kalinius, tarp jų Medvedevo miške prie Oriolo - Kamenevą, 
Trockio seserį ir Kamenevo našlę. Spalio 28 dieną Berija įsakė sušaudyti 
dar 25, tarp jų - buvusį oro pajėgų vadą Ryčiagovą, atšovusį Stalinui, 
girdi, jie „skraido karstais“. Per aštuonias dienas į aną pasaulį buvo 
pasiųsti 4 905 nelaimėliai, laukę bausmės vykdymo“. 

Maskvos gatvėse Stalino suvaržymų grandines sutraukė vokiečių 
armijų baimė. Įstatymų nebebuvo paisoma. Spaliui įpusėjus buvo api- 
plėšinėjamos maisto prekių parduotuvės ir tušti butai. Gatves užkim- 
šo pabėgėliai, juos puldinėjo banditų gaujos. Virš miesto tvyrojo laužų 
dūmai: pareigūnai degino dokumentus. Prie Kursko stoties „aikštę už- 
tvindė moterų, vaikų ir senių minia. Šaltis varstė kaulus. Vaikai raudo- 
jo“, bet minia laukė „kantriai ir nuolankiai“. Šimtas kareivių susikibo 
rankomis, kad nė vieno nepraleistų prie traukinių. Kai kurie komisaria- 
tai ir daugumos pareigūnų šeimos buvo evakuoti į Kuibyševą. Dangų 
nušvietė priešlėktuvinės artilerijos sviediniai; pusiau apleistas Krem- 
lius buvo užtamsintas ir keistai užmaskuotas: ant jo sienų iš upės pu- 
sės buvo pakabinta milžiniška drobė su ištapyta virtine namų - tikrų 
tikriausias Potiomkino kaimas. 

Pasak Stalino apsaugininkų, Berija, Molotovas ir Kaganovičius „pra- 
rado savitvardą“ ir tuo skatino visus gyventojus bėgti. „Mus iššaudys 
kaip kurapkas“, - per vieną susirinkimą kalbėjo Berija pritardamas 
tam, kad reikia skubiai palikti Maskvą. Bolševikų šulai patarė Stalinui 
evakuotis į Kuibyševą. Berija išsikvietė savo „ypatingųjų užduočių“ 
specialistą Sudoplatovą į kabinetą Lubiankoje, kur sėdėjo su Malenko- 
vu, ir įsakė jam susprogdinti visus svarbiausius statinius, pradedant 
Kaganovičiaus metro ir baigiant futbolo stadionu. Spalio 15-osios naktį 
Berija užvirė dar didesnę košę: jis sukvietė vietos Partijos vadovus į 
savo bombų nesugriaunamą kabinetą Dzeržinskio gatvės 2-ojo namo 
požemyje ir pranešė: „Ryšys su frontu nutrauktas.“ Jis įsakė partie- 
čiams „evakuoti kiekvieną, negalintį ginti Maskvos. Išdalykite mais- 
tą gyventojams.“ Prie gamyklų kilo riaušės, nes darbininkai negalėjo 
patekti į vidų - pastatai buvo užminuoti. Molotovas pranešė užsienio 
ambasadoriams, kad jie bus nedelsiant evakuoti". 

Pats Stalinas, kol jo didžiūnai ruošėsi evakuacijai, dėjosi neperpran- 
tamas, su niekuo nebendravo, niekam neatskleidė savo planų. Kai vo- 
kiečių antskrydžiai virš Maskvos padažnėjo ir pasmarkėjo, Stalinas lip- 
davo ant plokščio Kuncevo vasarnamio stogo ir stebėdavo kautynes 
ore. Kartą bestebint jas iš sodo, šalia nukrito šrapnelio skeveldros, ir 
Vlasikas padavė jas Vadui dar šiltas. 

Vieną vakarą tėvą aplankė Vasilijus. Virš namo pasirodžius vokiečių 
lėktuvui apsaugininkai neatidengė į jį ugnies, nes nenorėjo pritraukti 
dėmesį į Stalino rezidenciją. 

- Bailiai! - sušuko Vasilijus ir pats ėmė šaudyti iš pabūklo. 

- Ar į kurį nors pataikė? - paklausė išėjęs į lauką Stalinas. 

- Ne. 

- Pelnei Vorošilovo šaulio ženklą, - nusišaipė tėvas. 

Bet įtampa atsiliepė ir jam: niekas negalėjo patikėti, kad jis taip su- 
seno. Stalinas dabar buvo „žemas vyras, išvargusio, įkritusio veido 
<...>. Žvilgsnis nebebuvo toks įdėmus kaip kadaise, balse nebejutai 
ankstesnio pasitikėjimo savimi.“ Chruščiovas pasibaisėjo, pamatęs tą 
„kaulų maišą“. Andrejevas su dukra spaudžiant šalčiui vaikščiodami 
po Kremlių pamatė Staliną, besisukiojantį prie dantytų sienų - vienišą 
ir kaip paprastai per menkai apsirengusį, be pirštinių, pamėlusiu nuo 
šalčio veidu. Laisvą akimirką jis toliau skaitydavo istorines knygas. Tuo 
metu jis ką tik išleistoje Ivano Rūsčiojo biografijoje iškeverzojo: „moky- 
tojas, mokytojas“ ir „Mes nugalėsime!'* Jo nuotaika kaitaliojosi: čia jis 
būdavo spartietiškai nekalbus, čia imdavo isteriškai svaičioti. Konevas 
apstulbo, kai Stalinas kartą jam paskambino ir ėmė šaukti: 

- Draugas Stalinas - ne išdavikas! Draugas Stalrhas - garbingas žmo- 
gus! Vienintelė jo klaida - kad per daug pasitikėjo kavalerija. 

Jį trikdė tariamai vis matyti vokiečių parašiutininkai, nusileidžian- 
tys Maskvos viduryje. 

- Parašiutininkai? Kiek jų? Kuopa? - šaukė į ragelį Vadas, kai su 
pranešimu įėjo vienas generolas. - O kas juos matė? Jūs juos matėte? Ir 
kur jie nusileido? Jūs išprotėjote <...>. Sakau: aš tuo netikiu. Tuoj man 
pradėsite įrodinėti, kad jie jau nusileido jūsų kabinete! 

Stalinas trenkė ragelį. 

- Jau kelios valandos jie neduoda man ramybės: vapa apie vokiečių 
parašiutininkus. Neleidžia man dirbti! Plepiai! 

Stalino pavaldiniai ruošėsi jo išvykimui jo net neatsiklausę. Į va- 

sarnamius buvo pridėta dinamito užtaisų. Buvo parengtas specialus 
traukinys, pastatytas užmaskuotame atsarginiame kelyje ir prikrautas 
daiktų iš Stalino namų, tokių kaip jo mylima biblioteka. Pasiruošę lau- 
kė keturi amerikietiški lėktuvai Douglas DC-3. 

Spalio 15-osios vakare Stalinas įsakė apsaugininkams vežti jį į Kun- 
cevą, bet vasarnamis čia buvo uždarytas ir užminuotas. Komendantas 
pasakė Vadui, kad įeiti negalima, bet Stalinas įsakė: „Per dvi tris va- 
landas pašalinkite minas ir pakurkite krosnį mažajame namelyje - aš 
dirbsiu ten.“ 

Kitą rytą į Kremlių jis išvažiavo anksčiau negu paprastai. Šis tvar- 
kos garbintojas apstulbo pamatęs parduotuves apiplėšinėjančią minią. 
Pasak apsaugininkų, Stalinas liepė sustabdyti automobilį Smolensko 
aikštėje. Ten jį apspito didžiulis būrys žmonių. Jiems rūpėjo labai 
aktualūs klausimai, tokie kaip: „Kada Raudonoji armija sustabdys 
priešą?“ 

- Ta diena jau ne už kalnų, - atsakė Stalinas ir nuvažiavo toliau į 
Kremlių. 

Aštuntą ryto buvo pažadintas ir iškviestas pas Staliną į butą Miko- 
janas - kaip paprastai jis dirbo iki šeštos. Devintą didžiūnai susirinko 
pas Vadą aptarti didžiojo karo sprendimo. Stalinas siūlė evakuoti visą 
vyriausybę į Kuibyševą, įsakyti armijai ginti sostinę ir kautis su vokie- 
čiais, kol jis galės mesti į mūšį rezervus. Molotovui ir Mikojanui jis įsakė 
imtis evakuacijos reikalų, o Kaganovičius turėjo parūpinti traukinius. 
Stalinas pasiūlė, kad visi Politbiuro nariai išvažiuotų tą pačią dieną, ir 
sensacingai pridūrė: 

- Aš išvažiuosiu rytoj ryte. 

- Kodėl mes turime išvažiuoti šiandien, jei tu išvažiuoji rytoj? - pa- 
sipiktino Mikojanas. - Mes irgi galime važiuoti rytoj. Ščerbakovas su 
Berija neturėtų išvykti, kol suorganizuos pogrindinį pasipriešinimą. Aš 
pasilieku - važiuosiu rytoj su tavimi. 

Stalinas sutiko. Molotovas ir Mikojanas ėmė duoti nurodymus komi- 
sarams. Vienuoliktą ryto buvo paskambinta į Užsienio reikalų liaudies 
komisariatą ir jo darbuotojams įsakyta tuoj pat prisistatyti į Kazanės 
geležinkelio stotį. Išėjęs iš Stalino kabineto ir leisdamasis liftu Kagano- 
vičius paprašė Mikojano: 

- Klausyk, kai važiuosi, prašau pasakyti man, kad nepasilikčiau. 

Šulai lakstė į Stalino kabinetą ir iš jo; jų artimiesiems buvo duota vos 

valanda susiruošti evakuotis iš miesto*. Kitą dieną 19.00 Ašken Miko- 
jan ir trys jaunesni Mikojančikai kartu su prezidentu Kalininu ir kitais 
aukščiausių šalies vadovų giminaičiais įlipo į CK traukinį. Gausiai sau- 
gomoje stotyje kailiniuotos moterys šnekučiavosi su savo gražiai ap- 
rengtais vaikais. Iš garvežių rūko dūmai; kareiviai rūpestingai krovė 
dėžes su užrašais: „Atsargiai - krištolas!“ Poskriobyševas raudodamas 
įsodino trimetę Natašą į traukinį su jos aukle, nenujausdamas, kad mer- 
gaitės motina Bronka prieš tris dienas buvo sušaudyta. Pažadėjęs ap- 
lankyti dukrelę, kai tik galės, jis parskubėjo atgal pas Staliną. Molotovo 
vertėjas Valentinas Berežkovas belaukdamas pastebėjo, kad ištirpusio 
sniego balos šąla - vokiečių tankai vėl galėjo veržtis į priekį. 

Žukovas pasiryžo atsilaikyti prieš vokiečius, bet juto, kad viršūnėse 
kilusi panika. Jis buvo įsitikinęs galįs apginti Maskvą, pasakė jis apsi- 
lankiusiam pas jį redaktoriui, „bet ar JIE tuo įsitikinę?" - paklausė jis 
turėdamas galvoje Staliną Kremliuje". 

Tą vakarą vadovai susirinko šiurpiai ištuštėjusiame Kremliuje. Vie- 
nam komisarui įėjus į Stalino butą, jis pats išėjo iš miegamojo ir ėmė 
rūkydamas vaikštinėti. Vilkėjo senu kiteliu, plačiomis į ilgaaulius ba- 
tus sukištomis kelnėmis. Susirinkusieji pastebėjo, kad knygų spintos 
tuščios - visos knygos jau buvo sukrautos traukinyje. Niekas nesisėdo. 
Stalinas nustojo žingsniuoti. 

- Kokia padėtis Maskvoje? 

Didžiūnai tylėjo. Prabilo vienas jaunesnio rango komisaras: metro 
neveikia, duonos kepyklos uždarytos. Gamyklų darbininkai mano, kad 
vyriausybė pabėgo; pusė jų negavo užmokesčio. Darbininkai mano, 
kad Valstybinio banko viršininkas pabėgo su visais pinigais. 

- Ne taip prastai. Maniau, bus blogiau. 

Stalinas įsakė lėktuvu atgabenti pinigų atgal iš Gorkio. Ščerbakovas, 
Maskvos partijos vadas, ir Proninas, sostinės meras (Darbo žmonių de- 
putatų tarybos Vykdomojo komiteto pirmininkas), privalo atkurti tvar- 


* Tolimame Kuibyševe, senoviniame mieste prie Volgos, pasirinktame naująja sostine, jei tektų 
palikti Maskvą, Stalinui buvo paruošti keli pastatai, tarp jų - Partijos būstinė ir rūmai siauroje 
dauboje šalia stačių upės krantų. Pastatą juosė grįstos alėjos, iš kurių atsivėrė vaizdas į Volgą. 
Buvo įrengta speciali liftu pasiekiama priešlėktuvinė slėptuvė; iš jos Vadas galėjo valdyti visa, 
kas bus likę iš Rusijos. Svetlana Stalin buvo įtaisyta mažame name su kiemu kartu su savo namų 
šeimininke Aleksandra Nakašidze, nėščia Vasilijaus žmona Galina ir Jakovo dukra Gulia (be 
suimtos motinos). Kalininas su meiluže gyveno viename namelyje su Mikojanais, Chruščiovai - 
drauge su Malenkovais. Poskriobyševai, Litvinovai ir kiti gyveno vietos sanatorijoje. 

ką ir per radiją paskelbti, kad Maskva bus ginama iki paskutinio kraujo 
lašo; Stalinas lieka Kremliuje. Vadovai grįžo į miestą. Mikojanas pasiro- 
dė prieš penkis tūkstančius nerimstančių, atlyginimo negaunančių Sta- 
lino automobilių gamyklos darbininkų. Bet panika nesibaigė. Gatvės 
knibždėjo vagių ir kareivių, pasimetusių nuo savo dalinių. Buvo api- 
plėšta net Britanijos ambasada priešais Kremlių, kitame Maskvos upės 
krante, nes jos apsaugininkai pabėgo. Po šešiolika Maskvos tiltų buvo 
padėti sprogmenys“. 


* * X 


Stalinas dvejojo ištisas dvi paras. Niekas tiksliai nežino, ką jis veikė, bet 
darbe nebepasirodė. Pačiame legendinių mūšių dėl Maskvos įkarštyje 
kariuomenės vyriausiasis vadas nenusivilkdamas milinės nusnausda- 
vo ant čiužinio požeminėse metro salėse it koks visagalis valkata. Iš 
Stalino dienotvarkės matyti, kaip prastai buvo pasirengta karui. Dažnai 
vyko antskrydžiai, bet nei Kremliuje, nei Kunceve nebuvo priešlėktuvi- 
nių slėptuvių. Kol Kaganovičius vadovavo skubiai statybai slėptuvių, 
suprojektuotų tiksliai pagal Stalino kabineto planą, kariuomenės vy- 
riausiasis vadas dirbti eidavo į vienintelę tinkamą vadavietę - priešlėk- 
tuvinės gynybos štabą Kirovo (buvusios Miasnickajos) gatvės 33-iajame 
name. Ten jis turėjo ir miegamąjį. Per antskrydžius dirbti jis nusileisda- 
vo liftu į Kirovo (dabar - Čistyje Prudų) metro stotį, kol spalio 28 dieną 
namo kieme nukrito bomba. Nuo tada Stalinas dirbo tik metro stotyje, 
ten ir miegodavo. 

Tuo tikslu jam buvo įrengta speciali kupė, faneros lakštais atskir- 
ta nuo važiuojančių traukinių. Daug jo pavaldinių miegojo stotyje, 
paprastuose metro traukiniuose, o generalinio štabo karininkai dirbo 
Baltarusijos metro stotyje. Tas požeminis štabas giliai po Kirovo gatve 
buvo suskirstytas į kabinetus, rašomuosius stalus ir miegamąsias kupė. 
Pravažiuojantys traukiniai nupūsdavo popieriaus lapus, todėl jie būda- 
vo prismeigiami prie stalų. Visą parą dirbęs savo požeminėje raštinėje 
Stalinas paryčiais nusvirduliuodavo į savo miegamąją kupė. Vlasikas 
ir jo apsaugininkai eidavo šio netvirto būsto sargybą ir tikriausiai mie- 
godavo kitapus durų lyg viduramžiais kokie karalių saugantys ginkla- 
nešiai. Pulkininkas Sergejus Štemenka, dalykiškas, žavus trisdešimt 
ketverių metų kazokas, daug padėdavo dirbančiam Stalinui, ir juodu 

su milinėmis dažnai miegodavo šalia ant čiužinių, patiestų „raštinėje“. 
Sunku įsivaizduoti kokį kitą didį karo vadą šitaip gyvenant, bet Stali- 
nas įprato taip miegoti, kai jaunystėje buvo revoliucionierius"“. 


**Xi 


Spalio 17 dieną Ščerbakovas kreipėsi per radiją į maskviečius, siekda- 
mas pakelti jų dvasią. Jo kalba menkai tepaveikė, nes gatvėse knibž- 
dėjo būriais vaikščiojančių dezertyrų ir būsimų pabėgėlių, kraunančių 
savo mantą į vežimus. Stalinas tebesvarstė, ar palikti Maskvą, bet at- 
ėjo metas - tikriausiai vėlų 18-0sios vakarą - kai jis turėjo apsispręsti. 
Aviacijos generolas Golovanovas prisiminė matęs Staliną prislėgtą ir 
dvejojantį. 

- Ką mums daryti? - vis kartojo jis. - Ką gi mums daryti? 

Tuo sudėtingiausiu karjeros metu Stalinas aptarinėjo sprendimą su 
generolais ir komisarais, asmens sargybiniais ir tarnais. Ir, aišku, skaitė 
istorines knygas, tarp jų - 1941 metais išleistą Kutuzovo biografiją. Šis 
karvedys paliko Maskvą. Stalinas ryškiai pabraukė žodžius: „Iki pa- 
skutinės minutės niekas nežinojo, ką darys Kutuzovas.“ Stalinas grįžo į 
savo butą, ten baltą prijuostę pasirišusi Valečka patiekė jam ir didikams 
vakarienę. Atrodė, kad kai kurie svečiai linksta į evakuaciją. Stalino 
akys nukrypo į „amžinai besišypsančią“ meilužę. 

- Valentina Vasiljevna, - netikėtai paklausė jos Vadas, - ar jūs ruo- 
šiatės palikti Maskvą? 

- Drauge Stalinai, Maskva - mūsų Motina, mūsų namai, - valstietiš- 
ku posakiu atsakė jinai. - Ją reikia ginti. 

- Štai kaip kalba maskviečiai! - Politbiuro nariams tarė Stalinas. 

Atrodė, kad Svetlana irgi atkalbinėja palikti Maskvą. Iš Kuibyševo ji 
parašė: „Brangus tėti, mano džiaugsme, sveikas <...>. Tėti, kodėl vokie- 
čiai slenka vis arčiau? Kada jie gaus į kaulus, kaip nusipelnė? Juk mes 
negalime atiduoti jiems visų pramonės miestų.“ 

Stalinas išsikvietė Žukovą ir paklausė: 

- Ar mes įsitikinę, kad galime išlaikyti Maskvą? Klausiu to skauda- 
ma širdimi. Sakyk tiesą kaip bolševikas“. 


* Žukovas prisiminė, kad Stalinas to paties vėl jo klausė lapkričio viduryje; V. P. Proninas, Mas- 
kvos meras, prisiminė Staliną uždavus šį klausimą „spalio 16 ar 17 d.“. Neabejotina, kad Vadas 
ne kartą uždavė šį klausimą. 

Žukovas atsakė, kad sostinę išlaikyti galima. 

- Džiugu, kad tu toks įsitikinęs"! 

Stalinas liepė apsaugininkams vežti jį į „tolimąjį“ Semionovskojės 
vasarnamį, esantį toliau nuo fronto negu Kuncevas. Berija gruziniškai 
atsakė, kad šis vasarnamis irgi užminuotas, bet Stalinas supyko ir pri- 
sispyrė ten važiuoti. Vasarnamyje pamatė komendantą, pakuojantį pa- 
skutinius daiktus. 

- Kokios čia kraustynės vyksta? - kimiu balsu paklausė Stalinas. 

- Drauge Stalinai, mes ruošiamės evakuotis į Kuibyševą. 

Stalinas galėjo įsakyti savo vairuotojui vežti jį prie to specialaus 
traukinio, kuris akylai saugomas laukė Abelmanovsko mazge - ten pa- 
prastai buvo laikomi mediniai pabėgiai. Vienas šaltinis iš Stalino rašti- 
nės pasakoja, kaip jis vaikščiojo prie traukinio, bet nei Mikojanas, nei 
Molotovas apie tai neužsimena. Vien gandas apie Staliną šalia trauki- 
nio būtų sukėlęs paniką, nors pats Stalinas būtų mėgavęsis tokia melo- 
dramiška scena. Galimas daiktas, tas vaizdas: mažutis, liesas „įkritusio, 
sulysusio veido“ žmogelis apdriskusia kariška miline ir ilgaauliais ba- 
tais, pro dūmus lokomotyvo, pasirengusio išvažiuoti bet kurią akimir- 
ką, vaikštinėjantis palei atsarginį geležinkelio kelią, kur nėra nė vieno 
keleivio, tik daugybė apsaugininkų, padėjo Stalinui apsispręsti ir nulė- 
mė istorijos eigą. Mat Stalinas įsakė vasarnamio komendantui nustoti 
krovus daiktus. 

- Jokios evakuacijos! Liksime čia iki pergalės, - įsakė Vadas „ramiai, 
bet griežtai. 

Grįžęs į Kremlių, jis sukvietė savo apsaugininkus ir jiems pasakė: 

- Iš Maskvos neišvažiuoju. Jūs liksite čia kartu su manimi. 

Stalinas liepė Kaganovičiui atšaukti specialųjį traukinį!?. Stalino sis- 
tema leido didikams, vieną akimirką linkusiems kapituliuoti, kitą - įnir- 
tingai priešintis, rodyti savarankiškumą, kol neprašneko pats Stalinas. 
Tuomet jo žodis tapdavo įstatymu. „Drėgną, bet šiltą“ spalio 18-osios va- 
karą miesto gynybai vadovaujantys pareigūnai buvo sukviesti į Berijos 
kabinetą. Ten gruzinas „bandė mus įtikinti, kad Maskvą reikia atiduoti. 
Jis manė, - rašė vienas pasitarimo dalyvis, - kad turime trauktis už Vol- 
gos. Kuo mes ginsime Maskvą? Mes nieko neturime <...>. Mus visus čia 
uždusins. Malenkovas jam pritarė. Molotovo garbei reikia pasakyti, kad 
jis „prieštaraudamas niurnėjo“. Kiti „visą laiką tylėjo“. Teigiama, kad la- 
biausiai trauktis ragino Berija, vėliau tapsiantis atpirkimo ožiu už visa, 

kas buvo bjauraus valdant Stalinui. Ščerbakovas, girtuoklis Maskvos 
valdovas, irgi norėjo trauktis. Matyt, jis prarado savitvardą, nes paskui, 
„apimtas siaubo“, klausė Berijos, kas bus, jei Stalinas apie tai sužinos. 

Spalio 19-ąją 15.40 Stalinas sukvietė savo didžiūnus ir generolus į 
Mažąjį kampą. „Priėjęs prie stalo“ , jis tarė: 

- Jūs visi žinote padėtį. Ar turėtume ginti Maskvą? 

Niekas neatsakė. Tvyrojo „niūri“ tyla. Stalinas kiek palaukė, paskui 
prašneko: 

- Jei nenorite kalbėti, paprašysiu kiekvieno pasakyti savo nuomonę. 

Jis pradėjo nuo Molotovo. Šis laikėsi savo nusistatymo: 

- Mes turime ginti Maskvą. 

Taip pat atsakė visi, net Berija ir Malenkovas. Berija pritarė Stalinui, 
nors pats galvojo kitaip, nes, pasak jo sūnaus, „mano tėvas niekada ne- 
būtų taip pasielgęs, jei nebūtų žinojęs <...> [ir] iš anksto nuspėjęs Stali- 
no reakcijos“. 

- Jeigu tu išvyksi, prarasime Maskvą, - pareiškė NKVD viršininkas. 

Tarp abejojančiųjų buvo Ščerbakovas. 

- Jūsų požiūrį galima paaiškinti dvejopai, - tarė Stalinas. - Arba jūs 
esate netikšos, arba idiotai. Esu linkęs laikyti jus idiotais. 

Paskui Stalinas pasakė savo nuomonę ir paprašė Poskriobyševo at- 
vesti generolus. Įėję į kabinetą Teleginas ir Maskvos karinės apygardos 
vadas generolas Artemjevas pamatė įsitempusį Staliną vaikštinėjantį 
pirmyn atgal siauru kilimu ir rūkantį pypkę. „Iš visų susirinkusiųjų 
veidų buvo matyti, - prisiminė komisaras Teleginas, - kad ką tik įvyko 
audringa diskusija ir kad emocijos vis dar nenurimo. Stalinas nė nepa- 
sisveikinęs pasisuko į mus ir paklausė: 

- Kokia Maskvos padėtis? 

- Kelianti nerimą, - atsakė Artemjevas. 

- Ką siūlote? - piktai paklausė Stalinas. 

Artemjevas atsakė, kad reikia skelbti Maskvoje „apsiausties padėtį“. 

- Teisingai! - atsakė Stalinas ir įsakė geriausiam savo „raštininkui“ 
Malenkovui parengti įsaką. Kai Malenkovas perskaitė savo daugiažodį 
dokumentą, Stalinas taip suirzo, kad prišoko „ir tiesiogine šio žodžio 
prasme išplėšė iš jo popieriaus lapus“. Tada greitai padiktavo savo įsa- 
ką Ščerbakovui ir pridūrė, kad įtariami pažeidėjai turi būti „šaudomi, 
vos tik bus sugauti. 

Stalinas iššaukė į Maskvą jos ginti divizijas - daugelį išvardijo iš at- 

minties - o paskui paskambino tiesiai jų vadams. Išsiųsti į gatves enka- 
vėdistai šaudė dezertyrus ir net bandžiusius išvykti durininkus. Spren- 
dimas likti ir kautis buvo priimtas. Pasak Komunistų internacionalo 
vadovo Dimitrovo, Stalino buvimas Maskvoje buvo „vertas didelės 
armijos“. Ilgai kamuotas abejonių Stalinas atgavo pasitikėjimą savimi. 
Kai iš fronto paskambino vienas komisaras aptarti evakuacijos į rytus, 
Stalinas jį pertraukė: 

- Sužinok, ar taviškiai turi kastuvų. 

- Ką, drauge Stalinai? 

- Arjie turi kastuvų? 

Buvo girdėti, kaip komisaras klausia karių, ar jie turi kastuvų. 

- Kokių kastuvų, drauge Stalinai, - paprastų ar kastuvėlių apkasams? 

- Nesvarbu. 

- Taip, kastuvų mes turime. Ką su jais daryti? 

- Pasakyk saviškiams, - ramiai atsakė Stalinas, - kad pasiimtų tuos 
kastuvus ir išsikastų sau kapo duobes. Iš Maskvos mes nesitrauksime. 
Jie irgi nesitrauks <...>. 

Net dabar Stalino dvariškiai riejosi tarpusavyje. Stalinas įsakė Mo- 
lotovui vykti į Kuibyševą patikrinti Voznesenskio, vadovaujančio ten 
evakuotai šalies vyriausybei. 

- Tegul su manim važiuoja Mikojanas, - paprašė Molotovas. 

- Aš tavo uodega ar ką?! - užriko Mikojanas. 

- O kodėl tau nevažiavus kartu? - pasiūlė Stalinas. 

Po penkių dienų Vadas juodu atšaukė“. 

Vokiečių tankai toliau artinosi sušalusiu sniegu, grasindami apsupti 
Maskvą. Žukovas nebeturėjo jokių rezervų. Nuo birželio netekęs trijų 
milijonų karių, Stalinas savo bloknotėlyje vietoj karių skaičiaus turė- 
jo, galima sakyti, nulius. Kaip valdingas krautuvininkas, padedamas 
apskaitininko - storulio sūnaus, Stalinas pavydžiai slėpė savo rezervus, 
o Malenkovas sėdėjo šalia ir skaičiavo. Vadui paklausus vieno genero- 
lo, kas išgelbėtų sostinę, šis atsakė: | 

- Rezervai. 

- Su rezervais miestą apgintų kiekvienas mulkis! - atšovė Stalinas. 

Stalinas dosniai davė jam penkiolika tankų; Malenkovas priminė, 
kad daugiau jų neliko. Nuostabu: vos per keletą mėnesių iš milžiniškų 
karinių tos bekraštės imperijos išteklių teliko penkiolika tankų blokno- 
te! Berlyne Reicho vyriausybės spaudos tarnyba pranešė, kad „Rusi- 

jai galas“, bet Stalinas, be galo taupiai naudodamas savo rezervus, ir 
Žukovas, itin sumaniai ir tiesiog žvėriškai kaudamasis, ėmė skaudžiai 
smogti vokiečiams. Jų technika klimpo purvynėje, strigo apledėjusioje 
žemėje, išsekę kariai šalo. Priešai dar kartą stabtelėjo, norėdami pasi- 
ruošti lemiamam puolimui, įsitikinę, kad Stalinas nebeturi jokių ište- 
klių. Tačiau jie pamiršo vieną jo bloknotėlio puslapį. 

Stalino Tolimųjų Rytų armija - 700 000 vyrų - saugojo šalį nuo Japo- 
nijos antpuolio, bet rugsėjo pabaigoje Richardas Sorge, žvalgas, Stalino 
pavadintas viešnamio savininku, pranešė, kad Japonija nepuls Rusi- 
jos. Spalio 12-ąją Stalinas apsvarstė šį klausimą su savo Tolimųjų Rytų 
satrapais; jie patvirtino: Japonijoje veikiantys žvalgai sužinojo Tokiją 
neturint jokių priešiškų ketinimų. Kaganovičius pasirūpino, kad trau- 
kiniai riedėtų vienas po kito be perstojo. Įvyko vienas lemtingiausių 
logistikos stebuklų per visą karą: per kelias paras 400 000 karių, 1 000 
tankų ir 1 000 lėktuvų buvo skubiai permesti per Eurazijos tyrus sos- 
tinės link. Paskutinis traukinys išvažiavo spalio 17-ąją; visi tie slapti 
legionai ėmė telktis už Maskvos“. 


**XkX* 


Stalinas persikėlė į naująjį bunkerį Kremliuje - tikslią Mažojo kampo ko- 
piją. Net sienos čia buvo apkaltos medžio plokštėmis, tik ilgi koridoriai 
labiausiai panėšėjo į „miegamąjį vagoną. Dešinėje buvo eilė daugybės 
apsaugininkų saugomų durų.“ Karininkai laukė „viename iš miegamųjų 
kupė kairėje“, kol pasirodė Poskriobyševas ir nusivedė į „erdvų, skaisčiai 
apšviestą kambarį su dideliu rašomuoju stalu kampe“. Ten jie pamatė 
pirmyn atgal vaikštinėjantį Staliną. Kaip paprastai šalia buvo generalinio 
štabo viršininkas, ligotas didiko manierų maršalas Šapošnikovas. 

Kiek jaunesnis už Staliną Šapošnikovas retėjančiais, per vidurį per- 
skirtais plaukais, išvargusio, pageltusio veido, atsikišusiais skruostikau- 
liais, pasak vieno britų diplomato, darė įspūdį, kad jėgas jam „palaiko 
kažkokia juodoji magija, nes atrodė miręs mažiausiai prieš tris mėnesius 
ir net gyvas būdamas turėjo būti labai, labai senas“. Šapošnikovas į vi- 
sus kreipdavosi „balandėli“; Staliną žavėjo aristokratiškos šio caro ka- 
rininko manieros. Vieną dieną keli generolai nepateikė ataskaitos. Sta- 
linas piktai paklausė Šapošnikovo, ar šis juos nubaudė. O, taip, - atsakė 
maršalas, - jis skyrė jiems „griežtą papeikimą“. 

- Kareiviui tai jokia bausmė! - nesutiko Stalinas, bet Šapošnikovas 
kantriai paaiškino: „pagal seną karišką tradiciją, jeigu generalinio šta- 
bo viršininkas [karininkui] skiria papeikimą, prasižengusysis privalo 
atsistatydinti“. Stalinui neliko nieko kita, kaip sukikenti išgirdus tokius 
kadai užmirštus dalykus. Bet Šapošnikovas puikiai žinojo, ką reikia 
daryti, kad išliktų gyvas: trečiajame dešimtmetyje jis užsipuolė Tucha- 
čevskį, 1937-aisiais jį teisė ir net įskundė virėją, įvykdžiusį sabotažo 
aktą - persūdžiusį mėsą. Jis nepasirašydavo jokio popieriaus pirma ne- 
patikrinęs. Šalia Stalino jis „neturėdavo nuomonės“. Savo įsitikinimų jis 
niekada neišsižadėdavo, bet neprieštaraudavo, jeigu būdavo priimtas 
jiems prieštaraujantis sprendimas. Šapošnikovas buvo vienintelis karo 
vadas, į kurį Stalinas kreipdavosi vardu ir tėvavardžiu, jam vieninte- 
liam leisdavo rūkyti* savo kabinete". 

Karas iš tiesų pasiekė Kremlių - dabar jis buvo sėte nusėtas bombų 
išraustų duobių. Mikojaną išgriovė netoliese sprogusi bomba. Kai spa- 
lio 28 dieną Malenkovas dirbo prie Senosios aikštės, Stalinas paskambi- 
no ir išsikvietė jį į Kremlių. Vos tik Malenkovas išėjo, vokiečių bomba 
sugriovė pastatą. 

- Aš išgelbėjau tau gyvybę, - sakė jam Stalinas. 

Vieną dieną Stalinas prisispyrė pamatyti, kaip artilerija apšaudo 
vokiečių pozicijas. Jį lydintis Berija labai nerimavo, kad liks kaltas, jei 
Vadui kas nors nutiks. Stalino automobilis ir kitas su apsaugininkais 
pasuko Volokolamsko plentu fronto link, bet prisiartinus prie mūšių 
vietos Vlasikas neleido važiuoti toliau. Stalinui teko iš tolo žiūrėti, kaip 
sproginėja sviediniai. Paskui Vado automobilį aptaškė tankas, ir as- 
mens sargybiniai baisiai išsigando. Berija privertė Staliną persėsti į kitą 
automobilį ir važiuoti namo. Tačiau dabar Stalinas buvo kiek atsigavęs 
dvasiškai. Jis net leido Svetlanai paviešėti pas jį porą dienų, o paskui 
šiurkščiai nekreipė į ją dėmesio lindėdamas bunkeryje ir keikdamas 
privilegijuotąją „prakeiktą elito kastą“ Kuibyševe. Svarbiau kitkas: šis 
didis aktorius ir režisierius sugalvojo Habai rizikingą, bet įspūdingą 
sceną"“. 


* Niekam kitam nuolatos rūkantis Stalinas neleisdavo traukti dūmo kartu su juo. Ši Šapošni- 
kovui suteikta garbė primena, kaip karalienė Viktorija maloningai leisdavo senam Disraeliui 
sėdėti per audiencijas - jis buvo vienintelis ministras pirmininkas, kuriam buvo suteikta ši 
privilegija. 

Spalio 30-ąją Stalinas netikėtai paklausė generolo Artemjevo: 

- Kaip rengsime karinį paradą? 

Artemjevas atsakė, kad jokio parado negali būti: vokiečiai mažiau 
kaip už aštuoniasdešimties kilometrų. Molotovas ir Berija pamanė, kad 
Vadas juokauja. Bet nekreipdamas į juos dėmesio Stalinas ramiai tarė: 

- Paradas vyks lapkričio septintą dieną <...>. Aš pats juo pasirū- 
pinsiu. Jeigu per paradą įvyks antskrydis ir bus užmuštų ir sužeistų, 
reikės juos skubiai pašalinti ir tęsti paradą. Turi būti nufilmuotas kino 
žurnalas ir išplatintas visoje šalyje. Aš pasakysiu kalbą <...>. Ką ma- 
note? 

- O rizika? - balsu svarstė Molotovas. - Nors aš pripažįstu, kad po- 
litinis atgarsis <...> būtų milžiniškas. 

- Vadinasi, nuspręsta! 

Artemjevas paklausė, kada paradas turės prasidėti. 

- Žiūrėk, kad niekas to nežinotų, net aš, - įspėjo Stalinas, - iki pa- 
skutinės valandos. 

Po savaitės vokiečių šnipai galėjo matyti keistą vaizdą: čekistų va- 
dovaujami maskviečiai nešė kėdes iš Didžiojo teatro laiptais žemyn į 
Majakovskio metro stotį. Tą vakarą bolševikų didikai eskalatoriumi 
nusileido į tą stotį. Ten su atidarytomis durimis laukė traukinys, jame 
stovėjo stalai su sumuštiniais ir gaivinamaisiais gėrimais. Užkandę 
didikai įsitaisė ant tų teatro kėdžių. Kitas epizodas šiek tiek priminė 
vodevilį: Stalinas su Molotovu, Mikojanu, Berija, Kaganovičiumi ir 
Malenkovu susirinko kitoje stotyje ir požeminiu traukiniu atvažiavo į 
Majakovskio. Griaudžiant plojimams, jie įsitaisė ant Politbiurui skirtos 
pakylos. Diktorius Levitanas transliavo šią laidą iš radijo stoties vago- 
no. NKVD ansamblis grojo Dunajevskio ir Aleksandrovo dainas, Koz- 
lovskis dainavo. Stalinas pusę valandos sakė kalbą ramybę įkvepiančiu 
balsu, o baigdamas perspėjo: 

- Jeigu jie nori naikinamojo karo - jį gaus. 

Paskui prie Vado priėjo Artemjevas ir pranešė, kad paradas numaty- 
tas aštuntą ryto. Net pasiruošime dalyvaujantys pareigūnai turėjo neži- 
noti visų smulkmenų iki antros valandos nakties. 

Prieš pat aštuonias, siaučiant pūgai ir žvarbiam vėjui, išgelbėjusiems 
nuo vokiečių antskrydžio, Stalinas nusivedė Politbiuro narius mauzo- 

liejaus laiptais į viršų. Viskas vyko visai kaip senais laikais - tik anks- 
čiau, be to, visi nepaprastai nervinosi. Berija ir Malenkovas įsakė savo 
ypatingųjų užduočių burtininkui Sudoplatovui ateiti ir pranešti, jeigu 
vokiečiai puls. Budionas, publikos numylėtinis per paradus, išsitraukęs 
iš makšties kardą, ant balto žirgo išjojo pro Spaso vartus, visus pasvei- 
kino ir nulipo nuo žirgo priimti parado. Pro mauzoliejų pražlegėjo tan- 
kai, tarp jų - T-34, neprilygstama karinė mašina, pražygiavo kolonomis 
išsirikiavę kareiviai; prie Vasilijaus Palaimintojo cerkvės apsisuko 180 
laipsnių kampu ir patraukė Gorkio gatve. 

Tada kilo įtampa: sunkusis tankas „Kliment Vorošilov“ staiga su- 
stojo ir pasisuko ne į tą pusę, jo pavyzdžiu pasekė kitas. Kadangi visi 
tankai buvo su kovine ginkluote, Stalinas įdėmiai stebėjo šį klaidingą 
manevrą. Artemjevas įsakė pavaldiniams tuoj pat išsiaiškinti, kas nu- 
tiko. Tankistai atskleidė nekaltą tiesą: pirmas tankas gavo pranešimą, 
kad sugedo kitas. Tankistai, kaip buvo mokyti, nuskubėjo jam padėti. 
Kai Artemjevas pranešė tai virš mauzoliejaus susirinkusiems šulams, 
šie iš palengvėjimo ėmė juoktis; niekas nebuvo nubaustas. Stalinas pa- 
sakė trumpą kalbą apie patriotines Rusijos kovas Suvorovo, Kutuzovo 
ir Aleksandro Neviškio laikais. Tėvynei iškilusi grėsmė, bet ji nė ne- 
mano pasiduoti. Į pagalbą Rusijai atskubėjo pati gamta: tą pačią naktį 
paspaudė tikri rusiški šalčiai! 

Lapkričio 13 dieną Stalinas paskambino Žukovui, norėdamas supla- 
nuoti kontrpuolimus, kurie išmuštų iš vėžių puolančius vokiečius. Žu- 
kovas ir komisaras Bulganinas manė, kad jų turimi ištekliai per menki 
pulti, bet Stalinas nenusileido. 

- Kokias pajėgas mums panaudoti? - paklausė Žukovas. 

- Darykite, kaip sakau, ir nekvarškinkite man galvos! - Stalinas tren- 
kė ragelį, bet tuoj pat paskambino Bulganinui. 

- Judu su Žukovu riečiate nosį, bet mes padarysime tam galą. 

Netrukus į Žukovo kabinetą įlėkė Bulganinas. 

- Šį kartą kaip reikiant gavau pylos, < pasiskundė. 

Kontrpuolimai užstrigo, nes lapkričio 15 dieną vokiečiai patys pra- 
dėjo puolimą - paskutinį bandymą paimti Maskvą. Hitlerininkai prasi- 
veržė. Stalinas vėl paklausė Žukovo: ar jis gali išlaikyti Maskvą? 

- Be abejo, Maskvą išlaikysime, bet mums reikia turėti dar bent dvi 
armijas ir ne mažiau kaip du šimtus tankų. 

Stalinas davė tas armijas, „bet šiuo metu tankų visai neturime“. Žu- 

kovas sustabdė besiveržiančius vokiečius gruodžio 5 dieną; puolantieji 
per dvidešimt dienų neteko 155 000 karių. Iš esmės Hitlerio žaibo karas 
žlugo. Kitą dieną Stalinas davė Žukovui dar tris armijas ir įsakė surengti 
didžiulį kontrpuolimą keturiais artimiausiais frontais'*. Gruodžio 7-ąją 
Japonija subombardavo Perl Harborą". 

Žukovas nubloškė vokiečius atgal daugiau negu tris šimtus kilo- 
metrų. Tačiau net tuose žūtbūtiniuose mūšiuose karvedžiai nepamiršo 
imperatoriškos Stalino tuštybės. Mechlisas Suomijoje stengėsi pasiekti 
pergalę Vado gimtadieniui; dabar Žukovas su Bulganinu įsakė 10-osios 
armijos vadui Golubevui: „Rytoj - Stalino gimimo diena. Pasistenkite 
paminėti ją išvaduodami Balabanovą. Kad galėtume įtraukti šį praneši- 
mą mūsų raporte Stalinui, informuokite mus apie užduoties įvykdymą 
ne vėliau kaip gruodžio 21 dieną 19.00.“ 

Maskvos mūšis buvo pirma, bet ne reikšmingiausia Stalino perga- 
lė. Tačiau Vadą iškart pagavo pavojingas perdėtas optimizmas. Apsi- 
lankiusiam Britanijos užsienio reikalų sekretoriui Anthony Edenui jis 
pareiškė: „Rusai jau buvo Berlyne du kartus, bus ir trečias.'* Prireiks 
dar milijonų žuvusiųjų ir beveik ketverių metų, kol jis pasieks Berlyną. 
Žukovas buvo toks išvargęs, kad net paskambinus Vadui jo adjutantui 
teko jam pasakyti: 

- Žukovas miega, mes negalime jo žadinti. 

- Nežadinkite, kol nepabus pats, - geraširdiškai atsakė kariuomenės 
vyriausiasis vadas. - Tegul sau miega“. 


* + 


1942 metų sausio 5 dieną kariuomenės vyriausiasis vadas sukvietė Žu- 
kovą ir generolus išklausyti planą milžiniško puolimo - nuo Leningra- 
do iki Juodosios jūros - siekiant pasinaudoti vokiečių pralaimėjimu prie 
Maskvos. 

- Kas nori tarti žodį? - paklausė Stalinas. 

Žukovas sukritikavo šį sumanymą - girdi, armijai reikia daugiau 
kareivių ir tankų. Voznesenskis irgi nepritarė, motyvuodamas tuo, kad 
negali patiekti tiek tankų. Stalinas reikalavo puolimą vykdyti. Tada 


* Imperatorės Jelizavetos generolas Todlebenas paėmė Berlyną 1760 m., per Septynerių metų 
karą. Aleksandras I užėmė Prūsijos sostinę 1813 m. 

Malenkovas su Berija užsipuolė Voznesenskį, kad šis „visada randa ne- 
įveikiamų nenumatytų“ kliūčių. 

- Tuo ir baigsime susirinkimą, - tarė Stalinas. 

Stalino laukiamajame Šapošnikovas bandė guosti Žukovą: 

- Be reikalo ginčijaisi. Kariuomenės vyriausiasis vadas iš anksto 
buvo viską nusprendęs. 

- Tai kam jam reikėjo mūsų nuomonės? 

— Nežinau, balandėli?'. 

Sumanusis nepailstantis Berija (dabar jam buvo keturiasdešimt tre- 
ji) naudodamasis karu nepasotinamai plėtė savo imperiją, bet Stalinui 
reikiamus tankus ir patrankas parūpindavo. Berijai knietėjo sumenkin- 
ti nekenčiamą Voznesenskį; netrukus NKVD viršininkas pergudravo 
Molotovą ir kitus vyresnės kartos atstovus. Nebuvo pramonės šakos, 
per daug sudėtingos ar didelės, kad Berija nepajėgtų valdyti [kaip Liau- 
dies komisarų tarybos pirmininko pavaduotojas tuo metu jis kuravo 
miško ir naftos pramonę, spalvotąją metalurgiją ir upių laivyną - vert.): 
daugeliu atžvilgių jis buvo ne tik Stalino aplinkos Himmleris, bet ir 
Speeras, kitas architektas. Berija vartodavo itin vaizdingus grasinimus, 
pavyzdžiui, klausdavo savo pavaldinių: 

- Nori matyti, kaip kasdien teka ir leidžiasi saulė? Būk atsargus! 

1942-ųjų sausio pradžioje Stalinas savo bute su pramonės didžiuoju 
trejetu - Berija, Malenkovu ir Mikojanu - svarstė ginkluotės trūkumą. 

- Iš kur ta bėda? - sušuko Stalinas. 

Berija parodė diagramą. Iš jos buvo matyti, kad Voznesenskis nepri- 
gamina pakankamai patrankų. 

- Ką reikia daryti? 

- Nežinau, drauge Stalinai, - gudriai atsakė Berija. 

Stalinas tuoj pat patikėjo jam kontroliuoti šią gyvybiškai svarbią 
pramonės šaką. | 

- Drauge Stalinai, nežinau, ar sugebėsiu <...>. Neturiu šios srities 
patirties <...>. 

- Čia reikia ne patirties, o gero organizatoriaus <...>. Panaudok dar- 
bui kalinius. 

Net energingasis, ant savo pavaldinių šaukiantis Kaganovičius vis 
dar nesugebėjo vadovauti geležinkeliams. Kai vienas komisaras - Bai- 
bakovas - atėjo pas Kaganovičių su pranešimu, Lokomotyvas pašoko, 
sugriebė jį už atlapų ir papurtė. Berija apskundė Stalinui nesitvardantį 

Kaganovičių: „Padėtis geležinkeliuose eina blogyn, nes [Kaganovičius| 
nesiklauso patarimų <...>, jis iškart puola į isteriją.“ 

Kaganovičius buvo sukritikuotas už trūkumus evakuojant pramo- 
nės įmones ir du kartus atleistas iš pareigų, „nes neįstengė susidoroti su 
užduotimi karo sąlygomis“ , bet netrukus grįžo. Ne ką geriau vadovauti 
tankų gamybai sekėsi Molotovui. 

- Kaip tvarkosi Molotovas? - paklausė Stalinas Berijos, girdint Ma- 
lenkovui ir Mikojanui. 

- Jis neturi ryšio su gamyklomis, netinkamai joms vadovauja <...> ir 
vis rengia ilgiausius susirinkimus <...>, - atsakė Berija. 

Taip prie savo imperijos jis prisijungė dar ir tankus. Molotovas pra- 
rado tankus, bet išlošė visą pasaulį2. 

Gegužės 8 dieną užsienio reikalų liaudies komisaras keturmotoriu 
bombonešiu išskrido į Londoną. Stalinas įsakė Molotovui išpešti pa- 
sižadėjimą sudaryti antrąjį frontą ir pripažinti SSRS sienas, kokios jos 
buvo 1941 metais, su Baltijos šalimis. 

Vadas pats pavedė suplanuoti skrydžio maršrutą savo mėgstamiau- 
siam aviacijos generolui Golovanovui. „Stalinas buvo didis konspira- 
cijos meistras, - prisiminė Golovanovas. - Kelionė buvo planuojama 
visiškai slaptai. Turėjau slėpti maršruto žemėlapį į savo rašomojo stalo 
stalčius net tada, kai į kabinetą įeidavo mano padėjėjas. Stalinas <...> 
man sakė: „Apie tai žinome tik trise: tu, Molotovas ir aš.“ 

Ponas Braunas - toks buvo Molotovo slapyvardis - nusileido Ško- 
tijoje. Jį pasitiko Edenas, ir traukiniu juodu nuvažiavo iš Glazgo į Lon- 
doną. Sužinojęs, kad apie antrąjį frontą negali būti nė kalbos, Moloto- 
vas atsisakė svarstyti sutartį, kurioje nebuvo minimos SSRS sienos, ir 
nedelsdamas pranešė Stalinui: „Mes laikome sutartį nepriimtina <...>, 
tuščia deklaracija“, bet kariuomenės vyriausiasis vadas privertė jį pa- 
keisti nuomonę. „1) Mes laikome ją ne tuščia deklaracija, o svarbiu do- 
kumentu <...>. Gal ir neblogai Ž ji suteikia mums veiksmų laisvę. Sienų 
klausimas bus išspręstas jėga. 2) Pageidautina kuo greičiau pasirašyti 
sutartį ir skristi į Ameriką.“ 

Per tą laiką Molotovas paragavo britų aukštuomenės gyvėnimo. Jis 
pasiprašė apgyvendinamas ne Londone, o užmiestyje, galbūt saugumo 
sumetimais, tad Churchillis perleido jam Čekersą - savo oficialią už- 
miesčio rezidenciją. Tiudoriška jos elegancija nepadarė įspūdžio ponui 

Braunui. „Visai neprabangus senas pastatas, - svarstė jis. - Kažkoks ma- 
žas sodas. Matyt, koks nors didikas* atidavė jį vyriausybei.“ Stalinas ir 
Molotovas be galo pūtėsi dėl rusiškos prabangos pranašumo - ko norėti, 
jie juk gyveno ir dirbo Jekaterinos II rūmuose. Tačiau Molotovas gerai 
nusimanė apie vonios kambarius - tualetus jis prisimindavo, kai dery- 
bas būdavo seniai užmiršęs. „Name buvo vonios kambarys, - skundėsi 
jis, - bet be dušo.“ Vos tik atvykus, jo apsaugininkai paprašė „raktų nuo 
visų miegamųjų“, ir užsienio reikalų komisaras kasnakt užsirakindavo. 
„Kai Cekerso darbuotojoms pavykdavo įeiti į kambarius kloti lovų, - 
rašė Churchillis, - jos išsigąsdavo, kai rasdavo po pagalvėmis pistoletus. 
Molotovas iš vakaro pasidėdavo revolverį šalia savo chalato ir aplankų 
su oficialiais dokumentais.“ Molotovui išėjus, jo „kambarinės“ saugoda- 
vojo miegamąjį it kokie kerberai. 

Gegužės 26 dieną pasirašęs sutartį Molotovas išskrido į Vašingtoną 
susitikti su prezidentu Rooseveltu. Šis padovanojo jam fotografiją žalio 
šilko rėmeliuose su autografu ir užrašu: „Mano draugui Viačeslavui Mo- 
lotovui nuo Franklino Roosevelto, 1942 m. gegužės 30 d.“ Molotovui JAV 
prezidentas pasirodė „draugingas ir malonus“, o Baltieji rūmai padarė 
didesnį įspūdį negu Čekersas, ypač savo vonios kambariais. „Viskas čia 
buvo kaip pridera, - sakė jis. - Vonios kambaryje buvo ir dušas.“ 

Birželio 9-ąją pakeliui į tėvynę jis užsuko į Londoną. Prieš išvyk- 
damas į pavojingą kelionę namo, jis patyrė ir sentimentalią akimirką. 
Churchillis stovėdamas kalbėjosi su „geležinsubiniu“ rusu prie Britani- 
jos premjero rezidencijos Dauningo gatvės 10 kiemo vartų. „Sugriebiau 
jam ranką, - rašė britas, - ir mudu pažvelgėme vienas kitam į akis. Stai- 
ga pasirodė, kad jis didžiai susijaudinęs. Po įvaizdžiu pasirodė žmogus. 
Molotovas taip pat stipriai suėmė ranką man. Mes tylomis paspaudėme 
vienas kitam ranką <...>. Mes visi ėjome išvien, visiems iškilo gyvybės ar 
mirties klausimas.“ Molotovas prisipažino gerai sutaręs su Churchilliu: 
„Taip, mudu išgėrėme po taurelę kitą, - prisiminė jis. - Mes kalbėjomės 
kiaurą naktį.“ Bet jis niekados negalėjo pamiršti, kad Churchillis - „im- 
perialistas, stipriausias, gudriausias iš jų <...>, imperialistas šimtu pro- 
centų. Taigi aš susidraugavau su buržujumi.“ Užsienio reikalų liaudies 


* Šiuo apibūdinimu jis neabejotinai pasakė komplimentą Arthurui Lee, spalvingam nuotykių 
ieškotojui ir Konservatorių partijos parlamento nariui, nusipirkusiam namą už žmonos ameri- 
kietės turtus. Ministras pirmininkas Lloydas George'as suteikė jam pero titulą, ir jis tapo Feramo 
baronu (vėliau - vikontu). 

komisaras grįžo su miglotu antrojo fronto pažadu, neįkainojama lendli- 
zo sutartimi su Amerika ir aljansu su Britanija. „Mano kelionė ir jos re- 
zultatai buvo mums didžiulė pergalė.“ Skrendantį į Maskvą Molotovo 
lėktuvą puolė priešų, o paskui - rusų naikintuvai". 


** X 


Molotovui vykstant į Vakarus, Stalinas pradėjo ištisą kontratakų bangą 
visame fronte. Jis visai logiškai spėjo, kad Hitleris vėl puls Maskvą, bet 
iš tikrųjų fiureris planavo didžiulį puolimą vasarą, siekdamas užgrobti 
Ukrainos aruodus ir, dar svarbiau, Kaukazo naftą. Bet didžiausia Sta- 
lino kaltė buvo neapsakomai perdėtas pasitikėjimas savimi: jam stigo 
išteklių tokio milžiniško masto kampanijai, tad, užuot pasinaudojęs 
pergale prie Maskvos, jis leido Hitleriui pasiekti daugybę stulbinančių 
pergalių, galų gale privedusių prie Stalingrado krizės. 

Be abejonės, į naudą neišėjo ir tai, kad Stalinas suteikė beveik neri- 
botas galias savo kariškių mėgėjų šutvei. Prie tų Raudonosios armijos 
pralaimėjimų, be paties Stalino, niekas neprisidėjo tiek, kiek narsus, ne- 
nuilstantis, kraujo ištroškęs Mechlisas, dabar pasiekęs galios viršūnę. Ry- 
klys negalėjo atsispirti pagundai pasipuikuoti prieš kitus savo privilegija 
laisvai patekti pas Vadą. „Įėjęs į Stalino laukiamąjį“, - prisiminė vienas 
komisaras, - Mechlisas „net nelaukė kvietimo užeiti - perėjo kambarį ir 
įėjo tiesiai į kabinetą . Tačiau „jis niekuomet nieko neslėpė nuo Stalino 
<...>, šis tai žinojo ir juo pasitikėjo“. Dėl šios priežasties Mechlisas labai 
lengvai tvarkė visus reikalus. „Jeigu Mechlisas parašydavo kariuomenės 
vyriausiajam vadui, priemonių būdavo imamasi bemat.“ Mechliso kvai- 
liojimai - nei juokdariški, nei šėtoniški - versdavo gūžčioti pečiais. Kartą 
Stalinui paklausus, kuriam frontui reikia atsargų, visi generolai tylėjo, 
tik Mechlisas ėmė kritikuoti vyriausiąjį intendantą Chruliovą. Stalinas 
piktai dirstelėjo į Mechlisą ir paklausė, kas skundžiasi intendantu. 

- Tikriausiai Mechlisas, - atsakė Chruliovas, ir visi pratrūko juoku. 

Stalinas paprašė Mechliso išvardyti, ko jam reikia. 

- Mums trūksta acto, pipirų ir garstyčių, - atsakė Mechlisas. 

Nusijuokė net Stalinas. 

Sužinojęs, kad Raudonosios armijos kariai užgrobė visą vokiškos 
pornografijos sandėlį, Mechlisas tuoj pat pradėjo kovą su nacistų eroti- 
ka ir parašė atsišaukimą „Kaip Hitleris gadina savo armiją“. Mechliso 

patarėjai jam aiškino, jog pornografija - natūralus dalykas buržuazinėje 
armijoje; girdi, vokiečių kareiviai naktį skaito tokius leidinius ne todėl, 
kad taip liepia pats Hitleris, bet Mechlisas nekreipė dėmesio į tuos ar- 
gumentus ir 11 milijonų egzempliorių tiražu išleido šį daug pašaipų 
sukėlusį dokumentą*. 

Metų pradžioje Mechlisas apsilankė Volchovo fronte, gavusiame už- 
duotį padėti apsiaustam Leningradui. Fronto būklė buvo tokia, kad jis 
tikrai negalėjo pradėti puolimo, bet pradėjo. Operacija, kaip ir galėjai 
tikėtis, baigėsi katastrofa. Mechlisas atvyko tirti šio įvykio, suimti ir su- 
šaudyti kaltininkų. Tada Stalinas pasiūlė vadovauti šiam frontui Voro- 
šilovui. Šis narsiai atsisakė, nes pagaliau suprato esąs ribotų gabumų. 
Tai įsiutino Vadą. Jis padiktavo pašaipų Klimo „vadovavimo bankrotą“ 
demaskuojantį dokumentą. Baigė jį žeminančiu, bet ne lemtingu įsaky- 
mu: „Skirti draugui Vorošilovui pareigas <...> užnugaryje.“* Birželio 
pabaigoje nė vienas iš tų žudikų mėgėjų nebegalėjo išgelbėti Volchovo 
fronto: armija buvo pražudyta kartu su talentingu jaunuoju generolu 
Vlasovu. Išvargęs, pasipiktinęs šiurkščiomis Stalino klaidomis, jis tapo 
išdaviku. Stalinas siuto dėl šios išdavystės girdint Berijai ir Molotovui. 
Užsienio reikalų komisaras iškalbingai paklausė: 

- Kaip mes jį pražiopsojome prieš karą?! 

Stalinas bandė suversti kaltę dėl Vlasovo Chruščiovui, bet Ukrai- 
nos vadovas atsikirto „nieko negalėjęs padaryti, nes Stalinas paskyrė jį 
vadovauti kontrpuolimui prie Maskvos“. Vadas, sugebėdavęs vertinti 
drąsą ir įžūlumą, šio klausimo nebekėlė“. 

Taigi Vorošilovas pagaliau buvo pažemintas, bet Mechlisas ir Kuli- 
kas, patyręs visą virtinę nesėkmių, ir toliau klestėjo. 1941-ųjų spalį Ku- 
likas neįstengė padėti Leningradui; lapkritį jį nusiuntė į kitą fronto ga- 
lą - gelbėti Kerčės miesto Krymo pusiasalyje. Kulikas pasirodė pavėluo- 
tai, ir Kerčę laikinai užėmė Mansteinas, vienas geriausių Hitlerio karo 
vadų. Stalinas svarstė, ar nesušaudžius Kuliko, ir iškeverzojo laiškelį: 
„Šiandien. Kuliką - į Sibirą?“ Galop Vadas nusprendė tik pažeminti 
Kuliką iki generolo majoro ir nusiuntė Mechlisą aiškintis, kodėl Kulikas 
pavėlavo atskristi savo amerikietišku lėktuvu Douglas DC-3. 

„Niūrusis demonas“ sužinojo, kad maršalas Kulikas išsitaisė labai 


* Stalino sūnėnas Leonidas Redensas sutiko prislėgtą maršalą besiturškiantį su vaikais Volgoje 
prie Kuibyševo. 

malonią kelionę su statinėmis vyno ir degtinės, nežinia kam iššvaistė 
85 898 rublius; negana to, jis įsigijo naują žmoną, dar paauglę. Mat 
dingus paskutinei pačiai Kulikas greitai atitoko ir bemat apsuko gal- 
vą dukros draugei. Stalinas šaipėsi iš tokio skirtingo amžiaus poros 
santuokos ir vadino ją kūdikio pagrobimu. Jis norėjo atleisti Kuliką iš 
komisaro pavaduotojo pareigų, bet Kuliką užsistojo Žukovas. Tam pri- 
mityviam, bet populiariam pedantui buvo leista atsikvėpti. Negana to - 
sunku net patikėti - jį paaukštino. Vis dėlto sena draugystė su Stalinu 
jam geruoju nesibaigs“. 

Tų metų kovą Stalinas įsakė pulti iš Kerčės į Krymo vidurį sie- 
kiant padėti apsiaustam Sevastopoliui. Mechlisas - kaip ir mėgėjiškas 
kariuomenės vyriausiasis vadas jis tarėsi esąs tikras karys - džiugiai 
perėmė vadovavimą 250 000 Krymo fronto kareivių. Jis terorizavo jų 
generolą Kozlovą ir nekreipė dėmesio į Pietvakarių krypties vyriausiąjį 
vadą Budioną. Tuose itin svarbiuose ir sudėtinguose mūšiuose Stalinas 
išmainė nekompetentingą, pasileidusį girtuoklį į nekompetentingą, bet 
dorovingą maniaką. Stalinas spaudė Mechlisą laiku pradėti puolimą, 
bet Ryklys atsakė turintis mažai šaudmenų. Nieko baisaus, „aš suimsiu 
[karininką], jeigu jis nesutvarkys šio reikalo per dvi dienas <...>. Mes 
įkrėsime vokiečiams geros pylos!“ 

Kovo 2-ąją Mechliso „gera pyla“ baigėsi fiasko. Paaiškėjo, kokių be- 
protystės viršūnių gali pasiekti karyba, kai jai taikomas teroras. Mech- 
lisas uždraudė kasti apkasus, kad „nenukentėtų karių įkarštis pulti“, 
ir pareiškė, esą kiekvienas, kuris imsis „elementarių saugos priemo- 
nių“, bus „panikos skleidėjas“. Jo vadovaujami kariai buvo „sutrinti į 
kruviną košę“. Mechlisas užvertė Staliną naujais teroro reikalavimais. 
„Drauge Berija, - ant vieno Mechliso prašymo parašė Stalinas, - teisin- 
gai! Novorosijske reikia sukurti aplinką, kad nė vienas šunsnukis, nė 
vienas niekšas negalėtų kvėpuoti!“ 

Mechlisas džipu lakstė po frontą ir mojuodamas pistoletu bandė su- 
stabdyti besitraukiančiuosius. Jis rodė „hepriekaištingą asmeninę drą- 
są ir nieko nedarė dėl savo šlovės“, bet, pasak visa tai mačiusio poeto 
Konstantino Simonovo, „kvailas šio beraščio kariškio tironiškumas ir 
siaubinga savivalė“ privedė prie katastrofos. | 

Gegužės 7 dieną Mansteinas kotratakavo ir visai išvijo Mechlisą iš 
Krymo. Vokiečių „grobis“ buvo įspūdingas: 176 000 vyrų, 4 000 lėktu- 
vų ir 347 tankai. Mechlisas nerado sau vietos; dėl nesėkmės jis kaltino 

Kozlovą ir maldavo Staliną kokio didžio karvedžio - Hindenburgo. 
Stalinas netvėrė pykčiu. „Laikotės keistos pozicijos - tartum būtumėte 
pašalinis stebėtojas, o ne žmogus, atsakingas už Krymo frontą, - pliekė 
jis Mechlisą. - Labai patogi pozicija - bet ji tiesiog šlykšti! Jūs ne pašalie- 
tis, o Vyriausiosios karinės vadovybės būstinės atstovas <...>. Reikalau- 
jate pakeisti Kozlovą tokiu žmogumi kaip Hindenburgas. Bet <...> mes 
neturime hindenburgų <...>. Jeigu aviaciją būtumėte naudojęs prieš vo- 
kiečių tankus ir kareivius, o ne pašaliniams dalykams, priešai nebūtų 
pralaužę fronto <...>. Nereikia būti Hindenburgu, kad suprastum tokį 
paprastą dalyką <...>.“ Tai, kad 1914 metų karo didvyris Hindenburgas 
vis dar buvo didžiausias pavyzdys Stalino dvariškiams, rodo, kokie at- 
gyvenę buvo Stalino dvaro standartai: jiems reikėjo ne hindenburgų, o 
guderianų. 

Gegužės 28 dieną išvargęs Mechlisas laukė Stalino laukiamajame; 
čia visada galėjai spręsti apie Vado nuotaiką iš jo padėjėjų laikysenos. 
Poskriobyševas ilgai jo „nepastebėjo“, paskui tarė: 

- Šeimininkas šiandien labai užsiėmęs. Po velniais, užpuolė daugy- 
bė bėdų. 

- Gal kas nors negerai fronte? - naiviai paklausė Mechlisas. 

- Tau reikėtų žinoti, - atsakė Poskriobyševas. 

- Taip, aš noriu pranešti apie mūsų nemalonius reikalus draugui 
Stalinui. 

- Atrodo, operacijai buvo vadovaujama prastai. Draugas Stalinas la- 
bai nepatenkintas <...>. 

Mechlisas išraudo. 

- Turbūt manote, kad dėl pralaimėjimo kaltos aplinkybės? - įsiterpė 
jaunasis Čiadajevas. 

- Ką pasakei?! - užsipuolė išsišokėlį Mechlisas. - Tu ne kareivis! Aš 
esu tikras kareivis! Kaip tu drįsti... 

Tada iš savo kabineto išėjo Stalinas. 

- Labas, drauge Stalinai. Ar galiu pranešti... - pradėjo Mechlisas. 

- Eik velniop! - suriaumojo Stalinas ir užtrenkė duris. 

Pasak Poskriobyševo, vėliau Mechlisas „vos nepuolė Stalinui prie 
kojų“. 

Mechlisą teisė karo lauko teismas. Jam pažemino rangą ir jį atleido iš 
gynybos liaudies komisaro pavaduotojo pareigų. 

- Viskas baigta! - raudojo Mechlisas, bet Stalinas liko stulbinančiai 

lojalus: po dvidešimt keturių dienų paskyrė Mechlisą fronto komisaru, 
o vėliau vėl suteikė aukštesnį - generolo leitenanto - laipsnį?. 


Tarsi Stalino, Kuliko ir Mechliso pralaimėjimų būtų buvę negana, blo- 
giausi dalykai dėjosi Pietvakarių fronte. Ten Timošenka ir Chruščiovas 
pradėjo puolimą Sovietų pleište, nenujausdami, kad atakuoti ruošiasi 
Hitleris. Žukovas su Šapošnikovu protingai įspėjo nepulti, bet Timo- 
šenka, Stalino mėgstamas generolas, užsispyrė, ir kariuomenės vyriau- 
siasis vadas leido. 

Gegužės 12 dieną Timošenka ir Chruščiovas, abu neišsilavinę, 
šiurkštūs ir veiklūs, sėkmingai puolė ir nubloškė vokiečius atgal. Sta- 
linas netvėrė džiaugsmu, o Hitleris negalėjo patikėti, kad jam taip pa- 
sisekė. Po penkių dienų jo tankai prasiveržė pro Timošenkos pajėgų 
sparnus ir suėmė Sovietų dalinius į plieno gniaužtus, tad rusai dabar 
nebe puolė, o vis giliau lindo į spąstus. Štabo vadovai maldavo Stali- 
no atšaukti operaciją, ir jis įspėjo Timošenką apie vokiečius jo dalinių 
sparne, bet maršalas žvaliai jį patikino, kad viskas gerai. Kai gegužės 
18 dieną 250 000 vyrų buvo beveik apsupti, Timošenka su Chruščiovu 
pagaliau suvokė savo keblią padėtį. 

Apie vidurnaktį Timošenka, tas „narsusis valstietis“, siaubingai bi- 
jantis Stalino, įtikino Chruščiovą maldauti Vado atšaukti puolimą. Sta- 
linas Kunceve paprašė Malenkovo pakelti ragelį. Chruščiovas norėjo 
kalbėtis su Stalinu. 

- Sakyk man! - liepė Malenkovas. 

- Kas skambina? - sušuko Stalinas. 

- Chruščiovas, - atsakė Malenkovas. 

- Paklausk, ko jis nori! | 

- Draugas Stalinas kartoja, kad turi pasakyti man, - tarė Malenkovas, 
paskui: - Jis sako, kad puolimą Charkovo kryptimi reikia atšaukti <...>. 

- Dėkit ragelį! - užkriokė Stalinas. - Galima pamanyti, kad jis žino, 
ką kalba. Karinių įsakymų reikia klausyti <...>. Chruščiovas kiša nosį 
ne į savo reikalus <...>. Mano kariniai patarėjai išmano geriau už jį. 

Mikojanas pasibaisėjo, kad „Chruščiovas skambina Stalinui iš fronto 
linijos vykstant mūšiui ir aplink žūvant žmonėms“, o Vadas „nenori 
nueiti dešimt žingsnių per kambarį. 

Spąstuose atsidūrė ketvirtis milijono vyrų ir 1 200 tankų. Kitą dieną 
Stalinas puolimą atšaukė, bet šaukštai buvo po pietų. Įkvėpimo pagau- 
ti vokiečiai stūmėsi toliau link Volgos ir Kaukazo; kelias į Stalingradą 
buvo laisvas“. 


** X 


Timošenka ir Chruščiovas baiminosi būsią sušaudyti. Du draugai, 
besistengdami gelbėti savo karjerą ir gyvybę, netrukus susivaidijo. Pa- 
sakojama, kad po apsupties Chruščiovui pakriko nervai. Jis nuskrido į 
Baku ir ten apsistojo pas Berijos sąjungininką Bagirovą; šis, aišku, pra- 
nešė apie Chruščiovo atvykimą. Nestabilios psichikos Chruščiovas ėmė 
įnirtingai skųsti Timošenką, šis atsilygino tuo pačiu. „Drauge Stalinai, - 
rašė Timošenka, - turiu kai ką pridurti prie mūsų raporto. Vis didesnis 
draugo Chruščiovo nervingumas trukdo mums dirbti. Draugas Chruš- 
čiovas netiki niekuo - o kai abejoji, priimti sprendimų negalima <...>. 
Visa taryba mano, kad dėl jo mus ir ištiko nesėkmė!“ Atrodo, Timošen- 
ka patvirtina, kad Chruščiovui pakriko nervai. „Sunku ką nors patari- 
nėti - draugas Chruščiovas sunkiai serga <...>. Mes įteikėme raportą, 
bet nenurodėme, kas kaltas. Draugas Chruščiovas nori suversti kaltę 
man vienam.“ 

Stalinas svarstė sumanymą pavesti Bulganinui ištirti padėtį. Jausda- 
mas, kad Stalinas to vis dėlto nenori ir galbūt jaučiasi kaltas, Bulganinas 
paprašė atleidžiamas nuo šios užduoties ir nurodė nebolševikišką prie- 
žastį: girdi, juodu su Chruščiovu artimi draugai. Stalinas nesispyrė, tik 
nepiktai mąstė apie Chruščiovo naivumą. „Jis nesupranta statistikos, - 
sakė Stalinas, - bet mes turime su juo taikytis“, nes tik jis, Kalininas ir 
Andrejevas yra „tikri proletarai“. Taigi vietoj tyrimo Stalinas išsikvietė 
Chruščiovą ir perskaitė jam grėsmingą istorijos pamoką: „Žinai, kai per 
Pirmąjį pasaulinį karą mūsų armija pateko į vokiečių apsuptį, caras su- 
rengė generolui karo lauko teismą ir jį pakorė.“ Vis dėlto Stalinas atleido 
Chruščiovui ir nusiuntė jį atgal į frontą. Chruščiovas vis tiek buvo persi- 
gandęs, nes „žinojau daugybę atvejų, kai Stalinas nuramindavo žmones, 
leisdamas jiems išeiti iš savo kabineto su geromis naujienomis, o paskui 
liepdavo juos suimti“. 

Stalinas tiesiog apstulbino savo pakantumu, kai Timošenka paprašė 
daugiau karių - tokią daugybę jų tuščiai pražudęs. „Gal jums atėjo lai- 

kas kariaujant pralieti mažiau saviškių kraujo - kaip tai daro vokiečiai? 
Kariaukite ne karių kiekiu, o meistriškumu. Jeigu neišmoksite kautis 
geriau, jums nepakaks visos ginkluotės, pagaminamos mūsų šalyje 
<...>,“ Šie žodžiai, pasakyti daugiausia istorijoje savo karių pražudžiu- 
sio kariuomenės vyriausiojo vado, skamba labai ironiškai. Net Timo- 
šenkos daliniams traukiantis, Stalinas liko švelniai sarkastiškas marša- 
lui: „Nebijokite vokiečių - Hitleris nėra toks baisus, kokį jį piešia.“ 

Chruščiovas manė, jog jųdviejų pasigailėjo todėl, kad Mikojanas su 
Malenkovu paliudijo jį skambinus į Kuncevą, bet gal priežastis papras- 
tesnė: gyventi ar mirti, sprendė Stalinas; Chruščiovas ir Timošenka jam 
patiko*. Šiaip ar taip, Chruščiovas į didesnę bėdą pateko tik tada, kai po 
dvidešimties metų tapęs Stalino įpėdiniu prisidirbo per Kubos raketų 
krizę. Vėliau Stalinas pažemino Chruščiovą, iškratydamas pelenus iš 
pypkės jam ant galvos. „Tokia buvo romėnų tradicija, - paaiškino jis. - 
Kai romėnų karvedys pralaimėdavo mūšį, jis apsibarstydavo galvą pe- 
lenais <...> - didžiausia gėda, kokią galėjo patirti vadas." 


**kX 


Birželio 19 dieną už vokiečių linijų sudužo jų karinių oro pajėgų lėktu- 
vas. Jame buvo rastas portfelis su Hitlerio planais išnaudoti sutriuški- 
nimą prie Charkovo ir vasarą surengti puolimą Stalingrado ir Šiaurės 
Kaukazo kryptimi. Tačiau Stalinas nusprendė, kad informacija arba ne- 
išsami, arba tyčia pakišta. Po savaitės vokiečiai išties puolė visai taip, 
kaip buvo numatyta planuose, pramušė spragą tarp Briansko ir Pietva- 
karių frontų ir pasuko link Voronežo, o paskui Stalingrado. Tačiau iš 
tikro Hitleris gviešėsi naftos telkinių. Nuskridęs į štabą prie Poltavos, 
jis sakė feldmaršalui von Bockui: „Jei nepaimsime Maikopo ir Grozno, 
turėsiu nutraukti karą.“ | 

Timošenka ir Chruščiovas ėmė trauktis Stalingrado link. Kai Timo- 
šenka paprašė daugiau divizijų, Stalinas piktai atšovė: „Jeigu divizijos 
būtų pardavinėjamos turguje, nupirkčiau tau vieną ar dvi, bet, deja, 
taip nėra.“ Dar kartą Timošenkos frontas buvo negailestingai triuškina- 
mas. Liepos 4 dieną Stalinas pašaipiai paklausė maršalo: 


* Neseniai atvertuose archyvuose laikomi Timošenkos laiškai Stalinui, parašyti ant išplėštų iš 
bloknoto lapų, šį tą paaiškina apie Charkovo puolimą ir kaip neatlaikė Chruščiovo nervai. 

- Vadinasi, tiesa, kad 301-6ji ir 227-oji divizijos yra apsuptos, ir jūs 
pasiduodate priešui? 

- Du šimtai dvidešimt septintoji traukiasi, - atsakė Timošenka, - bet 
trys šimtai pirmosios mes negalime rasti <...>. 

- Jūsų spėlionės skamba kaip melagystės. Jei ir toliau šitaip vieną po 
kitos prarasite divizijas, netrukus neturėsite kam vadovauti. Divizijos - 
ne adatos, jas pamesti labai sunkuė. 

Apsvaigęs nuo perdėto pasitikėjimo savimi Hitleris padalijo savo 
pajėgas per pusę: viena turėjo veržtis per Doną į Stalingradą, kita - į 
pietus, į Kaukazo naftos telkinius. Kritus Rostovui prie Dono, Stalinas 
išleido dar vieną žiaurų įsaką: „Nė žingsnio atgal!“ Jis pareiškė, kad 
„panikos skleidėjai ir bailiai turi būti likviduojami nedelsiant“, o už li- 
nijų reikia suformuoti „užtvarinius būrius“ svyruojantiesiems žudyti. 
Vis dėlto Hitlerio pietinių armijų grupė „A“ prasiveržė į Kaukazą. Rug- 
pjūčio 4-5 dienomis, kai vokiečiai užėmė Vorošilovską (Stavropolį) ir 
skubėjo link Grozno ir Ordžonikidzės (Vladikaukazo) Kaukaze, o prie 
Volgos artinosi prie Stalingrado, Stalinas, Berija ir Molotovas beveik 
iki ryto būdavo kabinete. Feldmaršalo Pauliaus armija ruošėsi užimti 
Stalingradą ir perskelti Rusiją į dvi dalis?. 


**kX 


Rugpjūčio 12-ąją, pražūtingai siaučiant lemiamam karo mūšiui, į Mas- 
kvą atvyko Winstonas Churchillis pranešti Stalinui, kad antrojo fronto 
greitai nebus; pats Britanijos premjeras savo misiją lygino su „ledo luito 
gabenimu į Šiaurės ašigalį . Molotovas pasitiko Churchillį oro uoste, 
paskui palydėjo į ;am paskirtą rezidenciją. Važiuojant Churchillis pa- 
stebėjo, kad pakardo langeliai daugiau kaip penkių centimetrų storio. 

- Šitaip išmintingiau, - paaiškino Molotovas. 

Stalinas ir Berija labai rimtai pažiūrėjo į Britanijos premjero vizitą 
ir skyrė šiam aukštam asmeniui 120 apsaugininkų. Gynybinės pajėgos 
aplink Kremlių buvo sustiprintos dvigubai. Stalinas atidavė Churchil- 
liui savo namą - 7-ąjį vasarnamį Kunceve. Sovietai, mėgėjai viską slėp- 
ti, niekada nepasakojo apie tai britams - tiesa išaiškėjo tik po šešiasde- 
šimties metų. Galimas daiktas, Stalinas atsilygino Churchilliui už tai, 
kad jis paskolino savo Čekerso vasarnamį Molotovui. 

Kunceve šeimininko pareigas, pasak Churchillio, ėjo augalotas adju- 
tantas iš kunigaikščių šeimos. Premjerą atvedė į Stalino valgomąjį. Ilgas 
stalas ten buvo nukrautas „visais gardumynais ir svaigalais, kokius tik 
gali parūpinti turintieji aukščiausią valdžią“. Britai viską smalsiai tyrė“. 
Pats to nesuvokdamas, Churchillis apibūdino Stalino namą: apjuos- 
tas puspenkto metro aukščio statinių tvora, saugomas iš abiejų pusių 
„didelis dailus namas stovėjo tarp plačių vejų ir sodų kokių dešimties 
hektarų pušyne. Lauke malonūs takai <...>, fontanai ir didelis stiklinis 
akvariumas su <...> auksiniais karosais. Mane nusivedė per erdvų ben- 
drąjį kambarį į miegamąjį ir beveik tokio pat dydžio vonią**. Ryškios, 
beveik akinančios šviesos rodė nepriekaištingą švarą.“ 

Praėjus mažiau negu trims valandoms, Churchillį, Harrimaną ir 
Britanijos ambasadorių serą Archibaldą Clarką Kerrą nuvežė į Krem- 
lių susitikti su Stalinu, Molotovu ir Vorošilovu. Pastarasis dabar tapo 


* Baldai Kunceve buvo „pagaminti taupant medieną, bet stilingi, ryškių spalvų“, - manė jau- 
nas britų diplomatas Johnas Reedas. Kambariai buvo „vulgariai apstatyti, su visais patogumais, 
kurių tik gali trokšti Sovietų komisaro širdis. Net tualetai buvo šiuolaikiški ir <...> švarūs.“ Už 
šimto metrų nuo namo buvo Stalino nauja priešlėktuvinė slėptuvė „naujausio ir prabangiausio 
tipo“, su liftais, vežančiais beveik trisdešimt metrų po žeme; ten nepaprastai storoje betono dė- 
žėje buvo įrengti aštuoni ar dešimt kambarių, atskirtų stumdomosiomis durimis. „Visur įrengti 
oro kondicionieriai, bet apstatymas prastas <...> lyg kokiame pabaisiškame Lyonso kampiniame 
name“, - rašė Reedas. [J. Lyonsas 1909 m. atidarė pirmus kampinius namus Londone su skirtin- 
go stiliaus restoranais įvairiuose aukštuose, kirpyklomis, telefono būdelėmis. Vieną tokį pastatą 
prižiūrėdavo 400 darbuotojų - vert.) 

** Visuose Stalino vasarnamiuose vonios kambariai buvo erdvūs, o pačios vonios specialiai su- 
konstruotos tiksliai pagal Vado ūgį. 

Vado diplomatiniu pajuokos objektu - Stalinas su Molotovu iš jo šai- 
pydavosi. Churchillis nusprendė pirma pranešti blogą naujieną: tais, 
1942-aisiais, metais antrojo fronto nebus. Stalinas - jo gyvybės klausi- 
mas dabar sprendėsi prie Volgos - sureagavo pašaipiai. 

- Nerizikuodamas karo nelaimėsi, - tarė jis, o vėliau pridūrė: - Jums 
nereikia bijoti vokiečių. 

Churchillis suniurnėjo, girdi, 1940-aisiais britai kovėsi vieni. Kai ne- 
maloniausia kliūtis buvo pašalinta, Churchillis atskleidė, kad britai su 
amerikiečiais netrukus pradės operaciją „Deglas“, jos tikslas - užim- 
ti Šiaurės Afriką. Ją jis iliustravo nupiešdamas krokodilą išpampusiu 
pilvu ir parodydamas dideliame gaublyje, stovinčiame kambaryje šalia 
Stalino kabineto. Stalinas bemat pademonstravo įspūdingą geopolitinę 
nuojautą: išbėrė priežastis, dėl kurių ši operacija esanti reikalinga. Tai 
parodė, rašė Churchillis, kad „Rusijos diktatorius greitai ir puikiai per- 
pranta karo strategiją“. Tada Stalinas dar labiau nustebino svečius: 

- Tepadeda Dievas, kad ši operacija baigtųsi sėkme!" 

Kitą rytą Churchillis susitiko su tuo „mandagiu, nelanksčiu diplo- 
matu“ Molotovu vienudu ir jį įspėjo: 

- Stalinas padarys didelę klaidą, jei šiurkščiai elgsis su mumis, kai 
mes tiek daug nuveikėme. 

- Stalinas - labai protingas žmogus, - atsakė Molotovas. - Galite 
neabejoti: kad ir kiek jis ginčytųsi, jis viską supranta. 

Vienuoliktą valandą Stalinas ir Molotovas, kaip visada drauge su 
vertėju Pavlovu, priėmė Churchillį Mažajame kampe. Ten Vadas įteikė 
savo svečiui memorandumą. Jame užsipuolė Vakarus, kad šie neatida- 
rė antrojo fronto, ir vėl išsišaipė iš britų bailumo. 

- Atleidžiu už šią pastabą vien dėl rusų karių narsumo, - atsakė bri- 
tų ministras pirmininkas, o paskui pradėjo puikų sau įprastą monologą 
apie tai, kaip Vakarai prisideda prie karo. | 

Kai Churchillis ėmė kamantinėti savo netikusį vertėją Dunlopą: „Ar 
išvertei jam tą? Ar išvertei jam aną?“, Stalinas pagaliau nusišypsojo. 

- Jūsų žodžiai nesvarbu. Svarbu jūsų dvasia. 

Bet tas linksmumas buvo apsimestinis. Stalino įžeidimai įsiutino 
Churchillį; šis paskui pasipūtęs vaikštinėjo po Kuncevą, niūrus, piktas, 
ir grasino grįžti namož. 

Vis dar įsiutusiam ir paniurusiam Churchilliui teko ateiti į Jekateri- 
nos salę - ten vyko į bakchanaliją panašus pobūvis, Stalino surengtas 

svečio garbei. Stalinas atsisėdo per vidurį, Churchillis jam iš dešinės, 
Harrimanas iš kairės, toliau vertėjas, už jo Imperijos generalinio šta- 
bo viršininkas generolas Alanas Brooke'as ir Vorošilovas. Molotovas 
sakė tostus daugiau kaip tris valandas; per tą laiką devyniolika patie- 
kalų buvo sukrauta ant stalo, ir šis „stenėjo nuo visokiausių užkandžių, 
žuvų ir t. t., - rašė Brooke'as, - vyko tikrų tikriausia orgija <...>. Tarp 
gausybės žuvies patiekalų gulėjo keptas paršelis <...>. Jo taip ir nesu- 
valgė, ir vakarui bėgant juoda akis vis spoksojo į mane, o nasruose su 
apelsino žievele pasirodė sardoniška šypsena!“ 

Stalinas buvo kaip niekada žavus ir leido suprasti „norintis atsipra- 
šyti“, pasirodė Clarkui Kerrui, „bet ministras pirmininkas nekreipė į jį 
dėmesio“. Stalinas bandė nenuoširdžiai įsiteikti: 

- Prieš keletą metų pas mus lankėsi ledi Astor, - šelmiškai pasakojo 
jis. Girdi, ji pasiūlė pakviesti į Rusiją Lloydą George'ą. Stalinas atsa- 
kęs: 

- Kodėl mes turėtume kviesti <...> žmogų, vadovavusį Intervencijai? 

Ledi Astor jį pataisė: 

- Netiesa <...>. Jai vadovavo Churchillis. 

- Jeigu kils didelė krizė, - atsakė jai Stalinas, - britai dar gali šauktis 
į pagalbą senąjį veteraną, - ir pridūrė: - Be to, atviras priešas mums 
patinka labiau negu netikras draugas. 

- Ar atleidote man? - paklausė Churchillis. 

- Visa tai liko praeityje, o praeitis priklauso Dievui, - atsakė buvęs 
seminaristas. - Mus teis istorija. 

Tuo metu pasigirdo trenksmas: Churchillio asmens sargybinis Thomp- 
sonas žengtelėjo atatupstas ir išmušė padavėjui iš rankų ledus - jie vos 
nenukrito ant paties Stalino. 

„Paskui prašneko Stalinas“, - grėsmingai rašė savo užrašuose ver- 
tėjas Pavlovas. | 

Kol kariuomenės vyriausiasis vadas -sakė tostus, Vorošilovas - 
Brooke'ui jis pasirodė „mielas, nuoširdus žmogelis, nepaprastai gyvai 
mėgstantis kalbėti apie viską“, tik apie karo dalykus nusimanantis 
„kaip vaikas“, - pastebėjo, kad Imperijos generalinio štabo viršinin- 
kas geria ne degtinę, o vandenį. Vorošilovas užsakė geltonos pipirinės 
su joje plaukiojančiu bauginančiu aitriuoju pipiru ir pripylė jųdviejų 
taureles. 

- Iki dugno! - įspėjo jis. 

Brooke'ui vis dėlto pavyko išlenkti savo taurelę. Tada Vorošilovas 
išmaukė du stiklus šio ugninio vandens. „Rezultato ilgai laukti nerei- 
kėjo. Jo kaktą išmušė prakaito lašeliai, ir netrukus jie ėmė riedėti veidu. 
Vorošilovas paniuro, nutilo ir sėdėjo įsmeigęs akis tiesiai prieš save; 
man dingtelėjo, ar tik jis tuoj nenusiris po stalu. Ne, jis išsilaikė ant kė- 
dės <...>.“ Bet vos tik šis panašus į angeliuką girtuoklis nugrimzdo į 
pipirišką užmarštį, viską pastebintis Stalinas „kreipėsi tiesiai į jį su 
tostu, kurio ironijos nepastebėjo vakariečiai. 

Girdi, „maršalas Vorošilovas buvo vienas iš pagrindinių Raudono- 
sios armijos organizatorių, ir jis, Stalinas, norėtų pakelti tostą už mar- 
šalą Vorošilovą“. Stalinas šypsojosi it koks šelmiškas senas satyras, mat 
vos prieš tris mėnesius jis paskelbė Vorošilovo „bankrotą“ - Molotovas 
ir kiti puikiai tai žinojo. Vorošilovas šiaip ne taip atsistojo, abiem ranko- 
mis tvirtai laikydamasis stalo ir „iš lėto siūbuodamas pirmyn atgal su 
tuščiu žvilgsniu akyse“. Kol Stalinas sakė savo tostą, Vorošilovas bandė 
susikaupti, o paskui susvirduliavo į priekį ir vargais negalais susimu- 
šė taurele su Vadu. Kai Stalinas pasisuko sakyti tosto už Šapošnikovą, 
„Vorošilovas giliai atsiduso ir vėl susmuko ant kėdės . 

Po vakarienės Stalinas pakvietė Churchillį žiūrėti filmo - „Vokiečių 
sutriuškinimas prie Maskvos“ - bet premjeras buvo per daug supykęs 
ir pavargęs. Jis atsisveikino ir spėjo pereiti pusę sausakimšo kambario, 
bet Stalinas nuskubėjo jam pavymui ir palydėjo iki automobilio?. 

Churchillis atsibudo susiraukęs kaip „išlepintas vaikas“, teigia Clar- 
kas Kerras - atvykęs į vasarnamį, jis pamatė, kad „ministras pirmininkas 
nusprendė susikrauti daiktus ir išvykti“. Užsidėjęs „absurdišką plačia- 
kraštę kaubojišką skrybėlę“ - tokio keisto galvos apdangalo Kunceve 
tikrai niekas dar nebuvo regėjęs - Churchillis išrūko į lauką ir atsuko 
nugarą Clarkui Kerrui. Šis pamatė „kalbąsis su išpurtusiu rožiniu spran- 
du“. Ambasadorius paaiškino, kad Churchillis - „aristokratas, didelę 
gyvenimo patirtį turintis žmogus; jis tikisi, kad kiti bus į jį panašūs. Šie 
žmonės į jį nepanašūs. Jie atėję tiesiai nuo žagrės ar tekinimo staklių.“ 

- Tas žmogus mane įžeidė, - atkirto Churchillis. - Nuo šiol jis galės 
kautis mūšiuose vienas. 

Galop jis liovėsi žingsniavęs. 

— Na, ko nori iš manęs? 

Nė valandai nepraėjus Churchillio palydovai skambino į Kremlių 
prašyti pokalbio prie keturių akių su Stalinu. Jie teišgirdo, kad „Stalinas 

išėjęs pasivaikščioti“ - galima neabejoti, kad tai buvo tik dingstis, nes 
Churchillis įsiuto tuo pat metu, kai rutuliojosi be galo svarbūs įvykiai, 
atvesiantys tiesiai į Stalingrado mūšį: tą rytą 4.30 vokiečių 6-oji armija 
puolė ir sutriuškino 4-ąją tankų armiją Dono upės vingyje. Ši nelaimė 
buvo svarbesnė už kažkokį keiksmais besisvaidantį nutukusį anglą su 
kaubojiška skrybėle. 

Stalinas sutiko priimti Churchillį 18.00. Britanijos premjeras atsisvei- 
kino su Vadu Mažajame kampe. Churchilliui jau ruošiantis išeiti, Stali- 
nas „atrodė susigėdęs“ ir paklausė, kada juodu susitiks vėl. 

- Kodėl jums neužsukus pas mane į namus ir neišgėrus taurelę kitą? 

„Aš atsakiau, - rašė Churchillis, - kad aš iš principo visada pasisa- 
kau už tokius santykius.“ Taigi Stalinas nusivedė ministrą pirmininką 
ir jo vertėją majorą Birse'ą „pro daugybę koridorių ir kambarių, kol iš- 
ėjome į ramų keliuką Kremliuje; už poros šimtų metrų priėjome butą, 
kuriame jis gyveno“. Stalinas aprodė anglui savo „paprastą, bet įspū- 
dingą“ keturių kambarių butą su tuščiomis knygų lentynomis - biblio- 
teka buvo Kuibyševe. Namų šeimininkė, bet ne Valečka, nes Churchillis 
apibūdino ją kaip „senutėlę“, valgomajame ėmė dengti stalą vakarie- 
nei. Ją Stalinas planavo iš anksto, nes tą popietę Aleksandra Nakašidzė 
paskambino į Zubalovą ir pranešė, kad Stalinas liepė Svetlanai vakare 
būti pasiruošusiai „pasirodyti Churchilliui“. Stalinas nukreipė pokalbį 
į dukras. Churchillis pasakė, kad jo dukra Sarah rudaplaukė. Mano taip 
pat, atsakė Stalinas ir pasinaudojo proga: paprašė namų šeimininkės 
pakviesti Svetlaną. 

Įėjo „simpatiška rudaplaukė mergina“ ir pabučiavo tėvą; šis gana 
demonstratyviai įteikė jai dovanėlę, patapšnojo per galvą ir šypsoda- 
mas tarė: „Ji - rudaplaukė.“ Churchillis pasakė, kad jaunystėje pats 
buvo rudaplaukis. 

„Mano tėvas, - rašė Svetlana, - buvo draugiškai ir svetingai nusitei- 
kęs, o tokiomis akimirkomis jis galėdavo apkerėti kiekvieną.“ Ji padėjo 
dengti stalą, o Stalinas tuo metu atkimšo vyną. Svetlana tikėjosi lik- 
ti vakarienės, bet kai kalba vėl pasisuko apie „patrankas ir haubicas“, 
Stalinas ją pabučiavo ir „liepė žiūrėti savo reikalų“. Mergaitė nusiminė, 
bet klusniai išėjo. 

- Kodėl mums nepasikvietus Molotovo? - paklausė Stalinas. - Jis ne- 
rimauja dėl komunikato. Galėtume parengti jį čia. Apie Molotovą turiu 
pasakyti štai ką: jis moka gerti. 

Kai prie jų prisidėjo Molotovas, ir vienas po kito buvo atnešti sotūs 
valgiai, galiausiai ir būtinas keptas paršelis, Stalinas ėmė „negailestin- 
gai“ šaipytis iš savo užsienio reikalų liaudies komisaro. Churchillis irgi 
prisidėjo: 

- Ar ponas Stalinas žino, kad jo užsienio reikalų komisaras neseniai 
viešėdamas Vašingtone užsigeidė vienas apsilankyti Niujorke ir į na- 
mus grįžo pavėlavęs visai ne dėl lėktuvo gedimo, bet todėl, kad pats 
vienas kažkur buvo? 

Churchillis pastebėjo, kad Molotovas susiraukė: premjeras nesuvo- 
kė, kad galbūt pasėjo nepasitikėjimo sėklų, vos nekainavusių Moloto- 
vui gyvybės. Bet Stalino veide nušvito šypsena: 

- Jis nuvyko ne į Niujorką, o į Čikagą, kur gyvena kiti gangsteriai. 

- Ar nuo šio karo įtampos jūs pats kenčiate taip pat kaip vykdyda- 
mas kaimo kolektyvizacijos politiką? - paklausė Churchillis. 

- Oi, ne, - iškalbingai atsakė Stalinas. Ten vyko „siaubinga kova“. 

Churchillis pakvietė Staliną į Londoną, ir Vadas prisiminė savo ap- 
silankymą 1907 metais su Leninu, Gorkiu ir Trockiu. Kalbai pakrypus į 
didžias istorines asmenybes, Churchillis išgyrė jį įkvėpusį savo protėvį 
kunigaikštį Marlborough - jis „kitados įveikė Europos laisvei per Ispa- 
nijos įpėdinystės karą kilusią grėsmę“. Churchillis „įsijautė“ ir ėmė gir- 
ti savo protėvį kaip didį karvedį. Tačiau „Stalino veide pasirodė sukta 
šypsena : 

- Manau, Britanija turėjo talentingesnį karvedį, - erzino premjerą 
Stalinas, - ogi kunigaikštį Wellingtoną, sutriuškinusį didžiausią grės- 
mę istorijoje kėlusį Napoleoną. 

Pusę dviejų nakties jie dar nebuvo pradėję valgyti; Stalinas tada stai- 
ga išbėgo, veikiausiai išgirsti naujausių nieko gera nežadančių prane- 
šimų iš Kaukazo. Kai su pranešimo spaudai projektu atvyko seras Ale- 
xandras Cadoganas, nuolatinis užsienio reikalų ministro pavadūotojas, 
Stalinas pasiūlė jam kepto paršelio. „Kai mano draugas atsisakė, - rašė 
Churchillis, - mūsų šeimininkas vienas puolė auką.“ Vakarienė galiau- 
siai baigėsi apie trečią valandą nakties. Churchillis prašė Molotovo auš- 
tant jo neišlydėti, nes rusas „akivaizdžiai išvargęs'. 

- Jūs tikrai manote, kad neatvyksiu jūsų išlydėti? - mandagiai atsakė 
Molotovas. 

Grįžęs į Kuncevo vasarnamį Churchillis kaip ilgas išsitiesė ant Sta- 
lino sofos ir „ėmė kikenti, linksmai mataruodamas iškeltomis kojomis: 

Stalinas elgėsi nuostabiai <...>. Koks malonumas bendrauti su „tuo di- 
džiu žmogumi“. Ruošdamasis maudytis vonioje, Churchillis nusiren- 
gė; iš po „trumpos susiglamžiusios liemenės“ „išlindo raukšlėti kremi- 
niai sėdmenys“. Galop lipdamas į vonią premjeras svaičiojo: „Stalinas 
tą, Stalinas aną.“ Jau švito; sąjunga buvo išsaugota; Molotovas prisista- 


tė vežti svečio į oro uostą“. 

Stalinas namie taisėsi po išgertuvių su Churchilliu, bet 23.30 vis dėlto 
atvažiavo į raštinę. Ten išgirdo apie blogėjančią padėtį Šiaurės Kauka- 
ze - vokiečiai artinosi prie Ordžonikidzės ir Grozno. Prie Šiaurės Kau- 
kazo fronto vado Budiono ką tik prisidėjo Kaganovičius - atleistas iš 
geležinkelių komisaro pareigų, jis pareikalavo teisės atpirkti savo kal- 
tę fronte. Stalinas sutiko: girdi, Kaganovičius „gerai pažįsta Šiaurės 
Kaukazą ir gražiai sutarė su Budionu per Pilietinį karą“. Kreivakojis 
kazokas ir Geležiniu Komisaru pramintas žydas iš visų jėgų stengėsi 
sustabdyti vokiečius. Budionas liko „vis toks pat šaunus ir ironiškas"; 
per antskrydžius jis neidavo į slėptuvę: „Bala nematė - tegul sau bom- 
barduoja!“ Bet žiūrėti į Lokomotyvą per karą nebuvo malonu. 

Apsuptas „savo asmeninės apsaugos karininkų ir konsultantų iš 
Maskvos - šunuodegių, vaidininkų ir intrigantų“ palydos, kiaurą nak- 
tį dirbantis ir be perstojo isteriškai kriokiantis Kaganovičius, amžinai 
sukiojantis rožinį arba rakto grandinėlę, tarėsi esąs „didis strategas 
<...>. Jis duodavo įsakymus su niekuo nesitaręs“ ir būtinai kišo nosį į 
kiekvieną karinį planą, nustatydavo neįmanomus įvykdyti terminus ir 
šaukdavo: „Pranešk asmeniškai <...> apie įsakymo vykdymą, antraip 
bus blogai!“ Kai jo limuzinui užtvėrė kelią sunkvežimiai, Lozorius (ši- 
taip jį pravardžiavo jo karininkai) įsiuto lyg žvėris ir ėmė klykti: „Pa- 
žeminti laipsnį! Suimti! Atiduoti karo lauko teismui! Sušaudyti!“ Bet jo 
kriokimas vokiečių nesustabdė. 

- Kokia nauda iš gynybinių įtvirtinimų linijos, jeigu ji neginama? - 
barė Kaganovičių Stalinas. - Ir atrodo, kad jums nepavyko pagerinti 
padėties, nors nėra panikos ir daliniai kaunasi visai neblogai. 

Tačiau Kaganovičius susidūrė su karu iš arčiau negu daugelis kitų: 
šrapnelis sužeidė jam ranką, ir tuo garbės ženklu jis neapsakomai di- 
džiavosi. Jis buvo vienintelis sužeistas Politbiuro narys*. Kai Kagano- 
vičius grįžo į Maskvą dalyvauti pasitarimuose, Stalinas, kurį jis laikė 
„Mūsų tėvu“, rūpestingai pasiteiravo apie jo sveikatą, o paskui pasakė 
tostą už jo žaizdą. Kita vertus, Vadas tūžo, kad vienas iš artimiausių jo 
bendražygių šitaip rizikavo gyvybe!. 

Vokiečiams stumiantis į pietus, Stalinas baiminosi, kad Užkaukazės 
frontas neatlaikys, naftos telkiniai pateks vokiečiams į rankas, Turkija 
galbūt įsitrauks į karą, o neramioms Kaukazo tautoms kils pagunda 
sukilti. Praėjus keturioms dienoms po Churchillio išvykimo, Stalinas 
pagarbiai kreipėsi į Beriją: 

- Lavrentijau Pavlovičiau, imkite kokius tik norite žmones ir visą, 
jūsų nuomone, reikalingą ginkluotę, bet prašau - sulaikykite vokie- 
čius. 

Vokiečiams užėmus Elbruso kalną, Berija su Merkulovu pasikvietė 
Stalino štabo karininką Štemenką, įsakė Sudoplatovui pasiimti 150 alpi- 
nistų gruzinų, surinko visą šią spalvingą palydą, pasikvietė dar aštuo- 
niolikmetį Berijos sūnų Sergo ir išskrido amerikietiškais lėktuvais C-47; 
pakeliui jie sustojo Tiflise. Generolai svarstė strateginiais sumetimais 
atiduoti vokiečiams Ordžonikidzę, bet rugpjūčio 22-ąją Berija su savo 
būriu atvyko į tą miestą terorizuoti Užkaukazės karo vadų. Gruzijos 
partijos vadas Čarkvianis buvo kambaryje, kai Berija „šaltu veriančiu 
žvilgsniu nužvelgė visus prie stalo“ ir pareiškė: „Nusuksiu jums spran- 
dą, jeigu dar kartą bent žodžiu užsiminsite apie traukimąsi. Jūs ginsite 
šį miestą!“ 

Kai vienas generolas pasiūlė fronto linijoje dislokuoti 20 000 NKVD 
karių, Berija pratrūko „šlykščiais užgauliojimais ir prigrasino nusukti 
man sprandą, jeigu dar kada nors apie tai užsiminsiu“. Nors Čarkvia- 
nis, ne itin mėgęs Beriją, manė, kad NKVD viršininkas išgelbėjo visus 
iš padėties, generolai, visi rašę jau po Berijos nuopuolio, teigė, jog jo 
veiksmai fronte tebuvo „tuščias bandymas pasipuikuoti ir patriukš- 
mauti“, rimtai trukdęs jiems dirbti. 


* Fronto vadovybė rodydama dėkingumą dovanojo jam laikrodį su išgraviruotu užrašu. Dabar 
jis saugomas Rusijos valstybinio socialinės politinės istorijos archyvo Kaganovičiaus bylose. Įdo- 
mus faktas: Leonidas Brežnevas ir Michailas Suslovas, valdę Sovietų Sąjungą beveik du dešimt- 
mečius nuo 1964 m., susipažino su Kaganovičiumi šiame fronte. 

Be to, Berija turėjo sunaikinti visus naftos telkinius ir atsargas, galė- 
jusius patekti naciams į rankas. Maskvoje Stalinas išsikvietė į savo ka- 
binetą trisdešimtmetį Nikolajų Baibakovą, naftos pramonės komisaro 
pavaduotoją. Juodu buvo vieni. 

- Drauge Baibakovai, jūs žinote, kad Hitleriui reikia Kaukazo naftos. 
Todėl ir siunčiu jus ten. Jūs turite užtikrinti, kad vokiečiams nebus pa- 
liktas nė lašas naftos, jei to nepadarysite - neteksite galvos. 

Kita vertus, Baibakovas „neteks galvos“ ir tuo atveju, jei naftos telki- 
nius ar atsargas sunaikins per anksti. Baibakovui ėmė suktis galva; jam 
išeinant, Stalinas pridūrė: 

- Ar žinote, kad Hitleris pareiškė, jog be naftos jis pralaimės karą? 

Berija pridėjo dar baisesnių grasinimų. „Mane tiesiog prislėgė ta 
didžiulė atsakomybė, - sakė Baibakovas - baimės jis nejautė, bet ti- 
kriausiai be reikalo. - Aš nepakankamai įvertinau, kokioje pavojingoje 
padėtyje atsidūriau.“ Reikiami naftos telkiniai buvo susprogdinti likus 
vos kelioms minutėms iki tada, kai juos užėmė vokiečiai. Baibakovas 
išsaugojo galvą“. 

Berija turėjo ir kitą užduotį: padaryti galą teberusenančioms išda- 
vystės apraiškoms tarp etninių Šiaurės Kaukazo grupių. Tam tikslui jis 
įsteigė savo NKVD būrį. Būdamas megrelų kraujo gruzinas, užaugęs 
tarp abchazų, neturinčių nieko bendra su gruzinais, Berija buvo kupi- 
nas prietarų, būdingų vienai mažytei Kaukazo tautai kitos atžvilgiu. 
Gruzinai visuomet itin įtariai žiūrėjo į musulmoniškas tautas, tokias 
kaip čečėnai. Grozne Berija tyrė pranešimus, esą kai kurie čečėnai iš- 
skėstomis rankomis pasitiko vokiečius. Tėvą lydėjęs Sergo Berija rašė, 
kad čečėnai siuntė savo delegacijas, norėdami parodyti remią Maskvą 
ir žadėdami kautis kaip jų tautos didvyris Šamilis. Kadangi Šamilis 
trisdešimt metų kovojo su rusais, šis palyginimas čečėnams nė kiek ne- 
padėjo. Berija linksmai bendravo su čečėnais, bet tik todėl, kad norėjo 
nuslėpti savo nepasitikėjimą jais. 


* Baibakovo interviu šiai knygai buvo neįkainojamas, nes jis yra vienas iš paskutinių vis dar gyvų 
Stalino ministrų [N. Baibakovas mirė 2008 m. - vert.]. Baibakovas tapo „amžinu“ Sovietų vyriau- 
sybės nariu; Stalinas paskyrė jį naftos pramonės liaudies komisaru 1944 m., vėliau jis su trumpa 
pertrauka vadovavo SSRS plano komisijai, pagrindinei šalies ūkio žinybai, kol devintajame de- 
šimtmetyje jį atleido Gorbačiovas. Koks atgyvenęs buvo Sovietų liaudies ūkis, galima spręsti iš to, 
kad Stalino paskirti žmonės vis dar vadovavo jam po keturiasdešimties metų. Dabar, kai rašoma ši 
knyga, šis nenuilstantis į dešimtą dešimtį įkopęs veikėjas dirba naftos pramonėje. Jis sėdi po Leni- 
no portretu prisisegęs medalius ir energingai lyg Stalinas duoda nurodymus telefonu. 

Berija užgriuvo Kaganovičių ir Budioną Novorosijske; jų elgesys jam 
nepatiko. „Tie du mulkiai viską dezorganizavo“, - kiek perdėdamas 
rašė Sergo Berija. Budioną jie pamatė „girtutėlį ir visiškai apatišką“, o 
Kaganovičius buvo „blaivus“, bet „drebėjo kaip epušės lapas ir keliais 
šliaužiojo prieš mano tėvą. 

- Ko čia elgiesi kaip koks juokdarys?! - paklausė Kaganovičiaus 
Berija. ž 

Vokiečių puolimas ėmė strigti prie Ordžonikidzės ir Grozno - atsi- 
liepė Sovietų karių pasipriešinimas prie Stalingrado. Berija triumfuo- 
damas grįžo į Maskvą. Ten Stalinas, baisiai pavydintis kitiems karinės 
šlovės, nugirdo jį giriantis Malenkovui apie savo žygdarbius. 

- Dabar Berija ims įsivaizduoti esąs karvedys, - suniurnėjo Stalinas 
Šapošnikovui. 

Berija patarė atleisti Budioną. Šis grįžo į Maskvą. Ten buvo atleistas 
iš paskutinių pareigų fronte - Šiaurės Kaukazo fronto vado - ir paskir- 
tas vadovauti Raudonosios armijos kavalerijai. Jis kreipėsi į Staliną: 

- Mano siela trokšta mūšių. Leisk man vykti į Stalingradą!* 

Stalingrade išties netrukus prasidės mūšių mūšis. Į jį nukryps viso 
pasaulio žvilgsniai. 


Vokiečiai puolė žeme ir niokojo Stalino miestą iš oro; per pragarišką 
bombardavimą stalininės to pramonės milžino gamyklos virto pir- 
mykščiu urvų ir kanjonų kraštovaizdžiu. Paryčiais būdamas kabinete 
Stalinas nebesutramdė pykčio ir plūdo savo nusiųstus į Stalingradą Ma- 
lenkovą ir generalinio štabo viršininką Vasilevskį: „Priešas prasiveržė 
<...> nedidelėmis pajėgomis. Jūs turite pakankamai dalinių priešams 
sunaikinti <...>. Mobilizuokite šarvuotuosius traukinius <...>. Panau- 
dokite dūmų uždangas <...>. Kaukitės dieną ir naktį <...>. Dabar svar- 
biausia - nepulti į paniką, nebijoti įžūlaus priešo ir neprarasti tikėjimo 
mūsų pergale.“* 

Stalinas galiausiai sutelkė visas mintis į sunkią Stalingrado padėtį ir 
iš pagrindų pakeitė savo požiūrį į vadovavimą karui. Dabar jis suvo- 
kė, kad išlikti ir pasiekti šlovę gali tik pasikliaudamas profesionaliais 
generolais, o ne savo nekantrumu ir mėgėjiškumu bei baisias klaidas 
darančiais kavaleristais. Rugpjūčio 27 dieną jis įsakė Žukovui skubiai 


493 


STALINAS. RAUDONOJO CARO DVARAS 


vykti į Stalingradą ir paskyrė jį ginkluotųjų pajėgų vyriausiojo vado 
pavaduotoju. Žukovas bandė atsisakyti paaukštinimo: 

- Dėl mano būdo negalėsime dirbti drauge. 

- Šaliai gresia katastrofa, - atsakė Stalinas. - Mes turime gelbėti tė- 
vynę visomis galimomis priemonėmis, kad ir kiek aukų prireiktų. Argi 
mūsų būdas svarbu? Pajunkime jį tėvynės interesams. Kada išvyksite? 

- Man reikia dienos. 

- Puiku. Bet nejaugi neišalkote? Ne pro šalį šiek tiek pasistiprinti. 

Buvo atnešti pyragaičiai ir arbata prasidėjusiai sėkmingiausiai karo 
partnerystei atšvęsti. 

Žukovas susitiko su Vasilevskiu Stalingrade. Ten pamatė, kad vokie- 
čiai sėlina į miestą. Stalinas reikalavo kontratakuoti, bet Sovietų pajėgos 
dar buvo nepajėgios. Stalinas taip nerimavo, kad dabar miegodavo savo 
kabinete ant sofos, ir Poskriobyševas žadindavo jį kas dvi valandos. Va- 
das buvo toks išbalęs, sulysęs ir pavargęs, kad kartą Poskriobyševas lei- 
do jam pamiegoti pusvalandžiu ilgiau - jam buvo gaila jį žadinti. 

- Staiga tapai geradariu?! - niršo Stalinas. - Junk mane su Vasilevs- 
kiu, greitai! Atsirado mat plikas geradarys! 

Kliuvo ir Vasilevskiui. 

- Kas jiems pasidarė?! - šaukė Stalinas. - Nejaugi jie nesupranta: 
jeigu atiduosime Stalingradą, šalies pietūs bus atkirsti nuo vidurio, ir 
mes veikiausiai neįstengsime jų apginti?! Nejaugi jie nesupranta, kad 
tai reikš katastrofą ne vien Stalingradui?! Mes prarasime savo pagrin- 
dinį vandens kelią, o netrukus ir savo naftą! 

Bet miesto svarba nebebuvo vien strateginė: miestas buvo pavadintas 
Vado garbei todėl, kad suvaidino svarbų vaidmenį jo gyvenime. 1918 
metais prie Caricyno (taip miestas vadinosi iki 1925 metų) Stalinas įgijo 
pasitikėjimo kaip veiksmo žmogus, išmoko valdyti pasitelkęs terorą, pel- 
nė Lenino pasitikėjimą ir užsitraukė Trockio neapykantą. Prie šio „rau- 
donojo Verdeno“ Stalinas susipažino su savo draugužiais Vorošilovu ir 
Budionu, čia užsimezgė romanas su Nadia, virtęs jųdviejų santuoka. 

- Manau, vis dar esama galimybės, kad mes neprarasime miesto, - 
apdairiai atsakė Vasilevskis. 

Stalinas paskambino Žukovui ir įsakė pulti: 

- Delsimas prilygsta nusikaltimui. 

Žukovui atsakius, kad delsti teks, Stalinas nusišaipė: 

- Manot, priešas lauks, kol jūs išsijudinsite? 


494 


STALINGRADAS IR KAUKAZAS: BERIJA IR KAGANOVIČIUS KARIAUJA 


Auštant rusai puolė vėl, bet mažai ką pešė. Nedaug trūko, kad vo- 
kiečiai būtų paėmę miestą, bet jiems sukliudė viena jėga: 62-oji armija, 
vadovaujama generolo Vasilijaus Čiuikovo, pasišiaušusio riestanosio 
auksiniais dantimis, nesitraukė iš Volgos vakarinio kranto. Kariai šau- 
dė iš blindažų, kovėsi tuose Apokalipsę primenančio pramoninio kraš- 
tovaizdžio griuvėsiuose; šaudmenis ir kitas atsargas jiems gabeno tik 
keltlaiviai, plaukiantys per degančią Volgą, kurioje atsispindėjo Rusijos 
likimas. Karių narsa, kilnumas, neviltis ir žiaurumas geriausiai aprašyti 
Vasilijaus Grosmano epiniame romane „Gyvenimas ir likimas“. Sovie- 
tų kariai kovėsi šiuolaikiniais ir senoviškais ginklais, snaiperių šautu- 
vais ir granatomis, kastuvais, vamzdžiais ir plikomis rankomis; jie mirė 
tam, kad laimėtų laiko. 

- Kraujas - tai laikas, - sakė Čiuikovas. 

Stalinas kiekvieną dienos minutę buvo sukaupęs dėmesį į šį vieną iš 
įnirtingiausių mūšių žmonijos istorijoje. Tiesioginiai Čiuikovo viršinin- 
kai buvo generolas Andrejus Jeriomenka ir komisaras Chruščiovas, vėl 
atgavęs Vado prielankumą. Tačiau kautynės buvo pernelyg svarbios, 
kad būtų galima pasikliauti vien jais. Pats Stalinas vadovavo frontui, 
įsakymus davė Žukovas su Vasilevskiu, o Malenkovas atliko asmeni- 
nio Vado šnipo vaidmenį. Visi pasirodydavo Jeriomenkos žeminėje. 
„Pastebėdavau, kaip kuždasi Vasilevskis su Malenkovu, ruošdamiesi 
ką nors įskųsti“, - prisiminė Chruščiovas. Malenkovas išsikviesdavo 
karininkus ir duodavo pylos. Atėję į žeminę jie išvysdavo „kiteliu vil- 
kintį žemą geibaus, papurtusio veido vyrą“, o šalia - banditiškos išvaiz- 
dos Žukovą ir Jeriomenką. Kartą duodamas pylos karininkams Malen- 
kovas susigriebė, kad priešais jį - Vasilijus Stalinas. Nors jam pačiam 
buvo uždrausta skraidyti į kovines užduotis, jis vadovavo divizijai. 

- Pulkininke Stalinai! - tarė Malenkovas. - Jūsų lakūnai kovines už- 
duotis vykdo tiesiog siaubingai <...>. - Tada jis pasisuko į kitą karinin- 
ką: - Ojūs, generole su šlike?! Ketinate kovoti ar tik kvailioti? 

Malenkovui išėjus, Chruščiovas su Jeriomenka likdavo savo žemi- 
nėje vieni; tvyrodavo „šiurpi tyla <...> nelyginant miške po audros“. 
Išmušė Chruščiovo valanda*. Jis gyveno savo žeminėje ir mezgė drau- 
gystę su generolais, labai praversiančią po Stalino mirties“. 


* Atėjęs į valdžią Chruščiovas, kaip ir pats Stalinas, įsakė savo draugužiams, tokiems kaip Jerio- 
menka, pagražinti jo didvyrišką vaidmenį ginant Stalingradą. 

Rugsėjo 12 dieną mūšių dėl Stalingrado priešininkų vadai vienu 
metu išskrido susitikti su savo ginkluotųjų pajėgų vyriausiaisiais va- 
dais. Tuo metu, kai feldmaršalas Paulius susitiko su fiureriu „Vilkola- 
kio“ štabe - medinių namelių ir bunkerių labirinte prie Vinicos - Žu- 
kovas su Vasilevskiu buvo pakeliui pas Vadą. Tuo metu, kai Hitleris 
įsakė Pauliui „kuo greičiau užimti visą Stalingradą“, Žukovas ir Ma- 
lenkovas, šiurkštaus būdo karys ir lepus dvariškis, įteikė Stalinui ra- 
portą. Jame siūlė toliau pulti, kad „priešas patirtų didelių nuostolių ir 
būtų sustabdytas <...>, ir tuo pat metu ruošti <...> galingesnį smūgį. 
nekreipė dėmesio į vadus. 

Žukovas ir Vasilevskis pasitraukė nuo žalia gelumbe aptraukto stalo 
ir ėmė tyliai kalbėtis: gal yra „kokia kita išeitis“. 

- Ką reiškia „kokia kita išeitis“? - staiga pakėlęs galvą paklausė 
Stalinas. 

„Niekada nemaniau, kad jo klausa tokia aštri“, - teigė Žukovas. 

Generolams nespėjus atsakyti, Stalinas pridūrė: 

- Eikite į generalinį štabą ir gerai apgalvokite, ką reikia daryti <...>. 
Susitiksime čia rytoj devintą vakaro. 

Sakoma, pergalė turi daug tėvų; atsirado nemažai bandžiusių įrody- 
ti Stalingrado pergalės tėvystę, bet iš tikrųjų ji buvo kūdikis unikalaus 
bendradarbiavimo tarp Stalino, Vasilevskio ir Žukovo, kiekvieno sa- 
vaip talentingo. 

Rugsėjo 13-ąją 22.00 Stalinas pasikvietė Žukovą ir Vasilevskį į savo 
kabinetą neįprastu gestu - paspausdamas ranką. 

- Na, kokia jūsų nuomonė? Ką sugalvojote? Katras raportuosite? 

- Galim ir vienas, ir kitas, - atsakė Vasilevskis. 

Generolai padavė savo žemėlapį. Jame buvo parodyti apmatai pla- 
no: pradėti stambų puolimą vokiečių flanguose - juose silpnesnės ru- 
munų pajėgos - prasiveržti į užnugarį ir apsupti priešus. Operacija 
buvo pavadinta „Uranu“. Tuo metu prasidėjo vokiečių puolimas, tą 
dieną įsakytas Hitlerio Vinicoje. Smūgis teko mūšių nuvargintai 62-ajai 
armijai. Į kabinetą įėjo Poskriobyševas: iš Stalingrado skambina Jerio- 
menka. Čiuikovas vargais negalais išlaiko vakarinį Volgos krantą; Vy- 
riausiosios karinės vadovybės būstinė rengia operacijos planą. Stalinas 
liepė abiem generolams tuoj pat grįžti į Stalingradą ir atlikti žvalgybą 
prieš operaciją „Uranas“. Jiems išeinant, grėsmingai tarė: 

- Niekas daugiau nežino, ką mes trise čia aptarėme. Niekas, be mūsų 
trijų, kol kas neturi apie tai sužinoti. 

Spalio 9 dieną Stalinas vėl atsisakė komisarų paslaugų ir pavedė ge- 
nerolams vadovauti daliniams. Ta proga jis vėl paspaudė ranką Žuko- 
vui ir Vasilevskiui - jie buvo ypatingieji jo atstovai frontuose, tad jis ne- 
norėjo, kad jie „sėdinėtų“ Maskvoje. Keturiasdešimt septynerių metų 
Aleksandras Vasilevskis, nuo gegužės einantis generalinio štabo vir- 
šininko pareigas, buvo trečias šios nepaprastos Stalingrado komandos 
narys. Daugeliu atžvilgių jis buvo net artimesnis Stalinui už Žukovą. 


*** 


Plačių pečių, galingos krūtinės, bet jausmingo veido ir žavingai švelnaus, 
mandagaus būdo Vasilevskis buvo Šapošnikovo mokinys. Šis iškilus šta- 
bo karininkas buvo Šapošnikovo įpėdinis ne vien kaip karys, bet ir kaip 
vienintelis džentelmenas tarp galvažudžių. Be to, Stalinas kaip niekam 
kitam patikėdavo jam savo paslaptis. Generolo padorumas glumino Sta- 
liną ir kartu kėlė šypseną, nes šios savybės jam pačiam trūko. 

- Tu vadovauji tokiai daugybei armijų, bet musės nenuskriaustum, - 
balsu svarstė Vadas. 

Be to, Vasilevskis buvo iš Staliną žavėjusio jau dingusio pasaulio: jo 
tėvas buvo pasiturintis kaimo šventikas, pats Aleksandras buvo baigęs 
kunigų seminariją, bet tapo caro armijos kapitonu. Įstojus į Raudonąją 
armiją, jam teko išsižadėti šventiko tėvo ir nutraukti santykius su gimi- 
nėmis. Po susirinkimų Stalinas dažnai prašydavo Vasilevskį pasilikti ir 
pasikalbėti apie tai, ar jį vilioja kunigystė. 

- Ne, nenoriu, kad būtumėte kunigas, nėra ko nė sakyti, - juokėsi 
Stalinas. - Štai mudu su Mikojanu norėjome tapti dvasininkais, bet mus 
atstūmė. Iki šiol negaliu suprasti kodėl! Ar turėjote kokios naudos iš 
savo religinio išsilavinimo? 

- Jokios žinios nenueina visiškai veltui, - atsargiai atsakė Vasilevs- 
kis. - Paaiškėjo, kad kai kurios praverčia kariškio gyvenime. 

- Kunigai geriausiai mus išmoko suprasti žmones, - svarstė Stalinas, 
kadaise sakęs, kad jo tėvas dvasininkas. 

Galbūt jis kartais susimąstydavo, kas jo tėvas, nes maždaug tuo 
metu jis sakė Vasilevskiui: 

- Nevalia užmiršti savo tėvų. 

Kitą kartą Stalinas paklausė: 

- Kada paskutinį kartą matėte tėvus? 

- Ašjų išsižadėjau, - atsakė generolas, sunerimęs, kad Stalinas jį ši- 
taip išbando. - Mano tėvas - šventikas, drauge Stalinai. 

- Bet ar jis kontrrevoliucionierius? 

- Ne, drauge Stalinai, jis, kaip dvasininkas, tiki Dievą, bet jis ne 
kontrrevoliucionierius. 

- Manau, kai aprims mūšiai, jums reikėtų nuskristi pas tėvus ir pra- 
šyti atleidimo. 

Stalinas niekada nepamiršo Vasilevskio tėvo. 

- Ar kada nuskridote pas tėvus paprašyti jų palaiminimo? - vėliau 
klausė jis. 

- Taip, drauge Stalinai. 

- Dar negreitai grąžinsite man skolą. 

Stalinas atidarė seifą ir parodė jam dokumentus - Stalino pavarde 
išrašytus kvitus pašto perlaidų, kurias Vadas visą karą siuntė Vasilevs- 
kio tėvui. Sūnus, apstulbintas ir šiek tiek sujaudintas, nuoširdžiai pa- 
dėkojo Vadui. 

Dabar Vasilevskis gavo ypatingą užduotį - Stalingradą". 


**kX 


Du mesijo vaidmens ėmęsi tironai beveik vienu metu ėmė ruošti savo 
liaudį pergalei. „Bus ir mūsų gatvėj šventė“, - savo lapkričio 7 dienos 
kalboje užsiminė Stalinas. Kitą dieną Hitleris gyrėsi savo liaudžiai: „Aš 
norėjau pasiekti Volgą <...> prie konkretaus miesto. Taip jau sutapo, 
kad jis pavadintas paties Stalino vardu <...>. Norėjau jį užimti ir <...> 
jis jau beveik mūsų rankose!“ 

Mažajame kampe įtampa dabar buvo juste juntama. Stalinui nedavė 
ramybės, kad vokiečiai atspės Sovietų sumanymą. Lapkričio 11-ąją jis 
būgštavo turintis per mažai lėktuvų. Po dviejų dienų, kai Paulius pa- 
skutinį kartą bandė išmušti Čiuikovo armiją, dabar ginančią vos pus- 
šimčio metrų pločio nuniokotos teritorijos atplaišą, Žukovas su Vasi- 
levskiu nuskrido į Maskvą galutinai susitarti. „Iš to, kaip Stalinas rūkė 
pypkę, glostinėjosi ūsus ir kad nė sykio mūsų nepertraukė, matėme, 
kad jis patenkintas“, - rašė Žukovas. Po pasitarimo Vasilevskis parskri- 
do į Stalingradą. 

Lapkričio 18 dieną Stalinas kartu su Berija, Molotovu, Malenkovu ir 
Žukovu, likusiu Maskvoje vadovauti operacijai „Marsas“*, dirbo Maža- 
jame kampe iki 23.50. Likus trims valandoms iki puolimo, trys frontai 
prie Stalingrado, vadovaujami generolų Jeriomenkos, Rokosovskio ir 
Vatutino, gavo įsakymą pulti nedelsiant. Galima spėti, jog, tada Stalinas 
su bendražygiais nuėjo vakarieniauti ar žiūrėti filmo, kad prastumtų 
laiką. Stalinas retai kada eidavo gultis prieš ketvirtą ryto - „tas poreikis 
praėjo, ir tiek“, - vėliau sakė jis Churchilliui, taigi jis tikrai nemiegojo, 
kai gavo žinią, kad Sovietų daliniai pradėjo puolimą. Ūkanotą lapkričio 
19-osios rytą, dvidešimt minučių po septynių, pusketvirto tūkstančio 
šiaurinio sektoriaus patrankų atidengė ugnį. Žemė drebėjo už penkias- 
dešimties kilometrų nuo šių pragariškų trenksmų. Į Hitlerio pajėgas rė- 
žėsi milijonas vyrų, 13 541 patranka, 1 400 tankų ir 1 115 lėktuvų“. 


* Vienu metu su Stalingrado operacija „Uranas“ Žukovas pradėjo užmirštą operaciją „Marsas“ 
prieš Rževo pleištą netoli Maskvos ir patyrė bene didžiausią savo pralaimėjimą: vos per dvi 
dienas neteko šimtų tūkstančių vyrų. Ši operacija rodo, kaip drąsiai, bet nesiskaitydamas su 
nuostoliais, jis vadovavo. 

Kol vyko Stalingrado mūšiai, SSRS ginkluotųjų pajėgų vyriausiasis va- 
das paprastai su visais drabužiais užmigdavo ant metalinės sudedamo- 
sios lovos, stovėjusios po laiptais į Kuncevo vasarnamio antrą aukštą. 
Jeigu nutikdavo kas nors svarbaus, paskambindavo „plikas geradarys“ 
Poskriobyševas, miegodavęs Stalino raštinėje. Vadas keldavosi apie 
vienuoliktą, kai iš generalinio štabo Operatyvinio skyriaus su pirmu 
dienos raportu paskambindavo Štemenka. Politbiuro ir štabo nariai bū- 
davo pradėję darbą jau prieš kelias valandas: jiems reikėjo ne tik taiky- 
tis prie Stalino nemigos, bet ir atlikti varginančias pareigas. Mikojanas, 
pavyzdžiui, dirbdavo nuo dešimtos ryto iki beveik penktos ryto ir nu- 
snausdavo savo kabinete. 

Vidurdienį Stalinas valgydavo Valečkos patiektus lengvus pusry- 
čius, paskui dažnai likdavo namie - Kunceve arba Kremliaus bute - ir 
dirbdavo kelias valandas. Bet kad ir kur būtų, dabar šešiasdešimt tre- 
jų metų ginkluotųjų pajėgų vyriausiasis vadas kitas šešiolika valandų 
vadovaudavo karui. Dabar jis gaudavo pranešimus iš visų po frontus 
keliaujančių Vyriausiosios karinės vadovybės būstinės narių. Jie turėjo 
pateikti raportus du kartus per dieną - vidurdienį ir 21.00. Tuo metu 
labiausiai Stalinas laukdavo pranešimų iš Stalingrade besikaunančio 
Vasilevskio. Vadas siusdavo, jeigu jo pasiuntiniai užmiršdavo atrapor- 
tuoti. Kartą, kai to nepadarė Vasilevskis, Stalinas jam parašė: 


Jau 3.30 <...>, o jūs dar nesiteikėte atraportuoti <...>. Tai, kad neturite lai- 
ko - ne dingstis, nes Žukovas fronte daro tiek pat kiek jūs, tačiau raportus 

siunčia kasdien. Judu su Žukovu skiriatės tuo, kad jis yra drausmingas 
<...>, o jums stinga drausmės <...>. Įspėju paskutinį kartą: jeigu leisite sau 
užmiršti pareigą <...> dar kartą, būsite nušalintas nuo generalinio štabo 
viršininko pareigų ir nusiųstas į frontą. 


Malenkovas visada skrupulingai įteikdavo raportus, bet net pedan- 
tiškasis Ždanovas per mūšius kartais užsimiršdavo ir sulaukdavo dar 
vieno papeikimo: „Itin keista, kad draugas Ždanovas nejaučia poreikio 
prieiti prie telefono ir pasitarti su mumis šiuo Leningradui pavojingu 
metu.“ Stalino akimis, savarankiškumas buvo pavojingas dalykas. 

Ketvirtą vakaro pranešimą atnešdavo generolas Aleksejus Antono- 
vas, „jaunas, lieknas, labai gražus, tamsaus gymio“. Po to, kai Stalinas 
paaukštino Vasilevskį ir išbandė generalinio štabo Operatyvinio sky- 
riaus viršininko poste visą virtinę karininkų - visi greitai buvo atleisti - 
Antonovas tapo patikimu skyriaus viršininku. Antonovas buvo „nepri- 
lygstamai gabus generolas, be galo kultūringas ir žavus vyras“, - rašė 
Žukovas. Stalinas reikalaudavo, kad pranešimai būtų tikslūs ir, prisime- 
na Štemenka, „nepakęsdavo nė menkiausių <...> pagražinimų“. Antono- 
vas mokėdavo bendrauti su Stalinu: visuomet ramus, „meistriškai ver- 
tinantis padėtį, jis skirstydavo savo bylas pagal skubą ir sudėdavo jas į 
skirtingos spalvos aplankus. Taigi jis žinodavo, kada sakyti: „Paduokite 
man žaliąjį aplanką.“ Stalinas tuomet atsakydavo: „Ką gi, pasižiūrėkime 
jūsų „žaliąją bylą“.“ 

Vakarop Stalinas atlėkdavo į Kremlių su pakardų palyda arba nu- 
sileisdavo iš savo Kremliaus buto į Mažąjį kampą; „jaukiame“ laukia- 
majame su patogiais krėslais, griežtai valdomame Poskriobyševo, jau 
būdavo pilna žmonių. Lankytojai atsidurdavo kukliai apstatytame, 
švariame kambaryje, kur vyraudavo griežta tvarka. Čia niekur nema- 
tei nieko nereikalingo. Visų atėjusiųjų dokumentai ne kartą būdavo 
patikrinami, jie būdavo apieškomi, ar nesineša ginklų. Net Žukovas 
turėdavo atiduoti savo pistoletą. „Tikrinama buvo dar ir dar kartą.“ 
Su lankytojais pasisveikindavo prie savo rašomojo stalo sėdintis Pos- 
kriobyševas, dabar jau vilkintis NKVD generolo uniformą. Atėjusieji 
laukdavo tylėdami, nors nuolatiniai lankytojai vienas su kitu pasisvei- 
kindavo, o tada irgi tylėdavo. Galėjai justi įtampą. Anksčiau nemačiu- 
sieji Stalino laukdavo nekantraudami; vienas pulkininkas prisiminė: 

„Pastebėjau, kad atėjusieji <...> ne pirmą kartą nerimauja kur kas labiau 
negu atėjusieji pirmą sykį.“ 

Maždaug 20.00, kai atvažiuodavo Stalinas, kambaryje pasigirsda- 
vo niurnėjimas. Vadas nieko nesakydavo, tik kai kuriems linktelėdavo 
galvą. Pulkininkas pastebėjo, kad „mano kaimynas nusišluostė prakai- 
to lašus nuo kaktos ir nusivalė rankas į nosinę“. Mažyčiame kambary- 
je prie rašomojo stalo už Stalino kabineto durų budėdavo paskutiniai 
apsaugininkai. Stalinas įeidavo į savo „šviesų, erdvų kambarį“ su ilgu 
žalia gelumbe aptrauktu stalu. Ant jo rašomojo stalo kitame kabineto 
gale visada gulėdavo šūsnis aplankų su dokumentais, krūvelė padrož- 
tų pieštukų, stovėjo vienas telefonas, o šalia - eilė skirtingų spalvų tele- 
fono aparatų. Durys už šio stalo vedė į Stalino asmeninį tualetą ir ryšio 
kambarį su krėslais, šifravimo ir telegrafo prietaisais, jungiančiais Sta- 
liną su frontais, bei garsusis gaublys, prie kurio Vadas su Churchilliu 
kalbėjosi apie operaciją „Deglas“. 


**X 


Tą vakarą nuolatinė trijulė - Molotovas, Berija ir Malenkovas - laukė 
kartu su Vorošilovu ir Kaganovičiumi. Stalinas linktelėjo galvą ir be jo- 
kių tuščių šnekų pradėjo Valstybės gynimo komiteto posėdį; jam išėjus, 
jie tęsdavosi dar daug valandų. Stalinas atsisėdo prie savo rašomojo 
stalo, paskui ėmė vaikštinėti po kambarį, bet grįžo pasiimti savo pa- 
pirosų „Hercegovina Flor“, juos sulaužė ir prisikimšo pypkę. Civiliai 
kaip visada sėdėjo nugara į sieną, spoksodami į naujus Suvorovo ir Ku- 
tuzovo portretus, o generolai kitoje stalo pusėje - į Marxo ir Lenino. 
Tokia susėdimo tvarka atspindėjo nesibaigiantį karą tarp vienų ir kitų. 
Generolai bemat išskleidė ant stalo savo žemėlapius; Vadas šiek tiek 
krypuodamas vaikštinėjo toliau. „Jis sustodavo priešais žmogų, į kurį 
kreipėsi, ir žiūrėdavo jam tiesiai į akis“, pasak Žukovo - „aiškiu, kibiu 
žvilgsniu, rodos, apgaubiančiu ir kiaurai perveriančiu lankytoją . 
Poskriobyševas ėmė kviesti specialistus iš laukiamojo. „Netrukus 
sekretoriui pašaukus jį pavarde, mano kaimynas irgi atsistojo <...>, 
mirtinai išbalęs nusišluostė drebančias rankas nosine, pasiėmė aplanką 
<...> ir netvirtu žingsniu nuėjo.“ Vesdamasis svečius į Stalino kabine- 
tą, Poskriobyševas duodavo patarimų: „Nesijaudinkite. Nesugalvokite 
dėl nieko ginčytis - draugas Stalinas žino viską.“ Lankytojas turįs grei- 

tai atraportuoti, nekalbėti apie jokius niekus ir išeiti. Kabinete niūrusis 
Molotovo, Berijos ir Malenkovo trejetas pasisukdavo į įėjusįjį ir šaltai į 
jį įsispoksodavo. 

Nuo Stalino sklido galia ir energija. „Stalinas tiesiog slėgdavo savo 
galia, - rašė naujas jo geležinkelių komisaras, ėjęs pas jį su ataskaitomis 
šimtus kartų, - taip pat fenomenalia atmintimi ir tuo, kad tiek daug ži- 
nojo. Prieš jį pasijusdavai dar menkesnis, negu buvai.“ Stalinas diktuo- 
davo tempą; jis nenustygdavo, blaškydavosi ir visada nedaug trūkdavo, 
kad jis imtų svaidyti žaibus. Didžiąją laiko dalį jis būdavo lakoniškas, 
nenuilstantis ir šaltas kaip ledas. Jeigu būdavo kuo nepatenkintas, rašė 
Žukovas, „prarasdavo savitvardą ir nebeįstengdavo būti objektyvus“. 

Lankytojai visada jusdavo pavojų, bet kartu juos stebindavo nuošir- 
džiai kolegiški ginčai per tuos pasitarimus. Mikojanas prisimins „nuos- 
tabiai draugišką atmosferą“ tarp didžiūnų pirmais trejais karo metais. 
Šalį valdė VGK per posėdžius pas Staliną, dalyvaujant svarbiausiems 
vadovams ir visiems, atėjusiems į jo raštinę - dažniausiai tai būdavo 
VGK nariai ir Mikojanas, vėliau - dar Ždanovas, Kaganovičius ir Voz- 
nesenskis. 

„Kildavo audringų ginčų, - prisiminė Žukovas, - nuomonės būdavo 
reiškiamos kategoriškai, aštriai“, o Stalinas vis vaikštinėdavo po kabine- 
tą. Vadas klausdavo generolų nuomonės. „Stalinas labiau klausydavosi, 
kai jie su juo nesutikdavo; įtariu, - manė admirolas Kuznecovas, - kad 
jam net patiko žmonės, turintys savo nuomonę ir nebijantys jos ginti.“ 
Staliną erzino palaižūniškas jo garbinimas, nors pats dėl jo buvo kaltas. 

- Kokia prasmė su jumis kalbėtis?! - kartais šaukdavo jis. - Kad ir ką 
aš sakyčiau, jūs vis atsakote: „Taip, drauge Stalinai“, „Žinoma, drauge 
Stalinai“, „Išmintingas sprendimas, drauge Stalinai.“ 

Generolai pastebėjo, kad „jo bendradarbiai visada jam pritardavo“, 
o generolai galėdavo su juo ginčytis, tik turėdavo būti labai atsargūs. 
Bet Molotovas ir akiplėšiškas naujokas Voznesenskis vis dėlto su juo 
ginčydavosi. „Vykdavo atviros diskusijos“, - prisiminė Mikojanas. Kai 
Stalinas, skaitydamas vieną iš Churchillio laiškų, pareiškė, girdi, anglas 
mano „pasibalnojęs arklį ir dabar galintis už dyką jodinėti <...> - ar aš 
teisus, Viačeslavai?“, Molotovas atsakė: „Nemanau.“ 

Pasak Žukovo, jis tapo „ginčų ir įnirtingo priešinimosi [Vadui] liu- 
dytoju <...>. Ypač smarkiai draskydavosi Molotovas. Kartą buvo priei- 
ta iki to, kad Stalinui teko pakelti balsą, ir jis net visiškai nebesivaldė. 

Molotovas tik atsistojo ir šypsodamas pakartojo savo nuomonę. Kai 
Stalinas paprašė Chruliovą perimti vadovavimą geležinkeliams, bet šis 
atsisakė, Vadas reagavo gana pakančiai. „Man rodos, jūs rodote man 
nepagarbą atmesdamas mano siūlymą“, - tarė jis intendantui, vienam 
iš savo favoritų. Kai užvirdavo ginčai, Stalinas pareikšdavo: „Nenu- 
krypkite į neesminius dalykus!“ arba „Kalbėkite aiškiai!“ 

Kai Stalinas susidarydavo nuomonę ir ginčai baigdavosi, jis paskir- 
davo žmogų užduočiai vykdyti ir kaip paprastai pagrasindavo mirti- 
mi - tai būdavo papildomas akstinas. „Šis labai rūstus žmogus kontro- 
liuodavo, kaip vykdomas kiekvienas įsakymas, - prisimena inžinierius 
naftininkas Baibakovas. - Davęs nurodymą, jis visada padėdavo tau jį 
įvykdyti, tad gaudavai visas tam reikalingas priemones. Štai kodėl aš 
nebijodavau Stalino - mudu kalbėdavomės atvirai. Aš savo užduotis 
vykdydavau.“ Stalinas turėjo „gyslelę aptikti silpnąsias pranešimų vie- 
tas“. Vargas gerai nežinantiems padėties frontų vadams. „Tada jis iškart 
grėsmingai nuleistu balsu klausdavo: „Nežinot? Ką jūs tada veikiat?!“ 

Atrodė, kad operacija „Uranas“ įkvėpė jėgų Stalinui. Chruščiovo pa- 
stebėjimu, jis ėmė elgtis „lyg, tikras karys“ ir laikyti save „didžiu karo 
strategu“. Jis niekuomet nebuvo karvedys, juo labiau genialus kariškis, 
bet, pasak Žukovo, išmaniusio tuos dalykus geriau negu kas nors kitas, 
šis „neprilygstamas organizatorius <...> nuo Stalingrado ėmė rodyti 
savo, kaip ginkluotųjų pajėgų vyriausiojo vado, gebėjimus“. Jis „įvaldė 
fronto operacijų rengimo metodus <...> ir meistriškai toms operacijoms 
vadovavo, puikiai suprasdamas sudėtingus strategijos klausimus“, vi- 
suomet rodydamas „įgimtą sumanumą <...>, profesionalo nuojautą ir 
pavydėtiną atmintį“. Jis buvo „įvairiapusis ir talentingas“, bet „nežino- 
davo visų smulkmenų“. Ko gero, Mikojanas buvo teisus, kai paprastai 
kaip visada apibendrino: Stalinas „apie karo dalykus žinojo tiek, kiek 
privalėjo žinoti valstybės veikėjas - bet ne daugiau !. 


Apie 22.00 Antonovas raportuodavo antrą kartą. Mikojanas aprašė 
draugišką posėdžių atmosferą, bet ji turėjo tam tikras ribas. Karas buvo 
bolševikams įprasta būsena; jo metu jie jausdavosi kaip žuvys vande- 
nyje. Taigi ir susirinkimuose pas Staliną vyraudavo bolševikams toks 
įprastas siaubas ir nematoma kova. Stalinas daug nesusimąstydamas 

varė lankytojams baimę, bet jo paties nervai buvo įtempti. Atėjus nauja- 
jam geležinkelių komisarui, Stalinas tepasakė: „Transportas - gyvybės 
ar mirties klausimas <...>. Atminkite: jei neįvykdysite <...> įsakymų, 
jūsų laukia karo tribunolas.“ Nuo tų žodžių jaunam vyrui „nugara nu- 
bėgo šiurpuliai“. Kai vienas traukinys dingo toje frontų ir geležinkelio 
linijų raizgalynėje, Stalinas pagrasino: „Jei būdamas generolas jo nerasi, 
eisi į frontą eiliniu.“ Netrukus „išbalusį kaip drobė“ komisarą išlydėjo 
Poskriobyševas. Šis dar pridėjo: „Žiūrėk, nesusidirbk. Šeimininkui bai- 
gia trūkti kantrybė.“ 

Stalinas nuolat vaikštinėdavo po kambarį. Apie prastą nuotaiką įspė- 
davo įvairūs ženklai: bloga pranašaudavo neuždegta pypkė. Jeigu Stali- 
nas ją padėdavo, tuoj turėjai laukti pykčio protrūkio. Bet jeigu jis brauk- 
davo per ūsus kandikliu, tai rodydavo, kad jis patenkintas. Pypkė buvo 
ir rekvizitas, ir Stalino nuotaikų vėjarodis*. Vado nuotaikos kaitaliodavo- 
si bauginamai. „Jis keisdavosi tiesiog bežiūrint, - rašė Žukovas: - išbal- 
davo, akyse pasirodydavo tulžinga išraiška, žvilgsnis tapdavo sunkus ir 
pagiežingas.“ Kai armijų vadai pasiskundė negavę maisto ir šaudmenų, 
Stalinas išbarė Chruliovą: 

- Jūs blogesnis už liaudies priešą - jūs dirbate Hitleriui. 

Molotovas, Malenkovas ir Berija, trys Mažojo kampo sarginiai šu- 
nys, „niekados neužduodavo klausimų, tik sėdėdavo ir klausydavosi, 
retkarčiais užsirašydami kokią pastabą <...>. Jie žiūrėdavo į Staliną ar 
į pasirodžiusį kabinete žmogų. Susidarė įspūdis, kad Stalinui jų reikia 
tam atvejui, jei iškiltų kokių netikėtumų ar kaip liudytojų istorijai.“ Ko 
gero, iš tikrųjų Vadas juos laikė tam, kad išsaugotų kolektyvinio valdy- 
mo iliuziją ir įvarytų baimės generolams. Stalinas ir jo dvaro didžiūnai 
visi laikė save karo vadais, visi įtariai žiūrėjo į „karybos specialistus“ - 
šis požiūris išliko dar nuo Pilietinio karo. 

- Pažiūrėkite į seną vežiką, - aiškino Mechlisas. - Jis myli arklius, 
jų gailisi, bet visada laiko po ranka botagą. Arkliai tai mato ir daro 
išvadas. 

Štai kaip glaustai apibūdino Stalino vadovavimo stiliaus esmę vie- 
nas iš jo mini diktatorių Žukovas: „Mes visi prisiminėme 1937-uosius.“ 


* Karui tęsiantis, Vakaruose pypkė tapo tėviško Stalino - Dėdės Džo - įvaizdžio simboliu. Vals- 
tybės veikėjai siųsdavo pypkes jam dovanų. SSRS ambasadorius Londone Maiskis rašė Stalinui: 
„Po to, kai p. Kerras [Britanijos ambasadorius] dovanojo Jums pypkę, ir apie tai pranešė spauda, 
dvi firmos man įteikė pypkių Jums <...>, siunčiu vieną pavyzdį <...>.“ 

Jeigu kas nors nenusisekdavo, žinojai „pakliūsiąs Berijai į rankas. Berija 
visuomet dalyvaudavo mano susitikimuose su Stalinu.“ Generolų nuo- 
dėmės buvo fiksuojamos raštu. Mechlisas 1938 metais apkaltino Kone- 
vą, kad jo tėvai - buožės. Nėra ko nė sakyti, Rokosovskis ir Mereckovas 
netroško grįžti į Berijos kankinimo kameras. Stalinas gaudavo informa- 
ciją, skundus ir demaskuojančius pranešimus iš saugumo tarnybų ir 
savo generolų. 

Septintajame dešimtmetyje rašydami prisiminimus generolai vaiz- 
davo save nekaltomis Berijos aukomis. Jiems, be abejo, nuolat grėsė areš- 
to pavojus, bet jie patys labai noriai skųsdavo kitus. Timošenka įskundė 
Budioną ir Chruščiovą. Net dabar, pradėjus operaciją „Uranas“, siautė 
skundimų karštligė; pavyzdžiui, Golikovas, nevykėlis prieškarinis šni- 
pų vadovas, įskundė Stalingrado fronto vadą Jeriomenką. Stalino nu- 
rodymu Malenkovas vienu metu stebėjo Chruščiovą ir Jeriomenką. Kai 
Stalinas apkaltino Chruščiovą norint atiduoti priešui Stalingradą, ko- 
misaras ėmė nepasitikėti savo štabo karininkais. Bet pats Chruščiovas 
nedvejodamas „demaskuodavo“ savo generolus ir kaltę dėl Charkovo 
katastrofos suvertė Timošenkai. Tuo metu Stalingrade nusižudė kylan- 
čio generolo Malinovskio štabo karininkas. Jis paliko raštelį su šūkiu 
„Tegyvuoja Leninas!“, bet nepaminėjo Stalino. Vadui kilo abejonių: gal 
Malinovskis, tarnavęs Rusijos ekspediciniame korpuse Prancūzijoje per 
Pirmąjį pasaulinį karą, liaudies priešas? 

- Nenuleiskite akių nuo Malinovskio, - liepė Stalinas Chruščiovui, 
bet šis generolą gynė. 

Didikai įnirtingai grūmėsi dėl galios ir išteklių vienas su kitu ir su 
generolais. Berija paprašė papildomai 50 000 šautuvų jo vadovaujamam 
NKVD. Generolas Voronovas parodė šį prašymą Stalinui. 

- Kieno šis prašymas? - užriko Vadas. 

- Draugo Berijos. 

- Atsiųskite čia Beriją! | | 

Šis prisistatė ir gruziniškai bandė įtikinti Staliną. Šis piktai jį pertrau- 
kė ir liepė kalbėti rusiškai. i 

- Pakaks pusės tiek, - nusprendė Stalinas, bet Berija įrodinėjo toliau. 

„Neapsakomai suirzęs“ Vadas nenusileido. Išėjęs iš kabineto Berija 
pasivijo Voronovą. 

- Na, palauk, - burbtelėjo NKVD viršininkas, - mes paleisim tau 
žarnas. 

Voronovas manė, kad čia tik „rytietiškas juokelis“, bet klydo. 

Stalinui dažnai tekdavo imtis taikytojo vaidmens per rietenas dėl 
išteklių. Kai jis įsakė skirti artilerijai 900 sunkvežimių, Berija su Malen- 
kovu, tas šiurpus duetas, paliepė Voronovui: 

— Imk 400 sunkvežimių. 

- Aš nueisiu pas ginkluotųjų pajėgų vyriausiąjį vadą ir jam prane- 
šiu, - pagrasino generolas. 

Malenkovas skyrė visus prašytus sunkvežimius“. 

Šioje baimės ir konkurencijos aplinkoje gyvenančius didikus kama- 
vo pavydas vienas kitam. „Molotovas visuomet būdavo pas Staliną, - 
niekinamai rašė Mikojanas. - Sėdėdavo kabinete ir dėdavosi svarbiu 
asmeniu, bet iš tikrųjų jam nebuvo patikėta jokių reikalų.“ Stalinui jo 
reikėjo „kaip antro žmogaus po jo paties, nes jis buvo rusas“; tačiau 
Vadas laikė jį „izoliuotą“. Molotovas padėjo Stalinui užsienio politikos 
klausimais, bet neturėjo tokių pareigų kaip kiti didžiūnai. Mikojanas 
buvo vienas iš pagrindinių darbo jaučių: rūpinosi užnugariu, maisto 
daviniais, medikamentais, šaudmenimis, prekybos laivynu, maistu, de- 
galais, drabužiais gyventojams ir kariškiams ir kartu, kaip užsienio pre- 
kybos komisaras, vedė su sąjungininkais derybas dėl lendlizo - žodžiu, 
turėjo milžinišką krūvį. „Tik Molotovas matydavo Staliną taip dažnai 
kaip aš“, - gyrėsi Mikojanas, pamiršdamas nenuilstantį, visur esantį 
Beriją. 

„Partijos siaubas“ Berija, elgdavęsis lyg koks juodojo kino niekda- 
rys, per karą klestėjo*. Jis naudojo 1,7 milijono gulago vergų gaminti 
Stalinui ginklus ir tiesti geležinkelius. Apskaičiuota, kad iš tų darbinin- 
kų 930 000 mirė per karą. Tačiau Berijos NKVD buvo Stalino režimo 
ramstis, užtikrinęs Partijos viršenybę prieš kariškius. Po to, kai gene- 
rolas Voronovas du kartus jam nepakluso Stalino akivaizdoje, Berijai 
pagaliau buvo leista jį suimti. Voronovui nepasirodžius viename susi- 
rinkime, Vadas lyg tarp kitko paklausė Berijos: 

- Voronovas pas tave? 

Berija atsakė, kad generolas grįš po dviejų dienų. Pasakojama, kad 
generolai sugalvojo eufemizmą tiems šiurpiems epizodams: „Eiti gerti 


* Tarp jo komisarų buvo Borisas Vanikovas ir Ivanas Tevosianas - abu buvo suimti, bet paleisti - ir 
Dmitrijus Ustinovas. Šiam tuo metu buvo vos trisdešimt treji; jis iškils ir taps Sovietų karinio-pra- 
moninio komplekso vadu, CK sekretoriumi, maršalu ir gynybos ministru, jis įsakys SSRS invaziją 
į Afganistaną 1979 m. 

kavos su Berija.“ Jo pakalikai sekė kareivius visuose frontuose; praneši- 
mai plūdo pas Beriją ir dažnai pas patį Staliną. 1942-aisiais Stalinas dar 
sustiprino sekimą: liepė Kobulovui prijungti slaptus mikrofonus prie 
Vorošilovo, Budiono ir net Žukovo telefonų. Žukovo karininkai buvo 
persekiojami ir suiminėjami. 

Tačiau Stalinas baiminosi augančios Berijos galios. Kai Berijai pavy- 
ko nušalinti Kaganovičių nuo susisiekimo komisaro pareigų, jis bandė 
prastumti į jas savo Žmogų. 

- Manai, aš sutiksiu su Berijos man peršamu kandidatu? Nieka- 
dos <...>. 

Bet geležinkeliai nuolatos kėlė Stalinui rūpesčių, ir tik Kaganovičius, 
pasak susižavėjusio Stalino, tas „tikrai geležinis žmogus“, galėjo pada- 
ryti reikiamus stebuklus*. 


**X* 


Šešiolika valandų Stalinas be paliovos „nurodinėjo, kalbėjo telefonu, 
pasirašinėjo dokumentus, skambino Poskriobyševui ir davė paliepi- 
mus“. Iš Mikojano ir Chruliovo sužinojęs, kad kareiviai pritrūko rūkalų, 
siaučiant Stalingrado mūšiui Stalinas rado laiko paskambinti Akakijui 
Mgeladzei, Abchazijos - tabaką auginančios šalies - Partijos pirmajam 
sekretoriui: „Mūsų kareiviai neturi ko rūkyti! Frontui žūtbūt reikia ta- 
bako!“ Jis pats rašė visus pranešimus spaudai meistriškai glaustomis, 
įkvepiančiomis frazėmis, tokiomis kaip „Kraujas už kraują!“, ir įterpda- 
mas tarp jų Suvorovo citatų. Nors Stalinas pavydžiai sekė savo genero- 
lų šlovę, niekada nepamiršdavo pagerbti jų už pergales“. 

Stalinas dirbdavo įspūdingai ilgai, nuolat slegiamas įtampos; jo ko- 
misarai ir generolai visi iki vieno keldavosi auštant. Toks gyvenimas 
reikalavo „milžiniškų fizinių ir dvasinių galių“, visiems grėsė „nervinis 
išsekimas“. Stalinas tvarkė savo generolų gyvenimą, pats įsakydavo, 
kiek jie turi dirbti ir ilsėtis. Vasilevskis privalėjo miegoti nuo ketvirtos 
iki dešimtos ryto. Kartais Vadas it kokia griežta auklė skambindavo 
Vasilevskiui patikrinti, ar jis miega. Jeigu Vasilevskis pakeldavo ragelį, 
Stalinas jį išplūsdavo. Tačiau Vasilevskis neįstengė dalyvauti Stalino 
naktipiečiuose, naktimis žiūrėti filmus, o paskui nuveikti visus darbus, 
todėl jam teko pažeidinėti taisykles. Jis prisakė adjutantui budėti prie 
telefono ir atsakinėti: „Draugas Vasilevskis iki dešimtos ilsisi. Kiti 

Stalino darbo jaučiai - Berija ir Mikojanas - dažniausiai turėdavo leisti 
naktis su juo, nors vilko tik Herakliui pakeliamą darbų naštą - vadova- 
vo bekraštėms savo imperijoms. Jiems padėjo karo ir patriotizmo adre- 
nalinas, bolševikiški grasinimai ir talentas išlikti gyvam. 

Stalinas gėrė mažai ir norėjo, kad kiti būtų blaivūs. Kartą artilerijos 
generolas Jakovlevas atėjo su raportu pasistiprinęs konjaku. Nepakel- 
damas galvos nuo rašomojo stalo, Stalinas tarė: 

- Prieikite arčiau, drauge Jakovlevai. 

Jakovlevas prisiartino per žingsnį. 

- Dar arčiau. 

Kai generolas padarė kaip lieptas, Vadas paklausė: 

- Jūs truputį išgėręs, ar ne? 

- Taip, šiek tiek, drauge Stalinai. 

Stalinas nieko daugiau apie tai nesakė". 


Vidurnaktį iš Stalingrado Vasilevskis džiūgaudamas pranešė: Hitlerio 
sąjungininkai rumunai krinka. Stalinas klausydamasis išsikvietė Pos- 
kriobyševą ir liepė atnešti arbatos. Kai arbata buvo atnešta stiklinėje, 
įstatytoje į puošnų sidabrinį laikiklį, visi, buvusieji kabinete, nutilo ir 
stebėjo ritualą: jis išsunkė į arbatą citriną, iš lėto atsistojo, atvėrė duris į 
tualetą, atsidarė sieninę spintelę ir pasiėmė butelį armėniško brendžio. 
Paskui grįžo, įsipylė į arbatą pusę arbatinio šaukštelio šio gėrimo, pa- 
dėjo butelį į vietą, atsisėdo, išmaišė arbatą ir tarė: 

- Pasakokit toliau. 

Pakiliai nusiteikę po šios netikėtos sėkmės Stalinas ir bendražygiai iš- 
ėjo iš Mažojo kampo. Tikriausiai jie nuvažiavo į Kuncevą vakarieniauti, o 
paskui žiūrėti filmo, bet tos vakarienės nebuvo išgertuvėmis - jomis virs 
paskesniais metais. Kai Berija ir Molotovas išvargę svirduliuodavo namo, 
likus vos kelioms valandoms iki darbo pradžios, Stalinas guldavosi ant 
kušetės ir skaitydavo istorines knygas, kol paryčiais užmigdavo“. 


**X 


Praėjus keturioms dienoms nuo operacijos „Uranas“ pradžios, vokie- 
čių 6-oji armija, 330 000 vyrų, buvo apsupta. Stalinas šį įvykį pavadino 

„lemiama karo akimirka“. Rusai veržė apsupties žiedą; von Manstei- 
nas kontratakavo, bet prasiveržti neįstengė. Vokiečių ginkluotosios oro 
pajėgos nesugebėjo aprūpinti apsuptųjų. Šių laukė žiauri lėta mirtis iš 
bado, šalčio, nuo bombų ir sviedinių. Gruodžio 16 dieną rusai iš užnu- 
gario smogė von Mansteinui, grasinusiam atkirsti Dono frontą ir verž- 
tis link Rostovo. Nekantraujantis Stalinas Mažajame kampe vadovauti 
operacijai „Žiedas“ - vokiečių 6-osios armijos likvidavimui - pasirinko 
ne Stalingrado fronto vadą Jeriomenką, bet generolą Rokosovskį. 

- Kodėl nieko nesakote? - pamatęs, kad Žukovas susiraukė, paklau- 
sė jo Vadas. 

- Jeriomenka labai įsižeis, - atsakė Žukovas. 

- Dabar ne metas įsižeidinėti, - atkirto Stalinas. - Mes ne mokinukės. 
Mes bolševikai! 

Sausio 10-ąją Rokosovskis puolė įkliuvusius į spąstus vokiečius ir 
perrėžė jų pasipriešinimo židinį perpus. Šeštoji armija mažėjo diena iš 
dienos. Pralaimėtas mūšis virto žmonių kova dėl išgyvenimo: vokiečiai 
valgė arklieną, kates, žiurkes, vieni kitus, o galiausiai - nieko. Paskuti- 
nę mėnesio dieną feldmaršalas Paulius pasidavė, ir 92 000 išbadėjusių, 
nušalusių kaliausių, nepanašių į žmones, juo labiau - į kareivius, tapo 
karo belaisviais. Pats Stalinas parašė skubų pranešimą: „Šiandien mūsų 
pajėgos prie Stalingrado paėmė į nelaisvę 6-osios armijos vadą su visu 
jo štabu <...>.,/7 


Dabar pasitikintis savimi, besididžiuojantis Stalinas ir auksiniais epole- 
tais bei medaliais pasipuošusi imperinė bolševikų Rusija, apsitaškiusi 
kraujais, bet išdidžiai pakelta galva, nusimetė geležinę sovietinio aske- 
tizmo kaukę ir ėmė brautis į Europą". 

1943-iųjų sausio 6 dieną Stalinas, pasitaręs su dviem senais bičiuliais 
Kalininu ir Budionu, atsisakė bolševikų šūkio: „Šalin auksinius antpe- 


* Šis pasitikėjimas savimi netruko pasireikšti: Stalinas be jokio dėkingumo elgėsi su savo Vaka- 
rų sąjungininkais, nors šie narsiai rizikavo gyvybe teikdami paramą Rusijai. Mikojanas prane- 
šė, kad britai su karine įranga atgabeno į Murmanską radijo aparatūrą „be dokumentų. Reikia 
paprašyti, kad jie vežtųsi ją atgal arba atiduotų mums. Prašau nurodymų.“ Molotovas užrašė: 
„Sutinku“, bet Stalinas nepatenkintas savo mėlynu pieštuku iškeverzojo: „Draugas Molotovas 
sutinka - nors Mikojanas nieko nesiūlo!“ Na, o dėl britų laivyno radijo aparatūros parašė: „Siū- 
lau konfiskuoti įrangą kaip kontrabandą!“ 

čius!“ ir grąžino auksu spindinčius caro karininkų epoletus ir akselban- 
tus. Jis šaipėsi iš Chruliovo - girdi, šis „užsiminė, neva mes atkuriame 
senąjį režimą“, ir pats pamokė žiniasklaidos atstovus, kaip nušviesti šį 
klausimą. Aukso pynelės - „ne vien papuošalas, jos įpareigoja laikytis 
tvarkos ir drausmės - papasakokite apie tai žmonėms". 

Po dviejų savaičių jis paaukštino Žukovą į maršalus. Vasario 23-iąją 
visažinis karvedys mėgėjas pats tapo maršalu. Per ateinančius dvejus 
metus Stalinas retai kada pasirodydavo ne su maršalo uniforma. 

Netrukus jis kiek pakirpo sparnus galingajam Berijai: balandį jis 
savo, kaip gynybos liaudies komisaro, žinion paėmė karinę kontržval- 
gybą su jos baisiaisiais ypatingaisiais skyriais*. Dabar jis pervadino ją 
savo paties sugalvotu žodžiu SMERŠ - rusiškų žodžių smert' špionam 
(mirtis šnipams) santrumpa; vadovauti paliko Abakumovą. Šis lipšnus, 
bet Žiaurus trisdešimt penkerių metų saugumo tarnybų agentas anks- 
čiau artimai bendradarbiavo su Berija; dabar jį po savo sparnu priglau- 
dė Stalinas, aukščiausias globėjas. 

Tačiau į pasaulio istoriją įėjusius Stalino laimėjimus nuolatos apkar- 
tindavo asmeninio gyvenimo nusivylimai“. Netrukus po Stalingrado 
pergalės Stalinas gavo dvi nerimą keliančias žinias: laišką, kuriame 
buvo smerkiamas girtaujantis sūnus Vasilijus ir pasakojama, kad buvo 
suviliota jo dievinama dukra Svetlana, ir vokiečių siūlymą keisti į ne- 
laisvę paimtą jo sūnų Jakovą. 


*1943 m. balandžio 16 d. Stalinas vėl padalijo milžinišką NKVD į dvi atskiras žinybas - Merku- 
lovo vadovaujamą NKGB su Valstybės saugumo policija ir Berijos vadovaujamą NKVD, kontro- 
liavusią paprastą policiją ir didžiulius prievartinio darbo lagerius. Tačiau Berija ir toliau kuravo 
abu „organus“. 

Precedento neturintis vokiečių feldmaršalo Pauliaus pasidavimas bai- 
siai pažemino Hitlerį, o Jakovui patekus į vokiečių nelaisvę ne ką geriau 
pasijuto Stalinas. Abu diktatoriai norėjo kuo greičiau pamiršti patirtą 
gėdą. Tuomet Raudonojo Kryžiaus atstovas grafas Bernadotte kreipė- 
si į Molotovą su siūlymu iškeisti Jakovą į Paulių. Molotovui pranešus 
apie siūlymą, Stalinas atsisakė keisti eilinį į maršalą: 

- Jie visi mano sūnūs, - kaip koks geras caras atsakė Stalinas. 

Svetlanai jis aiškino: 

- Karas yra karas! 

Į Stalino atsisakymą iškeisti Jakovą buvo žiūrima kaip į Stalino 
žiaurumo ir negebėjimo mylėti įrodymą, bet toks požiūris nesąžinin- 
gas. Taip, Stalinas nužudė milijonus žmonių, bet sunku įsivaizduoti, 
kad juo dėti Churchillis ar Rooseveltas būtų išmainę savo sūnus, jei šie 
būtų patekę į nelaisvę - kai žuvo ar tapo karo belaisviais tūkstančiai 
paprastų jaunuolių*. Po karo vienas artimas Stalino draugas gruzinas 
sukaupęs drąsą paklausė Stalino, ar siūlymas keisti Jakovą į Paulių 


* Jakovo duktė Gulia įsitikinusi, kad Stalinas „pasielgė teisingai“. Svetlana Stalin lygina jo poelgį 
su Margaret Thatcher, kai ši atsisakė derėtis su teroristais, paėmusiais įkaitu Terry Waite'ą: „Su 
tais žmonėmis mes nesikalbame.“ Jakovas buvo ne vienintelis Stalino šeimos narys, patekęs į 
apsuptį. Priešų žiede atsidūrė ir Artiomas Sergejevas, bet jam pavyko ištrūkti ir parsigauti į 
Maskvą. Ten jis papasakojo, kas jam nutiko, Mikojanui. Šis nusiuntė jį pas gynybos komisaro pa- 
vaduotoją. Šis tarė Artiomui: „Tu esi leitenantas, aš - gynybos komisaro pavaduotojas. Šiukštu 
nepasakok apie tai jokiam viršesniam už save. Viską pamiršk. Yra tokių, kurie gali to nesuprasti 
ir sugadinti tau gyvenimą, todėl rašyk ir pasirašyk: „Aš ten nebuvau ir nieko nemačiau.“ 

nebuvo pramanas. Vadas „panarino galvą“ ir „liūdnu, skvarbiu balsu“ 
atsakė: 

- Ne pramanas <...>. Tik pagalvok, kiek sūnų atsidūrė belaisvių sto- 
vyklose! Kas būtų mainęs juos į Paulių? Ar jie buvo blogesni už Jakovą? 
Aš privalėjau atsisakyti <...>. Ką apie mane būtų kalbėję milijonai tėvų, 
mūsų partiečių, jei būčiau užmiršęs apie jų sūnus ir sutikęs iškeisti Ja- 
kovą? Ne, aš neturėjau teisės <...>. 

Tada Stalinas vėl išsidavė, kad jame vyksta kova tarp nervingo, pik- 
to, dvejonių kamuojamo žmogaus ir įvaizdžio, kuriuo jis tapo: 

- Antraip aš nebebūčiau „Stalinas“, - ir pridūrė: - Man buvo siau- 
bingai gaila Jašos! 

Po kelių savaičių, balandžio 14 dieną, karo belaisvių stovykloje prie 
Liubeko Jakovas, drąsiai atsisakęs bendradarbiauti su vokiečiais, nusi- 
žudė puldamas ant spygliuotos vielos tvoros, kuria tekėjo aukštos įtam- 
pos elektros srovė. Stalinas nežinojo apie šį didvyrišką Jakovo poelgį: 
jis su Molotovu ir Berija dirbo Mažajame kampe, paskui apie pirmą 
valandą nakties išvažiavo vakarieniauti. Tiesą jis sužinojo tik po kurio 
laiko ir nuo tada didžiavosi sūnumi. Kartą sukvietęs svečius vakarienės 
Kunceve, jis pasitraukė nuo stalo. Svečiai pamatė jį kitame kambaryje 
žiūrintį į Jakovo nuotrauką. 

- Ar kada nors buvai matęs Jašą? - rodydamas jo fotografiją po karo 
klausė jis jau minėto draugo gruzino. - Pažiūrėk - tikras vyras, sakysi, 
ne? Liko kilnus iki paskutinės akimirkos! Likimas buvo jam neteisingas 
“Pi 

Jis liepė paleisti įkalintą Jakovo žmoną Juliją, tačiau ji grįžo psicho- 
logiškai traumuota. Kaip ir Nadia, Jakovas nedavė jam ramybės iki pat 
mirties!. 


* * X 


Tuo metu Stalinas gavo žymaus dokumentinių filmų kūrėjo Romano 
Karmeno laišką. Jame režisierius įskundė pulkininką Vasilijų Staliną: 
šis suviliojo jo žmoną ir atvirai girtuokliauja bei paleistuvauja. Laiškas 
atvėrė tikrų tikriausią Pandoros skrynią - jo santykiai su girtuokliu 
Vasilijumi ir numylėtine Svetlana buvo nepataisomai sugadinti. Mat 
Stalinas ėmė domėtis jų gyvenimu, ir tai, ką jis sužinojo, neapsakomai 
jį sukrėtė. 


516 


SŪNŪS IR DUKROS: STALINAS KARIAUJA SU POLITBIURO NARIŲ VAIKAIS 


Kai mūšiai dėl Stalingrado pasiekė kulminaciją, Vasilijus jau buvo 
grįžęs į Maskvą; jo gyvenimas ten panėšėjo į karikatūrą šlykščių puotų, 
keliamų Puškino „Onegino“ puošeivų aristokratų. Paikinamas šunuo- 
degiaujančių savo, caraičio, dvariškių, traumuotas motinos netekties 
ir tėvo pagiežos, vien dėl tėvo einantis per aukštas pareigas, pasipū- 
tęs, bet kartu bijantis savo paties aukštos padėties ir pasakiškai dosnus 
draugams Vasilijus perėmė Zubalovo vasarnamį - buvusius asketiškos 
motinos ir griežto tėvo namus. Šiuos rūmus, atstatytus sugriovus se- 
nąjį vasarnamį, jis pavertė pasilinksminimų vieta: čia buvo girtaujama, 
šokama ir ištvirkaujama. Caraičio aplinką sudarė žavios kino žvaigž- 
dės, scenaristai, lakūnai, balerinos ir dykaduoniai, mėgstantys gražiai 
gyventi svetima sąskaita: Karmenas ir jo gražioji žmona aktorė Nina 
buvo centrinės dvaro figūros kartu su žavingu rašytoju Konstantinu 
Simonovu ir jo žmona kino žvaigžde Valentina Serova. Stalinas visus 
juos pažinojo; Vadui patiko didelį pasisekimą turėjęs Simonovo meilės 
eilėraščių rinkinys „Su tavimi ir be tavęs". 

- Kokiu tiražu jį leidžiate? - paklausė Stalinas Merkulovo. 

- Dviejų šimtų tūkstančių, - atsakė saugumo tarnybų darbuotojas. 

- Skaičiau, - nusijuokė Stalinas. - Manau, būtų užtekę išspausdinti 
du egzempliorius, vieną - jam, kitą - jai. 

Stalinui taip patiko šis juokelis, kad kartojo jį per visą karą. 

Smagybės per Vasilijaus orgijas dažnai būdavo šiurpokos. Jis „nie- 
kada neišsiblaivydavo“ ir dažnai mušdavo žmoną Galiną, neseniai pa- 
gimdžiusią sūnų Aleksandrą. Kas kiek - ir jis išsitraukdavo revolverį ir 
imdavo šaudyti į sietynus su savo nutrūktgalviais draugais. Nusivylęs 
tėvo draudimu skraidyti į kovines užduotis, nesusimąstydamas apie 
savo ir sugėrovų saugumą, Vasilijus linksmindavosi girtas pilotuoda- 
mas lėktuvus - žaisdamas savotišką aerodinaminę rusišką ruletę. Su- 
manęs pasipuikuoti prieš gražiąją sesers draugę Martą Peškovą, girtas 
atvyko į Taškentą ir prisispyrė nuskraidinti ją į Kuibyševą pasimatyti su 
Svetlana. „Jis skraidino mane girtutėlis,'su girta įgula, - prisimena Mar- 
ta. - Lėktuvo sparnai buvo apledėję, bet, užuot spiritu tirpdę ledą, kad 
lėktuvas neprarastų aukščio, jį gėrė. Galop mums teko leistis avariniu 
būdu; lėktuvas nusileido kažkokioje laukymėje ir trenkėsi į šieno kupe- 
tą.“ Marta baisiausiai persigando. Vasilijus pėsčias nuėjo į artimiausią 
kolūkį ir iš ten atsiuntė gelbėtojus. Kolūkio Partijos sekretorius ištai- 
sė jam vaišes savo namuose. Vasilijus taip nusitašė, kad sekretoriaus 

žmona užrakino Martą savo kambaryje, kad nuo jo apsaugotų. Net prie 
Stalingrado žuvęs Vasilijaus draugas Vladimiras Mikojanas skundėsi jo 
„girtavimu, užgaidumu ir nemandagumu - koks kretinas!" 

Tačiau šiems jauniesiems didvyriams ir meno žvaigždėms karo me- 
tais Zubalovo vasarnamis buvo „nelyginant rojus, - teigia Vasilijaus 
pusbrolis Leonidas Redensas, - nes čia stalai lūžo nuo valgių ir gėrimų, 
o Mūšiai griaudėjo kažkur toli!“ Zubalove „kronprincui“ merginų ne- 
trūko, bet, užmezgęs romaną su Nina Karmen, ją įsimylėjo ir pakvietė 
apsigyventi vasarnamyje. Nors jo žmona Galina su sūneliu jau seniai 
buvo grįžę iš Kuibyševo kartu su Svetlana ir turėjo gyventi Zubalove, 
jis nė nebandė slėpti savo romano ir, pasak Redenso, „taip peržengė vi- 
sas ribas“. Caraičiui niekas negalėjo sukliudyti, tik pats caras, todėl už- 
gautas vyras parašė Stalinui, ir šis įsiuto. Įsakęs NKGB ištirti Vasilijaus 
aplinką, jis sužinojo tokių dalykų, dėl kurių kiekvienas vaikų turintis 
gruzinas būtų griebęs į rankas savo šautuvą. 


* XX 


Šešiolikmetė Svetlana, gyvenanti čia steriliai asketiškame Kremliaus 
bute, čia vien tuščias nepadorias pramogas matančiame Zubalovo va- 
sarnamyje, jautėsi „vieniša“ ir sulaukianti per mažai dėmesio tiek iš 
apsivertusio darbais tėvo, tiek iš „nemalonaus“ brolio. Ši strazdanota 
rudaplaukė anksti subrendo ir tapo protinga, jausminga gundančios 
figūros mergina, panašia į Stalino motiną ir paveldėjusia iš tėvo užsis- 
pyrimą ir tvirtą būdą. Jos pusbroliai ir pusseserės Redensai net manė, 
kad Vasilijus, nepaisant visų jo trūkumų, „kur kas švelnesnis ir malo- 
nesnis . Daug skaitanti ir gerai mokanti anglų kalbą Svetlana aptiko 
Illustrated London News, galbūt Berijos namuose, nes juose dažnai lan- 
kydavosi. Iš savaitraščio straipsnio ji sužinojo, kad motina nusižudė. 
„Kažkas manyje mirė, - rašė ji. - Aš nebegalėjau neklausinėdama pa- 
klusti tėvo paliepimams ar nusilenkti jo valiai.“ 

Per vieną iš Vasilijaus vakarėlių vykstant Stalingrado mūšiams Zu- 
balovo vasarnamyje pasirodė gražus, daug pasaulio matęs, įžymus sce- 
naristas Aleksejus Kapleris. Liusia pravardžiuojamas Kapleris tiesiog 
hipnotizuodavo savo pasakojimais; nors vedęs, buvo tikras Kazanova. 
„Ak, kaip jis mokėdavo kalbėti! Be to, jis turėjo gyslelę bendrauti su 
visų amžiaus grupių žmonėmis ir pats panėšėjo į vaiką“, - rašė Svetla- 

na. Pats Stalinas globojo Kaplerį ir tikrino, kaip šis jį pavaizdavo filmų 
„Leninas Spalyje“ ir „Leninas 1918 metais“ scenarijuose. Kapleris atsi- 
nešė filmo „Karalienė Kristina“ su Greta Garbo ritę. Svetlana bemat jį 
apžavėjo, ir jis ėmė vaizduotis, kad jųdviejų situacija panaši į pavaiz- 
duotą filme. „Ji buvo ta kilnioji dama, o aš - vargšas donas Alfonsas. Ji 
buvo drąsi ir nepretenzinga. Aš - keturiasdešimtmetis, šiokia tokia kino 
garsenybė“, tačiau „ji buvo apgulta ir slegiama dievo vertoje padėtyje“. 
Protingai, mąsliai Svetlanai jis buvo panašus į vieną iš jos mėgstamų 
Dumas romanų veikėjų. 

- Ar moki fokstrotą? - paklausė jis. 

Svetlana nesmagiai jautėsi su bateliais plokščiais padais, „bet Kaple- 
ris mane patikino, kad gerai šoku <...>. Aš pirmą kartą vilkėjau gera, 
siuvėjo siūta suknele“, puošta „motinos sena granato sege“. Svetlana 
pajuto jam pasitikėjimą. 

- Kodėl tu šiandien tokia liūdna? - paklausė Kapleris. 

Svetlana jam paaiškino, jog „šiandien lygiai dešimt metų nuo mano 
motinos mirties, bet atrodo, kad niekas to neprisimena“. Juodu „pajuto 
vienas kitam neatsispiriamą potraukį“ ir „stengėsi atsiverti vienas ki- 
tam“. Jis skolino jai „suaugusiųjų“ knygas ir meilės poeziją, padėjusias 
jai įveikti sekso baimę, nes seksas, apie kurį nuolatos pasakodavo Vasi- 
lijus, jai atrodė vulgarus dalykas. „Bijojau šios gyvenimo pusės, šlykš- 
čiai pavaizduotos man blevyzgos Vasilijaus.“ 

Jų santykiai buvo aistringi, bet iki sekso jie taip ir nepriėjo. „Buči- 
nys - nieko daugiau“, - prisiminė Kapleris. Tačiau tie santykiai jaudi- 
no Svetlaną. „Romantiški ir tyri. Man kalė į galvą, kad seksas yra tik 
sutuoktiniams, - vėliau prisipažino ji. - Tėvui nė į galvą nebūtų atėję 
leisti man ką nors daryti, kol dar nesu ištekėjusi.“ Bet karas viską ap- 
vertė aukštyn kojomis. Kitu metu Kapleris vargu ar būtų išdrįsęs suvi- 
lioti vienturtę Stalino dukrą, bet „aš pamaniau, kad tikrai esu jai reika- 
lingas“. 

„Man, - sakė Svetlana, - Kapleris huvo protingiausias, geriausias, 
nuostabiausias žmogus pasaulyje. Iš jo sklido žinių šviesa ir žavesys.“ 
Kapleris supažindino moksleivę su jaudinančiomis karo meto pramo- 
gomis: vesdavosi į teatrą, paskolino nelegalų Hemingway aus romano 
„Kam skambina varpai“ vertimą; juodu eidavo į pašėlusius Vasilijaus 
vakarėlius restorane Aragvi ir šokdavo fokstrotą grojant džiazo orkes- 
trui. Svetlana kasdien per pamokas susijaudinusi pasakodavo apie savo 

romaną Martai Peškovai. Kapleris padovanojo jai brangią segę - lapą 
su prilipusiu vabzdžiu. 

Šį charizmatišką mergišių jaudino nepavydėtina Svetlanos padėtis; 
kita vertus, jis mėgavosi naujuoju savo nuotykiu ir gyrėsi kino režisie- 
riui Michailui Romui, kad dabar jis esąs artimas Stalinui. „Pravda“ ko- 
mandiravo jį rašyti reportažų apie Stalingradą, ir jis siuntė „Leitenanto 
L. laiškus iš Stalingrado“. Viename reportaže jis drąsiai apskelbė apie 
savo romaną tokiais žodžiais: „Maskvoje turbūt sninga. Pro savo langą 
tu matai dantytas Kremliaus sienas.“ Visažinius stulbino tokia kvailys- 
tė - erzinti kerštingą tėvą gruziną pirmame „Pravdos“ puslapyje, bet 
Svetlaną šis gestas „apstulbino galantiškumu ir nutrūktgalviškumu. 
Vos tik pamačiau tuos žodžius, sustingau“, bet „pajutau, kad visas tas 
dalykas gali siaubingai baigtis“. Mokykloje Svetlana parodė reportažą 
pasikišusi po suolu. 

Kapleriui grįžus, Svetlana maldavo jo nesusitikinėti, bet, pasak jo, 
„neprisimenu, katram kilo mintis surengti tą rizikingą širdį draskantį 
atsisveikinimą“. Juodu susitiko tuščiame bute prie Kursko stoties, ku- 
riame Vasilijaus draugeliai skirdavo slaptus pasimatymus. Svetlanos 
asmens sargybinis Klimovas nerimaudamas sėdėjo gretimame bute. 

Berija jau buvo pranešęs apie jųdviejų santykius Stalinui; šis įspėjo 
Svetlaną „labai nepatenkintu balsu, kad aš elgiuosi nepakenčiamai“, 
bet kaltę suvertė Vasilijui - girdi, šis ją sugadino. Putodamas dėl Vasi- 
lijaus girtuokliavimo ir paleistuvavimo, Stalinas atleido sūnų iš oro pa- 
jėgų inspektoriaus pareigų už „netinkamą elgesį“, liepė dešimčiai parų 
pasodinti į areštinę, o paskui išsiuntė į Šiaurės vakarų frontą. Vlasikas, 
svarbiausias Stalino namų asmuo, pasiūlė Kapleriui išvykti iš Maskvos. 
Scenaristas atšovė jam „nešdintis velniop“, bet vis dėlto susitarė dėl 
užduoties už sostinės ribų. 

Merkulovas tuo metu davė Stalinui Svetlanos ir Kaplerio telefono 
pokalbių stenogramas - ne visi įtūžę tėvai gauna tokių įrodymų, kad 
jų dukros eina klystkeliais. Stalinas įsiuto. Kovo 2 dieną Kapleris buvo 
įgrūstas į automobilį, paskui kurį važiavo grėsmingas juodas pakardas; 
„jame sėdėjo generolas Vlasikas su labai svarbaus asmens mina veide“. 
Lubiankoje Vlasikas ir Kobulovas vadovavo nuteisiant Kaplerį penke- 
riems metams Vorkutos lageryje už „antisovietines pažiūras“. 

Kitą rytą, kai Mansteinui surengus kontrpuolimą ir susigrąžinus 
Charkovą kilo grėsmė, kad pergalė prie Stalingrado nueis perniek, 

įtampos slegiamas Stalinas taip pyko, kad atsibudo keliomis valando- 
mis anksčiau negu paprastai. Kai Svetlana prižiūrima auklės rengėsi į 
mokyklą, tėvas „įlėkė į mano kambarį - anksčiau niekada taip nedarė“. 
Jis taip žaibavo akimis, kad „mano auklė iš baimės negalėjo pajudėti iš 
vietos“. Svetlana „kaip gyva nebuvo mačiusi tėvo tokio“. Nebetram- 
dantis savo gruziniško būdo Stalinas „duso iš pykčio ir sunkiai tarė 
žodžius . 

- Kur... kur jie visi?! - putojo jis. - Kur visi tie tavo „rašytojo“ laiš- 
kai?! Aš viską žinau! Aš turiu visus jūsų telefono pokalbius štai čia! - jis 
patapšnojo per kitelio kišenę. - Gerai, duokš juos! Tavo Kapleris - britų 
šnipas! Jis suimtas! 

Svetlana atidavė Kaplerio laiškus ir scenarijus šaukdama: 

- Bet aš jį myliu! 

- Myliu! - suspigo Stalinas - „rodės, jis nekenčia net to žodžio“ ir 
„pirmą kartą mano gyvenime“ skėlė antausį, paskui antrą. Tada pasi- 
suko į auklę: - Tik pagalvokit, aukle, kaip žemai ji smuko! Verda toks 
karas, oji sau pisasi! 

- Ne, ne, ne... - grąžydama rankas bandė teisinti Svetlaną auklė. 

- Kaip „ne“? - jau ramiau paklausė Stalinas. - Aš juk viską žinau. 

Tada kreipėsi į Svetlaną: 
moterų aplink jį sukasi?! 

Stalinas susirinko laiškus, nusinešė į valgomąjį ir įsitaisė prie stalo, 
prie kurio vakarieniavo Churchillis. Visai pamiršęs apie karą, ėmė juos 
skaityti. Tądien jis nepasirodė Mažajame kampe. 

Po pietų, kai Svetlana parėjo iš mokyklos, Stalinas jos laukdamas 
valgomajame plėšė Kaplerio laiškus ir nuotraukas. 

- Rašytojas! - niekinamai prunkštė jis. - Jis net nemoka padoriai ra- 
šyti rusiškai! Ji net negalėjo rasti sau ruso! 

Ji ypač erzino tai, kad Kapleris žydas. Svetlana išėjo iš kambario, ir 
juodu nesikalbėjo daug mėnesių. Juos rišusi meilė buvo sutrypta am- 
žinai. 

Šis epizodas dažnai pateikiamas kaip Stalino brutalumo viršūnė. Ta- 
čiau koks tėvas net šiais laikais apsidžiaugtų, kad jo dukrą moksleivę 
suviliojo (taip manė jis) vyras, juolab vedęs pusamžis plevėsa? Nereikia 
pamiršti, kad Stalinas buvo tradicinių pažiūrų gruzinas, kupinas de- 
vyniolikto amžiaus šventeiviškumo; be to, tėvai gruzinai net šiandien 

griebiasi šautuvo menkiausia dingstimi. „Jam, kaip gruzinui, derėjo 
nušauti tą mergišių“, - sako Vladimiras Redensas. Praėjus daug laiko 
nuo tada, kai užrašė savo prisiminimus, Svetlana suprato, kad „tėvas 
pernelyg aštriai reagavo: jis tarėsi „saugantis dukrą nuo šlykštaus už 
ją vyresnio vyriškio *. 

Po kelių dienų Vasilijus su savo palyda išskrido į Šiaurės vakarų 
frontą; ten jis pagaliau atliko vieną ar du kovinius skrydžius, bet siausti 
nenustojo. Gegužę jis girtas išskrido „žvejoti“: lakūnai „gaudė“ žuvis 
mėtydami į tvenkinį bombas. Viena iš jų sprogo ir užmušė Sovietų 5ą- 
jungos didvyrį. 

Gegužės 26 dieną Stalinas įsakė ginkluotųjų oro pajėgų vadui Novi- 
kovui: „1) Tuoj pat atleisti pulkininką V. J. Staliną iš <...> pulko vado 
pareigų. 2) Pranešti pulko karininkams ir V. J. Stalinui, kad pulkininkas 
Stalinas atleistas už girtuokliavimą, paleistuvystę ir tai, kad daro blogą 
įtaką pulkui.“ Bet ilgai tramdyti diktatoriaus sūnų buvo neįmanoma: 
nė metams nesibaigus, plevėsa vėl buvo paaukštintas ir netrukus va- 
žinėjo po frontą savo rolsroisu, o kai tik užsimanydavo, pasiimdavo 
valdišką lėktuvą. Vienas iš artimų jo bičiulių išsigando, kai Vasilijus 
prisispyrė aplenkti karinį sunkvežimį Pabaltijo fronto kelyje, tiesiog 
prisigrūdusiame transporto priemonių. Kai sunkvežimio vairuotojas 
nesileido aplenkiamas, Vasilijus peršovė jam padangas. 

Na, o Svetlana netrukus įsimylėjo vyrą, kurio pavardė kėlė tokį siau- 
bą, kad ji neišdavė, kas jis, nei dviejose išleistose prisiminimų knygose, 
nei daugybėje interviu, duotų per daugiau kaip penkiasdešimt metų“. 


**X* 


Tik 1943 metų kovą, tuoj po Kaplerio istorijos, Stalinui pagaliau pavyko 
atremti Mansteino kontrpuolimą, bet prie Kursko liko didžiulis lanko 
pavidalo Sovietų pajėgų kyšulys, įsiterpęs į vokiečių pozicijas. Kol Sta- 
linas su savo generolais svarstė, ką daryti, Hitleris patvirtino operaciją 


* Jųdviejų amžiaus skirtumas buvo dvidešimt ketveri metai, ne ką didesnis negu tarp Stalino ir 
Nadios 1918 m., bet ta paralelė, ko gero, tik dar labiau jį supykdė. Du antausiai - ne didžiausias 
Stalino nusikaltimas. Penkeri metai lagerio buvo žiauri bausmė Kapleriui, bet jam bent jau pasi- 
sekė, kad jo patyliukais nesušaudė. Paleistas 1948-aisiais, jis grįžo į Maskvą, vėl buvo suimtas ir 
nuteistas dar penkeriems metams dirbti šachtose. Jis grįžo po Stalino mirties, vedė antrą kartą, 
bet vėl suėjo su Svetlana ir galiausiai tarp jų užsimezgė aistringas romanas. Mirė 1979 m. 

„Citadelė“. Stalinas, kaip visada, galvojo vien apie puolimą, bet Žuko- 
vui su Vasilevskiu pavyko jį įtikinti laukti ir palaužti vokiečius iš gyny- 
binių pozicijų. Stalinas tada dar labiau susijaudino ir susinervino, bet jis 
išmoko svarbiąją Stalingrado pamoką: paklausė jų patarimo dėl to, kas 
virs didžiausiu pasaulio istorijoje Kursko tankų mūšiu. 

Po naktipiečių pas Staliną, trukusių nuo trečios nakties iki septintos 
ryto, Žukovas su Vasilevskiu išskubėjo į frontą planuoti mūšio. Ma- 
lenkovas vadovavo generolams, Mikojanas kaupė rezervus, Berija pa- 
rūpino 300 000 gulago vergų, ir šie iškasė beveik 5 000 kilometrų ilgio 
ištisą apkasų eilę. Laukė per milijoną vyrų ir - su rezervais - apie 6 000 
tankų. 

Laukimas tapo kančia įtampos slegiamam Sovietų ginkluotųjų pa- 
jėgų vyriausiajam vadui; norėdamas išlieti pritvinkusį pyktį, jis ištaisė 
audringą sceną savo lėktuvų konstruktoriui. Įėjęs į kabinetą, Jakovle- 
vas pamatė Staliną ir Vasilevskį įdėmiai apžiūrinėjančius jo naikintuvo 
Jak 9 sparno nuolaužas. 

- Ar žinote ką nors apie tai? - rodydamas į jas paklausė Vadas, o 
paskui ėmė įnirtingai plūstis. 

„Kaip gyvas nebuvau matęs Stalino tokio įsiutusio“, - prisiminė 
Jakovlevas. Vadas piktai paklausė, kada buvo nustatytas šis defektas. 
Išgirdęs, kad jis buvo pastebėtas tik „priešo akivaizdoje, visiškai nebe- 
sitvardė . 

- Ar žinote, kad tik klastingiausias priešas galėjo šitaip pasielgti: su- 
rinkti lėktuvus taip, kad gamykloje jie atrodytų geri, o fronte paaiškėtų 
esą niekam tikę. Tokie žmonės tarnauja Hitleriui! Ar žinote, kokią pa- 
slaugą jūs padarėte Hitleriui?! Jūs esate hitlerininkai! 

„Sunku įsivaizduoti, kaip mes tada jautėmės <...>. Aš visas drebė- 
jau“, - prisipažino Jakovlevas. Tvyrojo „kapų tyla“. Stalinas vis žings- 
niavo po kambarį, galiausiai paklausė: 

- Ką darysime? 

Liepos 5 dieną, auštant, vokiečiai metė 900 000 vyrų ir 2 700 tankų 
į šį neregėto masto technikos mūšį, kur aibės metalinių milžinų susi- 
dūrė vikšrai prieš vikšrus, vamzdis prieš vamzdį. Per keturias dienas 
vokiečiai išnaudojo visus išteklius. Liepos 12-ąją Žukovas pradėjo daug 
nuostolių pareikalavusį, bet itin sėkmingą kontrpuolimą. Kursko mū- 
šis, „mechanizuotas grumtynių vienas prieš vieną atitikmuo“, buvo 
šarvuotųjų mašinų eros viršūnė. Jo vietoje liko 700 tankų ir sudegusios 

mėsos kalnų kapinės. Hitleris sutiko atšaukti „Citadelę“ ir prarado pa- 
skutinę galimybę laimėti karą. 

Liepos 24-osios popietę Stalinas pasitiko Antonovą ir Štemenką Ma- 
žajame kampe „linksmas, net džiūgaudamas“. Jis net nepanoro išklau- 
syti jų raportą - tik žvaliai krapštėsi prie oficialaus pranešimo apie per- 
galę ir pridėjo prie jo žodžius: „Amžina šlovė didvyriams, kritusiems 
už mūsų Tėvynės laisvę ir garbę!“ 


**kk 


Stalinui ne vienam sunkiai sekėsi valdyti savo vaikus per karą. Chruš- 
čiovas ir Mikojanas atliko pagrindinius vaidmenis per įspūdingąją 
Kursko pergalę, pirmasis - kaip fronto komisaras, pastarasis - kaip ar- 
mijos aprūpinimo meistras, bet jųdviejų vaikai vienu metu pakliuvo 
į nemenkus pavojus. Politbiuro narių šeimų tragedijose Stalinas rodė 
užuojautą ir tuo pat metu - beširdiškumą. 

Nikitos Chruščiovo sūnus iš pirmosios santuokos Leonidas jau buvo 
pagarsėjęs kaip netikša. Dabar jis tapo stalininiu Viliumi Teliu. Gavęs 
komjaunimo organizacijos papeikimą už girtavimą, jis susitupėjo, vedė 
Liubovę Kutuzovą ir susilaukė su ja dukros Julijos. Rodė drąsą pilotuo- 
damas bombonešį, bet ir toliau nevengė taurelės, o prisigėręs triukš- 
maudavo*. Girtas Leonidas kartą pasigyrė taiklumu; sugėrovai suabe- 
jojo, ar jis sugebės pataikyti į butelį ant lakūno galvos. Leonidas šovė 
ir pataikė į butelio kakliuką. Nutrūktgalviams to nepakako. Leonidas 
šovė antrą kartą, pataikė karininkui į kaktą, ir tas mirė. Leonidą teisė 
karo tribunolas. 

Matyt, Chruščiovas prašė Stalino pasigailėti Leonido, argumentuo- 
damas jo drąsa. Bet Jakovo nepanoręs gelbėti Stalinas, prisimena Molo- 
tovas, „nenorėjo dovanoti Chruščiovo sūnui“. Vis dėlto Leonido nenu- 
teisė - leido jam persikvalifikuoti į naikintuvo lakūnus. 1943 metų kovo 
11 dieną netoli Smolensko jis buvo numuštas oro mūšyje su dviem 
vokiečių naikintuvais Focke-Wulf 190. Leonidas taip ir nebuvo rastas. 
Sklido gandai, neva jis tapo išdaviku. Dėl to Stalino valdžia ėmė įtariai 
žiūrėti į jo našlę Liubovę, Kuibyševe atėjusią į teatrą su „stulbinančiai 


* Kartą 1941 m. Leonidas rėkė, girdi, Stalinas - toli gražu ne „didingiausias žmogus, visų tautų 
tėvas“; jis - „prakeiktas niekšas“ ir Kirovo žudikas! 

patraukliu“ Prancūzijos karo atašė. Liubovę tikriausiai įskundė Chruš- 
čiovo vyriausiasis asmens sargybinis. Ją suėmė, pats Abakumovas tar- 
dė ir nuteisė. 

Įvyko dar viena stalinistinė šeimos tragedija: Leonido dukrai Julijai 
pasakė, kad jos motina mirė. Ją privertė užmiršti tėvus ir įsidukrino 
senelis - pats Chruščiovas; mergaitė vadino jį tėčiu*. Seneliai buvo šalti 
tėvai. Pats Nikita, matyt, tikėjo kaltinimais Liubovei. „Šį žaidimą žaidė 
Stalinas, - prisimena Julija, - o Chruščiovas žaidė dėl savo gyvybės. 
Tačiau Nikita niekada apie tai neužsimindavo. Net išėjęs į pensiją kal- 
bėdavo apie šią istoriją bendromis frazėmis. Jam jinai buvo labai že- 
minanti ir skausminga.“ Galimas daiktas, sako Julija Chruščiova, šis 
įvykis vėliau padėjo jam apsispręsti pasmerkti Staliną“. 


Tą vasarą atėjo eilė Mikojanui. Du iš jo sūnų buvo lakūnai. Stepanas buvo 
sužeistas, o vėliau, per Stalingrado mūšius, žuvo aštuoniolikametis Vla- 
dimiras. Taigi Stalinas „aiškiai įsakė“ savo sūnui Vasilijui priimti Stepaną 
į savo diviziją ir „pasirūpinti, kad daugiau Mikojanų nebūtų prarasta“. 
Vasilijaus įsakymu, Stepano inžinierius nuolat tvirtindavo, kad jo lėktu- 
vas neparuoštas skrydžiams. Bet tas nuolaidžiavimas neilgai truko. 

Kuibyševe gyvenantys Mikojano jaunesnieji sūnūs penkiolikametis 
Vano ir keturiolikametis Sergo susidraugavo su kuoktelėjusiu lėktuvų 
gamybos komisaro Šachurino sūnumi. Volodia Šachurinas žaidė kvailą, 
bet rizikingą žaidimą: apsimesdavo paskiriantis tariamą vyriausybę; Mi- 
kojanukai joje buvo ministrai. Visus tuos dalykus Volodia užsirašinėjo 
sąsiuvinyje. Grįžus į Maskvą, Volodia Šachurinas įsimylėjo Niną, ką tik 
gavusio paskyrimą kitoje šalyje ambasadoriaus Umanskio dukrą. 

- Neleisiu tau išvykti, - tarė Ninai jaunasis Šachurinas. 

Mokiniai ėjo per Akmeninį tiltą netoli Kremliaus. Šachurinas pa- 
prašė Vano Mikojano pistoleto - berniukui jį buvo davę tėvo apsaugi- 
ninkai. Volodia pribėgo prie Ninos, nušovė ją ir nusišovė pats. Siaubo 


* Jos motina penkerius metus kalėjo Mordovijos lageryje, paskui tiek pat laiko išbuvo tremtyje. 
Kai 1954-aisiais grįžo, Chruščiovas atsisakė su ja pasimatyti. Julija savo motiną vėl pamatė tik 
1956 m. Jos buvo svetimos viena kitai, tokios lieka ir šiandien. Motina vis dar gyvena Kijeve. 
1995 m. prie Smolensko buvo rastas lėktuvas su piloto, vis dar užsidėjusio šalmą ir apsauginius 
akinius, griaučiais. Tikriausiai tai buvo Leonidas. 

apimtas Vano parbėgo į Kremlių ir papasakojo viską motinai. NKGB 
išsiaiškino, kad ginklas buvo paimtas iš mažųjų Mikojanų; pasirodo, 
jie dar ir moksleivių „vyriausybės ministrai“ - akivaizdu, kad esama 
sąmokslo. Vano buvo suimtas. 

- Vano dingo kaip į vandenį, - prisimena Sergo. - Motina ėjo iš pro- 
to, skambinėjo į milicijos nuovadas. 

Mikojanas - jo kabinetas buvo visai netoli Stalino - paskambino Be- 
rijai, paskui savo žmonai Ašken: 

- Nesijaudink, Vano Lubiankoje. 

Mikojanas žinojo, kad įkišti ten berniuką galėjo tik Stalinui leidus. 
Įžvalgusis armėnas nusprendė nesikreipti į Vadą, „kad dar labiau ne- 
pablogintų padėties“. Po dešimties dienų Zubalove buvo suimtas ir 
Sergo; su pižama jį nuvežė į Lubianką. 

- Aš turiu pasakyti mamai. 

- Tave palaikys tik valandą, - išgirdo jis atsakymą. 

Buvo suimti ir įkalinti dvidešimt šeši mokiniai, tarp jų - Stalino sū- 
nėnas Leonidas Redensas, kurio tėvas buvo sušaudytas 1940 metais. 
Saugumo tarnybos pranešė, kad vaikai nekalti, bet Stalinas atsakė: 

- Juos reikia nubausti. 

Šis paliepimas buvo toks nekonkretus, kad niekas nežinojo, kaip 
pasielgti su mažaisiais kaliniais. Berniukus tardė generolas leitenantas 
Vlodzimirskis, vienas žiauriausių Berijos budelių, „aukštas, gražus su 
uniforma“; pasak Sergo, jis buvo „labai bjaurus ir ant mūsų šaukdavo“. 
Sergo savaitę sėdėjo karceryje. Gruodį, pusę metų išbuvus Lubiankoje, 
tardymai baigėsi, ir vaikai ne juokais išsigando. Sergo kvotėjas parodė 
jam prisipažinimą, neva jis „dalyvavo organizacijoje <...>, siekusioje 
nuversti esamą vyriausybę“. 

- Pasirašyk, ir vėl pamatysi motiną! 

- Nepasirašysiu, nes tai netiesa, - atsakė Sergo. 

- Na ir kas, kad netiesa?! - užkriokė generolas. - Pasirašai - eini 
namo, nepasirašai - grįžti į kamerą. Klausyk! 

Sergo išgirdo gretimame kambaryje motinos balsą. Visi vaikai pa- 
sirašė „prisipažinimus“. „Nėra ko nė sakyti, tai galėjo būti panaudota 
prieš mano tėvą.“ Sergo ir Vano kartu su motina buvo parvežti atgal į 
Kremlių. „Labai nudžiugau, kad tėvo nebuvo namie - bijojau jo pyk- 
čio“, - prisipažino Sergo. 

Mikojanas pasakė vyresniajam sūnui: 

- Jei tu kaltas - pats pasmaugčiau. Eik pailsėk. 

Jaunesniajam sūnui apie tai Mikojanas nė karto neužsiminė. Bet ši 
istorija tuo nesibaigė: po trijų dienų vaikai buvo ištremti. Mikojanukai 
metus praleido Stalinabade; ten jais rūpinosi jų tarnaitė. Stalinas nie- 
kados nepamiršo šios bylos ir vėliau svarstė, ar nepanaudojus jos prieš 
Mikojaną". 

1943 metų rugpjūčio 1 dieną maždaug vienuoliktą vakaro Stalinas su 
Berija atvažiavo į Kuncevo geležinkelio stotį ir sėdo į specialų traukinį, 
užmaskuotą beržų šakomis, ginkluotą haubicomis ir prigrūstą kruopš- 
čiai patikrintų maisto produktų. Traukinys su tais teatriškais žalumy- 
nais, kyšančiais iš patrankų vamzdžių, tikriausiai panašus į Birnamo 
girią [Shakespeare'o „Makbete“ pagrindinis veikėjas sako nieko nebi- 
jantis, kol Birnamo giria nepajudės link Dunsinano, bet netrukus taip 
ir nutinka - vert.] ant bėgių, nupūškavo į vakarus. Kontrpuolimai prie 
Kursko, Rumiancevo operacija šiaurėje ir Kutuzovo pietuose - abi pa- 
vadintos carų didvyrių garbei - buvo tokios sėkmingos, kad Stalinas 
nusprendė niekuo nerizikuojąs leisdamasis į šią absurdiškai surežisuo- 
tą kelionę į frontą. 

Stalinas pernakvojo Gžatske, paskui nuvažiavo link Rževo Kalinino 
fronte. Jis persėdo į savo pakardą ir nuvažiavo į Choroševo kaimą. Ten 
įsirengė štabą kuklioje medinėje trobelėje su vaizdinga veranda (na- 
melis dar ir šiandien yra muziejus) ir priiminėjo generolus. Iš Žukovo 
sužinojęs, kad netrukus bus išlaisvinti Oriolas ir Belgorodas, Stalinas 
„Žvaliai vakarieniavo“ su savo palyda. 

Name gyvenusi senutė suteikė šiam apsilankymui liaudiško auten- 
tiškumo. Visada didžiavęsis gebėjimu bendrauti su paprastais žmonė- 
mis Stalinas netikėtai prisispyrė sumokėti jai už viešnagę. Jis nenuma- 
nė, kokia suma būtų tinkama, nes nebuvo laikęs rankose pinigų nuo 
1917 metų; šiaip ar taip, pinigų jis su savimi neturėjo. Vadas paprašė 
šlamančiųjų savo pakalikų. Atėjo klasikinė darbininkų valstybės farso 
akimirka: girti pilvoti komisarai ėmė tapšnoti sau per kitelių kišenes, 
žvanginti medalius ir šnarinti auksinius akselbantus, bet nerado nė 

kapeikos sumokėti senutei. Stalinas išplūdo tuos „veltėdžius“. Nega- 
lėdamas sumokėti grynaisiais, Stalinas atsilygino senutei savo maisto 
produktais. 

Tada nepatenkintas Stalinas ėmė dairytis po kaimą ir iškart paste- 
bėjo, kad jame tiesiog knibžda prastai užsimaskavusių čekistų. Jis pa- 
klausė, kiek jų čia, bet NKVD vadai bandė slėpti tikrąjį jų skaičių. Kai 
Stalinas pratrūko pykčiu, jie pripažino, kad jų čia - visa divizija. Gene- 
rolai pastebėjo, kad visas kaimelis ištuštintas: kelių kilometrų spindu- 
liu aplink buvo vieni enkavėdistai. 

Stalinas nenusivilkęs milinės miegojo senutės lovoje. Jeriomenka 
teikė informaciją. Buvo iškviestas Voronovas; jam teko sukarti daug ki- 
lometrų, kad atvyktų į šį paslaptingą susitikimą. „Galop privažiavome 
giraitę. Joje tarp medžių glaudėsi nedideli mediniai statiniai.“ Įvestas į 
trobelę Voronovas pamatė Staliną, stovintį priešais „paskubomis sukal- 
tą varganą medinį stalą“ ir du neobliuotų lentų suolus. Buvo prijung- 
tas specialus telefonas, kad Stalinas galėtų susisiekti su frontais; laidai 
ėjo pro langą. Visa ta aplinka nedarė įspūdžio generolams, laukusiems, 
kad galėtų raportuoti Vadui. 

- Tai bent situacija! - vienas generolas sukuždėjo Voronovui; šis 
staiga suvokė: „Viskas gi tyčia - kad panėšėtų į frontą!“ 

Stalinas pasitenkino davęs kelis nurodymus ir nutraukė pasitarimą. 
Generolams teko trenktis atgal, į grumtynių įkarštį. Stalinas paklausė, 
ar negalėtų važiuoti toliau, arčiau mūšių vietų, bet Berija neleido. Tada 
Stalinas apsilankė Juchnovo ligoninėje. Pasak apsaugininkų, Vadas 
buvo prislėgtas, kai pamatė tiek daug vyrų amputuotomis galūnėmis“. 
Po kurio laiko jis susirgo - paūmėjo artritas. Stalinas parvažiavo savo 
šarvuotuoju pakardu, lydimu virtinės apsaugininkų automobilių. 

Staiga visi sustojo. „Jam prireikė išsituštinti“, - rašė Mikojanas, gir- 
dėjęs šią istoriją iš ten buvusio žmogaus. Stalinas išlipo iš automobilio 
ir paklausė, „ar pakelės krūmai neužminuoti. Aišku, niekas negalėjo 
jam to garantuoti <...>. Tada ginkluotųjų pajėgų vyriausiasis vadas 
visų akivaizdoje nusismaukė kelnes.“ Perkeltine prasme jis parodė, 
kaip elgiasi su Sovietų žmonėmis ir kaip atlieka karo vyriausiojo vado 


* Ši scena primena epizodą, kai Hitleris, važiuodamas savo traukiniu, pamatė traukinį su sužeis- 
taisiais, grįžtantį iš Rytų fronto. Jis akimirką spoksojo į sužeistuosius, šie - į jį, tada fiureris liepė 
užtraukti užuolaidas. 

pareigas: „Užsitraukė gėdą prieš savo generolus ir karininkus <...> at- 
likdamas gamtinį reikalą tiesiai ant kelio.“ 

Grįžęs į Maskvą Stalinas bemat aprašė savo didvyrišką kelionę laiške 
JAV prezidentui Franklinui D. Rooseveltui; su juo tarėsi, kur surengti 
pirmą trijų Didžiojo aljanso vadovų susitikimą. „Ką tik grįžau iš fronto, 
todėl tik dabar galiu atsakyti į Jūsų laišką <...>.“ Su prezidentu ir Chur- 
chilliu susitikti Orknio salose jis negalintis: „Turiu vis dažniau asmeniš- 
kai lankytis fronte.“ Jis pasiūlė trejetui susitikti patogesnėje vietoje - Ira- 
no sostinėje Teherane, užimtame britų ir Sovietų karių. 

Stalino dvariškiai suprato Vado apsilankymo fronte svarbą. Praėjus 
mėnesiui, fronte jį priėmęs Jeriomenka, bakštinamas Berijos ir Malen- 
kovo, pasiūlė apdovanoti Staliną Suvorovo pirmojo laipsnio ordinu už 
Stalingradą ir „nepaprastai vertingus įsakymus, užtikrinusius pergalę 
Kalinino fronte <...>, įkvėptą ginkluotųjų pajėgų vyriausiojo vado apsi- 
lankymo fronte <...>.“ 

Rugpjūčio 5 dieną, kai buvo paimti Oriolas ir Belgorodas, Stalinas 
žvaliai paklausė Antonovo ir Štemenkos: 

- Ar skaitote karo istorijos knygas? 

Štemenka prisipažįsta „sutrikęs ir nežinojęs, ką atsakyti“. Stalinas, 
jau kelintą kartą skaitantis Viperio „Senovės Graikijos istoriją“, ėmė 
aiškinti: 

- Senovėje, kariams pasiekus pergalę, vadų ir jų dalinių garbei būda- 
vo skambinama varpais. Mums būtų neprošal paminėti pergales įspū- 
dingiau <...>. Mes, - jis galvos mostu parodė į savo bendražygius, - mes 
galvojame leisti artilerijos salves ir kokius nors fejerverkus <...>. 

Tą dieną Kremliaus patrankos pirmą kartą šaudė pergalės garbei. 
Nuo to laiko Stalinas pedantiškai nurodydavo, kaip saliutuoti po kiek- 
vienos pergalės, ir atsakingi už tai asmenys turėdavo viską iki smulkme- 
nų atlikti teisingai. Likus kelioms minutėms iki 23.00 pranešimai skubiai 
būdavo nešami griausmingo balso diktoriui Levitanui, šis skambindavo 
Poskriobyševui klausti, ar Stalinas pritaria. Tada visoje Tėvynėje nuaidė- 
davo patrankų salvės. 

- Pasiklausykime jų, - kartą Mažajame kampe pasiūlė Stalinas. 

Generolai dabar varžėsi, kuris pirmas praneš Vadui gerą naujieną. 
Rugpjūčio 28-ąją Konevas paskambino pranešti, kad išvadavo Kijevą, 
bet jam buvo atsakyta, kad Stalinas rytais visada miega. Konevas iš- 
drįso paskambinti tiesiai į Kuncevą. Stalinas atsiliepė pats ir netvėrė 


530 


STALINO DAINŲ KONKURSAS 


džiaugsmu išgirdęs naujieną. Bet jeigu pranešimuose apie pergalę įsi- 
veldavo klaida, Stalinas imdavo klykti: 

- Kodėl Levitanas praleido Konevo pavardę?! Parodykit man pra- 
nešimą! 

Pasirodo, Štemenka praleido Konevo pavardę. Stalinas „siaubingai 
įsiuto“. 

- Kas čia per anoniminis pranešimas?! Ką jūs nešiojate ant pečių?! 
Nutraukit tą pranešimą ir perskaitykit viską iš naujo! Galite eiti! 

Kitą kartą Stalinas įsakė Štemenkai pačiam atnešti pranešimą. 

- Nepraleidote jokios pavardės? 

Štemenkai buvo dovanota!. 

Pakiliai nusiteikęs Stalinas nuo Suomijos iki Juodosios jūros sutel- 
kė penkiasdešimt aštuonias armijas prieš pradėdamas neregėto masto 
puolimų bangą. Jis jau paleido Komunistų internacionalą ir, paskirda- 
mas patriarchą, užsitikrino Bažnyčios paramą. Dabar jis nusprendė su- 
kurti naują nacionalinį himną, kuris pakeistų „Internacionalą“. Himnas 
turėjo atspindėti Rusijos naują euforišką pasitikėjimą savimi. Stalinas 
nusprendė, kad greičiausiai ras melodiją ir žodžius, jei surengs varžy- 
tuves, primenančias diktatorišką „Eurovizijos“ dainų konkursą; rašant 
žodžius turėjo prisidėti Molotovas su Vorošilovu, o kuriant muziką - 
Šostakovičius su Prokofjevu. 


* XX 


Spalio pabaigoje, kol sąjungininkų užsienio reikalų ministrai Maskvo- 
je rengė Didžiojo trejeto susitikimą, vos per vieną savaitę, parodžius 
tiesiog karštligišką stachanovietišką muzikinį polėkį, himnas buvo 
sukurptas Revoliucijos metinių šventei - lapkričio 7-ajai. Viskas vyko 
taip. Rugsėjui baigiantis, Stalinas pakvietė visos Sovietų Sąjungos 
kompozitorius siūlyti melodijas. Spalio viduryje į Maskvą dalyvauti 
Stalino dainų konkurso pirmame ture“ suvažiavo penkiasdešimt ke- 
turi kompozitoriai, tarp jų uzbekai, gruzinai ir keli žydai dainininkai 
su tautiniais drabužiais. Nors dar net nebuvo apsispręsta dėl melodi- 
jos, Stalinas tekstą parašyti pavedė Sergejui Michalkovui ir Gabrieliui 
Ureklianui, geriau žinomam kaip El Registanas - iš jų užrašų archy- 
vuose ir žinome, kaip viskas klostėsi. Juodu įteikė pirmąjį juodraštį. 
Spalio 23-iąją per pietus teksto autoriai buvo iškviesti iš viešbučio 

„Maskva“, tų milžiniškų stalinistinių rūmų, į Kremlių; ten juos pasiti- 
ko Molotovas ir Vorošilovas. 

- Užeikite, - pakvietė jie. - Jis skaito tekstą. 

Svečiams nereikėjo klausti, kas tas „jis“. 

Po dviejų minučių paskambino Stalinas. „Žvalus, besišypsantis“ 
Vorošilovas suspaudė El Registanui delnus. 

- Draugas Stalinas, - pranešė kavaleristas, - kai ką pataisė. 

Tuos žodžius teksto autoriai ateinančias dvi savaites girdės dažnai. 
Paniuręs Molotovas tada pasiūlė savo taisymus: 

- Turite pridėti minčių apie taiką. Nežinau kur, bet reikia tai pa- 
daryti. 

- Mes duosime jums kambarį, - tarė Vorošilovas. Paskui pasikvietė 
kažkokį darbuotoją ir ėmė aiškinti: - Jame turi būti šilta. Duokite jiems 
arbatos, antraip jie pradės gerti! Ir neišleiskite jų, kol nebaigs. 

Po keturių valandų darbo Michalkovas tarė: 

- Turime pagalvoti per naktį. 

- Galvokite kiek tinkami, - pyktelėjo Molotovas, - bet laukti mes 
negalime. 

Išeidami Michalkovas ir El Registanas išgirdo jį įsakant: 

- Nuneškite Stalinui! 

Be ketvirčio vidurnaktis Stalinas raudonu pieštuku braukinėjo ir 
taisė naująjį tekstą, keitė žodžius, paskui nusiuntė Molotovui ir Vo- 
rošilovui. 

- Pasižiūrėkit. Ar sutinkate? 

Spalio 26-ąją Vorošilovas, maršalas, pažemintas į dainų konkurso 
teisėjus, klausėsi dar trisdešimties himno versijų Didžiojo teatro Beet- 
hoveno salėje. Staiga „atvažiavo Stalinas, ir viskas ėmė vykti labai grei- 
tai . Susirinko įstabi kompanija: Stalinas, Vorošilovas ir Berija aptarinė- 
jo kompoziciją susėdę su Šostakovičiumi ir Prokofjevu. Pasirodę teksto 
autoriai pamatė Staliną „labai papilkėjusį, bet labai energingą“ su nau- 
jąja maršalo uniforma. Klausydamasis melodijų Vadas vaikštinėjo ratu 
ir klausė abiejų kompozitorių, koks orkestras tiktų geriausiai: gal baž- 
nytinis? Girdi, be orkestro sunku pasirinkti. Stalinas davė jiems penkias 
dienas parengti dar kelis variantus, atsisveikino ir išėjo iš salės. 

Trečią valandą nakties Poskriobyševas paskambino teksto auto- 
riams ir sujungė su vyriausiuoju dainos kūrėju; šis pasakė, kad tekstas 
dabar jam patinkantis, tik „per skystas“ ir trumpas. Jie turi pridėti vie- 

ną posmą, vieną uždegantį posmą apie Raudonąją armiją, jos galią ir 
„tašistinių ordų pralaimėjimą *. 

Spalio 30-ąją Stalinas iškėlė pobūvį sąjungininkų konferencijos pro- 
ga, paskui vėl grįžo prie muzikos. Lapkričio 1 dieną devintą ryto su 
Molotovu, Berija ir Vorošilovu iš šonų jis atėjo į Beethoveno salę ir per 
keturias valandas perklausė keturiasdešimt himno variantų. Vėliau va- 
karieniaudami didikai pagaliau apsisprendė. Vidurnaktį dviem teksto 
autoriams paskambino Vorošilovas ir pranešė, kad jiems labiausiai pa- 
tiko A. V. Aleksandrovo himno melodija. Tada jis perdavė ragelį Stali- 
nui. Šis vis dar „taisė“ žodžius. 

- Patį tekstą galite palikti, bet priedainį perrašykite, - liepė jis. - Jei 
nesunku, pakeiskite „Sovietų šalį“ į „socializmo šalį“. Bet tai turi likti 
paslaptis! 

Teksto autoriai plušėjo visą naktį, dabar jau turėdami Aleksandrovo 
muziką. Vorošilovas nusiuntė tekstą Stalinui ir pakvietė himno kūrėjus 
į jo vasarnamį. Ten it koks „labai juokingas ir linksmas dėdė“ Stalinas 
vadovavo prašmatnioms vaišėms. 

Kitą vakarą devintą Stalinas buvo pasiruošęs. Atvyko kūrėjai. Berija, 
Vorošilovas ir Malenkovas sėdėjo prie apskrito stalo. Stalinas paspaudė 
jiems ranką - šis ypatingas ženklas buvo skirtas laimėtiems mūšiams ir 
parašytoms dainoms. 

- Kaip sekasi? - paklausė jis šiltai. 

Vis dėlto jis nenustojo kišęs nagų prie teksto. Dabar jis užsigeidė 
pabrėžti „Tėvynės vaidmenį! Tėvynė yra gera! 

Rašytojai išskubėjo keisti žodžių. Stalinas pageidavo, kad prie muzi- 
kos prisidėtų Šostakovičius. 

- Gerai. Baigta! - šūktelėjo Berija. 

Tuomet visai protingai užgiedojo Malenkovas: reikia bent kartą 


* Dainuodami „fašistų ordas mušėme, mušame ir mušime“, jie ėmė juoktis, mat rusiškas žodis 
„Mmušame“ (b'jom) dainuojant skambėjo panašiai kaip „pisame“ (jebiom). Jie kvatodami pakeitė 
šiuos žodžius į „šlykščius grobikus nuo kelio nušluosim“. Iš savo susitikimų grįžo maršalas 
Vorošilovas; himnas jam „labai, labai patiko“, todėl susirinkusieji papasakojo jam apie bėdą dėl 
„Mušame“ ir „pisame“. Aišku, šiam prasčioko humoro jausmą turinčiam kavaleristui tai labai 
patiko. „Puikiai tiktų kaimo dainuškai, bet nacionaliniam himnui - nelabai gerai!“ - kvatojo 
jis. Tada visi prisiminė visus linksmus šio dainų konkurso nutikimus. Pavyzdžiui, tuos keturis 
žydų dainininkus tautiniais drabužiais - jie dainavo savo žydišką dainą, žiūrėdami tiesiai į akis 
Vorošilovui! Maršalas netvėrė juoku: „Atneškite man degtinės! Turime išgerti. Geriame į jūsų 
sveikatą!“ Vakarop jie išvargę išėjo iš Kremliaus. 

išklausyti visą himną. Stalinas davė šią užduotį Vorošilovui. Šis ėmė 
triukšmingai spyriotis ir atšovė, parodydamas tai erai nebūdingą ne- 
pagarbą: 

- Tegul kas nors kitas tai daro. Aš girdėjau jį šimtą kartų ir mane nuo 
jo jau verčia vemti! 

Naujas SSRS himnas, svaičiojo Stalinas, „perskiria dangų lyg bekraš- 
tė banga“. Kai jis pirmą kartą buvo atliekamas Didžiajame teatre, atvy- 
ko Stalinas. Jis pasakė tostą už kūrėjus savo ložėje, paskui pakvietė juos 
pietų kambarėlyje už ložės. Kai Michalkovas* su El Registanu išgėrė 
degtinę vienu mauku, Stalinas geraširdiškai pasišaipė: 

- Kam geriate iki dugno? Bus neįdomu su jumis šnekėtis! 


**Xk 


Pakili nuotaika sklido iš viršaus žemyn. Buvo pristatytas šalies him- 
nas. Molotovas vadovavo Spalio revoliucijos metinių proga surengtam 
pobūviui - jį mažai kas užmirš. Tą vakarą elitas išlindo į dienos šviesą 
po niūraus ketvirtojo dešimtmečio ir nesėkmių kare metų. „Visas poky- 
lis, - rašė žurnalistas Alexandras Werthas, - spindėjo brangakmeniais, 
kailiais, auksiniais akselbantais ir įžymybėmis <...>. Vakarėlyje jutai tą 
pašėlusią, lengvabūdišką ekstravaganciją, kuri paprastai kelia asocia- 
cijas su ikirevoliucine Maskva.“ Vyrai vilkėjo frakais ir ryšėjo baltais 
kaklaraiščiais, todėl Šostakovičius panėšėjo į „pirmą kartą šitaip pasi- 
dabinusį studentą“. Nuo to laiko Stalino dvariškiai ėmė elgtis labiau 
kaip imperijos valdovai, o ne paniurę bolševikai. Molotovas puikavo- 
si nauja diplomato uniforma; kaip ir auksiniai akselbantai, ji ženklino 
naują imperinę erą. Uniforma buvo „juoda, aukso apvadais, su ttumpu 
durklu, kabančiu ant diržo <...>, ir labai priminė Hitlerio elitinių SS 
dalinių apdarus“, - manė JAV diplomatas Chipas Bohlenas. 
Molotovas, Vyšinskis ir senas Stalino draugas Sergo Kavtaradzė, 
pravarde Todžio, sustojo viena greta ir spaudė ranką kiekvienam įei- 


* Sergejus Michalkovas liko vienas iš mėgstamiausių Stalino rašytojų. Archyvuose guli jo raštelis 
Vadui: „1943 m. gruodžio 30 d. Didžiajame teatre prižadėjau Jums ir draugui Molotovui parašyti 
poemą vaikams. Siunčiu Jums „Pasakėčią vaikams“.“ Stalinui ji patiko. „Labai geras eilėraštis, - 
parašė jis Molotovui. - Jį reikia išspausdinti šios dienos „Pravdoje“ ir kokiame kitame leidinyje 
vaikams <...>.“ Michalkovo sūnus Nikita, kino filmų „Saulės išvarginti“ ir „Sibiro kirpėjas“ au- 
torius, šiandien yra geriausias Rusijos kino režisierius. 

nančiam svečiui. Kavtaradzę atlydėjo gražioji jo dukra, aštuoniolikme- 
tė Maja, vilkinti madinga ilga, gražiai krintančia vakarine suknele. Ji 
patraukė akį Vyšinskio, ir šis „sklęste atsklendė prie jos“ ir paprašė pa- 
būti jo partnere ir pradėti šokius. 

„Smagus“ Molotovas vėliau nusigėrė ir ėmė siautėti; prisvirdulia- 
vęs prie Averello Harrimano dukters Kathleen jis besipinančiu liežu- 
viu paklausė, kodėl ji vienintelė nepasakė jam komplimento už nuos- 
tabią uniformą. Gal jinai jai nepatinkanti? Pasiuntinio dukrai susidarė 
įspūdis, kad rusai džiaugiasi savo regalijomis „kaip mažas berniukas, 
pasipuošęs ugniagesio uniforma, gauta dovanų per Kalėdas“. Pama- 
tęs Švedijos ambasadorių, Molotovas prisvirduliavo prie jo ir pareiškė, 
kad jam nepatinka neutralios šalys. 

Tada kiekvienas Politbiuro narys pasirinko po Vakarų ambasadorių 
ir bandė nugirdyti iki savo lygio. Mikojanas, pasak Kathleen Harriman, 
„garsėjantis gebėjimu pakišti po stalu bet kurį vyrą“, ėmė girdyti jos 
tėvą, padedamas Ščerbakovo, jau pasiekusio toli pažengusią alkoholiz- 
mo stadiją. „Daug išgerti pajėgus“ Molotovas sugebėjo išsilaikyti ant 
kojų, bet Britanijos ambasadorius Clarkas Kerras „veidu trenkėsi į bu- 
teliais ir vyno taurėmis nustatytą stalą“ ir susipjaustė. Maja Kavtaradzė 
matė, kaip vienas amerikiečių generolas ateina į pobūvį, lydimas dviejų 
prostitučių. Vėliau vakare ji pastebėjo, kad dingo visi didžiūnai, ir išėjo 
ieškoti tėvo. Rado jį raudonajame kambaryje - bolševikams jis atstojo 
labai svarbių asmenų salę. Ten pat šaunusis, energingasis Mikojanas, 
pasisodinęs ant kelių kekšes, traukė joms serenadas. 

Kitą dieną Rooseveltas pagaliau sutiko po dvidešimties dienų pa- 
simatyti Teherane. „Visas pasaulis laukia šio mūsų trejeto susitikimo 
ui 

1943 metų lapkričio 26 dieną ginkluotųjų oro pajėgų generolas pulki- 
ninkas Golovanovas, turintis skraidinti Staliną, atvažiavo į Kuncevą 
prieš ilgą jų kelionę į Persiją. Atvykęs jis išgirdo šaukiant ir pamatė Sta- 
liną, „duodantį geros pylos Berijai“. Molotovas stebėjo šį vaizdą sėdė- 
damas ant palangės. Berija „išraudusiomis ausimis“ sėdėjo ant kėdės, 
o Stalinas iš jo šaipėsi: 

- Tik pažiūrėkite į jį, drauge Golovanovai! Jo akys kaip žalčio! 

Pasirodo, Molotovas juokais pasiskundė neįskaitąs labai smulkios 
Berijos rašysenos. 

- Mūsų Viačeslavas Michailovičius prastai mato. Berija tyčia nuola- 
tos siuntinėja jam Žinutes, o pats nenusiima pensnė su paprastais sti- 
klais! 

Iš šio epizodo matyti, kad Stalinas kuo toliau, tuo labiau niekino vei- 
klųjį gruziną. 

Paskui jie sulipo į traukinį; atvažiavę į Baku aštuntą ryto, tuoj pat pa- 
suko į aerodromą. Ten jų laukė aviacijos maršalas Novikovas su ketu- 
riais amerikietiškais dvimotoriais keleiviniais lėktuvais SI-47. Stalinas 
niekada nebuvo skridęs lėktuvu, ir ši perspektyva jo nė kiek neviliojo. 
Bet niekaip kitaip nusigauti į Teheraną iš Baku negalėjai. Eidamas su 
Golovanovu prie savo lėktuvo, Vadas pamatė šalia stovintį Berijos lėk- 
tuvą su pulkininku Gračiovu ir nusprendė apsikeisti transporto prie- 
monėmis. 

- Generolai pulkininkai retai skraido. Verčiau skriskime su pulkinin- 
ku, - tarė Stalinas, bet iškart nuramino Golovanovą: - Neįsižeiskite. 

Stalinas įlipo į Berijos lėktuvą. Nors lėktuvą saugojo dvidešimt 
septyni naikintuvai, Stalinas persigando, kai lėktuvas pataikė į oro 
duobę. 

Po kelių valandų Stalinas atskrido į šiltą, dulkiną Teheraną („labai 
purvinas miestas, baisiai skurdus“ ,- rašė Rooseveltas). Automobilis di- 
džiuliu greičiu nuvežė Vadą aštuonis kilometrus į SSRS pasiuntinybę; 
ją nuo Britanijos misijos skyrė dvi tvoros ir siauras kelias. Užmiestyje 
buvo tik Amerikos diplomatinė atstovybė. 

Teherane Didžiojo trejeto susitikimai vyko jaukiausiai. Stalinas atvy- 
ko čia su menkute delegacija: Molotovas ir Vorošilovas buvo jo oficialūs 
pavaduotojai derybose, Berija rūpinosi saugumo klausimais, Vlasikas 
vadovavo jo asmens sargybai, profesorius Vinogradovas atvyko kaip 
Stalino gydytojas. Dvylikai Stalino asmens sargybinių gruzinų vado- 
vavo Ceretelis; vakariečiams jis pasirodė „išvaizdus, labai protingas ir 
mandagus“. Kai pagalvoji, visai derama, kad šios Rytų imperijos val- 
dovą saugojo jo tautiečiai, vadovaujami kunigaikščio galvažudžio. Gal 
taip mąstė ir Churchillis, nes jo asmens sargybą sudarė turbanuoti sikai 
su automatais. 

Dailūs Sovietų pasiuntinybės rūmai, juosiami aukštos mūro tvoros, 
kadaise buvo pastatyti kažkokiam persų didikui. Teritorijoje buvo ke- 
letas vienaukščių namų ir vilų. Stalinas gyveno viename name, Moloto- 
vas su Vorošilovu - dviaukštėje ambasadoriaus rezidencijoje. Iš anksto 
atsiųstas NKVD būrys dvi savaites karštligiškai ruošė pasiuntinybę 
svečiams iš SSRS. „Niekas nedrįso nepaklusti Berijai“, - rašė Zoja Zaru- 
bina, jauna NKVD karininkė, komandiruota į Teheraną“. 

Vos tik atvyko Rooseveltas, Stalinas pakvietė jį persikelti į SSRS am- 
basados teritoriją. Siauromis rytietiškomis gatvelėmis einantį maršrutą 
nuo Sovietų komplekso iki JAV pasiuntinybės buvo neįmanoma sau- 
goti; nėra abejonės, kad Berijai labiau rūpėjo Stalino, o ne Roosevelto 
saugumas. Sovietų žvalgyba tariamai demaskavo nacių sąmokslą nu- 
žudyti tris šalių vadovus. Be to, Stalinas buvo pasiryžęs perskirti vaka- 
riečius ir tikėjosi, kad jie prisidės prie jo. Taip jau sutapo, kad Roosevel- 
to strategija buvo bendrauti su Stalinu tiesiogiai - be britų - ir įrodyti, 


* Berija įsakė vienai čekistei, jaunajai Zojai Zarubinai, Trockio nužudymą organizavusio NKGB 
generolo Leonido Eitingono dukrai, parinkti baldus konferencijai. Kadangi mieste nebuvo ap- 
skrito stalo, teko jį užsakyti. Konferencijos paslaptis buvo akylai saugoma, todėl Berija liepė Za- 
rubinai vykti į Teheraną ir užsakyti stalą dvidešimt dviem žmonėms neva vestuvių pokyliui. 


537 


STALINAS. RAUDONOJO CARO DVARAS 


kad Vado įtarimai nepagrįsti. Harrimanas atskubėjo į SSRS ambasadą. 
Molotovas paaiškino nerimą dėl vadovų saugumo. Vėliau Molotovas 
liepė Zarubinai paskambinti ir sužinoti, kada kelsis Rooseveltas. Admi- 
rolas Williamas Leahy, Baltųjų rūmų administracijos vadovas, atsakė: 

- Mes atvyksime rytoj. 

Kai Zarubina pranešė tai Molotovui, šis pratrūko pykčiu: 

- Ką tu tariesi daranti?! Po velnių - kas tu tokia?! Kas liepė tau imtis 
to darbo? Tu įsitikinusi? Ką aš pasakysiu Stalinui? 

Tuo tarpu per vieną iš tų užmirštų didžiūnų susitikimų Stalinas ap- 
silankė pas Mohamadą Pehlevį, dvidešimt vienų metų okupuoto Irano 
šachą; jo tėvas Reza-šachas, buvęs kazokų karininkas, dinastijos įkū- 
rėjas, 1941 metais buvo nuverstas už tai, kad simpatizavo vokiečiams. 
Stalinas tikėjo galintis apžavėti šį imperatorišką vaikiną, kurio imperija 
kadaise apėmė Gruziją, ir gauti iš jo leidimą įsitvirtinti Irane. Moloto- 
vas, jau tapęs diplomatijos meistru ir suprantantis, ko įmanoma pasiek- 
Berija įtikinėjo atsisakyti vizito saugumo sumetimais, bet Stalinas ne- 
nusileido. Karalių karalių maloniai nustebino klastingasis Stalinas; jis 
buvo „itin mandagus ir gerų manierų. Atrodė, kad jis stengiasi padary- 
ti man gerą įspūdį.“ Šachui padarė įspūdį ir Stalino siūlymas - „tankų 
T-34 pulkas ir vienas mūsų naikintuvas“. „Man kilo didžiulė pagun- 
da“, - rašė vėliau šachas, bet jis juto, kad reikia pasisaugoti to dova- 
nas nešančio gruzino. Molotovas bambėjo, girdi, Stalinas „nesuprato 
šacho ir atsidūrė keblokoje padėtyje. Stalinas manė pajėgsiąs padaryti 
jam įspūdį, bet neišdegė.“ Su dovanomis Iranas turėjo gauti ir Sovietų 
karininkų. „Aš padėkojau, bet atsisakiau“, - rašė šachas. 

Kitą rytą pats Berija saugojo vartus, laukdamas Roosevelto. Šis at- 
važiavo į SSRS ambasadą automobiliu, ant kurio paminų gangsteriškai 
mosikuodami automatais stovėjo slaptosios tarnybos agentai. Enkavė- 
distams toks elgesys pasirodė neprofesionalus. Jie sutriko pamatę dži- 
pą virtuvės patarnautojų filipiniečių, bet galų gale įleido ir juos. 

Stalinas nusiuntė žinią, kad apsilankys pas prezidentą - tam susiti- 
kimui buvo rūpestingai ruošiamasi. Nėra ko nė sakyti, Berija prikaišio- 
jo mikrofonų prezidento apartamentuose. Tarp besiklausančiųjų buvo 
gražuolis Berijos sūnus mokslininkas Sergo. Stalinas jį pasikvietė. 

- Kaip gyvena motina? - paklausė Vadas, mat Nina Berija buvo jo 
favoritė. 

Paskui Stalinas perėjo prie reikalo: įsakė Sergo imtis „morališkai 
smerktinos ir delikačios“ užduoties - kas rytą aštuntą valandą jį infor- 
muoti. Stalinas nuolat jį kamantinėjo, net apie Roosevelto balso toną: „Ar 
jis tai sakė su įsitikinimu ar dvejodamas? Kaip reagavo Rooseveltas?“ 
Jį stebino amerikiečių naivumas. „Ar jie žino, kad mes jų klausomės?“* 
Stalinas iš anksto aptardavo strategiją su Molotovu ir Berija - net kur 
kas sėdės**. Pasak Berijos sūnaus, taip pat Stalinas elgėsi prieš susitiki- 
mą su Churchilliu; Vadas sakė: „Iš jo galima laukti absoliučiai visko.“ 

Prieš pat tris „tą gražią iranietišką sekmadienio popietę, giedrą ir 
saulėtą“, Stalinas, lydimas Vlasiko ir savo vertėjo Pavlovo, su asmens 
sargybiniais gruzinais, einančiais dešimt metrų priekyje ir tokiu pat 
atstumu už nugaros, kaip buvo įpratę Kremliuje, „nerangiai it mažas 
lokys“ išėjo iš savo rezidencijos su vasariniu garstyčių spalvos maršalo 
uniformos kiteliu, su Lenino ordinu ant krūtinės; perėjęs per kiemą pa- 
teko į Roosevelto rezidenciją. Jaunas JAV karininkas pasisveikindamas 
atidavė jam pagarbą ir nusivedė į prezidento kambarį. Jaunuolis pama- 
tė esąs susitikimo kambaryje tik su dviem lyderiais ir jų vertėjais. Jis 
vos nepuolė į paniką, bet vertėjo pareigas einantis Bohlenas sušnabž- 
dėjo jam išeiti. 

- Labas, maršale Stalinai, - spausdamas ranką tarė Rooseveltas. 

„Mažas, storas, apvalus“, tamsaus raupuoto veido, žilas, nelygiais, 
dėmėtais dantimis, geltonų rytietiškų akių, jis atrodė tarsi ne iš to pasau- 
lio, iš kurio buvo aristokratiškas prezidentas mėlynu kostiumu, tiesus 
sėdintis invalido vežimėlyje. „Jeigu būtų vilkėjęs kinų drabužiais, - rašė 
Bohlenas, - prezidentas būtų puikiai tikęs pozuoti kokio senovės kino 
portretui.“ 

Stalinas akcentavo antrojo fronto būtinybę; tada JAV prezidentas 
jam įsiteikė bandydamas griauti Britanijos imperijos pagrindus. Indija 
esanti pribrendusi revoliucijai „iš apačios“, kaip kadaise Rusija, - pa- 
reiškė Rooseveltas, apie leninizmą išmanantis tiek pat kiek apie nelie- 


* Rooseveltas spėjo, kad jo. apartamentuose paslėpta mikrofonų, bet tikėjosi, kad dėl to Stalinas 
labiau tikės jo atvirumu. Iš Sergo Berijos pasakojimo galima daryti išvadą, kad tai pasiteisino. 
** Neaišku, kaip buvo su vertimu. Antras Sovietų vertėjas Valentinas Berežkovas pasakojo, kaip 
Stalinas repetavo susitikimą su JAV prezidentu ir kaip šis atėjo į Stalino rezidenciją be vertėjo. 
Iš tikrųjų Stalinas nuėjo į Roosevelto kambarius; ten amerikiečiams vertėjavo Chipas Bohlenas, 
Sovietams - Pavlovas, Stalino ir Molotovo anglų ir vokiečių kalbų vertėjas. Berežkovas kartais 
vertėjaudavo Molotovui. Repetuoti nuostatas - Stalinui būdinga praktika, taigi šia pasakojimo 
dalimi galima patikėti. Nors ką gali žinoti - gal Berežkovas išties matė tą sceną savo akimis. 

čiamųjų kastą. Stalinas parodė žinantis apie Indiją daugiau; jis atsakė, 
kad kastų klausimas yra sudėtingesnis. Po šios trumpos, bet išsamios 
apžvalgos užsimezgė neįtikėtina partnerystė tarp luošo intelektualo iš 
Niujorko ir Gruzijos bolševiko. Apie abu sklandė legendos, kokie jie 
gali būti žavūs, kai to nori; Stalinas rodė Rooseveltui tokius šiltus jaus- 
mus, kokius tik įstengė rodyti imperialistui, kai to reikalavo diplomati- 
ja. Stalinas išėjo ir paliko prezidentą ilsėtis. 

Ketvirtą vakaro Didysis trejetas susirinko prie tam tyčia sumeistruo- 
to „vestuvių vaišių stalo“ didelėje salėje, puoštoje prabangiu imperato- 
rišku stiliumi. Krėslai buvo aptraukti dryžuotu šilku. Stalinas atsisėdo 
šalia Molotovo ir Pavlovo. Vorošilovas dažnai įsitaisys ant kėdės antro- 
je eilėje. Stalinas su Churchilliu sutiko, kad susitikimui pirmininkautų 
Rooseveltas. 

- Kaip jauniausias! - pajuokavo prezidentas. 

- Mes laikome savo rankose žmonijos likimą, - pareiškė Churchillis. 

Šio triumvirato iškilmingas kalbas pabaigė Stalinas. 

- Istorija mus išlepino, - tarė jis. - Ji suteikė mums labai didelę galią 
ir puikių progų <...>. Pradėkime darbą. 

Kai jie pradėjo svarstyti sąjungininkų išsilaipinimo Prancūzijoje - 
operacijos kodiniu pavadinimu „Overlord“ - klausimą, Stalinas pasi- 
skundė nesitikėjęs, kad čia bus aptariami kariniai klausimai, todėl ne- 
pasiėmęs karybos specialistų. 

- Turiu tik maršalą Vorošilovą, - nemandagiai pareiškė jis. - Tikiuo- 
si, jis tiks. 

Bet paskui Stalinas nekreipė dėmesio į Vorošilovą ir visais karo 
klausimais kalbėjo pats. Jaunas britų vertėjas Hugh Lunghi* buvo pri- 
blokštas, kai pamatė, kad Vadas elgiasi su Vorošilovu „kaip su šunimi“. 
Stalinas pareikalavo, kad sąjungininkai išsilaipintų Lamanšo sąsiauryje 
kuo anksčiau, tada ėmė ramiai kimštis pypkę. Churchillis vis dar abejo- 
jo: jis teikė pirmenybę preliminariai operacijai Viduržemio jūros basei- 
ne, panaudojant ten jau esamus dalinius. Tačiau Rooseveltas laikėsi La- 
manšo varianto. Kai sutrikęs Britanijos ministras pirmininkas pamatė 
esąs vienas prieš du, Rooseveltas pamerkė akį Stalinui. Taip prasidėjo 


* Majoras Hugh Lunghi - jo interviu labai padėjo aprašant šį epizodą - ko gero, vienintelis gy- 
vas žmogus, dalyvavęs visuose plenariniuose Didžiojo trejeto susitikimuose Teherane, Jaltoje ir 
Potsdame. 

jo netaktiškas flirtas, gerokai sustiprinęs maršalo, kaip Didžiojo aljanso 
arbitro, pozicijas. Churchillis nesistengė įsiteikti Stalinui - taip elgtis su 
Vadu buvo kur kas tinkamiau. 

Stalinas buvo nepaprastai žavingas užsieniečiams, o su saviškiais - 
irzlus. Kai susitikimo viduryje Bohlenas priėjo jam iš už nugaros, Stali- 
nas nepasisukdamas užriko: 

- Dėl Dievo meilės, leisk mums baigti darbą! 

Vadas susigėdo, kai pamatė, kad ten jaunasis amerikietis. 

Tą vakarą Rooseveltas surengė vakarienę savo rezidencijoje. Jo virė- 
jai patiekė jautienos kepsnius su skrudintomis bulvytėmis, prezidentas 
pats plakė kokteilius iš vermuto ir džino. Stalinas gurkštelėjo gėrimo su 
ledukais ir susiraukė: 

- Skonis neblogas, bet šaldo skrandį. 

Staiga Rooseveltas „pažaliavo, veidu pasipylė dideli prakaito lašai. 
Jį su vežimėliu išrideno į jo kambarį. Churchilliui pareiškus, kad Die- 
vas sąjungininkų pusėje, Stalinas pajuokavo: 

- O mano pusėje - velnias. Velnias - komunistas, o Dievas - geras 
konservatorius! 

Lapkričio 29-ąją Stalinas ir Rooseveltas susitiko vėl. Iš Sergo Berijos 
pateiktos informacijos SSRS ginkluotųjų pajėgų vyriausiasis vadas ži- 
nojo, kad jo kerai suveikė. „Rooseveltas visada gerai atsiliepdavo apie 
Staliną“, - prisiminė Sergo, todėl Vadas galėjo spausti Churchillį. Tą 
rytą JAV prezidentas pasiūlė įsteigti tarptautinę organizaciją, vėliau 
tapsiančią Jungtinėmis Tautomis. Tuo metu anglų ir amerikiečių ge- 
nerolai susitiko su Vorošilovu. Šis niekaip neįstengė suprasti, kokie 
sunkumai laukia karių, išsilaipinsiančių Prancūzijoje; jis įsivaizdavo, 
kad perplaukti Lamanšą bus taip pat lengva, kaip plaustu persikelti per 
kokią Rusijos upę. 

Prieš kitą susitikimą Churchillis, vienintelis Britanijos premjeras, 
vilkėjęs kariška uniforma, atvyko pasidabinęs mėlyna ginkluotųjų oro 
pajėgų uniforma su lakūno antsiuvais ir'pradėjo iškilmingą ceremoniją 
Stalingradui paminėti. Pusę keturių visos delegacijos susirinko ambasa- 
dos salėje. Tada pasirodė Didysis trejetas. Išsirikiavo garbės sargyba - 
britų pėstininkai su durtuvais ir NKVD kariai mėlynomis uniformomis 
su raudonais antsiuvais ir automatais ant pečių. Orkestras sugrojo him- 
nus, SSRS - senąjį. Orkestrui baigus groti, stojo tyla. Tada vienas britų 
garbės sargybos karininkas priėjo prie stalo, ant kurio gulėjo juoda dėžė, 

ir ją atidarė. Ant „bordinio aksomo pamušalo“ gulėjo žvilgantis kardas. 
Karininkas padavė jį Churchilliui. Premjeras pasidėjo kardą ant rankų ir 
atsigręžė į Staliną: 

- Jo didenybė karalius Jurgis VI įsakė man įteikti Jums <...> šį gar- 
bingą kardą <...>. Ant šio kardo ašmenų parašyta: „Stalingrado pilie- 
čiams, turintiems plieno širdis, dovana nuo karaliaus Jurgio VI kaip 
Britanijos liaudies pagarbos ženklas.“ 

Churchillis žengtelėjo į priekį ir įteikė kardą Stalinui. Šis ilgai su pa- 
garba jį laikė, paskui su ašaromis akyse pakėlė prie lūpų ir pabučiavo. 
Stalinas akivaizdžiai susijaudino. 

- Stalingrado piliečių vardu, - kimiu balsu tyliai tarė jis, - noriu iš- 
reikšti savo dėkingumą <...>. 

Jis priėjo prie Roosevelto parodyti kardo. Amerikietis balsu perskai- 
tė užrašą: 

- Jų širdys tikrai buvo plieninės. 

Stalinas padavė ginklą Vorošilovui. Pasigirdo žvangesys: makštis 
nusimovė nuo kardo ir nukrito jam ant kojos. Nevykėlis kavaleristas, 
daug kartų puolęs priešą su kardu rankoje, sugebėjo suteikti komizmo 
šią iškilmingiausią Stalino tarptautinės karjeros akimirką. Angeliški 
Klimo skruostai nusidažė skaisčia purpurine spalva. Jis pakėlė makštį 
nuo grindų ir įkišo į ją kardą. Lunghi pastebėjo, kad SSRS ginkluotųjų 
pajėgų vyriausiasis vadas irzliai susiraukė ir „išspaudė niūrią ledinę 
šypseną“. NKVD leitenantas iškėlė kardą ir išnešė iš salės. Tikriau- 
siai Stalinas liepė Vorošilovui atsiprašyti, nes grįžęs maršalas nusivi- 
jo Churchillį ir pasigavo vertėją, kad šis jam padėtų. „Išraudęs jis iš- 
miknojo atsiprašymą“ ir netikėtai pasveikino Churchillį „gimtadienio 
proga“ - kitą dieną premjerui sukako šešiasdešimt devyneri ir Brita- 
nijos pasiuntinybėje buvo planuojamas gimtadienio pobūvis. „Linkiu 
Jums gyventi dar šimtą metų“, - tarė maršalas „vis taip pat pakiliai ir 
gyvai . Premjeras padėkojo ir sukuždėjo Lunghi į ausį: „Ar jis kiek ne- 
paskubėjo? Tikriausiai prašosi pakviečiamas.“* 

Paskui Didysis trejetas išėjo į lauką ir papozavo gerai žinomai kon- 
ferencijos nuotraukai. 


* Hugh Lunghi mašinėle išspausdino šį juokingą pašnekesį ir kitą dieną paprašė premjero pasi- 
rašyti. Lunghi, kaip Britanijos generalinio štabo vertėjas, kartais pavaduodavo pagrindinį Chur- 
chillio vertėją majorą Arthurą Birse'ą. 

Po trumpos pertraukos delegacijos grįžo prie apskrito stalo, ir įvyko 
kitas pasitarimas. Stalinas kaip visada tyčia atėjo paskutinis. Kai visi 
buvo pasirengę, lauke budinčiai čekistei Zojai Zarubinai davė kažko- 
kią užduotį. Strimgalviais lėkdama laiptais ji „trenkėsi kažkam į petį“ 
ir pasibaisėjo, pamačiusi priešais save Staliną. „Stovėjau sustingusi, 
įsitempusi padėtyje „ramiai“ <...>, - rašė ji. - Maniau, mane tuoj pat 
sušaudys.“ Bet Stalinas visai nesureagavo ir nuėjo toliau, Molotovas 
nusekė jam iš paskos. Vorošilovas, visuomet geras jauniems ir atlaides- 
nis nevykėliams negu dažnas bolševikas, „patapšnojo man per ranką 
tardamas: „Viskas gerai, vaikeli, viskas gerai.“ 

Stalinas, „amžinai rūkantis ir bloknote raudonu pieštuku piešiantis 
vilkų galvas“, nė akimirkos nesijaudino, retai gestikuliavo ir beveik ne- 
sitarė su Molotovu ir Vorošilovu. Jis ir toliau spaudė Churchillį atida- 
ryti antrąjį frontą: 

- Ar britai išties tiki „Overlord“ operacija, ar tik taip sako, kad nu- 
ramintų rusus? 

Išgirdęs, kad sąjungininkai dar nesusitarė dėl to, kas jai vadovaus, 
suniurzgė: 

- Vadinasi, iš tų operacijų nieko neišeis. 

Girdi, Sovietų Sąjunga išbandė kolektyvinį vadovavimą ir įsitikino, 
kad jis nepasiteisina: sprendimus turi daryti vienas žmogus. Galiausiai, 
kai Churchillis nenorėjo pasakyti konkrečios datos, Stalinas staiga pa- 
šoko ant kojų ir, pasisukęs į Molotovą ir Vorošilovą, tarė: 

- Negaiškime čia laiko. Mes turime per akis darbo fronte. 

Rooseveltui pavyko sumažinti įtampą. 

Tą vakarą atėjo Stalino eilė ruošti pokylį. Kaip visada jis buvo gry- 
nai sovietinis: su „neįtikima gausybe maisto“. Per visą vakarienę SSRS 
ginkluotųjų pajėgų vyriausiajam vadui už nugaros stovėjo milžiniškas 
rusų „padavėjas“ baltu švarku*. Stalinas „gėrė mažai ir smaginosi 
traukdamas per dantį Churchillį. Rooseveltas netaktiškai mėgavosi 
klausydamasis tų pašaipų. Stalinas šaipėsi, girdi, jis džiaugiasi, kad 
Churchillis ne „liberalas“ - bolševikams pats nekenčiamiausias pada- 
ras, 0 paskui išbandė premjero griežtumą pajuokaudamas, kad reikėtų 
nubausti mirtimi 50 000 ar gal 100 000 vokiečių karininkų. Churchillis 


* Amerikiečiai manė, kad jis - metrdotelis, ir baigiantis konferencijai norėjo padovanoti jam ci- 
garečių, bet pamatė jį su prašmatnia NKVD generolo majoro uniforma. 

įsiuto. Jis stumtelėjo į priekį taurelę, ši apvirto, brendis išsipylė ant sta- 
lo, ir užriaumojo: 

- Toks požiūris prieštarauja britų teisingumo sampratai. Britanijos 
parlamentas ir liaudis niekados nesutiks, kad būtų baudžiami mirtimi 
dori vyrai, kovęsi už savo tėvynę. 

Rooseveltas pajuokavo norintis kompromiso: sušaudyti reikėtų tik 
49 000. Elliottas Rooseveltas, netikėlis prezidento sūnus, girtas pašoko 
ant kojų ir pajuokavo: argi tie 50 000 ir taip nežus mūšiuose? 

- Į tavo sveikatą, Elliottai! - Stalinas su juo susidaužė. 

Bet Churchillis užriko ant JAV prezidento sūnaus: 

- Tu sieki sugadinti santykius tarp sąjungininkų? <...> Kaip tu 
drįsti?!* | 

Jis pasuko prie durų, bet vos priėjo, „man ant pečių kažkas iš užpa- 
kalio uždėjo rankas. Pasisuku - ogi Stalinas, šalia - Molotovas. Abu iš- 
sišiepę iki ausų ėmė karštai tikinti tik juokavę <...>. Stalinas būna labai 
žavus, kai to nori.“ Pagarbus Roosevelto elgesys su Stalinu ir bjaurus 
su Churchilliu ne tik buvo nepadorus, bet ir trukdė siekti tikslų, kuriais 
jie čia susitiko. Stalinas grąžino nuoširdžią susitikimo atmosferą pasi- 
šaipydamas iš Molotovo: 

- Eikš čia, Molotovai, ir papasakok mums apie savo paktą su Hit- 
leriu. , 

Finaliniu akordu tapo šešiasdešimt devintas Churchillio gimtadienis 
Britanijos pasiuntinybės valgykloje. Ji, savo dienoraštyje rašė Alanas 
Brooke'as, panėšėjo į „persų šventyklą“ ; sienos buvo „dengtos mozaika 
iš veidrodžio šukyčių“, virš langų kabojo „sunkios sodriai raudonos 
užuolaidos. Padavėjai persai vilkėjo mėlynomis ir raudonomis livrė- 
jomis“, mūvėjo per didelėmis „baltomis medvilninėmis pirštinėmis; jų 
pirštų galiukai karojo ir maskatavo į šalis“. Duris saugojo sikai. 

Inkognito ten buvęs Berija pareikalavo, kad prieš vakarienę Britanijos 
pasiuntinybę apieškotų NKVD. Jis pats vadovavo šiai operacijai kartu 
su tuo rafinuotu banditu Cereteliu. „Negali būti jokių abejonių“, - rašė 
vienas britų saugumo karininkas, - kad Berija „yra be galo protingas ir 
įžvalgus žmogus, turintis neapsakomai tvirtą valią ir gebėjimą daryti ki- 


* Stalinas tyčia pakvietė į vakarienė Elliottą. Gal jis juto panašumą į jo sūnų plevėsą Vasilijų. 
Abu buvo lakūnai, pasipūtę girtuokliai, bijantys savo talentingų tėvų ir jų visiškai užgožti. Abu 
išnaudojo savo pavardę ir darė gėdą tėvams. Abu ne kartą nesėkmingai vedė ir metė žmonas. Ko 
gero, nėra didesnio prakeiksmo negu turėti tėvą titaną. 

tiems įspūdį ir vadovauti“. Jis nepaisė niekieno nuomonės ir „labai su- 
pykdavo, jei kas nors <...> priešindavosi jo siūlymams“. „Jo akivaizdoje“ 
kiti rusai „elgdavosi it vergai . 

Berijai įsitikinus, kad viskas gerai, pasirodė Stalinas, bet kai patar- 
nautojas bandė nuvilkti jam paltą, vienas asmens sargybinis persisten- 
gė - griebė pistoletą. Ramybė greitai buvo grąžinta. Ant pagrindinio 
stalo buvo padėtas tortas su 69 žvakutėmis. Stalinas pasiūlė tostą už 
„Mano kovų draugą Churchillį - jei tik įmanoma laikyti poną Churchil- 
lį mano draugu“, paskui apėjo stalą, susidaužė su anglu ir apkabino 
per pečius. 

- Už Staliną Didįjį! - tarė Churchillis. 

Premjerui pajuokavus, girdi, Britanija „tampanti rausvesnė“, Stali- 
nas atsakė sąmoju: 

- Geros sveikatos požymis. 

Kulminacija atėjo, kai Britanijos pasiuntinybės vyriausiasis virėjas 
parodė kūrinį, vos nenužudžiusį Stalino - nė vienam vokiečių agen- 
tui visuose Persijos turguose nieko panašaus nepavyko. Stalinui sakant 
tostą, buvo įvežtos dvi didžiulės ledų piramidės „pėdos ilgio ir pločio, 
keturių colių storio pagrindu“ su kažkokia religine naktine lempa vi- 
duje ir iš vidurio kyšančiu dešimties colių cilindru; ant jo stovėjo lėkštė 
su glajumi pritvirtintu „didžiuliu luitu“ ledų. Bet, tam kūriniui besiarti- 
nant prie Stalino, Brooke'as pastebėjo, kad lempa tirpdo ledus; kūrinys 
„dabar labiau panėšėjo į Pizos bokštą“. Staiga ledai pasviro pavojinges- 
niu kampu, ir Britanijos administracijos vadovas sušuko savo kaimy- 
nams lenktis. „Visas tas nuostabus statinys mums virš galvų nuvirto su 
trenksmu, panašiu į sniego griūtį, ir ištiško į lėkštes.“ Lunghi pamatė, 
kaip išsigandęs padavėjas „paskutinę akimirką skersas nusvirduliuoja 
į šalį“. Pavlovui su nauja diplomato uniforma „teko pagrindinis spro- 
gimo smūgis <...>; Pavlovas buvo aptaškytas nuo galvos iki kojų“, bet 
Brooke'as pamanė, kad „versti jis nenustojo - jam tai buvo svarbiau už 
gyvybę“. Stalinas nebuvo apdrabstytas. * 

- Pro šalį! - sukuždėjo seras Charlesas Portalas, Britanijos ginkluo- 
tųjų oro pajėgų maršalas. 

Per paskutinį susitikimą kitą dieną Rooseveltas prie keturių akių pa- 
aiškino Stalinui negalintis kalbėtis apie Lenkiją, nes jo laukia prezidento 
rinkimai. Tai, kad likimas šalies, dėl kurios vyko karas, buvo ignoruo- 
jamas politiniais tikslais, tikriausiai paskatino Staliną kurti nuolankios 

Lenkijos planus. Kokia mėgėjiška ir nuoširdi buvo ši intymi konferenci- 
ja, matyti iš to, kad per paskutinį plenarinį posėdį Churchillis su Stalinu 
aptarė Lenkijos sienas pagal žemėlapį, išplėštą iš laikraščio The Times. 
Vakariečiai nepakankamai vertino šių susitikimų pavojus Stalino aplin- 
kiniams, kol Churchillio vertėjas Birse'as padovanojo savo sovietiniam 
kolegai Pavlovui Charleso Dickenso knygų rinkinį. Pavlovas priėmė 
dovaną be didelio džiaugsmo. 

- Daraisi labai artimas mūsų draugams iš Vakarų, - nusišypsojo Sta- 
linas Pavlovui, ir šis nesmagiai pasijuto. 

Gruodžio 2 dieną „patenkintas“, kad sąjungininkai galiausiai priža- 
dėjo pavasarį pradėti operaciją „Overlord“ , Stalinas išskrido iš Teherano. 
Baku aerodrome jis nusivilko' maršalo uniformą ir vėl pasirodė su sena 
miline, kepure ir ilgaauliais batais. Traukiniu jis nuvažiavo į Stalingradą. 
Tai buvo vienintelis jo apsilankymas po mūšių mieste, suvaidinusiame 
tokį lemtingą vaidmenį jo gyvenime. Jis užsuko į feldmaršalo Pauliaus 
štabą, bet jo limuzinas per greitai lėkė siauromis gatvelėmis, kuriose 
riogsojo krūvos vokiečių įrangos. Jis susidūrė su automobiliu, vairuoja- 
mu moters. Ši vos nemirė, kai suvokė, su kuo susidūrė, ir ėmė verkti: 

- Aš kalta. 

Stalinas išlipo ir ėmė ją raminti: 

- Neverkite, jūs nekalta. Kaltinkite karą. Mūsų automobilis šarvuo- 
tas, jam nieko neatsitiko. Savąjį jūs galėsite pataisyti. 

Paskui jis išvyko į Maskvą!. 


**kX 


Stalingradas, Kurskas ir Teheranas grąžino Stalinui begalinį tikėjimą 
savo didybe ir neklystamumu. „Kai pergalė tapo akivaizdi, - rašė Mi- 
kojanas, - Stalinas įgavo perdėto pasitikėjimo savimi ir ėmė aikštytis.“ 
Vėl prasidėjo ilgos vakarienės su daugybe svaigalų. Stalinas vėl ėmė 
gerti ir tapo nešvankių linksmybių cirko šeimininku. Tačiau jam kėlė 
nerimą gausi informacija, gaunama iš Berijos. 

Per 1943 metus Berija išlaisvintose teritorijose suėmė 931 544 asme- 
nis. Į Velykų pamaldas Maskvos bažnyčiose atėjo net 250 000 žmonių. 
Berija nešė telefonų pokalbių stenogramas ir informatorių pranešimus 
Stalinui, šis kruopščiai juos skaitė. Ginkluotųjų pajėgų vyriausiasis 
vadas sužinojo, kaip Eizenšteinas montuoja savo naujo filmo „Ivanas 

Rūstusis“ antrą dalį; caro žmogžudystės jam priminė Ježovo terorą, 0 
ji „prisimindamas jis nevalingai drebėdavo <...>“. Filmo mintis buvo 
aiški: liberalizmas ir drausmės stoka grasina sugriauti valstybę. Stalino 
pergalių kaina buvo šiurpi: beveik 26 milijonai negyvų, dar tiek pat be 
pastogės. Siautė badas, Kaukazo tautos vos ne masiškai virto išdavi- 
kėmis, Ukrainoje vyko nacionalistinis pilietinis karas, tarp pačių rusų 
sklido pavojingas liberalizmas. Visas šitas blogybes reikėjo šalinti tradi- 
ciniu bolševikų įnagiu - teroru. 

Prieš imdamiesi teroro pačioje Rusijoje, Berija ir Ukrainos valdovas 
Chruščiovas pradėjo naują karą toje šalyje, kur trys nacionalistų armi- 
jos kovėsi su Sovietų pajėgomis. Kaukazo ir Krymo gyventojai rodė 
abejotiną lojalumą. 

1944-ųjų vasarį Berija pasiūlė deportuoti musulmonus čečėnus ir in- 
gušus. Nors išdavysčių pasitaikydavo, dauguma šių tautybių žmonių 
buvo lojalūs. Vis dėlto Stalinas ir Valstybės gynimo komiteto nariai su- 
tiko su deportacija, nors Mikojanas teigė jai priešinęsis. Vasario 20 dieną 
Berija, Kobulovas ir deportacijos specialistas Serovas atvyko į Grozną 
su 19 000 čekistų ir 100 000 NKVD karių. Po trijų dienų vietiniams buvo 
liepta susirinkti aikštėse; tada juos staiga suėmė, sugrūdo į traukinius ir 
išvežė į rytus. Kovo 7 dieną Berija raportavo Stalinui, kad pusė milijono 
nekaltų žmonių jau pakeliui į tremtį. 

Kitos tautos - karačiajai ir kalmukai - buvo ištremtos pas Volgos vo- 
kiečius, deportuotus 1941 metais. Berija metė tinklą vis plačiau: „Balka- 
rai yra banditai <...>, jie puldinėjo Raudonąją armiją, - vasario 25 dieną 
rašė Stalinui Berija. - Jeigu sutinkate, prieš grįždamas į Maskvą galiu 
imtis būtinų priemonių perkeldinti balkarus. Prašau Jūsų nurodymų.“ 
Buvo deportuota per 300 000 šios tautybės gyventojų. Bet kur juos visus 
sukišti? Kaip naciams tvarkantis su žydais, taip Stalino žmonėms teko 
išmėtyti tas nereikalingas žmonijos atliekas po visą savo imperiją. Mo- 
lotovas siūlė ištremti 40 000 į Kazachstaną, 14 000 kitur. Kaganovičius 
parūpino traukinius. Andrejevas, dabar vadovaujantis žemės ūkiui, tie- 
kė žemdirbystės įrangą. Prisidėjo visi bolševikai. Kai vienas pareigūnas 
pamatė, kad Rostove tebegyvena 1 300 kalmukų, Molotovas pareiškė, 
kad jie turi būti nedelsiant evakuoti. Mikojanas gal ir nepritarė, bet jo 
pavarde buvo pervadinta karačiajų sostinė Karačiajevskas. Sausuose tų 
biurokratinių užrašų tekstuose galime įžvelgti, kokių tragedijų ir kan- 
čių sukėlė šis siaubingo masto nusikaltimas. 

Netrukus Berija pranešė apie Krymo totorių išdavystę, ir 160 000 jų 
bemat iškeliavo į rytus 45 traukiniais. Berija išvardijo Stalinui jų maisto 
davinį, bet turint galvoje, kad tūkstančiai mirė pakeliui, mažai tikėti- 
na, kad didžioji dalis to maisto juos pasiekė. Ištisus metus Berija ir to- 
liau vis rasdavo tų vargšų Žmonių telkinių; gegužės 20-ąją „Kabardos 
respublikoje, iškeldinus balkarus, vis dar yra vokiečių rėmėjų“. Berija 
paprašė leidimo „perkelti“ dar 2 467 žmones. „Sutinku. J. Stalinas“, - 
parašyta lapo apačioje. Galų gale Berija ištrėmė pusantro milijono žmo- 
nių. Stalinas patvirtino 413 medalių Berijos čekistams. Pasak NKVD, 
daugiau negu ketvirtis ištremtųjų mirė, net 530 000 neatlaikė kelionės 
ar mirė atvykę į lagerius. Kiekvienai iš šių tautų tai buvo apokalipsė, ne 
ką tenusileidžianti holokaustui. 

Tuo metu, kai tie gyvulių vagonai su žmonių kroviniu dardėjo į 
rytus, Rusijoje, Vidurio Azijoje ir Ukrainoje siautė badas. Stalinas pa- 
kartojo kolektyvizaciją, bet jautė, kad Politbiuro nariai nusiteikę ne itin 
ryžtingai. Iš archyvų matyti, kad šalyje dėjosi nerimą keliantys daly- 
kai. 1943-iųjų lapkritį Andrejevas pranešė Malenkovui iš Saratovo, kad 
„padėtis čia labai bloga <...>. Vakar važiuodamas iš Stalingrado <...> 
mačiau baisių vaizdų <...>.“ Lapkričio 22 dieną Berija pranešė Stalinui 
apie dar vieną kanibalizmo atvejį Urale: dvi moterys pagrobė ir suval- 
gė keturis vaikus. Mikojanas ir Andrejevas pasiūlė duoti valstiečiams 
sėklos. „Molotovui ir Mikojanui, - ant jų laiškelio parašė Stalinas. - Aš 
nepritariu. Mikojano elgesys nukreiptas prieš valstybę <...>, Mikojanas 
visiškai sugadino Andrejevą. Tiekimo liaudies komisariato kuravimą 
reikia atimti iš Mikojano ir atiduoti Malenkovui <...>.“ Šitaip Stalino ir 
Mikojano santykiuose atsirado šaltukas; ilgainiui jis ims kelti vis dides- 
nį pavojų“. 


* k 


1944-ųjų gegužės 20 dieną Stalinas susitiko su savo generolais aptarti 
milžiniško vasaros puolimo - per jį vokiečiai pagaliau bus išstumti iš 
SSRS teritorijos. Didelė dalis Ukrainos jau buvo išlaisvinta, Leningrado 
apgultis pagaliau nutraukta. Stalinas pasiūlė smogti vienoje vietoje, Bo- 
bruisko kryptimi; tai turėjo daryti Rokosovskis, bet jis žinojo, kad norint 
išvengti beprasmiškų nuostolių būtina smogti dviejose vietose. Tačiau 
Stalinas laikėsi nuomonės, kad reikia vieno smūgio. Rokosovskiui, aukš- 

tam, grakščiam pusiau lenkiško kraujo generolui, buvusiam Stalino fa- 
voritui, kankintam prieš pat karą, užteko drąsos ginti savo požiūrį. 

- Išeikite ir apgalvokite dar kartą, - liepė Stalinas, bet vėliau vėl išsi- 
kvietė: - Ar apgalvojote, generole? 

- Taip, drauge Stalinai. 

- Vadinasi, smogsime vienoje vietoje? - paklausė Stalinas ir parodė 
ją Žemėlapyje. 

Stojo tyla. Ją pertraukė Rokosovskis. 

- Tikslingiau smogti dviejose vietose, drauge Stalinai. 

Vėl tyla. 

- Eikite ir apgalvokite dar kartą. Nebūkite užsispyręs, Rokosovski. 

Generolas vėl atsisėdo gretimame kambaryje. Po kurio laiko suvo- 
kė esąs ne vienas: šalia stovėjo Molotovas ir Malenkovas. Rokosovskis 
atsistojo. 

- Nepamirškite, kas esate ir su kuo kalbatės, generole, - grasinančiu 
tonu tarė Malenkovas. - Jūs prieštaraujate draugui Stalinui! 

- Jūs turėsite nusileisti, Rokosovski, - pridūrė Molotovas. - Sutikite, 
ir tiek! 

Generolą vėl pakvietė į Stalino kabinetą. 

- Na, tai kas geriau? - paklausė Vadas. 

- Dviejose, - atsakė Rokosovskis. 

Stojusią tylą galop nutraukė Stalinas: 

- Ar gali būti, kad du smūgiai iš tikrųjų geriau? 

Stalinas priėmė Rokosovskio planą. Birželio 23-iosios puolimas su- 
daužė vokiečių pajėgas. Buvo išvaduotas Minskas, paskui Lvovas. Lie- 
pos 8 dieną Žukovas pamatė Staliną Kunceve „labai linksmai nusitei- 
kusį'. Stalinas įsakė pulti Vyslos kryptimi, pasiryžęs primesti Lenkijai 
savą vyriausybę, kad šalis niekada daugiau nekeltų grėsmės Rusijai. 
Liepos 22-ąją jis įkūrė Bolestawo Bieruto vadovaujamą Lenkijos komi- 
tetą ir davė jam užduotį sudaryti naują vyriausybę. 

- Hitleris - kaip lošėjas, pastatęs arit kortos savo paskutinę mone- 
tą! - džiūgavo Stalinas. 

- Vokietija bandys sudaryti taiką su Churchilliu ir Rooseveltu, - 
įspėjo Molotovas. | 

- Taip, - pritarė Stalinas, - bet Rooseveltas ir Churchillis nesutiks. 

Tada lenkai įkišo pagalį į Didžiojo aljanso ratus*. 

Išsekintos Raudonosios armijos puolimas išsikvėpė prie Vyslos kiek ry- 
čiau Varšuvos. Tada, rugpjūčio 1-ąją, generolas Tadeuszas Bėr-Komo- 
rowskis su 20 000 Armijos Krajovos patriotų sukilo prieš vokiečius - 
įvyko Varšuvos sukilimas. Bet patriotai, pasak vieno iškilaus istoriko, 
siekė „ne padėti Sovietams stumtis į priekį, bet jiems sukliudyti“ . Hitleris 
įsakė sulyginti Varšuvą su žeme. Jo pasiųsta šėtoniška SS fanatikų, kali- 
nių ir perbėgėlių rusų komanda užvirė negailestingą pragarą ir išskerdė 
225 000 civilių. 

Stalinas nebuvo suinteresuotas ateiti į pagalbą Armijai Krajovai ir ją 
sunaikino. Šitaip buvo užbaigtas Katynės miške pradėtas juodas darbas. 
Staliną suglumino sukilimas, o dar labiau - tai, kad Vakarai jam prijau- 
čia. Sukilimo sėkmė kėlė grėsmę jo planams Lenkijos atžvilgiu, o anglų ir 
amerikiečių įtūžis dėl jo nesėkmės kėlė grėsmę Didžiajam aljansui. 

Rugpjūčio 1 dieną atėję pas Staliną Žukovas ir Rokosovskis pamatė 
Vadą „susijaudinusį ':jis čia prieidavo prie žemėlapių, čia vėl nueidavo 
ir vis kur nors dėdavo neuždegtą pypkę - tai visuomet pranašaudavo 
audrą. Stalinas spaudė generolus atsakyti, ar jų armijos gali pulti vokie- 
čius. Žukovas ir Rokosovskis aiškino, kad kariai turi pailsėti. Stalinas 
atrodė supykęs. Berija su Molotovu ėmė grasinti generolams. Stalinas 
liepė jiems eiti į gretimą kambarį - biblioteką, ir ten juodu išsigandę 
aptarė savo keblią padėtį. Rokosovskis manė, kad Staliną kursto Berija. 
Jiedviem tai galėjo baigtis blogai. „Puikiai žinau, ką geba Berija, - kuž- 
dėjo Rokosovskis. Jis, lenkų karininko sūnus, turėjo būti be galo atsar- 
gus. - Aš esu ragavęs jo kalėjimų.“ Po dvidešimties minučių pasirodė 
Malenkovas ir pareiškė palaikąs generolus. Varšuva nebus gelbėjama. 

Žukovas įtarė, jog ginkluotųjų pajėgų vyriausiasis vadas sugalvojo 
šį nedidelį spektaklį, kad turėtų alibi. Bet Sovietų daliniai buvo nualinti. 
Rokosovskis sakė vienam Vakarų žurnalistui: „Sukilimas būtų turėjęs 
prasmę tik tuo atveju, jeigu mums būtų nedaug trūkę, kad paimtume 
Varšuvą. Bet iki to mes niekados nebuvome priėję <...>. Mus nustūmė 
atgal.“ Churchillis su Rooseveltu kaip įmanydami spaudė savo sąjun- 
gininką padėti lenkams, bet Stalinas šaltakraujiškai įtikinėjo, girdi, jų 
pranešimai apie sukilimą „gerokai perdėti“. Kai jo daliniai ėmė veržtis 
į Lenkiją, Vengriją ir Rumuniją, Varšuvos patriotams niekas nebegalėjo 
padėti“. 


550 


TEHERANAS: ROOSEVELTAS IR STALINAS 


Praėjus septynioms dienoms nuo tada, kai pasidavė Armija Krajova, 
į Maskvą dalytis karo grobio - Rytų Europos - atvyko Churchillis. Ką 
iš tikrųjų galvoja, Stalinas pasisakė Molotovui dar 1942 metais: „Sie- 
nų klausimas bus išspręstas jėga.“ Stalino bute Kremliuje Churchillis, 
šįsyk apgyvendintas miesto name, pasiūlė „nepadorų dokumentą“, 
kuriame šalių interesai nedidelėse šalyse buvo nurodyti procentais. Iš 
Sovietų protokolų paties Stalino archyvuose matyti, kad, panašiai kaip 
Rooseveltas pasišaipė iš Churchillio Teherane, dabar pasielgė anglas: 
pokalbį jis pradėjo žodžiais, girdi, „amerikiečiai, tarp jų ir prezidentas, 
bus priblokšti, kad Europa pasidalyta įtakos sferomis“. Rumunijoje ru- 
sams atiteko 90 procentų įtakos, Britanijai - 10, Graikijoje - atvirkščiai. 
Stalinas žymėjo paukščiukus prie šalių pavadinimų. 

- Ar kas nepalaikys mūsų cinikais - juk gali pasirodyti, kad mes la- 
bai nerūpestingai sprendžiame šiuos klausimus, lemtingus milijonams 
žmonių? - klausė Churchillis, jausdamasis kaltas dėl tokios didžiųjų 
valstybių arogancijos, bet tuo pat metu ja mėgaudamasis. 

- Nepalaikys. Turėkite šį dokumentą, - atsakė Stalinas. 

Į dokumentą buvo žiūrima ganėtinai rimtai: Edenas ir Molotovas 
dar dvi dienas derėjosi dėl Sovietų įtakos Bulgarijoje ir Vengrijoje pro- 
centų; abiem atvejais ji pakilo iki 80; be to, Stalinas nenusileido dėl savo 
dalies Graikijoje, bet tik todėl, kad jam taip buvo paranku. Stalino aki- 
mis žiūrint, šis susitarimas dėl procentų buvo šypseną keliantis bandy- 
mas derėtis dėl to, kas jau buvo fait accompli. 

Vizito kulminacija tapo pirmas viešas Stalino pasirodymas Didžia- 
jame teatre nuo karo pradžios. Jis atėjo lydimas Churchillio, Moloto- 
vo, Harrimano ir šio dukters Kathleen. Jiems įėjus į teatrą, šviesos jau 
buvo prigesintos: Stalinas paprastai įsprūsdavo spektakliui jau prasi- 
dėjus. Užsidegus šviesoms, kai žiūrovai pamatė Staliną ir Churchillį, 
pasigirdo „audringi sveikinimo šūksmai ir plojimai“. Stalinas kukliai 
išėjo iš ložės, bet Churchillis pasiuntė Vyšinskį jį grąžinti. Vadas su 
britų premjeru džiugiai šypsodamiesi stovėjo greta, o publika šau- 
kė taip garsiai, kad atrodė, jog „į skardinį stogą tranko liūtis“. Tada 
Stalinas su Molotovu nusivedė svečius į kambarėlį už ložės, kur dvy- 
likai asmenų buvo padengta vakarienė. Pliaupdamas šampaną Sta- 
linas elgėsi kaip šelmiškas senas satyras - svečius jis tiek pat kerėjo, 

kiek šiurpino. Molotovui pakėlus taurę už „didįjį lyderį“, Stalinas pa- 
šmaikštavo: 

- Maniau, kad pasakys apie mane ką nors nauja. 

Kažkas pajuokavo, girdi, Didysis trejetas panašus į Švenčiausiąją 
Trejybę. 

- Jei taip, - atsakė Stalinas, - tai Churchillis tikriausiai Šventoji Dva- 
sia. Jis tiek daug skrajoja“. 

Kai Churchillis pagaliau spalio 19 dieną išvyko, ne ką pešęs Lenki- 
jos klausimu, pats Stalinas atvažiavo į oro uostą jo išlydėti ir mojo jam 
nosine". 

Stalinas dabar mėgavosi pergalės galia. Tačiau žiūrėti į kitus įbau- 
ginti besistengiantį cirkininką - juo dabar tapo Vadas - nebuvo ma- 
lonu. Pagarbi linksmybė su Churchilliu virsdavo girto grasinimais 
bendraujant su mažiau galingais, tokiais kaip Charles'is de Gaulle'is. 
Gruodį prancūzas atvyko į Maskvą pasirašyti sutarties dėl karinės są- 
jungos ir savitarpio pagalbos. Mainais Stalinas norėjo, kad Prancūzija 
pripažintų Bieruto vadovaujamą Lenkijos vyriausybę, bet de Gaulle'is 
atsisakė tai padaryti. Kai atėjo pobūvio metas, derybos buvo atsidūru- 
sios aklavietėje. Tai nesukliudė Stalinui tiek pasigerti, kad, paniurusio 
de Gaulle'io siaubui, ėmė į visus žiūrėti iš aukšto. Stalinas pasiskundė 
Harrimanui, kad de Gaulle'is yra „sunkus, netaktiškas žmogus“, bet 
tai nesvarbu - jiems „reikia išgerti daugiau vyno, tada viskas atsistos 
į savo vietas . 

Nenustodamas maukti šampano Stalinas perėmė iš Molotovo tostų 
sakymą. Jis pagyrė Rooseveltą ir Churchillį, demonstratyviai neužsi- 
minė apie de Gaulle'į, tada griebėsi pakaruokliško humoro, aukomis 
pasirinkdamas savo dvariškius. Vadas pasiūlė tostą už Kaganovičių, 
„drąsų vyrą. Jis žino: jeigu traukiniai neatvažiuos laiku, - pauzė, - mes 
jį sušaudysime! Eikš čionai!“ Kaganovičius atsistojo, ir juodu linksmai 
susidaužė. Paskui Stalinas pagyrė ginkluotųjų oro pajėgų vadą Novi- 
kovą, šį „gerąjį maršalą. Išgerkime į jo sveikatą. Jeigu jis tinkamai ne- 
atliks savo pareigų, mes jį pakarsime.“ (Novikovas netrukus bus suim- 


* Stalinas pajuokavo apie Maiskį, toje vakarienėje dalyvaujantį buvusį SSRS ambasadorių Bri- 
tanijoje. Sąmojo neišvertė. Rusai ėmė kvatoti susiėmę už pilvų. Brooke'as paklausė Maiskio, 
kas čia taip juokinga. Maiskis niūriai paaiškino: „Maršalas pavadino mane poetu diploma- 
tu, nes retkarčiais parašau vieną kitą eilėraštį, bet mūsų paskutinis poetas diplomatas buvo 
sunaikintas - štai kokia to juokelio esmė.“ Jis turėjo galvoje Rusijos ambasadorių Persijoje 
Gribojedovą - Teherano minia suplėšė jį į gabalus 1829 m. Maiskis vėliau buvo suimtas ir 
kankinamas. 

tas ir kankinamas.) Tuomet Stalinas pastebėjo Chruliovą. „Tegul tik jis 
stengiasi kiek įmanydamas, antraip jį pakarsime - toks paprotys mūsų 
šalyje!“ Vėl: „Eikš čionai!“ Pamatęs de Gaulle'io veide pasidygėjimą, 
Stalinas sukikeno: „Žmonės vadina mane pabaisa, bet, kaip matote, aš 
paverčiu tai juokais. Gal aš vis dėlto nesu toks baisus.“ 

Molotovas pasistvėrė savo prancūzų kolegą Bidault ir ėmė ginčytis 
su juo dėl sutarties. Stalinas mostelėjo ranka į jų pusę ir sušuko Bulga- 
ninui: „Nešk čia kulkosvaidžius! Likviduokime diplomatus!“ Stalinas 
išsivedė svečius gerti kavos ir žiūrėti filmų, „be perstojo glėbesčiuo- 
damas prancūzus ir svirduliuodamas į šalis“. Jis pastebėjo Chruščio- 
vą - šis irgi dalyvavo pobūvyje, bet grėsmingo tosto išvengė. Nikita 
Sergejevičius buvo „girtut girtutėlis“. Kol diplomatai derėjosi, Stalinas 
toliau gėrė šampaną. Galop paryčiais, kai de Gaulle'is nuėjo miegoti, 
rusai netikėtai sutiko pasirašyti sutartį, nors prancūzai ir nepripažino 
Bieruto vyriausybės. De Gaulle'į skubiai nuvežė į Kremlių; Stalinas pir- 
ma pakišo jam pasirašyti pradinį sutarties variantą. De Gaulle'iui piktai 
atšovus: „Prancūzija įžeista“, Stalinas žvaliu balsu liepė atnešti naują 
variantą; jis buvo pasirašytas 6.30. 

Išėjus priekabiajam prancūzui, Stalinas pasikvietė savo vertėją ir 
ėmė juoktis: 

- Tu per daug žinai. Man reiktų išsiųsti tave į Sibirą! 

Išeidamas de Gaulle'is paskutinį kartą atsigręžė. „Pamačiau Staliną, 
vieną sėdintį prie stalo. Jis vėl pradėjo valgyti.“ 

Kai tą žiemą apsilankė jugoslavai, virtinei vakarienių ir pobūvių vėl 
vadovavo tas trykštantis džiaugsmu nugalėtojas. Stalinas įniršo, kad 
Jugoslavijos CK narys Milovanas Djilasas pasiskundė moteris žaginan- 
čiais ir plėšikaujančiais Raudonosios armijos kariais. Stalinas į bet kokią 
lavams moralus apie savo armiją, „mūšiais prasiskynusią sau tūkstan- 
čių kilometrų kelią“ vien tam, kad ją puldinėtų, „ir dar kas - Djilasas! 
Djilasas, kurį aš taip gerai priėmiau!“ Paties kaltininko nebuvo, tad jo 
žmona Mitra Mitrovič, viena iš delegačių, sugavo Stalino žvilgsnį. Va- 
das „siūlė tostus, juokavo, šaipėsi, verkė“, o paskui ne kartą ją pabu- 
čiavo nepadoriai juokaudamas: „Bučiuosiu jus, net jeigu jugoslavai ir 
Djilasas kaltins mane jus išžaginus!“ 

Pasikvietęs į Kremliaus kino teatrą, Stalinas jau buvo beįsitaisan- 
tis tarp svarbiausiųjų vakariečių, bet apsigalvojo ir pasisuko į Kavta- 
radzę: 

- Eikš, vyruti, sėsk šalia manęs! 

- Kaip aš galiu? - atsakė Kavtaradzė. - Jūs juk turite svečių. 

Stalinas numojo ranka ir gruziniškai tarė: 

- Pisau aš juos! 

Naujuosius 1945-uosius Stalinas, jo didikai ir generolas Chruliovas 
pasitiko visą naktį trukusia bakchanalija su dainomis ir šokiais“. 

vauti karui kitaip. Nuo dabar frontams vadovaus nebe Vyriausiosios 
karinės vadovybės būstinės atstovai, o pats ginkluotųjų pajėgų vyriau- 
siasis vadas - jis pats. 

Žukovas turėjo vesti į priekį Pirmąjį Baltarusijos frontą, gavusį už- 
duotį įveikti aštuonis šimtus kilometrų iki Berlyno. Vyslos-Oderio ope- 
racijai buvo sutelkta šeši milijonai Sovietų karių. Po dviejų savaičių Ko- 
nevas jau sėmė pramoninės Silezijos „auksą“; Žukovas per tą laiką išvijo 
vokiečius iš vidurio Lenkijos, Malinovskis įnirtingai kovėsi dėl Buda- 
pešto. Antrasis ir Trečiasis Baltarusijos frontai įsiveržė į Rytprūsius, pa- 
čią Vokietiją ir išsitaisė sau keršto puotą: per ateinančius mėnesius bus 
išprievartauta du milijonai vokiečių moterų. Rusų kareiviai žagino net 
ruses, ką tik išvaduotas iš nacistų stovyklų. Stalinui tai menkai rūpėjo. 
Jis sakė Djilasui: „Be abejo, skaitėte Dostojevskį? Suprantate, koks sudė- 
tingas dalykas yra žmogaus siela? <...> Taigi įsivaizduokite vyrą, kuris 
kovėsi nuo Stalingrado iki Belgrado - nuėjo tūkstančius kilometrų per 
nuniokotą savo paties kraštą, per kritusių kovos draugų ir brangiausių 
žmonių lavonus. Kaip toks žmogus gali elgtis normaliai? Ir kas čia tokio 
baisaus, jei po tokių siaubų jis pasismagina su moterimi?“ 

Rooseveltas su Churchilliu aptarinėjo kitą Didžiojo trejeto susitiki- 
mą jau nuo 1944 metų liepos. Stalinas jo nenorėjo. Kai rugsėjį Harri- 
manas pasiūlė, kad trijų šalių vadovai susitiktų kurioje nors Vidurže- 
mio jūros baseino šalyje, Stalinas atkirto, girdi, jo gydytojai sakę, kad 
„jį blogai paveiks bet kokia klimato permaina“. (Nereikia pamiršti, 
kad šis žmogus labai nepasitikėjo gydytojais.) Vietoj jo galėtų vykti 

Molotovas. Molotovas mandagiai atsakė niekada negalėsiąs pakeisti 
maršalo Stalino. 

- Tu per daug kuklus, - sausai tarstelėjo Stalinas. 

Taigi buvo susitarta susitikti Jaltoje. Sausio 29 dieną Žukovas pa- 
siekė Oderį. Tuo metu, kai vokiečių pajėgos kontratakavo Sovietų 
placdarmus, vasario 3 dieną Rooseveltą ir Churchillį Sakų karinių oro 
pajėgų bazėje pasitiko Molotovas su juodu paltu, baltais marškiniais 
standžia apykakle, su kailine kepure ant galvos ir Vyšinskis su praš- 
matnia diplomato uniforma. Pakeliui į Jaltą juodu surengė „puikius 

Pats Stalinas kol kas neišvyko iš Maskvos, bet Berijos priemonėms 
pritarė tokiame slaptame aplinkraštyje, kad pavardės jame nebuvo 
išspausdintos ir tik vėliau įrašytos ranka. Konferenciją saugos keturi 
NKVD pulkai, gins daugybė priešlėktuvinių pabūklų ir 160 naikintu- 
vų. Štai kaip buvo aprašyta Stalino apsauga: „Sovietų delegacijos va- 
dovo apsaugai, be draugo Vlasiko vadovaujamų asmens sargybinių, 
papildomai skirta 100 operatyvinių darbuotojų ir specialus 500 žmonių 
padalinys iš NKVD pulkų.“ Kitaip sakant, Stalinas turėjo kokius 620 as- 
mens sargybinių, be to, dieną jį saugodavo dviem, naktį - trimis žiedais 
išsidėstę apsaugininkai su tarnybiniais šunimis. Iš penkių rajonų dvi- 
dešimties kilometrų spinduliu buvo „išvalyti įtartini elementai“ - buvo 
patikrinti 74 000 žmonių, 835 suimti. Krymo miestai buvo ištuštėję ir 
sugriauti po nacistų siautėjimo ir totorių deportacijos, tad nenuostabu, 
kad Churchillis pavadino Jaltą „Hado Rivjera“. | 

Vasario 4-osios, sekmadienio, rytą Stalinas įlipo į savo žaliąjį vagoną, 
lydimas Poskriobyševo ir Vlasiko. Traukinys pro Charkovą nuvažiavo 
į pietus. Stalino rezidencija tapo Jusupovo rūmai. Juose kadaise gyve- 
no pasakiškai turtingas kunigaikštis transvestitas, nužudęs Rasputiną. 
Rūmai su 20 kambarių ir 23x23 metrų sale jau buvo paruošti Sovietų 
delegacijai. Iš Maskvos buvo atsivežta viskas, net lėkštės, stalo įrankiai 
ir patikimi padavėjai iš viešbučių „Metropolis“ ir „Nacionalis“. Specia- 
lios kepyklos kepė duoną, nusamdytas žvejys pristatydavo šviežių 
žuvų. Stalinui buvo įrengtas „specialus telefonas ir telegrafo aparatas 
su šifravimo įranga, taip pat 20 numerių (jų skaičių buvo galima pa- 

didinti iki 50) automatinė telefono stotis“, kad jis galėtų „skambinti į 
Maskvą, frontus, visus miestus“. Stalinas galėjo naudotis priešlėktuvi- 
ne slėptuve, kuri būtų atlaikiusi pusės tonos bombas. 

Stalinas nieko nelaukdamas priėmė savo delegacijos narius kabinete. 
Visai šalia buvo Berijos kambarys, o jaunesni delegatai apsigyveno gre- 
timame pastato sparne. Sudoplatovas pateikė psichologinius Vakarų 
lyderių portretus, Molotovas apibendrino žvalgybos duomenis; Sergo 
Berija tvirtina ir vėl gavęs užduotį paslėpti mikrofonus. Šįsyk krypti- 
niai mikrofonai buvo naudojami net prezidentui Rooseveltui sekti, kai 
jį vežimėliu išridendavo į lauką. 

Trečią valandą dienos Stalinas* paskambino Churchilliui į jo rezi- 
denciją - fantastiškus kunigaikščio Michailo Voroncovo rūmus. Ku- 
nigaikštis anglofilas sukūrė nepakartojamą architektūros maišalynę - 
škotų baronų ir neogotikos stiliaus elementus jis dar pagražino maurų 
arabeskomis. Paskui Stalinas nuvažiavo pas Rooseveltą** į 1911 metais 
pastatytus Livadijos rūmus. Balto granito statinys buvo paskutinio caro 
vasarnamis. Per vakarienę Rooseveltas neįvertino, koks įžeidus yra sa- 
vimyla Stalinas - kaip paslaptį pasakė jam, kad jis pravardžiuojamas 
Dėde Džo. Įsižeidęs Stalinas suniurnėjo: 

- Kada galėsiu pasitraukti nuo šio stalo? 

Jį patikino, kad tai tik juokai. Kitą dieną 16.00 Livadijos rūmų ban- 
ketų salėje prasidėjo konferencija. Stalinas, atsisėdęs tarp Molotovo ir 
Maiskio, rūkė vieną cigaretę po kitos. Jis padarė didžiulį įspūdį jau- 
najam Andrejui Gromykai, jo ambasadoriui Amerikoje, vėliau tap- 
siančiam ilgamečiu Brežnevo užsienio reikalų ministru: Vadas „viską 
išgirsdavo ir pastebėdavo“, „nesinaudojo jokiais dokumentais, nieko 


* Po mėnesio „Izvestijų“ redaktorius parengė ir nusiuntė Poskriobyševui specialų nuotrau- 
kų albumą su užrašu: „Gerbiamas Aleksandrai Nikolajevičiau, siunčiu J. V. Stalinui Krymo 
konferencijos fotografijas.“ Viršelyje didelėmis iškiliomis raidėmis buvo užrašyta Vado pa- 
vardė. Šalia dabitiškai apsitaisiusio Molotovo Stalinas atrodė apgailėtinai: nuotraukose matyti 
prastai sulopytos jo mėgstamos, bet aptriušusios milinės kišenės. Į paršą panašus maloniai 
besišypsantis Vlasikas visur atsilikęs nuo Vado vos per žingsnį. Stalinas kaip visada buvo 
nepaprastai akylai saugomas. Kartą Bohlenas pastebėjo, kaip Vadas įėjo į tualetą. Du asmens 
sargybiniai ėmė lakstyti aplink klykdami: „Kur Stalinas?! Kur jis nuėjo?!“ Bohlenas ranka pa- 
rodė jiems tualetą. 

** Prezidentas buvo išsekęs, negalavo. Jo apartamentus sudarė svetainė, valgomasis (caro biliardo 
kambarys), miegamasis ir vonia. Jo artimiausias patarėjas Harry Hopkinsas taip sunkiai sirgo, 
kad didžiąją dalį laiko pragulėjo lovoje. Pasak Alano Brooke'o, generolas George'as Marshallas 
„gyvena carienės miegamajame“, o admirolas Ernestas Josephas Kingas - „jos buduare su spe- 
cialiais laiptais, kad Rasputinas galėtų ją lankyti!“ 

neužsirašinėjo“, ojo atmintis „veikė kaip kompiuteris“. Per vieną iš tų 
plenarinių susitikimų Stalinas pasakė savo garsiausią frazę. Kaip visus 
savo sąmojus, jis dažnai ją kartodavo; politiniame žargone posakis ėmė 
reikšti, kad jėga yra svarbiau už sentimentus. Konferencijos dalyviai 
ėmė kalbėtis apie popiežių. 

- Padarykime jį savo sąjungininku, - pasiūlė Churchillis. 

- Gerai, - nusišypsojo Stalinas, - bet jūs žinote, ponai, kad karas ka- 
riaujamas su kareiviais, šautuvais ir tankais. Kiek divizijų turi popie- 
žius? Jeigu jis mums pasakys <...>, tegul tampa mūsų sąjungininku“. 

Po dienos darbų Stalinas rengdavo vakarėlius savo palydai. Gromy- 
ka pastebėjo, kad jis „persimeta keliais žodžiais su kiekvienu“ , eina nuo 
vieno būrelio prie kito, laido juokelius; į visus 53 delegatus jis kreipėsi 
vardu. Susitikimai vykdavo kiekvieną rytą ir vakarą; jeigu patarėjai ne- 
atlikdavo užduočių, Vadas būdavo jiems negailestingas. Hugh Lunghi, 
vertėjavęs ir šioje konferencijoje, išgirdo jį sakant: „Nepasitikiu Vyšins- 
kiu, bet jis geba viską. Jis šoks pagal mūsų dūdelę.“ Vyšinskis žiūrėjo į 
Staliną kaip „išsigandęs skalikas“. 

Rooseveltui susirgus, Stalinas, Molotovas ir Gromyka dvidešimt mi- 
nučių jį lankė. Kai jie išėję lipo laiptais žemyn, „Stalinas staiga sustojo, 
išsitraukė iš kišenės pypkę, neskubėdamas ją prisikimšo ir tarė - tyliai, 
tarsi kalbėdamas su savimi: „Kodėl gamta taip jį baudžia? Ar jis kuo 
blogesnis už kitus žmones?“ Churchilliu jis niekuomet nepasitikėjo, bet 
Rooseveltas, matyt, jį žavėjo. 

- Pasakyk man, - tarė jis Gromykai, - ką manai apie Rooseveltą? Ar 
jis išmintingas? 

Stalinas neslėpė nuo Gromykos savo simpatijų JAV prezidentui. 
Jaunąjį diplomatą tai stulbino, nes, būdamas labai šiurkštaus būdo, 
Vadas „retai kada rodė palankumą kam nors iš kitos visuomeninės 
santvarkos“ ir labai retai „pasiduodavo teigiamoms žmogiškoms 
emocijoms“. 

Kitą dieną - vasario 6-ąją - jie susitiko aptarti skausmingo Lenkijos 
klausimo ir pasaulinės organizacijos, ilgainiui tapsiančios Jungtinėmis 
Tautomis, steigimo. Buvo sutarta, kad Rusijai atiteks rytinės Lenkijos 
dalys, mainais ji atiduos Vokietijos teritoriją vakarinėje dalyje. Į komu- 
nistų dominuojamą Lenkijos vyriausybę Stalinas sutiko įtraukti tik ke- 


* Savąją versiją Stalinas papasakojo Albanijos vadovui Enverui Hoxhai. 

letą lenkų nacionalistų. Rooseveltui pareiškus, kad dėl rinkimų Lenki- 
joje „negali kilti įtarimų kaip ir dėl Cezario žmonos“, Stalinas atkirto: 
„Apie ją taip kalbėjo, bet ji nebuvo be nuodėmės.“ Stalinas paaiškino, 
kodėl rusai taip fanatiškai nusiteikę Lenkijos atžvilgiu. „Per visą isto- 
riją Lenkija buvo koridorius priešams, ateinantiems pulti Rusijos.“ Štai 
kodėl jam reikia stiprios Lenkijos. Jeigu galima tikėti Berijos sūnumi, 
tėvas tą dieną įėjęs į savo kambarį tarė: „Josifas Visarionovičius nė per 
nago juodymą nepasistūmėjo Lenkijos klausimu.“ Didysis trejetas susi- 
tarė dėl trijų okupacinių zonų demilitarizuotoje Vokietijoje, kur nebus 
vietos nacistams. Amerikiečiai buvo patenkinti, kai Stalinas keletą kar- 
tų pažadėjo padėti kariaujant su Japonija, ir sutiko su jo reikalavimu 
atiduoti Sachaliną ir Kurilų salas. 

Vasario 8-ąją, po dar vieno susitikimo, visi vakarieniavo pas Staliną 
Jusupovo rūmuose. Įžanginės kalbos darėsi vis emocingesnės; Didysis 
trejetas, visi pasenę per karą, svarstė savo pergalę. Stalinas pasielgė tin- 
kamiausiai - pakėlė tostą už Churchillį: „Tokie žmonės kaip jis gimsta 
kartą per šimtą metų. Jis drąsiai laikė iškėlęs Didžiosios Britanijos vėlia- 
vą. Sakau tai, ką jaučiu, kas glūdi mano širdyje, tai, ką suvokiu.“ Pasak 
Brooke'o, Stalinas buvo „kaip niekada geros formos, be galo smagus 
ir gerai nusiteikęs“. Stalinas, nieko neapmulkinęs apibūdindamas save 
kaip „naivų, <...> plepų senį“, pasiūlė grėsmingą tostą už generolus, 
nes jie „vertinami tik per karą - po karo jų nuopelnai greitai užmiršta- 
mi. Po karo jų prestižas menksta, ir moterys nuo jų nusigręžia. Gene- 
rolai dar nesuprato, kad Stalinas turi galvoje pats juos užmiršiąs. 

Šioje legendinėje vakarienėje pasirodė vienas neįprastas svečias: Sta- 
linas pakvietė Beriją, ir šis netvėrė džiaugsmu, nes slaptas vaidmuo jau 
ėmė jį dusinti. Rooseveltas jį pastebėjo ir paklausė Stalino: 

- Kas tas žmogus su pensnė priešais ambasadorių Gromyką? 

- A, tas... Čia mūsų Himmleris, - tyčia norėdamas įgelti atsakė Sta- 
linas. - Čia Berija. 

Saugumo tarnybų pareigūnas „nieko nepasakė, tik nusišypsojo pa- 
rodydamas geltonus dantis“, bet Vado žodžiai „tikriausiai be galo jį už- 
gavo“, - rašė jo sūnus, žinojęs, kaip tėvas trokšta užlipti ant pasaulinės 
scenos. Gromyka pastebėjo, kad Rooseveltą šis epizodas sutrikdė, juo- 
lab kad jis pamatė, jog Berija irgi išgirdo, ką sakė Stalinas. Amerikiečiai 
žavėdamiesi nužiūrinėjo šią paslaptingą žmogystą. „Žemas, apkūnus, 
stori lęšiai suteikia jam grėsmingą išvaizdą, nors šiaip jis atrodo visai 

malonus“, - kalbėjo Kathleen Harriman. Bohlenui jis pasirodė „storas, 
išblyškęs, su panašia į mokyklos direktoriaus pensnė“. Pamišęs dėl sek- 
so Berija netrukus ėmė aptarinėti žuvų lytinį gyvenimą su mėgstančiu 
išgerti mergišiumi seru Archibaldu Clarku Kerru. Kai visiškai nusitašė, 
seras Archibaldas atsistojo ir pasiūlė tostą už Beriją - „žmogų, kuris 
rūpinasi mūsų kūnais“. Šis nevykęs komplimentas buvo dar ir visai ne 
vietoje. Churchillis nusprendė, kad Berija - netinkamas draugas gar- 
bingajam ambasadoriui. 

- Ne, Archie, nereikia. Būk atsargus! - ir premjeras pagrūmojo jam 
pirštu. 

Vasario 10-ąją, per vakarienę pas Churchillį, Stalinas pasiūlė tostą 
už karalių Jurgį VI, bet pridūrė, kad jis visados būdavo nusistatęs prieš 
karalius, nes esąs liaudies pusėje. Kiek suirzęs Churchillis pasiūlė Mo- 
lotovui, kad nuo šiol Stalinas keltų tostus tik už „tris šalių vadovus“. 
Vakarienėje dalyvavo gal tik dvylika žmonių; jie svarstė artėjančius rin- 
kimus Britanijoje. Stalinas neabejojo, kad juos laimės Churchillis: „Kas 
gali būti geresnis šalies vadovas už tą, kuris pasiekė pergalę?“ 

Premjeras paaiškino, kad Britanijoje yra dvi partijos. 

- Viena partija - kur kas geriau, - atsakė Stalinas. 

Kai kalba pasisuko apie Vokietiją, Stalinas pralinksmino svečius 
pasakojimu apie tos tautos „neprotingą drausmės sampratą“ - savo 
aplinkos žmonėms šią istoriją jis dažnai pasakodavo. Kartą atvažiavęs į 
Leipcigą - ten turėjo vykti komunistų konferencija, geležinkelio stotyje 
jis pamatė vokiečius. Jie nerado bilietų kontrolieriaus ir dvi valandas 
laukė perone, kol jis pasirodė. 

Po paskutinės vakarienės Livadijos rūmų biliardo kambaryje Mo- 
lotovas nulydėjo Rooseveltą į Sakus, įlaipino į prezidento lėktuvą VC- 
54C, pramintą „šventąja karve“, ir atsisveikino. 

Churchillis praleido naktį garlaivyje Franconia, prišvartuotame Se- 
vastopolio uoste, o kitą dieną išskrido. Stalinas jau važiavo traukiniu į 
Maskvą. Po dviejų dienų buvo paimtas Budapeštas*. 


* Archyvuose rastas įdomus raštas, susijęs su Churchilliu. Toks generolas Gorbatovas gegužės 
5 d. pranešė Berijai nusiuntęs įsakymą į Vengriją maršalo Malinovskio armijos enkavėdistams 
rasti premjero giminaitę Betsy Pongrantz, ir šie ją radę. Nelabai aišku, kam to reikėję. Šiaip ar 
taip, nė vienas Churchillio giminės atstovas nėra girdėjęs apie šią „giminaitę“. Gyva sero Wins- 
tono dukra ledi Soames nežino, kad būta tokios giminaitės, galimas daiktas, vengrės. „Gal ponas 
Berija ir NKVD kažką supainiojo!“ - spėja jinai. 


1945-1953 metai 

Po pergalės Staliną ištiko keli nedideli insultai ar širdies smūgiai. Nuotraukoje aiškiai serganti 
generalisimas atvyksta ilsėtis, lydimas panašaus į paršą Vlasiko. 


1945 m. rugpjūčio 12 d. linksmas generalisimas Stalinas veda į paradą savo didžiūnus: Mikojaną, 
Ukrainos vietininką Chruščiovą, Malenkovą, Beriją maršalo uniforma ir Molotovą (jam už 
nugaros - Vlasikas). 


Ždanovas (nuotraukoje generolo 
pulkininko uniforma) vadovavo 
kultūros reikalams ir buvo realiausias 
Stalino įpėdinis. Po karo jis užsipuolė 
menininkus. Stalinas protegavo jo 
sūnų Jurijų ir norėjo, kad šis taptų jo 
žentu. Šarlatanas genetikas Trofimas 
Lysenka (pirmas iš kairės) tapo 
įnirtingu Ždanovų priešininku. 


Kitame puslapyje: išsekęs, niūrus Stalinas veda Beriją, Mikojaną ir Malenkovą per Kremlių 

prie mauzoliejaus prieš 1946 m. Gegužės pirmosios paradą. Nors jie eidavo ranka rankon, 

tame gyvatyne jų draugystė buvo apsimestinė: kiekvienas stengsis sunaikinti kitus. Stalinas jau 
nekentė Berijos ir šaipėsi iš storulio Malenkovo, girdi, jis nebepanašus į žmogų. Berija tyčiodavosi 
iš dabišiaus Mikojano per vakarienes pas Staliną - prikaišiodavo į jo gražiai pasiūtų kostiumų 
kišenes pomidorų ir juos kiužindavo. Tada Mikojanas pradėjo vežiotis atsarginį kostiumą. 


Tuo metu, kai aštrėja kova dėl įpėdinystės, Stalinas vadovauja gedului per Kalinino laidotuves 
1946 m. Pirmoje eilėje iš kairės į dešinę: Berija, Malenkovas, Stalinas ir Molotovas. Už Molotovo 
stovi ligotas, silpnas Ždanovas, tuo metu pasiekęs savo galios viršūnę. Du Ždanovo protežė - 
Voznesenskis ir Kuznecovas - stovi už Malenkovo, į dešinę nuo jo peties. Kaganovičius stovi už 
Molotovo. 


Mirus Ždanovui (nuotraukoje jis guli atidengtame karste), Stalino draugui ir favoritui, Berija ir 
Malenkovas ima keršyti jo grupuotei. Paskui karstą žengia (iš dešinės) Stalinas, Vorošilovas ir 
Kaganovičius. Per gedulingą vakarienę tą dieną Stalinas pasigėrė: mirus Ždanovui, jis prarado 
vienintelį bendražygį, prilygusį jam intelektu. 


Sioje 19485 m. pabaigoje darytoje 


nuotraukoje Stalinas sėdi su vyresnės 
kartos bolševikais (iš kairės) 
Kaganovičiumi, Molotovu ir Vorošilovųu; 
jaunesnieji tuo metu jiems už nugarų rezga 
intrigas. Po to, kai per dešimt metų nebuvo 
nušautas nė vienas iš aukščiausių vadovų, 
Berija (pirmas iš kairės antroje eilėje) 

ir Malenkovas (antras iš kairės antroje 
eilėje) padėjo Stalinui per vadinamąją 
Leningrado bylą nužudyti du jo paskirtus 
įpėdinius - Kuznecovą (antroje eilėje 

tarp Molotovo ir Stalino) ir Voznesenskį 
(antroje eilėje tarp Stalino ir Vorošilovo). 


Vasara pas Staliną: Mikojanas dabitiškais 
baltais drabužiais šalia „jauno ir 
gražaus“, bet pasmerkto Kuznecovo, 
Molotovo ir uniformuoto Poskriobyševo. 


= 


Per iškilmes septyniasdešimto jubiliejaus proga Stalinas Didžiojo teatro scenoje stovi tarp Mao 
Dzedongo ir Chruščiovo - šį Stalinas išsikvietė iš Ukrainos, kad atsvertų Malenkovo ir Berijos įtaką. 


12191 


(Kairėje) STALINO NERAMIOS PASKUTINĖS ATOSTOGOS (1952 m.) 

Penktojo dešimtmečio pabaigoje Stalinas kelis mėnesius per metus valdydavo šalį iš savo 

naujų namų Naujajame Atone; labiausiai jis mėgo šį pastatą (nuotrauka viršuje). Be to, grįžo 

į namą, kur laimingas leido atostogas su Nadia 1924 m., gimus Vasilijui, - Likanio rūmus, 
kadaise priklausiusius caro Nikolajaus II broliui didžiajam kunigaikščiui Michailui (vidurinė 
nuotrauka). Apsilankę Chruščiovas ir Mikojanas turėjo tenkintis vienu kambariu. Stalinas ištisas 
savaites leido šiame nuošaliame name prie Ricos ežero (nuotrauka apačioje). Vadas buvo visai 
paliegęs, todėl apsaugininkai pristatė žalių metalinių dėžių su specialiais telefonais (nuotraukėlė 
kairiame apatiniame kampe), kad galėtų skambinti pagalbos, jei sunegaluotų per kokį kasdienį 


pasivaikščiojimą. 

Visą gyvenimą Stalinas miegodavo ant 
didelių sofų, pristatytų bemaž visuose visų 
jo namų kambariuose. Čia sofa Kuncevo 
vasarnamyje, ant kurios ir mirė 1953 m. 
kovo 5 d. 


Senstantis, bet kupinas ryžto Stalinas, 
rezgantis planus sunaikinti Molotovą ir 
Mikojaną, klausosi Malenkovo, skaitančio 
pagrindinį pranešimą per paskutinį Vado 
viešą pasirodymą Partijos XIX suvažiavime 
1952 m. Organizuodamas antisemitinę 
gydytojų sąmokslo bylą, jis įsakė čekistams 
suimtuosius kankinti: „Muškite, muškite ir 
"E muškite vėl!“ - šaukė jis. Vis dėlto jis rado 
m R „1 laiko žaisti su vaikaičiais... 


Kova dėl valdžios prasidėjo dar Stalinui gulint mirties patale. Dešinėje Chruščiovas ir Bulganinas 
(šalia Kaganovičiaus ir Mikojano) stovi priešais Beriją ir Malenkovą (šalia Molotovo ir Vorošilovo) 
prie pašarvoto Stalino. Atrodė, kad kovą dėl įpėdinystės laimėjo Berija, bet jis padarė lemtingą 
klaidą: neįvertino Chruščiovo. 

“ 


Stalinas per Partijos suvažiavimą 1927 m.: nesiskutęs, raupuotas, sardoniškas, sarkastiškas, bet 


be galo budrus - nepranokstamas politikas, savimyla, įtikėjęs jam patikėta mesijo užduotimi, 


fanatiškas marksistas ir milijonų žudikas. Dabar jis pačiame jėgų žydėjime. 


PASIPŪTĘS NUGALĖTOJAS: JALTA IR BERLYNAS 


Stalinas gavo iš sąjungininkų bemaž viską, ko norėjo, ir dėl to pa- 
prastai kaltė verčiama Roosevelto ligai ir jo negebėjimui atsispirti Stalino 
žavesiui. Abu Vakarų vadovai smerkiami už tai, kad „pardavė Stalinui 
Rytų Europą '*. Sunku suprasti, kodėl Rooseveltas pataikavo Stalinui 
ir nemandagiai elgėsi su Churchilliu. JAV prezidentas, be abejo, sirgo, 
buvo išsekęs. Bet pats Stalinas visada buvo įsitikinęs, kad jėga nulems, 
kas valdys Rytų Europą, okupuotą dešimties milijonų Sovietų karių. Po 
karo jis pasakodavo savo anekdotą, atskleidžiantį jo požiūrį į Jaltos kon- 
ferenciją. „Churchillis, Rooseveltas ir Stalinas išėjo medžioti, - porindavo 
jis. - Galop jie nudobė lokį. „Aš pasiimsiu lokeną, - tarė Churchillis, - te- 
gul Rooseveltas su Stalinu pasidalija mėsą.“ „Ne, lokeną pasiimsiu aš, - 
paprieštaravo Rooseveltas. - Tegul mėsą dalijasi Churchillis ir Stalinas.“ 
O Stalinas vis tyli. Tad Vakarų vadovai jo klausia: „Pone Stalinai, ką jūs 
pasakysite?“ Stalinas atsakė paprastai: „Lokys priklauso man - juk aš jį 
nudobiau.“ Lokys šiame anekdote yra Hitleris, lokena - Rytų Europa“. 

Kovo 8 dieną, kai Sovietų kariai vijo vokiečius iš Pomeranijos, Sta- 
linas pasikvietė Žukovą į Kuncevą. Tas keistas susitikimas žymėjo tų 
artimų, bet greitai įsižeidžiančių kovos draugų santykių apoteozę. 
Ginkluotųjų pajėgų vyriausiasis vadas sirgo, buvo „be galo išsekęs“, 
atrodė slegiamas depresijos. „Per daug dirbo ir per mažai miegojo“, - 
pamanė Žukovas. Mūšis dėl Berlyno buvo paskutinis kartas, kai jam 
teko sukaupti visas jėgas. Vėliau tokio darbų tempo jis nebeatlaikys. 
Jis buvo ne vienas toks: Rooseveltas merdėjo, Hitleris buvo beveik nu- 
karšęs, Churchillis dažnai sirgo. Totalinis karas totaliai atsiliepė didie- 
siems jo vadams. Stalinas, koks jis tapo po karo, buvo sentimentalesnis, 
bet kartu mirtinesnis. 

- Pramankštinkime šiek tiek kojas, jaučiuosi kažkoks suglebęs, - pa- 
siūlė Stalinas. 

Jiems vaikščiojant, Stalinas valandą kalbėjo apie savo vaikystę. 

- Grįžkime ir išgerkime arbatos. Noriu kai ką su jumis aptarti. 

Nustebintas šio netikėto intymumo, Žukovas paklausė apie Jakovą. 

- Ar girdėjote, koks likimas jį ištiko? 


* Jeigu Rytų Europa išties buvo parduota, tai tikriausiai įvyko kur kas anksčiau - per užsienio 
reikalų ministrų konferenciją Maskvoje 1943 m. spalį. Šiaip ar taip, Stalinas neabejotinai džiūgavo 
išvažiuodamas iš Jaltos su Britanijos užsienio reikalų ministro Edeno parašu po susitarimu grąžin- 
ti visus „Sovietų“ buvusius karo belaisvius - didelę jų dalį sudarė Pilietinio karo baltųjų kazokų 
emigrantai, kovęsi nacių pusėje. Dažnas jų buvo sušaudytas arba mirė Stalino lageriuose. 

Stalinas nieko neatsakė. Jo sūnus Jakovas nedavė jam ramybės. Kokį 
šimtą žingsnių jis nuėjo tylėdamas, tada „prislopintu balsu“ atsakė: 

- Jakovui nepavyks ištrūkti iš nelaisvės. Tie žudikai jį sušaudys. Mes 
žinome, kad jį laiko atskirai <...> ir įtikinėja išduoti tėvynę, - Stalinas 
vėl patylėjo, paskui pridūrė: - Ne, Jakovas pasirinks bet kokią mirtį, bet 
tėvynės neišduos. 

Pagaliau jis ėmė didžiuotis sūnumi - nežinojo, kad jis mirė jau be- 
veik prieš dvejus metus. Stalinas sėdėjo prie stalo, bet nevalgė. 

- Koks baisus karas! Kiek mūsų žmonių gyvybių jis pasiglemžė! Ko 
gero, reta šeima nebus praradusi brangaus žmogaus. 

Jis ėmė pasakoti, kaip jam patinka Rooseveltas. Jaltos konferencija 
pavyko. Tada pasirodė Poskriobyševas su pluoštu dokumentų. Stalinas 
nukreipė dėmesį į Berlyną. 

- Eikite į Vyriausiosios karinės vadovybės būstinę ir peržiūrėkite 
skaičiavimus, susijusius su Berlyno operacija <...>. 

Po trijų savaičių, balandžio 1-osios rytą, Stalinas Mažajame kampe 
sušaukė pasitarimą su dviem savo agresyviausiais maršalais, Pirmojo 
Baltarusijos ir Pirmojo Ukrainos frontų vadais Žukovu ir Konevu. 

- Na, tai kas ims Berlyną - mes ar sąjungininkai? 

- Mes imsime Berlyną! - Žukovui nespėjus prasižioti suriko Konevas. 

- Šaunuolis! - pritariamai nusišypsojo Stalinas. 

Žukovas gavo nurodymą per Zėlovo aukštumas pulti Berlyną iš plac- 
darmų prie Oderio, Konevas turėjo veržtis Leipcigo ir Drezdeno link, o 
šiaurinis jo dalinių sparnas lygiagrečiai su Žukovo pajėgomis pulti pieti- 
nį Berlyną. Stalinas, tas dviprasmybės meistras, leido abiem patikėti, kad 
jie galės paimti Berlyną. „Netardamas nė žodžio“, jis nubrėžė demarka- 
cinę liniją, prasidedančią tarp frontų ir besibaigiančią Berlyne - paskui 
nutrynė liniją piečiau Berlyno. Konevas suprato gavęs teisę prisidėti 
šturmuojant Berlyną - jei tik galės. | 

- Kas prasiverš pirmas, - erzino juodu Stalinas, - tas tegul ir paima 
Berlyną. 

Tą pačią dieną (vienas istorikas apibūdino ją kaip „didžiausią balan- 
džio 1-osios melagystę šių laikų istorijoje“) Stalinas patikino Eisenhowe- 
rį, kad „Berlynas prarado turėtą strateginę svarbą“. Po dviejų dienų du 
maršalai nulėkė į oro uostą lenktyniaudami, katras katrą aplenks; jų lėk- 
tuvai išskrido vos dviejų minučių skirtumu - taip „aistringai jie troško“ 
gauti prizą. 

Tuo metu, kai Sovietai dėstė pajėgas, mirė Rooseveltas - Stalinui 
baigėsi ištisa era. Užsimezgus neformaliems draugiškiems santykiams 
su juo Stalinas ėmė per krislelį pasitikėti žmonėmis ir jausti jiems bent 
šiek tiek užuojautos. Molotovas „atrodė didžiai susijaudinęs ir suneri- 
męs“. Harrimanas „kaip gyvas nebuvo girdėjęs Molotovo kalbant taip 
rimtai“. „Be galo nuliūdęs“ Stalinas priėmė Harrimaną ir pusę minutės 
laikė suspaudęs jam ranką. Po daugelio metų atostogaudamas Naujo- 
jo Atono vasarnamyje Stalinas pareiškė, kad „Rooseveltas buvo didis 
valstybės veikėjas, protingas, apsišvietęs, toliaregiškas ir liberalus va- 
dovas, pailginęs kapitalizmo gyvenimą <...>“. 

Balandžio 16 dieną penktą ryto Žukovas atidengė į Zėlovo aukš- 
tumas 14 600 pabūklų ugnį. Du maršalai turėjo savo žinioje pustrečio 
milijono vyrų, 41 600 patrankų, 6 250 tankų ir 7 500 lėktuvų - „vieno- 
je vietoje dar niekada nebuvo sutelkta tiek ginkluotės“. Tačiau Zėlovo 
aukštumos buvo labai gerai ginamos; Žukovas patyrė milžiniškų nuos- 
tolių. Vidurnaktį jis paskambino Stalinui. Šis iš jo nusišaipė: 

- Vadinasi, neįvertinote priešo Berlyno prieigose? Konevas pradėjo 
sėkmingiau. 

Tada ginkluotųjų pajėgų vyriausiasis vadas paskambino Konevui: 

- Žukovui sekasi gana prastai. Jis vis dar bombarduoja gynybinius 
įtvirtinimus. 

Stalinas nutilo. Konevas, suprasdavęs Vado mąstyseną, irgi tylėjo. 
Galop Stalinas paklausė: 

- Ar įmanoma permesti Žukovo tankų dalinius, kad jie veržtųsi į 
Berlyną pro spragą jūsų fronte? 

Konevas susijaudinęs atsakė, kad Berlyną pulti gali jo paties tankų 

- Sutinku. Meskite savo tankų armijas į Berlyno šturmą. 

Žukovas buvo pasirengęs pats paimti Berlyną. Nepaisydamas to, ką 
karo mokslas sako apie tankų naudojimą, jis pasiuntė juos šturmuoti 
Zėlovo aukštumų, bet sunkūs mechanizmai įklimpo dulkėmis virtu- 
sios žemės ir lavonų košėje. Maršalas neteko 30 000 žmonių. Stalinas 
neskambino jam tris dienas. 

Balandžio 20-ąją Žukovas pasiekė rytinius Berlyno priemiesčius. 
Abiejų maršalų kariai kovėsi namas po namo, gatvė po gatvės, verž- 
damiesi link Hitlerio kanceliarijos. Dar po penkių dienų Konevas įsakė 
pulti Reichstago link. Trys šimtai metrų nuo Reichstago pastato Čiuiko- 

vas, su savo gvardiečiais pirmas prasiveržęs Žukovo puolimo ruože, su- 
sidūrė su rusų pajėgomis - Konevo tankais. Atskubėjo ir pats Žukovas. 
Jis užriko ant Konevo tankų dalinių vado Rybalkos: „Ką jūs čia veikia- 
te?!“ Nusivylęs Konevas pasuko į vakarus, palikęs Reichstagą Žukovui. 
Tada Stalinas pasiūlė kitą prizą: 

- Kas paims Prahą? 

Stalinas laukė Kunceve, raštinėje kasdien pasirodydavo tik apie 
vidurnaktį ir pabūdavo porą valandų. Balandžio 28 dieną fiureriui 
specialiai pastatytame bunkeryje Hitleris vedė Evą Braun, padiktavo 
testamentą ir išgėrė šampano*. Po dviejų dienų, Žukovui pasistūmė- 
jus arčiau Berlyno, Hitleris patikrino, kaip veikia kalio cianido ampu- 
lės: davė vieną savo vokiečių aviganei Blondei. Apie 15.15, kai viršuje 
vyko linksmybės, Hitleris nusižudė paleisdamas kulką sau į galvą. Eva 
Braun išgėrė nuodų. Goebbelsas su Bormannu paskutinį kartą atida- 
vė fiureriui pagarbą, paskui sudegino jo palaikus lauže, sukrautame 
kanceliarijos kieme. Pusę aštuonių vakaro viso to nežinantis Stalinas 
atvažiavo į savo raštinę ir keturiasdešimt penkias minutes kalbėjosi su 
Malenkovu ir Vyšinskiu, paskui grįžo į Kuncevą". 

Gegužės pirmosios paryčiais, vermachto sausumos pajėgų genera- 
linio štabo viršininkas atėjo pas Čiuikovą, pranešė apie Hitlerio mirtį 
ir paprašė paliaubų. Ironija: tas štabo viršininkas buvo Hansas Kreb- 
sas, išstypęs vokiečių karininkas, kuriam Stalinas, 1941 metų balandį 
išlydėdamas geležinkelio stotyje japonus, sakė: „Mes liksime draugai.“ 
Čiuikovas su paliaubomis nesutiko. Krebsas išėjo ir nusižudė. Dabar 
pasikartojo tai, kas vyko 1941 metų birželio 22-osios naktį, tik baigtis 
buvo kitokia. Žukovas, nekantraudamas pranešti šias į pasaulio istoriją 
pateksiančias naujienas, paskambino į Kuncevą. Apsaugininkai vėl at- 
sisakė jam padėti. 

- Draugas Stalinas ką tik nuėjo miegoti, - atsakė generolas Vlasikas. 

- Prašau jį pažadinti, - atkirto Žukovas. - Reikalas skubus, iki ryto 
laukti nevalia. 

Stalinas pakėlė ragelį ir sužinojo, kad Hitleris negyvas. 

- Vadinasi, tas šunsnukis gavo galą. 


* Viršutiniuose bunkerio aukštuose Hitlerio sekretorė pamatė, kad „iš pažiūros visus užvaldė 
erotinė karštligė. Visur, net ant dantisto kėdės, mačiau gašliai susikibusius kūnus. Moterys nė 
nemėgino kuklintis ir atvirai rodė lyties organus.“ 

- Kaip gaila, kad negalėjome paimti jo gyvo! - pasakė Žukovui Sta- 
linas. - Kur Hitlerio lavonas? 

- Pasak generolo Krebso, palaikai buvo sudeginti. 

Stalinas uždraudė derėtis, nebent priimti besąlyginę kapituliaciją. 

- Ir jeigu nebus nieko svarbaus, iki ryto man neskambinkite. Noriu 
šiek tiek pailsėti prieš rytojaus paradą. 

Penkiolika minučių po dešimtos ryto Žukovo artilerija ėmė bom- 
barduoti Berlyno centrą. Gegužės 2-ąją auštant Berlynas buvo jo ran- 
kose. Po dviejų dienų SMERŠ pulkininkas rado apanglėjusius, susi- 
traukusius Hitlerio ir Evos palaikus. Jie buvo paslapčiomis išgabenti. 
Žukovui apie tai nebuvo pranešta. Stalinas net mėgavosi žemindamas 
maršalą - paklausė, ar šis ką nors girdėjęs apie Hitlerio palaikus*. Sta- 
linas neslėpė susižavėjimo nacių vadovais. „Siunčiu jums Berlyne ras- 
tą <...> aukščiausios vokiečių vadovybės korespondenciją“, - rašė jam 
Berija ir išvardijo Himmlerio laiškus Ribbentropui. 

Jau po karo, vakarieniaujant Juodosios jūros pakrantėje, Stalino pa- 
klausė, kas buvo Hitleris - pamišėlis ar avantiūristas. „Sutinku, kad jis 
buvo avantiūristas, bet negaliu sutikti, kad jis buvo beprotis. Hitleris 
buvo talentingas žmogus. Tik talentingas žmogus galėjo suvienyti Vo- 
kietijos liaudį. Sovietų armija kaudamasi įžengė į vokiečių kraštą <...> 
ir pasiekė Berlyną. Patinka jums tai ar ne, bet Vokietijos darbininkų 
klasė nė karto nesmogė <...> fašistiniam režimui. Argi pamišėlis galėjo 
šitaip suvienyti savo tautą?! 


* Hitlerio žandikaulis ir kaukolės dalis buvo laikomi Maskvoje; kitą palaikų dalį SMERŠ darbuo- 
tojai patikrino, paskui užkasė šalia garažo Sovietų karinėje bazėje Magdeburge. Ten jie gulėjo 
iki 1970 m. balandžio, kai KGB pirmininkas Jurijus Andropovas liepė juos kremuoti, o pelenus 
išbarstyti. 

Gegužės 9-ąją Maskva šventė pergalės dieną, bet irzlusis nugalėtojas 
jautėsi išvargęs ir nekantravo, kada baigsis iškilmės. Staliną įsiutino, 
kad vokiečių kapituliacijos aktą prie Reimso pasirašė kažkoks menkas 
pareigas einantis generolas; vaikštinėdamas pirmyn atgal po kambarį 
jis įsakė Žukovui pasirašyti tinkamą kapituliacijos aktą Berlyne, „kuria- 
me prasidėjo Vokietijos agresija“. Generolų šlovės dienos baigėsi. At- 
vyko Vyšinskis „spręsti politinių klausimų“; per visas iškilmes jis „vis 
netikėtai pasirodydavo ir kuždėdavo nurodymus Žukovui į ausį“. Sta- 
linas įdėmiai stebėjo Žukovą, įtardamas, kad šį apėmė didybės manija. 
Vėliau tais pačiais metais jis išsikvietė jį į Kremlių įspėti, kad Berija su 
Abakumovu renka jį kompromituojančią medžiagą: 

- Netikiu visomis tomis nesąmonėmis, bet Maskvoje nesirodyk! 

Dėl to bėdos nebuvo, nes Žukovas buvo Stalino paskirtas kariuo- 
menės grupės Vokietijoje vyriausiuoju vadu. Stalinas išsiuntė savo sa- 
trapus valdyti naujosios savo imperijos. Mikojanas atskrido maitinti 
vokiečių. Malenkovas ir Voznesenskis atvyko į Vokietiją ir ėmė peštis 
dėl to, ką daryti su šalies pramone: ją apiplėšti ar išsaugoti ir kurti pro- 
sovietinį režimą. Ždanovas viešpatavo Suomijoje, Vorošilovas - Ven- 
grijoje, Bulganinas - Lenkijoje, Vyšinskis - Rumunijoje. 

Kai pasveikinti Vado paskambino Chruščiovas, Stalinas jį pertrau- 
kė - girdi, „negaišink jo“. 

Užtat Staliną nudžiugino Svetlanos skambutis. 

- Sveikinu su pergale, tėti! 

- Taip, mes laimėjome, - nusijuokė Stalinas. - Ir aš tave sveikinu! 

Gegužės 24 dieną aštuntą vakaro Stalinas Georgijaus salėje surengė 
pokylį. Į jį pakvietė Politbiuro narius, maršalus, dainininkus, aktorius 
ir net lenkų šachtininkus. Iki pat Borovsko vartų susidarė limuzinų 
spūstis. Svečiai susėdo į nurodytas vietas ir nekantriai laukė. Pasiro- 
džius Stalinui, „skliautuotas sales sudrebino kurtinančios ovacijos ir 
šauksmai „Valio!“ Molotovas pakėlė tostą už maršalus, šie susidaužė 
su Politbiuro nariais. Kai buvo pasakytas tostas už 1942 metais netekusį 
kojos admirolą Isakovą, vis dar meistriškai mokantis įsiteikti Stalinas 
nuėjo iki jo stalo kitame salės gale susidaužti. Paskui Stalinas pagyrė 
Rusijos liaudį ir užsiminė apie savo klaidas: 

- Kitos šalies žmonės, ko gero, būtų pasakę savo vyriausybei: „Jūs 
nepateisinote mūsų lūkesčių, eikite šalin. Mes sudarysime naują vyriau- 
sybę; ji sudarys taiką su Vokietija ir užtikrins mums ramų gyvenimą.“ 

Paskui Stalinas paklausė Žukovo ir kitų maršalų: 

- Ar nemanote, kad mums reikėtų paminėti fašistinės Vokietijos 
pralaimėjimą pergalės paradu? 

Stalinas nusprendė priimti paradą raitas. Joti jis nemokėjo, bet šlo- 
vės vis dar troško nė kiek ne mažiau kaip anksčiau, todėl slapčia ėmė 
mokytis joti Budiono parinktu palšu arabų ristūnu. Maždaug birželio 
15-ąją, likus savaitei iki parado, Stalinas, apsimovęs galifė ir apsiavęs 
batus su pentinais ir tikriausiai lydimas sūnaus Vasilijaus, sėdo ant žir- 
go. Vadas sukirto pentinais, arklys pašoko piestu. Stalinas bandydamas 
išsilaikyti balne čiupo už karčių, bet žirgas numetė jį ant žemės, ir Va- 
das susitrenkė petį. Stalinas atsistojo ir iškošė: 

- Tegul paradą priima Žukovas. Jis juk kavaleristas. 

Kunceve jis paklausė maršalo, ar šis tebemoka joti. 

- Moku, - atsakė Žukovas. - Kartais aš jodinėju. 

- Gerai <...>. Paradą priimsite jūs. 

- Ačiū už garbę, bet <...> jūs esate ginkluotųjų pajėgų vyriausiasis 
vadas, todėl ir paradą turite priimti jūs. 

- Aš per senas <...>. Priimkite jūs - esate jaunesnis. 

Stalinas pasakė, kad Žukovas josiąs palšu arabų ristūnu - jį parodys 
Budionas. Kai Žukovas kitą dieną aerodrome stebėjo paradui besiruo- 
šiančių dalinių pratybas, jį pasigavo Vasilijus Stalinas. 

- Pasakysiu jums kaip didelę paslaptį. Tėvas pats ruošėsi priimti pa- 
radą, bet <...> prieš tris dienas žirgas pasibaidė <...>. 

- Kokiu žirgu jojo tėvas? 

- Palšu arabų ristūnu - tuo, kuriuo jūs priimsite paradą. Prašau jūsų 
nė žodžio apie tai niekam nesakyti. 

Žukovui pavyko suvaldyti ristūną. 

Birželio 24 dieną be trijų minučių dešimtą ryto Žukovas sėdo ant žir- 
go prie Spaso vartų. Pliaupė lietus. Laikrodžiai išmušė dešimtą. Buvo 
duotas ženklas pradėti paradą. 0 

„Mano širdis suplakė tankiau“, - rašė Žukovas. Tuo pat metu mar- 
šalas Rokosovskis prie Nikolos vartų laukė sėdėdamas ant paties Bu- 
diono juodžio tinkamu Poluso - Lenko - vardu. Miline vilkintis Stali- 
nas bejausmiu veidu nerangiai, iš lėto pėdino pėsčias, paskui lengvai 
užbėgo laipteliais ant mauzoliejaus - Berija su Malenkovu stengdamie- 
si neatsilikti net išprakaitavo ir užduso. Minia pamatė Vadą, ir Rau- 
donojoje aikštėje nuaidėjo šūkiai „Valio!“ Žliaugiantis lietus upeliais 

tekėjo nuo Stalino kepurės snapelio, bet Vadas nė karto nenusišluostė 
veido. Suskambus Kremliaus kurantams, kiaurai permirkę Žukovas su 
Rokosovskiu pradėjo joti; orkestrai užgrojo Glinkos „Šlovė tau, Rusija!“ 
Aikštės grindiniu nuriedėjo tankai ir „katiušos“. Minia Raudonojoje 
aikštėje nutilo. „Tada pasigirdo grėsmingas šimtų būgnų staccato, - rašė 
Jakovlevas. - Prisiartino Sovietų kareivių kolona; jie ėjo darniomis gre- 
tomis, batais mušdami tiesiog geležinį ritmą.“ Du šimtai karo veteranų 
nešė po vieną nacių vėliavą su juodomis ir purpurinėmis svastikomis; 
priešais mauzoliejų jie pasisuko į dešinę ir metė jas Stalinui po kojomis. 
Liūtis bemat jas permerkė. Tai buvo Stalino gyvenimo kulminacija. 

Vos tik baigėsi paradas, Stalinas su aukščiausiaisiais vadovais suėjo 
į kambarėlį už mauzoliejaus išgerti ir užkąsti. Pasak admirolo Kuzne- 
covo, ten vienas iš maršalų, veikiausiai Konevas, pirmą kartą pasiūlė 
paaukštinti Staliną į generalisimus. Stalinas nepritarė ir nurodė prie- 
žastį: jam jau šešiasdešimt septyneri, jis pavargęs. 

- Padirbėsiu dar dvejus ar trejus metus, tada turėsiu išeiti užtarnau- 
to poilsio. 

Politbiuro nariai ir maršalai vienu balsu ėmė šaukti, girdi, jis dar 
ilgai gyvens ir valdys šalį. Per linksmybes, kuriose nestigo svaigalų, 
Poskriobyševas nejučiomis ištraukė durklą iš diplomatinės Vyšinskio 
uniformos ir vietoj jo įkišo raugintą agurką. Stalinas leipo juoku maty- 
damas, kaip pasipūtęs buvęs prokuroras visą dieną vaikštinėja su agur- 
ku makštyje, o didžiūnai iš jo šaiposi. 

Tą vakarą per pobūvį, skirtą pustrečio tūkstančio karininkų, Stali- 
nas, jau galvojantis, kaip sugriežtinti drausmę ir tvirčiau surišti Sovietų 
Sąjungą, pakėlė tostą už „Rusijos liaudį <...>“ ir „tuos varžtelius“, pa- 
prastus žmones, „be kurių mes visi, frontų ir armijų vadai <...>, būtume 
nė supuvusio skatiko neverti“. 

Tais gerai apgalvotais tostais Stalinas aiškiai pasakė, ką galvoja, savo 
dvariškiams. Maršalai „nė supuvusio skatiko neverti“, palyginti su Ru- 
sijos liaudimi - jai gali atstovauti tik Partija (Stalinas). Jo kalbos apie už- 
tarnautą poilsį davė pradžią žiaurioms grumtynėms tarp negailestingų 
vyrų, siekiančių tapti įpėdiniu dvidešimto amžiaus imperatoriaus, nė 
nemanančio kada nors to poilsio išeiti. Per penkerius metus trys iš pre- 
tendentų iškeliaus į aną pasaulį*. 

Konevo siūlymas Molotovui ir Malenkovui paaukštinti Staliną į 
generalisimus nebuvo labai utopiškas: Suvorovas turėjo šį laipsnį, bet 

šiuo atveju toks žingsnis kažkuo priminė Pietų Amerikos chuntas. 
Stalinas buvo prieš šį sumanymą. Jis pelnė visą pasaulio užkariautojo 
šlovę, tapo „dieviška būtybe <...>. Tas nedailus nykštukas vaikščiojo 
auksu puoštomis ir marmurinėmis imperatoriškomis salėmis“, bet jo 
didžiūnai buvo pasiryžę apdovanoti jį antru Pergalės ordinu, suteikti 
jam SSRS didvyrio vardą ir generalisimo laipsnį. 

- Draugui Stalinui to nereikia, - atsakė Konevui Vadas. - Draugas 
Stalinas ir be generalisimo laipsnio turi autoritetą. Sugalvok tu man! 
Čiang Kaišekas yra generalisimas, Franco - generalisimas. Neblogoje 
draugijoje aš atsidurčiau! 

Kaganovičius, didžiavęsis tuo, kad sugalvojo žodį „stalinizmas“, 
taip pat pasiūlė pervadinti Maskvą Stalinodaru - pirmą kartą šią mintį 
1938 metais išsakė Ježovas. Berija pritarė Kaganovičiui. Stalinas tiesiog 
„įsiuto“: 

- Kam man to reikia?! 

Išmintingas dvariškis jaučia, kada jo šeimininkas slapčia nori, kad 
jam nepaklustų. Malenkovas su Berija prikalbino Kalininą pasirašyti 
įsaką. Praėjus trims dienoms po parado, „Pravda“ paskelbė naująjį Sta- 
lino laipsnį ir tai, kad jis apdovanotas SSRS didvyrio auksine žvaigžde 
[ir Pergalės ordinu - vert.]. Vadas įtūžo ir išsikvietė Molotovą, Malen- 
kovą, Beriją, Ždanovą ir senąjį Kalininą, jau be galo sunkiai sergantį 
skrandžio vėžiu. 

- Aš nevedžiau pulkų į mūšį <...>. Aš atsisakau žvaigždės, nes jos 
nenusipelniau. 

Dvariškiai ginčijosi, bet jis nenusileido. 

- Sakykite, ką norite, bet apdovanojimų aš nepriimsiu. 

Tačiau didžiūnai atkreipė dėmesį į tai, kad generalisimo laipsnio 
Vadas neatsisakė. | 

Kadangi maršalai dabar panėšėjo į Kalėdų eglutes, nukarstytas auk- 
siniais akselbantais ir žvangančiais ordinais bei medaliais, generalisimo 
uniforma turėjo būti tiesiog stulbinanti. Elito siuvėjas Lerneris sukūrė 
fantastiškai ekstravagantišką paauksuotą apdarą su auksine skraiste. 
Chruliovas aprengė tris augalotus karininkus šiais Goringo stiliaus ap- 
darais. Išėjęs iš savo kabineto pas Poskriobyševą Stalinas juos pamatė 
ir suniurnėjo: 

- Kas jie? Ką čia veikia tas povas? 

- Čia trys generalisimo uniformos pavyzdžiai. 

- Man jos netinka. Man reikia ko nors kuklesnio <...>. Norite, kad 
atrodyčiau kaip durininkas? 

Galiausiai Stalinas išsirinko baltą auksuotą kitelį aukšta apykakle ir 
juodas kelnes su raudonais lampasais - su šia uniforma jis panėšėjo į 
kapelmeisterį, o gal ir į Manhatano durininką. Apsivilkęs pasigailėjo ją 
pasirinkęs ir suniurnėjo Molotovui: 

- Ir kam aš sutikau?! 

Malenkovui ir Berijai liko SSRS didvyrio žvaigždė. Kaip prikalbinti 
Vadą ją paimti? Čia Stalino dvaras virsta farsu iš komiškosios operos: 
vaidingąjį generalisimą dvariškiai tiesiog vaikėsi po Maskvą bandyda- 
mi prisegti jam apdovanojimą. Iš pradžių Malenkovas bandė prikalbin- 
ti Staliną, bet šis nenorėjo klausytis. Tada Malenkovas užverbavo Pos- 
kriobyševą - šis ėmėsi užduoties, bet jos atsisakė, kai Stalinas įnirtingai 
pasipriešino. Tuomet Berija su Malenkovu įprašė Vlasiką, bet šiam irgi 
nepavyko. Galop didžiūnai nusprendė būsiant geriausia užklupti Stali- 
ną iš pasalų, kai jis sode prižiūrės mylimas rožes ir citrinmedžius. Taigi 
jie prišnekino Kuncevo komendantą Orlovą įteikti žvaigždę. Kai Stali- 
nas norėdamas apgenėti mylimas rožes paprašė sekatoriaus, Orlovas 
įrankį atnešė, bet apdovanojimą laikė už nugaros, nesumodamas, ką su 
juo daryti. 

- Ką slepi? - paklausė Stalinas. - Parodyk man. 

Orlovas nedrąsiai ištiesė didvyrio žvaigždę. 

- Grąžink ją tiems, kas sugalvojo šitą nesąmonę! - užriko Vadas. 

Galiausiai 1950 metais jis priėmė šį apdovanojimą. 

- Jūs pataikaujate seniui. Sveikatos jis man nepridės. 

Stalinas niekada nenešiojo šios žvaigždės. Generalisimo laipsnį jis 
priėmė ne vien tam, kad atsistotų į vieną gretą su Franco. Šiuo atveju 
tuštybė derinosi su politika: šis žingsnis padėjo jam sumažinti pavojin- 
gai didelį maršalų prestižą. Liepos 9-ąją jis sumažino jį dar labiau pa- 
aukštindamas į maršalus Beriją - maršalų siaubą. Dabar NKVD vadas 
prilygo Žukovui ar Vasilevskiui. 

Tačiau nuo šio nugalėtojo humoro kartais per kūną bėgdavo šiurpu- 
liai. Kaskart sutikęs laivų statybos pramonės liaudies komisarą Nosen- 
ką Stalinas juokaudavo: 

- Nejaugi jūsų dar neareštavo? 

Kitąsyk jį pamatęs sukikeno: 

- Nosenka, jūsų dar nesušaudė? 

Komisaras kaskart su nerimu nusišypsodavo. Galiausiai per iškil- 
mingą komisariato posėdį Stalinas pareiškė: 

- Mes tikėjome pergale ir <...> niekados nepraradome humoro jaus- 
mo. Ar ne tiesa, drauge Nosenka?? 


Po savaitės Stalinas, pasak Gromykos, dabar „visada atrodantis išvar- 
gęs“, sėdo į savo šarvuotąjį vienuolikos keleivinių vagonų traukinį, 
vykstantį į Potsdamą. Jam buvo skirti keturi žali vagonai, kažkokiame 
muziejuje paimti iš caro traukinio. Laukė lygiai 1 923 kilometrų kelias - 
taip teigė Berija, organizavęs bene patikimiausią istorijoje apsaugą į ke- 
lionę išsiruošusiam didžiūnui. „Kad būtų užtikrintas deramas saugu- 
mas, - rašė jis Stalinui liepos 2 dieną, - 1515 NKVD / NKGB operatyvi- 
nių darbuotojų ir 17 409 NKVD darbuotojai išdėstyti tokia tvarka: SSRS 
teritorijoje - 6 vyrai viename kilometre; Lenkijos teritorijoje - 10 vyrų 
viename kilometre; Vokietijos teritorijoje - 15 vyrų viename kilometre. 
Be to, specialiojo traukinio maršrute patruliuos 8 šarvuotieji trauki- 
niai: 2 - Sovietų Sąjungoje, 2 - Lenkijoje ir 4 - Vokietijoje.“ „Tam, kad 
būtų užtikrintas Sovietų delegacijos vadovo saugumas“, buvo paskirti 
7 NKVD pulkai ir 900 asmens sargybinių. Vidinį saugumą „užtikrins 
operatyviniai NKVD 6-ojo skyriaus darbuotojai“, išdėstyti „trimis kon- 
centriniais apsaugos žiedais - iš viso 2 041 NKVD darbuotojas“. Vien 
Stalino telefono linijoms saugoti buvo paskirta šešiolika NKVD kuopų; 
greitą ryšį su Maskva užtikrino vienuolika lėktuvų. Labai skubiam rei- 
kalui stovėjo paruošti trys paties Stalino lėktuvai, tarp jų - amerikietiš- 
kas Douglas C-47. Slaptųjų tarnybų agentai turėjo „užtikrinti deramą 
tvarką ir kad nė vienoje geležinkelio stotyje ir oro uoste nebūtų antiso- 
vietinių elementų“ *. | 

Naktį prieš atvažiuodamas į Potsdamą Stalinas paskambino Žukovui: 

- Tik nesumanykit pasitikti mūsų su garbės sargyba ir orkestru. At- 
važiuokite į stotį pats ir pasiimkite tuos, kuriuos manote esant reika- 


lingus. 


* NKVD sutaisė visas Babelsbergo (didžiausio Potsdamo rajono) elektros sistemas, be to, kaip ir 
į Jaltą, atsivežė savo ugniagesių komandą. Negana to, Stalinas turėjo savo „maisto sandėlį su 20 
šaldytuvų <...> ir trimis ūkiais - galvijų, paukščių ir daržovių“, be to, „dvi specialias kepyklas su 
patikimais darbuotojais, galinčias iškepti 850 kilogramų duonos per dieną“. 

Liepos 16-ąją - tą dieną, kai Stalinas atvažiavo į Potsdamą, - pusę 
šešių ryto Jungtinės Amerikos Valstijos Naujojoje Meksikoje išbandė 
atominę bombą. Ji viską pakeis ir iš esmės sugadins Stalinui triumfą. 
Žinia buvo telegrafu perduota Harry S. Trumanui, tapusiam preziden- 
tu po Roosevelto mirties. Telegramos tekstas pretenduoja į nekalčiau- 
sio šimtmečio posakio titulą: „Kūdikiai gimė patenkinamai.“ 

Stalinas su Molotovu (jais kelionėje rūpinosi Poskriobyševas, Vla- 
sikas ir Valečka) pamatė peroną beveik tuščią - vien Žukovas su Vy- 
šinskiu ir stalas su trimis telefonais skambinti į Kremlių ir armijoms. 
„Gerai nusiteikęs“ Stalinas pakėlė skrybėlę ir įlipo į laukiantį šarvuo- 
tąjį limuziną ZIS 101, bet paskui atidarė dureles ir pakvietė Žukovą 
važiuoti kartu į savo Babelsbergo rezidenciją. Berija pranešė, kad tai 
„Mūrinė dviejų aukštų, penkiolikos kambarių vila su atvira veranda . 
Rezidencija „aprūpinta visa reikiama elektros ir šildymo įranga, yra 
100 numerių telefono stotis“. Name anksčiau gyveno garsus Pirmojo 
pasaulinio karo karvedys Ludendorffas. Stalinui labai nepatiko praš- 
matnūs baldai ir jis įsakė didžiumą jų išnešti - kadaise taip pasielgė 
savo Kremliaus bute. 

Stalinas pavėlavo į konferenciją, bet tai beveik neturėjo reikšmės: 
svarbiausi sprendimai buvo padaryti Jaltoje. Kiti vadovai atvyko liepos 
15-ąją ir nuėjo apžiūrėti Hitlerio kanceliarijos. Berija - jis su sūnumi Ser- 
go atvyko į Berlyną anksčiau prižiūrėti pasiruošimo - troško pamatyti 
griuvėsius, bet paklusniai laukė Stalino, kad galėtų paprašyti jo leidi- 
mo. Stalinas atsisakė ekskursijos - jis ne turistas. Taigi Berija, apsivilkęs 
dukslų kostiumą ir marškinius atviru kaklu, leidosi į ekskursiją su ne- 
priekaištingai atrodančiu Molotovu. 

Liepos 17-osios, antradienio, vidurdienį Stalinas, pasidabinęs gels- 
vai ruda generalisimo uniforma, atvažiavo į Trumano „Mažuosius Bal- 
tuosius rūmus“ - čia vyko pirmas jų susitikimas. Naujasis prezidentas 
nieko nekalbėjo tema, kuriai konferencijoje buvo skiriamas pagrindinis 
dėmesys. Sergo Berija rašė, kad tėvas, gavęs žinią iš šnipų amerikie- 
čių branduolinės bombos projekte, pranešė Stalinui apie susprogdintą 
bombą tą savaitę. Stalinas teigė: „Tada aš to nežinojau, bent jau ne iš 
amerikiečių.“ Pirmą kartą apie Manhatano projektą Berija informavo 
Vadą 1942 metų kovą. 

- Mums irgi reikia pradėti tokį projektą, - atsakė Stalinas ir paskyrė 
jam vadovauti Molotovą. 

Bet Geležinsubiniui vadovaujant projektas judėjo į priekį kankina- 
mai lėtai. Galiausiai 1944 metų rugsėjį profesorius Igoris Kurčiatovas - 
žymiausias Rusijos branduolinės fizikos specialistas - parašė Stalinui; 
jis apskundė lėtapėdį Molotovą ir maldavo, kad vadovavimą perimtų 
Berija. Stalinas menkai nutuokė apie pasaulį sukrėsiančių branduolio 
skilimo paslapčių svarbą ar tai, kad projektui reikės milžiniškų lėšų. 
Nors Vadas ir Berija nepasitikėjo savo mokslininkais ir žvalgais, jie 
suprato, kaip svarbu gauti urano; du kartus per konferenciją juodu 
svarstė, kokios pozicijos laikytis su amerikiečiais*. Juodu sutarė, kad 
Stalinas „apsimes nesuprantąs“, kai bus kalbama šia tema. Tačiau kol 
kas Trumanas nieko nesakė. Vadovai kalbėjosi apie tai, kad Rusija ims 
kariauti su Japonija. Trumanas paprašė Stalino pasilikti pietums, bet 
Vadas atsisakė. 

- Jei norėtumėte - galėtumėte, - papriekaištavo Trumanas. 

Stalinas pasiliko, bet galanterininkas iš Misūrio valstijos įspūdžio 
jam nepadarė - iki Roosevelto jam toli šaukė. „Jų negalėjai lyginti, - 
sakė vėliau Stalinas. - Trumanas nei apsišvietęs, nei protingas.“ (O štai 
Trumaną Stalinas sužavėjo: „Stalinas man patinka!“ Iškalbinga smulk- 
mena: SSRS vadovas jam priminė jo globėją T. J. Pendergastą, Kanzas 
Sičio politikos šulą.) 

Stalinas, kuriam apranga ėmė vis labiau rūpėti, apsivilko kitą praš- 
matnų generalisimo kitelį - auksuotą baltą, su vienintele SSRS didvyrio 
žvaigžde - ir paskutinis atvažiavo į pirmą sesiją Cecilienhofo rūmuose, 
1917 metais pastatytuose paskutiniam kronprincui. Vadas išsišaipė iš 
kaizeriškos pastato didybės. 

- Hmm... Nieko ypatinga, - tarė jis Gromykai. - Kuklu. Rusijos carai 
sau statydindavosi kur kas įspūdingesnius pastatus. 

Per konferenciją Stalinas sėdėjo tarp Molotovo ir savo vertėjo Pavlovo, 
šalia šių - Vyšinskis ir Gromyka. Buvo atneštos šampano taurės tostui už 
konferenciją. Papsėdamas cigarą Churchillis priėjo prie Stalino - šis irgi 

* Be to, per specialią operaciją sugriautame Berlyne Berija gavo tiek urano, kiek tik galėjo: juodu 
su Malenkovu pranešė Stalinui Kaizerio Vilhelmo institute radę „250 kg urano metalo pavidalu, 
2 tonas urano oksido ir 20 litrų sunkiojo vandens“, suėmę žymiausius vokiečių fizikus ir visą 
tą lobį pargabenę į SSRS. Rojus Medvedevas savo knygoje „Nežinomas Stalinas“ teigia, kad 
Berija pranešė Vadui apie amerikiečių bandymą tik rugpjūčio 20 ar 21 d., bet tikslios datos mes 
nežinome. 

neralisimą su cigaru, „kiltų sensacija - visi sakytų, kad aš jį paveikiau . Iš 
tikrųjų britų poveikis smarkiai sumažėjo susidarius naujiems santykiams 
tarp pasaulio supervalstybių: dabar jos galėjo susitarti dėl Vokietijos de- 
nacifikacijos, bet ne dėl reparacijų ar Lenkijos. Dabar, kai neliko Hitlerio, 
nesutarimai tarp didžiųjų valstybių tapo milžiniški. 

Kai po sesijos Stalinas užsimanė pasivaikščioti po sodą, vienas britų 
delegatas apstulbo pamatęs „būrį grupelėmis išsidėsčiusių automati- 
ninkų ir NKVD karinius dalinius. Galop pasirodė Dėdė Džo - jis ėjo 
pėsčias, kaip visada apsuptas savo galvažudžių, o iš paskos sekė dar 
vienas automatininkų būrys. Matyt, operacijai vadovavo galiūnas kari- 
ninkas, per posėdžius visuomet sėdėdavęs Dėdei už nugaros; jis laks- 
tė įsakinėdamas automatininkams pridengti visas alėjas.“ Paėjęs kelis 
šimtus metrų, Stalinas sėdo į automobilį. 

Liepos 18-ąją pusę devynių vakaro per vaišes Ludendorffo viloje 
Churchillis pastebėjo, kad Stalinas serga ir yra prislėgtas. Juodu drauge 
rūkė cigarus ir kalbėjosi apie valdžią ir mirtį. Stalinas pripažino, kad Bri- 
tų imperijai neleidžia subyrėti monarchija - galimas daiktas, jis mąstė, 
kaip neleisti subyrėti savajai*. Apie rinkimų statistiką Vadas nieko ne- 
išmanė, bet išpranašavo, kad Churchillio partija rinkimuose gaus aštuo- 
niasdešimčia vietų parlamente daugiau. Paskui jis balsu svarstė, girdi, 
vakariečiai spėlioja, kas atsitiks jam mirus, bet „dėl visko jau sutarta“: jis 
iškėlęs į aukštas pareigas „gerus žmones, pasirengusius užimti jo vietą . 

Galiausiai liepos 24-ąją įvyko du svarbūs dalykai, simbolizuojantys 
neišvengiamą Didžiojo aljanso galą. Pirma Churchillis užsipuolė Stali- 
ną, kad šis „uždarė“ Rytų Europą. Kaip pavyzdį jis nurodė problemas, 
iškilusias Britanijos pasiuntinybės Bukarešte darbuotojams: 

- Aplink juos nusileido geležinė tvora. 

Ilgainiui šis posakis virs „geležine uždanga“. 

- Pasakėlės! - atšovė Stalinas*. 

Susitikimas baigėsi pusę aštuonių vakaro. Stalinas pasuko prie durų, 
Trumanas nuskubėjo jam iš paskos. Vertėjas Pavlovas mikliai atsidūrė 
šalia Vado. Churchillis, jau aptaręs šį reikalą su JAV prezidentu, susiža- 


* Caro žudikas Stalinas nuolat lygindavo save su monarchais. Kremliuje apsilankius jugosla- 
vams, jis juokavo: „Gal mudviem su Molotovu reikėtų vesti princeses“ - nėra ko abejoti, kad nuo 
šios perspektyvos visus Europos karališkus asmenis nukrėtė šiurpas. Jis mielai išnaudodavo 
monarchijas, kai to reikėdavo, ir net ragino Tito grąžinti į sostą jaunąjį Jugoslavijos karalių: „Bet 
kada galėsi suvaryti jam peilį į nugarą, kai niekas nematys.“ 

vėjęs stebėjo, kaip Trumanas prieina prie generalisimo, pasak šio - „tarsi 
atsitiktinai . 

- Jungtinės Amerikos Valstijos, - tarė Trumanas, - išbandė naują 
bombą, turinčią nepaprastą griaunamąją galią. 

Pavlovas įdėmiai stebėjo Staliną: „Jo veide nekrustelėjo nė vienas 
raumuo.“ Jis tik pasakė džiaugiąsis tai girdėdamas. 

- Nauja bomba?! Turinti nepaprastą griaunamąją galią? Tikriausiai 
atliks lemiamą vaidmenį kare su japonais! Kaip pasisekė! 

Stalinas laikėsi su Berija sutarto plano - neleisti amerikiečiams patir- 
ti pasitenkinimo, bet vis dar manė, kad amerikiečiai bando vedžioti jį 
už nosies: „Atominė bomba - visiškai naujas ginklas, bet Trumanas to 
nepasakė.“ Jis pamatė ir piktdžiugišką Churchillio žvilgsnį: Trumanas 
„kalbėjo su Churchillio žinia“. Grįžęs į Ludendorffo vilą Stalinas kartu 
su Žukovu ir Gromyka tuoj pat papasakojo Molotovui apie pokalbį su 
Trumanu. Bet Stalinas žinojo, kad kol kas amerikiečiai turi tik vieną ar 
dvi atomines bombas - juos pasivyti laiko dar šiek tiek yra. 

- Jie kelia kainą, - tarė Molotovas, vadovavęs branduolinės bombos 
projektui. 

- Tegul, - atsakė Stalinas. - Turėsime aptarti tai su Kurčiatovu ir 
priversti jį paskubėti. 

Kurčiatovas atsakė Stalinui neturįs pakankamai elektros energijos ir 
traktorių. Stalinas tuoj pat įsakė išjungti elektrą keliuose gyvenamuo- 
siuose rajonuose ir paskyrė jam dvi tankų divizijas vietoj traktorių. 
Sovietai vis dar stengėsi suvokti revoliucinę atominės bombos svarbą, 
kai pirma jų buvo numesta ant Hirosimos. Stalinas tik dabar pradėjo 
suprasti, kokių išteklių reikia tam naujam ginklui. 

Tada jis sušaukė pasitarimą su Molotovu ir Gromyka. 

- Mūsų sąjungininkai mums pranešė, kad JAV turi naują ginklą, - 
tarė Vadas. - Vos tik Trumanas man tai pasakė, kalbėjausi su Kurčiato- 
vu. Svarbiausias klausimas - ar šalys, turinčios atominę bombą, turėtų 
viena su kita varžytis <...>, ar ieškoti sprendimo, kuris reikštų jos ga- 
mybos ir naudojimo uždraudimą. 

Jis suvokė, jog Amerika ir Britanija „viliasi, kad mes kurį laiką nesu- 
gebėsime sukurti atominės bombos <...>“, ir „nori priversti mus sutikti 
su jų planais. Na, to nebus.“ Jis iškeikė sąjungininkus, pasak Gromy- 
kos, „nešvankiais žodžiais“, paskui paklausė diplomato, ar jie paten- 
kinti visais susitarimais. 

- Churchillį taip sužavėjo mūsų eismo reguliuotojos su savo nuos- 
tabiomis uniformomis, kad jis apsidrabstė visą kostiumą cigaro pele- 
nais, - atsakė Gromyka. Stalinas nusišypsojo. 

Kitą rytą Churchillis ir Leiboristų partijos lyderis Clementas Attlee 
parskrido į Londoną. Ten jie sužinojo, kad didysis karvedys buvo triuš- 
kinamai įveiktas visuotiniuose rinkimuose - Teherano ir Jaltos triumvi- 
ratui atėjo galas. Stalinas teikė pirmenybė Rooseveltui, bet Churchillis 
jį labiausiai žavėjo. „Įtakingas ir gudrus politikas, - Vadas prisiminė jį 
1950-aisiais. - Karo metais jis elgėsi kaip džentelmenas ir daug pasiekė. 
Kapitalistų pasaulyje jis buvo stipriausia asmenybė.“ 

Per pertrauką tarp posėdžių Stalinas susitiko su sūnumi Vasilijumi, 
tarnaujančiu Vokietijoje; šis pranešė, kad Sovietų lėktuvai vis dar pras- 
tesni už amerikiečių, be to, pavojingi. Gal savo skundais Vasilijus siekė 
kilnių tikslų, bet Stalinas visuomet sugalvodavo, kaip panaudoti juos 
pražūtingais tikslais. 

Liepos 25-ąją per pietus Stalinas susitiko su karalienės Viktorijos 
proanūkiu, Nikolajaus II pusbroliu, sąjungininkų kariuomenės vy- 
riausiuoju vadu Pietryčių Azijoje, karštakošiu admirolu lordu Louisu 
Mountbattenu. Lordas įsiteikdamas Stalinui pasakė vietoj kelionės iš 
Indijos į Britaniją „tyčia atvykęs pasimatyti su generalisimu“, nes „se- 
niai žavisi šio laimėjimais ne tik karo, bet ir taikos metais“. 

Stalinas atsakė darantis viską, ką gali. „Ne viskas buvo padaryta 
gerai“, bet „visus tuos laimėjimus pasiekė“ Rusijos liaudis. Iš tikrųjų 
Mountbattenas stengėsi išprašyti kvietimą apsilankyti Rusijoje. Jis buvo 
įsitikinęs, kad ten bus įvertinti jo ryšiai su Romanovais. Taigi jis pasakojo 
Vadui vaikystėje dažnai viešėdavęs pas carą „po tris keturias savaites“. 

Stalinas sausai, su globėjiška šypsena paklausė, „ar jis jau senokai 
nebuvęs“ Rusijoje - girdi, Mountbattenas „pamatytų, kad ten įvyko žy- 
mių permainų“. Mountbattenas vis prašė kvietimo ir vis užsimindavo 
apie ryšius su caru, tikėdamasis padaryti Stalinui įspūdį. „Nieko pana- 
šaus neįvyko, - pasakojo Mountbatteno vertėjas Lunghi. - Susitikimas 
vyko nesmagiai, nes Stalinas buvo kuo abejingiausias. Lordo jis taip ir 
nepakvietė į Rusiją. Mountbattenas išėjo pabrukęs uodegą.'* 


* Galbūt dėl šios priežasties šis epizodas neįtrauktas nė į vieną Mountbatteno biografiją ir čia 
aprašytas pirmą kartą. Esu dėkingas Hugh Lunghi už interviu apie šį epizodą ir kilniai dovanotą 
neskelbtą oficialų pokalbio protokolą. 

Potsdamo konferencija priėjo aklavietę: Stalinas gavo Rytų Europą, 
o Trumanas turėjo atominę bombą. Prieš išvykdamas rugpjūčio 2 die- 
ną Stalinas suvokė, kad atominei bombai pasigaminti reikės milžiniškų 
pastangų ir paties veikliausio vadovo. Jis atleido Molotovą ir pavedė 
Berijai sukurti sovietinę atominę bombą. Sergo Berija pastebėjo, kaip 
tėvas „kažką užsirašinėja popieriaus lape <...>, buria būsimą komisiją 
ir parenka jos narius“. Į sąrašą Berija įtraukė Malenkovą ir kitus. 

- Kuriems galams įtraukei tuos žmones? - paklausė Berijos sūnus. 

- Man naudingiau, kad jie komisijoje. Jeigu neįtraukčiau, jie kaišiotų 
pagalius į ratus. 

Berija pasiekė karjeros viršūnę". 

1945 metų rugpjūčio 6 dieną Amerika numetė atominę bombą ant Hi- 
rosimos. Stalinas nenorėjo likti be grobio, todėl pasiuntė savo armijas 
prieš Japoniją, bet Hirosimos sugriovimas padarė kur kas didesnį įspū- 
dį negu Trumano perspėjimas. Svetlana tą dieną apsilankė Kunceve. 
„Visi buvo užsiėmę ir nekreipė į mane dėmesio“, - bambėjo jinai. „Ka- 
ras yra barbariškas dalykas, - svarstė Stalinas, - bet panaudoti atominę 
bombą yra aukščiausio laipsnio barbariškumas. O jos panaudoti nė ne- 
reikėjo - Japonija ir taip jau buvo pasmerkta!“ Jis neabejojo, kad bomba 
buvo numesta ant Hirosimos bandant įbauginti jį patį. „Šantažas ato- 
mine bomba yra Amerikos politika.“ 

Kitą dieną Kunceve Stalinas surengė keletą susitikimų su Berija ir 
mokslininkais. „Hirosima sukrėtė visą pasaulį. Jėgų pusiausvyra su- 
griauta, - pasakė jis jiems. - Taip negali būti.“ Dabar Stalinas supra- 
to, kad šis projektas - svarbiausias jo pasaulyje. Jis buvo pavadintas 
kodiniu pavadinimu „Užduotis numeris vienas“ ir „rusišku mastu“ jį 
turėjo vykdyti Berijos „specialusis komitetas“, veikiantis kaip „Atomi- 
nis Politbiuras“. Mokslininkus teko įkalbinėti ir gąsdinti. Svarbu buvo 
premijos ir prabangos daiktai. „Be abejo, įmanoma užtikrinti, kad keli 
tūkstančiai žmonių gyventų labai gerai <...> ir geriau negu gerai.“ Sta- 
linui mokslas „varė nuobodulį', bet su Kurčiatovu jis elgėsi maloniai. 
„Jeigu vaikas neverkia, motina nežino, ko jam reikia. Prašykite visko, 
ko norite - jums nebus atsakyta.! 

Berija kibo į „Užduotį numeris vienas“ taip, tarsi nuo to priklausytų 
jo gyvybė - taip ir buvo. Projektas išties buvo sovietinio masto: Berija 

vadovavo 330 000-460 000 žmonių ir 10 000 technikų. Berija buvo nepri- 
lygstamas Teroro verslininkas; vienam savo vadovų jis sakė: „Tu - geras 
darbuotojas, bet jeigu šešerius metus būtum kalėjęs lageryje, dirbtum 
dar geriau.“ Jis kontroliavo savo mokslininkus specialiuose kalėjimuose 
technikos specialistams - šaraškose, aprašytose Solženicyno „Pirmajame 
rate“. Kai vienas specialistas pasakė mintį, esą jis dirbtų geriau būdamas 
laisvas, Berija nusišaipė: „Žinoma, bet būtų rizikinga. Eismas gatvėse be- 
protiškas - gali pakliūti po ratais.“ 

Bet Berija mokėdavo ir įsiteikti: jis kuo maloniausiai pasakė Andre- 
jui Sacharovui: 

- Gal norėtumėte manęs ko nors paprašyti? 

Ištiestas pasisveikinti delnas - „riebus, drėgnas ir mirtinai šaltas“ - 
Sacharovui priminė pačią mirtį. 

- Nepamirškite, kad mūsų kalėjimuose apstu vietos! - pagrasino 
Berija. 

Užteko paminėti jo pavardę, ir daugelis žmonių patirdavo siaubą. 
„Trumpa frazė „Įsakė Berija“ visada suveikdavo“, - prisiminė Mikoja- 
nas. Kai jis paskambino Vyšinskiui, šis „pagarbiai pašoko nuo kėdės ir 
gūžėsi it tarnas prieš poną. 

„Užduotis numeris vienas“, kaip ir visi Berijos darbai, ėjosi „sklan- 
džiai ir patikimai kaip šveicariškas laikrodis“. Kurčiatovas manė, kad 
pats Berija yra „nepaprastai energingas“. Be to, jis pelnė mokslininkų 
lojalumą, nes juos gynė prašydamas Stalino užtarti. Vadas jam pritarė: 

- Palik juos ramybėje. Vėliau galėsime juos kada panorėję sušau- 
dyti. 

Mefistofeliškas žiaurumas, šveicariškas tikslumas ir nepailstama ener- 
gija buvo skiriamieji Berijos bruožai. Tas žmogus buvo „neįtikėtinai pro- 
tingas <...>, tokių retai pasitaiko, be to, didis nusikaltėlis. 

Berija buvo vienas iš nedaugelio stalinistų, puikiai suprantančių, ko- 
dėl JAV vystosi taip dinamiškai. Sacharovui paklausus, kodėl Sovietų 
projektai „šitaip atsilieka nuo amerikietiškų“, tik Berija galėjo atsakyti 
kaip koks IBM vadovas: „Mes neturime tyrimų ir plėtros skyrių.“ Ta- 
čiau sudėtingi mokslo klausimai baisiai glumino patį Beriją ir jo vyriau- 
siąjį vadybininką Vanikovą, buvusį ginkluotės komisarą. 

- Jie kalba, o aš tik klapsiu ausimis, - prisipažino Vanikovas. - Žo- 
džiai lyg ir panašūs į rusiškus, bet girdžiu juos pirmą kartą. 

Vienas mokslininkas apie Beriją juokais pasakė Sacharovui: 

- Net Lavrentijus Pavlovičius žino, kas yra mezonai. 

Išeitį Berija rado: elgėsi kaip pasipūtęs despotas ir iškart puldavo 
grasinti: 

- Jeigu tai klaidinga informacija, įkišiu tave į belangę! 

Berijos vėzdo ir Kurčiatovo mezonų derinys sukeldavo siaubingų 
vaidų. 1945-ųjų lapkritį Piotras Kapica, vienas iš talentingiausių Sovie- 
tų mokslininkų, pasiskundė Stalinui, kad Berija ir jo parankiniai elgiasi 
„lyg antžmogiai“. Kapica laiške papasakojo, kaip susiginčijo su Berija: 
„Išdrožiau jam į akis: „Jūs neišmanote apie fiziką.“ Berija atšovė, kad 
aš nieko neišmanau apie žmones.“ Girdi, Berija turi „dirigento batutą“, 
bet dirigentas „turi ne tik mojuoti batuta, bet ir mokėti skaityti parti- 
tūrą“. Berija neišmanąs tiksliųjų mokslų. Kapica pasiūlė jam studijuoti 
fiziką, o laišką baigė gudriai: „Noriu, kad draugas Berija perskaitytų 
šį laišką, nes čia ne skundas, o naudinga kritika. Būčiau viską pats jam 
papasakojęs, bet gauti pas jį audienciją yra labai sudėtinga.“ Stalinas 
pasakė Berijai, kad jis turi sutarti su mokslininkais. Lavrentijus Pavlo- 
vičius išsikvietė Kapicą. Nuostabu, tačiau šis nepakluso: 

- Jei norite su manim pasikalbėti, ateikite į institutą. 

Berijai teko nusižeminti. Jis atnešė dovanų medžioklinį šautuvą siū- 
lydamas taikytis, bet Kapica atsisakė toliau padėti. Stalinas tuo metu 
atsiuntė jam raštelį: „Gavau visus Jūsų laiškus <...>. Juose daug pamo- 
komo. Galvoju kada nors su Jumis susitikti <...>“ - bet niekada taip ir 
nesusitiko*. 


**kX 


Berija užėmė centrinę vietą ne tik Stalino politiniame pasaulyje, bet ir jo 
asmeniniame gyvenime. Tuo metu jų šeimos vos nesudarė gruziniškos 
dinastijų sąjungos. Svetlana, vis dar negalinti atitokti po pasibaigusio 
pirmo meilės romano su Kapleriu, daug laiko leido Berijos namuose su 
jo žmona Nina, gražia blondine (tik trumpų, storų kojų), mokslininke iš 
aristokratų šeimos, sugebėjusia dar ir būti tradicine gruzinų namų šei- 
mininke. Stalinas vis dar elgėsi su ja nelyginant tėvas, nors ėmė dygėtis 
pačiu Berija. „Stalinas paprašė Ninos rūpintis Svetlana, nes ši neturėjo 
motinos“, - sakė Berijos marti. 

Beriją visada traukė sportiškos moterys - jis nuolat lankydavosi 
sovietinių plaukikių ir krepšininkių persirengimo kambariuose. Pati 

Nina šiek tiek panėšėjo į amazonę: visada mankštindavosi, žaisdavo 
tenisą su apsaugininkais, važinėdavo tandemu. Kaip dažnas mergi- 
šius, Berija buvo pavydus sutuoktinis; vieninteliai vyrai, galėję būti 
šalia jos, buvo apsaugininkai. Berija gyveno gana stilingai: savo praš- 
matnius rūmus Maskvoje padalijo į raštines ir privačius kambarius 
vienoje pusėje bei apartamentus Žmonai ir artimiesiems kitoje. Jo 
žmona ir sūnus daugiausia gyvendavo „ištaigingame, milžiniškame“ 
baltame vasarnamyje Sosnovkoje netoli Barvichos. Pastatas buvo „mo- 
derno stiliaus, su daugybe stiklo ir akmens, su terasa; aplink sukiojosi 
daugybė apsaugininkų“. Berija laikė prijaukintus lokiukus ir lapes*. 
Tačiau Ninos dėka vasarnamyje buvo „jauku“, čia galėjai rasti visokių 
angliškų ir vokiškų žurnalų bei knygų. Atostogaudamas pietuose ar- 
chitektūros studijas baigęs Berija suprojektavo savo vasarnamį Gagro- 
je šalia Stalino namų. Vadas kviesdavosi pas save Lavrentijų su Nina, 
dažnai ir su sūnumi Sergo. 

Karui baigiantis plinkantis plačiaveidis Berija - išpurtusiomis, drėg- 
nomis lūpomis, blausiomis rudomis akimis, žalsvai geltono gymio - 
buvo „šlykštus, glebnas, nesveikos išvaizdos“. Nė vieno Stalino didžiū- 
no gyvensena nebuvo sveika. Niekas nedirbo sunkiau negu „nežmo- 
niškai energingas“ Berija, bet jis vis tiek kiekvieną savaitgalį žaisdavo 
tinklinį su Nina ir savo apsaugininkų būriu. „Nors buvo tokios prastos 
formos, jis stebėtinai greitai lakstydavo.“ Kaip ir kiti žmonės plėšrūnai, 
Berija tapo vegetaru, valgydavo „žolę“ (taip tuos patiekalus pavadins 
Stalino namų šeimininkė) ir gruziniškus patiekalus, mėsą - retai. Savait- 
galiais jis parsirasdavo namo, treniruodavosi šaudyti iš pistoleto sode, 
pažiūrėdavo savo kine kokį filmą ir vėl išvažiuodavo. 

Berija rengdavosi kaip pietietis vynuogių augintojas, uniformų la- 
bai nemėgo - maršalo apdarais puikavosi tik 1945-aisiais. Paprastai 
vilkėdavo megztiniu aukšta atlenkiama apykakle, lengvu švarku, 
duksliomis kelnėmis ir minkšta skrybėle. Berija buvo gudresnis, aki- 
plėšiškesnis bei ambicingesnis už kitus bolševikų didikus ir negalė- 
jo atsispirti pagundai tai parodyti. Jis šaipėsi iš Chruščiovo išorės ir 
merginėjimo sakydamas: „Pažiūrėkit į Nikitą - visai neišvaizdus, bet 


* Dažnas Sovietų lyderis turėjo nuosavą zoologijos sodą ar žvėryną. Bucharinas augino lo- 
kiukus ir lapes, Chruščiovas laikė lapiukus ir elnius, Budionas, Mikojanas ir Kaganovičius - 
žirgus. 

koks širdžių ėdikas!“ Iš Andrejevo tyčiodavosi dėl jo ligų, iš Vorošilo- 
vo - dėl kvailumo, iš Malenkovo - dėl silpnabūdiškumo; Kobulovui 
sakė, kad jis rengiasi kaip Gėoringas. Niekas niekada nepamiršdavo 
Berijos sąmojų. „Nebūk toks tiesmukas!“ - maldaudavo jį motina, nes 
jai baisiai nepatiko, kad jis šitaip įžeidinėja žmones“, - rašė jųdviejų 
sūnus. „Jį idealizavę“ jo paties dvariškiai it šių laikų korporacijų va- 
dovai susitikdavo jo ložėje „Dinamo“ futbolo stadione. Stambesnės 
organizacijos tais laikais turėjo savo futbolo komandas: Berijos Vi- 
daus reikalų ministerija turėjo „Dinamo“, profsąjungos - „Spartaką“. 
1942-aisiais tarp jų vyko tokia nuožmi konkurencija, kad Berija liepė 
suimti sėkmingai dirbantį „Spartako“ komandos vadybininką Niko- 
lajų Starostiną ir išsiųsti į tremtį. Jei jaunas čekistas gaudavo kvietimą 
žiūrėti rungtynes Berijos ložėje, tai reikšdavo, kad jis pateko į Lavren- 
tijaus dvariškių ratą. 

Kai Berija vėliau buvo suimtas, jo rašomajame stale rastų daiktų ap- 
rašas atskleidė jo interesus: valdžia, teroras ir seksas. Savo kontoroje Be- 
rija laikė žandarų lazdas žmonėms kankinti, visokių moteriškų apatinių 
drabužių, sekso žaislų ir pornografijos - susidaro įspūdis, kad saugumo 
tarnybų vadams tie dalykai buvo privalomi. Pas jį buvo rasta vienuolika 
porų šilkinių kojinių, vienuolika pliušinių meškiukų, septyneri šilkiniai 
naktinukai, moteriška sportinė apranga - sovietinis komandas palai- 
kančių šokėjų uniformos atitikmuo, palaidinukių, šilkinių kaklaskarių, 
begalė nešvankių meilės laiškų ir „didelis kiekis ištvirkusiam vyrui rei- 
kalingų daiktų“. 

Nors darbo krūvis buvo didžiulis, Berija rado laiko sekso gyveni- 
mui, prilygstančiam Drakulos; meilė, žaginimas ir iškrypimai jame 
vaidino vienodą vaidmenį. Karas suteikė jam galimybę gyventi lyti- 
nio banditizmo gyvenimą, net intensyvesnį ir nutrūktgalviškesnį už 
tą, kuriuo mėgavosi jo pirmtakai. Saugumo tarnybų vadai visada ga- 
lėdavo laisviausiai elgtis su priešingos lyties atstovėmis. Beriją sekė 
tik SMERS; šiaip jis galėjo daryti, ką nori. Kadaise buvo manoma, kad 
Berija sugundė ir išžagino mažiau moterų, negu buvo kalbama, bet da- 
bar, kai paviešinti jo paties tardymų archyvai, liudytojų ir jo išžagintų 
moterų parodymai, matome, jog jis buvo tiesiog maniakiškai ištvir- 
kavęs lytinis plėšrūnas. Kartais neįmanoma pasakyti, kurias moteris 
jis sugundė, kai šios ateidavo maldauti dėl mylimų žmonių, o kurias 
tiesiog pagrobdavo ir išžagindavo. Tačiau ne viena moteris siūlė jam 

pergulėti su dukra mainais už limuzinus ir privilegijas. Berija kartais 
elgdavosi kaip džentelmenas: būdavo toks geras savo meilužėms, kad 
tos nesmerkė jo net tada, kai jis buvo demaskuotas kaip sovietinis Mė- 
lynbarzdis*. 

Maskvoje daug kas jį pažindavo, kai jis važinėdavo gatvėmis šar- 
vuotuoju pakardu ir siuntinėjo savo kaukaziečius asmens sargybinius 
pulkininkus Sarkisovą ir Nadarają parūpinti jam moterų. Pulkininkams 
šis vaidmuo ne itin patiko: Nadaraja fiksavo Berijos iškrypėliškus veiks- 
mus, kad galėtų įskųsti Stalinui. Merginas paprastai atveždavo į namus 
mieste; ten jų laukė kaukazietiško galantiškumo karikatūra - gruziniš- 
kos vaišės ir vynas. Veždamas moteris namo, vienas iš pulkininkų vi- 
sada nupirkdavo joms puokštę gėlių. Tas, kurios priešindavosi, Berija 
dažnai suimdavo. Tie čekistai pasigavo kino žvaigždę Zoją Fiodorovą 
tada, kai ji dar krūtimi maitino kūdikį. Ją atvežė į vakarėlį, kuriame 
jokių kitų svečių nebuvo. Moteris maldavo Berijos ją paleisti, nes jai 
durų davė jai puokštę gėlių, nors to neturėjo daryti. Tai pamatęs Berija 
ėmė šaukti: „Čia ne puokštė, o laidotuvių vainikas! Tegul jis pūva ant 
tavo kapo!“ Vėliau aktorė buvo suimta. 

Kitai kino aktorei Tatjanai Okunevskajai dar labiau nepasisekė. Ka- 
rui baigiantis Berija pakvietė ją neva vaidinti Politbiuro nariams, bet 
nusivežė į kažkokį vasarnamį. Berija primygtinai vaišino ją svaigalais, 
„tiesiog pylė vyną man ant kelių. Pats godžiai valgė, plėšydamas mais- 
tą rankomis ir be perstojo plepėdamas“. Paskui jis „nusirengia, ima 
vartytis išvertęs akis - šlykšti beformė rupūžė. „Gali klykti, jei nori, 
tai nieko nepakeis, - nusišaipė jis. - Galvok ir elkis tinkamai.“ Berija ją 
išprievartavo. Netrukus ją irgi suėmė ir nuteisė kalėti vienutėje. Vėliau 
jai teko kirsti medžius Sibiro taigoje. Kaip ir daugybę kitų, ją išgelbėjo 
geri Žmonės. 

Šios moterys tebuvo ledkalnio viršūnė. Iškrypėlis Berija lovoje turė- 
jo tiek pat neišsenkančios energijos, kiek ir biurokratinio polėkio. „Per 


* 2003 m. sausio 17 d. Rusijos prokuroras patvirtino, kad esama 47 tomų bylų apie nusikalsta- 
mą Berijos veiklą. Bylos buvo surašytos, kai po Stalino mirties Berija buvo suimtas. Nors byla 
prieš jį buvo grynai politinė, o kaltinimai sufabrikuoti, dokumentai patvirtina, kad dešimtys 
moterų apkaltino jį jas išžaginus. Valstybiniam RTR televizijos kanalui buvo leista nufilmuoti 
ranka surašytą tų moterų pavardžių sąrašą ir telefono numerius. Dabar bylos vėl bus įslaptintos 
dvidešimt penkerius metus. 

karą, rodos, 1943-iaisiais, susirgau sifiliu, gydžiausi“, - vėliau prisipa- 
žino jis. Po karo apie Berijos ligą Stalinui papasakojo Vlasikas ir Bro- 
nislavą prisiminęs Poskriobyševas. Stalinistams sąrašai buvo tapę ma- 
nija, todėl šis sekso maniakas juto nenumaldomą poreikį fiksuoti savo 
„pergales“ - jo liepimu tai darė jo pulkininkai. Vieni sako, kad sąraše 
buvo 39 moterys, kiti - kad 79. „Dauguma tų moterų buvo mano mei- 
lužės“, - prisipažino Berija. Jis liepė Sarkisovui sąrašą sunaikinti. Šis 
taip ir padarė, bet čekisto įpročiu pasiliko kopiją. Vėliau ją panaudojo 
prieš savo šeimininką... 

Kai kurios meilužės - tokios kaip Sofija ir Maja, Tarptautinių santy- 
kių instituto studentė, pastojo ir pridarė Berijai nepatogumų. Pulkinin- 
kai Sarkisovas ir Nadaraja vėl gavo užduotį susitarti dėl abortų MVD 
(rus. Ministerstvo vnutrennich del - Vidaus reikalų ministerija) medici- 
nos skyriuje. O kai vienai meilužei gimė kūdikis, pulkininkai įtaisė jį į 
našlaičių prieglaudą“. 

Berija pelnė nekokią šlovę ir tarp pačių didikų. Stalinas pro pirštus 
žiūrėjo į jų nusižengimus tol, kol jie buvo politiškai patikimi. Per karą, 
kai Berija vadovavo pusei šalies ūkio, ir Stalinui buvo pranešta apie jo 
sekso nuotykius, Vadas atlaidžiai atsakė: „Draugas Berija pavargęs ir 
persidirbęs.“ Bet kuo mažiau Stalinas pasitikėjo Berija, tuo nepakantes- 
nis darėsi. Kartą sužinojęs, kad Svetlana Berijos namuose, Stalinas puolė 
į paniką: paskambino jai ir liepė tuoj pat išeiti. „Nepasitikiu Berija“, - 
sakė jis, neaišku, ką turėdamas omenyje - jo seksualumą ar politines 
pažiūras. Kai Berija pasakė Poskriobyševui, kad jo dukra tokia pat graži 
kaip jos motina, Stalino sekretorius dukrai pasakė: „Niekada nesileisk 
Berijos pavežama.“ Berijos automobilis sekė paskui Vorošilovo marčią 
visą kelią iki Kremliaus. Vorošilovo žmona persigando: 

- Ten Berija! Nieko nesakyk! Niekam neprasitark! 

Vadovų žmonos nekentė Berijos. 

- Kaip tu gali dirbti su tokiu žmogumi?! - klausė savo vyro Ašken 
Mikojan. 


* Po šiai dienai nesantuokiniai Berijos vaikai gerai žinomi maskviečiams ir tbilisiečiams. Tarp 
jų - labai gerbiamas Gruzijos parlamento narys ir Sovietų veikėja, ištekėjusi už Brežnevo Polit- 
biuro nario sūnaus. Po karo Stalinas pavertė liaudies komisariatus ministerijomis, tad NKVD 
ir NKGB tapo Vidaus reikalų ir Valstybės saugumo ministerijomis. Valstybės gynimo komi- 
tetas buvo panaikintas 1945 m. rugsėjo 4 d. Politbiuras vėl tapo aukščiausiu Partijos organu. 
Tačiau Stalinas valdė kaip premjeras - Partijos sekretoriaus pareigas jis atidavė Malenkovui. 

- Tylėk! - paprastai atsakydavo Mikojanas. 

Ašken neidavo į pobūvius ar kitus renginius, jeigu juose turėdavo 
dalyvauti Berija: 

- Sakyk, kad man skauda galvą! 

Berijos žmona Nina skųsdavosi Svetlanai ir kitoms draugėms esanti 
„siaubingai nelaiminga. Lavrentijaus amžinai nebūna namie. Aš visada 
viena.“ Bet jos marti prisimena, kad „ji niekados nenustojo mylėti Be- 
kaip dera gruzinei“. Kol jis grįždavo namo savaitgaliui, „ji ištisas valan- 
das gražindavosi nagus ir dažydavosi. Ji gyveno pirmame aukšte, savo 
kambaryje, bet Lavrentijui grįžus lipdavo į antrą aukštą ir miegodavo jo 
lovoje.“ Juodu „jaukiai sėdėdavo prie židinio žiūrėdami Vakarų filmus, 
paprastai apie kaubojus ir Meksikos banditus. Berijos mėgstamiausias 
filmas buvo Viva Villa! apie Pancho Villą. Juodu meiliai šnekučiuoda- 
vosi megrelų kalba.“ Nina niekada netikėjo, kad jos vyras toks ištvir- 
kęs. „Kada Lavrentijus galėjo rasti laiko paversti šitokią daugybę mote- 
rų savo meilužėmis? Jis juk dirba kiaurą dieną ir naktį.“ Nina spėjo, kad 
tos moterys buvo jo „slaptos agentės“*. 


**Xk 


Tuo metu Berijos sūnui, gavusiam vardą Sergo Ordžonikidzės garbei, 
buvo dvidešimt vieni. Anksčiau jis lankė Maskvos mokyklą Nr. 175 su 
Svetlana Stalin, Marta Peškova ir dauguma elito vaikų. Tėvas Berija 
mažai būdavo namie, bet jis nepaprastai didžiavosi sūnumi. Jų santy- 
kiai buvo tipiški bolševikui ir jo sūnui. „Jeigu Sergo norėdavo pasikal- 
bėti su tėvu, - prisimena jo žmona, - Lavrentijus sakydavo: „Ateik pas 
mane į raštinę. Kaip Malenkovas ir dauguma kitų vadovų, Berija labai 
nenorėjo, kad sūnus taptų politiku. 

Kaip visi tėvai Politbiuro nariai Berija skatino sūnų tapti mokslinin- 
ku. Pulkininkas Berija pasiekė aukštumų karo technikoje: jis vadovavo 
dideliam raketų konstruktorių biurui Nr. 1. Sergo augo Stalino aplin- 
koje, todėl Berija negalėjo sukliudyti generalisimui karo metais kviestis 
jį į konferencijas. 

Sergo buvo protingas, gerai išauklėtas ir, pasak Martos Peškovos, 
geriausios Svetlanos Stalin draugės, „toks gražuolis, kad atrodė lyg 
svaja - visos merginos buvo jį įsimylėjusios“. 1944-aisiais Svetlana irgi 


587 


STALINAS. RAUDONOJO CARO DVARAS 


jį įsižiūrėjo - šį faktą ji nutyli ir savo prisiminimuose, ir interviu. Kai 
Sergo parašė savo memuarus ir teigė, kad taip buvo, daug istorikų juo 
nepatikėjo. Tačiau Svetlana norėjo už jo tekėti - neatsisakė šios minties 
net tada, kai jis vedė kitą. Kai Sergo per karą buvo Sverdlovske, Svet- 
lana privertė brolį ją ten nuskraidinti. Po romano su Kapleriu Berijos 
nerimavo dėl to, kad ji pamilo jų sūnų. 

- Nejaugi nesuvoki, ką darai?! - klausė Svetlanos Nina Berija. - Jeigu 
tavo tėvas sužinos, Sergo gyvam nudirs odą. 

Stalinas norėjo, kad duktė ištekėtų už kurio nors didiko sūnaus. Svet- 
lanai jis nurodė konkrečias pavardes: Jurijų Ždanovą, Sergo Beriją ir Ste- 
paną Mikojaną. Bet Berija pasibaisėjo tokia garbe. 

- Būtų siaubinga, - sakė jis Mikojanui. 

Nors Staliną domino tokia perspektyva, ir Berija, ir Mikojanas žino- 
jo, kad Stalinas „laikytų tokią santuoką bandymu įsitrinti į jo šeimą“ - 
taip Berija aiškino Sergo. Svetlana buvo pasiryžusi tekėti už Sergo, bet 
Berijos griežtai tam pasipriešino. Vėliau Svetlana užuolankomis prisi- 
pažino: „Jaunystėje norėjau ištekėti už vieno Žmogaus <...>. Bet jo tėvai 
nenorėjo manęs priimti dėl to, kas aš buvau. Man tas smūgis buvo labai 
skaudus.'* 

Bet tai dar nebuvo blogiausia. Marta Peškova dabar buvo „be galo 
graži ir labai maloniai apkūni“; atrodė, kad nuo jos sklinda „šiltas, kvap- 
nus žavesio debesis“. Gulia Džiugašvili prisimena, kad „turėti tokią 
draugę kaip Marta buvo sunku“. Martos vaikinas buvo Remas Merkulo- 
vas, NKGB viršininko sūnus. Galbūt užaugusią Jagodos aplinkoje Martą 
traukė Čeka kunigaikščių atžalos, nes dabar ji įsimylėjo Sergo Beriją ir 
netrukus už jo ištekėjo. Berijos neištaisė didelių vestuvių: pasak Martos, 
„tuo metu tai buvo nemadinga“. Berija įspėjo Sergo: Stalinui nepatiks, 
kad „tu susisiejai su ta šeima“ - Gorkiais. Ir iš tikrųjų Stalinas pasikvietė 
Sergo į Kuncevą ir tarė: | 

- Pats Gorkis nebuvo blogas žmogus, bet kokia antisovietinė šutvė 
jį supo! Nepasiduok žmonos įtakai, - perspėjo Vadas, visuomet įtariai 
žiūrėjęs į žmonas. 

- Bet politika jos visai nedomina, - paprieštaravo Sergo. 

- Žinau. Bet į šią santuoką aš žiūriu kaip į nelojalų poelgį <...> ne 
mano, bet Sovietų valstybės atžvilgiu. 

Stalinas prikišo Berijai užmezgus ryšius su „opozicine inteligentija“. 
Sergo kaltino Svetlaną už tai, kad supažindino jį su Marta. 

- Tu nė žodeliu neužsiminei apie tai Svetlanai, - atsakė Stalinas. - Ji 
pati man sakė. 

Tada Stalinas nusišypsojo Sergo: 

- Nekreipk į tai dėmesio. Visi seniai - niurzgos <...>. Na, o Martočka 
užaugo mano akyse. 

Marta atsikraustė į Berijų vasarmamį, ten susipažino su šlykščiau- 
siu to meto žmogumi ir jį pamilo*. Berija buvo jai nepaprastai geras. 
„Aš jį labai mylėjau. Jis buvo be galo žvalus ir labai juokingas, amžinai 
dainuodavo meksikietišką dainą La Paloma ir pasakodavo komiškas is- 
torijas iš savo gyvenimo“, pavyzdžiui, kaip jis Rumunijoje įsipainiojo 
moters plačiose kelnėse ir taip prarado nekaltybę. Jis teigė kūdikystė- 
je buvęs tikras Heraklis: kartą jį pamatė šliaužiojantį kieme su gyvate 
rankose. Sekmadienį, vienintelę savo poilsio dieną, jis ilgai miegodavo 
su Nina, paskui žaisdavo tinklinį su Marta ir Sergo - komandose dar 
buvo apsaugininkai. Kai Marta padovanojo Berijai jo pirmą vaikaitę, 
„jis buvo neapsakomai mielas: ištisas valandas sėdėdavo prie lopšio 
nieko nedarydamas - žiūrėdamas į ją, ir tiek. Rytais jis liepdavo atnešti 
mergytę į jo ir Ninos kambarį. Ten pasisodindavo tarp jųdviejų ir jai 
šypsodavosi.“ Vaikaitei jis būdavo labai atlaidus - „leisdavo net sukišti 
abi rankas į jos gimtadienio tortą“. 

Nina Martai mažiau patiko. Paaiškėjo, kad anyta namie tokia pat 
despotiška kaip jos vyras darbe. Nina jautėsi vieniša, ir netrukus Marta 
su anyta ėmė praleisti daugiau laiko negu uošvis. Marta norėjo gyventi 
atskirai, bet Nina ją įspėjo: 

- Jei dar kartą apie tai užsiminsi, atsidursi labai toli nuo savo vaikų. 

Pasak Martos, Berija buvo „protingiausias Stalino aplinkos žmogus. 
Tam tikra prasme man jo gaila, nes jam buvo lemta būti toje aplinkoje 
tuo metu. Kitais laikais jis būtų buvęs visai kitoks. Jeigu būtų gimęs 
Amerikoje, būtų galėjęs iškilti, tarkime, iki bendrovės General Motors 
valdybos pirmininkų.“ Marta nė kiek neabejojo, kad uošvis niekada 
nebuvo tikras komunistas. Kartą jis ją apstulbino, kai žaisdamas su vai- 


* Man pasisekė, kad Marta Peškova, Gorkio vaikaitė, geriausia Svetlanos draugė ir Berijos marti, 
leido perskaityti savo unikalius prisiminimus ir supažindino mane su Gorkio ir Berijos gimi- 
nėmis, tarp jų ir Berijos vaikaitėmis (žr. Prierašą). Vestuvių proga Stalinas padovanojo Sergo 
ir Martai Rustavelio „Karžygį tigro kailiu“, redaguotą savo paties ir profesoriaus Nucubidzės. 
Dedikacijoje jis pašaipiai parašė: „Būtų buvę geriau, jei būtum užmezgęs ryšius su Gruzijos in- 
teligentija!“ 

kaite tarė: „Ši mergytė bus mokoma privačiai namie, o paskui stos į 
Oksfordo universitetą!“ Joks kitas Politbiuro narys nebūtų išdrįsęs taip 
pasakyti". 


**X 


Apvilta Sergo Svetlana ištekėjo už netinkamo vyro. Vasilijaus bute 
Maskvos krantinėje Svetlana susipažino su Griša Morozovu, per karą 
dirbusiu eismo reguliuotoju. „Tarp mūsų užsimezgė draugystė, - prisi- 
mena Svetlana, - bet aš jo nemylėjau.“ Tačiau Griša ją mylėjo. Stalinui 
kėlė abejonių Morozovas - dar vienas žydas, mat po Kaplerio jis pajuto, 
kad tie žydai bando įsitrinti į jo šeimą. Bet Svetlaną žydai traukė savo 
šiltu būdu ir kultūra, taigi Stalinas tarė: 

- Atėjo pavasaris <...>. Tu nori tekėti. Eik velniop! Daryk, ką nori. 

„Aš buvau atstumta ir tenorėjau atitokti, - po daugelio metų aiškino 
Svetlana. - Taigi mudu susituokėme, bet netinkamomis aplinkybėmis. 
Sprendžiau ne aš. Pirmas mano vyras buvo labai geras žmogus ir visa- 
da mane mylėjo.“ Tuoktuvės įvyko be jokių iškilmių - juodu užregis- 
travo santuoką civilinės metrikacijos skyriuje. Jo darbuotojas pažiūrėjo 
į Svetlanos pasą ir paklausė: „Ar tavo tėtis žino?“ 

Per žmoną patekęs į Stalino šeimą, Morozovas „bemat ganėtinai iš- 
puiko“, - teigia Leonidas Redensas. Sutuoktiniai greitai susilaukė kū- 
dikio - sūnaus, jį, aišku, pavadino Josifu. Svetlana pamatė esanti nepa- 
sirengusi santuokiniam gyvenimui. „Devyniolikos pagimdžiau sūnų 
<...>. Jaunas mano vyras irgi mokėsi. Kūdikį turėjo prižiūrėti kiti žmo- 
nės. Aš patyriau tris abortus ir vieną labai sunkų persileidimą.“ Stalinas 
vis dar atsisakinėjo susipažinti su Morozovu. 

Svetlana tebemylėjo Sergo Beriją. „Ji niekados man neatleido, kad už 
jo ištekėjau“, - sako Marta. Svetlana priminė Sergo, kad Stalinas „nirš- 
ta“ dėljo santuokos. Ji vis dar lankydavosi pas Niną, moterį, atstojusią 
jai motiną. Kartą Svetlana pasiūlė Ninai iškeldinti Martą kitur - ši ga- 
linti pasiimti vyresniąją dukrą - tada ji pati atsikraustys pas Sergo ir 
augins jaunesniąją. „Ji [Svetlana] tokia pat kaip jos tėvas, - sakė Miko- 
janas. - Ji visada gauna tai, ko nori!“ 

Tačiau Svetlana galėdavo būti labai gera. Kai buvo įrodyta, kad Ja- 
kovas didvyriškai elgėsi vokiečių nelaisvėje, jo našlė Julija buvo paleis- 
ta, bet pamatė, jog septynerių metų duktė Gulia jos beveik nepažįsta. 
Svetlana sutiko rūpintis Gulia ir vieną dieną paskelbė: „Šiandien ei- 

sime susipažinti su mama.“ Bet mergaitė bijojo tos svetimos moters, 
todėl Svetlana rodydama tiesiog jaudinantį rūpestį kasdien vesdavosi 
ją susitikti su motina, kol galop tarp jųdviejų užsimezgė ryšys. Tai teko 
daryti paslapčia, nes tuo metu, kai mergaitę augino auklės, motina vis 
dar buvo atstumta Stalino šeimos. Galiausiai ji parašė Stalinui: „Josifai 
Visarionovičiau, prašau Jūsų neatmesti mano prašymo, nes man sunku 
nematyti Gulios. Gyvename viltimi Jus pamatyti ir pasikalbėti apie da- 
lykus, kurių neišdėsčiau šiame laiške. Mes norėtume, kad Jūs pamaty- 
tumėte Gulią <...>.“ Vėliau Svetlanos dėka Vadas vis dėlto susipažino 
su savo pirmąja vaikaite“. 

Stalinas - žmogus, iš tikrųjų nugalėjęs kare, - galėjo mėgautis pasau- 
lio nukariautojo prestižu, bet jautėsi pažeidžiamas, mat, turėdamas di- 
džiulę politinę galią, buvo išsekęs kūnu. 

Generalisimas ir Molotovas buvo patenkinti laimėtomis pergalėmis, 
bet toli gražu nesijautė pasisotinę. Kartą vakarieniaujant pietuose Sta- 
linas liepė Poskriobyševui atnešti naują žemėlapį. Kai išskleidė jį ant 
stalo, Stalinas peržvelgė savo imperiją, baksnodamas pypke kaip ro- 
domąja lazdele. „Taigi pažiūrėkime, ką turime. Šiaurėje viskas gerai, 
Suomija pridarė mums didelių bėdų, todėl mes paslinkome sieną toliau 
nuo Leningrado. Baltijos šalys, nuo senovės buvusios Rusijos teritorija, 
vėl mūsų; visi baltarusiai dabar mūsų, ukrainiečiai taip pat, o moldavai 
vėl su mumis. Ką gi, Vakaruose viskas gerai.“ Tada jo žvilgsnis nukry- 
po į rytus. „Ką turime čia? Kurilų salos - mūsų, visas Sachalinas taip 
pat <...>. Kinija, Mongolija - taip kaip ir turi būti.“ Firmos Dunhill pyp- 
kė nuslinko į pietus. „O ši siena man visai nepatinka. Dardanelai <...>. 
Mes turime pretenzijų į Turkijos teritoriją ir Libiją.“ Galėjai pamanyti, 
kad kalba Rusijos caras - sunku buvo patikėti, kad čia - gruzinų bolše- 
vikas. Molotovas irgi jautėsi prisidėjęs prie teritorinių pokyčių. „Mano, 
kaip užsienio reikalų ministro, užduotis buvo praplėsti mūsų Tėvynės 
ribas. Atrodo, mudu su Stalinu su užduotimi susidorojome visai neblo- 
gai. Taip, neprieštaraučiau atsiimti Aliaską“, - pajuokavo jis. Vis dėlto 
Molotovas suprato, kad bolševizmas - ne kliūtis kurti imperiją: „Ge- 
rai, kad caras užkariavo mums tiek daug žemės. Dėl to mums lengviau 
kautis su kapitalizmu.“ ! 

Bet Stalino dvariškiai pastebėjo, kad pergalės apsuko jam galvą. „Jis 
tapo pasipūtęs, - teigė Molotovas. - Valstybės veikėjui tai nėra geras 
bruožas.“ Stalino prestižas buvo toks didžiulis, kad jam nekildavo abe- 
jonių jokiais klausimais. Jo žodžiai buvo priimami kaip „Partijos įsa- 
kymas ir jiems tuoj pat būdavo paklūstama“. Tik valdė jis dabar vi- 
sai kitaip negu anksčiau. „Jis nusišalino nuo tiesioginio vadovavimo“, 
sakė vienas iš jo pareigūnų, ir apsigaubė olimpiška viršiausiojo lyderio 
mantija, kaip į senatvę pirmininkas Mao, mėgęs nurodinėti savo paval- 
diniams anekdotais, ženklais ir užuominomis. Kad toliau galėtų valdyti 
savo jaunesnius, stipresnius, ambicingus didžiūnus, į pagalbą pasitelkė 
slaptumą, įgeidžius ir dviprasmybes. Paslaptis buvo jo įrankis valdyti 
savo palydovus. 

„Jis niekada neduodavo tiesioginių nurodymų, - rašė jo viršininkas 
Gruzijoje Čarkvianis, - tad išvadas turėdavai daryti pats.“ Stalinas su- 
prato: „Nesvarbu, į kurią duburio vietą įmeti akmenį - raibuliai pa- 
sklis po jį visą.“ Kartą jis vis rodė savo Abchazijos vadovui Mgeladzei 
mylimus citrinmedžius, kol Partijos funkcionierius galų gale suprato ir 
pareiškė, kad Abchazija augins citrinas visai SSRS. 

- Dabar supratai! - nusišypsojo Stalinas. 

Jeigu nebūdavo įpykęs, paprastai nurodymus baigdavo žodžiais: 
„Daryk, kaip nori“, bet visi suprasdavo, kad jis turi galvoje kitką. Antra 
vertus, jeigu jis duodavo konkretų paliepimą ir parašydavo: „Nemanau, 
kad dėl mano motyvų reikia diskutuoti - jie kuo aiškiausi“, ar tiesiog 
išrėkdavo savo pageidavimus, jam akimirksniu paklusdavo. Valstybės 
saugumo ministerijoje užtekdavo paminėti „instanciją“ - aukščiausiąją 
vadovybę, ir tai pateisindavo bet kokį barbarišką veiksmą. 

Tačiau generalisimas buvo silpnesnis ir senesnis negu anksčiau. Prieš 
pat pergalei skirtą paradą Staliną ištiko kažkoks širdies smūgis - Svetla- 
na pavadino jį „nedideliu infarktu“. Nieko nuostabaus, turint omenyje, 
kaip jį išsekino karvedžio našta. „Jis tikrai išsekęs“, - konstatavo Molo- 
tovas. Stalinas jau anksčiau sirgo artritū, bet dėl arterijų sienelių sukie- 
tėjimo - arteriosklerozės - į smegenis tekėjo mažiau kraujo, todėl jo pro- 
tiniai gebėjimai turėjo menkėti. Grįžęs iš Potsdamo, Vadas vėl susirgo 
ir pasijuto silpniau kaip tik tuo metu, kai jo padėtis buvo stipriausia. Jis 
buvo atiduotas į rankas gydytojams - šios profesijos žmones jis niekino 
ir iš jų tyčiojosi. Pavyzdžiui, jis privertė asmeninį gydytoją Vinogrado- 
vą duoti parodymus per parodomuosius ketvirtojo dešimtmečio teismo 

procesus. Buvęs felčeris Poskriobyševas tapo slaptu Stalino gydytoju, 
išrašydavo jam vaistus ir gydymo priemones. 

Dėl šių prieštaringų dalykų Stalinas pasidarė mirtinai nenuspėjamas 
ir užsipuldavo jį supančius žmones. Per karą gimusios viltys ir laisvės 
nepakeitė jo įsitikinimo, kad geriausia spręsti SSRS problemas naiki- 
nant individus. Skurdi jo imperija, palyginti su vis labiau turtėjančia 
Amerika, dar labiau jį įtikino, kad jo galios mąžta, ir išryškino visą gy- 
venimą jį kamavusį nevisavertiškumo kompleksą. 

Paprastai „ramus, santūrus ir kantrus“ Stalinas dažnai „akimirksniu 
pratrūkdavo pykčiu ir darydavo netinkamus, klaidingus sprendimus“. 
Pasak Chruščiovo, „po karo jam buvo ne visi namie“. Jis ir toliau kaip 
niekas kitas manipuliavo žmonėmis, tačiau dėl arteriosklerozės vis 
ryškiau reiškėsi pykčio priepuoliai, depresija ir paranoja. Pamišėlis jis 
niekada nebuvo; net keisčiausių jo manijų šaknys glūdėjo tikroje politi- 
koje. Tačiau artinantis mirčiai jis suvokė, kokią tuštumą sukūrė savyje. 
„Esu be galo nelaimingas žmogus, - guodėsi jis Žukovui. - Aš bijau 
savo šešėlio.“ Tačiau kaip tik dėl šio perdėto jautrumo jis buvo toks 
valdingas ir bauginantis politikas. Stalino baimė nustoti valdyti savo 
imperiją buvo pagrįsta tikrove: net Mikojanas, paties Vado Politbiuro 
narys, manė, kad karas buvo „puiki laisvės mokykla“ ir kad nėra reika- 
lo „vėl griebtis teroro“. 

Šitokia ryžto stoka piktino Staliną. Jis net juokavo apie tai, kai nu- 
siuntė kelis rašytojus į turistinę kelionę po nugalėtą Japoniją, ir paklau- 
sė Molotovo, ar šie jau išvykę. Paaiškėjo, kad rašytojai kelionę atidėjo. 

- Kodėl jie neišvyko? - paklausė Vadas. - Politbiuras priėmė spren- 
dimą dėl kelionės - gal tie rašytojai jam nepritarė ir norėjo kreiptis į 
Partijos suvažiavimą? 

Rašytojai bemat išvyko, bet Stalinas jautė, kad tokia laisva atmosfera 
vyrauja visur aplinkui. | 

„Jis buvo labai nervingas, - pasakojo Molotovas. - Paskutiniais savo 
gyvenimo metais jis buvo pavojingiausias, nes puldavo nuo vieno kraš- 
tutinumo prie kito.“ Jis pavydėjo prestižo Molotovui ir Žukovui, įtariai 
žiūrėjo į Berijos galią ir dygėjosi lepiais, savimi patenkintais didžiūnais. 
Net būdamas ligotas ir senas, jis niekada nesijausdavo toks laimingas, 
kaip tada, kai surežisuodavo tarpusavio vaidus. Jis turėjo tam gyslelę; 
kai kiti vaidydavosi, jis jausdavosi kaip žuvis vandenyje - vienam kitam 
juk reikėjo nusukti sprandą*. Stalinas valdė „per nedidelę grupelę, kuri 

buvo visą laiką šalia jo“, o oficiali „vyriausybė nustojo veikti. Net kai 
jis ilgam išvykdavo iš Maskvos atostogauti, išlaikydavo valdžią savo 
rankose vadovaudamas kiekvienai sričiai per atitinkamą pareigūną ir 
nieką daugiau. Jis įsikišdavo tyčia užgaidžiai ir labai netikėtai. 

Jo dvariškiai kaip niekada turėjo žinoti, kaip su juo bendrauti, bet 
pirmiausia jiems reikėjo atlaikyti jo naktinę gyvenseną. Neperdėsiu sa- 
kydamas, kad nuo to laiko Stalinas valdė didžiulę Žemės rutulio dalį, 
pradedant Berlynu ir baigiant Kurilų salomis, nuo vakarienės stalo ir 
kino teatro kėdės. Geriausiai apie jo tironijos mastą byloja tai, kad lai- 
kas jam neegzistavo: šviesos jo sostinėse, pradedant Varšuva ir Buda- 
peštu, baigiant Ulan Batoru ir Sofija, neužgesdavo per naktį. 


* ** 


Didžiūnai susitikdavo Mažajame kampe, paskui generalisimas visada 
siūlydavo pažiūrėti filmą. Jis nusivesdavo svečius raudonais ir mėlynais 
kilimais klotais koridoriais į prabangiai įrengtą kino teatrą sename žie- 
mos sode Didžiųjų kremliaus rūmų trečiame aukšte. Draugiją Stalinui 
nuolat palaikydavo Berija, Molotovas, Mikojanas ir Malenkovas, bet daž- 
nai pas jį apsilankydavo ir jo vietininkai Suomijoje ir Ukrainoje - Ždano- 
vas ir Chruščiovas. 

Atsirado ir visiškai naujas dvaras Europos vasalų. Stalino favoritai 
buvo Lenkijos vadovas Bolestawas Bierutas, „malonus, gerai apsiren- 
gęs, mandagus, su moterimis besielgiantis kaip tikras džentelmenas“, 
bet negailestingas stalinistas, „fanatiškai tikintis bolševikų dogmomis“, 
jo pavaduotojas Jakubas Bermanas, Čekoslovakijos prezidentas Kle- 
mentas Gottwaldas ir Vengrijos KP generalinis sekretorius Matyasas 
Rakosi. Stalinui mažiau patiko išdidesni jugoslavai - maršalas Tito ir 
Milovanas Djilasas. Jiems visiems buvo .suteikta garbė atvykti į Mas- 
kvą pareikšti pagarbos, pasisemti Stalino kunigiškos išminties ir gauti 
jo imperatoriškų nurodymų. Šie svečiai UEI turėjo išmokti, kaip reikia 
elgtis kine ir per vakarienes. 

Su apsaugininkais besiartinančio generalisimo vaizdas turėjo gąs- 
dinti kiekvieną jauną pareigūną, atsidūrusį Kremliaus koridoriuose. 
Civiliniais drabužiais vilkintys asmens sargybiniai eidavo dvidešimt 
penki žingsniai pirma Stalino ir du metrai už jo, uniformuotieji sek- 
davo jį akimis. Šioje ištikimų tarnų falangoje be garso, greitai ir gyvai, 

statydamas į vidų pasuktas pėdas, žengdavo pilvotas imperatorius gra- 
žia kalniečio galva ir nuožulniais pečiais; nuo šelmiškos šypsenos susi- 
dariusios raukšlės primindavo tigro nasrus. Kiekvienas, pamatęs besi- 
artinantį Vadą, turėjo atsišlieti nugara sienos ir parodyti, kad rankose 
neturi ginklo. Jaunas diplomatas Anatolijus Dobryninas kartą pateko į 
tą ne itin malonią padėtį. „Prisispaudžiau nugara prie sienos. Stalinas 
pastebėjo mano sąmyšį ir paklausė, kas aš esu ir kur dirbu.“ Paskui „jis 
pareiškė - pabrėždamas savo žodžius dešinės rankos pirštą lėtai sukio- 
jo į šalis“ Dobryninui prieš nosį: 

- Jaunimas neturi bijoti draugo Stalino. Jis jaunimo draugas. 

Dobryniną nupurtė šiurpas. 

Iki kino teatro buvo kelios minutės kelio. Salė buvo papuošta mė- 
lynai, žiūrovams buvo skirtos eilės poromis sujungtų minkštų krėslų; 
prie kiekvieno stovėjo staliukas su mineraliniu vandeniu, vynu, ciga- 
retėmis ir dėžutėmis šokoladinių saldainių. Grindys buvo dengtos pil- 
ku kilimu, ant jo buvo pridėliota kilimėlių. Prieš pasirodant Stalinui, 
Politbiuro nariai susėsdavo į savo vietas, palikdami pirmą eilę tuščią. 
Žiūrovus pasitikdavo kinematografijos ministras Ivanas Bolšakovas, 
vadovavęs kino pramonei nuo 1939 metų ir tapęs neatskiriamu, bet ko- 
mišku Stalino palydos elementu. Bolšakovas neapsakomai bijojo Vado, 
nes du jo pirmtakai buvo sušaudyti. Senstančiam Stalinui kinas tapo 
ne tik ritualu, be kurio jis nebegalėjo apsieiti, bet ir pagalbine priemone 
valdyti bei vieta, iš kur tai daryti. 

Svarbiausia Bolšakovui būdavo nuspręsti, kokį filmą rodyti. Tuo tiks- 
lu jis bandydavo atspėti Stalino nuotaiką. Ministras stebėdavo vadovo 
eiseną, intonacijas; kartais jam pasisekdavo: apie Vado nuotaiką jam pa- 
sutleruodavo Vlasikas ar Poskriobyševas. Jeigu Stalinas būdavo prastai 
nusiteikęs, Bolšakovas žinodavo, kad geriau nerodyti naujo filmo. Stali- 
nas buvo įpročių vergas. Jam labai patiko žiūrėti tokias mėgstamiausias 
ketvirtojo dešimtmečio komedijas kaip „Volga, Volga“ ar užsienietiškus 
filmus, tokius kaip „Senojoje Čikagoje“, „Misija Maskvoje“, komediją 
„Tai atsitiko kartą naktį“ ar kurį nors filmą su Charlie Chaplinu. 

Dabar Stalinas turėjo naują amerikietiškų, angliškų ir vokiškų filmų 
kolekciją, dar neseniai priklausiusią Goebbelsui. Jeigu Stalinas būdavo 
blogos nuotaikos, ją pataisydavo kuris nors Goebbelso filmas. Jam patiko 
detektyvai, vesternai, filmai apie gangsterius ir scenos su muštynėmis, o 
visa, kas bent kiek dvelkė seksu, Stalinas draudė. Kai kartą Bolšakovas 

parodė filmą su ne visai padoria scena, kurioje figūravo nuoga mergina, 
Stalinas trenkė kumščiu per stalą, užriko: „Įkūrėte čia viešnamį, Bolša- 
kovai?!“, išėjo iš salės, o Politbiuro nariai išsekė jam iš paskos. Vargšas 
Bolšakovas liko laukti, kada jį suims. Nuo to laiko jis iškarpydavo visas 
scenas, kur tik pasirodydavo bent lopinėlis nuogo kūno. 

Stalinas įsakė Bolšakovui versti užsienio filmus, tačiau ministras tik 
šiek tiek mokėjo angliškai, kitų kalbų - nė trupučio. Taigi jis daug laiko 
praleisdavo ruošdamasis tiems vidurnakčio seansams: liepdavo vertė- 
jams peržiūrėti filmą, o paskui skaitydavo jų parašytą rusišką scenari- 
jų ir bandydavo jį įsiminti. Tai buvo labai sunki užduotis, nes Stalinas 
galėjo pasirinkti kurį nors iš šimtų filmų. Taigi jis versdavo absurdiškai 
akivaizdžius dalykus ir labai vėluodamas, kai jau seniai būdavo aišku, 
ką pasakė veikėjas. Politbiuro nariai juokdavosi ir šaipydavosi iš sutri- 
kusio Bolšakovo vertimų. Kartą Berija parodė į ekraną ir sušuko: 

- Žiūrėkit, jis iš tiesų bėga <...>. 

Visi ėmė juoktis. Stalinas - šis farsas jam akivaizdžiai patiko - taip ir 
nepareikalavo gero vertėjo. 1951 metais Bolšakovas paprašė Stalino leisti 
rodyti „Tarzaną“. Galima įsivaizduoti, kaip žiūrovai kvatojo susiėmę už 
pilvų, kai ministras vertė ant medžių besisupančio Tarzano riksmus ir jo 
kriuksėjimą merginant Džeinę. Jeigu Bolšakovas parodydavo seną Stali- 
no mėgstamą filmą „Volga, Volga“, Vadas mėgdavo pasipuikuoti, kaip 
puikiai jį žino, ir kiekvieno aktoriaus tekstą pasakydavo anksčiau už jį. 

Jeigu Stalinas būdavo geros nuotaikos, Bolšakovas turėjo galimybę 
pasirinkti kokį naują sovietinį filmą. Stalinas liko visos kino pramonės 
cenzoriumi: joks filmas negalėjo būti parodytas be jo asmeninio prita- 
rimo. Kai jis ištisus mėnesius būdavo šalies pietuose, nebuvo galima 
padaryti jokio sprendimo, todėl grįžus jam tekdavo peržiūrėti visus 
naujus filmus. 

Stalinui einant į kiną, Bolšakovas užimdavo padėtį prie durų. Kartą 
jis išgąsdino Vadą, kai tūnojo šešėlyje. 

- Kas jūs?! Ką jūs čia veikiate?! - užriko Stalinas. - Kodėl jūs slaps- 
totės?! 

Po to karto Stalinas ištisas savaites piktai dėbčiojo į Bolšakovą. 

Stalinas įsitaisydavo pirmoje eilėje apsuptas savo svečių, dažniau- 
siai įsipildavo gruziniško vyno, praskiesdavo mineraliniu vandeniu ir 
būtinai paklausdavo: 

- Ką šiandien mums parodys draugas Bolšakovas? 

Ministras pranešdavo filmo pavadinimą, atsisėsdavo salės gale ir 
liepdavo mechanikui pradėti. Kartą vienas mechanikas išmetė iš rankų 
projektoriaus detalę; ji sulūžo, ir iš jos ant grindų pasklido gyvsidabris. 
Mechanikas buvo apkaltintas pasikėsinimu nužudyti generalisimą*. 

Stalinas šnekėdavo per visą filmą. Jam labai patiko filmai apie kau- 
bojus; jis žavėjosi Spenceriu Tracy ir Clarku Gable 'u, bet tuo pat metu 
juos „keikdavo ir vertindavo ideologiniu požiūriu, - prisiminė Chruš- 
čiovas. - Vis dėlto paskui užsakydavo naujų filmų su jais.“ 

Aktoriais žavėjęsis Stalinas dažnai klausdavo: 

- Kur mes anksčiau matėme šį aktorių? 

Po karo Stalino vakarienėse dažnai dalyvaudavo aktoriai ir režisie- 
riai, ypač gruzinų režisierius Michailas Čiaurelis, statęs filmus apie di- 
dvyriškąjį Vadą, ir jį dažnai vaidindavę aktoriai - Michailas Gelovanis 
(jo vaidinamas Stalinas kalbėdavo su gruzinišku akcentu) ir Aleksejus 
Dikis (po karo Stalinas filmuose vis dažniau kalbėdavo su rusišku ak- 
centu). 

- Jūs labai įdėmiai mane stebite, - per vakarienę tarė Gelovaniui Sta- 
linas. - Laiko negaištate, ar ne? 

Kartą Vadas paklausė Dikio, kaip šis „vaidintų Staliną . 

- Tokį, kokį jį mato Žmonės, - atsakė aktorius. 

- Teisingas atsakymas, - pagyrė Stalinas ir dovanojo jam butelį bren- 
džio. 

Filmui pasibaigus Stalinas visuomet klausdavo kito intelektualo 
nuomonės: 

- Ką mums pasakys draugas Ždanovas? 

Šis pasakydavo savo pasipūtėlišką nuosprendį, paskui glaustai ma- 
tytą filmą apibūdindavo Molotovas, galiausiai sarkastiškai pajuokau- 
davo Berija. Stalinui patikdavo juokauti apie filmų kūrėjus: 

- Jeigu draugas X [režisierius ar scenaristas] pasirodys esąs niekam 
tikęs, draugas Ulrichas pasirašys jam mirties nuosprendį. 

Kartą Bolšakovas paskambino Berijai ir Molotovui paklausti, ar Gin- 
kluotųjų oro pajėgų dienos proga gali paleisti į ekranus filmą „Žukovs- 
kis“ apie garsųjį aviacijos mokslininką, bet atostogaujantis Stalinas dar 
nebuvo jo matęs. Berija su Molotovu atsakė, kad spręsti turi Vadas, ne 


* Tai buvo ne pirmas bandymas apnuodyti gyvsidabriu Stalino dvare. Ježovas prilaistė gyvsida- 
brio savo kabinete ir pareiškė, kad Jagoda bandė jį nunuodyti. 

jie. Bolšakovas leido filmą rodyti. Grįžęs Stalinas pasižiūrėjo „Žukovs- 
kį“ ir tarė: 

- Mes žinome, kad jūs nusprendėte paleisti jį į SSRS ekranus! Mane 
norėjo apgauti, bet tai neįmanoma. 

Bolšakovui numirė visos blusos. Stalinas paklausė, kas davė leidi- 
mą. Bolšakovas atsakė, girdi, jis „pasitarė ir nusprendė . 

- Jūs pasitarėte ir nusprendėte, - tyliai pakartojo Stalinas, atsistojo, 
priėjo prie durų, atidarė jas ir pakartojo: - Jūs nusprendėte. 

Vadas išėjo, uždarė duris, ir kambaryje stojo pražūtį pranašaujanti 
tyla. Tada Stalinas šypsodamas vėl atidarė duris. 

- Jūs nusprendėte teisingai. 

Jeigu Stalinui filmas labai nepatikdavo, jis tiesiog išeidavo iš salės, 
bet prieš tai būtinai pasišaipydavo iš Bolšakovo. 

Ministras užsirašydavo visas didingas kritiškas Stalino pastabas. 
Kitą rytą jis paskambindavo režisieriams ar scenaristams ir perduoda- 
vo Vado komentarus nenurodydamas šaltinio, bet girdint drebantį, ku- 
piną nuolankios baimės balsą abejonių dėl jo niekam nekildavo“. 

Stalinas reikalavo politizuoti filmus ir neskirdavo jų nuo tikrovės. 
Djilasas pastebėjo, kaip jis painioja tai, ką mato ekrane, su tikrove, „tarsi 
koks neraštingas žmogus, neskiriantis meno nuo realybės“. Jam be galo 
patikdavo filmai, kuriuose žudomi draugai ir bendražygiai. Chruščio- 
vui ir Mikojanui ne kartą teko žiūrėti britų filmą, neabejotinai iš Goeb- 
belso kolekcijos, apie piratą, kuris „vieną po kito“ išžudė sėbrus, kad 
jam atitektų visas aukso grobis. 

- Koks šaunuolis! Žiūrėkite, kaip jam tai pavyko! - šaukė Stalinas. 

Jo draugus tai slėgė, nes jie negalėjo pamiršti, pasak Chruščiovo, 
„esą laikini žmonės“. 

Kadangi Stalinas buvo atitrūkęs nuo žmonių, tie filmai jam vaidi- 
no labai svarbų vaidmenį. Po karo Stalinas norėjo uždėti mokesčius 
valstiečiams, nors kaime siautė badas. Visas Politbiuras nuovokiai tam 
priešinosi, ir tai supykdė Staliną. Jis buvo įsitikinęs, kad valstiečiai išga- 
li mokėti mokesčius. Jis priminė Politbiuro nariams, kaip pasiturinčiai 
valstiečiai gyvena, nes taip buvo rodoma propagandiniuose filmuose; į 
tikrovėje siaučiantį badą jis nekreipė dėmesio. Pamačius filmą „Ušako- 


* Bolšakovas pergyveno Staliną ir dirbo Chruščiovo prekybos ministro pavaduotoju. Mirė 
1980 m. 

vas“ apie Jekaterinos II admirolą, Staliną apsėdo manija sukurti galingą 
karinį jūrų laivyną. Jis cituodavo filmo veikėją, sakantį: 

- Sausumos kariuomenė yra kardas vienoje rankoje, karinis jūrų lai- 
vynas - kardas kitoje rankoje. 

Stalinas dažnai prisispirdavo žiūrėti du filmus paeiliui, o jiems pasi- 
baigus, apie antrą valandą nakties, sakydavo: 

- Eime ko nors užvalgyti, - ir pridurdavo: - jei turite laiko, - tarsi jo 
svečiai būtų turėję galimybę rinktis. 

- Jeigu tai kvietimas, - atsakydavo Molotovas, - priimu jį su didžiau- 
siu malonumu. 

Tada Stalinas kreipdavosi į savo svečius - dažnai tai būdavo Tito ar 
Bierutas: 

- Kokie jūsų planai šiai nakčiai? - galėjai pagalvoti, kad tokį metą 
žmonės turi kokių nors planų. Neišgirdęs atsakymo Stalinas nusijuok- 
davo: - Hmm... Vyriausybė be valstybinio plano. Eisime užkąsti. 

„Užkandžiaudavo“ jie šešias nesibaigiančias valandas, iki aušros?. 


**X* 


Po filmų Stalinas įsakydavo Poskriobyševui - šis lydėdavo Staliną vi- 
sur - iškviesti automobilius, bet jeigu jie vėluodavo, Vadas imdavo dre- 
bėti „iš įsiūčio, rėkti, smarkiai gestikuliuoti, jo veidas persikreipdavo, jis 
paleisdavo užgauliojimų srautą sekretoriui į veidą <...>, ir šis baldavo, 
tarsi jam būtų neatlaikiusi širdis“. Poskriobyševas surinkdavo užtruku- 
sius svečius. Svečiai turėdavo ruoštis toms „vakarienėms“ - nusnausti 
perpietės, nes „užmigdavusiems prie Stalino stalo baigdavosi blogai“, 
teigė Chruščiovas*. Kartais norėdamas pagyvinti vakarėlius Vadas 
kviesdavosi savo gruzinus kino režisierius ir aktorius. „Gal žinote, ar 
Čiaurelis ir Gelovanis šiuo metu Maskvoje?“ - klausdavo jis. 

Užsienio svečiai važiuodavo su Stalinu. Šis visuomet sėdėdavo ant 
atlenkiamos sėdynės tiesiai už vairuotojo ir kartais užsidegdavo šviese- 
lę viršuje, kad galėtų skaityti. Ant kitos atlenkiamos sėdynės paprastai 


* Didikų artimieji suprasdavo, kada jie įsitempę laukia Stalino sekretorių, paskambinsiančių ir 
pakviesiančių į kiną ar jo vasarnamį. Savaitgaliais, kai dvariškiai turėdavo vienintelę galimybę 
pabūti su artimaisiais, jie ypač nerimaudavo suskambus telefonui. Visą dieną jie nieko nevalgy- 
davo - taupė vietą nesibaigiančiai patiekalų virtinei. Sergejus Chruščiovas pastebėjo, kaip greitai 
išvažiuodavo tėvas, kai suskambdavo telefonas. 


600 


VIENA NAKTIS IŠ NAKTINIO JOSIFO VISARIONOVIČIAUS GYVENIMO: FILMŲ IR VAKARIENIŲ TIRONIJA 


įsitaisydavo Molotovas, ant užpakalinės - Stalino favoritas Ždanovas su 
kitais svečiais. Berija su Malenkovu, „ta pora niekšų“ - taip juos vadino 
Stalinas - visuomet važiuodavo vienu automobiliu*. Kai automobiliai 
lėkdavo iš miesto Stalino mėgstamu pašėlusiu greičiu, jis planuodavo 
maršrutą ir darydavo „keistus lankstus“, kad suklaidintų teroristus. 

Nuvažiavę šešiolika kilometrų vyriausybiniu greitkeliu, prie kon- 
trolės posto jie sukdavo į kairę ir privažiuodavo jauną eglyną. Po an- 
tro kontrolės posto jie pravažiuodavo pro Kuncevo vasarnamio vartus. 
Ten vestibiulyje kabojo didžiulis žemėlapis; Stalinas, Ždanovas ir Mo- 
lotovas sustodavo priešais jį: darydavo įspūdingus geopolitinius pa- 
reiškimus ir įnoringus sprendimus. Ždanovas, jo varžovas Malenkovas 
ir Voznesenskis visada turėdavo paruoštus bloknotus ir užsirašydavo 
Stalino nurodymus; seni bolševikai Molotovas ir Mikojanas manė, kad 
toks pataikavimas juos žemintų. 

Tualetas buvo rūsyje. Kai svečiai mazgodavosi rankas prieš vakarie- 
nę, Molotovas prie pisuaro juokaudavo: „Tai vadinama išsikrovimu prieš 
pasikrovimą!“ Šis tualetas buvo viena iš nedaugelio patalpų Maskvoje, 
kur didžiūnai galėdavo atvirai šnekėtis. Berija ir kiti kuždėdavosi, kaip 
jiems įgriso Stalino pasakėlės apie Sibiro tremtį. Kai Vadas tvirtindavo 
nušliuožęs slidėmis dvylika kilometrų ir nušovęs dvylika kurapkų, jau 
pradėjęs nekęsti Stalino Berija sakydavo: „Jis meluoja, ir tiek!“ 

Svečiai įeidavo į erdvų valgomąjį su ilgu stalu po maždaug ketu- 
riolika patogių kėdžių kiekvienoje pusėje; aukštus langus dengė ilgos 
užuolaidos, ant sienų kabojo du sietynai ir keli šviestuvai. Kaip ir visuo- 
se Stalino namuose, sienos, grindys ir lubos buvo dengtos šviesiomis 
Karelijos pušų plokštėmis. Kambarys buvo toks švarus, toks „atskirtas 
nuo viso pasaulio“ ir jame tvyrojo tokia „mirtina tyla“, kad svečiai jaus- 
davosi atsidūrę ligoninėje. 

Stalinas visada sėdėdavo stalo, kairėje, Berija, dažnai atlikdavęs ta- 
mados pareigas - krikštasuolėje, o garbės svečias - Stalinui iš kairės. 
Vos visi susėsdavo, prasidėdavo gėrimas. Iš pradžių būdavo geriama 
kultūringai - vienas kitas butelis vyno, kartais silpnas gruziniškas „rau- 
gas“ ir truputis Stalino labai mėgstamo šampano. Mikojanas ir Berija iš 
pradžių atsinešdavo vyno. | 


* Šulų vairuotojai visada labai džiaugdavosi, kai jų viršininkus pakviesdavo pas Staliną. Voroši- 
lovas dabar buvo kviečiamas rečiau negu prieš karą. „Mano senuką kviečia nebe taip dažnai“, - 
skųsdavosi jo vairuotojas veteranas. 


601 


STALINAS. RAUDONOJO CARO DVARAS 


- Judu kaukaziečiai, tad apie vyną išmanote geriau negu kiti. Para- 
gaukite <...>, - ragindavo Vadas. 

Netrukus paaiškėjo, kad jis nori įsitikinti, jog svečių vynas neužnuo- 
dytas, todėl juodu nustojo jį nešęsi. Stalinas vaišindavo savo vynu ir 
pats maloniai atkimšdavo butelius. Po kiek laiko svečiai tostais būdavo 
vis įkyriau raginami išgerti baltosios, pipirinės ir brendžio, tad galop 
net tie užkietėję girtuokliai nusitašydavo kaip gaidžiai. Stalinas dėl to 
nesaikingo gėrimo kaltindavo Beriją. Paprastai per gruzinų vaišes šei- 
mininkas juokais verčia svečius gerti, ojeigu jie priešinasi, įsižeidžia. Bet 
dabar šis tariamas vaišingumas tapo bjauriai iškreiptas ir virto baimę 
keliančiu galios demonstravimu. Stalinas taip ūžavo 1944-1945 metais, 
kad profesorius Vinogradovas įspėjo jį gerti mažiau. Tuomet Vadas pe- 
rėjo prie vyno, skiesto mineraliniu vandeniu. Vis dėlto ir tada jis kartais 
persigerdavo; kartą Svetlana matė jį dainuojantį duetu su nebesilaikan- 
čiu ant kojų, bet išdidžiu sveikatos apsaugos ministru. Stalinui virto 
pramoga tiek privaišinti savo bendražygius, kad šie nebekontroliuotų 
savęs - tada jis pajusdavo juos valdąs. 

Gėrimą pradėdavo ne Berija, o Stalinas: jis „versdavo mus gerti, kad 
atsirištų liežuvis“, - rašė Mikojanas. Stalinui patiko senų laikų žaidimas 
atspėti temperatūrą ir išgerti taurelę už kiekvieną apsiriktą laipsnį. Dji- 
lasas matė, kaip Berija suklydo trimis laipsniais ir turėjo išlenkti tris bur- 
neles degtinės. Berija - Svetlana jį vadino „puikiu šiuolaikiniu gudraus 
dvariškio pavyzdžiu“ - tenkino Stalino troškimą matyti, kaip jo dvariš- 
kiai praranda orumą, ir akylai stebėdavo, kad nė vienas nepraleistų tosto. 

- Nagi išgerk kaip visi, - Berija kankindavo Molotovą, nes šis „visa- 
da norėdavo pasirodyti prieš Staliną - jei šis ką nors įsakydavo, visada 
paklusdavo“. 

Kartais Stalinas užsistodavo užsienio svečius ir pasigailėdavo Ka- 
ganovičiaus, nes „žydai - prasti gėrovai“. Net šitaip ūžaujant Berijos 
mintys sukosi apie seksą. Privertęs Djilasą išgerti stiklą pipirinės, Berija 
nusišaipė, kad ji „kenkia lytinėms liaukoms“. Stalinas „vos nepratrūk- 
damas juoktis“ įdėmiai žvelgė į užsienio svečią - ar šis nešokiruotas. 

Berija baisiai nemėgo tų išgertuvių, tik tai slėpė. Jis graudžiai skun- 
dėsi dėl jų žmonai Ninai, Chruščiovui ir Molotovui. Nina paklausė, ko- 
dėl jis per jas nusitašo. 

- Privalai pasiekti tokį pat lygį kaip aplinkiniai, - atsakė jis, bet tai 
buvo tik dalis tiesos. Berija mėgavosi savo valdžia - per išgertuves, 


602 


VIENA NAKTIS IŠ NAKTINIO JOSIFO VISARIONOVIČIAUS GYVENIMO: FILMŲ IR VAKARIENIŲ TIRONIJA 


kaip ir daug kur kitur, „negalėdavau tam atsispirti“. Chruščiovas jam 
pritarė, kad tos vakarienės „kelia siaubą“. 

Kartais per tas bakchanalijas buvo tiek daug geriama, kad didžiū- 
nai, it kokie senstantys, pilvoti studentai, išsvirduliuodavo iš valgomo- 
jo vemti, apsidirbdavo ar jų apsaugininkams tiesiog tekdavo nešte nešti 
juos namo. Stalinas girdavo Molotovą už tai, kad pajėgia daug išger- 
ti, bet kartais užsienio reikalų ministras irgi pasigerdavo. Daugiausiai 
vemdavo Poskriobyševas. Tarp daugiausiai geriančių buvo Chruščio- 
vas - jis troško įsiteikti Stalinui visai kaip ir Berija. Kartais Chruščiovas 
taip nusilesdavo, kad Berija parveždavo jį namo ir paguldydavo į lovą - 
Nikita bemat ją prišlapindavo. Ždanovas ir Ščerbakovas negalėjo nu- 
stoti gėrę ir tapo alkoholikais; pirmasis bandė atsikratyti šio žalingo 
įpročio, antrasis 1945 metais mirė nuo širdies smūgio, ištikusio po bai- 
sių išgertuvių. Bulganinas buvo „beveik alkoholikas"; Malenkovas tik 
dar labiau išpampo. 

Berijai, Malenkovui ir Mikojanui pavyko papirkti padavėją, kad 
ši vietoj svaigalų piltų jiems „nuspalvintą vandenį“, bet Ščerbakovas 
išdavė juos Stalinui. Kartą išgėręs įspūdingą kiekį brendžio Mikoja- 
nas išsvirduliavo iš valgomojo ir netoliese aptiko kambarėlį su sofa ir 
praustuvu. Jis apsišlakstė veidą vandeniu, atsigulė ir jam pavyko kelias 
minutes nusnūsti. Tai tapo slaptu jo įpročiu, bet Berija įskundė Mikoja- 
ną Stalinui, jau pradėjusiam justi armėnui antipatiją. 

- Nori būti gudresnis už kitus, ar ne? - iš lėto iškošė Stalinas. - Žiū- 
rėk, kad vėliau netektų to gailėtis! 

Stalino namuose šie žodžiai visada buvo baisiausias grasinimas“. 

Stalino vasalams iš Vidurio Europos sekėsi ne ką geriau. Kartą Gott- 
waldas tiek pasigėrė, kad paprašė priimti Čekoslovakiją į SSRS sudėtį. 
5u juo atėjusi žmona didvyriškai pasisiūlė: „Drauge Stalinai, leiskite 
man gerti vietoj mano vyro. Gersiu už mus abu.“ Rakosi kvailai pareiš- 
kė, kad Sovietų žmonės - , girtuokliai“. 

- Mes dar pažiūrėsim, kas girtuokliai! - nusišaipė Stalinas ir kartu su 
Berija „pripumpavo“ vengrą svaigalų. 


**kk 


Vasarą svečiai išsvirduliuodavo į verandas. Stalinas klausdavo Beriją 
arba Chruščiovą patarimų apie savo rožes (jas su meile genėdavo), ci- 

trinmedžius ir daržą. Vadas prižiūrėdavo, kas sodinama darže, ir pats 
vedė naujas rūšis - pavyzdžiui, kryžmino moliūgus su arbūzais. Jis 
pats lesindavo naminius paukščius. Kartą Berija pastatė Stalinui dova- 
nų šilimamį. 

- Koks kvailys įsakė jį pastatyti?! - užpyko Stalinas. - Kiek elektros 
reikės lempoms?! 

Jis įsakė šiltnamį nugriauti. 

Pasigėrę didikai kvailiodavo ne ką geriau negu universiteto studen- 
tai. Pasigėrę Chruščiovas ir Poskriobyševas įstūmė Kuliką į tvenkinį, 
nes žinojo, kad Stalinas nebegerbia to juokdario. Jėga garsėjantis Kuli- 
kas permirkęs iššoko iš vandens ir nusivijo Poskriobyševą - tas pasislė- 
pė krūmuose. Berija įspėjo: 

- Jei kas pabandys iškrėsti tokį pokštą man, sumalsiu į miltus! 

Poskriobyševą nuolat įstumdavo į tvenkinį. Apsaugininkai be galo 
sunerimo, kad koks girtas didžiūnas nuskęs, todėl patyliukais tvenkinį 
nuleido. Tie infantiliški kvailiojimai džiugino Staliną: 

- Jūs lyg maži vaikai! 

Vieną vakarą Berija pasiūlė pašaudyti. Narve buvo laikomos put- 
pelės. 

- Jeigu mes jų nenušausime, apsaugininkai jas suvalgys! - pareiškė 
Berija. 

Tikriausiai jau girtas Vadas išsvirduliavo lauk ir paliepė atnešti šau- 
tuvus. Stalinui, senam, silpnam ir girtam (apie sunykusią jo kairę ranką 
nekalbėsime), iš pradžių „apsvaigo galva“ ir pirmą šūvį jis paleido į 
žemę, tik per plauką nepataikydamas į Mikojaną. Paskui jis pykštelėjo į 
orą ir apibėrė šratais savo asmens sargybinius - pulkininkus Tukovą ir 
Chrustaliovą. Paskui Stalinas jų atsiprašė, bet kaltę suvertė Berijai*. 


**kX 
Valgomajame pasirodydavo tarnaitės - storos valstietės, it kokios ka- 


ralienės Viktorijos laikų slaugės pasirišusios baltas prijuostes, nešinos 
daugybe gruziniškų patiekalų. Juos sudėdavo ant bufeto ar ilgojo stalo 


* Šis epizodas primena, kaip imperatorius Napoleonas netaikliai iššovė ir išmušė akį maršalui 
Massėnai. Incidentas dar labiau įtikino Beriją ir Chruščiovą, kad Stalinas melavo pasakodamas 
apie savo medžiokles ir kad jis visai nemoka šaudyti. 

gale ir dingdavo. Kartą viena jų stabtelėjo pilstydama arbatą Stalinui ir 
svečiams lenkams. Vadas iškart tai pastebėjo: 

- Ką ji nori nugirsti? 

Jeigu iškilių svečių iš užsienio nebūdavo, vakarienę patiekdavo kuri 
nors namų šeimininkė, paprastai Valečka, ir vienas apsaugininkas. Sve- 
čiai įsidėdavo maisto, tada sėsdavo prie stalo kartu su Stalinu. 

„Pamažu Stalinas ėmė labai domėtis tuo, ką valgo“, - prisimena Mi- 
kojanas. Nuvargęs generalisimas pildė senkančios energijos atsargas 
„milžinišku kiekiu maisto, kurio būtų užtekę kur kas stambesniam vy- 
rui“. „Jis suvalgydavo mažų mažiausiai dvigubai daugiau už mane, - 
rašė Mikojanas. - Imdavo gilią lėkštę, prisipildavo į ją dviejų karštų 
sriubų, paskui kaimiečių papročiu, žinomu man iš mano paties kaimo, 
pritrupindavo į lėkštę duonos, uždengdavo kita, tada išsrėbdavo iki pa- 
skutinio lašo. Paškui valgydavo užkandžius ir pagrindinį patiekalą su 
daugybe mėsos.“ Stalinui „dar patiko žuvis, labiausiai silkė, be to, mėgo 
paukštieną - vištieną, antieną“ ir virtas putpeles. Jis net sugalvojo naują 
patiekalą ir pavadino jį Aragvi - avieną su baklažanais, pomidorais, bul- 
vėmis ir juodaisiais pipirais. Šį patiekalą, kurį dažnai užsisakydavo, jis 
pagardindavo pikantišku padažu. Tačiau Stalinas pasidarė toks įtarus, 
kad paprastai bandydavo prikalbinti Chruščiovą, ėdriausią iš savo didi- 
kų, paragauti avienos ar silkės ir tik tada valgydavo pats. 

Stalino vakarienės buvo tarsi kulinarinis imperializmas; jų paskirtis 
buvo padaryti įspūdį paprastumu, bet tuo pat metu sukelti nuolankią 
baimę per jas demonstruojama valdžia. Tikslas būdavo pasiektas. Ne- 
priklausomi jugoslavai baisėdavosi vulgaria draugija, bet nuolankesni 
lenkai girdavo „gardžią keptą lokieną“ ir šeimininką laikė „žavingu 
žmogumi , nes jis elgdavosi su jais šiltai it tėvas ir niekados nepamirš- 
davo paklausti, ar patiko jų artimiesiems atostogos Kryme. Ne savo 
aplinkos žmonėms Stalinas ir toliau meistriškai rodydavo tiesiog kerin- 
tį žmoniškumą. Bet Stalinas galėjo kerėti tik iki tam tikros ribos. Bieru- 
tas vis klausinėjo Stalino, kas nutiko lenkų komunistams, dingusiems 
1937 metais. 

- Lavrentijau, kur jie? - klausė Berijos Stalinas. - Liepiau tau jų ieš- 
koti, kodėl iki šiol neradai? 

Stalinas ir Berija tiesiog mėgavosi tais grėsmingais žaidimais. Berija 
atsakydamas pažadėjo ieškoti dingusių lenkų, bet matydamas, kad Sta- 
linas nesiklauso, atsigręžė į Bierutą: 


605 


STALINAS. RAUDONOJO CARO DVARAS 


- Ko čia lendate prie Josifo Visarionovičiaus?! Atsipiskite ir palikite 
jį ramybėje, antraip pasigailėsite! 

Bierutas daugiau neužsiminė apie prarastus draugus. 

Staliną kamavo prasti dantys, atsiliepdavę ir jo dvariškiams, nes Va- 
das valgydavo tik minkščiausią ėrieną ir labiausiai prinokusius vaisius. 
Įnirtinga konkurencija prasidėjo, kai reikėjo pritaikyti Stalinui dantų 
protezus. Šis gurmanas vis dėlto reikalaudavo būti bolševikiškai tau- 
piems, ir tuodu poreikiai buvo sunkiai suderinami. Jo dvariškiai varžė- 
si, kuris parūpins jam gardžiausių kąsnelių. Kartą Stalinui labai patiko 
gardi aviena. Jis paklausė apsaugininko: 

- Iš kur gavote mėsą? 

- Iš Kaukazo, - atsakė asmens sargybinis. 

- Kokių degalų įpylėte į lėktuvą? Vandens? Vlasikas vėl krečia 
pokštus!* a 

Stalinas įsakė įsteigti Kunceve ūkį, kuriame būtų galima auginti kar- 
ves, avis ir vištas, o ežere užveisti žuvų. Visais šiais dalykais rūpinosi 
trijų žemės ūkio specialistų vadovaujamas personalas. Kai Berija atvežė 
trisdešimt otų, Stalinas nusišaipė iš savo apsaugininkų: 

- Jūs otų neįstengėte rasti, o Berija rado. 

Apsaugininkai nusiuntė Berijos žuvis tirti į laboratoriją, ir ten paaiš- 
kėjo, kad jos papuvusios. 

- Tuo sukčiumi negalima pasitikėti, - pareiškė Stalinas. 

Nors Stalino pilvas vis apvalėjo, jis šaipėsi iš be perstojo tunkančio 
Malania pravardžiuojamo Malenkovo ir net liepė jam mankštintis, kad 
„Vėl taptų panašus į žmogų“. Berija irgi erzino savo sąjungininką: 

- Na, tai kada pasidarysi panašus į žmogų? Ar numetei kiek nors 
svorio? 

Užtat Chruščiovo ėdrumas linksmino Staliną; kartą jis sukuždėjo 
savo apsaugininkams: 


* Vlasikas ir generolas leitenantas Saša Egnatašvilis, patikimas Gorio smuklininko, Keke globėjo, 
sūnus, tikriausiai buvo atsakingi už Stalino maistą. Jis buvo gaminamas Valstybės saugumo 
ministerijos laboratorijoje, vadinamoje Baze; prieš išvežant maistą, ant taros būdavo užrašoma: 
„Nuodingų medžiagų nerasta.“ Neseniai išleistoje knygoje teigiama, neva Egnatašvilis buvo 
Stalino degustatorius, bet tai akivaizdus pramanas. Vis dėlto Stalinas dažnai versdavo savo dva- 
riškius ragauti maistą ir vyną prieš valgydamas ar gerdamas pats. Atėjęs į vakarėlį, jis atsinešda- 
vo dėžę vyno ir cigarečių - butelius atkimšdavo ir cigarečių pakelius atplėšdavo pats. Nebaigtą 
maistą, vyną ir cigaretes palikdavo, kad Vlasikas išdalytų. Iššvaistoma buvo daugybė gėrybių; 
pagunda pasipelnyti buvo didžiulė, bet ir grėsmė ne ką mažesnė. Vlasikas niekada negalėdavo 
atsispirti toms gėrybėms. 

- Tas rajūnas sukirto dvi žuvis ir kelis fazanus! 

Nors Chruščiovas dabar buvo kiek paritus, tiek pastačius, Vadas ir 
toliau ragino jį valgyti daugiau: 

- Žiūrėk, Nikita, - vištų skrandukai ir širdelės! Ar jau ragavai? 

Didžiūnai bandė riboti maisto kiekį ir dieną per savaitę mito vien 
vaisiais ir sultimis, vadindami tai „iškrova“, bet neatrodė, kad tai pa- 
dėtų. Berija laikėsi daržovių dietos, nes jau išstorėjo taip kaip Malen- 
kovas. 

- Štai jūsų žolės, drauge Berija, - pranešė Stalino namų šeimininkė“. 


Stalinas manė, kad jo vakarienės tėra savotiškas politikų diskusijų prie 
stalo klubas, betdtitas intelektualas Ždanovas jį įtikino, kad dėl plačios 
diskusijų tematikos jos atitinka senovės graikų puotas. Šiaip ar taip, 
Stalinas niekados nepasiekė nieko artimesnio kolektyviniam valdymui, 
kaip tie vėmalais pradvokę sambūriai. Imperija iš tikro buvo „valdoma 
nuo vakarienės stalo“, - teigė Molotovas. Vadovybė panėšėjo į „patri- 
archališką šeimą su užgaidžia galva, dėl kurios keistenybių šeimos na- 
rius visą laiką kamavo bloga nuojauta“, bet „oficialiai ir iš tiesų, - rašė 
Djilasas, - per tas vakarienes buvo formuojama didelė dalis Sovietų po- 
litikos. Būtent čia buvo sprendžiamas didžiulio Rusijos krašto, naujai 
įgytų teritorijų ir <...> visos žmonių padermės likimas.“ Pokalbiai nuo 
anekdotų ir literatūros peršokdavo prie „rimčiausių politinių temų“. 
Politbiuro nariai apsikeisdavo naujienomis iš savo feodų, bet įspūdis, 
kad tie pokalbiai vykdavo neformaliai, buvo klaidingas. „Nesusigau- 
dantis svečias vargu ar būtų pastebėjęs kokį skirtumą tarp Stalino ir 
kitų, bet skirtumas buvo.“ 

Per vakarienes Ždanovas, pravarde Pianistas, kalbėdavo daugiau- 
siai: girdavosi savo naujausiu kultūros vajumi ar bambėdavo, kad Mo- 
lotovas neleido jam aneksuoti Suomijos; pagrindinis jo varžovas, nutu- 
kęs didysis raštininkas Malenkovas, paprastai tylėdavo. Jis laikydavosi 
politikos „prie Stalino elgtis itin atsargiai“. Berija, labiausiai pataikavęs 
Stalinui, bet kartu rodęs jam didžiausią nepagarbą, meistriškai jį išpro- 
vokuodavo ir juo manipuliuodavo - pasak Berijos žmonos, jis „tampy- 
davo tigrą už ūsų“. Jis galėjo sužlugdyti kiekvieno didžiūno siūlymą, 
jeigu jis pirma nebūdavo suderintas su juo. Berija buvo „labai galin- 

gas“, nes galėjo „pasirinkti tinkamiausią akimirką <...> pakreipti Stali- 
no gerą ar blogą valią sau naudinga linkme 

Kai vakarienėse nebūdavo užsieniečių, kalba dažnai nukrypdavo į 
saviškių likimą. Stalinas kalbėdavo apie pažįstamus jiems Žmones, nu- 
žudytus ketvirtajame dešimtmetyje, „ramiai ir atsainiai kaip istorikas, 
nerodydamas nei liūdesio, nei įsiūčio, tik su švelniu humoru . Kartą jis 
priėjo prie vieno iš savo maršalų - jis buvo suimtas, bet paskui paleistas. 

- Girdėjau, neseniai buvote laikomas nelaisvėje? 

- Taip, drauge Stalinai, buvau, bet mano nekaltumas buvo įrodytas 
ir mane paleido. Bet kiek gerų, tiesiog nuostabių žmonių žuvo! 

- Taip, - balsu mąstė Stalinas, - mes netekome daugybės gerų, tie- 
siog nuostabių žmonių. 

Sulig tais žodžiais jis išėjo iš kambario į kiemą. Dvariškiai pasisuko 
į maršalą. 

- Ką jūs pasakėte draugui Stalinui?! - piktai paklausė Malenkovas, 
visuomet elgdavęsis lyg klasės seniūnas. - Kodėl?! 

Tuomet pasirodė Stalinas su rožių puokšte. Tarsi šitaip keistai atsi- 
prašydamas, įteikė ją maršalui. 


**X* 


Didžiausia galia dažnai virsta didžiausia galia įgristi: nieko nėra baisiau 
už nuobodulį, varomą pamažu nykstančio absoliutaus monarcho, ir užjo 
tuščiažodžiavimą pasigėrus - o su tais dalykais esi priverstas taikstytis. 
Senasis generalisimas nebeprisimindavo ką sakęs, tapo irzlus ir užmar- 
šus. Berija su Chruščiovu atmintinai žinojo su pagražinimais pasakoja- 
mus Stalino žygius tremtyje, jo keliones į Londoną ir Vieną ar kaip vai- 
kystėje jį mušdavo tėvas. Stalinas vis dažniau prisimindavo, koks keistai 
laimingas jausdavosi tremtyje - ko gero, tik ten jis ir patyrė tikrą laimę. 
Dabar jis gavo pagalbos prašymą nuo vieno draugo iš Turuchano trem- 
ties, kurioje Vadas buvo per Pirmąjį pasaulinį karą. „Drįstu sutrukdyti 
Jus iš Kureikos kaimo, - rašė senas mokytojas Vasilijus Solominas, gyve- 
nantis iš 150 rublių pensijos. - Prisimenu, kaip <...> Jūs sugavote eršketą. 
Koks tada laimingas pasijutau!“ - „Gavau Jūsų laišką, - atrašė Stalinas. - 
Nepamiršau Jūsų nei savo draugų iš Turuchano ir neabejokite, kad nie- 
kados Jūsų nepamiršiu. Siunčiu Jums 6 000 rublių iš savo pavaduotojo 
algos. Suma ne itin didelė, bet pravers. Geros sveikatos - Stalinas.“ 


608 


VIENA NAKTIS IŠ NAKTINIO JOSIFO VISARIONOVIČIAUS GYVENIMO: FILMŲ IR VAKARIENIŲ TIRONIJA 


Kiekvienas didikas sekė kitus; visi nuolatos budriai gynė savo in- 
teresus ir vengė išprovokuoti senąjį tigrą. Kalbėtis su juo apie politi- 
nę padėtį darėsi vis sunkiau. Kai Mikojanas pasakė Stalinui, kad šalyje 
trūksta maisto, šis sunerimo ir, vaišindamasis begale patiekalų, be per- 
stojo klausinėjo: 

- Kodėl nėra maisto? 

- Klausk Malenkovo, jis vadovauja žemės ūkiui, - atsakė Mikojanas. 

Kitą akimirką Berija ir Malenkovas po stalu skaudžiai užmynė jam 
koją. 

„- Kam to reikia? - paskui užsipuolė Mikojaną Berija ir Malenkovas. - 
Tai tik erzina Staliną. Tada jis ima uiti vieną ar kitą iš mūsų. Jam reikia 
sakyti tik tai, ką jam patinka girdėti, kad susidarytų gera atmosfera, o ne 
gadinti jam vakarienę!“ 


Dvariškiai studijavo Staliną lyg zoologai, stengdamiesi suprasti jo nuo- 
taikas, pelnyti jo palankumą ir likti gyvi. Svarbiausia buvo perprasti 
unikalų Stalino būdo derinį: dėl perdėto jautrumo jis jautėsi nepatogiai, 
bet pūtėsi dėl savo vaidmens pasaulio istorijoje; troško būti mėgstamas, 
bet buvo šiurpiai žiaurus. Nieku gyvu negalėjai sukelti jam nerimo. Kai 
į bėdą pakliuvo Mikojano brolis aviacijos konstruktorius, Anastasas 
„patarė Artiomui, kaip elgtis su Stalinu“. Chruščiovas pastebėjo, kad 
lenkas Bierutas „sugeba išvengti nelaimės, nes moka elgtis su Stalinu . 

Turėjai laikytis tam tikrų pagrindinių taisyklių, primenančių pata- 
rimus, duodamus stovyklauti išsiruošusiam turistui tam atvejui, jeigu 
jam nepasiseks ir susidurs su laukiniu žvėrimi. Pirma taisyklė buvo 
žiūrėti Stalinui tiesiai į akis, antraip jis klausdavo: „Kodėl šiandien ne- 
žiūri man į akis? Tačiau žiūrėti į akis per ilgai buvo pavojinga. Vienas 
iš Lenkijos vadovų Gomutka užsirašinėjo, ką sako Stalinas, ir rodė jam 
pagarbą, bet įdėmus lenko žvilgsnis šiek tiek išgąsdino Staliną. 

- Kas per žmogus Gomulka? Jis sėdi ir visą laiką žiūri man į akis, 
tarsi kažko ieškodamas. 

Girdi, gal jis priešų agentas? 

Stalino svečias privalėdavo visą laiką likti ramus, nes panika sukel- 
davo Stalinui nerimą. Bierutas „niekada nesunervindavo ir nesutrik- 
dydavo Stalino . Taigi svečiai turėdavo rodyti Vadui pagarbą ir už- 

sirašinėti jo žodžius, kaip tai darydavo Malenkovas, bet ne per daug 
uoliai, kaip tai darė Gomulka. „Kam jis atsineša bloknotą?“ - stebėjosi 
Stalinas. Jeigu apsaugininkai pernelyg stengdavosi sumušti kulnus pa- 
sveikindami Staliną, šis imdavo baimintis ir piktai klausdavo: 

- Kas tu toks - kareivis Šveikas? 

Kita vertus, bendraujant su Stalinu dažniausiai pasiteisindavo būti 
tvirtam ir žvaliam. Vadas žavėjosi Žukovu ir jį protegavo už tvirtus 
įsitikinimus, o Chruščiovą dėl tos pačios priežasties vertino. 

Stalinas žinojo, kad Berija su Malenkovu stengiasi iš anksto nulemti 
būsimus sprendimus, todėl vertino Voznesenskį už atvirumą. O štai 
senų bendražygių stačiokiškumas jam nebepatiko. Vorošilovas, „iški- 
liausias iš Sovietų didžiūnų“ - Stalinas juo dabar nepasitikėjo dėl pra- 
bangios gyvensenos ir bohemiškų draugų rato - bandė priminti Vadui, 
kaip seniai juodu draugai. 

- Neprisimenu, - atrėžė Stalinas. 

Vienas iš atviriausių buvo Mikojanas, dažnai prieštaraudavęs Sta- 
linui. Karo metais tai buvo priimtina, bet dabar - nebe; kartą, kai jie 
kalbėjosi apie puolimą prie Charkovo, Mikojanas drąsiai pareiškė, kad 
dėl katastrofos buvo kaltas Stalinas. Genialusis karvedys įsiuto ir ėmė 
vis įtariau žiūrėti į Molotovą ir Mikojaną. 

Bolševikų didikai niekada negalėdavo susitikti slapčia. „Drauguose 
ir draugystėje slypėjo pavojus, - rašė Sergejus Chruščiovas. - Nekaltas 
susitikimas galėjo baigtis tragedija.“ Nors Chruščiovas, Malenkovas, 
Mechlisas, Budionas ir kiti gyveno Granovskio gatvėje, jie beveik nesi- 
lankydavo vienas pas kitą. Stalinas mėgavosi jų tarpusavio neapykanta: 
Berija ir Malenkovas neapkentė Ždanovo ir Voznesenskio, Mikojanas - 
Berijos, Bulganinas - Malenkovo. Jų visų namų telefonų dabar buvo 
klausomasi. („Mano pokalbių klausosi visą gyvenimą“, - pareiškė Mo- 
lotovas, kai jo apsaugininkas pasiskundė, kad jo namuose prislėpta mi- 
krofonų.) Tačiau Berija teigė namie tyčia kritikuodavęs Vado politiką - 
antraip šiam būtų kilę įtarimų. Didikų svarba priklausė ne nuo pareigų, 
bet vien nuo santykių su Stalinu. Nors Poskriobyševas tebuvo Stalino 
asmeninis sekretorius (nesvarbu, kad CK narys), jis atvirai įžeidinėjo 
Politbiuro narį Mikojaną, kai šis užsitraukė Vado nemalonę. 

Su Stalinu reikėjo tartis visais klausimais, nors ir kokie menki jie 
būtų buvę, tačiau jis nenorėjo būti trukdomas dėl sprendimų, nes tai jį 
irgi nervindavo. Berija gyrėsi: girdi, Ježovas lakstantis pas Staliną dėl 

kiekvieno menkniekio, o jis tariąsis su Vadu tik svarbiais klausimais. 
Jeigu Stalinas atostogaudavo, saugiausia būdavo nedaryti jokių spren- 
dimų - šią strategiją ištobulino Bulganinas, todėl jis taip nepastebimai 
ir iškilo. Jeigu abejodavai, reikėdavo apeliuoti į Stalino išmintį. „Nie- 
kas, be Jūsų, neišspręs šio klausimo“, - kartą parašė vienas didžiūnas. 
Stalinas mėgdavo išklausyti visų kitų nuomonę ir tik tada pasakyti sa- 
vąją, bet Mikojanas dažniausiai „laukdavo, ką pasakys Stalinas“. 

Berija sakė, kad išlikti gyvas gali tik tada, jei „visuomet smogsi pir- 
mas“. Sumaniai elgdavaisi, jeigu nuolatos skųsdavai kitus šulus arba, 
pasak Vyšinskio, „nė akimirkos neleisdavai žmonėms jaustis ramiai. 
Molotovui padarius klaidą, Vyšinskis negalėjo tuo atsidžiaugti. Bet ir 
skundikai negalėjo būti ramūs. Manuilskis įskundė Vyšinskį dešimties 
puslapių raštu: „Brangus drauge Stalinai, kreipiuosi į Jus dėl Vyšinskio 
<...>. Užsienyje, kai jo nekontroliuoja CK, jis elgiasi kaip smulkiabur- 
žuazinė, nepaprastai išpuikusi asmenybė, ir jam svarbiausi jo paties 
interesai.“ Stalinas nusprendė nesiimti jokių priemonių, bet kaip visa- 
da pranešė apskųstajam. Tą pačią dieną žmonės matė, kaip Vyšinskis 
grimzta į nebūtį: „Tik teoriškai esu gyvas. Vos ištempiau šią dieną. Ačiū 
Dievui bent jau už tai!“ 

Pati svarbiausia taisyklė buvo nieko neslėpti nuo Stalino. Ždanovas 
nuolankiai prisipažino daręs klaidų per Leningrado krizę, Chruščiovas - 
jaunystėje buvęs trockininkas, ir abu gavo Stalino indulgenciją. Stalinas 
it erelis pastebėdavo kiekvieną silpnybę. Kartą Vyšinskis prastai pasijuto 
ir išėjo iš susitikimo su diplomatais. Stalinas bemat apie tai išgirdo ir pa- 
skambino Vyšinskio pavaldiniui Gromykai: 

- Kas atsitiko Vyšinskiui? Pasigėrė? 

Gromyka tai paneigė. 

- Bet gydytojai sako, kad jis alkoholikas <...>. Bala nematė! 


**X* 


Po vakarienės Stalinas pasiūlė iškilmingą tostą už Leniną - jo apšviestas 
biustas kabojo ant sienos: „Už Vladimirą Iljičių, mūsų lyderį, mūsų mo- 
kytoją, mūsų viską!“ Bet šiuo kunigišku palaiminimu apsimestinis gar- 
binimas ir baigdavosi. Kai užsieniečių nebūdavo, Stalinas kritikuodavo 
Leniną - lyderį, stojusį prieš jį. Vadas net papasakojo jaunajam Sergo 
Berijai apie Lenino romaniukus su sekretorėmis. Chruščiovo manymu, 

„į gyvenimo pabaigą Stalinas nebesugebėjo kontroliuoti, ką sako. Tur- 
būt jau būdavo penkta ryto; svečiai būdavo beviltiškai girti, pavargę, 
apsivėmę, o nemigos kamuojamas visagalis - budrus, kupinas jėgų ir 
beveik blaivus. 

Didikai gaudavo pertraukėlę rankoms nusiplauti ir dar vieną progą 
pavartyti akis ir pakikenti žiūrėdami į naujausią Stalino keistenybę: vis 
gausėjančius durų užraktus. Paskui svečiai pasikuždėdavo dar viena 
Stalino pagyrų tema - kiek daug jis kadaise gerdavo. „Matot, net jau- 
nystėje jis per daug gerdavo!“ Tuomet reikėdavo grįžti vakarienės - da- 
bar ji smukdavo iki neandertaliečių bernvakario lygio. 

Kartais Stalinas „tiek nusitašydavo, kad per daug sau leisdavo - pa- 
vyzdžiui, mėtydavo į svečius pomidorus“, - teigia Chruščiovas. Berija 
su Poskriobyševu buvo pokštų meistrai. Jų aukomis tapdavo Molotovas 
ir Mikojanas, du oriausi svečiai, mat Stalinas vis labiau jais nepasitikėjo. 
Pats Vadas irgi šaipėsi iš „išpuikėlio“ Mikojano. Berijai užkliūdavo praš- 
matnūs „šauniojo“ Mikojano drabužiai: jam didžiausią džiaugsmą su- 
teikdavo mesti Mikojano skrybėlę į pušis, kad ji įstrigtų šakose. Jis nema- 
čiomis prikišdavo į Mikojano kostiumo kišenes senų pomidorų, paskui 
„prispausdavo jį prie sienos“, kad jie sukiužtų. Mikojanas pradėjo neštis 
į vakarienes atsargines kelnes. Grįžus namo, žmona Ašken rasdavo jo ki- 
šenėse vištienos kaulų. Stalinas šypsodavosi, kai Molotovas atsisėsdavo 
ant pomidoro ar Poskriobyševas apsivemdavo išgėręs stiklą degtinės, į 
kurią jam priberdavo druskos. Sekretorius persigėręs dažnai susmukda- 
vo ir tekdavo jį vilkte išvilkti. Kartą Berija parašė „BYBIS“ ant popieriaus 
lapo ir Chruščiovui nematant prismeigė jam prie nugaros. Visi svečiai 
leipo juokais. Nikita niekados neužmiršo šio pažeminimo. 

Kartais per vakarienę užsukdavo Svetlana; ji neįstengdavo slėpti, 
kad jai gėda ir koktu. Jos nuomone, didžiūnai panėšėjo į „Petro I bajo- 
rus“ - persigėrę jie ko negaudavo galo, kad tik pralinksmintų carą per 
jo girtuoklišką puotą. 

Po vakarienės Stalinas paleisdavo gramofoną, mat laikė tai savo, kaip 
piliečio, pareiga. „Jis nesitraukdavo nuo gramofono“, - sakė Bermanas. 
Stalinui be galo patiko jo komiškos plokštelės, tarp jų ir įrašas „treliuo- 
jančio dainininko, kuriam pritarė kaukiantys ir lojantys šunys“ - jis vi- 
sada linksmai juokdavosi jo klausydamasis ir sakydavo: „Gudriai su- 
galvota, velnioniškai gudriai!“ Plokštelėms grojant, Stalinas laidydavo 
komentarus: „Puiki!“ 

Stalinas ragindavo savo dvariškius šokti, bet dabar nebeišvysdavai 
kupino linksmybės mikliai besisukančių Vorošilovo ir Mikojano šokio 
verpeto. Šokiai irgi tapo galios ir jėgos išmėginimu. Pats Stalinas „šliu- 
rendavo po kambarį išskėstomis rankomis“, kaip tai daro šokantys gru- 
zinai; vis dėlto „ritmą jis jautė“. 

- Drauge Josifai Visarionovičiau, koks jūs stiprus! - kartą ėmė spy- 
gauti Politbiuro nariai. 

Stalinas nustojo šokęs ir paniuro: 

- Ne, aš ilgai negyvensiu. Fiziologiniai dėsniai ima viršų. 

- Ne, ne! - paprieštaravo Molotovas. - Drauge Josifai Visarionovi- 
čiau, mums jūsų reikia. Jūsų dar laukia ilgas gyvenimas! 

- Amžius užgriuvo mane savo našta, aš jau senis! 

- Nesąmonė! Jūs puikiai atrodote! Jūs nuostabiai laikotės <...>, 

Kai vakarienėje dalyvavo Tito, Stalinas nekreipdamas dėmesio į tuos 
patikinimus žiūrėjo į svečią - jį vėliau įsakys nužudyti. 

- Tito turėtų saugotis, kad kartais kas nors jam neatsitiktų, nes aš 
ilgai negyvensiu, - Stalinas tada pasisuko į Molotovą: - Bet Viačeslavas 
Michailovičius čia liks. 

Molotovas pasimuistė. Tada keistai demonstruodamas savo vyriš- 
kumą Stalinas pareiškė: 

- Aš dar turiu jėgų! 

Jis pakišo abi rankas Tito po pažastimis ir tris kartus pakėlė jį nuo 
grindų į taktą per gramofoną leidžiamai rusų liaudies dainai - šis pas de 
deux buvo tironiškas Nurejevo ir Fonteyn šokio elemento atitikmuo. 

- Kai Stalinas sako „šok“, - aiškino Mikojanui Chruščiovas, - protin- 
gas Žmogus šoka. 

Mat Stalinas liepė Chruščiovui atsitūpti ir šokti hopaką; prakaito iš- 
piltas Nikita panėšėjo į „karvę, šokančią ant ledo“ . Bulganinas ne šoko, 
o „trypė kojomis“. „Pripažintas šokėjas“ Mikojanas vis dar įstengė su- 
šokti pašėlusią lezginką, o „mūsų miesto šokėjas“ Molotovas neprie- 
kaištingai šoko valsą, rodydamas neįtikėtiną choreografinį talentą. Jau 
nuo ketvirtojo dešimtmečio Molotovo geriausias vakarėlių numeris 
buvo šokti lėtą šokį su kokiu vyru - Stalinas kvatodavo į juos žiūrėda- 
mas. Paskutinis Molotovo šokių partneris Postyševas jau seniai buvo 
sušaudytas. 

Lenkijos saugumo vadas Bermanas apstulbo, kai SSRS užsienio rei- 
kalų ministras pakvietė jį sušokti lėtą šokį pagal valso melodiją. „Aš 

lyg moteris tik ritmingai judinau kojas, - sakė Bermanas, - o Molotovas 
vedė. Jis šoko neblogai. Stengiausi nuo jo neatsilikti, bet tai, ką dariau, 
labiau panėšėjo į klounadą negu į šokį. Buvo malonu, bet viduje jutau 
įtampą.“ Stalinas stebėjo stovėdamas prie gramofono ir šelmiškai šyp- 
sojosi, kai Molotovas su Bermanu sukosi po kambarį. „Iš tikro smagu" 
buvo Stalinui, - sakė Bermanas. - „Mums tie šokiai buvo gera proga 
kuždėti vienas kitam į ausį dalykus, kurių negalėjome sakyti garsiai.“ 
Molotovas įspėjo Bermaną, kad „į Lenkijos saugumą įsiskverbė įvairių 
priešiškų organizacijų agentų“ - dėl šio perspėjimo Molotovas buvo iš 
anksto susitaręs su Stalinu“. 

Tose vakarienėse retai būdavo moterų, bet kartais jas pakviesdavo 
sutikti Naujųjų metų ar į Stalino gimtadienį. Kai į Kuncevo vasarnamį 
Berija atėjo su žmona, Stalinas jos paklausė, kodėl ji nešoka. Ji atsakė 
tam nenusiteikusi. Tada Vadas priėjo prie kažkokio jauno aktoriaus ir 
įsakė jam pakviesti Niną šokti. Stalinas norėjo paerzinti pavyduolį Beri- 
ją, ir šis išties įtūžo. Svetlana labai nenorėdavo eiti į tas orgijas. Stalinas 
primygtinai ragino šokti ir ją: 

- Nagi, Svetlana, eik pašokti! Tu esi šeimininkė, tai šok! 

- Aš jau šokau, tėti, ir esu pavargusi. 

Tėvas ėmė tempti ją už plaukų „brutaliai rodydamas savo iškrypė- 
lišką meilę“. Kai Svetlana bandė bėgti, jis sušuko: 

- Drauge šeimininke, kodėl jūs paliekate mus, vargšus neapsišvietu- 
sius padarus, be <...> vado? Veskite mus! Rodykite mums kelią! 

Kai Ždanovas sėsdavo prie pianino, jie traukdavo religines gies- 
mes, baltųjų himnus ir gruzinų liaudies dainas, tokias kaip „Suliko“. 
Kai vakarėliuose dalyvaudavo gruzinų aktoriai ir režisieriai, tokie kaip 
Čiaurelis, linksmybės vykdavo pakiliau. Stalinas juokdavosi, kai Čiau- 
relis „mėgdžiodavo Žmones, dainuodavo ar pasakodavo anekdotus“. 
Stalinas labai mėgo dainuoti ir puikiai tai darė. Du buvę bažnytinio 
choro dainininkai - Stalinas ir Vorošilovas - prisidėdavo prie Mikojano 
ir Berijos, Ždanovas akompanuodavo pianinu**. 


* Šie lėti vyrų šokiai rodo, kaip išsigimė Stalino diktatūra, bet jie vyko ne vien SSRS. 1943 m. 
lapkritį per prezidento Roosevelto surengtą Padėkos dienos pobūvį Kaire, prieš pat išvykstant į 
Teheraną susitikti su Stalinu, trūko šokio partnerių moterų. Todėl Churchillis patenkintas šoko 
su Roosevelto patarėju karo klausimais generolu Edwinu Watsonu pravarde Tėtušis. 

** Jie būdavo tokie patenkinti savo muzikavimu, kad įrašė šios vyrukų žudikų grupės plokštelę: 
Vorošilovas dainavo solo partiją, Ždanovas akompanavo pianinu. 


VIENA NAKTIS IŠ NAKTINIO JOSIFO VISARIONOVIČIAUS GYVENIMO: FILMŲ IR VAKARIENIŲ TIRONIJA 


Netrukus švis. Stalinas staiga pratrūksta pykčiu ir panieka; nostalgi- 
ja, sukelta dainų iš praeitin nugrimzdusių seminarijų ir bažnytinių cho- 
rų laikų, akimirksniu sudūžta į šipulius. „Protingas tardytojas nebūtų 
elgęsis su užkietėjusiu nusikaltėliu taip, kaip Stalinas prie savo stalo 
elgdavosi su draugais“, - teigia Chruščiovas. Kai Mikojanas nepritarė 
Vadui, šis užsiplieskė: 

- Jūs visi pasenote! Aš jus visus pakeisiu! 

Apie penktą ryto Stalinas paleido pervargusius bendražygius. (Daž- 
nai jie būdavo tokie girti, kad vos galėdavo pajudėti.) Apsaugininkai 
iškvietė automobilius prie vasarnamio, ir „vairuotojai nusitempė savo 
globotinius“. Grįždami namo Chruščiovas ir Bulganinas atsilošė, jus- 
dami palengvėjimą, kad liko gyvi. „Niekada nežinai, - sukuždėjo Bul- 
ganinas, - kur važiuoji - namo ar į kalėjimą.“ 

Apsaugininkai užrakino vasarnamio vartus ir grįžo į savo namelį. 
Stalinas atsigulė ant vienos iš savo kušečių ir pradėjo skaityti. Galop 
svaigalai ir nuovargis įveikė šį maniakiškos energijos žmogų ir jis už- 
migo. Jo asmens sargybiniai pastebėjo, kad Stalino kambaryje užgeso 
šviesa - „nebematyti jokio judesio" *. 

„Karas mane palaužė“, - prisipažino Stalinas. 1945-ųjų spalį jis vėl ap- 
sirgo. Vieną kartą per vakarienę jis staiga pareiškė: „Tegul dabar dirba 
Viačeslavas. Jis jaunesnis.“ Kaganovičius raudodamas maldavo Stalino 
neiti į pensiją. Menka garbė būti paskirtam žudiko ir tirono įpėdinių; 
dabar Molotovas, pirmas potencialių Stalino įpėdinių eilėje, gavo šansą 
laikinai vadovauti šaliai. 

Spalio 9 dieną Stalinas, Molotovas ir Malenkovas balsavo už tai, kad 
„Araugui Stalinui būtų duotos pusantro mėnesio atostogos“. Generalisi- 
mas savo specialiuoju traukiniu išvyko prie Juodosios jūros, iš pradžių - į 
Sočį, iš ten - į Gagrą. Tarp spalio 9 ir 15 dienos Staliną ištiko rimtas širdies 
smūgis. Nuotraukoje iš Vlasikų šeimos archyvo matyti akivaizdžiai ne- 
galuojantis Stalinas, tikriausiai atvykęs į Sočio vasamamį, dabar virtusį 
nemenkais dviejų aukštų rūmais; Vadui iš paskos eina susirūpinęs Vla- 
sikas. Iš ten Stalinas nuvažiavo į „Šaltojo upokšnio“ vasarnamį prie Ga- 
gros. Šis neprieinamas statinys ant uolos, dunksančios aukštai virš jūros, 
panėšėjo į erelio lizdą. Meržanovo perstatytas į žalią namą, labai panašų 
į Kuncevo vasarnamį, jis tapo Stalino pagrindine rezidencija pietuose iki 
jo gyvenimo galo, savotišku slaptu Kemp Deividu. Kaustytus medinius 
vasarnamio vartus galėjai pasiekti tik „siauru, labai vingiuotu keliuku“. 
Pastatą juosė gruziniško stiliaus veranda, beveik visą dengė plokščias 
stogas. Kalno šlaite stovėjo sukežęs medinis namelis*. 


* Uolos šlaite buvo pastatyta nedidelė vila Svetlanai. Ją pamatęs Stalinas suniurnėjo: „Kas ji to- 
kia - Politbiuro narė?“ Vasilijaus namelis buvo šalia sargybinių. Kad pasiektų Stalino vasarnamį, 
lankytojai turėjo pervažiuoti ilgu tuneliu, vedančiu pro sargybinių namelį. 

Šioje gražioje vietoje, toli nuo žmonių, Vadas atgaudavo jėgas laiky- 
damasis ramaus, magiško atostogų ritmo: miegodavo visą rytą, pusry- 
čiaudavo terasoje, dieną eidavo pasivaikščioti ir iki išnaktų skaitydavo. 
Rašto medžiaga ateidavo pluoštais. Du dalykus jis būtinai perskaity- 
davo: NKGB pranešimus ir į rusų kalbą išverstas užsienio spaudos 
apžvalgas. Gal todėl, kad pats labai akylai prižiūrėjo sovietinę spaudą, 
užsienio žurnalistais jis stebėtinai pasitikėjo. 

Kol Stalinas atostogavo, Molotovas vadovavo vyriausybei su Berija, 
Mikojanu ir Malenkovu - jie sudarė Politbiuro ketvertą. Bet Molotovo 
laimės akimirką netrukus aptemdė nerimą keliantys gandai, kad Stali- 
nas miršta, o galjau mirė. Spalio 10 dieną SSRS spaudos agentūra TASS 
pranešė, kad „draugas Stalinas išvyko poilsio“, bet šis pranešimas tik 
sužadino smalsumą ir Stalino budrumą. Chicago Tribune pranešė, kad 
Stalinas nebegali eiti pareigų; jo įpėdiniais neabejotinai būsią Moloto- 
vas ir maršalas Žukovas. Šis pranešimas buvo nusiųstas į pietus Vadui 
su medžiaga, pavadinta „Gandai užsienio spaudoje apie draugo Stalino 
sveikatos būklę“ . Stalino įtarimai sustiprėjo, kai jis perskaitė interviu su 
Žukovu. Maršalas prisiėmė nuopelnus už pergalę kare, o Staliną teikė- 
si pagirti tik už veiksmus karo pabaigoje. Stalinui labiausiai knietėjo, 
kodėl pasklido gandai, kas juos skleidžia ir kodėl Sovietų šalies garbė 
išniekinta per jo asmenį. 

Galimas daiktas, „mūsų Viačeslavas“ taip džiūgavo pagaliau gavęs 
pirmo šalies žmogaus pareigas, kad nepastebėjo Abchazijoje atostogau- 
jančio Vado susirūpinimo. Molotovo, kaip tarptautinio masto valstybės 
veikėjo, prestižas buvo didžiulis kaip niekada; jis ką tik grįžo iš virtinės 
tarptautinių susitikimų. Tarp jo ir Stalino kilo įtampa, kai Vadas parei- 
kalavo savo ministrą spausti Turkiją atiduoti dalį teritorijos. Molotovas 
tam nepritarė, bet Stalinas nenusileido. Turkija griežtai atmetė Sovietų 
reikalavimus. Prieš pusmetį, balandį, Molotovas lankėsi Niujorke, Va- 
šingtone ir San Fransiske - susitiko su prezidentu Trumanu ir dalyvavo 
atidarant Jungtines Tautas. Per vieną nemalonų susitikimą Trumanas 
užsipuolė Molotovą dėl Sovietų išdavystės Lenkijoje. „Mes patiriame 
nuolatinę įtampą, nes bijome ką nors pražiopsoti, - rašė „mano mei- 
lei Polinkai“ Molotovas, bet kaip visada nepamiršo pasididžiuoti, koks 
iškilus asmuo yra: - Čia, tarp tos buržuazinės publikos, visų dėmesys 
krypo į mane, - gyrėsi jis, - kitų ministrų niekas beveik nepastebėjo!“ 
Na, ir kaip visada: „Pasiilgau tavęs ir mūsų dukros. Neslėpsiu: kartais 

mane apima begalinis noras pajusti tavo artumą ir glamones.“ Bet svar- 
biausia buvo tai, kad „Maskva [t. y. Stalinas] iš tikrųjų palaiko mūsų 
pastangas ir jas skatina“. 

Rugsėjį Molotovas vyko į Londoną - ten susirinko užsienio reikalų 
ministrų taryba. Molotovas primygtinai reikalavo, kad Italijai priklau- 
santi Libija būtų atiduota globoti SSRS. Ministras sausai juokavo, girdi, 
SSRS turinti talentą administruoti kolonijas. Skirtingai negu Stalinas, ne- 
paliaujamai reikalaudavęs radikalių šuolių, užsienio politikoje Molotovas 
buvo realistas, įsitikinęs, kad permainos turi vykti laipsniškai; jis žinojo: 
Vakarai niekados nesutiks, kad Libija būtų sovietinė. Jis padarė keletą 
neapdairių žingsnių, bet Stalinas atleido jam už nesėkmę, patirtą kon- 
ferencijoje, ir kaltę suvertė nelankstiems amerikiečiams. Molotovas vėl 
pasiskundė Polinai „spaudimu nesuklysti“. Londone jis beveik neišeida- 
vyro“ ekranizaciją, bet „kartą, vos vieną kartą aplankiau Karlo Marxo 
kapą“. Grynai sovietiniu stiliumi jis pasveikino Poliną „įvykdžius metinį 
[tekstilės gamybos] planą“, bet „noriu tave prisiglausti ir išlieti širdį“. 

Dabar, kai Stalinas atostogavo, o Molotovas veikė truputėlį sava- 
rankiškiau, atmosfera ėmė kaisti. Molotovas juto, kad atėjo tinkamas 
metas daryti sandorį su Vakarais. Stalinas uždraudė: atėjo metas „nu- 
plėšti [nuo Vakarų] draugiškumo šydą“. Molotovas ir toliau pernelyg 
švelniai elgėsi su sąjungininkais, todėl Stalinas ėmė kreiptis į jį oficialiu 
„Jūs“ ir įnirtingai užsipuolė: „Molotovo laikysena - pastangos atsiriboti 
nuo vyriausybės ir vaizduoti save už ją liberalesnį <...> - niekam tiku- 
si. Molotovas prisipažino klydęs ir atliko ritualinį atsiprašymo aktą: 
„Prisipažįstu, kad rimtai neapsižiūrėjau.“ Didikams daug kas ėmė aiš- 
kėti. Stalinas ir Molotovas nebesikreipdavo familiariai: ministras nebe- 
vadindavo vado Koba, tik draugu Stalinu. 

Lapkričio 9 dieną Molotovas įsakė „Pravdai“ išspausdinti Churchil- 
lio kalbą, kurioje šis gyrė Staliną, vadindamas jį „išties didžiu žmogumi, 
savo tautos tėvu . Molotovas nesuvokė, kad Stalino požiūris į Vakarus 
pasikeitė. Įsiutęs Vadas atsiuntė telegramą: „Laikau klaida spausdinti 
Churchillio kalbą, kurioje jis giria Rusiją“; jis sudirbo šitą „infantiliš- 
ką džiūgavimą, gimdantį <...> keliaklupsčiavimą prieš užsienio veikė- 
jus. Mes turime iš paskutiniųjų kovoti su šiuo keliaklupsčiavimu <...>. 
Nėra ko nė sakyti, Sovietų vadovams nereikia užsienio lyderių pagyrų. 
Mane asmeniškai tos pagyros tik erzina. Stalinas.“ 

Kaip tik tuo metu, kai užsienio spauda trimitavo apie Stalino ligą ir 
jo įpėdinį Molotovą, šis per priėmimą Spalio revoliucijos metinių proga 
pasigėrė ir pasiūlė sušvelninti užsienio žiniasklaidos priemonių cenzū- 
rą. Stalinas paskambino Molotovui, mat šis pasiūlė „suteikti užsienio 
korespondentams daugiau laisvių“. Paliegėlis įsiuto: 

- Girtas tu velniaižin ką pliurpi! 

Kitas tris atostogų dienas Stalinas nieko daugiau neveikė, tik triuški- 
no Molotovą. Kai New York Times parašė apie Stalino ligą „net šiurkščiau 
negu Prancūzijos geltonoji spauda“, jis nusprendė pamokyti Molotovą 
ir įsakė Ketvertui ištirti, ar tai nebuvo Molotovo klaida. Kiti trys Ke- 
tverto nariai bandė apginti Molotovą suversdami kaltę žemesnio rango 
diplomatui, bet turėjo pripažinti, kad šis vykdė Molotovo nurodymus. 
Gruodžio 6 dieną Stalinas atsiuntė telegramą Malenkovui, Berijai ir Mi- 
kojanui (bet ne Molotovui); joje iškritikavo juos už „naivų bandymą 
užtušuoti šį reikalą“ ir „užmaskuoti ketvirtojo klastą“. Stalinas lieps- 
nojo pykčiu dėl šio „pasityčiojimo iš Sovietų vyriausybės prestižo. Tik- 
riausiai jūs mėginote nuslėpti šį atvejį, išperti atpirkimo ožį <...> ir tuo 
apsiriboti. Bet jūs padarėte klaidą.“ Veidmainiškai užsimindamas, neva 
šalį valdo Politbiuras, Stalinas pareiškė: „Nė vienas mūsų neturi teisės 
veikti nesitardamas su kitais <...>, bet Molotovas leido sau taip elgtis. 
Kodėl? <...> Todėl, kad tas šmeižtas įeina į jo sumanymus?“ Šįsyk pa- 
peikimo nepakako, nes Molotovui „daugiau rūpi įgyti populiarumo 
tam tikruose užsienio sluoksniuose. Negaliu laikyti tokio draugo savo 
pirmuoju pavaduotoju.“ Telegramos pabaigoje Stalinas rašė nesiunčiąs 
jos Molotovui, „nes nepasitikiu kai kuriais jo aplinkos žmonėmis“. (Čia 
vieną iš pirmųjų kartų Stalinas užsiminė apie žydę Poliną.) 

Berija, Malenkovas ir Mikojanas, užjautęs vargšą Molotovą, išsikvie- 
tė jį it kokie teisėjai, perskaitė jam Stalino telegramą ir užsipuolė už 
šiurkščias klaidas. Molotovas pripažino jų daręs, bet manė, kad juo ne- 
pasitikėti nesąžininga. Trijulė pranešė Stalinui, kad Molotovas „net nu- 
braukė vieną kitą ašarą“ - tikriausiai tai šuteikė generalisimui šiokį tokį 
pasitenkinimą. Paskui Molotovas parašė Stalinui atsiprašymą, pasak 
vieno istoriko - „bene emocionaliausią dokumentą savo politiniame 
gyvenime“. „Jūsų šifruota telegrama sklidina baisiausio nepasitikėjimo 
manimi kaip bolševiku ir kaip žmogumi, - rašė verksmingasis Molo- 
tovas, - ir aš priimu jį kaip rimčiausią Partijos įspėjimą man visuose 
ateities darbuose, kad ir kokias pareigas eičiau. Stengsiuosi pasižymėti 

veikla, kad susigrąžinčiau Jūsų pasitikėjimą, nes kiekvienas bolševikas 
mato jame ne vien asmeninį, bet ir Partijos pasitikėjimą - jis man bran- 
giau už gyvybę.“ 

Stalinas leido Molotovui dvi paras nervintis, paskui, gruodžio 8 die- 
ną 1.15 nakties, atsakė Ketvertui: grąžino pavaduotoją paklydėlį į anks- 
tesnes ministro pirmininko pirmojo pavaduotojo pareigas. Tačiau nuo 
tada Stalinas niekados nebekalbėdavo apie Molotovą kaip apie savo 
įpėdinį ir įsidėmėjo tas klaidas, kad vėliau panaudotų prieš jį*'. 


**kXk 


Tai tebuvo pradžia. Stalinas pasijuto geriau, bet jis siuto mąstydamas 
apie užsienio šalių keliamus iššūkius, nepaklusnumą šalyje, savo dva- 
riškių neištikimybę, maršalų įžūlumą. Jį kamavo nuobodulys, ramybės 
ir vienatvės keliama depresija, bet, kita vertus, kova įkvėpė jam energi- 
jos ir gyvenimo peismo. Jis negalėjo atsidžiaugti šokdindamas aplinki- 
nius kaip kokias marionetes, mėgavosi jų ideologiniais nesutarimais. 

Gruodį jis grįžo į Maskvą spindinčiomis geltonomis akimis, gyvesne 
eisena - jis pasiryžo įkvėpti bolševizmui naujos energijos ir sumenkinti 
pernelyg daug galios įgijusius savo bajorus mikliu mostu - areštų ir 
pareigų žeminimų banga. 

Įvaręs baimės Molotovui, Stalinas ėmėsi Berijos ir Malenkovo. Va- 
dui net nereikėjo prasimanyti skandalo. Aplankęs tėvą Potsdame Va- 
silijus pranešė jam apie katastrofišką Sovietų lėktuvų saugumą: iš pra- 
rastų per karą 80 300 lėktuvų 47 procentai sudužo dėl gedimų, o ne 
dėl lakūnų klaidų ar todėl, kad buvo numušti priešų. Stalinas apie tai 
mąstė per atostogas ir net išsikvietė į Sočį lėktuvų gamybos pramonės 
ministrą Šachuriną**. Paskui Stalinas liepė ištirti vadinamąją aviatorių 
bylą prieš Šachuriną ir ginkluotųjų oro pajėgų vadą aviacijos maršalą 


* Mikojanas irgi juto ledinį Stalino smerkimą. Vadas juto, kad tuodu seni jo draugai - užsimas- 
kavę dešinieji; šitaip manyti apie Molotovą buvo absurdiška. Vykstant painiems ginčams, kaip 
pasielgti su Vokietija: atimti iš jos pramonę ar rytinį sektorių paversti SSRS satelitu, be to, nesi- 
liaujant badui ir grūdų krizei, Mikojanas tapo savotišku tarpininku tarp nesutariančių šalių. Kai 
Mikojanas per retai teikė informaciją iš Tolimųjų Rytų, gavo dar vieną griežtą Stalino laiškelį: 
„Mes išsiuntėme tave į Tolimuosius Rytus ne tam, kad prisisemtum į burną vandens ir nesiųs- 
tum informacijos į Maskvą.“ 

** Tą patį Šachuriną, kurio sūnus 1943 m. ant Akmeninio tilto nušovė savo merginą, paskui nu- 
sišovė pats. 

Novikovą, vieną iš karo didvyrių, kuriam juokais grasino per priėmimą 
de Gaulle'io garbei. 

Kovo 2 dieną Vasilijus buvo paaukštintas į generolus majorus. Po 
šešiolikos dienų Berija ir Malenkovas, du kare pasižymėję bolševikų di- 
džiūnai, buvo priimti į Politbiurą kaip tikrieji nariai. Aviatorių byla jau 
buvo beįgaunanti pagreitį. Netrukus Šachurinas su aviacijos maršalu 
Novikovu buvo suimti ir kankinami - labai kryptingai, siekiant vienu 
šūviu nušauti du zuikius, mat Malenkovas kuravo lėktuvų gamybą. 

Abakumovas, SMERŠ vadas ir Stalino protežė, tvarkė aviatorių 
bylą, nukreiptą ir prieš Beriją. Stalino kadaise puoselėti švelnūs jaus- 
mai megrelui jau seniai virto atšiauria panieka. Stalinas šlykštėjosi Be- 
rijos nenatūraliu padlaižiavimu ir žudiko kūrybiškumu, nors nė kiek 
ne mažiau žavėjosi jo administratoriaus gyslele. Šiaip ar taip, Stalinas 
nebepasitikėjo „žalčio akimis“. Pirma Vado taisyklė buvo asmeniškai 
kontroliuoti saugumo tarnybas. „Jis per daug žino“, - apie Beriją Sta- 
linas sakė Mikojanui. Rusenanti Stalino pagieža kartais prasiverždavo 
į paviršių. Su Kavtaradze vaikštinėjant po Kuncevo sodus, Stalinas 
tulžingai sušnypštė Berijai megrelų tartimi (ją suprato tik gruzinai): 
„Esi išdavikas, Lavrentijau Berija! - ir „ironiškai šypsodamas pridū- 
rė: - Taip, išdavikas!“ 

Vakarieniaudamas Berijos namuose, Stalinas stengėsi įsiteikti Ninai, 
bet nekreipė dėmesio į Lavrentijų. Sakydamas tostus, Beriją gyrė vos 
truputį - tai prilygo pasmerkimui. Berija prisiminė, kaip pirmą kartą 
susitiko Staliną 1926-aisiais. 

- Neprisimenu, - savo atsakymu pribloškė Beriją Vadas. 

Berijos bandymai susiėjus kalbėti gruziniškai dabar erzino Staliną. 

- Nuo šių draugų neturiu jokių paslapčių. Kas čia per provokacija?! 
Kalbėk visiems suprantama kalba! 

Stalinas teisingai nujautė, kad pramonės ir branduolinės bombos 
šulas Berija nori būti valstybės veikėju. „Jis turi pasaulinio masto am- 
bicijų, - vienam protežė gruzinui atskleidė paslaptį Stalinas, - bet jo 
arsenalas nevertas nė supuvusio skatiko!“ 

Stalinas nusprendė, kad „organuose“ kažkas supuvę. Per atostogas 
jis paklausė Vlasiko apie Berijos elgesį. Netverdamas džiaugsmu, kad 
gavo progą susidoroti su Berija, Vlasikas papasakojo apie jo kompeten- 
cijos stoką, paleistuvystę ir galbūt sifilį. Kartą vakarieniaujant pietuose 
Stalinas papasakojo anekdotą apie Beriją: 

- Stalinas pasigenda savo mėgstamiausios pypkės. Po kelių dienų 
jam skambina Lavrentijus: „Ar radote pypkę?“ - „Taip, - atsako Stali- 
nas. - Radau ją po sofa.“ - „Negali būti! - sušunka Berija. - Trys žmonės 
jau prisipažino ją pavogę!“ 

Stalinui be galo patiko pasakojimai, kaip Čeka sugeba priversti prisi- 
pažinti nekaltus žmones, bet papasakojęs šį anekdotą Stalinas surimtėjo: 

- Visi juokiasi iš šios istorijos, bet nieko čia juokingo. Tuos, kurie 
laužo įstatymus, reikia vyti iš Vidaus reikalų ministerijos! 

Stalinas ėmė greitai veikti prieš Beriją: sausį atleido iš vidaus reikalų 
ministro pareigų, bet paliko „organų“ kuratoriumi, o valstybės saugu- 
mo ministru paskyrė Merkulovą. Paskui Merkulovą įskundė jo sekre- 
torė. Gegužės 4 dieną Ždanovo palaikomas Stalinas valstybės saugumo 
ministru paskyrė Abakumovą: tinkamą šioms pareigoms jį darė aklas 
paklusnumas ir tai, kad buvo nepriklausomas nuo Berijos. Kai Aba- 
kumovas kukliai bandė atsisakyti, Stalinas juokais paklausė, gal jam 
„labiau patiktų vadovauti Arbatos trestui. 

Abakumovas lieka menkiausiai žinomas iš Stalino saugumo tarnybų 
viršininkų - kaip pokario metai lieka menkiausiai žinomas Stalino val- 
dymo laikotarpis, nors dabar apie jį žinome kur kas daugiau. Prasidė- 
siantys žiaurumai - ne Berijos, bet Abakumovo darbas, nors dauguma 
istorikų kaltina jais Lavrentijų. Berija, ministro pirmininko pavaduo- 
tojas, atsakingas už atominę bombą ir raketų pramonę, dabar perkėlė 
savo kontorą iš Lubiankos į Kremlių, bet iš „organų“ buvo atleistas ir 
juto dėl to baisią pagiežą. 

„Berija mirtinai bijojo Abakumovo ir stengėsi žūtbūt palaikyti su juo 
gerus santykius <...>, - prisimena Merkulovas. - Abakumovas buvo 
Berijai lygiavertis varžovas.“ Kaip žiurkė, bėganti iš skęstančio Berijos 
laivo, jo sąvadautojas pulkininkas Sarkisovas įskundė paleistuvį bolše- 
vikų Mėlynbarzdį Abakumovui, šis nė kiek nedvejodamas viską atra- 
portavo Stalinui. 

- Nešk man viską, ką parašys tas šiknius! - įsakė Vadas. 


48 


ĮPĖDINIS ŽDANOVAS IR KRUVINAS 
ABAKUMOVO KILIMAS 


Abakumovas - aukštas, mėsingo širdies formos veido, bespalvių akių, 
juodų sklastymu perskirtų plaukų, putlių lūpų ir tankių antakių - buvo 
dar vienas spalvingas išdidus kankintojas, amoralus karvedys ir „zoo- 
loginis karjeristas“, sadizmu nė kiek nenusileidžiantis Berijai, bet nepri- 
lygstantis jam protu*. Prieš pradėdamas kankinti aukas, Abakumovas 
išvyniodavo ant savo kabineto grindų kraujo dėmėmis išteptą kilimą, 
kad nesupurvintų brangių persiškų kilimėlių. „Supranti, - aiškino jis 
savo šnipui Leopoldui Treperiui, - atsidėkoti agentui tegalima dviem 
būdais: nusagstant jam krūtinę medaliais arba nupjaunant galvą.“ Var- 
gu arjis vienas laikėsi šios bolševikiškos nuostatos. 

Prieš tai, kai Stalinas staiga padarė jį savo čekistu, Viktoras Abaku- 
movas buvo tipiškas saugumo tarnybų pareigūnas, išgarsėjęs Rostovo 
valymais 1938 metais. Gimęs 1908-aisiais Maskvos darbininko šeimoje, 
jis buvo bonvivanas ir mergišius. Karo metais viešbutyje „Maskva“ slė- 
pė meilužes ir traukiniais vežė iš Berlyno prisiplėštas gėrybes. Puikus 
jo butas anksčiau priklausė vienai dainininkei, kurią Abakumovas suė- 
mė; jis reguliariai naudodavo Valstybės saugumo ministerijos konspi- 
racinius būstus meilės pasimatymams. Labai mėgo džiazą. Eddie Ros- 
neris, džiazo orkestro vadovas, grodavo jo vakarėliuose, kol džiazas 
buvo uždraustas. 


* Abakumovas pavaizduotas kaip įgudęs suktas dvariškis, besąlygiškai paklūstantis paslaptin- 
giems Stalino įgeidžiams, Solženicyno romane apie terorą pokario metais „Pirmasis ratas“ ir 
kaip apsukrus, ištvirkęs slaptosios policijos karjeristas Rybakovo „Dulkėse ir pelenuose“, pasku- 
tinėje trilogijos „Arbato vaikai“ dalyje. Ž 

Abakumovas reikalus tvarkė tiesiogiai per Staliną - lankydavosi 
pas jį kas savaitę, bet niekada netapo jo vakarienių draugijos nariu. 
„Aš nieko nedariau savo nuožiūra, - teigė jis Stalinui mirus. - Stalinas 
duodavo nurodymus, aš juos vykdydavau.“ Nėra pagrindo netikėti 
Abakumovu. Jis stengėsi įsiteikti Vado vaikams. Per vieną vakarienę 
Kremliuje „jis staiga pašoko ir vergiškai nuolankiai nulenkė galvą prieš 
žemą rusvaplaukę merginą“ - Svetlaną Stalin. Vadas buvo toks didis, 
kad žmonės dabar lenkėsi ir jo dukrai. Abakumovas gerdavo su Vasi- 
lijumi Stalinu. Juodu kartu pylė alyvos į aviatorių bylos ugnį. Vasilijus 
pasisavino Novikovo vasarnamį, kai kankino tą „Sovietų ginkluotųjų 
oro pajėgų tėvą“. Stalinas paklausė, ką Abakumovas siūlo daryti su su- 
imtaisiais aviatoriais. 

- Juos reikėtų sušaudyti. 

- Sušaudyti žmones lengva, - atsakė Stalinas. - Sunkiau priversti 
juos dirbti. Priversk juos dirbti. 

Šachurinas gavo septynerius metus sunkiųjų darbų, Novikovas - 
dešimt, bet savo prisipažinimais jie įdavė stambesnių žuvų. 

Gegužės 4 dieną Malenkovas staiga buvo pašalintas iš CK sekreto- 
riaus pareigų. Jo vaikai prisimena, kaip jiems teko kraustytis iš savo 
vasarnamio. Motina išsivežė juos ilgų atostogų prie Baltijos jūros. Ma- 
lenkovas buvo išsiųstas keliems mėnesiams į Vidurio Aziją tikrinti der- 
liaus, bet suimtas taip ir nebuvo. Berija bandė įtikinti Staliną sugrąžinti 
Malenkovą į Maskvą ir tuo sukėlė generalisimui pašaipą. 

- Ko tu taip stengiesi dėl to nevispročio? Jis išduos tave patį pirmą. 


Berija neteko savo „organų“ ir sąjungininko Malenkovo, todėl dabar 
svarbiausia buvo, kad nusisektų atominės bombos projektas. Po kelių 
mėnesių jis nulėkė į Elektrostalį netoli Maskvos žiūrėti, kaip bus pa- 
leistas profesoriaus Kurčiatovo bandomasis branduolinis reaktorius - 
Sovietai pirmą kartą sukėlė save palaikančią grandininę branduolinę 
reakciją. Berija žiūrėjo, kaip Kurčiatovas iš valdymo skydo pakelia kon- 
trolinį strypą, ir klausėsi neutronų traškesių, galop virtusių kauksmu. 

- Paleistas! - kalbėjo mokslininkai. 

- Čia ir viskas? - nustebo Berija; jis bijojo, kad tie galvočiai jį mulki- 
na. - Daugiau nieko? Ar galiu įeiti į reaktorių? 

Milijonams Berijos aukų tokia perspektyva būtų buvusi nepaprastai 
maloni, bet mokslininkai atliko pareigą: jį sulaikė ir padėjo išsaugoti 
daug galių netekusį Beriją. 


Fortūnai nusigręžus nuo Berijos ir Malenkovo, iškilo jų priešas Andre- 
jus Ždanovas, ypatingas Stalino draugas, tas širdingas, bet pretenzingas 
intelektualas. Po Leningrado išmėginimų jis tapo nutukusiu alkoholiku 
ašarojančiomis akimis ir pamėlusiu veidu. Stalinas atvirai kalbėjo apie 
Ždanovą kaip apie savo įpėdinį. Berija vos įstengė slėpti pasišlykštė- 
jimą Ždanovo pretenzijomis: „Jis tesugeba skambinti pianinu dviem 
pirštais, o paveiksle teatskiria žmogų nuo jaučio, bet postringauja apie 
abstrakcionizmą!“! 

Pianistas tapo Leningrado didvyriu. Ten jis dažnai girdavosi, kad 
blokada buvo svarbiau už Stalingrado mūšį. 1945-aisiais Stalino nu- 
siųstas vietininku į Suomiją, puikiai išmoko Suomijos istoriją, rodė en- 
ciklopedines Helsinkio politikos žinias ir net apkerėjo Britanijos atstovę 
tame mieste. Kai jis ėmė stengtis aneksuoti Suomiją (iki 1917 metų ji 
buvo Rusijos kunigaikštystė), Molotovas jį išbarė: „Peržengei ribą <...>. 
Per daug pasiduodi jausmams!“ Bet tai nepakenkė Stalino požiūriui į 
Ždanovą. Vadas grąžino jį į Maskvą ir paaukštino į Kompartijos CK 
Agitacijos ir propagandos skyriaus vedėjus bei paskyrė atsakingu už 
ryšius su užsienio komunistų partijomis. Taigi Ždanovas dabar tapo 
net įtakingesnis, negu buvo prieš karą. Jo šeima ir ypač sūnus Jurijus 
vėl tapo artimi Stalinui. Jie net rašė Vadui visa šeima: „Brangus Josifai 
Visarionovičiau, nuoširdžiai sveikiname Jus <...> bolševizmo pergalės 
metinių proga. Priimkite karščiausius mūsų sveikinimus. Zinaida, An- 
drejus, Ana ir Jurijus Ždanovai.“ 

Grįžęs 1945 metų sausį, Ždanovas veikė gudriai. Norėdamas įtvir- 
tinti savo pergalę prieš Malenkovą ir Beriją, įtikino Staliną suteikti 
aukštas pareigas Maskvoje savo sėbrams leningradiečiams. Aleksejus 
Kuznecovas, išvargęs, tyliai kalbantis pailgo veido blokados didvyris, 
gavo CK sekretoriaus vietą, atimtą iš Malenkovo. Ždanovas suprato 
Staliną nenorint, kad Berija kontroliuotų Valstybės saugumo ministe- 
riją, todėl pasiūlė, kad valstybės saugumo organų kuratoriumi vietoj 
jo būtų paskirtas Kuznecovas. Šis pasielgė „naiviai“ priimdamas šią 

nuodų taurę - pasak Mikojano, „jam reikėjo atsisakyti“, bet jis „menkai 
išmanė gyvenimą“. Šitaip paaukštintas Kuznecovas užsitraukė mirtiną 
neapykantą dviejų kerštingiausių Stalino džiunglių grobuonių - Berijos 
ir Malenkovo. 

1946-ųjų vasarį, kai Stalinas aktyviai nebedalyvavo valstybės val- 
dyme, Ždanovas perėmė į savo rankas Partijos kontrolę, kultūros ir 
užsienio politikos reikalus; be to, neutralizavo valstybės saugumo or- 
ganus ir kariškius*. Ždanovas buvo garbinamas kaip „antras žmogus 
Partijoje, jos didžiausias darbininkas“, o jo pavaldiniai kuždėjosi apie 
„mūsų kronprincą“. Stalinas net svarstė, ar nepaskyrus jo generaliniu 
sekretoriumi. Tais metais Ždanovas pasirašinėjo įsakus kaip SSKP CK 
sekretorius (Stalinas - kaip Ministrų tarybos pirmininkas). Pianistas 
buvo toks svarbus asmuo, kad Jugoslavijos ambasadorius matė, kaip 
įėjęs į jo kabinetą valdininkas „artindamasis prie Ždanovo jam lankstė- 
si“, o paskui traukėsi atatupstas „šešis ar septynis metrus nepaliauda- 
mas nuolankiai kinkuoti, trenkėsi nugara į duris ir nervingai bandė už- 
čiuopti rankeną“. Stalinas nedalyvavo per Spalio revoliucijos iškilmes, 
tad paradą priėmė Ždanovas. Su savo leningradiečių šutve jis užėmė 
visą mauzoliejaus viršų. 

Tačiau Ždanovo sveikata buvo prasta**. Jis niekada nenorėjo būti 
Stalino įpėdiniu. Kai Stalinas sunkiai susirgdavo, ši perspektyva varė 
jam siaubą ir jis sakydavo sūnui: „Neduok Dieve, kad pragyvenčiau 
Staliną!“ 


** X 


Stalinas ir Ždanovas tęsė temą, nutrauktą karo: svarstė, kaip suderinti 
karo meto patriotišką rusiškumą su Revoliucijos bolševizmu, kad žmo- 
nės nepasiduotų užsienio įtakai ir kad būtų grąžinta dorovė, pasididžia- 


* Stalinas netrukus atsisakė SSRS ginkluotųjų pajėgų ministro pareigų ir perdavė jas Bulganinui, 
dar vienam Ždanovo sąjungininkui, nekentusiam Malenkovo už tai, kad 1943 m. išsiuntė jį iš 
Vakarų fronto. Partijos vadovaujantis penketas (Stalinas, Molotovas, Mikojanas, Malenkovas ir 
Berija) pamažu išsiplėtė - prisidėjo Ždanovas, Voznesenskis, Bulganinas ir Kuznecovas; kai ku- 
rie oficialiai net nebuvo Politbiuro nariai. 

** 1946 m. pabaigoje Ždanovui sušlubavo širdis ir jam teko ilsėtis Sočyje. Kitų metų sausio 5 d. jis 
pranešė Stalinui: „Dabar jaučiuosi kur kas geriau <...>. Nenoriu nutraukti gydymo kurso <...>. 
Prašau pridėti man prie atostogų 10 dienų <...>. Leiskite grįžti 25 dieną <...>, būsiu už tai be galo 
dėkingas. Sveikinimai! Jūsų Andrejus Ždanovas.“ 

vimas ir drausmė. It kokie du niurzgos profesoriai, apimti devyniolikto 
amžiaus kultūros didybės manijos ir besišlykštintys išsigimusiu šiuo- 
laikiniu menu ir kultūra, buvęs seminaristas ir provincijos inteligentų 
atžala, prisimindami jaunystę, sumanė žvėrišką puolimą prieš moder- 
nizmą („formalizmą“) ir užsienio įtaką Rusijos kultūrai („kosmopolitiz- 
mą“). Tuodu pedantiški krapštukai, besididžiuojantys savo intelektu ir 
jaučiantys besotį bolševikišką apetitą švietimui, iki paryčių gvildendavo 
poeziją ir studijuodavo literatūrinius žurnalus, kol galop sugalvojo, kaip 
užgniaužti karo metais atsiradusią kultūros laisvę. 

Neatsižavintis klasika ir niekinantis modernų meną Ždanovas grie- 
bėsi politikos, kuri būtų buvusi nesvetima carams Aleksandrui I ir Ni- 
kolajui I. Pergalė kare sudarė puikias sąlygas rusiškumui susipinti su 
bolševizmu; Stalino akimis, rusai buvo elementas, rišantis visas SSRS 
tautas, jų „vyresnysis brolis“. Tik naujoviškas Stalino nacionalizmas nė 
iš tolo nepanėšėjo į devyniolikto amžiaus protėvių. Jokių naujų laisvių 
nebus, užsienis nebedarys įtakos - jėga brukamas rusiškumas užgniauš 
viena ir kita. 

Pradėti geriausiai tiko nuo Leningrado žurnalų, nes jie spausdino 
satyriką Michailą Zoščenką (jo kūrinius Stalinas kadaise skaitydavo 
savo vaikams) ir poetę Aną Achmatovą - aistringos jos eilės simboli- 
zavo nepalaužiamą karo siaubus kenčiančios žmonijos orumą ir jaus- 
mingumą. Ždanovo rašiniai jo paties žodžiais atskleidžia, ko siekė Sta- 
linas. „Prašau Jūsų peržiūrėti, - prašė savo šeimininko Ždanovas, - ar 
tinka spaudai ir ką reikia patobulinti.“ - „Perskaičiau tavo pranešimą. 
Manau, jis tobulas, - pieštuku užrašė Stalinas. - Turi paskubėti jį iš- 
spausdinti, o paskui išleisti knyga. Sveikinu!“ Bet „esama tam tikrų 
taisymų, atspindinčių Stalino mąstyseną: „Jeigu mūsų jaunimas būtų 
skaitęs Achmatovą ir būtų buvęs auklėjamas tokia dvasia - kaip būtų 
pasibaigęs Didysis Tėvynės karas? Mūsų jaunimas [buvo] auklėjamas 
linksma dvasia ir todėl galėjo.pasiekti pergalę prieš Vokietiją ir Japoniją 
<...>. Šis žurnalas padeda mūsų priešams gniuždyti mūsų jaunimą.“* 


* Ždanovas šį vajų aptarė su sūnumi Jurijumi - šis studijavo chemiją ir turėjo filosofijos magis- 
tro laipsnį ir liko Stalino jaunuolio idealas ir svajonių žentas. Ždanovas aiškino: „Po karo, per 
kurį žuvo milijonai, o ūkis buvo sugriautas, turime sukurti naują dvasinių vertybių sistemą, 
grindžiamą klasikine kultūra - ji duotų pagrindą suniokotai šaliai <...>.“ Ždanovas, auklėtas 
devyniolikto amžiaus „autorių, pradedant Puškinu ir baigiant Tolstojumi, tokių kompozitorių 
kaip Haydnas ir Mozartas“, „ideologinio pamato“ ieškojo klasikoje. 

Balandžio 18 dieną Ždanovas antpuoliu prieš Leningrado žurnalus 
pradėjo savo kultūrinį terorą, žinomą kaip „ždanovščina“. Rugpjūtį 
šis literatūros inkvizitorius nuvyko į Leningradą ir pareikalavo: „Koks 
menkas buvo tų Leningrado piliečių, žurnalo „Zvezda“ vadovų, bu- 
drumas, jeigu jame spausdino kūrinius <...>, apnuodytus gyvuliško 
priešiškumo SSRS vadovybei nuodais.“ Jis iškoneveikė Achmatovą, šią 
„pusiau vienuolę, pusiau šliundrą, veikiau šliundrą-vienuolę, kuri vie- 
ną akimirką nusideda, kitą meldžiasi“ - šitaip Ždanovas groteskiškai 
išsityčiojo iš jos pačios eilių. Paskui užsipuolė filmų kūrėjus ir muzikus. 
Per liūdnai pagarsėjusį susitikimą su Šostakovičiumi ir kitais Pianistas 
pakliunkino pianinu, pailiustruodamas lengvai įsimenamas liaudiškas 
melodijas (girdi, tokias turintys kurti sovietiniai kompozitoriai) - Žda- 
novas turėjo atrodyti taip pat absurdiškai kaip imperatorius Juozapas II, 
priekaištaujantis Mozartui, kad „rašo per daug natų. 

Jurijus Ždanovas kartą nuėjo į teatrą su tėvu ir Stalinu. Kai po spek- 
taklio kalbėjosi su aktoriais, šie pasigyrė, kad jų pasirodymas buvo au- 
dringai sutiktas Paryžiuje. 

- Tie prancūzai neverti jūsų puspadžių, - atsakė Stalinas. - Nieko 
nėra svarbiau už Rusijos teatrą. 

Žaismingai juokaudamas tas aktorių duetas - Stalinas ir Ždanovas - 
rengdavo pašnekesius ir juose duodavo nurodymus rašytojams bei kino 
režisieriams. 1947-ųjų gegužės 14 dienos vakare juodu priėmė du Stali- 
no mėgstamiausius literatūros biurokratus - poetą Simonovą ir rašeivą 
Fadejevą, Rašytojų sąjungos pirmininką. Pirmiausia Stalinas nusprendė, 
kad reikia nustatyti rašytojams atlyginimą. 

- Jie parašo vieną gerą knygą, pasistato vasarmamį ir nustoja rašę. Pini- 
gų mes jiems nepavydime, - nusijuokė Stalinas, - bet šitaip negali būti. 

Taigi jis pasiūlė sudaryti komisiją. 

- Ašjoje būsiu! - rodydamas savarankiškumą pareiškė Ždanovas. 

- Koks kuklumas! - sukikeno Stalinas. 

Tariantis dėl tos komisijos, Ždanovas tris kartus paprieštaravo Va- 
dui, dar kartą parodydamas, kad jo favoritas vis dar gali su juo ginčytis, 
bet Stalinas laikėsi savo nuomonės ir draugiškai nusišaipė iš bendražy- 
gio. Kai Pianistas pasakė gavęs graudų kažkokio rašytojo laišką, Stali- 
nas pajuokavo: 

- Netikėkite graudžiais laiškais, drauge Ždanovai! 

Paskui Stalinas kreipėsi į rašytojus: 

- Jeigu aptarėme viską, noriu jūsų paklausti: kokiomis temomis ku- 
ria rašytojai? 

Jis ėmė skaityti paskaitą apie „sovietinį patriotizmą“. Liaudis esanti 
išdidi, bet „viduriniai mūsų inteligentijos sluoksniai, gydytojai ir profe- 
soriai, neišauklėti patriotine dvasia. Jie nepateisinamai žavisi užsienio 
kultūra <...>. Ši tradicija <...> - žavėjimasis vokiečiais, prancūzais, užsie- 
niečiais, visokiais šikniais - prasidėjo nuo Petro I, - Vadas nusijuokė. - 
Būtina padaryti galą tai saviniekai. Jūs turite parašyti romaną šia tema.“ 

Stalinas turėjo galvoje neseniai kilusį skandalą. Pora medicinos pro- 
fesorių - vėžio gydymo specialistai - paskelbė straipsnį viename Ame- 
rikos moksliniame žurnale. Profesoriams teisti Stalinas su Ždanovu 
įsteigė „garbės teismus“, taip dar kartą atiduodami duoklę caro kari- 
ninkijai. (Teismams vadovavo Ždanovas.) Stalinas įpareigojo Simonovą 
parašyti pjesę apie šią bylą. Ždanovas visą valandą kritikavo Simonovą 
literatūros požiūriu, o galiausiai Stalinas pats perrašė pjesės pabaigą“. 

Rugpjūtį kinematografijos impresarijus Bolšakovas parodė Stalinui 
naują filmą - „Ivano Rūsčiojo“ antrą dalį. Iš Valstybės saugumo minis- 
terijos pranešimų žinodamas, kad Eizenšteinas lygina Ivaną Rūstųjį su 
Ježovu, Stalinas neleido rodyti ekranuose šio „košmaro“. Vadui labai 
nepatiko, kad filme rusams stinga tautinio išdidumo ir kaip jame pa- 
vaizduotas Ivanas Rūstusis (Stalinui, be kita ko, užkliuvo ilgi jo bučiniai 
ir barzda). Eizenšteinas pasielgė gudriai: kreipėsi į Staliną. 1947 metų 
vasario 25 dieną vienuoliktą vakaro Eizenšteinas su savo scenaristu 
pasirodė Mažajame kampe. Ten Stalinas ir Ždanovas, didieji specia- 
listai, perskaitė jiems paskaitą apie tautinį bolševizmą. Juodu išsamiai 
apžvelgė istorijos, teroro ir net sekso klausimus. Stalinas užsipuolė kū- 
rėjus, kodėl filme caro opričnina - jo Valstybės saugumo ministerijos 
atitikmuo - panaši į kukluksklaną. Na, o Ivanas... „Jūsų caras neryž- 
tingas - jis panašus į Hamletą, - sakė Stalinas. - Caras Ivanas buvo di- 
dis, išmintingas valdovas <...>, jis protingai elgėsi, kad nejįsileido į šalį 
užsieniečių. Petras I irgi buvo didis caras, bet per daug liberaliai elgėsi 
su užsieniečiais <...>, Jekaterina dar liberaliau. Ar Aleksandro I dvaras 
buvo rusiškas? <...> Ne, jis buvo vokiškas <...>.“ Tada savo nuomonę 
pasakė Ždanovas: „Eizenšteino Ivanas Rūstusis panašus į isteriką!“ - 


* „Įvykdžiau įsakymus vadovaudamasis užsirašytais draugo Stalino nurodymais dėl pjesės“, - 
rašė Simonovas Poskriobyševui 1949 m. vasario 9 d. įteikdamas kūrinį patikrinti. 

„Istorinės asmenybės, - aiškino toliau Stalinas, - turi būti vaizduojamos 
teisingai <...>. Ivanas Rūstusis per ilgai bučiavo žmoną.“ Taigi vėl už- 
kliuvo bučiniai. „Tuo metu tai nebuvo leidžiama.“ O tada filmo kūrėjai 
išgirdo svarbiausią dalyką: „Ivanas Rūstusis buvo labai žiaurus, - tarė 
Stalinas. - Galite rodyti, kad jis buvo žiaurus, bet privalote parodyti, 
kodėl jam reikėjo būti žiauriam.“ Tuomet Ždanovas iškėlė esminį - Ivano 
barzdos - klausimą. Eizenšteinas prižadėjo ją patrumpinti ir paklausė, 
ar galima rūkyti. | 

- Atrodo, rūkyti neuždrausta. Gal reikia balsuoti šiuo klausimu, - 
nusišypsojo Eizenšteinui Stalinas. - Aš neduodu jums nurodymų, tik 
persakau vieno žiūrovo komentarus“. 

Ždanovo vajus ugdyti rusų patriotizmą netrukus tapo toks absur- 
diškas, kad Sacharovas prisimena, kaip žmonės juokaudavo apie „Ru- 
siją, dramblių gimtinę“. Grėsmingiau buvo kitkas: kurstomas rusiškas 


nacionalizmas ir antpuoliai prieš „kosmopolitus“ nukrypo prieš žy- 
dus*, 


* Eizenšteinas mirė nespėjęs patrumpinti barzdos, iškirpti bučinio ir parodyti, kodėl Ivanui 
„reikėjo būti žiauriam“ . Režisieriaus laimė, nes vargu ar jis būtų likęs gyvas per antisemitinius 
1951-1953 m. valymus. 

ŽUKOVO SAULĖLYDIS IR 
EUROPOS PLĖŠIKAI: 
IMPERATORIŠKAS ELITAS 


Dar karo pradžioje Stalinas suprato, kokie naudingi gali būti Sovietų 
žydai prašant Amerikos pagalbos, bet jau tada sumanymas buvo sutep- 
tas krauju*. Paskui Stalinas įsakė Berijai sudaryti Žydų antifašistų ko- 
mitetą (ŽAK), kontroliuojamą NKVD, bet oficialiai vadovaujamą žydų 
kilmės aktoriaus Solomono Michoelso, „žemo vyro išdaigaus intelek- 
tualo veidu, atsikišusia kakta ir putlia apatine lūpa“ (Kaganovičius ka- 
daise vertė jį vaidinti karalių Lyrą Stalinui). Prieš Michoelsui išvykstant 
gastrolių į Ameriką 1943 metų balandį rinkti lėšų Rusijai, Molotovas jį 
instruktavo, o Stalinas iškišo nosį iš savo kabineto atsisveikinti. ŽAK 
kontroliavo Solomonas Lozovskis, senas žilas bolševikas su Biblijos 
pranašo barzda - žydas, dėl akių paskirtas į aukštas pareigas Molotovo 
Užsienio reikalų liaudies komisariate. 

Šiurpūs dalykai, atskleisti apie nacių holokaustą, Michoelso gastro- 
lės ir sionistų vilionės rasti žydų tautai saugų prieglobstį sušvelnino 
net aukščiausio rango bolševikų rūsčias internacionalistines nuostatas. 
kai - antisemitiškai. Kai buvo renkami aktoriai filmuotis „Ivano Rūs- 
čiojo“ antroje dalyje, Bolšakovas atvirai pripažino netinkama vieną ak- 
torę todėl, kad „aiškiai matyti jos semitiški bruožai“. Buvo atleisti visi 
pernelyg žydiškos išvaizdos. 


* Pirmi du kandidatai vadovauti šiam viešųjų ryšių vajui, Bundo (Žydų socialistų partijos) va- 
dovai iš Lenkijos V. Alteris ir G. Ehlichas, per daug reikalavo ir buvo suimti; pirmas buvo sušau- 
dytas, antras nusižudė kalėjime. 

Kai puolanti Raudonoji armija demaskavo unikalų Hitlerio genoci- 
dą, nukreiptą prieš žydus, Ukrainos valdytojas Chruščiovas priešino- 
si, kad su parslenkančiais iš mirties lagerių žydais būtų elgiamasi kaip 
nors ypatingai. Jis net atsisakė grąžinti jų namus, per tą laiką užimtus 
ukrainiečių. Šis nepataisomas antisemitas bambėjo, girdi, „abramovi- 
čiai it varnos“ plėšia jo valdas. 

Tai įžiebė rimtus debatus Stalino aplinkoje. Michoelsas pasiskundė 
Molotovui, kad „po žydų katastrofos vietos valdžia nekreipia į juos dė- 
mesio“. Molotovas perdavė jo žodžius Berijai - šio garbei reikia pasa- 
kyti, kad jis parodė užuojautą. Berija pareikalavo, kad Chruščiovas pa- 
dėtų žydams, nes „jie vokiečių buvo engiami labiau negu kas nors kiti . 
Šiuo atveju Berija rizikavo, nes Stalinas buvo pareiškęs, kad visi Sovietų 
piliečiai nukentėjo vienodai. Vėliau Stalinas įtarė, kad Berija pernelyg, 
artimas žydams - galimas daiktas, nuo to ir prasidėjo gandai, neva pats 
Berija esąs „užsislaptinęs“ žydas. Molotovas perdavė Berijos įsakymą 
Chruščiovui. Nikita sutiko padėti savo „abramovičiams“. 

Padrąsinti šių augančių simpatijų, Michoelsas su kolega Feferiu“, 
poetu ir MGB informatoriumi, Molotovui ir už ŽAK atsakingam jo pa- 
vaduotojui Lozovskiui pasiūlė įkurti žydų valstybę Kryme (jame nebe- 
liko totorių) arba Saratove (čia nebeliko Pavolgio vokiečių). Molotovui 
sumanymas apgyvendinti žydus Pavolgyje vietoj vokiečių pasirodė ab- 
surdiškas: „neįmanoma įsivaizduoti žydo, vairuojančio traktorių“, bet 
Krymas jam atrodė tinkamesnė vieta. „Kodėl jums neparašius tarnybi- 
nio pranešimo man ir draugui Stalinui - mes pasižiūrėsime.“ 

„Visi tikėjo, kad žydų respublika Kryme virs tikrove“, - prisiminė 
Vladimiras Redensas. Dabar savarankiškiau negu anksčiau besielgian- 
tis Molotovas galbūt aptarė šį klausimą su Berija, bet jo sprendimas 
galėjo kainuoti jam gyvybę: beveik visi, ėmęsi šio reikalo, per penke- 
rius metus iškeliavo į aną pasaulį. 1944-ųjų vasario 2 dieną Michoelsas 
įteikė savo laišką Molotovui su kopija Stalinui - šis dabar nusprendė, 
kad aktorius perėjo nuo Sovietų propagandos prie žydų. Vadas, puikiai 
jaučiantis antisemitines liaudies nuotaikas, nusiuntė Kaganovičių atvė- 
sinti tų „žydų Kalifornijos“ entuziastų įkarščio. „Toks visiškai netikro- 


* Antrojo pasaulinio karo metais Feferis parašė absurdišką poemą „Aš žydas!“, kurioje išgyrė 
didžiuosius žydų bolševikus nuo karaliaus Saliamono iki Marxo, Sverdlovo ir „Stalino draugo 
Kaganovičiaus“ - nėra abejonės, kad šis baisiai dėl to gėdijosi. 

viškas sumanymas galėjo šauti į galvą tik aktoriams ir poetams!“ - pa- 
reiškė Stalinas. Ždanovas vadovavo sudarant žydų, dirbančių įvairiose 
žinybose, sąrašus ir rekomendavo paleisti ŽAK*. Kaip Molotovas 1939 
metais, Ždanovas užsiundė savo šunis prieš žydus „aparate“, pasak jo, 
tapusiame „savotiška sinagoga“. 

Kaip ir anksčiau Stalino antisemitizmas kilo iš senamadiškų prieta- 
rų, įtarumo savo krašto neturinčios tautos atžvilgiu ir nepasitikėjimo, 
mat tarp jo priešų buvo daug žydų. Savo nusistatymo Stalinas tiek nesi- 
drovėjo, kad Rooseveltui Jaltoje atvirai išvadino žydus „spekuliantais, 
lupikautojais ir parazitais'. Bet po 1945-ųjų Stalinas pasikeitė: tapo pik- 
tybišku, tiesiog maniakišku antisemitu. 

Žmogui, kuriam politika visada buvo aukščiau už viską, toks spren- 
dimas buvo iš dalies padiktuotas praktinių sumetimų: jis tiko prie Stali- 
no naujojo rusiško nacionalizmo. Dabar, kai pasaulyje viešpatavo Ame- 
rika su savo įtakinga žydų bendruomene, žydija jo paties šalyje, per 
karą atkūrusi ryšius su tautiečiais JAV, Stalinui atrodė esanti nelojali 
penktoji kolona. Staliną kamavo Sovietų menkavertiškumo, palyginti 
su JAV, kompleksas, įtarumas žydų atžvilgiu buvo vienas jo aspektų; 
be kita ko, jis rodė Staliną bijant savosios pergalę pasiekusios liaudies, 
įgavusios pasitikėjimo ir pradėjusios drąsiai jį rodyti. Be to, antisemi- 
tizmas padėjo Stalinui kontroliuoti senus savo draugus, kurių ryšiai su 
žydija simbolizavo naują kosmopolitišką pasitikėjimą, atsiradusį po 
pergalės. Kita vertus, jis nekentė tautų, atsidavusių ne vienai idėjai; jis 
pastebėjo, kad holokaustas sujaudino ir pabudino Sovietų žydus, net 
esančius jo aplinkoje. Naująjį Stalino arftisemitizmą įkvėpė jame ruse- 
nanti paranoja - kai lemtis palietė ir jo šeimos žydus, ta paranoja lieps- 
note suliepsnojo. 

Tačiau Stalinas ir toliau dėjosi internacionalistu: dažnai užsipuldavo 
žmones dėl antisemitizmo ir viešai apdovanodavo žydus, pradedant 
Mechlisu ir baigiant rašytoju Erenburgu. Kilo grėsmė, kad netrukus tas 
piktavališkas Vado nuostatų verpetas pasiglemš Molotovą, Beriją ir jo 
paties klaną!. 


* Pagrindinis Ždanovo antisemitizmo ideologas buvo aukštas, liesas, asketiškas CK sekretorius 
Michailas Suslovas, vaidinęs svarbų vaidmenį deportuojant Kaukazo tautas, o paskui tarnavęs 
Stalino vietininku Baltijos šalyse, kur po karo vykdė žiaurius valymus. Pakaitomis dirbdamas 
Ždanovo ir Malenkovo pavaldiniu, jis tapo vienu iš jaunesnių Stalino protežė. 

- Vos tik baigiasi karo veiksmai, - Jaltoje sakė Stalinas, - kariai nu- 
grimzta į užmarštį, ir niekas jų nebeprisimena. 

Jis norėjo, kad taip būtų, bet maršalas Žukovas buvo šlovinamas 
kaip niekada anksčiau. Vakarų spauda net paskelbė jį Stalino įpėdiniu. 
„Nepripažįstančiam asmeninių ryšių“ Stalinui Žukovas patiko, bet jis 
nusprendė išsiaiškinti, ar daug kas remia tokį sumanymą. 

- Senstu, - apsimestinai abejingai tarė jis Budionui, senam savo bi- 
čiuliui ir Žukovo draugui. - Kaip žiūri į tai, kad mano įpėdiniu taps 
Žukovas? 

- Neturiu nieko prieš Žukovą, - atsakė kavaleristas, - bet jis sudė- 
tingo būdo. 

- Tau pavyko su juo tvarkytis, - priminė Stalinas, - vadinasi, pavyks 
ir man. 

Stalinas „tvarkėsi“ su Žukovu panaudodamas prieš jį vadinamąją 
aviatorių bylą - kankinamas aviacijos maršalas Novikovas buvo verčia- 
mas jį įskųsti*. „Buvau sugniuždytas morališkai, įvarytas į neviltį, per 
naktis nesudėjau akių, todėl pasirašiau“, - vėliau prisipažino Noviko- 
vas. Norėdamas gauti reikiamus Žukovo kaltės įrodymus, Abakumovas 
kankino dar septyniasdešimt generolų. Kovą Žukovas buvo iškviestas 
į Maskvą. Prieš einant pas generalisimą, jį pirma pasišaukė Stalino pa- 
vaduotojas - ginkluotųjų pajėgų ministras Bulganinas, Berijos pramin- 
tas Santechniku, pelnęs didžiulį Vado prielankumą. Žukovui užkliuvo 
pasipūtęs Bulganinas, šis buvo nepatenkintas, kad Žukovas naudojasi 
tuo, jog turi aukštesnį karinį laipsnį, ir nevykdo Partijos nurodymų. 
Stalinas įsakė Santechnikui sufabrikuoti Žukovo bylą. Abakumovas 
padarė kratą Žukovo namuose; paaiškėjo, kad ten grobio - ne mažiau 
negu Aladino urve. „Galime pasakyti paprastai, - piktdžiugiškai pra- 


* Net Churchilliui kartais kildavo didžiausias pavydas savo karvedžiams. „Monty [seras Bernar- 
das Law Montgomery - vert.] nori, kad minios užplūstų Molą [gatvė Londono centre, jungianti 
Bakingamo rūmus su Trafalgaro aikšte; ja vyksta iškilmingos eitynės - vert.], kai įteiksiu jam 
feldmaršalo lazdą. To nebus, - sakė Churchillis serui Alanui Brooke'ui 1944 m. spalį grįždamas 
iš Maskvos. - Minios prigužėtų į Molą todėl, kad jis yra Monty, bet aš jam to neleisiu!“ Chur- 
chillis, rašė Brooke'as, „rodo keistą, beveik neįtikėtinai niekingą pavydą <...>. Jis smerkia visus, 
kurių šešėlyje atsiduria.“ Jau nuo seno valdovai pavydi genialiems karvedžiams, įgyjantiems 
per daug galios ir todėl keliantiems jiems grėsmę: imperatorius Justinianas žemino Belizarijų, 
imperatorius Pavelas I - Suvorovą. 

nešė Stalinui Abakumovas: - Žukovo vasarnamis yra muziejus. Jame 
buvo rasta krūvos aukso, 323 kailiniai, 4 000 metrų aksomo ir šilko. 
Paveikslų buvo tokia daugybė, kad jų kabojo net virtuvėje. Žukovas net 
pasikabino virš savo lovos milžinišką drobę, vaizduojančią dvi nuogas 
moteris <...>. Name neradome nė vienos sovietinės knygos.“ Žukovas 
laikė „dvidešimt unikalių firmos Holland 6 Holland šratinių šautuvų“. 
Karo grobį Abakumovo vyrai paliko (bet grįžo jo pasiimti 1948-aisiais), 
tik kažkokiais keistais sumetimais konfiskavo vienos iš maršalo dukrų 
lėlę ir jo prisiminimus. 

- Tegul istoriją rašo istorikai, - įspėjo Žukovą Stalinas. 

Birželio pradžioje Žukovas buvo iškviestas į Aukščiausiąją karo ta- 
rybą. Stalinas įėjo „niūrus kaip audros debesis“. Netardamas nė žodžio, 
metė popieriaus lapą Štemenkai. 

- Perskaitykite, - burbtelėjo. 

Štemenka perskaitė Novikovo parodymus: Žukovas tvirtino, kad 
Sovietų pergalė kare - jo nuopelnas, kritikavo Staliną ir subūrė savo 
kliką. Jis net apdovanojo medaliu kylančią žvaigždę dainininkę Lidiją 
Ruslanovą - galimas daiktas, su ja rezga romaną. 

To „negalima toleruoti“, - pareiškė Stalinas pasisukdamas į gene- 
rolus. Bulganino iš anksto pamokytas Budionas miglotomis frazėmis 
sukritikavo draugą, bet jo nepasmerkė. Žukovo varžovas Konevas pa- 
vadinio jį sunkiu, bet sąžiningu žmogumi. Vienintelis maršalą įskundė 
Golikovas, Žukovo pašalintas iš Voronežo fronto 1943-iaisiais. Moloto- 
vas, Berija ir Bulganinas užsipuolė maršalą, kad „elgiasi it Napoleonas“ 
ir pareikalavo „pakeisti jį Konevu“. Žukovas bandė gintis, bet prisipa- 
žino pervertinęs savo nuopelnus. 

- Ką darysime su Žukovu? - paklausė Stalinas. Kaip visada, savo 
nuomonės jis nepasakė. 

Didžiūnai norėjo, kad Žukovas būtų represuotas, kariškiai priešinosi. 
Matydamas, kad padėtis ne tokia kaip 1937-aisiais, Stalinas pasiūlė pa- 
žeminti Žukovo pareigas - jis buvo sausumos kariuomenės vyriausiasis 
vadas - ir išsiųsti vadovauti Odesos karinei apygardai. Teroras prieš nu- 
galėtojus buvo gerai apgalvota politika; be kitų, buvo suimtas admirolas 
Kuznecovas, bet jam irgi buvo tik pažemintos pareigos. Buvęs maršalas 
Kulikas - jo telefono pokalbių buvo slapčia klausomasi - bambėjo, esą po- 
litikai pasisavina kariškių nuopelnus. Už tokias eretiškas kalbas jis 1950 
metais buvo patyliukais sušaudytas. Žukovą išmetė iš CK, jo draugus 

kankino, paskui atėmė jo prisiplėštą karo grobį ir pažemino pareigas dar 
kartą - išsiuntė vadovauti Uralo karinei apygardai. Maršalą ištiko širdies 
smūgis; Stalinas taip ir neleido Abakumovui suimti jo už tai, kad pla- 
navo perversmą, panašų į bonapartininkų: „Netikiu nė vienu, sakančiu, 
kad Žukovas galėjo taip elgtis. Puikiai jį pažįstu. Jis - tiesmukas žmogus 
ir bet kam gali pasakyti ką nors pikta, bet prieš CK jis niekada nestos.“ 

Galop Stalinas pamokė generolus paklusnumo parašydamas Po- 
litbiurui tokį raštelį: „Siūlau paaukštinti draugą Bulganiną į maršalus 
už pasižymėjimą Didžiajame Tėvynės kare.“ Jei kam nors kartais kiltų 
abejonių (mat Santechnikas kare visiškai nepasižymėjo - net nedalyva- 
vo mūšiuose), Stalinas pridūrė: „Manau, dėl mano motyvų diskutuoti 
nereikia - jie kuo aiškiausi.'? 


**++ 


Žukovas ne vienas turėjo tokį aukso ir paveikslų muziejų. Korupcija yra 
nutylėta Stalino pokario Teroro dalis. Didžiūnai ir maršalai plėšė Europą 
godžiai it Goringas, tik turėdami kur kas geresnį pasiteisinimą - turint 
galvoje, ką vokiečiai padarė Rusijai. Šis imperatoriškas elitas, galima sa- 
kyti, numojo ranka į ankstesnį „bolševikišką kuklumą“ . Tačiau užsienio 
svečiams buvo aiškinama, neva „draugas Stalinas negali pakęsti nedo- 
rovingumo“, nors visada buvo įsitikinęs, kad nugalėtojai turi teisę į šio- 
kį tokį grobį ir vietos merginas. Jis juokdavosi, kokie dosnūs savo kurti- 
zanėms ir adjutantams jo generolai; jo archyvai grūste prigrūsti skundų 
dėl nederamo pavaldinių elgesio. Paprastai Vadas įsegdavo juos į bylas, 
kad vėliau prireikus galėtų išsitraukti. 

Maršalai pelnydavosi iš feodalinio plėšikavimo kodekso. Pagal jį ka- 
rininkai vogdavo sau grobį, o paskui mokėdavo tam tikrą duoklę vir- 
šesniesiems. Kai kurie apsieidavo be pagalbininkų: aviacijos maršalas 
Golovanovas, vienas iš Stalino favoritų, išardė Goebbelso vilą ir lėktu- 
vu parsigabeno į Maskvą. Šis žygis sugriovė jam karjerą. 

Pirmieji prie turtų prisigaudavo kareiviai, bet geriausias grobis ati- 
tekdavo čekistams. Gagroje Berija vaikėsi sportininkes ir darė joms 
įspūdį pasitelkęs į pagalbą visą greitaeigių katerių flotilę. Abakumovas 
važinėjosi po Maskvą itališkais sportiniais automobiliais, plėšė Vokie- 
tiją Goringo mastais, siuntė lėktuvus į Berlyną pargabenti milžiniškų 
kiekių apatinių drabužių ir kaupė antikvarinių daiktų lobyną, panašų 

į universalinę parduotuvę. Jis atsiskraidino Vokietijos kino žvaigždę, 
kone visam pasauliui žinomą paslaptingąją Olgą Cechovą, kad galėtų 
regzti su ja romaną. Kai aktorė Tatjana Okunevskaja, jau išžaginta Beri- 
jos, jį atstūmė, gavo septynerius metus lageriuose. Stalino pagalbininkai 
tiesiog skendo ištvirkimo liūne. Vlasikas - viziris, vadovavęs prašmat- 
niai maisto, gėrimų ir rūmų imperijai, linksmindavo savo kurtizanes 
valdiškuose poilsio namuose su vėjavaikių dailininkų, nuo banditų ne- 
siskiriančių čekistų ir prabangą mėgstančių valdininkų draugija. Limu- 
zinai atveždavo suguloves - šioms būdavo atsidėkojama butais, ikrais, 
bilietais į paradus Raudonojoje aikštėje ir futbolo rungtynes. Vlasikas 
suvedžiodavo draugų žmonas rodydamas joms savo darytas Stalino 
nuotraukas ir Potsdamo žemėlapius. Jis net vagiliaudavo Stalino na- 
muose: iš jo vilos Potsdame pavogė 100 porceliano indų, laikrodžių, 
automobilių, tris jaučius ir du žirgus; namo juos parsigabeno Valsty- 
bės saugumo ministerijos traukiniais ir lėktuvais. Didelę dalį Potsdamo 
konferencijos jis praleido girtaudamas, sanguliaudamas ar vogdamas. 

Stalino vasarnamiuose maistas buvo eikvojamas tiesiog milžiniškais 
kiekiais. Netrukus Vlasiką įskundė dėl to, kad pardavinėjo atliekamus 
ikrus - galimas daiktas, tai padarė Berija; Vlasikas atsilygindamas 
įskundė jį. 1947-aisiais Vlasiko vos nesuėmė, bet Stalinas apsiribojo 
tuo, kad leido jam pasiteisinti dėl savo nuodėmių. „Kaskart, kai [Stali- 
nas] pakeisdavo pietų ar vakarienės laiką, dalis patiekalų likdavo ne- 
panaudota. Jie būdavo išdalijami personalui.“ Stalinas jam atleido - ir 
ėmė užsakinėti mažiau maisto negu anksčiau. Vlasikas savo pareigų 
neprarado. 

Tačiau Vlasiko meilužės ir Berijos sąvadautojai įskundė jį Abakumo- 
vui, šį savo ruožtu įskundė jo varžovas iš Valstybės saugumo ministe- 
rijos generolas Serovas, parašęs Stalinui apie ministro sugedimą ir pa- 
sileidimą. Stalinas kaupė laiškus, kad vėliau galėtų panaudoti. Sklido 
kalbos, kad Serovas pavogė Belgijos karaliaus karūną. Dabar kurtiza- 
nės, sąvadautojai ir Valstybės saugumo ministerijos generolai skundė 
vieni kitus; sukosi lytinių paslaugų ir išdavysčių karuselė. 


**X 


Stalino didžiūnai dabar vešėjo ypatingų privilegijų šilinamyje. Jų kabi- 
netus puošė dailūs persiški kilimai ir milžiniški aliejumi tapyti paveiks- 

lai*. Jų namai panėšėjo į rūmus. Maskvos valdovas - Partijos miesto 
pirmasis sekretorius - išties gyveno rūmuose - didžiojo kunigaikščio 
Sergejaus Aleksandrovičiaus. Šią naują imperatorišką madą skatino 
pats Stalinas, kai po Jaltos konferencijos jam krito į akį Nikolajaus II rū- 
mai Livadijoje ir kunigaikščio Voroncovo Alupkoje. „Sutvarkykite tuos 
rūmus, - 1945 metų vasario 27 dieną parašė Berijai Stalinas. - Paruoškite 
juos atsakingiems darbuotojams.“ Jam taip patiko Aleksandro III rūmai 
Kryme, Sosnovkoje, kad jis liepė ten pastatyti vasarnamį, bet jame apsi- 
lankė vos kartą. Nuo tada didikai ir jų vaikai užsisakydavo tuos rūmus 
per Valstybės saugumo ministerijos 9-ąjį skyrių: Stepanas Mikojanas 
medaus mėnesį leido Voroncovo rūmuose, pats Stalinas atostogaudavo 
Livadijoje. Šulų artimieji skrisdavo į pietus specialiame valdiško lėktu- 
vo skyriuje - Sergo Mikojanas prisimena skridęs jame su Poskriobyše- 
vu. Didžiūnų vaikai naudojosi privilegijomis, bet turėjo rodyti pavyzdį 
ir paisyti Partijos nurodymų. Kai Ždanovas pasmerkė džiazą, įsiutęs 
Chruščiovas sudaužė sūnaus mėgstamiausias džiazo plokšteles. 
Svetlana Stalin pastebėjo, kad Mikojanų, Molotovų ir Vorošilovų 
vasarnamiai „užversti darbininkų dovanomis <...>, kilimais, auksiniais 
kaukazietiškais ginklais, porcelianu“ - jie į tai žiūrėjo kaip į „viduram- 
žių paprotį vasalams nešti duoklę“. Didžiūnai keliaudavo šarvuotais li- 
muzinais ZIS, Stalino įsakymu pagamintais amerikietiškų pakardų pa- 
grindu, jiems iš paskos su kaukiančiomis sirenomis važiuodavo čekistų 
„uodega“. Maskviečiai tokias vilkstines vadindavo šunų vestuvėmis. 
Kiekvienam vadovui būdavo priskiriamas visas pulkininko ar gene- 
rolo vadovaujamas padalinys; jo vyrai - nei giminaičiai, nei Valstybės 
saugumo ministerijos informatoriai - gyvendavo didžiūno vasarnamy- 
je. Jų buvo tokia daugybė, kad kiekvienas Politbiuro narys galėjo suda- 
ryti tinklinio komandą ir, tarkime, Berijos žaisdavo su Kaganovičiais. 
Tik Kaganovičius nenorėjo žaisti savo komandoje. „Berija visuomet 
laimi, o aš noriu žaisti nugalėtojų komandoje“, - aiškino jis. Valsty- 
bės saugumo ministerijos žargonu šulas buvo vadinamas subjektu, jo 


* Stalino paveikslo kabinete dydis ir kokybė rodė rangą nė kiek ne blogiau negu žvaigždutės 
karininko antpečiuose: didžiūną galėjai pažinti iš tokio dvaro dailininko kaip Gerasimovas 
aliejumi tapyto natūralaus dydžio Vado originalo. Budionas su Vorošilovu galėjo pasigirti dar 
ir savo natūralaus dydžio Gerasimovo tapytais portretais. Jam pozavo raiti, su prašmatniomis 
uniformomis ir kardu rankoje. Didžiūnai dabar buvo tokie pasipūtę, prisimena Svetlana, kad 
„Sakydavo iškilmingas kalbas menkiausia proga“, net pietaudami savo namuose, o jų artimieji 
„dūsaudavo iš nuobodulio“. 

namas - objektu, o apsaugininkai - subjekto priedėliais, todėl vaikai 
juokdavosi išgirdę apsaugininkus sakant: „Subjektas pakeliui į objek- 
tą.“ Malenkovas dažnai kulniuodavo į Kremlių iš Granovskio gatvės, 
apsuptas „priedėlių“ falangos. 

Politbiuro ponios dabar turėjo nuosavus aukštosios mados dizaine- 
rius. Visi „pirmojo dešimtuko šeimų nariai“ eidavo į Kutuzovo pros- 
pekto ateljė, kontroliuojamą Valstybės saugumo ministerijos skyriaus. 
Ten Abramas (pasak Ninos Chruščiovos - Donatas Ignatovičius) Ler- 
neris kūrė vyriškus kostiumus, o Nina Adžubej - moteriškas sukne- 
les. Lerneris buvo tradicinis žydų siuvėjas, kūręs uniformas, tarp jų 
prašmatniąją generalisimo Stalinui. Jis, galima sakyti, buvo Politbiuro 
Dioras, o Nina Adžubej, „žema, labai stipri riestanosė storulė, mokyta 
vyrų vienuolių“ - jo Chanel. Ateljė mėtėsi krūvos žurnalų Harper's 
Bazaar ir Vogue. Madas Adžubej nusižiūrėdavo nuo šių žurnalų, nuo 
Dioro arba kurdavo pati, bet ji „prilygo Chanel“, - teigia jos klientė 
Marta Peškova, Berijos marti. „Jei neklausdavai kainos, mokėti nerei- 
kėdavo, - aiškina Sergo Mikojanas. - Mano motina visada susimokė- 
davo, bet Polina Molotova niekuomet.“ Galop apie šią praktiką, kaip 
ir apie viską, buvo pranešta Stalinui, šis išbarė Politbiuro narius. Aš- 
ken Mikojan metė kvitus Anastasui į veidą kaip įrodymą, kad ji už 
savo apdarus visada mokėdavo. Adžubej „pasiuvo Svetlanai Stalin 
pirmą suknelę *. 

Šią siuvėją surado Nina Berija, bet geriausia jos klientė buvo Polina 
Molotova, didinga „pirmoji ponia“. Karalienės Viktorijos laikais Euro- 
pos didikai gerdavo gydomuosius vandenis Bohemijos kurorte Karls- 
bade; dabar čia visų žvilgsnius patraukdavo Zinaida Ždanova ir Nina 
Berija. „Prašmatniai apsirengusi, nuo galvos iki kojų prisidengusi kai- 
liais“, su dukra, pasidabinusia „audinių kailio šerpe“, Polina dažnai 
atskrisdavo į tą kurortą valdišku lėktuvu su penkiasdešimties žmonių 
palyda. Jos dukrą Svetlaną, „tikrą bolševikų princesę“, vairuotojas kas- 
ryt veždavo į Maskvos tarptautinių santykių institutą - jame studijavo 
daug elito atžalų. Paskui Svetlaną, „kasdien vilkinčią vis naujais apda- 
rais“, driekdavosi Chanel No. 5 debesėlis. 


* Pati Nina Adžubej pritapo prie elito, kai jos sūnus vedė Chruščiovo dukrą Radą. Chruščiovui 
tapus SSRS vadovu, Aleksejus Adžubejus įgijo galios, nes tapo lyderio patarėju ir „Izvestijų“ 
redaktoriumi. 

Stalinas toliau kontroliavo šias privilegijas ir parinkdavo automo- 
bilius kiekvienam vadovui. Antai Ždanovas gavo šarvuotą ir paprastą 
pakardą bei ZIS 110, Berija - šarvuotą pakardą, ZIS ir mersedesą, Pos- 
kriobyševas - kadilaką ir biuiką. Ščerbakovo, nuo alkoholizmo mirusio 
Maskvos Partijos pirmojo sekretoriaus, šeimą jis paguodė apipildamas 
pinigais*. Stalinas nurodė: „Duokite jiems butą ir vasarnamį, teisę gy- 
dytis Kremliaus ligoninėje, limuziną <...>, specialų NKVD personalą 
<...>, mokytoją vaikams <...>.“ Ščerbakovo našlei jis skyrė 2 000 rublių 
per mėnesį, sūnums - po 1 000 rublių per mėnesį, kol baigs aukštąjį 
mokslą, motinai - 700 rublių per mėnesį, seseriai - 300. Našlė dar gavo 
vienkartinę 200 000 rublių, motina - 50 000 rublių išmoką - paprastas 
darbininkas apie tokias sumas galėjo tik svajoti. Tokia buvo naujoji im- 
peratoriška Stalino tvarka*. 


**Xi 


„Kronprincas“ Vasilijus nustatė naujus amoralumo, ištvirkimo ir 
įnoringumo standartus. Net skųsdami jį Stalinui, karininkai vartojo 
specialią formuluotę, apibrėžiančią šventą Vasilijaus vietą: „Jis yra 
artimas Sovietų liaudžiai, nes yra Jūsų sūnus.“ Tačiau išore toks pa- 
sipūtęs Vasilijus buvo labiausiai išsigandęs iš visų dvariškių. Stalinas 
šaipėsi, kad Vasilijus „eis per ugnį ,jeigu jis jam įsakys. Vasilijus ypač 
bijojo ateities. „Turiu tik dvi išeitis, - aiškino jis Artiomui: - pistoletas 
arba svaigalai! Jeigu nusišausiu, pridarysiu tėvui daug bėdos. Bet kai 
jis mirs, Chruščiovas, Berija ir Bulganinas suplėšys mane į gabalus. 
Ar įsivaizduoji, koks jausmas gyventi, kai tau virš galvos nuolat kabo 
kirvis?“ 

Jis beširdiškai paliko žmoną Galiną ir pasiėmė jųdviejų sūnų Sašą 
gyventi kartu name Maskvos upės krantinėje. Galina be galo trokš- 
davo matyti sūnų, todėl auklė slapčia su ja susitikdavo, kad Galina 
galėtų su juo pažaisti. Bet Galina per daug bijojo, kad reikalautų iš 


* Nors Stalinas laikėsi ciniško požiūrio į vietovių ar objektų pervadinimą savo velionių didikų 
pavardėmis, jis nusprendė pastatyti Ščerbakovui paminklą ir pervadinti jo garbei rajoną, gatvę 
ir gamyklą. Iš pradžių buvo siūloma pervadinti ir miestą, bet Stalinas siūlymą išbraukė ir parašė: 
„Suteikite jo pavardę tekstilės gamyklai.“ 1947 m. gruodžio 9 d. Politbiuras nustatė 10 000 rublių 
metinę algą ministrui pirmininkui ir Aukščiausiosios Tarybos Prezidiumo pirmininkui, 8 000 
rublių - ministro pirmininko pavaduotojams ir CK sekretoriams. Vokai su neišleistais Stalino 
atlyginimais kaupėsi jo rašomojo stalo stalčiuje Kunceve. 

Vasilijaus buto ar pinigų pragyvenimui. Tada Vasilijus vedė marša- 
lo Timošenkos dukrą Jekateriną - gražuolę ukrainietę. Jo butas buvo 
nepakankamai prabangus generalisimo ir maršalo atžaloms, todėl Va- 
silijus pareikalavo prašmatnios generolo Vlasiko rezidencijos Gogolio 
bulvare. Jis nuskrido į Vokietiją ir parskrido lėktuvu, prigrūstu „gro- 
bio“: „aukso papuošalų, deimantų, smaragdų, dešimčių kilimų, aibės 
moteriško apatinio trikotažo, daugybės vyriškų kostiumų, apsiaustų, 
kailinių paltų ir pelerinų, karakulių“, kol Vasilijaus namai „ko nespro- 
go nuo aukso, vokiškų kilimų ir krištolo“. Gėrybių buvo tiek daug, 
kad jo žmona, Timošenkos dukra, pamažėle jas pardavinėjo, o pinigus 
dėjosi į kišenę. Kai santuoka su ja iširo, Vasilijus vedė garsią plaukikę, 
dailios figūros Kapitoliną Vasiljevą - su ja buvo laimingiausias. Svet- 
lana manė, kad brolis ieško tokios žmonos, kokia buvo motina, nes 
Kapitoliną jis vadino mama, oji net nešiojo plaukus, susuktus į kuodą, 
kaip kadaise Nadia. 

Vasilijus vadovavo Maskvos karinės apygardos ginkluotosioms oro 
pajėgoms, bet tam darbui jam stigo kompetencijos. Jis reikalavo, kad jo 
aplinkos žmonės vadintų jį Šeimininkų - kaip tėvą. „Vasilijus beveik 
kasdien daug gerdavo, - vėliau liudijo jo adjutantas. - Darbe nesirody- 
davo ištisas savaites ir vis lindo prie moterų.“ 

Kadaise kronprincai didžiuodamiesi mokydavo rikiuotės savo pačių 
pulkus. Dabar Vasilijus, it koks Vakarų milijonieriaus sūnus, pasiry- 
žo, kad jo futbolo komanda VVS (Ginkluotųjų oro pajėgų) taptų lygos 
čempione. Jis tuoj pat atleido komandos vadybininką, nes nusprendė 
gelbėti iš lagerio Starostiną, įžymų futbolo specialistą, Berijos ištremtą 
už dalyvavimą sąmoksle nužudyti Staliną. Starostiną pasikvietė į savo 
raštinę lagerio komendantas ir padavė ragelį. „Sveikas, Nikolajau, čia 
Vasilijus Stalinas.“ Generolo Stalino lėktuvas parskraidino Starostiną į 
Maskvą; Vasilijus jį paslėpė ir bandė pasiekti, kad būtų atšauktas teis- 
mo nuosprendis. 0 

„Dinamo“ futbolo komandą kuruojantis Abakumovas įsiuto. Valsty- 
bės saugumo ministerijos darbuotojai pagrobė Starostiną. Vasilijus per 
ginkluotųjų oro pajėgų žvalgybos pareigūnus jį susigrąžino. Abakumo- 
vas vėl pagrobė Starostiną. Vasilijus paskambino valstybės saugumo 
ministrui; šis tikino nieko nežinąs apie futbolo specialistą, bet Starosti- 
nui pavyko perduoti Vasilijui žinutę. Vasilijus pasiuntė ginkluotųjų oro 
pajėgų saugumo vadą, šis susigrąžino Starostiną dar kartą. Tą dieną 

Vasilijus žiūrėjo „Dinamo“ rungtynes iš vyriausybinės ložės, šalia sė- 
dėjo Starostinas. Nušluostęs nosį Valstybės saugumo ministerijos vir- 
šūnėlėms, Vasilijus paskambino Abakumovo pavaduotojui ir jį aprėkė: 
„Prieš dvi valandas jūs man sakėte, kad nežinote, kur yra Starostinas 
<...>. Jis sėdi šalia manęs. Jūs, vyručiai, jį pagrobėte. Atminkite: mūsų 
giminės žmonės niekada neatleidžia įžeidimo. Jums tai sako generolas 
Stalinas!“* 

Apsilankęs Tiflise, Vasilijus pasigėrė, sėdo į naikintuvą ir kėlė su- 
maištį pikiruodamas virš gatvių. 

Jeigu Vasilijui nepavykdavo pasiekti savo, jis skųsdavo karininkus 
Abakumovui arba Bulganinui. Vienintelė išeitis būdavo skųsti jį pačiam 
Stalinui. „Brangus Josifai Visarionovičiau, prašau Jūsų pasakyti Vasili- 
jui Josifovičiui manęs neliesti, - rašė oro pajėgų karininkas Sbytovas, 
pastebėjęs pirmus vokiečių tankus, besiartinančius prie Maskvos. - Aš 
galėčiau jam padėti.“ Sbytovas atskleidė, kad Vasilijus nuolatos mini 
Vado ir aukštų valdžios vyrų pavardes, siekdamas įbauginti pašneko- 
vus, ir verkšlena: „Kai mano tėvas pritarė šioms pareigoms, jis norėjo, 
kad vadovaučiau savarankiškai.“ 

Vasilijus, be jokios abejonės, elgėsi, kaip ir derėjo čekistų augintiniui: 
kai tarp jo pavaldinių buvo demaskuoti keli „priešai“, jis įsirengė savo 
bute kankinimo kamerą ir „mušdavo vyrams per padus plonu virbu“, 
kol šiame Lubiankos filiale prasidėdavo linksmybės“. 


**kX 


Praėjus kelioms dienoms nuo tada, kai Žukovas buvo ištremtas į Ode- 
są, ėmė blogėti skrandžio vėžiu sergančio prezidento Kalinino būklė. 
Stalinas puoselėjo Tėtušiui Kalininui šiltus jausmus; Vadas pats pasirū- 
pino, kad senukas būtų išsiųstas taisyti sveikatos į Abchaziją, paskam- 


* Kai Starostinas galop buvo grąžintas į lagerį (ten jis vadovavo futbolo komandai), Vasilijus 
nusisamdė garsų Tifliso „Dinamo“ komandos trenerį. Jam vadovaujant, Vasilijaus komandai 
pavyko užimti ketvirtą vietą 1950 m. šalies pirmenybėse ir pasiekti SSRS futbolo taurės pusfina- 
lį. Vasilijus taikė panašias bausmes ir turtines paskatas kaip tėvas. Kai jo komanda pralaimėjo 
rungtybes 0:2, jis įsakė lakūnams nutupdyti ją kažkokiame užkampyje toli nuo Maskvos; ko- 
mandai laimėjus, sraigtasparnis ją nutupdė dovanų prikrautame lauke. Kai Vasilijus teikdavosi 
pasirodyti ginkluotųjų oro pajėgų vadavietėje, ten irgi valdė su neregėtu dosnumu ir niūriu 
teroru. Dėkoju Zurabui Karumidzei už šiuos juokingus uošvio, Vasilijaus futbolo vadybininko, 
prisiminimus. 

bino vietos valdovui ir pareikalavo „kiek įmanoma juo rūpintis“, o vė- 
liau įsakė prezidento apsaugininkams rūpestingai jį prižiūrėti. Tačiau 
tuo pat metu Stalinas kankindavo pusaklį Kalininą, nes prisiminė, kaip 
šis drįsdavo jam prieštarauti trečiajame dešimtmetyje - už tai Stalinas 
dviem dešimtmečiams buvo nušalinęs jį nuo aktyvaus valdymo. Kai 
per pobūvį Tito pasiūlė Kalininui pakelį cigarečių, Stalinas juokais rik- 
telėjo: 

- Neimkite tų vakarietiškų cigarečių! 

Kalininas „sumišęs išmetė cigaretes iš drebančių pirštų. 

Septyniasdešimt vienų Kalininas gyveno su namų šeimininke ir 
dviem įvaikiais, o jo be galo mylima žmona kankinosi lageriuose. Pa- 
drąsintas besiartinančios mirties Kalininas kreipėsi į Staliną: „Ramiai 
žvelgiu į mūsų šalies ateitį <...>. Noriu tik viena: išsaugoti Jūsų galią 
ir stiprybę, nes tai geriausias Sovietų valstybės sėkmės laidas, - rašė jis 
laiško pradžioje. - Kreipiuosi į Jus su dviem asmeniškais prašymais: 
dovanoti Jekaterinai Ivanovnai Kalininai ir paskirti mano seserį auginti 
du pas mane gyvenančius našlaičius. Iš visos širdies paskutinį kartą ta- 
riu sudie. M. Kalininas.“ Stalinas, Malenkovas ir Ždanovas nubalsavo, 
kad Kalinino žmona būtų atleista nuo bausmės, tik su įprasta sąlyga: 
po to, kai prisipažins kaltę. „Padariau blogų dalykų ir buvau rūsčiai 
nubausta <...>, bet niekada nebuvau Komunistų partijos priešas. Dova- 
nokite man!“ - parašė jinai. „Būtina suteikti malonę, tuoj pat paleisti ir 
atvežti į Maskvą. J. Stalinas.“ 

Prieš mirtį, birželio 24-ąją, Kalininas parašė itin keistą graudų laiš- 
ką Stalinui, padiktuotą bolševikams taip būdingo atgailos poreikio: 
„Laukdamas mirties <...> turiu pasakyti, kad visą tą laiką, kai kėlė gal- 
vą opozicija, nė vienas jos narys nė karto nesiūlė man imtis veiksmų, 
priešiškų Partijos linijai. Palaikiau draugiškus santykius su kai kuriais 
opozicijos nariais, ir tai gali Jus nustebinti <...>. Tačiau mane kritika- 
vo ir diskreditavo <...>, nes Jagoda labai stengėsi sudaryti įspūdį, neva 
aš esu artimas opozicijai.“ Toliau Kalininas atskleidė dvidešimt dvejus 
metus saugotą paslaptį: „Metai po Lenino mirties, po kivirčo su Troc- 
kiu, Bucharinas pasikvietė mane į savo butą pasigrožėti jo medžioklės 
trofėjais ir paklausė, ar nenorėčiau „valdyti [šalį] be Stalino“. Atsakiau, 
kad negaliu nė svarstyti tokio dalyko. Bet koks variantas be Stalino 
buvo protu nesuvokiamas <...>. Po Lenino mirties tikėjau Stalino po- 
litika <...>, maniau, kad pavojingiausias yra Zinovjevas.“ Paskui Kali- 

ninas dar kartą paprašė Stalino rūpintis jo seserimi ir našlaičiais, 0 „šį 
laišką padėti į archyvą . 

Per laidotuves, kai fotografai įkyriai lakstė paskui Vadą, šis parodė 
į karstą ir bambtelėjo: 

- Fotografuokite Kalininą! 


**kX 


Rugsėjo 8-ąją Stalinas išvyko atostogauti. Molotovas tuo metu lakstė po 
pasaulį - dalyvavo susitikimuose su sąjungininkais ir derėjosi dėl nau- 
josios Europos. Paryžiuje jis gynė Sovietų interesus Vokietijoje ir toliau 
bandydamas pasiekti, kad SSRS būtų paskirta Libijos globėja - Vakarų 
sąjungininkai tam vis labiau prieštaravo. Susidaro įspūdis, kad Stalinas 
vis dar tikėjosi sustiprinti savo pozicijas derėdamasis su buvusiais 5ą- 
jungininkais. 

Stalinas, pasirašinėdamas Družkovu ar „instancija“, gyrė Molotovą 
už nepalaužiamą ryžtą. Molotovas irgi buvo labai patenkintas savimi. 
Kai Prancūzijoje per paradą jam skyrė vietą tik antroje eilėje, jis įtūžęs 
nudūmė nuo pakylos, paskui parašė Stalinui prašydamas jo pritarimo: 
„Nesu įsitikinęs, kad pasielgiau tinkamai.“ - „Pasielgei visiškai teisin- 
gai, - atsakė Vadas. - Sovietų Sąjungos orumą būtina ginti ne tik svar- 
biuose reikaluose, bet ir smulkmenose.“ 

„Brangioji Polinka, širdele, - džiūgaudamas rašė tuščiagarbis Molo- 
tovas, - siunčiu tau sveikinimus ir laikraščio nuotraukas, užfiksavusias, 
kaip aš sekmadienį išėjau iš parado! Trys Paris-Midi fotografijos rodo, 
kaip 1) aš stoviu tribūnoje. 2) Imu nuo jos lipti. 3) Nulipu nuo tribūnos 
ir sėdu į savo automobilį. Šiltai bučiuoju ir apkabinu! Pabučiuok nuo 
manęs Svetusią!“ 

Paskui Molotovas nuskrido į Niujorką, ten vyko dar vienas susitiki- 
mas; Stalinas jį vėl sekė iš savo „Šaltojo upokšnio“ vasarnamio Gagroje. 
Stalinui ne tiek rūpėjo Italijos reparacijų smulkmenos, kiek SSRS kaip 
didžios valstybės prestižas. Molotovas vėl atgavo Vado prielankumą. 
Lapkričio 28-ąją Stalinas jam švelniai parašė: „Suprantu, kad tu nervi- 
niesi ir kremtiesi dėl SSRS siūlymo baigties <...>. Elkis ramiau!“ Susi- 
dūręs su badu Ukrainoje ir Amerikos konkurencija pasaulio arenoje, 
vaidingasis Vadas aplink juto vien pavojingą silpnumą, moralinį suge- 
dimą ir neištikimybę. 

Tuo metu, kai Molotovas triumfavo pasirašęs taikos sutartis su nuga- 
lėtomis šalimis, Stalinas įsigudrino dar kartą jį pažeminti. Stalinas jau 
buvo Mokslų akademijos garbės narys; dabar tokia garbė buvo pasiū- 
lyta Molotovui, bet reikėjo Vado palaiminimo. Molotovas, kaip ir de- 
rėjo, nusiuntė Akademijai dėkingumo telegramą. Stalinas užsipuolė jį 
it koks įtūžęs vanagas: „Tavo telegrama mane didžiai nustebino <...>. 
Nejaugi tu išties taip džiaugiesi siūlymu tapti Akademijos garbės na- 
riu? Ką reiškia ta frazė: „Nuoširdžiai Jūsų, Molotovas“? Niekada ne- 
maniau, kad galėtum taip jausmingai reaguoti į tokį menkos svarbos 
dalyką <...>. Man atrodo, tau, aukščiausio rango valstybės veikėjui, turi 
labiau rūpėti tavo orumas.“ 

Stalinas ir toliau virė pykčiu: kaip nesmagu, kad jo liaudis badauja - 
pasikartojo alkanieji 1933-ieji*. Iš pradžių Stalinas bandė nuleisti tą da- 
lyką juokais; vieną pareigūną jis pavadino „broliu Distrofija“. Paskui, 
kai apie badą pranešė net Ždanovas, Stalinas kaip ir 1932-aisiais ap- 
kaltino Chruščiovą, savo vietininką Ukrainoje: „Jie tave apgaudinėja 
<...>.“ Tačiau 1946 metais nuo bado mirė 282 000 žmonių, 1947-aisiais - 
520 000. Galiausiai Stalinas nukreipė savo įniršį į Mikojaną, atsakingą 
už tiekimą. Jis įsakė vėl į aukštumas iškilusiam Mechlisui, SSRS vals- 
tybės kontrolės ministrui, ištirti šį reikalą. „Jokiais klausimais nepa- 
sitikėk Mikojanu, nes dėl jo sąžiningumo stokos tiekimo žinyba virto 
vagių landyne!" Mikojanui užteko proto atsiprašyti: „Matau daugybę 
klaidų savo darbe ir neabejoju, kad Jūs aiškiai jas visas matote, - rašė 
jis Stalinui su nuolankia pašaipa. - Žinia, nei aš, nei kas nors kitas ne- 
sugebame pateikti šio klausimo taip aiškiai kaip Jūs. Visomis išgalėmis 
stengsiuosi mokytis iš Jūsų dirbti taip, kaip reikia. Kiek įmanydamas 
mokysiuosi iš klaidų <...>, taigi jos pravers man tolesniame darbe Jums 
tėviškai vadovaujant.“ Kaip ir Molotovui, Mikojanui Stalinas nebejau- 
tė kadaise buvusio artumo. Chruščiovas irgi užsitraukė Vado nema- 
lonę dėl savo požiūrio į badą. „Silpnabūdiškumas!“ - papriekaištavo 
jam Stalinas ir 1947 metų vasarį atleido iš Ukrainos komunistų partijos 
pirmojo sekretoriaus pareigų (bet paliko Ministrų tarybos- pirminin- 


* Stalinas ne tik kad neįstengė išmaitinti civilių savo šalies gyventojų: iš jo susirašinėjimo su Be- 
rija ir Vokietijoje tuo metu buvusiu Serovu matyti, kad Sovietai nerimavo negalintys išmaitinti 
savo dalinių toje šalyje - apie Rytų Vokietijos gyventojus nėra ko nė kalbėti. 

ku). Sekretoriaus poste jį pakeitė Kaganovičius, dabar panašus „į storą 
dvarininką“; jis atvyko į Kijevą, be kita ko, suteikti Nikitai tvirtybės. 
Stalino nemalonė jo didikams visada sukeldavo tokį stresą, kad jis pa- 
kirsdavo jiems jėgas. Šįsyk Chruščiovas apsirgo plaučių uždegimu. Jo 
pavardė dingo iš Ukrainos laikraščių puslapių, jo kultas ėmė nykti. 
Kaganovičius įsakė gydyti Nikitą penicilinu - vienu iš Stalino griežtai 
smerkiamų vakarietiškų vaistų. Net jeigu Stalino „šunytis“ pasveiks - 
ar jo dainelė jau sudainuota?“ 

1947 metais JAV valstybės sekretorius George'as Marshallas atskleidė 
milžiniškos pagalbos Europai programą; nualintai imperijai tuo metu 
ji pasirodė patraukli. Molotovas bemat buvo išsiųstas į Paryžių suži- 
noti apie ją daugiau. SSRS vadovai iš pradžių pamanė, kad šis planas 
panašus į lendlizo sutartį, tik be jokių papildomų sąlygų, bet Stalinas 
netruko suprasti, kad planas atgaivins Vokietiją ir pakirs jo viešpatavi- 
mą Rytų Europoje. Molotovas iš pradžių palankiai žiūrėjo į Marshallo 
planą ir buvo linkęs dėl jo derėtis, bet Stalinas planą atmetė. 

Vadas su Ždanovu pasiryžo sutvirtinti savo galią Rytų Europoje. 
Tuo pat metu Stalinas palaikė idėją sukurti žydų valstybę tikėdamasis, 
kad ji taps SSRS satelite Artimuosiuose Rytuose. Lapkričio 29 dieną jis 
balsavo už šį siūlymą Jungtinėse Tautose ir pirmas pripažino Izraelį. 
Paskui Stalinas apdovanojo Michoelsą savo vardo premija. Tačiau ne- 
trukus paaiškėjo, kad Izraelis bus Amerikos, o ne SSRS sąjungininkas. 

Stalinas - protu nepaaiškinami prietarai, aštri kaip skustuvas poli- 
tinė nuojauta ir agresyvios rusiškos tautinės nuostatos jo galvoje virto 
tikra maišalyne - Michoelso svajas apie žydų Krymą vaizdavosi kaip 
grėsmingą sionistų ir amerikiečių Trojos arklį*, hebrajų Marshallo pla- 
ną. Vadui sionizmas, judaizmas ir Amerika pasidarė tapačiomis sąvo- 
komis. Akivaizdu, kad jo didikai laikėsi tos pačios nuostatos. Juk net 


* Ši karštligiška Stalino fobija, kaip ir daugybė kitų, nebuvo visai nepagrįsta: Osmanų sultonai 
viešpatavo Juodojoje jūroje, nes jų rankose buvo Krymas. Jekaterina II ir kunigaikštis Potiomki- 
nas dėl tos pačios priežasties prisijungė Krymą 1783 m., o anglų ir prancūzų armijos išsilaipino 
pusiasalyje 1853 m., kad pakirstų Rusijos galybę. Chruščiovas padarė ginčytiną sprendimą, kai 
1954 m. dovanojo Krymą Ukrainai - dėl to praėjusio amžiaus paskutiniame dešimtmetyje vos 
nekilo pilietinis karas tarp ukrainiečių ir tų, kurie norėjo būti valdomi Rusijos. 

po Stalino mirties Chruščiovas aiškino lenkų komunistams: „Visi pažįs- 
tame žydus - jie visi palaiko ryšius su kapitalistiniu pasauliu, nes turi 
giminių, gyvenančių užsienyje. Šitas turi senelę <...>. Prasidėjo Šaltasis 
karas; imperialistai rezgė sąmokslus pulti SSRS. Vėliau žydai panoro 
įsikurti Kryme <...>. Štai Krymas, štai Baku <...>. Per savo ryšius žydai 
sukūrė tinklą Amerikos planams įgyvendinti. Taigi jis [Stalinas] visą tą 
reikalą užgniaužė.“ Tokios nuomonės laikėsi ne vien Stalino patarėjai: 
jo sūnėnas Vladimiras Redensas pritarė nusiskundimams, esą „ [Žydų 
antifašistų] komitetas varo siaubingą sionistinę propagandą <...>, tar- 
si žydai būtų vienintelė kančių patyrusi tauta“. Stalino antisemitizmas 
puikiai pritiko prie jo tradicinio nacionalizmo vajaus. Stalinas pajung- 
davo net savo prietarus realistinei politikai ir jais ją papildydavo. 

Stalinas įsakė Abakumovui rinkti įrodymus, kad Michoelsas ir Žydų 
antifašistų komiteto nariai yra „aktyvūs nacionalistai, amerikiečių 
kurstomi veikti prieš Sovietus“; tai ypač pasireiškė per Michoelso gas- 
troles JAV, kai „jie užmezgė ryšius su garsiais žydų kilmės asmenimis, 
turinčiais ryšių su JAV slaptosiomis tarnybomis“. Michoelsas pats to 
nesuvokdamas pasitarnavo Stalinui. 

Michoelsas, žydų kilmės aktorius, bejėgis šioje dvikovoje su Stalino 
šmėklomis, norėjo kreiptis į Vadą. Jis paskambino Polinai Molotovai, 
žydei, savo įtaka nusileidžiančiai tik Kaganovičiui, ir paklausė, gal jam 
vertėtų kreiptis į Ždanovą ar Malenkovą. 

- Ždanovas ir Malenkovas jums nepadės, - atsakė Polina. - Šioje 
šalyje visa galia yra sutelkta Stalino rankose, ir jis neklauso niekieno 
kito nuomonės. Rašyti Stalinui irgi nepatariu. Jis nusistatęs prieš žydus 
ir mūsų nepalaikys. 

Neįmanoma įsivaizduoti jos šitaip kalbant prieš karą!. 

Michoelsas neatsispyrė pagundai susisiekti su Stalinu per Svetlaną, 
bet padarė tai pačiu netinkamiausiu metu. Stalinas jau mąstė, kodėl 
Svetlanai patinka žydai: po Kaplerio buvo Morozovas - Svetlana už 
jo ištekėjo, kai nesulaukė Sergo Berijos atsako į savo meilę. Stalinas 
Morozovui kaip Žmogui jokių pretenzijų neturėjo - „geras vaikinas“, 
sakė jis, - bet jis nesikovė kare ir buvo žydas. „Sionistai apdūmė tau 
akis“, - sakė Svetlanai tėvas. Malenkovo duktė Volia ką tik ištekėjo už 
Lozovskio, už Žydų antifašistų komiteto veiklą atsakingo žydo, vai- 
kaičio. Molotovas perdavė Stalinui Michoelso laišką su siūlymu Kry- 
mą atiduoti žydams, jo žmonos žydės Polinos brolis buvo Amerikos 

verslininkas. Žodžiu, tų Amerikos agentų aplink knibždėte knibždėjo. 
Dabar prasidėjo dar blogesni dalykai. 

Michoelsas, iš paskutiniųjų besistengiantis apginti žydų bendruome- 
nę, paklausė su žydų inteligentija bendraujančios Jevgenijos Alilujevos, 
ar negalėtų supažindinti su Svetlana. Elito atžalos baimindavosi, kad 
gerbėjai išnaudos jas dėljų ryšių. „Kadangi buvau aukšto valdininko du- 
kra, vienas nemalonus dalykas buvo tas, kad negalėjau pasitikėti savo 
aplinkos vaikinais, - skundėsi Volia Malenkova. - Dažnas jų norėjo mane 
vesti, bet aš nežinojau, ko jiems reikia - manęs ar mano tėvo įtakos.“ 

Alilujevai įspėjo Ženią nesikišti į pavojingus žydų reikalus. „Mes 
visi sukomės toje pačioje aplinkoje, - sako Vladimiras Redensas. - Mes 
žinojome, kad geruoju čia nesibaigs.“ Matyt, Ženia vis dėlto supažindi- 
no Michoelsą su Svetlana ir Morozovu. Stalinas iškart apie tai išgirdo* 
ir pratrūko pykčiu: žydai „bando įsitrinti į jo šeimą“. Negana to, Ana 
Redens vėl ėmė erzinti Staliną: paskelbė netaktiškus prisiminimus apie 
jo jaunystę ir ujo Vasilijų; šis pasiskundė tėvui. Taigi Michoelsas nety- 
čia sujudino širšių lizdą. 

Stalinas įsakė Abakumovui ištirti Alilujevų sąsajas su amerikiečių 
ir sionistų šnipinėjimo sąmokslu, o Svetlanai suniurnėjo, girdi, Ženia 
1938-aisiais nunuodijo savo vyrą Pavelą. Įžvalgūs vyrai ėmė skirtis su 
žmonomis žydėmis. Svetlana Stalin išsiskyrė su Morozovu. Visose isto- 
rinėse knygose teigiama, neva taip įsakęs Stalinas; tai patvirtina ir Svet- 
lanos pusbrolis Leonidas Redensas. Bet pati Svetlana aiškino: „Mano 
tėvas niekuomet neliepė man su juo skirtis.“ Vėlesniuose interviu ji pri- 
durdavo Morozovo nemylėjusi: „Mes išsiskyrėme todėl, kad ašjo nemy- 
lėjau.“ Atrodo, kad tai tiesa. Leonidas Redensas dar sakė: „Svetlanos gy- 
venime buvo daugybė vyrų; Morozovas jai įgriso.“ Kita vertus, Stalinas 
pats sakė Mikojanui: „Jeigu ji neišsiskirs su Morozovu, jis bus suimtas.“ 
Svetlana paliko Morozovą. „Manęs niekas nebūtų palikęs“, - didžiavosi 
ši caraitė. Matyt, Stalinas liepė sūnui sutvarkyti šį reikalą. „Vasilijus pa- 
ėmė Morozovo pasą**, - teigia Redensas, - ir vietoj jo davė jam naują, be 
spaudo, liudijančio apie santuoką.“ 


* Netrukus Jevgenija sužinojo, kad jos vyras - Valstybės saugumo ministerijos agentas, skundęs 
ją nuo pat jų vedybų. Tačiau informatorių būta kiekvienoje elito šeimoje. Ženia su juo išsiskyrė. 
** Grigorijus Morozovas, tapęs gerbiamu Sovietų teisininku, visados elgdavosi be galo diskre- 
tiškai ir oriai. Jis atsisakė duoti interviu šiai knygai: „Nieku gyvu nenoriu dar kartą išgyventi 
1947 m.“ Jis mirė 2002-aisiais. 


649 


STALINAS. RAUDONOJO CARO DVARAS 


Abakumovas pradėjo suiminėti žydus iš Alilujevų aplinkos. Gruo- 
džio 10 dieną jis apkaltino Ženią Alilujevą, kadaise buvusią tokią ar- 
timą Stalinui. Ją apkaltino „skleidžiant šlykščias paskalas apie SSRS 
vyriausybės vadovą“. Buvo suimti ir Ženios vyras, duktė Kira, labai 
gyvo būdo aktorė, ir Ana Redens. Kartu su jais buvo areštuota nemažai 
iškilių žydų. 

„Instancija“ (tuo šiurpiu eufemizmu save vadino šventoji Kremliaus 
kilnybė) manė, kad žydų ir Alilujevų šutvė, „palaikoma užsienio žval- 
gybų, rodė susidomėjimą asmeniniu Sovietų vyriausybės vadovo gy- 
venimu“. Kad būtų galima apkaltinti Michoelsą, Stalinas leido taikyti 
„įtikinėjimo metodus“. „Prancūziškoms imtynėms“ - taip jas vadino 
kankintojai - vadovavo Komarovas, žiaurus psichopatas antisemitas. 
Savo aukoms jis pranešdavo: „Jūsų likimas - mano rankose, o aš - ne 
žmogus, aš žvėris“, ir pridurdavo: „Visi žydai - prakeikti šunsnukiai!" 
Šį šėtonišką sadistą prižiūrintis Abakumovas įsakė suimtuosius „mir- 
tinai prilupti . 

Michoelsą su Alilujevais supažindinęs Goldšteinas vėliau pasako- 
jo: „Jie ėmė mušti mane gumine lazda per minkštąsias kūno vietas ir 
nuogus kulnus <...>, kol negalėjau nei sėdėti, nei stovėti.“ Budeliai taip 
smarkiai sudaužė jam galvą, kad „mano veidas siaubingai ištino, su- 
triko klausa. Nukamuotą tardymų, vykdomų dieną ir naktį, įbaugin- 
tą mušimo, plūdimo ir grasinimų, mane apėmė gili depresija, visiškas 
moralinis sąmyšis, todėl ėmiau duoti parodymus prieš save ir kitus.“ 

- Vadinasi, sakai, kad Michoelsas - kiaulė? - užriko Abakumovas. 

- Taip, kiaulė, - atsakė palaužtas Goldšteinas, jau anksčiau prisipa- 
žinęs Michoelsą jo prašius „įsidėmėti visas menkiausias Svetlanos ir 
Grigorijaus santykių smulkmenas <...>, kad būtų galima pranešti mūsų 
draugams Amerikoje“. 

Kai Stalinas perskaitė šį „prisipažinimą“, pasitvirtino jo baisiausi 
įtarimai Michoelso atžvilgiu. 

Dvylikametis Vladimiras Redensas dabar neteko ir motinos, ir tėvo. 
Jaunieji jo pusbroliai, Jevgenijos sūnūs, neteko tėvų ir sesers. Vladimiras 
nulėkė pasakoti, kas nutiko, senelei Olgai - po vyro Sergejaus mirties 
1946 metais ji ir toliau gyveno Kremliuje. Didžiai berniuko nuostabai, ji 
niekada neatleido Ženiai, kam ši taip skubėjo ištekėti. 

- Ačiū Dievui, - tarė ji ir persižegnojo išgirdusi apie Ženios areštą. 
Tačiau Olga paskambino dėl Anos arešto. 

- Juos išnaudojo liaudies priešai, - atsakė Vadas. 

Kai artimieji prakalbo, esą „kas nors turėtų pranešti Stalinui“, senutė 
atsakė: „Be jo žinios nieko neatsitinka.“ Giminaičiai naiviai kaltino Be- 
riją - jie nesuvokė, kad Abakumovas atskaitingas tik Stalinui. 

Svetlana bandė užsistoti „tetules“, bet tėvas ją įspėjo: „Jos per daug 
kalbėjo. Tu irgi laidai antisovietinius komentarus.“ Kira Alilujeva, irgi 
suimta Svetlanos vyriausioji pusseserė, teigia, esą Stalinas dukrą įspė- 
jęs: „Jeigu bandysi juos ginti, įkišime ir tave į kalėjimą!" Tada ji ir Vasi- 
lijus nutraukė visus santykius su Alilujevų vaikais. 


**X 


Dabar, kai Svetlana vėl neturėjo poros, Stalinas pradėjo kalbėti apie tai, 
už kojai tekėti šį kartą. Savo didikams jis sakė: „Ji sakė tekėsianti arba už 
Stepano Mikojano, arba už Sergo Berijos.“ Tų vyrų tėvai, Politbiuro na- 
riai, sunerimo: matyt, caraitei nė motais, kad sūnūs ne tik jau vedę, bet ir 
myli savo žmonas. Stalinas pasakė sunerimusiems Mikojanui ir Berijai: 

- Neminėjau jai nei vieno, nei kito. Ji turi tekėti už Jurijaus Ždanovo. 

Tuo pat metu šis tironiškas piršlys nevykėlis liepė Jurijui vesti Svet- 
laną. 

Liepos 16 dieną Stalinas išvyko automobiliu susitikti su žmonėmis 
ir pasidairyti po šalį - šitaip jis nedarė nuo 1933 metų. Tai turėjo būti 
keturių mėnesių atostogos, kupinos apmąstymų ir nostalgijos. Kelionė 
rodė, kad Vadas išsekęs ir kad keičiasi jo valdymo stilius: dabar jis buvo 
liaudžiai tolimas, bet viršiausias lyderis. Vadovauti jis paliko neryžtin- 
gąjį Bulganiną“. 

Kol Abakumovas kankino žydus, kad sufabrikuotų naują „Ameri- 
kos sąmokslo“ bylą ir sunaikintų Michoelsą, Valečkos lydimas Stalinas 
su savo šarvuotųjų ZIS 110 kolona pasuko į pietus, Charkovo link. 

Generalisimas įsakė apsieiti be jokių nuobodžių ceremonijų, ir viskas 
praėjo „be jokių sensacijų - tai be galo patiko Stalinui“, - rašė Vlasikas. 
Asmens sargybinį ši kelionė išvargino. Pats Stalinas tąnakt temiegojo 
kokias dvi valandas, bet „buvo gerai nusiteikęs, ir mes visi dėl to džiau- 
gėmės“. Jis viską įdėmiai apžiūrinėjo ir niurnėjo, girdi, „sėdėdamas prie 
savo rašomojo stalo“ nieko nebūtų matęs. 

Jis net paragavo šiek tiek paprasto žmogaus gyvenimo, kai jo au- 
tomobilis prie Oriolo sugedo. Stalinas išlipo pasivaikščioti, apsuptas 
„priedėlių“, ir priėjo prie stovinčių sunkvežimių. Jų vairuotojai neteko 
žado, kai jis prisistatė. Kurske Stalinas pernakvojo vietos čekisto bute. 
Ryte jis nusprendė, kad reikia palikti porai kokią nors dovaną, tad pa- 
dėjo buteliuką kvepalų ant žmonos tualetinio staliuko. Charkove Va- 
das pamatė, kad žmonės tebegyvena žeminėse, ir pasakė Valečkai, jog, 
tai jį liūdina. Kai atvažiavo į nemalonę patekęs Chruščiovas ir patikino 
Staliną, neva badas buvęs toli gražu ne toks baisus, kaip buvo vaiz- 
duojama, ir padovanojo sultingų arbūzų, naivioji Valečka pasibaisėjo 
ir subambėjo Svetlanai, kad jie „drįso apgaudinėti - tu tik pagalvok - 
tavo tėvą! | 

Galiausiai Vlasikas su palengvėjimu įsodino Staliną į specialų trauki- 
nį ir šis nuvežė juos į Jaltą. Tikriausiai Stalinas pirma apsistojo Livadijo- 
je, paskui garlaivis „Molotov“ nuplukdė jį į Sočį. Oras buvo nuostabus, 
įgula labai džiaugėsi keleiviu. Dvaro fotografas Vlasikas išpleškino tiek 
daug kadrų, kad „visuomet jautrus“ Stalinas tai pastebėjo. 

- Vlasikas - šaunuolis, bet niekas nenutraukia jo. Kas nors turi nufo- 
tografuoti jį kartu su mumis. 

Sočyje Stalinas vaikštinėjo po miestą, jam iš paskos - Vlasikas, Pos- 

kriobyševas ir paklaikę apsaugininkai, vargais negalais tramdantys pa- 
jūryje bandančius prie Vado prasiveržti poilsiautojus. Kai Stalino au- 
tomobilį apspito moksleiviai, jis pasisiūlė pavežti juos į vietos kavinę 
„Rivjera“. Viena mergytė ten apsiverkė, nes negavo saldainių. Stalinas 
pasisodino ją ant kelių ir leido išsirinkti ko tik nori. Į paršą panašus 
Vlasikas apmokėjo sąskaitą, paskui pasisuko į vaikus ir suriko: 

- Nagi, vaikai, sušukite pionierišką „Valio!“ draugui Stalinui. 

Galima įsivaizduoti, kaip jis kilnojo kumštį į orą, kai „vaikai darniai 
valiavo'. 


*** 


Paskui jie nuvažiavo į Abchaziją - Stalino dvasinį prieglobstį tais prie- 
blandos metais; Stalinas manė, kad to krašto oras ir maistas laiduoja ilgą 
gyvenimą. „Ar prisimenate, kaip apstulbo anglų rašytojas J. B. Priestley, 
kai susitiko šimto penkiasdešimties metų abchazų valstietę? - klausė 
jis. - Jei aš čia gyvenčiau, gal irgi sulaukčiau šimto penkiasdešimties!'* 

Stalinas dažnai guosdavosi Molotovui, kaip jis pasiilgstąs gimtinės. 
Stalinas liaupsino rusus už tai, kad jie susiejo visą jo imperiją; ne kas 
kitas kaip jie suteikė dinamiškos galios, iškėlusios bolševizmą ir lai- 
davusios jo šlovę. Jo likimas buvo susijęs su Rusija. Štai kodėl Vasili- 
jus sakė: „Kadaise tėtis buvo gruzinas.“ Tačiau Stalino, kaip žmogaus, 
rusiškumas yra pervertinamas. Pagal gyvenseną ir mentalitetą jis liko 
gruzinas: kalbėdavo ir dainuodavo gruziniškai, valgydavo gruzinišką 
maistą, valdė Gruziją per vietos statytinius, kišosi į Gruzijos politinį 
gyvenimą, ilgėjosi vaikystės draugų ir beveik pusę iš paskutinių aštuo- 
nerių gyvenimo metų praleido tos šalies vasarnamiuose - savo paties 
atskirtoje nuo viso pasaulio fantazijų Gruzijoje. 

Stalinas daugiausia laiko praleisdavo „Šaltojo upokšnio“ vasarna- 
myje, bet nuolat keldavosi į naujus būstus. Teigiama, neva jie buvę niū- 
rūs. Medžio plokštės išties tamsokos, bet apsilankius vasarą tie namai 
tiesiog džiugina akį. Paprastai Vadas valgydavo ir dirbdavo atvirose 
verandose, šalia vešlių sodų su daugybe gėlių - čia Stalinas mėgda- 


* Staliną visada labai domino ilgaamžiškumas. 1937-aisiais jis rėmė profesoriaus Aleksandro 
Bogomolovo tyrimus, susijusius su Gruzijos ir Abchazijos tautų neįtikėtinu ilgaamžiškumu. 
Teigiama, neva Stalinas tikėjęs, kad ilgą amžių čia lemia ledynų vanduo (todėl Vadas gerdavo 
ypatingą ledynų vandenį) ir maistas. 

vo vaikščioti. Vasarvietes Stalinas rinkdavosi pirmiausia dėl vaizdų: iš 
visų šių namų atsiveria kvapą gniaužiantys reginiai. 

Dabar Stalinas pradėjo apsistoti baltoje pseudobarokinio stiliaus 
sanatorijoje vešliuose Suchumio parko soduose, kur Mandelštamas 
stebėjo, kaip Ježovas mergina būsimą antrąją žmoną. Ketvirtajame de- 
šimtmetyje Vadas atostogaudavo Lakobos pastatytame nedideliame 
vasarnamyje prie Naujojo Atono; dabar Stalinas turėjo šalimais kitą 
kubietiško stiliaus vilą. Viskas čia tilpo viename aukšte, iš jo atsivėrė 
nuostabus vaizdas į jūrą. Tuo metu prie nuošalaus Ricos ežero jau buvo 
pastatyta CK sanatorija; ją tegalėjai pasiekti sukoręs ilgą kelią vaizdin- 
gu tarpekliu, kurio šlaitais kliokė vanduo. 1948-aisiais Stalinas įsakė 
prie senojo namo pristatyti naują“. 

Stalinas galėjo atostogauti bet kuriame iš daugybės valdiškų vasar- 
namių, bet atrodo, kad reguliariai apsistodavo tik penkiuose prie Mas- 
kvos, keliuose Kryme, tarp jų - dvejuose imperatoriškuose rūmuose, 
trijuose pačioje Gruzijoje ir kokiuose penkiuose Abchazijoje. Ne mažiau 
kaip penkiolika jų ištisus metus rūpinosi personalas. Vis dėlto daugeliu 
atžvilgių Stalinas išliko toks, koks buvo jaunystėje - nenustygstantis 
vietoje klajoklis Gruzijos revoliucionierius. Poskriobyševo lydimas Sta- 
linas nuolat gaudavo lėktuvais siunčiamus naujausius CK dokumentus; 
jis kada panorėjęs išsikviesdavo savo didžiūnus, siuntinėjo telegramas į 
visą pasaulį - žodžiu, visada buvo galios centras. 


* Daugumą Stalino būstų galėjai pasiekti tik pro apsaugininkų pastatą (išimtis - vasarnamiai 
prie Ricos ežero ir Naujajame Atone). Pro jį pravažiavęs atsidurdavai vešliame sode, juosia- 
mame ligustrų gyvatvorės, paskui taku prieidavai Viduržemio jūros baseino šalių stiliaus vilą 
su veranda iš visų pusių. Visuose vasarnamiuose didžiausias kambarys būdavo valgomasis 
aukštomis lubomis ir medžio plokštėmis apmuštomis sienomis, su ilgu reguliuojamo dydžio 
stalu. Visi vasarnamiai buvo išdažyti žaliai, galbūt tam, kad jų nebūtų matyti iš lėktuvų. Pa- 
čių namų beveik negalėjai matyti - jie slėpėsi siaurose alėjose ir buvo taip užmaskuoti palmių 
ir eglių, kad vos galėjai įžiūrėti net iš namus supančių sodų. Beveik visi vasarnamiai turėjo 
prieplaukas ir pavėsines, kur Stalinas dirbdavo ir rengdavo vakarienes. Visuose vasarnamiuose 
būdavo biliardo kambarys, išduodantis, kam priklauso pastatas; kambarys dar atliko ir kino 
salės vaidmenį. Filmą rodydavo pro medinius langelius ant ekrano tolimajame kambario gale. 
Visuose vasarnamiuose buvo daug miegamųjų su kušetėmis ir vonios kambarių su mažytė- 
mis - pagal Stalino ūgį pagamintomis - voniomis. Visus būstus pastatė arba perstatė Stalino 
dvaro architektas Mironas Meržanovas, gyvenęs su Martos Berijos motina Timoša - Gorkio 
marčia, Jagodos mylimąja. Meržanovas, kaip ir visi ankstesni Timošos meilužiai, buvo suimtas 
penktojo dešimtmečio pabaigoje. 


VIENIŠAS SENIS ATOSTOGAUJA 
**X 


Atvykęs atostogų Stalinas visuomet atlikdavo ritualą, primenantį se- 
nesnius laikus. Kuncevo vasarnamyje Vadas laikė pasikabinęs ant sie- 
nos pomirtinę Lenino kaukę - ją it kokią ikoną apšviesdavo lemputė. 
Kaskart leisdamasis į kelionę Stalinas pasiimdavo tą ikoną ir komen- 
dantui Orlovui įsakydavo „pakabinti ją matomiausioje vietoje . 

Vadui atsikrausčius, šalimais esančiuose savo namuose bemat įsi- 
taisydavo jo didikai bei visa Gruzijos vadovybė ir laukdavo, kada Sta- 
linas juos pakvies. Abakumovas būdavo pasirengęs skristi iš Maskvos, 
vos tik gaus įsakymą, ir pranešti, ką sužinojo per naujausius tardymus. 
Jeigu Politbiuro nariai susiriedavo, Stalinas juos atsikviesdavo ir pra- 
nešdavo savo saliamonišką sprendimą. Didikai baimindavosi, kad teks 
leisti laiką su atostogaujančiu Stalinu, nes tai „būdavo baisiau už jo va- 
karienes“, - teigė Chruščiovas, kadaise ištvėręs pas Vadą visą mėne- 
sį. Su badu ir nacionalizmu Ukrainoje kovojantis Chruščiovas vis dar 
buvo jėgas atgaunančio Vado nemalonėje. Stalinas įsakė Kaganovičiui 
vadovauti Chruščiovui ir mušte išmušti iš ukrainiečių nacionalistines 
nuotaikas - tą žygdarbį Kaganovičius jau buvo atlikęs trečiojo dešimt- 
mečio pabaigoje. Seni sąjungininkai Chruščiovas ir Kaganovičius gy- 
veno petys į petį, jų artimieji kiekvieną savaitgalį eidavo pasivaikščioti. 
Kaip ir galėjai tikėtis, netrukus jie tapo mirtinais priešais. Abu pasi- 
skundė Stalinui, šis išsikvietė juodu į „Šaltąjį upokšnį '. Per vakarienę 
ir po jos žiūrint filmą Vadas dar labiau juos sukiršino, paskui privertė 
susitaikyti, o galiausiai sugrąžino Kaganovičių į Maskvą. 

Stalino vasalai iš Rytų Europos, ypač Gottwaldas, Bierutas ir Hoxha, 
nedrįsdavo nepaklusti, kai generalisimas juos pasikviesdavo. Vis dėlto 
du Vado favoritai buvo vietos vadovai, su kuriais jis galėdavo atsipalai- 
duoti, iš dalies dėl amžiaus (abu buvo maždaug trisdešimt penkerių), iš 
dalies todėl, kad buvo gruzinai. Stalinas atverdavo jiems savo paslaptis 
mieliau negu savo paties vaikams, todėl jiems atrodė dieviška, bet kar- 
tu ir tėviška asmenybė. 

Kandidas Čarkvianis, apsišvietęs Gruzijos KP CK pirmasis sekreto- 
rius, lankydavosi pas jį „kas antrą dieną“. Teigiamam Stalino požiūriui 
į jį įtakos darė ir tai, kad skaityti Staliną mokė jo bendrapavardis dva- 
sininkas, nors jis ir nebuvo Kandido giminaitis. Vadas tiek pasitikėjo 
Čarkvianiu, kad ne tik papasakojo jam, kur, kada ir kaip miega, bet 

ir Kandidui papasakojus apie gruzinų kunigaikštį, kasdien pasikeisda- 
vusį apatinius, parodė jam stalčių, pilną „baltų medvilninių apatinių 
drabužių“, ir pašmaikštavo: 

- Kunigaikščiui tai nesunku, bet aš esu valstietis ir elgiuosi taip pat. 

Kitas Stalino patikėtinis buvo Akakis Mgeladzė, negailestingas, 
elegantiškas ir gražus Abchazijos valdovas, Stalino pravardžiuojamas 
Draugu Vilku. Čarkvianis patiko Stalinui dėl to, kad išmanė literatūrą, 
Mgeladzė - dėl savo politinių intrigų gyslelės. Vadas kartais liepdavo 
Mgeladzei atvažiuoti į jo vasarnamį iš raštinės Suchumyje per septy- 
niolika minučių. Čarkvianis ir Mgeladzė vienas kito nekentė - kaip ir jų 
pirmtakai Berija ir Lakoba“. 

Stalinui draugiją dar nuolat palaikė Valečka ir gretimuose vasarna- 
miuose apsistoję Vlasikas su Poskriobyševu, be to, stenografistas ir šifruo- 
tojas. „Liūdno veido, lakstančių akių, suktas“ Poskriobyševas surūšiuo- 
davo kasdien lėktuvu iš Maskvos atgabenamus dokumentus ir atnešdavo 
Stalinui į vasarnamį. Sekretorius - neseniai Stalinas ėmė pravardžiuoti jį 
Vyriausiuoju Vadu - gindavo generalisimą nuo nepageidaujamų lanky- 
tojų. Kai 1947 metų spalį paskambino Mikojanas, Poskriobyševas jį išbarė: 

- Jums jau buvo sakyta netrukdyti draugo Stalino šiuo klausimu, bet 
jūs ir vėl lendate! 

Pašaliečius - jiems Politinio biuro nariai prilygo dievams - toks se- 
kretoriaus elgesys šokiruodavo. 

Stalinas valgydavo lauke - verandose, pavėsinėse ar prie Ricos eže- 
ro - skaitydamas gautus dokumentus. Visur gulėdavo atversti žurnalai 
ir knygos, šūsnys popierių. Prieš išvykdamas į pietus, Stalinas parašė 
Poskriobyševui: „Užsakyk visas šias knygas. Stalinas. „Goethe's laiš- 
kai“, „Prancūzijos revoliucijos poezija“, Puškinas, Konstantinas Simo- 
novas, Shakespeare'as, Gercenas, „Septynerių metų karo istorija“ ir Pe- 
terio Scotto „Siaurųjų jūrų mūšis 1939-1945 m.“ 

Stalinas ir toliau dirbdavo iki išnaktų, vėlai vakarieniaudavo. Vlasi- 
kas ir Poskriobyševas ne visada vakarieniaudavo su Šeimininkų; sekre- 
torius kviesdavo svečius nieko gera nežadančiais žodžiais: 

- Stalinas laukia jūsų. 


* Šis epizodas pagrįstas Čarkvianio prisiminimais. Mgeladzės prisiminimai, intymumu bemaž 
prilygstantys Mikojano, ką tik išleisti Gruzijoje. Nenuostabu, kad Gruzijos ir Abchazijos Partijos 
šulai buvo varžovai. Berija kadaise rungėsi su Lakoba; tuokart Tbilisio šeimininkas įveikė Su- 
chumio; Čarkvianio ir Mgeladzės dvikovos baigtis buvo priešinga. 

Poskriobyševui atvedus svečius prie durų, Stalinas juokaudavo: 

- Tai kaip laikosi mūsų Vyriausiasis Vadas? 

Įdegęs saulėje, žilas, su šviečiančia plike ir pilvuku, nuožulnių pečių 
Stalinas it koks geraširdis kaimietis pasitikdavo svečius verandoje vil- 
kėdamas kostiumą, su kuriuo atrodė panašus į keliautoją safaryje. Kai 
būdavo labai karšta, purkštuvas liedavo vandenį nuo „Šaltojo upokš- 
nio“ terasos ant stogo, šitaip vėsindamas orą. 

Kartais namų šeimininkė rodydavo svečiams, kad Stalinas sode. Ten 
jie pamatydavo jį su kaštuvu ravintį savo citrinmedžius. 

- Rodau tau, kaip reikia dirbti! - sakė jis talkininkui Vlasikui. 

Stalinas puikuodavosi savo užaugintomis citrinomis ir rožėmis. „Jo 
požiūris į gamtą buvo romantiškas“, - rašė Mgeladzė. 

Vis dėlto mylimiausia Stalino gėlė buvo mimoza - savotiška slėpi- 
ningo Stalino jautrumo metafora, mat prisilietus gėlė susičiaupia nely- 
ginant burna. 

- Mimoza - gėlė, pirma pranašaujanti ateinantį pavasarį, - aiškino 
Mgeladzei Stalinas. - Maskviečiams be galo patinka mimozos, jie sto- 
vi dėl jų eilėse. Pagalvokite, kaip užauginti jų daugiau ir pradžiuginti 
maskviečius! 

Juodu dažnai eidavo pasivaikščioti, kartais net kiūtinėdavo po Su- 
chumį. Sutiktų mokinių Vadas klausdavo: „Kuo norite būti, kai užaug- 
site?“ ir panašiai. 


*** 


Per gruziniškas vaišes, dažnai taisomas lauke, Stalinas maloniai atkimš- 
davo vyną. „Nesibaigiantys valgiai“ didžiūnams būdavo kančia, o jau- 
nesniems gruzinams - didžiulis malonumas. Apspitę atneštus žemėla- 
pius, visi žavėdavosi imperijomis, kalbėdavosi apie istorinius veikėjus, 
paskui pasakodavo anekdotus ir keldavo tostus. Poskriobyševas pasiūlė 
tostą už Staliną, susidorojusį su Bucharinu ir Rykovu: 

- Jūs buvote teisus, drauge Stalinai, - jeigu jie būtų paėmę viršų... 

Poskriobyševas bendraudamas su Stalinu galėjo sau leisti šiokį tokį 
familiarumą. Šis dažnai skirdavo jį tamada. 

- Dabar išgersite į mano sveikatą! - įsakė Poskriobyševas. 

Stalinas pakluso. 

Molotovas pasiūlė įmantresnį tostą. 

- Jeigu jūs nebūtumėte buvęs Stalinas, - postringavo Geležinsubi- 
nis, - SSRS nebūtų sutriuškinusi Trockio, laimėjusi karo, įsigijusi atomi- 
nės bombos ir atvedusi į socializmo stovyklą tokios didžiulės valstybės. 

Šeimininkui šis tostas patiko. 

Kai svečiuodavosi Politbiuro nariai ar užsienio vasalai, vaišės daž- 
nai virsdavo baisiomis išgertuvėmis, bet su gruzinais vaišės vykdavo 
kur kas linksmiau ir ilgesingiau. 

Stalinui dainuojant, Poskriobyševas su Vlasiku pritardavo lyg kokie 
groteskiški choristai. Po vakarienės svečiai paprastai likdavo nakvoti. 
Kartais Vadas su jais elgdavosi taip geraširdiškai, kad tai net keldavo 
nerimą. Kai Mikojano brolis Artiomas, vienas iš naikintuvo MiG (nuo 
pirmųjų pavardžių Mikojanas ir Gurevičius raidžių) konstruktorių, ap- 
sirgo angina ir turėjo gultis į lovą, pajuto, kaip kažkas įėjo į kambarį ir 
švelniai užklojo. Artiomas apstulbo: jis pažino Staliną. 

Visiems svečiams buvo būdinga viena: troškimas pabėgti nuo to 
keisto, nervingo senio, nes šis čia pratrūkdavo šlykščiu, pagiežingu įnir- 
šiu, čia imdavo gailėtis savęs, čia tiesiog pjaudavo be galo nuobodžiais 
prisiminimais. Tos ilgos naktys virsdavo tikrų tikriausia komedija, kai 
svečiai karštligiškai, pasitelkdami į pagalbą visas savo kūrybines ga- 
lias, bandydavo prasimanyti dingstį palikti savo visagalį, bet itin jautrų 
šeimininką jo neįžeisdami!. 

Tais metais viena pirmųjų į svečius atėjo Svetlana. Ji tris savaites 
gyveno savo mažesniame name. Ją vargino nykios vakarienės su Berija 
ir Malenkovu. Svetlanai pabėgti buvo lengviau negu kitiems svečiams, 
bet irgi ne taip paprasta. Kartą per vakarienę su Molotovu, Mikojanu ir 
Čarkvianiu ji staiga paprašė: 

- Leisk man grįžti į Maskvą. 

- Ko taip skubi? - atsakė įsižeidęs tėvas. - Pasilik dar dešimt dienų. 
Čia tau nuobodu? 

- Tėti, turiu skubių reikalų! Prašau - leisk man išvykti! 

- Kiek gali zyzti?! Tu pasiliksi! 

Vėliau duktė vėl ėmė prašytis išleidžiama. 

- Važiuok, kad nori! - pyktelėjo Stalinas. - Aš negaliu priversti tavęs 
pasilikti. 

Jis negalėjo suvokti, kaip jo politinės žmogžudystės apnuodijo jo pa- 
saulį, atsiejo jį nuo visų. Galimas daiktas, jis vis dėlto tai nujautė, nes 
graudžiai tarė Svetlanai: 

- Tu ne kokio svetimo Žmogaus namuose. 

Svetlana vis dar buvo ten, kai atvyko Ždanovas. Jai pavyko išva- 
žiuoti nesusipykus. Iš Maskvos ji atsiuntė šiltą laišką tėvui, šis atsakė: 
„Sveika, Svetka <...>. Gerai, kad neužmiršai tėvo. Gyvenu gerai <...>. 
Nesu vienišas. Siunčiu tau dovanėlę - mandarinų. Bučiuoju.“ 

Ždanovas atvyko tam, kad padėtų Stalinui sukurti politiką, įtvir- 
tinančią jo galią Rytų Europoje. Molotovas nustojo stengtis derėtis su 
Vakarais nuo tada, kai Sovietai atmetė Marshallo planą. Atrodė, kad 
dabar Ždanovas įgauna didesnį autoritetą užsienio ir vidaus politikos 
klausimais - nors gal tik jo pažiūros buvo artimesnės šeimininko nuos- 
šinėdavo Ždanovo kalbose pastabų it koks mokytojas. „Reikia įterpti 
Lenino citatų!“ - parašė jis vienoje rudu pieštuku. 

Juodu kartu parašė Ždanovo kalbą, kurioje Europa buvo padalyta 
į „dvi stovyklas“ - tai buvo Europą ateinančius keturiasdešimt metų 
skirsiančios Geležinės uždangos ideologinis pamatas. Kaip atsvarą 
Marshallo planui ir trikdančiai Tito Jugoslavijos nepriklausomybei Sta- 
linas įsakė Ždanovui įsteigti naują Komunistų internacionalą - Komin- 
formą, Komunistų ir darbininkų partijų informacijos biurą, kad susti- 
printų SSRS viešpatavimą Rytų Europoje. 

Tuomet Ždanovas, lydimas neseniai į žemesnes pareigas paskirto 
nekenčiamo varžovo Malenkovo, nuskrido į Lenkijos miestą Škliarska 
Porembą, kur Maskvos nurodymų laukė valdančiųjų komunistų parti- 
jų, pradedant Lenkijos ir baigiant Jugoslavijos, vadovai. Konferencija 
vyko saugumo tarnybų sanatorijoje; Ždanovas su kitais delegatais gy- 
veno antrame aukšte. Rugsėjo 25 dieną Ždanovas perskaitė kalbą apie 
dvi stovyklas. Jis elgėsi lyg pasipūtęs imperatoriaus vietininkas. Kai 
Bermanas, vienas iš Lenkijos vadovų (tas, kuris šoko valsą su Moloto- 
vu), suabejojo naujuoju Komunistų internacionalu, Ždanovas atšovė: 
„Nepradėkite čia įsakinėti! Mes Maskvoje geriau žinome, kaip reikia 
taikyti marksizmą-leninizmą.“ Prieš kiekvieną žingsnį „draugas Filipo- 
vas“ (taip pasirašinėjo atostogaujantis Stalinas) nurodydavo „Sergeje- 
vui ir Borisovui“ (Ždanovui ir Malenkovui), ką daryti. Ždanovas pa- 
siekė savo karjeros viršūnę ir didžiausią istorinį laimėjimą - jei galima 
jį taip pavadinti. Visai pritiko, kad susitikimas vyko sanatorijoje, nes 
renginiui baigiantis Pianistas nebesilaikė ant kojų nuo alkoholizmo ir 
sutrikusios širdies veiklos. Gal jis įveikė Molotovą, Malenkovą ir Beriją, 

bet jėgos buvo jį beapleidžiančios. Vos penkiasdešimt vienų Ždanovas 
buvo visai išsekęs; jis žinojo „esąs per silpnas pakelti atsakomybės naš- 
tą, gulančią ant Stalino įpėdinio pečių. Valdžios jis niekados nenorė- 
jo“, - tvirtina jo sūnus. Jis parskrido prie Juodosios jūros atgauti jėgų 
šalia Vado, ir juodu vienas kitą lankydavo. Netrukus Ždanovą ištiko 
širdies smūgis“. 

Ždanovo liga sudarė vakuumą, kurį noriai užpildė Malenkovas su 
Berija. Juodu taip suartėjo, kad net drauge atsiuntė Stalinui sveikinimą 
Spalio revoliucijos jubiliejaus proga. Jame rašė: „Mums teikia didžiu- 
lį džiaugsmą dirbti Jums vadovaujant <...>. Atsidavę Jums L. Berija ir 
G. Malenkovas.“ Tačiau jie visada draugavo tik politiniais sumetimais. 
Iš tikrųjų Berija manė, kad Malenkovas „silpnadvasis <...>, viso labo 
ožys!“ Šiaip ar taip, Ždanovas pastebėjo, kad jie vėl iškilo, ir sakė sūnui: 
„Susidarė grupuotė.“ Jis ilsėjosi iki gruodžio, per silpnas, kad galėtų 
grumtis tose įnirtingose kautynėse“. 


Baigus viešnagę Molotovui ir Mikojanui, ką tik atsigavusiems po nese- 
niai patirto pažeminimo, Stalinas liko vienas. Jis ilgėjosi jaunų žmonių 
draugijos. Berija, teigia jo sūnus, manė, kad Stalinas tik apsimetinėja 
jaučiąsis vienišas. Jam reikėjo, kad bendražygiai būtų šalia, „nes norė- 
jo juos sekti, o ne iš vienatvės baimės“. Tačiau tai nepaaiškina, kodėl 
Stalinas troško paprastų, dar nieko nepasiekusių jaunuolių draugijos. 
„Visi kalba, neva aš didis žmogus, genijus visais atžvilgiais, - skundėsi 
Golovanovui Stalinas, - bet aš neturiu su kuo išgerti puodelį arbatos.“ 

Ždanovas kartą apsilankė pas Vadą su savo sūnumi Jurijumi, Sta- 
lino idealiu žentu. Stalinas dažnai skambindavo jaunuoliui patarti dėl 
ateities. 

- Sako, tu daug laiko skiri politinei veiklai, - kartą pasakė Jurijui Sta- 
linas. - Noriu tau pasakyti, kad politika yra nešvarus reikalas - mums 
reikia chemikų! 

Jurijus baigė chemijos studijas, paskui gavo filosofijos magistro 
laipsnį. Dabar dvidešimt aštuonerių metų Jurijus važiavo Juodosios jū- 


* Ždanovas buvo ne vienas toks. Vos penkiasdešimt dvejų Andrejevas 1947 m. apsirgo, bet liko 
aktyvus Politbiuro narys iki 1950-ųjų; iš pareigų buvo atleistas dar po dvejų metų. 

ros pakrante su teta. Pravažiavę kelią į Stalino Gagros vasarnamį, jie 
nustebo, kai pamatė pulkelį link jų bėgančių apsaugininkų. 

- Draugas Stalinas jus kviečia, drauge Ždanovai! - šaukė jie. 

Jurijus paprašė pranešti Stalinui, kad jis su teta. 

- Draugas Stalinas kviečia jus abu, - atsakė parbėgęs apsaugininkas. 

Įdegęs, pailsėjęs Stalinas laukė jų stiklintoje verandoje. Jis pasitei- 
ravo apie Jurijaus tėvo sveikatą ir pildamas vyno be užuolankų pa- 
reiškė: - 

- Tau reikėtų dirbti Partijai. 

- Drauge Stalinai, kadaise jūs sakėte man, kad politika - nešvarus 
reikalas, - atsakė jaunasis Ždanovas. 

- Dabar - kitas metas. Laikai keičiasi. Dirbsi partinį darbą - važinėsi 
po regionus. Pamatysi, kaip mes priimame sprendimus ir kaip jų ten 
nepaiso. 

- Gal aš pasitarsiu su tėvais, - atsakė Jurijus Ždanovas. Jis žinojo, 
kad joks didžiūnas nenori matyti savo vaikų Stalino dvaro gyvatyne. 

Tačiau Ždanovas pritarė. Stalinas skyrė Jurijui atsakingas tokiam 
jaunam Žmogui pareigas - CK Mokslo skyriaus viršininko. Pats to ne- 
nujausdamas, Jurijus kišo galvą krokodilui į nasrus kaip tik tada, kai 
kovoje dėl Stalino įpėdinio sosto buvo bepradedąs lietis kraujas. 

- Ašjo nebijojau, - sako dabar Jurijus, - nes pažinojau nuo vaikystės. 
Tik vėliau supratau, kad man reikėjo bijoti. 

Stalinas nevertė Jurijaus likti vasarnamyje, bet kitam jaunuoliui pa- 
sisekė mažiau: jam teko ištverti devynias dienas, kol pavyko pabėgti. 
Tų metų spalį Olegas Trojanovskis, dvidešimt šešerių metų Užsienio 
reikalų ministerijos vertėjas, buvo nusiųstas į Gagrą vertėjauti Stalinui 
per susitikimą su Britanijos parlamento nariais leiboristais*. 

Gražus rusvaplaukis eruditas Olegas Trojanovskis irgi buvo elito at- 
žala. Kai Stalinas pirmą kartą pamatė Trojanovskį, šis jam taip patiko, 


* Stalinas 1913 m. apsistojo pas Trojanovskio tėvą Aleksandrą Vienoje. Paskui Stalinas paskyrė jį 
pirmuoju SSRS ambasadoriumi Vašingtone ir saugojo per Terorą. Stalinui Trojanovskis patiko, 
bet niekada juo visiškai nepasitikėjo, nes kadaise jis buvo menševikas. Kartą Stalinas prisėlino 
prie jo iš už nugaros, uždengė delnais akis ir sušnabždėjo: „Draugas ar priešas?“ 1948 m. Olego 
Trojanovskio, kaip Stalino vertėjo, karjera staiga baigėsi, kai Molotovas norėdamas jį apsaugoti 
netikėtai perkėlė kitur. Mat žaisdamas bridžą su nepalaužiamuoju Litvinovu Olego tėvas, senas 
diplomatas, kritikavo šalies vadovybę - tais laikais tai galėjo blogai baigtis jo sūnui. Vėliau Tro- 
janovskis dirbo Chruščiovo vertėju. Šis pasakojimas pagrįstas interviu su Olegu. 

- Perduok raudonodžių vado linkėjimus blyškiaveidžiam broliui! 

Išlydėjęs britų parlamentarus Stalinas pasiūlė Trojanovskiui: 

- Kodėl tau kurį laiką pas mus nepagyvenus? Mes tave nugirdysi- 
me, tada pasižiūrėsime, koks esi žmogus. 

Pasiūlymas buvo toks netikėtas, kad Trojanovskis sunerimęs išmik- 
nojo, girdi, jis būtų „našta draugui Stalinui“, bet Vadas nenusileido. Su- 
prantama, Trojanovskiui buvo baugoka. Stalinas kelis kartus pakvietė 
jį žaisti biliardo. Olegas žaidė nepaprastai gerai - atrodė, jis smūgiuoja 
į rutulį visai nesitaikydamas. Dažniausiai jie susitikdavo per vakarienę; 
tada prie jų prisidėdavo Poskriobyševas arba Politbiuro nariai. Troja- 
novskiui patarnaudavo pats šeimininkas. Pokalbis „niekada nebūda- 
vo nesmagus, nebūdavo, kad visi tylėtų“. Aišku, Trojanovskiui užteko 
proto nieko neklausinėti ir nereikšti savo nuomonės. Kalbėdavo vienas 
Stalinas. Jis prisimindavo viešnagę pas Olego tėvą Vienoje 1913 metais, 
kai „pirmą kartą susipažino su vakarietiško tipo šeima“ . Stalinas ragino 
Olegą ilsėtis, bet „vargu ar galėjai pavadinti poilsiu ką nors, kas buvo 
susiję su Stalinu“. 

Trojanovskis, kaip ir kiekvienas kitas svečias, baiminosi nežinoda- 
mas, kaip pabėgti nuo Stalino jo neįžeidžiant. Praleidęs vasarnamyje 
devynias naktis jaunuolis sukaupė drąsą ir paklausė Vado, ar gali iš- 
vykti. Stalinas atrodė nustebęs, bet Trojanovskis jam paaiškino, kad 
grįžta į Maskvą, nes ten stos į Partiją. 

- Svarbus įvykis, - sutiko Stalinas. - Linkiu sėkmės. 

Jis davė išvažiuojančiam svečiui dovanų pintinę vaisių ir iškalbin- 
gai tarė: 

- Tikriausiai tau čia nuobodu. Aš pripratęs prie vienatvės - iki valios 
prisiragavau jos kalėjime“. 

Lapkričio 21 dieną grįžęs į Maskvą šis senas geraširdiškas vasarna- 
mio šeimininkas įsakė Abakumovui nužudyti žydą aktorių Michoelsą. 
Po devynių dienų Jungtinėse Tautose Stalinas parėmė Izraelio valsty- 
bės sukūrimą. 

Stalino premijos komitetas nusiuntė Michoelsą į Minską įvertinti Balta- 
rusijos teatrų spektaklių. Kai apie tai buvo pranešta Stalinui, jis Malen- 
kovui girdint žodžiu įsakė Abakumovui tuoj pat nužudyti Michoelsą ir 
konkretizavo kai kurias smulkmenas, kaip tai turi būti padaryta. Aba- 
kumovas patikėjo šią užduotį savo pavaduotojui ir Baltarusijos vals- 
tybės saugumo ministerijos viršininkui Canavai - girdi, toks „instan- 
cijos“ nurodymas. Pagal Abakumovo planą „Michoelsą vakare reikia 
pakviesti į svečius pas pažįstamus, skirti jam automobilį <...>, atvežti 
netoli Canavos vasarnamio ir ten nužudyti, paskui nuvežti lavoną į 
nuošalią gatvę, vedančią į viešbutį, paguldyti ir pervažiuoti sunkve- 
žimiu <...>.“ Šis sumanymas turėjo visus požymius šiurkščių gangste- 
riškų žaidimų, kuriuos Stalinas sugalvodavo su Berija, kai reikėdavo 
likviduoti žmones, per garsius, kad būtų galima suimti. Canava perda- 
vė įsakymą pavaldiniams, kaskart nepamiršdamas paminėti magiško 
žodžio „instancija“. 

Sausio 12-ąją Michoelsas su savo draugu Vladimiru Golubovu-Po- 
tapovu, teatro kritiku ir saugumo agentu, visą dieną susitikinėjo su 
aktoriais, paskui pavakarieniavo savo viešbutyje. Aštuntą vakaro jie iš- 
važiavo iš viešbučio susitikti su Golubovo-Potapovo draugu. Spėjama, 
kad Valstybės saugumo ministerijos automobilis nuvežė juos į Cana- 
vos vasarnamį; ten Michoelsui tikriausiai suleido nuodų, kad jį apsvai- 
gintų - saugumo gydytojai vėl padirbėjo. Galimas daiktas, Michoelsas 
priešinosi. Šis energingas menininkas buvo paskutinė gija, siejanti su 
įstabiais intelektualais Mandelštamu ir Babeliu. Jis mylėjo gyvenimą ir 

veikiausiai grūmėsi. Jam sudavė per smilkinį buku daiktu, o paskui dar 
ir paleido į jį kulką. Golubovas-Potapovas, tas dviveidis liudytojas, irgi 
buvo nužudytas. Tuomet lavonai buvo nuvežti į miestą, pervažiuoti 
sunkvežimiu ir palikti sniege“. 

Tikriausiai apie žmogžudystes Stalinui buvo pranešta dar prieš nu- 
metant lavonus gatvėje, kaip tik tuo metu, kai Kunceve jį aplankė Svet- 
lana. Stalinas kalbėjosi telefonu, tikriausiai su Canava. „Kažkas jam ra- 
portavo, o jis klausėsi. Paskui apibendrindamas jis tarė: „Ką gi, auto- 
mobilio avarija.“ Puikiai prisimenu jo intonaciją: tai buvo ne klausimas, 
o patvirtinimas <...>. Jis neklausė - jis siūlė tvirtinti, neva įvyko avari- 
ja.“ Padėjęs ragelį jis pabučiavo Svetlaną ir tarė: „Automobilio avarijoje 
žuvo Michoelsas.“ 

Kitą rytą septintą valandą du lavonai buvo rasti sniege. Michoel- 
so palaikai buvo parvežti į Maskvą ir atiduoti į profesoriaus Boriso 
Zbarskio, Lenino mumiją prižiūrinčio žydo biochemiko, laboratoriją. 
Jis pastebėjo sužalotą galvą ir kulkos angą, bet jam buvo liepta paruošti 
„automobilio avarijos“ auką šarvoti Žydų teatre. Grimu užteptas su- 
maitotas veidas nieko neapgavo. 

Michoelsą laikė įstabiu menininku ne vien plačioji visuomenė, bet 
ir kai kurie Stalino dvariškiai. Sausio 15-ąją, laidotuvių išvakarėse, 
Polina Molotova, karo metais iš naujo atradusi savo žydiškas šaknis, 
atėjo prie velionio karsto ir suniurnėjo: „Jį nužudė.“ Po laidotuvių Ju- 
lija Kaganovič, Lazaro dukterėčia, 1941 metais nusižudžiusio Michailo 
dukra, atvažiavo į Michoelso namus, nusivedė jo dukrą į vonios kam- 
barį ir atsukusi čiaupus sušnabždėjo: „Dėdė siunčia linkėjimus“, o pas- 
kui pridūrė sunerimusio Kaganovičiaus paliepimą: „Jis prašė manęs 
tau pasakyti, kad niekada nieko neklausinėtum.“ Žydų teatras buvo 
pervadintas Michoelso garbei, buvo pradėtas žmogžudystės tyrimas. 


* Brackmanas savo knygoje The Secret File of Joseph Stalin („Slapta Josifo Stalino byla“) pasakoja 
spalvingą, bet pagrindo neturinčią istoriją, neva Vadas liepė nužudyti Michoelsą kirviu, įvynio- 
tu į švarką, nes prieš daug dešimtmečių jis šitaip įsakė nužudyti savo tėvą Kutaisyje. Tačiau nėra 
jokių įrodymų, kad Stalinas būtų prisidėjęs prie tėvo mirties. Nė vienas žmogus, matęs Micho- 
elso lavoną, nemini jokios kirvio žaizdos, nors mėlynę veide galėjo palikti smūgis kirvakočiu. 
Operacijai vadovavo Lavrentijus Canava, brunetas dabitiškais ūsais, vienas iš Berijos atsivežtų 
į Maskvą gruzinų. Kaip daugybė kitų čekistų, jis buvo nusikaltėlis. Gerai jį pažinojusieji teigė 
viena: „Jis buvo žvėris.“ Tikroji jo pavardė buvo Džandžugava; jis buvo nuteistas už žmogžu- 
dystę, bet Berija jį išvadavo, ir jis tapo Baltarusijos valstybės saugumo ministerijos viršininku. 
Paaiškėjo, kad jis buvo ne itin lojalus protežė, nes tuo metu suartėjo su Abakumovu. Po Stalino 
mirties jis buvo suimtas ir nubaustas mirtimi. 

Žydų antifašistų komitetas tęsė veiklą; Stalinas pirmas pripažins Izra- 
elio valstybę. 

Tačiau patyliukais Michoelso žudikas Canava buvo apdovanotas 
Lenino ordinu „už pavyzdingai atliktą vyriausybės užduotį“. 

Jevgenija Alilujeva buvo nuteista dešimčiai metų kalėjimo, jos duktė 
Kira - penkeriems „už tai, kad teikė informaciją apie asmeninį [Stalino] 
šeimos gyvenimą Amerikos ambasadai“. Ana Redens irgi gavo penke- 
rius metus. Jos buvo uždarytos į vienutes*. 

Saugumas dabar pradėjo rinkti kompromituojančią medžiagą prieš 
užsienio reikalų ministro pavaduotoją Solomoną Lozovskį ir kitus iš- 
kilius žydus. Polina Molotova buvo tyliai atleista iš pareigų. Stalinas 
atvirai juokavo iš savo antisemitizmo ir šaipėsi iš Djilaso dėl žydų Ju- 
goslavijos vadovybėje: 

- Tu irgi antisemitas, tu irgi <...>!. 


**X 


Nors Ždanovo „veidas buvo raudonas ir paburkęs“, jis atgavo sveikatą 
ir jėgas. „Galiu mirti kiekvieną akimirką, bet galiu dar labai ilgai gy- 
venti ', - sakė jis Djilasui. Per vakarienes jis stengėsi vengti svaigalų, o 
suvalgydavo tik lėkštę sultinio. 

Ligotam Ždanovui keli ateinantys mėnesiai tikrai buvo varginantys. 
Stalinas pirmą kartą per beveik dvidešimt metų susidūrė su rimta opo- 
zicija. Maršalo Tito vasalu negalėjai pavadinti. Jo partizanai narsiai ko- 
vėsi su vokiečiais ir nelaukė, kol šalį išvaduos Raudonoji armija. Dabar 
Kominformo konferencijoje jugoslavai rūsčiai pasmerkė „diktatorišką 
Ždanovo elgesį“. Tai perskaitęs Stalinas negalėjo patikėti tokiu akiplė- 
šiškumu ir rudu pieštuku iškeverzojo: „Labai keista informacija!“ 

Stalinas sutiko atiduoti Graikiją Vakarams, bet pasiliko sau teisę 
spręsti, kada ir kur konfrontuoti su Jungtinėmis Valstijomis. Tito nepai- 
sė Stalino nurodymų ir ėmė tiekti ginklus Graikijos komunistams. Sta- 
linas buvo pasiryžęs išmėginti Amerikos ryžtą Berlyne, o ne kokiame 
niekam nežinomame Balkanų kaime. Jo kantrybės taurė persipildė, kai 


* „Tetules“ pasodino į Vladimiro kalėjimą. Ženia Alilujeva norėjo nusižudyti prisirydama akme- 
nų, bet nemirė. Kaip ir daugelis kitų, ji liko gyva gerų nepažįstamų žmonių dėka. Kalinė lenkė iš 
gretimos kameros išbeldė kalėjimo kodu: „Gyvenk dėl savo vaikų.“ 

Bulgarijos vadovas Dimitrovas su Tito be jo žinios suplanavo Balkanų 
federaciją. Kivirčui paaštrėjus, Tito nusiuntė savo bendražygius Milo- 
vaną Djilasą ir Edvardą Kardeljį derėtis su Stalinu. Per šiurpias vakarie- 
nes Kuncevo vasarnamyje Stalinas, Ždanovas ir Berija bandė parodyti 
SSRS pranašumą ir taip įbauginti jugoslavus. Djilasas nesileido įbaugi- 
namas. Sausio 28 dieną „Pravda“ pasmerkė Dimitrovo sumanymą. 

Vasario 10-ąją Stalinas išsikvietė jugoslavus ir bulgarus į Mažąjį 
kampą jų pažeminti, tarsi jie būtų kokie įžūlūs Politbiuro nariai. Užuot 
prieštaravęs bulgarų ir jugoslavų sumanymui, Stalinas pasiūlė mažų 
federacijų maišalynę, vienijančią jau dabar viena kitos nekenčiančias 
tautas. Vadas „be perstojo žaibavo akimis ir kažką braižinėjo'. 

- Kai aš sakau „ne“, turiu galvoje „ne“! - pareiškė Stalinas. 

Jis siūlė kitką - Jugoslavijai praryti Albaniją - čepsėdamas ir pirštais 
rodydamas, kaip kemša kąsnius į burną. Rūsti trijulė - Stalinas, Ždano- 
vas ir Molotovas - tik įkvėpė Tito daugiau ryžto nenusileisti. 

Stalinas su Molotovu išsiuntė aštuonių puslapių laišką, užsiminda- 
mi, esą Tito daro baisiąją trockizmo nuodėmę. „Manome, kad Trockio 
politinė karjera yra pakankamai pamokanti“, - grėsmingai rašė rusai, 
bet jugoslavams buvo nė motai. Balandžio 12 dieną jie atmetė laiške 
išdėstytus kaltinimus. Stalinas nusprendė sugniuždyti Tito. 

- Užteks man pagrūmoti mažuoju piršteliu, ir Tito susileis! - gyrėsi 
jis Chruščiovui. 

Bet paaiškėjo, kad Tito - kietesnis riešutėlis negu Trockis ar Bucha- 
rinas“. 


**X* 


Vakarieniaujant Kunceve realiausiam Stalino įpėdiniui Ždanovui, vis 
labiau nykstančiam ligotos širdies alkoholikui, „kartais pritrūkdavo 
valios jėgų suimti save į nagą“ ir jis tiesdavo ranką į butelį. Tada Stali- 
nas „šaukdavo ant jo liautis gėrus“ - tai buvo viena iš tų retų akimirkų, 
kai jis bandė sustabdyti girtavimą ir šitaip rodė, kad Ždanovui jo dvare 
tenka ypatingas vaidmuo. Bet kitąsyk šventeiviškas Ždanovas nesvei- 
kai išblyškusiu veidu, blaivus sėdintis tuo metu, kai Stalinas keikdavo 
Tito, ir besišaipantis iš nešvankių Vado juokelių, jį įsiutino: 

- Jūs tik pažiūrėkite į jį - sėdi kaip Kristus, tarsi jam niekas nerūpėtų! 
Matot - dabar jis žiūri į mane, lyg būtų Kristus! 

Ždanovas tada perbalo, jo veidą išpylė prakaito lašai. Su jais buvusi 
Svetlana padavė jam stiklinę vandens. Tai buvo tik eilinis Stalino pykčio 
protrūkis; paprastai jie baigdavosi taip pat netikėtai, kaip prasidėdavo. 
Šiaip ar taip, Staliną vis labiau erzino perdėtas Ždanovo familiarumas, 
pasipūtimas ir savarankiška galvosena. Keršto Ždanovui pritvinkę Be- 
rija su Malenkovu sulaukė pagalbos ten, kur jos visai nesitikėjo. 

Jurijus Ždanovas, pasirinktas Stalino, vis labiau suartėjantis su Svet- 
lana ir vos dvidešimt aštuonerių metų jau CK Mokslo skyriaus viršinin- 
kas, buvo įtakingiausias dvariškis. Į mokslą jis žiūrėjo taip pat rimtai 
kaip jo tėvas į kultūrą. Jurijus siuto, kad genetikos srityje absurdiškai 
dominuoja Trofimas Lysenka. Tas mokslininkas šarlatanas pasinaudo- 
jo Stalino parama Teroro metais ir tikrus mokslininkus išgujo iš gene- 
tikos institucijų. 

- Jurijau, neprasidėk su Lysenka, - juokais perspėjo sūnų Ždanovas. - 
Jis sukryžmins tave su agurku. 

Bet Ždanovas, ko gero, buvo per daug pasiligojęs, kad sukliudytų 
sūnui. 

1948-ųjų balandžio 10 dieną Maskvos politechnikos muziejuje jau- 
nasis Ždanovas užsipuolė Lysenką dėl vadinamojo kūrybinio darvi- 
nizmo ir dėl to, kad šis neleidžia pasireikšti mokslininkams ir jiems 
kelti savo idėjų. Lysenka klausėsi paskaitos per mikrofoną gretimoje 
kontoroje. Patyręs dvariškis raštu kreipėsi į Staliną ir užsipuolė Jurijų 
dėl įžūlumo: girdi, jis „kalba Partijos vardu“. Lysenka nusiuntė laiško 
kopiją Malenkovui, ir šis jį palaikė. Ėmė suktis valdžios mechanizmo 
sraigteliai. Malenkovas nusiuntė paskaitos tekstą Stalinui - šis dabar 
tarėsi esąs mokslo korifėjus. Jis vis labiau piktindamasis perskaitė Ju- 
rijaus paskaitos tekstą. „Cha cha cha! - parašė jis piktai. - Nesąmonė! 
Prikąsk liežuvį!“ Įžūlus šunytis paprieštaravo Stalino požiūriui į pa- 
veldimumą ir evoliuciją, pasisavino jo asmeninį autoritetą. Kai Jurijus 
pareiškė pasakęs vien savo nuomonę, Stalinas sušuko: „Štai kaip!“ ir 
perdavė jo komentarus netveriančiam džiaugsmu Malenkovui. 

Suirzęs dėl jugoslavų nepaklusnumo, įtampos Berlyne ir sionistų in- 
trigų Stalinas nusprendė, kad atėjo tinkamas metas mesti iššūkį Ame- 
rikai Europoje. Jis reikalavo partinės drausmės, o Jurijus jai nepakluso. 
Korifėjus įsikišo tarsi koks žaibus svaidantis dievas Olimpe ir pakeitė 
Sovietų mokslą bei politiką. Birželio 10 dieną generalisimas surengė 
dar vieną gerai apgalvotą pažeminimo seansą Mažajame kampe. An- 

drejus Ždanovas nuolankiai užsirašinėjo kabineto priekyje, jo sūnus 
gūžėsi gale. Stalinas vaikštinėjo pirmyn atgal „su pypke rankoje dažnai 
ją papsėdamas“ ir bambėjo: 

- Kaip kažkas galėjo išdrįsti įžeidinėti draugą Lysenką?! 

Vargšas Ždanovas užsirašinėjo Stalino žodžius savo sąsiuvinyje: „Pa- 
skaita klaidinga. ŽDANOVAS KLYDO.“ Stalinas nutilo, tada paklausė: 

- Kas davė leidimą paskaitai? 

Jo žvilgsnis stingdė susirinkusiuosius. „Stojo kapų tyla“, - rašė Žda- 
novo protežė Šepilovas. Visi nudelbė akis. Šepilovas atsistojo ir prisi- 
pažino: 

- Sprendimą priėmiau aš, drauge Stalinai. 

Generalisimas priėjo prie jo ir pažvelgė tiesiai į akis. „Pasakysiu atvi- 
rai, - prisiminė Šepilovas. - Tokio žvilgsnio kaip gyvas nebuvau matęs 
<...>. Atrodė, kad jo akys turi kažkokios neįtikėtinos galios. Tos geltonos 
akys kiaurai varstė mane <...> lyg kobros, pasiruošusios kirsti.“ Stalinas 
„nemirktelėjo, kaip pasirodė, visą amžinybę“. Tada piktai paklausė: 

- Kodėl taip pasielgei? 

Šepilovas bandė aiškinti, bet Vadas jį pertraukė: 

- Mes sudarysime komisiją visiems faktams išsiaiškinti. Kaltieji turi 
būti nubausti. Ne Jurijus Ždanovas - jis dar jaunas, - Stalinas pypke 
parodė į Pianistą. - Būtina bausti tėvus. 

Jis ėmė iš lėto žingsniuoti po kabinetą ir siaubingoje tyloje išvardijo 
komisijos narius. Malenkovas, bet jokių Ždanovų! Stalinas tyčia laukė 
kuo ilgiausiai. Ar tai reiškė, kad „ždanovščina“ baigėsi? „Ilgai galvo- 
jęs, Stalinas ištarė: „Ir Ždanovas“, tuomet padarė ilgą pauzę ir pridūrė: 
„Vyresnysis.“ 

Jurijus raštu atsiprašė Stalino - girdi, kalta jo patirties stoka. „Aš, 
be abejo, padariau visą virtinę rimtų klaidų.“ Atsiprašymas buvo iš- 
spausdintas „Pravdoje“. Malenkovas meistriškai pasinaudojo netyči- 
niu jaunesniojo Ždanovo įžūlumu ir susigrąžino vietą Stalino artimoje 
aplinkoje. Bet ne kas kitas kaip Stalinas kaltas dėl vyresniojo Ždanovo 
nuosmukio. Po patirto pažeminimo Ždanovo sveikata pašlijo. Tikriau- 
siai jis pasigailėjo nepasekęs Berijų ir Malenkovų pavyzdžiu ir leidęs 
sūnui tapti politiku“. 

Birželio 19 dieną išsekęs Ždanovas, lydimas savo varžovo Malen- 
kovo, atvyko į antrą Kominformo susitikimą Bukarešte pirmininkauti 
išvejant Jugoslaviją iš socialistinės stovyklos. 

- Mes turime informacijos, kad Tito yra imperialistų šnipas, - absur- 
diškai pareiškė Ždanovas. 

Jugoslavai buvo ekskomunikuoti. 

Po penkių dienų Stalinas pradėjo Berlyno blokadą - neleido tiek- 
ti prekių ir atsargų žeme Vakarų sąjungininkams jų zonoje sovietinės 
Rytų Vokietijos gilumoje. Šiuo iššūkiu jis tikėjosi juos iš ten išstumti. 
Dėl nesutarimų su jugoslavais ir vakariečiais įnirtinga kampanija prieš 
žydus Maskvoje ir pagiežinga kova dėl Stalino įpėdinio sosto tik dar la- 
biau paūmėjo. Paprastai teigiama, neva Ždanovas palaikė jugoslavus ir 
todėl buvo kaltas dėl nutrūkusių santykių. Ždanovas su Voznesenskiu 
iš tikrųjų artimai bendravo su jugoslavais nuo 1945 metų, bet jie ne tik 
palaikė Stalino poziciją, bet ir prisidėjo prie kilusios nesantaikos, nes 
pranešdavo jam apie Tito kvailystes. 

Dėl nesantaikos su jugoslavais buvo kaltas paties Stalino užsispyri- 
mas. Šalis garbino dievą Staliną, bet artimai jį pažįstantys ėmė jį niekinti. 
1948-aisiais Djilasas teigė, kad „akivaizdžiai matyti [Stalino] senatvinės 
silpnaprotystės požymiai“ - jis viską, kas vyksta aplink, lygina su mi- 
glotais savo vaikystės ar Sibiro tremčių prisiminimais: „Taip, prisime- 
nu tuos pačius dalykus <...>“, be to, juokiasi iš visokių kvailų posakių ir 
lėkštų sąmojų. Jo paties pavaldiniai pastebėjo, kad jo intelektas smunka 
ir jis tampa pavojingai nenuspėjamas - „toks senas ir kvaištelėjęs, kad 
mes pradėjome nustoti jį gerbę“, - sakė Chruščiovas. Berija patyrė tokią 
pat „evoliuciją“: anksčiau jį uoliai garbinęs, ilgainiui juo nusivylė. Vis 
dėlto dauguma dvariškių, ypač Molotovas, Mikojanas, Kaganovičius ir 
Chruščiovas, toliau fanatiškai tikėjo marksizmu-leninizmu; beveik visi, 
tarp jų ir Malenkovas, laikantis save valstybės pareigūnu, valdininku, 
tikėjo, kad istorija patvirtins, jog Stalinas, nepaisant visų jo trūkumų, 
buvo teisus“. 

Birželį grįžusiam iš Bukarešto Ždanovui sutriko širdies veikla, jį 
ištiko nedidelis insultas; jam tapo sunku kvėpuoti, paralyžiavo deši- 
nę kūno pusę. „Man liepė gydytis ir ilsėtis, - vienam protežė guodėsi 
Ždanovas. - Vargu ar aš ilgai ilsėsiuos.“ Liepos 1-ąją Stalinas antruoju 
sekretoriumi vietoj Ždanovo paskyrė jo didžiausią priešą Malenkovą. 
Ždanovas buvo naudingas Stalinui kaip atpirkimo ožys, bet Vadui ne- 
buvo reikalo jį sunaikinti, kad iškeltų Malenkovą - naudingiau buvo 
leisti jiems veikti lygiagrečiai. Grįždamas iš Kuncevo Ždanovas nualpo. 
Beviltiškas ligonis nebegalėjo atlikti savo pareigų. Jurijus aiškina, kad 

tėvas „nebuvo atleistas - tiesiog susirgo ir nebegalėjo ginti savo intere- 
sų“. Tai patvirtina gydytojai. „Draugui Ždanovui reikia dviejų mėne- 
sių poilsio, vieno iš jų - nesikeliant iš lovos“, - profesorius Jegorovas 
parašė itin slaptame pranešime Stalinui. Šis ant jo užrašė: „Kur ilsėtis? 
Kur gydytis?“ 

Jurijus prisimena, kad Stalinas „sunerimo“. Tėvo liga pakeitė jėgų 
pusiausvyrą valdžioje. Tai patvirtina Mikojanas. Vis dėlto Ždanovo są- 
jungininkai Voznesenskis ir Kuznecovas kilo toliau; Jurijus neprarado 
pareigų. 

Stalinas nusiuntė savo gydytojus rūpintis Ždanovu. Jis buvo nuvež- 
tas į sanatoriją Valdajuje netoli Naugardo. Tačiau Ždanovas juto, kaip 
galia slysta iš jo sklerotiškų pirštų. Kai liepos 23 dieną paskambino Še- 
pilovas pranešti naujienų apie vėl iškilusį Malenkovą, Ždanovas ėmė 
šaukti į ragelį. Tą naktį jį ištiko širdies smūgis. Stalinas nusiuntė savo 
pavaduotoją Voznesenskį ir savo gydytoją Vinogradovą aplankyti li- 
gonio. 

Nors Ždanovo arteriosklerozės ir širdies nepakankamumo požymiai 
buvo matomi plika akimi, gydytojai suklydo nustatydami diagnozę. 
Užuot kasdien darę kardiogramas ir griežtai liepę jam ilsėtis, gydytojai 
rekomendavo jam fizinius pratimus ir kenksmingus masažus. Rugpjū- 
čio 29-ąją Ždanovą vėl ištiko stiprus širdies smūgis. Stalinas darkart 
nusiuntė pas ligonį Vinogradovą, o Voznesenskiui ir Kuznecovui įsakė 
patikrinti gydymą. Politikams nespėjus atvykti, gydytojai susikivirčijo 
dėl ligonio. Daktarė Lidija Timašuk, kardiologė, diagnozavo miokar- 
do infarktą ir tikriausiai buvo teisi, bet iškilūs profesoriai per kilusias 
tipiškas biurokratines tarpusavio rietenas privertė ją perrašyti savo iš- 
vadą ir nurodyti kur kas mažiau apibrėžtą „širdies veiklos sutrikimą 
dėl arteriosklerozės ir hipertenzijos“. Profesoriai niekinančiai pažiūrėjo 
į rimtą jos diagnozę ir rekomendavo ligoniui vaikščioti parke. Padari- 
nys: Ždanovą vėl ištiko širdies smūgis. 

Timašuk parašė laišką, jame apskundė savo viršininkus ir paprašė 
Ždanovo vyriausiojo asmens sargybinio perduoti jį generolui Vlasikui, 
kad šis įteiktų jį asmeniškai Stalinui. Kai nieko neįvyko, Timašuk (ji buvo 
saugumo agentė) parašė saugumo tarnyboms. Abakumovas tą pačią die- 
ną persiuntė laišką Stalinui. Šis po juo pasirašė, užrašė „Į archyvą“, bet 
nieko nedarė. Bet jis „labai sunerimo ir vėl nusiuntė Voznesenskį pasido- 
mėti tėvo būkle“, - rašo Jurijus, tuo metu jau buvęs pas ligonį. 

Rugpjūčio 31-ąją į nemalonę patekęs Stalino favoritas atsikėlė iš lo- 
vos, norėdamas nueiti į tualetą, ir mirė nuo smarkaus infarkto. Poskrio- 
byševo įsakymu skrodimas buvo atliktas prastai apšviestame, aptriu- 
šusiame vonios kambaryje, stebint Kuznecovui. Išsigandę, kad iškils 
aikštėn jų klaidinga diagnozė ir bandymas ją slėpti, profesoriai atleido 
Timašuk iš pareigų ir ją įskundė. Moteris parašė dar kelis demaskuo- 
jančius laiškus Stalinui ir Kuznecovui, Valstybės saugumo ministerijos 
kuratoriui. Tik šįsyk Vlasikas laiško neperdavė, o Kuznecovas į savąjį 
nekreipė dėmesio. 

Timašuk tapo vadinamojo gydytojų sąmokslo piktadare, nes Stalinas 
vėliau panaudojo jos laiškus. Kokia ironija: juk, kaip medikė, ji buvo tei- 
si! Gal Ždanovas buvo gydomas neteisingai, bet gandai, neva jis buvo 
nužudytas, atrodo nepagrįsti. Kremliovka lyg ir buvo geriausia SSRS li- 
goninė, bet joje buvo taip įsišaknijusi klaidų baimė, mokslinis atsilikimas 
ir politinės varžytuvės, kad persigandusių gydytojų konsiliumai darė 
nekompetentingus sprendimus. Garsūs ligoniai, pradedant Mechlisu ir 
baigiant Konevu, buvo nuolatos gydomi klaidingai. Net demokratiškose 
šalyse gydytojai stengiasi slėpti kvailas savo klaidas. Jei gydytojai iš ti- 
kro būtų norėję nužudyti Ždanovą, užuot laukę keletą metų, kol jį ištiks 
penki širdies smūgiai, būtų suleidę injekciją, ir jis tuoj pat būtų iškeliavęs 
į aną pasaulį. Ždanovo našlė ir sūnus neabejojo, kad jis nebuvo nužudy- 
tas. „Viskas buvo paprasčiau, - teigia Jurijus. - Mes gerai pažinojome jo 
gydytojus. Tėvas sunkiai sirgo. Jo širdis buvo visai nusilpusi.“ 

Kodėl vis dėlto paranojiškas Stalinas nekreipė dėmesio į demaskuo- 
jančius Timašuk laiškus? Akivaizdu, kad Ždanovas sunkiai sirgo, tad, 
galimas daiktas, Stalinas nesivargino ir patikėjo gydymą aukščiausio 
rango Kremliaus daktarams; be to, jis buvo supykęs ant Ždanovo. Bet 
jeigu pažvelgsime giliau, tie medikų kivirčai buvo naudingi Stalinui. 
Jis pats žudė žmones gydytojų rankomis, o ketvirtajame dešimtmetyje 
privertė gydytojus prisipažinti nužudžius-Kuibyševą ir Gorkį. Šis pe- 
dantiškas prisitaikėlis, kantriai rezgantis sąmokslus, paseno, bet vis dar 
meistriškai pynė sudėtingas machinacijas; jis galėjo panaudoti Ždano- 
vo mirtį, kai buvo pasiruošęs griebtis, jo įsitikinimu, reikalingo teroro. 
Po metų senas jo draugas Dimitrovas, Bulgarijos vadovas, mirė, gy- 
domas to paties gydytojo. Vaikštinėdamas po Sočio sodą su sveikatos 
apsaugos ministru, Stalinas liovėsi gėrėtis savo rožėmis ir ėmė balsu 
svarstyti: 

- Argi ne keista? Juodu gydė vienas gydytojas, ir jie abu mirė. 

Jis jau mąstė apie gydytojų sąmokslą, bet prie Timašuk laiškų grįš 
tik po trejų metų. 

Per laidotuves Stalinas padėjo nešti nedengtą Ždanovo karstą - šitaip 
rodė gerumą jo artimiesiems. Paskui per vakarienę Stalinas pasigėrė“. 

Pasakojama, kad tą vakarą restorane Aragvi buvo pilna Berijos gru- 
zinų, keliančių tostus už Ždanovo mirtį". 


* * X 


Rugsėjo 8-ąją Stalinas, užgaišintas Maskvoje Berlyno krizės ir Ždanovo 
laidotuvių, pradėjo trijų mėnesių atostogas. Jis nenustygdamas lakstė iš 
Suchumio į Livadiją - ten priėmė Čekoslovakijos prezidentą Gottwal- 
dą. Museryje, sename Lakobos statytame vasarmamyje, jį aplankė Mo- 
lotovas ir Mikojanas. Per vakarienę Poskriobyševas atsistojo ir įskundė 
Molotovą ir Mikojaną: 

- Drauge Stalinai, kol jūs ilsitės čia, pietuose, Molotovas su Mikoja- 
nu Maskvoje rengia prieš jus sąmokslą. 

Mikojanas pašoko žaibuodamas juodomis akimis. 

- Ak, tu šunsnuki! - užriko jis pakeldamas kumštį suduoti Poskrio- 
byševui. 

Vadas sugriebė jį už rankos. 

- Ko taip rėki? - ramino jis Mikojaną. - Tu esi mano svečias! 

Molotovas sėdėjo „išbalęs kaip drobė '. Mikojanas ėmė įrodinėti esąs 
nekaltas. 

- Jei esi nekaltas, nekreipk į jį dėmesio, - atsakė Stalinas, pats pa- 
kurstęs Poskriobyševą. 

Stalinas pareiškė, kad tuodu veteranai per seni, todėl negali būti jo 
įpėdiniai. Vos penkiasdešimt dvejų Mikojanas, gerokai jaunesnis už 
Staliną, pamanė, kad tai kvailystė, bet nieko nesakė. Įpėdinis, paaiški- 
no Stalinas, turi būti rusas, ne kaukazietis. Molotovas liko „akivaizdus 
pretendentas“, bet Stalinas buvo juo nusivylęs. Tada Vadas suteikė mir- 
tiną palaiminimą: parodė į pailgo geraširdiško veido Ždanovo protežė 


* Galbūt Staliną paveikė Ždanovo mirtis. Jis pervadino velionio gimtąjį miestą Mariupolį prie 
Juodosios jūros Ždanovu. Pasak Vado apsaugininkų, po Ždanovo laidotuvių Molotovas sune- 
rimo dėl Stalino sveikatos ir paprašė jų neleisti jam sodininkauti. Sužinojęs, kad Molotovas taip 
kišasi į jo asmeninį gyvenimą, Stalinas ėmė dar labiau juo nepasitikėti. 

Kuznecovą tardamas: „Štai toks žmogus.“ Girdi, Vadas nori, kad jis 
paveldėtų generalinio sekretoriaus pareigas; įpėdiniu ministro pirmi- 
ninko poste būsiąs Voznesenskis. Mikojanas pajuto, kad „Kuznecovui 
padaryta baisi meškos paslauga - turint omenyje, kas slapčia gviešiasi 
šio vaidmens". 

Pats Stalinas negalėjo neįtarinėti nė vieno jo paties patepto įpėdinio, 
juolab nepavykus jo Berlyno blokadai: teko ją atšaukti, kai Vakarai ste- 
bėtinai gerai organizavo lėktuvų skrydžius ir kuo puikiausiai aprūpino 
savo zonas. Ši nesėkmė davė peno kunkuliuojančiai jo paranojai, jau ir 
taip sužadintai jo paties ligos, Tito nepaklusnumo ir sionistinių apraiš- 
kų tarp Rusijos žydų. Berija su Malenkovu ėmė galąsti peilius“. 


DEŠIMTA DALIS 


Šlubas tigras, 
1949-1953 metai 

PONIOS MOLOTOVOS 
AREŠTAS 


Tuo metu, kai Stalinas tepė įpėdinius pietuose, ryžtingoji naujosios IZ- 
raelio valstybės ambasadorė SSRS Golda Mejerson (istorijoje žinoma 
Meir pavarde) rugsėjo 3 dieną atvyko į Maskvą ir sukėlė audringą so- 
vietinių žydų reakciją. Holokaustas ir Izraelio valstybės sukūrimas su- 
jaudino net kietaširdiškiausius senuosius bolševikus internacionalistus, 
tokius kaip Polina Molotova. Vorošilovo žmona (mergautinė pavardė - 
Golda Gorbman) apstulbino artimuosius, kai pasakė: „Dabar ir mes tu- 
rime tėvynę.“ 

Per žydų Naujuosius metus Meir lankėsi Maskvos didžiojoje sina- 
gogoje. Džiūgaujantys žydai būriavosi lauke, nes sinagoga buvo sausa- 
kimša, bet viskas vyko ramiai. Pasirodė net Polina Molotova - dabar jai 
buvo penkiasdešimt treji. Per Molotovo priėmimą lapkričio 7-ąją Polina 
susipažino su Golda Meir - dvi įspūdingos, protingos moterys, turin- 
čios labai panašią gyvenimo istoriją. 

Polina kalbėjo jidiš, savo vaikystės kalba - ja ji visados kalbėdavosi 
su Vidurio Europos gyventojais, tik taktiškai vadino ją austrų kalba. 
Meir paklausė, iš kur.ji moka jidiš. 

- Ich bin a jidiše tochter (Aš esu žydų tautos dukra), - atsakė Polina. 
Joms išsiskiriant, Molotovo žmona tarė: - Jeigu viskas gerai klostysis 
jums, tai bus gerai ir žydams visame pasaulyje. 

Ko gero, ji nežinojo, kokią pagiežą jai jaučia Stalinas dėl jos įžūlaus 
inteligentiškumo, snobiškos elegancijos, žydiškos kilmės, brolio versli- 
ninko Amerikoje ir, kaip jis sakė Svetlanai, „blogos įtakos Nadiai“. Kai 

Stalinas ją gegužę atleido, tai buvo jai perspėjimas, bet ji nenumanė, 
kad Vadas dar 1939 metais galvojo ją nužudyti“. 

„Demonstracija“ prie sinagogos ir Polinos pokštas su jidiš papikti- 
no atostogaujantį senuką ir patvirtino jam, kad Sovietų žydai tampa 
Amerikos penktąja kolona. Nenuostabu, kad Molotovas parėmė žydų 
valstybės Kryme kūrimą! Lapkričio 20-ąją Politbiuras išvaikė Žydų an- 
tifašistų komitetą ir pradėjo antisemitinį terorą, vadovaujamą Malen- 
kovo ir Abakumovo. Dabar buvo suimti Michoelso kolegos, taip pat kai 
kurie puikūs žydų tautybės rašytojai ir mokslininkai, pradedant poetu 
Perecu Markišu ir baigiant biochemike Lina Štern. Buvo areštuotas ir 
tėvas vyro, su kuriuo neseniai išsiskyrė Svetlana. 

- Visi vyresniosios kartos žmonės užsikrėtę sionizmu, - aiškino jai 
Stalinas, - o dabar jie tas idėjas kala į galvas ir jaunimui. 

Stalinas įsakė suimtuosius kankinti, kad jie įduotų Poliną Molotovą, 
o pats troškiais vakarais „Šaltojo upokšnio“ vasarnamyje prie vaišių 
stalo pasakojo Čarkvianiui vaikystės prisiminimus. Staiga jis pasiilgo 
senų draugų, ypač kunigo Petro Kapanadzės, su kuriuo studijavo semi- 
narijoje. Po Revoliucijos kunigas tapo mokytoju; Stalinas kartais siųsda- 
vojam pinigų. Dabar Vadas sumanė pasikviesti vakarienės Kapanadzę 
ir Valstybės saugumo ministerijos generolą leitenantą Sašą Egnatašvilį, 
Gorio laikų šeimos draugą (Stalinas vadino jį smuklininko sūnumi). 
Čarkvianis nuskubėjo į Tiflisą surinkti svečių. Netrukus septyni seni 
draugai traukė gruzinų dainas; vedė „saldžiabalsis šeimininkas“. Sta- 
linas prisispyrė, kad kai kurie jų liktų savaitę, bet praėjus tiek laiko jie, 
kaip ir visi Stalino svečiai, baisiausiai troško ištrūkti. Galop vienas jų 
parodė nemenką sumanumą: per vakarienę sudainavo liaudies dainą 
su priedainiu „Geriau išeiti negu likti!“ 

- Supratau, - tarė Stalinas. - Jums nuobodu. Tikriausiai pasiilgote 
vaikaičių. 


* Buvo atleisti iš pareigų kai kurie žydai. Kaganovičius liko Ministrų tarybos pirmininko pava- 
duotoju ir Politbiuro nariu, bet vyresnysis jo brolis Julijus neteko darbo. Kaganovičiaus vaikaitis 
prisimena, kad Lazaras, kaip ir Polina, nuo vaikystės prisiminė jidiš. Jis bandė ja kalbėti susitikęs 
su vokiečių komunistu Ernstu Thalmannu. „Antroji šalies ponia“ - Andrejevo žmona Dora Cha- 
zan - buvo atleista iš tekstilės pramonės ministro pavaduotojos pareigų, o generolo Chruliovo 
žmona žydė buvo suimta. Mechlisas, kaip ir Kaganovičius, išsaugojo savo - valstybės kontrolės 
ministro - pareigas ir išėjo į pensiją tik 1950 m., kai jį ištiko insultas. Žydas Borisas Vanikovas 
ir toliau ėjo SSRS vidutinių mašinų gamybos ministro pirmojo pavaduotojo pareigas ir buvo 
atsakingas už branduolinio ginklo kūrimo projektą. 

— Ne, Soso, - atsakė svečias. - Šičia neįmanoma nuobodžiauti, bet 
mes viešime jau beveik savaitę ir gaišiname tau laiką <...>. 

Stalinas leido jiems išvažiuoti, o pats gruodžio 2-ąją grįžo į Maskvą 
mąstydamas apie pavojingą Molotovo dviveidiškumą. Mat jis sužinojo 
(tikriausiai iš Vyšinskio), kad Molotovas vienas važiavo specialiu vago- 
nu iš Niujorko į Vašingtoną. Ko gero, tada jis gavo nurodymus sugriau- 
ti SSRS pamatus įsteigiant žydų valstybę. Poskriobyševas, Stalino alter 
e90, pirmas ėmė laidyti Molotovui užuominas: 

- Kodėl tau skyrė specialų vagoną? 

Molotovas iškart suprato, kur jis suka, bet nieko negalėjo padaryti. 

Nuostabu, bet imtis žygių prieš Molotovus Staliną galiausiai paska- 
tino opera. Grįžęs į Maskvą, Stalinas netrukus nuėjo į armėnų operą 
„Almasta“, pasakojančią žmonos išduoto kunigaikščio istoriją. „Stali- 
nas suprato, kad išduoti gali bet kas ir bet kur“, bet ypač - didžių vyrų 
žmonos. Įkvėptas operos, apsiginklavęs Abakumovo išgautais parody- 
mais, Stalinas išklojo Molotovui Polinos kaltės įrodymus. „Mudu su juo 
dėl to susipykome“, - teigė Molotovas. 

- Tau laikas skirtis su žmona, - pasakė Stalinas. 

Molotovas sutiko - ne vien todėl, kad buvo bolševikas, bet labiau dėl 
to, kad paklusdamas galėjo išgelbėti mylimą moterį. Kai jis papasakojo 
Polinai, kokie kaltinimai jai metami, ji užriko: 

- Ir tujais tiki?! Na, gerai - jei to reikia Partijai, mes išsiskirsime. 

Tai buvo keistai romantiškos skyrybos: vienas ir kitas sutuoktinis 
aukojosi pats, kad išgelbėtų kitą. „Juodu svarstė, kaip išsaugoti šei- 
mą“, - pasakoja jų vaikaitis. Polina išsikraustė pas seserį. Jie nerimau- 
dami laukė. „Juoda katė jau buvo perbėgusi mums kelią“, - sakė Mo- 
lotovas. 


*** 


Stalinas įsakė Malenkovui ir Abakumovui sufabrikuoti vadinamąją 
žydų bylą. Malenkovas įrodinėjo Berijai nesąs antisemitas: „Lavrenti- 
jau, tu juk žinai, kad aš makedonas. Kaip gali įtarinėti mane rusišku 
šovinizmu?“ 

Kadangi bylos pagrindas buvo planas Kryme kurti žydų valstybę, 
1949 metų sausio 13-ąją Malenkovas išsikvietė Lozovskį, buvusį Žydų 
antifašistų komiteto vadovą, tardyti į savo kabinetą prie Senosios aikš- 

tės. Lozovskiui tai jau buvo gyvybės ar mirties klausimas, bet pavo- 
jai slypėjo ir tam pedantiškam, žudikiškam „raštininkui“ Malenkovui, 
mat vyriausioji jo duktė Volia buvo ištekėjusi už žydų tautybės parei- 
gūno Šambergo sūnaus, o paties Šambergo sesuo buvo ištekėjusi už 
Lozovskio. 

- Jūs palaikėte ydingą žydų Krymo idėją! - pareiškė Malenkovas. 

Stalinas įsakė Lozovskį suimti. 

Malenkovas nutraukė savo šeimos ryšius su žydais. Volia Malen- 
kova išsiskyrė su Šambergu. Visuose istoriniuose šaltiniuose teigiama, 
kad skirtis įsakė Stalinas, o Malenkovas tuo pasirūpino. Volia Malenko- 
va ryžtingai tai neigia - girdi, jos santuoka nenusisekė, nes Šambergas 
vedė ją ne iš meilės, be to, turėjo „prastą meninį skonį '. „Mano tėvas 
net atkalbinėjo mane sakydamas: „Gerai ir rimtai pagalvok. Tu pasisku- 
binai tekėti, neapsirik skubotai skirdamasi.“ Bet į Malenkovo kabinetą 
iškviestam Šambergui atrodė kitaip. Svetlanos skyrybas paspartino jos 
brolis, Volios - Malenkovo asmens sargybinis“. 

Lubiankoje „prancūziškų imtynių“ kančias nuo Komarovo patyrė 
110 suimtųjų, daugiausia žydų. „Buvau jiems negailestingas, - gyrėsi 
vėliau Komarovas. - Aš tiesiog draskiau jiems sielas <...>. Pats minis- 
tras nevarė jiems tiek siaubo kiek aš <...>. Ypač negailestingas buvau su 
žydų nacionalistais - jų labiausiai ir nekenčiau.“ Tardydamas garsiąją 
mokslininkę Liną Štern, Abakumovas šaukė ant jos: „Ak, tu sena šliun- 
dra <...>, prisipažink, kad esi sionistų agentė!“ Komarovas paklausė 
Lozovskio, kurie vadovai vedę žydes, ir pridūrė: „Nėra nė vieno nelie- 
čiamojo.“ Suimtieji buvo raginami įduoti žydų didžiūnus Kaganovičių 
ir Mechlisą, bet tikrasis taikinys buvo Polina Molotova. Abakumovas 
pranešė Stalinui, esą ji „palaikanti ryšius su asmenimis, pasirodo, esan- 
čiais liaudies priešais“; kartą ji buvo sinagogoje, patarinėjo Michoelsui, 
„dalyvavo jo laidotuvėse ir rodė rūpinimąsi jo artimaisiais“. | 

Po penkių dienų Stalinas sušaukė Politbiuro posėdį ir išvardijo keis- 
tus seksualinius ir semitinius kaltinimus Polinai. Girdi, vienas jaunas 


* Šambergas „be galo sielvartavo“, - teigia jo draugė Julija Chruščiova. Ir Svetlana Stalin, ir 
Volia Malenkova tvirtina nutraukusios nelaimingą santuoką, bet ar galėjo būti geresnis akstinas 
nutraukti nenusisekusią santuoką su žydu negu kunkuliuojanti antisemitinė Stalino paranoja? 
Generalisimui nereikėjo ištarti nė žodelio - jaunuoliai žinojo, ką reikia daryti. Reikia pagirti Ma- 
lenkovą nebent už tai, kad jam pavyko apsaugoti pačius Šambergus. Vaikino tėvą Michailą jis 
paslėpė provincijoje. Volios vardą sugalvojo Malenkovas - rusų kalba šis žodis reiškia „valią“. 
(Galimas daiktas, šią mintį Malenkovui pakišo judėjimas „Narodnaja volia“.) 

vyras patvirtino turėjęs romaną ir dalyvavęs „grupiniame sekse“ su šia 
garbinga bolševike. Molotovas vos galėjo patikėti tomis „siaubingomis 
šlykštynėmis“, bet Stalinui skaitant toliau suvokė, kad „saugumas iš 
peties su ja padirbėjo!“ Molotovas, tas bebaimis, išsigando: „Man ėmė 
drebėti kinkos.“ Molotovo nemėgęs Kaganovičius įnirtingai užsipuolė 
Geležinsubinį (nereikia pamiršti, kad Kaganovičius, kaip žydas, dar ir 
turėjo įrodyti savo lojalumą). Jis prisimena: „Molotovas negalėjo ištarti 
nė žodžio!“ 

Polina buvo pašalinta iš Partijos už „glaudžius ryšius su žydų na- 
čionalistais“, nors buvo dėl jų perspėta 1939 metais. Tuomet Moloto- 
vas balsuojant panašiu klausimu susilaikė. Nuostabu, kad jis susilaikė 
ir dabar, bet pajutęs, kokia rimta grėsmė iškilo, pabūgo. „Kai Centro 
komitetas balsavo už siūlymą pašalinti P. S. Žemčiužiną <...>, aš susi- 
laikiau. Prisipažįstu, kad tai buvo politiškai neteisinga, - rašė jis Stali- 
nui 1949 metų sausio 20 dieną. - Pareiškiu, kad apgalvojęs šį klausimą 
dabar balsuoju „už“ <...>. Pripažįstu padaręs rimtą klaidą, kad laiku 
nesulaikiau artimo man Žmogaus nuo klaidingų žingsnių ir ryšių su 
tokiais antisovietiniais nacionalistais kaip Michoelsas <...>.“ 

Sausio 21 dieną Polina buvo suimta, kai ėjo gatve apsivilkusi vo- 
verių kailiniais. Buvo areštuotos ir jos seserys, gydytojas ir sekretorės. 
Viena iš jos seserų ir brolis mirs kalėjime. Jos areštas nepranašavo nieko 
gero kitiems, slapčia jai prijaučiantiems vadovams!. 

Polina - ji nebuvo kankinama - viską neigė. „Sinagogoje nebuvau 
<...>, ten buvo mano sesuo.“ Bet jai dar buvo pateikti kaltinimai paleis- 
tuvyste. Akistatos su Ivanu X aprašymą skaitai kaip nevykusį farsą. 

- Polina, tu pasikvietei mane į savo kabinetą ir pasiūlei intymiai san- 
tykiauti! 

- Ką jūs kalbate, Ivanai Aleksejevičiau?! - sušuko Polina. 

- Neneik to! | | 

- Aš nepalaikiau jokių ryšių su X, - tvirtino ji. - Visados laikiau Iva- 
ną Aleksejevičių X nepatikimu žmogumi, bet niekada nemaniau, kad 
jis niekšas. 

Tada X ėmė prašyti jos pasigailėjimo. | 

- Primenu tau apie savo vaikus ir sugriautą šeimą, kad pripažintum 
prasikaltusi man <...>. Tu privertei mane intymiai santykiauti. 

Kalėjimo požemiuose Polina ir toliau vaidino grande dame. Kita kali- 
nė girdėjo ją šaukiant: 


681 


STALINAS. RAUDONOJO CARO DVARAS 


- Paskambinkite mano vyrui! Pasakykite jam, kad perduotų man ta- 
bletes nuo diabeto! Aš esu ligonė! Neturite teisės maitinti mane šitomis 
pamazgomis! 

Niekas nieko daugiau negirdėjo apie Poliną. Ji tapo tiesiog Objek- 
tu Nr. 12. Daug kas manė, kad jos jau nebėra tarp gyvųjų, bet Berija, 
vaidinęs menką vaidmenį žydų byloje, iš savo šaltinių žinojo, jog tai 
netiesa. 

- Polina gyva, - šnabždėdavo jis Molotovui per Politbiuro posėdžius. 

Stalinas ir Abakumovas svarstė, ar nepadarius jos pagrindine kal- 
tinamąja žydų teisme, bet paskui nusprendė, kad tinkamesnė yra Lo- 
zovskio kandidatūra. Polina buvo nuteista penkeriems metams trem- 
ties Vidurio Azijoje, Kustanajuje. Nuosprendis buvo švelnus, turint 
galvoje, koks likimas ištiko su ja kalėjusius žydus. Ji pradėjo gerti, bet 
suėmė save į nagą. Kalėjime „reikia trijų dalykų, - vėliau ji sakė savo 
dukroms, - muilo, kad būtum švari, duonos, kad nemirtum badu, ir 
svogūnų, kad nepultų ligos“. Likimo ironija: ji susidraugavo su keliais 
ištremtais „buožėmis“ - taigi niekuo nekalti valstiečiai, kuriuos ji su 
savo vyru taip stengėsi išnaikinti, tapo geraširdžiais nepažįstamaisiais, 
išgelbėjusiais jai gyvybę. Ji niekada nenustojo mylėjusi Viačeslavo; iš 
tremties ji parašė: „Per tuos ketverius išsiskyrimo metus išgyvenau 
keturias savo keisto ir siaubingo gyvenimo amžinybes. Mano gyvybę 
palaiko tik mintys apie tave ir žinojimas, kad tau vis dar gali prireikti 
mano iškankintos širdies likučių ir visos mano milžiniškos meilės tau.“ 
Molotovas irgi niekada nenustojo jos mylėjęs. Graudus faktas: kas va- 
karą, žinodamas, kad „ji kenčia per mane <...>“, liepdavo tarnaitėms 
padengti stalą dviem, nors valgydavo vienas. 

Stalinas nebeprileido Molotovo į valdžios viršūnes; jis parašė, kad 
dokumentus turi pasirašinėti Voznesenskis, Berija ir Malenkovas, „bet 
ne draugas Molotovas, nes jis nedalyvauja Ministrų tarybos biuro dar- 
be“. Tačiau jis vis dar tiek pasitikėjo didelę gyvenimo patirtį turinčiu 
Mikojanu, kad išsiuntė jį į slaptą misiją - įvertinti Mao Dzedongą, tuo 
metu bebaigiantį paimti į savo rankas visą Kiniją. 

Kinijos liaudies išsivadavimo karas buvo beužgęstantis. Stalinas 
apsiskaičiavo: jis nenumanė, kad Čiang Kaišeko režimas sugrius taip 
greitai. Iki 1948-ųjų Mao Dzedongo sėkmė buvo tarsi gyvas priekaištas 
Stalinui, besilaikiusiam „realistiškos“ bendradarbiavimo su Vakarais 
politikos, bet prasidėjus Šaltajam karui generalisimui teko keisti savo 

nuostatas. Jis ėmė žiūrėti į Mao kaip į potencialų sąjungininką, nors 
Berijai sakė, kad pirmininkas yra „netikras marksistas'. 

1949-ųjų sausio 31 dieną Mikojanas be galo slapta nusigavo į Mao 
būstinę Sibaipo kaime Chubėjaus provincijoje. Ten jis susitiko su Mao ir 
Džou Enlajumi bei įteikė jiems Stalino dovanas. Viena jų buvo Stalinui 
būdinga porcija nuodų: armėnas turėjo perduoti, kad vienas amerikie- 
tis Mao aplinkoje yra šnipas ir turi būti suimtas. Stalinas (draugas Fili- 
povas) palaikė ryšį su Mikojanu (draugu Andrejevu) per Mao gydytoją 
rusą Terebiną, ėjusį dar ir šifruotojo pareigas. Vizitas praėjo sėkmingai; 
tiesa, Mikojanas prisipažino tikėjęsis pailsėti nuo Stalino įpročio dirbti 
naktimis, bet pamatė, kad Mao dienotvarkė tokia pat. 

Grįžusio į Maskvą Mikojano laukė šokas. Pasirodo, Stalinas atleido 
jį ir Molotovą iš užsienio prekybos ir užsienio reikalų ministrų pareigų, 
tiesa, palikęs abu ministro pirmininko pavaduotojais. Paskui Stalinas 
apkaltino Mikojaną pažeidus oficialų draudimą laikyti kelionę į Kiniją 
paslaptyje. Anastasas apie ją pasakojo tik sūnui Stepanui. 

- Ar kam nors pasakojai apie mano kelionę į Kiniją? - paklausė tėvas 
sūnaus. 

- Svetlanai, - prisipažino Stepanas. 

- Ateityje laikyk liežuvį už dantų! - perspėjo tėvas. 

Nekaltai prasitarusi tėvui Svetlana įstūmė į pavojų Mikojanų šeimą. 
Stalinas dar neužmiršo, kaip 1943 metais buvo suimti Mikojano vaikai - 
jie vis dar buvo sekami. 

- Kas nutiko suimtiems tavo vaikams? - staiga paklausė Mikojano 
Vadas. Klausime galėjai justi grėsmę. - Manai, jie nusipelnė teisės stu- 
dijuoti sovietinėse mokslo įstaigose? 

Mikojanas pasielgė atsargiai: neatsakė, bet suprato grasinimą, juolab 
pasakytą po Polinos arešto. Jis baiminosi, kad sūnūs bus suimti, bet to 
neatsitiko. 

Stalinas ėmė bambėti, girdi, Vorošilovas esąs „anglų šnipas“ ir be- 
veik su juo nesimatydavo*; pažeminti Molotovas ir Mikojanas vis dar 
šiaip taip vertėsi. Užtat Stalino pasirinkti įpėdiniai patyrė žiauriai kru- 
viną Berijos ir Malenkovo kerštą?. 


* 1946 m. rugpjūčio 22 d. Stalinas išgirdo orų prognozę ir įsiuto, kai ji visiškai nepasitvirtino. 
Jis įsakė Vorošilovui ištirti sinoptikus - ar tarp jų nesama sabotuotojų. Tai buvo absurdiškas 
pavedimas, atspindėjęs Stalino panieką pirmajam maršalui - šis kitą dieną pranešė, kad nedera 
kaltinti sinoptikų dėl klaidų. 

„Ta pora niekšų“, kaip juos vadino Stalinas, žaidė tik iš aukščiausių 
statymų - gyvybės. Pats Stalinas buvo visada pasirengęs nukirsti ga- 
lingiausius ąžuolus - tuos gabius leningradiečius, kad išliktų visų svar- 
biausias. Neabejotinas Stalino įpėdinis premjero poste Nikolajus Voz- 
nesenskis „tarėsi esąs protingiausias žmogus po Stalino“, - prisimena 
tuometinis Rusijos Federacijos Ministrų tarybos pirmininko pavaduo- 
tojas Čiadajevas. Keturiasdešimt ketverių metų Voznesenskis, jauniau- 
sias Politbiuro narys, pasižymėjo kaip be galo gabus planuotojas; jo 
santykiai su Stalinu buvo kaip reta atviri. Tačiau dėl šios priežasties jis 
taip suįžūlėjo, kad „nesistengė slėpti bjaurios nuotaikos“ ar rėksmingo 
rusiško nacionalizmo. Voznesenskis būdavo šiurkštus su bendradar- 
biais, todėl niekas neįsigijo tiek priešų kiek jis. Dabar jo globėjas Žda- 
novas buvo miręs, o priešas Malenkovas vėl kilo į aukštumas. Berija „jo 
bijojo“ ir troško jo ūkinių galių. Dėl savo pasipūtimo ir Stalino įžeidu- 
mo Voznesenskis buvo lengvai pažeidžiamas. 

1948-aisiais Stalinas pastebėjo, kad gamybos mastai pirmą. metų 
ketvirtį žemesni, o ketvirtą išauga. Tokie sezoniniai svyravimai - nor- 
malus reiškinys, bet Stalinas paprašė Voznesenskio juos išlyginti. Voz- 
nesenskis, kaip Valstybinės plano komisijos pirmininkas, prižadėjo tai 
padaryti. Tačiau tai jam nepavyko ir bijodamas Stalino jis nuslėpė sta- 
tistinius duomenis. Kažkas pranešė apie šią apgaulę Berijai; šis sužino- 
jo, kad dingo šimtai slaptų Valstybinės plano komisijos dokumentų. 
Vieną vakarą Kunceve Berija netikėtai išklojo tai Stalinui. Šis, anot Mi- 
kojano, „iš pradžių apstulbo, paskui įsiuto“. 

- Ar tai reiškia, kad Voznesenskis apgaudinėja Politbiurą ir mausto 
mus kaip kokius kvailius? 

Tada Berija atskleidė baisiąją paslaptį, kurią nešiojo savyje nuo 
1941-ųjų: kai Stalinas buvo palūžęs, Voznesenskis paragino Moloto- 
vą: „Viačeslavai, vesk mus, o mes seksime paskui tave!“ 

Ši išdavystė buvo lemtinga. Tirti reikalą buvo patikėta Andrejevui, 
tam nenuilstančiam žudikui biurokratui. Persigandęs Voznesenskis 
skambino Stalinui, bet šis nenorėjo jo priimti. 1949-ųjų kovo 7 dieną jis 
buvo pašalintas iš Politbiuro ir stūmė dienas savo bute Granovskio gatvė- 
je rašydamas ekonominį veikalą. Valstybinės plano komisijos bylos, kaip 
ir daugybės kitų, ėmėsi šiurpusis Malenkovo ir Abakumovo duetas. 

Kitas paties Stalino pateptas įpėdinis buvo „jaunas ir gražus“ Kuz- 
necovas, padėjęs Ždanovui nušalinti Malenkovą 1946 metais, vietoj Be- 
rijos ėmęs kuruoti Valstybės saugumo ministeriją ir šitaip užsitraukęs 
tų dviejų vyrų neapykantą. Nuoširdus, draugiškas Kuznecovas buvo 
Voznesenskio priešingybė. Jis patiko beveik visiems. Tačiau nė vienas 
Stalino dvariškis nebuvo padorus iki galo: Kuznecovas talkino Ždano- 
vui dorojantis su žydais ir parašė Stalinui pranešimą apie Partijos parei- 
gūnų seksualines nuodėmes. Kuznecovas garbino Staliną ir lyg didžiau- 
sią brangenybę saugojo per karą gautą jo laiškelį - bet Vado nesuprato. 
Kuznecovas padarė klaidą: įdėmiai perskaitė senas saugumo bylas, su- 
sijusias su Kirovo nužudymu ir parodomaisiais teismais. Kišdamas nosį 
į šiuos subtilius reikalus, ecovas sukėlė įtarimų Stalinui. 

Tuo metu Malenkovas i a Vadui, kad Leningrado partijos or- 
ganizacija nuslėpė balsavimo skandalą ir be vyriausybės leidimo su- 
rengė prekybos mugę. Šias nuodėmes jis sugebėjo susieti su Ždanovo 
pateiktu neaiškiu planu sukurti Rusijos (kaip priešingybę SSRS) komu- 
nistų partiją ir paversti Leningradą Rusijos sostine. Tokie mažmožiai ne 
itin panašūs į mirtimi baudžiamus nusikaltimus, bet už jų slypi Sovietų 
imperijos ir Stalino diktatūros skiriamoji riba*. Be to, Rusijos partijai 
negalėjo vadovauti gruzinas. Stalinas žvęlgė į rusų tautą kaip į rišamąją 
SSRS jėgą, bet liko internacionalistas. Voznesenskio nacionalizmas kėlė 


* Šie pavojai kuo aiškiausiai išryškėjo 1991 m., kai Borisas Jelcinas, pasinaudodamas savo, kaip 
Rusijos prezidento, autoritetu, sugriovė Gorbačiovo SSRS. Rusijos sostinės grąžinimas į Lenin- 
gradą, Zinovjevo ir Kirovo miestą, dar nuo Petro I laikų buvo klausimas, dėl kurio liejosi kraujas. 
Vyrai dėl jo guldė galvas aštuonioliktame amžiuje, guldys ir 1949-aisiais. Be to, Stalinui kėlė 
įtarimų Kuznecovo ir paties Leningrado didvyriškumas per Antrąjį pasaulinį karą: čia Vadas 
įžvelgė kitokį karinį patriotizmą negu jo paties ir Maskvos. 

nerimą kaukaziečiams. „Jam ne tik gruzinai ir armėnai, bet net ukrai- 
niečiai nėra tauta“, - Mikojanui sakė Stalinas. Berija tikriausiai nerima- 
vo, kokia ateitis jo laukia valdžią perėmus leningradiečiams. 

Malenkovas įžvalgiai surinko į vietą virtinę klaidų, užgavusių visas 
jautrias Stalino vietas. 

- Važiuokite ten ir pasižiūrėkite, kas darosi, - Vadas liepė Malenko- 
vui ir Abakumovui. 

Šie atvyko į Leningradą dviem traukiniais su puse tūkstančio Vals- 
tybės saugumo ministerijos pareigūnų ir 20 sledčiast' - „skyriaus ypa- 
tingai svarbioms byloms tirti“ - tyrėjų. „Kai Stalinas įsako Malenkovui 
sušaudyti vieną, - teigė Berija, - jis sušaudo tūkstantį!“ Malenkovas 
puolė vietos vadukus ir supynė nieko bendra neturinčias gijas į vieną 
mirtiną sąmokslą. Prasidėjo areštai, bet Voznesenskis su Kuznecovu 
tūnojo savo butuose rausvame Granovskio gatvės name, įsitikinę, kad 
Stalinas jiems dovanos: 1937-ieji atrodė tolima praeitis. Net Mikojanas 
manė, kad dabar kraujas nebegali būti liejamas. 


**X* 


Jis to vylėsi ne šiaip sau: jauniausias jo sūnus, aštuoniolikmetis Sergo, bu- 
vo susižadėjęs su „kerinčio grožio“ Kuznecovo dukra Ala. Jos tėvui pate- 
kus į nemalonę, Ala davė Sergo galimybę nevesti atstumtojo šeimos narės: 

- Gal dabar tavo ketinimai keičiasi? 

Bet Sergo mylėjo Alą, o jos tėvai ėmė dfetinti ją „lyg savo pačių du- 
krą“. Santuoką palaikė ir Mikojanas. L 

- Ir tu leidi jiems tuoktis? Gal iš proto išsikraustei?! - kuždėjo Mi- 
kojanui bailusis Kaganovičius. - Nejaugi nesupranti, kad Kuznecovas 
pasmerktas? Sukliudyk toms vedyboms. 

Mikojanas nesileido į kalbas. 1949-ųjų vasario 15 dieną Kuznecovas 
buvo atleistas iš Partijos sekretoriaus pareigų ir apkaltintas „nebolše- 
vikiniu nuokrypiu“ bei „antivalstybiniu“ separatizmu. Po trijų dienų 
pora susituokė. Kuznecovas užmiršo jį ištikusias negandas ir buvo kuo 
žvaliausias - „drąsus vyras, - manė Mikojanas, - nenumanantis Stalino 
įpročių“. Mikojanas ištaisė jaunavedžiams pobūvį Zubalove, bet Kuz- 
necovas, pagaliau suvokęs, į kokią bėdą pateko, paskambino Mikojanui 
ir pasakė negalintis atvažiuoti, nes jam „paleido vidurius“. Mikojanas 
nenorėjo apie tai nė girdėti: 

- Mūsų namuose pakankamai tualetų! Važiuok! 

- Neturiu automobilio, - išsisukinėjo Kuznecovas. - Jums bus geriau 
be manęs. 

- Tėvui nepadoru nedalyvauti dukters vestuvėse, - atšovė Mikoja- 
nas ir nusiuntė jam savo limuziną“. 

Per vestuvių pokylį Kuznecovas neįstengė atsipalaiduoti. Jis juto 
stumiąs į pavojų dukrą. 

- Prastai jaučiuosi, - tarė jis. - Taigi išgerkime už mūsų vaikus! 

Po šio tosto jis išvažiavo. 


**X 


Tą kupiną pavojų pavasarį Kuznecovas dalyvavo dar vienose Politbiu- 
ro atžalos vestuvėse - šįsyk jaunikio tėvas buvo Ždanovas iš patekusios 
į nemalonę grupuotės. „Stalinas visada norėjo, kad vesčiau Svetlaną, - 
prisiminė tuo metu CK vis dar dirbęs Jurijus Ždanovas. - Mudu bu- 
vome draugai nuo vaikystės, tad perspektyva manęs nebaugino.“ Bet 
vesti diktatoriaus dukrą nebuvo toks paprastas dalykas: Jurijus abejojo, 
kam pranešti savo ketinimus - diktatoriui ar jo dukrai. Jis kreipėsi į 
Staliną, šis bandė jį atkalbėti: 

- Nežinai jos būdo. Nė mirktelėti nespėsi, kai ji parodys tau duris. 

Bet Jurijus neatlyžo. „Stalinas nepamokslavo, tik pasakė patikintis 
man rūpintis Svetlana“, - pasakojo jaunasis Ždanovas. 

Pasak Sergo Berijos, tada Stalinas ėmėsi piršlio vaidmens. 

- Tas vyras man patinka, - sakė dukrai Stalinas. - Jo laukia graži 
ateitis ir jis tave myli. Tekėk už jo. 

- Jis prisipažino, kad myli mane tau?! - atšovė Svetlana. - Jis niekada 
į mane nežiūrėjo. 

- Pasikalbėk su juo ir pamatysi, - atsakė Stalinas. 

Svetlana tebemylėjo Sergo Beriją. 
1 Tu manęs nenorėjai? - tarė jam. - Na ir gerai, aš tekėsiu už Jurijaus 
Ždanovo! 

Vis dėlto ji pamilo savo „atsidavusį Juročką“, ir juodu nusprendė 


* Tuo metu bute kitoje namo Granovskio gatvėje laiptinėje vyko panaši šio pasaulėlio diskusija. 
Rada Chruščiova - jos tėvas vis dar buvo Kijeve - gyveno pas jo draugus Malenkovus. Ji norėjo 
dalyvauti vestuvėse, bet Malenkovas, žinodamas, kad Kuznecovas pasmerktas, atsisakė duoti 
jai automobilį į jas važiuoti. „Neduosiu tau automobilio - tu prastai mokaisi.“ Bet Rada nusigavo 
į vestuves savo jėgomis. 

tuoktis. Bet „mano antroji santuoka buvo tėvo sumanymas, - aiškino 
Svetlana. - Aš pavargau priešintis, todėl sutikau.“ 

Generalisimas nedalyvavo vestuvėse Ždanovų vasarnamyje už vie- 
nuolikos kilometrų nuo Zubalovo Uspenskojės keliu. Tarp svečių buvo 
dar viena Politbiuro pora: Nataša, Andrejevo ir Doros Chazan dukra, 
atėjo su vyru Vladimiru Kuibyševu, velionio didžiūno sūnumi. „Buvo 
ir klasės draugų <...> iš palyginti paprastų šeimų“, - prisimena į vestu- 
ves irgi pakviestas Stepanas Mikojanas. Buvo ne tik puotaujama, bet ir 
šokama. Jurijus, kaip anksčiau jo tėvas, skambino pianinu. Aišku, tarp 
svečių buvo ir Kuznecovas, artimiausias Ždanovo sąjungininkas, bet 
visi žinojo, kad jis patekęs į Vado nemalonę. 

Jurijus su Svetlana ir jos sūnumi, dabar ketverių metų Josifu Morozo- 
vu, gyveno pas Ždanovo našlę Kremliuje. „Niekados nemačiau savo tė- 
vo, - prisimena Josifas. - Tėčiu vadinau Jurijų. Jurijus mane labai mylėjo.“ 

Po kelių dienų jaunavedžiams lankantis Zubalove paskambino Vla- 
sikas: atvažiuoja Stalinas. 

- Kodėl nori keltis pas Ždanovus? - paklausė jis Svetlanos. - Tos 
bobos tave gyvą suės. Tuose namuose jų per daug. 

Jis norėjo, kad jaunavedžiai gyventų Kunceve, ir pristatė namui an- 
trą aukštą, bet šis nerangėlis negalėjo paprašyti tiesiai. Kita vertus, gal 
jis ir nenorėjo būti trukdomas. 

Svetlana liko gyventi su priekabiomis Ždanovo ir Ščerbakovo našlė- 
mis. Netrukus ji ėmė nekęsti anytos Zinaidos, „fanatiškai atsidavusios 
Partijai“ ir tuo pat metu „buržujiškai patenkintos savimi“. Svetlanos 
santuokai stigo meilės. Iš tų vedybų „pasimokiau, kad nieku gyvu ne- 
galima sudarinėti santuokos kaip sandorio“. Sekso atžvilgiu, jos pačios 
žodžiais, santuoka „nelabai pasisekė“. Svetlana niekados nedovanojo 
Zinaidai Ždanovai už tai, kad pasakė jai, esą jos motina buvo „pami- 
šėlė'. Vis dėlto pora susilaukė dukters Katios. Po gimdymo Svetlana 
jautėsi labai prastai. Ji parašė tėvui, pasiskundė esanti visų palikta ir 
netvėrė džiaugsmu, gavusi greitą jo atsakymą“. 


* „Brangioji Svetočka, - rašė jai į ligoninę Stalinas 1950 m. gegužę, - gavau tavo laišką. Džiau- 
giuosiakad taip lengvai atsipirkai: inkstų bėdos - ne juokai, ką jau kalbėti apie gimdymą. Kas tau 
šovė į galvą, neva aš tave palikau? Tokie dalykai žmonėms tik prisisapnuoja. Patariu netikėti sa- 
pnais. Rūpinkis savimi ir dukrele. Valstybei reikia piliečių, net gimusių pirma laiko. Dar truputį 
kantrybės - netrukus pasimatysime. Bučiuoju tave, mano Svetočka. Tavo „mažasis tėtušis“.“ 
Stalinas ne visą laiką skyrė Leningrado bylai. Tomis dienomis jis taip pat vadovavo naujos sovie- 
tinės enciklopedijos leidimui ir sprendė viską iki menkiausių smulkmenų, pradedant popieriaus 
kokybe ir baigiant turiniu. Kai redaktorius paklausė, ar įtraukti „neigiamus asmenis“, tokius 
kaip Trockis, Stalinas pajuokavo: „Mes įtrauksime Napoleoną, nors jis buvo baisus niekšas!“ 

Negana to, vedybos vyko Ždanovams netinkamu metu: Kuzneco- 
vas ir Voznesenskis stovėjo ant prarajos krašto. Jurijus nujautė, kad 
Leningrado byla, „be abejonės, buvo nukreipta prieš mano tėvą“, bet 
„tada aš nebijojau. Vėliau sužinojau, kad mane turėjo sunaikinti <...>. 
Jis buvo teisus: suimtieji buvo kankinami, kad duotų parodymus prieš 
Ždanovą. 


**kXk 


Stalinas svarstė, ką daryti su Kuznecovu. Poskriobyševas pakvietė lenin- 
gradietį į Kuncevą vakarienės, bet Stalinas nepadavė jam rankos. „Aš ta- 
vęs nekviečiau.“ Kuznecovas, „rodės, visas susitraukė“ . Stalinas tikėjosi, 
kad Kuznecovas atsiųs savikritišką laišką, bet naivuolis nesusiprotėjo to 
padaryti. „Vadinasi, jis kaltas“, - suniurnėjo Mikojanui Stalinas. 

Vis dėlto Stalinui kilo dvejonių. „Argi ne gaila drausti Voznesenskiui 
dirbti, kol mes sprendžiame, kaip su juo pasielgti?“ - klausė jis Malen- 
kovo ir Berijos, tuodu tylėjo. Tada Stalinas prisiminė, kad ginkluotųjų 
oro pajėgų maršalas Novikovas ir Šachurinas vis dar kalėjime. 

- Ar nemanote, kad laikas juos paleisti? 

Porelė ir vėl nieko neatsakė, tik nuėję į tualetą pasikuždėjo, girdi, 
jeigu jie paleisią Šachuriną ir Novikovą, „paskui taip pat gali tekti pasi- 
elgti ir su kitais“ - leningradiečiais. 

Svarstydamas apie šiuos gyvybės ir mirties klausimus pakeliui į Se- 
mionovskojės vasarmamį, Stalinas pravažiavo pro pulkelį apdriskusių 
piliečių, lietui lyjant laukiančių autobusų stotelėje. Stalinas sustabdė 
automobilį ir liepė apsaugininkams pasiūlyti žmonėms pavėžėti, bet 
jie bijojo. 

- Nemokate kalbėtis su žmonėmis! - burbtelėjo Stalinas, išlipo iš li- 
muzino ir suginė žmogelius į vidų. 

Jis papasakojo jiems apie sūnaus Jakovo mirtį, maža mergaitė pa- 
pasakojo, kaip mirė jos tėvas (vėliau Stalinas nusiuntė jai mokyklinę 
uniformą ir kuprinę). 

Po trijų savaičių Vadas įsakė Abakumovui suimti, kankinti ir sunai- 
kinti leningradiečius, kuriuos visai neseniai patepė savo įpėdiniais!. 

Rugpjūčio 13 dieną Kuznecovą išsikvietė Malenkovas. 

- Aš grįšiu, - pasakė Žmonai ir sūnui Valerijui Kuznecovas. - Nepra- 
dėkite vakarieniauti be manęs. 

Sūnus stebėjo, kaip jis Granovskio gatve patraukia Kremliaus link. 

„Jis atsigręžė ir man pamojo. Daugiau jo nemačiau“, - pasakoja Valeri- 
jus. Kuznecovą suėmė Malenkovo apsaugininkas. 

Tačiau Stalinas dvejojo dėl Voznesenskio: jį suėmus, Vadas atsidurtų 
Malenkovo ir Berijos valioje. Taigi Stalinas toliau kvietė jį vakarieniau- 
ti į Kuncevą ir kalbėjo apie paskyrimą į Valstybinį banką. Rugpjūčio 
17-ąją Voznesenskis parašė graudų laišką Stalinui maldaudamas dar- 
bo: „Sunku būti atskirtam nuo draugų <...>. Aš išmokau partiškumo 
pamoką <...> . Prašau Jūsų parodyti man pasitikėjimą, - ir pasirašė: - 
Atsidavęs Jums.“ Stalinas persiuntė laišką Malenkovui. Šis su Berija 
spaudė toliau. Paliegęs, paniuręs Andrejevas atskleidė daugybę „pa- 
žeidimų šioje organizacijoje“: Valstybinėje plano komisijoje dingo 526 
dokumentai. Ši sukurpta byla buvo vienas iš paskutinių Andrejevo 
laimėjimų. Voznesenskis prisipažino nenubaudęs kaltųjų, nes „nebu- 
vo faktų <...>. Dabar suprantu <...> prasikaltęs.“ Vėliau Chruščiovas 
apkaltino Malenkovą „kuždėjus Stalinui į ausį“, siekiant, kad Vozne- 
senskį nusiųstų į aną pasaulį. 

- Ką?! - pasipiktino Malenkovas. - Aš nurodinėjau Stalinui?! Gal 
juokus kreti?! 

Taip, Stalinui niekas negalėjo nurodinėti, bet jis lengvai pasiduoda- 
vo įtaigai. Šiaip ar taip, viskas ir toliau buvo jo rankose. 

Po keturių mėnesių Voznesenskis buvo suimtas per šitą ždanovinin- 
kų valymą; jis prisidėjo prie Kuznecovo ir kitų 214 kalinių, patiriančių 
visus „prancūziškų imtynių“ žiaurumus. Broliai, žmonos ir vaikai jiems 
įkandin atsidūrė Valstybės saugumo ministerijos nasruose. Kuznecovą 
taip siaubingai talžė, kad jam trūko ausų būgneliai. „Mane mušė tol, 
kol iš ausų pasipylė kraujas“, - po Stalino mirties tvirtino vienas su- 
imtųjų, pavarde Turko. Jis įskundė Kuznecovą. Kankintojai paklausė 
Abakumovo, ar mušti suimtąją Zakriževskają - ji buvo nėščia. 

- Jūs ją ginate?! - sukriokė Abakumovas. - Įstatymai to nedraudžia. 
Dirbkite savo darbą! 

Moteris buvo kankinama ir persileido. 

- Sakyk mums viską, - ragino ją kankintojai. - Mes esame Partijos 
avangardas! 

Puolusieji avangardo nariai - Kuznecovas ir Voznesenskis - buvo 
laikomi Matroskaja Tišina gatvės ypatingajame kalėjime, įkurtame 
Malenkovo. Šis inkognito atvažiuodavo su Berija ir Politbiuro nariais 
kvosti suimtųjų. 

Piktadariu virtęs geraširdis Bulganinas - jam irgi iškilo grėsmė - 
gavo užduotį apklausti savo seną draugą, Voznesenskio brolį Alek- 
sandrą, buvusį Leningrado universiteto rektorių. Pamatęs Bulganiną 
suimtasis pamanė esąs išgelbėtas. „Jis puolė prie manęs, - vėliau pasa- 
kojo Bulganinas, - šaukdamas: „Drauge Bulganinai, mano brangusis, - 
pagaliau! Aš nekaltas! Kaip gerai, kad atėjote! Dabar draugas Stalinas 
sužinos tiesą!“ 

- Tambovo vilkas tau draugas! - atšovė Bulganinas. 

Šis rusiškas posakis reiškia „joks aš tau ne draugas“. Bulganinas 
jautė neturįs kitos išeities. „Ką aš galėjau padaryti? - verkšleno jis. - 
Žinojau, kad Berija su Malenkovu sėdi kampe ir mane stebi.“ Kaip ir 
visose Stalino bylose, kaltė buvo labai neapibrėžta; ją galėjai primesti 
kam tik panorėjai. Ant artimo Voznesenskiui Molotovo irgi krito še- 
šėlis. 


**+* 


Praėjus vos kelioms dienoms nuo tada, kai Kuznecovo duktė Ala su 
vyru Sergo Mikojanu parlėkė iš medaus mėnesio, iš jos tėvo jau buvo 
mušte išmuštas rašytinis prisipažinimas. Anastasas Mikojanas priėmė 
marčią Kremliaus kabinete. „Man buvo labai sunku kalbėtis su Ana, - 
rašė Mikojanas. - Aišku, man teko papasakoti jai oficialiąją versiją.“ 
Ala išbėgo iš kabineto raudodama. „Nubėgau jai iš paskos, - prisimena 
Sergo, - bijodamas, kad nenusižudytų.'* Mikojanas parsikvietė Sergo 
ir parodė jam Stalino išplatintą Kuznecovo prisipažinimą. Sergo nepa- 
tikėjo kaltinimais. 
- Pasirašytas kiekvienas puslapis, - tarė vyresnysis Mikojanas. 


* Sergo ir Ala buvo įsitikinę, kad čia „Malenkovo ir Berijos intrigos ir kad juodu mulkina Stali- 
ną. Nuostabu, kad mes patikėjome jo [Kuznecovo] kalte, - prisimena Sergo. - Bet mes nė karto 
nekalbėjome apie šią bylą iki pat Stalino mirties.“ Sergo tėvas leido jam pasimatyti su uošvio 
sūnumi, bet ne su žmona, nes žinojo, kad ji irgi bus suimta. Vadinamieji Kremliaus vaikai, gyve- 
nantys Granovskio gatvėje, pastebėjo, kad jų kaimynai Voznesenskiai ir Kuznecovai staiga din- 
go. „Bet niekas apie tai neužsiminė, - sakė Igoris Malenkovas - tai įvyko dėl jo tėvo kaltės. - Aš 
tik skaičiau apie sportą ir apie nieką daugiau negalvojau.“ Julija Chruščiova anksčiau „žaisdavo 
su Voznesenskio dukra Nataša. Netrukus po jos tėvo arešto atsivedžiau ją pas save į namus, bet 
mama nieko nesakė.“ Su patekusiųjų į nemalonę artimaisiais būdavo bendraujama skirtingai. 
Nataša Poskriobyševa ir toliau žaisdavo su Nataša Voznesenskaja, o Nadia Vlasik „pereidavo į 
kitą gatvės pusę kaskart, kai ją pamatydavo“. Labai dėkoju Sergo Mikojanui už tai, kad papasa- 
kojo man šiuos dalykus. 

- Esu įsitikinęs, kad viskas bus išsiaiškinta, ir jis sugrįš, - atsakė 
Sergo. 

„Negalėjau jam pasakyti, kad Stalinas jau nusprendė Kuznecovo li- 
kimą, - rašė Mikojanas. - Jis nebegrįš niekados. '* 


* + 


Leningrado byla buvo ne vienintelis Berijos laimėjimas. Netrukus po 
to, kai rugpjūčio pabaigoje buvo suimtas Kuznecovas, Berija specialiu 
šarvuotuoju traukiniu išvažiavo į slaptą bandymų poligoną Kazachijos 
stepėse. Berija taip nerimavo, kad tiesiog kraustėsi iš proto: jeigu kas 
nenusiseks, pasak vieno iš vadovų, „mums visiems teks atsakyti liau- 
džiai“. Berijos artimųjų būtų laukusi pražūtis. Jį guodė Malenkovas. 

Berija atvyko į Semipalatinską-21 bandyti „gaminio“. Jis įsitaisė pa- 
šiūrėje šalia profesoriaus Kurčiatovo vadavietės. Rugpjūčio 29-osios 
rytą Berija stebėjo, kaip kranas nuleidžia į vietą urano deflektorių ir į 
jį įdeda plutonio pusrutulį. Sprogstamoji medžiaga ir detonatorius jau 
buvo sudėti. Tada dar neprašvitus „gaminys“ buvo nuvežtas ant aikš- 
telės, nuo jos bus pakeltas į bandomojo bokšto viršų. Berija su moksli- 
ninkais pasišalino. 

Šeštą ryto jie susirinko už dešimties kilometrų, vadavietėje su val- 
dymo pultu ir telefono ryšiu su Maskva. Vadavietė buvo įrengta už 
pylimo, turinčio atremti smūgio bangą. Kurčiatovas įsakė susprogdinti 
bombą. Tvykstelėjo skaistus žybsnis. Praėjus smūgio bangai, visi išsku- 
bėjo į lauką pasigrožėti prieš akis iškilusiu grybo pavidalo debesiu. 

Berija tiesiog pašėlo iš jaudulio. Jis pabučiavo Kurčiatovą į kaktą 
be perstojo klausinėdamas: „Ar panėšėjo į amerikiečių bombą? Mes 
nesusimovėme? Kurčiatovas juk iš mūsų nesišaipo, ar ne?“ Jis pajuto 
didžiulį palengvėjimą išgirdęs, kad sugriovimai aplink sprogimo epi- 
centrą - milžiniško masto. „Būtų buvusi baisi nelaimė, jei būtų nepavy- 
kę ', - kalbėjo jis. Lavrentijus nuskubėjo skambinti Stalinui, kad pirmas 
jam praneštų, bet Stalinas atsakė jau žinąs ir padėjo ragelį: Vadas turė- 
jo savų šaltinių. Berija kumščiu smogė generolui, išdrįsusiam pranešti 
Stalinui jam nespėjus to padaryti, šaukdamas: „Išdavike, tu įkišai pa- 
galį man į ratus, aš sumalsiu tave į miltus!“ Vis dėlto jis nepaprastai 
didžiavosi šiuo „milžinišku laimėjimu“. Praėjus ketveriems metams po 
Hirosimos, Stalinas turėjo Bombą. 

Berija turėjo kitą priežastį džiaugtis: jis susipažino su simpatiška 
moterimi Drozdova; jos vyras dirbo Kremliuje. Galimas daiktas, tarp 
jųdviejų užsimezgė romanas, o paskui jis susipažino su jos dukra, vos 
keturiolikos metų Lilia, „mėlynake, ilgakoje ilgomis šviesiomis kaso- 
mis - tikru rusiško grožio įsikūnijimu“, - prisimena Marta Peškova. 
Berija džiūgavo: „Paskutinė jo didelė meilė.“ Motina norėjo išpešti iš 
Berijos visą galimą naudą: „Neleisk jam to daryti, kol negausi buto, au- 
tomobilio ir vasarnamio“, - pasak Peškovos, mokė ji Lilią. Berija stilin- 
gai ją įtaisė. Nina Berija pro pirštus žiūrėjo į šį romaną. Kai ji su Marta 
vasarą atostogavo Gagroje, jos vyras linksmino Lilią savo vasarnamy- 
je. „Visa Maskva žinojo“, - teigia Marta. Po leningradiečių sutriuškini- 
mo Berija su Malenkovu trynė delnus, kol paaiškėjo, kad iš viršūnėse 
likusio vakuumo daugiausiai pasipelnys kiti. 


**+X 


Stalinas išsikvietė iš Kijevo Chruščiovą. „Aišku, mane kankino neri- 
mas“, - prisipažįsta šis: tuo metu Kuznecovas ir Voznesenskis buvo 
kankinami. Jis paskambino Malenkovui, šis jį nuramino: 

- Nesijaudink. Kol kas negaliu tau pasakyti, kodėl tave iškvietė, bet 
patikėk manim: tau nėra ko baimintis. 

Chruščiovas valdė Ukrainą nuo 1938 metų: prieš karą negailestingai 
„Valė“ buožes, triuškino ukrainiečių nacionalistus, vėliau įsakė žudyti 
unitų vyskupus, o 1948-ųjų vasarį organizavo „kenkiamųjų elementų“ 
vijimą iš kaimų. Chruščiovo iniciatyva buvo suimta beveik milijonas 
žmonių - žiaurumu ir mastu šis šiurpus nusikaltimas beveik prilygo 
buožių deportacijai. Nenuostabu, kad išėjęs į pensiją jis svarstė: „Mano 
rankos iki alkūnių suteptos krauju.“ Neskaitant trumpo laikotarpio 
1947-aisiais, kai Stalinas nusiuntė Kaganovičių vietoj jo į Kijevą, „gy- 
vybingas, linksmas, kiaulės snukučio“ Chruščiovas, dabar nuplikęs ir 
beveik rutulio formos, ilgą laiką buvo tarp Vado favoritų. Dėl tiesmu- 
kos kalbėsenos jo šunuodegiavimas atrodė nuoširdus. Šį veržlumu į 
patrankos sviedinį panašų žmogų Stalinas laikė pusiau raštingu vals- 
tiečiu. „Chruščiovas toks pat nemokša kaip Etiopijos negusas“, - sakė 
jis Molotovui. Kita vertus, Stalinas matė ir „nuoširdų [Chruščiovoj| 
paprastumą, tikrą vyriškumą, klastingumą, atkaklumą, sveiką protą ir 
tvirtą būdą . „Jį reikia laikyti pririštą trumpu pavadžiu“, - tvirtino ge- 

neralisimas. Atvykęs į Maskvą, Chruščiovas nuskubėjo į namus pas Be- 
riją, kad šis irgi jį nuramintų, - Stalino dvariškiai darėsi vis solidaresni. 
Berija taip pat jį nuramino. 

Stalinas paskyrė Chruščiovą CK sekretoriumi ir Maskvos partijos or- 
ganizacijos vadovu ir atskleidė paslaptį: „Reikalai klostosi ne per geriau- 
siai <...>. Mes demaskavome sąmokslą Leningrade, o Maskvoje knibžda 
antipartinių elementų.“ Stalinas norėjo, kad Chruščiovas „kruopščiai 
viską ištirtų“. Leningrado byla parodė, kad esama tvarka skatina tero- 
ristišką išmonę. Šulai galėjo bylą užgniaužti ar išpūsti ją iki žudynių. 
Tada jau Stalinas turėjo spręsti: ginti aukas, paslėpti įkalčius ir prireikus 
ištraukti vėliau ar tuoj pat pastatyti įtariamuosius prie sienos. 

- To darbo turi imtis provokatorius, - atsakė Chruščiovas. 

Stalinas pritarė jo nuomonei. Netrukus jis paskyrė Chruščiovą vado- 
vauti žemės ūkiui. „Stalinas gerai su manimi elgėsi.“ 

Sunaikinę Leningrado „grupuotę“, pakirtę Molotovo ir Mikojano au- 
toritetą, „tuodu niekšai“ turėjo pagrindą tikėtis tapti Stalino įpėdiniais. 
Vadas išsikvietė Chruščiovą, kad šis atsvertų jų įtaką, tačiau sumany- 
mas ne visai išdegė, nes Chruščiovas tapo „neperskiriamas“ nuo Beri- 
jos ir Malenkovo. Chruščiovai ir Malenkovai* gyveno šalia Granovskio 
gatvėje; Berijos limuzinas, rodės, nuolatos laukia jų gatvėje. Kartais 
Lavrentijus sušukdavo į mokyklą einantiems Chruščioviukams: 

- Tik pažiūrėkite - iš akies luptas Nikita! 

Trijulė juokaudavo apie Stalino sumanymą ir... vienas kitą jam išda- 
vinėjo. Malenkovas nesusidorojo su beviltiška šalies žemės ūkio vado- 
vo užduotimi, ji buvo patikėta Andrejevui, bet šis buvo sukompromi- 
tuotas ir priverstas atgailauti - tuo jo karjera baigėsi. Dabar vadovauti 
žemės ūkiui buvo pavesta Chruščiovui, bet jo sumanymas steigti milži- 
niškus žemės ūkio centrus - „agromiestus“ - pakišo jam koją. Stalinas, 
Berija ir Malenkovas privertė Chruščiovą viešai išsižadėti savo idėjos. 
Molotovas su Malenkovu norėjo, kad Chruščiovas būtų atleistas iš pa- 
reigų, bet gerai neįvertinęs to „apskritagalvio kvailio“ Berija įsikišo ir 
jį išgelbėjo. Stalinas irgi užsistojo Chruščiovą. Tapšnodamas jam per 
galvą pypke, Vadas juokavo: „Ji tuščia!“ 


* Dabar Chruščiovas ir Malenkovas kartu su Berija ir Bulganinu sudarė Stalino artimiausio 
„kvinteto“ pagrindą (Kaganovičius beveik atgavo Stalino prielankumą). Sekmadieniais tie nu- 
sipenėję draugai biurokratai - Chruščiovas ir Malenkovas - žvaliai vaikštinėdavo Gorkio gatve, 
apsupti pulko slaptųjų tarnybų agentų. 

Rugsėjo 5 dieną Stalinas pradėjo atostogauti Sočyje. Čia prie jo prisidėjo 
Berija. Bombą jie šventė kepdami šašlykus. Dėl jos ir sunaikintų lenin- 
gradiečių Berija laikinai atgavo Vado prielankumą. Tik neilgam. Stali- 
nas dabar tiesiog liguistai nepasitikėjo jį supančiais vyrais. Jis persikėlė 
į pietus, į Naująjį Atoną - mažiausią ir jaukiausią iš vasarnamių. Ten jis 
praleido didžiumą savo paskutinių atostogų. 

Kai Aukščiausioji Taryba pranešė apie Sovietų atominę bombą, 
Stalinas aiškino savo jaunam draugui Mgeladzei apie naują pasaulinę 
tvarką: 

- Ar prasidės karas ir ar bus panaudota atominė bomba, priklausys 
nuo to, ar valdžioje bus trumanai ir hitleriai. Žmonės neleis tokiems 
žmonėms paimti valdžią. Jeigu būtų panaudoti atominiai ginklai, tai 
tikriausiai reikštų pasaulio pabaigą. 

Jis buvo toks laimingas, kad užtraukė „Suliko“, pritariant Vlasikui ir 
Poskriobyševui; atliko ją puikiai - kaip Berija išbandė Bombą. 

- Šaliapinas ją dainavo truputį geriau, - visas švytėdamas tarė Stalinas. 

- Tik truputį geriau, - choru pritarė jo bičiuliai. 

Senasis Stalinas vis daugiau galvodavo apie Nadią. Vaikštinėdamas 
po sodą su Mgeladze, Stalinas dejavo, kokių negandų patyrė kaip tė- 
vas. Pirmiausia buvo Jaša. „Likimas žiauriai pasielgė su Jakovu <...>, 
bet jis mirė didvyriškai“, - aiškino jis. Apie alkoholiką Vasilijų: „Jis nie- 
ko neveikia, tik daug geria.“ Na, o Svetlana, jo moteriškosios giminės 
alter ego, „daro, ką nori“. Šis negailestingiausias iš sutuoktinių gana 
jautriai žiūrėjo į Svetlanos santuokas. „Morozovas buvo geras vyras, 
bet Svetlana jo nemylėjo <...>. Jai tai tebuvo pramoga. Ji visiškai su juo 
nesiskaitė <...>. Aišku, dėl to santuoka buvo nesėkminga. Paskui ji ište- 
kėjo dar kartą. Kas žino, kas bus toliau?.. Svetlana net nemoka prisiūti 
sagos - auklės jos neišmokė. Jeigu motina būtų ją užauginusi, ji būtų 
drausmingesnė. Supranti, aš būdavau per daug užsiėmęs <...>. Netu- 
rėdavau laiko vaikams - kartais nematydavau jų ištisus mėnesius <...>. 
Jekaterina! - su meile prisiminė jis pirmąją žmoną Kato, paskui staiga 
sudejavo: - Ak, Nadia, Nadia!“ 

Mgeladzė dar nebuvo matęs Stalino tokio liūdno. 

- Drauge Vilke, prašau jūsų nė žodeliu neprasitarti apie tai, ką čia 
girdėjote“. 

1949 metų gruodžio 7 dieną Stalinas parvažiavo į Maskvą prieš du nepa- 
prastai svarbius įvykius: naujojo Kinijos vadovo pirmininko Mao Dze- 
dongo vizitą ir paties Vado septyniasdešimtąsias gimimo metines. Sausį 
užėmęs Pekiną gruodžio 16-osios vidurdienį Mao atvažiavo į Jaroslavlio 
stotį. Ten jį pasitiko Molotovas ir Bulganinas maršalo uniforma*. Vizi- 
tas prasidėjo taip pat nesmagiai, kaip ir baigėsi. Mao pasikvietė rusus į 
traukinį kiniškų vaišių, bet Molotovas atsisakė. Pirmininkas užsiraukė - 
prasidėjo rūškana, monumentalumu prilygstanti pačiai Didžiajai kinų 
sienai. Priblokštas Stalino didybės, bet tuo pat metu pasipiktinęs tuo, 
kad Vadas vis jo nepalaiko ir nesupranta Kinijos, aukštas, išstypęs Mao 
buvo nuvežtas tiesiai į vieną iš Stalino vasarnamių Lipkuose. 

Šeštą vakaro Mao ir Stalinas pirmą kartą susitiko Mažajame kampe. 
Du amžiaus titanai komunistai, abu - fanatikai, poetai, paranoikai, vals- 
tiečiai, iškilę tiek, kad ėmė valdyti imperijas, kurių istorija tapo jiems 
manija, beširdžiai milijonų žudikai ir karvedžiai mėgėjai, siekė paversti 
tikrove baisiausią Amerikos košmarą - pasirašyti Kinijos-SSRS sutartį; 
ji taps paskutiniu svarbiu Stalino laimėjimu. Kol kas abu lyderiai šaltai 
nužiūrinėjo vienas kitą iš olimpinių neregėtos savimylos viršūnių. Mao 
pasiskundė „ilgą laiką buvęs nustumtas į nuošalį“. 


* Mao atsivežė gausybę kiniškų dovanų ir kelis vagonus ryžių. Lakuoti papuošalai dar ir šian- 
dien kabo ant sienų Granovskio gatvės bute, kuriame išėjęs į pensiją gyveno Molotovas; ryžius 
Stalinas išdalijo savo dvariškiams. Atsidėkodamas Stalinas Mao įteikė Sovietų agentų Kinijos 
Politbiure sąrašą. Grįžęs į Pekiną, Mao tuoj pat juos likvidavo. 

- Nugalėtojai niekados nesmerkiami, - atsakė Stalinas. - Turite ko- 
kių sumanymų ar pageidavimų? 

- Atvykome atlikti tam tikros užduoties, - atsakė Mao. - Ji turi būti 
ir graži, ir gardi. 

Stojo nemaloni tyla. Matyt, Staliną suglumino ši paslaptinga aliu- 
zija - Mao turėjo galvoje sutartį, simbolišką ir podraug praktišką, pra- 
versiančią tiek pasaulinei revoliucijai, tiek Kinijos nacionaliniams in- 
teresams. Stalinui labiausiai rūpėjo išlaikyti Tolimuosiuose Rytuose 
užkariautas žemes, sutartas Jaltoje ir patvirtintas senojoje Kinijos-SSRS 
sutartyje. Jis sutinkantis pasirašyti naują sutartį, jeigu ji neanuliuos se- 
nosios. Mao norėjo atiduoti Kinijos žemes neprarasdamas garbės. De- 
rybos atsidūrė aklavietėje. Mao panoro išsikviesti savo premjerą Džou 
Enlajų, kad būtų galima jas baigti. 

- Jeigu mes negalime išsiaiškinti, dėl ko turime susitarti, kam kviesti 
Džou Enlajų? - paklausė Stalinas. 

Juodu išsiskyrė ir ilgokai nesusitiko. Mao teigė, neva Stalinas neno- 
rėjo jo priimti, bet pats irgi turėjo priežasčių laukti. Pirmininkas nusi- 
minęs kiūtojo Maskvoje kelias savaites verkšlendamas, kad ten „nėra 
kas veikti - tik valgyti, miegoti ir šikti“. Galop abi pusės vėl susiėjo. 
Šventeiviški rusai baisėjosi tokiais neskoningais Mao juokeliais, tiek 
laidomais bendraujant tiesiogiai, tiek nugirstais per klausymosi apa- 
ratūrą. 

- Draugai, - postringavo Stalinas, - mūšis dėl Kinijos dar nesibaigė. 
Jis tik prasideda. 

Berija Stalinui negirdint pajuokavo, girdi, Vadas pavydi Mao, nes šis 
valdo didesnę tautą. 

Negalima sakyti, kad Mao buvo visų užmirštas: Molotovas, Bulga- 
ninas ir Mikojanas lankė jį vasarnamyje. Stalinui rūpėjo, ar paslaptin- 
gasis kinas „tikras marksistas“. Kaip abatas, priimantis į vienuolyną 
naujoką, Molotovas globėjiškai patikrino marksistines Mao žinias ir 
nusprendė: Pirmininkas - „protingas žmogus, valstiečių vadas, šiek 
tiek panašus į kinų Pugačiovą“*, bet ne tikras marksistas. Mat - vis 
kartojo Stalinui Molotovas - Mao „prisipažino niekada neskaitęs Mar- 

xo „Kapitalo !. 


* Jemeljanas Pugačiovas buvo kazokas, apsimetęs jau mirusiu caru Petru III ir vadovavęs didelio 
masto valstiečių sukilimui prieš Jekateriną II 1773-1774 m. 

Gruodžio 21-ąją Mao ir visas komunistų pasaulis susirinko Didžiajame 
teatre paminėti savo aukščiausiojo žynio gimtadienio. Iškilmės - mal- 
dingos kelionės, imperatoriško triumfo, karališkos šeimos atstovo ves- 
tuvių ir firmos vakarėlio mišinys - kainavo 5,6 milijono rublių ir sutrau- 
kė tūkstančius „tikinčiųjų“. Stalinas, niekinantis tokį garbinimą, bet tuo 
pat metu jo trokštantis, apsimetė kukliu pikčiurna, o Malenkovas, vi- 
suomet atsiduriantis niekingiausių garbintojų priekyje, bandė jį įtikinti, 
kad „liaudis“ tikisi iškilmių - ir antros SSRS didvyrio žvaigždės. 

- Nė nemanykit apdovanoti mane dar viena žvaigžde! - bambėjo 
Stalinas. 

- Bet, drauge Stalinai, liaudis... 

- Nevelkite į šį reikalą liaudies. 

Vis dėlto jis mielai pritarė numatytoms priemonėms. Iš archyvų ma- 
tyti neregėti pasirengimo mastai. SSRS Aukščiausiosios Tarybos Prezi- 
diumo pirmininkas Švernikas vadovavo „pasiruošimo draugo Stalino 
gimtadieniui komisijai“. Į jos sudėtį įėjo „paprasti darbininkai“, dvaro 
didikai, maršalai ir menininkai, tokie kaip Šostakovičius. Komisija rim- 
tai svarstė, ar reikia steigti Stalino ordiną, svečių sąrašą ir jų „išsidėsty- 
mą“ bei Stalino dovanų rinkinį. Nutarta visiems delegatams dovanoti 
po chalatą, skustuvą, porą šlepečių ir tualetinį rinkinį: muilo „Maskva“, 
talko miltelių ir kvepalų (kūrinys, kuriuo be galo didžiavosi Polina Mo- 
lotova, dabar sėdinti kalėjime). Visos dovanos kainavo 487 000 rublių. 

„Pravdoje“ Chruščiovas išliaupsino Staliną, kad „nieku gyvu nesi- 
leidžia į kompromisus su šaknų neturinčiais kosmopolitais“ - žydais. 
Poskriobyševas pagyrė Staliną kaip genialų citrinų augintoją. Dovanų 
atnešė didikų žmonos. Nina Berija išvirė graikinių riešutų uogienės 
„Kaip mažutį <...> Jūsų motinos prisiminimą“. Stalinas už tai padėkojo 
jai laišku: „Valgydamas tavo uogienę, prisimenu savo jaunystę.“ „Da- 
bar gausi kasmet ją virti“, - dūsavo Berija. 

Garsūs meno žmonės ir elito vaikai atmintinai mokėsi savo sveiki- 
nimų. Tėvai kaip niekada įžūliai varžėsi vienas su kitu. Poskriobyševui 
pavyko gauti dukrai Natašai labai svarbų vaidmenį: padeklamuoti Sta- 
linui jį garbinantį eilėraštį ir įteikti jam, žmogui, įsakiusiam nužudyti 
jos motiną, puokštę gėlių. Didžiajame teatre balerinos mokėsi „tūpsnių 
Dievui“. 

Išvakarėse Stalinas pakeitė išsidėstymą, kad pozuotų nebe viduryje; 
vis dėlto Malenkovas prisispyrė, kad jis sėdėtų pirmoje eilėje. Stalinas 
pabrėžtinai įsitaisė tarp Mao ir naujojo favorito Chruščiovo. Po kiek lai- 
ko Stalinui ėmė spausti kaklą, paskui apėmė svaigulys, bet Poskrioby- 
ševas padėjo jam atsikratyti šių simptomų. Kviestis gydytojus Stalinas 
nepanoro. Poskriobyševas pats išrašė jam vienus iš vaistų. 

Kitą vakarą sausakimšas Didysis teatras laukė didžiūnų. Egzotiška 
Stalino palyda (joje, be kitų, buvo Mao, Vokietijos, Vengrijos ir Lenkijos 
komunistų vadai Ulbrichtas, Rakosi ir Bierutas) sukiojosi avanložėje, kol 
viskas buvo paruošta. Kai jie išėjo į žiūrovų salę, pasigirdo pašėlę ploji- 
mai. Stalinas sėdėjo kairiau vidurio, po raudonų vėliavų tankumynu ir 
milžinišku savo paties portretu. Tada prasidėjo nesibaigiančios kalbos; 
jubiliatas buvo sveikinamas kaip genijus. Stalinas mostu pasikvietė Vla- 
siką ir sukuždėjo, kad svečiai turi kalbėti gimtąja kalba - „tautų tėvas“ 
padarė internacionalistinį gestą. Togliatti kalbėjo itališkai ir pats vertė į 
rusų kalbą. Po Mao (paaiškėjo, kad jo balsas stebėtinai šaižus) pasvei- 
kinimo visa publika atsistojo ir sukėlė griausmingas ovacijas. Stalinas 
pavargo taip dažnai stotis. Tuomet pasirodė moksleivės pionieriškomis 
uniformomis su Nataša priešakyje ir perskaitė savo eilėraštį. Poskrioby- 
ševas pamerkė Natašai akį, ši pribėgo ir įteikė raudonų rožių puokštę. 
„Ir tėvelis, ir Stalinas labai mėgo raudonas rožes“, - teigia ji. 

- Ačiū, rudaplauke, už rožes! - tarė Stalinas ir parodė ranka į Pos- 
kriobyševą - šis visas švytėjo iš pasididžiavimo. 

Svečiai susirinko Kremliaus Georgijaus salėje į milžinišką pobūvį ir 
koncertą. Jo pažibomis buvo tenoras Kozlovskis, balerina Maja Plisec- 
kaja ir sopranas Vera Davydova. Pats Vlasikas patikrino jų persirengi- 
mo kambarius - ar nesislapsto kokie žudikai, ar nepadėta bomba. Šok- 
dama Maja pastebėjo „pirmoje eilėje prie ilgo šventinio stalo žandenotą 
imperatoriaus veidą, pasuktą šonu į mane. Šalia sėdėjo Mao.“ 

Rūškanajam Pirmininkui buvo bebaigianti trūkti kantrybė. Repu- 
taciją jam pavyko išsaugoti, bet kai bandė skambinti Stalinui, išgirdo, 
kad Vado „nėra namie ir būtų geriau kalbėtis su Mikojanu“ . Galiausiai 
1950 metų sausio 2 dieną Stalinas nusiuntė Molotovą ir Mikojaną pra- 
dėti derybų. Džou Enlajus* atvyko sausio 20-ąją ir pradėjo derybas su 


* Stalinas žavėjosi Džou Enlajumi ir prezidentu Liu Šaoči kaip „iškiliausiais“ Mao žmonėmis; 
maršalas Ču Te jam panėšėjo į „kinų Vorošilovą ir Budioną“ 

naujuoju užsienio reikalų ministru Vyšinskiu ir Mikojanu. Mao ir Džou 
buvo pakviesti į Kremlių, bet vien tam, kad išgirstų Stalino priekaištus, 
kam nepasirašė pareiškimo, kritikuojančio JAV valstybės sekretoriaus 
Deano Achesono neseniai pasakytą kalbą. Kai Mao ėmė bambėti apie 
Stalino nenorą pasirašyti sutartį, šis atkirto: 

- Eina ji velniop! Mes neturim ja apsiriboti. 

Mao užsiraukė dar labiau. 

Važiuojant limuzinu į Kuncevą, kinų vertėjas pakvietė Staliną ap- 
lankyti Mao. 

- Prikąsk liežuvį! - kiniškai sušnypštė vertėjui Mao. - Nekviesk jo! 

Nė vienas iš titanų neištarė nė žodžio per visą kelionės pusvalandį. 

Kai Stalinas paleido savo gramofoną ir pakvietė Mao šokti - tai buvo 
išskirtinė garbė svečiui - šis atsisakė. Nesvarbu: pokerio partija baigėsi. 
Stalinas pasiliko sau tarptautinio komunizmo aukščiausiojo šventiko 
statusą, o Mao leido vaidinti pagrindinį vaidmenį Azijoje. 

Pasirašius sutartį, vasario 14 dieną, per pobūvį viešbutyje „Metro- 
polis“, Stalinas kandžiai pasmerkė titoizmą - Mao toliau didvyriškai 
tylėdamas raukėsi. Du milžinai beveik nesikalbėjo: retkarčiais persi- 
mesdavo vienu kitu žodžiu, paskui vėl stodavo „nesibaigianti pauzė“. 
Gromykai sunkiai sekėsi palaikyti pokalbį. Gal Stalinui ir nepatiko 
Mao, bet šis žmogus darė jam įspūdį. „Marksizmo pasaulyje iškiliausia 
figūra yra Mao <...>. Viskas jo marksistiniame-leninistiniame gyveni- 
me rodo principingumą ir veržiumą, tai nuoseklus kovotojas.“ 

Naujosios sąjungos tvirtumas tuoj pat buvo išbandytas Korėjos mū- 
šių laukuose“. 


**X* 


Kim Ir Senas, jaunasis komunistinės Šiaurės Korėjos lyderis, dabar at- 
vyko į Maskvą prašyti Stalino leidimo pulti Pietų Korėją. Stalinas ska- 
tino Kimą, bet įžvalgiai perleido atsakomybę Mao: girdi, „veiksmų jis 
gali imtis“ tik pasitaręs „asmeniškai su draugu Mao Dzedongu“. Peki- 
ne išsigandęs Mao nukreipė korėjietį atgal pas Staliną. Gegužės 14-ąją 
Stalinas gudriai atsakė: „Klausimą galiausiai turi kartu spręsti draugai 
kinai ir korėjiečiai.“ Taigi jis išsaugojo savo dominuojančią padėtį, bet 
atsikratė atsakomybės. 

Didikams dabar kėlė nerimą tai, kad Stalinas negalvodamas meta 

iššūkį Amerikai ir vis prasčiau geba vertinti padėtį. Birželio 25 dieną 
ketvirtą valandą ryto Šiaurės Korėja puolė pietų kaimynę. Komunistai 
šlavė viską savo kelyje. Dar truputis, ir jie užims Pietų Korėją. 

Rugpjūčio 5 dieną išvargęs senstantis Stalinas specialiu traukiniu 
išvažiavo ilgiausių atostogų savo gyvenime - jos truks puspenkto mė- 
nesio. Stalinas mąstys apie bylą prieš žydus, savo pyktį Molotovui ir 
Mikojanui, nepasitikėjimą Berija ir nepasitenkinimą negailestingąja 
Abakumovo Valstybės saugumo ministerija - o pasauliui tuo metu kils 
grėsmė nugarmėti į bedugnę dėl to, kas vyko už tūkstančių kilometrų, 
Korėjoje. 

Vos tik jam atvykus ilsėtis, tame tolimame pusiasalyje įvyko trage- 
dija. Stalinas atšaukė SSRS atstovus iš Jungtinių Tautų protestuoda- 
mas prieš organizacijos sprendimą teisėta Kinijos valdžia pripažinti 
ne Mao vyriausybę, o Taivaną. Prezidentas Trumanas neužkibo ant 
šitos Stalino meškerės: jis sušaukė Saugumo tarybą, ir ši pritarė JAV 
intervencijai prieš Šiaurės Korėją JT vardu. SSRS galėjo to išvengti, 
bet Stalinas nepaklausė Gromykos patarimo ir boikotavo sesiją. „Tą 
vienintelį kartą Stalinas vadovavosi emocijomis“, - prisiminė Gro- 
myka. Rugsėjį JAV pajėgos su JT vėliava prie Inčono surengė galingą 
kontrpuolimą, atkirto pietuose esančias Kim Ir Seno pajėgas ir jas su- 
triuškino. Dar vienas Stalino mėginimas išbandyti amerikiečių ryžtą 
atsigręžė prieš jį patį, bet senukas tik pasiguodė Chruščiovui: girdi, 
jeigu Kim Ir Senas bus įveiktas - „na ir kas? Tegul sau. Tegul ameri- 
kiečiai būna mūsų kaimynai.“ Rusija nesikiš į konfliktą, net jeigu jis 
negaus ko nori. 

Tuo metu, kai amerikiečiai stūmėsi į Šiaurės Korėją Kinijos sienos 
link, Mao desperatiškai dairėsi į Staliną, baimindamasis, kad jeigu jo 
pajėgos įsikiš ir stos prieš amerikiečius, Sovietai laikydamiesi Kinijos- 
SSRS sutarties sąlygų irgi turės veltis į konfliktą. Abejingas it Neronas 
Stalinas atsakė esantis „toli nuo Maskvos ir šiek tiek atitrūkęs nuo Ko- 
rėjos įvykių“. Tačiau spalio 5 dieną Stalinas išsiuntė telegramą, puikų 
realistinės politikos ir begėdiško blefo pavyzdį: Amerika „nepasirengu- 
si <...> dideliam karui“, bet jeigu prie jo bus prieita, „verčiau tegul jis 
įvyksta dabar, o ne po kelerių metų, kai atsigaus japoniškas militariz- 
mas“. Taip Stalinas prasklaidė Mao abejones ir pastūmėjo savo sąjungi- 
ninką žingsniu arčiau karo. 

Mao dislokavo devynias divizijas, bet pasiuntė Džou Enlajų pas Sta- 

liną į jo vasarnamį, tikriausiai Naujajame Atone, aptarti pažadėtos So- 
vietų aviacijos priedangos kinų kariams. Spalio 9 dieną įsitempęs Džou 
Enlajus, lydimas Mao patikimo protežė, gležno, bet talentingo Lin Piao, 
pasmerkto jo įpėdinio, stojo prieš Staliną, Malenkovą, Beriją, Kaganovi- 
čių, Bulganiną, Mikojaną ir Molotovą. 

- Šiandien mes norime išgirsti mūsų draugų kinų nuomones ir idė- 
jas, - pradėjo susitikimą Stalinas. 

Džou Enlajui nupasakojus susidariusią padėtį, Stalinas pareiškė, kad 
Rusija negali įsitraukti į karą, bet Kinijai reikėtų tai padaryti. Vis dėlto, 
jei Kimas pralaimėtų, jis pažadėjo prieglobstį Šiaurės Korėjos vadams. 
Padėti jis galintis tik ginkluote. Sovietų aviacijos priedangos tikėjęsis 
Džou Enlajus aiktelėjo. Paskui Stalinas pakvietė kinus į išgertuves - po 
jų blaivas liko tik Lin Piao. Tai buvo vienas iš tų kartų, kai Berija nesuti- 
ko su Stalinu ir, kaip visada, labai drąsiai pareiškė savo nuomonę. Išėjęs 
iš susitikimo po to, kai buvo pritarta, kad kinų pajėgos būtų įvestos į 
Korėją, Berija pamatė Gruzijos vadovą Čarkvianį. 

- Ką jis išdarinėja?! - išsigandęs šūktelėjo Berija, suprantantis bran- 
duolinės grėsmės pavojų. - Amerikiečiai įsius. Jis padarys juos mūsų 
priešais. 

Čarkvianis apstulbo išgirdęs tokią ereziją. 

- Man sunku pasitikėti žmogumi šimtu procentų, bet manau, kad 
juo [Mao] galiu pasitikėti, - per vakarienę balsu svarstė Mgeladzei Sta- 
linas, gudriai įtikinęs Mao kovoti su amerikiečiais be Sovietų aviacijos 
priedangos. 

Spalio 19-ąją Mao pasiuntė nesuskaičiuojamus pulkus kinų patran- 
kų mėsos, ir šie atbloškė netikėtai užkluptus amerikiečius. Vėliau, kai 
fronto linija galų gale nusistovėjo ties 38-ąja lygiagrete ir Šiaurės Korėja 
ėmė maldauti taikos, Stalinas nesutiko: trintis jam tiko. Kaip per pas- 
kesnį susitikimą jis sakė Džou Enlajui, šiaurės korėjiečiai gali kautis iki 
begalybės, nes „jie nepraranda nieko, vien savo vyrus“ - ši frazė ilius- 
truoja visą pabaisišką Stalino karjerą“. 


Kol senasis generalisimas deginosi saulėje ir svetimomis rankomis 
kariavo Korėjoje, jis žudė ir savo vyrus. Rugsėjo 29-ąją Kuznecovas 
ir Voznesenskis buvo teisiami Leningrado karininkų klube Valstybės 

saugumo ministerijos pareigūnų akivaizdoje. Prieš pagaliau praside- 
dant teismui, kaltinamiesiems buvo įsakyta parodymuose neminėti 
Ždanovo. Pagrindiniai kaltinamieji buvo nuteisti kitą dieną sušaudyti, 
ir Politbiuras nuosprendį patvirtino. „Jis pasirašydavo pirmas, - pa- 
sakoja Chruščiovas, - paskui perduodavo pasirašyti mums. Mes pasi- 
rašydavome nė neskaitydami <...>.“ Gal jie pasirašinėjo tą mirtininkų 
sąrašą vakarieniaudami verandoje? 

Kuznecovas įsiutino Staliną ir įstūmė į nepatogią padėtį Abakumo- 
vą - įžūliai atsisakė pripažinti savo kaltę: 

- Nepaisant man skirto nuosprendžio, esu bolševikas ir juo liksiu. 
Istorija mus išteisins. 

Pasakojama, kad čekistai sukišo nuteistuosius į baltus maišus ir iš- 
tempė sušaudyti. Bausmė jiems buvo įvykdyta spalio 1-ąją penkias- 
dešimt devynios minutės po vidurnakčio. Jų artimieji buvo ištremti į 
lagerius. Esama įrodymų, kad Stalinas sąrašuose ženklais nurodė, kaip 
nuteistieji turi mirti. Galimas daiktas, Voznesenskį kurį laiką paliko 
gyvą, nes vėliau Stalinas klausė Malenkovo: 

- Jis Urale? Duokit jam kokio nors darbo! 

Malenkovas pranešė Stalinui, kad Voznesenskis mirtinai sušalo ka- 
lėjimo sunkvežimyje, temperatūrai nukritus žemiau nulio. Stalinui mi- 
rus, Rada Chruščiova paklausė, kas nutiko Kuznecovui. 

- Jis mirė siaubinga mirtimi, - atsakė jos tėvas. - Jį per kaklą per- 
smeigė kabliu". 

Šios nedidelės skerdynės suteikė daugiau galios Malenkovui, Be- 
rijai, Chruščiovui ir Bulganinui - paskutiniams dvariškiams, vis dar 
turėjusiems tvirtas pozicijas Stalinui likus gyventi vos keletą metų. Ta- 
čiau Abakumovui tai buvo gulbės giesmė. Netrukus šis goslus dabitiš- 
kas sadistas visiems laikams susivynios savo kruviną kilimą. Galbūt 
iš perdėto pasitikėjimo savimi 1950 metų kovą jis nutraukė žydų bylą; 
nė vienas suimtasis nėbuvo paleistas. Kankinimai buvo šiurpūs: vie- 
nas nelaimėlis suskaičiavo gavęs du tūkstančius kirčių per sėdmenis 
ir padus. 

Kai ta pagrindinė byla laikinai buvo kiek primiršta, atostogaujantis 
Stalinas režisavo dar vieną antisemitinį protrūkį. Dabar antisemitizmas 
„augo it navikas Stalino smegenyse“, - sakė Chruščiovas, pats gyręs 
šią politiką „Pravdoje“. Stalinas sukvietė Ukrainos šulus vakarienės ir 
per ją nurodė organizuoti panašų antisemitinį vajų Kijeve. „Sionistinės 

grėsmės“ paieškos vyko visoje valdžioje; iš darbo buvo atleista tūkstan- 
čiai žydų“. 

Staliną ypač domino byla prieš žydus, vadovaujančius jam limu- 
zinus gaminančiai prestižinei Stalino automobilių gamyklai (ZIS): jie 
nusiuntė Michoelsui telegramą, sveikinančią su Izraelio valstybės su- 
kūrimu [autorius bus apsirikęs: Michoelsas buvo nužudytas penkiais 
mėnesiais anksčiau, negu buvo sukurta Izraelio valstybė - vert.]. 

- Doriems šios gamyklos darbininkams reikia išdalyti lazdas, kad 
galėtų gerai išvelėti kailį tiems žydams po darbo dienos, - vasarį sakė 
Chruščiovui Stalinas. 

- Na ką - gavai įsakymą? - pašaipiai paklausė Chruščiovo Berija. 

Chruščiovas, Malenkovas ir Berija, ta neperskiriama trijulė, išsikvietė 
ZIS vadovą žydą į Kremlių ir apkaltino „praradus budrumą“ bei daly- 
vaujant „antisovietinėje žydų nacionalistų sabotuotojų grupėje“. Persi- 
gandęs viršininkas nualpo, trims didikams teko gaivinti jį šaltu vande- 
niu. Stalinas vadovą paleido, bet du žurnalistai, iš jų viena moteris, rašę 
apie gamyklą, buvo sušaudyti. Stalinui įsikišus, vieni likdavo gyvi, kiti 
mirdavo. Kitas žydas vadovas Zalcmanas buvo išgelbėtas todėl, kad per 
karą atsiuntė Vadui tanko pavidalo laikiklį rašikliams - pieštukai styro- 
jo iš jo kaip patrankų vamzdžiai. 

Žydai buvo ne vienintelis Stalino taikinys. Jo įtarumą Berijos atžvil- 
giu nuolatos kurstė ambicingasis Mgeladzė, jo vietininkas Abchazijoje, 
gudriai atskleidęs Berijos nusikaltimus ir keršto aktus ketvirtojo dešimt- 
mečio pabaigoje. Šnekučiuodamasis su juo per vakarienes, Stalinas jį 
skatindavo, o Beriją smerkdavo. Mgeladzė buvo tik vienas iš daugelio 
pranešinėjusių Stalinui, kaip nedorai megrelai vadovauja Gruzijai. Be- 
rija buvo megrelas, kaip ir Čarkvianis, vadovavęs šiai šaliai nuo 1938 
metų. Stalinas įsakė Abakumovui patikrinti korupcija liūdnai garsėjan- 
čią Gruziją ir sukurpti bylą prieš megrelus, neužmirštant paties Berijos: 
„Taikykitės į Didįjį Megrelą.“ 

Lapkričio 18-ąją, atostogoms einant į pabaigą, Stalinas davė leidimą 
suimti pirmą žydų tautybės gydytoją. Šalies vadovus gydęs profesorius 
Jakovas Etingeris pernelyg atvirai kalbėdavo apie Staliną - tai išaiškėjo 


* Neliko nuošalyje net Svetlanos vyras. Jurijus Ždanovas, Stalino žentas, tas Sovietų švietimo 
sistemos pasididžiavimas, CK aparato darbuotojas, pranešė antisemitinės medžioklės režisieriui 
Malenkovui, kad kai kurie mokslininkai „užtvindė teorinius institutų padalinius jo [semitizmo] 
šalininkais, žydais savo kilme“. 

iš pasiklausomų jo pokalbių. Už „nacionalistines“ tendencijas Etingerį 
kankino vienas iš Abakumovo pareigūnų, pulkininkas leitenantas Mi- 
chailas Riuminas. Šis privertė gydytoją duoti parodymus prieš visus 
garsiausius Maskvos gydytojus žydus, bet kažkodėl savo viršininkui vis 
tiek neįtiko. Abakumovas įsakė Riuminui liautis, bet karininkas taip en- 
tuziastingai kankino Etingerį, kad šis mirė nuo „širdies paralyžiaus“ - 
šiuo eufemizmu buvo vadinama mirtis nuo kankinimų. Riuminas pate- 
ko į bėdą ir išsigelbėti galėjo nebent pirma susidorojęs su Abakumovu. 

Abakumovui negalėjai prikišti, kad muša dinderį, nes Stalinas dabar 
dvigubai sustiprino represijas. Buvo suimama vis daugiau žmonių. 1950 
metais lageriuose buvo daugiau vergų negu kada nors anksčiau - 2,6 
milijono. Tačiau Abakumovas per daug žinojo apie Leningrado ir žydų 
bylas. Negana to, Stalinas pajuto, kad Valstybės saugumo ministerija 
ir pats Abakumovas vilkina laiką. Viskas ir vėl buvo kaip vadovaujant 
Jagodai, tad Stalinui reikėjo Ježovo“. 

Sustabdyta žydų byla, gandai apie korupciją, Berijos ir Malenkovo 
Vadui į ausį pakuždėta informacija, galbūt ir paties Abakumovo pa- 
sipūtimas nuteikė Staliną prieš jį. Jokių staigių veiksmų jo atžvilgiu 
Stalinas nesiėmė, bet grįžęs iš atostogų* gruodžio 22-ąją, iškart po sep- 
tyniasdešimt pirmojo gimtadienio, Abakumovo pas save nepasikvietė. 
Generalisimas neberengė savaitinių susitikimų - taip buvo ir su Jagoda 
bei Ježovu. Tame Valstybės saugumo ministerijos gyvatyne besisukio- 
jančiam Riuminui nykstantis Vado prielankumas Abakumovui ir Etin- 
gerio mirtis davė puikią galimybę. Mažasis Miška arba Nykštukas ar 
Pigmėjas, kaip jį vadino Stalinas, buvo antras Vado žudikas neūžauga. 


* „Noriu grįžti kiek vėliau dėl blogo oro Maskvoje ir gripo pavojaus. Parsirasiu į sostinę prasidė- 
jus šalčiams“, - 1950-ųjų gruodį rašė Malenkovui Stalinas. 

NYKŠTUKAS IR GYDYTOJAI ŽUDIKAI: 
MUŠTI, MUŠTI IR MUŠTI VĖL! 


Trisdešimt aštuonerių metų Riuminas, storas, praplikęs, kvailas ir niekin- 
gas, buvo paskutinis virtinėje ambicingų budelių, besineriančių iš kailio, 
kad įtiktų Stalinui ir jį padrąsintų rasdami naujų liaudies priešų ir juos 
žudydami jo labui. Skirtingai negu Ježovas, buvęs labai populiarus prieš 
tapdamas inkvizitoriumi, Riuminas jau buvo entuziastingas žudikas. Jis 
buvo baigęs aštuonias klases ir įgijęs buhalterio specialybę - nemažai, 
bet, kaip parodė Malenkovas, išsilavinimas buvo ne kliūtis masinėms 
žudynėms. Riuminas turėjo savų bėdų. 1937-aisiais jis buvo atleistas iš 
tarnybos, kai pasisavino valdiškus pinigus. Dabar Nykštukui kilo pavo- 
jus, nes nužudė senyvą gydytoją žydą, todėl jis nutarė veikti. Ko gero, 
pats nustebo, kai prikišo degtuką prie vadinamojo gydytojų sąmokslo 
padegamosios virvelės. 

1951 metų liepos 2 dieną Riuminas parašė laišką Stalinui. Jame apkal- 
tino Abakumovą tyčia nužudžius Etingerį, kad nuslėptų žydų medikų 
sąmokslą žudyti šalies vadovus, tokius kaip velionis Ščerbakovas. Ga- 
vus šį laišką, Stalinui susiliejo į daiktą senėjimo, gydytojų ir žydų baimė. 
Riumino laišką Vadui persiuntė ne Berija, o Malenkovas. Tai patvirtina 
Malenkovo padėjėjas, tiesa, teigęs, esą Riuminas parašęs laišką „savais 
sumetimais“. Gydytojų byla buvo ne į naudą Berijai ir tokiems senosios 
gvardijos atstovams kaip Molotovas, bet ji galėjo kelti grėsmę ir Malen- 
kovui su Chruščiovu. Stalino dvare labai dažnai nutikdavo, kad byla pra- 
sidėdavo atsitiktinai, kokie nors didžiūnai ją pakurstydavo, o paskui ji 
atsitrenkdavo į juos pačius it koks kruvinas Stalino sviestas bumerangas. 
Malenkovas kartais šliedavosi prie Chruščiovo, kitąsyk - prie Berijos, bet 
svarbiausius sprendimus visuomet darydavo Stalinas. Galimas daiktas, 
Stalinas pats pasufleravo Riuminui kaltinti medikus žudymu. Kita ver- 

tus, ši mintis galėjo įkvėpti jį grįžti prie Ždanovo mirties ir prasimanyti 
painų sąmokslų labirintą, duosiantį pagrindą Terorui, kuris suvienys šalį 
prieš Ameriką ir jos sąjungininkus žydus šalies viduje. 

Dabar Vadas įsakė Berijai ir Malenkovui ištirti „prastą padėtį Vals- 
tybės saugumo ministerijoje (MGB) ir apkaltino Abakumovą „suge- 
dimu, kompetencijos stoka ir ištvirkimu . Liepos 5-ąją apie vidurnaktį 
Stalinas Mažajame kampe sutiko su Malenkovo siūlymu paskirti ketu- 
riasdešimt septynerių metų Semioną Ignatjevą naujuoju MGB vadovu. 
Pirmą valandą nakties Abakumovas buvo iškviestas, kad išgirstų apie 
savo žlugimą. Po keturiasdešimties minučių atvyko Riuminas atsiimti 
prizų: paaukštinimo į generolus (vėliau - ir į ministro pavaduotojus). 
Trumpai dirbęs čekistu 1920 metais, Ignatjevas buvo uolus akiniuotas 
biurokratas, Chruščiovo ir Malenkovo draugas. Chruščiovas net apibū- 
dino Ignatjevą kaip „švelnaus ir malonaus būdo“, nors gydytojai žydai 
vargu ar būtų jam pritarę. Berijai ir vėl nepavyko paimti į savo rankas 
saugumo tarnybų. Nuo šiol Stalinas per Ignatjevą pats vadovavo gydy- 
tojų sąmokslo tyrimui. Stalinas nusiuntė Malenkovą į MGB pranešti: jis 
nori, kad ši rastų „su sionistais susijusį didžiulį JAV žvalgybos tinklą 

Liepos 12-ąją Abakumovas buvo suimtas. Laikantis puolusių saugu- 
mo tarnybų agentų tradicijos, jo sugedimas buvo su didžiuliu malonumu 
išklotas popieriuje: jo būstuose buvo rasta 3 000 metrų brangių audeklų, 
drabužių, porceliano servizų ir krištolo vazų „užtektinai visai parduo- 
tuvei '. Abakumovas iškeldino šeimas iš šešiolikos butų ir juos pasisa- 
vino, o už milijonus rublių pasistatydino „rūmus“. Statybai naudojo du 
šimtus darbininkų, šešis inžinierius ir visą MGB Statybos skyrių. Tačiau 
žlugdami pabaisos pražudė ir nekaltuosius. Jaunoji Abakumovo žmona 
Antonina Smirnova, su kuria jis turėjo dviejų mėnesių sūnų, buvo gavusi 
70 000 rublių vertės dovanų, tarp jų senovinį vaikišką vežimėlį iš Vienos. 
Taigi ją suėmė; merginos ir kūdikio likimas nežinomas“. 


* Kaip ir 1937-aisiais, Teroras pirmiausia sunaikino pačius MGB vadovus - jie dabar buvo suim- 
ti. Pulkininkas Naumas Švarcmanas, vienas iš žiauriausių kankintojų nuo ketvirtojo dešimtme- 
čio pabaigos, meistriškai redaguodavęs prisipažinimus, paliudijo turėjęs lytinių santykių ne tik 
su savo paties sūnumi ir dukra, bet ir su pačiu Abakumovu, o tą naktį, kai įsilaužė į Didžiosios 
Britanijos ambasadą - su seru Archibaldu Clarku Kerru. Kažkokiu paslaptingu būdu šis įsimin- 
tinas anglų ir Sovietų diplomatinių santykių epizodas buvo nepastebėtas Jungtinės Karalystės 
karališkojo teismo. Švarcmanas teigė buvęs apnuodytas „sionistiška sriuba“ - ši mintis primena 
gėdingą liaudies priešų sąmokslą Švdų autonominėje srityje ketvirtajame dešimtmetyje užnuo- 
dyti Kaganovičiaus įdarytą žuvį. Tačiau Švarcmanas davė tai, ko reikėjo Stalinui - parodymus 
prieš Abakumovą; vargu ar kas galėjo pamanyti jį prijaučiant sionistams. 

Abakumovas - nebe ministras, o viso labo numeris, Objektas Nr. 
15, - tris mėnesius išbuvo surakintas grandinėmis šaldymo kameroje. 
Jį žiauriai tardė didžiausias jo priešas Nykštukas. „Brangus L. P., - 
graudžiai rašė Berijai Abakumovas, - aš jaučiuosi tiesiog siaubingai 
<...>. Jūs esate man artimiausias žmogus, ir aš laukiu, kada pakviesi- 
te mane grįžti <...>. Ateityje būsiu Jums reikalingas. Su Abakumovu 
buvo susidorota už tai, kad neplėtojo žydų bylos. Ignatjevas ir šlykštu- 
sis Nykštukas Riuminas ėmė kankinti Žydų antifašistų komiteto vei- 
kėjus ir gydytojus, kad „pagrįstų šnipinėjimo ir nacionalistinės veiklos 


411 


įrodymus“ !. 
*kk 


Šio sąmokslų ir skausmo teatro impresarijus dabar sparčiai seno. Kar- 
tais jį suimdavo toks svaigulys, kad jis pargriūdavo Kremliaus bute. 
Apsaugininkai turėjo įdėmiai stebėti Staliną, nes „jis savimi nesirū- 
pino“. Jis nebesivargindavo perskaityti visus dokumentus. Kuncevo 
vasarnamis buvo užverstas neatplėštomis dėžėmis. Jis ir toliau it koks 
mokytojas taisė Bulganino kalbas, bet Politbiuro narių akivaizdoje už- 
miršo jo pavardę: 

- Klausykit, kokia jūsų pavardė? 

- Bulganinas. 

- A, taip - taip ir norėjau pasakyti. 

Kamuojamas artrito, sutrauktas arteriosklerozės, alpstantis nuo 
svaigulio, besigėdintis sutrikusios atminties, kenčiantis skausmus dėl 
nesveikų dantenų ir dirbtinių dantų, nenuspėjamas, paranojiškas ir 
piktas, Stalinas rugpjūčio 10 dieną išvyko paskutinių savo atostogų. 
„Prakeikta senatvė mane užgriuvo“, - niurnėjo jis. Jis nenustygo vieto- 
je labiau negu paprastai: iš Gagros važinėjo į Naująjį Atoną, Cchaltu- 
bą, Boržomį ir atgal. Miškuose, pakrantėje ir takuose prie Ricos ežero 
buvo pristatyta keistų žalių metalinių dėžių su specialiais telefonais, 
kad Stalinas galėtų išsikviesti pagalbą, jei išėjęs pasivaikščioti sunega- 
luotų. 

Bet vis besikartojantis svaigulys nesukliudė jam valyti savo palydos. 
„Aš, Molotovas, Kaganovičius, Vorošilovas - visi mes seni <...>, mums 
reikia užleisti vietą Politbiure jaunesniems <...> kadrams“, - šiuos nie- 
ko gero nežadančius žodžius jis ištarė Mgeladzei. Jo paranoja nedavė 


708 


NYKŠTUKAS IR GYDYTOJAI ŽUDIKAI: MUŠTI, MUŠTI IR MUŠTI VĖL! 


jam ramybės. „Man galas, - sakė jis Mikojanui ir Chruščiovui - juodu 
kaip ir kiti didikai atostogavo netoliese ir galėjo dukart per savaitę lan- 
kytis pas Staliną. - Aš nepasitikiu net savimi.“ 

Vakarieniaujant jis nužiūrinėjo dvariškius ir „lyg kalakutas išpūtęs 
krūtinę“ pradėdavo kalbėti mėgstama, bet mirtinai pavojinga savo įpė- 
dinio tema. Berija negalėjo juo tapti, nes „buvo ne rusas“, taigi negalė- 
jo ir žydas Kaganovičius. Vorošilovas - per senas. Mikojano (armėno) 
Stalinas nė nepaminėjo. Chruščiovas netiko, nes buvo „kaimietis“, o 
Rusijai reikia vadovo, kilusio iš inteligentijos. Paskui įpėdiniu SSRS Mi- 
nistrų tarybos pirmininko poste jis paminėjo Bulganiną - žmogų, kurio 
pavardę užmiršdavo. Nė vienas nebuvo deramai pasikaustęs ideologi- 
niu požiūriu, kad galėtų vadovauti Partijai; jis nepaminėjo Malenkovo, 
ir šis, ko gero, nusprendė, jog tai padrąsinantis ženklas, užsisakė knygų 
ir ėmė įnirtingai studijuoti. 

- Draugas Stalinas reikalauja, kad studijuočiau politinius mokslus, - 
paaiškino Malania, bendražygio užkluptas skaitantis Adamą Smithą, ir 
paklausė: - Kiek laiko man reikės jiems išmokti? 

Didžiūnai buvo įsitikinę, kad Stalinui prasideda senatvinė silpna- 
protystė, bet iš tikrųjų jis buvo kaip niekada pavojingas, kupinas ryžto 
ir kuo puikiausiai valdė padėtį. Jis puolė visomis kryptimis - savo bi- 
čiulius, žydus, megrelus, net bananų importuotojus. Nutikimas su ba- 
nanais aiškiai apibendrina senstančio Stalino vadovavimo stilių. 

Vlasikas sužinojo, kad ką tik gauta bananų siunta; stengdamasis įsi- 
teikti kietą maistą sunkiai besukramtančiam Šeimininkui, nupirko jų 
Stalinui. Per vakarienę su visais dvariškiais „Šaltojo upokšnio“ vasar- 
namyje Vlasikas išdidžiai įteikė bananus. Stalinas vieną nulupo ir pa- 
matė, kad jis neprinokęs. Pabandė dar du - jie irgi buvo žali. 

- Ar ragavote šitų bananų? - paklausė jis svečių ir pasišaukė Vlasi- 
ką. - Kur gavai šituos bananus? | 

Vlasikas bandė aiškinti, bet Stalinas jį pertraukė šaukdamas: 

- Šitie sukčiai ima kyšius ir apiplėšinėja šalį! Koks buvo pavadini- 
mas laivo, atgabenusio bananus? 

- Nežinau, - atsakė Vlasikas. - Aš nesidomėjau... 

- Tai pasidomėk! Atiduosiu tave į teismą su jais visais! - užriaumojo 
Stalinas. 

Poskriobyševas išlėkė sužinoti laivo pavadinimo ir įsakyti pradėti 
areštus. Malenkovas išsitraukė bloknotą ir viską užsirašė. Stalinas įsakė 

Mikojanui atleisti naująjį prekybos ministrą, bet Berija panūdo aplenkti 
Mikojaną. 

Vakarienė baigėsi penktą ryto. Šeštą Stalinas paskambino Berijai ir 
jam davė tą patį įsakymą - atleisti ministrą. Kai kelios minutės po šešių 
Mikojanas paskambino į Maskvą, sužinojo, kad Berija ką tik iškonevei- 
kė nelaimėlį. Kai po kelių dienų Mikojanas atėjo atsisveikinti su Stalinu, 
šis vis tebešnekėjo apie tuos nelemtus bananus. Ministras buvo atleis- 
tas. Čarkvianis rašė, kad šitoks elgesys buvo būdingas Stalinui: „Per 
pykčio proveržius jis darydavo nepagrįstus sprendimus.“ Mikojanas 
daro kandžią išvadą: Stalinas „tiesiog labai mėgo bananus" *. 

Stalinui gėlė rankas ir kojas, bet tuo metu, kai gėrė gydomuosius 
vandenis Cchaltuboje, oras buvo per karštas. Jis nusprendė gydytis 
Boržomio vandenimis ir apsilankyti name, sukeliančiame jam ypatin- 
gus prisiminimus. Kadaise, geresniais laikais, jis su Nadia apsistodavo 
Likanio rūmuose, priklausiusiuose didžiajam kunigaikščiui Michai- 
lui, Nikolajaus II broliui; iš rūmų atsivėrė vaizdas į Kuros upę. Per tą 
laiką jie buvo paversti muziejumi ir buvo menkai tinkami gyventi, be 
miegamųjų, bet Stalinui tai buvo priimtina. Jo didikams Chruščiovui ir 
Mikojanui, gavusiems Vado įsakymą atvykti, tai buvo mažiau priimti- 
na. Juodu atlėkė iš Sočio ir Suchumio, bet kadangi lovų nebuvo, turėjo 
glaustis viename kambaryje be patogumų lyg kokie skautai. 

Stalinas kasdien valgydavo prie stalo, padengto po medžiu prie Ku- 
ros idiliškoje, žalumoje skendinčioje aplinkoje. Eidamas pasivaikščio- 
ti staiga pakeitęs kryptį vis susidurdavo su apsaugininkais ir imdavo 
juos plūsti. Jis nusprendė nuvažiuoti į Bakurianį, bet vietiniai apspito 
jo automobilį, paklojo kilimus ir pristatė skersai kelio vaišių stalų. Di- 
džiajam pikčiurnai teko išlipti ir prisidėti prie gruziniškų vaišių, ištai- 
sytų iš jaudulio savo kailyje netveriančių gerbėjų. „Jie kriokia it kokie 
nevispročiai!“ - niurnėjo jis, ir jo veidas trūkčiojo. Taip ir nenusigavęs 
iki Bakurianio, jis grįžo į Abchaziją. 

Likanio rūmuose, kur pagimdžiusi Vasilijų ilsėjosi Nadia, Stalinas 
mąstė apie savo šeimą. Jį aplankė Vasilijus, jau virtęs apgailėtinu alko- 
holiku. „Jis labai prastos sveikatos, jo skrandis nesveikas, jis net negali 
valgyti“, - atskleidė paslaptį Čarkvianiui generalisimas. Mūsų laikais 
Vakarų milijonieriai įtaiso savo sūnus plevėsas į Betty Ford klinikas [gy- 
dymo nuo alkoholizmo centrai - vert.]; Stalinas irgi įtaisė Vasilijų į gydy- 
klą. Vis dėlto Vadas ieškojo kaltininko ir surado jį - bananų rūpintoją. 

- Čia Vlasiko ir jo draugų darbas - per juos jis tapo priklausomas 
nuo svaigalų! 

Stalinas jau daug metų keikė Vlasiką už ištvirkavimą. Demaskuo- 
jantis laiškas ir Malenkovo korupcijos tyrimas Valstybės saugumo mi- 
nisterijoje iškėlė aikštėn Vlasiko orgijas ir apgaules. Stalinas nusiminė, 
bet juto, kad jį iš visų pusių supa paleistuvystės liūnas. Galop jis atleido 
savo labiausiai atsidavusį vasalą“. 

Svetlanos santuoka su Jurijumi baigėsi vos po dvejų metų. Stalinas 
pasakė Mgeladzei, kad Svetlana laiko vyrą po padu. 

- Jurijus Ždanovas nėra tos šeimos galva. Jis negali priversti jos pai- 
syti jo nuomonės. Jisai neklauso jos, jinai - jo. Šeimai turi vadovauti 
vyras <...> - štai kas svarbiausia. 

Bet Jurijus pats nedrįso prašyti Stalino skyrybų, taigi į tėvą kreipėsi 
Svetlana. 

- Žinau, ką nori pasakyti, - tarė jis. - Tu nusprendei su juo skirtis. 

- Tėve... - maldaujančiu balsu atsakė Svetlana. 

Pas Staliną buvęs Čarkvianis nesmagiai pasijuto ir norėjo išeiti, bet 
Stalinas prisispyrė, kad jis liktų. 

- Tai kodėl su juo skiriesi? - paklausė Vadas. 

- Negaliu gyventi su anyta. Ji nepakenčiama! 

- O ką sako tavo vyras? 

- Jis palaiko motiną! 

- Jeigu nusprendei su juo skirtis, - atsiduso Stalinas, - negaliu pri- 
versti tavęs apsigalvoti, bet tavo elgesys nepriimtinas. 

Svetlana išraudo ir'išėjo. Ji išsikraustė iš Ždanovų ir su dviem savo 
vaikais persikėlė į butą Maskvos upės krantinėje. 

- Kas Žino, kas bus toliau? - niurnėjo Stalinas. 

„Stalinas neapsidžiaugė, kai santuoka nutrūko“, - pripažįsta Jurijus, 
bet Vadas per daug ir nenustebo. Jurijaus jis nesmerkė ir net pasikvie- 
tė paviešėti prie Ricos ežero; ten juodu pusę nakties šnekučiavosi apie 
Stalino apsilankymą Londone 1907 metais. Kalba, aišku, pakrypo į kos- 
mopolitizmą. Ždanovas, pats prisidėjęs demaskuojant mokslininkus 
žydus, paklausė Stalino, ar šis nemanąs, kad vajus „darosi iškreiptas 


* Vlasikas buvo išsiųstas priverčiamųjų darbų lagerio komendanto pavaduotoju į Uralą. Iš ten 
daug negalvodamas apipylė Staliną laiškais, kuriuose įrodinėjo esąs nekaltas. Bet po Vlasiko 
pažeminimo Berija negavo vadovauti Stalino asmens sargybiniams: jie liko pavaldūs Ignatjevo 
MGB. 

tautiniu požiūriu“ - turėdamas omenyje, jog jis per daug nukreiptas 
prieš žydus. 

- Kosmopolitizmas - plačiai paplitęs reiškinys, - atsakė Stalinas. 

Kai paryčiais jis pagaliau susiruošė gulti, prisiminė žydę, kuria 
žavėjosi: 

- Marija Kaganovič - štai kur tikra bolševikė! Reikia žiūrėti į visuo- 
meninę padėtį, o ne į tautybę! 

Tai taręs jis išsvirduliavo miegoti. 

Ryte stalas buvo padengtas ant Ricos ežero kranto. Jurijus stebėjo 
atidžiai „Pravdą“ skaitantį Staliną. 

- Apie kąjie rašo?! - užkriokė Vadas ir balsu perskaitė: - „Tegyvuo- 
ja draugas Stalinas, visų tautų vadas!“ - ir pasidygėjęs metė laikraštį į 
šalį. 

Priėmęs kitus senus draugus - šie skundėsi, kad megrelai garsėja 
sugedimu - Stalinas išvažiavo į Naująjį Atoną ir paskambinęs metė 
iššūkį Mgeladzei: girdi, jis nesugebės pas jį atvažiuoti per septynio- 
lika minučių. Ambicingasis Abchazijos vadovas, jausdamas, kad va- 
landos, praplepėtos su seniu tuoj atsipirks, atidūmė per penkiolika, o 
paskui įtikino generalisimą, neva Carkvianis „laiko viešnamį!“ 

Įsiutęs Stalinas iškvietė Gruzijos MGB viršininką Ruchadzę - pras- 
čioką apvalia it kubilas krūtine. 

- Megrelai visiškai nepatikimi, - pareiškė Stalinas, senatvėje ėmęs 
nekęsti tam tikrų Gruzijos tautybių. 

Po jo žodžių buvo suimta tūkstančiai megrelų, bet Stalinas taikėsi 
sunaikinti Beriją. Galimas daiktas, jis įtarė, kad Lavrentijus - ne mark- 
sistas. „Jisai labai pasipūtė <...>, jisai nebe toks, koks buvo anksčiau 
<...>. Su juo valgantys draugai sako, kad jis tapo tikru buržujumi.“ 

Stalinas „bijojo Berijos, - manė Chruščiovas, - ir mielai būtų jo atsikra- 
tęs, tik nežinojo, kaip tai padaryti“. Tai patvirtino pats Stalinas, nujaučian- 
tis, kad Berija įgyja vis daugiau rėmėjų. „Berija labai suktas ir klastingas. 
Politbiuro nariai ėmė taip juo pasitikėti, kad net jį gina. Jie - pavyzdžiui, 
Viačeslavas [Molotovas] ir Lazaras [Kaganovičius| - nesuvokia, kad jis 
pripūtė jiems miglos į akis. Manau, Berija siekia kažkokio ateities tikslo. 
Bet jis ribotas žmogus. Kadaise jis daug nuveikė, bet dabar... Nesu įsitiki- 
nęs, kad jis nepiktnaudžiaus savo valdžia.“ 

Paskui Stalinas prisiminė savo artimiausius sąjungininkus. „Ždano- 
vas ir.Kirovas buvo prastos nuomonės apie jį, bet <...> Berija mums 


712 


NYKŠTUKAS IR GYDYTOJAI ŽUDIKAI: MUŠTI, MUŠTI IR MUŠTI VĖL! 


patiko dėl kuklumo ir veiksmingumo. Vėliau jis prarado šias savybes. 
Dabar jis tik žandaras.“ 

Ignatjevas nusiuntė į Tiflisą šešiasdešimt MGB tardytojų ir kankini- 
mų specialistą su specialia dėže, pilna medicinos instrumentų. Stalinas 
paskambino Čarkvianiui, su kuriuo ištisas valandas diskutuodavo apie 
literatūrą ir šeimą. Nė nepasilabinęs Vadas ėmė grasinti: 

- Jūs nekreipiate dėmesio į korupciją Gruzijoje <...>. Jums blogai 
baigsis, drauge Carkviani, - ir padėjo ragelį. 

Čarkvianis nustėro. 

Berijos artimieji - žmona Nina ir sūnus Sergo - juto, kaip aplink ka- 
klą veržiasi kilpa. Stalinas patikėjo Berijai prestižišką užduotį: sakyti 
kalbą per Spalio revoliucijos metines, bet jau po trijų dienų, lapkričio 
9-ają, padiktavo įsakymą, susijusį su megrelų sąmokslu. Dėl Ninos ry- 
šių su emigrantais menševikais kilo tiesioginė grėsmė Berijai. 

Vasilijus Stalinas naiviai išdavė Sergo Berijai paslaptį: santykiai 
tarp jų tėvų „įtempti ; dėl to jis kaltino prieš gruzinus nusistačiusius 
Politbiuro narius rusus. Labai artima su Nina Svetlana įspėjo ją, kad 
kažkas rezgama. Lavrentijaus ir Ninos santuokai iškilo grėsmė, nes 
Lilia Drozdova pagimdė nuo jo dukrą; juodu pavadino ją Marta jo 
motinos garbei. Liliai dabar buvo apie septyniolika, ji jau porą metų 
buvo jo meilužė. Apsaugininkai pasakojo Martai Peškovai, kad, būda- 
ma vasarnamyje, Lilia guldydavo kūdikį į Sergo vaikų lopšius. Nieko 
nuostabaus, kad išvydęs pasaulį kūdikis sunervino Niną. Nusiminusi 
ji nusprendė turinti gyventi atskirai ir pasistatydino vasarnamį Su- 
chumyje. 


* ki 


1951-ųjų gruodžio 22 dieną Stalinas grįžo į Maskvą lyg koks šlubas, 
vietos sau nerandantis, alkanas tigras. Jam akivaizdžiai magėjo pradė- 
ti naują Teroro bangą, nukreiptą pirmiausia prieš žydus. Ignatjevo ir 
Riumino kankinimų kamerose vaitojo žydai ir megrelai, turėję padėti 
susidoroti su Molotovu ir Berija. Stalinas puikiai žinojo, kaip „atsikra- 
tyti Berijos, bet „dozavimo meistras“ visada dirbdavo tiesiog kanki- 
nančiai kantriai. Tačiau dabar jis buvo pasenęs. Stalinas dygėjosi Berija, 
bet „būdamas niūrios nuotaikos ateidavo pas mus [Berijas] ieškodamas 
žmogiškos šilumos“. Berija prisipažino Ninai beveik nemiegantis nak- 

timis. „Neįsivaizduoji, koks esu pavargęs. Man reikėtų bent kartą gerai 
išsimiegoti.“ 

Berija pats padėjo Stalinui: pasisiūlė išvalyti Gruziją. 1952 metų kovą 
Berija atleido ČCarkvianį*, atidavė jo pareigas Mgeladzei ir viešai prisi- 
pažino: „Aš irgi esu prasikaltęs.“ 

Stalinas su Berija vienas kitą niekino, bet juodu siejo nematomos 
praeities nusikaltimų, abipusio pavydo ir klastos gijos. Stalinas vis 
dar aptarinėjo su Berija užsienio politiką, net leido jam parašyti doku- 
mentą, kuriame buvo siūloma neutrali, vėl suvienyta Vokietija. Berija 
vis dar mokėjo manipuliuoti generalisimu pasitelkęs į pagalbą tai, ką 
Chruščiovas vadino „jėzuitišku gudrumu“, bet per didelis jo suktumas 
erzino Staliną. 

- Žaidi su tigru, - perspėjo Lavrentijų Nina. 

- Negaliu susilaikyti, - atsakė Berija. 

Dėl prarajos, skiriančios svajas ir tikrovę, Berija „buvo be galo nelai- 
mingas žmogus“, - rašė jo sūnus. Nepasižymintis ideologiniu fanatiz- 
mu, kitus dvariškius dariusiu artimus Stalinui, Berija dabar suabejojo 
visa sovietine santvarka. „SSRS niekada negali tikėtis sėkmės, jei netu- 
rėsime privačios nuosavybės“, - sakė jis Carkvianiui. Jis niekino Stali- 
ną ir laikė jį „nebe žmogumi. Manau, tai, ką tomis dienomis jam jautė 
mano tėvas, tegalima apibūdinti vienu žodžiu - „neapykanta“, - rašė 
Sergo Berija. Lavrentijus ėmė vis drąsiau smerkti Staliną. „Jau seniai 
Sovietų valstybė per maža Josifui Visarionovičiui!“ - šaipėsi jis. Berija 
visuomet būdavo bailiausias, bet kartu nepagarbiausias Vadui; dabar 
jis išsijuosęs jį kritikavo, bet kiti vadovai bijojo jam pritarti. „Maniau, 
kad jis bando mus išprovokuoti“, - sakė Mikojanas. 

Tačiau pamažu dėl visus kamuojančių baimių ir Stalino nenuspėja- 
mo būdo tarp dvariškių užsimezgė „solidarumo pojūtis“ - ambicingieji 
žmogžudžiai, norėdami likti gyvi ir apsaugoti artimuosius, ėmė vienas 
kitą palaikyti. Sunku patikėti, bet tuo neramiu metu net Berija tapo glo- 


* Stalinas gynė Čarkvianį, kadangi vaikystėje skaityti jį mokė jo bendrapavardis kunigas. Sta- 
linas perkėlė jį į Maskvą dirbti CK inspektoriumi. Tačiau Berija buvo bejėgis apsiginti pats 
ar apginti savo protežė. Kai buvo suimtas Rapava, slaptosios policijos agentas, Berijų šeimos 
draugas, jo žmona drąsiai išvažiavo į Maskvą prašyti Ninos Berijos pagalbos, bet kai praradusi 
viltį moteris paskambino Ninai, ši taip persigando, kad bijojo paimti ragelį. Namų šeimininkė 
vokietė Ella tarė: „Nina negali prieiti prie telefono.“ Tada megrelai suprato, kad pats Berija 
patekęs į bėdą. 

bėjišku tokių banditų kaip Chruščiovas ir Mikojanas guodėju. Kiti mė- 
gavosi matydami Beriją žlungant - nors jautė tą pačią baimę kaip ir jis. 
Malenkovas jį įspėdavo, Chruščiovas iš jo šaipydavosi. Berija darė tokį 
didžiulį įspūdį Molotovui ir Kaganovičiui, kad net tada, kai Stalinas 
jį kritikuodavo, juodu jį užsistodavo. Šiaip ar taip, visi iki vieno buvo 
pasiryžę sunaikinti kitus. Netrukus Ignatjevas su savo kankintojais iš 
MGB net pabandė sujungti į daiktą dvi Stalino manijas: jie ėmė kuždėti, 
kad Berija - užsimaskavęs žydas?. 

Tą pavasarį Stalino sveikatą tikrino patyręs jo gydytojas Vinogra- 
dovas. Jis pasibaisėjo pamatęs, kaip pablogėjo jo būklė. Vadą kamavo 
aukštas kraujospūdis ir arteriosklerozė, dėl jos kartais sutrikdavo sme- 
genų kraujo apytaka ir Staliną ištikdavo nedideli insultai, o kaktinės 
skilties smegenų audinyje susidarė smulkios cistos. Dėl to Stalinas tapo 
piktesnis, sustiprėjo amnezija ir paranoja. „Visiškas poilsis, jokio dar- 
bo“, - ligos istorijoje parašė Vinogradovas, bet užsiminus, kad reikėtų 
eiti į pensiją, Stalinas įsiuto. Jis liepė sunaikinti visus medicininius jo 
dokumentus ir pasiryžo daugiau nesikreipti į gydytojus. Vinogradovas 
tapo liaudies priešu. 

Vasario 15-ąją Stalinas įsakė suimti daugiau gydytojų; šie prisipa- 
žino padėję nužudyti Ščerbakovą, tai savo ruožtu atvedė prie dakta- 
rės Lidijos Timašuk, kardiologės, raštu pranešusios Stalinui apie ne- 
tinkamą Ždanovo gydymą. Stalinas išsišaukė Ignatjevą ir pagrasino: 
jeigu nepaspartins jau suimtų gydytojų žydų tardymo, sės į kalėji- 
mą kaip ir Abakumovas. Valstybės saugumo ministerijoje dirbantys 
„Mulkiai! 

- Nesiruošiu maldauti MGB! - užkriokė ant Ignatjevo Vadas. - Jei 
neklausysi mano įsakymų - sutrinsiu į miltus! <...> Mes išvaikysime 
jūsų šutvę! 

Stalinas dabar su savo apsaugininkais ir Valečka kalbėjosi daugiau 
negu su bendražygiais. Mongolijos diktatoriaus maršalo Coibalsano 
mirtis Maskvoje tą pavasarį sukėlė jam tokį nerimą, kad jis sakė savo 
vairuotojui: 

- Jie miršta vienas po kito. Ščerbakovas, Ždanovas, Dimitrovas, 
Čoibalsanas <...> mirė taip greitai!* Turime pakeisti senus gydytojus 
naujais. 


* Georgis Dimitrovas, Bulgarijos vadovas, mirė 1949 m. 

Stalino asmens sargybiniai galėjo gana atvirai kalbėtis su Stalinu, 
tad pulkininkas Tukovas atsakė, girdi, šie gydytojai labai patyrę. 

- Ne, mes turime pakeisti juos naujais <...>. MVD prisispyrė suimti 
juos kaip sabotuotojus. 

Valečka nugirdo jį prisipažįstant turint abejonių dėl šitos bylos. Bet 
Stalinas nemanė keisti politikos: jis norėjo, kad žydų Krymo bylos daly- 
Viai būtų tuoj pat teisiami. Lozovskis ir daugybė žydų intelektualų vėl 
tapo žaisliukais Riumino ir Komarovo rankose. 

Tuo tarpu Vasilijaus gydymas nuo alkoholizmo nedavė jokių rezul- 
tatų. Per Gegužės pirmosios paradą oras buvo prastas, todėl lėktuvams 
turėjo būti neleidžiama skristi, bet girtas Vasilijus davė įsakymą pra- 
skristi virš Raudonosios aikštės. Du bombonešiai „Tupolev-4“ sudu- 
žo [rusų šaltinių teigimu, sudužę lėktuvai buvo II-28 - vert.]. Paniuręs 
Stalinas stebėjo katastrofą nuo mauzoliejaus, paskui atleido Vasilijų iš 
Maskvos karinės apygardos ginkluotųjų oro pajėgų vado pareigų ir iš- 
siuntė atgal į Ginkluotųjų oro pajėgų akademiją“. 

Po savaitės, gegužės 8-osios vidurdienį, Dzeržinskio karininkų klu- 
be Lubiankos aikštėje prasidėjo vadinamasis žydų poetų teismas. Jo 
„žvaigždėmis“ buvo Solomonas Lozovskis, buvęs užsienio reikalų mi- 
nistro pavaduotojas, ir žydų poetas Perecas Markišas. Stalinas jau buvo 
davęs nurodymą sušaudyti beveik visus kaltinamuosius. Lozovskį kan- 
kino, bet jo pasididžiavimo bolševikiška ir, nuostabesnis dalykas, žy- 
diška kilme nepalaužė. Jo kalba spindi toje pirmykštėje tamsoje kaip 
įstabiausia ir labiausiai jaudinanti savo orumu ir narsa oracija iš visų, 
sakytų Stalino teismuose. Be kita ko, Lozovskis išdėjo į šuns dienas 
silpnaprotišką Riumino žydų Krymo sąmokslą. 

- Net jeigu būčiau norėjęs griebtis tokios veiklos <...>, nejaugi bū- 
Čiau ėmęs į bendrininkus poetą ir aktorių? <...> Juk Maskvoje yra JAV 
ambasada <...>, joje knibžda žvalgybos karininkų. Finansų ministerijos 
durininkas nesiimtų tokio dalyko, ką jau kalbėti apie užsienio reikalų 
ministro pavaduotoją! 

Lozovskis kalbėjo taip įtikinamai, kad teisėjas - generolas leitenantas 
Aleksandras Čepcovas - nutraukė teismą - unikalus įvykis, rodantis, 
kad Stalinas primetė naują terorą jo nenorinčiai ir aklai nebepaklūstan- 
čiai biurokratijai. Cepcovas pasiskundė bylos nepagrįstumu Malenko- 
vui, girdint išsigandusiam Ignatjevui ir pažemintam Riuminui. Ma- 
lenkovas įsakė teismą tęsti. Liepos 18 dieną Čepcovas nuteisė trylika 

kaltinamųjų (tarp jų buvo dvi moterys) mirties bausme, pasigailėjo tik 
mokslininkės Linos Štern - galbūt dėl jos ilgaamžiškumo tyrimų. Bet 
Čepcovas bausmės nevykdė, nepaisė šiurkščių Riumino įsakymų ir 
kreipėsi į Malenkovą. 

- Nori, kad mes klauptumės prieš tuos nusikaltėlius? - atšovė Ma- 
lenkovas. - Politbiuras nagrinėjo šią bylą tris kartus. Vykdykite Polit- 
biuro sprendimą. 

Malenkovas vėliau prisipažino ne viską pasakęs Stalinui. 

- Aš nedrįsau! 

Stalinas atmetė oficialius malonės prašymus. Lozovskis* ir žydų po- 
etai buvo sušaudyti 1952 metų rugpjūčio 12 dieną". 


**kX 


Stalinas tą rugpjūtį atsisakė atostogauti. Nepatenkintas Malenkovo ir 
Chruščiovo dominavimu, jis nusprendė spalį sušaukti Partijos suva- 
žiavimą, pirmą nuo 1939-ųjų - patepti naujus, jaunesnius lyderius ir 
sunaikinti senus bičiulius. 

Iki rugsėjo Ignatjevas, padedamas Nykštuko Riumino, kankinimais 
iš savo kalinių išgavo prisipažinimus, „įrodančius“, kad Kremliaus gy- 
dytojai, vadovaujami paties Stalino daktaro, iš tikrųjų nužudė Ždanovą, 
Ščerbakovą, Dimitrovą ir Čoibalsaną. Buvo suimtas naujas kontingen- 
tas, Vinogradovas kol kas dar ne. Spalio 18sąją Stalinas liepė Riuminui 
kankinti gydytojus. Riuminas, pasižymintis makabriška primityvaus 
aktoriaus gyslele, suprojektavo Lefortovo kalėjime specialią kankinimo 
kamerą, apstatytą kaip operacinė, kad varytų baimę gydytojams. Gero- 
kai anksčiau, negu Laurence'as Olivier suvaidino nacių dantistą filme 
„Maratonininkas“, Stalinas kankino savo gydytojus šiurpiai parodijuo- 
damas chirurgines operacijas. 


* Vienas iš likusiųjų gyvų per Stalino režimą Maksimas Litvinovas, žydas, buvęs užsienio rei- 
kalų liaudies komisaras, sugebėjo mirti lovoje 1951 m. gruodžio 31 d. Jis buvo nuolatinis MGB 
antisemitinių bylų taikinys. Molotovas pripažino, kad Litvinovą reikėjo sušaudyti už tai, kad 
nenulaikydavo liežuvio paskutiniais karo metais. „Jis tik per atsitiktinumą liko tarp gyvųjų , - 
šiuos kraują stingdančius žodžius ištarė Molotovas. Buvo planuojama surežisuoti jam avariją 
panašiai kaip Michoelsui, bet galiausiai Litvinovas mirė lovoje, o šalia jo sėdėjo paklydėlė žmona 
anglė. „Angle, važiuok namo!“ - buvo paskutiniai Litvinovo žodžiai. „Jie jo nesučiupo“, - sakė 
Ivy Litvinova, grįžusi į Londoną. Jų dukra šiuo metu gyvena Braitone. 

- Elgiesi kaip kekšė! Esi niekingas šnipas, teroristas! - ant vieno iš 
gydytojų šaukė Riuminas. - Mes kankinsime tave raudonai įkaitintu 
žarstekliu! Turime visą tam reikalingą įrangą <...>. 

Stalino artimieji irgi buvo įtraukti į tą keistą medicininę melodra- 
mą, pakurstytą įnirtingos Stalino vaizduotės ir šėtoniško Riumino pa- 
klusnumo. Gydytojai tyčia nugydė Vasilijų Staliną, diagnozavę jam 
„pakrikusius nervus“, ir nesugebėjo užkirsti kelio Svetlanos Stalin 
toksikozei, kai 1950 metų pavasarį pagimdė Katią Ždanovą. Jeigu dar 
trūko siurrealistiško štricho, tai jį pridėjo Andrejevo atvejis: jis sirgo 
nuo 1947 metų. Gydytojai jam nuo nemigos išrašė kokainą, taigi ne- 
nuostabu, kad jis negalėdavo užmigti. Andrejevas* tapo priklausomas 
nuo šio preparato - sunku patikėti, bet jis virto be kokaino negalinčiu 
apsieiti narkomant“. 

Kad ir kaip absurdiškai atrodo smulkmenos, gydytojų sąmokslas 
pasižymėjo gražia panacėjos simetrija; tai buvo vienas iš Stalino fan- 
tastiškų šedevrų. Jis dirbo vienas ir savo dvariškius informuodavo tik 
tada, kai gaudavo rezultatų. Jis visiškai valdė visas lygiagrečias gijas 
ir per Nykštuką audė gobeleną, sujungusį į daiktą visas intrigas ir įžy- 
mias aukas nuo pat karo tam, kad mobilizuotų Sovietų liaudį prieš 
išorinį priešą JAV ir jų agentus šalies viduje žydus ir taip pateisintų 
naują terorą. Iš naujų tyrimų matyti, kad Stalinas į bendrą katilą sumetė 
„žudikus“ žydus, gydytojus, Abakumovą, „nebudrius neišmanėlius“ 
čekistus ir mirtimi nubaustą leningradietį Kuznecovą - jis bus gran- 
dis, jungianti žydus, Ždanovo mirtį ir dvariškius, ypač Mikojaną per jų 
vaikų santuoką. Kaip 1937 metais nebūtinai turėjai būti trockininkas, 
kad tave sušaudytų kaip tokį, taip dabar aukos neturėjo būti žydai, kad 
būtų apkaltintos „sionizmu“: juo buvo apkaltintas tikrai nemėgstantis 
žydų Abakumovas. Na, o tikrą rusą Molotovą Stalinas trečiajame de- 
šimtmetyje ne šiaip sau pravardžiavo Molotšteinu. 

Ar Stalinas iš tiesų tikėjo visais tais dalykais? "Taip, tikėjo, ir net karš- 
tai, nes tai buvo reikalinga politiškai - tai buvo geriau negu vien tiesa. 


* Andrejevas 1949 m. sausį kreipėsi į Malenkovą, „kad patikrintų gydymą <...>. Jaučiuosi pras- 
tai, nors klausau gydytojų nurodymų. Man svaigsta galva <...>, aš vos laikausi ant kojų. Mano 
būklė tragiška. Jaučiu, kad gydymas ir diagnozė klaidingi <...>.“ Ko gero, jis neklydo, nes koka- 
inas akivaizdžiai buvo netinkamas vaistas. Laišką jis baigia žodžiais: „Jaučiuosi velniškai nelai- 
mingas, kad negaliu dirbti.“ 

„Mes patys pajėgsime išsiaiškinti, kas tiesa, o kas ne“, - sakė jis Igna- 
tjevui. 

Akinamas slaptų tyrimų labirinto, Stalinas neatsisakė literatūrinių 
ir mokslinių interesų. Smegenims atrofuojantis, jis ir toliau „kalė it 
geras mokinys“, kaip teigė Berija. Jis studijavo, kad išmoktų naujas 
sritis ir spręstų ideologines užduotis. „Man jau septyniasdešimt, bet 
aš vis tiek mokausi toliau“, - gyrėsi Svetlanai tėvas. Jis skaitė visus 
kandidatų į Stalino premiją nuopelnų aprašymus ir iš savo kabineto 
vadovavo komitetui, renkančiam laureatus. Tais metais, kaip visada 
vaikštinėdamas pirmyn atgal, jis pareiškė, kad jo vardo premija turi 
būti apdovanotas prozininkas Stepanas Zlobinas. Tačiau Malenkovas 
išsitraukė bylą ir tarė: 

- Drauge Stalinai, Zlobinas labai negerai elgėsi, kai buvo vokiečių 
koncentracijos stovykloje <...>.. 

Stalinas mirtinoje tyloje tris kartus apėjo savo rašomąjį stalą ir pa- 
klausė: 

- Atleisti? 

Jis toliau tylėdamas vaikštinėjo po kabinetą. 

- Ar neatleisti? Atleisti ar neatleisti? 

Galop pats atsakė: 

- Atleisti! 

Zlobinas buvo apdovanotas premija. Paskui Stalinas užsipuolė an- 
tisemitizmą: neseniai jis buvo pareiškęs, kad žydų rašytojai privalo 
skelbti savo semitiškas pavardes skliausteliuose po rusiškų pseudoni- 
mų. Dabar jis paklausė nustebusių komiteto narių: 

- Kam toreikia? Ar kam nors suteikia malonumą, kai pabrėžiama, kad 
žmogus yra žydas? Kodėl? Tam, kad propaguotume antisemitizmą? 

Kaip visada senasis lapinas vienu metu žaidė kelis žaidimus. 

Staliną visuomet domino kalbotyra. Šioje srityje dominavo profe- 
sorius Maras. Jis propagavo stalinistinę doktriną teigdamas, kad kal- 
bos kaip ir klasės galiausiai išnyks ir artinantis komunizmui susilies 
į vieną. Gruzinų kalbotyrininkas Arnoldas Čikobava parašė Stalinui 
ir užsipuolė šią teoriją. Stalinas, kuriam magėjo įtvirtinti tautinį bol- 
ševizmą sugriaunant Maro teoriją, išsikvietė Čikobavą vakarienės (ji 
truko nuo devintos vakaro iki septintos ryto) ir lyg mokinys kruopš- 
čiai užsirašinėjo viską, ką sakė mokslininkas. Paskui surengė atvirus 
debatus „Pravdoje“, o galop įsikišo su savo paties straipsniu „Mark- 

sizmas ir kalbotyros problemos“ ; jis bemat pakeitė visą Sovietų moks- 
lą ir ideologiją“. 

Prieš pat prasidedant Partijos suvažiavimui, Stalinas išdidžiai iš- 
platino kitą savo studijų vaisių - pompastišką šedevrą „Ekonominės 
socializmo SSRS problemos“. Jame buvo deklaruojamas ekonominių 
dėsnių „objektyvumas“ ir dar kartą teigiama doktrina, kad imperialis- 
tinės valstybės pradės karą; be to, Stalinas „peršoko“ Kelias marksizmo 
stadijas - jis teigė, esą komunizmą bus galima pasiekti jam dar gyvam 
esant. Tikėjimas ideologija visuomet buvo gyvybiškai svarbus Stalinui, 
bet Molotovas ir Mikojanas, tie seni bolševikai, nesutiko su tuo „kai- 
riuoju nuokrypiu“. Kai jie atvažiavo vakarieniauti į Kuncevą, Stalinas 
paklausė: 

- Ar turite klausimų? Ar turite komentarų? 

Berija ir Malenkovas - jiems ideologija niekada nerūpėjo - išgyrė jo 
straipsnį. Bet net dabar, kai kilo grėsmė jo gyvybei, Molotovas nenorėjo 
sutikti su ideologiniu nuokrypiu. Jis kažką suniurnėjo panosėje, Miko- 
janas nieko nesakė. Stalinas pastebėjo, kad jie nieko nesako, ir vėliau 
piktdžiugiškai nusišypsojo Mikojanui. 

- A-tu pavėlavai sureaguoti! Atėjo laikas! 

Kai jie susirinko aptarti suvažiavimo prezidiumo sudėties, Stalinas 
tarė: | 

- Mikojano ir Andrejevo įtraukti nereikia - jie yra neveiklūs Polit- 
biuro nariai! 

Kadangi Mikojanas buvo tiesiog apsivertęs darbais, Politbiuro na- 
riai sukikeno. 

- Aš nejuokauju, - pyktelėjo Stalinas. - Mano siūlymas rimtas. 

Juokas bemat nuščiuvo, bet Mikojanas vis dėlto buvo įtrauktas į 
prezidiumo sudėtį. Net pasiekęs savo tironijos viršūnę, Stalinas turė- 
jo paisyti šios glaudžiai susijusios oligarchijos: Molotovas ir Mikojanas 
buvo autoritetingi Politbiuro titanai, gerbiami ne vien kolegų, bet ir 


* Čikobava pasakė Stalinui, kad kai kurie jo kolegos iš Armėnijos buvo atleisti iš pareigų už tai, 
kad palaikė jo pažiūras. Stalinas nieko nelaukdamas paskambino Armėnijos lyderiui Arutinovui 
ir pasiteiravo apie profesorius. „Jie neteko savo postų“, - paaiškino Arutinovas. „Jūs per daug 
skubėjote“, - atsakė Stalinas ir padėjo ragelį. Profesoriai tuoj pat buvo pažadinti ir grąžinti į tu- 
rėtas pareigas. Su Čikobava Stalinas veikiausiai susitiko 1950 m. balandžio 12 d., kai aptarinėjo, 
kada pradėti Korėjos karą. Stalino straipsnis buvo paskelbtas tų metų birželio 20-ąją. Čikobavos 
laišką Stalinui atsiuntė Kandidas Čarkvianis, tuometis Gruzijos kompartijos pirmasis sekreto- 
rius - tai rodo, kokią galią turėjo žmonės, galėję kreiptis tiesiai į Vadą. 

plačiosios visuomenės. Stalinas pasiūlė išplėsti Politbiurą - paversti jį 
dvidešimt penkių narių CK prezidiumu. Mikojanas suvokė: šitaip bus 
lengviau pašalinti senus Politbiuro narius. „Pamaniau, kad kažkas de- 
dasi.“ Staiga Mikojanas išsigando: „Mane tiesiog išvertė iš koto.“ Visi 
suprato, kad Stalinas nejuokavo, kai ėmė šaukti: 

- Jūs pasenote! Aš jus visus pakeisiu kitais! 

1952 metų spalio 5-osios septintą vakaro (taikantis prie paties Stali- 
„no dienotvarkės) prasidėjo Bolševikų partijos XIX suvažiavimas. Lyde- 
riai sėdėjo susimetę į krūvą kairėje, senstantis Stalinas vienas dešinėje. 
Pats Vadas dalyvavo tik suvažiavimo atidaryme ir uždaryme, bet leis- 
damas Malenkovui ir Chruščiovui perskaityti svarbiausius pranešimus 
parodė, kad juodu yra realiausi pretendentai į jo įpėdinius*. Vadas be 
jokio sąryšio pakalbėjo kelias minutes tik suvažiavimo pabaigoje, užtat 
apdujęs pasigyrė Chruščiovui: 

- Tik pažiūrėk! Aš dar šį tą galiu! 

Per suvažiavimą Chruščiovas sirgo. Kai senas gydytojas aplankė jį 
Granovskio gatvėje ir maloniai su juo elgėsi, „man tai buvo kančia, nes 
aš jau turėjau prieš tą gydytoją parodymų. Žinojau: kad ir ką sakyčiau, 
Stalinas jo nepasigailės.“ Bet tikras veiksmas įvyko per plenumą spalio 
16-ąją, kai buvo renkamas prezidiumas ir sekretoriatas. Niekas nesiti- 
kėjo Stalino antpuolio. 


* Suvažiavimą atidarė Molotovas, Kaganovičius kalbėjo apie Partijos įstatus, Vorošilovas uždarė 
suvažiavimą ir taip parodė, kad viskas po senovei, tik mažai kas įtarė, jog Stalinas planuoja 
viską iš pagrindų keisti. Bet buvo dalykų, iš kurių galėjai apie tai numanyti. Svarbus momentas: 
Stalinas pakeitė Partijos pavadinimą iš Bolševikų į Komunistų. Naujajame prezidiume Berija 
nusileido iš trečios vietos po Molotovo ir Malenkovo į penktą po Vorošilovo. Berijos padėjėjai 
Merkulovas ir Dekanozovas nebuvo priimti į naująjį CK. 


t 

Stalinas atstraksėjo ant pakylos už dviejų metrų nuo panašių į klaup- 
tus suolų, kur sėdėjo dvariškiai. Plenumo dalyviai nustėrę ir susiža- 
vėję stebėjo, kai senis ėmė „įnirtingai“ kalbėti, įsmeigęs akis į nedide- 
lę auditoriją - „įdėmiai ir ryžtingai, tarsi bandydamas atspėti, ką jie 
mano“. 

- Taigi surengėme Partijos suvažiavimą, - kalbėjo jis. - Jis pavyko, 
ir daugeliui žmonių atrodo, kad tarp mūsų vyrauja vienybė. Tačiau 
vienybės tarp mūsų nėra. Kai kurie žmonės nesutinka su mūsų spren- 
dimais. Kodėl mes nepaskyrėme į svarbius postus ministrų <...> - Mo- 
lotovo, Kaganovičiaus, Vorošilovo? <...> Ministrų pareigos <...> reika- 
lauja daug jėgų, žinių ir sveikatos. 

Todėl jis aukština „jaunus vyrus, kupinus jėgų ir energijos“. O tada 
jis sviedė žaibą: 

- Jeigu kalbame apie vienybę, negaliu nepaminėti neteisingo kai ku- 
rių gerbiamų politikų elgesio. Turiu galvoje draugus Molotovą ir Mi- 
kojaną. | 

Sėdintys čia pat už Stalino, juodu „mirtinai išblyško“ stojusioje „siau- 
bingoje tyloje“. Didikai „pastėrę, įsitempę, rimti“ spėliojo, „kur ir kada 
Stalinas sustos - ar po Molotovo ir Mikojano paminės dar ką nors?“ 

Pirmiausiai jis ėmėsi Molotovo: 

- Molotovas ištikimas mūsų reikalui. Paprašykite jo, ir esu įsitikinęs, 
kad dėl Partijos jis nedvejodamas paaukos gyvybę. Bet mes negalime 
pro pirštus Žiūrėti į netinkamus jo poelgius. 

Stalinas iškėlė į aikštę Molotovo klaidą dėl cenzūros: 

- Draugas Molotovas, mūsų užsienio reikalų ministras, per diplo- 
matinį priėmimą pasigėrė nuo šartrezo ir leido Britanijos ambasadoriui 
spausdinti mūsų šalyje buržuazinius laikraščius <...>. Tai pirma politi- 
nė klaida. O ko vertas Molotovo siūlymas atiduoti Krymą žydams? Tai 
milžiniška klaida <...>, antra politinė Molotovo klaida. 

Trečia klaida buvo Polina: 

- Draugas Molotovas taip gerbia žmoną, kad vos tik mūsų Polit- 
biuras priima sprendimą <...>, jis bemat tampa žinomas draugei Žem- 
čiužinai <...>. Nematoma gija sieja Politbiurą su Molotovo žmona - ir 
jos draugais <...>, o jie yra nepatikimi. Toks elgesys Politbiuro nariui 
nepriimtinas. 

Paskui Stalinas užsipuolė Mikojaną dėl to, kad nepritarė didesniems 
mokesčiams valstiečiams. 

- Kas jis tariasi esąs, tas mūsų Anastasas Mikojanas? Kas jam ne- 
aišku? 

Tada Vadas išsitraukė iš kitelio kišenės popieriaus lapą ir perskaitė 
trisdešimt šešias naujo prezidiumo narių pavardes, tarp jų buvo daug 
naujų. Chruščiovas ir Malenkovas susižvalgė: kur Stalinas rado šiuos 
žmones? Kai jis pasiūlė biuro sudėtį, visi apstulbo: Molotovas ir Mi- 
kojanas nebuvo įtraukti*. Tada Stalinas grįžo į savo vietą tribūnoje ir 
paaiškino jų nuopuolį: 

- Juos gąsdina baisi galia, kurią jie. įžvelgia turint Ameriką. 

Vadas grėsmingai susiejo Molotovą ir Mikojaną su seniai sušaudy- 
tais dešiniaisiais Rykovu, Frumkinu ir Lozovskiu, sušaudytu ką tik - 
rugpjūtį. | 

Molotovas atsistojo ir prisipažino: 

- Aš buvau ir lieku ištikimas Stalino mokinys. 

Tačiau generalisimas prisikišo delną prie ausies ir užriko: 

- Nesąmonės! Aš neturiu mokinių! Mes visi - Lenino mokiniai. Le- 
nino! 

Mikojanas įžūliai priešinosi. 


* Tačiau Stalinas neužmiršo savo ištikimiausio vasalo Mechliso - jį 1949 m. ištiko insultas. Dabar 
jis merdėjo savo vasarnamyje ir troško tik vieno: dalyvauti suvažiavime. Stalinas neleido jam 
dalyvauti, suniurnėjęs, kad čia ne ligoninė, bet kai buvo pranešta nauja CK sudėtis, Vadas jį pri- 
siminė. Mechlisas netvėrė džiaugsmu. Jis mirė laimingas, ir Stalinas leido surengti prašmatnias 
laidotuves. 

- Jūs turite gerai prisiminti, drauge Stalinai <...>. Aš įrodžiau esąs 
dėl nieko nekaltas. 

Malenkovas ir Berija pertraukė jį šnypšdami „Melagis!“, bet jis ne- 
nusileido. 

- O kalbant apie duonos kainas, aš visiškai neigiu šį kaltinimą. 

Bet Stalinas jį pertarė: 

- Matote, kaip kalba Mikojanas? Jis mūsų naujas Frumkinas! 

Tada iš auditorijos pasigirdo balsas: 

- Mes turime išrinkti draugą Staliną generaliniu sekretoriumi! 

- Ne, - atsakė Stalinas. - Atleiskite mane iš generalinio sekretoriaus 
ir Ministrų tarybos pirmininko postų. 

Malenkovas atsistojo ir tekinas pasileido į priekį - net pagurklis kre- 
tėjo. Storulis atrodė grakštus it skalikas, kyšantis iš drebučių. Simono- 
vas pastebėjo, kad „baisi jo išraiška“ - ne baimė; tiesiog „jis kur kas ge- 
riau už visus suprato, kad virš jų visų pakibo mirtina grėsmė; sutikti su 
Stalino prašymu nebuvo galima“. Svirduliuodamas ant scenos krašto, 
Malenkovas iškėlė rankas tarsi melsdamasis ir suspigo: 

- Draugai! Mes turime vienbalsiai pareikalauti, kad draugas Stali- 
nas, mūsų lyderis ir mokytojas, liktų generaliniu sekretoriumi! - jis pa- 
grūmojo pirštu. 

Visi susirinkusieji suprato ir ėmė šaukti, kad Stalinas turi likti savo 
poste. Malenkovo veidas atsipalaidavo, tarsi būtų „pabėgęs nuo tiesio- 
ginio, tikrai mirtino pavojaus“. Bet jis dar nebuvo saugus. 

- Plenumo dalyvių plojimų nereikia, - atsakė Stalinas. - Prašau at- 
leisti mane iš pareigų <...>. Aš jau senas. Aš nebeskaitau dokumentų. 
Išsirinkite kitą sekretorių. 

- Drauge Stalinai, žmonės to nesupras, - atsakė maršalas Timošen- 
ka. - Mes visi kaip vienas renkame jus savo lyderiu - generaliniu sekre- 
toriumi! 

Sveikinimo šūksmai ilgai nesiliovė. Stalinas palaukė, paskui kukliai 
numojo ranka ir atsisėdo. 

Sunaikindamas senus bičiulius, Stalinas nesielgė kaip beprotis: jis 
logiškai susidorojo su realiausiais įpėdiniais. Stalinas puikiai prisiminė: 
negaluojantis Leninas puolė savo realiausią įpėdinį (patį Staliną) ir pa- 
siūlė išplėsti Centro komitetą neįtraukiant į jo sudėtį nė vieno lyderio. 
Dabar didikai suvokė „visi sėdintys vienoje valtyje“, nes, kaip sūnui 
sakė Berija, „nė vienas jų netaps Stalino įpėdiniu - jis ketino jį pasirinkti 

iš jaunesnės kartos“. Jokio slapto įpėdinio veikiausiai nebuvo: po Stali- 
no valdyti galėjo tik „kolektyvas“ *. 

Molotovo ritualinis nuolankumas patenkino Staliną, bet jis paprašė 
grąžinti slaptus Molotovo-Ribbentropo pakto protokolus, aiškiai no- 
rėdamas sufabrikuoti Molotovui bylą. Na, o Mikojano įžūlumas pri- 
bloškė Staliną. Kai Kunceve nebuvo šių dviejų baubų, Stalinas skundėsi 
Malenkovui ir Berijai: 

- Žiūrėkite - Mikojanas net atsikalbinėjo! 

Pasibaigus plenumui, Molotovas su Mikojanu ir toliau ėjo savo įpras- 
tas pareigas vyriausybėje, bet Stalinas dabar rūpinosi gydytojų bylos 
kulminacija. Vadas degė įniršiu profesoriui Vinogradovui, pasiūliusiam 
jam eiti į pensiją. Tačiau, kaip ir galėjai tikėtis iš šio klastingo seno są- 
mokslininko, jis užgniaužė savyje pyktį ir laukė vienuolika mėnesių, kol 
surinko įkalčių, reikalingų savo paties gydytojui sunaikinti. Dabar jis ne- 
betramdė pykčio ir, įsakydamas Ignatjevui suimti Vinogradovą, šaukė: 

- Surakinkite jam kojas grandinėmis! 

Lapkričio 4 dieną Vinogradovas buvo areštuotas. Tai atsiliepė vi- 
soms Politbiuro narių šeimoms, nes, kaip rašė Sergo Berija, jis buvo 
„Mūsų šeimos gydytojas“. 


*** 


Po trijų dienų Svetlana, vėl įsivėlusi į kitą pavojingą romaną, šįsyk su 
Džonridu Svanidze, sušaudytų „šnipų“ Aleksandro ir Marijos sūnumi, 
atsivežė du savo vaikus pažaisti su seneliu. Buvo Revoliucijos šventė 


* Vienas iš įpėdinių, ko gero, būtų buvęs penkiasdešimt vienų Michailas Suslovas, Partijos se- 
kretorius, pasižymintis būtina ideologo šlove (po Ždanovo mirties jis perėmė CK Ideologijos ir 
užsienio ryšių skyriaus viršininko pareigas) ir žiauriu atsidavimu. 1938-aisiais jis valė Rostovą, 
per karą vadovavo karačiajų trėmimui, paskui malšino Baltijos šalis ir vadovavo antisemitiniam 
vajui. 1948 m. jis dažnai susitikdavo su Stalinu. Šiam galėjo patikti jo asketizmas. Berija nekentė 
šios „Partijos žiurkės“ - akiniuoto, aukšto ir lieso it „kaspinuotis“, „šaižiu kastrato balsu“. Ro- 
jus Medvedevas spėja, kad Suslovas buvo „slaptas Stalino įpėdinis“, neseniai išleistoje knygoje 
Neizvestnyj Stalin („Nežinomas Stalinas“), bet tokių įrodymų nesama. Suslovas 1964 m. padėjo 
nuversti destalinizacijos besiėmusį Chruščiovą ir tapo „pilkuoju kardinolu“, kai Brežnevas at- 
gaivino Stalino režimą iki pat Leonido Iljičiaus mirties 1982 m. Per tą plenumą pats Brežnevas 
buvo vienas iš jaunesnės kartos atstovų, išrinktų į prezidiumą. Stalinas pasiekė, ko norėjo, dėl 
titulo: nuo tol jis bus nebe generalinis, o pirmasis sekretorius. Ši permaina įtikino kai kuriuos 
istorikus, kad per tą susiėjimą Vadas neteko galios. Dar neseniai vienintelis pasakojimas apie 
šį nepaprastą renginį buvo Simonovo, bet dabar turime dar ir Mikojano, Šepilovo ir Jefremovo 
prisiminimus. 

ir dvidešimtosios Nadios savižudybės metinės. Pačiame prieš žydus 
nukreipto teroro įkarštyje Stalinas „rado bendrą kalbą“ su savo septy- 
nerių metų vaikaičiu Josifu Morozovu, turinčiu pusę žydiško kraujo - 
„didžiulių, žvilgančių žydiškų akių ilgomis blakstienomis“. 

- Kokios mąslios akys! - sakė Stalinas, „Kaukazo papročiu“ pilda- 
mas vaikams vyną į antpirščius. - Protingas berniukas! 

Svetlana buvo sujaudinta. Neseniai Stalinas susitiko su penkiolika- 
mete Jakovo dukra Gulia Džiugašvili ir be galo ją nudžiugino leisda- 
mas patiekti arbatą. 

- Tegul aptarnauja šeimininkė! - bučiuodamas Gulią ir šiaušdamas 
jai plaukus tarė Vadas. 

Gulia labiau negu kas nors kitas pastebėjo karštligišką jo jaudulį, 
kilusį prasidėjus naujai kovai: „Jo veidas buvo labai išvargęs, bet jis 
tiesiog nenustygo vietoje.“ 


Staliną įsiutino Riuminas, labai lėtai išmušantis prisipažinimus iš gy- 
dytojų, ir jis vadino MGB darbuotojus „begemotų“ banda. Jis šaukė ant 
Ignatjevo: 

- Muškite juos! Kas jūs? Norite būti žmoniškesni už Leniną, įsakiusį 
Dzeržinskiui [Ceka įkūrėjui] išmesti Savinkovą pro langą? <...> Jūs nė 
iš tolo neprilygstate Dzeržinskiui, bet jis nesikratė purvino darbo. Jūs 
dirbate su baltomis pirštinėmis lyg padavėjai. Jei norite būti čekistai, 
nusimaukite pirštines! 

Malenkovas pakartojo Stalino įsakymą „smūgiuoti mirtinai“. 

Lapkričio 13-ąją, kelios dienos po mažojo Josifo apsilankymo, Stali- 
nas įsakė mirtinai persigandusiam Ignatjevui atleisti Riuminą. 

- Nušalinkite Nykštuką! 

Na, o gydytojus „muškite tol, kol prisipažins! Muškite, muškite ir 
muškite vėl! Sukaustykite juos grandinėmis, sumalkite į miltus!“ 

Stalinas pasiūlė Vinogradovui palikti jį gyvą, jeigu prisipažins, „kas 
jį pastūmėjo daryti nusikaltimus <...>. Galite adresuoti savo parody- 
mus Lyderiui - jis prižada išgelbėti jums gyvybę <...>. Visas pasaulis 
žino, kad mūsų Lyderis visada tesi duotus pažadus.“ Vinogradovas to 
nežinojo. 

- Mano padėtis tragiška, - atsakė gydytojas. - Aš neturiu ką sakyti. 

Jis bandė vardyti pavardes mirusių žmonių, kuriems jo liudijimas 
nebegalėjo pakenkti. Paskui Stalinas pats užsipuolė Ignatjevą už prastą 
darbą. Ignatjevą ištiko širdies smūgis ir jis atgulė“. 

Dabar Stalinas puolė savo užsispyrusį vasalą Vlasiką. Šį pasileidusį 
apsaugininką jis sunaikino taip pat kaip 1937-aisiais spalvingąjį Pauke- 
rį. Vlasikas gerdavo su gydytojais žudikais, be to, per daug žinojo, ypač 
apie tai, kad Stalinui buvo pranešta apie netinkamą Ždanovo gydymą, 
bet jis nieko dėl to nedarė. Pats Vlasikas, ko gero, Stalino nurodymu, ne- 
kreipė dėmesio į Timašuk laiškus. Bet dabar jis buvo suimtas, atvežtas į 
Maskvą ir apkaltintas kartu su Abakumovu slėpęs įkalčius. Viršininko 
jis taip ir neišdavė. Tačiau jo areštas buvo gudrus ėjimas, nes Vlasiko 
„išdavystė“ padėjo nuslėpti paties Stalino vaidmenį. Malenkovas suė- 
mė ir tardė visas jo meilužes ir sugėrovus. Vlasikas buvo kankinamas. 
„Man pakriko nervai, mane ištiko širdies smūgis. Aš nemiegojau ištisus 
mėnesius.“ Stalinas žinojo, kad Poskriobyševas, kitas atsidavęs senas 
tarnas, geriausi draugai su Vlasiku: gal jis taip pat prisidėjo slepiant 
įkalčius prieš gydytojus žudikus? Poskriobyševu Stalinas nepasitikėjo 
dar nuo 1949 metų, kai šis parašė straipsnį apie puikų citrinmedžių au- 
gintoją Staliną; gal kas nors skatino niūrųjį sekretorių išlįsti iš šešėlio? 
Stalinas dar sužinojo, kad Poskriobyševas dalyvaudavo Vlasiko orgijo- 
se. Jis buvo įklimpęs į „šlykščius romanus, - teigė Molotovas. - O mo- 
terys gali tarnauti kaip agentės! Apimtas panikos Poskriobyševas atėjo 
pas Beriją į namus. Visi lėkdavo pas Beriją, kad šis juos nuramintų, bet 
dabar jam pačiam grėsė ne menkesnis pavojus. 

Stalinas atleido iš pareigų Poskriobyševą (jo vietą užėmė pavaduo- 
tojas Černucha), perkėlė į prezidiumo sekretoriatą ir gruodžio 1 dieną 
paskutinį kartą priėmė. Stalinas pašalino du ištikimiausius savo tar- 
nus“. Dabar jis turėjo pakankamai įkalčių isterijai eskaluoti. 

Susitikęs su širdgėlos slegiamu Poskriobyševu, Stalinas prezidiumo 
nariams atskleidė pasibaisėjimą tuo, ką jis vadino „žudikais baltais cha- 
latais'. „Jūs esate nelyginant akli kačiukai, - įspėjo juos Kunceve. - Kai 


* Nykštukas smuko taip pat greitai, kaip iškilo į kažkokias neaiškias pareigas Valstybės kontro- 
lės ministerijoje. Jį pakeitė S. A. Goglidzė. Prieš tai Stalinas nusistatė prieš savo įrankį megrelų 
byloje - Gruzijos MGB viršininką Ruchadzę; šis girdavosi esąs artimas Vadui. „Ruchadzės areš- 
to klausimas iškeltas laiku, - 1952 m. birželio 25 d. rašė Stalinas Mgeladzei ir Goglidzei. - Siųs- 
kite jį į Maskvą, šia mes nuspręsime jo likimą!“ Riuminas, Goglidzė ir Ruchadzė buvo sušaudyti 
po Stalino mirties. 

manęs nebus, ši šalis žus, nes jūs nesugebate atpažinti savo priešų.“ 
„Akliems kačiukams“ Vadas paaiškino, kad „kiekvienas žydas yra na- 
cionalistas ir JAV žvalgybos agentas“, tikintis, „neva Jungtinės Valsti- 
jos išgelbėjo jų tautiečius“. Šiuos gydytojus žudikus jis susiejo su tais, 
kurie nužudė Gorkį ir Kuibyševą, paskui pakartojo į mantrą panašų 
1937 metų pateisinimą. Vėl neišvengiamai artinosi Didysis teroras. Sta- 
linas ėmėsi saugumo tarnybų: „Turime „gydyti“ Vyriausiąją politinę 
valdybą. Jos darbuotojai žino, kad jie iki ausų įklimpę į šūdą!“ 

Dvariškiai suprato šią grėsmingą užuominą, mat Prahoje jau vyko 
antisemitinis teismas; ten Čekoslovakijos komunistų partijos generali- 
nis sekretorius - žydas Rudolfas Slanskis - buvo apkaltintas „antisovie- 
tiniu sąmokslu“. Po trijų dienų jis su dešimčia kitų komunistų - beveik 
vien žydais - buvo pakartas. Kažką panašaus Stalinas planavo ir Var- 
šuvoje, nes paklausė Bieruto apie jo padėjėjus žydus: 

- Kas tau brangesnis - Bermanas ar Mincas? 

Reikia pripažinti, kad Bierutas pasielgė garbingai. 

- Abu vienodai, - atsakė jis. 

Stalinas vėl įsakė rengti pasikėsinimus į Tito?. 


**kX* 


Egzekucijos Čekoslovakijoje tvirčiau užveržė kilpą ant kaklo Moloto- 
vui ir Mikojanui. Juodu svarstė, ko reikalauja pasmerktų dvariškių eti- 
ketas. Stalinas pavadino juos „Amerikos ar Britanijos šnipais“. „Po šiai 
dienai gerai nežinau kodėl, - prisiminė Molotovas. - Jutau, kad jis nė 
kiek manimi nepasitiki.“ 

Molotovas ir Mikojanas lyg niekur nieko toliau ateidavo pas Stali- 
ną vakarienės. „Stalinas nesidžiaugdavo juos matydamas“, - pastebėjo 
Chruščiovas. Galiausiai Vadas uždraudė jiems rodytis: „Nenoriu, kad 
tuodu pas mane ateitų.“ Tačiau Stalino personalas slapčia jiedviem pa- 
sakydavo, kada vykdavo vakarienės. Tada Stalinas uždraudė persona- 
lui su jais kalbėtis. Tačiau Molotovas su Mikojanu ir toliau ateidavo, 
nes jiems pranešdavo Ketvertas - Chruščiovas, Berija, Malenkovas ir 
Bulganinas. Tai rodė augančią užuojautą - Ketvertas suprato: „Jie sten- 
giasi laikytis šalia Vado, kad išsigelbėtų <...> ir liktų gyvi.“ Mikojanas 
paprašė Berijos patarimo. 

- Būtų geriau, jeigu judu nesirodytumėte jam akyse, - atsakė šis. 

- Norėčiau pamatyti tavo veidą, kai būsi atleistas iš pareigų, - atšovė 
Mikojanas. 

- Man taip nutiko prieš daugelį metų, - atsiduso Berija. 

Suvokę, kad jų gyvybei kilo pavojus, Molotovas su Mikojanu susi- 
tiko Kremliuje aptarti, ką jiems daryti. Mikojanas visuomet pasitikėjo 
Molotovu žinodamas, kad šis niekam nepasakos jo pasisakymų prieš 
Vadą - ir „jis niekados manęs neapvylė, nepiktnaudžiavo mano pasiti- 
kėjimu“. Abu vyrai buvo įskaudinti ir įpykdyti. 

- Tiesiog neįmanoma valdyti šalį, kai įžengi į aštuntą dešimtį ir vi- 
sus klausimus sprendi prie vakarienės stalo, - per vieną susirinkimą 
balsu pasakė Molotovas - rizikingas ir įžūlus poelgis, prieš plenumą 
tokio negalėjai nė įsivaizduoti*. 

Visi didikai būtų padėję likviduoti Molotovą ir Mikojaną. Stalinas 
buvo senas, siautulingas, kerštingas ir paranojiškas. Be to, jis skubė- 
jo. Tačiau jo suvokimas to, ką įmanoma padaryti, kantrybė ir žavesys 
atsverdavo jo žiaurumą, o jo šiurkštumas vis dar pasiteisindavo, kai 
jis nuosekliai, logiškai sekdavo kiekvieną bylos smulkmeną. Ironiška, 
bet nenuspėjamas jo įsiūtis, pašėlęs skubotumas ir nenumaldoma pa- 
ranoja tik arčiau subūrė jo dvariškius. Berija su Chruščiovu buvo nu- 
sistatę prieš Stalino permainas. Malenkovas guodė Beriją, šis - Miko- 
janą; Chruščiovas su Berija guodė Molotovą. Pašnibždomis tardamasis 
Kuncevo tualetuose, Ketvertas šaipėsi iš Stalino įtarinėjimų ir gydytojų 
sąmokslo. 

- Turime apsaugoti Molotovą, - kitiems trims sakė Berija. - Jis vis 
dar reikalingas Partijai. 

Gruodžio 21-ąją buvo oficialus Stalino gimtadienis. Molotovas ir Mi- 
kojanas per trisdešimt metų nebuvo praleidę nė vieno. Vadas retai kada 
ką nors kviesdavo jo švęsti - dvariškiai ateidavo vakarienės, ir tiek. At- 
stumtieji svarstė, ką daryti. Mikojanas manė: jei neateisime, tai „reikš, 
kad mūsų požiūris į Staliną pasikeitė“. Juodu paskambino Ketvertui, 
šis pasakė, kad jie turi ateiti. | 

Taigi 21 dieną dešimtą vakaro juodu atvažiavo į Kuncevo vasar- 
namį. Ant jo sienų Stalinas buvo prikabinėjęs graudžių nuotraukų iš 


* Pažemintas Vorošilovas, matyt, irgi jautė pagiežą Stalinui, bet neprarado jam pagarbos. Jo 
žmona patyliukais sakydavo, kad Stalinas pavydi Klimui populiarumo - dar viena neįsivaiz- 
duojama erezija. 

žurnalų, užfiksavusių ėriukus šeriančius vaikus, ir garsių istorinių pa- 
veikslų, tokių kaip Repino „Zaporožės kazokai rašo laišką turkų sulto- 
nui“ - savo mėgstamiausią. Atėjo ir Svetlana. Stalinas buvo nekalbus, 
bet draugiškas; jis gyrėsi po penkiasdešimties metų metęs rūkyti. Ta- 
čiau jam jau kilo kvėpavimo sunkumų. Jo veidas buvo nesveikai pa- 
mėlęs - matyt, dėl aukšto kraujospūdžio, be to, Vadas priaugo svorio. 
Generalisimas gurkšnojo lengvą gruzinišką vyną. Svetlanai išeinant, 
tėvas paklausė: 

- Ar tau reikia pinigų? 

- Ne, - atsakė ji. 

- Tu tik apsimeti. Kiek tau reikia? 

Jis davė Svetlanai tris tūkstančius rublių jai pačiai ir Jakovo dukrai 
Guliai; kasdienėms buitinėms išlaidoms ši suma pravers, bet Vadas įsi- 
vaizdavo duodąs milijonus. 

- Nusipirk automobilį, bet parodyk man vairuotojo pažymėjimą! 

Nors Stalinas neišsidavė, jis „pyko ir piktinosi“, kad Ketvertas pa- 
kvietė Molotovą ir Mikojaną. 

- Manot, nesuprantu, kad jūs pranešėte Molotovui ir Mikojanui? 
Daugiau taip nedarykite! Aš to nepakęsiu! - įspėjo jis Chruščiovą ir Be- 
riją. Jis įsakė pranešti tiems atstumtiesiems: „Neišdegs - jis nebėra jūsų 
draugas ir nenori, kad pas jį lankytumėtės.“ 

Mikojanas ne juokais sunerimo. 

- Viskas aiškėjo <...>. Stalinas norėjo susidoroti su mumis - ne tik 
politiškai, bet ir fiziškai. 

Pasak Berijos sūnaus, paskutiniai keturi dar likę nepalaužti vyrai 
nusprendė „nesileisti Stalino sukiršinami vienas su kitu“. Stalinas kar- 
tais klausdavo Ketverto: 

- Jūs buriate grupuotę prieš mane? 

Tam tikra prasme taip ir buvo, bet nė vienam, net Berijai, neužte- 
ko tam ryžto. Mikojanas svarstė, galbūt su Molotovu, ar nenužudžius 
Stalino, bet vėliau sakė Enverui Hoxhai: „Mes atsisakėme šios minties, 
bijodami, kad liaudis ir Partija to nesupras.“ 


**X 


1953 metų sausio 13 dieną, kantriai planavęs dvejus, o gal net penkerius 
metus, Stalinas sukėlė isterišką antisemitizmo bangą „Pravdoje“ pa- 

skelbdamas, kad suimti gydytojai: „Niekingi šnipai ir žudikai po profe- 
sorių gydytojų kaukėmis“ - šią frazę jis pats sugalvojo ir iškeverzojo po 
juodraščiu straipsnio, kurį kruopščiai anotavo*. Po savaitės Ždanovo 
kardiologė Timašuk buvo pakviesta į Kremlių. Ten Malenkovas perda- 
vė jai asmeninę Stalino padėką už „didžiulę drąsą“; kitą dieną ji buvo 
apdovanota Lenino ordinu. Tačiau Stalinas ir toliau naudojo Erenbur- 
gą kaip savo kėslų priedangą: dar po savaitės, sausio 27-ąją, jis įteikė 
jam savo vardo premiją. Tuo tarpu sausį ir vasarį buvo areštuojama vis 
daugiau žmonių. 

Straipsnyje buvo demaskuojama saugumo tarnybų budrumo stoka - 
ženklas, kad pats Berija virto taikiniu. Buvo ne vien suimti Berijos sąjun- 
gininkai Gruzijoje: darbo neteko jo protežė Maskvoje, tokie kaip gene- 
ralinio štabo viršininkas Štemenka. Už grotų atsidūrė ir buvusi Berijos 
meilužė V. Mataradzė. „Jis kiekvieną akimirką tikėjosi sulaukti mirtino 
smūgio“, - rašė jo sūnus. Berija „įžeidžiančiai rodydavo Stalinui nepa- 
garbą, ir kuo toliau, tuo drąsiau“, - teigė Chruščiovas. Jis net pasigyrė 
Kaganovičiui: „Stalinas nesuvokia - jeigu jis bandytų mane suimti, če- 
kistai sukeltų maištą.“ 

Didžiūnai baiminosi ne vien dėl savo gyvybės: jie nerimavo dėl 
branduolinio karo su Amerika. Stalinas, ir toliau kurstantis Korėjos 
karą, elgėsi nenuosekliai: čia rodė karo baimę, čia ideologinį įsitikini- 
mą, kad karas neišvengiamas. Berija, Chruščiovas ir Malenkovas bijojo 
nerimą keliančio nenuspėjamo Stalino elgesio padarinių santykiams su 
Jungtinėmis Valstijomis**. Stalinas apjuosė Maskvą priešlėktuvinių ra- 
ketų žiedu. Jo paties pradėtas vajus kėlė Amerikos antpuolio baimę, o 
jis net aptarinėjo šį klausimą su savo apsaugininkais. 

- Kaip manote - ar amerikiečiai mus puls? - klausė jis Kuncevo ko- 
mendanto pavaduotojo Piotro Lozgačiovo. 

- Manau, kad jie bijotų taip pasielgti, - atsakė karininkas. 


* Stalinas savo juodraštį papildė tokiomis gerai apgalvotomis frazėmis: „Jau seniai draugas Sta- 
linas įspėjo, kad mūsų sėkmė - ne be šešėlių <...>. Nenoras galvoti naudingas mums kenkian- 
tiems priešams <...>.“ Jie esą „JAV ir Britanijos vergų prižiūrėtojai ir žmogėdros <...>. O žmonės, 
įkvėpę žudikus? Jie gali neabejoti, kad mes jiems atkeršysime <...>. Kol veikia kenkėjai, turime 
su šaknimis išrauti mūsų žmonių nenorą galvoti.“ 

** Stalinui mirus, Mikojanas sakė sūnums: „Jeigu karas nekilo jam gyvam esant, dabar tikrai ne- 
kils.“ Šie žodžiai kelia pašaipą: nepaisant Stalino paranojos, nenuoseklumo ir rizikingos užsienio 
politikos, pasaulis atsidūrė arčiau branduolinio karo slenksčio dėl netaktiško ir impulsyvaus 
Chruščiovo veiksmų per Kubos raketų krizę. 

Nuo tų žodžių Stalinas staiga užsiplieskė: 

- Nešdinkis! Beje, ką čia veiki?! Aš tavęs nekviečiau! 

Bet su apsaugininkais jis elgėsi jautriai - nė įsivaizduoti negalėjai, 
kad šitaip galėtų elgtis su politikais. Jis išsikvietė Lozgačiovą. 

- Atleisk, kad tave aprėkiau, bet atsimink mano žodį: jie mus puls. 
Jie imperialistai, todėl būtinai mus puls - jei tik jiems leisime. Štai kaip 
turėjai atsakyti. 


**Xk 


Vis „lyg negyvas“ nusnaudžiantis ant vienos ar kitos sofos Stalinas no- 
rėdamas apsiraminti be perstojo klausėsi Mozarto koncerto fortepijonui 
Nr. 23. Svečiai matė, kad jis „be galo pasikeitęs“ - „pavargęs senukas“, 
„kalbantis sunkiai, su ilgomis pauzėmis“. Vis dėlto savo Terorui jis 
vadovavo ryžtingai?. Stalinas pasirūpino, kad būtų sukurptas laiškas, 
kurį turėjo pasirašyti iškilūs SSRS žydai; laiške jie prašėsi iškeldinami 
iš miestų, kad šitaip apsisaugotų nuo būsimo pogromo. Pats laiškas 
taip ir nebuvo rastas, bet Mikojanas patvirtino, kad buvo rengiamas 
„savanoriškas-prievartinis žydų išvijimas“. Kaganovičius įsižeidė, kai 
jo paprašė pasirašyti laišką, bet sugebėjo rasti būdą, kaip atsisakyti ir 
likti lojaliam. 

- Kodėl nenori pasirašyti? - paklausė Stalinas. 

- Aš esu Politbiuro narys, o ne žydų visuomeninis veikėjas, tad pa- 
sirašysiu tik kaip Politbiuro narys. 

- Na ką gi, - gūžtelėjo pečiais Stalinas. 

- Jeigu reikia, aš parašysiu straipsnį. 

- Straipsnio mums gali prireikti, - sutiko Stalinas. 

Kaganovičius net pasiskundė Mikojanui dėl Stalino: 

- Man labai skaudu: visados sąmoningai kovojau su sionizmu, o da- 
bar man reikia pasisakyti už jį. 

Chruščiovas teigia, esą Kaganovičius „išsisukinėjo“, bet laišką pasi- 
rašė. (Reikia turėti omenyje, kad kai kalbama apie pačių Kaganovičiaus 
ir Chruščiovo vaidmenį, nė vienas nėra patikimas liudytojas.) Tačiau 
visa tai matęs Erenburgas - jis kreipėsi į Vadą ir jam pavyko išvengti 
laiško pasirašymo - sakė, kad laiškas buvo adresuotas Politbiurui, o jį 
pasirašė „mokslininkai ir kompozitoriai“ - taigi galima spėti, kad Ka- 
ganovičiui išties pavyko sėkmingai „išsisukti“. Iš naujausių įrodymų 


732 


AKLI KAČIUKAI IR BEGEMOTAI: SENOSIOS GVARDIJOS NAIKINIMAS 


matyti, kad tuo metu buvo statomos dvi naujos koncentracijos stovy- 
klos, galimas daiktas, žydams“. 

Stalinas įdėmiai skaitė kankinamų gydytojų parodymus - juos kas- 
dien siųsdavo Ignatjevas. Vadas įsakė parvežti į Maskvą ir tardyti po- 
tencialią žydų bylos „žvaigždę“ - Objektą Nr. 12 (dar žinomą kaip Po- 
lina Molotova). Bet žydų byla nebuvo vienintelis Stalino užsiėmimas 
tomis savaitėmis. 

Jis retai susitikdavo su diplomatais, bet vasario 7-ąją priėmė jauną 
Argentinos ambasadorių Leopoldo Bravo; šiam Vadas pasirodė „svei- 
kas, gerai pailsėjęs ir guvus pašnekovas“. Stalinas žavėjosi Peronu ir 
siūlė jam dosnias paskolas, nes vertino Peroną už antiamerikietiškas 
nuostatas, nors anksčiau Argentinos prezidentas buvo fašistas. Vis dėl- 
to labiausiai Staliną domino Eva Peron“. 

- Pasakykit man, - prašė jis Bravo: - ji iškilo dėl savo būdo savybių 
ar todėl, kad ištekėjo už pulkininko Perono? 

Bravo buvo paskutinis ne Stalino aplinkos žmogus, matęs jį gyvą“. 

Po savaitės, vasario 17-ąją, aštuntą vakaro, Stalinas paskutinį kartą 
apsilankė Mažajame kampe priimti Indijos diplomato K. P. 5. Menono. 
Jis mąstė apie savo intrigas, nes visą tą pusvalandį paišė bloknote vilkų 
galvas ir svarstė: „Valstiečiai gerai daro, kad galabija pasiutusius vil- 
kus.“ Pusę vienuolikos Stalinas išvažiavo su Berija, Malenkovu ir Bul- 
ganinu - tikriausiai į Kuncevą vakarieniauti. 

Stalinas vis dar kurpė bylą prieš Beriją ir kitus savo priešus. Jis įsa- 
kė Mgeladzei, naujajam Gruzijos vadovui, prikalbinti Beriją pasirašyti 
įsakymą užsipulti MGB - iš esmės prieš save patį. Berija neapsidžiaugė, 
bet buvo priverstas sutikti. Per vieną paskutinių susitikimų Ministrų 
tarybos pirmininkas įsakė įvykdyti dar vieną pasikėsinimą į Tito. 

Vasario 27-ąją aštuntą vakaro Stalinas vienas atėjo į Didįjį teatrą Žiū- 
rėti „Gulbių ežero“. Išvažiuodamas paprašė savo „priedėlio“ pulkinin- 
ko Kirilino padėkoti nuo jo trupei ir išskubėjo į Kuncevą. Ten dirbo 
maždaug iki trijų valandų nakties. Atsikėlė vėlai, perskaitė naujausią 
žydų gydytojų tardymo medžiagą ir pranešimus iš Korėjos, pasivaikš- 
čiojo po apsnigtą sodą ir įsakė komendantui Orlovui: 

- Nušluokite sniegą nuo laiptų. 


* Evita mirė kiaušidžių vėžiu 1952 m. liepos 26 d. 

Galimas daiktas, po pietų Stalinas išsimaudė rusiškoje pirtyje: sens- 
tant karštis malšindavo vaikystėje sužalotos rankos artrito skausmus, 
bet profesorius Vinogradovas dėl aukšto kraujospūdžio buvo uždrau- 
dęs jam garintis pirtyje. Berija jam pasakė, girdi, tikėti gydytojais nerei- 
kia. Dabar Stalinas visiškai nebesisaugojo. Vakare vairuotojas atvežė jį 
į Kremlių. Ten jis kine susitiko su savo nuolatiniais bičiuliais - Berija, 
Chruščiovu, Malenkovu ir Bulganinu. Prie jų prisidėjo Vorošilovas; jis 
pastebėjo, kad Stalinas „žvitrus ir žvalus“. Prieš išvažiuodamas iš Kun- 
cevo, jis aptarė valgiaraštį su komendanto pavaduotoju Lozgačiovu ir 
užsakė keletą butelių gruziniško vyno. 

Vienuoliktą vakaro Stalinas su Ketvertu nuvažiavo į vasarnamį va- 
karienės. Gruziniškas vaišes patiekė Lozgačiovas ir Matriona Butuso- 
va (Valečka turėjo laisvą vakarą). Bulganinas pranešė, kad Korėjoje nė 
viena iš kariaujančių pusių nepajėgia įgyti pranašumo, tad Stalinas nu- 
sprendė patarti Kinijai ir Šiaurės Korėjai sėsti prie derybų stalo. Stali- 
nas paprašė daugiau vyno. Kalba pakrypo į gydytojų tardymus. Berija 
neva pasakė, kad Vinogradovo „ilgas liežuvis“ - jis plepąs apie tai, kad 
Vadas kartais nualpsta. 

- Na gerai - ką siūlote daryti dabar? - paklausė Stalinas. - Ar gydy- 
tojai pripažino savo kaltę? Pasakykite Ignatjevui: jeigu neišgaus iš jų 
išsamių prisipažinimų, mes nusuksime jam sprandą. 

- Jie prisipažins, - patikino Berija. - Padedami kitų patriotų, tokių 
kaip Timašuk, mes baigsime tyrimą ir kreipsimės į jus leidimo surengti 
viešą teismą. 

- Pasirūpinkite tuo, - tarstelėjo Stalinas. 

Šitaip apie tą pokalbį per vakarienę pasakoja Chruščiovas: vėliau 
juodu su Malenkovu už visus Stalino nusikaltimus vertė kaltę Berijai, 
bet jų pačių vaidmuo gydytojų sąmoksle lieka neaiškus. Mažai tikėtina, 
kad Berija vienintelis kurstė Staliną. | 

Svečiai nekantravo važiuoti namo. Stalinui patiko Bulganino lipšnu- 
mas, tačiau Vadas bambėjo, girdi, vadovybėje esama manančių, kad jie 
gali miegoti ant praeityje pelnytų laurų. 

- Jie klysta, - įspėjo Stalinas. 

Pasak vieno liudytojo, sulig tais žodžiais jis išstypino iš kambario 
ir paliko svečius vienus. Galimas daiktas, jis grįžo - pasakojimai šiuo 
klausimu prieštaringi. Kita vertus, toks buvo ir Vado elgesys. Apie 
ketvirtą valandą, sekmadienio, kovo 1-osios, rytą, Stalinas pagaliau 

išlydėjo dvariškius. Jis buvo „ganėtinai įkaušęs <...> ir labai linksmai 
nusiteikęs“; bakstelėjęs Chruščiovą į pilvą, pavadino jį ukrainietišku 
mažybiniu vardu Ničiku. 

Ketvertas lengviau atsiduso ir paprašė „priedėlio“ - pulkininko 
Chrustaliovo - savo limuzinų. Berija kaip paprastai važiavo savo ZIS 
su Malenkovu, Chruščiovas - su Bulganinu. Stalinas su apsaugininkais 
palydėjo juos iki automobilių. Generalisimas atsigulė ant rožinės kuše- 
tės mažame valgomajame šviesiomis medžio plokštėmis apmuštomis 
sienomis - tą naktį senasis klajoklis sąmokslininkas nusprendė miegoti 
ten. Ne bejėgis, ne pamišęs, tik brutalus Teroro organizatorius jo galiai 
pasiekus šiurpų apogėjų. 

- Aš nusnausiu, - linksmai tarė jis Chrustaliovui. - Jūs irgi galite 
numigti. 

„Priedėliai“ nudžiugo: Stalinas dar nė karto nedavė jiems laisvos 
nakties. Jie uždarė duris. 


**kk 


To sekmadienio vidurdienį apsaugininkai laukė, kol Šeimininkas atsi- 
kels, sėdėdami sarginėje, sujungtoje su jo kambariais beveik dvidešimt 
penkių metrų koridoriumi. Bet visą popietę „nebuvo jokio judėjimo“. 
Apsaugininkai ėmė nerimauti. Galiausiai šeštą vakaro Stalinas uždegė 
šviesą mažajame valgomajame - jis akivaizdžiai pagaliau pabudo. 

- Pamanėme: ačiū Dievui, viskas gerai, - pasakojo Lozgačiovas. Sta- 
linas netrukus juos išsikvies. Bet neišsikvietė. 

Praėjo valanda, trys, keturios, bet Stalinas vis nesirodė. Apsaugi- 
ninkų būrelis ėmė nerimauti: kažkas negerai. Pulkininkas Starostinas, 
viršesnis „priedėlis“, bandė prikalbinti Lozgačiovą nueiti pas senuką 
patikrinti. „Aš jam atsakiau: „Tu viršesnis, tu ir eik!“ - prisimena Loz- 
gačiovas. 

- Aš bijau, - atsakė Starostinas. 

- Kuo laikai mane - didvyriu? - atkirto Lozgačiovas. 

Jie laukė ne vieninteliai: Chruščiovas su kitais tikėjosi kvietimo į va- 
karienę, bet taip ir nesulaukė. 

Maždaug dešimtą vakaro atvežė CK paštą. Žemas, apkūnus Lozgačio- 
vas su glėbiu popierių nervingai įžengė į namą ir ėjo per kambarius. 
Jis stengėsi kuo labiau triukšmauti, nes „mes bijojome netikėtai jį už- 
klupti <...>, reikėjo, kad jis išgirstų, kai ateini“. Mažajame valgomajame 
apsaugininkas „išvydo šiurpų vaizdą“: Stalinas su pižamos kelnėmis ir 
apatiniais marškiniais gulėjo ant kilimo, pasirėmęs viena ranka „labai 
nepatogia poza“. Jis buvo sąmoningas, bet bejėgis. Išgirdęs Lozgačiovo 
žingsnius, jis „glebnai kilstelėjo ranką“. Apsaugininkas prie jo pribėgo. 

- Kas atsitiko, drauge Stalinai? 

Stalinas sušnypštė „tššš“ - kalbėti neįstengė. Jį krėtė drebulys. Šalia jo 
ant grindų gulėjo rankinis laikrodis ir „Pravdos“ numeris, ant stalo sto- 
vėjo butelis mineralinio vandens „Narzan“. Vadas buvo apsišlapinęs. 

- Gal iškviesti gydytoją? - paklausė Lozgačiovas. 

- Tššš, - sušnypštė Stalinas. 

Komendanto pavaduotojas pakėlė laikrodį: jis sustojo pusę septy- 
nių ryto, kai Vadą ištiko insultas. Stalinas knarktelėjo ir, rodės, užmigo. 
Lozgačiovas prišoko prie telefono, pasikvietė Starostiną ir Butusovą. 

- Paguldykime jį ant sofos <...>, ant grindų nepatogu, - pasakė jis 
jiedviem, ir jie trise užkėlė jį ant sofos. 

Lozgačiovas budėjo: „Aš nesitraukiau nuo Šeimininko.“ Starostinas 
tuo metu paskambino MGB viršininkui Ignatjevui, vadovaujančiam 
Stalino apsaugai nuo 1952 metų gegužės, kai buvo atleistas Vlasikas. 
Ignatjevas buvo per daug išsigandęs, kad ką nors spręstų. Jo pareigos 
leido jam pačiam skambinti gydytojams, bet jis privalėjo elgtis atsar- 

giai, tad liepė Starostinui paskambinti Berijai ir Malenkovui. Galimas 
daiktas, Ignatjevas taip pat įspėjo savo draugą Chruščiovą, nes valsty- 
bės saugumo ministrui reikėjo apsisaugoti nuo Berijos, kaltinusio jį dėl 
gydytojų sąmokslo bei megrelų bylos ir troškusio jo galvos. Tikriausiai 
Berija paskutinis sužinojo, kas nutiko. 

Tuo tarpu „priedėliai“ pernešė Staliną ant sofos į pagrindinį valgo- 
mąjį, kur vykdavo garsiosios vakarienės, nes ten buvo daugiau oro. 
Stalinui buvo labai šalta, todėl jie užklojo jį antklode, o Butusova nu- 
raitojo marškinių rankoves. Starostinui nepavyko rasti Berijos - galbūt 
šis davėsi kur nors su meiluže - bet jis susisiekė su Malenkovu. Šis sakė 
ieškosiąs Berijos. Po pusvalandžio Malenkovas atskambino: 

- Berijos dar neradau. 

Dar po pusvalandžio paskambino pats Berija: 

- Niekam nesakykite apie draugo Stalino ligą ir niekam neskambin- 
kite, - įsakė. 

Sunerimęs Lozgačiovas sėdėjo šalia Stalino. Jis teigė tą naktį praži- 
lęs. Malenkovas taip pat paskambino Chruščiovui ir Bulganinui: 

- Iš Stalino namų paskambino čekistai. Jie labai susirūpinę, sako, 
kažkas nutiko Stalinui. Važiuokime tenai <...>. 

Tačiau Chruščiovas teigia, esą privažiavę prie sarginės jie „susita- 
rė“ į vidų neiti, bet palikti šį subtilų reikalą apsaugininkams. Girdi, 
Stalinas dabar miega; atsibudęs jis nenorės, kad jį matytų „šitaip nepri- 
deramai atrodantį. Taigi grįžome namo.“ Apsaugininkai neprisimena 
šio didikų apsilankymo. Labiau tikėtina, kad Chruščiovas, Bulganinas 
ir galbūt Ignatjevas, karštligiškai pasitarę, nusiuntė į vidų Beriją ir Ma- 
lenkovą išsiaiškinti, ar kažkas iš tikro negerai. Kažkaip tą naktį kaž- 
kas sustabdė antisemitinį vajų „Pravdoje“ - o gal Stalinas tyčia padarė 
pauzę?“ 

Pirmadienio, kovo 2-osios, naktį, trečią valandą, ši nedidelė delega- 
cija atvažiavo į Kuncevą. Nuo Starostino pirmo skambučio Malenkovui 
praėjo daugiau negu keturios valandos: Abu vyrai elgėsi, kaip ir galėjai 
iš jų tikėtis: galbūt girtas Berija - kaip nenustygstantis, sunerimęs nuo- 
tykių mėgėjas, Malenkovas - kaip pedantiškas, nervingas Stalino raš- 


* Galimas daiktas, kiti du laukė savo ZIS. Ignatjevas irgi turėjo ten būti. Bet atrodo, kad Berija 
jau ėmėsi vadovauti. Niekas nežino, kas tą naktį sustabdė antisemitinį vajų spaudoje. Suslovas 
buvo CK sekretorius, atsakingas už ideologiją, bet kas jam įsakė nutraukti tą kampaniją? Tai iki 
šiol lieka paslaptis. 

tininkas. Berijai einant per prieškambarį Malenkovas pasibaisėjo, išgir- 
dęs, kad jo batai girgžda. Malania juos nusiavė, pasikišo po pažastimi ir 
nutipeno vienomis kojinėmis grakščiai it koks išpleręs šokėjas. 

- Kas nutiko Šeimininkui? 

Jie pažvelgė į miegantį generalisimą, knarkiantį po antklode. Berija 
pasisuko į „priedėlius“. 

- Kurių galų sukėlėte paniką?! - užriko jis ant Lozgačiovo. - Akivaiz- 
du, kad Šeimininkas kuo ramiausiai miega. Eime iš čia, Malenkovai. 

Malaniai tipenant vienomis kojinėmis, komendanto pavaduotojas 
bandė paaiškinti, kad „draugas Stalinas serga ir jam reikia medikų dė- 
mesio“. 

- Nesukite mums galvos, nekelkite panikos ir netrukdykite draugui 
Stalinui! 

Sunerimę apsaugininkai neatlyžo. 

- Kas paskyrė jus, mulkius, saugoti draugą Staliną?! - užpyko Berija. 

Juodu su Malenkovu sėdo į limuziną ir nuvažiavo pas laukiančius 
Chruščiovą ir Bulganiną. Galima neabejoti, kad tą naktį prasidėjo dery- 
bos dėl valdžios. Lozgačiovas grįžo budėti, o Starostinas su Butusova 
nuėjo miegoti į sarginę. 

Kuncevo egles ir beržus nušvietė aušra. Praėjo jau dvylika valandų 
po Stalino insulto; jis vis dar knarkė ant sofos šlapimu permirkusiais 
drabužiais. Didikai negalėjo nesvarstyti, ar kviesti gydytojus. Nuosta- 
bu, kad jie dvylika valandų neskambino gydytojams, kita vertus, visa 
padėtis buvo labai neįprasta. Dažniausiai šis poelgis pateikiamas kaip 
įrodymas, kad didžiūnai tyčia nesuteikė Stalinui medicinos pagalbos 
norėdami jį nužudyti. Bet jų padėtis buvo labai trapi: „demaskavus“ 
gydytojus žudikus, dvaras jau braškėjo nuo šnipų manijos, tad bijoti 
sukelti paniką būta rimto pagrindo. Paties Stalino gydytojas buvo kan- 
kinamas vien už tai, kad patarė jam nedirbti ir pailsėti. Jeigu Vadas 
būtų pabudęs, kad ir koks silpnas, būtų palaikęs gydytojų iškvietimą 
bandymu užgrobti valdžią. Negana to, dvariškiai buvo taip įpratę, kad 
jis kontroliuoja net menkiausias smulkmenas, jog patys nelabai pajėgė 
veikti. 

Užtat Ketvertas per tas valandas galėjo dalytis valdžią. Sprendimas 
nieko nesiimti tenkino visus. Berija ir Malenkovas, pirmieji Stalino pa- 
vaduotojai, pirmas - vyriausybėje, antras - Partijoje, teisėtai tapo vado- 
vais iki visos sudėties Politbiuro, vėliau - CK posėdžio. Jeigu Stalinas 

išties merdėjo, jiems reikėjo laiko valdžiai perimti. Galimas daiktas, dėl 
tų pačių priežasčių Chruščiovas su Bulganinu buvo suinteresuoti už- 
delsti su medikų pagalba, kol įtvirtins savo pozicijas. Matyt, jie pažadė- 
jo apginti Ignatjevą ir paaukštinti į CK sekretorius. 

Berija, vienintelis iš Ketverto tuo metu baiminęsis dėl savo gyvy- 
bės, turėjo pagrindą tikėtis, kad nekenčiamas Stalinas mirs. (Moloto- 
vas ir Mikojanas dar nežinojo apie Stalino būklę.) Tačiau Berija nė aki- 
mirkos nebuvo prie Stalino vienas - jis pasirūpino, kad su juo visada 
būtų Malenkovas. Berija nekontroliavo MGB nei gydytojų sąmokslo, 
nei Stalino apsaugininkų - štai kodėl jis tada užriko: „Kas paskyrė jus, 
mulkius, saugoti draugą Staliną?!“ Nors vėliau už tą delsimą buvo 
kaltinamas vien Berija, iš tikrųjų dėl jo kalti galėjo būti Chruščiovas 
ir Ignatjevas. 

Kad ir kokių sumetimų turėjo Ketvertas, jis delsė kviesti gydyto- 
ją iki ryto. Niekada nesužinosime, ar priešingu atveju Stalino gyvybę 
būtų pavykę išgelbėti. Buvo galima atlikti operaciją ir pašalinti krešulį, 
bet tai reikėjo daryti tuoj po insulto. Kas būtų drįsęs duoti jai leidimą? 
Šeštajame dešimtmetyje tikimybė, kad operacija pavyks, buvo labai 
menka - ligonis veikiausiai būtų miręs. Melodramiškuose pasakoji- 
muose apie Stalino mirtį teigiama, neva jis buvęs nužudytas, bet tai, 
kad jis nesulaukė medikų pagalbos, tikriausiai neturėjo jokios reikš- 
mės. Tačiau Berija akivaizdžiai manė, kad buvo ne taip. 

- Aš jį nugalabijau! - vėliau gyrėsi jis Molotovui ir Kaganovičiui. - 
Ašjus visus išgelbėjau! 

Neseniai atlikti tyrimai rodo, kad jis galėjo įberti Stalinui į vyną 
kokio nors kraują skystinančio preparato, tokio kaip varfarinas, todėl 
po kelių dienų Staliną galėjo ištikti insultas. Galimas daiktas, Chruš- 
čiovas ir kiti jam bendrininkavo, todėl visi buvo suinteresuoti slėpti, 
kas nutiko. 

Ketvertas grįžo namo miegoti; savo artimiesiems jie nieko nesakė. 
Prie imperatoriaus lovos budintis Lozgačiovas puolė į neviltį. Jis pa- 
žadino Starostiną ir liepė paskambinti Politbiuro nariams: „Antraip jis 
mirs, tada tau ir man bus galas.“ Siaubas, neleidęs šulams kviesti gydy- 
tojus, dabar akino apsaugininkus jų reikalauti. Jie paskambino Malen- 
kovui, šis liepė Butusovai dar kartą pažiūrėti į Vadą. Ji pranešė, kad jo 
„Miegas neįprastas“. Malenkovas paskambino Berijai. 

- Vėl skambino vyrukai iš Stalino namų, - pasakė Chruščiovui Ma- 

lenkovas. - Jie sako, kad draugui Stalinui kažkas tikrai negerai. Turėsi- 
me ten grįžti. Mes sutarėme, kad gydytojus teks kviesti. 

Viską sprendė Berija su Malenkovu. Tačiau kokius gydytojus kvies- 
ti? Taigi jie paprašė sveikatos apsaugos ministro Tretjakovo parinkti 
gydytojų rusų (ne žydų!). Chruščiovas atvažiavo ir pranešė „priedė- 
liams“, kad gydytojai jau važiuoja. Apsaugininkai lengviau atsiduso. 
Pulkininkas Tukovas paskambino Molotovui, Mikojanui ir Vorošilo- 
vui - dar vienas įrodymas, kad Ketvertas niekados nepritarė Stalino 
sprendimui nustumti juos į šalį. 

- Skambinkite Politbiuro nariams. Aš jau važiuoju, - atsakė Molo- 
tovas. 

Po telefono skambučio į Vorošilovo namus senasis maršalas neat- 
pažįstamai pasikeitė. „Jis atgavo jėgas, susikaupė, - rašė neskelbtame 
dienoraštyje jo žmona. - Tokį jį matydavau pavojingose situacijose per 
Pilietinį ir Didįjį Tėvynės karus <...>. Supratau, kad artinasi nelaimė. 
Baisiai persigandusi, apsiašarojusi, paklausiau jo: „Kas atsitiko?“ Jis 
mane apkabino. „Nebijok!“ 

Vorošilovas prisidėjo prie Kaganovičiaus, Molotovo ir Mikojano, 
jau stoviniuojančių prie ligonio. Molotovas pastebėjo, kad „visiems 
vadovauja Berija. Pasirodžius Kaganovičiui, Stalinas atsimerkė, vieną 
po kito nužvelgė padėjėjus ir vėl užsimerkė. Skirtingai negu valdinga- 
sis Berija, Molotovas ir Kaganovičius buvo didžiai susijaudinę, jiems 
skruostais riedėjo ašaros. Vorošilovas pagarbiai kreipėsi į ligonį: 

- Drauge Stalinai, mes, ištikimi jūsų draugai ir bendražygiai, esame 
čia. Kaip jaučiatės, brangus bičiuli? 

Stalino veidas buvo „persikreipęs“ . Jis sujudėjo, bet sąmonės iki galo 
taip ir neatgavo. Chruščiovas teigia buvęs „labai nusiminęs. Man buvo 
labai gaila, kad mes netenkame Stalino.“ Jis parlėkė namo, nusiprausė 
ir parskubėjo į Kuncevą; nė vienas jo šeimos narys nieko jo neklausinė- 
jo. Pasak Berijos sūnaus, tėvas paskambino į namus ir pranešė žmonai 
apie Stalino ligą; Nina puolė į ašaras. Kaip ir daugumos Politbiuro na- 
rių žmonų, net tų, kurių vyrai buvo pasmerkti mirti, niekas jos negalėjo 
paguosti. 

Septintą ryto gydytojai, vadovaujami profesoriaus Lukomskio, pa- 
galiau atvažiavo į Kuncevą, bet jie niekados anksčiau nesirūpino Sta- 
lino sveikata. Jie buvo atvesti pas ligonį į didįjį valgomąjį, tikriausiai 
pradvokusį šlapimu. Dabar, kai jų kolegos buvo kankinami, Stalino 

šventumas kėlė jiems pagarbią baimę ir jie stėro nuo tūnančio už nuga- 
rų į Mefistofelį panašaus Berijos. Štai kodėl bejėgio, kadaise visagalio 
ligonio apžiūra virto klaidų komedija. „Jie visi drebėjo kaip ir mes“, - 
teigė Lozgačiovas. 

Pirmiausia dantistas išėmė Stalinui dirbtinius dantis, bet „jis buvo 
toks persigandęs, kad jie iškrito jam iš rankų“ ant grindų. Paskui Lu- 
komskis bandė nuvilkti generalisimui marškinius, kad galėtų pamatuo- 
ti kraujospūdį. „Jiems taip drebėjo rankos, kad jie net negalėjo nuvilkti 
jam marškinių“, - prisiminė Lozgačiovas. Lukomskis „siaubingai bijojo 
paliesti Staliną“, tad net neįstengė užčiuopti pulso. 

- Laikyk jo ranką deramai! - užriko Berija. 

Drabužius teko perkirpti žirklėmis. „Pats tai padariau“, - pasakojo 
Lozgačiovas. Gydytojai ėmė apžiūrinėti ligonį, „aukštielninką gulintį 
ant sofos - į kairę pasukta galva, užmerktomis akimis, šiek tiek parau- 
dusiu veidu <...>. Ligonis buvo nevalingai nusišlapinęs [jo drabužiai 
buvo permirkę šlapimu].“ Vado pulsas buvo 78, kraujospūdis - 190 ir 
110, širdis plakė „silpnai“. Dešinė pusė buvo paralyžiuota, kairė ran- 
ka ir koja kartais suvirpėdavo. Jam buvo šaldoma kakta ir buvo duota 
stiklinė 10 procentų magnio sulfato tirpalo. Prie ligonio budėjo neuro- 
patologas, terapeutas ir slaugė. Gydytojai paklausė apsaugininkų, ką 
kuris matė. Stalino sargybiniai dabar baiminosi ir dėl savo gyvybės: 
„Pamanėme: dabar mums galas, susodins į automobilį ir sudie - gyvi 
neliksime!“ 

Staliną ištiko smegenų katastrofa arba, kaip teigė jį apžiūrėję gydy- 
tojai, „iš kairės vidurinės smegenų arterijos išsiliejo kraujas <...>. Li- 
gonis itin sunkios būklės.“ Pagaliau buvo oficialiai paskelbta: Stalinas 
nebegalės dirbti. 

Apsaugininkai atsitiaukė nuo ligonio ir taip prisiplojo prie baldų, 
kad tapo nematomi. Gydytojai mažai kuo galėjo padėti. Jie-patarė: „Vi- 
siška ramybė; palikite ligonį ant sofos; dėkite už ausų dėles (šiuo metu 
uždėtos aštuonios); ant galvos dėkite: šaltus pavilgus <...>. Šiandien 
valgyti neduoti.“ Maitinti tik arbatiniu šaukšteliu - „kai nespringsta, 
duoti skysčių“. Į kambarį atnešė deguonies balionus. Gydytojai suleido 
Stalinui kamparo, paėmė šlapimo mėginį. Ligonis sujudėjo. „Stalinas 
bandė užsikloti.“ 

Išvakarėse šventusi gimtadienį Svetlana buvo iškviesta iš prancūzų 
kalbos pamokos. Jai buvo pasakyta: „Malenkovas nori, kad jūs atva- 

žiuotumėte“ į Kuncevą. Prie vasarnamio Chruščiovas ir Bulganinas, 
abu apsiverkę, mostais sustabdė jos automobilį ir ją apkabino. 

- Berija su Malenkovu tau viską pasakys. 

Vėl buvo akivaizdu, kas čia viskam vadovauja. 

Svetlaną apstulbino bruzdesys ir triukšmas: Kunceve visuomet bū- 
davo labai ramu ir tylu. Ji pastebėjo, kad gydytojai - nepažįstami. Pri- 
ėjusi prie sofos, pabučiavo Staliną ir suvokė: „Mylėjau tėvą karščiau 
negu kada nors ligi tol.“ 

Iškviestas Vasilijus baisiai išsigando tėvo, pamanęs, kad turės jam 
rodyti ką nuveikęs. Atvažiavęs su savo ginkluotųjų oro pajėgų žemėla- 
piais atrodė graudžiai. Netrukus jis pasigėrė. Kitas dvi dienas sūnus vis 
įsvirduliuodavo į ligonio kambarį, kur tvyrojo tyla, sušukdavo: „Jūs, 
kiaulės, neišgelbėjote mano tėvo!“ ir vėl išsvirduliuodavo. 

Svetlana gėdijosi tų jo riksmų. 

Šulai svarstė, ar neišmetus to pamišėlio iš namų. Tik Vorošilovas 
pasivėdėjo Vasilijų į šalį ir bandė raminti: 

- Mes darome visa, kas įmanoma, kad išgelbėtume jūsų tėvui gy- 
vybę. 

Kai tapo aišku, kad Stalinas išvestas iš rikiuotės, Berija „spjaute 
spjaudėsi neapykanta jam“, bet vos tik suvirpėdavo Vado vokai ar jis 
atsimerkdavo, persigandęs, kad jis atsigaus, Berija „klaupdavosi ir bu- 
čiuodavo jam ranką“ lyg koks Artimųjų Rytų viziris merdinčiam sul- 
tonui. Kai Stalinas vėl nugrimzdavo į miegą, Berija tiesiog spjaudė į jį, 
rodydamas neapgalvotą ambicingumą bei takto ir išminties stoką. Kiti 
didikai tylomis jį stebėjo, bet raudojo Stalino, savo seno, ne vieną ydą 
turinčio draugo, ilgamečio vadovo, istorijos titano ir jų tarptautinio ti- 
kėjimo aukščiausiojo žynio, nors tuo pat metu dūsavo iš palengvėjimo, 
kad jis miršta. Per jo valdymą žuvo gal 20 milijonų, 28 milijonai buvo 
ištremti, 18 milijonų iš jų vergavo gulaguose. Vis dėlto po tokių šiurpių 
skerdynių jie vis dar tikėjo savo ideologija. 

Apie dešimtą ryto visas senasis Politbiuras, pradedant Berija su 
Chruščiovu ir baigiant Molotovu, Vorošilovu ir Mikojanu, išvažiavo 
į Kremlių. Be dvidešimties minučių vienuolika jie susitiko Mažajame 
kampe aptarti veiksmų plano. Stalino kėdė stovėjo tuščia. Didikai su- 
sigrąžino valdžią. Dešimt minučių daktaras Kuperinas, naujasis Krem- 
liovkos viršininkas, ir profesorius Tkačiovas nervindamiesi skaitė jau 
cituotą pranešimą sumišusiems, nusiminusiems ir jausmus viduje 

tramdantiems didžiūnams. Baigus skaityti pranešimą, visi tylėjo, todėl 
Kuperinas dar labiau susinervino. Galimas daiktas, buvo per anksti ap- 
tarinėti, kas bus toliau. Galop Berija, jau pasirodęs kaip aktyviausias 
lyderis, išlydėjo gydytojus ir grėsmingai įsakė: 

- Jūs esate atsakingi už draugo Stalino gyvybę - aišku?! Turite pada- 
ryti visa įmanoma ir neįmanoma, kad išgelbėtumėte draugą Staliną! 

Kuperinas susigūžė ir išsliūkino. Malenkovas - matyt, Berija viską 
su juo derino - perskaitė įsaką: šulai poromis turi budėti prie ligonio 
visą parą. Paskui Berija su Malenkovu parskubėjo į Kuncevą rūpintis 
Vadu. Molotovui ir Mikojanui nebuvo liepta budėti; Berija įsakė Miko- 
janui likti Kremliuje ir vadovauti šaliai. 

Su Berija budintis Kunceve Malenkovas paklausė gydytojus, kokia 
prognozė. Kuperinas parodė kraujo apytakos schemą: 

- Matote krešulio užkimštą kraujagyslę, - lyg kokiems studentams 
dėstė jis Politbiuro nariams. - Krešulys sulig penkių kapeikų moneta. Jei- 
gujis būtų buvęs laiku pašalintas, draugas Stalinas būtų likęs gyvas. 

- Kas gali garantuoti, kad draugas Stalinas liks gyvas? - paklausė 
Berija, paskui pasiūlė atlikti operaciją, jeigu tik kuris nors drįsta. 

„Neišdrįso nė vienas“, - teigia Lozgačiovas. Malenkovas paklausė, 
kokia prognozė. 

- Ligonis neišvengiamai mirs, - atsakė gydytojai. 

Bet Malenkovui reikėjo, kad Stalinas kurį laiką dar nemirtų: tarpu- 
valdžio negalėjo būti. 

Pusę devynių vakaro šulai valandai vėl susirinko Mažajame kampe; 
pirmininkavo Berija. Oficialiame Kuperino pranešime Stalino būklė ne- 
buvo apibūdinta kaip beviltiška, bet per tą laiką ji pablogėjo. Dabar jo 
kraujospūdis buvo 210 ir 120, jis kvėpavo ir širdis plakė neritmingai. Pa- 
lei ausis jam dėjo šešias aštuonias dėles. Stalinui buvo daromos magnio 
sulfato klizmos, šaukštais girdoma saldi arbata. 

Tą vakarą prie Lukomskio prisidėjo dar keturi gydytojai, tarp jų - 
iškilusis profesorius Miasnikovas. Politbiuro nariai žinojo, kad visi ge- 
riausieji gydytojai. kalėjime. 

Atvažiavęs į Kuncevą daktaras Miasnikovas pamatė „žemą, storą“ 
Staliną „sudribusį“ ant sofos <...>. Jo veidas buvo persikreipęs <...>. 
Diagnozė atrodė aiški - kraujo išsiliejimas kairiajame smegenų pusru- 
tulyje, sukeltas aukšto kraujospūdžio ir sklerozės.“ Gydytojai kas dvi- 
dešimt minučių viską smulkiai užrašinėjo žurnale. Apsiblausę didžiū- 

nai sėdėjo krėsluose, mankštino kojas, stoviniavo prie ligonio, stebėjo 
gydytojus. Šios nesibaigiančios naktys davė jiems galimybę planuoti 
valdžios perėmimą. 

„Malenkovas leido mums suprasti tikintis, - rašė Miasnikovas, - kad 
medicinos priemonėmis pavyks prailginti ligoniui gyvenimą „pakan- 
kamai ilgą laiką“. Mes visi supratome jį turint galvoje laiką, reikalingą 
naujai vyriausybei suformuoti.“ 

Iki kovo 5-osios daugiau oficialių susirinkimų Kremliuje nebuvo. 
Kol Berija su Malenkovu kuždėjosi apie pareigų pasiskirstymą, Chruš- 
čiovas su Bulganinu svarstė, kaip sutrukdyti Berijai perimti į savo ran- 
kas saugumo tarnybas. Berija jau seniai išdėstė savo planus - galbūt ir 
girdint Malenkovui; kadangi joks gruzinas nebegalės vėl valdyti Rusi- 
jos, Malenkovas ketino vadovauti vyriausybei, išlikdamas CK sekreto- 
riumi. Berijai atiteks senasis jo feodas - MGB ir MVD. 

Vėlai vakare Mikojanas užsuko pas mirštantįjį. Molotovas sirgo, bet 
retkarčiais irgi pasirodydavo, galvodamas apie Poliną - jis tikėjosi, kad 
ji tremtyje, gyva. Jis nežinojo, kad jinai tardoma Lubiankoje. Tačiau tą 
vakarą Berijos įsakymu ją staiga nustojo tardyti, nors gydytojai buvo 
kvočiami toliau. Gydytojų sąmoksle kelis vaidmenis atliekantis Igna- 
tjevas, liudytojų teigimu, išgąstingai žvilgčiojo į pasliką Staliną iš tarp- 
durio: jis vis dar siaubingai jo bijojo. 

- Užeikite - nesidrovėkite! - ragino Lozgačiovas. 

Kitą rytą Chruščiovas parlėkė namo miegoti ir pranešė artimiesiems, 
kad Stalinas serga. 

Rodės, retkarčiais Stalinas atgauna sąmonę: jis parodydavo į senti- 
mentalias nuotraukas ant sienos, užfiksavusias ėriuką šeriančią mer- 
gaitę, paskui „parodydavo į save“ - tada jam arbatiniu šaukšteliu 
duodavo sriubos. Chruščiovo nuomone, „jis išspaudė kažką panašaus 
į šypseną“ - tada didikai nusišypsojo jam. Molotovas manė, kad Stali- 
nas šitaip parodė save menkinantį sąmojį. Berija puolė ant kelių ir ėmė 
karštai bučiuoti generalisimui ranką. Stalinas užsimerkė ir „daugiau 
nebeatsimerkė“. Tą rytą penkiolika minučių po dešimtos gydytojai 
konstatavo, kad ligonio būklė pablogėjo. 

- Tie šunsnukiai nužudė tėvą, - vėl užsiplieskė Vasilijus. 

Chruščiovas apkabino tą mažutį persigandusį žmogelį ir nusivedė į 
gretimą kambarį. 

Grįžęs namo pietauti Berija neslėpė palengvėjimo. 

- Jam bus geriau, jeigu mirs, - tarė jis artimiesiems. - Jeigu liks gy- 
vas, niekuo nesiskirs nuo daržovės. 

Nina vis dar raudojo mirštančio Stalino. 

- Kokia tu keistuolė, Nina! Jo mirtis išgelbėjo tau gyvybę. 

Nina kasdien lankė Svetlaną ir ją guodė. 

Kovo 4-ąją vakarop Stalinas ėmė vis labiau silpti, kvėpavimas čia 
gilėjo, čia slopo, o retkarčiais visai nutrūkdavo - medikai vadina tokį 
kvėpavimą Cheyne'o-Stokeso. Berija ir Malenkovas kreipėsi į „atsargi- 
nius“ gydytojus. Tą naktį trys nustebę kaliniai, kasdien kankinami už 
dalyvavimą gydytojų sąmoksle, buvo išvesti dar kartą tardyti. Tik šįsyk 
kankintojų nedomino sionistinis sąmokslas - jie mandagiai paklausė jų, 
kaip medikų, nuomonės. 

- Mano dėdė sunkiai serga, - tarė kvotėjas, - jam išsivystė Cheyne'o0- 
Stokeso kvėpavimas. Ką, jūsų nuomone, tai reiškia? 

- Jeigu tikitės dėdės palikimo, - atsakė profesorius, nepraradęs savo 
žydiško sąmojo, - manykite, kad turite jį savo kišenėje. 

Kitas garsus profesorius - Jakovas Rapoportas - buvo paprašytas 
išvardyti specialistus, kurie turėtų gydyti tą „sergantį dėdę“. Rapopor- 
tas paminėjo Vinogradovą ir kitus suimtus gydytojus. Tada tardytojas 
paklausė, ar daktarai Kuperinas, Lukomskis ir dar du tokie pat geri, ir 
buvo priblokštas, kai Rapoportas atsakė: „Vos vienas iš tų keturių yra 
kompetentingas gydytojas, tik gerokai žemesnio lygio negu tie, kurie 
laikomi kalėjime.“ 

Tardymas tęsėsi, bet kvotėjams jis neberūpėjo - kartais jie net už- 
migdavo. Apie tai, kas įvyko, suimtieji nieko nesužinojo. 

Pusę dvyliktos vakaro Stalinas ėmė žiaukčioti. Kvėpavo nelygiai, su 
pauzėmis. Kuperinas pranešė susirinkusiems didžiūnams, tylomis ste- 
bintiems Vadą, kad padėtis kritiška. “ 

- Imkitės visų priemonių, kad išgelbėtumėte draugą Staliną! - įsakė 
susijaudinęs Berija. 

Taigi gydytojai toliau kovojo dėl generalisimo gyvybės. Buvo įvež- 
tas dirbtinio kvėpavimo aparatas - iki šiol jis taip ir nebuvo prijungtas. 
Su aparatu atėjo jauni technikai: „išpūtę akis“ jie spoksojo į siurrealisti- 
nę sceną kambaryje. 

Kovo 5-ąją Stalinas staiga išbalo, ėmė kvėpuoti vis negiliau, su ilges- 
nėmis pauzėmis. Pulsas buvo tankus ir silpnas. Ligonis ėmė mataruoti 
galva. Kairę ranką ir koją supurtė traukuliai. Vidurdienį Stalinas ėmė 

vemti krauju. Neseniai buvo rastas pirmas gydytojų užrašų juodraš- 
tis; iš jo matyti, kad jam kraujavo skrandis - galutiniame pranešime ši 
smulkmena neminima. Gal ji buvo išbraukta todėl, kad iš jos buvo gali- 
ma spręsti, jog Vadas buvo nunuodytas. Kraujavimą lengvai galėjo su- 
kelti varfarinas - tada Stalino mirtis tikrai būtų atrodžiusi įtartina. Kita 
vertus, gal tai tebuvo požymis, kad ligotas senas kūnas nebeatlaikė. 

- Važiuok greičiau, Stalinui atkrytis! - telefonu liepė Chruščiovui 
Malenkovas. 

Didikai parlėkė į Kuncevą. Stalino pulsas sulėtėjo. Be dvidešimt 
penkių minučių keturios kas dvi tris minutes jo kvėpavimas penkias 
sekundes nutrūkdavo. Vadas nyko tiesiog bežiūrint. Berija, Chruš- 
čiovas ir Malenkovas jau buvo gavę leidimą pasirūpinti, kad Stalino 
„dokumentai ir popieriai, tiek einamieji, tiek archyviniai, būtų dera- 
mai sutvarkyti“. Taigi Berija dabar paliko kitus du prie mirštančiojo, 
o pats nuskubėjo į Kremlių. Ten Stalino seife ir bylose jis ėmė ieškoti 
jam galinčių pakenkti dokumentų. Pirmiausia galėjo būti testamentas: 
Leninas jį paliko, o Stalinas irgi kalbėjo apie tai, kad išklos savo mintis 
popieriuje. Jeigu Stalinas ir surašė testamentą, tai Berija dabar jį sunai- 
kino. Bylos buvo prigrūstos visų šalies vadovų įskundimų ir įkalčių 
prieš juos pačius. Ten turėjo būti ir Berijos abejotino vaidmens Baku per 
Pilietinį karą įrodymų, taip pat vėliau pasigestų dokumentų, atsklei- 
džiančių kruviną Malenkovo ir Chruščiovo vaidmenį per Didįjį terorą, 
Leningrado byloje ir gydytojų sąmoksle. Tą popietę ši trijulė ėmė nai- 
kinti dokumentus. Chruščiovui ir Malenkovui šitaip pavyko išgelbėti 
savo reputaciją, Berijai jau niekas negalėjo padėti“. 

Berija grįžo į Kuncevą. Gydytojai pranešė, kad ligonio būklė dar 
labiau pablogėjo. Oficialus visų valdančiųjų - trijų šimtų aukščiausių 
pareigūnų - susirinkimas buvo numatytas tą vakarą. Dabar dvariškiai 
neoficialiai susirinko viename iš vasarnamio kambarių sudaryti naujos 
vyriausybės. Berija ir jo „ožys“ Malenkovas iš anksto buvo susitarę 
dėl „kolektyvinės vadovybės“ ir dabar paeiliui siūlė, ką į kokias pa- 


* Penki iškalbingi laiškai neva buvo rasti po laikraščiu ant Stalino rašomojo stalo - taip Chruš- 
čiovas sakė A. V. Snegovui. Šis apie tai pasakodamas istorikui Rojui Medvedevui teprisiminė 
tris. Pirmas buvo Lenino, rašytas 1923-iaisiais: Iljičius reikalavo, kad Stalinas atsiprašytų dėl ne- 
mandagaus elgesio su jo žmona Krupskaja. Antras buvo paskutinis Bucharino prašymas: „Koba, 
kam tau reikia mano mirties?“ Trečias buvo Tito, rašytas 1950 m. Sakoma, kad jame Jugoslavijos 
lyderis rašė: „Liaukis siuntinėjęs žudikus manęs medžioti <...>. Jei tai nesibaigs, aš pasiųsiu 
žmogų į Maskvą, tada tau nebereikės nieko siųsti.“ 

reigas skirti. Molotovas ir Mikojanas grįžo į Partijos prezidiumą, vėl 
sumažintą iki ankstesnio dydžio. Molotovas vėl gavo užsienio reikalų 
ministro pareigas, Mikojanas - užsienio ir vidaus prekybos ministro. 
Chruščiovas liko vienu iš viršesnių CK sekretorių, bet prarado parei- 
gas vyriausybėje. Lemiamas vaidmuo teko Berijai: jis sujungė MVD su 
MGB ir liko Ministrų tarybos pirmininko pavaduotoju. Malenkovas 
pakeitė Staliną abiejuose - Ministrų tarybos pirmininko ir Partijos pir- 
mojo sekretoriaus - postuose. Daugiau galios gavo ir kariškiai; naujais 
gynybos ministro Bulganino pavaduotojais tapo seni Stalino paladinai 
Žukovas ir Vasilevskis. Vorošilovas buvo paskirtas Aukščiausiosios 
Tarybos Prezidiumo pirmininku. Nėra kos stebėtis, kad Berija netvėrė 
džiaugsmu. 

Nesantuokinis megrelas, turintis architekto išsilavinimą, bet patyręs 
žandaras, jau svajojo valdyti imperiją - vieną iš branduolinių super- 
valstybių - ir tapti tarptautinio lygio veikėju, o ne būti tik saugumo 
tarnybų agentu kaip iki šiol. Nors buvo atsidūręs labai keblioje padė- 
tyje, išliko gyvas. Dabar jis nejautė jokios baimės ir atvirai liejo savo 
pasidygėjimą Stalinu: 

- Tas šunsnukis! Tas šlykštynė! Ačiū Dievui, jo atsikratėme! 

Berija dabar galėjo demaskuoti veidmainį generalisimą. 

- Nejis laimėjo karą! - netrukus kalbėjo jis tiems, kuriais pasitikėjo. - 
Karą laimėjome mes! - ir pridūrė: - Mes būtume išvengę karo! 

Norėdamas demaskuoti Staliną, pasitelkė į pagalbą posakį „asme- 
nybės kultas“. Berija išlaisvinsiąs tautas, padarysiąs ekonomiką atvirą, 
išvaduosiąs Rytų Vokietiją, paskelbsiąs amnestiją ir paleisiąs į laisvę 
prievartinio darbo stovyklų kalinius ir iškelsiąs aikštėn gydytojų są- 
mokslo intrigas. Berija nė akimirkos neabejojo triumfuosiąs dėl savo 
nepaprasto proto ir naujų antibolševikiškų idėjų. Net Molotovas supra- 
to, kad Lavrentijus Pavlovičius - „ateities žmogus. 

Nors dabar atrodo, kad Berijos politika pranašavo Gorbačiovo re- 
formas, Berija taip ir liko „viso labožandaras“ (taip sakydavo Sta- 
linas), nes jam magėjo atkeršyti jį išdavusiems, tokiems kaip Vlasi- 
kas. Jis netapo Stalino įpėdiniu, tik „kolektyvinės vadovybės tvirtąja 
ranka“. Tačiau didžiuma naujųjų didikų bijojo Berijos, jo žiaurumo ir 
galimo populiarumo, kurio jis siekė debolševizuodamas režimą. Pats 
Berija neįvertino Chruščiovo ir maršalų. Šiaip ar taip, jis pasiekė ste- 
bėtinai daug. 

Po kurio laiko didžiūnai susirinko prie švokščiančio ligonio. Beri- 
ja priėjo prie sofos ir lyg koks filmo kronprincas melodramiškai pra- 
šneko: 

- Drauge Stalinai, čia susirinko visi Politbiuro nariai. Kalbėkitės su 
mumis! 

Stalinas nesureagavo. Vorošilovas atitraukė Beriją: 

- Tegul prieina apsaugininkai ir vasarnamio darbuotojai - jis artimai 
juos pažįsta. 

Prie Stalino priėjo pulkininkas Chrustaliovas ir kreipėsi į jį. Stalinas 
neatsimerkė. Šulai stojo į eilę atsisveikinti - poromis it kokie mokinu- 
kai. Rikiavosi pagal svarbą: pirmi - Berija ir Malenkovas, už jų - Voro- 
šilovas, Molotovas, Kaganovičius ir Mikojanas, o paskiausiai - jaunesni 
vadovai. Lyg atlikdami kokį ritualą jie spaudė Stalinui ranką. Malenko- 
vas tvirtino, neva Stalinas spustelėjęs jam pirštus, taip parodydamas, 
kad skiria jį savo įpėdiniu. 

Palikę prie mirštančiojo vienintelį Bulganiną, didžiūnai nuskubėjo 
į Kremlių. Ten Partijos prezidiumo, Ministrų tarybos ir Aukščiausio- 
sios Tarybos Prezidiumo nariai susirinko patvirtinti naujosios vyriau- 
sybės. Stalinas buvo atleistas iš Ministrų tarybos pirmininko pareigų, 
bet, keista, paliktas SSKP CK prezidiumo nariu. Maždaug trys šim- 
tai pareigūnų patvirtino iš anksto sutartą sandorį. Didžiūnai „pajuto 
palengvėjimą *. 

Jie laukė, kada Bulganinas paskambins ir praneš, jog Stalinas mirė, 
bet taip ir nesulaukė. Stalinas vis dar laikėsi. Tada dvariškiai grįžo į 
Kuncevą. Po devintos vakaro Vadą išpylė prakaitas, pulsas tapo silp- 
nas, lūpos pamėlo. Aplink sofą susirinko Politbiuro nariai, Svetlana ir 
Vasilijus Stalinai, Valečka ir apsaugininkai. Jaunesnieji vadovai būria- 
vosi lauke ir iš tarpdurio stebėjo, kas vyksta name. 


* Chruščiovas su Bulganinu iš tikrųjų apsaugojo Ignatjevą - šis tapo CK sekretoriumi. Tačiau Be- 
rijai vėliau pavyko pasiekti, kad jis būtų atleistas iš šių pareigų už vaidmenį gydytojų byloje. Vis 
dėlto Ignatjevas atsipirko papeikimu ir buvo išsiųstas Partijos pirmuoju sekretoriumi į Baškiriją, 
vėliau - į Totoriją. Vadinamojoje slaptojoje savo kalboje Chruščiovas pavaizdavo jį kaip auką, 
o ne pabaisą. Valdant Chruščiovui, vėliau - Brežnevui, didžiuma gydytojų sąmokslo aukščiau- 
siųjų čekistų, tarp jų Michoelso nužudymui vadovavęs Ogolcovas ir Riasnojus, nesulaukė jokio 
atpildo. Chruščiovas labai kruopščiai atrinkdavo tuos, kuriuos bausti už Stalino nusikaltimus. 
Ignatjevas septyniasdešimtojo gimtadienio proga 1974 m. buvo apdovanotas Lenino ordinu. Jam 
labiausiai pasisekė iš visų Stalino MGB vadovų: jis vienintelis mirė sava mirtimi, sulaukęs septy- 
niasdešimt devynerių (1983 m.), būdamas gerbiamas žmogus. 

Pusę dešimtos Stalinas kvėpavo keturiasdešimt aštuonis kartus per 
minutę, širdis ėmė plakti silpniau. Be dvidešimt minučių dešimt vi- 
siems matant gydytojai davė Stalinui deguonies. Pulsas jau buvo be- 
veik neužčiuopiamas. Gydytojai pasiūlė suleisti kamparo ir adrenalino, 
kad stimuliuotų širdies veiklą. Šį sprendimą turėjo priimti Vasilijus ir 
Svetlana, bet jie stebėjo nieko nesakydami. Po injekcijos Stalinas susi- 
purtė ir ėmė vis labiau dusti: jis iš lėto ėmė dusti nuo savo organizmo 
skysčių. 

- Išveskite Svetlaną! - įsakė Berija, kad ji nematytų šio šiurpaus vaiz- 
do, bet niekas nepajudėjo. 

„Jo veidas prarado spalvą, - rašė Svetlana, - bruožų nebegalėjai 
atpažinti <...>. Mums bežiūrint jis užduso tikrąja šio žodžio prasme. 
Priešmirtinės kančios buvo šiurpios <...>. Paskutinę akimirką jis atmer- 
kė akis. Žvilgsnis buvo siaubingas - gal pamišėliškas, gal piktas - bet 
kupinas mirties baimės.“ 

Staiga Stalino kvėpavimo ritmas pasikeitė, kairė ranka pakilo. Vienai 
slaugei tai pasirodė „panašu į pasisveikinimą“. „Atrodė, kad jis rodo į 
kažką viršuje ar mums visiems grasina <...>“, - teigė Svetlana. Labiau 
tikėtina, kad jis tik gaudė orą, nes jam stigo deguonies. „Kitą akimir- 
ką po paskutinių pastangų jo siela atitrūko nuo kūno.“ Viena gydytoja 
pratrūko raudoti ir apsikabino širdgėlos prislėgtą Svetlaną. 

Bet gydytojai nenorėjo pasiduoti. Vienas milžinas užkrito ant lavono 
ir pradėjo dirbtinį kvėpavimą smarkiai maigydamas jam krūtinę. Žiū- 
rėti į šį vaizdą buvo taip skausminga, kad Chruščiovui pagailo Stalino. 

- Prašom liautis! Nejaugi nematote, kad jis negyvas?! Ko jūs norite? 
Jūs jo nebeatgaivinsite. Jis jau miręs! - šaukė Chruščiovas rodydamas 
savo impulsyvų, valdingą būdą pirmu įsakymu, duotu ne Berijos ar 
Malenkovo. 

Stalinas „išbalo <...>, jo bruožai tapo ramūs, gražūs, nedrumsčia- 
mi, - rašė Svetlana. - Mes visi stovėjome sustingę, negalėdami pratarti 
žodžio.“ 1 

Jie dar kartą išsirikiavo ta į mokinukų panašia vora. Berija šoko į 
priekį ir pirmas rituališkai pabučiavo dar šiltą kūną - iš šalies jis tu- 
rėjo panėšėti į dvariškį, plėšiantį žiedą mirusiam karaliui nuo piršto. 
Kiti paeiliui pabučiavo Vadą. Vorošilovas, Kaganovičius, Bulganinas, 
Chruščiovas ir Malenkovas raudojo kartu su Svetlana. Molotovas ver- 
kė, apraudodamas Staliną, nors jam ir žmonai visai neseniai grėsė mir- 

tis. Mikojanas slėpė jausmus, bet... „galima sakyti, kad man pasisekė“. 
Berija neverkė. Atvirkščiai: jis „visas švytėjo, atrodė naujai gimęs“ - 
išpampusi, trykštanti energija pilka rupūžė, prastai slepianti piktdžiu- 
gą. Jis nužingsniavo pro raudančius dvariškius į prieškambarį. Staiga 
kapų tylą mirusiojo kambaryje „sudrebino garsus, triumfo neslepiantis 
jo balsas“, - pasakoja Svetlana. 

- Chrustaliovai - automobilį! 

Berija išrūko į Kremlių. 

- Išvažiavo imti valdžios, - pasakė Chruščiovui Mikojanas. 

Svetlana pastebėjo, kad „jie visi jo [Berijos] siaubingai bijo“. Didžiū- 
nai žvelgė jam įkandin, paskui pašėlusiai skubėdami „vyriausybės 
nariai pasileido prie durų <..>“. Mikojanas su Bulganinu pabuvo kiek 
ilgiau, bet paskui irgi išsikvietė limuzinus. Valdžios atstovai paliko va- 
sarnamį. Kolosas išnyko - liko tik senio kiautas ant sofos šlykščiame 
priemiesčio name. 

Liko tik tarnai ir artimieji. Iš pašalių išlindę „atėjo atsisveikinti vi- 
rėjai, vairuotojai, sargai, sodininkai ir moterys, patarmaudavusios prie 
stalo. Dažnas raudojo; rūstūs apsaugininkai „lyg vaikai“ šluostėsi akis 
rankovėmis. Sena apsiverkusi slaugė davė jiems valerijonų lašų. Apdu- 
jusi Svetlana viską stebėjo. Kai kurie tarnai ėmė gesinti šviesas ir kuopti 
namus. 

Tuomet artimiausia Stalino draugė, žiaurios šio neprilygstamo siau- 
būno vienatvės paguoda Valečka, dabar trisdešimt aštuonerių, dirbusi 
pas Staliną nuo dvidešimties, prasibrovė pro verkiančias tarnaites, „su- 
kniubo ant kelių“ ir krito ant lavono nė nebandydama tramdyti siel- 
varto, kaip įpratę paprasti žmonės. Ši žvali moteris, visada mokėjusi 
laikyti liežuvį už dantų, buvo mačiusi labai daug. Iki pat mirties ji buvo 
įsitikinusi, kad „šia žeme niekados nevaikščiojo geresnis žmogus“ už 
Staliną. Padėjusi galvą jam ant krūtinės, Valečka „aimanavo visu balsu, 
kaip daro kaimietės. Ji raudojo ilgai, ir niekas nebandė jos raminti“ !. 

Stalino kūnas buvo balzamuotas. 1953-iųjų kovo 9 dieną Molotovas, Be- 
rija ir Chruščiovas sakė kalbas per jo laidotuves, paskui jis buvo pagul- 
dytas į mauzoliejų šalia Lenino. Polina Molotova vis dar kalėjo Lubian- 
koje. Kitą dieną Berija pasikvietė Molotovą į savo kabinetą tame kalėjime. 
Molotovui atvykus, Berija pirmas prišoko prie Polinos ir ją pasveikino: 

- Didvyrė! 

Jos pirmas klausimas buvo: „Kaip laikosi Stalinas?“ Sužinojusi, kad 
jis negyvas, ji nualpo; Molotovas parvežė ją namo. 

Berija ėmėsi liberalizuoti režimą ir liepė suimti gydytojų sąmokslo 
kaltininkus, bet jam pasiūlius išlaisvinti Rytų Vokietiją kilęs sukilimas 
sukėlė kitų didžiūnų nerimą. Chruščiovas ėmė planuoti, kaip sunaikin- 
ti Beriją; Nikita patraukė į savo pusę premjerą Malenkovą bei gynybos 
ministrą Bulganiną. Molotovas vis dar žavėjosi Berija, bet dėl Vokietijos 
krizės sutiko palaikyti Chruščiovą. Nuostabu, tačiau Aukščiausiosios 
Tarybos Prezidiumo pirmininkas Vorošilovas stojo į Berijos pusę. Kai 
buvo paklausta Mikojano nuomonės, šis atsakė nepasitikįs Chruščiovu 
dėl labai artimų ryšių su Malenkovu ir... Berija. Chruščiovas ne viską 
papasakojo Mikojanui, bet šis pritarė, kad Beriją reikėtų pažeminti iki 
naftos pramonės ministro. Kaganovičius kaip visada laikėsi nuošaliai, 
užtat maršalas Žukovas su savo generolais užtikrino šiam žingsniui 
reikiamą jėgą. 

Birželio 25-ąją linksmas Berija traukdamas gruzinų dainas sūpavosi 
atsigulęs hamake savo vasarnamyje, nors buvo iškviestas į ypatingąjį 
CK prezidiumo posėdį. Nina įspėjo jį, kad būtų atsargus, bet jis nejautė 
jokio nerimo: žmonai paaiškino, girdi, jį remiantis Malenkovas. 

Kitą dieną apie 13 valandą Chruščiovas posėdyje paprašė žodžio ir 
užsipuolė Beriją. Prie Chruščiovo prisidėjo Bulganinas. Mikojanas nu- 
stebo, kai buvo nutarta suimti Beriją. 

- Kas čia darosi, Nikita? - paklausė Berija. - Ko tu kabinėjiesi prie 
manęs? 

Kai atėjo Malenkovo eilė palaikyti perversmininkus, jis pabūgo už- 
sistoti Beriją ir slapčia davė ženklą už durų laukiantiems generolams. 
Įsiveržė maršalas Žukovas ir Beriją suėmė. 

Nina Berija, jos sūnus Sergo ir šio žmona Marta Peškova taip pat buvo 
areštuoti ir įkalinti. Iš savo kameros Berija apipylė Malenkovą laiškais, 
maldaudamas padėti jam ir pasigailėti artimųjų. Gruodžio 22-ąją Berija 
kartu su Merkulovu, Dekanozovu ir Kobulovu slapto politinio teismo 
buvo nuteisti mirti - už tėvynės išdavimą ir terorizmą. Akivaizdu, kad 
tokie kaltinimai šiems galvažudžiams neturėjo pagrindo. 

Berija buvo išrengtas iki apatinių, rankas jam surakino grandinėmis 
ir pritvirtino prie kablio sienoje. Jis lyg paklaikęs maldavo nežudyti ir 
taip garsiai kriokė, kad teko užkimšti jam gerklę rankšluosčiu. Akys jam 
išvirto virš tvarsčio, apvynioto aplink veidą. Jo budelis - generolas Ba- 
tickis, vėliau už šį savo nuopelną paaukštintas į maršalus, - šovė tiesiai 
Berijai į kaktą. Lavoną kremavo. Jo protežė Abakumovas, vėliau tapęs 
varžovu, buvo teisiamas už Leningrado bylą ir 1954 metų gruodį sušau- 
dytas. Jiedviem buvo suversta kaltė už daugelį Stalino nusikaltimų. 

Kai naujieji šalies vadovai ėmė paleidinėti kalinius, šie dažnai re- 
agavo panašiai. Kira Alilujeva, pati ką tik išleista į laisvę, pasiėmė iš 
Lubiankos savo motiną Jevgeniją. 

- Vadinasi, Stalinas galų gale mus vis dėlto išgelbėjo! - pareiškė 
Zenia. 

- Kvaiša! - atšovė Kira. - Stalinas negyvas! 

Jevgenija garbino Vadą iki pat savo mirties 1974 metais. Jos brolienė 
Ana Redens, kaip ir antra Budiono žmona Olga, kalinama išprotėjo ir 
niekados nebepasitaisė. Vlasikas iš kalėjimo grįžo palaužtas, bet juodu 
su Poskriobyševu liko draugai ir abu mirė septintojo dešimtmečio vi- 
duryje. 

Tarp lyderių ėmė dominuoti Chruščiovas. Malenkovas buvo paša- 
lintas iš ministro pirmininko pareigų, jį pakeitė Bulganinas. 1956-aisiais 
Chruščiovas, palaikomas Mikojano, pasmerkė Stalino nusikaltimus 
garsiojoje slaptojoje kalboje. Po penkerių metų Stalino kūnas buvo iš- 
neštas iš mauzoliejaus ir įmūrytas Kremliaus sienoje. 

1957-aisiais Molotovui, Kaganovičiui ir Malenkovui, palaikomiems 
Vorošilovo ir Bulganino, pavyko SSKP CK prezidiumo posėdyje paša- 

linti Chruščiovą iš SSKP CK pirmojo sekretoriaus pareigų. Tačiau tada 
Chruščiovas pasitelkė į pagalbą CK, o maršalas Žukovas parūpino lėk- 
tuvų ir atskraidino jais į Maskvą Nikitos rėmėjų. Po kelių dienų jam pa- 
vyko organizuoti plenumą. Jame Stalino didikai žudikai puolė vienas 
kitą kaltinti dėl savo nusikaltimų. „Pasiraitoję rankoves, su kirviu ran- 
kose, jie kapojo galvas“, - smerkė juos Žukovas - ir pats Chruščiovas. 
Jis užsipuolė Malenkovą, šis atrėžė: 

- Jūs vienintelis esate visiškai švarus, drauge Chruščiovai! 

Kaganovičius tvirtino, esą pasmerktųjų sąrašus „pasirašinėjo visas 
Politbiuras“. Chruščiovas tada apkaltino ir jį. 

- Ar ne jūs pasirašinėjote mirties nuosprendžius Ukrainoje?! - už- 
riaumojo tada Kaganovičius. 

Galop Chruščiovas sušuko: 

— Mes visi, kartu paimti, nesame verti Stalino šūdo! 

Vienas istorikas neseniai rašė: „Į Niurnbergo procesą šis plenumas 
tikrai nepanėšėjo“, bet „Stalino parankiniai nieko artimesnio atpildo 
dienai daugiau nesulaukė“. Molotovas, Kaganovičius ir Malenkovas 
buvo išmesti iš pareigų. Kaganovičius su Malenkovu buvo išsiųsti į 
tolimus regionus, pirmasis - vadovauti potašo gamyklai, antrasis - hi- 
droelektrinei. Malenkovo dukra teigia, kad šios menkos pareigos tėvą 
guodė ir ramino; pasak Kaganovičiaus vaikaičio, Geležinis Lazaras be- 
mat pamiršo savo bjaurų būdą, kuriuo garsėjo, ir niekados nebepakėlė 
balso - tapo mielu seneliu. 

Molotovas buvo paskirtas SSRS ambasadoriumi Mongolijoje, vėliau, 
1960-aisiais, SSRS atstovu JT Atominės energijos agertūroje Vienoje. 
Taigi jis dalyvavo, kai ten 1961 metų birželį susitiko prezidentas Ken- 
nedy ir Chruščiovas su savo delegacijomis. Tiesa, Molotovas taip ir liko 
antrame plane, nes niekas nekreipė į jį dėmesio. 

Chruščiovas, kaip ir prieš jį Stalinas, tapo ne tik ministru pirminin- 
ku, bet ir Partijos pirmuoju sekretoriumi.- Atsidėkodamas už pagalbą, 
jis paskyrė maršalą Žukovą gynybos ministru, bet jo karingumas ir 
šlovė kėlė grėsmę vis labiau garbės trokštančiam Nikitai, ir šis atleido 
maršalą už „autoritarizmą“. Kai nusenęs Aukščiausiosios Tarybos Pre- 
zidiumo pirmininkas Vorošilovas 1960 metais išėjo į pensiją, Chruščio- 
vas su Mikojanu buvo paskutiniai valdžioje esantys Stalino dvariškiai. 
Būtent Mikojanas per Kubos raketų krizę skrido į Havaną, lydimas sū- 
naus Sergo, įtikinti Castro sutikti su Chruščiovo kompromisu, o paskui 


753 


STALINAS. RAUDONOJO CARO DVARAS 


į Vašingtoną derėtis su Kennedy. Mikojanas, padėjęs nešti Lenino kars- 
tą, dalyvavo ir Kennedy laidotuvėse. 

Po visą pasaulį išgąsdinusios Kubos raketų krizės ir autokratiškų 
kvailysčių, iškrėstų žemės ūkyje, 1964 metais Chruščiovą nuvertė jaunų 
žvaigždžių klika - Brežnevas, Kosyginas ir pilkasis kardinolas Suslo- 
vas. Jie valdė šalį iki savo mirties devintajame dešimtmetyje. Mikojanas 
atlaikė net tą sukrėtimą, tapo Aukščiausiosios Tarybos Prezidiumo pir- 
mininku ir išėjo į pensiją 1965 metais. 

Seniesiems didžiūnams buvo sunku susitaikyti su žlugimu. Kita ver- 
tus, jie tikėjosi būsią suimti, todėl visi lengviau atsikvėpė, kai liko gyvi. 
Kaganovičius ir Andrejevas, 1957 metais palikę savo butus Kremliuje, 
sužinojo, kad net rankšluosčiai ir patalynė nėra jų nuosavi. Dažnam jų 
pavyko gauti butus panašiuose į rūmus pastatuose Granovskio gatvėje; 
apsukrusis Molotovas įsigudrino gauti du butus ir dar vasarnamį. Ka- 
ganovičius ir Malenkovas turėjo tenkintis kukliais, bet erdviais butais 
Frunzės krantinėje; juodu vengė vienas kito. Tie garsūs, krauju susite- 
pę seni pensininkai laiką leido rašydami prisiminimus, priiminėdami 
gerbėjus stalinistus, vengdami priešiškų gatvėje sutiktų buvusių aukų 
žvilgsnių, prašydami grąžinami į Partiją ir vartydami popierius Lenino 
bibliotekoje. Nors jie dabar buvo niekas, pastebėjusieji juos gatvėje pa- 
jusdavo jaudulį, tarsi pamatę gyvas iškasenas. 

Laimingai vėl suėję draugėn Viačeslavas ir Polina Molotovai vis dar 
mylėjo vienas kitą ir liko stalinistai, nė nebandantys atgailauti dėl savo 
praeities. Svetlana rašė, kad apsilankiusi pas juos pasijusdavo lyg atsi- 
dūrusi „paleontologijos muziejuje“. Molotovas ir Kaganovičius iki pat 
mirties žiūrėjo vienas į kitą su dygia panieka, bet ji nė iš tolo neprily- 
go jų neapykantai Chruščiovui. Šis prisipažino „iki alkūnių“ susitepęs 
aukų krauju, ir „tai slegia man sielą“. Jis metė iššūkį savo įpėdiniams 
padiktuodamas sąžiningus (ten, kur pats to norėjo) prisiminimus; mirė 
1971 metais. Nors seniai sirgo, Andrejevas išgyveno iki tų pačių metų. 
Atminimo lenta ant Granovskio gatvės namo sienos rodo, kad jis yra 
paskutinis vis dar garbinamas Stalino budelis. Mikojanas rašė atvirus 
(taip pat kaip Chruščiovas - ten, kur pats to norėjo) prisiminimus iki 
mirties 1978 metais. 

Dar trys sulaukė kitos eros: Polina mirė 1970-aisiais, o Molotovas, 
pokalbiuose su prijaučiančiu žurnalistu palikęs ateinančioms kartoms 
negailestingus prisiminimus, dar pamatė Gorbačiovo atėjimą į valdžią 

ir mirė 1986 metais. Malenkovas išliko stalinistas, pamėgo Mandelšta- 
mo poeziją ir iš naujo atrado savo vaikystės krikščioniškąjį tikėjimą - gal 
tai buvo savotiška atgaila. Jis buvo palaidotas 1988 metais po kryžiumi 
ir visiškai netinkama „teisingumo liūto“ skulptūra, nukalta jo vaikai- 
čio. Kaganovičius, visada buvęs atsargiausias ir bailiausias, pragyveno 
visus ir iškeliavo anapusybėn 1991 metais, spėjęs pamatyti, kaip ateina 
galas Sovietų Sąjungai, kurią kurti padėjo. 

Jų artimųjų gyvenimas susiklostė labai nevienodai, o jų požiūris 
į Staliną ir savo tėvų vaidmenį didžiai skiriasi; dažnas tapo redakto- 
riumi, architektu ar mokslininku. Vasilijus Stalinas buvo pasodintas į 
kalėjimą, paleistas į laisvę vedė dar kartą ir galiausiai tragiškai mirė 
nuo alkoholizmo 1962 metais. Jo sūnus Aleksandras, pasiėmęs motinos 
Burdonskajos pavardę, yra gerbiamas vieno Maskvos teatro režisierius. 
Svetlana Alilujeva bėgo į užsienį, grįžo į Rusiją ir vėl iš jos išvyko, ište- 
kėjo už amerikiečio, susilaukė su juo dukros; gyveno Harvarde ir Kem- 
bridže, iš savo gražiai parašytų prisiminimų susikrovė turtus, paskui 
juos prarado, galiausiai nuskurdusi atsidūrė senelių prieglaudoje Bris- 
tolyje; šiuo metu niekam nežinoma viena gyvena Amerikos Vidurio 
Vakaruose. Atsiribojusi nuo stalinizmo ir tapusi liberale, ji rodo pavel- 
dėjusi tėvo protą ir paranoją. Jos vaikai dar iš Rusijos, Josifas Morozo- 
vas [dabar - Alilujevas - vert.] ir Jekaterina Ždanova, yra mokslininkai, 
gyvena Rusijoje. 

Jurijus Ždanovas vedė antrą kartą ir grįžo į mokslinį darbą, tapo 
Rostovo universiteto rektoriumi; šis profesorius emeritas vis dar gy- 
vena tame mieste [mirė 2006 metais - vert.], žavisi Stalinu ir gina savo 
tėvą. Artiomas Sergejevas liko armijoje, išsitarnavo generolo leitenanto 
laipsnį ir gyvena prie Maskvos [mirė 2008 metais - vert.]. Kiti Alilujevų 
šeimos nariai liko artimi: Kira Alilujeva dirbo aktore ir šiandien yra 
tokia pat nesutramdoma kaip 1937-aisiais, kai atsisakė lįsti po Stalino 
biliardo stalu. 

Stepanas Mikojanas klestėjo kaip lakūnas bandytojas ir taip pat iški- 
lo iki generolų leitenantų. Jaunesnysis jo brolis Sergo buvo žurnalo apie 
Lotynų Ameriką vyriausiasis redaktorius; abu gyvena Maskvoje [Sergo 
mirė 2010 metais - vert.]. Kaganovičiaus duktė Maja ištekėjo, susilaukė 
vaikų ir rūpinosi susenusiu tėvu, bet pragyveno jį vos keleriais metais. 

Sergo Berija ir Marta Peškova buvo paleisti į laisvę. Juodu išsikėlė į 
Kijevą pas Berijos našlę Niną - ši niekados nenustojo mylėti savo vyro. 

Marta 1965 metais išsiskyrė su Sergo; šis motinos pavarde (Gegečkori) 
toliau dirbo mokslininku raketų kūrėju. Prieš pat mirtį (2000 metais) 
jis išleido prisiminimus ir kreipėsi į Rusijos Federacijos Aukščiausiąjį 
Teismą dėl tėvo reabilitacijos. Teismas paliko galioti iš piršto laužtus 
kaltinimus Lavrentijui Berijai. Marta liko tokia pat graži; ji tebegyvena 
didžiajame vasarnamyje senelio Gorkio valdose. Žavingi Berijos vai- 
kaičiai, pasiėmę Peškovų pavardę, yra bibliotekininkė, aktorė ir Užsie- 
nio reikalų ministerijos valdininkas. 

Lilia Drozdova, Berijos „paskutinė meilė“, niekados jo neišdavė. Gy- 
vena Maskvoje ir tebėra graži, nors įkopė į septintąją dešimtį. 

Trečioji Budiono žmona tebegyvena [mirė 2006 metais - vert.] jo 
bute Granovskio gatvėje tarp paveikslų, vaizduojančių raitą natūra- 
laus dydžio maršalą. Šiuo metu butai toje vietoje kainuoja per milijoną 
dolerių, todėl Molotovai nuomoja savąjį amerikiečių investicinės ban- 
kininkystės verslo atstovams. Ko gero, jie patvirtino Stalino įtarinėji- 
mus, kad Viačeslavas „savo pažiūromis linksta kiek į dešinę“. Moloto- 
vo vaikaitis Viačeslavas Nikonovas 1991-aisiais buvo vienas iš liberalų 
lyderių, padėjęs atverti visuomenei KGB archyvus ir tapęs vienu iš pa- 
grindinių prezidento Jelcino patarėjų bei nariu komandos, padėjusios 
jam būti perrinktam 1996 metais. Dabar jis vadovauja labai garbingam 
Rusijos Federacijos politiniam konsultaciniam organui ir rašo senelio 
biografiją. 

Ko gero, Stalinas neklydo ir dėl Mikojanų. Anastaso vaikaitis Sta- 
sas tapo Rusijos roko žvaigžde, praėjusio amžiaus paskutiniame de- 
šimtmetyje įsteigė savo įrašų bendrovę ir dabar yra vienas garsiausių 
Rusijos roko muzikos impresarijų, galima sakyti, tos šalies Richardas 
Bransonas. 

Berijos viltis, kad vaikaičiai studijuos Oksforde, nevirto tikrove, bet 
jo provaikaitis ką tik baigė prestižinę Anglijos mokyklą Regbyje. 

Malenkovo dukra architektė Volia pakartojo tėvo religinę kelionę - 
į senatvę ėmė statyti cerkves. Jos vizitinėje kortelėje pavaizduotos jos 
statytos cerkvės. Jinai ir jos broliai, abu profesoriai, vis dar įsitikinę tėvo 
nekaltumu. 

Kandidas Čarkvianis, žmogus, kuriam Stalinas patikėdavo savo 
paslaptis, sulaukė Gruzijos nepriklausomybės atgavimo 1991-aisiais ir 
parašė neskelbtus prisiminimus. Jo sūnus Gela nuo 1993 metų dirbo 
prezidento Ševardnadzės vyriausiuoju patarėju politikos klausimais. 

Po šiai dienai draugystė ir nesantaika, vyravusios valdant Stalinui, 
išlieka ir tarp dvariškių vaikų. Net dabar valdžioje išsilaikiusių didikų 
Mikojanų, Chruščiovų ir Budionų artimieji laikomi sovietine aristokra- 
tija. Budiono duktė Nina, vis dar stalinistė, yra geriausia draugė Juli- 
jos Chruščiovos - ši tokia nėra. Maršalų Budiono ir Žukovo draugystę 
tęsia ne tik jų dukros, bet ir vaikaičiai. Liberalas Stepanas Mikojanas 
tebedraugauja su užkietėjusia staliniste Natalija Andrejeva. Artiomas 
Sergejevas vis dar palaiko ryšius su tomis artimomis draugėmis Nadia 
Vlasik ir Natalija Poskriobyševa. Tačiau Malenkovai ir Andrejevai vis 
dar niekina Chruščiovą. 

Nieko nuostabaus, kad jie visi teisina savo tėvų vaidmenį per Didįjį 
terorą. Chruščiovams ir Mikojanams užtenka padorumo pripažinti tiesą, 
kai svarsto apie tėvų bandymus užtušuoti šiurpiausius Stalino ir savo pa- 
čių žiaurumus. Vis dėlto dažnas didžiūno palikuonis vis dar karštai gina 
Terorą ir yra linkęs versti kaltę Berijai už paties Stalino nusikaltimus. 

Marta Peškova, augusi su Gorkiu Sorente ir vaikystėje žaisdavusi su 
Stalinu, vis dar tikinti, kad jos senelis ir tėvas buvo nužudyti, svarsto, 
girdi, „Stalinas buvo toks pat gudrus, koks žiaurus. Politika Vado lai- 
kais buvo it uždaras aptvaras, kuriame intrigų meistrai grūmėsi vienas 
su kitu iki mirties. Kokie bauginantys laikai! Bet jeigu po Stalino mirties 
Berija būtų galėjęs daryti ką sumanęs, gyvenimas šalyje būtų pagerėjęs 
ir tikriausiai mes būtume išvengę šių dienų niokojimo ir skurdo! 

Vladimiras Alilujevas (Redensas) - jo tėvas buvo sušaudytas Stali- 
no įsakymu, o motina išprotėjo jo kalėjimuose - įsitikinęs, kad Stalinas 
buvo „didis žmogus, turėjęs gerų ir blogų savybių“. Natalija Poskrio- 
byševa - jos motiną sušaudyti įsakė Stalinas - be galo juo žavisi ir teigia 
esanti jo dukra. Natalija Andrejeva, skurstanti bute, prikimštame baldų 
dar iš tėvo buto Kremliuje, lieka nepaprastai agresyvi stalinistė. 

- Paveldėjau savo motinos nuojautą, - duodama interviu šios kny- 
gos autoriui įspėjo jinai. - Priešą pažibia: iš akių. Jūs esate priešas? Bijote 
raudonos vėliavos? 

Ji vis dar pateisina Terorą. 

- Prieš karą mums reikėjo išnaikinti šnipus. 

Nors žudikiški jos tėvo darbeliai 1937-aisiais vos telpa į storiausią 
bylą, ji tvirtina, kad jis nekaltas, ir teigia: 

- Chruščiovas savo purvinomis rankomis nužudė kur kas daugiau 
ukrainiečių! 

Už „klaidas“ reikia kaltinti ne Staliną, o „sistemą“, - daro išvadą 
jinai. 

- Bet jūs, Vakarų kapitalistai, su savo AIDS Rusijoje nužudėte kur 
kas daugiau Žmonių negu Stalinas! 

Stalino dvariškių vaikai, mėgavęsi puikiu gyvenimu ir privilegijo- 
mis, nors kartu patyrė nemažai baimės, ir dabar laikosi išvien, todėl 
nenuostabu, kad laikas - ir jų artimųjų likimas - nekeičia jų pažiūrų. 
Karštu optimizmu dvelkiantys marksizmo-leninizmo-stalinizmo idea- 
lai ir šlovingos generalisimo armijų pergalės juos vis dar svaigina ne 
mažiau negu pats Stalinas - jie visuomet tebejaučia jį šalia. Senatvės 
sulaukusio Molotovo paklausė, ar jis sapnuoja Staliną. 

- Nedažnai - tik retkarčiais. Sapnai būna labai neįprasti. Klaidžioju 
po kažkokį sugriautą miestą, negalėdamas rasti, kaip iš jo išeiti. Tada 
susitinku JĮ!. 

DĖL ŠALTINIŲ IR KAI KURIŲ VARDŲ 


Ši knyga paremta medžiaga, mano rasta Rusijos valstybiniame socialinės politinės 
istorijos archyve (RVSPIA) ir Rusijos Federacijos valstybiniame archyve (RFV A) - 
ten aptikau begalę daug ką paaiškinančių laiškų ir dienoraščių, pradedant rašte- 
liais, rašytais Stalino kitiems vadovams ir jų jam, baigiant Jekaterinos Vorošilovos 
dienoraščiu, taip pat nauja medžiaga iš Rusijos valstybinio karo archyvo (RVKA) 
ir Rusijos Federacijos gynybos ministerijos centrinio archyvo (RFGMCA). Gal tai 
nedovanotina, bet aš taip pat panaudojau savo paties interviu su įvykių dalyviais 
ir jų artimaisiais, taip pat jų prisiminimus. Pastaroji medžiaga neabejotinai yra ma- 
žiau vertinga už pirmąją, bet manau, kad ji vis tiek naudinga: kai tik galėjau, tai, ką 
per interviu sužinojau iš vienų liudytojų, lyginau su kitų parodymais. Naudojau 
sužinotus dalykus klausimais, apie kuriuos mano apklausti liudytojai turėjo gerai 
žinoti. Pavyzdžiui, tikriausiai galima tikėti tuo, ką Malenkovo vaikai prisiminė apie 
pasakojimus, kuriuos tėvas skaitydavo jiems prieš miegą, bet jų nuomonės apie tėvo 
vaidmenį Politbiure geriau nepaisyti. Sergo Berijos prisiminimų tikslas, be abejo, 
gelbėti tėvo reputaciją, bet juos tikrindamas nustebau, kad jo teiginiai apie Stalino 
dvariškius ir jų kalbas prie stalo yra ganėtinai patikimi. Akivaizdu, kad prisimini- 
mai tokių didikų kaip Chruščiovas, Molotovas, Kaganovičius, Mikojanas ir Šepilo- 
vas ar neseniai paskelbti Mgeladzės memuarai yra neįkainojami, bet juose gausu 
išsisukinėjimo ir net atviro melo. Man pasisekė, kad galėjau panaudoti beveik ne- 
skelbtus Čarkvianio, Kavtaradzės, Budionajos ir Dekanozovo sūnaus prisiminimus, 
bet ir į juos reikia žiūrėti atsargiai. 

Dar panaudojau prisipažinimų NKVD ešas pvz., panaudotą prieš Ježovą 
1939 metais ir cituojamą naujoje jo biografijoje (autoriai Marcas Jansenas ir Nikita 
Petrovas); prieš Vlasiką 1952-aisiais ir prieš Beriją 1953-iaisiais. Visais trimis atvejais 
„organai“ siekė nužmoginti teisiamuosius juodindami juos netinkamo seksualinio 
elgesio kaltinimais. Apie tai perspėdamas, vis dėlto pritariu Petrovui, kad tą medžia- 
gą galima panaudoti, bet atsargiai. Interviu patvirtino, kad tuose kaltinimuose būta 
nemažai tiesos. 

Galiausiai turiu pripažinti savo skolą didiems Stalino istorijos veikalams, kuriuos 
panaudojau kaip svarbiausią knygos tekstų medžiagą. Tai Roberto Tuckerio dilogija 
Stalin as Revolutionary („Stalinas revoliucionierius“) ir Stalin in Power („Stalinas val- 
džioje“ ); Roberto Conguesto The Great Terror („Didysis teroras“); Archo Getty The Road 
to Terror („Kelias į terorą“); Roberto Service'o A History of 20th Century Russia („Dvi- 
dešimto amžiaus Rusijos istorija“); Johno Ericksono The Road to Stalingrad („Kelias į 
Stalingradą“) ir The Road to Berlin („Kelias į Berlyną“); Richardo Overy Russia's War 
(„Rusijos karas“); Sheilos Fitzpatrick Everyday Stalinism („Kasdienis stalinizmas“ ); 
Vladislavo Zuboko ir Konstantino Plešakovo Inside the Kremlin's Cold War („Šaltasis 
karas Kremliuje“); Gabrielio Gorodetsky Grand Delusion („Lemtingoji saviapgaulė“); 
Davido Holloway'aus Stalin and the Bomb („Stalinas ir bomba“); Amy Knight Beria 
(„Berija“) ir Who Killed Kirov? („Kas nužudė Kirovą?“); Marco Janseno ir Nikitos Pe- 
trovo Ezhov („Ježovas“); Haroldo Shukmano Stalin's Generals („Stalino generolai“); 
Genadijaus Kostyrčenkos Out of the Red Shadows („Iš raudonųjų šešėlių“); Jonathano 
Brento ir Vladimiro Naumovo Stalin's Last Crime: The Doctors' Plot („Paskutinis Stali- 
no nusikaltimas: gydytojų sąmokslas“); Williamo Taubmano, Sergejaus Chruščiovo ir 
Abbotto Gleasono Nikita Khrushchev („Nikita Chruščiovas“); Olego Chlevniuko Stali- 
no susirašinėjimo su Molotovu ir Kaganovičiumi rinktinės bei jo darbai apie ketvirtąjį 
dešimtmetį ir Ordžonikidzę. 

Kartais knygoje vartojau Partijos draugų duotus vardus, jeigu jie buvo vartojami 
plačiau už pavardes. Pvz., Ordžonikidzė beveik visų buvo žinomas kaip „draugas 
Sergo“, todėl dažniausiai jį šitaip ir vadinu. Tačiau Poliną Žemčiužiną vadinu Polina 
Molotova. 

ARCHYVŲ SANTRUMPOS: 


RVSPIA - Rusijos valstybinis socialinės politinės istorijos archyvas 
RFVA - Rusijos Federacijos valstybinis archyvas 

RVKA - Rusijos valstybinis karo archyvas 

RFGMCA - Rusijos Federacijos gynybos ministerijos centrinis archyvas 
RFSTCA - Rusijos Federacijos saugumo tarnybos centrinis archyvas 
RVEA - Rusijos valstybinis ekonomikos archyvas 

RVILA - Rusijos valstybinis istorijos ir literatūros archyvas 

RFPAA - Rusijos Federacijos prezidento administracijos archyvas 


PROLOGAS. ŠVENTINĖ VAKARIENĖ 


1. 


Šis pasakojimas apie 1932 m. lapkričio 8 d. pagrįstas Molotovo ir Svetlanos Ali- 
lujevos prisiminimais, interviu su Stalino artimaisiais ir Sovietų vadovų vaikais, 
taip pat Nadeždos sveikatos dokumentais, jos susirašinėjimu su Stalinu, oficia- 
liais RVSPIA ir REVA archyvų duomenimis, taip pat skelbtais pasakojimais, to- 
kiais kaip Edvard Radzinsky, Stalin. Kaip atrodė Nadežda: Svetlana Alliluyeva, 
Twenty Letters to a Friend, p. 90-111. Boris Bazhanov, Bazhanov and the Damna- 
tion of Stalin (toliau - Bazhanov), p. 110. Nadeždos teiginiai cituojami Radzinsky, 
Stalin, p. 278-279. Moterys: F. Chuev (red.), Molotov Remembers (toliau - MR), 
p. 164, 174. Stalino dienoraštis, lapkričio 8 d. įrašas. Susirinkime dalyvavo ir 
Postyševas, Istoričeskij archiv (toliau - IA), 1994 m. Nr. 1 iki 1997 m. Nr. 1 ir Ro- 
dyklė. 1998 m. Nr. 4, „Posetiteli kremliovskogo kabineta J. V. Stalina 1924-1953. 
Jagoda: A. L. Litvin ir kt. (red.), Genrich Jagoda, narkom vnutrennich del SSSR, 
General'nyj komissar gosudarstvennoi bezopasnosti (toliau - Jagoda), p. 1-20. Jago- 
dos ūsiukai kaip Hitlerio: Martos Peškovos interviu. Stalino išvaizda: medaus 
spalvos akys - Majos Kavtaradzės interviu. Ranka dar atrodė neblogai, sena 
milinė: Artiomo Sergejevo interviu. Dvokė tabaku; autoriaus pokalbis su Leo- 
nidu Redensu ir Rosamund Richardson pokalbis su Svetlana Alilujeva (toliau - 
Svetlana RR). Aktoriai mėgdžiojo Stalino eiseną: Galina Vishnevskaya, Galina, 
A Russian Story (toliau - Galina), p. 95-97. Kremliaus ir šalies vadovų namų 
aprašymas: Stepano Mikojano interviu. Puikus metas: RVSPIA 74.1.429.65-66, 
Neskelbtas J. Vorošilovos dienoraštis, 1954 m. birželio 21 d. 

Apsauga: RVSPIA 17.162.9.54 cituojama Oleg Khlevniuk, Le Circle du Kremlin, 
Staline et le bureau politigue dans les annėes 30. Les jeux du pouvoir (toliau - Khlev- 
niuk, Circle), p. 51. Apie Leniną: Robert Service, Lenin, p. 400-401. Elgeta: MR, 
p. 14, 213. N. S. Vlasik, „Moja biografija“, Špion, t. 8-9, p. 25-27: iki 1927 m. Ap- 
sauga: RVSPIA 17.162.9.54, cituojamas Khlevniuk, Circle, p. 51. Apie Leniną: Ser- 
vice, p. 400-401. Stalinas turėjo vieną asmens sargybinį - lietuvį Jusį, vėliau prie 
jo prisidėjo Vlasikas. Pasivaikščiojimai: Jurijaus Ždanovo ir Artiomo Sergejevo 

interviu. Sudoplatov, p. 52. Dekretas dėl Stalino vaikščiojimo pėsčiomis: RVS- 
PIA 17.162.9.54, cituojamas Khlevniuk, Circle, p. 51. F. Čujev (red.), Tak govoril 
Kaganovič (toliau - Kaganovič), p. 191. Apie tai, kaip Stalinas su Molotovu susitiko 
elgetą, žr. taip pat MR. 

Apie neįrodytą psoriazės teoriją žr. W. H. Bos, E. M. Farber, „Joseph Stalin's Pso- 
riasis: Its Treatment and the Conseguences“, in Cutis, t. 59, 1997 m. balandis. Dė- 
koju R. Service'ui, kad atkreipė mano dėmesį. Apie tonzilitą ir skaudamą gerklę: 
I. Valedinskij, „Vospominanija o vstrečiach s tov. Stalinym J. V.“, in Muzeji Revo- 
liuciji, t. 23, Maskva, 1992, p. 121-126. Stalinas bara Vasilijų: Artiomas Sergejevas. 
Taip pat žr. Akaki Mgeladzė, Stalin kakim ja ego znal, p. 198-199: „Jeigu būčiau 
taip daręs, nebūčiau buvęs Stalinas.“ „Penki ar šeši Stalinai“ - Kaganovič, p. 154. 
Veidmainis: žr. V. Zubok, C. Pleshakov, Inside the Kremlin's Cold War, From Stalin 
to Khrushchev (toliau - Zubok), p. 21. Stalino charakteris ugdėsi vaikystėje: Robert 
Service, „Joseph Stalin, the Making of a Stalinist“, in J. Channon (red.), Politics, 
Society and Stalinism in the USSR, p. 15-30. „Beveik islamiškas“ fanatizmas: Sergo 
Beria, Beria My Father: Inside Stalin's Kremlin (toliau - Sergo B. ), p. 133. 

Nadia skundikė: RVSPIA 85.28.63.13. RVSPIA 558.11.1550.34-35, Stalino laiškas 
Nadiai, 1930 m. birželio 21 d. 

„Vienišas kaip vilkas“: RVSPIA 558.11.728.40. RVSPIA 558.11.1550, Nadios laiš- 
kas Stalinui, 1929 m. rugpjūčio 28 d. 

Apie Nadios pamišimą: MR, p. 173-174. Psichikos problemos Alilujevų šeimoje: 
Kiros Alilujevos ir Stanislavo Redenso interviu. Svetlana RR. Polina cituojama 
Twenty Letters, p. 118. 

RVSPIA 558.11.1550.27, Nadios laiškas Stalinui, 1929 m. rugsėjo 27 d. 

RVSPIA 558.11.1550.8, Stalino laiškas Nadiai, 1929 m. rugpjūčio 29 d. Apie Vasili- 
jaus mokslus ir mokytoją: RVSPIA 558.11.1550.31-32, Stalino laiškas Nadiai, 1930 
m. liepos 2 d. RVSPIA 558.11.1550.61-63, Svetlana Stalinui, 1931 m. rugsėjo 21 d. 
RVSPIA 558.11.1550.7, Nadios laiškas Stalinui, 1929 m. rugpjūčio 28 d. RVSPIA 
558.11.1550.8, Stalino laiškas Nadiai, 1929 m. rugpjūčio 29 d. Stalinas apie Na- 
dios gydytojus: RVSPIA 558.11.1550.30, Stalino laiškas Nadiai, 1930 m. birželio 
21 d. Stalino dantys: RVSPIA 558.11.1550.43-45, Stalino laiškas Nadiai, 1930 m. 
rugsėjo 24 d. ir RVSPIA 558.11.1550.34-35, Nadios laiškas Stalinui, 1930 m. rug- 
sėjo 5 d. 

RVSPIA 558.11.1550.29, Nadios laiškas Stalinui, 1929 m. spalio 1 d. 

RVSPIA 558.11.1550.36-37, Stalino laiškas Nadiai, 1930 m. rugsėjo 8 d. 

RVSPIA 558.11.1550.7, Nadios laiškas Stalirtui, 1929 m. rugpjūčio 28 d. 

Nadia Stalinui apie politiką: pvz., RVSPIA 558.11.1550.10-12, Nadios laiškas Stali- 
nui, 1929 m. rugsėjo 2 d. Ji praneša jam apie Ordžonikidzės ir Rudzutako susitiki- 
mą su Vorošilovu ir apie Ordžonikidzės požiūrį į Mažosios Kabardos ūkį. 

Nadia, Stalinas ir knygos. Dėl baltųjų emigrantų knygų apie Staliną: RVSPIA 
558.11.1550.65-66, Nadios laiškas Stalinui, 1931 m. rugsėjo 26 d. RVSPIA 
558.11.1550.35-36, Stalino laiškas Nadiai ir jos laiškas jam, 1930 m. rugsėjo 5 ir 8 d. 
RVSPIA 558.11.786.123-124, Nadia Poskriobyševui, 1932 m. liepos 10 d. 

Nuotraukos: RVSPIA 558.11.1550.43-45, Stalino laiškas Nadiai, 1930 m. rugsėjo 
24 d. Juokinga Molotovo išvaizda: RVSPIA 558.11.21550.65-66, Nadios laiškas 
Stalinui, 1931 m. rugsėjo 29 d. 

RVSPIA 535.1.53.18, N. Alilujeva, IKKI, 1927 m. gegužės 12 d. Apie bobas: RVSPIA 
44.1.1.417, Nadia Alilujeva Marijai Svanidzei, 1926 m. sausio 11 d. Apie vištas: Na- 
dia Kalininui, cituota Radio 4, Robert Service, Kremlin Women. 

RVSPIA 558.11.1550.9, Stalino laiškas Nadiai, 1929 m. rugsėjo 1 d. 

Gyvenimas Kremliuje, prisiminimai apie Vorošilovą ir jo butą: Artiomas Serge- 
jevas. Natalija Andrejeva. Stepanas Mikojanas. MR, p. 210. Čia vaikščiodavo Iva- 
nas Rūstusis: Zubok, p. 16. Gulia Džiugašvili, Ded, otec, mat' i drugije, p. 18-19. 
Kirovas atvežė Jakovą į Maskvą 1921-aisiais ir rūpinosi juo Peterburge. RVSPIA 
558.11.1550.10-12, Nadios laiškas Stalinui, 1929 m. rugsėjo 2 d. Apie Jašą ir Nadios 
savižudybę: RVSPIA 558.11.1.213-295, Marijos Svanidzės dienoraštis, 1935 m. ge- 
gužės 9 d. įrašas. Stalinas šmaikštauja apie Jašos bandymą žudytis: Svetlana RR. 
Stalinas suduoda Vasilijui: Rosamond Richardson, The Long Shadow: Inside 
Stalin's Family, p. 130-131. 

Nadios ligos istorija: RVSPIA 558.11.1551. Nestabilios psichikos: Z. Ždanova 
cituojama: Svetlana, Twenty Letters, p. 112. Nadeždos Stalin teiginiai cituojami: 
Radzinsky, p. 278-279. MR, p. 164. Artiomas Sergejevas. Kaip atrodė Nadežda: 
Svetlana, Twenty Letters, p. 90-111. Bazhanov, p. 110. 

Apie pobūvio dalyvius. Andrejevai: Natalija Andrejeva. Mikojanai: Stepanas 
Mikojanas. Ordžonikidzė: Eteri Ordžonikidzė. Bucharinas, Molotovas, Kali- 
ninas: Stalinas Bucharinui, pateikiamas Anna Larina, This I Cannot Forget, The 
Memoirs of Nikolai Bukharin's Widow, p. 142, 291. Pavelas ir Jevgenija Alilujevai: 
Kira Alilujeva. Budionas: Nina Budionaja. Akinamai balti dantys: Isaac Babel, 
1920 Diary, p. 89. Nadia šoko ne su Stalinu: „Kažkas per pobūvį kreipė į ją per 
daug dėmesio <...>“, - Nadežda Stalin (vaikaitė, girdėjusi šią istoriją iš Anos 
Alilujevos), cituojama Radzinsky, p. 278. Nadia šoko su Jenukidze: Natalijos Ry- 
kovos interviu. Apie Staliną ir moteris: Stalinas „visai gražus“ ir t. t.: MR, p. 174. 
„Gražioji“ Jegorova: A. T. Rybin, Stalin v oktiabre 1941 (toliau - Rybin, Oktiabr'), 
p. 20. Apie Jegorovos „šokius ir linksmybes“: tardymo protokolas, visas cituotas 
Larisa Vasilieva, Kremlin Wives, p. 103-111. „Gražioji Jegorovo žmona, buvusi 
kino žvaigždė“: Joseph E. Davies, Mission to Moscow, p. 95; Svetlana Alliluyeva, 
Only One Year (toliau - Svetlana OOY), p. 131, 317; Nadeždos Vlasik interviu. 
Gerbėjų laiškai: RVSPIA 558.11.726.61, Rachelė Dizik Stalinui ir Stalino 1931 m. 
balandžio 3 d. atsakymas. Apie Mikuliną: IA; J. Mikulinos apsilankymas pas Sta- 
liną: Žores Medvedev, Političeskij dnevnik, 1975, p. 364, 428-434, Stalin, Sočineni- 
ja, t. 12, 1949, p. 108-115. Vlasikas: Nadeždos Vlasik interviu. Apie pasisekimą 
tarp Partijos moterų, Stal ir Slavotinskają: Kaganovič, p. 160. Apie Dorą Chazan: 
Bazhanov, p. 36. Apie pavydą (su balerina) ir „atlaidumą“: interviu su Vladimiru 
Alilujevu (Redensu). Apie pavydą (kirpėja) ir pamišimą: MR, p. 173; Natalija Ry- 
kova; Davies, p. 95. Apie pavyduliaujančios Nadeždos laiškus Stalinui: RVSPIA 
558.11.1550.148, 1930 m. birželio 30 d. Šokiai: Kozlovskis: Vladimir Karpov, Ras- 

24. 

streliannyje maršalų, p. 342. Roza Kaganovič: Kaganovič, p. 48-50. Visos Alilujevos 
nori pergulėti su Stalinu: Sergo B., p. 150; Ninai Berijai Svetlanos papasakota 
istorija. 

Apie Stalino ir Nadeždos šeiminį gyvenimą: Kiros Alilujevos interviu. „Karšta- 
košė moteris“: Paukerį cituoja Alexander Orlov, Secret History of Stalin's Crimes, 
p. 315. Nestabili Nadios psichika: Eteri Ordžonikidzė. „Depresija - pradinė šizo- 
frenijos forma, nuo kurios kentėjo“ jos motinos šeima - Svetlana RR. Apie Nadež- 
dos nuolaidžiavimą savo silpnybėms, ligą, „net auklė skundėsi, kad ji nesidomi 
savo vaikais“: Vladimiras Alilujevas (Redensas). Apie jos šiurkštumą Stalinui: 
„Užsičiaupk!“ - Ninos Budionajos interviu; taip pat Marija Budionaja (trečioji 
žmona) - Vasilieva, Kremlin Wives, p. 72. „Kažkas jai asistavo“: Nadežda Stalin - 
Radzinsky, p. 278. Apie Jenukidzę: Natalija Rykova. Apie politinį tostą: Rybin, 
Oktiabr', p. 10. Nadežda, pasak jos motinos, - „kvaiša“: Svetlana OOY, p. 317. 
Apie Polinos Molotovos pokalbį su Nadežda naktį iš lapkričio 8-osios į 9-ąją: 
MR, p. 173 ir Svetlana, Twenty Letters, p. 117-118. Polinos ir auklės pasakojimas 
Svetlanai, Twenty Letters, p. 116-118; artimųjų pasakojimai autoriui: Kira Aliluje- 
va, Artiomas Sergejevas, Leonidas Redensas, Vladimiras Alilujevas (Redensas). 
Numetė rožę; Nadežda Stalin, Stalino vaikaitė: Radzinsky, p. 278. Pistoletas: Na- 
dežda prašo Pavelo, užšauna duris: interviu su Kira Alilujeva. Butas: MR, p. 189; 
taip pat Artiomas Sergejevas. Apie Gusevą ir kvailą apsaugininką: Khrushchev, 
Khrushchev Remembers: the Glasnost Papers (toliau - Glasnost), p. 15-17. 

Iškviestas auklės, pirmas pasirodė Jenukidzė: Larina, p. 142. Apie Riutino „Plat- 
formą“: Vlasiko interviu, duotas dr. N. Antipenko, cituojamas Radzinsky, p. 286. 
„Josifai, Nadios nebėra tarp mūsų“: Svetlana, Twenty Letters, p. 117. „Josifai, Na- 
dia mirė“: Vasilieva, Kremlin Wives, p. 67. 

„Ji mane suluošino“: Svanidzės dienoraštis. Kaganovič, p. 73, 154. Svetlana, 
Twenty Letters, p. 116-120. „Ak, Nadia, Nadia“: Mgeladzė, p. 117-118. „Žaislinis 
pistoletas“: MR, p. 173. „Visai pakrikęs“, „Negaliu toliau šitaip gyventi“: Svetla- 
na, Richardson, Long Shadow, p. 130-131. 


GRUZINAS IR MOKSLEIVĖ 


Tikroji gimimo data: RVSPIA 558.4.2.2. Poezija: RVSPIA 558.4.600. Pasakojimas 
apie Stalino jaunystę ir iškilimą daugiausia paremtas puikia Roberto Tuckerio Sta- 
lin as Revolutionary, taip pat Roberto Conguesto Stalin: Breaker of Nations; Radzins- 
ky; Volkogonov, Stalin: Triumph and Tragedy (toliau - Volkogonov); Edward Ellis 
Smith, Young Stalin; Sergejaus ir Anos Alilujevų prisiminimais, skelbtais leidinyje 
The Alliluyev Memoirs, David Tutaev (red.) ir rusų kalba išleista S. Alilujevo Proi- 
dennyj put'; taip pat neskelbtais Kandido Carkvianio prisiminimais - Stalinas jam 
pasakojo apie savo vaikystę ir jaunystę. Apie Keke: Sergo B., p. 20-21. Apie Beso 
ir kunigą, kaip Keke išmetė Beso, kaip šis lankėsi seminarijoje ir apie draugystę 
su Egnatašviliais, tarp jų - Vaso ir generolu leitenantu Aleksandru, „penkių ru- 
blių stipendija ir penki rubliai už dainavimą chore“, siųsdavo motinai pinigų, tapo 

ateistu pirmais metais, tėvo mirtis, nemėgdavo pasakoti apie vaikystę: Kandidas 
Carkvianis, p. 1-7, seminarijoje - p. 9-10. Egnatašvilis - krikštatėvis, bet ne tėvas, 
Stalinas artimas tai šeimai: interviu su Tina Egnatašvili. Stalinas apie nenormalius 
žmones istorijoje: David Holloway, Stalin and the Bomb, p. 264. 
Tremtis, dantys: ČCarkvianis, p. 20-25. Tucker, Revolutionary, p. 134, 156-157; sep- 
tynis kartus tremtas, šešis kartus bėgo, p. 94-95 - šie skaičiai paimti iš oficialios 
Stalino biografijos, bet jis galėjo ir perdėti. Apie pogrindžio atmosferą įspūdį ga- 
lima susidaryti iš Roman Brackman, The Secret File of Joseph Stalin. 
S. Alilujev, Proidennyj put', p. 182. Olga „neabejinga“ Stalinui, „jautė silpnybę 
pietiečiams“, lenkams, turkams ir t. t.: Svetlana, Twenty Letters, p. 49-58. 
Stalino vaidmuo Kartlijoje 1905-1907 m.; apiplėšimai: paties Stalino prisiminimai: 
Čarkvianis, p. 12-14; A. S. Alilujeva, Vospominanija, p. 187-190; Tucker, p. 158; 
Argumenty i faktų, 1995 m. rugsėjis; Radzinsky, p. 67; Svetlana OOY, p. 381. 
Zubok, p. 80. Interviu su V. Nikonovu, 2001 m. gegužė. Interviu su Natalija Pos- 
kriobyševa. Stalinas ir Stal: MR, p. 164. Kaganovič, p. 160. 
Policijos 1913 m. byla: RVSPIA 558.4.214. A. S. Alilujeva, Vospominanija, p. 187- 
190; Tucker, Revolutionary, p. 150-158; Argumenty i faktų, 1995 m. rugsėjis; Ra- 
dzinsky, p. 67; Svetlana OOY, p. 381. Stalinas apie Leniną ir veikalą nacionaliniu 
klausimu Krokuvoje, 1912-1913 m.: Čarkvianis, p. 25-27; vos nesušąla medžio- 
klėje, p. 22. 
A.S. Alilujeva, Vospominanija, p. 183-190. MR, p. 93. Tucker, Revolutionary, p. 150- 
157, 165. Lenin, p. 253-283. Vasilieva, Kremlin Wives, p. 55. Skaito sūnums: Artio- 
mas Sergejevas. 
MR, p. 96-97. N. N. Sukhanov, The Russian Revolution 1917, p. 230. Radzinsky, 
p. 115-117. 
Šis pasakojimas apie Caricyną paremtas Tucker, Revolutionary, p. 190-197 ir 
Conguest, Breaker of Nations, be kita ko, „nėra žmogaus - nėra problemos“ ir isto- 
rija su barža, p. 76-83. Apie baržą: RVSPIA 74.2.38.130, Stalinas Vorošilovui (be 
datos), Stalinas, Vorošilovas ir Sergo komentuoja Trockio versiją apie Caricyną, 
„Operetinis vadas“: RVSPIA 74.2.37.60, Vorošilovas ir Stalinas - Molotovui, Ka- 
ganovičiui ir Ordžonikidzei, 1933 m. birželio 9 d. K. E. Voroshilov, Stalin and the 
Armed Forces of the USSR, p. 18-19. Stalin, Sočinenija, IV, p. 118-121, 420. Tucker, 
Revolutionary, p. 190-197. Roy Medvedev, Let History Judge (toliau - Medvedev), 
p. 13. Svetlana RR. Vasilieva, Kremlin Wives, p. 60-61, 78-79, 90. O. Khlevniuk, 
In Stalin's Shadow: The Career of Sergo Ordzhonikidze (toliau - Ordzhonikidze), p. 
7-16. 

Mikojan, Tak bylo (toliau - Mikojan), sk. 4-7. Tucker, Revolutionary, p. 202-205. 

Šis trumpas pasakojimas apie 1920-1929 m. pagrįstas šiais iškiliais, klasika ta- 
pusiais veikalais: Robert Conguest, Harvest of Sorrow, sk. 5; Robert Service, Lenin, 
p. 421-494; Service, A History of 20th Century Russia, p. 170-181; antra Roberto 
Tuckerio dilogijos dalimi Stalin in Power: the Revolution from Above, p. 91-97, 139- 
143; Geoffrey Hosking, History of the Soviet Union 1917-1991, p. 159-170. Stalino 
pasakojimas apie 1928 m.: Čarkvianis, p. 30; Gerald Easter, Reconstructing the Sta- 

te, p. 71 (toliau - Easter). Mano pasakojimas apie Partiją ir jos ideologiją pagrįs- 
tas geriausiais darbais šia tema: Sheila Fitzpatrick, Everyday Stalinism, p. 14-21; 
Service, Lenin, p. 142, 153-155, 377-378; Tucker, Power, p. 120; Zubok, p. 3-8. J. 
Arch Getty, Oleg V. Naumov, The Road to Terror, Stalin and the Self-Destruction of 
the Bolsheviks 1932-9 (toliau - Getty), p. 5-29. Šachtų bylą (1928 m.) sukurpė GPU 
pareigūnas Jevdokimovas, tuo metu atostogavęs ir gerdavęs su Stalinu: Orlov, 
p. 28. RVSPIA 558.11.773.1.2.3, D. Maliutinas Stalinui, 1932 m. rugpjūčio 8 d. 


KREMLIAUS ŠEIMA 


RVSPIA 74.1.429.65-66, J. Vorošilova, 1954 m. birželio 21 d. Svetlana, Twenty Let- 
ters, p. 35. 

RVSPIA 74.2.37.46, Vorošilovas Stalinui, 1932 m. birželio 6 d. Beldžiasi į du- 
ris: Mikojan, p. 53-54; Natalija Andrejeva. Šachmatai: Maja Kaganovič Galinai 
Udenkovai, autoriaus interviu. 

RVSPIA 55.11.1550.29, Nadia Stalinui, 1929 m. spalio 18 d.: Nadia Stalinui, 1930 
m. rugsėjo 8, 12 ir 19 d.; RVSPIA 558.11.1550.43-45, Stalinas Nadiai 1930 m. rug- 
sėjo 24 d. Apie Kaganovičių: RVSPIA 558.11.1550.46-49, Nadia Stalinui, 1930 m. 
rugsėjo 30 d. 

„Skaisčioji meilė, mano širdis ir laimė <...>“, RVSPIA 82.2.1592.1, Molotovas Po- 
linai 1940 m. rugpjūčio 13 d. „Bučiuosiu tave visą <...>“, RVSPIA 82.2.1592.4-6, 
Molotovas Polinai, 1940 m. rugpjūčio 15 d. „Supančiotas su tavimi kūnu ir siela“, 
Molotovas Polinai: RVSPIA 82.2.1592.40-45, galbūt 1945 m. balandis, Niujorkas. 
RVSPIA 82.2.1592.19-20, Molotovas Polinai, 1946 m. liepos 8 d. Molotovo karje- 
ra: Volkogonov, p. 244-266. Zubok, p. 80-84. Nemalonaus būdo: Olegas Troja- 
novskis. „Kadaise už pinigus grojo smuiku pirkliams“: Khrushchev, Glasnost, p. 
75-77. Žurnalistas, labai tikslus, bet lėtas: Olegas Trojanovskis - William Tau- 
bman, Sergei Khrushchev, Abbott Gleason, Nikita Khrushchev (toliau - Taubman), 
p. 211. Taip pat Olego Trojanovskio interviu. Ne robotas: Artiomas Sergejevas. 
Molotovas siunta ant pavaldinių: N. T. Fedorenko, „Zapiski diplomata: rabota s 
Molotovym“, Novaja i noveišaja istorija, 1991 m., Nr. 4, p. 81-82; Inez Cope Jeffery, 
Inside Russia: Life and Times of Zoya Zarubina (toliau - Zarubina), p. 3-4; Sergo B., 
p. 48; Zubok, p. 87-92. Mikčioja kalbėdamas su Stalinu: Berezhkov, History in 
the Making, Memoirs of WW2 Diplomacy (toliau - Berezhkov), p. 49. Pedantiškas: 
Anatoly Dobrynin, In Confidence, p. 31. Miega trylika minučių: Andrei Gromyko, 
Memoirs, p. 314. Dirba kartu su Stalinu ir jarh prieštarauja: Milovan Djilas, Con- 
versations with Stalin (toliau - Djilas), p. 67-72. Kerštingas: Mikojanas, Kumanev 
(red.). Karjeros pradžia: Easter, p. 71-75. Molotovas: „Esu devyniolikto amžiaus 
žmogus“, MR, p. viii-xiii. Nesutaria su Stalinu: MR, p. 20, 92. 

Kremliaus vaikai susiduria su Stalinu: Natalijos Andrejevos interviu. Apie vaka- 
rienes: Mikojan, p. 352-357. Kaganovič, p. 58, 81. Polinos karjera: Roy Medvedev, 
All Stalin's Men, p. 97-128. Gennadi Kostyrchenko, Out of the Red Shadows: Anti- 
Semitism in Stalin's Russia, p. 119-120; Khlevniuk, Circle, p. 257-260. TŽ kvepalų 

trestas, „pasipūtusi“: Mikojan, p. 298-299. Kira Alilujeva, Artiomas Sergejevas. 
Natalija Andrejeva. 

Molotovai nekviečia prie stalo apsaugininkų: Natalija Rykova. Nadia prašo pi- 
nigų: RVSPIA 558.11.1556.16-24; Nadios laiškas Stalinui, 1929 m. rugsėjo 25 d. 
RVSPIA 558.11.1550, Stalino laiškas Nadiai, 1929 m. rugsėjo 26 d. Stalinas klausia, 
ar Nadia gavo pinigus: RVSPIA 558.11.1550.28. Gavo: RVSPIA 558.11.1550.29, 
Nadios laiškas Stalinui, 1929 m. spalio 1 d. 

Stalinas pritrūksta pinigų: RVSPIA 558.11.822, Stalinas A. Chalatovui, valstybi- 
nės leidyklos pirmininkui, 1928 m. sausio 3 d. KR, 1, p. 81. Amžinai pritrūkdavo 
maisto. Apie Mikojaną ir Poliną: interviu su Stepanu ir Sergo Mikojanais. Apie 
Nadios ir Doros Chazan keliones tramvajumi: Natalija Andrejeva. Apie baldus: 
RVSPIA 558.11.753.3, Stalinas Jaroslavskiui ir Kalininui, 1925 m. birželio 25 d. 


KERĖTOJAS 


RVSPIA 558.11.27.16-18, Stalinas apie tai, kas yra buožė - gal vergas? 1928-1929 
m. RVSPIA 558.11.765.48-58, Mikojanas Stalinui, 1929 m. rugpjūčio 23 d. apie 
pasipriešinimą ir nuovargį. Leninas ir buožės: Lenin, Polnoje sobranije sočinenij, 
t. 37, p. 41 ir t. 50, p. 137, 142-145. Molotovo komisija, 1930 m. sausio 30 d.: „Apie 
priemones likviduoti buožių ūkius visiškos kolektyvizacijos regionuose“, RVEA 
7486.37.78.4-44 ir 95-97, statistika cituojama Yakovlev, A Century of Violence in 
Soviet Russia (toliau - Yakovlev, Century), p. 91-98. Stalinas bučiuotų Molotovą: 
MR, p. 242. pasakojimas apie kolektyvizaciją pagrįstas Tuckeriu ir Conguestu. 
Tucker, Power, p. 94-95, 129, 138-147, 172-176. Tuckeris cituoja koncentracijos 
stovyklų statistiką: 2 milijonai kalinių, p. 173, išbuožintųjų skaičius, p. 181; pa- 
skersta galvijų, p. 182; 5-7 milijonai laikomi buožėmis 1930 m. dekrete: Service, 
20th Century Russia, p. 180. Conguest, Harvest of Sorrow, sk. 6 ir 7. Apie Partijos 
kultūrą: Fitzpatrick, Everyday Stalinism, p. 14-21. Service, Lenin, p. 142, 153-155, 
377-378, 458. Tucker, Power, p. 120. Zubok, p. 3-8; Getty, p. 5-30. N. Baibakov, 
Delo žizni: zapiski neftianika, p. 163. Berija cituojamas: Andrei Sakharov, Memoirs, 
p. 159. „Draugo“ savybės - Julia Minc cituojama: Teresa Toranska, Oni (toliau - 
Oni), p. 16, begalinis tikėjimas, Stefan Staszewski, p. 128-137. Leninas ir teroras: 
cituojamas Service, Lenin, p. 421. Stalinas giriamas kaip kovotojas komunistas: 
Rudzutakas, 1933 m. sausio 7-12 d., cituojamas: Getty, p. 93. „Vožti į snukį“, 
L. Lih, O. Naumov, O. Khlevniuk, Stalin's Letters to Molotov (toliau - Molotov 
Letters), Stalinas Molotovui, 1930 m. rugsėjo 2 d., p. 210. 

RVSPIA 73.2.44.14, Molotovas Andrejevui, 1929 m. birželio 18 d. 

RVSPIA 73.2.44.9, Stalinas Andrejevui, „Nepyk“, be datos, ir RVSPIA 73.2.44.13 
Stalinas Andrejevui, „Nemanau, kad tu nieko nedarai“, 1929 m. kovo 11 d. RVS- 
PIA 73.2.44.13, Stalinas Andrejevui: „Perlaušime jiems stuburą“, be datos. Žr. taip 
pat Easter, p. 112-125. 

Mikojan, p. 52. Soso: RVSPIA 558.11.765.48-49. Sergo ir Kaganovičius - artimi 
draugai: Kaganovič, p. 162 ir interviu su Eteri Ordžonikidze. 

Sergo B., p. 134, 142-143, 148: nekantravo dar kartą jį pamatyti, išraiškingas ir 
gyvas, lankstus, niekada neimprovizuodavo. Georgij Žukov, Vospominanija i raz- 
myšlenija (toliau - Žukov), 10-as leidimas, I, p. 273. Sudoplatov, p. 66. Lidija Dan, 
„Bucharin o Staline“, Novyj žurnal, 75, 1964 m. kovas, p. 82. Artiomas Sergejevas. 
Nepaprastai protingas ir t. t. Berija cituojamas Sergo B., p. 290. RVSPIA 
558.11.712.18, Stalinas A. Bolšakovui, 1925 m. spalio 17 d. 

Rosliakovas cituojamas Amy Knight, Who Killed Kirov? The Kremlin's Greatest 
Mistery (toliau - Kirov), p. 160. 

RVSPIA 558.11.768.131, Molotovas Stalinui, 1929 m. gruodžio 21 d. 

Pravda, 1929 m. gruodžio 22 d. 

Šelmiški ir šiurkštūs juokeliai: Djilas, p. 62-64. Šikniai: RVSPIA 558.11.787.6, Sta- 
linas Postyševui, 1931 m. rugsėjo 9 d. Linksmas nutikimas su Kozlovskiu: Gro- 
myko, Memoirs, p. 101; pokštas su Etiopija: Gromyko, p. 103. Kozlovskio medalis: 
Rybin, Stalin i Žukov, p. 9-10. Pašmaikštavimas apie vieną koją: Michael Parrish, 
The Lesser Terror (toliau - Lesser Terror), p. 190. Kiti juokeliai: Oneginas ir GPU - žr. 
skyrių apie terorą; neskelbti Sergo Kavtaradzės prisiminimai, p. 74; žr. taip pat Su- 
doplatov, p. 151. Pakaruokliškas humoras: žr. Stalinas I. Nosenkai: „Nejaugi tavęs 
dar nesuėmė?“ - Soveršenno sekretno, 2000 m. lapkričio 3 d, p. 12-14. 

RVSPIA 82.2.1420.118, Stalinas Bucharinui ir Molotovui, 1926 m. birželio 27 d. 
Mikojan, p. 275. RVSPIA 82.2.1420.150-151 ir RVSPIA 558.11.69.84, Stalinas Mo- 
lotovui, 1926 m. rugsėjo 4 d. ir 1926 m. rugpjūčio 24 d. 

Sergo B., p. 15, 34. Saldainiai: Olegas Trojanovskis, taip pat Oleg Trojanovskij, 
CČerez gody i rasstojanija (toliau - Trojanovskij), p. 148, 156-164. 

Nėra nereikšmingų smulkmenų: Natalija Andrejeva. 

„Įdomūs skaičiai“: RVSPIA 558.11.753.13, Stalinas Molotovui apie Kalinino 
aplinkraštį, datuotą 1935 m. gruodžio 11 d. Stalinas užeina į namus: Galina 
Udenkova apie Kaganovičius. Prietaisai: Kirovo muziejus Peterburge, Stepan 
M., p. 52-53. Automobiliai: Stepan M., p. 46. Paukeris - Orlov, p. 339-341. Artio- 
mas Sergejevas. Eugenia Ginsburg, Journey into the Whirlwind, p. 37; D. Babičen- 
ko, M. Sidorov: „Nevelika pobeda“, Itogi, Nr. 31 (269), 2001. Apie privilegijas, 
partinį maksimumą ir t. t. Geriausias darbas - Fitzpatrick, Everyday Stalinism. 
Apie Budiono kardus: RVSPIA 558.11.712.90-97, Stalinas Budionui, 1920 m. 
Apie Jagodą, vedusį pirmo SSRS vadovo Sverdlovo dukterėčią, ir Averbachą, 
Jagodos svainį, žr. Vitaly Shentalinsky, The KGB's Literary Archive (toliau - KGB 
Lit. Archive), p. 256-269. Kaganovičius ir jo brolis: Kaganovič, p. 29. 

Tucker, p. 172-174. Mikhail Sholokhov, Virgin Soil Upturned, p. 240-243, 347. 
RVSPIA 558.11.69.36, Stalinas Molotovui, 1927 m. birželio 3 d.; „artimiausi 
draugai“; RVSPIA 558.11.69.43, Tovstucha Stalinui, 1926 m. birželio 9 d.: „glau- 
džiausias tavo draugų ratas“, abu cituoja Pavel Chinsky, Stalin Archives Inedites, 
p. 125-126. „Draugai“: Khlevniuk, Circle, p. 94. „Susidariusi kovoje“: RVSPIA 
54.1.100.101-102, Stalinas Kaganovičiui, 1932 m. rugpjūčio 2 d. 

1931 m. buvo pereita prie susirinkimų kiekvieno mėnesio 1, 8, 16 ir 23 dieną 
16.00. Du iš posėdžių būdavo „uždari“. Khlevniuk, Circle, p. 77. 

Mikojan, p. 335, 367. 

„Sveikas, bičiuli!“ - RVSPIA 74.2.38.4, Stalinas Vorošilovui, 1921 m. liepos 27 d. 
„Gaila, kad nesi Maskvoje“: RVSPIA 74.2.38.55, Stalinas Vorošilovui 1931 m. 
spalio 27 d. Stalino požiūris į Vorošilovą: „Jis net mankštinasi“ - Kira Alilujeva. 
Žavingas, tuščias, kvailas: Sergo B., p. 39-40, 51, 141, 165. Apibūdinimas: Albert 
Seaton, Stalin as Military Commander, p. 155. Geras: Zarubina, p. 7. Marapulca 
nubaustas pelnytai: RVSPIA 558.11.773.47, Vorošilovas Stalinui, 1930 m. spa- 
lio 14 d. „Kokia būtų nauda, jei Mininas būtų sunaikintas“: RVSPIA 74.2.37.89, 
Vorošilovas Stalinui, 1935 m. gegužės 25 d. Žr. Vorošilovo laiškus Bubnovui, 
RVSPIA 74.2.40.66-99. Vorošilovo būdas: RVSPIA 85.1.110.1-20, Vorošilovas 
Ordžonikidzei. „Garsėjo kvailumu“: Bazhanov, p. 98-99. Seniai nesutardavo su 
Stalinu: Kirov, p. 104. Karjera: Volkogonov, p. 251-253. William J. Spahr, Stalin's 
Lieutenants, p. 19-33. Vorošilov, Rasskazy o žizni, p. 79-84, 247-248. Medvedev, 
All Stalin's Men, p. 1-11. Mūvėjo baltomis flanelinėmis kelnėmis: Svetlana OOY, 
p. 346-347. 

RVSPIA 558.11.27.9-10, Vorošilovas, Stalinas, Kalininas, be datos. 

RVSPIA 74.2.38.39, Stalinas Vorošilovui, 1929 m. kovo 14 d. 

RVSPIA 74.2.39.447, Vorošilovas Stalinui ir atsakymas, be datos. 

„Tave apiplėšinėja“: RVSPIA 74.2.38.127, Stalinas Vorošilovui, be datos. „Ne- 
tvarka“: RVSPIA 74.2.38.103, be datos, Stalinas Čiubariui, Vorošilovui, Mikoja- 
nui. Anglija ir Indija: RVSPIA 74.2.39.38, be datos, Stalinas ir Vorošilovas. Žūklė: 
RVSPIA 74.2.39.54, Vorošilovas Stalinui ir atsakymas, be datos. 

RVSPIA 79.1.760, Vorošilovas Kuibyševui. RVSPIA 74.2.39.15, Stalinas, Voroši- 
lovas, Molotovas, Ordžonikidzė, 1933 m. balandžio 30 d. 

„Atidėkime iki trečiadienio“: RVSPIA 74.2.38.21, Stalinas Vorošilovui, 1927 m. 
vasario 28 d. Kariniai reikalai: RVSPIA 74.2.38.37, Stalinas Vorošilovui, 1929 m. 
sausio 3 d. 

RVSPIA 85.1.110.1-20, Vorošilovas Ordžonikidzei, 1929 m. birželio 8 d. Khlev- 
niuk, Circle, p. 32. Balsuoja prieš Staliną: RVSPIA 74.2.38.74, Stalinas Vorošilovui, 
1932 m. birželio 26 d. 

RVSPIA 558.11.27.22, Stalinas ir Kalininas, 1929 m. gegužės 7 d. 

RVSPIA 74.1.38.43, Stalinas Vorošilovui, 1929 m. balandžio 16 d. „Šventa bai- 
mė“: Tucker, Power, p. 484-485. 

RVSPIA 558.11.1550.43-45, Stalinas Nadiai, 1930 m. rugsėjo 24 d. 

RVSPIA 558.11.1550.16-24, Nadia Stalinui, 1929 m. rugsėjo 26 d. ir RVSPIA 
558.11.1550.27, Nadia Stalinui, 1929 m. rugsėjo 27 d. 

Molotov Letters, p. 215. 

Khlevniuk, Circle, p. 38-39. Baugina specialistus: Service, 20th Century Russia, 
p. 175. Molotov Letters, p. 213. 

Khlevniuk, Circle, p. 43. Molotov Letters, 1930 m. gegužės 23 d., p. 200. 

RVSPIA 558.11.27.30-33, Stalinas V. Mežlaukui, 1930 m. gegužės 23 d. 

BADAS IR UŽMIESČIO DRAUGIJA 


Nadios ligos istorija: RVSPIA 558.11.1551. Taip pat 1930 m. birželis-liepa, Stali- 
nas Nadiai, Radzinsky, p. 274. 

Khlevniuk, Circle, p. 46-48. Sergo palaiko Staliną: RVSPIA 558.11.778.40, Sergo 
Stalinui, 1930 m. rugsėjo 26 d. 

RVSPIA 74.2.37.60 ir 74.2.38.56, Vorošilovo laiškai; Stalino požiūris į Tuchačevs- 
kio planus: RVSPIA 74.2.38.59, Stalinas Vorošilovui. 

Apie Tuchačevskio sąmokslą: RVSPIA 558.11.778.43, Stalinas Ordžonikidzei, 
1930 m. rugsėjo 24 d. „Žinom tik mes trys“: Khlevniuk, Circle, p. 48-49. Tu- 
chačevskis „100 /o švarus“ - Stalinas Molotovui, 1930 m. spalio 23 d., Molotov 
Letters, p. 223. 

RVSPIA 558.11.778.38, Menžinskis Stalinui, 1930 m. rugsėjo 10 d. 

RVSPIA 74.2.38.56, Stalinas Tuchačevskiui, 1932 m. gegužės 7 d. 

Nadia Stalinui ir Stalinas Nadiai, 1930 m. rugsėjo 10 ir 24 d., cituoja Radzinsky, 
p. 275. 

RVSPIA 558.11.1550.43, Stalinas Nadiai, 1930 m. rugsėjo 24 d. 

RVSPIA 558.11.728.40-42, Stalinas Jenukidzei, 1933 m. rugsėjo 13 d. Jenukidzė 
krypsta į dešinę: MR, p. 173. | 

Molotov Letters, 1930 m. rugpjūčio 23 ir rugsėjo 2 d., p. 203. 

RVSPIA 558.11.1550.43-45, Nadia Stalinui, 1930 m. rugsėjo 24 d. Stalinas Moloto- 
vui, 1930 m. rugsėjo 13 d, Molotov Letters, p. 213. RVSPIA 74.2.37.9-12, Vorošilo- 
vas Stalinui, 1930 m. spalio 8 d. Kaganovič, p. 60. RVSPIA 558.11.765.68, be datos, 
Mikojanas Stalinui. RVSPIA 558.11.778.43, Sergo Stalinui, 1930 m. spalio 9 d. 
Khlevniuk, Circle, p. 51-52. 

Molotov Letters, p. 223. 

Getty, p. 46-49. RVSPIA 74.2.37.9-12, Vorošilovas Stalinui, 1930 m. spalio 8 d. 
Istorija su Lominadze, Ordžonikidze; Stalinas užsipuola „kunigaikštišką“ Or- 
džonikidzę 1937 m.: Khlevniuk, Ordzhonikidze, p. 34-37, 172. 

Stalinas teisėjauja besivaidijantiems Politbiuro nariams: Kaganovič, p. 160. RVS- 
PIA 558.11.765.72-73, Mikojanas Stalinui, 1931 m. rugsėjo 12 d. Sergo „nelabai 
mėgo Molotovą“, Mikojan, p. 324. 

Kaganovičius - „stalinistas 200 70“: MR, p. 192, 228-229, 362. Gintarinis rožinys: 
N. Strachovas, cituojamas Bialer (red.), p. 445. L. M. Kaganovič, Pamiatnyje zapis- 
ki, p. 19. Kaganovič, p: 29, 77-78, 105. Lokomotyvas: Artiomas Sergejevas. E. Rees, 
Stalinism and Soviet Rail Transport, p. 111-118. Robert Service, Bolshevik Party in 
Revolution, A Study in Organizational Change 1917-23, p. 106-108, 129. Easter, p. 
73, Košerovičius, Stalinas - mažytis pirštelis: KR, 1, p 57, 75-77, taip pat Medve- 
dev, p. 507. Rašo su klaidomis, bet supratingas ir gudrus: Bazhanov, p. 8, 74. G. 
Bessedovsky, Revelations ofa Soviet Diplomat, p. 219-223, Volkogonov, p. 247-248. 
Gražus, ilgų blakstienų; Stalinas saugo nuo antisemitizmo: Sergo B., p. 51. Šei- 
minis gyvenimas, kaip įsimylėjo žmoną, skaito vadovėlius, batsiuvio įrankiai: 
Josifo Minervino, Kaganovičiaus vaikaičio, interviu. Vyriškas, kalba su žydišku 

akcentu: Galina, p. 162-163. Umaus būdo: Malyševas knygoje Beria Affair, p. 83. 
Apžiūrinėja batus: Volkogonov, p. 247-248. Suduoda pavaldiniams arba kelia 
už atlapų: N. Baibakovo interviu. Ima špargalę eidamas pas Staliną: Čarkvianis, 
p. 33. Karjera ir skyryba: Stalin i Kaganovič, Perepiska 1931-36 (toliau - Kaganovič 
perepiska), p. 40, Kaganovičius Stalinui, 1931 m. rugpjūčio 11 d. Robespierre'as: 
Kaganovič, p. 56, 140. 

„Tu“: Kaganovič, p. 129. Mikojan, p. 352. 

Anne Applebaum, GULAG, p. 64, 521-522. 

RVSPIA 558.11.27.56.72, Stalino užrašai, 1933 m. gegužės 3 d. 

RVSPIA 558.11.27.6-7, be datos, tikriausiai 1928 m.: Stalinas, duona. RVSPIA 
558.11.27.37: Stalino sąrašai. 

Iš miesto: RVSPIA 74.2.39.49, Stalinas ir Vorošilovas, be datos. 

Gyvenimas užmiestyje: Svetlana RR; autoriaus interviu su Kira Alilujeva, Ar- 
tiomu Sergejevu, Leonidu Redensu, Vladimiru Alilujevu (Redensu), Stepanu ir 
Sergo Mikojanais, Jurijumi Ždanovu, Nadežda Vlasik, Natalija Poskriobyševa. 
Svetlana, Twenty Letters, p. 34-40 (be kita ko, apie Bucharino lapes). Richard- 
son, Long Shadow, p. 111-118. Paukeris: Orlov, p. 339-341. Kalėdų Senelis: Ki- 
ros Alilujevos interviu. Nadia žaidžia tenisą: RVSPIA 74.1.429.65-66, J. Voro- 
šilovos dienoraštis. Stalinas vėl leidžia eglutes: Brooks, Thank You, C. Stalin, 
p. 71. N. Petrov, K. Skorkin, Kto rukovodil NKVD 1934-41: Spravočnik (toliau - 
Petrov, Skorkin). 

Poskriobyševas: RVSPIA 558.11.786.120, Stalinas Poskriobyševui, 1932 m. sau- 
sio 19 d. Biurokratizmas: RVSPIA 558.11.27.106, Stalino užrašai, 1936 m. rugpjū- 
čio 13 d. Stalinas bara Poskriobyševą: „Kas nutiko? Užmiršai <...>7“: RVSPIA 
558.11.786.107-109, Stalinas Poskriobyševui, 1930 m. liepos 30 d., ir RVSPIA 
558.11.786.110, Stalinas Poskriobyševui, be datos, 1930 m. Interviu su Natalija 
Poskriobyševa, Artiomu Sergejevu, Leonidu Redensu, Jurijumi Ždanovu, Na- 
dežda Vlasik, Kira Alilujeva. RVSPIA 558.11.774.118. Stalinas vadindavo vir- 
šininku: Svetlana OOY, p. 332-333. Tucker, Power, p. 123-125. Bazhanov, p. 94, 
345-346. Volkogonov, p. 202-204. N. E. Rosenfeldt, Knowledge and Power: the Role 
of Stalin's Secret Chancellery in Soviet System and Government, p. 76, 158, 181. „Įva- 
rysi baimės žmonėms“: Večernij klub, 1992 m. gruodis. 

Stalino dienotvarkė trečiojo dešimtmečio pabaigoje: Vlasiką cituoja Chinsky, p. 
33. Gyvenimas Zubalove: Artiomo Sergejevo, Stanislavo Redenso, Vladimiro ir 
Kiros Alilujevų, Natalijos Poskriobyševos interviu. Svetlana RR. Partijos kultūra: 
Fitzpatrick, Everyday Stalinism, p. 14-21. Service, Lenin, p. 142, 153-155, 377-378. 
Tucker, Power, p. 120. Zubok, p. 3-8. Kaganovičius vadina Staliną „mūsų tėvu“: 
Kaganovičius Ordžonikidzei, cituojamas Chlevniuk, Stalinskoje Politbiuro, p. 
148-152. Mikojano griežtumas: Stepan M., p. 34. Kirov, p. 159-161. Irinos Jenuki- 
dzės interviu televizijos filmui Stalin: Secret History, 3 dalis. 

RVSPIA 558.11.1481.27, Tovstucha Jagodai, 1926 m. birželio 9 d. RVSPIA 
558.11.1481.28-41, Politbiuro nutartys dėl Stalino atostogų 1922-1934 m. 
RVSPIA 558.11.68.49, be datos. 

RVSPIA 558.11.71.26-28, S. Paršinas Sergejevui, 1927 m. birželio 27 d.; taip pat 
Chinsky, p. 28-29. 

RVSPIA 558.11.71.26-28, S. Paršinas Sergejevui, 1927 m. birželio 27 d.; taip pat 
Chinsky, p. 28. Artiomas Sergejevas. 

Mikojan, p. 291. „Linksma šutvė“: Larina, p. 188. 

Molotov Letters, p. 233. Stalinas Molotovui, 1933 m. rugsėjo 1 d. RVSPIA 79.1.769.1, 
Jenukidzė Kuibyševui, be datos. 

Chinsky, p. 37. 

RVSPIA 73.2.44.11. Stalinas Andrejevui, be datos. 

RVSPIA 558.11.778.26, Stalinas Ordžonikidzei, 1930 m. rugpjūčio 23 d., paskui 
Ordžonikidzė ir Kaganovičius Stalinui, RVSPIA 558.11.778.24-25. 

RVSPIA 74.2.7.46-51, Vorošilovas Stalinui, 1932 m. birželio 6 ir 21 d. 

Molotov Letters, p. 231. 

RVSPIA 558.11.80.87, Kaganovičius Stalinui ir Stalino atsakymas, 1933 m. rug- 
sėjo 5 d., ir RVSPIA 558.11.739.28-29, Kaganovičius Stalinui, 1931 m. rugpjūčio 
20 d. Rietenos: Kaganovič perepiska, p. 185. 

Apie sodininką: RVSPIA 558.11.786.112, Stalinas Poskriobyševui, be datos, 
1930 m. RVSPIA 74.1.429.65-68, J. Vorošilova, 1954 m. birželio 21 d. Budionas: 
Viktoras Anfilovas knygoje Harold Shukman (red.), Stalin's Generals, (toliau - 
Stalin's Generals), p. 57-62. Isaac Babel, 1920 Diary, p. 89. Babel, „Kombrig 2“, 
knygoje Collected Stories, p. 136-137, 357. Miestučiai: Artiomas Sergejevas. 

Amy Knight, Beria, Stalin's First Lieutenant (toliau - Beria), p. 15-40. RVSPIA 


*85.29.414.3, 85.29.370 ir 85.27.71.1-2, Berija Ordžonikidzei. MR, p. 341. Svetla- 


na, Twenty Letters, p. 27 ir Svetlana RR. „Nužudytų geriausią savo draugą : 
RFV A7523.85.236.17-23, Lavrentijaus Canavos parodymai, 1955 m. kovo 24 d. 
Kirovo perspėjimas: Mgeladzė, p. 178-179. Eteri Ordžonikidzė. Artiomas Serge- 
jevas. Marta Peškova. S. Lakoba, Očerki po političeskoi istoriji Abchaziji, p. 101-110, 
112-115. Berija mergina Niną Gegečkori: Sergo B., p. 4-5. Pasakojimas apie išža- 
ginimą traukinyje: Svetlana OOY, p. 355. 

RVSPIA 558.11.778.102, Stalinas Ordžonikidzei. Medvedev, p. 242-243. 
Mikojan, p. 351-352. 

RVSPIA 82.2.1420.45, Stalinas Molotovui, 1925. m. rugpjūčio 1 d. 

Apie tonzilitą: Valedinskij, „Vospominanija“, p. 121-126. Apie dantistą Šapiro: 
RVSPIA 558.11.786.117, Stalinas Poskriobyševui, 1930 m. rugsėjo 8 d. 

RVSPIA 558.11.778.12, Stalinas Ordžonikidzei, 1929 m. rugsėjo 13 d. Jenukidzėirgi 
reguliariai gaudavo Stalino pranešimus apie gydomuosius vandenis: „Vandenys 
čia nuostabūs, neįkainojami“, bet „pati vietovė netikusi“. RVSPIA 558.11.728.22, 

Stalinas Jenukidzei, 1929 m. rugpjūčio 29 d., ir RVSPIA 558.11.728.30-32, Stalinas 
Jenukidzei, 1929 m. rugsėjo 9 d. 

RVSPIA 558.11.769.159-161. 

RVSPIA 558.11.778.26, Stalinas Ordžonikidzei, 1930 m. rugpjūčio 23 d., paskui 
Ordžonikidzė ir Kaganovičius Stalinui, RVSPIA 558.11.778.24-25. 

RVSPIA 558.11.778.24, Ordžonikidzė Stalinui, 1930 m. liepos 17 d. 

RVSPIA 558.11.769.109-116, Molotovas Stalinui. 

RVSPIA 558.11.1550.53-58, 1931 m. rugsėjis. 

RVSPIA 558.11.1550.58-60, Stalinas Nadiai, 1931 m. rugsėjo 14 d. 

RVSPIA 74.2.38.47, Stalinas Vorošilovui, 1931 m. rugsėjo 24 d. RVSPIA 
558.11.712.108, Budionas Stalinui, 1931 m. gegužės 25 d. RVSPIA 74.2.37.54-59, 
Vorošilovas Stalinui, 1932 m. liepos 26 d. 

RVSPIA 558.11.1550.52-67, Stalino laiškai Nadiai ir Nadios laiškai Stalinui tarp 
1931 m. rugsėjo 9 ir 29 d., ir Svetlanos laiškelis tėvui. 


TRAUKINIAI, PILNI LAVONŲ 


Badas: Tucker, Power, p. 190-195. Conguest, Harvest, p. 225-259. RVSPIA 
74.1.429.65-66, J. Vorošilova, 1954 m. birželio 21 d. Mikojanas: su juo nenuobo- 
džiausi, gabus kalboms: Artiomas Sergejevas. Kavalierius, pasak Chruščiovo: 
Cecil Parrott, The Serpent and the Nightingale, p. 83. „Gudrus lapinas“: William 
Taubman, Khrushchev: The Man and his Era, p. 581. Jaunystė, seminarija, vedy- 
bos: Mikojanas. Patraukliausias: Svetlana OOY, p. 346. Dainos, tarp jų ir religinės 
giesmės: MR, p. 189. Stalino mėgstamiausia giesmė „Ilgų metų“, Galina, p. 95-97. 
RVSPIA 74.1.429.65-66. J. Vorošilova, 1954 m. birželio 21 d. Orlovas cituoja Pa- 
velą Alilujevą, p. 322. Nešvankios dainuškos: K. Ordžonikidzės prisiminimai, 
Medvedev, p. 329. Galėjo tapti profesionaliu dainininku: Čarkvianis. Stalinas 
aiškina Trumanui, Gromyko, Memoirs, p. 113. 

RVSPIA 558.11.712.108, Budionas Stalinui, 1931 m. gegužės 25 d. Kaganovič pere- 
piska, p. 168-169 ir 179-180, Stalinas Kaganovičiui, 1932 m. birželio 15 ir 18 d. 

„FAVORITO NUŽUDYMAS 


Mikojan, p. 534. Ana Achmatova cituojama Figes, Natasha, p. 482-485. Tucker, 
Power, p. 260-263, 273. KGB Lit. Archive, p. 175-176. Mandelstam, p. 82, 158, 
112-113, 117, 145-147, 23-24. Radzinsky, p. 300-301. RVSPIA 558.11.806.117, 
Stalinas Stavskiui apie rašytoją Sobolevą ir kūrėjų užgaidas, 1935 m. gruo- 
džio 10 d. 

RVSPIA 558.1.5374, Stalinas K. Stanislavskiui, 1931 m. lapkričio 9 d. 

RVSPIA 558.11.702.6-12, 41a ir 69, išvarytas iš Kremliaus, 1932 m. rugsėjo 4 d. 
„Varinis katilas“: KR, 1, p. 79-80. 

RVSPIA 558.11.754.1-21, V. Kiršonas Stalinui ir Stalinas Mechlisui, 1932 m. spa- 
lio 20 d. Kiršonas Stalinui ir Stalinas Kiršonui, 1932 m. spalio 9 ir 15 d. 

RVSPIA 558.11.754.26, Kiršonas Stalinui ir Kaganovičiui, ir Stalinas Kiršonui 
1933 m. rugpjūčio 13 d. Kiršonas ir Bulgakovas - Curtis, p. 69-71: Kiršonas ir 
Leopoldas Averbachas, buvęs RPRA vadovas, glaudžiai susijęs su Jagoda, už- 
sipuolė Bulgakovo pjesę „Bėgimas“ ir 1929 m. pradžioje nutraukė jos rodymą. 
Tada negalintis dirbti Bulgakovas kreipėsi į Staliną. 

RVSPIA 558.11.786.9-13, Panfiorovas Stalinui, 1934 m. vasario 25 d. 

„Taip, taip!“: RVSPIA 74.2.37, Stalinas Vorošilovui, 1931 m. kovo 15 d. „Green 
steam“: Uptonas Sinclairis Stalinui ir Stalinas Sinclairiui, taip pat komentaras 
apie Eizenšteiną: RVSPIA 558.11.804.12, 1931 m. spalio 26 d. 

RVSPIA 558.1.5374, Stalinas K. Stanislavskiui, 1931 m. lapkričio 9 d. 

RVSPIA 558.11.702.35, Molotovas Bednui, nuorašas Stalinui, 1930 m. gruo- 
džio 12 d. 

RVSPIA 558.11.710.24, Bucharinas Stalinui ir Stalinas Kaganovičiui apie Eren- 
burgą, 1935 m. rugpjūčio 9 d. Tolstojus: Tucker, Power, p. 282-290, 114-118. 

16. 

Žr. puikų skyrių knygos Nikolay Tolstoy, The Tolstoys. Kaganovič, p. 105-107. Man- 
delstam, p. 164. „Visi pas ką nors lankosi: Mandelstam, p. 79-80, 113. 

RVSPIA 558.11.775.99, Mejerholdas Stalinui. Apie Pasternaką žr. Mandelstam, 
p. 148. RVSPIA 558.11.725.130, Gidošas Stalinui, 1932 m. rugsėjo 2 d. 

Kirov, p. 179-181; Rosliakovas; Kirovas Marijai Lvovnai. 

Šis pasakojimas pagrįstas Jurijaus Ždanovo interviu. Mikojan, p. 562. MR, p. 
221-222. Artiomas Sergejevas. Zubok, p. 112-117. 

Ždanovas: Jurijaus Ždanovo interviu. Marta Peškova. RVSPIA 77: Ždanovo do- 
kumentai. Apie santykius su Stalinu žr. RVSPIA 558.11.730.2-9, Ždanovas Stali- 
nui, be datos 1934 m. RVSPIA 558.11.83.143, Kaganovičius ir Ždanovas Stalinui, 
1934 m. rugpjūčio 23 d., RVSPIA 558.11.86.2-16, Ždanovas Stalinui, 1934 m. rug- 
sėjo 3 d. RVSPIA 558.11.730.18, Ždanovas Stalinui, 1934 m. rugsėjo 6 d. „Ar skai- 
tei tą naują knygą?“ - Stalinas Ždanovui, pasak Ždanovo padėjėjo A. Beliakovo, 
cituojamas Rybin, Oktiabr', p. 51. Intelektualas, norėjo būti agronomu, šventeiva: 
Svetlana OOY, p. 360-362. Zubok, p. 112-117. 

RVSPIA 558.11.76.113, Stalinas Berijai, 1931 m. rugsėjo 19 d. Chinsky, p. 47. Ab- 
surdiškas Ždanovo žmonos komentaras apie nuogas merginas Paryžiuje: Svetla- 
na OOY, p. 360. 

Tarp Stalino pastabomis išmargintų istorinių knygų matome Kutuzovą: RVSPIA 
558.3.25.2. D'Abernon, Ambassador of the World: RVSPIA 558.3.25, 32. Vipper, His- 
tory of Greece: RVSPIA 558.3.36. Von Moltke, German-French War of 1870: RVSPIA 
558.3.224. Ivan the Terrible: RVSPIA 558.3.350. 

Mamrės ąžuolas, šilta atmosfera: Jurijaus Ždanovo interviu. Šolochovas: Gro- 
mov, Vlast' i iskusstvo, p. 144. Juokeliai, Ždanovas tyli: Artiomas Sergejevas. 
„Nešiu kudašių“: Kirovas Čiudovui, Kirov, p. 181. E. Jevdokimovas siūlomas pa- 
keisti F. Medvedį NKVD viršininko poste: Kirov, p. 161: D. Sorokinas, Medvedio 
svainis. Jevdokimovas: žr. Robert Conguest, Inside Stalin's Secret Police, NKVD 
Politics 1936-1939, p. 25. 

RVSPIA 558.11.730.2-9, Ždanovas Stalinui, 1934 m. be datos. RVSPIA 
558.11.83.143, Kaganovičius ir Ždanovas Stalinui, 1934 m. rugpjūčio 23 d. RVS- 
PIA 558.11.86.2-16, Ždanovas Stalinui, 1934 m. rugsėjo 3 d. RVSPIA 558.11.730.18, 
Ždanovas Stalinui, 1934 m. rugsėjo 6 d. RVSPIA 558.11.730.1, Stalinas Kagano- 
vičiui, Ždanovui, Steckiui ir Mechlisui, 1934 m. rugpjūčio 24 d. Kaganovičius 
pranešė apie Gorkio reikalavimus ir kaip su jais susitvarkė vadovybė - jis pats, 
Molotovas, Vorošilovas ir Ždanovas. RVSPIA 558.11.742.21, Kaganovičius Sta- 
linui, 1934 m. rugpjūčio 12 d., ir RVSPIA 558:11.742.28, Kaganovičius Stalinui, 
1934 m. rugpjūčio 12 d. 

RVSPIA 558.11.730.10, Ždanovas Stalinui, 1934 m. rugsėjis. Politbiuro posėdžiai: 
Khlevniuk, Circle, p. 122. Poskriobyševas pasirašo „P“: Sergo B., p. 141. 

RVSPIA 558.11.730.37-40, Ždanovas Stalinui, 1935 m. rugsėjis. 

RVSPIA 558.11.730.21, Stalinas Ždanovui ir Kuibyševui, 1934 m. rugsėjo 11 d. 
RVSPIA 558.11.730.22, Stalinas Ždanovui, Jagodai ir Akulovui, 1934 m. spalio 9 d. 
Kur buvo išsiųsti vadovai, žinome iš Kaganovičiaus laiško Stalinui, rašyto rugsėjo 

1 d.: RVSPLA 558.11.50.64, Kaganovič perepiska, p. 470. Kaganovičius rašo iš Kijevo. 
Kirovas išvyko į Kazachstaną, Mikojanas - į Kurską, Čiubaris - į Volgos vidurupį, 
Kaganovičius - į Ukrainą, Ždanovas - į Stalingradą, Vorošilovas - į Baltarusi- 
ją, Molotovas - į Sibirą. M. Borisovas buvo Kirovo asmens sargybinis. RVSPIA 
79.1.170.1-3, Kirovas Kuibyševui, 1934 m. rugsėjo 18 ir 23 d. KR, 1, p. 61. Kirov, 
p. 185. RVSPIA 558.11.730.23-26, Ždanovas Stalinui, 1934 m. spalio 8 d. Ždanovas 
pranešė Stalinui, kad Stalingrado rajone susiduriama su grūdų pristatymo pro- 
blemomis. „Kai kuriuos vietos darbuotojus reikia atiduoti į teismą“, - rašė jis spa- 
lio 8 d. Partijos vadovai ten „silpni“. Kirovas vyksta į Maskvą: Kirov, p. 183-184. 
Skambutis ir atvykimas, Stalinas blogos nuotaikos: Svanidzės dienoraštis, 1934 m. 
lapkričio 14 ir 26 d. 

S. Frederick Starr, Red and Hot, The Fate of Jazz in the Soviet Union 1917-80, p. 126. 
Fitzpatrick, Everyday Stalinism, p. 94-95. 

Kirov, p. 187. 

Khlevniuk, Ordzhonikidze, p. 65-66. Nuodai: Sudoplatov, p. 270-271. 

RVSPIA 558.11.27.24, Stalino užrašai, 1929 m. gegužės 7 d. 

Rybin, Riadom, p. 14-16. 

Šis pasakojimas pagrįstas puikiu Amy Knight šio įvykio aprašymu jos knygoje 
Who Killed Kirov?, p. 88-99; Tucker, Power, p. 288-296; Conguest, Great Terror, 
p. 43-61, taip pat Kaganovič, MR, Svanidzės dienoraščiu, Mikojano prisiminimais 
Tak bylo. 


„„LIKAU NAŠLAITIS“ 


Kaganovič, p. 71-72. Mikojan, p. 316-318. Kirov, p. 199-201. Tucker, Power, p. 292. 
Eteri Ordžonikidzė. Khlevniuk, Ordzhonikidze, p. 67. Ginzburgas knygoje Kirov, 
p. 197. Kaganovič, p. 71-72. Mikojan, p. 316-318. Kirov, p. 199-201. 

Tucker, Power, p. 294, 646. „Išveskite jį!“, „tas bybis“: Radzinsky, p. 312. Žr. taip 
pat Orlov, Kirov, p. 200-208. 

Tucker, Power, p. 294-296. Vlasikas matė, kad Paukeris buvo „sukrėstas“, kai 
pranešė naujieną apie Borisovą: Kirov, p. 205-209. 

Apie Voikovo nužudymą ir Stalino reakciją: žr. Chinsky, p. 83. Apie instanciją - 
dėkoju prof. Derekui Bealesui. Apie žodinius nurodymus - skaityk apie Micho- 
elso nužudymą. 

Stalinas mylėjo Kirovą: Rybin, Riadom, p. 87; Kaganovič, p. 72. Larina, p. 291. 
RVSPIA 558.11.773.81, Stalinas kolūkio pirmininkei D. Emalianovai dėl A. Merz- 
likovo, 1930 m. vasario 27 d. Dviejų tūkstančių rublių dovana Petrui Kapanadzei: 
Čarkvianis, p. 45, 1933 m. gruodžio 7 d. laiškas. Dovana berniukui iš Ukrainos: 
RVSPIA 558.11.712, Ivanas Boboška Stalinui: „Gavau iš jūsų 10 rublių, ačiū.“ 
Kirovo smegenys, Ždanovas, Agranovas, Ježovas ir laidotuvės: Kirov, p. 214-215. 
Tucker, Power, p. 294-295, 298. KR, 1, p. 98-100. 

Bučiuoja Kirovą: Rybin, Riadom, p. 88. Svanidzės dienoraštis, 1934 m. gruodžio 
5-13 d. Mikojan, p. 316-318. Kirov, p. 5-8. Tucker, Power, p. 301-302. 

Svanidzės dienoraštis, 1934 m. gruodžio 5-13 d. Kaganovič, p. 71-72. Mikojan, 
p. 315-317. Tucker, Power, p. 298. Kirov, p. 5-7, įskaitant ir Ordžonikidzės žo- 
džius. 

Tucker, Power, p. 297-299. Svanidzės dienoraštis, 1934 m. gruodžio 5-13 d. 
Jurijus Ždanovas: „Viskas pasikeitė.“ Popovičių cituoja Dedijer, Tito Speaks, p. 278. 
RVSPIA 558.11.800.113, Rudzutakas Stalinui ir Stalino atsakymas, 1934 m. gruo- 
džio 5 d. Larina, p. 173. 

Isakovo interviu Simonovui, Znamia, t. 5, 1988, p. 69. 

Šis pasakojimas apie 1934 m. gruodžio 21 d. yra pagrįstas prisiminimais dviejų 
svečių: Artiomo Sergejevo (interviu su juo) ir Marijos Svanidzės (gruodžio 23 d. 
įrašas jos dienoraštyje). Turime taip pat Marijos eilėraštį, išlikusį archyvuose (RVS- 
PLA 44.1.1.361-366) ir abi nuotraukas (RVSPIA 558.11.1653.22). Esu dėkingas Ste- 
panui Mikojanui, Natalijai Andrejevai ir Kirai Alilujevai - jie padėjo pažinti vaka- 
rienėje dalyvavusius ir nuotraukose užfiksuotus tėvus. 


„SLAPTA DRAUGYSTĖ 


Svanidzės dienoraštis: 1934 m. liepa, spalis ir gruodžio 23 d. Linksmi pasakoji- 
mai apie Staliną ir Jevgeniją: Kira Alilujeva, taip pat Artiomas Sergejevas ir Leo- 
nidas Redensas. Svetlana RR. Richardson, Long Shadow, p. 99. 

Khlevniuk, Circle, p. 149-150. 

Kirov, p. 222. 

Filmai: Jay Leyda, Kino: History of Russian and Soviet Film (toliau - Leyda), p. 319. 
Peter Kenez, Cinema and Soviet Society (toliau - Kenez), p. 95, 111, 131, 159. Leniną 
cituoja Figes, Natasha, p. 451, ir „Sovietų Holivudas“ - p. 477. Medvedev, p. 309. 
Svetlana OOY, p. 331. Fitzpatrick, Everyday Stalinism, p. 93-94. 

Stalinas rašo dainų tekstus: RVSPIA 558.11.27.88, 1935 m. liepos 8 d. Aleksandro- 
vo istorija: Gromyko, Memoirs, p. 328-329. Kenez, p. 95, 111, 131, 158-161. Taylor, 
Christie: The Film Factory, p. 384, cituoja Figes, Natasha, p. 477. Žr. taip pat Gromov, 
Vlast' i iskusstvo, G. V. Aleksandrov, Epocha i kino ir G. Mariamov, Kremliovskij cen- 
zor: Stalin smotrit kino toliau tekste apie Staliną ir kiną po II pasaulinio karo. 

A. Dovženkos pokalbis su Stalinu 1935 m. gegužės 27 d., dalyvaujant Postyše- 
vui, Kosiorui ir Kalininui, RVSPIA 558.11.727.33. Taip pat Kenez, p. 133. 
Eizenšteinas: Figes, Natasha, p. 454-459. Kaganovičius ir Eizenšteinas: Kenez, 
p. 138. Stalinas apie Eizenšteiną: RVSPIA 558.11.804.12, Stalinas Uptonui Sinclai- 
riui, 1931 m. spalis. Stalinas Kaganovičiui, 1931 m. spalio 12 d. - Kaganovič perepis- 
ka, p. 101. „Labai talentingas“: Mgeladzė, p. 212. 

Tucker, Power, p. 330-331. Brooks, Thank You, C. Stalin, p. 64-66. Stalinizmas ir 
Kaganovičius: KR, 1, p. 75. Mikojan, p. 31. Vadovų kultas: Fitzpatrick, Everyday 
Stalinism, p. 72-74. 

RVSPIA 45.1.803.1, Stalinas F. Samoilovai, 1938 m. gruodžio 6 d. 

RVSPIA 558.11.730.188, Stalinas Ždanovui, 1940 m. rugsėjo 14 d. 

RVSPIA 558.11.717, Stalinas P. M. Vasiljevui, 1930 ar 1932 m. gruodžio 3 d. 

RVSPIA 558.11.786.106, Stalinas Poskriobyševui, 1929 m. liepa. 
RVSPIA 558.11.711.182, Stalinas Blochinui, 1925 m. liepos 29 d. 


„NYKŠTUKAS KYLA 


Sudoplatov, p. 270-271. Tucker, Power, p. 301-302. 

Naujos Kaganovičiaus pareigos: Rees, p. 132. Khlevniuk, Circle, p. 172-177. 
Apie Chruščiovą: Oni, p. 171. KR, 1, p. 57; KR, 2, p. 151. Kaganovič, p. 99-100. Sta- 
lino numylėtinis: William Taubman, Khrushchev, Man and Era, p. 75. 

Ježovas iškyla: M. Jansen, N. Petrov, Stalin's Loyal Executioner, People's Com- 
missar Nikolai Ezhov 1895-1940 (toliau - Jansen, Petrov), p. 25-26. RVSPIA 
17.3.961.61. 

„Žmogiškas, švelnus“ - Jurijus Dombrovskis - Jansen, Petrov, p. 19-20. A. Po- 
lianskij, Ježov: istorija železnogo stalinskogo narkoma, p. 1-40. Mandelstam, p. 324- 
325. „Mažas, lieknas“ - Lev Razgon, Plen v svojom otečestve (toliau - Razgon), 
p. 50-51. Moterys apie Ježovą: gražių mėlynų akių: Vera Trail, neskelbti prisimi- 
nimai, p. 5-11. Nikolaj Ježov, Maskva, 1937. Žalsvai mėlynos akys: Larina, p. 250, 
268. Ūgis: Jansen, Petrov, p. 1-11, 14. 

Jansen, Petrov, p. 1-11, 14, 22. Getty, p. 156-157. Khlevniuk, Circle, p. 175- 
177. Polianskij, p. 40-84. Gera atmintis: Stalinas Nucubidzei, Nakaduli, 2, 1993, 
p. 96-100. 

Jachtų modeliai: Jansen, Petrov, p. 199. „Nežinau geresnio darbuotojo“: I. Mos- 
kvinas cituojamas Razgon, p. 50-51. RVSPIA 558.11.89.156, Dvinskis Stalinui, 
1935 m. rugsėjo 17 d. Apie Ježovo biseksualumą, gėrimą ir bezdėjimo varžybas: 
Ježovo prisipažinimas, FSB 3.6.1, ir Finovskio byla, FSB N-15301.12, pateikta Jan- 
sen, Petrov, p. 18-19. Ligos: Jansen, Petrov, p. 196. 

RVSPIA 558.11.787.6, Stalinas Postyševui apie Ježovo atostogas, 1931 m. rug- 
sėjo 9 d. 

RVSPIA 558.11.818.3, Stalinas Ježovui, 1935 m. gegužės 31 d., ir RVSPIA 
558.11.756.88, Stalinas Kaganovičiui ir Ježovui, 1934 m. rugsėjo 22 d. KR, 1, p. 115. 
RVSPIA 558.11.775.35, Stalinas Ježovui, 1935 m. rugpjūčio 23 d. 

Trail, p. 8. Jansen, Petrov, p. 22. 

Apie Stalino vasarnamį Suchumyje: autoriaus apsilankymas 2002 m: Jansen, 
Petrov, p. 16. Polianskij, p. 88-92. KGB Lit. Archive, p. 42-44. 

Mandelstam, p. 113. Eteri Ordžonikidzė. 

RVSPIA 558.11.83.16, Stalinas per Dvinskį Besanovui Berlyne, 1934 m. rugpjūčio 
5 d. RVSPIA 558.11.83.50, 51, 93 ir RVSPIA 558.11.84.14, 18, 66, 110 - Berlyno 
ambasados ir CK telegramos apie Ježovo sveikatą, Dvinskio perduotos Stalinui 
į Sočį 1934 m. rugpjūtį. 

Bucharino požiūris: Larina, p, 250, 268. KR, 1, p. 115. 

Jenukidzė „lytiškai nenormalus“: Svanidzės dienoraštis, 1935 m. birželio 28 d. 
Prašo likti nakvoti: Mikojan, p. 356. Natalija Andrejeva. Kira Alilujeva. 

RVSPIA 558.11.728.67-107 ir 114, RVSPIA 558.11.728.40-42, Stalinas Jenukidzei, 

1933 m. rugsėjo 13 d. Conguest, Stalin: Breaker of Nations, p. 189. 

RVSPIA 558.11.704.20. Beria, p. 58-62. 

Plenumas: Getty, p. 160-168. Khlevniuk, Circle, p. 149-150. Kremliaus byla: Jan- 
sen, Petrov, p. 30. RFPAA 57.1.273. Jenukidzės kritimas: Jansen, Petrov, p. 31-33. 
J. N. Žukovas „Tainy kremliovskogo dela 1935 goda i sud'ba Avelia Jenukidze“, 
in Voprosy istoriji, Nr. 9, p. 83-113. „Kažkas papuvę“: Kaganovičius - RVSPIA 
17.2.547 ir RVSPIA 17.3.963. Jenukidzė „darė įtakos Nadios politinėms pažiū- 
roms“: MR, p. 173. 

Svanidzės dienoraštis, 1935 m. gegužės 9 ir birželio 28 d. 


„CARAS VAŽIUOJA METRO 


Svanidzės dienoraštis, 1935 m. balandžio 29 d. 

Dvi valandas pavėlavo į vakarienę, Sašiko ir nuotrauka: Svanidzės dienoraštis, 
1935 m. birželio 28 d. Stipresnė už Politbiurą: Svanidzės dienoraštis, 1933 m. 
rugsėjo 11 d. 

Svanidzės dienoraštis, 1935 m. balandžio 29 d. 

„Rusai yra caro šalininkai“: Radzinskis, cituoja P. Čiaginą, p. 323. Molotovas apie 
Ivaną Rūstųjį - Volkogonov, p. 310. Mikojan - apie Ivaną Rūstųjį, p. 534. Ivanas 
Rūstusis - „mokytojas“: RVSPIA 558.3.350. Stalinas vadino Buchariną Šuiskiu: 
Kaganovič, p. 74. Tucker, Power, p. 104, 937. Nadyr-chanas: RVSPIA 558.11.27.24, 
Stalino užrašai, 1929 m. gegužės 7 d. Sergo B., p. 284. A. W. Harriman, E. Abel, 
Special Envoy (toliau - Harriman, Abel) apie Aleksandrą I: p. 178. Čarkvianis apie 
Nikolajų I: p. 35. 

Kadilakai: RVSPIA 82.2.897.7, Jagoda Molotovui ir Molotovas su Stalinu Jagodai, 
1935 m. birželio 15 d. Rolsroisai: RVSPIA 558.11.81.13, Stalinas ir Vorošilovas 
Kaganovičiui, 1933 m. rugsėjo 19 d., Kaganovič perepiska, p. 350. Lėšos prabangos 
prekėms: RVSPIA 558.11.27.95, Stalinas, 1936 m. gegužės 20 d. Bucharino kostiu- 
mas: Larina, p. 247-248. 

Trud, 1936 m. gruodžio 30 d. Brooks, Thank You, C. Stalin, p. 71. 

Tucker, Power, p. 284-287. KR, 1, p. 84-85. 

RVSPIA 558.11.754.101, Stalinas ir Poskriobyševas Mirzojanui, 1935 m. balan- 
džio 3ir 21 d., ir Mirzojano atsakymas balandžio 23 d. 

Khlevniuk, Circle, p. 154-156. 

RVSPIA 81.3.100.91, Stalinas Kaganovičiui, 1935 m. rugsėjo 8 d., ir RVSPIA 
558.11.743.17, Kaganovičius Stalinui, 1935 m. rugsėjo 13 d. RVSPIA 558.11.89.71- 
76 ir 89, Stalinas ir Salininas Kaganovičiui, Ježovui, Molotovui, 1935 m. rugsėjo 
7 d., ir Kaganovičius Stalinui, 1935 m. rugsėjo 10 d. RVSPIA 558.11.90.55, Kaga- 
novičius Stalinui. 1935 m. rugsėjo 23 d. „Seni bezdaliai“: RVSPIA 81.3.100.91- 
94. Stalinas dar siuto, kad su Jenukidze bendrauja Orachelašvilis. Agranovas 
siuntinėjo informaciją apie Jenukidzę Stalinui, šis ją platino Politbiure. Žr. taip 
pat Kaganovič perepiska, p. 554-558. Chinsky, p. 39-47. 

Nadežda Vlasik. V. Stalino, J. Stalino, komendanto S. Jefimovo, K. Paukerio laiš- 

kai, 1935-1938 m., cituojami Vasilij, p. 28-30, 51. Apie savižudybes: Getty, p. 21. 
Tucker, Power, p. 265, 367. Conguest, Great Terror, p. 86-87. 

L. Trepper, Bol'šaja igra, p. 125. Djilas, p. 123. Tiulenevas - Bialer (red.), p. 202. 
V. P. Naumov, 1941 g0d, 2, p. 416. Medvedev, Neizvestnyj Stalin, sk. „Stalinas ir 
karas“. 


OPTIMISTAS PALUŽTA 


Pasakojimas apie Didįjį Tėvynės karą dviejose karui skirtose šios knygos dalyse 
paremtas dviem Johno Ericksono šedevrais - The Road to Stalingrad („Kelias į 
Stalingradą“) ir The Road to Berlin („Kelias į Berlyną“); Richardo Overy puikia 
pasakojamąja istorija Russia's War; Haroldo Shukmano nuostabia knyga Stalin's 
Generals; Molotovo, Kaganovičiaus, Chruščiovo, Sergo Berijos, Svetlanos, Žu- 
kovo ir kitų kariškių prisiminimais; Budiono „Užrašais“; medžiaga, autoriaus 
surinkta RVSPIA, RVKA, REGMCA ir RFVA archyvuose; interviu su liudytojais 
ir naujomis Rusijos istorijomis, tokiomis kaip Rubcovo parašyta Mechliso bio- 
grafija Alter Ego Stalina. 

Paskutinės valandos: Read, Fisher, p. 612-642. Budionnyj, Zapiski. Anfilovas 
apie Budioną: Stalin's Generals, p. 62. Žukov, 1, p. 369-371 ir 2-14. Pavlenko, 
„Žukov“, p. 99. Stalino raštinės žurnalas: IA, 1998. Hilger, Mayer, p. 335-336. 
MR, p. 34-37. Mikojan, p. 388. Volkogonov, p. 401-407. Bloch, p. 333. Gorodets- 
ky, p. 309-315. Mikojanas - Kumanev (red.), p. 24-25. Čiadajev, p. 409-412. Nina 
Budionaja. Jurijus Ždanovas. Mechlis, p. 151. Ian Kershaw, Hitler: Nemesis, p. 394. 
Burleigh, p. 489. Kuznecovas - Bialer (red.), p. 216-218. Sovietų karinės pajėgos: 
3 milijonai - Vakarų karinėse apygardose, iš viso - 5 milijonai. SSRS nusileido 
vokiečiams karių skaičiumi, bet pranoko karine technika. J. Kulikov, „Napade- 
nije Germaniji na SSSR“ in Mirovyje voiny XX veka, kn. 3, p. 133-186. Molotovo 
„Ne“ , traukiniai ir tiekimas: Kaganovič, p. 88. Mikojan, p. 388-389. MR, p. 39. Lai- 
kraščiai, Konevas: Brooks, Thank You, C. Stalin, p. 166, 168. Erickson, Stalingrad, 
p. 101, 136-138. Čiadajevas - Kumanev (red.), p. 42. Budionnyj, Zapiski, p. 49. Žu- 
kov, 2, p. 12-13. IA, 1998:4, 1941 m. birželio 22-24 d. Spahr apie Kuliką, p. 265. 
RVKA 9.39.100.252, Bolotinas, NKVD ypatingųjų skyrių 4-ojo skyriaus virši- 
ninkas Žukovui, 1941 m. liepos 21 d., ir Mechliso bei Žukovo atsakymas. Žu- 
kov, 2, p. 14. 

RVKA 9.39.99.329-339, Gynybos liaudies komisariato 3-iojo skyriaus viršininkas 
Michejevas Mechlisui apie Kuliką, 1941 m. liepos 15 d. Pulko komisaro Boldino 
pranešimas - 900 Days, p. 29. Spahr apie Kuliką, p. 265. 

Mamsurova, 1988, p. 12-13, cituojama Spahr, p. 255-258. 

RFGMCA 215.1184.48, 30. Mechlisas visiems frontams, 1941 m. liepos 22 d. Mech- 
lis, p. 179-183. KVS, 1991, Nr. 14 ir 65. Mikojan, p. 541. Volkogonov, p. 421-422. 
Erickson, Stalingrad, p. 137-138. 

Spahr, p. 251. 

Apie Jakovą: Čiadajevas - Radzinsky, p. 451. Raudona suknelė: Gulia Džiugašvi- 
li, Ded, otec, mat' i drugije, p. 25. Artiomas Sergejevas. MR, p. 210-211. Vasilij, 
p. 92-93. Jevgenija Alilujeva; Kiros Alilujevos, Vladimiro ir Leonido Redensų in- 
terviu; Svetlana RR; OOY, p. 322. Svetlana mano, kad Stalinas skambino 1941 m. 
rugpjūtį, Jevgenijos duktė Kira - kad „vieną iš pirmų dešimties [karo] dienų“. 
Čiadajevas - Radzinsky, p. 450-455. Savo pasakojimą Čiadajevas grindžia 
pokalbiais su generalinio štabo viršininko pavaduotoju Vatutinu. KR, 2, p. 7. 
Chruščiov, Memuary, 6 dalis, p. 682, cituojamas Beria, p. 255. Žukov, 2, p. 33-40. 
Mikojan, p. 390-392. MR, p. 39. Stalinas bijo: Mikojan, p. 389. Stalinas nustem- 
ba, kad Mikojanas neįtrauktas į Valstybės gynybos komiteto sudėtį: Mikojan, 
p. 391-392. Mikojanas - Kumanev (red.), p. 31-33. Čiadajevas - Radzinsky, 
p. 453-455. Molotovas cituojamas Mikojan, p. 390. MR, p. 238-239. Sergo B., 
p. 324. Volkogonov, p. 411, 424. Mikojanas slepiasi už kitų, Stalinas tikėjosi blo- 
giausia; įtampa pranyksta Stalinui iš veido: Sergo B., p. 71. Čiadajevas - Ra- 
dzinsky, p. 455 - pagrįsta Bulganino pasakojimu, bet Bulganino, ko gero, ten 
nebuvo. Jis tapo kandidatu į Politbiuro narius tik 1946 m., nors buvo ką tik su- 
formuotos Liaudies komisarų tarybos biuro Einamųjų reikalų komisijos narys 
kartu su Mikojanu, Kaganovičiumi ir Andrejevu; jai vadovavo Voznesenskis; 
taigi galimas daiktas, kad Bulganinas prisidėjo prie grupės, apsilankiusios tą 
dieną pas Staliną. Nei Mikojanas, nei Molotovas jo nemini. „Stalinas vėl turėjo 
mūsų paramą“: Mikojan, p. 392. Erickson, Stalingrad, p. 171-182; Soviet High 
Command, p. 601. Beria, p. 111. KR, 1, p. 182. 

I. Zbarsky, S. Hutchinson, Lenin's Embalmers, p. 119-120. Rybin, Kto otravil Stali- 
na?, p. 38. 

Žukov, 2, p. 64-65. Erickson, Stalingrad, p. 180-185. Overy, p. 81-88. 
Volkogonov, p. 427. Simonov, „Zametki“, p. 56. FSB 66.1.6.314-343: SSRS NKGB, 
NKVD ir Prokuratūros įsakas Nr. 00246/00833/PR/59cc „Dėl patraukimo atsa- 
komybėn Tėvynės išdavikus ir jų šeimos narius“, 1941 m. birželio 28 d. - Yakov- 
lev, Century, p. 172. 

MR, p. 209. Volkogonov, p. 429, 609. Radzinsky, p. 457. Svetlana RR. Svetlana, 
Twenty Letters, p. 177. Mikojan, p. 362. Artiomas Sergejevas. „Kvailys!“ Stepan M. 
Julijos areštas: Gulia Džiugašvili, Ded, otec, mat" i drugije, p. 28-29. „Vieno karo 
belaisvio man per akis“: Vasilijus Stalinas - Vladimirui Alilujevui (Redensui). 
Archyvų reikalų prie Rusijos Federacijos vyriausybės Šiuolaikinės dokumentaci- 
jos saugojimo centras, partijos kontrolės komisija, 13/76, t. 1, p. 30. Sudoplatovo 
parodymai, duoti 1960 m. spalio 11 d. Sudoplatov, p. 146-147. 

Žukov, 2, p. 119-122. Erickson, Stalingrad, p. 178-179. „Niūrusis demonas“ Mech- 
lisas: S. P. Ivanovą cituoja Spahr, p. 59. Simonov, „Zametki“, p. 55-56. 

KR, 1, p. 196, 201-202. Apie Budioną ir Timošenką: Nina Budionaja. Budionnyj, 
Zapiski. Apie karinę padėtį: Erickson, Stalingrad, p. 204-209. Apie Staliną ir Timo- 
šenką: Anfilovas - Stalin's Generals, p. 248-249. 

Balandinas: Jakovlevas - Bialer (red.), p. 301. Mereckovas: Vaksberg, p. 221-223. 
Berija studijavo su Vanikovu Baku politechnikos institute - galimas daiktas, šis 

ryšys išgelbėjo Vanikovui gyvybę. Mikojan, p. 425-426. Lesser Terror, p. 73. Su- 
doplatov, p. 127. 
Mikojan, p. 359-360. Overy, p. 82-83. 


„NIRŠUS KAIP ŠUO“ 


Šis pasakojimas apie Leningrado apsiaustį pagrįstas Harrisono Salisbury 900 
Days, Johno Ericksono Road to Stalingrad, p. 83, 120, 143, 145-148, 181-195, 262- 
263, Richardo Overy Russia's War, p. 99-112, ir medžiaga, autoriaus surinkta 
RVSPIA ir REGMCA. RVSPIA 558.11.492, Stalinas Vorošilovui ir Ždanovui, 1941 
m. rugpjūčio 17 d. Mikojan, p. 393. 900 Days, p. 218. 

RVSPIA 558.11.492.6, Stalinas Molotovui ir Mikojanas Vorošilovui, Ždanovui, 
Popovui ir kt., 1941 m. rugpjūčio 23 d. 

900 Days, p. 208-209, 304, 402. 

900 Days, p. 181-187. 

RVSPIA 558.11.492.57, Stalinas Ždanovui ir A. Kuznecovui. Andrejus Aleksan- 
drovičius: 900 Days, p. 542. „Taip arba ne!“ RVSPIA 558.11.492.63, Stalinas ir Mo- 
lotovas Ždanovui ir Kuznecovui, 1941 m. spalio 18 d. „Sakyk tiesiai“: RVSPIA 
558.11.492.66, Stalinas Ždanovui telefonu, 1941 m. lapkričio 8 d. 

Vorošilovas: Volkogonov - Stalin's Generals, p. 317. 

Kuznecovas - Kumanev (red.), p. 294. Malenkovo ir Ždanovo santykiai: Su- 
khanov, Memoirs, Kongreso biblioteka, Volkogonovo kolekcija, 8 ritė. 900 Days, 
p. 260-261. Berija ir Ždanovas - Raanan, p. 171-172. Beria, p. 263. Jurijus Ždano- 
vas. Volia Malenkova: jos tėvas pasakojo artimiesiems apie Ždanovo girtavimą ir 
bailumą, bet pridūrė nepranešęs apie tai Stalinui. Sergo B., p. 75, iš tėvo girdėjo, 
kad Malenkovas siūlė atiduoti Ždanovą karo lauko teismui, bet Berija paprieš- 
taravo. Ždanovas prisipažįsta Stalinui bailiai elgęsis: Mikojan, p. 562. Kasdien 
skambindamas Stalinas dabar kalbėdavosi ne tik su Ždanovu, bet ir su Moloto- 
vu bei Malenkovu. RVSPIA 558.11.492.29-33, Stalinas Kuznecovui, Vorošilovui, 
Ždanovui, Popovui ir Molotovui, 1941 m. rugpjūčio 21 d., ir Vorošilovo, Ždano- 
vo, Popovo, Kuznecovo, Molotovo ir Malenkovo atsakymas, 1941 m. rugpjūčio 
28 d. Grįžęs į Maskvą, Malenkovas dažnai skambindavo Ždanovui nuo Stalino. 
Jis pradėdavo pokalbį taip: „Draugo Stalino įsakymu klausiu: „<...> Ar dalyvau- 
ja tankai - kiek ir kokių <...>?“ RVSPIA 558.11.492.73-78 ir 79 (lapkričio 16 d.) ir 
90 (gruodžio 2 d.), Malenkovas Ždanovui, 1941 m. lapkričio 13 d. MR, p. 40. Mi- 
kojan, p. 562. Erickson, Stalingrad, p. 188-189. 900 Days, p. 208-209, 304, 402. 
RVSPIA 558.11.492.35-38, Stalinas Kuznecovui, Molotovui ir Malenkovui, 1941 
m. rugpjūčio 29 d. 

RVSPIA 558.11.492.49, Stalinas, Molotovas, Malenkovas ir Berija Vorošilovui ir 
Ždanovui, 1941 m. rugsėjo 9 d. Žukovas ir Stalinas, 900 Days, p. 265-266. 
RVSPIA 558.11.492.50-51, Stalinas ir Molotovas Vorošilovui ir Žukovui, paskui 
Ždanovui, abu - 1941 m. rugsėjo 13 d. 900 Days, p. 265-266. Erickson, Stalingrad, 
p. 189. Simonov, „Zametki“, p. 48. 

Byčevskis - Bialer (red.), p. 435-438. Kuznecovas - Kumanev (red.), p. 294. 900 
Days, p. 267, 344, 346. Simonov, „Zametki“, p. 48. 

RFGMCA 217.1258.14.16, Ždanovas Leningrado frontui, 1941 m. rugsėjo 27 d. 
RFGMCA 217.1258.11.18, Chozinas, Ždanovas ir Kuznecovas 8-osios ir 55-osios 
armijos karinėms taryboms, 1941 m. lapkričio 13 d. 

RVSPIA 558.11.191-193, Ždanovas Stalinui, 1941 m. gruodžio 5 d. 

Erickson, Stalingrad, p. 194-195. 900 Days, p. 351, 415, 403, 451; bado statistika: 
p. 515. Ždanovas cituojamas 900 Days, p. 518. Overy, p. 111-112: per milijoną 
mirusiųjų. 

RVSPIA 558.11.492.86, Stalinas ir Molotovas kalbasi su Ždanovu 1941 m. gruo- 
džio 1 d. 

RVSPIA 558.11.191-193, Ždanovas Stalinui, 1941 m. gruodžio 5 d. Ždanovas lan- 
kosi Maskvoje: 900 Days, p. 146. IA, 1998:3. 

Šis epizodas pagrįstas Beaverbrooko pasakojimu apie Maskvą: BBK/D/ 
96/98/99/100 - Anne Chisholm, Michael Davie, Beaverbrook: A Life, p. 406-420. 
Berezhkov, p. 138-150. A. J. P. Taylor, Beaverbrook, p. 487-491. Harriman, Abel, 
p. 86-101. Erickson, Stalingrad, p. 210-215. Mikojan, p. 408-415. Molotovas va- 
dovavo Sovietų delegacijai derybose dėl Vakarų pagalbos; Mikojanas buvo at- 
sakingas už sutarčių smulkmenas. Vakarų pagalba: Mikojanas atneša pranešimą 
Stalinui, šis suskaičiuoja bendrą lėktuvų skaičių: RVSPIA 558.11.765.80-104, Mi- 
kojanas Stalinui, 1941 m. liepa-1942 m. gruodis. 

Šis pasakojimas apie mūšį dėl Maskvos pagrįstas Erickson, Stalingrad, p. 217, 
Overy; Žukovo, Molotovo ir Mikojano prisiminimais. Lesser Terror, p. 113. Tele- 
ginas: Bialer (red.), p. 274-276. 

RVSPIA 558.11.492.59, Stalinas Žukovui, 1941 m. spalio 5 d. 

Sergo B., p. 324. Beria, p. 112. Žukov, 2, p. 201-203. Volkogonov, p. 172-173, ci- 
tuoja maršalą Moskalenką apie Berijos bandymą išsiaiškinti galimybes siekti 
taikos 1941 m. spalio 7 d. vėl per Stamenevą. Erickson, Stalingrad, p. 221-222. 
Anfilovas, Žukovas - Stalin's Generals, p. 350-351. 

RFGMCA 48A.1554.91.346, Šapošnikovas Budionui ir Konevui dėl Žukovo pa- 
skyrimo, Aukščiausiosios vadovybės pranešimas, 1941 m. spalio 6 d. Žukov, 
2, p. 201-216. Spahr, p. 269-271. Anfilovas, Žukovas - Stalin's Generals, p. 351; 
Stalin's Ghosts, p. 364; Ržeševskij, Konev, p. 95. Molotovas ir Žukovas: Simonov, 
„Zametki“, p. 56. Khrushchev, Superpower, p. 236. Overy, p. 114-115. Santechni- 
kas Bulganinas: Sergo B., p. 127. | 


„AR GALI IŠLAIKYTI MASKVĄ?“ 


Voronovas: Bialer (red.), p. 302; Žukovo tonas: Belovas - Bialer (red.), p. 295. RF- 
GMCA 132.2642.233, Stalinas Fedorenkai, Raudonosios armijos šarvuočių, tan- 
kų ir mechanizuotų dalinių vadui, 1941 m. rugpjūčio 3 d. Iki spalio 12 d. Stali- 

nas naudojo prieš tankus priešlėktuvinius pabūklus; RFGMCA 132a.2642.45.26, 
1941 m. spalio 12 d. Vyriausiosios karinės vadovybės įsakymas. Erickson, Sta- 
lingrad, p. 238. 

RVKA 9.39.103.390, Berija Mechlisui, 1941 m. gruodžio 12 d. RVKA 9.39.100.312- 
314, Abakumovas Stalinui, Molotovui, Malenkovui, Mechlisui ir Žukovui, 1941 m. 
liepos 28 d. Lesser Terror, p. 47-49. RVSPIA 558.3.25, p. 32. D'Abernonas, Stalino 
biblioteka. 

Yakovlev, Century, p. 174. Lesser Terror, p. 47-49. 

Natalija Poskriobyševa. Lesser Terror, p. 69-72. Anatolij Suljanov, Arestovat' v 
Kremle; O žizni i smerti maršala Berija, p. 189. 

Panika: V. Soyfer, Lysenko and the Tragedy of Soviet Science, p. 148: A. Prokofjevos- 
Belagovskajos pasakojimas. Harriman, Abel, p. 84-85. Panika Maskvoje; Berija, 
Kaganovičius, Malenkovas; Ilja Novikovas, Sverdlovsko partijos komiteto sekre- 
torius; Vasilijus Proninas - Rybin, Oktiabr', p. 3-14. Sudoplatov, p. 135. Sumaištis 
gamyklose: Mikojan, p. 420. V. P. Pronin, Izvestija CK KPSS, 4, 1991, p. 218;VIZ, 
10, 1991, p. 39. Overy, p. 113-118. Erickson, Stalingrad, p. 249-250. 

Vorošilovo šaulys: Rybin, Kto otravil Stalina? - V. Tukovo prisiminimai, p. 55-56. 
Panika: Rybin, Oktiabr', p. 3-10. Belovas - Bialer (red.), p. 296. Stalinas vaikštinėja 
po Kremlių: Natalija Andrejeva. Berezhkov, p. 145. Brooks, Thank You, C. Stalin, 
p. 178. Simonov, „Glazami“, p. 251. Knyga apie Ivaną Rūstųjį: RVSPIA 558.3.350. 
Parašiutininkai: Voronovas - Bialer (red.), p. 302. „Kaulų maišas“: Khrushchev, 
Glasnost, p. 65. 

Mikojan, p. 417-422. MR, p. 42. Rybin, Oktiabr', p. 8-14. Rybinas, perpasakojęs ap- 
saugininkų žodžius (jis pats nebesaugojo Stalino, nes buvo atsakingas už Didžiojo 
teatro apsaugą), teigia, kad lėktuvų gamybos liaudies komisaro Šachurovo apra- 
šytas susirinkimas vyko vėliau negu čia išdėstyti spalio 15 d. vakaro ir 16 d. ryto 
įvykiai. Stalino sargybiniai, aišku, negalėjo žinoti, kuriame susirinkime kas buvo 
svarstoma. V. P. Pronin, Izvestija CK KPSS, 4, 1991, p. 218. VIŽ, 10, 1991, p. 39. 
Soytfer, p. 148. Prokofjevos-Belagovskajos pasakojimas. Berezhkov, p. 153-155. 
Mikojan, p. 417-422. Natalija Poskriobyševa. Žukovas dvejoja dėl Stalino: D. I. 
Ortenberg, „U Žukova v Perchuškovo“, Krasnaja zvezda, 1991 m. lapkričio 30 d., 
p. 5. Kuibyševas: Radzinsky, p. 467. Namas Kuibyševe: S. Khrushchev, Super- 
power, p. 25. Svetlana, Twenty Letters, p. 172-173. Mikojan, p. 417-422. Rybin, 
Oktiabr', p. 8-14. Vaksberg, p. 225-227. 

A. Šachurin, Voprosy istoriji, p. 142-143. Šachurinas teigia, kad šis susirinkimas 
įvyko spalio 16 d., bet akivaizdu, kad jis vėlesnis už Mikojano, kuriame buvo 
svarstomi kiti dalykai. Komisarai į tuos susirinkimus ateidavo ir iš jų išeida- 
vo, o susirinkimai vykdavo tai Stalino bute, tai jo kabinete ar „būste“ Kirovo 
metro stotyje (žr. kitą pastabą), tai jo vasarnamiuose, tad galima neabejoti, jog 
čia kalbama tik apie susirinkimo dalį. Iš lankytojų žurnalo matyti, kad Stalinas 
nebuvo savo kabinete spalio 15-18 d. Žinome, kad susirinkimai, kuriuose da- 
lyvavo Šachurinas, vyko Stalino privačiuose būstuose, kur protokolai nebuvo 
rašomi: IA. Daugiausia Vadas dirbdavo name Kirovo gatvėje, netoli Kirovo 


812 


10. 


11. 


12. 


13. 


14. 


15. 


PASTABOS APIE ŠALTINIUS 


metro stoties: Rybin, Oktiabr', p. 12 cituoja asmens sargybinį N. Kiriliną. Miko- 
jan, p. 417-422. 

Dėkoju už galimybę susipažinti su generolo J. Gorkovo nauju darbu apie „šta- 
bą“ Kirovo metro stotyje. Taip pat: Nezavisimoje vojennoje obozrenije, 19, 2002, p. 5: 
ryšių pareigūno Vladimiro Kazakovo prisiminimai. Štiemenka: Jukesas - Stalin's 
Generals, p. 234-238. Deriabinas, „miegodavo šalia“, p. 105. Khrushchev, Glasnost, 
p. 65. Volkogonov, p. 416. IA, 1996:2, p. 68-69. Kuznecovas: Bialer (red.), p. 428. 
IA, 1996:2, p. 68-69. Erickson, Stalingrad, p. 220-222. Peškova apie „amžinai besi- 
šypsančią“, pasak Stalino, Istominą. Svetlana, Twenty Letters, p. 172-173. Rybin, 
Oktiabr', p. 8-14, be kita ko, apie Istominą. Šį klausimą Stalinas taip pat aptarė 
su Ždanovu Leningrade. Čiadajevas - Kumanev (red.), p. 419. RVSPIA 558.3.32. 
Bragin, Kutuzov, p. 60. Žukovas - Bialer (red.), p. 291. Pronin, Izvestija CK KPSS, 
4, 1991, p. 218. Žukovas mano, kad šis pokalbis įvyko po lapkričio 19 d., bet 
panašų Proninas girdėjo spalio 16 ar 17 d. Žukov, 2, p. 230-236. Belovas - Bialer 
(red.), p. 296. 

Volkogonov, p. 434-435. Rybin, Riadom, p. 86. Rybin, Oktiabr', p. 9-13. Belovas - 
Bialer (red.), p. 296. Ėjo prie traukinio? Vlast', 2000, Nr. 5, E. Žirnovo interviu su 
Michailu Smirtukovu, liaudies komisaro padėjėju. 

Teleginas; Bialer (red.), p. 304. V. P. Pronin, „Gorod-voin, bitva za Moskvu“, 
p. 465; Pronin, Izvestija CK KPSS, 4, 1991, p. 218. Pronin, VIŽ, 10, 1991, p. 39. 
Pronin, „Gorod u liniji fronta“, Moskouskije novosti, Nr. 21, 1995 m. kovo 26-ba- 
landžio 2 d., p. 14. Berija nuspėdavo Stalino reakciją: Sergo Berija cituoja, ką tė- 
vas sakė motinai, p. 75-76. Proninas teigia, kad spalio 19 d. posėdis vyko vaka- 
re, bet iš Stalino raštinės žurnalo matyti, kad jis prasidėjo 15.40 ir baigėsi 21.20. 

war Years, p. 124. Sudoplatov, p. 290. Karalius Lyras: Medvedev, p. 483. RVS- 
PIA 82.2.1012-1020, Michoelsas ir Epšteinas Molotovui, kopijos Malenkovui, 
Mikojanui ir Voznesenskiui, 1944 m. gegužės 18 d. Molotovas Berijai, kopijos 
Malenkovui, Mikojanui ir Voznesenskiui, 1944 m. gegužės 20 d. Berija Moloto- 
vui, Molotovas Chruščiovui ir Chruščiovas Molotovui. Sergo Berija tvirtino, kad 
Stalinas vadindavo Beriją Himmleriu, norėdamas jį diskredituoti, nes įtarė Beriją 
mezgant ryšius su žydais: Sergo B., p. 110-113. Beria, p. 146-149. Feferio poema: 

Kostyrchenko, p. 41. RVSPIA 17.125.246. Mikojan, p. 497. Stalinas keikia žydus 
Rooseveltui: Bohlen, p. 173-196, 203. Stalinas užsipuola dirigentą Golovanovą 
dėl antisemitizmo: Gromov, p. 348. Birobidžanas: Rubenstein, Naumov, Pogrom, 
p. 34 ir 511; Lozovskis liudija apie Molotovą ir Krymo projektą - p. 258-259. Les- 
ser Terror, p. 202, cituojamas Esther Markish, The Long Return, p. 236. Sudoplatov, 
p. 290-291. Zubok, p. 123-125. Žydų sąrašai: Ždanovas gauna žydų skaičiaus 
statistiką iš Kosygino Finansų ministerijos 1948 m. gegužės 29 d.: 15,5 7 buvo 
žydai, PB / Sovmin, p. 264-265. 

Žukovo byla. Alanbrooke, p. 605, 660. Stalinas ir Žukovas: Nina Budionaja. 
Kaganovič, p. 150, 101. Beria, p. 129. Mikojan (apie Žukovo ir Kulikovo bylas), 
p. 184, 557. Parrish, „Serov“, p. 119. VIŽ, 2, 1993, p. 27. Štemenko, General'nyj 
štab, t. 2, p. 18-21. Pavlenko, Razmyšlenija, p. 30-31. G. K. Žukov, „Korotko o 
Staline“, Pravda, 1989 m. sausio 20 d., p. 3. Budionnyj, Zapiski, p. 41. RVSPIA 
82.2.896.126, Malenkovas Molotovui apie Kuznecovo teismą, 1948 m. balan- 
džio 8 d. Konev, Zapiski, p. 594-597. Karpov, Rasprava Stalina, p. 69-72. Spahr, 
p. 205-208. Volkogonov, Rise and Fall, p. 116. RVSPIA 558.11.712.142, Stalinas 
suteikia Bulganinui maršalo laipsnį, 1947 m. lapkričio 3 d. „Ne namas, o muzie- 
jus“: Vojennyj archiv Rossiji, Nr. 1, 1993, p. 189, Abakumovas Stalinui, 1948 m. 
sausio 10 d. 

Imperatoriškasiselitas: VIŽ,6,1994. „Draugas Stalinas negali pakęsti nedorovin- 
gumo“: Djilas, p. 170. Pareigūnai plėšikauja: RVSPIA 82.2.907.32, Abakumovas 
Molotovui, 1948 m. kovo 2 d. Duoklių sistema: Kopelev, p. 63-64. A. Vaksberg, 
„Delo maršala Žukova: nerazorvavšajasia bomba“, Literaturnaja gazeta, Nr. 32, 
1992 m. rugpjūčio 5 d., p. 12. Plėšikauja Golovanovas ir Serovas: Medvedev, Ne- 
izvestnyj Stalin, sk. „Stalino asmeninis archyvas“. Vlasikas prisipažįsta: RFVA 
7523.107.127.1-6, Vlasiko prašymas dovanoti, 1953 m. gegužės 18 d. Žr. taip pat 
VIŽ,12,1989, p. 85-92. Vlasik, p. 130: Berijos apsaugininkai. Abakumovas įskųs- 
tas dėl amoralumo: Serovas Stalinui, 1948 m. gegužės 4 d, Svobodnaja mys!', Nr. 
11,1997 m. lapkritis, p. 115. Taip pat: Vojennyj archiv Rossiji, 1993, ir VIŽ, 6, 1994. 
Parrish, „Serov“, p. 121. Kuznetsov, „Abakumov“, p. 149-165. Lesser Terror, 
p. 251-252. VIŽ, 12, 1989. Sarkisovas išduoda Beriją Abakumovui: Vlast', 2000, 
Nr. 22, p. 44. Didžiūnų prabanga: Svetlana OOY, p. 45-62. Nina Budionaja. 
Marta Peškova. Vasilieva, Kremlin Wives, p. 186. Didikų kalbos: Svetlana OOY, 
p. 326. Vairuotojas A. Brotas cituojamas Radzinsky, p. 526. Svetlana OOY, 
p. 346, ir Svetlana, Twenty Letters, p. 197. Stalino vasarnamiai Sosnovkoje ir 
Kryme: RVSPIA 74.1.429.65, Jekaterina Vorošilova, 1954 m. birželio 21 d. Sta- 
linas įsako paruošti didžiūnams vasarnamius Livadijoje ir Alupkoje: RFVA 
9401.2.93.319, Stalinas ir Čiadajevas Berijai, 1945 m. vasario 27 d. S. Khrush- 
chev, Superpower, p. 38-40. Aliejumi tapyti paveikslai kaip padėties požymis: 
Sakharov, p. 93. Specialūs lėktuvų reisai: Sergo Mikojanas, Stepanas Mikojanas. 
Stepan M., p. 134-135. Apie apsaugininkus: Josifas Minervinas, Julija Chruščio- 
va. Svetlana OOY, p. 357, 346. Igoris Malenkovas. Kaganovičiai ir Berijos žai- 
džia tinklinį: Josifas Minervinas ir Marta Peškova. Suknelės, mokėjimas už jas 

ir Stalinas bara Politbiuro narius: Sergo Mikojanas, Stepanas Mikojanas, Julija 
Chruščiova. Svetlana OOY, p. 346. Kremlin Wives, p. 186. Polina ir Svetlana 
Molotovos: Kremlin Wives, p. 130-131. Karlsbade: Ždanova ir Nina Berija, Ser- 
go B., p. 160. Velionių vadovų artimieji irgi gaudavo automobilius iš Stalino: 
RVSPIA 558.11.726.57, 59, 60. RFVA 7523.65.208.1-24, draugai Švernikas ir Ški- 
riatovas Stalinui, pasirašo Stalinas, Čiadajevas, 1945 m. gegužės 10-11 d. RFVA 
7523.65.208.23-29, Stalinas ir Čiadajevas, dėl pensijos Verai Ščerbakovai ir jos 
padėka Stalinui. Algos: žr. PB / Sovmin, p. 401-402. T. Okunevskaja, Tat'janin 
den', p. 227. 

Vasilijus: RVSPIA 45.1.807.85-92, N. Sbytovas Stalinui, 1948 m. kovo 24 d., „arti- 
mas Sovietų liaudžiai“. Artiomas Sergejevas, Nadežda Vlasik. Vasilijaus grobis: 
Svetlana OOY, p. 320-321. Kapitolina priminė jam motiną: Svetlana RR. Stepan 
M., p. 125. Svetlana, Twenty Letters, p. 221-229, OOY, p. 320. Vasilijus bjauriai 
elgiasi su Galina, ji bijo nematyti vaikų: Leonidas Redensas. Šiurpina tiflisiečius 
skraidydamas naikintuvu: ČCarkvianis, p. 55-57. Majoras A. Kapelkinas apie Va- 
silijaus kankinimus: Radzinsky, p. 525-528. Vasilij, p. 156-160. Be galo vertingas 
buvo Zurabo Karumidzės interviu, paimtas iš uošvio Gajozo Džedželavos, Vasi- 
lijaus Stalino futbolo komandos trenerio 1949-1952 m. 

Kalininas. Tito cigaretės: Djilas, p. 102. Stalinas skambina duoti nurodymų dėl 
Kalinino: Mgeladzė, p. 42. Stalino švelnūs jausmai Tėtušiui, laidotuvės: Rybin, 
Kto otravil Stalina?, p. 37-39. RVSPIA 558.11.753.19-20, Kalininas Stalinui, 1944 m. 
birželio 8 d. RFVA 7523.64.683.1-6, Stalinas, Malenkovas, Ždanovas, Škiriatovas, 
Aukščiausiosios Tarybos Prezidiumas, 1945 m. birželio 11 d. Merkulovas Šverni- 
kui, 1945 m. gegužės 24 d. Kalinina Švernikui, 1945 m. gegužės 12 d. Merkulovas 
Poskriobyševui ir Stalinas Gorkinui, Aukščiausiosios Tarybos Prezidiumo sekre- 
toriui, be datos. Kalinina Stalinui, 1945 m gegužės 9 d. RVSPIA 558.11.753.22-29, 
M. Kalininas Stalinui, 1946 m. birželio 24 d. Stalinas įvykdė Kalinino prašymus, 
be to, davė jo marčiai 25 000 rublių, RFVA 7523.65.164. 

Stalinas prieš Molotovą ir Mikojaną, badas: MR, p. 191-192. Mikojan, p. 497. Di- 
plomatija: Molotovas, Stalinas, Polina: RVSPIA 85.2.1592.19-20, Molotovas Po- 
linai, 1946 m. liepos 8 d., Paryžius. RVSPIA 85.2.1592.30-31, Molotovas Polinai, 
1946 m. rugpjūčio 28 d. Stalino atostogos nuo 1946 m. rugsėjo 8 d. iki gruodžio 
21 d.: RVSPIA 558.11.1481.49. Mikojanas ir badas: RVSPIA 558.11.731.120, Miko- 
janas Stalinui ir Stalinas Ždanovui, Mikojanui, Kosyginui ir Berijai, 1946 m. rug- 
sėjo 15 d. Badas: KR, 1, p. 249; 2, p. 112. RVSPIA 558.11.732.42-54, Serovas Berijai, 
Berija Stalinui, Stalinas Voznesenskiui, Ždanovui ir Patoličevui, 1946 m. spalio 
15 d. RVSPIA 558.11.765.113, Mikojanas Stalinui. RVSPIA 558.11.156.47, Stalinas 
Berijai, 1946 m. rugsėjo 12 d. RVSPIA 558.11.765.116-118, Dvinskis Stalinui, 1946 
m. rugsėjo 22 d. Stalinas įsako valstybės kontrolės ministrui Mechlisui tikrinti 
Mikojaną. Chruščiovas ir badas, statistika: Šapovalas - Taubman, p. 33-34. Ka- 
ganovičius siunčiamas į Ukrainą: Politbiuro nutarimas dėl Ukrainos vadovybės 
keitimo, 1947 m. vasario 27 d., PB / Sovmin, p. 46. Dabar panašus „į storą dvari- 
ninką“: Svetlana OOY, p. 353. Taubman, Khrushchev, Man and Era, p. 203-205. 

50. „SIONISTAI APDUMĖ TAU AKIS!“ 


1. 


51. 


Marshallo planas ir žydų Krymas: Zubok, p. 105-107; lendlizas be papildomų 
sąlygų, p. 104. Chruščiovas apie žydus ir Krymą: Stefanas Staszewskis - Oni, 
p. 170-172. RVSPIA 82.2.1012.21-52, Michoelsas ir Epšteinas Feferis; Suslovo pra- 
nešimas (24-38); Suslovas ir F. Aleksandrovas Molotovui ir Kuznecovui, 1946 m. 
lakpričio 20 d. (46-51); Michoelsas ir Feferis Molotovui, p. 52, 1947 m. balandžio 
16 d.; Abakumovas Molotovui, kopijos Stalinui, Ždanovui ir Kuznecovui, 1948 m. 
kovo 26 d. Rubenstein, Naumov, Pogrom, p. 19-40. Kostyrchenko, p. 51-60. Vla- 
dimiras Redensas. Premija Michoelsui: Ehrenburg, Postwar Years, p. 124-125. Su- 
doplatov, p. 291. Lesser Terror, p. 210. 

Svetlana OOY, p. 139-141, 319. „Žydai nori įsitrinti į šeimą“: Svetlaną cituoja Ru- 
benstein, Naumov, Pogrom, p. 35. Volios Malenkovos interviu. Pavyzdys, kaip 
Svetlanos prašė paslaugos: Jurijus Solovjovas paprašė jos sužinoti, kodėl jį išmetė 
iš elitinio Tarptautinių santykių instituto, ir jinai organizavo audienciją pas mi- 
nistro pavaduotoją Dekanozovą. Svetlana RR: „Niekas negalėjo palikti manęs.“ 
„Stalinas niekada neliepė man skirtis“: Svetlana, Twenty Letters, p. 196. Stalinas 
teikia pirmenybę Jurijui Ždanovui: Svetlana OOY, p. 319. Sergo Berija patvirtina, 
kad Svetlana norėjo skirtis: Sergo B., p. 152. Kas bus, jeigu ji neišsiskirs: Miko- 
jan, p. 362. Vaksberg, Stalin Against the Jews, p. 155-157. „Prancūziškos imtynės“: 
REVA 8131.32.3289.117, Ivanovas apie Vlodzimirskio, Rodoso, Komarovo ir 
Švarcmano metodus. RFVA 8131.32.3289.181, Komarovas prof. Judinui, cituotas 
Rudenkos per Berijos teismą. Vėliau jis gyrėsi žvėrišku žiaurumu ir neapykanta 
kankinamiems žydams. Vladimiras Alilujevas: „Ar Ženia nužudė <...>?“ Ru- 
benstein, Naumov, Pogrom, p. 40. Tardytojas G. Sorokinas: liudijimas apie „ins- 
tanciją“ - Stalin Against Jews, p. 156. Svetlana irgi atsidurs kalėjime, Olga žino: 
Kira Alilujeva. „Be jos žinios nieko neatsitinka“. Svetlana ir Vasilijus nutraukė 
su jais visus santykius: Leonidas Redensas. Jurijus Ždanovas. Stalinas apie Svet- 
lanos santuokas: Mikojan, p. 362-363. Stepan M., p. 145. RVSPIA 558.11.1481.51, 
Stalino atostogos 1947 m. nuo liepos 16 iki lapkričio 21 d. 


VIENIŠAS SENIS ATOSTOGAUJA 


Stalino būstai: remtasi autoriaus apsilankymais „Šaltajame upokšnyje“, prie Ri- 
cos ežero, Naujajame Atone, Likanio ir Livadijos rūmuose, Suchumio sanatorijoje 
ir kitur 2002 m. Lenino ikona: Orlovas - Rybin, Riadom, p. 91. Kelionė automobi- 
liu 1947 m.: Vlasik, p. 35-40. Nusimena pamatęs žemines Charkove, guodžiasi 
Valečkai: Svetlana, Twenty Letters, p. 197. Su mokiniais pajūryje: Mgeladzė, p. 87; 
ilgisi Gruzijos, p. 82; J. B. Priestley ir 150 metų abchazė, p. 68; skaito iki išnaktų, 
p. 113; dirba sode, rožės, mimozos, p. 53, 96, 142; dainuoja pritariant Vlasikui ir 
Poskriobyševui, p. 128. Knygos: RVSPIA 558.11.786.131, Stalinas Poskriobyševui. 
Jurijus Ždanovas. Marta Peškova. Mironas Meržanovas: Marta Peškova. Taip pat: 
Vasiljeva, Deti Kremlia, p. 287. Vaišės: KR, 1, p. 325-328. Filmai: Svetlana, Twenty 

Letters, p. 198. Gruzijos valdžios vyrai kiaurą parą netoliese: Čarkvianis, p. 1, 34, 
45, 53; Mgeladzė, p. 53, 95-97, 128, 142 ir t. t. Aliošos Mircchulavos, Ekos Ra- 
pavos, Nadios Dekanozovos ir Ninos Ruchadzės interviu. Apatiniai: Čarkvianis, 
p. 34-37. Jurijus Ždanovas, Marta Peškova. Poskriobyševas - vyriausiasis vadas: 
Mgeladzė, p. 72-75, 82; žemėlapiai: p. 78-79; susitinka su mokiniais, p. 87; lekia į 
vasarnamį automobiliu, p. 146; tostai, p. 80-81. Dainos: Čarkvianis, p. 54, 64-66; 
Mgeladzė, p. 129-130. Parodo gerą širdį Artiomui Mikojanui: Mikojan, p. 564. Sta- 
lino nuotaikų kaita: Čarkvianis, p. 38-45. Sutaiko Chruščiovą su Kaganovičiumi: 
Olego Trojanovskio interviu. Taip pat Trojanovskij, p. 148, 156-164. 

Svetlana išvyksta: Carkvianis, p. 58. Pasakojimas apie Kominformo - naujo Ko- 
munistų internacionalo - kūrimą pagrįstas: Zubok, p. 130-134, 110, 136, taip pat 
Ždanovo ir Stalino susirašinėjimu: RVSPIA 558.11.731.19, Ždanovas Stalinui ir 
Stalinas Ždanovui; RVSPIA 77.3. Molotovas prieš Ždanovą: Nikolai Krement- 
sov, Stalinist Science, p. 155-157. Holloway, p. 254. Bermanas - Oni, p. 281-282. 
Raanan, p. 101. Dedijer, Tito Speaks, p. 303-306. RVSPIA 558.11.762.14, Berija ir 
Malenkovas kartu sveikina Staliną su Revoliucijos jubiliejumi 1947 m. lapkri- 
čio 6 d. Jurijus Ždanovas. Berija: Malenkovas „silpnadvasis, ožys“: KR, 1 p. 336. 
Ždanovo liga; prof. Jegorovas prašo Stalino pratęsti jam atostogas iki 1947 m. 
gruodžio 2 d.: PB / Sovmin, Nr. 1, p. 269. 

Sergo B., p. 158. Golovanovas - MR, p. 303. Jurijus Ždanovas. Olegas Trojanovs- 
kis. Taip pat Trojanovskij, p. 148, 156-164. 


DVI KEISTOS MIRTYS 


Apie žodinius „instancijos“ nurodymus žudikams: Viktor Levašov, Michoels: ubijs- 
tvo Michoelsa, p. 464-474. Kostyrchenko, p. 90-91. Svetlana OOY, p. 140-141. Sumai- 
totas veidas: Pereco Markišo eilėraštis - Kostyrchenko, p. 95. Grimas: Ehrenburg, 
Postwar Years, p 124-125. Molotova: Kostyrchenko, p. 97. Kaganovičius - Vaks- 
berg, Stalin Against Jews, p. 168-179. Bausmės Alilujevoms: Kostyrchenko, p. 98. 
„Tu irgi antisemitas“: Djilas, p. 154, 170. Michoelso lavonas: Zbarsky, Hutchin- 
son, p. 158-159. Rubenstein, Naumov, Pogrom, p. 40-46, 397, Benjamino Zuskino 
parodymai. „Instancijos“ įsakymu operacijai vadovavo Abakumovo pavaduoto- 
jas Ogolcovas ir Baltarusijos valstybės saugumo ministras Lavrentijus Canava. 
Abakumovo parodymai: Argumenty i faktų, Nr. 19, 1992. Abakumovo parodymai 
cituojami Berijos laiške Malenkovui, 1953 m. balandžio 2 d. Canavos parodymai 
ir biografija: RFVA 7523.85.236.4-5 ir 17-23, Canavos malonės prašymas Aukš- 
čiausiosios Tarybos Prezidiumo pirmininkui Vorošilovui, 1953 m. liepos 5 d., 
ir tardymai. „Žvėris“: Kirilas Mazurovas, Politbiuro narys valdant Brežnevui, 
Elena Durden-Smith. Parrish, „Serov“, p. 124. Nuodai: Sudoplatov, p. 297. Kul- 
ka: Zbarsky, Hutchinson, p. 158. Kirvis, suvyniotas į švarką: Brackman, p. 373, 
pagrįsta interviu su Vasilijumi Rudičiumi; šis perpasakojo Malenkovą citavusios 
Olgos Šatunovskajos parodymus. 

RVSPIA 558.11.732.130, Poskriobyševas siunčia Stalinui Prancūzijos Politbiuro 
pranešimą, Djilaso atvežtą į Maskvą, ir Stalino raštelis, 1948 m. vasario 27 d. Žda- 
novo sveikata: Djilas, p. 149. Sriuba: Bedell Smith, p. 65 ir 218. Zubok, p. 134-135, 
194-197. Kostyrchenko, p. 265. Raanan, p. 135-137, 143. Holloway, p. 259-260. 
Dedijer, Tito Speaks, p. 319-370. Mažasis pirštas: Khrushchev, Secret Speech, KR, 
1, p. 624. MR, p. 233. 

Ždanovas geria, Stalinas pyksta: Svetlana OOY, p. 332, 359-362, 380. KR, 1, 
p. 305. Jurijaus Ždanovo interviu. Jurij Ždanov, „Vo mgle protivorečij“, Vo- 
prosy filosofiji, Nr. 7, 1993, p. 65-92. Šepilov, „Vospominanija“, Voprosy istori- 
ji, Nr. 3-6, 1998; t. 6, p. 9-11. Soyfer, Lysenko, p. 165-172 ir Šepilovo interviu, 
p. 178-179. Alexei Kojevnikov, Games of Stalinist Democracy, Ideological Discussions 
in Soviet Sciences 1947-1952, cituojamas leidinyje Sheila Fitzpatrick (red.), Stali- 
nism: New Directions, p. 145-150, 154-460. Hahn, p. 98-104. Zhores Medvedev, 
The Rise and Fall of Lysenko, p. 112-128. Svetlana RR. Medvedev, p. 115. Stalinas 
komentuoja Ždanovo paskaitą: RVSPIA 17.125.620.2-45, A. Ždanovo užrašai, 
RVSPIA 77.1.180. Pravda, 1948 m. rugpjūčio 7 d. Holloway, p. 259-260. Krement- 
sov, Stalinist Science, p. 153-167. 

Berlyno krizė: Zubok, p. 51-53. Victor Gobarev, „Soviet Military Plans and Ac- 
tions During the First Berlin Crisis“, Slavic Military Studies, t. 10, Nr. 3, 1997 m. 
rugsėjis, p. 1-23. Raanan, p. 135-137, 143. Zubok, p. 134-137, 194-197. Holloway, 
p. 259-260. Dedijer, Tito Speaks, p. 319-370. Khrushchev, Glasnost, p. 102-103. 
Djilas, p. 151-153, 181. Sergo B., p. 144-145 - kaip beprotiškai garbinęs Staliną 
tėvas juo nusivylė. 

Jurijus Ždanovas: tėvui susirgus vėl iškyla Malenkovas. Apie Malenkovo ir Po- 
nomarenkos paskyrimą sekretoriais 1948 m. liepos 1 d: PB / Sovmin, p. 58. Itin 
slaptas pranešimas apie CK sekretoriaus Ždanovo būklę: prof. Jegorovas Stali- 
nui, 1948 m. liepos 5 d., PB / Sovmin, p. 268. Ždanovas mirė savo mirtimi - taip 
teigė Ždanovo asmens sargybinis generolas Borisas Sacharovas: Deriabin, p. 106. 
Lidija Timašuk: „Cel' byla spasti bol'nogo, pis'ma Lidiji Timašuk“, Istočnik, Nr. 
1, 1997, p. 3-17. „Vargu ar aš ilgai ilsėsiuosi“: Šepilov, „Vospominanija“, p. 9-11. 
Ehrenburg, Postwar Years, p. 44. Gedulo vakarienė ir Molotovo įsakymas apsau- 
gininkams neleisti Stalinui sodininkauti: Rybin, Riadom, p. 51. Pirmas Timašuk 
laiškas ir Stalino reakcija: Sudoplatov, p. 298. Žr. taip pat BBC2 laidą Timewatch 
apie Leningrado bylą, kurioje cituojamas amerikiečių kardiologijos profesorius 
Williamas McKinnonas, teigiantis, kad Ždanovas „tyčia“ buvo gydomas netin- 
kamai; tai naujausias argumentas, kad Ždanovas tyčia buvo nugydytas. Aba- 
kumovas Stalinui, 1948 m. rugpjūčio 30 d. Mintys apie Dimitrovą: J. Brent, V. P. 
Naumov, Stalin's Last Crime, p. 13, 18-21, 26-27, 48-49, 107-109, 164, 168. 
Stalinas įvardija Kuznecovą ir Voznesenskį savo įpėdiniais: Mikojan, p. 565. 
Stalino atostogos 1948 m. rugsėjo 8-gruodžio 2 d.: RVSPIA 558.11.1481.51. Pos- 
kriobyševas apkaltina Mikojaną ir Molotovą, p. 535; įpėdiniai; meškos paslauga 
Kuznecovui; akivaizdus pretendentas - Molotovas p. 656. 

53. PONIOS MOLOTOVOS AREŠTAS 


1. 


Stalinas prieš Molotovus: Golda Meir, My Life, cituojama Vaksberg, Stalin Against 
Jews, p. 188-191. Vorošilova: Vasilieva, Kremlin Wives, p. 236. Kostyrchenko, 
p. 104, 112, 116, 117, 121-122. Rubenstein, Naumov, Pogrom, p. 46-47; užsikrė- 
tę sionizmu, Svetlana: p. 42. Stalino vakarienė pietuose: Čarkvianis, p. 45, 55; 
apie Egnatašvilį: p. 5-7. Rudenka apie Abakumovo-Berijos-Polinos bylą: RFVA 
8131.32.3289.144. Vaksberg, p. 189. Specialus vagonas: MR, p. 325. Opera: Kaga- 
novič, p. 150-151. Polina atleidžiama iš pareigų: Kostyrchenko, p. 120. „Kaip iš- 
gelbėti šeimą?“: Viačeslavo Nikonovo interviu. Svetlana RR. Polina „darė blogą 
įtaką Nadiai“: Svetlana, Twenty Letters, p. 202. Lozovskio areštas: Kostyrchenko, 
p. 36-39. Volios Malenkovos santuoka: Volios Malenkovos interviu. Interviu su 
Šambergu; Rubenstein, Naumov, Pogrom, p. 44-45. (Pasak Naumovo, Malenko- 
vai išsiskyrė 1949 m. sausį, pasak Volios Malenkovos - 1947 m.) Julijos Chruš- 
čiovos interviu. Igoris Malenkovas irgi teigė: „Jokios politinės dingsties skyry- 
boms nebuvo. Volios nuomonės niekas negalėjo pakeisti. Ji buvo nelaiminga: 
nustojo mylėti vyrą.“ Michailas Šambergas paskirtas Kostromos rajono tarybos 
pirmininko pavaduotoju: Kostyrchenko, p. 118. Šimtas dešimt suimtųjų: Kostyr- 
chenko, p. 116-118. Komarovo kankinimai: Kostyrchenko, p. 124-125; Rubens- 
tein, Naumov, Pogrom, p. 45-46, 325; „Kurie vadovai vedę žydes?“: p. 282-283. 
Rudenka apie Abakumovo-Berijos-Polinos bylą: RFVA 8131.32.3289.144-147. 
KR, p. 280, 313; Stalinas įsakė Malenkovui, kad jo duktė išsiskirtų su Šambergu: 
A. Fadejevo žmona Valerija Gerasimova cituojama Stalin Against Jews, p. 189. Po- 
linos kailiniai: Larisa Aleksejevna - Vasilieva, Kremlin Wives, p. 147. Miršta Poli- 
nos sesuo ir brolis: Viačeslavas Nikonovas. Malenkovas neigia esąs antisemitas: 
Sergo B., p. 161. Politbiuro 1948 m. gruodžio 29 d. nutarimas dėl Žemčiužinos 
pašalinimo iš Partijos ir Molotovo laiškas, kuriame jis prisipažįsta klydęs bal- 
suojant dėl P. Žemčiužinos - PB / Sovmin, p. 312-313. „Sena kekše“: Rubenstein, 
Naumov, Pogrom, p. 52. MR, p. 322-326. 

Molotovo byla: Komarovas - Kostyrchenko, p. 124-125. Sinagogoje nebuvau; in- 
tymių santykių neturėjau; paskambinkite mano vyrui; keturios amžinybės: Vasi- 
lieva, Kremlin Wives, p. 141-143, 149. Daug kas manė, kad Polina buvo sušaudyta: 
KR, 1, p. 280. Buožės: Viačeslavas Nikonovas. Molotovas: RVSPIA 558.11.762.15, 
Stalinas Voznesenskiui, Berijai ir Malenkovui, 1948 m. balandžio 9 d. RVSPIA 
82.2.906.22-27, valstybės saugumo ministro pavaduotojas Ogolcovas Molotovui 
apie Vano Ivanovičių Mikojaną ir A. I. Mikojano sūnus. Vorošilovas: MR, p. 225. 
Stalinas, orų prognozė ir Vorošilovas: RFVA P5446.54.31.148, Vorošilovas Stali- 
nui, 1946 m. rugpjūčio 23 d. Mao ir Mikojanas: Sergei Goncharov, John W. Lewis, 
Xue Litai, Uncertain Partners: Stalin, Mao and the Korean War (toliau - Uncertain 
Partners), p. 38-40. Mikojan, p. 528-529. Stepan M., p. 136-140. Interviu su Stepa- 
nu Mikojanu. Zubok, p. 57-59. 

54. ŽMOGŽUDYSTĖS IR VEDYBOS 


1. 


Leningrado byla: Politbiuro sprendimas dėl A. Kuznecovo, M. Rodionovo ir 
P. Popkovo pašalinimo, 1949 m. vasario 15 d., PB / Sovmin, p. 66-67; Politbiuro 
sprendimas dėl Voznesenskio pašalinimo iš Politbiuro narių, 1949 m. kovo 7 d., 
p. 69. Voznesenskio pasipūtimas, Mikojan, p. 559-560, 564-568; Ukrainiečiai - ne 
žmonės: p. 559. Namie geraširdiškas: Sergo Mikojanas. Tiesmukas būdas: Simono- 
vas cituoja Staliną Kovaliovui, „Glazami“, p. 58. Protingiausias žmogus po Stalino: 
Čiadajevas - Kumanev (red.), p. 426. Berija prieš Voznesenskį, MR, p. 292-294. 
Sergo B., p. 217-218. Kuznecovas ir Ždanovas organizuoja Malenkovo tremtį: LA, 
I, 1994, p. 34. Sergo Mikojanas: Kuznecovo sūnus Sergo Mikojanui apie Kirovo 
bylas. „Gražus jaunuolis“, Stalinas nepaduoda rankos: Svetlana OOY. Lytinės 
didžiūnų nuodėmės: Lesser Terror, p. 214-221. Didžiuojasi Vado laišku: „Tėvynė 
jūsų neužmirš“ - Valerijus Kuznecovas BBC2 laidoje Timewatch, Leningrado byla. 
Hahn, p. 123. Žr. Kuznetsov, „Abakumov“, Slavic Military Studies, 1999 m. kovas. 
Traukiniai į Leningradą: Deriabin, p. 39. Berija apie Malenkovą: „Stalinas liepia 
sušaudyti vieną, jis sušaudo šimtą“, Sergo B., p. 162. Sergo ir Ala: Mikojan, p. 565- 
567. Kuznecovas per vestuves: „Prastai jaučiuosi.“ Sergo Mikojanas. Malenkovas 
Radai: „Neduosiu automobilio.“ Julija Chruščiova. Svetlana ir Jurijus Ždanovai. 
Pasiperša Stalinui, nepamokslauja: Jurijus Ždanovas. „Nežinai jos būdo“, „Tu 
manęs nenorėjai“: Sergo B., p. 152. „Mano Juročka“ - Gulia Džiugašvili, p. 60. Ju- 
rijaus Ždanovo ir Svetlanos Stalin vedybos: Stepanas Mikojanas ir Nataša Andre- 
jeva. Vedybų norėjo tėvas, nesudarinėk santuokos kaip sandorio, sekso požiūriu, 
santuoka nepasisekė: Svetlana RR. Stalinas atvažiuoja į Zubalovą: Twenty Letters, 
p. 200-201. „Nesutapo charakteriai“: Mikojan, p. 362. Stalinas vis dar skiria jai 
tiek pat mažai dėmesio kaip anksčiau: Svetlana OOY, p. 319. Gimsta Katia, Stali- 
no laiškelis, Zinaida Ždanova: Svetlana, Twenty Letters, p. 207-209. „Vadinasi, jis 
kaltas“: Mikojan, p. 567. „Paskui gali tekti paleisti kitus“: KR, 1, p. 272-275, RVS- 
PIA 558.11.713.110-114, birželio 13 d. ir liepos 19 d. Susitikimai dėl enciklopedijos: 
S. Vavilovo pasakojimas apie susitikimus su Stalinu. Pavėžėja laukiančiuosius sto- 
telėje: Tukovas - Rybin, Riadom, p. 87. 

Mikojan, p. 567-568. Sergo Mikojanas. Igoris Malenkovas. Julija Chruščiova. 
Natalija Poskriobyševa. Bulganino vaidmuo: Vlast', Nr. 7, 2000, p. 53: Smir- 
tukovas apie Bulganiną. RFVA 8131.sj.32.3289.1-11, Rudenka Chruščiovui, I. 
Turko, buvusio Jaroslavlio srities Partijos komiteto sekretoriaus, parodymai 
apie Zakriževskają, tardytoją Puticevą; Abakumovas Stalinui: „Siūlau drg. Sta- 
linui suimti Kapustiną <...>, anglų šnipą“; nuosprendžių sąrašas; Komarovas 
įsako suimtiesiems duoti parodymus prieš Ždanovą ir Kosyginą, bet paskuti- 
nę akimirką Komarovas atšaukia įsakymą. Rudenka raportuoja 1954 m. sausio 
29 d., vasario 12 d. apkaltina Abakumovą. Chruščiovas neatskiriamas nuo Ma- 
lenkovo ir Berijos: Kaganovič, p. 64; Mikojan, p. 587. Bulganino vaidmuo: Bu- 
dionnyj, Zapiski, p. 49. Tardymai: Lesser Terror, p. 214-221. Žr. Parrish, „Serov“; 
Kuznetsov, „Abakumov“. Apie Leningrado bylą: Komsomolskaja pravda, Nr. 2, 


836 


PASTABOS APIE ŠALTINIUS 


1990. I. S. Aksionov, Voprosy istoriji KPSS, 1990 m. lapkritis, p. 102-103. Vozv- 
raščionnaja imperija, t. 1, p. 317. Izvestija CK KPSS, 2, 1989. Sovetskaja milicija, 4, 
1991. Volkogonov, p. 520-521. Hahn, p. 123. Sergo B., p. 217. IA. Sudoplatov, 
p. 325. Teismas: Argumenty i faktų, Nr. 17, 1998, p. 7. KR, 1, p. 251, 279. Moloto- 
vas siejamas su Voznesenskiu: Vlast', Nr. 38, 2000 m. Kuznecovas atsisveikina su 
šeima: Kuznecovas BBC2 laidoje Timewatch apie Leningrado bylą. Chruščiovas 
apkaltina Malenkovą „kuždant Stalinui“ per 1957 m. birželio plenumą, IA. Mo- 
lotovas su Berija „bijojo Voznesenskio“, MR, p. 292. Žukovas apie Valstybinio 
plano komiteto bylą ir Berijos pavydą Voznesenskiui, IA, t. 3, 1993, p. 22-27 ir 
t. 4, p. 74; apie Kuznecovo ir Malenkovo priešpriešą: IA, t. 1, 1994, p. 34. Rodina, 
t. 5, 1994, p. 82. Apie Voznesenskio klaidas: Kruglovas Stalinui, 1949 m. kovo 
3 d.; Voznesenskis namie rašo ekonominį veikalą, 1949 m. kovo 7 d.; Andreje- 
vo pranešimas, 1949 m. rugpjūčio 22 d.; Voznesenskio pranešimas Stalinui apie 
dingusius slaptus dokumentus, 1949 m. rugsėjo 1 d.: PB / Sovmin, p. 278, 285, 
293-295, 297. RVSPIA 83.1.5.96, Voznesenskis Stalinui, 1949 m. rugpjūčio 17 d. 

Berija ir Bomba: visas pasakojimas pagrįstas Holloway, p. 213-219, be kita ko - 
„teks atsakyti liaudžiai“ - Pervuchinas; Berijos 1953 m. liepos laiškas Malenko- 
vui apie „milžinišką laimėjimą“, p. 143. „Sumalsiu į miltus“: Beria, p. 139. Berija 
atgauna Stalino prielankumą: Vlasik, p. 130. Deriabin, p. 62-63. Lilia Drozdova, 
„gražuolė“, „neleisk jam to daryti“, „didžiulė meilė“: Marta Peškova. Chruščio- 
vas atšaukiamas iš Ukrainos: KR, 1, p. 249, 268-275; grįžimas, Maskvos byla, fa- 
voritas, pusiausvyra tarp Malenkovo ir Berijos: KR, 2, p. 95. Apie Maskvos bylą: 
RVSPIA 558.11.762.30-31, Stalinas Malenkovui apie G. Popovą ir Maskvos bylą, 
1949 m. spalio 29 d. Naumovas - Taubman, p. 93-96; Barsukovas - Taubman, 
p. 44-48; Chruščiovo žiaurybės, beveik milijonas suimtųjų: Šapovalas - Taub- 
man, p. 33-41. Chruščiovas Stalinui apie būtinybę išvyti „kenkiančiuosius 
elementus iš kaimų“, 1948 m. vasaris ir Politbiuro sprendimas dėl perkeltų 
asmenų, specialių kalėjimų ir lagerių steigimo bei kenkiančiųjų elementų iš- 
vijimo iš Ukrainos: 1948 m. vasario 10 d., PB / Sovmin, p. 250; „Agromiestai“: 
p. 254. Malenkovas su Molotovu prieš Chruščiovą, šį gelbsti Berija: autoriaus 
interviu su A. Mircchulava. Etiopijos negusas: Igoris Malenkovas. Simonovas - 
Beria, p. 209. Berija neįvertina Chruščiovo: „kvailys“, „nuoširdus paprastu- 
mas, tikras vyriškumas“ ir t. t. Unitų vyskupo nužudymas ir ukrainiečių na- 
cionalistai: Sudoplatov, p. 249. „Linksmas, kiaulės snukučiu“: Svetlana OOY, 
p. 163. Hahn, p. 137-141. RVSPIA 82.2.897.101, Chruščiovas Stalinui ir Mo- 
lotovui, 1945 m. kovas. „Reikia laikyti pririštą trumpu pavadžiu“: Sergo B., 
p. 218. Malenkovas ir Chruščiovas: Khrushchev, Superpower, p. 29. Gyveni- 
mas Granovskio gatvėje, pasivaikščiojimai Kremliuje: Julija Chruščiova, Igo- 
ris Malenkovas, Volia Malenkova, Nina Budionaja. Neperskiriami: Kaganovič, 
p. 85. Mikojan, p. 581-583. RVSPIA 73.2.23.143, Andrejevas pripažįsta klaidas 
darbo kolūkiuose organizavimo klausimais, 1950 m. vasaris. Chruščiovas at- 
gailauja prieš Staliną, 1951 m. kovo 6 d.: PB / Sovmin, p. 334. „Tuščia galva“: 
Taubman, Khrushchev, Man and Era, p. 230. Vidinė vadovybė. Yoram Gorlizki, 

„Stalin's Cabinet: the Politburo and Decision-making in the Postwar Years“, 
p. 194-196, knygoje Christopher Read, The StalinYears. RVSPIA 558.11.1481.51, 
Stalino atostogos nuo 1949 m. rugsėjo 5 d. iki gruodžio 7 d. Atominė bomba ir 
dainos: Mgeladzė, p. 127-129; auklės: p. 117-118, 120. 


MAO, STALINO GIMTADIENIS IR 
KORĖJOS KARAS 


Pasakojimas apie Mao vizitą ir Korėjos karą pagrįstas Sergei N. Goncharov, John 
W. Lewis, Xue Litai, Uncertain Partners: Stalin, Mao and the Korean War, p. 84-93, 
111-129, ir Zubok, p. 36, 54-56, 62-72. Vasarnamis Lipkuose: Rybin, Stalin i Žu- 
kov, cituojamas V. Tukovas, p. 39. Fedorenka apie Stalino ir Mao susitikimą Mas- 
kvoje: Far Eastern Affairs, Maskva, 2:1989. Gromyko, Memoirs, p. 249. Pasiklau- 
symas, mūšis dėl Kinijos: Deriabin, p. 109. Ryžiai, ar tikras marksistas, Stalinas 
pavydi: Sergo B., p. 221. Kinų Pugačiovas: MR, p. 81. Neskoningi juokeliai: Lesser 
Terror, p. 190. 

Pasiruošimo gimtadieniui komisija: RFVA 7523.65.218a.1-28. Svečių sąrašas: 
RFVA 7523.65.181a.1-7. Dovanų rinkinys: RFVA 7523c.65.739.1-14, Švernikas 
Zverevui - visi dokumentai 1949 m. gruodžio 17 d. Brooks, Thank You, C. Sta- 
lin, p. 219-220. Volkogonov, p. 525-528. Maya Plisetskaya, Tim Scholl, I, Maya, 
p. 114. Sergo B., p. 219. Stepan M., p. 190. Natalija Poskriobyševa. 

Pobūvis viešbutyje Metropol: Ehrenburg, Postwar Years, p. 302. Mao Kunceve: 
MR, p. 81. Iškiliausias yra Mao - Mgeladzė, p. 137. 

Korėja: RVSPIA 558.11.1481.51. Atostogos nuo 1950 m. rugpjūčio 5 d. iki gruodžio 
22 d.: Zubok, p. 64-66. Šis pasakojimas taip pat pagrįstas Holloway, p. 277-283, 
ir Uncertain Partners, p. 135, 189-199. Pasitikėjimas: Mgeladzė, p. 137. Gromyko, 
Memoirs, p. 102. Khrushchev, Glasnost, p. 146-147. „Nepraranda nieko, vien savo 
vyrus“: Zubok, p. 71, 299. Kai kas teigia, esą Džou Enlajus susitiko su Stalinu 
Sočio vasarnamyje, tačiau didžiąją dalį tų atostogų Stalinas praleido Naujajame 
Atone. Berija: „Ką jis išdarinėja?!“ - Čarkvianio užrašai. Gela Čarkvianis. 

RFVA 8131.sj.32.3289.1-11, Rudenka Chruščiovui. Volkogonov, p. 520-521. 
Hahn, p. 123. MR, p. 292. Sergo B., p. 217. IA. Sudoplatov, p. 325. Teismas: Argu- 
menty i faktų, Nr. 17, 1998, p. 7. KR, 1, p. 279. Stalinas rašo ženklus prie pasmerk- 
tųjų pavardžių: Levas Voznesenskis BBC2 laidoje Timewatch apie Leningrado 
bylą. Apie Voznesenskio mirtį: Andrejus Malenkovas, p. 54. Kuznecovo mirtis: 
Julija Chruščiova. 

Žydai; Zalcmanas ir ZIS byla: Kostyrchenko, p. 224-227; apie Jurijų Ždanovą: 
p. 244. Stefanas Staszewskis - Oni, p. 170-172. Žydai automobilių gamykloje, 
„navikas Stalino smegenyse“, nurodymai Ukrainos vadovams Melnikovui ir Ko- 
rotčenkai: KR, 1, p. 280-289. Apie ZIS bylą: Kostyrchenko, p. 227-233. Pogrom, 
p. 51. Apie megrelų bylą: Beria, p. 158; Sudoplatov, p. 321-325. Galimas daiktas, 
epitetą „Didysis Megrelas“ Stalinas pavartojo Ignatjevui: Lesser Terror, p. 236- 
237. Suprantama, Mgeladzė nenori pasakoti apie savo vaidmenį megrelų byloje, 

bet mielai prisipažįsta prisidėjęs žlugdant Beriją: Mgeladzė, p. 99-100, 167-170. 
Carkvianio užrašai, Gela Carkvianis, Eka Rapava. Nina Ruchadzė. Alioša Mirc- 
chulava. Gulagai: A. Applebaum, GULAG, p. 522. 


NYKŠTUKAS IR GYDYTOJAI ŽUDIKAI 


Riuminas: Lesser Terror, p. 174, 230-235, 272. Kostyrchenko, p. 125-126, 262. Riu- 
minas prieš Abakumovą: J. Brent, V. Naumov, Stalin's Last Secret, p. 107-125. 
Suchanovo ir Malenkovo vaidmuo: Sudoplatov, p. 328-329; gydytojų byla kaip 
kovos dėl valdžios įrankis: Stalinas, Malenkovas ir Chruščiovas prieš Beriją ir 
„Senąją gvardiją“, p. 298-300. Ignatjevas jau buvo CK sekretorius, atsakingas už 
VSM prieš tapdamas ministru: Sudoplatov, p. 300-306. Sukhanov, Memoirs. Sergo 
B., p. 217; Sergo Berija teigė, kad Riuminui laišką „padiktavo“ Malenkovas - tai 
įmanoma, bet tokiu atveju gražiai išsukamas Berija. Beria, p. 157-159. Nykštu- 
kas: Kostyrchenko, p. 125-126. Mažasis Miška Riuminas: Deriabin, p. 47-57, 89. 
RFVA 7523.55.65.1, Ignatjevas skiriamas valstybės saugumo ministru liepos 5 d., 
oficialiai - rugpjūčio 9 d.; Abakumovas atleidžiamas 1951 m. rugpjūčio 11 d.; Riu- 
minas oficialiai tampa ministro pavaduotoju 1951 m. spalio 19 d., PB / Sovmin, 
p. 343-348. RFVA 8131.sj.32.3289.26, Abakumovas Berijai, 1952 m. rugpjūčio 15 d. 
Abakumovo karjera, jo vaidmuo sunaikinant Ordžonikidzės artimuosius, tarp 
jų Konstantiną Ordžonikidzę: RFVA 8131.3sj.32.3289.38, Rudenka Chruščiovui, 
1954 m. sausis. Abakumovo gėrybės: RFVA 8131.32.3289.199-200, Rudenka apie 
Beriją. Naumov, p. 53-55. Palūžęs Abakumovas: K. A. Stoliarov, Golgofa, p. 10- 
15, 21-28, 30-40. Ignatjevas: Hahn, p. 142; „švelnaus ir malonaus būdo“: KR, 1, 
p. 303-307. Abakumovo sugedimas ir vaikiškas vežimėlis: Deriabin, p. 47-57; 
Švarcmanas: Sudoplatov, p. 300-306. 

Stalino atostogos: RVSPIA 558.11.1481.52; RVSPIA 83.1.9.57. Sveikata: Tukovą ir 
Orlovą cituoja Rybin, Riadom, p. 91-94. Medvedev, Neizvestnyj Stalin, p. 19-20. 
Paskutinės Stalino atostogos: KR, 1, p. 325-328. Vlasik, p. 41. Iš vieno vasarna- 
mio į kitą: Mgeladzė, p. 141-147. Mini Nadią: Svetlana, Twenty Letters, p. 200-201, 
207-209. Svetlana OOY, p. 319; išvyksta iš Kremliaus, p. 140. Kviečiasi senus drau- 
gus, šie nepatenkinti: MR, p. 212. Svetlanos santuoka: Jurijus Ždanovas. Svetlana 
laiko vyrą po padu, kas bus toliau?: Mgeladzė, p. 117-120. Svetlana prašo tėvo 
leidimo skirtis: Čarkvianis, p. 59-60. Mikojan, p. 362. Stepan M., p. 145. Berijos 
sekretorius Liudvigovas - Sudoplatov, p. 321. Megrelų byla: prasideda nuo ky- 
šininkavimo bylos M. Baramijai 1951 m. lapkričio 9 d., paskui 1952 m. kovo 27 d. 
Politbiuras priima sprendimą dėl Gruzijos KP - PB / Sovmin, p. 349. Berija - „užsi- 
maskavęs žydas“: Lesser Terror, p. 236-237. Sergo B., p. 241-243; tigras, p. 120-121. 
Berija norėtų gerai išsimiegoti, jaučia baimę, Svetlana lankosi pas Niną, p. 241-242; 
Stalinas ateina „žmogiškos šilumos“, p. 148; Berija jaučiasi nelaimingas, p. 296; 
Sovietų valstybė Stalinui per maža, p. 235; Malenkovo vaidmuo, didikų solidaru- 
mas, p. 239. C. H. Fairbanks, „Clientelism and Higher Politics in Georgia 1949-53“, 
Transcaucasia. Čarkvianis, p. 49-58. Skambutis: Gela Čarkvianis. Mgeladzė ir me- 

grelų byla: „laiko viešnamį“, p. 141-143, 162-163; lekia automobiliu pas Staliną, 
p. 146, 180-184, 192-200; Stalinas nekentė Berijos, p. 178-179. Nina Ruchadzė. KR, 
1, p. 271, 309-311. Lilia Drozdova - Marta Peškova. Tamaros Rapavos apsilan- 
kymas - Eka Rapava; panašiai nutiko, kai Kandidas Carkvianis, perkeltas į Mas- 
kvą CK inspektoriumi, paprašė Berijos jį priimti - šis „negalėjo“ - Gela Čarkvia- 
nis. Berija ir užsienio politika, vėl suvienyti Vokietiją (1952): Zubok - Taubman, 
p. 275-277. Didikų savitarpio pagalba: Mikojan, p. 536, 581-583; Vlasikas: Nadež- 
da Vlasik. Vlasikas prašo Stalino atleidimo: RFVA 7523.107.127.1-6. Apsauginin- 

šaudyti į putpeles, 604; atveža J. S. otų, 
606; priešiški santykiai su Ždanovu, 
610, 625; ir J. S. veikla prieš Moloto- 
vą, 619, 728-730; J. S. nusistato prieš 
ji, 620-622, 701, 704, 729; tampa tikru 
Politbiuro nariu, 621; netenka dalies 

pareigų, 622; ir Malenkovo pareigų 
pažeminimas, 624; nekenčia Kuzneco- 
vo, 625, 626; steigia Žydų antifašistų 
komitetą, 631; prijaučia žydams, 632; 
ir J. S. antisemitizmas, 633; stoja prieš 
Žukovą, 635; įskundžia Vlasiką, 637; 
žaidžia tinklinį, 638; privilegijos, 639, 
640; ir pokario meto maisto stygius, 
645; apie J. S. vienišumą, 660; santykiai 
su Malenkovu, 660); ir Canava, 664; gra- 
sina Jugoslavijai, 666; nusivilia J. S., 669; 
ir J. S. įpėdinystė, 673, 683, 684, 694, 709, 
724, 744, 746; Malenkovas tvirtina jam 
nesąs antisemitas, 679; sako Molotovui, 
kad Polina gyva, 682; ir Leningrado 
byla, 686, 692; ir byla prieš Kuznecovą, 
689; meilės ryšiai su Drozdovomis, 693; 
ir Chruščiovo paskyrimas vadovauti 
žemės ūkiui, 694; tarp J. S. artimiau- 
siųjų palydovų, 695; apie J. S. pavydą 
Mao, 697; susitinka su Džou Enlajumi, 
699; ir Kuznecovo bei Voznesenskio 
mirtis, 703; kritikuoja Abakumovą, 705; 
ir gydytojų sąmokslas, 706, 731, 734; 
Abakumovas jo maldauja, 708; ir bana- 
nų importuotojai, 710; J. S. imasi žygių 
prieš jį, 713; neapykanta J. S., 713, 742; 
abejoja Sovietų sistema, 714; nekenčia 
Suslovo, 725; pagalbos prašo Poskrio- 
byševas, 727; kyla grėsmė, 727; baimi- 
nasi, kad J. S. išprovokuos JAV, 731; 
ir Stalino insultas bei mirtis, 736-750; 
J. S. turėjo duomenų apie jo veiklą Baku 
per Pilietinį karą, 746; padėtis ir politika 
J. S. mirus, 746, 747; reformos, 751; sako 
kalbą per J. S. laidotuves, 751; nereabi- 
lituojamas, 756; kaltinamas didikų pali- 
kuonių, 757; „Apie bolševikų organiza- 
cijų Užkaukazėje istoriją“, 214 

Berija, Marta (mergautinė pavardė Peško- 
va, Sergo žmona), 131, 228, 303, 304, 
309, 345, 517, 518, 520, 587-590, 639, 
654, 693, 713, 752, 755-757 


Berija, Nina (mergautinė pavardė Gegeč- 
kori, Lavrentijaus žmona), 111, 168, 
223, 224, 326, 327, 341, 370, 538, 582, 
583, 587-590, 602, 614, 621, 639, 693, 
698, 713, 714, 740, 745, 751, 752, 755 

Berija, Sergo (Lavrentijaus Pavlovičiaus 
sūnus), 168, 267, 436, 491-493, 538, 539, 
541, 557, 574, 579, 583, 587-590, 611, 
648, 651, 687, 713, 714, 725, 752, 755, 756 

Berlynas: Molotovas lankosi mieste, 392- 
397; šturmuojamas ir paimamas (1945), 
555, 561-564, 567; blokada ir oro tiltas 
(1948-1949), 669, 673 

Bermanas, Borisas, 159, 260 

Bermanas, Jakubas, 345, 595, 612-614, 659, 
728 

Bernadotte, grafas Folke, 515 

Byčkova, Aleksandra, 157 

Bidault, Georges'as, 553 

Bierutas, Bolestawas, 549, 552, 553, 595, 
600, 605, 606, 609, 655, 699, 728 

Birobidžanas (Žydų autonominės srities 
centras), 293, 357 

Birse'as, majoras Arthuras, 487, 542, 546 

Bliucheris, maršalas Vasilijus, 295, 328, 
329, 335 

Blochinas, V. M., 239, 240, 253, 379, 380, 
389, 390 

Bockas, feldmaršalas F. von, 481 

Bogomolovas, Aleksandras, 653 

Bohlenas, Charlesas, 534, 539, 541, 557, 560 

Boldinas, generolas I. V., 422 

Bolšakovas, Ivanas, 596-599, 629, 631 

Bolševikų revoliucija (1917 m. spalis), 
62-64 

Bonč-Brujevičius, Vladimiras, 280 

Borisovas, M. D., 182, 184, 190, 191, 194 

Bor-Komorowskis, generolas Tadeuszas, 550 

Bormannas, Martinas, 564 

Bovkunas-Luganecas, I. T., 356 

Brackmanas, Romanas, 61; „The Secret 
File of Joseph Stalin“, 664 

Braun, Eva, 564, 567 

Bravo, Leopoldo, 733 

Brestas (Bresto taika), 63 

Brežnevas, Leonidas, 66, 119, 155, 372, 491, 
557, 586, 725, 748, 754 

Britanija: per Antrąjį pasaulinį karą, 390, 
396; įspėja J. S. apie gresiantį vokiečių 
įsiveržimą, 415 

Briuchanovas, N. P., 90 

Brooke'as, generolas Alanas (vėliau - vi- 
kontas Alanbrooke'as), 485, 486, 544, 
545, 552, 557, 559, 634 

Bucharina, Ana (mergautinė pavardė Lari- 
na), 124, 132, 258-261, 335, 379 

Bucharinas, Jurijus (Nikolajaus ir Anos sū- 
nus), 335 

Bucharinas, Nikolajus Ivanovičius, 43, 47, 
48, 68, 77, 81, 83, 85, 87-89, 95, 100, 104, 
109, 124, 128, 146, 147, 149, 154, 164, 
169, 173, 176, 180, 187, 192, 213, 220, 
234, 241-243, 247-251, 257-261, 264, 
267, 269, 279, 283, 291, 298, 320, 335, 
376, 383, 643, 657, 666, 746 

Budapeštas, 555, 560, 595 

Budberg, Moura, baronienė, 229 

Budionaja, Marija (Semiono trečioji žmo- 
na), 756 

Budionaja, Nadežda (Semiono pirmoji žmo- 
na), 149 

Budionaja, Nina, 265, 757 

Budionaja, Olga (Semiono antroji žmona), 
149, 276, 286, 372, 752 

Budionas, Semionas Michailovičius, 43, 
46, 47, 64, 65, 83, 100, 110, 117, 121, 138, 
148, 149, 161, 167, 170, 220, 259, 265, 
266, 268, 270, 276, 279, 286, 287, 328, 
345, 366, 387, 399, 410, 416, 417, 422, 
423, 428, 431, 439, 442, 453, 454, 469, 
477, 490, 493, 494, 509, 511, 513, 569, 
583, 610, 634, 635, 638, 699, 752, 756, 757 

Bulanovas, P. P., 321 

Bulatovas, D., 282, 283 

Bulgakovas, Michailas, 130, 135, 136, 175 

Bulganinas, maršalas Nikolajus Aleksan- 


drovičius, 73, 221, 287, 308, 319, 365, 
454-456, 469, 470, 480, 553, 568, 603, 
610, 611, 613, 615, 626, 634-636, 640, 
642, 651, 691, 694, 696, 697, 702, 703, 
708, 709, 728, 733-735, 737-739, 742, 
744, 747-752 

Bulgarija, 551 

buožės: represuojami ir likviduojami, 68, 
76-79, 88, 89, 98, 110, 127, 132, 149, 205, 
274, 296, 299, 509, 682, 693 

Butusova, Matriona, 734, 736-739 


Cadoganas, seras Alexandras, 488 

Canava, Lavrentijus, 663-664 

Caricynas, 43, 63-65, 86, 100, 239, 275, 366, 
382, 388, 445, 446, 494 

Castro, Fidelis, 753 

Ceretelis, Šalva, 334, 348, 356, 388, 537, 544 

Chalatovas, A. B., 75 

Chamberlaine'as, Neville'is, 87, 354 

Chandžianas, Agasis, 245 

Charkovas, 120, 123, 137, 155, 222, 479, 481, 
509, 520, 556, 610, 651, 652 

Chazan, Dora (Andrejevo žmona), 43, 46, 
72, 74, 79, 116, 137, 144, 145, 198, 200, 
218, 299, 678, 688 

Chruliovas, generolas A. V., 346, 347, 475, 
507, 508, 511, 514, 553, 554, 571; suima- 
ma žmona, 678 

Chrustaliovas, pulkininkas Ivanas, 604, 
735, 748, 750 

Chruščiova, Julija (Nikitos vaikaitė), 524, 
525, 680, 691, 757 

Chruščiova, Liubovė (Leonido žmona), 
524, 525 

Chruščiova, Nina (Nikitos antroji žmona), 
366, 639 

Chruščiova, Rada - žr. Adžubej, Rada 

Chruščiovas, Leonidas (Nikitos sūnus), 
305, 524, 525 

Chruščiovas, Nikita Sergejevičius: apie 
daugiaveidį J. S., 34; apie J. S. domėji- 
mąsi moterimis, 48; Nadia rekomen- 

duoja jį J. S., 73, 138; apie Kaganovičių, 
96, 97; giria Mikojaną, 119; apie J. S. 
vaidus su Nadia, 124; apie Ordžoni- 
kidzę, 164; vasarnamis Picundoje, 166; 
XVII suvažiavime išrenkamas į Centro 
komitetą, 170; apie įtampą tarp J. S. ir 
Kirovo, 171; ir Kirovo žudiko kvota, 
189; mano, kad J. S. prisidėjo nužu- 
dant Kirovą, 190; apie J. S. per Kirovo 
laidotuves, 193; apie J. S. tuštybę, 206; 
gyvenimas ir būdas, 208, 209; perima 
iš Kaganovičiaus Maskvos Partijos pir- 
mojo sekretoriaus pareigas, 208; giria 
Ježovą, 213; siūlo, kaip elgtis su paau- 
gliais chuliganais, 221; palaiko parodo- 
muosius teismus, 235; „užsimaskavęs 
lenkas“, 250; giria J. S. Teroro politiką, 
253; giria Sergo, 257; siūlo teisti Bucha- 
riną ir Rykovą, 259; sprendžia, kas gy- 
vens, o kas mirs, 281; kyla grėsmė, 286, 
728; apie J. S. galią, 289; pastebi kraujo 
dėmes ant Ježovo drabužių, 292; apie 
Polios Nikolajenko skundimus, 295; 
negailestingas per Terorą, 296; sude- 
ginti jį inkriminuojantys dokumentai, 
296; draugystė su Malenkovu, 301; ne- 
rimauja dėl plepių giminaičių, 307; per 
Kijevo valymus, 320; įspėtas Berijos 
dėl santykių su Ježovu, 327; Poskrio- 
byševas jį gina, 336; Nikolajenko prašo 
užtarti, 346; išrenkamas į Politbiurą, 
347; jį užsipuola Jakovlevas, 359; me- 
džioja antis su Vorošilovu, 362, 365; 
ir Molotovo-Ribbentropo paktas, 363; 
per invaziją į Lenkiją, 366; kaltina Vo- 
rošilovą dėl nesėkmių kare su Suomija, 
385; abejoja Kuliko kompetencija, 388; 
ir Vokietijos pergalingas žygis Vakarų 
Europoje (1940), 390; apie Hesso skry- 
dį į Škotiją, 410; ir vokiečių įsiveržimo 
grėsmė, 413, 415; J. S. vertinamas, 413, 
595, 610, 611; apie J. S. neviltį po pir- 
mųjų nesėkmių kare, 434; kritikuoja 


Gynybos komisariatą, 438; prašo J. S. 
leisti trauktis, 442; kritikuoja Ščerba- 
kovą, 448; pasibaisėjęs J. S. išvaizda 
per karą, 458; evakuojasi į Kuibyševą, 
460; J. S. kaltinamas dėl Vlasovo, 476; 
ir nepavykęs puolimas susigrąžinti 
Charkovą, 479; neatlaiko nervai, 480; 
J. S. dovanoja, 480; traukiasi link Sta- 
lingrado, 481; ir Stalingrado mūšis, 
495, 507; apskundžiamas Timošenkos, 
509; įdukrina Juliją, 525; sūnus teisia- 
mas karo tribunolo, jo paskesnis liki- 
mas, 524; nori sveikinti J. S. su pergale, 
568; nuosavas zoologijos sodas, 583; 
iš jo šaiposi Berija, 583; apie nykstan- 
čią J. S. galią, 594, 611, 612, 669; kaip 
ėjo žiūrėti filmo su J. S., 595, 598, 599; 
valgo ir geria su J. S., 600-604; ragauja 
maistą prieš tai, kai jį valgo J. S., 605; 
rajumas, 605-607; įgriso J. S. pasakoji- 
mai, 604, 608; apie Bieruto bendravimą 
su J. S., 609; šoka, 613; apie J. S. kaip 
šeimininką, 615; antisemitizmas, 632; 
užsitraukia J. S. nemalonę, 645; valdo 
Ukrainą, 645, 693; atiduoda Krymą 
Ukrainai, 647; neigia, kad Ukrainoje 
siaučia badas, 652; pasitinka J. S. Char- 
kove, 652; ir J. S. grasinimai Tito, 666; 
atsidavęs marksizmui-leninizmui, 669; 
kaltina Malenkovą prikalbinus J. S. 
sunaikinti Voznesenskį, 690; gauna že- 
mės ūkio liaudies komisaro pareigas, 
694; liaupsina J. S. per 70-ąjį gimtadie- 
nį, 698; ir Korėjos karas, 701; pasirašo 
mirties nuosprendžius Kuznecovui 
ir Voznesenskiui, 703; ir gydytojų są- 
mokslas, 706; apie Ignatjevą, 707; atos- 
togauja, 709; J. S. įsako apsigyventi pas 
jį Likanio rūmuose, 710; apie tai, kaip 
J. S. bijo Berijos, 712; raminamas Beri- 
jos, 714; Partijos XIX suvažiavime, 717, 
721; ir nauji prezidiumo nariai, 723; 
apie J. S. antipatiją Molotovui ir Miko- 

janui, 728; ir Berijos kritika J. S. atžvil- 
giu, 729; baiminasi, kad J. S. išprovo- 
kuos JAV, 731; per Kubos raketų krizę, 
731; J. S. pašmaikštauja su juo pasku- 
tinėmis savo gyvenimo dienomis, 735; 
J. S. ištikus insultui ir mirus, 737-744, 
746, 747, 749; J. S. kaupė dokumentus 
apie jį, 746; kuria planus sunaikinti Be- 
riją, 751; sako kalbą per J. S. laidotuves, 
751; pasmerkia J. S., 752; susitinka su 
Kennedy, 753; iškyla į valdžios viršū- 
nes, 753; nuverčiamas (1964), 754; nie- 
kinamas Malenkovų ir Andrejevų, 757; 
artimieji, 757 

Chruščiovas, Sergejus (Nikitos sūnus), 
600, 610 

Churchillis, seras Winstonas S., 38, 71, 127, 
368, 385, 407, 452, 473, 474, 482-491, 
499, 505, 506, 515, 521, 530, 537, 539- 
546, 549-552, 555-561, 575-578, 614, 
618, 634 

Clarkas Kerras, seras Archibaldas (vėliau 
baronas Inverchapelas), 483, 485, 486, 
535, 560, 598, 707 

Conguestas, Robertas, 274 

Crippsas, seras Staffordas, 407 


Čarkvianis, Gela, 57, 756 

Čarkvianis, Kandidas, 57, 327, 491, 593, 655, 
656, 658, 678, 702, 704, 710, 711-714, 
720, 756 

Carkvianis, kunigas, 56, 655, 714 

Čečėnai, 492, 547 

Čeka (slaptoji policija), 32, 64, 101, 111,121, 
146, 158, 211, 224, 240, 292, 588, 622 

Čekistai, 32, 81, 111, 113, 131, 132, 145, 156, 
161, 182, 184, 189-191, 193, 221, 222, 
225, 227, 228, 231, 239, 265, 279, 309, 
371, 380, 468, 529, 547, 585, 636-638, 
642, 664, 703, 718, 726, 731, 737, 748; 
kaip budeliai, 240; kaip aukos, 261; per 
karą, 529 

Čekoslovakija, 359, 728 


Cepcovas, generolas leitenantas, Aleksan- 
dras, 716, 717 

Černucha, 727 

Čiadajevas, J. J., 415, 423, 425, 432-435, 
478, 684 

Čiang Kaišekas, 571, 682 

Čiaurelis, Michailas, 598, 600, 614 

Čičerinas, Georgijus, 300 

Čikobava, Arnoldas, 719, 720 

Čiubaris, Vlasas, 120, 126, 181, 208, 235, 
250, 322, 328, 346 

Čiudovas, Michailas, 187 

Čiuikovas, generolas Vasilijus, 495, 496, 
498, 564 

Čoibalsanas, maršalas, 274, 715, 717 

Ču Te, maršalas, 699 


Daladier, Edouard'as, 354 

Davydova, Vera, 343, 345, 699 

Daviesas, Josephas, 283, 371 

Dekanozova, Nadia, 408 

Dekanozovas, Redžinaldas, 408 

Dekanozovas, Vladimiras, 356, 390, 393- 
395,407,408, 410, 414, 417, 424, 721, 752 

Demidas, maršalas, 274 

Dikis, Aleksejus, 598 

Dimitrovas, Georgis, 341, 414, 425, 465, 
666, 671, 715, 717 

Djilasas, Milovanas, 82, 553, 555, 595, 599, 
602, 607, 665, 666, 669 

Dobryninas, Anatolijus, 596 

Dostojevskis, Fiodoras, 135, 555 

Doumenc'as, generolas Josephas, 360 

Dovženka, Aleksandras, 205 

Draul, Milda (Nikolajevo žmona), 189 

Drozdova, Lilia, 693, 713, 756 

Drozdova, Marta, 713 

Drozdova (Lilios motina), 693 

Dunajevskis, Isaakas, 204, 468 

Dunlopas (vertėjas), 484 

Dvidešimt šeši komisarai: sušaudyti per 
Pilietinį karą, 257, 285 

Dvinskis, B., 117, 212 

Dzeržinskis, Feliksas, 121, 156, 211, 300, 726 

Džanelidzė, gydytojas, 184 

Džaparidzė, Vano, 280 

džiazas, 172, 183, 203, 212, 304, 314, 519, 
623, 638 

Džiugašvili, Gulia (Jakovo dukra), 316, 
406, 431, 460, 515, 588, 590, 591, 726, 730 

Džiugašvili, Jekaterina (Kato, mergautinė 
pavardė Svanidzė, J. S. pirmoji žmo- 
na), 59, 60, 156, 198, 695 

Džiugašvili, Jekaterina (Keke, mergautinė 
pavardė Geladzė, J. S. motina), 55-57, 
123, 223-225, 606 

Džiugašvili, Zoja (Jakovo pirmoji žmona), 
40, 41 

Džiugašvilis, Jakovas (Josifo ir Kato sū- 
nus), 40, 41, 60, 156, 305, 316, 406, 430, 
431, 440, 460, 514-516, 524, 561, 562, 
590, 689, 695, 726, 730 

Džiugašvilis, Visarionas (Beso, J. S. tėvas), 
55-57 


Edenas, Anthony (vėliau Avono grafas), 
470, 473, 551, 561 

Egnatašvilis, Aleksandras (Saša), 224, 606, 
678 

Egnatašvilis, Koba, 56 

Ehlichas, G., 631 

Eichė, R. I., 208, 245, 322, 328, 378 

Eisenhoweris, Dwightas D., 562 

Eismontas, V. V., 139, 149 

Eitingonas, generolas Leonidas, 537 

Eizenšteinas, Sergejus, 205, 206, 288, 315, 
546, 629, 630 

El Registanas (dainų tekstų autorius), 531, 
532, 534 

Erdmanas, N.: „Savižudybė“ (pjesė), 175 

Erenburgas, Ilja, 176, 179, 275, 408, 633, 
731, 732 

Ermleris, Fridrichas, 206 

Estija, 364, 367, 369, 390 

Etingeris, dr. Jakovas, 704-706 

Europa: pokario padalijimas, 659 


Fadejevas, Aleksandras, 133, 175, 628 
Feferis, Isaakas, 632 

Fiodorova, Zoja, 585 

Franco, generolas Francisco, 242, 571, 572 
Frinovskis, Michailas, 273, 282, 324 
Frolovas, generolas V. A., 451 
Frumkinas, M., 723, 724 

Frunzė, Michailas, 41, 136 


Gagra (Kryme), 106, 166, 167, 583, 616, 636, 
644, 661, 693, 708 

Gamarnikas, Janas, 265 

Gaulle'is, Charles'is de, 552, 553, 621 

Gelovanis, Michailas, 598, 600 

Gerasimovas, Aleksandras, 176, 385, 638 

Gercenas, Aleksandras, 109, 656 

Gervuogė - žr. Ježovas, Nikolajus 

Gidošas (poetas), 177 

gyvuliai (valstiečiai naikina savo gyvulius), 79 

Glikina, Zinaida, 315, 330, 333, 378 

Gnedinas, Jevgenijus, 356 

Goebbelsas, Josephas, 204, 288, 395, 397, 
412, 418, 564, 596, 599, 636 

Goglidzė, S. A., 727 

Goldšteinas, Isaakas I., 650 

Golikovas, generolas Filipas, 391, 414, 509, 
635 

Gološčiokinas, Filipas, 210 

Golovanovas, aviacijos maršalas A. J., 462, 
473, 536, 636, 660 

Golubevas, generolas I. M., 470 

Golubovas-Potapovas, Vladimiras, 663, 664 

Gomulka, Wladyslawas, 609 

Gorbačiova, Raisa, 166 

Gorbačiovas, Michailas, 107, 166, 492, 685, 
747, 754 

Gorbatovas, generolas, 560 

Gorčiakova, Aleksandra, 371 

Goringas, Hermannas, 71, 395, 396, 571, 
584, 636 

Goris (Gruzija), 55, 56 

Gorkaja, Timoša (Maksimo Gorkio marti) - 
žr. Peškova, Timoša 

Gorkis, Maksimas (tikroji pavardė Peško- 
vas): lankosi Sočyje, 37; J. S. apibūdina 
jam Molotovą, 95; geria su J. S., 114; per 
Rusijos rašytojų susitikimą, 130-133; 
santykiai su J. S., 130-133; priešiškas 
valstietijai, 131; giria Baltosios-Balti- 
jos jūrų kanalą, 159; taisomas J. S., 175, 
176; ir I rašytojų suvažiavimas, 180; jo 
smegenys tiriamos, 193; nyksta ir mirš- 
ta, 227-229; atsisako rašyti J. S. biogra- 
fiją, 228; Londone su J. S., 488 

Gorkis, Maksimas, jaunesnysis (Maksimo 
Gorkio sūnus) - žr. Peškovas, Maksas 

Gottwaldas, Klementas, 138, 595, 603, 655, 
672 

GPU: istorija ir pavadinimo keitimasis, 
32; saugo atostogaujantį J. S., 107, 108; 
ir badas Ukrainoje, 125; keičiama į 

Latvija, 364, 390 

Lauchinas, laivyno vadas, 270 

Leahy, admirolas Williamas, 538 

Lee, vikontas Arthuras, 474 

Leninas, Vladimiras Iljičius (tikroji pavar- 


dė Uljanovas): pasikėsinimas nužu- 
dyti, 33, 63; išsilavinęs, 58; palaikomas 
J. S., 58; revoliucinės doktrinos, 58; 
J. S. susitinka pirmą kartą, 61; bėga į 
Suomiją, 62; pradeda Bolševikų revo- 
liuciją (1917 m. spalį), 62; teigia Parti- 
jos viršenybę, 65; padėtis Partijoje, 66, 
94; insultas ir mirtis, 67; testamente 
reikalauja J. S. nušalinimo, 67; perse- 
kioja buožes, 76; mirtis, 104, 211; apie 
valstiečių kančias, 121; Teroro politika, 
121; intelektualas, 134; mauzoliejus, 
138; apie J. S. šiurkštumą, 152; tiriamos 
smegenys, 193; kilmė, 300; palaikai per 
karą išgabenami iš mauzoliejaus, 430, 
438; J. S. požiūris į jį, 611; Kalininas 
apie jį, 643; pomirtinė kaukė, 655; „Ką 
daryti?“ , 58 

Leningradas: Kirovas kontroliuoja, 152, 
170; duonos stygius, 182; Teroras 
mieste, 297; per karą, 426; iškyla grės- 
mė per karą, 439; apsiaustis, 445-451, 
476, 625, 685; Ždanovas mieste, 445- 
451, 504; apgultis nutraukta (1944), 
548; Ždanovo kultūros teroras, 627, 
628; tiriama Partija (Leningrado byla), 
685, 688, 689-693 

lenkai: persekiojami per Terorą, 274, 278, 
321; J. S. nekenčia, 357; karininkų žu- 
dynės Katynės miške, 389, 390; likvi- 
duojami komunistai (1937), 605 

Lenkija: karas su bolševikais (1920), 65; 
J. S. įspėja apie karą su ja, 250); įsiver- 
žia Hitleris, 359, 360; anglų ir pran- 
cūzų įsipareigojimai, 362; padalijama 
"pagal Molotovo-Ribbentropo paktą, 
364; įsiveržia ir okupuoja rusai, 366; 
lenkai persekiojami Sovietų, 367; po- 
kario susitarimas dėl jos, 545, 546, 
549-552, 558, 559, 568, 576 

Lenkų Armija Krajova, 550, 551 

Lepešinskaja, Olga, 378 

Lerneris, Abramas, 571, 639 

Libija, 592, 618, 644 

Lietuva, 209, 313, 314, 364, 367, 369, 390 

„Linksmieji vyrukai“ (filmas), 204 

Lin Piao, 702 

Lipkai - vasarnamis ten, 216, 696 

Lysenka, Trofimas, 667, 668 

Liskovas, Alfredas, 417, 418 

Litvinova, Ivy, 288, 356, 460, 717 

Litvinovas, Maksimas (tikroji pavardė 
Valachas), 288, 353, 355, 356, 359, 460, 
661, 717 

Liu Šaoči, 699 

Liuškovas, G. S., 295, 324 

Lloydas George'as, Davidas, 474, 485 

Lominadzė, Beso, 94, 128 

Lomovas, G. I., 285 

Londonas: J. S. lankosi mieste, 60, 488 

Lozgačiovas, Piotras, 731, 732, 734-739, 
741, 743, 744 

Lozovskis, Solomonas, 359, 631, 632, 648, 
665, 679, 680, 682, 716, 717, 723 

Lukomskis, P. J., 740, 741, 743, 745 

Lunghi, majoras Hugh, 540, 542, 545, 558, 
578 

Lupelis, akademikas, 304 

Lvovas, 366, 549 


Machatadzė, Nikolajus, 179 

Macuoka, Josukė, 404-406 

Magnitogorskas, 127, 304 

Maironovskis, dr. Grigorijus, 183 

Maiskis, Ivanas, 508, 552, 557 

Majakovskis, Vladimiras, 139 

Malenkova, Valerija (mergautinė pavardė 
Golubcova), 301 

Malenkova, Volia (Malenkovo dukra), 648, 
649, 680, 756 

Malenkovas, Georgijus Maksimiljanovi- 
čius: apie Sergo savižudybę, 257; vei- 
kla per Terorą, 299, 300; gyvenimas 
ir karjera, 300, 301; būdas ir išvaizda, 
300; užsipuola Postyševą, 319; Ježo- 
vas nori į savo padėjėjus, 325; artimas 

Ježovui, 327; taršo Ježovą, 340; J. S. 
nusprendus nutraukti Terorą, 346; 
skiriamas Centro komiteto sekretoriu- 
mi, 347; įskundžiamas Ježovo, 348; ir 
Litvinovo atleidimas iš pareigų, 353; 
medžioja antis su Vorošilovu, 362, 
365; ir kaltinimai Michailui Kaganovi- 
čiui, 403; griežia dantį ant Voznesens- 
kio, 409; konkuruoja su Berija, 409; ir 
gresiantis Vokietijos užpuolimas, 410, 
416, 422; reakcija į pranešimą apie 
Vokietijos puolimą, 426, 427; veikla 
per karą, 428, 431, 435, 437; siaučiant 
karui lankosi Leningrade, 447; prie- 
šiški santykiai su Ždanovu, 447, 448; 
evakuojasi į Kuibyševą, 460; rengia 
įsaką dėl apsiausties padėties Mas- 
kvoje, 464; apie karo rezervų stygių, 
465; Maskvoje per karą, 467-469; ir 
J. S. siūlomas puolimas, 471; ir Chruš- 
čiovo prašymas atšaukti Charkovo 
puolimą, 479, 481; Berija jam giriasi 
laimėjimais Kaukaze, 493; ir Stalin- 
grado mūšis, 493, 495; raportuoja 
J. 5S., 496; dirba su J. S., 499, 504, 506, 
508-510, 523; ir naujas šalies himnas, 
533; ir karo meto badas, 548; ir Ro- 
kosovskio lemiamo puolimo planas, 
549, 550; susitinka su J. S. kritus Ber- 
lynui, 564; pokario Vokietijoje, 568; 
ir J. 5. pagerbimas, 569-572; ir siūly- 
mas suteikti J. S. generalisimo laips- 
nį, 570; gauna Berlyne urano, 575; ir 
atominės bombos kūrimas, 579; Berija 
iš jo šaiposi, 584; padėtis Partijoje po 
karo, 586; ateities planai sūnui, 587; 
J. S. draugužis ir svečias, 595; važiuoja 
vienu automobiliu su Berija, 601; ap- 
gaulė geriant, 603; ir maisto stygius, 
609; Bulganinas jo nekenčia, 610; užsi- 
rašinėja J. S. žodžius, 610); ir išsekusio 
J. S. atostogos, 616, 617; ir J. S. veiks- 
mai prieš Molotovą, 619; J. S. prieš jį 

nusistato, 620; tampa tikru Politbiuro 
nariu, 621; pašalinamas iš sekretorių, 
624; neapykanta Kuznecovui, 625, 
626; ir Ždanovo iškilimas į valdžios 
viršūnes, 626; apsauga, 639; atleidžia 
nuo bausmės Kalinino žmoną, 643; 
ir žydų klausimas, 648, 649, 678-680); 
ir viešpatavimas Rytų Europoje, 659; 
nesutaria su Ždanovu, 659, 660; ir Mi- 
choelso nužudymas, 663; ištikimybė 
J. S., 667; tampa Partijos antruoju se- 
kretoriumi vietoj Ždanovo, 669; taiko- 
si į J. S. įpėdinius, 670, 673, 690; puola 
Voznesenskį, 684, 685; ir Leningrado 
byla, 686, 693; ir Kuznecovo žlugimas, 
687, 690; ir Chruščiovo paskyrimas 
vadovauti žemės ūkiui, 693, 694; arti- 
miausioje J. S. aplinkoje, 694; ir 70-ojo 
J. S. gimtadienio iškilmės, 698, 699; 
susitinka su Džou Enlajumi, 702; ir 
Voznesenskio mirtis, 703; kritikuoja 
Abakumovą, 705, 707; ir gydytojų są- 
mokslas, 706, 726; kaltas dėl masinių 
žudynių, 706; ir bananų importuoto- 
jai, 709; perspėja Beriją, 715; XIX Par- 
tijos suvažiavime, 717, 721; J. S. pa- 
smerkus Molotovą ir Mikojaną, 723; 
ir nauji Politbiuro nariai, 723; prašo 
J. S. likti generaliniu sekretoriumi, 724; 
tardo Vlasiką ir draugelius, 727; soli- 
darus su kolegomis, 728, 729; dėkoja 
Lidijai Timašuk, 731; pas J. S. pasku- 
tinėmis šio gyvenimo dienomis, 733- 
735; ir J. S. insultas bei mirtis, 737-746, 
748, 749; J. S. saugojo dokumentus 
apie jo veiklą, 746; palaiko Chruščio- 
vą prieš Beriją, 751; bandant nuversti 
Chruščiovą (1957), 752, 753; atleidžia- 
mas iš ministro pirmininko pareigų, 
753; išeina į pensiją ir miršta, 755 

Malenkovas, Igoris (Georgijaus sūnus), 691 

Malinovskis, maršalas Romanas, 509, 555, 
560 


Mandelštam, Nadežda, 121, 122, 132, 176, 
212, 290, 306, 379 

Mandelštamas, Osipas, 121, 130, 134, 135, 
172, 173, 176, 211, 212, 564, 663, 755 

Mansteinas, feldmaršalas Erichas von, 476, 
477, 513, 520, 522 

Manuilskis, Dmitrijus, 611 

Mao Dzedongas, 121, 415, 593, 682, 683, 
696-702 

Maras, Nikolajus, 135, 719 

Margarita, princesė, 234 

Markišas, Perecas, 678, 716 

marksizmas: J. S. jam atsidavęs, 34, 44, 58; 
ir J. S. užsienio politika, 354 

Marshallas, generolas George'as, 557; jo 
pagalbos Europai planas, 647, 659 

Martyšinas, V. V., 222 

Maskva: tampa sostine, 39, 63; valdo ir 
pertvarko Kaganovičius, 109, 116; 
Chruščiovas skiriamas Partijos pir- 
muoju sekretoriumi, 296; vokiečių 
grėsmė, 426, 427, 436, 438, 439, 451, 
453-470; nepaisoma įstatymų, 457, 
461; evakuojama, 457-460; J. S. lieka 
mieste, 463-468; siūloma pervadinti 
Stalinodaru, 571 

Mataradzė, V., 731 

Mechlisas, Leonidas (Levo sūnus), 103 

Mechlisas, Levas Zacharovičius, 103, 154, 
214, 271, 272, 323, 328, 329, 346, 347, 
357-359, 366, 384-389, 400, 409, 416, 
417, 422, 423, 426-430, 434, 438, 441, 
456, 470, 475-479, 508, 509, 610, 633, 
645, 671, 678, 680, 723 

Medvedevas, Rojus, 575, 725, 746 


:Medvedis, Filipas, 180, 184, 188, 189, 190 


Megrelišvilis, Zakro, 377 

Meir, Golda (Mejerson), 677 
Mejerholdas, V. J., 176, 177, 275, 378, 380 
Menonas, K. P. S., 733 

Menžinskis, Rudolfas, 72 

Menžinskis, V. R., 90, 91, 172 
Mercaderas, Ramonas, 391 

Mereckovas, K. A., 399, 430, 443, 509 

Merkulovas, Remas, 588 

Merkulovas, Vsevolodas Nikolajevičius 
(pseudonimas Vsevolodas Rokas), 334, 
335, 388, 389, 391, 393, 395, 411, 412, 
443, 491, 514, 517, 520, 622, 721, 752 

Merzlikovas, Michailas, 192 

Meržanovas, Mironas, 107, 155, 304, 618, 
654 

Metalikova, Asia, 372 

Metalikovas, Michailas, 313, 372, 373 

Metalikovas, Sergejus, 308 

Metro (Maskvos): apsilanko ir važiuoja 
J. S., 217; atidaromas, 304 

Mežlaukas, Valerijus, 90 

Mgeladzė, Akakis, 511, 593, 656, 657, 695, 
702, 704, 708, 711, 712, 714, 727, 733 

Miasnikovas, dr. A. L., 743, 744 

Michalkovas, Nikita, 534 

Michalkovas, Sergejus, 531, 532, 534 

Michoelsas, Solomonas, 176, 314, 358, 631, 
632, 647-651; J. S. įsako nužudyti, 662, 
663, 664 

MiG (lėktuvas), 658 

Mikojan, Ala (mergautinė pavardė Kuzne- 
cova), 686, 691 

Mikojan, Ašken (Anastaso Žmona), 75, 
104, 119, 460, 526, 586, 587, 612, 639 

Mikojanas, Anastasas Ivanovičius: įvai- 
kina, 41; išvaizda, 43, 119; ir J. S. do- 
mėjimasis moterimis, 48, 49; bendra- 
vimas Kremliuje, 70, 73; žavisi Polina 
Molotova, 74; vaikai ir šeima, 75; per- 
sekioja buožes, 78; santykiai su J. S., 
80, 98, 113, 214, 298, 506, 595, 602, 603, 
610; skatinamas J. S., 83; gauna pirmą 
televizorių, 83; vadovauja prekybai, 
87; pritaria tam, kad Liaudies komi- 
sarų tarybai imtų vadovauti J. S., 93; 
grasina atsistatydinti, 96; Zubalovo 
vasarnamyje, 99, 110, 103; politinis fa- 
natikas, 104, 122; šoka, 119, 226, 613; 
gyvenimas ir karjera, 119; būdas ir 

savybės, 119, 297; ir badas Ukrainoje, 
120; mokėsi seminarijoje, 119, 122, 497; 
ir Gorkis, 131; per Nadios laidotuves, 
147; santykiai su Kirovu, 151, 153; apie 
Svanidzę, 156; per Politbiuro nesutari- 
mus, 162; apie Partijos XVII suvažiavi- 
mą, 169; ir J. S. susižavėjimas Hitlerio 
valymais, 171; ir Kirovo nužudymas, 
187, 188, 190, 194; per Kirovo laidotu- 
ves, 195; per 55-ąjį J. S. gimtadienį, 197, 
199; ir J. S. tuštybė, 206; tampa tikru 
Politbiuro nariu, 208; puola Jenukidzę, 
216; ir muilo tiekimas J. S., 221; šiaurė- 
je inspektuoja objektus, kuriuose dir- 
ba gulago vergai, 225; ir Zinovjevo bei 
Kamenevo egzekucija, 239; J. S. siūlo 
vadovauti NKVD, 244; ir J. S. nepasi- 
tikėjimas Sergo, 246; ir Sergo savižu- 
dybė, 255-257; smerkiant Buchariną 
ir Rykovą, 258, 259; giria Raudono- 
sios armijos vadus, 267; ir Raudono- 
sios armijos vadų valymas, 267; ir 
J. S. žavėjimasis Ivanu Rūsčiuoju, 276; 
siaučiant Terorui pasirašo pasmerk- 
tųjų sąrašus, 277; apie J. S. kultą, 289; 
gelbsti draugus per Terorą, 297, 298; 
apie Malenkovo „ypatingą vaidme- 
nį ,301; abejoja suimtųjų kalte, 302; ir 
Svanidzės areštas, 318; susidorojant su 
Postyševu, 319; stebi Ježovo veiksmus, 
330; apie pasikeitusį J. S., 353; juokia- 
si iš anekdotų apie armėnus, 358; ir 
Molotovo-Ribbentropo paktas, 363; 
perspėja suomius, 383; giria Timo- 
šenką, 386; pritaria lenkų karininkų 
žudynėms, 390; apie „vis nestabilesnį“ 
J. S. elgesį, 397; ir kaltinimai Michailui 
Kaganovičiui, 403; pietauja Zubalove, 
407; niekinamai atsiliepia apie Vozne- 
senskį, 408; ir vokiečių antpuolio grės- 
mė, 414, 415, 417, 418; apie J. S. įsiver- 
žus vokiečiams, 423, 424, 426; pritaria 
Pavlovo nuosprendžiui, 430; ir J. S. 

neviltis po nesėkmių karo pradžioje, 
433-438; prašo išlaisvinti Vanikovą, 
443; sužino apie Svanidzės mirtį, 443, 
444; pritaria J. S. įsakymams per karą, 
445; derasi dėl Vakarų pagalbos kare, 
452; ir Maskvos evakuacija, 459, 463; 
lydi Molotovą į Kuibyševą, 465; Mas- 
kvoje per karą, 467, 468, 471, 472; ir 
Chruščiovo prašymas atšaukti Char- 
kovo puolimą, 479, 481; darbo diena, 
503; apie J. S. karybos išmanymą, 507; 
apie Molotovą, nuolatos besilaikantį 
šalia J. S., 510; priedermės per karą, 
510; ir Vakarų pagalba, 513; ir Artio- 
mo Sergejevo pabėgimas iš vokiečių 
apsupties, 515; ir Kursko mūšis, 523; 
areštuojamas sūnus, 525, 526; apie 
J. S. apsilankymą fronte, 529; gali daug 
išgerti, 535; apie tai, kad J. S. vis labiau 
puiksta, 546; nepritaria musulmonų 
trėmimams, 547; auga priešiškumas 
tarp jo ir J. S., 548; ir badas karo metu, 
548; pokario Vokietijoje, 568; apie Be- 
rijos reputaciją, 581; laiko žirgus, 583; 
ir Berijos elgesys, 586, 587; apie Svetla- 
nos atkaklumą, 590; apie vaduojantį 
karo poveikį, 594; žiūri filmus su J. S., 
595, 599; apie J. S. valgymo įpročius, 
601-605; ir maisto stygius pokario 
metais, 609; kaltina J. S. dėl nesėkmės 
prie Charkovo, 610; nekenčia Beri- 
jos, 610; dainuoja, 614; ir J. S. intrigos 
prieš Molotovą, 619; apie Kuznecovo 
paskyrimą kuruoti saugumo organus, 
626; privilegijos ir sugedimas, 638, 639; 
atostogos su J. S., 658, 660; apie Ždano- 
vo ligą, 670; apkaltinamas Poskrioby- 
ševo, 672; ir J. S. kalbos apie įpėdinius, 
672; misija pas Mao Dzedongą, 682, 
683; atleidžiamas iš užsienio preky- 
bos ministro pareigų, 683; mano, kad 
Teroras baigėsi, 686; ir sūnaus Sergo 
vedybos su Ala Kuznecova, 686, 687; 


ir Kuznecovo areštas, 689, 691, 692; su- 
sitinka su Mao Maskvoje, 697, 699; su- 
sitinka su Džou Enlajumi, 670, 702; ir 
J. S. paranoja, 709; ir bananų importuo- 
tojai, 710; J. S. liepia pagyventi Likanio 
rūmuose, 710; ir Berijos šaipymasis iš 
J. S., 714; guodžiamas Berijos, 715; ne- 
pritaria J. S. ideologijai, 718, 720; iškyla 
grėsmė, 720, 721, 728-730; užsipuola 
J. S., 722-724; baiminasi, kad J. S. išpro- 
vokuos JAV, 731; apie J. S. vajų prieš 
žydus, 732; ir J. S. insultas bei mirtis, 
739-750; nepasitiki Chruščiovu, 751; 
palaiko Chruščiovą, kai šis pasmerkia 
J. S., 752; išlieka valdžioje po J. S. mir- 
ties, 753; mirtis, 754; šeima, 755-757 

Mikojanas, Artiomas (Anastaso brolis), 658 

Mikojanas, Sergo (Anastaso sūnus), 306, 
525, 526, 638, 639, 686, 691, 692, 753, 755 

Mikojanas, Stepanas (Anastaso sūnus), 
104, 222, 304, 305, 308, 309, 390, 525, 
588, 638, 651, 683, 688, 755, 757 

Mikojanas, Vano (Anastaso sūnus), 525, 526 

Mikojanas, Vladimiras (Anastaso sūnus), 
518, 525 

Mikulina, Jekaterina, 45 

Minskas, 208, 425-427, 430-432, 434, 549, 
663 

Mircchulava, Aleksandras, 326, 343 

Mironovas, L. G., 227 

Mitrovič, Mitra, 553 

Miuncheno sutartis (1938), 355 

Mohamadas Pehlevis, Irano šachas, 538 

Mokykla Nr. 110, Maskva, 308 

Moločnikovas, N. V., 342 


"Molotova, Polina (mergautinė pavardė 


Karpovskaja), 31, 36, 38, 40, 43, 46, 47, 
49, 50, 72, 74, 75, 119, 122, 144, 147, 199, 
201, 315, 354, 370, 371, -393, 617-619, 
639, 644, 648, 664, 665, 677-683, 698, 
723, 733, 744, 751, 754 

Molotova, Svetlana (Viačeslavo dukra), 
36, 72, 74, 231, 371, 639 

Molotovas, Viačeslavas Michailovičius: 


dalyvauja pobūvyje pas Vorošilovą, 
31, 39; apie Nadią Alilujevą, 36, 46, 124; 
santykiai su Nadia, 37, 38; būdas, 40, 
71, 72, 74; apie tai, kad J. S. traukė mo- 
teris, 44-46, 48, 49; ir Nadios savižudy- 
bė, 50, 52, 143, 144; pasivadina slapy- 
vardžiu, 60; redaguoja „Pravdą“, 62; 
J. S. paaukština, 67; gyvenimas Krem- 
liuje, 71, 72, 74; praeitis, 71; J. S. sąjun- 
gininkas, 72; santykiai su žmona, 72; 
J. S. įsako būti negailestingam, 76, 77; 
planuoja naikinti buožes, 78; požiūris 
į J. S., 80, 81; ir Vorošilovas, 87; ir Riu- 
tino opozicija, 89; priekaištauja Nadiai, 
92; ir J. S. įtarumas kolegų atžvilgiu, 92, 
93; skiriamas ministru pirmininku, 94, 
95; Ordžonikidzė su juo vaidijasi, 95, 
127, 162; pykstasi su Kaganovičiumi, 
96, 98; atostogos, 100, 107, 108, 115, 
162, 163, 181; ir J. S. išvykimas į Sočį, 
107; šoka, 119, 226, 614; apie grūdų 
tiekimą, 120; atsidavimas marksizmui, 
122, 123; tvirtina, kad kėsintasi į jo gy- 
vybę, 125; gauna J. S. įsakymą šaudy- 
ti valstiečius, 127; ir Gorkis, 131; apie 
J. S. skaitymą, 134, 135; kaip J. S. rau- 
dojo per žmonos laidotuves, 146; ir 
J. S. Ordžonikidzės kritika, 162; nelai- 
ko Kirovo galimu J. S. įpėdiniu, 168; ir 
Partijos XVII suvažiavimas, 169, 170; 
Mandelštamas iš jo šaiposi, 172; apie 
Bedno eiles, 174, 175; meno ir literatū- 
ros klausimais, 175, 176; padeda Man- 
delštamui, 176; ir Kirovo nužudymo 
tyrimas, 187, 188, 191; Kirovo laido- 
tuvėse, 193, 195, 196; palaiko Eizenš- 
teiną, 206; išleidžia įsaką, numatantį 
mirties bausmę dvylikamečiams, 221; 
ir J. S. draudimas laikraščiams platinti 
paskalas, 225; J. S. gimtadienio pobū- 
vyje, 226; ir parodomieji teismai, 230; 
Vyšinskis stengiasi jam įsiteikti, 233; 


tariami pasikėsinimai į jo gyvybę, 245; 
peikia Sergo už tai, kad užsistoja brolį, 
246; smerkia Buchariną, 249; ir Sergo 
savižudybė, 256; ir Bucharino likimas, 
259; kaltinimai pramoniniu sabotažu, 
261; įtaka Politbiure, 263; vaidmuo 
per Terorą, 265, 276, 277, 281, 285, 298, 
302; kritikuoja Rudzutaką, 268; ir Rau- 
donosios armijos vadų valymas, 269, 
270; apie 1937 m. badą, 276; ir Ježovas, 
282, 283, 285; kaupiami įkalčiai prieš 
jį, 286; šventeiva sekso požiūriu, 287; 
apie kankinimų taikymą, 292, 293; pro- 
teguoja Malenkovą, 301; vasarnamiai, 
307; apie Svanidzę, 317; susidorojant 
su Postyševu, 319; vaidas su Ježovu, 
324; apie Beriją, 326; perspėja Ježovą, 
328; stebi Ježovo veiksmus, 330; teigia 
neprisidėjęs prie Teroro, 332; apie J. S. 
santykius su Valentina Istomina, 345; 
apie J. S. įžeidumą, 349; užsienio rei- 
kalų komisaras, 353; ministras pirmi- 
ninkas, 353, 358; santykiai su J. S., 354, 
367, 594; įžeidinėjamas Litvinovo, 355; 
svarsto aljansą su Prancūzija ir Didžią- 
ja Britanija, 360; pasirašo paktą su Rib- 
bentropu, 363-365; ir invazija į Lenki- 
ją, 366; neigia egzistavus slaptus pakto 
protokolus, 367; siūlo tostus, 368; gra- 
sina Suomijai, 369; susilaiko balsuojant 
dėl Polinos pašalinimo iš pareigų, 371; 
ir invazija į Suomiją, 383; pritaria len- 
kų karininkų žudynėms, 390; įtarinėja 
Sovietų žvalgus, 391; susitinka su Hit- 
leriu Berlyne, 393-396; ir Vokietijos 
puolimo grėsmė, 400, 407, 409, 410); ir 
nepuolimo sutartis su Japonija, 405; 
pietauja Zubalove, 407; J. S. atleidžia iš 
ministro pirmininko pareigų, 408; kal- 
basi su Schulenburgu įsiveržus vokie- 
čiams, 415, 416; per Politbiuro posėdį 
prasidėjus karui, 423-425; kreipiasi 
į liaudį ir praneša, kad prasidėjo ka- 

ras, 427; veikla per karą, 431-437, 448, 
454, 455, 472, 482, 512; guodžia J. S. 
aprėktą Žukovą, 433; ir J. S. neviltis 
po pirmųjų nesėkmių kare, 433-436; 
per karą pasirašinėja J. S. įsakus, 439, 
445; siaučiant karui lankosi Leningra- 
de, 447, 448; ir Maskvos evakuacija, 
457; tikrina Voznesenskį Kuibyševe, 
465; per karą Maskvoje, 468; per karą 
lankosi Anglijoje ir JAV, 473-475; ir 
Churchillio vizitas į Maskvą, 482-489; 
prisideda kuriant naują šalies himną, 
531-533; vilki diplomato uniformą, 
534; dalyvauja Teherano konferenci- 
joje, 537-540, 543, 544; J. S. šaipantis 
iš Berijos, 536; apie tremtinių apgy- 
vendinimą, 547; ir badas per karą, 
548; ir Rokosovskio požiūris į lemia- 
mą puolimą, 549; ir pokario Europos 
padalijimas, 551; eina į Didįjį teatrą 
su J. S. ir Churchilliu, 551-553; Jaltos 
konferencijoje, 556-558, 560; reakcija 
mirus Rooseveltui, 563; švenčiant per- 
galę, 568; J. S. pagerbimas ir apdarai, 
570-572; ir siūlymas suteikti J. S. gene- 
ralisimo laipsnį, 570; Potsdamo kon- 
ferencijoje, 574, 575, 577; ir atominės 
bombos kūrimas, 575, 577, 579; apie 
J. S. elgesį po karo, 593; ir rašytojų 
ekskursija į Japoniją, 594; komentuoja 
filmus, 598; J. S. pasikviečia į vaišes, 
600; ir J. S. svetingumas, 607; namai 
prikaišioti blakių, 610; J. S. nusistato 
prieš jį, 610, 618, 619; kenčia nuo pokš- 
tų, 612; J. S. atostogaujant vadovauja 
vyriausybei, 616, 617; užsienio politi- 
ka, 617, 618, 644; grąžinamas į minis- 
tro pirmininko pirmojo pavaduotojo 
pareigas, 620; priekaištauja Ždanovui 
dėl jausmingumo, 625; instruktuoja 
Michoelsą prieš gastroles JAV, 631; ir 
J. S. antisemitizmas, 632, 633; užsi- 
puola Žukovą, 635; privilegijos ir pra- 


banga, 638, 639; siūloma tapti Moks- 
lų akademijos garbės nariu, 645; ir 
Marshallo planas, 647, 659; atostogos 
su J. S., 653, 657; atsidavęs marksiz- 
mui-leninizmui, 669; įskundžiamas 
Poskriobyševo, 672; J. S. įsako skirtis, 
679; ir kaltinimai Polinai, 679; atlei- 
džiamas iš užsienio reikalų ministro 
pareigų, 683; Voznesenskis ragina 
imtis šalies vadovo vaidmens, 685; 
susitinka Maskvoje su Mao, 696, 697; 
susitinka su Džou Enlajumi, 702; ir 
gydytojų sąmokslas, 706; užsistoja Be- 
riją, 712; nesutinka su J. S. ideologija, 
720; atidaro XIX Partijos suvažiavimą, 
721; J. S. užsipuola, 722, 723; apie Pos- 
kriobyševo elgesį, 727; ir J. S. insultas 
bei mirtis, 739, 740, 742-744, 747, 7A8; 
sako kalbą per J. S. laidotuves, 751; 
palaiko Chruščiovą prieš Beriją, 751; 
atleidžiamas iš pareigų, gauna men- 
kesnes, 753; per bandymą nuversti 
Chruščiovą (1957), 753; gauna du bu- 
tus ir vasarnamį, 754 

Montgomery, feldmaršalas 
Law, vikontas, 634 

Morozovas, Grigorijus (Griša), 590, 648, 
649, 695 

Morozovas, Josifas (Svetlanos sūnus), 688, 
726, 755 

Morozovas, Pavlikas, 205 

Moskvinas, I. M., 282 

Moskvinas-Triliseris, M. A., 301 

moterys: J. S. domisi ir yra joms patrau- 
klus, 44-46, 48, 59-62, 200, 202, 203, 
342-346; rietenos ir tarpusavio konku- 
rencija, 156, 199-203, 218; per Terorą, 
277, 286, 287,307,; J. S. „dvariškės“,314, 
315; J. S. naikina didikų žmonas, 370- 
374, 388, 389; maldauja dėl mylimų 
žmonių gyvybės, 372; prievartaujamos 
raudonarmiečių, 555; privilegijos di- 
džiūnų žmonoms ir dukroms, 639, 640 


Bernardas 

Mountbattenas, admirolas lordas Louisas, 
578 

Muchalatka (Krymas), 107 

Museris: J. S. vasarnamis, 164, 166, 672 

Mussolini, Benito, 242 

musulmonai, 357, 492, 547 


nacionalinis himnas: J. S. organizuoja kon- 
kursą, 531-534 

Nadaraja, pulkininkas S. V., 585, 586 

Nadyr-chanas, Persijos imperatorius, 183, 
219 

Nakašidzė, Aleksandra, 341, 342, 431, 460, 
487 

Naminas, Stasas, 756 

Naujasis Atonas, J. S. vasarnamis, 243, 563, 
654, 695, 702, 708, 712 

Naujoji ekonominė politika (nepas), 66 

New York Times, 619 

Nikiforovas, 133 

Nikolajenko, Polia, 251, 261, 295, 296, 346 

Nikolajevas, Leonidas, 184, 189-191, 193, 
194, 203, 225 

Nikolajus I, caras, 109, 153, 174, 219, 627 

Nikonovas, Viačeslavas (Molotovo vaikai- 
tis), 756 

NKGB, 32, 391, 404, 417, 421, 438, 439, 514, 
518, 526, 537, 573, 586, 588, 617 

NKVD: įsteigiamas, 172; ir Borisovo nužu- 
dymas, 190; ir Kirovo nužudymas, 194; 
Ježovas skiriamas vadovauti, 209, 242; 
darbuotojų privilegijos, 220; išgauna 
prisipažinimus, 227; ir parodomieji 
teismai, 231, 232; per Ispanijos pilietinį 
karą, 242; J. S. juo nepatenkintas, 244; 
ir grėsmė Sergo, 255; Ježovo „slapta 
sekta“, 261, 291; J. S. kontroliuoja, 265; 
suiminėja senus bolševikus, 268; sui- 
minėja Teroro aukų artimuosius, 277; 
per Terorą, 285, 286, 309; valomas, 289, 
324; kankinimų būdai, 292; enkavėdis- 
tai kaip didvyriai, 305; areštai naktį, 
307; prižiūri gulago vergų darbą, 322; 


fabrikuoja įkalčius, 380; žudant lenkų 
karininkus, 390; dalijamas į du, 391, 
514; ir Vokietijos puolimo grėsmė, 
391; ir Maskvos gynyba, 465; Teherano 
konferencijoje, 537, 541, 542; ir tremti- 
nių mirtis, 548; Jaltos konferencijoje, 
556; Potsdamo konferencijoje, 573, 576 

Nosenka, I. I., 572, 573 

Novikovas, aviacijos maršalas A. A., 522, 
536, 552, 624, 634, 635, 689 

Nucubidzė, Šalva, 135, 376, 377, 589 

Nugalėtojų suvažiavimas (1934), 167 


Ochranka (slaptoji policija), 61 

Ogolcovas, S. I., 748 

Okunevskaja, Tatjana, 585, 586 

Olbergas, Valentinas, 225 

Orachelašvilis, M., 168, 268 

Ordžonikidzė (miestas, buvęs Vladikau- 
kazas), 257 

Ordžonikidzė, Eteri (Sergo dukra), 124, 
163, 212, 257 

Ordžonikidzė, Grigorijus Konstantinovi- 
čius (Sergo): Nadia dirba jo mašininke, 
38; išvaizda, 42; keliamas į viršūnes 
J. 5S., 67; gyvenimas Kremliuje, 70; ir 
penkmečio planas, 76; požiūris į J. S., 
80, 83; šeima, 84; ragina nutraukti re- 
presijas kaime, 85; remia J. S. kovoje 
su oponentais, 91, 92, 164; priimamas į 
Politbiurą, 95; santykiai su J. S., 92, 108, 
164, 217; atostogos, 100, 115; sveikatos 
bėdos, 115-117, 160, 183; ir J. S.-sveika- 
ta, 115; ir Berijos paskyrimas valdyti 
Kaukazą, 125, 126; priešinasi Riutino 
mirties bausmei, 129; ir Nadios savi- 
žudybė, 144, 150; draugystė su Kirovu, 
151-153; vadovauja penkmečio plano 
vykdymui, 160; manipuliuoja Polit- 
biuro nariais, 161, 162; gyvenimas ir 
karjera, 163, 164; būdas ir elgesys, 164; 
smerkiamas J. S., 164; priešiškumas 
tarp jo ir Berijos, 168; palaiko Kirovą, 

170, 171; tikrina kaimuose derlių, 182; 
ir Kirovo nužudymas, 187, 188, 194; 
per Kirovo laidotuves, 196; per J. S. 
55-ojo gimtadienio pobūvį, 197-199; 
draugystė su Ježovais, 212; užsipuola 
Jenukidzę, 216; ir J. S. pasivažinėjimas 
metro, 218; J. S. nepasitiki ir nusistato 
prieš, 222, 246, 251, 254; tariamas troc- 
kininkų pasikėsinimas į jį, 231; prie- 
kaištauja Bednui, 235; ir parodomieji 
teismai, 235, 236; ir Ježovo paaukšti- 
nimas, 243; suimamas jo brolis, 245; ir 
kaltinimai pramoniniu sabotažu, 254; 
savižudybė ir laidotuvės, 255-258; ver- 
čia žmoną tylėti apie Teroro aukas, 306 

Ordžonikidzė, Konstantinas (Sergo bro- 
lis), 256 

Ordžonikidzė, Papulija (Sergo brolis), 245 

Ordžonikidzė, Valiko (Sergo brolis), 246 

Ordžonikidzė, Zinaida (Zina, Sergo žmo- 
na), 146, 163, 188, 212, 255-257, 294, 
331, 332, 

Oriolas, 107, 453, 457, 528, 530, 652 

Orlova, Liubovė, 204 

Orlovas, Aleksandras, 189, 227, 230, 324, 
339 

Orlovas, N., 572, 733 

Osmanas, Machmudas, 55 

„Overlord“, operacija (sąjungininkų išsi- 
laipinimas Europoje 1944 m.), 540, 
543, 546 


Panfiorovas, F. I., 175 

parodomieji teismai, 69, 89, 208, 231, 245, 
251, 320, 593, 685 

Pasternakas, Borisas, 130, 135, 173, 174, 
177, 275 

Paukeris, Karlas: apie Nadią, 46; Zubalo- 
ve, 101; gyvenimas ir būdas, 101; per 
Nadios laidotuves, 145, 147; ir Vasili- 
jaus Stalino auklėjimas, 158; ir Kirovo 
nužudymo tyrimas, 188, 190, 194; per 
Zinovjevo ir Kamenevo egzekuciją, 


239; mėgdžioja mirštantį Zinovjevą, 
240, 241; neįleidžia Jagodos į J. S. va- 
sarnamį Sočyje, 243; išsaugo pareigas, 
261; suimamas ir sušaudomas, 265; 
kaip dvaro juokdarys, 334, 357 

Paulius, feldmaršalas Friedrichas, 482, 
496, 498, 513, 515, 546 

Pavlovas, generolas pulkininkas D. G., 
426-430, 

Pavlovas, V. N., 364, 484, 485, 359, 539, 540, 
545, 546, 575-577 

Pavolgio vokiečių autonominė respublika, 
299; trėmimai iš jos, 547 

Pendergastas, T. J., 575 

penkmečių planai, 76, 95, 131, 159, 160, 
254, 273, 276 

Perl Harboras, 470 

Peronai, generolas Juanas ir Eva, 733 

Peškova, Marta - žr. Berija, Marta 

Peškova, Timoša (Gorkio marti), 132, 133, 
228, 264, 304, 654 

Peškovas, Maksas (Gorkio sūnus), 132, 
228, 264 

Petrovskis, G. I., 120 

Piatakovas, Jurijus, 87, 90, 245, 246, 248, 
251-253, 258 

Pilietinis karas (Rusijoje, 1918-1919), 42, 
43, 64, 66, 68 

Pilniakas, Borisas, 136, 212 

Platonovas, Andrejus: „Duobė“, 78; „At- 
sargai“, 175 

Pliseckaja, Maja, 699 

Plunkett-Ernle-Erle-Draxas, admirolas, se- 

ras Reginaldas Aylmeris Ranfurly, 360, 

362" 


Podoskaja, Jevgenija, 285 


Politbiuras (Politinis biuras): sudaromas, 
63, 65, 66; giminystės ryšiai, 84; posė- 
džiai, 85, 87, 181; Teroro ir priverstinių 
darbų politika, 98, 255; atostogauja, 
106, 109; narių sveikatos bėdos, 114; 
nariai eina garbės sargybą prie Nadios 
karsto, 146; vidiniai nesutarimai ir gu- 

drybės, 108; ir Kirovo nužudymas, 197; 
ir Žinovjevo-Kamenevo teismas, 230; 
galios perleidžiamos penketui, 263; 
ir Raudonosios armijos valymas, 269; 
mirties kvotos per Terorą, 273; įsako 
persekioti Teroro aukų artimuosius, 
277; žavisi Ježovu, 283; ir prisipažini- 
mai per Terorą, 289; tardo Teroro au- 
kas, 292; pritaria valymui Kijeve, 320; 
Ježovo valymai, 322; ir Molotovo-Rib- 
bentropo paktas, 363; sušaukiamas 
užpuolus vokiečiams, 423; posėdžiai 
karo metu, 432; santykiai su J. S. per 
karą, 439; evakuojasi iš Maskvos, 459; 
organizacinės reformos po karo, 586; 
nepritaria mokesčiams valstiečiams, 
599; antisemitinis teroras, 678; didina- 
mas narių skaičius, 721 

Pongrantz, Betsy, 560 

Popovas, generolas M. M., 448 

Portalas, aviacijos maršalas, seras Charle- 
sas, 545 

Poskriobyševa, Bronislava (mergautinė 
pavardė Metalikova), 313, 314, 316, 
336, 372, 373, 382, 457, 460, 586 

Poskriobyševa, Galia, 336, 373 

Poskriobyševa, Natalija (Aleksandro ir 
Bronislavos dukra), 102, 337, 372-374, 
757 

Poskriobyševas, Aleksandras Nikolaje- 
vičius: Nadia jį skundžia, 38; ir J. S. 
domėjimasis moterimis, 45; išvaizda 
ir būdas, 101, 314; dalyvauja Politbiu- 
ro posėdžiuose, 102, 181; santykiai su 
J. S., 102; atostogos, 108, 160, 654; ir 
J. S. pagalba Šapiro dukrai, 114, 115; 
ir J. S. sielvartas mirus Nadiai, 150; 
raštinė, 154; baigęs medicinos moky- 
klą, 163; ir J. S. skambutis Pasterna- 
kui, 173; proteguoja Kozlovskį, 176; 
pažemina Mejerholdą, 177; praneša 
J. 5. apie Kirovo mirtį, 187; per J. S. 
55-ojo gimtadienio pobūvį, 198, 199; ir 

J. S. įvaizdis, 207; iš aukšto žiūri į Ali- 
lujevas, 218; priekaištauja Kazachstano 
pareigūnui, 221; ir laikraščio praneši- 
mas apie J. S. motiną, 225; Vyšinskis 
bando įsiteikti, 233; ir Bucharino bei 
Rykovo likimas, 259, 260; ir J. S. mo- 
tinos mirtis, 267; veikia užkulisiuose, 
271; įspėjamas apie geležinkelininkų 
stygių, 286; ir J. S. abejingumas kal- 
tinamųjų prašymams, 302; lankosi 
J. S., 313; santuoka ir vaikai, 313, 314, 
336, 337; nutolsta nuo Ježovo, suartė- 
ja su Berija, 328; J. S. valdo per jį, 336; 
fiksuoja egzekucijas, 346; vokiečiams 
įsiveržus į Lenkiją, 366; žmonos areš- 
tas ir sušaudymas, 372, 373; skambina 
Erenburgui, 408; ir vokiečių puolimo 
grėsmė, 415; J. S. išsikviečia įsiveržus 
vokiečiams, 423; ir nuosprendis Pav- 
lovui, 430; ir nesėkmės karo pradžio- 
je, 432, 434; J. S. nesant Kremliuje per 
karą, 435; ir karo gynybinė strategija, 
441; per evakuaciją iš Maskvos, 460; ir 
Maskvos gynyba, 464; per karą Mas- 
kvoje, 466; ir Mechliso apsilankymas 
pas J. S., 478; per karą žadina J. S., 
494; ir Stalingrado mūšis, 496, 512; ir 
J. 5. darbo sąlygos bei įprasta tvarka, 
503-505, 508, 511; švenčiant pergalę, 
530; ir naujas himnas, 532; lydi J. S. į 
Jaltos konferenciją, 556; per vakarėlį 
pergalės proga iškrečia pokštą Vyšins- 
kiui, 570; ir J. S. pagerbimas bei unifor- 
ma, 571, 572; pasako J. S., kad Berija 
serga sifiliu, 586; ir J. S. imperija, 592; 
slaptas J. S. gydytojas, 594; ir mėgsta- 
mi J. S. filmai, 596; J. S. siunta ant jo, 
600; geria su J. S. ir kolegomis, 603; 
įžeidžia Mikojaną, 610); krečia pokštus, 
612; ir Simonovo kūryba, 629; privile- 
gijos, 638, 640; Sočyje su J. S., 652, 653; 
kelia tostą už J. S., sunaikinusį Bucha- 
riną ir Rykovą, 657; dainuoja, 658, 695; 

skundžia Mikojaną ir Molotovą, 672; 
ir tariama Molotovo išdavystė, 679; 
giria J. S. per 70-ąjį gimtadienį, 698; ir 
bananų importuotojai, 709; J. S. ima 
nepasitikėti ir atleidžia iš pareigų, 
727; mirtis, 752 

Postyševa, Pavelo žmona (mergautinė pa- 
vardė Postolovskaja), 251 

Postyševas, Pavelas, 139, 149, 169, 226, 250, 
251, 259, 261, 285, 318, 319; suimamas 
ir sušaudomas, 322, 346, 613 

Potsdamo konferencija (1945), 573-579 

Prancūzija: kapituliuoja (1940), 390; sutar- 
tis su SSRS (1944), 552 

„Pravda“: vadovauja Mechlisas, 103, 323; 
dažnai mini J. S., 206, 712; leidžiami 
netikri numeriai, 228; aprašo parodo- 
muosius teismus, 232, 235; antisemiti- 
nis vajus, 731, 737; debatai kalbotyros 
klausimais, 719 

Priestley, J. B., 653 

Prokofjevas, Sergejus, 531, 532 

Proninas, V. P., 460, 462 

Pugačiovas, Jemeljanas, 697 

Puškinas, Aleksandras, 62, 135, 174, 288, 
305, 517, 627, 656 

Putinas, Vladimiras, 134, 154; senelis tar- 
navo virėju pas J. S., 344 


Radekas, Karlas, 234, 235, 248, 253, 254, 
307, 355 

Rakosi, Matyasas, 595, 603, 699 

Rapava, A. N., 714 

Rapoportas, Jakovas, 745 . 

rašytojai: statusas ir vaidmuo, 130-136; J. S. 
elgesys su jais, 172-177; gniaužiami Le- 
ningrade, 627-629 

Rašytojų suvažiavimas, I (1934), 180, 181 

Raudonoji armija: Trockis sukuria ir kon- 
troliuoja, 63, 64; J. S. abejoja lojalumu, 
91; valymai, 265-272; per Žiemos karą 
su Suomija, 384, 385; vadai sušaudomi 
vykstant karui, 430; terorizuojama per 


karą, 439, 456, 457; karininkų ženklai 

2004-aisiais laimėjo British Book Awards Metų istorinės 
knygos titulą. Rašytojas - Karališkosios literatūros draugijos į. 
narys, gyvena Londone. Su autoriumi skaitytojai gali | 
susisiekti per Facebook'ą, o daugiau informacijos rasti adrest 
www.simonsebagmontefiore.com 

Autorius garsiojoje savo knygoje „Stalinas. Raudonojo 
caro dvaras“ vaizduoja Staliną, dvidešimt įtakingiausių 
jo didžiūnų ir jų šeimų narius, parodo, kaip jie valdė ir 
kaip gyveno savo valdžios apogėjuje. Čia nepaprastai 
vaizdingai pateikiama Stalino „dvaro“ kronika - nuo 
1929 metų, kai jis buvo džiaugsmingai pripažintas Vadu, 
iki pat jo mirties. Be to, tai ir tragiškų jo dvariškių likimų, 
aukštosios politikos, neformalios valdžios ir papročių 
studija. To lemtingojo laikotarpio, padariusio didžiulę įta 
tolesnei pasaulio istorijai, įvykiai buvo planuojami ten - 
Raudonojo caro dvare. Todėl tai - įvairiapusiška Stalino | 

, biografija; skaitytojas patenka į siaurą išrinktųjų ratą, 
ir prieš jį atsiveria istorijos teatras. Įvykiai, apie kuriuos 
esame girdėję, nušvinta kitaip, kai sužinome naujus, 
anksčiau neskelbtus faktus. 


"Po šiurpia šios neperprantamos asmenybės 
ramybe sūkuriavo mirtini nelaimėlio ambicij 
ir pykčio verpetai. 

Ispėjimas. Iš Šakaukiui reiškia tokia demoniška vienvaldystį | 
kuria mėgavosi Raudonasis caras. 

